
Ad  Lectorem. 


inis  hujus  operis,  veritatem  ecclesiae  demonstrare; 
explicare  locos  theologicos;  ad  theologiam  dogmaticam 
proludere.  Haud  satis  scio  an  Summam  apologeticam  apte 
inscripserim.  Intelligo  tractatum  systematicum,  schola- 
sticis  accommodatum,  nec  nimis  incompletum.  Auxilia 
nobis  in  opere  conficiendo  fuerunt  tum  solida  praecepta 
veterum  tum  recentiorum  eruditissima  opera;  historiae 
adjumenta  quaesivimus,  quae  jure  magni  habentur,  prae- 
sertim  in  hoc  genere  disciplinarum:  dux  ac  magister 
fuit  S.  Thomas  Aquinas,  Angelicus  Doctor. 

Non  ignari  sumus,  quavis  aetate  praestantis  ingenii 
viros  operam  dedisse  maxime,  ut  ecclesiam  Christi  de- 
fenderent;  neque  temporibus  nostris  apologias  deesse, 
plenas  eruditionis  et  doctrinae.  Verum  lacessita  undi- 
que  ecclesia  calumniis  plurimorum,  plures  nunc  decet 
et  variis  modis  pro  veritate  dimicare:  pro  veritate, 
quoniam  ecclesia  catholica  est  columna  et  jirmamentum 
veritatu.     I.  Tim.  III.  15. 


VI  Ad  Leetorem. 

Et  vero  solida  ecclesiae  catholicae  notitia  plurimas 
habet  utilitates  easque  praestantissimas.  Distractis  enim 
multorum  animis  in  varios  errores,  divelli  nequeunt  ab 
unitate  veritatis,  qui  adhaerescunt  ecclesiae;  viri  catho- 
lici,  altius  intrantes  in  ecclesiae  naturaiu.  officia  sua 
pernoscent,  jura  potestatis  sacrae  verebuntur;  atque 
etiam  contendent  et  laborabunt,  ut  christiana  sentiendi 
agendique  ratio  in  vita  privata,  in  omnibus  reipublicae 
partibus,  restituatur.  Cf.  Leon.  XIII.  encycl.  Sapientiae 
christianae. 

Avemus  igitur  hoc  opere  apologetico  ad  communem 
utilitatem  aliquid  conferre;  sacrorum  alumnos  adju- 
vare,  ut  aliquando  doceant  et  alios  ecclesiae  attendere, 
quasi  lucernae  lucenti  in  caliginoso  loco  hujus  saeculi. 
II.  Petr.  I.  19. 

Ipse  Christus,  qui  est  Veritas  et  Pastor  aeternus, 
gratia  sua  nos  adducat  ad  regionem  ubertatis  indeficien- 
tis,  ubi  pascit  Israel  in  aeternum  veritatis  pabulo. 
S.  Aug.  Confess.  lib.  IX.  cap.  X. 

Tu,  bone  Lector,  vale. 

Neomagi,  die  7.  Martii   1890. 

Fr.  J.  V.  de  Groot  ord.  praed. 

Ifuoniain  „unaquaeque  res  optime  disponitur,  quum  ad 
suum  finem  convenienter  ordinatur"  (S.  Thom.  C.  Gent.  lib.  I. 
c.  I.);  ante  omnia  opus  est  hujus  operis  indolem  ac  finem  decla- 
rare.     Quare  octo  inquirenda  videntur. 

Primo.     Quid  sit  apologetica. 

Secundo.     De  progressu  apologeticae. 

Tertio.     De  historia  apologeticae. 

Quarto.  Utrum  jidei  assensus  possit  esse  cum  evidentia 
credibilitatis. 

Quinto.  Utrwn  assensus  fidei  possit  esse  absque  evidentia 
credibilitatis. 

Sexto.     De  demonstratione  veritatis  ecclesiae  catholicae. 

Septimo.  De  processu  hujus  Apologiae  per  decem  locos 
theologicos. 

Octavo.     De  argumentatione  et  methodo  hujus  Apologiae. 

ARTICULUS  I. 
Quid  sit  apologetica. 

I.  Apologeticae  definitio.  Apologiam  {anoXoyia)  defen- 
sionem  interpretamur,  sicut  S.  Athanasius  scripsit  Apologiam 
de  vita  sua  et  card.  Newman  Apologiam  pro  vita  sua.     S.  Pe- 

De  Groot,  Surniua  apologet      I.  \ 

trus  fidelibus  scribit:  Dominum  autem  Christum  sanctificate  iv 
cordibus  vesiris,  parati  semper  ad  satisfactionem  (ngog  dno- 
XoyCav)  omni  poscenti  vos  rationem  de  ea,  quae  in  vobis  est, 
spe.  I.  Petr.  III.  15.  S.  Justinus  suam  defensionem  Apologiam 
pro  Christianis  vocat.  Hinc  defensiones  fidei  et  tractatus 
scientifici,  quorum  objectum  est  defendenda  fides  Apologiae  di- 
cuntur.  Cf.  S.  Thom.  Opusc.  Declar.  quorundam  artic.  contra 
Graecos,  Armenos  et  Saracenos. 

Vox  Apologiae  aut  sensu  quodam  latiori  de  ea  quoque 
fidei  defensione  dicitur,  quae  est  de  fidei  veritatibus  in  parti- 
culari,  aut  sensu  minus  late  sumpto  de  fidei  fundamentis 
generalibus.  In  primo  genere  habetur  liber  IV.  Summae 
de  veritate  catholicae  fidei  contra  gentiles ,  ubi  Angelicus 
singulos  fidei  articulos,  recurrendo  ad  rationem  naturalem, 
contra  paganorum  opiniones  defendit,  qua  quidem  defensione, 
ostensis  fidei  convenientiis  vanisque  conjecturis  obloquentium, 
Apologiam  nobilissimam  nobis  reliquit.  Hoc  autem  loco  Apo- 
logiam  strictius  intelligimus  atque  scientiam  fundamentorum 
fidei  apologeticam  norainamus,  quae  definiri  potest:  Scientia 
fundamentorum  verae  religionis. 

II.  Explicatur  definitio.  Apologetica  dicitur  1°  scientia, 
id  est,  cognitio  certa  et  evidens  per  demonstrationem  acqui- 
sita,  cum  recta  ratio  fidei  fundamenta  demonstret,  ut  docet 
Conc.  Vat.  Const.  Dei  Filius,  cap.  IV.  2°  Dicitur  scientia 
fundamentorum ,  id  est,  earum  veritatum  et  factorum,  quibus 
probatur  talem  religionem  cum  omnibus,  quae  ad  eam  per- 
tinent,  veritatibus  et  institutis  prudenti  cuique  esse  ample. 
ctendam.  Hujusmodi  fundamenta  sunt:  Deum  esse;  necessitas 
moralis  revelationis,  ut  veritates  religionis  naturalis  in  prae- 
senti  generis  humani  conditione  ab  omnibus  expedite,  firma 
certitudine  et  nullo  admixto  errore  cognosci  possint;  tactuni 
revelationis  veritatum  etiam  supernaturalium,  miraculis  signis- 
que  divinis  manifestatum,  etc.  3°  Postremo:  verae  religionis. 
Vera  autem  religio  est  verus  cultus  veri  Dei,  scilicet  ille  cultus, 
quem  ipse  Deus  praecipit. 

III.  Apologeticae  divisio.  Religio  catholica,  quamvis 
unica  sit  et  indivisa  totamque  religionem  veram  in  se  contineat, 

sub  triplici  lamen  resyectu  religionis  naturalis,  Christianae  et 
catholicae  spectari  potest.  Hinc  apologeticae  divisio  habet 
explicatus  haud  difficiles.  Namque  completae  Apologiae  tres 
sunt  partes. 

1  °  Demonstratio  religionis  naturalis  hac  ratione  instituitur, 
ut  cultus  veri  Dei,  quantum  nobis  absque  revelationis  luce  pot- 
est  innotescere,  philosophice  et  scientifice  cognoscatur.  Et  quo- 
niam  credere  oportet  accedentem  ad  Deum  quia  est  (Hebr. 
XI,  6),  demonstratio  exsistentiae  Dei  adversus  atheos,  pan- 
theos  et  alios  incredulos  huic  parti  apologeticae  praetexitur. 
Similiter  spiritualitas  animi  ejusque  immortalitas  et  aliae  veritates, 
quas  vocamus  praeambula  jidei  (cf.  S.  Thom.  I.  q.  II.  a.  3. 
ad  1.),  tanquam  fundamenta  religionis  adversus  materialistas 
argumentis  propriis  firmandae  sunt. 

2°  Demonstratio  Christiana  eo  specfat,  ut  factum  divinae 
revelationis,  in  Christo  consummatae,  evidenter  credibile  esse 
ostendatur.  Neque  ab  hac  apologetica  parte  abhorrent  contro- 
versiae,  quae  hac  aetate  de  concordia  S,  Scripturae  et  scien- 
tiarum  pbysicaruin  agitantur.  Auctores  nonnulli  secundam  et 
primam  partem  conjunctim  demonstrationem  Christianam  vocant. 

3U  Demonstratio  catholica  —  inquirit,  cui  coetui  seu  eccle- 
siae  depositum  revelationis  commissum  sit,  ut  coetus  ille  in 
concreto  cum  omnibus  veritatibus,  quas  edocet,  cum  charisma- 
tibus  suis  et  juribus  omnibus  uti  divinum  opus  cognoscatur. 

Patet  singulas  partes  memoratas  in  plures  tractatus  apo- 
logeticos  distribui  posse.  ad  unam  alteramve  quaestionem  limi- 
tatos,  puta  ad  quaestionem  de  Petri  privilegio;  atque  etiam  re- 
strictos  ad  unum  respectum  cujusdam  disputationis,  ut  si  quis 
ecclesiam  ratione  morum  atque  culturae  defendit,  id  quod  prae- 
stitit  Weiss  in  opere,  quod  inscripsit  Apologie  des  Christen- 
thums  vom  Standpunkte  dtr  Sitte  und  Cultur. 

IV.  Utrum  apologetica  sit  scientia  distincta.  Aliquis 
dixerit,  apologeticam  aut  ad  philosophiam  pertinere  aut  ad  theo- 
logiam  aut  ad  utramque.     Verum  ab  utraque  secernitur.  Nam, 

1°  Apologetica  seu  scientia  fundamentorum  verae  religionis 
complectitur  d)  praeambula  jidei,  b)  motiva  credibilitatis.  Atqui 
objectum   philosophiae    a  dicto  apologeticae    objecto  satis  dif- 

1* 

fert.  Ergo  philosophia  et  apologetica  esse  videntur  diversae 
scientiae.  Et  certe  motiva  credibilitatis  et  disputationes  de 
facto  revelationis  supernaturalis  a  philosophis  attingi  non  con- 
sueverunt.  In  praeambulis  autem  fidei  materies  philosophica 
valde  restringitur.  Omittuntur  enim  in  apologetica  quaestiones 
philosophicae  perquam  multae,  velut  quaestio  de  sensuum  vera- 
citate;  siquidem  supponitur  auditor,  cui  aut  nulla  unquam  de 
quaestionibus  illis  dubitatio  injecta  est,  aut  omnis  dubitatio,  si 
ulla  fuerit,  philosophiae  studio  sublata.  De  Deo  autem,  de 
anima  aliisque  id  genus  veritatibus  apologetica  tantum  agit 
quantum  ad  defendendam  veram  religionem  opus  est  et  in 
ordine  ad  hunc  finem.  Fatemur  tamen  apologeticam  in  non- 
nullis  esse  philosophiae  contiguam. 

2°  Theologia  principio  et  objecto  ab  apologetica  differt. 
Ergo  apologetica  et  theologia  non  sunt  una  eademque  scientia. 
Prob.  antec.  Theologiae  propriae  dictae  principium  est  fides 
divina ,  objectum  proprium  sunt  mysteria  in  speciali,  quae 
suapte  natura  intellectum  creatum  excedunt.  (Cf.  Conc.  Vat. 
Const.  Dei  Filius,  cap.  IV.)  Atqui  principium,  quo  in  apo- 
logetica  cognoscitur,  humanum  rationis  lumen  est;  objectum 
autem  sunt  praeambula  fidei  et  ipsae  veritates  fidei  sub  ratione 
communi  credibilis. 

Dices.  Apologetica,  si  completa  est,  etiam  de  ecclesia, 
de  Romano  Pontifice  disserit.  Atqui  veritates  illae  ab  ipsis 
dogmaticis  tractantur.   Ergo  in  his  apologetica  dogmaticam  tangit. 

Resp.  Dist.  min.  Apologetica  et  dogmatica  dictas  veri- 
tates  probant  per  medium  diversum,  conc;  per  idem  medium, 
nego.  Apologetica  scilicet  in  illis  probandis  S.  Scripturas  et 
Sanctorum  auctoritates  adhibet  ut  media  historica,  dogmatica 
S.  Scripturas  ut  libros  inspiratos,  sanctos  patres  ut  testes  tra- 
ditionis  divinae.  Jam  vero  „diversa  media  sunt  sicut  diversa 
principia  activa,  secundum  quae  habitus  scientiarum  diversi- 
ficantur."     S.  Thom.  I.  II.  q.  LIV.  a.  2.  ad  2. 

Quaeres,  utrum  apologetica  praeter  sincerum  veritatis 
amorem  nullam  scientiam  in  studiosis  supponat. 

Resp.  1°  Videtur  apologetica  aliquas  saltem  notiones 
philosophicas  in  studiosis  supponere  sive  disciplina  sive  proprio 

iugenio  acquisitas.  Apologeticae  igitur  viam  sternat  „philo- 
sophia,  a  qua  nimirum  magna  ex  parte  pendet  ceterarum 
scientiarum  recta  ratio."  Leo  XUI.,  Enc.  Aeterni  Palris.  2°  De- 
inde  apologetica  nonnullarum  rerum  tractationem  uberiorem 
supponit  in  aliis  scientiis,  velut  in  critica,  historia  et  in  pbysicis 
disciplinis,  quibus  ipsa  saepius  tanquam  auxiliaribus  utitur. 

V.  Apologeticae  nomina.  Haec  scientia  1°  generatim 
vocatur  apologetica,  sive  veritatem  religionis  verae  credentibus 
ostendat,  ut  confirmentur,  sive  non  credentibus;  ut  convertantur; 
2°  irenica  dicitur  a  voce  uqrjvrj  (pax)  vel  henotica  a  voce 
hoTTjg  (unitas),  in  quantum  disciplinae  illius  scopus  est,  dissi- 
dentes  quoscunque,  gratia  divina  operante,  in  pacem  et  uni- 
tatem  verae  religionis  adducere;  3°  polemica,  qnatenus  con- 
futatio  falsarum  opinionum  probationem  fundamentorum  verae 
religionis  comitatur;  4°  theologia  generalis,  quia  per  motiva  cre- 
dibilitatis  ostenditur,  generalia  fidei  principia  esse  admittenda; 
5°  theologia  fundamentalis,  cum  haec  scientia  sit  de  fontibus, 
ex  quibus  singulorum  dogmatum  argumenta  hauriri  possint; 
quo  fit,  ut  theologicae  scientiae  fundamenta  quaedam  agat; 
6°  propaedeutica,  utpote  praevia  institutio  ad  theologiam.  Bell- 
armini  Controversiae  eruditissimam  Apologiam  continent.1) 

ARTICULUS  II. 
De  progressu  apologeticae. 

I.  De  falso  progressu  apologeticae.  —  Apologeticam 
haud  secus  ac  ceteras  scientias  progressus  acquirere  posse,  nihil 
necesse  arbitror  commemorare.  De  recta  autem  ratione  pro- 
grediendi  quaerendum  est.  A  qua  quidem  recesserunt  1"  illi, 
qui  scientiae  finem  esse  dixerunt  evidentiam  mysteriorum,  non 
sub  ratione  communi  credibilis,    sed  in  se.     2°   Uli  quoque  in 


l)  Duilhe  de  Saint-Projet  hanc  divisionem  tradit:  »Apologie:  de- 
fense  de  la  foi  contre  les  incredules;  elle  offre  un  caractere  purement 
scientifique  rationnel.  PoUmique:  defense  de  la  foi  contre  lesheretiques; 
son  caractere  est  surtout  theologique,  elle  s'appuie  sur  des  arguments 
d'autorite.  Controverse:  discussions  entre  catholiques  sur  des  ma- 
tieres  libres  „L 'apologit.  chrtt". 

opinionem  inanem  delapsi  sunt,  qui  incrementa  habuere,  cum 
ad  ecclesiae  veritatem  defendendam  methodo,  communi  eccle- 
siae  sensui  prorsus  adversa,  uterentur;  cujusmodi  est  ista  ratio 
practica,  quam  G.  Hermes  in  sua  Introductione  philosophica 
propugnat  quasi  unicum  medium  ut  a  dubio  theoretico  ad  veri. 
tatem  religionis  Christianae  objectivam  probandam  deveniamus. 
Similiter  spreto  veterum  tramite  erravit  Lamennais1),  cum  ad 
consensum  generis  humani  confugeret.  3°  Neque  tractatus  apo- 
logetici,  si  completi  censeri  debeant,  incrementis  adversum 
modernos  ita  adaugendi  sunt,  ut  supernaturalia  ecclesiae  signa, 
sicut  testimonia  prophetarum,  vix  attingantur.  Haec  enim  facta 
supernaturalia,  diligenter  exposita,  vel  ipsos,  qui  praeter  na- 
turara  legumque  physicarum  necessitatem  nihil  esse  conten- 
derint,  movent  per  logicam,  ut  ajunt,  factorum.  Idem  de  pri- 
matu  Romani  Pontificis  dixerim  atque  de  ceteris  id  genus 
veritatibus,  cardinibus  apologeticae.  Haec  omnia  nunquam 
exolescunt. 

II.  De  conceptu  veriprogressusapologeticae.  Verus 
apologeticae  progressus  tribus  rebus  contineri  videtur. 

1°  In  omnibus  ecclesiae  doctrina  et  definitiones  sequendae 
sunt.  Materies  enim,  quam  etiam  apologetica  suo  modo  tangit, 
ut  doctrina  de  Deo,  de  revelatione,  de  ipsa  ecclesia,  de  Summo 
Pontifice,  de  analogia  rationis  et  fidei,  decretis  opportunis 
ecclesiae  quoad  nos,  magis  magisque  explicata  est.  Hinc  apo- 
logetica  progressus  acquirit.  Siquidem  per  dictas  definitiones 
a)  obtinentur  plura  fixa  et  certa  et  b)  major  unitas  inter  fidei 
defensores.  Atque  ex  hac  firmitate  doctrinae  et  unitate  do- 
centium  incrementa  scientiae  capiuntur.  Apologetica  igitur 
progrediatur  moderatrice  catholica  ecclesia,  quae  „inter  errores 
contrarios  media  lento  passu  incedit'.  S.  Thom.  C.  Graec. 
et  Sarac.  cap.  IX.  Haec  est  stella  rectrix,  qua  protestantes 
carent. 

2°  In  argumentatione  fas  est  vetera,  si  quae  defectiva 
sint,  corrigere;  nova  invenire;  illustrare  omnia.    Exempli  gratia 


l)  Cf.  Lacordaire,   Considerations  sur  le  systtme  philosophique 
de  M.  De  la  Mennais. 

quaedam  argumenta  ex  veterum  testimoniis  emendata  sunt,  eli- 
minatis  per  criticam  aliquibus  textibus  adulterinis.  Nec  nova 
argumenta  buic  disciplinae  deesse  possunt.  Etenim  scientiae 
physicae  ad  probandam  Creatoris  sapientiam  plurimum  con- 
tulerunt ;  populorum  bistoria  ad  stabiliendam  necessitatem 
moralem  revelatiouis  veritatum  naturalium;  historia  compara- 
tiva  religionuin  ad  confirmandam  revelalionis  primaevae  ex- 
sistentiam.  Deinde  ipsa  ecclesia,  donata  supernaturali  vitae 
principio,  pluribus  semper  virtutis  supernaturalis  signis  deco- 
ratur.  Argumenta  demum  tam  nova  quam  vetera  illustranda 
sunt  per  acumen  ingenii  humani,  in  veritatem  penetrantis;  ex 
aliarum  scientiarum  inventis,  imo  ex  ipsis  adversariorum  ob- 
jectis,  quae  saepe  cogunt,  ut  rationes  explanentur. 

3°  Methodus  perfieiatur.  Methodus  euim  est  quaedam 
rerum  ordinatio  ad  debitum  finem  et  modo,  qui  sit  propor- 
tionatus  fini.  Cf.  S,  Thom.  I.  II.  q.  Cil.  a.  1.  Atqui  debitus 
finis  et  modus  fini  proportionatus  postulant,  ut  in  rebus  com- 
ponendis  ac  dirigendis  temporum  etiam  habeatur  ratio.  — 
Haec  tria  efficiunt,  ut  in  apologetica  conservetur  fides,  scientia 
progrediatur. 

III.  Regulae  progressuum  ulteriorura  apologeticae. 
Ad  disciplinas  apologeticas  ea  maxime  pertinent,  quae  Leo  XIII. 
raonet  in  epist.  ad  cardinales  Pecci  et  Zigliara,  21.  Nov.  1880, 
et  alias. 

1°  Sapientia  veterum  studiose  colatur.  Cf.  Encycl.  Aeterni 
Patris  de  colenda  S.  Thoraae  philosophia,  4.  Aug.  1879. 

2°  Diligentissime  perspiciatur,  qui  sunt  ingeniorum  cursus 
quotidiani,  quid  in  singulis  disciplinis  hominum  industria  in- 
veniat  atque  efficiat  novi. 

3°  Animum  advertant,  quibus  potissimum  veritatibus  bellum 
inferatur,  idque  ipsum  quo  consilio,  quibus  artibus. 

4°  Ex  quo  consequitur  nosse,  et  tenere  opus  esse,  quae 
scientissime  meditata  apud  varias  gentes  certis  temporibus  in 
lucem  proferri  solent. 

5°  Fidei  catholicae  defensio,  in  qua  laborare  maxime 
sacerdotum  debet  industria,  et  quae  est  tantopere  his  tempo- 
ribus   necessaria,    doctrinam   desiderat   non    vulgarem   neque 

mediocrem,  sed  exquisitam  et  variam,  quae  non  modo  sacras, 
sed  etiam  philosophicas  disciplinas  complectatur,  et  physicarum 
sit  atque  historicorum  tractatione  locuples.  Eripiendus  est 
enim  error  hominum  multiplex,  singula  christianae  sapientiae 
fundamenta  convellentium.     Encycl.  Etsi  nos,  15.  Febr.  1882. 

6°  Alumna  sacrorum  juventus  non  modo  sit  ab  investi- 
gatione  naturae  instructior,  sed  etiam  iis  artibus  apprime  eru- 
dita,  quae  cum  sacrarum  Litterarum  vel  interpretatione  vel 
auctoritate  cognationem  habeant.  Etsi  nos.  De  erroribus,  hac 
aetate  refellendis,  cf.  Duilhe"  de  Saint-Projet,  Apol.  scientif 
de  la  foi  chret.  Introduction  gen6rale;  et  Braig,  idem  opus 
in  germanicum  sermonem  translatum,  Einfuhrung. 

7°  Pro  sacris  Ecclesiae  juribus,  pro  catholicis  doctrinis 
non  litigiosa  disputatio  sit,  sed  moderata  et  temperans,  quae 
potius  rationum  pondere,  quam  stilo  nimis  vehementi  et  aspero 
victorem  certaminis  scriptorem  efficiat.  Encycl.  Cum  multa, 
8.  Dec.  1882.  —  Cujus  modestiae  exemplum  a  Benedicto  XIV. 
laudatur  doctor  Angelicus,  quod  visus  sit  „orones  officiose,  ac 
perhumaniter  demereri".     Sollicita,  §.  24;  9.  Jul.  1753. 

ARTICULUS  III. 
De  historia  apologeticae. 

I.  Apologeticae  historiam  scribere  longum  est.  Synopsis 
tamen,  ut  discipulis  aliqua  scriptorum  apologeticorum  notitia 
praebeatur,  tradenda  est,  per  epochas  distributa.  Hoc  unum 
in  antecessum  dicam,  studiosos  apologeticae  plurima  hausturos 
ex  illis  philosophis  ac  theologis,  quos  apologeticos  nominare 
non  consuevimus,  sed  quorum  doctrina  fundatissima  quaestiones 
apologeticas  haud  semel  attingit. 

Apologetica,  etsi  non  nisi  sensim  ut  disciplina  propria  et 
systematice  exculta  est,  reipsa  tamen  cum  religionis  Chri- 
stianae  initiis  sumpsit  exordium.  Semen  apologeticae  Petri 
sententia:  hoifio*  dti  noog  anoloyiav,  parati  semper  ad  satis- 
factionem.  I.  Petr.  I.  15.;  cf.  S.  Chrysost.  De  sacerdotio,  IV.  3. 
S.  Petrus  die  Pentecostes  oratione  ad  turbam  habita  Christum 
esse  Messiam  ex  miraculis  et  vaticiniis  osteudit.    Act.  II,  14 — 39. 

S.  Paulus  stans    in    medio  Areopagi    religionis  veritatem  viris 
Atheniensibus  probat.     Act.  XVII.  23 — 31. 

II.  a)  Apostolorum  vestigiis  ingressi  sunt  doctores,  qui 
religionem  Christianam  contra  gentiles  imperii  Romani  defen- 
derunt,  hoc  est  a  saeculo  I.  usque  ad  imperii  Romani  occasum 
(49(3).  Quorum  Apologiae  duo  praestant,  videlicet:  partem 
negativam,  quae  est  paganismi  destructio,  et  partem  positivam, 
qua  religionis  Christiauae  veritas  demonstratur.  Capita  de- 
monstrationis  illius  sunt  exsistentia  unius  Dei,  origo  divina 
Christianae  religionis,  conspicuae  vaticiniis  impletis,  miraculis, 
sanctitate  doctrinae,  innovatione  morum,  reportatis  de  tyran- 
nide  et  ignorantia  victoriis,  immortali  vi,  utilitate  sociali,  con- 
sensu  etiam  in  doctrinis  non  paucis  celeberrimi  cujusque 
philosophi.  Inter  plurimos  viros,  qui  hac  aetate  pro  vera  re- 
ligione  dimicarunt,  eminent  S.  Justinus  (f  167),  Apologia  I. 
pro  Christianis  ad  Antonium  Pium;  Clemens  Alexandrinus 
(f  217?),  Cohortatio  ad  gentes ;  Origenes  (f  254),  Contra 
Celsum;  Tertullianus  (f  240?),  Apologeticum ;  Lactantius  (f  330?), 
Institutionum  divinarum  libri  VII;  S.  Cyrillus  Alexandrinus 
(f  44.4),  De  sincera  religione  Christianorum  adversus  libros 
aihei  Juliani;  S.  Augustinus  (f  430),  De  civitate  Dei  libri  XXII, 
opus  dogmatico-apologeticum,  atque  Christianae  religionis,  inter 
eversionem  deorum  falsorum  triumphantis,  monumentum  perenne. 
Sanctus  praesul  de  suo  opere  haec  refert:  „Iuterea  Roma 
Gothorum  irruptione,  agentium  sub  rege  Alarico,  atque  impetu 
magnae  cladis  eversa  est;  cujus  eversionem  deorum  falsorum 
multorumque  cultores  (pagani)  in  christianam  religionem  re- 
ferre  conantes  subito  acerbius  et  amarius  Deum  verum  blas- 
phemare  coeperunt.  Unde  ergo  exardescens  zelo  domus  Dei, 
adversus  eorum  blasphemias  vel  errores  libros  de  civitate  Dei 
scribere  institui.  —  His  ergo  decem  libris  duae  istae  vanae 
opiniones  Christianae  religioni  adversariae  refelluntur.  Sed 
ne  quisquam  nos  aliena  tantum  redarguisse,  non  autem  nostra 
asseruisse  reprehenderet,  id  agit  pars  altera  operis  hujus,  quae 
libris  duodecim  coutinetur."     Retract.  lib.  II.  cap.  XLIIl. 

b)   Per   idem   tempus    doctores   religionis    veritatem    pro- 
pugnarunt   adversus   Judaeos,   ut   S.  Justinus   in  Dialogo  cum 

Judaeo  Tryphone  ex  statu  imperfecto  legis  veteris  et  ex  pro- 
phetiis  in  Christo  completis;  S.  Cyprianus  Testimoniorum 
libri  tres  adversus  Judaeos;  S.  Augustinus,  Tractatus  adv. 
Judaeos. 

c)  S.  Irenaeus  (f  202),  Adversus  haereses;  Tertullianus, 
De  praescriptionibus  haereticorum,  et  S.  Augustinus,  De  vera 
religione,  Liber  de  utilitate  credendi,  Liber  contra  epistolam 
Manichaei  quam  dicunt  fundamenti,  Ep.  ad  catholicos  de  ecclesia 
disserunt.  Disputationum  illarum  hi  cardines:  auctoritate  in 
religione  opus  est;  baec  auctoritas  ob  rationes  diversas  non- 
nisi  ecclesiae  catholicae  tribui  potest;  auctoritatis  ecclesiasticae 
centrum  Roma.    Cf.  etiam  Vincentii  Lerinensis,  Commonitorium. 

d)  Cum  schismaticis  inter  alios  conflixerunt  S.  Cyprianus, 
De  catholicae  ecclesiae  unitate,  et  S.  Augustinus  in  operibus, 
quae  scripsit  contra  Donatistas. 

III.  A  saeculo  V.  et  destructa  idololatria  usque  ad 
saeculum  XVI.  et  defectionem  Lutheri  controversia  habetur 
cum  Judaeis  et  Mahumetis  sectatoribus.  Isidorus  Hispalensis 
(f  636)  scripsit  De  fide  catholica  adversus  Judaeos;  S.  Petrus 
Damiani  (f  1072)  in  Antilogo  contra  Judaeos  Christum  Mes- 
siam  esse  ostendit.  Raynr.undus  Martini  (f  1284)  insigne  opus  com- 
posuit,  quod  inscribitur  Pugio  fidei  adversus  Mauros  et  Judaeos; 
Alphonsus  de  Spina,  ex  ordine  S.  Francisci,  confecit  Forta- 
litium  fidei  contra  Judaeos,  Saracenos  aliosque  Christianae  fidei 
inimicos. 

Saeculo  XV.  Marsilius  Ficinus  (f  1499)  in  opere,  quod 
inscripsit  De  religione  Christiana  et  fidei  pietate,  Apologiam 
satis  completam  exhibet.  A  Savonarola  (f  1498)  editus 
Triumphus  crucis  contra  saeculi  sapientes.  Ut  errores  nonnul- 
lorum  de  potestate  saeculari  exploderet  ac  procliviora  ad 
scissionem  aliquorum  ingeuia  ad  veritatem  reduceret,  Joannes 
de  Turrecremata  (f  1468)  in  publicum  dedit  Summam  de 
ecclesia,  quae  quatuor  libris  continetur,  quorum  primus  est  de 
universali  ecclesia,  secundus  de  ecclesia  Romana,  tertius  de 
universalib"us  conciliis,  quartus  de  schismaticis  et  haereticis. 
Scripsit  autem  contra  eos,  qui  „falsa  dogmata  tam  circa  po- 
testatem  ecclesiasticam  quam  saecularem,  a  sanctorum  patrum 

doctrinis  penitus  aliena  perniciosis  ausibus  introduxerunt"  qui 
„apostolicae  insuper  sedis,  quae  fidei  magistra  cunctarumque 
ecclesiarum  mater  est,  primatus  gloriam  supremamque  ejus 
auctoritatem  divinitus  concessam  deprimere  et  labefactare 
moliti  suntu.     Prooemium. 

Eluxit  aetate  media  praestantissimum  opus  apologeticum, 
Summa  contra  Gentiles  doctoris  Angelici.  Scripsit  Summam 
suam  8.  Thomas,  ut  iis  praesertim  in  manibus  esset,  qui  in 
seminario  apologetico  8.  Raymundi  Hebraeorum  et  Saracenorum 
salutem  meditabantur.1)  Sanctus  doctor  in  principio  libri  1. 
de  fide  et  ratione  disserit;  cap.  VI,  summam  tradit  motivorum 
credibilitatis  pro  religione  Christi  contra  Mahumetis  sectaiu; 
deinceps  usque  ad  librum  IV.  veritates,  quas  dicunt  prae- 
ambula  fidei,  demonstrat  hac  praefixa  regula:  „veritatem  ali- 
quam  investigantes  ostendemus,  qui  errores  per  eam  exclu- 
dantur,  et  quomodo  demonstrativa  veritas  fidei  Christianae 
religionis  concordet."  Lib.  I.  cap.  IV.  Denique  libro  IV.  de 
S.  Trinitate,  de  Incarnatione,  de  Sacramentis,  de  vita  aeterna 
tractat. 

IV.  Ab  inchoante  saeculo  XVI.  et  Lutheri  defectione 
usque  ad  civilem  perturbationem  anni  1789.  Inter  hos  ter- 
minos  principium  negationis  a  protestantismo  per  deismum  ad 
naturalismum  evolvitur.  Hic  occurrunt  trium  virorum  doctis- 
simorum  praestantia  opera:  Ludovicus  Vives  (f  1541),  De 
veritate  jidei  Christianae,  perspicuitate  et  sermone  Latino  ex- 
cellit;  Bellarniinus  (f  1621),  Disputationes  de  controversiis 
jidei  adversus  liujus  temporis  haereticos  immensam  materiam 
apologeticam  tam  solerter  composuit  et  digessit,  ut  controver- 
siarum  adversus  protestantes  princeps  habeatur:  Melchior 
Oauus  (f  1560)  apologeticae  summam  comprehendit  in  tra- 
ctatu  apprime  docto  et  limato  De  locis  theologicis;  cujus  tamen 
finis  primarius  fuit  docere  theologos,  quamvis  unusquisque 
locorum  contineat,  quem  usum  habeat,  tum  in  scholastica 
pugna,  tum  in  sacrarum  Litterarum  expositione;  quibusnam 
argumentis    proprie   adversum    haereticos,    quibus  peculiariter 


>)  Cf.  Boll.  t.  1.  p.  412. 

adversum  et  Judaeos  et  Saracenos,  quibus  tandem  adversum 
Paganos  transigenda  Theologo  disputatio  sit,  si  quando  sit 
cum  his  pro  fide  catholica  decertandum."    Lib.  I.  cap.  I. 

Dimicatio  adversus  errores  plurimos,  quos  novatores  sae- 
culi  XVI.  attuierunt  et  genuerunt,  causa  fuit  aliorum  pluri- 
morum  operum,  quibus  fundamenta  veritatis  catholicae  quoquo- 
versus  firmata  sunt. 

Ab  exordiis  defectionis  Lutheranae  viri  docti  non  pauci 
de  disciplinis  apologeticis  optime  meruerunt,  inter  quos  Syl- 
vester  Prierias  (f  1521),  De  juridica  et  irrefragabili  veritate 
Romanae  Ecclesiae  Romanique  Pontificis;  Joannes  Fisber,  epi- 
scopus  Roffensis  (f  1 535)  ,  Assertionis  Luiheranae  confuta- 
tio}  etc;  Joannes  Dietenberger  (f  1537),  Phimostomus1)  etc. : 
Joannes  Eck  (f  1543);  card.  Hosius  (f  1579),  Confessio  catho- 
licae  fidei  Christianae.  Beatus  Canisius  (f  1597)  scripsit: 
Commentariorum  de  Verbi  Dei  corruptelis  liber  primus:  in 
quo  de  Sanctissimi  Praecursoris  Domini  Joannis  Baptistae 
Historia  Evangelica,  cum  adversus  alios  hujus  temporis  secta- 
rios,  tum  contra  novos  Ecclesiasticae  historiae  consarcinatores 
sive  Centuriatores  pertractatur.  De  Maria  virgine  incompara- 
bili  et  Dei  genitrice  Sacrosancta  Libri  quinque.  Thomas  Sta- 
pleton  (f  1598)  fundamenta  fidei  magis  directe  tuetur  in  opere 
egregio:  Principiorum  fidei  doctrinalium  demonstratio  metho- 
dica  per  controversias  septem  libris  XII  tradita,  cujus  operis 
et  compendium  elaboravit,  quod  inscribitur:  Principiorum  fidei 
doctrinalium  relectio  scholastica  et  compendiaria.  Auctor  probat, 
nihil  repugnare  magis,  quara  dirimi  controversias  sine  eccle- 
siae  Romanae  auctoritate  unquam  posse.  Gregorius  de  Va- 
lencia  (f  1603)  in  Opusculis  de  fidei  controversiis  de  rebus 
apologeticis  disputat.  S.  Franciscus  Salesius  (f  1622)  in 
Controversiis  de  multis  theologicis  punctis  inter  catholicos  do- 
ctores  et  haereticos  controversis,  praesertim  circa  auctoritatem 
Romani   Pontificis    „docte,    dilucide    ac   nervose"2)    disputat. 


!)  Cf.  H.  Wedewer,  Johannes  Dietenberger. 

l)  Cf.  Acta  S.  Sedis  t.  X,   p.  340  et  decretum  S.  Congr.  rituuin, 
diei  7.  Julii  1877  concessionis  tituli  Doctoris  pro  S.  Francisco  Snlesio. 

Dominicus  Gravina  (f  1643)  in  Catholicis  praescriptionibtis 
demonstratioiiem  catholicam  insigni  doctrina  pertractat.  In 
opere,  quod  iuscriptum  est  Pro  sacro  Jidei  catholicae  et  aposto- 
licae  deposito  Jideliter  a  Romanis  Pontificibus  custodito  apolo- 
geticus  novatorum  et  nominatim  M.  A.  de  Dominis  explodit 
et  ejicit  sententias.  Bossuet  (f  1704)  opera  non  pauca  com- 
posuit,  quae  ad  apologeticam  pertinent,  uti  illud:  De  la  con- 
naissance  de  Dieu  et  de  soi-meme.  Fenelon  (f  1715)  praeter 
alios  libros  laude  dignissinios  exaravit:  Demonstration  de  Vexi- 
stence  de  Dieu  et  de  ses  Attributs,  et  Lettres  sur  divers  sujets 
concemant  la  Religion  et  la  Metaphysique.  S.  Alphonsus 
Liguori  (f  1787)  ad  catholicae  fidei  veritatem  confirmandam1) 
inter  alia  reliquit  Verita  della  fede  fatta  evidente  per  li  con- 
trasegni  della  sua  credibilita;  Verita  della  fede  contro  i  mate- 
rialisti  et  Riflessioni  sidla  verita  della  divina  rivelazione. 
Strenuus  et  eruditissimus  apologeta  fuit  Nicolaus  Silvester 
Bergier  (f  1797).  Scripsit:  La  certitude  des  yreuves  du  Chri- 
stianisme;  Apologie  de  la  religion  chretienne  adversum  Hol- 
bach ;  Examen  du  Materialisme ,  etc.  Antoninus  Valsecchi 
(f  1791),  Dei  fondamenti  della  religione  e  dei  fonti  della 
impieta;  La  religione  vincitriccj  La  verita  della  Chiesa  catho- 
lica  romana.  Eminet  plurimis  scriptis  apologeta  praestans 
cardinalis  Gerdil  (f  1802).  Cum  omnes  ejus  libros  enumerare 
longum  sit,  trium  mentionem  facio:  Anti-Emile;  LHmmateria- 
lite  de  Vdme;  Recueil  de  dissertations  sur  quelqu.es  principes 
de  Philosophie  et  de  Religion. 

Innumeros  ecclesiae  defensores  silentio  praeterimus.  Hoc 
unum  facillime  cuique  patet  in  concertationibus  apologeticam 
plurimum  profecisse,  et  quacumque  parte  spiritus  privatus 
sectariorum  a  vero  magis  magisque  ad  naturalismum  deflexit, 
in  eam  conatus  eorum,  qui  pro  nomine  catholico  pugnabant7 
esse  conversos  alacrius. 

V.  A  saeculo  XVIII.  desinente  usque  ad  hanc  aeta- 
tem.    Deismi  progressus  apologetas  jampridem  compulerant,  ut 


l)  Cf.  Pii  IX.  Litteras  apostolicas  de  S.  A.  M.  de  Liguorio  titulo 
doctoris  aucto.  7,  Jul.  1871. 

ipsa  fundainenta  religionis  supernaturalis,  vim  prophetiaruiij, 
miraculorurn  possibilitatem,  sacrorum  librorum  authenticitatem, 
Christi  divinam  missionem  demonstrarent.  Tumultuante  Gallia 
negatum  est  palam,  Deum  esse,  post  mortem  vivere  animos. 
Ecce  falsarum  opinionum  curriculum:  a  spreto  Romano  Pon- 
tifice  ad  atheismum  pervenerant.  Saeculo  XIX.  datur  opera 
confirmaadis  quibusvis  majorum  erroribus  ex  novis  inventis 
scientiarum  physicarum,  historicarum ,  socialium.  Hinc  apolo- 
getica  studia  in  omnes  partes  aucta  sunt.  Eduntur  institu- 
tiones  apologeticae :  Nicolas ,  Etudes  philosophiques  sur  le 
Christianisme ;  Liebermann,  Institutiones  theol.  dogm.  t.  Lf  II. ; 
Perrone,  Praelectiones  de  locis  theologicis;  Gatti,  Institutiones 
apologetico-polemime;  card.  Zigliara,  Propaedeutica  seu  Tra- 
ctatus  de  ordine  supernaturali ;  Schwetz,  Theologia  fundamen- 
talis;  Hettinger,  Lehrbuch  der  Fundamental-Theologie;  Stadler, 
Theologia  fundamentalis',  Schanz,  Apologie  des  Christenthums ; 
Murray,  Tractatus  de  ecdesia  Christi;  card.  Mazzella,  De  reli- 
gione  et  ecclesia:  praeterea  tractatus  dogmatici  de  ecclesia  et 
Romano  Pontifice  bene  multi. 

Tuentur  ecclesiam  ratione  sive  ethicae  sive  scientiarum 
physicarum:  Balmes,  Le  protestantisme  compare  au  catholicisme; 
Donoso  Cortes,  Essai  sur  le  catholicisme ,  le  liberalisme  et  le 
socialisme ;  Lacordaire,  Conferences ;  Felix,  Le  progres;  Weiss, 
Apologie  des  Christenthums ;  Manning ,  Petri  Privilegium ; 
Newman  in  plurimis  operibus.  —  Moderna  inventa  diligenter 
respiciunt  Wiseman,  Science  and  revealed  religion;  Schafer, 
Bibel  und  Wissenschaft ;  Giittler,  Naturforschung  und  Bibel; 
Moigno,  Les  splendeurs  de  la  foi;  Vigouroux,  Les  livres  saiiits 
et  la  critique  rationallste ;  Duilhe  de  Saint-Projet,  Apologie 
scientifique  de  la  foi  chretienne ; <2)  Broglie ,  Problemes  et 
condusions     de    Vhistoire    des    religions ;     Orti    y    lara,     La 


')  Cf.  etiara  A.  van  Weddingen ,  Les  ilements  raisonnes  de  la 
religion;  Rutten,  Cours  elimentaire  d' 'apologetique ;  Gutberlet,  Lehr- 
buch  der  Apologetik;  Bautz,  Grundziige  der  Christlichen  Apologetik. 

2)  Hujus  libri  perquam  opportuni  iinis  est  „la  contre-6preuve  des 
certitudes  de  la  foi  par  les  certitudes  de  la  science."     Prejace. 

ciencia  y  la  divina  revdacion ;!)  Mir,   Harmonia  entre  la  ciencia 

Hactenus  synopsis  historica.  Id  ipsum  perspicuum,  fore  ut 
scientia  apologetica  semper  incrementis  indigeat,  quippe  cum 
errores  erroribus  confutatis  succedant.3)  Unum  genus  Apolo- 
giarum  quovis  tempore  plurimum  utilitatis  habet,  expositio 
sincera  et  clara  lidei;  ut  Catechismus  beati  Canisii;  Bossuet, 
Exposition  de  la  doctrine  catholique;  Monsabi'6,  Conferences; 
card.  Capecelatro,  La  Dottrina  cattolica  esposta  in  tre  libri; 
card.  Gibbons,  The  faith  of  our  fathers. 

Cf.  Freppel,  Les  apologistes  chretiens  au  IIC  siecle;  Werner, 
Geschichte  der  apologetischen  und  polemischen  Literatur  der 
christlichen  Theologie;  Hurter,  Nomenclator  litterarius  recen- 
tioins  theologiae  catholicae;  Laughorst,  Zur  Entwicklungs- 
geschichte  der  Apologetik,  Stimmen  aus  Maria-Laach,  1880, 
1881;  Fontaine ,  La  chaise  et  Vapologetique  au  XIXC  siecle; 
Duilhe  de  Saint-Projet,  L 'apologetique  chretienne. 


l)  Opus  germanice  redditum  a  Schutz:  Wissenschaft  und  Offen- 
barung.    Schoningh.    Paderborn  1884. 

5)  Gallice:  Uaccord  de  la  science  et  de  la  foi;  germanice:  Zu- 
sammenhang  zwischen  Wissen  und  Glauben.  Manz.  Regensburg  1 883. 

3)  Recte  Lacordaire:  „0n  s'6tonne  quelquefois  qu'il  n'existe  au- 
cune  defense  complete  du  Christianisme;  c'est  que,  d'une  part,  le 
temps,  qui  ne  s'arrete  jamais,  en  raultiplie  sans  cesse  les  preuves,  et 
que,  d'autre  part,  les  objections  que  le  raisonnement  lui  suscite,  va- 
riables  a  Tinfini,  sont  meprisees  au  bout  de  cinquante  ans  par  1'esprit 
humnin.  II  y  a  donc  necessairement  dans  la  defense  du  Christianisme 
une  partie  qui  demeure  incomplete,  et  une  partie  qui  devient  inutile; 
mais  c'est  en  quoi  precisement  sa  verite  parait  davantage.  Car  la 
partie  de\enue  inutile  prouve  la  vanite  de  la  raison,  qui,  apre3  un 
petit  nombre  d'annees,  ne  comprend  plus  les  objections  qu'elle  a  faites 
ni  les  reponses  qu'on  lui  a  donnees,  et  la  partie  demeuree  incom- 
plete  mootre  la  vigueur  logique  d'une  religion  dont  1'evidence  crolt 
avec  le  temps." 

Considirations  sur  le  systeme  philosophique  de  M.  De  la  Mcn- 
nais,  chap.  III.    Idem  sentit  Newman,  Apologia,   V. 

ARTICULUS  IV. 
Utrum  fitlei  assensus  possit  esse  cum  evidentia  credibilitatis. 

I.  Fidei  notio.  Fidem  proprie  dictam  et  quae  ad  justi- 
hcationem  disponit,  Patres  Vaticani  profitentur  „virtutem  esse 
supernaturalem,  qua,  Dei  aspirante  et  adjuvante  gratia,  ab  eo 
revelata  vera  esse  credimus,  non  propter  intrinsecam  rerum 
veritatem  naturali  rationis  lumine  perspectam,  sed  propter 
auctoritatem  ipsius  Dei  revelantis,  qui  nec  falli  nec  fallere 
potest".     Const.  dogm.  Dei  Filius,  cap.  III. 

In  fide,  si  consideremus  formalem  rationem  objecti,  nihil 
est  aliud  quam  Veritas  prima.  Fides  enim  credendis  assentit, 
quod  referuntur  ad  Deum,  objectnm  fidei  principale.  Motivum 
autem  fidei  seu  motivum,  cur  reapse  credam,  est  auctoritas 
Dei  revelantis,  qui  nec  falli  nec  fallere  potest;  motivum  credi- 
bilitatis  est  argumentum,  quo  factum  revelationis  probatur  esse 
credibile.  Quare  S.  Thomas,  fidei  motivum  spectans,  ait:  „fides 
nostra  non  habet  auctoritatem  neque  ab  Angelis,  neque  ab  ali- 
quibus  miraculis  factis;  sed  a  revelatione  Patris  per  Filium  et 
Spiritum  sanctum."  Contra  errores  Graecorum,  cap.  XXX. 
Objectum  fidei  proprium  est  obscurum  quoad  nos;  unde  illud 
Angelici:  „ibi  incipit  articulus  fidei  ubi  deficit  ratio."  Iu 
I.  Cor.  XV.  lect.  I.  Objectum  fidei  commune  per  se  videri 
potest,  puta  Deum  esse,  et  aliae  veritates,  quas  fides  docet  et 
ratio  demonstrat. 

Fides  ab  omnibus  aliis,  quae  ad  intellectum  pertinent, 
distinguitur.  Etenim  S.  Paulus:  Est  autem  fides  sperandaruin 
substantia  rerum,  argumentum  non  apparentium.  Hebr.  XI,  1. 
„Per  hoc  enim  quod  dicitur  argumentum,  distinguitur  fides  ab 
opinione,  suspicione  et  dubitatione,  per  quae  non  est  adhaesio 
intellectus  firma  ad  aliquid.  Per  hoc  autem  quod  dicitur  non 
apparentium,  distinguitur  fides  a  scientia  et  intellectu,  per 
quae  aliquid  fit  apparens.  Per  hoc  autem  quod  dicitur  sub- 
stantia  sperandarum  rerum,  distinguitur  virtus  fidei  a  fide 
communiter  sumpta,  quae  non  ordinatur  ad  beatitudinem  spe 
ratam."  S.  Thom.  II.  II.  quaest.  IV.  art.  1.  Cf.  Quaest.  disp. 
De   Veritate  XIV.  art.   1. 


i  7 

II.  Res  fidei  sub  conimuni  ratione  credibilis. 
Augelicus  ait:  „Ea  quae  subsunt  fidei,  dupliciter  considerari 
possuut:  uuo  modo  in  speciali ;  et  sic  non  possunt  esse  simul 
visa  et  credita  .  .  .  ;  alio  modo  in  generali,  scilicet  sub  ratione 
communi  credibilis;  et  sic  sunt  visa  ab  eo,  qui  credit."  II.  II. 
quaest.  I.  art.  4.  ad  2.  Quod  cum  ita  sit,  de  ratione  communi 
credibilis  quatuor  statuenda  sunt. 

ln  Fidei  veritates  sub  dicta  ratione  communi  credibilis 
vere  videntur  evidentia  credibilitatis ,  i.  e.  extrinseca,  quae  a 
Cajetano  vocatur  „evidentia,  quod  ita  esse  est  credibile  et  judi- 
cabile  absque  alterius  partis  formidine".  In  II.  II.  q.  I.  a.  4. 
Itaque  videntur  secundum  rationem  communissimam  et  extrin- 
secam,  non  secundum  rationes  particulares  et  extrinsecas. 
Et  sane  mysteria  in  se  credenti  obscura  esse  non  desinunt, 
cum  fides  sit  de  non  visis. 

2°  Evidentia  credibilitatis  ab  evidentia  testificationis  seu 
revelationis  divinae  distinguenda  est.  Haec  habetur,  si  quis 
evidenter  cognoscat  Deum  sibi  loqui  et  credenda  proponere, 
sicut  prophetae  nonnulla  credidisse  videntur  vel  angeli  in 
primo  creationis  suae  et  justificationis  momento  ea,  quae  Deus 
ipsis  revelabat,  crediderunt;  illa  habetur,  si  quis  motiva  suf- 
ficientia  ad  credendum  aliquid  tanquam  divinitus  dictum  evi- 
denter  conspicit.  Testificationis  quoque  evidentiam  cum  fide 
conjungi  posse  communior  et  verior  videtur  esse  sententia. 
Cf.  S.  Thom.  II.  II.  q.  V.  a.  2.  Videsis  Salmant.  De  jide, 
disp.  111.  dubium  1  contra  Joan.  a  S.  Thoma,  De  fide,  disp.  II. 
art.  2.,  qui  dubitat,  utrum  fides  possit  stare  cum  evidentia 
testificationis  seu  in  testificante,  non  quidem  solitarie  et  per 
se  solam,  sed  cum  suis  adjunctis,  i.  e.  cum  aliis  propositio- 
nibus  evidentibus,  quibuscum  discursum  efficere  possit,  v.  g. 
cum  veritate,  quod  Deus  nec  de  potentia  absoluta  potest  dicere 
falsum,  etc. 

3°  Certa  est  et  doctorum  communis  senteutia  (contra 
Capreolum)  cum  fide  conjungi  posse  credibilitatis  evidentiam, 
quae  non  est  evidentia  veritatum  fidei  in  se,  nec  ipsius  revelationis 
divinique  testimonii,  sed  credibilitatis,  quod  revelatio  divina 
seu    divinum  testimonium  vere    exsistit.     Eo   sensu  ratio  tidei 

De  Groot,  Suruina  apologet.    I.  <■) 

veritatem  demonstrat,  ut  docet  Pius  IX.,  EncycL  9.  Nov.  1846; 
cf.  supra  Conc.  Vat.  Const.  Dei  Filius,  cap.  IV,  Similiter 
motiva  credibilitatis  sunt  quaedam  demonstrationes  jidei,  si- 
quidem  S.  Thomas  asseverat  sermonem  Dei  clarificari  „per 
miracula,  quae  sunt  demonstrationes  fidei".  In  II.  Thess. 
cap.  III.  lect.  I. 

4°  Assensus  in  credibilitatem  fidei,  in  quantum  ob  credi- 
bilitatis  motiva,  lumine  tantum  naturali  cognita,  praestatur,  ab 
assensu  in  ipsam  fidem  per  gratiain  penitus  differt.  Evidentia 
credibilitatis,  ut  talis,  non  nisi  fidem  naturalem  gignere  potest. 

III.  Status  quaestionis.  De  sola  evidentia  credibilitatis 
disputatio  habetur.  Testificationis  enim  evidentiam,  licet  ex  Ca- 
jetani  sententia  prophetis,  apostolis,  aliisque  fidei  magistris 
necessaria  fuerit,  in  credentibus  modo  non  adesse  constat. 
Cardo  rei  in  hoc  vertitur,  utrum  evidentia  credibilitatis  cum 
obscuritate  in  creditis  et  cum  libertate  in  fide  credentis  con- 
sistere  possit.  Fides  enim  est  de  non  visis,  et  virtus;  ob 
eamque  rem  meritoria  adeoque  libera. 

Thesis :  Assensus  fidei  potest  esse  cum  evidentia  credibi- 
litatis. 

Argum  enta. 

Arg.  I.  Per  evidentiam  credibilitatis  ea,  quae  sunt  fidei, 
non  videntur  nisi  sub  ratione  communi  credibilis,  ut  ex  prae- 
dictis  licet  intelligi.  At  illa  ratio  communis  neque  a  verita- 
tibus  obscurum  tollit,  neque  ab  assensu  libertatem.  Ergo  pot- 
est  esse  fides  cum  evidentia  credibilitatis.     Prob.  min. 

a)  Fidei  veritas  in  se  obscura  relinquitur,  si  credibilitatis 
evidentia  fidem  non  intrinsece  attingit,  sed  extrinsece.  Atqui 
evidentia,  de  qua  diximus,  non  ostendit  ipsam  fidei  veritatem  in 
se,  sed  in  Deo,  veritatem  yjroponente.  Ergo.  b)  Fidei  assensus  liber 
est,  si  homo  potest  credere  vel  non  credere.  Jam  vero  si  fides 
intrinsece  quoad  nos  obscura  relinquitur,  homo  potest  credere 
vel  non  credere.  Ergo  evidentia  credibilitatis,  qua  fidei  obscuri- 
tatem  non  auferri  ostensum  est,  libertatera  assensus  non  tollit. 
Et  profecto  „intellectus  credentis  —  ait  Angelicus  —  dicitur 
esse  captivatus,  quia  teuetur  terminis  alienis,   et  non  propriis. 

1.  Cor.  10,  5.:  In  captivitatem  redigentes  omnem  intellectum. 
Inde  etiam  est,  quod  in  credente  potest  insurgere  motus  de 
contrario  hujus  quod  firmissime  tenet."  Quaest.  disp.  De 
verit.  XIV.  a.  I1). 

Arg.  II.  Ex  S.  Scriptura.  Christus  et  apostoli  fidei  veri- 
tates  sub  ratione  comrauni  credibilis  videri  posse,  aperte  signi- 
ficant.  Ergo.  Prob.  antec.  Cum  Judaei  Joan.  VI.  30.  Christo 
dixissent:  Quod  ergo  tu  facis  signum  ut  videamus,  et  credamus 
tibi?  Servator  alio  loco  respondit:  Si  non  facio  opera  Patris 
mei,  nolite  credere  mihi.  Si  autem  facio,  et  si  mihi  non  vultis 
credere,  operibus  credite,  ut  cognoscatis,  et  credatis  quia  Pater 
in  me  est.  Joan.  X.  37 — 38.  Apostoli  autem  praedicaverunt 
nbique,  Domino  cooperante,  et  sermonem  confirmante,  sequentibus 
signis.  Marc.  XVI.  20.  S.  Paulus:  credimus  —  inquit  —  se- 
cundum  operationem  potentiae  virtutis  ejus,  quam  operatus  est 
in  Christo,  suscitans  illum  a  mortuis.  Ephes.  L  19.  20.  Idem 
apostolus  ex  evidentia  signorum  eorum  peccatum  demonstrat, 
qui  fidem  uegligunt:  quomodo  nos  effugiemus,  si  tantum  ne- 
glexerimus  salutem,  quae  cvm  initium  accepisset  enarrari  per 
Dominum,  ab  eis,  qui  audierunt,  in  nos  conjirmata  est,  con- 
testante  Deo  signis  et  portentis,  et  variis  virtutihus,  et  Spiritus 
sancti  distributionibus.     Hebr.  II.  2 — 4. 

Arg.  III.  Ex  traditione.  Ex  quo  fides  scientifice  defendi 
coepta  est,  apologetae,  qui  a  saeculo  II.  auctoritate  valuerunt, 
patres,  doctores,  theologi  manifestam  fidei  credibilitateni  edis- 


')  Eadem  veritas  his  verbis  s.  Thomae  raagis  explicatur:  „intel- 
lectus  credentis  asseutit  rei  creditae,  non  quia  ips:im  videat  vel  secuu- 
dum  se,  vel  per  resolutionem  ad  prima  principia  per  se  visa,  sed 
propter  imperium  voluntatis  moventis  intellcctum.  Quod  autem  vo- 
luntas  moveat  intellectum  ad  assentiendum,potest  contingere  ex  duobus: 
uno  modo  ex  ordine  voluntatis  ad  bonum;  et  sic  credere  est  acttis  lauda- 
bilis:  alio  modo  quia  intellectus  convincitur  ad  hoc  quod  judicet  esse 
crcdendum  his  quae  dicuntur,  licet  non  convincatur  per  evidentiam 
rei;  sicut  si  aliquis  propheta  praenuntiaret  in  sermone  Domini  aliquid 
tuturum,  et  adhiberet  signura ,  mortuum  suscitando,  ex  hoc  signo  con- 
vinceretur  intellectus  videntis,  ut  cognosceret  manifeste  hoc  dici  a  Deo, 
qui  non  mentitur;  licet  illud  futurum  quod  praedicitur,  in  se  evidens 
nou  esset.    Unde  per  hoc  ratio  fidei  nou  tolleretur."    II.,  II.  q.  V.  a.  2. 

2* 

seruerunt,  velut  S.  Justinus,  Tertullianus,  S.  Augustinus.  Quorum 
communem  sententiam  Richardus  a  S.  Victore  (f  1173)  his 
verbis  interpretatus  est:  „Domine  si  error  est,  a  te  ipso  de- 
cepti  sumus,  nam  ista  in  nobis  tantis  signis  et  prodigiis  con- 
firmata  sunt  et  talibus,  quae  nonnisi  per  te  fieri  possunt." 
De  Trin.  lib.  I.  cap.  II.  c)  Cui  rei  etiam  documento  est  do- 
ctrina  concilii  Vaticani  definientis:  „Si  quis  dixerit,  revela- 
tionem  divinam  externis  signis  credibilem  fieri  non  posse  .  .  . 
anathema  sit."  —  Similiter:  „Si  quis  dixerit .  .  .  miracula  certo 
cognosci  nunquam  posse,  nec  iis  divinam  religionis  christianae 
originem  rite  probari;  anathema  sit."  Const.  dogm.  Dei 
Filius;  De  Jide,  can.  111.  et  IV.  Atque  Leo  XIII.:  „Ratio 
declarat,  evangelicam  doctrinam  mirabilibus  quibusdam  signis, 
tamquam  certis  certae  veritatis  argumentis}  vel  ab  ipsa  origine 
emicuisse."     Encycl.  Aeterni  Patris. 

Objeotiones. 

Obj.  I.  Fidei  assensus  consistere  non  potest  cum  evi- 
dentia  sui  objecti  quantum  ad  an  est.  Jam  vero  posita  credi- 
bilitatis  evidentia  cognoscimus  evidenter,  an  sint  fidei  mysteria. 
Fides  ergo  credibilitatis  evidentiam  excludit. 

Resp.  Dist.  maj.:  Fidei  assensus  conjungi  nequit  cum 
evidentia  sui  objecti  quantum  ad  an  est,  sub  ratione  myste- 
riorum  in  speciali,  conc;  sub  ratione  communi  credibilis,  nego. 
Responsio  ex  iis,  quae  praefati  sumus,  manifesta  videtur. 

Instabis.  Assensus  scientis  in  rem  scitam  non  subjicitur 
libero  arbitrio.  At  per  evidentiam  credibilitatis  assensus  cre- 
dentis  redditur  assensus  scientis.  Igitur  posita  credibilitatis 
evidentia  libertas  a  fide  tollitur. 

Resp.  Dist.  maj.:  libero  arbitrio  non  subjicitur  assensus 
scientis  in  rem  scitam,  conc;  consideratio  actualis  rei  scitae, 
nego.  Et  dist.  minorem :  per  evidentiam  credibilitatis  assensus 
credentis  efficitur  assensus  scientis  fidem  intrinsece,  nego; 
scientis  credibilitatem  fidei,  concedo.  Visa  credibilitate  fidei 
ipsae  res  fidei  non  desinunt  esse  non  apparentia.  Quare  „ille 
qui  credit  -  ait  S.  Thomas  —  habet  sufficiens  inductivum  ad 
credendum;  .  .  .  non  habet  sufficiens  inductivum  ad  sciendum.u 

II.  II.  quaest.  II.  art.  9.     Nihil  igitur  per  evidentiam  credibili- 
tatis  de  libertate  fidei  detrahitur. 

Urgebis.  Quod  est  evidenter  credibile  est  evidenter  verum. 
Et  quod  est  evidenter  verum  assensum  scientis  cogit.  Ergo 
evidentia  credibilitatis  et  libertas  assensus  fidei  pugnant. 

Resp.  Dist.  maj.:  Quod  est  evidenter  credibile  est  evi- 
denter  verum  evidentia  extrinseca,  conc;  evidentia  intrinseca, 
nego.  Et  dist.  min.:  evidentia  cogit  assensum,  si  est  intrin- 
seca,  conc;  si  est  extrinseca,  nego.  Evidentia  petitur  ab  in 
trinseco;  res  autem  fidei,  cum  per  evidentiam  credibililatis  in 
se  minime  videantur,  nobis  obscurae  sunt.  Hic  adverti  debet, 
assensum  circa  credibilitatem  fidei  ob  motiva  credibilitatis 
distingui  ab  assensu  circa  ipsa  revelata  propter  auctoritatem 
ipsius  Dei  revelantis. 

Dices.  Ob  auctoritatem  testium  gravissimorum  factum 
naturale,  velut  exsistentia  Romae,  ab  iis,  qui  ipsam  Romam 
nunquam  viderunt,  necessitate  quadam  admittitur.  Ergo  per- 
specta  evidentia  credibilitatis  ipsa  fidei  mysteria  necessitate 
coacti  credimus. 

Resp.  Transeat  antec.  Et  nego  conseq.  Et  sane  non 
est  paritas.  Fides  enim  est  „actus  intellectus  assentientis  veri- 
tati  divinae  ex  imperio  voluntatis  a  Deo  motae  per  gratiama. 
S.  Thom.  II.  II.  quaest.  II.  art.  9.  Ex  qua  definitione  tria 
perspicua  sunt: 

a)  Romam  esse  cognoscimus  ea  firmitate  assensus,  quam 
testium  postulat  auctoritas.  At  vero  fidei  assensus,  etsi  fideles 
etiam  credibilitatem  fidei  suae  perspiciunt,  non  tamen  a  pon- 
dere  motivorum  credibilitatis  pendet,  sed  a  gratia. 

b)  Voluntas,  per  gratiam  mota,  praestare  potest  majorem 
illam  adhaesionem  (S.  Thom.  II.  II.  quaest.  IV.  art.  8.  ad  3.),  quae 
motivorum  pondus  excedit.  Revera  ab  Innocentio  XI.  damnata 
est  haec  propositio:  „Voluntas  non  potest  efficere,  ut  assensus 
fidei  in  se  ipso  sit  magis  firmus,  quam  mereatur  pondus  ra- 
tionum  ad  assensum  irapellentium."  Decretum  2.  Martii  1679, 
prop.  19. 

c)  Igitur  homines  fidei  gratiae  possunt  obicem  ponere, 
1°  ex   parte  intellectus,  si  assentiri   recuset   mysteriis,    quod 

in  se  obscura  sint  omnemque  vim  cognoscendi  natnralem  su- 
perent,  et  quod  renitatur  „terminis  alienis,  et  non  propriis". 
S.  Thom.  Quaest.  disp.  De  veritate,  XIV.  art.  1.;  2°  ex  parte 
voluntatis  per  pravos  affectus,  qui  solent  piam  motionem  in 
Deum  plurimum  impedire. 

Obj.  II.  S.  Thomas  dicit:  „Daemones  non  voluntate  as- 
senliunt  his,  quae  credere  dicuntur,  sed  coacti  evidentia  signo- 
rum,  ex  quibus  evincitur,  verum  esse,  quod  fideles  credunt." 
De  veritate,  quaest.  XIV.  art.  9.  ad  4.  Ergo  evidentia  signorum 
liberum  fidei  assensum  excludit. 

Resp.  Dist  antec:  Daemones  credunt  evidentia  coacti 
ad  assensum  fidei  supernaturalem,  nego;  ad  asseusum  natu- 
ralem,  subdist.:  coacti  quodammodo,  conc;  simpliciter,  nego. 

a)  S.  Thomas  aperte  distinguit  fidem  daemonum  natu- 
ralem  a  supernaturali  fide  fidelium;  nam  „credere  —  inquit 
—  aequivoce  dicitur  de  hominibus  fidelibus  et  daemonibus: 
nec  est  in  eis  jides  ex  aliquo  lumine  gratiae  infuso,  sicut  est 
in  fidelibus".  De  verit.  1.  c.  Quamobrem  ex  textu  in  ob- 
jectione  prolato  minime  apparet,  evidentiam  signorum  pugnare 
cum  libera  voluntatis  motione,  qua  fideles  per  gratiam  ex  pio 
affectu  veritati  primae  adhaerent  Daemonum  enim  fides  ex 
gratia  non  est. 

b)  Neque  S.  Thomas  assensum  fidei  naturalem  evidentia 
signorum  simpliciter  cogi  censuit.  Quamvis  enim  daemones 
non  credant  cum  voluntatis  motione  ad  finem  supernaturalem, 
non  tamen  omnino  absque  voluntatis  imperio  creduDt:  scilicet 
ex  malitia  credere  nollent,  sed  credere  absolute  volunt,  quod 
in  tanta  signorum  evidentia  non  credere  maximae  stultitiae 
esse  videant.  Atque  sanctus  doctor,  qui  anno  1258.  in  Qnaest. 
disp.  Deveritate  scripserat:  „coacti  evidentia  signorum",  postea 
in  Secunda  Secundae,  quam  Summae  partem  a.  1269 — 1271 
confecit,  ita  scripsit:  „daemonum  fides  est  quodammodo  coacta 
ex  signorum  evidentia."     II.  II.  quaest.  V.  art.  2.  ad  1. 


Art.  V.  Utrnra  assens.  fidei  possit  esse  absque  evident.  eredibilitatis.     2.T 

ARTICULUS  V. 
Utrum  assensus  fidei  possit  esse  absque  evidentia  credibilitatis. 

I.  Status  quaestionis.  Hoc  loco  non  quaeritur,  1°  utrum 
evidentia  credibilitatis  fidei  causa  sit :  nam  unica  fidei 
causa  proprie  dicta  est  gratia.  2°  Pro  certo  affirmari  debet, 
certitudinem  fidei  super  omnia  non  inniti  motivis  credibilitatis, 
sed  gratia,  qua  fideles  Deo  revelanti  adhaerent.  3°  Similiter 
constat  fidem  non  esse  discursivam  seu  proprie  fructum  dis- 
cursus  sed  simplicem.  Itaque  de  hoc  agitur,  utrum  ille  possit 
credere  supernaturaliter,  qui  non  videat  esse  credendum;  seu, 
ut  planius  dicam,  utrum  evidentia  et  certa  notitia  credibilitatis, 
tanquam  conditio  vel  dispositio  quaedam  remota,  praesuppo- 
natur  assensui  fidei.  Respondet  S.  Thomas:  „Ea  quae  sub- 
sunt  fidei,  dupliciter  considerari  possunt:  uno  modo  in  speciali; 
et  sic  non  possunt  esse  simul  visa  et  credita;  alio  modo  in 
generali,  scilicet  sub  communi  ratione  credibilis;  et  sic  sunt 
visa  ab  eo,  qui  credit.  Non  enim  crederet,  nisi  videret  ea  esse 
credenda."     II.  II.  quaest.  I.  art.  4.  ad  2. 

II.  Quonam  lumine  evidentia  credibilita-tis  videa- 
tur.  Hujusmodi  evidentia  spectari  potest  1°  in  iis,  qui  ad 
fidem  ducuntur;  2°  in  iis,  qui  fidem  jam  habent. 

1°  Qui  ad  fidem  ducuntur,  evidentiara  credibilitatis  videre 
possunt  lumine  naturali,  cum  ratio  humana  externa  revelationis 
argumenta  considerat.  Neqtie  tamen  aliqua  lux  supernaturalis 
quasi  aurora  luminis  fidei  ab  eo  judicio  credibilitatis  omnino 
excluditur.  „Ille,  qui  credit,  —  inquit  S.  Thomas  —  habet 
sufficiens  inductivum  ad  credendum:  inducitur  enim  auctoritate 
divinae  doctrinae  miraculis  confirmatae  et,  quod  plus  est,  in- 
teriori  instinctu  Dei  invitantis."  II.  II.  quaest.  II.  art.  9  ad  3.; 
cf.  Qnodl.  II.  art.  6. 

2°  In  iis,  qui  fidem  habent,  cognitio  credibilitatis  naturalis 
et  habitus  fidei  in  judicio  credibilitatis  concurrere  videntur. 
Nam  ut  Angelici  verbis  utar,  „lumen  fidei  facit  videre  ea  quae 
creduntur.  Sicut  enim  per  alios  habitus  virtutum  homo  videt 
illud   quod    est   sibi   conveniens  secundum  habitum  illum,   ita 

etiam  per  habitum  fidei  inclinatur  mens  hominis  ad  assentien- 
dum  his  quae  conveniunt  rectae  fidei,  et  non  aliis."  II. 
II.  quaest.  I.  art.  4.  ad  3.  Idem  de  fidelibus  dixit:  „per 
lumen  fidei  vident  esse  credenda"  (quae  sunt  fidei).  L.  c. 
art.  5.  ad  1. 

III.  De   modo,    quo   notitia   credibilitatis    debeat 
esse  in  diversis  hominum  generibus. 

1°  In  nullo  homine  per  se  requiritur  notitia  scientifica, 
sed  ea  sufficit,  quae  sit  rationi  consentanea.  2°  Non  absoluta 
sed  respectiva  notitia  opus  est,  quae  ad  judicium  prudens  e 
sincerum,  habita  ratione  diversae  conditionis  captusque  per- 
sonarum,  sufficere  videatur.  3°  Minime  tamen  par  est  conditio 
eorum,  qui  fidei  donum  acceperunt,  atque  eorum,  qui  ad  fidem 
disponuntur;  hos  dubitative  credibilitatem  investigare  nefas 
haberi  nequit;  illis  assensum  suspendere  et  fidem  in  dubium 
vocare  nunquam  licet.  Hinc  ab  Innocentio  XI.  damnata  est 
haec  propositio:  „potest  quis  prudenter  repudiare  assensum, 
quem  babebat,  supernaturalem."  Decretum  2  Martii  1679; 
prop.  20.  Et  patres  Vaticani:  „Si  quis  dixerit,  parem  esse 
conditionem  fidelium  atque  eorum,  qui  ad  fidem  unice  veram 
nondum  pervenerunt,  ita  ut  caiholici  justam  causam  habere 
possint,  fidem,  quam  sub  Ecclesiae  magisterio  jam  susceperunt, 
assensu  suspenso  in  dubium  vocandi,  donec  demonstrationem 
scientificam  credibilitatis  et  veritatis  fidei  suae  absolverint, 
anathema  sit."     Const.  Dei  Filius;  De  Jide,  can.  VI. 

IV.  Errores.  1°  Plerique  protestantium,  quod  mere  ad 
testimonium  spiritus  aut  ad  alia  interna  provocant,  eam  reli- 
gionem  adstruunt,  in  qua  frustra  sit  externorum  motivorum 
evidentia.  2°  Schola  Hermesiana  (a  G.  Hermes,  1775—1831) 
credibilitatis  motiva  ipsius  fidei  Christianae  motivum  esse  con- 
tendit.  Qua  quidem  opinione  falsa,  fidei,  cum  ex  ratione  naturali, 
non  ex  supernaturali  gratia  prodire  diceretur,  sua  dignitas 
non  permansit.  Ex  theoria  Hermesiana  alius  error  processit, 
quasi  catholicis  integrum  esset,  fidei  assensum  suspendere, 
donec  demonstrationem  scientificam  credibilitatis  fidei  suae 
absolverint.  Protestantes  igitur  per  defectum,  Hermesiani  per 
excessum  errant.    Ideo  in  sensu  exposito  probanda  est 

Thesis :    Assensus  fidei   non  potest   esse   absque   evidentia 

credibilitatis. 

Argvimeiita. 

Arg.  I.  Oportet  fidei  nostrae  obsequium  esse  rationi  con- 
sentaneum.  Ejusmodi  autem  obsequium  non  est  sine  notitia  certa 
credibilitatis.  Ergo.  Maj.  patet  ex  effato:  gratia  non  tollit 
naturam  sed  perficit.  Prob  min.  Ratio  humana  judicat  ea, 
quae  sunt  fidei,  credenda  esse,  aut  ex  fidei  mysteriis  in  se 
aut  ex  signis  certissimis  divinae  revelationis.  At  mysteria  in 
se  humanae  rationi  non  manifestantur.  Ex  quo  sequitur,  ut 
ex  signis  certissimis  fiat  judicium  credibilitatis.  Cf.  S.  Thom. 
C.  Gent.  lib.  III.  cap.  CLIV. 

Arg.  H.  In  judicio,  utrum  credendum  sit,  nemini  levi 
aut  indifferenti  esse  licet.  Atqui  sine  certa  credibilitatis  no- 
titia  leviter  credimus.  Ergo.  Prob.  min.  Leviter  credit,  qui 
nescit  aut  dubitat,  utrum  Deus  locutus  sit.  Haec  autem  igno- 
rantia  vel  dubium  non  tollitur  per  mysteria  in  se,  quoniam  ob- 
scura  sunt.  Ita  humanae  rationi,  ne  leviter  credat,  notitia  certa 
credibilitatis  cpus  est.  Cf.  S.  Thom.  C.  Gent.  lib.  I.,  cap.  VI. 
Hoc  illud  est,  quod  dixit  beatus  Petrus:  Non  enim  doctas 
fabulas  secuti,  notam  fecimus  vobis  Domini  nostri  Jesu  Christi 
virtutem  et  praesentiam:  sed  speculatores  facti  illius  magnitu- 
dinis.  II.  Petr.  I.  16.  Huc  etiam  spectat  illud  S.  Joannis: 
Charissimi,  nolite  omni  spiritui  credere,  sed  probate  spiritus 
si  ex  Deo  sint:  quoniam  multi  pseudoprophetae  exierunt  in 
mundum.  I.  Joan.  IV.  1.  Denique  Pius  IX.:  „Humana  ratio, 
ne  in  tanti  momenti  negotio  decipiatur  et  erret,  divinae  reve- 
lationis  factum  diligenter  inquirat  oportet,  ut  certo  sibi  constet, 
Deum  esse  loquutum,  ac  Eidem,  quemadmodum  sapientissime 
docet  Apostolus,  rationabile  obsequium  exhibeat."  Litl.  encycl. 
9.  Nov.  1846. 

Objeotiones. 

Obj.  I.  Dixit  Jesus  improbando:  Nisi  signa  et  prodigia 
videritis,  non  creditis.  Joan.  IV.  48.  Et  alibi:  Quia  vidisti 
me  Tlioma,  credidisti:  beati  qui  non  viderunt}  et  crediderunt. 
Joan.  XX.  29.  Ergo  fidei  nulla  certa  credibilitatis  notitia 
opus  est. 

Resp.  Dist.  antec:  in  reprehensionem  veniunt,  qui  signa 
quaerunt  non  necessaria,  conc;  necessaria,  nego.  Multi  signa 
quaesierunt,  quamvis  Christi  credibilitas  manifesta  esset; 
aliorum  vero  coida  parata  erant.  Quare  S.  Thomas  in  locos 
prolatos  exponit,  „quod  illi  qui  sunt  tam  prompti  animi  ut 
credant  Deo,  etiam  signis  non  visis,  sint  beati  per  com- 
parationem  ad  illos  qui  non  credunt  nisi  talia  videant." 
III.  quaest.  LV.  art.  5. 

Instabis.  Unica  fidei  causa  est  gratia  fidei.  Atqui,  si 
credentibus  opus  est  notitia  certa  credibilitatis,  plures  ponuntur 
causae  fidei.     Ergo. 

Eesp.  Dist.  majorem:  gratia  fidei  est  unica  causa  fidei, 
concedo;  earum  rerum,  quibus  disponimur  ad  fidem,  nego.  Et 
dist.  minorem :  si  notitia  credibilitatis  esset  causa  fidei,  concedo; 
conditio  sine  qua  non,  nego.  Responsio  patet  ex  terminis. 
Et  sane  Leo  XIII.  S.  Augustinum  laudat,  quod  rationis  partes 
complexus  sit,  ^huic  scientiae  (philosophiae)  tribuens  .  .  .  illvd 
quo  fides  saluberrima  .  .  .  gignitur,  nutritur,  defenditur7  robo- 
ratur.ui)     Encycl.  Aeterni  Patris. 

Urgebis.  Falso  dicitur,  naturalem  credibilitatis  cognitio- 
nem  disponere  ad  fidem,  quae  est  donum  Dei  supematurale. 
Igitur  ex  motivis  credibilitatis  utilitas  nulla  dimanat. 

Resp.  Dist.  antec:  Cognitio  naturalis  non  disponit  ad 
fidem  supernaturalem  proxime,  conc;  remote,  nego.  Quia 
„dispositio  ultima  ad  formam  et  forma  sunt  ejusdem  ordinis, 
in  hoc  quod  si  unum  est  naturale,  et  reliquumu  (S.  Thom. 
Quaest.  disp.  De  verit.  VIII.  art.  3),  idcirco  ratio  naturalis 
proxima  fidei  dispositio  haberi  non  potest.  Sed  non  est 
repugnans  rationi,  homines  intelligentia  naturali  disponi  ad 
fidem,  quatenus  naturali  lumine  impedimenta  fidei  et  indispo- 
sitio  humana  removentur.  Cf.  S.  Thom.  II.  II.  quaest.  IV. 
art.  7. 

Obj.  II.      Saepenumero    laudabiliter    agimus    cum    judicio 
tantum  probabili.     Ergo  assensus  fidei  supernaturalis  cum  no 
titia  revelationis  probabili  conciliari  potest. 


')  S.  Aug.  De  Trin.  lib    XIV.  cap.  I. 

Resp.  Dist.  antec:  laudabiliter  agimus  cum  judicio  pro- 
babili  in  iis  actionibus,  quae  requirunt  veritatem  absolutam  sui 
objecti,  nego;  in  aliis  plerisque,  conc.  Actus  fidei  quovis  dubio 
excluso  plane  certus  sit  oportet.  Certus  autem  non  erit,  si 
quis  dubitet,  utrum  Deus  fidei  auctor  exsistat.  Revera  Inno- 
centius  XI.  damnavit  propositionem:  „Assensus  fidei  super- 
naturalis  et  utilis  ad  salutem  stat  cum  notitia  solum  probabili 
revelationis:  imo  cum  formidine,  qua  quis  formidet,  ne  non 
sit  locutus  Deus." 

Instabis.  Si  re^ula  proposita  valeat,  rudibus  etiam  pueris- 
que,  qui  ad  discretionis  aetatem  pervenerint,  evidentia  credi- 
bilitatis  necessaria  est.  At  haec  evidentia  perperam  a  rudibus 
tenerisve  mentibus  postulatur.     Ergo. 

Resp.  Dist.  maj.:  rudibu^  et  pueris  necessaria  est  evi- 
dentia  respectiva,  conc;  absoluta,  nego.  £t  sic  distincta  mi- 
nore  nego  conclusionem.  Rudes  et  pueri  vident  probeque  sen- 
tiunt  sibi  auctoritate  quadam  opus  esse  et  magisterio;  qui, 
cum  unum  alterumve  tantum  credibilitatis  motivum,  etsi  con- 
fuse,  attingunt  nullamque  non  credendi  rationem  suspicantur, 
eam  revelationis  notitiam  certam  habere  videntur,  quae  adju- 
vante  gratia  divina,  sufficiat.  Cf.  Salm.  De  fide,  disp.  III. ; 
Joan.  a  S.  Thoma,  De  fide,  quaest.  I.  disp.  II.  art.  3.  n.  5. 

Obj.  III.  Fides  supernaturalis  non  pendet  ex  prudentia. 
Atqui  admissathesi  sequitur,  ut  fides  ex  prudentia  pendeat.  Ergo. 

Resp.  Dist.  maj.:  Fides  ex  prudentia  non  pendet  in  se, 
conc;  quantum  ad  praecedens  judicium  de  evidentia  credibilitatis, 
nego.  Prudentia  infusa  fidem  non  dirigit,  sed  praesupponit. 
Virtutes  enim  morales  infusae  cognitionem  finis  supernaturalis, 
quae  per  fidem  habetur,  praesupponunt.  Sed  tamen  prudentia 
qnaedam  judicium  de  credibilitatis  evidentia  dirigit.  Haec 
autem  prudentia,  quamvis  infusa  dici  non  debeat,  ex  auxilio 
tamen  quodam  actuali  Dei  et  illustratione  procedere  videtur. 

Qvaeres,  utrum  ex  motivis  credibilitatis  probetur  solum 
mysteria  fidei  esse  credibilia,  an  pariter  ea  esse  credenda. 

Resp.  Quam  primum  homini  constiterit  mysteria  fidei 
esse  credibilia  seu  Deum  esse  locutum,  in  promptu  est  hominem 
obligari  ad  credendum  Deo,  qui  fidem  revelavit. 

ARTICULUS  VI. 
De  demonstratione  veritatis  ecclesiae  catholicae. 

I.  Demonstratio  catholica  summi  monienti  est. 
Demonstratio  catholica  est  scientia  fundamentorum ,  quibus 
auctoritas  ecclesiae  catholicae  innititur.  Perspicuum  est,  ejus- 
modi  demonstrationem  momentum  afferre  ad  efficaciam  apolo- 
geticae. 

1°  Quia  hoc  unice  apologetis  propositum  est  veram 
religionem  in  concreto  ostendere ;  quam-  quidem  divinitus 
in  ecclesia  catholica  constitutam  esse  monstrabimus.  2°  Com- 
monstrata  ecclesiae  veritate,  iter  certum  ad  controversias 
de  singulis  dogmatibus  dirimendas  aperitur;  firma  nam- 
que  quibusvis  hominibus  fidei  regula  erit  ecclesia  illa,  cujus 
testimonium  Dei  loquentis  instrumentum  organumque  esse 
constiterit.  3°  Perspecta  ecclesiae  auctoritate  malis  plurimis 
liberabitur  domestica  quoque  atque  civilis  societas.  Quare 
Leo  XIII.  de  malis  humanae  societatis  scribens:  „Horum  autem 
—  inquit  —  malorum  causam  in  eo  praecipue  sitam  esse  Nobis 
persuasum  est,  quod  despecta  ac  rejecta  sit  sancta  illa  et 
augustissima  Ecclesiae  auctoritas,  quae  Dei  nomine  humano 
generi  praeest,  et  legitimae  cujusque  auctoritatis  vindex  est 
et  praesidium."     Encycl.  lnscrutabili  Dei,  21.  Aprilis  1878. 

II.  Ecclesia  per  se  ipsa  est  perpetuum  motivum 
credibilitatis.  „Ad  solam  enim  catholicam  Ecclesiam  —  sicut 
patres  Vaticani  declarant  —  ea  pertinent  omnia,  quae  ad  evi- 
dentem  fidei  christianae  credibilitatem  tam  multa  et  tam  mira 
divinitus  sunt  disposita.  Quin  etiam  Ecclesia  per  se  ipsa, 
ob  suam  nempe  admirabilem  propagationem,  eximiam  sancti- 
tatem  et  inexhaustam  in  omnibus  bonis  foecunditatem,  ob 
catholicam  unitatem,  invictamque  stabilitatem,  magnum  quod- 
dam  et  perpetuum  est  motivum  credibilitatis  et  divinae  suae 
legationis  testimonium  irrefragabile. 

Quo  fit,    ut  ipsa  veluti  signum  levatum  in  nationes,1)   et 

')  Js.  XI,  12, 

ad  se  invitet,  qui  nondum  crediderunt,  et  filios  suos  certiores 
faciat.  firmissimo  niti  fundamento  fidem,  quam  profitentur." 
Const.  Dei  Filius,  cap.  III.  Cf.  Leonis  XIII.  encycl.  Aeterni 
Patris. 

III.  Connexio  demonstrationis  catholicae  cum 
reliquis  apologeticae  partibus.  1°  Divina  Christi  missio, 
quam  argumentis  permultis  validisque  demonstrant,  qui  reli- 
giouis  Christianae  veritatem  probandam  suscipiunt,  solidissimum 
est  totius  ecclesiae  fundamentum.  Opus  est  idcirco  in  demon- 
stratione  catholica  quam  firmissime  probare,  catholicam  eccle- 
siam  ejusque  constitutiva  omnia  ab  ipso  Christo  prodiisse; 
coacti  scilicet  testimoniis  certissimis  Christum  habere  catholicae 
ecclesiae  Auctorem,  credibilitatem  ecclesiae  illius  negare  non 
possumus. 

2°  Ex  altera  parte  signa  divina,  quae  lucere  in  ecclesia 
uon  desinunt ,  divinam  Christi  missionem  ostendunt.  Quod 
S.  Augustinus  his  verbis  declarat:  „Apostoli  Christum  prae- 
sentem  videbant,  sed  toto  orbe  terrarum  diffusam  Ecclesiam 
nonvidebant;  videbant  caput,  et  de  corpore  credebant.  Habe- 
mus  vices  nostras,  habemus  gratiam  dispensationis  et  distri- 
butionis  nostrae:  ad  credendum  certissimis  documentis,  tem- 
pora  nobis  in  una  fide  sunt  distributa.  Illi  videbant  caput, 
et  credebant  de  corpore:  nos  videmus  corpus ,  credamus  de 
capite.u     Serm.  CCXLII. 


ARTICULUS  VII. 
De  processu  hujus  Apologiae  per  decem  locos  theologicos. 

I.  De  definitione  et  indole  locorum  theologicorum. 
Loci  (jonoi)  sunt  argumentorum  sedes.  Loci  ab  Aristotele  di- 
euntur  „ei,  qui  communiter  de  rebus,  quae  ad  mores  et  ad 
naturam  et  ad  scientiam  civilem  multaque  alia  specie  ab  in- 
vicem  differentia  spectant,  argumenta  continent."  Rhet.  lib.  I. 
cap.  II.  Jam  vero  loci  theologici  sunt  sedes  argumentorum 
theologicorum  seu  fontes,  ex  quibus  theologi  omnes  suas  argu- 

mentationes  hauriunt.  Quamobreui  haec  tria  teneauius.  1°  Loci 
theologici  non  suut  schemata  vacua,  sed  reapse  promptuaria 
argumentorum ;  2°  omuis  argumentatio  ad  omnem  dispu- 
tationem  sive  ad  confirmandum,  sive  ad  refellendum  ex  iis 
invenitur;  3°  cumtheologia  in  auctoiitate  divina  fundari  debeat, 
iu  hoc  genere  discipliuae  auctoritas  locum  habet  principem, 
quamvis  in  reliquis  discipliuis,  ut  ex  Topicis  Stagyritae  apparet, 
ratio  primum  locum  obtiueat.  Cf.  Can.  De  loc.  theol.  lib.  I. 
cap.  III. 

II.  Locorum  theologicorum  elenchus  et  divisio. 
Melchior  Canus,  locorum  magister,  decem  locos  enumerat,  qui 
sunt  1°  S.  Scripturae  auetoritas;  2°  auctoritas  traditionum 
Christi  et  apostolorum;  3°  auctoritas  ecclesiae  catholicae; 
4°  auctoritas  conciliorum  oecumenicorum;  5°  auctoritas  Romani 
Pontificis;  6°  auctoritas  sanctorum  patrum;  7°  auctoritas  tbeo- 
logorum;  8°  ratio  uaturalis;  9U  auctoritas  philosophorum; 
10°  auctoritas  humanae  historiae.  Angelicus  I.  q.  I.  a.  8. 
tres  locos  numerat,  auctoritatem  S.  Scripturae,  sanctorum  do- 
ctorum,  et  philosophorum ;  tribus  autem  illis  decem  nostros 
comprehendi,  satis  patet.    Cf.  Sylvium  in  hunc  locum,  quaer.  111. 

Dividuntur  loci  theologici  1°  in  locos  proprios  seu  stricte 
theologicos  et  in  communes,  qui  late  sic  dicuntur;  2°  in  locos 
primarios,  secundarios,  et  subsidiarios. 

1°  Loci  proprii  in  auctoritate  Dei  revelantis  nituntur. 
Quae  quidem  auctoritas  per  S.  Scripturas,  traditionem  divinam, 
ecclesiam  catholicam  dispersam,  ecclesiam  in  conciliis  oecu- 
menicis  congregatam,  Romanum  Pontificem,  communem  patrum 
consensum,  denique  per  sententiam  communem  theologoium 
manifestatur.  Loci  communes  illi  sunt,  quibus  reliquae  etiam 
disciplinae  utuntur.  Ex  naturali  rationis  lumine  procedunt, 
videlicet  ex  ratione  naturali,  ex  auctoritate  philosophorum  et 
humana  historia.  Loci  communes  a  nonnullis  extranei  appel- 
lantur. 

2°  Locos  primarios  dicimus,    qui   ex  se  argumenta  prae 
bent    necessaria.      Sunt    autem    quinque    prioies.      Secundarii 
appellantur,    qui    non  ex  se  uecessario  probant,    sed  quatenus 
illud,  quod  in  loco  aliquo  primario  continetur,  certo  mauifestant. 

Ilujusmodi  sunt  sextus  et  septirnus  ex  numeratis.  Quare  pa- 
trum  auctoritas  et  theologorum  per  se  sunt  loci  uon  necessarii, 
ex  quibus  non  uisi  probabiliter  (S.  Thom.  I.  q,  I.  art.  8.) 
arguitur;  sed  coguito  consensionem  eorum  esse  unanimem,  ne- 
cessario  probaur,  utpote  cum  divinam  traditionem  aut  commu- 
nem  ecclesiae  doctrinam  manifestent.  Subsidiarii  loci  habentur 
tres  illi  posteriores;  namque  principem  locum  apud  theologos 
diviua  auctoritas  habet.  „Katio  deinde  —  ait  Canus  —  velut 
pedissequa  sequitur." 

III.  Deprocessu  hujus  apologiae  per  decem  locos 
theologicos.  Scopus  hujus  operis  est,  1°  ecclesiae  catholicae 
veritatem  demonstrare;  2°  doeere,  unde  theologi  possint  idonea 
argumenta  depromere,  et  disserere,  quam  vim  et  usurn  unus- 
quisquc  locorum  habeat.  Cf.  Can.  De  loc.  theol.  lib.  I.  cap.  I. 
Locm  autem  ecclesiae  in  hoc  opere  primus  erit.  Id  autem 
tribus  ex  causis  fit  maxime.  Primo  quia  tractatus  de  veritate 
ecclesiae  catholicae  connexa  est  cum  loco  illo,  qui  vocatur 
ecolesiae  auctoritas.  Secundo  S.  Scripturae  et  divinae  traditiones 
hominibus  ab  ecclesia  tradendae  sunt,  juxta  hoc  Augustini: 
„Ego  vero  Evangelio  non  crederem,  nisi  me  catholicae  eccle- 
siae  commoveret  auctoritas"  (contra  ep.  fundam.  cap.  V.  6.). 
Tertio  constat  quaestioues  illas,  quae  de  S.  Scripturis,  ut 
sunt  libri  inspirati,  et  de  traditione  divina  haberi  consueverunt, 
valde  illustrari  posse  defiuitionibus  non  paucis,  quas  ecclesia 
de  quaestionibus  hujusmodi  fidelibus  proposuit.  Ob  eamque 
rem,  quamvis  loci  S.  Scripturae  et  traditionis  divinae  per  se 
atque  dignitate  sua  primi  sint,  ordiue  tamen  apologetico  prius 
in  locum  ecclesiae  ingredimur  necnon  in  locos  conciliorum 
oecumenicorum  et  Romani  Pontificis,  qui  cum  tractatu  de  veri- 
tate  ecclesiae  catholicae  cohaerere  censentur.  Posthac  de 
S.  Scriptura,  de  traditione  agemus;  deinceps  de  auctoritate 
sanctorum  patrum  et  de  theologis;  postremo  rationem  naturalem, 
philosophorum  auctoritatem  et  humanam  historiam  tractabimus. 
De  locis  consulantur  Canus,  De  locis  theologicis;  Gravina  (f  1643), 
Catholicae  praescriptiones,  in  quo  opere  tractatur  de  traditioni- 
bus,  de  verbo  Dei  scripto,  de  patrum  auctoritate,  de  ecclesia, 
de  ecclesiae  divino  magisterio,   de  conciliis  oecumenicis  et  de 

judice  infallibili  Romano  Pontifice;  V.  L.  Gotti  (f  1742),  Theo- 
logia  scholastico  dogmatica,  cujus  operis  t.  I.  locos  theologicos 
complectitur;  Berthier,  Tract.  de  loc.  theolog.  Augustae  Tauri- 
norum  1888,  et  alii. 


ARTICULUS  VIII. 
De  argumentatione  et  methodo  hujus  Apologiae. 

I.  De  argumentis  ex  S.  Scriptura  et  sanctis  patri- 
bus.  1°  Sanctae  Scripturae  tum  ut  libri  inspirati  tum  ut  libri 
historici  spectari  possunt.  In  disciplinis  theologicis  catholici 
viri  sacrorum  Librorum  testimoniis  tanquam  sententiis  aucto- 
rum  inspiratorum  utuntur.  At  apologetica,  ne  circulo  vitioso 
circumagatur,  sacros  Libros,  donec  infallibilem  ecclesiae  auctori- 
tatem  probaverit,  aut  ut  libros  historicos  affert,  qui  fidem 
habent,  si  qua  fides  est  in  rebus  humanis;  aut  ut  inspiratos 
illos  quidem,  sed  in  iis  duntaxat  ratiociniis,  quae  ad  hominem, 
ut  ajunt,  et  adversus  eos  proferuntur,  qui  S.  Scripturas  divinitus 
inspiratas  esse  profitentur.  De  veritate  autem  historica 
S.  Scripturarum  in  aliis  apologeticae  partibus  disseritur,  quas 
demo7istratio  catholica,  i.  e.  hujus  operis  materies  supponit, 

2°  Sanctos  patres  adducimus  ut  testes  antiquitatis.  Eos 
autem  patres  potissimum  citamus,  qui  primis  ecclesiae  tempori- 
bus  scripserunt.  Hoc  enim  perspicuum  videtur,  ut  quisque 
testis  vetustissimus  est,  ita  optimum  adversus  eos,  qui  eccle- 
siam  in  principio  quidem  immaculatam  fuisse  contendunt,  sed 
sequioribus  saeculis  foedatam  erroribus. 

II.  De  adhibendis  ecclesiae  definitionibus,  Dofini- 
tiones  ecclesiae  duplicem  usum  habent.  1°  In  demonstranda 
ecclesiastici  magisterii  auctoritate  seu  in  tribus  locis  prioribus 
plurimum  studii  in  eo  ponendum  est,  ut  ecclesia  ejusque  auctori- 
tas  talis  a  nobis  exhibeatur,  qualem  esse  fides  ipsa  catholica 
profitetur  Definitiones  igitur  ecclesiae  magis  ad  determinandas 
quam  ad  probandas  theses  afferuntur.  2°  Probata  autem  iu- 
fallibili  ecclesiae  auctoritate  definitiones  ecclesiasticae  tam 
demonstraudis   thesibus    quam   determinaudis  aptissimae  suut. 

Ceterum  definitionibus  illis  saepenumero  non  nisi  ut  antiquitatis 
testimoniis  utimur. 

III.  Cum  argumentis  ex  auctoritate  copuletur 
lucidior  factorum  ac  veritatum  intelligentia.  Quoniam 
in  hoc  opere  responderi  oportet  inquirentibus,  an  ecclesia  ca- 
tholica  divinitus  instituta  sit,  auctoritatibus  opus  est.  „Quaedam 
enim  disputatio  ordinatur  ad  removendam  dubitationem  an  ita 
sit;  et  in  tali  disputatione  theologica  maxime  utendum  est 
auctoritatibus,  quas  recipiunt  illi  cum  quibus  disputatur." 
S.  Thom.  Quodl.  IV.  a.  18.  Sed  et  rerum  intelligentia, 
quoad  fieri  potest,  procuretur.  Huc  pertinet,  quod  S.  Thom. 
I.  c.  dixit:  „Quaedam  vero  disputatio  est  magistralis  in  scholis 
non  ad  removendum  errorem,  sed  ad  instruendum  auditores 
ut  inducantur  ad  intellectum  veritatis  quam  intendit:  et  tunc 
oportet  rationibus  inniti  investigantibus  veritatis  radicem,  et 
facientibus  scire  quomodo  sit  verum  quod  dicitur:  alioquin  si 
nudis  auctoritatibus  magister  quaestionem  determinet,  certifi- 
cabitur  quidem  auditor  quod  ita  est,  sed  nihil  scientiae  vel 
inteilectus  acquiret,  sed  vacuus  abscedet." 

IV.  De  principiis  ac  methodo  doctorum  scholasti- 
corum  et  in  primis  doctoris  Angelici.  S.  S.  Leo  XIII. 
nobis  auctor  sit,  ut  in  apologeticis  etiam  disputationibus  scho- 
lasticos  doctores  eorumque  omnium  principem,  S.  Thomam 
Aquinatem,  duces  habeamus.  Summus  Pontifex:  „plurimi  — 
inquit  —  ex  iis  hominibus  qui  abalienato  a  fide  animo,  insti- 
tuta  catholica  oderunt,  solam  sibi  esse  magistram  ac  ducem 
rationem  profitentur.  Ad  hos  autem  sanandos,  et  in  gratiam 
cum  fide  catholica  restituendos,  praeter  supernaturale  Dei 
auxilium  nihil  esse  opportunius  arbitramur,  quam  solidam 
Patrum  et  scholasticorum  doctrinam,  qui  firmissima  fidei  funda- 
mentay  divinam  illius  originem ,  certam  veritatem^  argumenta 
quibus  suadetur,  beneficia  in  humanum  genus  collata,  perfectam- 
que  cum  ratione  concordiam  tanta  evidentia  et  vi  common- 
strant,  quanta  flectendis  mentibus  vel  maxime  invitis  et  repug- 
nantibus  abunde  sufficiat."  Encycl.  Aet.  Patris.  Et  quoniam 
„inter  scholasticos  doctores,  omnium  princeps  et  magister, 
longe  eminet  Thomas  Aquinas"  (1.  c),   idcirco   tanti   magistri 

De  Groot,  Summa  apologet.    I.  3 

non  solum  doctrinam,  pro  viribus,  secuti  sumus,  verum  verba 
quoque  plus  semel  retulimus,  quibus  Angelicus  auream  sapien- 
tiam  suam  explicavit. 

De  metbodo  Thomistica  Wolfianae  praeferenda  cf.  Zigliara, 
Summa  philos.,  Logicae  p.  I.  lib.  III.  cap.  V. 


Quaestio  II. 

De  institutione  ecclesiae. 

Multifariam  multisque  modis  olim  Deus  loquens  patribus 
in  prophetis:  novissime>  diebus  istis  locutus  est  nobis  in  jilio. 
Hebr.  I.  1.  Filius  Dei  in  terris  religionem  suam  instituit; 
quod  alias  probatum  esse  in  hoc  opere  supponitur.  Hoc  loco 
inquirendum  est,  utrum  Christi  religio  ecclesiae  seu  societatis 
naturam  induat.     Hinc  quatuor  quaeruntur: 

Primo.     Quaenam  sit  vocabuli  ecclesiae  significatio. 

S  e  c  u  n  d  o.      Utrum  Christus  immediate  ecclesiam  instituerit. 

Tertio  Utrum  hominum  sanctificatio  sit  jinis  ecclesiae 
proximus. 

Quarto.     Quando  ecclesia  instituta  sit. 


ARTICULUS  I. 

Quaenam  sit  vocabuli  ecclesiae  significatio. 

I.  Significatio  vocabuli  ecclesiae.  Ecclesia,  vox 
graeca,  ab  ixxaUw,  unde  ixxlrjaia  seu  evocatio,  deducitur. 
Significatione  latissima  collectum  vocatione  hominum  coetum 
designat,  sive  bonum,  ut  in  S.  Scriptura  saepius,  sive  malum, 
prout  habetur  Ps.  XXV.  5.:  Odivi  ecclesiam  malignantium. 
Si  minus  late  sumitur,  coetum  religiosum  significat,  sive  par- 
tialem  (Act.  VIII.  I.;  Cor.  I.  2.),  sive  universalem,  uti  Matth. 
XVI.   18.:  super  hanc  petram  aedificabo  ecclesiam  meam.    Meta- 

phorice  ad  locum  restringitur,  quo  fideles  ad  Deum  colendum 
conveniunt. 

Specialiter  ea  vox  ad  significandos  fideles  usurpatur,  qui 
in  confiteuda  Christi  religione  sociantur,  secundum  triplicem 
statum,  hoc  est:  1°  militantes  in  terra;  2"  patientes  in  purga- 
torio;  3°  triumphantes  in  caelo.  Ipsa  ecclesia  militans,  quo- 
niam  ad  eos  quoque  extenditur,  qui  Deum  per  Christum  ven- 
turum  coluerunt,  tres  status  habuit:  primum  in  Adami  familia 
eorumque  posteris,  quatenus  in  revelatione  primaeva  perman- 
serunt;  secundum  in  iis,  qui  legem  scriptam  a  Moyse  acce- 
perunt;  tertium  in  iis,  qui  Christi  incarnati  religionem  amplexi 
sunt;  ad  quem  statum  significandum  vox  ecclesiae  in  prae- 
sentia  usurpatur,  secunduni  hoc  Catech.  Romani:  „Militans 
Ecclesia  est  coetus  omnium  fidelium,  qui  adhuc  in  terris  vivunt; 
quae  ideo  militans  vocatur,  quod  illi  cum  immensissimis  hostibus, 
niundo,  carne,  Satana  perpetuum  sitbelluro."  Pars  1.  cap.  V.  5. 
Cf.  S.  Thomam,  III.  quaest.  VIII.  art.  3.  et  4. 

Visa  sunt  in  ipso  vocabulo  ecclesiae,  quod  ecclesiae  Chri- 
stianae  proprium  esse  consuevit,  benignitatis  divinae  mysteria; 
„ex  hac  —  ait  Catech.  Romanus  —  vocatione,  quis  nobis  finis 
propositus  esse  debeat,  nimirum  aeternarum  rerum  cognitio 
et  possessio,  is  optime  perspiciet,  qui  animadverterit,  cur  olim 
fidelis  populus  sub  lege  positus  „synagogau  id  est  congregatio 
diceretur.  Nam  ut  docet  sanctus  Augusiinus,1)  hoc  ei  nomen  im- 
positum  est,  quia  pecudum  more,  quibus  magis  congregari  con- 
venit,  terrena  et  caduca  tantum  bona  spectaret.  Quare  merito 
Christianus  populus  non  synagoga,  sed  ecclesia  dicitur,  quia 
terrenis  et  mortalibus  rebus  contemptis  caelestes  et  aeternas 
tantummodo  consectatur."     Pavs  I.  cap.  X.  3. 

II.  De  idea  ecclesiae  secundum  acatholicos.  Hoc 
loco  1°  de  haereticis  ante  Lutherum;  2°  de  Luthero  et  nova- 
toribus  saeculi  XVI.;  3°  de  protestantibus  incredulis;  4°  de  re- 
actione  protestantica. 

1°  Donatistae  et  Pelagiani,  Cathari  et  Valdenses  asse- 
verant  ecclesiam    esse    congregationem  justorum    seu  hominum 


')  In  Psalm.  LXXVII.  et  LXXXI. 

peccati  prorsus  immunium;  Wicleffitae  et  Hussitae  ecclesiam 
congregationem  praedestinatorum  esse  contenderunt.  At  quae- 
ritur,  quomodo  coetus,  qui  exclusive  tam  ex  membris  quam 
ex  praepositis  justis  aut  praedestinatis  constet,  ut  institutum 
aliquod  seu  societas  ab  aliis  coetibus  secernatur.  Et  profecto 
conceptus  ille  ecclesiae  hujusmodi  est,  ut  ipse  coetus  et  in 
primis  coetus  istius  regimen  a  mortalium  conspectu  omnino 
removeatur.     Ita  ad  individualismum  adducimur. 

2°  Lutherus,  cujus  doctrina  hac  in  re  inter  protestantes 
plurimum  potuit,  pro  ecclesia  universali  substituit  particulares 
ecclesias  (Gemeinde);  quin  etiam,  si  principia  protestantium 
penitius  considerentur,  non  nisi  individualismus  a  novatoribus  ad- 
mittitur.  Etenim  eorum  principia  sunt:  a)  jides  sola;  b)  clara 
et  sufficiens  scriptura;  c)  ob  eamque  rem  oportet,  quisquis 
rjudex  liberrimus  sit  omnium  a  Deo  solo  doctusu  (Luther,  De 
instituendis  eeclesiae  ministris);  d)  novae  legis  sacramenta  ex 
opere  operato  non  conferunt  gratiam; l)  e)  nulla  datur  hierarchia 
jure  divino.  Quibus  positis  nullo  negotio  intelligitur  ecclesiam 
esse  massam  ecclesiasticam,  quae  organismo  nullo  nullisque  in- 
stitutis  objectivis  adunetur.  In  ea  massa  latet  ecclesia  vera  et 
perfecta,  quae  non  nisi  per  accidens  appareat;  ex  eadem 
massa,  cum  fideles  sese  in  communitates  (Gemeinde)  conjun- 
gunt,  ecclesia  imperfecta  visibiliter  exoritur. 

3°  Moderni  excogitaverunt  a)  ecclesiam  idealem;  b)  eccle- 
siam  ethicam;  c)  ecclesiam  pantheisticam;  d)  ecclesiam  aesthe- 
ticam. 

a)  Ecclesia  idealis  reapse  ut  coetus  non  exsistit,  sed  inanis 


l)  „Gratiam  —  ait  Billuart  —  produci  ex  opere  operato  est  eam 
a  Deo  conferri  intuitu  operis,  non  ut  procedit  laudabiliter  ab  ope- 
rante,  sed  ut  est  a  Christo  institutum,  seu  est  eam  produci  vi  et  efficacia 
operis  externi  per  virtutem  sibi  supernaturaliter  communicatam  ultra 
meritum  ministrantis  et  recipientis,  non  tamen  sine  dispositionibus  ex 
parte  subjecti  recipientis  requisitis,  non  quae  habeant  vim  effectivam 
effectus,  aut  operi  externo  seu  sacramento  vim  conferant,  sed  quae  se 
habent  per  modum  removentis  obicem  gratiae  et  conditionis  sine  qua 
sacramentum  effectum  suum  non  produceret.u  De  sacram.  in  com- 
muni,  diss.  III.  art.  1. 

est  idea  seu  exemplum  quoddam  sublimissimum,  quod  nuspiam 
vere  exprimi  potest.  b)  Ecclesiae  eihicae  proprium  est,  quod 
sola  doctrina  moralis ,  dogmate  carens ,  ad  esseutiam  ejus 
pertinet;  ea  vero,  quae  ad  mores  immediate  et  unice  non 
pertineant,  transitoria  habentur.  c)  Pantheisticus  ecclesiae 
conceptus  eousque  procedit,  ut  ecclesia  formula  tantum  tempo- 
raria  habeatur  evolutionis  illius  necessariae,  quam  rerum  na- 
tura,  immanente  Deo,  subit.  d)  Strauss  ecclesiam  esse  signi- 
ficat  scholam  aestheticam  inferiorem,  quae  humano  generi  jam 
emancipato  relinquenda  est,  quippe  cui  hac  nostra  aetate  et  in 
vita  status  politici  et  in  poetarum  ac  musicorum  coetu  magnificen- 
tissima  quaeque  suppetant.  Der  alte  und  der  neue  Glaube,  p.  293. 

4°  Keactione  quadam  a)  Neolutherani  duce  Kliefoth  et 
Puseyitae  duce  Pusey  magis  minusve  aperte  docent,  ecclesiam 
vinculo  objectivo  conjungi,  hoc  est,  in  ea  reperiri  officia  mu- 
neraque  propria  et  potestatem  in  fideles.  b)  Alii  ad  notionem 
ecclesiae  fanaticae  delapsi  sunt.  Etenim  cum  regnum  Dei, 
quod  a  prophetis  annuntiatum  est,  juxta  conceptum  ecclesiae 
protestanticum  nusquam  appareret,  nonnulli  in  chiliasmum  passi- 
vum  incidentes  Christi  reditum  opperiendum  esse  affirmarunt;  alii 
chiliasmum  activum  amplexi  Sion  ab  hominibus,  quos  spiritus 
Dei  impellit,  aedificari  dixerunt.  Hinc  idea  ecclesiae  socialis- 
politicae  orta  est,  qua  asseritur  finem  Christi  proximum  fuisse 
nationalem,  id  est,  hoc  fuisse  Christi  propositum,  ut  populum 
etregnum  sensu  strictiori  fundaret,  non  ut  aedificaret  ecclesiam; 
hic  autem  populus  constituendus  est,  antequam  Christus  regnum 
suum  fundaturus  redeat. 

III.  Definitio  ecclesiae  secundum  catholi- 
cos.  S.  Thomas  ait:  ecclesia  secundum  statum  viae  est  con- 
gregatio  jidelium.  III.  quaest.  VIII.  art.  4.  ad  2.;  cf.  In 
Sent.  IV.  dist.  XX.  q.  I.  a.  4.;  Contra  Gentiles ,  lib.  IV. 
cap.  LXXVIII.  Definitio  magis  explicita,  quam  alii  aliis  verbis 
sed  re  ipsa  unam  proponuut,  haec  est:  coetus  fidelium  baptiza- 
torum  ejusdem  fidei  professione  eorundemque  sacramentorum 
participatione  suh  Christi  in  terris  vicario,  Pontifice  Romano 
adunatorum.     Explicatur  definitio. 

Congregatio   fidelium   idem   sonat   atque  societas  fidelium. 

Est  autem  societas   „adunatio  hominum  ad  unum  aliquid  com- 
muniter  agendum."  S.  Thom.  Contra  impugnantes,  cap.  III.  Porro 
societatis  illius  seu  civitatis  membra  non  solum  paritate  quadam 
affectus  et  amicitiae  vinculo,  sed  vinclo  juris  divino  et  objec- 
tivis  institutis  professionis,  sacramentorum    et   regiminis   adu- 
nantur.      De   hoc   vinclo    societatis    ecclesiasticae    S.    Thomas 
scripsit :     „In    qualibet    autem    civitate    ad   hoc   ut    sit    una, 
quatuor    debent     esse    communia ;    scilicet    ,unus     gnbernator, 
una  lex,  eadem  insignia ,    et  idem  finls.     Haec  autem  quatuor 
dicit    Apostolus    esse    in    Ecclesia."      Sanctus    doctor    singula 
exponit.    Et  1°  quidem  dicitur  unus  gubernator;   quia  ecclesia 
habet  ducem  unum ,    scilicet  Christum ,    cujus  vicem  gerunt  in 
terris  Romanus  Pontifex  et  praelati;   prout   alias    ab  Angelico 
explicatur,    v.  g.  II.  II.  quaest.  LXXXVIII.    art.  12.     2°   Una 
lex;   haec   autem   est   lex   fidei.     Una  est  fides)   idest,   idem 
jubemini  credere,  et  eodem  modo  operari;  quia  unum  et  idem 
est   quod   creditur   a   cunctis   fidelibus :   unde   universalis   seu 
catholica  dicitur:  unde  I.  Corinth.  I.  10.:  Idipsum,  dicatis  (idest 
sentiatis)  omnes  ,    et   non  sint    in  vobis   schismaia.     3°  Eadem 
insignia;    scilicet   sacramenta  Christi.     4°  Idem  finis ;   qui  est 
Deus.     In  Ephes.  IV.    lect.  II.     Ex   his   satis   apparet,   con- 
ceptum    ecclesiae   secundum    doctrinam    catholicam    a    notione 
protestantium  admodum  differre.     Protestantismus  enim  princi- 
pium    efficiens   ecclesiae    petit    ab    individuo,    catholici    illud 
institutis    objectivis    Christi     contineri    sentiunt;    protestantes 
unionem  tantum  idealem  et  internam  ad  ecclesiam  essentialiter 
pertinere  asserunt,    nos  vinclum  etiam  sociale  et  externum  ab 
ecclesiae  Conditore  institutum  esse  credimus.    Atque  conceptus 
ille  catholicus  de  ecclesia,  quem  paucis  adumbravimus,  postea 
evolvendus  et  disputationibus  nostris  probandus  est. 

IV.  Ecclesiae  figurae  aliquot,  parabolae,  nomina. 
1°  Ecclesiae  in  V.  T.figurae  fuisse  censentur  paradisus,  Eva,1) 
arca  Noe,  gens  Judaica,  templum  Hierosolymitanum ,  et  apud 
Danielem  cap.  II.  lapis,  qui  praecisus  de  monte  sine  manibus 
factus  est  mons  magnus  et  implevit  universam  terram. 


")  Cf.  S.  Aug.  De  civ.  Dei,  lib.  XXII.  cap.  XVII. 

2°  Parabolae ,   quibus   ecelesia   in    Evangelio    depingitur, 

his  versibus  exprimuntur: 

Ecclesiam  Christi  parabola  quina  figurat: 
Arx,  convivium,  retia,  pascua,  ager. 

Non  abs  re  erit  et  navem  nominare,  de  qua  videsis  S.  Hip- 
polyt.,  De  Christo  et  Antichristo,  cap.  LIX.  Cf.  S.  Thom. 
Cathen.  aur.  In  Luc.  V.  n.   1. 

3°  Ecclesiae  nomina  sunt  domns  Dei,  I.  Tim.  III.;  civitas, 
Matth.  V.;  regnum,  Matth.  XIII.,  Luc.  XIII.,  Joan.  XVIII.; 
ovile,  Joan.  X.;  corpus  Christi ,  Ephes.  IV.;  sponsa  Christi, 
S.  Method.  Convivium,  orat.  VIII.  5.;  virgo  et  rnater ,  Clem. 
Alexandr.  Strom.  IV.  26.;  VII.  5.;  lilium,  „quia  sicut  lilium 
inter  spinas  eminet,  ita  super  omnes  conventus  ecclesia  Dei 
refulget"  (S.  Ambr.  In  ps.  CXVIII.  v.  33.);  columba,  de  qua  legi- 
mus:  una  est  columba  mea,  Cant.  VI."  (S.  Aug.  De  bapt.  lib.  IV. 
cap.  III.) ;  Jerusalem,  sicut  scriptum  est:  Vidi  civitatem  sanctam 
Jerusalem  descendentem  de  caelo  a  Deo,  Apoc.  XXI.  2.  S.  Thom. 
In  Ephes.  II.  lect,  VI.  Cf.  Catech.  Rom.,  p.  1.  art.  9. 


ARTICULUS  II. 
Utrum  Christus  immediate  ecclesiam  instituerit. 

I.  Status  quaestionis.  Si  vocabulum  ecclesiae  in  sensum 
vagum  accipiamus,  nihil  intelligentes  nisi  multitudinem  indivi- 
duorum,  inter  quos  est  qualiscunque  cujnsvis  ideae  Christianae 
communitas ,  nemo  est  omnium,  qui  ecclesiam  a  Christo  insti- 
tutam  esse  dubitet.  At  hoc  quaeritur,  utrum  ecclesia  sit  insti- 
tuta,  quae  conceptui  catholico,  quem  supra  art.  1.  indicavimus, 
vere  respondeat,  id  est,  utrum  Servator  suos  omnes  in  unam 
veri  nominis  societatem  coadunaverit.  Hoc  etiam  probandum 
est,  quod  adversarii  nobis  non  concedunt,  videlicet  ecclesiam 
et  omnia  essentialia  ejus  causam  efficientem  principalem  et 
immediatam  habere  nullam  praeter  Christum.  Etenim  de  causa 
ecclesiae  materiali,  quae  sunt  ipsi  fideles,  disceptandum  esse 
non  videtur.  Haec  igitur  est  quaestio,  utrum  ex  primis  disci- 
pulis  ab  ipso  Christo  immediate   instituta  sit  ecclesia  tanquam 

unum  corpus  sociale  seu  unum  corpus  morale,  quod  verius 
persona  moralis  appellatur,  cui  corpori,  sic  statuente  Domino, 
omnes,  qui  saeculis  subsequentibus  in  Ipsum  credituri  essent, 
incorporari  tenerentur.  Immediate  autem  eo  dicimus,  quod 
ecclesia  a  Christo  instituta  est  aliis  non  mediantibus  personis. 
II.  Adversariorum  sententia.  Lutherus  et  alii  nova- 
tores  saeculi  XVI.,  quo  facilius  auctoritatem  ecclesiae  catho- 
licae  evacuareut,  adulterarunt  ipsam  ideam  ecclesiae.  Insti- 
tutum  sociale  negligentes,  principium  jidei  solius  unice  inculca- 
runt.  Christus  per  fidem  solam  fidelium  multitudinem,  non 
societatem  fidelium  seu  veri  nominis  ecclesiam  efficit.  Ecclesia 
seu  fidelium  societas  ab  ipsis  fidelibus  efficitur,  in  quantum 
plures  sese  in  communiones  (Gemeinde)  seu  ecclesias  et  eccle- 
siolas  conjungnnt.  Itaque  1°  societas  seu  ecclesia  nonabipso 
Christo  immediate  sed  a  fidelibus  instituitur;  2°  fideles  com- 
munitates  tantum,  non  unum  omnium  fidelium  coetum,  efficiunt. 
Calvinus  consequentias  hujusmodi  doctrinae  retardare  conatus 
est.  Ideam  ecclesiae  socialem  urget  his  verbis:  „tantum  pot- 
est  ecclesiae  participatio,  ut  nos  in  Dei  societate  contineat;" 
quin  etiam  decernit,  „discessionem  ab  ecclesia,  Dei  et  Christi 
abnegationem  esse."  Instit.  lib.  IV.  cap.  I.  n.  3.  et  10.  In 
aliis  autem  locis  Calvinus  veram  Christi  ecclesiam  in  eo 
consistere  docet,  quod  aggregentur  sancti  in  societatem  Christi 
et  quod  illi  ultro  citroque  sua  communicent.  Cf.  1.  c.  n.  3. 
At  notio  vera  ecclesiae  postulat,  1°  ut  fideles,  non  soli  sancti, 
aggregentur;  2°  non  solum  in  societatem  Christi,  verum  etiam 
in  societatem  inter  se;  3°  neque  ultro  citroque  sed  per  vinclum 
sociale  a  Christo  institutum.  Non  opus  est  pantheistarum  et 
modernorum  protestantium  errores  de  ecclesiae  origine  de- 
scribere;  illi  enim  ecclesiam  processu  mere  humano  aut  evolu- 
tione  pantheistica  fieri  autumant. ') 

Thesisi  Christus  ecclesiam  immediate  instituit. 


l)  De  iis,  qui  (Salvador  et  alii)  asserunt,  ne  religionem  quidem 
Christianam  divinitus  fundatam  esse  a  synagoga  distinctam,  in  illa 
parte  apologeticae,   quae    dicitur   demonstratio  Christiana,    disseritur. 

ArgumeDta. 

Arg.  I.  Ecclesia  est  societas  fidelium.  Atqui  Christus 
ipse  omnes  fideles  et  omnes  ecclesias  particulares  in  unam 
societatem  congregavit.    Ergo.     Prob.  min. 

a)  De  fidelium  omnium  multitudine  a  Christo  dictum  est: 
„aedificabo  ecclesiaw  meam",  Matth.  XVI.  18.;  item  a  Paulo: 
„ecclesia  Dei  vivi" ,  I.  Tim.  III.  15.  Cf.  I.  Cor.  XII.  28. 
Porro  haec  una  et  unica  fidelium  congregatio  regno,  domui, 
civitati,  ovili  comparatur.  Act.  I.  3.;  I.  Tim.  III.  15.;  Apoc. 
III.  12.;  Joan.  X.  16.  etc. 

b)  Omnes  fideles  et  ecclesiae  partiales  omnes  sunt  1°  unum 
corpus  Christi  mysticum;  namque  Christus  dicitur:  „caput  supra 
omnem  ecclesiam,  quae  est  corpus  ipsius",  rursus:  „vir  caput 
est  mulieris  sicut  Christus  caput  est  ecclesiae:  ipse  Salvator 
corporis  ejus"  Ephes.  I.  22.  23.;  V.  23—33.  2°  Fideles  ex 
Judaeis  et  Gentilibus  facti  sunt  unum:  Ipse  .  .  .  fecit  utraque 
unum.  Eph.  II.  14.  3°  Ecclesiae  partiales  sunt  unica  ecclesia; 
quae  modo  patitur,  modo  pace  gaudet;  nam  S.  Paulus:  perse- 
cutus  sum  —  inquit  —  ecclesiam  Dei,  I.  Cor.  XV.  9.;  et 
S.  Lucas:  necclesia  quidem  per  totam  Judaeam,  et  Galilaeam^ 
et  tiawariam,  habebat  pacem,"  Act.  IX.  31.;  atque  iterum 
S.  Paulus:  Adimpleo  ea  quae  desunt  passionum  Christi ,  in 
carne  mea,  pro  corpore  ejus,  quod  est  ecclesia.    Coloss.  I.  24. 

Arg.  II.  S.  Thomas  ait:  „ille  instituit  aliquid,  qui  dat  ei 
robur  et  virtutem."  III.  q.  LXIV.  art.  2.  Christus  autem  ec- 
clesiae  ea  dedit,  quibus  habet  robur  et  virtutem  veri  nominis 
societatis,  scilicet  a)  unam  fidem  fixam  et  determinatam, 
b)  quaedam  instituta  sacra;  c)  regimen  legitimum.  Ergo  Chri- 
stus  societatem  fidelium  instituit.     Prob.  min. 

a)  In  una  fi.de  fixa  et  determinata.  Etenim  Servator  om- 
nibus  suam  doctrinam  injunxit.  Jam  vero  Christi  doctrina  haud 
dubie  est  fides  fixa  et  determinata.  Ergo.  Et  sane  Christus 
ait:  Euntes  ergo,  docete  omnes  gentes  .  .  .  docentes  eos  servare 
omnia  quaecunque  mandavi  vobis.  Item:  Praedicate  evangelium 
omni  creaturae  .  .  .  qui  vero  non  crediderit,  condemnabitur.  Cf. 
Matth.  XXVIII.  19.  20.;  Marc.  XVI.  15.  \6.',  Matth.  V.  18,  19. 

Rursus  S.  Paulus:  licet  nos,  aut  angelus  de  caelo  evangelizet 
vobis  praeterquam  evangelizavimus  vobis,  anaihema  sit.  Gal.  I.  8. 
Item:     Unus  Dominus,  una  jides.     Ephes.  IV.  5. 

b)  In  aliquibus  institutis  sacris.  Hoc  loco  designanda 
sunt,  quae  magis  sunt  pervia.  1°  Adunantur  omnes  in  uno 
baptismate.  Legitur  enim:  qui  crediderit  et  baptizatus  fuerit, 
salvus  erit,  Marc  XVI.  16.;  Matth.  XXVIII.  19.;  atque  respon- 
dens  Nicodemo  Jesus  ait:  nisi  quis  renatus  fuerit  ex  aqua  et 
Spiritu  sancto,  non  potest  introire  in  regnum  Dei,  Joan.  III.  5.; 
et  S.  Piiulus  ait:  una  fides,  unum  baptisma.     Ephes.  IV.  5. 

2°  Certa  Eucharistiae  celebratio  a  Servatore  praescribitur. 
Jesus  in  coenaculo  ait:  hoc  facite  in  meam  commemorationem, 
Luc.  XXII.  19.  Item  S.  Paulus:  Ego  enim  —  inquit  —  ac- 
cepi  a  Domino ,  quod  et  tradidi  vobis;  quoniam  Dominus 
Jesus  .  ♦  .  dixit  .  .  .  hoc  facite  in  meam  commemorationem  .  .  . 
Probet  autem  seipsum  homo:  et  sic  de  pane  illo  edat,  et  de 
calice  bibat.  Qui  enim  manducat  et  bibit  indigne,  judicium 
sibi  manducat  et  bibit:  non  dijudicans  corpus  Domini.  I.  Cor. 
XI.  24—30.  Non  opus  est  tamen,  ut  in  praesentia  dicamus, 
quid  S.  Eucharistia  contineatur.  Instituta  alia,  puta  poeniten- 
tiae  et  unctionis  sacramenta,  quoniam  haec  ab  heterodoxis 
plurimis  omnino  rejiciuntur,  silentio  praeterii. 

c)  Sub  legitimo  regimine.  Evidens  est  potestatem  praedi- 
candi  et  remittendi  peccata,  regendi  pascendique  munus,  nou 
omnibus  promiscue  collatum  esse,  sed  certis  personis,  —  qui 
soli  ministerium  a  Christo  adepti  sunt.  Sic  aliquibus  personis 
iisque  determinatis  dictum  est:  Sicut  misit  me  Pater ,  et  ego 
mitto  vos,  Joan.  XX.  21.;  Amen  dico  vobis,  quaecunque  alliga- 
veritis  super  terram,  erunt  ligata  et  in  caelo:  et  quaecunque 
solveritis  super  terram,  erunt  soluta  et  in  caelo,  Matth.  XVIII.  18. 
Cf.  Matth.  XVI.  16.;  Marc.  XVI,  15.;  Luc.  XXII.  19.  32.; 
Joan.  XXI.  15.;  I.  Cor.  IV.  1.  etc.  Totum  hoc  argumentura 
secundum  confirmatur  exfacto  publico,  quod  Clemens  Romanus, 
Hermas,  Ignatius  Antiochenus,  Polycarpus  et  veteres  omnes, 
etiam  gentiles,  ut  Plinius  et  Celsus,  nobis  tradiderunt,  vide- 
licet  ex  facto  exsistentis  ecclesiae  universalis,  quae  fuit  ab  initio 
una  et  unica  ecclesia  Dei  vivi,  I.  Tim.  III.  15. 

Arg.  III.  Ex  convenientiis.  a)  Gratia  non  tollit  naturam 
sed  eam  perficit,  ut  docet  Angelicus  I.  quaest.  I.  art.  7; 
Super  Boet.  De  Trinitate,  quaest.  II.  art.  3.  Atqui  homo  na- 
tura  sua  ad  societatem  inclinatur.  Ergo  homini  ad  ordinem 
superuaturalem  instaurato,  societas  quoque  supernaturalis  et 
ecclesia  videtur  conveniens. 

b)  „Sicut  caeteris  rebus  —  ait  Angelicus  —  ita  etiam 
homini  Deus  providet  secundum  ejus  conditionem."  C.  Gent. 
lib.  IV.  cap.  LVI.  At  haec  est  hominum  conditio,  ut  in 
societate  degentes  plurima  bona  facilius  obtineant,  mala  plurima 
efficacius  repellant.  Hominibus  igitur  religionem  Christi  exer- 
centibus  conveniens  est;  ut  Christi  religio  societatis  naturam 
induat.  Et  certe  bonum  verae  doctrinae  ac  vitae  Christianae 
in  societate  certius  obtinetur,  a  qua  proponitur  veritas,  actus 
diriguntur;  contra  malos  autem  in  bonorum  consensu  vim  esse 
maximam,  ipsi  mali  conspirantes  ostendunt. 

c)  Perfectio  socialis,  si  figuris  et  umbris  concessa  est,  a 
veritate  abjudicari  nequit.  Jam  religio  Judaica,  quae  erat 
umbra  futurae,  societas  quaedam  fuit.  Ergo  ex  analogia  reli- 
gionis  Judaicae  conveniens  esse  videtur,  ut  religio  Christiana, 
in  qua  figurarum  veritas  est,  obtinuerit  formam  societatis. 

Objectiones. 

Obj.  I.  Christus  homines  recte  vivere  docuit.  Atqui 
recte  vivendo  idealiter  tantum  ac  ethice  adunamur,  non  in 
veri  nominis  societatem  seu  ecclesiam.  Ergo  Christus  nullam 
ecclesiam  concretam,  sed  idealem  instituit. 

Resp.  Dist.  majorem:  Christus  docuit  recte  vivere  et  in 
ecclesia,  concedo;  extra  ecclesiam,  nego.  Dist.  minorem:  non 
adunamur  in  ecclesiam  concretam,  recte  vivendo  secundum 
praecepta  Christi,  nego;  ad  arbitratum  hominis,  concedo.  Pro- 
batum  est  et  amplius  probabitur  Christum  praecipere,  ut  ho- 
mines  ecclesiae  incorporentur.  Jam  vero  integer  vitae  non 
censetur,  qui  huic  ordinationi  resistit.  Huc  facit  illud  Augu- 
stini:  „Dicaut  ergo  pagani.  Bene  vivimus.  Si  per  ostium 
non  intrant,  quid  eis  prodest,  unde  gloriantur  .  .  .  Videamus 
illos,  si  forte  ipsi  intrant  per  ostium  in  ovile,  qui  ipsius  Christi 

nomine  gloriantur.  Innumerabiles  enim  sunt,  qui  se  Videntes 
non  solum  jactant,  sed  a  Christo  illuminatos  videri  volunt. 
Sunt  autem  haeretici.  Forte  ipsi  per  januam  intraverunt? 
Absit."     In  Joan.  tract.  XLV. 

Instabis.  Humanitatis  religio  ecclesias  quascunque  trans- 
cendit.  Christus  autem  religionem  humanitatis  instituit;  scri- 
ptum  est  enim:  Religio  munda  et  immaculata  apud  Deum  et 
Patrem  haec  est:  Visitare  pupillos  et  viduas  in  tribulatione 
eorum,  et  immaculatum  se  cvstodire  ab  hoc  saeculo.  Jac.  I.  21. 
Ergo  Christi  religio  ecclesias  quascunque  transcendit. 

Resp.  Dist.  majorem:  Humanitatis  religio  ecclesias  quas- 
cunque  transcendit,  prout  confingitur  a  latericiis  sectis,  concedo; 
prout  praecipitur  a  Christo,  nego.  Ita  pariter  distincta  minori, 
ad  probationem  minoris  distinguo:  S.  Jacobus  haec  docuit, 
inclusis  aliis  Christi  praeceptis,  concedo;  iisdem  exclusis,  nego. 
Christi  praecepta  circa  ecclesiam  manifesta  sunt.  Ergo  qui 
hujusmodi  praecepta  placitis  hominum  et  doctrinis  a  priori 
positis  evacuat,  immaculatum  se  non  custodit  ab  hoc  saeculo. 

Obj.  II.  Homines,  dum  in  colendo  Christo  sese  conjun- 
gunt,  ecclesiam  efficiunt.  Ergo  ecclesia,  cum  ab  hominibus 
fiat,  a  Christo  instituta  non  est. 

Resp.  Dist.  antecedens:  Ecclesia  hujusmodi  conjunctione 
opus  est  hominum  materialiter,  concedo;  effective,  nego.  Et 
nego  conclusionem.  Christus  suos  in  societatem  adunavit,  lar- 
giens  illis  omnia,  quae  ad  socialem  unionem  et  ecclesiam 
requiruntur,  unitatem  doctrinae,  communia  instituta,  regimen. 
Fideles  tanquam  materia  et  membra  nova  corpori  illi  et  socie- 
tati  adjunguntur,    quam  non  faciunt,   sed  institutam  reperiunt. 

Instabis.  S.  Irenaeus  ait:  „ubi  Spiritus  Dei,  ibi  ecclesia." 
Ergo  ecclesia  ob  statum  hominis  internum,  non  ob  vinclum 
sociale  dicitur. 

Resp.  Dist.  sensum  sententiae  S.  Irenaei:  „ubi  Spiritus 
Dei,  ibi  ecclesia",  supposita  ecclesiae  exsistentia,  concedo;  ea 
non  supposita,  nego.  Et  nego  conclusionem.  Integra  Irenaei 
sententia  est:  „Ubi  enim  ecclesia,  ibi  et  Spiritus  Dei,  et  ubi 
Spiritus  Dei,  illic  ecclesia  et  omnis  gratia."  Adv.  haer.  III. 
cap.  XXIV.    Quibus  verbis  unio  sublimissima  S.  Spiritus  cum 


Art.  III.    Utrum  hominum  sanctificitio  sit  finis  ecclesiae  proximus.     45 

ecclesia  significatur.  Haec  autem  unio  exoritur  a  Christo,  qui 
ecclesiae,  a  se  inslitutae,  S.  Spiritum  promisit.  Tantum  autem 
abest,  ut  S.  Irenaeus  conjunctionem  fidelium  mere  idealem 
admiscrit,  ut  instituta  objectiva,  quibus  unitas  socialis  seu  ec- 
clesia  concreta  efficiatur,  sacramenta  et  hierarchiam  divinam, 
docere  semper  perseveraverit.  Profecto  multiplicatis  hominibus, 
Spiritus  Dei  repletis,  massa  quidem  ecclesiastica  praesto  est, 
nullus  tamen  organismus  aut  forma  socialis.  At  Christus  ea 
omnia  dedit  ecclesiae,  quibus  robur  et  virtus  veri  nominis 
societatis  innituntur. 


ARTICULUS  III. 
Utrum  hominum  sanctificatio  sit  finis  ecclesiae  proximus. 

I.  De  fine  ecclesiae.  Finis  dicitur  cujus  gratia  aliquid 
fit.  Finia  ecclesiae  ultimus  est  adeptio  salutis  aeternae;  quare 
Angelicus:  „esse  ecclesiam  —  inquit  —  gloriosam,  non  haben- 
tem  maculam  neque  rugam,  est  ultimus  finis,  ad  quem  per- 
ducimur  per  passionem  Christi."  III.  quaest.  VIII.  art.  3. 
ad  2.  Finis  proximus  est  hominum  sanctificatio  in  hac 
vita.  Finis  primarius  sunt  bona  supernaturalia;  finis  secun- 
darius  plurima  bona  temporalia,  quin  imo  Dei  opus,  quod  est 
ecclesia  „in  ipso  etiam  rerum  mortalium  genere  tot  ac  tantas 
ultro  parit  utilitates,  ut  plures  majoresve  non  posset,  si  in 
primis  et  maxime  esset  ad  tuendam  hujus  vitae,  quae  in  terris 
agitur,  prosperitatem  institutum".  Encycl.  Immortale  Dei. 
Agendum  est  autem  de  fine  ecclesiae  proximo,  qui  est  homi- 
num  sanctificatio  in  hac  vita. 

II.  Quid  in  thesi  „bominum  sanctificatio"  signi- 
ficet.  Sanctificationis,  si  sensu  latiori  accipiatur,  objectum  dici 
poterunt  etiam  illa  bona,  quae  absque  fidei  gratia  et  caritate 
patrantur.  In  thesi  sanctificationem  sensu  strictiori  intelligimus 
eamque  mundationem  a  peccatis  atque  confirmationem  in  bono, 
quam  Christi  gratia  ad  ordinem  supernaturalem  efficit.  Jam 
vero  sanctificationem  illam  munusque  sanctificandi,  quod  a 
Christo  ecclesiae  concreditum  esse  affirmamus,  ad  omnes  actus 

vitae  humanae  extendi  necesse  est.  Porro  actuum  humanorum, 
qui  ad  Deum  colendum  pertinent,  tria  enumerantur  genera. 
Primo  enim  et  principaliter  ad  cultum  praedictum  pertinent 
actus  mentis  ordinati  in  Deum;  secundo  actus  corporis  qui 
ad  hos  excitandos  vel  designandos  fiunt,  ut  prostrationes,  sacri- 
ficia  et  hujusmodi;  tertio  ad  eundem  cultum  pertinent  omnes 
actus  alii  in  proximum  ordinati  propter  Deum."  S.  Thom. 
In  Boet.  De  Trin.,  q.  III.  art.  2.  Finis  igitur  ecclesiae  est, 
sanctificare  homines  primario  per  fidem  et  caritatem,  quibus 
potissimum  animus  Deo  conjungitur;  secundario  quoque  per 
actus  exteriores,  in  quantum  exteriora  cum  interioribus  con- 
nectuntur.  Cf.  S.  Thom.  1.  II.  q.  CI.  a.  2.  Ergo  sanctifi- 
catio  non  in  eo  tantum  consistit,  quod  homines  sint  exteriorum 
actionum  ecclesiae  participes. 

III.  Explicatur,  quonam  sensu  sanctificationem 
ecclesiae  tribuamus.  Contra  nonnullorum  opiniones  tria  et 
mente  notanda  sunt  hic  et  posthaec  retinenda.  1°  Deus  solus 
totius  sanctificationis  auctor  principaliSj  ecclesia  Christi  instru- 
mentum  est.  Scriptum  est  enim:  Justificati  gratis  per  gratiam 
ipsius.  Rom.  III.  24.  Atque  patres  Tridentini:  „Si  quis 
dixerit,  sine  praeveniente  Spiritus  saucti  inspiratione  atque 
ejus  adjutorio  hominem  credere,  sperare,  diligere  aut  poenitere 
posse,  sicut  oportet,  ut  ei  justificationis  gratia  conferatur:  ana- 
thema  sit."  Sess.  IV.  can.  III.  2°  Hoinines  secundum  viam 
ordinariam  divinae  Providentiae  non  nisi  in  ecclesiae  com- 
munione  sanctificantur;  possunt  tamen  extraordinaria  via,  qui 
invincibili  ecclesiae  ignorantiam  laborant,  gratiae  operante  vir- 
tute  salvari:  quin  imo  haeretici  illi,  qui  bona  fide  errant,  ad 
ecclesiam  pertinere  censentur.  3°  Sanctificandi  munus,  quod 
ecclesiae  commissum  est,  non  magis  quam  actio  sanctificans 
Christi,  causae  principalis,  liberam  hominum  cooperationem 
excludit. 

IV.  Adversariorum  sententia.  Protestantes,  cum  opera- 
tionem  Christi  in  homines  ab  instrumentis,  quibus  causa  prin- 
cipalis  Christus  utitur,  prorsus  separarent,  naturali  quodam 
itinere  eo  pervenerunt,  ut  fideles  ab  ecclesiae  influxu  abs- 
traherent.     Posita  doctrina  jidei  solius  ac  clarae   et  sufficien- 

tis  Scripturae  ministerium  ecclesiae  visum  est  inane.  Hinc 
modernisnms,  qui  ecclesiae  instituta  et  regiinen  „formarum  in- 
aninm"  in  numero  esse  contendit.  Jam  indifferentismus  et 
latitudinarismus  grassantur,  contra  quos  notautur  in  Syllabo 
prop.  16.:  „Homines  in  cujusvis  religionis  cultu  viam  aeternae 
salutis  reperire  aeternamque  salutem  assequi  possunt"; 
prop.  17.:  „saltem  bene  sperandum  est  de  aeterna  illorum 
omnium  salute,  qui  in  vera  Christi  Ecclesia  nequaquam  ver- 
santur,  et  prop.  18.:  „Protestantismus  non  aliud  est  quam 
diversa  verae  ejusdem  Christianae  religionis  forma,  in  qua 
aeque  ac  in  Ecclesia  catholica  Deo  placere  datum  est." 

Thesis:    Hominum  sanctificatio  est  jinis  ecclesiae  proximus. 

Argiaxnenta. 

Arg.  I.  Christi  religio  sanctificationis  animarum  causa 
instituta  est.  Jam  vero  Christus  religionem  suam  in  ecclesia 
condidit,  ut  ex  art.  praeced.  palam  est.  Ergo  ecclesiae 
finis  est  sanctificatio  animarum. 

Arg.  II.  Ex  S.  Scriptura.  Christus  eo  missus  est,  ut 
homines  sanctificentur.  Atqui  ecclesia  est  instrumentum .  quo 
Christus,  tanquam  causa  principalis,  missionem  suam  continuat. 
Ergo.  Prob.  min.  a)  ex  sancta  missione  apostolorum  et  eorum, 
qui  ipsis  succederent.  Christus  enim  dixit  discipulis:  Sicut 
misit  me  Pater,  et  ego  mitto  vos.  Joan.  XX.  21.  Rursus:  ego 
elegi  vos,  et  posui  vos,  ut  eatis,  et  fructum  afferatis,  et  fructus 
vester  maneat.  Joan.  XV.  16.  b)  Ex  potestate  et  offciis 
sanctijicis,  quae  ipsis  a  Christo  delegantur ;  qualia  sunt  officia 
praedicandi ,  baptizandi ,  remittendi  peccata,  ligandi  ac 
solvendi.  Joan.  XX.  23.;  Luc.  X.  16.;  Matth.  XVIII.  17. 
c)  Ex  divino  adjutorio  ad  missionem  illam  sanctificam 
complendam.  Promittuntur  enim  ecclesiae  et  permansio  Christi 
perpetua,  Matth.  XXVIII.  20.;  et  S.  Spiritus,  Joan.  XIV.  16.; 
et  divina  charismata,  ad  solam  ecclesiam  pertinentia,  quae  in 
S.  Scripturis  vocatur  corpvs  Christi  et  plenitudo  ejus.  Ephes. 
I.  23.;  II.  21.;  IV.  11—14.;  I.  Cor.  XII.  12—27. 

Arg.  III.  Ex  patribus.  a)  Veteres  onines  docent  oportere 
homines  in  ecclesia  et  per  eam  sanctificari     Ergo  sanctificatio 

est  finis  ecclesiae  proprius.  Prob.  antec.  S.  lgnatius  Antioch. 
ait:  „quotquot  poenitentia  ducti  redierint  ad  unitatem  ecclesiae, 
et  hi  Dei  erunt,  ut  secundum  Jesum  Christum  vivant.  Ne 
erretis,  fratres  mei.  Si  quis  schisma  facientem  sectatur,  regni 
divini  haereditatem  non  consequitur"  Ad  Pkiladelph.  cap.  III. 
S.  Irenaeus:  „In  ecclesia  enim  posuit  Deus  apostolos,  pro- 
phetas,  doctores  et  universam  reliquam  operationem  Spiritus; 
cujus  non  sunt  participes  omnes,  qui  non  currunt  ad  ecclesiam." 
Adv.  haer*  lib.  III.  S.  Cyprianns:  „Illius  (ecclesiae)  foetu 
nascimur,  illius  lacte  enutrimur,  Spiritu  ejus  animamur."  De 
eccl.  unit.  cap.  V.,  cf.  S.  Methodium,  Conv.  Orat.  VIII.  6. 
Iterum:  „Habere  non  potest  Deum  patrem,  qui  ecclesiam  non 
habet  matrem."  0.  c.  cap.  VI.  Lactantius  in  Div.  inst. 
lib.  IV.,  cap.  XXX.  de  catholica  ecclesia:  „Hic  est  fons  veri- 
tatis."  S.  Augustinus:  „Ecclesia  catholica  sola  est  corpus 
Christi  .  .  .  Qui  ergo  vult  habere  Spiritum  sanctum,  caveat 
foris  ab  ecclesia  manere."     Ep.  185.  n.  50. 

b)  Archaeologia  sanctificum  ecclesiae  munus  inscriptionibus 
expressum  docet.  Incisus  epistylio  portae  aedis  S.  Laurentii 
versus  Damasianus:  „Cunctis  porta  patet,  quis  (quibus)  porrigit 
ubera  mater."  In  carmine  Xysti  III.  (f  440)  apud  Lateranum 
supra  fontem  Baptisterii: 

Virgineo  foetu  genetrix  ecclesia  natos, 
Quos  spirante  Deo  concipit,  omnes  parit. 

Cf.  De  Rossi,  Inscr.  Chrtit.  vol.  II.  p.  I.  p.  332  et  424. 

Corollarium.  Cum  ecclesiae  finis  spiritualis  sit  et  super- 
naturalis,  sequitur  ecclesiam  esse  societatem  spiritualem  et 
supernaturalem.  Et  quoniam  Christus  praecepit,  ut  homines 
via  ordinaria  sanctificarentur  in  ecclesia,  idcirco  haec  societas 
necessaria  est. 

Objectiones. 

Obj.  I.  Homines  prius  sanctificari  quam  ecclesiae  incor- 
porari  oportet.  Ergo  sanctificatio,  quoniam  praecedit,  proprius 
ecclesiae  finis  esse  non  videtur. 

Resp.  Dist.  antecedens:  Homines  prius  sanctificantur  quam 
ecclesiae    incorporantur,    improprie,    concedo;    proprie,    nego. 

Sanctificatio  proprie  dicitur  gratiae  infusio,  mundatio  a  pec- 
catis  et  confirmatio  in  bono;  sanctificatio  improprie  dicuntur 
dispositiones  aliquot,  quibus  homo  ad  fidem  et  justificationem 
praeparatur;  quae  quidem  dispositiones  tempore  ecclesiae  com- 
munionem  ordinario  praecedunt.  At  per  baptismum  homines 
pariter  in  filios  Dei  adoptantur  et  unitatis  ecclesiasticae  fiunt 
participes.  Cf.  S.  Thom.  S.  TheoL,  quaest.  XXXIX.  art.  8. 
ad  3.;  quaest.  LXVII.  art.  2. 

Instabis.  Homines  sancti  non  habentur,  quod  ecclesiae 
membra  sint,  sed  quod  sint  sancti,  ideo  inter  ecclesiae  membra 
annuraerantur. 

kesp.  Haec  ratiocinatio  tota  claudicat.  Homines  scilicet 
nec  sola  communione  ecclesiastica  sanctificantur,  neque  quod 
sancti  sint,  idcirco  ecclesiae  incorporantur;  sed  homines  per 
ecclesiam,  cooperante  libero  arbitrio,  sanctificandi  sunt. 

Urgebi8.  Ecclesiae  conceptus,  quo  pessimus  quisque  ec- 
clesiae  incorporatus  censetur,  dummodo  cultui  externo  et  ecclesiae 
praesulibus  adhaereat,  crassus  est  et  omnino  materialis.  Atqui 
hujusmodi  conceptus  admittitur  ab  iis,  qui  homines  per  eccle- 
siam  sanctificari  contendunt.    Ergo. 

Resp.  Dist.  majorem:  conceptus  ille  crassus  est,  si  quis 
ob  solam  communionem  externam  censeatur  esse  ecclesiae 
membrum  interne,  concedo;  mere  externe,  nego.  Et  sic  distincta 
minori,  nego  conclusionem.  Cf.  quaest.  III.  art.  1.  de  membris 
ecclesiae. 

Obj.  H.  Fideles  per  vitam  religiosam  Christo  uniri  gestiunt. 
Atqui  si  hominum  sanctificatio  sit  scopus  ecclesiae,  nulla  jam 
unio  immediata  cum  Christo  habetur.     Ergo. 

Resp.  Dist.  majorem:  et  haec  unio  per  ecclesiam  excludi- 
tur,  nego;  efficitur,  subdistinguo:  instrumentaliter,  concedo; 
principaliter,  nego.  Item  distinguo  minorem:  non  habetur  unio 
immediata  secundum  quid,  concedo;  sirapliciter,  nego.  Christus 
in  ordine  supernaturali  ecclesia  tanquam  conditione  et  instru- 
mento,  sibi  subordinato,  ad  homines  sanctificandos  utitur, 
quemadmodum  in  ordine  naturali  causae  secundae  a  Deo  ad- 
hibentur,  quibus  aliquam  divinae  activitatis  suae  participationem 

largitus  est.  Simpliciter  tamen  uniouem  immediatam  cum 
Christo  non  rejicimus;  namque  membra  sumus  unius  corporis, 
cujus  Christus  caput  est,  atque  fides,  spes  et  caritas  Deum 
sicut  proprium  objectum  respiciunt.  In  primis  autem  caritas 
hornines  Deo  conjungit;  „est  enim  amatum  quodammodo  in 
amante,  et  etiam  amans  per  affectum  trahitur  ad  unionem 
amati,  propter  quod  dicitur  I.  Joan.  IV.  16.:  Qui  manet  in 
caritate,  in  Deo  manet,  et  Deus  in  eo.u  S.  Thom.  I.  II. 
quaest.  LXVI.  art.  6* 

Instabis.  Religio  Christiana  in  affectu  erga  Deum  con- 
sistit.     Atqui  homini  sic  affecto  nulla  ecclesia  opus  est.    Ergo. 

Resp.  Dist.  majorem :  Christiana  religio  in  eo  affectu 
consistit  ex  parte,  concedo;  tota,  nego.  Et  dist.  minorem:  nulla 
ecclesia  affectui  opus  est,  wtforma  affectus,  concedo;  ut  causa 
quaedam  affectus,  nego.  Vera  religio  in  eo  consistit,  ut  Deo 
juxta  legem  divinam  serviamus.  Porro  probatum  est  reli- 
gionem  Christianam  a  Christo  Deo  in  formam  ecclesiae  insti- 
tutam  fuisse.  Ergo  ecclesiam  habeat  matrem,  qui  vult  Deum 
habere  patrem.  Re  quidem  vera  affectus  ergo  Deum  forma- 
liter  in  anima  tantum  residet,  at  ecclesia  sub  Christo  est 
causa  instrumentalis,  quae  hujusmodi  affectus  gignat  et  nutriat. 

Urgebis.  Vita  ecclesiastica  consistit  in  formis  inanibus. 
Ergo  ad  hominem  vere  sanctificandum  parum  confert. 

Resp.  Dist.  antecedens:  Vita  ecclesiastica  est  forma  inanis 
in  ecclesiis  falsis,  concedo;  in  ecclesia  Christi,  nego.  Voca- 
bulo  formae  aequivoce  utuntur.  Sunt  profecto  plures  in  eccle- 
siis  falsis  formae  vita  carentes.  Verum  ecclesiae  Christi  forma 
viva  est;  continet  enim  praedicationem  veritatum  nobilissima- 
rum,  sacramenta  salutifera,  multitudinem  gratiarum  vivificarum 
eaque  bona,  quae  Christus  ecclesiae  suae  plurima  pollicitus  est. 

Dices.  Mediatoris  praeter  Christum  nullius  indigemus. 
Ergo  inutilis  est  ecclesia. 

Resp.  Dist.  antecedens:  praeter  Christum  nullius  indi- 
gemus  mediatoris  merentis  et  salvantis,  concedo;  nullius  medii 
applicantis,  nego. 

Obj.  III.  Legitur  Act.  X.  34.  35.:  non  est  personarum 
acceptor  Deus,    sed  in  omni  gente  gui  timet  eum,    et  operatur 

justitiam ,    acceptus  est  illi.     Ergo   nulli  ecclesiae    sanctificatio 
concredita  est. 

Resp.  Dist.  antecedens:  non  est  personarum  acceptor 
Deus  eo  sensu  quod  ex  omni  gente  suos  vocat  ad  ecclesiam, 
concedo;  eo  sensu  quod  ecclesiam  quamcunque  excludit,  nego. 
Responsio  ex  contextu  manifesta  est.  Agitur  enim  de  Cor- 
nelio  centurioue.  Hic  autem ,  quia  acceptus  erat  Deo ,  ad 
ecclesiam  vocatus  est,  ut  „majorem  copiam  gratiae  et  virtu- 
tum"  consequeretur.  Cf.  S.  Thom.  III.  quaest.  LXIX.  art.  4. 
Quamobrem  Cornelius  jubetur  Petrum  arcessere,  dicente  an- 
gelo:  Mitte  ergo  in  Joppen,  et  accersi  Simonem,  qui  cogno- 
minatur  Petrus.     L.  c.  v.  32. 

Instabis.  Solus  Deus  causat  gratiam.  Ergo  sanctificatio, 
cum  sit  effectus  gratiae,  ab  ecclesia  minime  pendet. 

Resp.  Dist.  antecedens:  solus  Deus  causat  gratiam  prin- 
cipaliter,  concedo;  instrumentaliter,  nego.  Ecclesia  instrumentum 
est,  quo  Christus  ordinario  in  sanctificandis  hominibus  utitur. 
Hinc  ecclesiae  operatio  a  Christo  sejungi  non  potest.  Quod 
Leo  XIII.  his  verbis  commemorat:  „Unigenitus  Dei  filius  socie- 
tatem  in  terris  constituit,  quae  Ecclesia  dicitur,  cui  excelsum 
divinumque  munus  in  omnes  saeculorum  aetates  continuandum 
transinisit,  quod  ipse  a  Patre  acceperat.  Sicut  misit  me  Pater, 
et  ego  mitto  vos.  Joan.  XX.  21.  Ecce  ego  vobiscum  sum 
omnibus  diebus  usque  ad  consummationem  saeculi.  Matth. 
XXVIII.  20.  Igitur  sicut  Jesus  Christus  in  terras  venit,  ut 
homines  vitam  habeant  et  abundantius  habeant  (Joan.  X.  10.), 
eodem  modo  Ecclesia  propositum  habet,  tamquam  finem,  salu- 
tem  animarum  sempiternam."     Encycl.  Immortale  Dei. 

Urgebis.  Si  ecclesia  propositum  habet  tanquam  finem 
sauctificationem  hominum,  sanctificatione  carent  quicunque  extra 
eam  versantur.     At  hoc  absurdum  est.     Ergo. 

Resp.  Dist.  majorem:  res  ita  se  haberet,  si  sanctificatio 
esset  finis  ecclesiae  proprius  secundum  Providentiae  legem 
exclusivam,  concedo;  secundum  ordinariara  tantum,  nego.  Catho- 
lici  profitentur  fieri  posse,  ut  Deus  via  extraordinaria  illis 
sanctificationis  media  suppeditet,  qui  invincibiliter  et  materia- 
liter  tantum  extra  ecclesiam  versantur. 

4* 

Replicabis.  A  ratione  divinae  Providentiae  abhorret,  ut 
a)  haeretici,  b)  infideles  sanctificationis  mediis  omnino  careant. 
Jam  ex  thesi  sequitur,  omnes  memoratos  hujusmodi  mediis 
carere.    Ergo. 

Resp.  Transmissa  majori,  nego  minorem  et  conclusionem, 
a)  Haereticos  illos,  qui  bona  fide  errant,  a  sanctificatione  et 
spe  beatitudinis  aeternae  non  excludi,  communis  doctorum 
sententia  est.  Ita  S.  Augustinus:  „haereticus  est  —  inquit  — , 
ut  mea  fert  opinio,  qui  alicujus  temporalis  commodi  et 
maximae  gloriae,  principatusque  sui  gratia,  falsas  ac  novas 
opiniones  vel  gignit  vel  sequitur:  ille  autem  qui  hujusmodi 
hominibus  credit,  homo  est  imaginatione  quadam  veritatis  ac 
pietatis  illusus."     De  utilitate  credendi,  cap.  I. 

b)  De  infidelibus  haec  duo  docet  ecclesia.  1°  Pius  IX. 
ait:  „pro  certo  habendum  est,  qui  verae  religionis  ignorantia 
laborant,  si  ea  sit  invincibilis,  nulla  ipsos  hujusce  rei  culpa 
obstringi  ante  oculos  Dornini,"  Alloc.  9.  Dec.  1854;  2°  „si 
nos  fecerimus  quod  in  nobis  est,  ut  scilicet  ductum  naturalis 
rationis  sequamur,  Deus  non  deficiet  nobis  ab  eo  quod  nobis 
est  necessarium;"  quodsi  infidelis  ab  hominum  societate  re- 
motus  vitam  ageret,  si  „taliter  nutritus,  ductum  naturalis 
rationis  sequeretur  in  appetitu  boni  et  fuga  mali,  certissime 
est  tenendum,  quod  ei  Deus  vel  per  internam  inspirationem 
revelaret  ea  quae  sunt  ad  credendum  necessaria,  vel  aliquem 
fidei  praedicatorem  ad  eum  dirigeret,  sicut  misit  Petrum  ad 
Cornelium."  S.  Thom.  Quaest.  disp.  De  Veritate}  XIV.  art.  11. 
ad  2.  et  ad  1. 

Dices.  Nihil  earum  rerum  affirmari  potest  de  parvulis, 
qui  rationis  usum  non  adepti  nec  sacro  fonte  abluti  vita  ex- 
cedunt.     Ergo. 

Resp.  Parvuli  illi  ad  sanctificationem  non  perveniunt  de- 
fectu  causarum  secundarum.  Deus  autem,  qui  defectiones  illas 
fieri  permittit,  nullam  parvulis  injuriam  facit,  si  gratia  gau- 
diisque  supernaturalibus  eos  carere  contingit;  provisor  enim 
universalis  omnes  defectiones  impedire  non  tenetur,  sed  ob 
fines  altiores  aliquas  permittere  potest.  Deinde  1°  poenam 
sensus   peccato   originali   soli    non  deberi    docent  S.  Thomas, 

Qnaest.  disp.  De  malo,  V.  art.  2.  et  S.  Bonaventura,  Brevi- 
loquium  p.  III.  cap.  V.  2°  Quod  ad  poenam  damni  attinet, 
Angelicus  de  parvulis  ait:  „animae  puerorum  in  peccato  ori- 
ginali  decedentium  cognoscunt  quidem  beatitudinem  in  gene- 
rali  secundum  communem  rationem,  non  autem  in  speciali;  et 
ideo  de  ejus  amissione  non  dolent."     L.  c.  art.  3.  ad  1. 


ARTICULUS  IV. 
Quantlo  ecclesia  instituta  sit. 

Ecclesiam  accipere  possumus  tum  in  eo  statu,  qui  ante 
Christum  fuit,  tum  in  eo  statu,  quem  Christus  in  terris  cum 
apostolis  conversatus  instituit.  De  utroque  summas  in  pauca 
conferam. 

I.  De  initio  ecclesiae  prout  etiam  ante  Christi 
nativitatem  exstitit.  Hac  de  re  triplex  est  sententia. 
1°  Prima  sententia  eorum  est,  qui  ecclesiam  in  Adamo  primum 
fuisse  arbitrantur.  Haec  autem  sententia  plurimis,  quod  eccle- 
sia  seu  congregatio  in  uno  consistere  nequeat,  non  probatur. 
2°  Alii  asserunt,  ecclesiam  non  ab  Adam  incepisjse,  sed  ab 
Abel ,  praesertim  quod  Abel  primus  sacrificio  et  fidei  signo 
etiam  exteriori  Deum  coluisse  legatur.  Ita  Turrecremata, 
Summa  de  eccl.  lib.  I.  cap.  XXVI 1— XXVIII. ;  item  Tournely 
et  alii.  3°  Tertia  sententia  hujusmodi:  ecclesia  produci  incepit 
in  Adamo,  sed  non  nisi  formata  Eva  proprie  ortum  habuit; 
atque  adeo  in  utroque,  saltem  post  lapsum,  fuit  ecclesia.  Ita. 
Suarez,  De  fiole,  disp.  IX.  sect.  II.  et  alii  non  pauci.  Dicitur 
„8altem  post  lapsum";  sunt  enirn ,  qui  ecclesiam  Christi 
Mediatoris  ante  lapsum  fuisse  non  censeant  eo  quod  gratia, 
quam  Adam  et  Eva  in  creatione  acceperunt,  ex  meritis  Christi 
futuris  non  fuerit.  —  S.  Thomas  III.  q.  VIII.  a.  3.:  „corpus 
ecclesiae  —  inquit  —  constituitur  ex  hominibus,  qui  fuerunt 
a  principio  mundi  usque  ad  finem  ipsius."  Alibi  docet: 
„Ecclesia  incepit  a  tempore  Abel"  (In  symb.  art.  9);  quod 
tamen   protoparentibus   exclusis  dictum  esse  non  videtur,   sed 

quod  Abel  innocentia  sua  ac  cruenta  morte  fuit  testis  ecclesiae 
primitivae  celeberrimus. 

II.  Quando  Cbristus  ecclesiam  suam  in  terris 
instituerit.  Ecclesia  Christiana  non  uno  temporis  puncto 
sed  paulatim  a  Christo  instituta  est.  Ab  exordio  enim  praedi- 
cationis  suae  Servator  coepit  ecclesiae  jacere  fundamentum 
eamque  postremo  die  Pentecostes  definitive  formavit.  1°  Do- 
minus,  cum  venisset  in  partes  Caesareae  Philippi,  ecclesiam 
sese  aedificaturum  declaravit,  inquiens:  super  hanc  petram 
aedificabo  ecdesiam  meam.  Matth.  XVI.  18.  2°  Deinde  tra- 
denda  fidei  doctrina,  sacramentis  instituendis,  largiendo  potes- 
tatem  hierarchicam  prodeuntem  ecclesiam  magis  magisque 
ornavit.  3°  De  latere  Christi,  in  cruce  dormientis,  fluxit  sanguis 
et  aqua,  quo  fluore  ecclesia  consecrata  est;  quin  imo  „per 
sacramenta,  quae  de  latere  Christi  pendentis  in  cruce  fluxerunt, 
dicitur  esse  fabricata  ecclesia."  S.  Thom.  III.  q.  LXIV.  art.  2. 
ad  3.  4°  Post  resurrrectionem  Christus  Petro,  ter  interrogato, 
finaliter  commisit  ecclesiam,  cum  diceret:  Pasce  oves  meas. 
Joan.  XXI.  17.  5°  Tandem  expleto  Christi  mandato,  ut  dis- 
cipuli  manerent  Hierosolymis,  quoadusque  induerentur  virtute 
ex  alto  (Luc.  XXIV.  49.) ,  repleti  sunt  omnes  Spiritu  sancto. 
Act.  II.  4.  Tunc  ecclesia  complemento  quodam  extremo  defini- 
tive  formata,  eoque  ipso  Pentecostes  die  promulgata  est. 


Quaestio  III. 

De  constitutione  ecclesiae. 


Ecclesiam  a  Christo  institutam  esse  apparet.  Ad  con- 
stitutionem  ecclesiae  venimus.  Non  a  priori  rerumque  hunia- 
narum    libertate    quaestio    illa  definienda    est,    sed  diligenter 

investigare ,  quid  divinus  ecclesiae  Conditor  de  opere  suo 
statuerit,  id  summe  refert.     Quaerimus  igitur: 

Primo.  Quaenam  generatim  sit  doctrina  catholica  de 
constitutione  ecclesiae. 

Secundo  Utrum  Christi  ecclesia  sit  coetus  essentialiter 
etiam  visibilis. 

Tertio.     Ex  quibus  fidelibus  ecclesia  proprie  confletur. 

Quarto.  TJtrum  S.  Scriptura  doceat  ecclesiam  a  Christo 
hierarchice  constitutam  esse. 

Quinto.  Utrurn  constitutio  ecclesiae  hierarchica  veterum 
quoque  testimoniis  comprobetur. 

Sexto.  Utrum  ecclesiam  hierarchice  constitui  sit  con- 
veniens. 

Septimo.  Utrum  episcopi  sint  ex  institutione  divina 
presbyteris  superiores. 

Octavo.  Utrum  forma  regiminis  ecclesiastici  sit  mo- 
narchica. 

ARTICULUS  I. 

Quaenam  generatim  sit  doctrina  catholica  de  constitutione 

ecclesiae. 

Constitutionem  hic  intelligimus  partes  quasi  substantiales, 
ex  quibus  conjunctis  ecclesia  tota  exsurgit.  Acatholici  solent  in 
dijudicando  conceptu  hujus  constitutionis  catholico  vehementer 
errare,  1°  quod  putant  a  catholicis  elementum  ecelesiae  inter- 
num  aut  nesciri  aut  negligi;  2°  quod  ipsis  externum  ecclesiae 
elementum  non  essentiale  habetur:  hunc  errorem  art.  2  con- 
futabo,  ille  statim  corrnet,  opinor,  si  doctrinam  exposuero 
catholicam. 

I.  Ecclesia  ex  parte  interna  et  ex  parte  externa 
tanquam  ex  anima  et  corpore  constituitur.  Quemad- 
modum  ex  anima  et  corpore  fit  unum,  ita  ex  parte  ecclesiae 
interna  et  ex  externa  parte  constituitur  una  militans  ecclesia. 
Ad  corpus  pertinent  externa  fidei  professio,  sacramentorum 
admini8tratio ,  visibile  regimen;  animam  iutelligimus  fidem, 
spem,caritatem,interna  dona  S.  Spiritus,  omnem  denique  virtutem 

supernaturalem  ac  gratiam,  qua  ecclesia  vivit  habetque  motum 
ab  intrinseco.  1°  Ex  anima  et  corpore  constituitur  corpus 
vivum  ecclesiae,  quae  secundum  Scripturas  est  corpus  Christi 
mysticum.  Ephes.  I.  22.;  IV.  11.;  V.  30.;  Coloss.  I.  24.; 
I.  Cor.  XII.  27.  2°  Fideles  esse  solitarii  et  a  se  invicem 
sejuncti  nequeunt,  sed  omnes  toti,  quod  est  unum  corpus,  inseri 
et  incorporari  necesse  est;  alioqui  essent  membra  dispersa, 
mortua,  non  unum  corpus  multi  (I.  Cor.  X.  17.),  in  unum 
corpus  baptizati  (I.  Cor.  XII.  13.).  3°  Pars  interna  et  anima 
per  se  dignior  est;  neque  tamen  parsexterna  sua  caret  digni- 
tate.  „Dicendum  —  ait  Angelicus  — ,  quod  decor  ecclesiae 
principaliter  in  interioribus  consistit;  sed  etiam  exteriores  actus 
ad  eundem  decorem  pertinent,  in  quantum  ab  interiori  pro- 
grediuntur,  et  in  quantum  interiorem  decorem  conservant." 
In  Sent.  IV.  dist.  XV.  q.  III.  art.  1. 

II.  De  influxu  animae  in  corpus  ecclesiae.  1°  Sicut 
forraa  dat  esse  et  anima  homini  esse  humanum,  ita  pars  con- 
stituens  interior  totum  esse  ecclesiae  ipsamque  partem  ex- 
teriorem  seu  corpus  intime  penetrat.  Etenim  exterior  fidei 
professio  animatur  per  internam  gratiam  fidei;  regimen  per 
potestatem  supernaturalem,  hierarchiae  concessam;  sacramen- 
torum  administratio  per  virtutem  illam  salutiferam,  quae  a 
divinitate  Christi  per  ejus  humanitatem  in  ipsa  sacramenta 
derivatur.  Cf.  S.  Thom.  III.  q.  LXII.  a.  5.  2°  Sicut  anima, 
quae  est  pars  hominis  nobilissima,  corpus  non  excludit,  sed 
influxum  ab  ipso  experitur,  ita  ecclesiae  pars  interior  exteriori 
colligatur,  in  quantum  externa  professio  et  ministerium  ab  ipso 
Christo  ad  interiorem  ecclesiae  vitam  ordinata  sunt.  3°  Proinde 
ecclesia  est  simpliciter  societas  supernaturalis.  Nam  sicut 
anima  et  corpus  uniuntur  in  uno  esse  tum  personali  tum 
essentiali  compositi,  quod  est  homo  (cf.  S.  Thom.  Quaest.  disp. 
De  verit.  XXVI.    art.  30.) ,   ita  ex   parte  substantiali    interiori 

*et  exteriori,  seu  ex  anima  et  corpore  ecciesiae  una  persona 
moralis  exsistit,  quae  simpliciter  est  supernaturalis,  sicut  homo 
dicitur  ens  rationale  simpliciter. 

III.  De  influxu  divino  in  totam  constitutionem 
ecclesiae.    Gratia  virtusque  supernaturalis,  qua   totum  cowi- 

positum  seu  anima  et  corpus  ecclesiae    etiam  in  esse  corporis 
socialis   constituitur  et  servatur,  est  divina  operatio  Christi  et 
S.  Spiritus.  Hinc  1°  Christus  dicitur  ecclesiae  caput,  2°  S.  Spiri 
tus  cor  ecclesiae. 

1°  De  influxu  Christi,  capitis,  in  ecclesiam  S.  Paulus: 
„crescamus  in  illo  per  omnia  qui  est  caput  Christus:  ex 
quo  totum  corpus  compactum  et  connexum  per  omnem  jun- 
cturam  subministrationis ,  secundum  operationem  in  mensuram 
uniuscujusque  membri ,  augmentum  corporis  facit  in  aediji- 
cationem  sui  in  caritate.  Eph.  IV.  16.  Audiamus  Angelicum 
illa  verba  exponentem:  „omnia  —  inquit  —  quae  sunt  a 
capite  corporali ,  scilicet  compactio ,  nervorum  ligatio .  et  ad 
qpus  motio,  fluunt  a  capite  nostro  Christo  in  corpus  ecclesiae. 
Et  primo  compactio  per  fidem.  Secundo  fluit  a  Christo  capite 
in  corpus  ecclesiae  suae  mysticum  connexio,  et  colligatio:  quia 
oportet  adunata  aliquo  nexu,  vel  vinculo  necti,  vel  colligari,  id  est 
per  fidem  et  caritatem,  quae  connectunt  et  conjungunt  membra 
corporis  mystici  ad  mutuam  subministrationem.  Tertio  a  capite 
Christo  in  membris  ut  augmententur  spiritualiter,  influitur  virtus 
actualiter  operandi.  Non  solum  a  capite  nostro  Christo  est 
membrorum  ecclesiae  compactio  per  fidem,  nec  sola  connexio, 
vel  colligatio  per  mutuam  administrationem  caritatis:  sed  certe 
ab  ipso  est  actualis  membrorum  operatio,  sive  ad  opus  motio, 
secundum  mensuram  et  competentiam  cujuslibet  membri:  quia 
non  solum  per  fidem  corpus  mysticum  compaginatur,  nec  solum 
per  caritatis  subministrationem  connectentem  augetur  corpus, 
sed  per  actualem  compositionem,  ab  unoquoque  membro  egre- 
dientem  secundum  mensuram  gratiae  sibi  datae  et  actualem 
motionem  ad  operationem,  quam  Deus  facit  in  nobis."  In 
Ephes.  IV.  lect.  V. 

2°  S.  Spiritus  dicitur  cor  ecclesiae,  quia  „cor  habet 
quamdam  influentiam  occultam.  Et  ideo  cordi  comparatur 
Spiritus  Sanctus,  qui  invisibiliter  ecclesiam  vivificat  et  unit." 
S.  Thom.  III.  q.  VIH.  art.  1.  ad  3. 

ARTICULUS  n. 
Utrum  Christi  ecclesia  sit  coetus  essentialiter  etiam  visibilis. 

I.  Adversariorum  de  ecclesiae  visibilitate  sen- 
tentia.  Adversa  nobis  doctrina  his  quatuor  continetur,  in  se 
connexis.  1°  Dwplex  fingitur  ecclesia,  visibilis  et  invisibilis. 
2°  Invisibilis  ecclesia  est  ecclesia  promissionum,  cui  indefecti- 
bilitas  aliaque  charismata  promissa  sunt.  3°  Haec  invisibilis 
ecclesia  est  tota  ecclesiae  essentia,  visibilitas  autem  non  est 
nisi  accidens.  4°  Itaque  non  oportet,  ecclesiam  esse  semper 
visibilem.  Unde  Calvinus  in  Instit.  Praefatione  haec:  „permit- 
tamus  Deo,  ut  quandoque  ipse  solus  noverit  qui  sui  sint;  in- 
terdum  etiam  ecclesiae  suae  exteriorem  notitiam  ab  hominum 
aspectu  auferat."  M.  Antonius  de  Dominis  praesumptivam 
tantum  ecclesiam  spectabilem  esse  contendit.  De  republ.  Christ. 
lib.  VII.  cap.  X.  Luther  apertius:  „Quis  ecclesiam  nobis  mon- 
strabit,  cum  sit  occulta  in  spiritu,  et  solum  credatur."  De 
abrog.  Missa  priv.  Recentiores  ecclesiam  idealem  suarn,  quod 
nullus  coetus  ideam  realiter  exprimere  possit,  visibilem  fieri 
posse  negant. 

II.  Radix  errorum  contra  visibilitatem  ecclesiae. 
Error  expositus  cum  aliis  doctrinis  erroneis  cohaerescit.  Et 
primo  quidem,  ut  Donalistae  saeculo  IV.  ecclesiam  intellexerant 
coetum  justorum,  ita  Wicleff  et  Huss  eam  dixerunt  congrega- 
tionem  praedestinatorum.  Atque  ex  eo  accidit,  ut  etiam  prote- 
stantes  non  pauci  totam  ecclesiae  constitutionem  in  aliqua  re 
invisibi,  videlicet  in  justitia  et  praedestinatione  constare  puta- 
verint.  Deinde  sectarii  fucata  specie  justificantis  fidei  atque 
communionis  cum  Christo  immediatae,  visibilia  ecclesiae  ele- 
menta,  hierarchiam  et  sacramenta,  si  non  prorsus  rejecernnt, 
at  certe  laeserunt  quam  maxime.  Denique  cum  catholici  nova- 
toribus  objicerent,  ante  Lutherum,  cum  praeter  Romanam  ec- 
clesia  nulla  esset,  aut  ecclesiam  veram  diutissime  latuisse,  aut 
Romanam,  quae  spectabatur;  veram  fuisse;  desertores  ecclesiae 

Romanae,  dilemmate  pressi,  suam  ecclesiam  invisibilem  protu- 
lerunt.1) 

III.  Sententia  catholica  de  visibilitate  ecclesiae. 
Visibilitas  definitur:  ea  militantis  ecclesiae  constitutio,  qua  cum 
judicii  certitvdine  in  concreto  discerni  potest  ut  vera  Christi 
ecclesin.  Est  igitur  una  ecclesia  eaque  simpliciter  visibilis, 
quanquam  invisibilis  secvndum  quid,  hoc  est,  si  interna  sola 
consideres  absque  respectu  ad  exteriora;  quemadmodum  et 
homo  dicitur  simpliciter  visibilis,  licet  non  conspiciatur  secun- 
dum  animam,  si  eam  solam  cogites  absque  respectu  ad  corpus, 
in  quo  vitam  suam  spiritualem  manifestat.  Ad  eam  visi- 
bilitatem  efficiendam  nec  singularium  actus  religiosi  externi, 
neque  ecclesiae  partiales  visibiles  sufficiunt;  sed  ecclesia  credi- 
tur  essentialiter ,  formaliter ,  semper  visibilis  ut  una  ecclesia 
universalis  et  regnum  Christi.  Quamobrem  sicut  regna  ter- 
restria,  v.  g.  Belgium  et  Anglia  veluti  digito  ostenduntur,  ita 
raonstramus  ecclesiam,  non  materialiter  tantum,  quatenus 
homines,  qui  ecclesiae  sunt  membra,  conspiciuntur,  sed  forma- 
liter,  seu  praecise  ut  coetus  est  ac  societas  fidelium  eademque 
vera.  Postremo  visibilis  ecclesia  non  est  origine  seu  institu- 
tione  ecclesiastica  aut  apostolica,  sed  divina. 

Thesis:  Ecclesia  divinitus  constituta  est  ut  societas  essen- 
tialiter  visibilis* 

Argume  nta. 

Arg.  I.  Ex  S.  Scriptura.  a)  In  V.  T.  Isaias  cecinit: 
Et  erit  in  novissimis  diebus  praeparatus  mons  domus  Domini 
in  vertice  rnontium,  et  elevabitur  super  colles,  et  fluent  ad  eum 
omnes  gentes.  Cap.  II.;  cf.  Mich.  cap.  IV.  Porro  mons  domus 
Domini    est    Christi    ecclesia,    ut   docent    S.    Aug.     ln  Joan. 


')  Jurieu,  Calvinista,  ait:  „Ce  qui  a  porte  quelques  docteurs  re- 
formes  a  se  jeter  dans  1'embarras  ou  ils  se  sont  engages  en  niant  que 
la  visibilite  de  TEglise  fut  perpetuelle,  c'est  qu'ils  ont  cru  qu'en  avou- 
ant  que  1'Eglise  est  toifjours  visible,  ils  auraient  eu  peine  a  repondre 
a  la  question  que  1'Eglise  romaine  nous  fait  si  souvent:  Ou  etait  votre 
Eglise  il  y  a  cent  cinquante  ans?"  Apud  Bossuet,  Hist.  des  Varia- 
tions,  liv.  XV. 

tract.  I.  13.;  S.  Optatus  Milev.  De  schismate  Donatist.  lib.  III.; 
S.  Basilius,  In  ls.  n.  66.;  S.  Joan.  Chrys.  In  Is.  II.;  S.  Cyrillus 
Alex.  In  Is.  lib.  II.  2.;  S.  Thom.  In  Is.  II.  Cf.  S.  Hier. 
In  Is.  LX.  Jam  vero  omnes  gentes  ad  ecclesiam  confluere  neque- 
unt,  nisi  semper  appareat.  —  Isaias  cap.  LX.  haec  vaticinatur: 
ambulabunt  gentes  in  lumine  tuo,  et  reges  in  splendore  ortus 
tui.  At  gentes  in  lumine  Christi  ambulare  non  videntur,  si 
Deus  ecclesiae  suae  seu  regni  Christi  exteriorem  notitiam  ab 
hominum  adspectu  auferat. 

b)  In  N.  T.  Christus  docet  semper  fore  ecclesiae  membra 
visibilia,  quae  adunantur  per  auctoritatem  visibilem  et  per 
sacramenta ,  quae  sunt  invisibilis  gratiae  visibilia  signa.  His 
autem  continetur  visibilitas,  quam  asserimus.  Ergo.  Et  certe 
membra  visibilia  sunt  triticum  illud  et  zizania,  quae  utraque 
Dominus  vult  crescere  usque  ad  messem,  id  est,  usque  ad  con- 
summationem  saeculi;  visibilis  est  ille  grex,  cui  pastores  atten 
dere  debent;  in  quo  Spiritus  sanctus  ipsos  posuit  regere  Eccle- 
siam  Dei,  quam  acquisivit  sanguine  suo.  Matth.  XIII.  30.; 
Act.  XX.  28.;  I.  Petr.  V.  2.  —  Auctoritas  visibilis  duplici 
Christi  lege  perspicua  est:  dic  ecclesiae,  Matth.  XVIII.  17., 
necnon:  euntes  ergo  docete,  Matth.  XXVIll.  19.,  ubi  Salvator 
significat  hoc  mandatum  observandum  „usque  ad  consumma- 
tionem  saeculi".  —  Signa  visibilia  gratiae  sunt  baptismus, 
Eucharistia,  etc. 

Confirmatur  hoc  argumentum  ex  verbis  Christi  ad  aposto- 
los:  Vos  estis  lux  mundi.  Non  potest  civitas  abscondi  supra 
montem  posita.  Matth.  V.  14.  Nec  S.  Paulus  invisibilem  in- 
tellexit  ecclesiam,  cum  pastores  erudiret,  „quomodo  oporteat 
in  domo  Dei  conversari,  quae  est  ecclesia  Dei  vivi."  I.  Tim. 
III.  15. 

Arg.  H.  Ex  traditione.  a)  Veteres  absolutam  docent 
necessitatem  adhaerendi  ecclesiae  visibili  et  devitandi  schis- 
mata.  Ergo  ecclesiam  essentialiter  visibilem  esse  crediderunt. 
Conseq.  patet;  absoluta  enim  necessitas  adhaerendi  coetui 
quandoque  occulto  admitti  nequit.  Prob.  antec.  S.  lgnatius 
Antioch.  in  ep.  ad  Philad.  III.  3.  illa:  „Si  quis  schisma  fa- 
cientem   sectatur,  regni   divini  haereditatem   non  assequitur." 

S.  Cyprianus:  „Habere  jam  non  potest  Deum  patrem,  qui 
ecclesiam  oon  habet  ut  matrem."  De  unit.  eccl.  S.  Augustinus: 
„Amemus  Dominum  Deum  nostrum,  amemus  ecclesiam  ejus; 
illum  sicut  Patrein,  istam  sicut  matrem."  Enarr.  in  ps. 
LXXXVIII.  14. 

b)  Veteres  ecclesiam  semper  et  ex  natura  sua  maxime 
spectabilem  expressis  verbis  asseverant.  8.  Irenaeus  ecclesiam 
extollit,  „apud  quam  una  et  eadem  salutis  via  in  mundo  osten- 
ditur."  Adv.  haer.  V.  20.  Origeues:  „ecclesia  plena  est  ful- 
gore  ab  Oriente  ad  Occidentem."  Hom.  XXX.  in  Matth. 
S.  Athanasius:  „Thronum  Christi  intellige  ecclesiam:  in  illa 
quippe  requiescit.  Erit  igitur,  inquit,  ecclesia  Christi  fulgens 
et  illuminans  orbem,  manensque  in  aeternum  sicut  sol  et  luna." 
In  ps.  LXXXVIII.  S.  Augustinus:  Facile  tibi  est  attendere 
et  videre  civitatem  super  montem  constitutam,  de  qua  Dominus 
ait  in  Evangelio,  quod  abscondi  non  possit.  Ipsa  est  enim 
Ecclesia  Catholica  .  .  .  Hanc  ignorare  nulli  licet;  ideo,  secun- 
dum  verbum  Domini  nostri  Jesu  Christi,  abscondi  non  potest." 
Ep.  52. 

Arg.  III.  Ex  fine  et  indole  ecclesiae.  Ecclesiae  finis  est, 
ut  divina  Christi  missio  per  eam  continuetur,  juxta  illud: 
Sicut  misit  me  pater  et  ego  mitto  vos.  Joan.  XX.  21.  Atqui 
Christus,  ut  homines  doceret,  visibiliter  apparuit.  Ergo  visi- 
bilitatem  hujusmodi  continuari  oportet  in  corpore  Christi  mystico, 
quod  est  ecclesia. 

Atque  hoc  etiam  animadvertendum  est,  quod  Deus  ho- 
minibus  providet  secundum  eorum  conditionem,  quae  talis  est, 
ut  per  visibilia  ad  invisibilia  et  spiritualia  ducamur.  Ergo 
ecclesia,  pro  hominibus  instituta,  ut  iu  ea  et  per  eam  sanctifi- 
centur,  elemento  visibili  carere  non  potest.  Cf.  S.  Thom. 
Summa  c.  Gent.  lib.  IV.  cap.  LVI. 

Adde  indolem  ecclesiae  socialem,  qua  domatur  individua- 
lismi  superbia,  atque  fideles  plurimas  utilitates  ex  influxu 
mutuo  membrorum  adipiscuntur.  Jam  vero  socialis  vita  ho- 
minum,  ablata  visibilitate,  ne  cogitari  quidem  potest.  Quare 
ipse  Carvinus:  „quia  nunc  de  visibili  ecclesia  disserere  propo- 
situm   est,    discamus   vel   matris    elogio   quam  utilis  sit  nobis 

ejus  cognitio,  imo  necessaria:  quando  non  alius  est  in  vitam 
ingressus  nisi  nos  ipsa  concipiat  in  utero,  nisi  pareat,  nisi  nos 
alat  suis  uberibus,  denique  sub  custodia  et  gubernatione  sua 
nos  tueatur,  donec  exuti  carne  mortali,  similes  erimus  angelis." 
Instit.  lib.  IV.  cap.  I. 

Objectiones. 

Obj.  I.  Christus  ait:  Simile  est  regnum  caelorum  thesauro 
abscondito  in  agro.  Matth.  XIII.  14.  Porro  regnum  caelorum 
est  ecclesia.    Ergo. 

Resp.  Dist.  majorem:  Comparatione  thesauri  absconditi 
ecclesiae  pretium  commendatur,  concedo;  visibilitas  excluditur, 
nego.  S.  Matthaeus  cap.  XIII.  parabolas  seminantis  bonum 
semen,  grani  sinapis,  fermenti  etc.  comraemorat,  quibus  eccle- 
sia  designatur.  Hinc  verbum  absconditus  juxta  regulas  her- 
meneutices  non  premendum  est,  sed  ex  thesauro  abscondito 
rei  inventae  pretium  laetitiaque  inventoris  discantur. 

Instabis.  Servator,  interrogatus  a  Pharisaeis:  Quando 
venit  regnum  Dei?  resjpondens  eis  dixit:  Non  venit  regnum 
Dei  cum  observatione:  neque  dicent:  Ecce  hic  aut  ecce  illic: 
Ecce    enim    regnum    Dei    intra   vos    est.     Luc.  XVII.    20,  21. 

Ergo. 

Resp.  Dist.  antecedentis  primam  partem:  regnum  Dei 
non  venit  cum  observatione  rumoris  et  splendoris  mundani, 
concedo;  non  venit  visibile,  nego.  Item  distinguo  secundam 
partem:  regnum  Dei  intra  vos  est,  hoc  est,  prope  vos  atque 
in  cordibus  vestris,  concedo;  non  videtur,  nego. 

Ut  Judaei  minime  ita  nec  Christus  loco  proposito  contro- 
versias  de  ecclesiae  visibilitate  movet;  sed  quoniam  temporale 
Messiae  regnum  ipsorum  animis  obversabatur,  idcirco  corri- 
guntur  ab  Eo,  quem  Zacharias  annuntiavit,  inquiens:  Dicite 
filiae  Slon ,  ecce  Rex  tuus  venit  tibi  mansuetus.  Cf.  Matth. 
XXI.  5,  Deinde  vox  ivTog  (v.uwv)  et  locum  in  quo  et  per- 
sonas,  in  quarum  medio  res  quaedam  reperitur,  significat. 
Christus  igitur  dixisse  videtur:  „Messias  in  medio  vestri  ad- 
est,  atque  gratia  sua  jam  discipulos  sibi  acquirit."  Ita  Luc. 
XI.    20.    legitur:    si   in    digito  Dei  ejicio    daemonia:   profecto 

pervenit  in  vos  regnum  Dei.  S.  Thomas  sic  exponit:  vEcce 
regnvm  Dei  intra  vos  est;  idest,  in  vestris  affectibus  et  in 
potestate  vestra  id  capere:  potest  enim  quilibet  homo  justifi- 
oatua  per  fidem  Christi  et  virtutibus  ornatus  regnum  obtinere 
caelornm."     Cat.  aur.  in  I.  c.  ex  S.  Cyrillo. 

Urgebis.  Christus  Samaritanae  dicit:  Venit  hora,  et  nunc 
est,  quando  veri  adoratores  adorabunt  Patrem  in  spiritu  et 
veritate.  Nam  et  Pater  iales  quaerity  qui  adorent  eum.  Spiritus 
est  Deus:  et  eos  qui  adorant  eum,  in  spiritu  et  veritate  oportet 
adorare.  Joan.  IV.  23,  24.  Ergo  Christi  ecclesia  non  est 
visibilis. 

Resp.  Dist.  sensum  textus:  hoc  in  spiritu  et  veritate 
significat  cultum  magis  spiritualem,  concedo;  ecclesiam  invisi- 
bilem,  nego.  Seu  vocem  adorare  (nqoGxwelv)  de  sacrificiis 
tantum  intelligas  seu  de  cultu  universo  mentionem  fieri  ex- 
istimes,  nihil  de  visibilitate  agitur.  Ratio  enim  formalis,  sub 
qua  uovus  cultus  et  vetus  opponuntur,  non  haec  est:  „vetus 
religio  visibilis  erat,  mea  invisibilis  erit;"  sed  tam  Samaritanis, 
in  monte  Garizim  adorantibus,  quam  Judaeis,  Deum  colentibus 
in  templo  Hierosolymitano,  Christi  religio  opponitur,  quae  ve- 
teri  praeeminet.  Primo,  quia  vetus  erat  In  justitiis  carnis, 
Hebr.  IX.  10.,  nova  in  spiritu;  secundo,  quia  vetus  in  umbra 
erat,  nam  umbram  habet  lex  futurorum,  Hebr.  X.  1.,  nova  in 
veritate,  sicut  scriptum  est:  Gratia  et  veritas  per  Jesum  Chri- 
stum  facta  est ,  Joan.  I.  17.  Quod  cum  ita  sit,  dicitur:  in 
spiritu  et  veritate,  „quia  per  Christum  homines  plenius  ad 
spiritualem  Dei  cultum  sunt  introducti."  S.  Thom.  I.  II. 
quaest.  CI.  art.  2.  ad  4. 

Dices.  Quod  est  spirituale  non  videtur.  Ecclesia  autem 
spiritualis  est.  Ergo.  Minor  patet.  Legitur  enim  iu  S.  Scri- 
ptura:  Rtgnitm  meum  non  est  de  hoc  mundo,  Joan.  XVIII.  36.; 
et  alibi:  ipsi  tamquam  lapides  vivi  superaedificamini  domus 
spiritualis.     I.  Petr.  n.  5. 

Resp.  Dist.  majorem:  Quod  spirituale  est,  non  videtur  in 
se,  concedo;  per  aliud,  nego.  Et  dist.  minorem:  ecclesia  est 
spiritualis  in  forma  visibili,  concedo;  absque  ea  forma,  nego. 
Ad   probationem    minoris    lam  distinguo:   Christus   docet  suum 

regnum  non  esse  temporale,  concedo;  non  esse  visibile,  nego* 
Videlicet  Servator  Pilato  respondet,  quem  Pharisaei  premebant 
de  regno  temporali,  a  Jesu,  ut  ajebant,  petito.  Ad  probationem 
2am  distinguo:  a  S.  Petro  spirituale  opponitur  camali,  concedo; 
visibili,  nego. 

Supra  diligenter  consideravimus,  quanam  ratione  elemen- 
tum  invisibile  invisibili  in  iinica  Christi  ecclesia  conjungatur. 
Illud  vero  etiam  prae  oculis  habeamus,  ipsam  causam  princi- 
palem  ecclesiae ,  Christum ,  maxime  spiritualem  eundemque 
visibilem  fuisse.  Ex  quo  facto  certissimo  sic  ratiocinatur 
S.  Thomas.  „Prima  autem  et  universalis  causa  humanae  salutis 
est  Verbum  incarnatum  ....  Congruum  igitur  fuit  ut  remedia 
quibus  universalis  causae  virtus  pertingit  ad  homines  illius 
causae  similitudinem  haberent,  ut  scilicet  in  eis  virtus  divina 
invisibiliter  operaretur  sub  visibilibus  signis."  S.  contra  Gent. 
lib.  IV.  cap.  LVI. 

Instabis.  Quod  creditur  non  videtur.  At  ecclesia  est 
objectum  fidei,  cum  profiteamur:  „credo  sanctam  ecclesiam." 
Ergo. 

Resp.  Dist.  majorem:  Quod  creditur  non  videtur  sub  eo 
respectu,  quo  creditur,  concedo;  sub  alio  respectu,  nego.  Et 
disL  minorem:  ecclesia  est  objectum  fidei,  sub  respectu  suae 
supernaturalis  veritatis,  concedo;  sub  respectu  motivorum  suae 
credibilitatis,  subdistinguo :  objectum  fidei  commune,  concedo; 
objectum  fidei  proprium,  nego.  Ecclesia  certe  creditur;  quin 
etiam  ecclesiae  visibilitas  creditur.  At  vero  res  una  plures 
habet  respectus.  Ita  visibilia  ecclesiae,  veluti  hierarchia,  sacra- 
mentorum  administratio  materialiter  videntur  etiam  per  sensus; 
formaliter ,  hoc  est,  ut  pertinentia  ad  ecclesiam  veram  per 
motiva  credibilitatis;  postremo  per  fidem  admittenda  sunt,  in 
quantum  vita  gratiae  supernaturalis  visibilia  penetrat.  Motiva 
autem  credibilitatis  objectum  fidei  commune  esse  eo  dixi,  quod 
fieri  potest,  ut  motiva  nonnulla,  quae  per  studium  videntur; 
credantur  a  simplicibus.  Cf.  S.  Bonav.  Comm.  in  III.  Sent., 
dist.  XXIV.  art.  II.  quaest.  1. 

Obj.   II.     Ex  iis,    qui  palam  Christi    signum  ferunt,    non 
pauci  fortasse  increduli  sunt.     Ergo  ecclesia,   cum  nulla  ejus 

pars  certo  cognoscatur,  visibilis  dici  non  poterit.  Prob.  antec. 
Scriptum  est:  nescit  homo ,  utrum  amore  an  odio  dignus  sit. 
EcoL  XI.  1.     Ergo  solus  Dominus  novit,  qui  sui  sint. 

Re&p.  Dist.  antecedens :  per  eam  hypocrisin  delitescunt 
merita  singularium,  concedo;  latet  ipsa  ecclesia,  nego.  Et  sic 
patet  responsum  ad  probationem  antecedentis.  Christi  nempe 
ecclesia  non  apparet  ex  fide  uniuscujusque  singulatim,  sed 
u t  coetus  et  institutum  bene  ordinatum,  in  quo  fideles  collective 
unius  fidei  legem  et  auctoritatem  regiininis  sequuntur.  Ejus- 
modi  institutunij  divinis  notis  consignatum,  per  se  ipsum  est 
diviuae  suae  legationis  testimonium  irrefragabile. 


ARTICULUS  III. 
Ex  quibus  fidelibus  ecclesia  proprie  et  vere  confletur. 

I.  Principia.  Ante  omnia  statuendum  est,  quid  certo 
requiratur,  ut  homo  ecclesiae  membrum  fiat.  Quinque  hujus 
rei  principia  recolamus. 

1°  Cum  ecclesia  sit  corpus  Christi  mysticum  (Eph.  I.  23.) 
et  Christus  caput  corporis  Ecclesiae  (Col.  I.  18.),  sequitur 
quantum  quisque  ecclesiae  membrum  est,  tantam  cujusque 
unionem  esse  cum  Christo. 

2°  Homines  Christo  uniuntur  actu  aut  in  potentia;  atque 
adeo  „infideles,  etsi  actu  non  sint  de  Ecclesia,  sunt  tamen  de 
Ecclesia  in  potentia.  Quae  quidem  potentia  in  duobus  fundatur: 
primo  quidem  et  principalifer  in  virtute  Christi,  quae  est 
sufficieus  ad  salutem  totius  humani  generis;  secundario,  in 
arbitrii  libertate."     S.  Thom.  III,    quaest.  VIII.  art.  3.   ad  1. 

3°  Homines  actu  Christo  uniuntur  interne  et  externe. 
Inteme  per  fidem  et  caritatem;  exteme  per  professionem  fidei 
publicam,  communionem  sacramentorum  et  obedientiam  auctori- 
tati  legitimae. 

4°  Unio  interna  aut  perfecta  est  aut  imperfecta.  Perfecta, 
quando  fides  per  caritatem  operatur;  imperfecta,  quando  fidei 
caritas  deest,  „nam  fides,  nisi  ad  eam  spes  accedat  et  caritas, 
neque   unit   perfecte  cum  Christo,   neque  corporis  ejus  vivum 

De  Gioot,  Sinnuia  apologet.    I.  5 

membrum  efficit."  Conc.  Trid.  sess.  VI.  cap.  Vll.  Unio  tamen 
quaedam  est;  fides  enim  humanae  salutis  est  initium,  funda- 
mentum  et  radix  omnis  justificationis.  „Percipiunt  tales 
(qui  peccatis  mortalibus  subduntur)  —  Angelicus  ait  —  a 
Christo  quemdam  actum  vitae,  qui  est  credere;  sicut  si  membrum 
mortificatum  moveatur  aliqualiter  ab  homine."     L.  c. 

5°  Externa  participatio  hominum  cum  ecclesia  considerari 
potest ,  a)  prout  externa  participatio  in  membris  singulis  fide 
viva  aut  saltem  informi  vivificatur;  b)  prout  membra  vinculo 
externo  vitae  socialis  conjunguntur.  Sub  primo  respectu  nemo, 
qui  fide,  quamvis  occulte,  careat,  ecclesiae  membrum  dici  poterit; 
sub  altero  respectu  illi,  qui  baptismate,  exteriori  fidei  pro- 
fessione  et  reliquis  vinculis  exterioribus  ecclesiae  uniuntur,  hac 
sola  unione  quodammodo  ecclesiae  membra  esse  videntur, 
quamdiu  ecclesia  eos  non  excludit.  Ratio  est,  quia  forma 
externa  socialis  ecclesiae  per  hujusmodi  membra,  quamvis 
mortua,  continuatur  et  quia  haec  eadem  membra  per  motum 
illum  exieriorem ,  quem  corpus  vivum  ab  anima  ecclesiae 
accipit,  cowmovetur. 

II.  Conclusiones  de  membris  ecclesiae.  1°  Qui 
fidem  et  caritatem  habentes  fidem  suam  in  ecclesiae  com- 
munione  profitentur,  sunt  ecclesiae  membra  perfecte  et  com- 
plete.  2°  Iidem,  si  caritatem  perdiderint,  sunt  membra  coni- 
plete  sed  imperfecte.  3°  Pueri,  in  secta  haereticali  nati, 
baptizati  autem  valide,  esse  censentur,  usque  dum  rationis 
usum  adepti  fuerint,  ecclesiae  membra  complete,  quod  ab  iis, 
interius  per  fidei  habitum  ecclesiae  unitis  atque  per  baptis- 
matis  januam  in  ecclesiam  ingressis  exterius,  nullus  actus 
contrarius  ponatur.  4°  Haeretici  et  schismatici,  si  bona  Jide 
errent,  sunt  ecclesiae  merabra  incomplete;  perfecte,  si  cum 
fide  caritatem  servaverint,  imperfecte,  si  fidem  solam.  Nam 
ejusmodi  haeretici  et  schismatici,  ecclesiae,  cui  explicite  obe- 
dirent,  si  instruerentur,  adhaerent  implicite.  Quare  S.  Augustinus: 
„Qui  sententiam  —  inquit  —  suam  quamvis  falsam  et  perver- 
sam  nulla  pertinaci  animositate  defendunt,  praesertim  quam  a 
seductis  parentibus  acceperunt,  quaerunt  autem  caute  sollicilu- 
dine    veritatem,    corrigi    parati    quum  iuveuerint,    nequaquam 

sunt  inter  haereticos  deputaudi."  Ep.  43.  5°  Excommunicati 
insontes,  etiamsi  externa  communione  quandoque  priventur, 
interiori  tameu  communione  es.se  ecclesiae  membra  non  desi- 
nunt.  Quandoque  eos  externa  communione  privari,  docet 
Augelicus  inquiens:  „si  sit  talis  error  ex  parte  sententiae,  qui 
sententiam  uullam  esse  faciat,  non  habet  effectum,  quia  non 
est  excommunicatio.  Si  autem  talis  error  non  annullet  sen- 
tentiam,  habet  effectum  suum,  et  debet  excommunicatus  humi- 
liter  obedire,  et  erit  illi  ad  meritum.u  Suppl.  quaest.  XXI. 
art.  4.  6°  Catechumeni,  etsi  fide  imperfecte,  fide  cum  caritate 
perfecte  ad  ecclesiae  animam  pertinere  videntur,  corporis 
tamen  ecclesiae  non  re  et  proprie  sed  proxime  tantum  et 
in  voto  membra  sunt.  Etenim  privantur  baptismate,  per 
quod  veluti  per  januam  in  ecclesiam  ingredimur.  Cf.  Conc. 
Trid.  sess.  XIV.  de  Poen.  cap.  II  7°  Haeretici  formales  et 
publici  nec  interne  nec  externe  sunt  membra  ecclesiae;  carenti- 
bus  enim  caritate,  fide  et  externae  communionis  vinculo  relin- 
quitur  nihil,  quod  membra  capiti  membrisque  reliquis  conjungat. 
Subditi  tamen  ecclesiae  esse  non  desinunt;  etenim  „quia  cha- 
racter  baptismalis,  —  ait  S.  Thomas  —  quo  quis  populo  Dei 
annumeratur,  est  indelebilis,  ideo  semper  remanet  baptizatus 
aliquo  modo  de  Ecclesia  et  sic  Ecclesia  de  ipso  judicare  potest." 
Suppl.  quaest.  XXII.  art.  6.  ad  1.  8°  Schismatici  formales 
nec  interne  nec  externe  ecclesiae  membra  sunt;  non  externe, 
ut  patet;  non  interne,  cum  unitati  interiori,  quam  fides  inter 
sinceros  et  bene  affectos  per  se  efficit,  obicem  suae  disposi- 
tionis  contrariae,  contumaciae  scilicet  ac  malae  fidei  ponant. 
III.  De  haereticis  occultis  et  excommunicatis  reis. 
1°  Id  in  dubium  adducitur,  num  haeretici  occidti  et  interni 
ecclesiae  membra  haberi  possint.  Jam  vero  ejusmodi  haereticos 
interne  membra  ecclesiae  non  esse  constat;  caritate  enim  et 
fide,  hoc  est,  vita  interna  supernaturali  carent.  Ergo  quaeritur, 
utrum  externe?  Billuart  ait:  „probabilius  .  .  .  arbitramur  (hae- 
reticos  occultos  et  internos)  non  esse  de  Ecclesia,  nec  vera 
ejus  membra;  sicut  si  lupus  pelle  ovina  tectus  reperiretur  inter 
oves,  esset  in  ovili,  sed  non  esset  de  ovili,  ut  vera  ejus  pars." 
De  regulis  fidei,  diss.  III.  art.  2.  §.  4.    Cajetanus,  De  author. 

papae  et  concilii,  cap.  XXli.;  Canus,  De  locis  theol.  lib.  IV. 
cap.  VI.  ad  12.;  Bellarminus,  De  contr.  III.  3.;  Joannes  a 
S.  Thoma,  De  auct.  Summi  Pontijicis,  disp.  II.  art.  3.  n.  5. 
affirmant  haereticos  ejusmodi  esse  membra  seu  partes  ecclesiae. 
Ita  J.  a  S.  Thoma:  „haeretici  occulti  —  inquit  —  quamdiu  ab 
Ecclesia  non  condeinnantur,  et  praescinduntur,  sunt  partes 
Ecclesiae,  et  cum  ipsa  communicant  in  exteriori  communica- 
tione,  licet  non  in  spiritu  interno."  L.  c.  At  Billuart:  „contro- 
versia  —  inquit  —  videtur  esse  inter  theologos  magis  de 
modo  dicendi  quam  de  re."  L.  c.  Et  sane  nonnulli  respe- 
xisse  videntur  vitam  ecclesiae  internam;  qua  cum  baeretici  oc- 
culti  priventur,  eos  ecclesiae  membra  non  habuerunt;  alii  cou- 
siderantes  vincula  societatis  externa  et  conmotionem  externam 
mortuorum  membrorum  cum  corpore  vivo,  haereticos  occultos 
quodammodo  ecclesiae  membra  esse  dixerunt.  Cf.  supra^rm- 
cipia,  n.  5.  Canus  hoc  exponens,  ait:  „videmus;  cum  mem- 
brum  aliquod  sensu  et  vita  carens  arescit  in  corpore,  quoniam 
reliquis  omnino  partibus  continuatur,  motum  quemdam  exter- 
num  ab  spiritu  participare:  quamquam  spiritus  illi  nihil  interius 
vitaleque  communicat.  Quem  profecto  modum  spiritus  Christi  in 
corpore  Ecclesiae  ienet  ac  servat.  Quasdam  enim  partes  ita  ani- 
mat  etc. ;  aliis  autem  externam  vim  suam  facultatemque  dimittat, 
ut  quamvis  mortua  prorsus  et  arida  membra  sint,  quia  non  sunt 
tamen  a  corpore  excisa,  a  spiritu  cum  corpore  moveantur."  L.  c. 
2°  Excommunicati  rei  et  obstinati  animi?  modo  ecclesia 
eos  puniverit  excommunicatione  plena  et  perfecta  eaque  ver- 
borum  forma,  qua  penitus  vitandi  efficiantur,  multorum  judicio 
ecclesiae  membra  esse  non  censentur.  In  Catechismo  Romano, 
p.  I.  cap.  IX.  illis,  qui  „ecclesiae  militantis  finibus  non  con- 
tineantur",  praeter  infideles,  haereticos  et  schismaticos  excom- 
municati  annumerantur,  „quod  ecclesiae  judicio  ab  ea  exclusi 
ad  illius  communionem  non  pertineant,  donec  resipiscant."  Et 
quamvis  fide  non  priventur,  sententia  tamen  ecclesiae,  quae 
habet  penitus  praecidendi  potestatem,  a  consortio  fidelium 
eliminantur.1)    Cf.  S.  Thom.  Suppl.  quaest.  XXI.  art.  1.    Ex- 


')  „Vinculum  ergo  quo  peccator  ligatus  est  apud  Dcuiu,  io  ealpae 

communicati  veio,  quos  ab  ecclesia  praecisos  delicti  poeniteat, 
affectu  saltem  et  in  voto  ecclesiae  raembra  habentur.  Deraura 
cx  intentionc  et  indole  excornmunicationis  excommunicati  non 
morialiter  sed  medicinaliter  exclusi  sunt.  Cf.  S.  Aug.  C.  Par- 
mmiani  ep.  lib.  III. 

IV.  Adversarii.  Joannes  Huss  (f  1415j,  Bohemus,  omni- 
bue  et  solis  praedestinatis  locum  in  ecclesia  concessit;  docuit 
praedestinatum  seraper  manere  merabrum  ecclesiae,  quod  nun- 
quam  excidat  a  gratia  praedestinationis,  licet  a  gratia  adven- 
titia  aliquando  excidat.  Qui  error  a  concilio  Constantiensi 
damnatus  est.  Donatistae,  Waldenses,  protestantes  nonnulli, 
Quesnell,  Parisiensis,  qui  a.  1719  Amstelodami  vita  functus 
est,  solos  justos  ecclesiae  membra  esse  contenderunt.  Error 
daniuatus  est  a  patribus  Tridentinis,  sess.  VI.  can.  XXVIII; 
a  Clemente  XI.  constit.  Unigenitus,  prop.  72  et  seqq. ;  a 
Pio  VI.  const.  Auctorem  jidei,  prop.  15  etc. 

Thesis :    A.    Non    omnes    semper    neque    soll  praedestinati 
ecclesiae  membra  sunt. 
B.    Ecclesia  ex  justis  et  peccatoribus  constat. 

Arguraenta. 

A. 

1°  Non  omnes  praedestinati  semper  ecclesiae  membra  sunL 
Arg.  I.  ln  S.  Scriptura  legitur:  Eratis  in  tempore  alienati 
<i  conversatione  lsrael,  et  hospites  testamentorum ;  jam  autem 
non  estis  hospites  et  advenae,  sed  estis  cives  sanctorum,  et 
domestici  Dei,  Ephes.  II.  12.  et  alibi:  Qui  aliquando  non 
popidus  Deiy  nunc  autem  popidus  Dei,  I.  Petr.  II.  10.;  atque 
iterum:  Eratis  aliquando  teneorae,  nunc  autem  lux  in  Domino: 
ut  filii  lucis  ambulate.  I.  Cor.  VI.  15.  Atqui  haec  clarissime 
ostendunt,  ex  praedestinatis  plurimos  aliquando  ecclesiae 
raembra  non  fuisse.     Ergo. 

Arg.  II.  S.  Thomas  ait:  „membrum  non  judicatur  secun- 
dum  id  quod  de  eo  fieri  potest,  sed  secundum  id  quod  est." 


remissione  dissolvitur;   illud   autem   quo   ligatus   est   apud  Ecclesiam, 
cum  sententia  remittitur,  relaxatur."    Innoc.  III,  Epist.  lib.  II.  61. 

In  Sent.  III.  dist.  XIII.  quaest.  II.  art.  2.  q.  2.  Atqui  in  prae- 
destinatis,  fide  nondum  imbutis,  vinculum  unionis  cum  ecclesia 
erit,  sed  non  est.  Ergo.  Et  certe  nequaquam  est,  cur  Saulus 
ante  conversionem ,  Turcae,  pagani,  qui  postea  conversi  sal- 
vabuntur,  ecclesiae  membra  dicantur. 

2°  Non  soll  praedestinati. 

Arg.  I.  Christus  ecclesiam  similem  esse  docet  nuptiis  a  rege 
paratis,  in  quas  intravit  etiam  ille,  qui  missus  est  in  tenebras 
exteriores;  areae,  in  quacum  tritico  paleae  adsunt,  quae  repur- 
gato  tritico  igni  comburuntur;  sagenae,  in  qua  et  pisces  mali 
reperiuntur  ejiciendi;  etc.  At  haec  probant,  eos,  qui  prius  iu 
ecclesia  erant,  postea  damnari,  prout  patet  ex  verbis  mitti  in 
tenebras,  comburi,  ejici.  Ergo,  quoniam  ex  praedestinatis  damna- 
tur  nemo,  ecclesia  ex  solis  praedestinatis  coalescere  falso  dicitur. 

Arg.  II.  Plenae  sunt  Libri  sacri  et  apostolorum  in  primis 
epistolae  adhortationibus  et  obsecrationibus,  ne  fideles  pravis 
moribus  et  peccatis  aeternae  gloriae  coronam  amittant.  Atqui 
fideles  illi  ab  apostolis,  qui  eos  hortantur,  haud  dubie  ecclesiae 
membra  habentur.  Sed  nullum  ecclesiae  membrum,  si  prae- 
destinati  soli  membra  sint,  in  periculo  amittendae  coronae 
versatur.     Ergo  non  soli  praedestinati  sunt  membra  ecclesiac. 


B. 

Ecclesia  ex  justis  et  peccatoribus  constat. 

Arg.  I.  Ex  verbis  et  institutis  Christi,  a)  Christus  ccclesiani 
suam  assimilavit  sagenae,  in  qua  pisces  boni  et  mali  includuntur; 
areae,  ubi  paleae  frumeuto  admiscentur;  decem  virginibus,  ex 
quibus  quinque  fatuae  erant;  convivio  nuptiali,  in  quod  intravit 
vir  sine  veste  nuptiali,  namque  „per  nuptias  —  aitS.  Thomas  — 
praesens  ecclesia  .  .  .  designatur  .  .  .  Intrat  .  .  .  ad  nuptias, 
sed  sine  veste  nuptiali,  qui  in  Ecclesia  fidem  habet,  sed  cari- 
tatem  non  habet."  Matth.  XIII.  47.;  XXV.  1.;  XXII.  1.  ct 
in  hunc  locum  S.  Thom.  in  Catena  aurea. 

b)  Christus  suos  orare  docuit:  Dimitte  nobis  debita  nostra, 
Mattb.  VI.  12.,  quod  debita  in  ecclesiae  niembris  admittit. 
Qui  graviter  peccant  non  nisi  postquam  ecclesiam  audire  con- 
tumaces  recusavei  int,  ab  ecclesia  ejiciendi  sunt:  si  autem  eccle- 

9tam  »Wfi  (i>n/icrit,  sit  tibi  sicut  ethnicus  et  publicanus.  Matth. 
XVIII.  17.  Potestas,  ut  iratrum  pcccantium  delicta  remitterct, 
;i  Clnisto  ecclesiae  collata  est.   Joan.  XX.  22. 

Afg.  II.  Ebs  Apostolorum  dictis  et  factis:  a)  S.  Paulus 
ait:  In  magna  autem  domo  non  solum  sunt  vasa  aurea  et  ar- 
gentea,  sed  et  lignea  et  fictilea;  et  quaedam  quidem  in  honorem, 
quaedam  autem  in  contumeliam,  II.  Tim.  II.  20.;  item:  Omnis 
Vontifex  ex  hominibus  assumptus  pro  hominibus  constituitur 
in  iis  quae  sunt  ad  Deum,  ut  offerat  dona,  et  sacrificia  pro 
peccatis,  Hebr.  V.  1.;  atque  iterum  8.  Jacobus:  Infirmatur 
qnis  in  vobis?  inducat  presbyteros  Ecclesiae  .  .  .  et  si  in  pec- 
cutis  sit  remittentur  ei ,  Jac.  V.  15.  Ergo  in  ecclesia  vasa 
in  contumeliam,  sacrificia  pro  peccatis  et  homines,  qui  in  pec- 
catis  sint,  hoc  est,  etiam  peccatores  esse  videntur. 

b)  Legentibus  epistolas,  quas  S.  Paulus  ad  Corinthios, 
Galatas  et  alios  misit,  dubium  non  erit,  quin  carnales  etiam 
et  peccatores  in  ecclesia  viderit  apostolus.  Namque  inter  vos 
—  inquit  —  midti  infirmi  et  imbecilles,  et  dormiunt  multi, 
1.  Cor.  XI.  30.;  et  alibi:  Fratres,  et  si  praeoccupatus  fuerit 
homo  in  aliquo  delicto,  vos,  qui  spirituales  estis,  hujusmodi 
instruite  in  spiritu  lenitatis,  considerans  te  ipsum,  ne  et  tu 
tenteris,  Gal.  VI.  1.;  rursus:  Peccantes  coram  omnibus  argue: 
ut  et  ceteri  timorem  habeant,  I.  Tim.  V.  20.;  denique:  Probet 
autem  seipsum  homo:  et  sic  de  pane  illo  edat,  et  de  calice 
bibat,  I.  Cor.  XI.  28.  Item  S.  Joannes  plures  Asiae  eccle- 
sias  graviter  reprehendit,  Apoc.  II.  3.  Atqui  haec  omuia  de 
illis  dicuutur,  qui  peccatores  siiuul  et  fratres  seu  membra 
ccclesiae  erant.     Ergo  peccatores  ab  ecclesia  non  excluduutur. 

Arg.  III.  Ex  patrious  a)  S,  Cyprianus  ait:  „zizania 
iu  Ecclesia  esse  cernimus."  Ep.  51.  8.  Ambrosius:  ,?Eccle- 
siae  tuae  species  est  in  illa  (Matth.  V.),  quae  accessit  retro 
et  tetigit  fimbriam  vestimenti  tui,  dicens  intra  se:  Quia  si 
tetigero  vestimentum  ejus,  salva  ero.  Haec  ergo  Ecclesia  con- 
fitetur  vulnera  sua,  haec  curari  cupit."  De  poen.  I.  6.  S.  Hiero- 
nymus:  „Ut  in  illa  (arca)  omnium  animalium  genera,  ita  et 
in  bac  universarum  et  gentium  et  morum  homines  sunt:  ut 
ibi  pardus  et  haedi,   lupus  et  agni,   ita  et  hic  justi  et  pecca- 

tores."  Contra  Luciferian.  n.  22.  S.  Augustinus:  „Ecclesia 
hujus  temporis  areae  comparatur,  habens  mixta  grana  cum 
paleis,  habens  permixtos  bonis  malos;  habitura  post  judieium 
sine  ullis  malis  omnes  bonos."  Serm.  CCXXIII.  n.  2.  Idem: 
„Sicut  lilium  in  medio  spinarum,  ita  proxima  mea  in  medio 
filiarum.  Numquid  dixit,  in  medio  alienarum?  Non,  sed  in 
medio  filiarum.  Sunt  ergo  filiae  inalae,  et  inter  illas  est 
lilium  in  medio  spinarum.     In  ps.  XLVIII.  n.  8. 

b)  Ne  longus  sim,  meminisse  sufficiat  1°  ecclesiam  a  prin- 
cipio  membris  suis  peccatorum  remissionem  praedicasse;  id 
quod  ex  Montanismi  historia  manifestum  est;  2°  Donatistas, 
qui  justos  solos  in  ecclesia  esse  contendebant,  rejectos  esse 
universalis  ecclesiae  judicio;  3°  ecclesiam  visibilem,  veterum 
omnium  testimonio  comprobatam  (cf.  supra),  et  ecclesiam,  ex 
justis  solis  conflatam,  conciliari  non  posse. 


Objectiones. 

Obj.  I.  Legitur  I.  Joan.  II.  19.:  Ex  nobis  exierunt,  sed 
non  erant  ex  nobis:  si  enim  essent  ex  nobis,  permansissent 
nobiscum.  Ergo  qui  praedestinati  non  sunt  et  exierunt,  membra 
ecclesiae  nunquam  fuisse  videntur. 

Resp.  Dist.  antecedens:  hoc  non  erant  ex  nobis  dictum 
est  secundum  praedestinationem,  concedo;  secundum  fidem, 
nego.  Scilicet  non  pauci  ad  tempus  credunt,  et  in  tempore  ten- 
tationis  recedunt.  Luc.  VIII  13.  Cf.  S.  Aug.  Tract.  in 
Joan.  LXI.  n.  2. 

Aliter:  non  erant  ex  nobis9  ut  viri  fortes,  concedo;  simpli- 
citer,  nego.  Sunt  enim,  qui  spiritu  Christi  non  plane  imbuti, 
tentationibus  non  fortiter  resistant;  sieut  scriptum  est  de  iis, 
qui  virorum  Judae  fortitudine  carebant:  Ipsi  autem  non  erant 
—  ex  semine  virorum  illorum  per  quos  salus  facta  cst  in 
lsrael,  I.  Mach.  V.  62. 

Urgebis.  In  arca  non  fuerunt  nisi  salvandi  ab  aqnis. 
Et  arca  habetur  figura  ecclesiae.  Ergo  in  ecclesia  non  sunt 
nisi  praedestinati. 

Resp.  Dist.  minorem:  arca  habetur  figura  ecclesiae,  quod 
non  salvantur,  qui  suut  extra,  concedo;  quod  omnes  salvantur, 

qui  sunt  intra,  nego.  Nec  vero  in  hoc  soluni  similitudo  sita 
est,  sed  etiam  in  aggregatione  bonorum  et  malorum;  animalia 
enim  munda  et  immunda  simul  fnerunt  in  arca.  Cf.  S.  Hier. 
Dial.  adv.  Lucif.  n.  22. 

Obj.  II.  Ecclesia  est  sancta  et  tota  pulchra.  Jam  eccle- 
sia,  cujus  membra  plurima  injusti  sunt,  eas  laudes  non  me- 
retur.     Ergo. 

Resp.  Dist.  majorem:  ecclesia  est  sancta  in  doctrina  sua 
ct  sacramentis,  concedo;  in  omnibus  membris,  subdistinguo: 
tinaliter  in  patria,  concedo;  in  statu  viae,  nego.  Ad  rem 
S.  Thomas:  ,,esse  —  inquit  —  Ecclesiam  gloriosam,  non  habentem 
maculam  neque  rugam,  est  ultimus  finis  ad  quem  perducimur 
pcr  passionem  Christi.  Uude  hoc  erit  in  statu  patriae,  non 
autem  in  statu  viae:  in  quo  si  dixerimus  quia  peccata  non 
habemus,  nosmetipsos  seducimus,  ut  dicitur  I.  Joan  I.  8." 
III.  quaest.  VIII.  art.  3.  ad  2.  Et  sic  ecclesia  dicitur  tota 
pidchra,  Cant.  IV.  7.;  Sion,  per  quam  non  transibit  .... 
pollutus,  Is.  XXXV.  8.;  sancta  et  immacidata,  Ephes.  V.  27. 
Cf.  S.  Aug.  Betract.  lib.  II.  cap.  XVIII. 

Instabis.  S.  Hieronymus  ait:  „Qui  ergo  peccator  est  et 
aliqua  sorde  maculatus,  de  Ecclesia  Christi  non  potest  appel- 
lari,  nec  Christo  subjectus  dici.u  ln  Ep.  ad  Ephes.  S.  Augu- 
stinus  et  alii  patres  similia  docent.  Ergo  soli  justi  membra 
ecclesiae  sunt. 

Resp.  Dist.  antecedens:  peccatores  ecclesiae  membra  ap- 
pellari  non  possunt,  sub  aliquo  respectu,  concedo;  absolute, 
nego.  Qui  imperfecta  et  indigna  membra  sunt,  rigidius  inter- 
dum  membra  non  esse  dicuntur.  Ita  quaedam  veterum  dicta 
intelligi  necesse  est.  Et  certe  habemus  Hieronymum  et  alios 
patres  aperte  nobis  assentieutes,  prout  argumenta  monstrant. 
Quin  constat,  S.  Augustinum  annis  duodecim  (400—412)  Do- 
natistarum  errorem  de  justis  solis  impugnasse.  Denique  idem 
sanctus  ita  distiuguit:  „utrumque  verum  est,  et  ex  nobis  et 
non  ex  nobis:  secundum  aliud  ex  nobis;  secundum  aliud  non 
ex  nobis,  secundum  communionem  sacramentorum  ex  nobis, 
secundum  suorum  proprietatem  criminum  non  ex  nobis."  Traot. 
in  Joan.  LXI.  n.  2. 

Obj.  III.  S.  Thomas  docet  malos  non  esse  ecclesiae 
„proprie,  nisi  sicut  membrum  mortuum,  scilicet  aequivoce". 
In  Sent.  III.  dist.  XIII.  quaest.  II.  art.  2.  q.  2.  ad  2.  et  ad  6. 
Ergo  mali  ecclesiae  membra  dici  non  debent. 

Resp.  Dlst.  antecedens:  S.  Thomas  haec  affirmat  intelli- 
gens  membrum  in  sensu  strictiori,  concedo;  in  sensu  unico, 
nego.  S.  Thomas  loco  citato  quadruplicem  unionem  membrorum 
ad  invicem  in  corpore  mystico,  desumpta  comparatione  a  cor- 
pore  naturali,  exponit.  Porro  „fideles  peccatores"  ecclesiae 
uniri  negat,  „secundum  quod  (membra)  vivificantur  per  gratiam 
et  caritatem",  et  „secundum  quod  in  eis  est  Spiritus  sanctus, 
qui  est  ultima  perfectio  et  principalis  totius  corporis  mystici." 
At  affirmat  „fideles  peccatores"  pertinere  „aliquo  modo  ad 
unitatem  Ecclesiae  inquantum  continuantur  ei  per  fidem,  quae 
est  unitas  materialis".  Idem  in  Summa  theologica  de  fidelibus, 
qui  sunt  in  peccatis  mortalibus,  dicit:  „Percipiunt  tamen  tales, 
a  Christo  quemdam  actum  vitae,  qui  est  credere,  sicut  si 
membrum  mortificatum  moveatur  aliqualiter  ab  homine."  III. 
quaest.  VIII.  art.  3.  ad  2. 

Instabis.  S.  Thomas  ait:  „quia  unitas  corporis  ex  membris 
consistit,  ideo  quidam  dicunt,  quod  (fideles  peccatores)  non 
pertinent  ad  unitatem  corporis  Ecclesiae,  quamvis  pertineant 
ad  unitatem  Ecclesiae,"  In  Sent.  III.  1.  c;  quam  sententiam 
sanctus  doctor  approbare  videtur.  Atqui  non  sunt  membra 
ecclesiae,  „qui  non  pertiuent  ad  unitatem  corporis  Ecclesiae". 
Ergo  soli  justi  ecclesiae  membra  sunt. 

Eesp.  Admissa  auctoritate  dist.  sensum:  fideles  peccatores 
non  pertinent  ad  unitatem  corporis  ecclesiae,  quod  habet  actum 
vitae  perfectae,  concedo;  quod  habet  actum  vitae  imperfectae, 
nego.  Responsum  palam  erit  ex  doctrina  S.  Thomae  de  fide 
formata  et  informi.  De  fide  formata:  „Cum  enim  credere 
—  inquit  —  sit  actus  intellectus  assentientis  vero  et  imperio 
voluntatis,  ad  hoc  quod  iste  actus  sit  perfectus7  duo  requirun- 
tur:  quorum  unum  est  ut  infallibiliter  intellectus  tendat  in 
suum  objectum,  quod  est  verum;  aliud  autem  est  ut  voluntas 
infallibiliter  ordinetur  ad  ultimum  finem,  propter  quem  assen- 
tit  vero.    Et  utrumque  invenitur  in  actu  fidei  formatae."    De- 

inde  de  fide  informi:  J7etsi  habeat  perfectionem  debitam 
actus  fidei  informis  ex  parte  intellectus,  non  tamen  habet 
pirfectionem  debitam  ex  parte  voluntatis."  II.  II.  quaest.  IV. 
art  5.  Ideo  fideles  peccatores  non  pertinent  ad  unitatern  cor- 
poris  ecclesiae,  quatenus  corpus  Christi  mysticum  habet 
ritam  perfectam  ex  parte  intellectus  per  fidem  et  voluntatis 
per  caritatem. 

Urgebis.  Christo  capiti  membra  diaboli  conjungere  neias 
est.     At  fideles  peccatores  sunt  membra  diaboli.     Ergo. 

Resp.  Dist.  majorem:  si  conjunctio  illa  fiat  sub  eodem 
rcspedu,  concedo;  sub  diverso  respectu,  nego.  Idem  dist.  mi- 
norem:  peccatores  sunt  membra  diaboli  secundum  sua  delicta, 
concedo;  secundum  suam  fidem,  nego.  Fides  informis  dicitur 
non  ratione  suae  speciei,  sed  propter  defectum  cujusdam  ex- 
terioris  formae,  hoc  est,  caritatis.  Ideo  „fides  informis  — 
ait  Angelicus  — ,  etsi  non  sit  perfecta  simpliciter  perfectione 
virtutis,  est  tainen  perfecta  quadam  perfectione  quae  sufficit 
ad  fidei  rationem."  Proinde  cum  sancto  doctore  dicendum 
est,  fidem  informem  esse  donum  Dei  (II.  II.  quaest.  VI.  art.  2.); 
—  ob  illud  autem  donum  Dei  peccatores  membra  Christi 
dicuntur. 

Dices.  Pius  IX.  in  bulla  Ineffabilis  Dei  decernit,  eos 
qui  secus  ac  de  Conceptione  immaculata  B.  M.  V.  definitum 
est,  „praesumpserint  corde  sentire  .  .  .  naufragium  circa  fidem 
passos  esse  et  ab  unitate  Ecclesiae  defecisse."  Ergo  saltem 
haeretici  occulti,  qui  secus  ac  ab  ecclesia  docentur,  corde  seu- 
tiunt,  ecclesiae  membra  nequaquam  haberi  possunt. 

Resp.  Dist.  antecedens:  qui  corde  ita  sentierint,  ii  defe- 
cerunt  ab  unitate  Ecclesiae  interna,  concedo;  externa,  nego. 
S.  Thomas  ait:  „Fides  autem  informis  est  communis  omnibus 
membris  Ecclesiae,"  II.  II.  quaest.  IV.  art.  5.  ad  4.;  atque 
omnes  doctores  affirmant  eum,  qui  fidem  cum  caritate  amiserit, 
ad  ecclesiam  internam  minime  pertinere.  At  verba  prolata 
Pii  IX.  non  eo  spectare  videntur,  ut  gravissimorum  doctorum 
sententia  excludatur,  qua  asseritur  haereticos  occultos  membra 
haberi  ecciesiae,  quatenus  eadem  externa  quoque  societas  est. 
Huc,  servata  tamen  proportione,  fortasse  facit  haec  de  pecca- 

toribus,  qui  fidem  habent,  S.  Thomae  sententia:  „sicut  opera- 
tiones  quae  sunt  ad  alterum  possuut  aliquo  modo  fieri  per 
membra  aiida,  ut  percutere,  vel  aliud  hujusmodi,  non  taneu 
operationes  quae  sunt  animae  in  membris ;  ita  nec  mali  reci- 
piunt  spiritualis  vitae  operationes  a  Spiritu  sancto;  sed  tamen 
Spiritus  sanctus  per  eos  operatur  spiritualem  vitam  in  aliis, 
secundum  quod  aliis  sacramenta  ministrant,  vel  alios  doceut." 
ln  Sent.  III.  dist.  XIII.  q.  II.  art.  2.  q.  2. 


ARTICULUS  IV. 

Utrum  S.  Scriptura   doceat  ecclesiam  a   Christo  hierarchice 

constitutam  esse. 

I.  Notio  hierarchiae.  Hierarchia  (Uga  dox>i),  idem 
sonans  ac  sacer  principatus,  definiri  potest:  coetus  homimnn, 
qui  potestate  ad  sacrorum  ministerium  et  gubernandam  eccle- 
siam  jure  divino  a  ceteris  jidelibus  distincti  sunt.  Itaque  in 
ecclesia  nonnulli  praesunt,  ceteri,  sic  jubente  Christo,  parent. 
Potestas  autem  principatus  sacri  duplex  est,  videlicet  1°  potestas 
ordinis  ad  sacramenta  conficienda  et  dispensanda;  2°  potestas 
jurisdictionis  ad  gubernandum  populum  Chriotianum.  Univer- 
sitas  eorum,  qui  praesunt,  et  quorum  organica  dispositio  ex 
diversis  ordinibus  eonstat,  clerus  (xXygog)  vocatur,  id  est  sors, 
sive  quod  de  sorte  Domini  sunt,  sive  quia  Dominus  est  sors 
seu  pars  clericorum.  Cf.  S.  Hier.  ep.  52.  ad  Nepotian.,  secun- 
dum  ea,  quae  Num.  XVIII.  20.  Deut.  XVIII.  2.  de  Levi  et 
Levitis  traduntur.  Qui  ad  hierarchiam  non  pertinent,  illi  laici 
(Xaixoi)  vocantur,  a  voce  graeca  Xaog,  quemadmodum  fideles  a 
S.  Petro  dicuntur  Xaog  &sov ,  populus  Dei.  1.  Petr.  II.  10.; 
cf.  S.  Clem.  Rom.  in  ep.  I.  ad  Cor.  XL.:  I  Xaixog  av&gwnog. 
Clerus  jure  divino  distinguitur  a  laicis.  Proinde  haec  quatuor 
tenenda  sunt.  1°  Principatus  sacer  a  Christo  institutus  est, 
ut,  ministrorum  demortuorum  in  locum  aliis  subrogatis,  usque 
ad  mundi  finem  perstaret.  2°  Cleri  potestas  non  ita  est  in 
coetu  distincto,  ut  prius  omnibus  ecclesiae  membris  communis  sit, 
qui  tamen,  ne  confusio  oriatur,  aliquibus  potestatem  exerccu- 

dam  committant.  3°  Potestas  hierarchica  nec  a  populo,  nec  a 
saeculari  potestate  et  iuagistratu,  nec  a  privatis,  quacunque 
vi  vocationis  internae  compulsis,  obtineri  potest;  sed  successione 
legitima  atque  ritu,  quem  Christus  determinavit,  ad  principatum 
sacrum  adscenditur.  4°  Ecclesia  non  est  societas  pariteista, 
sed  jure  divino  inaequalis.  Cf.  Conc.  Trid.  sess.  XXIII.  cap.  IV.; 
Con.    Vatic.  Const.  Pastor  aeternus. 

II.  Habitudo  hierarchiae  ad  Summum  Sacerdotem, 
Christum.  Christus  eo  quod  maneat  in  aetemum,  sempiternum 
habet  sacerdotium.  Hebr.  VII.  25.  Ad  Eum  solum  pertinet 
potestas  excdlentiae,  id  est,  meritum  et  virtus  passionis  Christi 
in  sacramentis  operatur;  sacramenta  in  nomine  Christi  sanctifi- 
cantur;  Christus  solus  potuit  Sacramenta  instituere;  Ipse  sacra- 
mentorum  effectum  sine  exteriori  Sacramento  conferre  potuit. 
S.  Thom.  111.  q.  LXIV.  art.  3. 

Si  causam  justificationis  inquiris,  Deus  solus  est  causa  justi- 
ficationis  principalis.  Verum  „passio  Christi,  quae  competit  ei 
secundum  humanam  naturam,  causa  est  nostrae  justificationis  et 
meritorie  et  effective,  non  quidem  per  modum  principalis  agentis, 
sive  per  auctoritatem,  sed  per  modum  instrumenti,  in  quantum 
humanitas  est  instrumentum  divinitatis  ejus.  Sed  tamen  quia 
est  instrumentum  conjunctum  divinitati  in  persoua,  habet  quam- 
dam  principalitatem  et  causalitatem  respectu  instrtimentorum 
exstrinsecorum,  qui  sunt  ministri  ecclesiae  ....  Et  ideo  sicut 
Christus ,  in  quantum  Deus ,  habet  potestatem  auctoritatis  in 
sacramentis,  ita  in  quantum  homo  habet  potestatem  ministerii 
principalis,  sive  potestatem  excellentiae."  S.  Thom.  111. 
q.  LXIV.  art,  3. 

Quibus  positis  habitudo  hierarchiae  ad  Christum  liquebit. 
Nimirum  hierarchiae  competit  1°  influxus  in  membra  ecclesiae 
quantum  ad  gubernationem  exteriorem;  2°  operatio  ad  interiorem 
effectum  sacramenti  per  modum  ministri.  Jam  vero  „eadem 
ratio  est  ministri  et  instrumenti:  utriusque  enim  actio  exterius 
exhibetur,  sed  sortitur  effectum  interiorem  ex  virtute  princi- 
palis  agentis,  quod  est  Deus."  III.  q.  LXIV.  art.  1.;  q.  VIII. 
art,  6.  Interior  ergo  influxus  gratiae  non  est  ab  aliquo  uisi 
a  solo  Christo,  cujus  humanitas  ex  eo  quod  est  Divinitati  con- 

juncta  habet  virtutem  justificancli.  Cf.  S.  Thom.  C.  Gent. 
lib.  IV.  cap.  LXXVL  et  LXXVII.  Christus  igitur  est  in  omnibus 
ipse  primatum  tenens ,  Col.  I.  18.;  hierarchiam  autem  existi- 
mamus  ut  ministros  Christi  et  dispensatores  mysteriorum  Dei. 
I.  Cor.  IV.  I. 

III.  Doctrina  protestantica.  Saeculo  XVI. 
novatoribus  hoc  in  visceribus  haesit,  infensare  bierarchiam.1) 
Lutheri  decretum :  Prorsus  ejusdem  juris  sumus  omnes.  De 
instit.  min.  eccl.  III.  Id  norma  fuit,  quamvis  pars  refor- 
matorum  ,  ecclesia  excelsior  (High  Church) ,  Puseyitae  et 
ritualistae,  ordinatione  tamen  valida  legitimaque  successione 
carentes,  umbram  aliquam  ac  speciem  hierarchiae  catholicae 
revocaverint.  Generatim  nullum  sacerdotium  proprie  dictum 
a  protestantibus  admittitur,  sed  unum  est  omnium  sacer- 
dotium,  nimirum  quo  se  quisque  Deo  offerat;  in  ecclesiae 
primordiis  nihil  erat  nisi  constitutio  communalis,  quaevis  com- 
munitas  se  ipsa  regebat.'2)  Verum  in  praxi  sectae,  ne  dila- 
berentur,  ministros  esse  voluerunt.  Hinc  officium  verbi  et 
sacramenti ,  creatum  ab  ecclesia ,  non  divinitus  institutum. 
Scilicet  cum  omnes  fideles ,  potestate  quidem  pares  sint ,  sed 
omnes  simul  munere  praedicandi  et  ministrandi  fungi  nequeant, 
ecclesia  ipsa  officium  memoratum  instituit,  quo  ministri  a  ceteris 
Christianis  differunt,  sicut  senator  a  civibus  suis  officio  regeudae 
civitatis.     Sunt,  qui  censeant,  ecclesiam  habere  mandatum  de 


l)  Lacordaire  ait:  „Le  protestantisme  est  une  passion  profonde 
contre  le  sacerdoce  fondS  par  Jesus-Christ,  un  effort  d^sespere  pour 
se  passer  de  1'homme  dans  les  rapports  de  l'ame  avec  Dieu.  Tout 
le  reste  est  une  consequence  de  cette  aversion  primitive.  Faites  qu'un 
protestant  puisse  croire  qu'un  homme  est  le  ministre  avoue  de  Dieu, 
son  vicaire  reel  en  terre,  et  il  abjurera  sans  peine  lesplus  multiples  er- 
reurs  ou  il  soit  retenu.  La  faiblesse  du  protestant  est  de  ne  pouvoir 
admettre  une  atmosphere  mediatrice  entre  le  soleil  et  lui,  comme  la 
faiblesse  de  1'incroyant  est  de  perdre  la  vue  des  qu'un  nuage  s'inter- 
pose  entre  la  lumiere  et  ses  yeux."     Disc.  sur  la  loi  de  Vhistoire. 

l)  Ita  Geffken,  Staat  und  Kirche  etc.  Berlin  1875,  p.  209.  ait: 
„negat  Protestantismus  Germanicus  .  .  .  certam  quandam  et  externam 
Ecclesiae  constitutionem  esse  originis  divinae.u  Apud  Hammerstein, 
De  ecclesia  et  statu,  p.  37. 

constituendis  ministris,  imo  mandatum  divimtm.  At  hoc  etiam  a 
doctrina  catholica  longe  distat,  1°  quia  non  continet  institu- 
tionein  hierarchiae  immediatam  a  Christo;  2°  quia  semper  sup- 
ponitur,  potestatem  non  concessam  coetui  distincto,  sed  eecle- 
siae;  3°  quia  non  exprimitur,  utrum  ministris  competat  veri 
nominis  potestas ,  an  merum  officium;  4°  quia  non  apparet 
utrum  ministri  ad  invisihilem  illam  ecclesiam,  quam  novatores 
a  visibili  separarunt  ,  aliquid  valeant.  Itaque  contra  dictos 
errores  probatur  primo 

ThesiS!  Ex  S.  Scriptura  constat  ecclesiam  a  Christo  hier- 
archice  constitutam  esse. 

Argunaenta. 

Arg.  I.  Ex  Evangeliis.  Christus  hierarchiam  instituit,  si 
a)  personas  determinatas  a  ceteris  potestate  distinxit,  et  b)  hunc 
coetum,  potestate  distinctum,  usque  in  mundi  finem  permanere 
constituit.     Christus  autem  utrumque  egit.  Ergo.  Prob.  min. 

a)  Christus  dixit:  Sicut  misit  me  Pater  et  ego  mitto  vos, 
Joan.  XX.  21.;  Qui  vos  audit,  me  audit,  Luc.  X.  16.;  Data 
est  mihi  omnis  potestas  in  caelo  et  in  terra;  enntes  ergo  docete, 
Matth.  XXVIII.  18,  19.;  Accipite  Spiritnm  Sanctum:  qnoritm 
remiseritis  peccata  remittuntur  eis ,  Joan.  XX.  ^O,  23.;  et  ad 
S.  Petrum:  Pasce  oves  meas;  XXI.  17.;  tibi  dabo  claves  regni 
caelorum,  XVI.  19.  Quivis  autem  intelligit,  his  verbis  pote- 
statem  concedi.  Fateamur  etiam  necesse  est^  personas  deter- 
rainari.  Quod  quidem  1°  ex  ipsa  rei  natura  liquet,  cum  tanta 
potestas  omnibus  indiscriminatim  concessa  confusionem  pareret: 
2°  ex  litteratextus:  „mitto  vos;  tibi  dabo,  etc";  3°  ex  contextu, 
nam  illi  potestatem  adepti  leguntur,  quos  Dominus  prae  ceteris 
ad  munera  tam  excelsa  obeunda  vocavit,  elegit.  Marc.  VI.  7.; 
Luc.  VI.  13.  Ergo  apostoli  pollebant  potestate,  non  sponte  sibi 
a  fidelibus  concessa,  sed  a  Christo  tradita. 

b)  Coetus  ille  permanet.  1°  Salvator  enim  pollicetur,  se 
cum  principatum  sacrum  consecutis  futurum  esse  usque  ad 
consummationem  saeculi,  Matth.  XXVIII.  20.;  iisque  promisso 
Paraclito  dixit:  „ut  maneat  vobiscum  inaeternum.u  Joan.  XIV.  16. 
Jam  vero  Dominum   non  latebat,   apostolos   munere   suo   non 

functuros  usque  ad  mundi  finem.  Ergo  Christus  potestatem 
ita  conferens  apostolorum  quoque  successores  seu  hierarchiam 
respexit.  2°  Christus  dixit:  „docete  omnes  gentes",  Matth. 
XXVIII.  19.  At  haec  missio  ad  omnes  gentes  per  apostolos 
personaliter  spectatos  adimpleri  non  potuit.  Ergo  Christus  aposto- 
lorum  in  potestate  successores  esse  docet  seu  hierarchiam. 

Arg.  II.  Ex  aliis  N.  T.  Libris.  Ex  iis  libris  apparet 
a)  coetus  potestate  spirituali  a  ceteris  distinctus;  b)  isque 
institutus  jure  divino  et  c)  stabiliter.  Jam  haec  est  ea,  de 
qua  loquimur,  hierarchia.     Ergo  Prob.  min. 

a)  Coetus  potestate  spirituali  a  ceteris  distinctus.  Aposto- 
Ios  potestate  summa  functos  esse  tum  ex  arg.  I.  tum  ex  II. 
Cor.  II.  9. ;  X.  6.  aliisque  locis  admodum  nlanifestum  est.  Porro 
potestatem  spiritualem  in  aliis  etiam  fuisse ,  1°  ex  Actibus, 
2°  ex  epistolis  beati  Pauli,  3°  ex  dictis  Petri,  Jacobi  et  Joannis 
probatur. 

1°  Ex  Actibus  reperimus,  constitutos  esse  a  Paulo  et 
Barnaba  per  singulas  ecclesias  presbyteros.  Similiter  grex  et 
pastores  seu  subditi  et  rectores  perquam  expresse  a  Paulo 
monstrantur,  ubi  majores  natu  (nQfcfivrsQovg)  ecclesiae  his 
verbis  affatur:  „Attendite  vobis,  et  universo  gregi ,  in  quo 
vos  Spiritus  sanctus  posuit  episcopos,  regere1)  Ecclesiam  Dei." 
Act.  XIV.  22.  XX.  28. 

2°  Ex  epistolis  S.  Pauli  invenimus,  Timotheum  ecclesiae 
Ephesinae  praefuisse,  Titum  Cretensibus.  Apostolus  episcopum 
vocat  dispensatorem  Dei,  Tit,  I.  7.,  quemadmodum  de  seipso 
testatur:  „Sic  nos  existimet  homo  ut  .  .  .  dispensatores  myste- 
riorum  Dei,u  I.  Cor.  IV.  1.  Tenetur  episcopus  praeesse  (1.  Tim. 
III.  5.)  ecclesiae  Dei;  ministerium  implere,  II.  Tim.  IV.  3 — 5  ; 
arguere  cum  omni  imperio ,  Tit.  II.  15.  „Qui  bene  praesunt 
presbyteri  duplici  honore  digui"  habentur^  I.  Tim.  V.  17.: 
praeposili  „ralionem  pro  animabus  .  .  .  reddituri"  sunt.    Hebr. 


')  In  Gr.  noifxaiveiv^  quod  in  casu  ideni  est  ac  regere.  Nec  apo- 
stolus  inusitate  loquitnr.  Etenim  qui  regunt,  illi  in  utroque  Testa- 
uiento,  ab  Hesiodo  et  Homero  pastores  esse  seu  pascere  translative 
dicuntur.  Ita  apud  Mattli.  II.  6.  ex  Michea  VI.:  „e\  te  enim  eziel 
dux,  qui  regat  {noinatvei)  populum  meum  Israel." 

XIII.  17.  Praecipitur  autem  fidelibu.s:  nObedite  praepositis 
(qyovfiivoig)  vestris."  Hebr.  1.  c.  Item  Paulus  ad  Corinthios  scri- 
bens  Titi  mentionem  infert,  „reminiscentis  —  inquit  —  oinnium 
vestrum  obeditntiam,  quomodo  cum  timore  et  tremore  excepistis 
illum."     H.  Cor.  VII.  15. 

3°  Ex  dictis  Petri,  Jacobi  et  Joannis  idem  eviucitur. 
Petrus  enim  senioribus  seu  presbyteris  dixit:  nPascite  (noifiavaTe) 
qui  in  vobis  est  gregcm  Dei  .  .  .  forma  facta  gregis  ex  animo; 
et  cum  apparuerit  princeps  pastorum  percipietis  immarces- 
sibilem  gloriae  coronam."  1.  Petr.  V.  2 — 4.  S.  Jacobus  fide- 
libus  praecipit:  Infirmatur  quis  in  vobisf  inducat  presbyteros 
Eccleviae,  et  orent  super  eum,  ungentes  eum  oleo  in  nomine 
Domini.  Jac.  V.  14.  S.  Joannes  de  angelis  seu  praepositis 
septem  ecclesiarum  haec  commemorat:  vidi  septem  candelabra 
aurea:  et  in  medio  septem  candelabrorum  aureorum  similem 
Jilio  hominis  .  .  .  et  habebat  in  dextera  sua  stellas  septem  .  .  . 
Et  posuit  dexteram  suam  super  me  dicens:  .  .  .  septem  stellae, 
Angeli  sunt  septem  Ecclesiarum:  et  candelabra  septem,  septem 
Ecclesiae  sunt.  Apoc.  I.  13 — 20.  Ergo  fuerunt  pastores  et 
grexj  praepositi  et  subditi,  potestas  juridica  et  obedientia. 

b)  Coetus,  de  quo  diximus,  est  jure  divino  constitutus. 
Etenim  1°  potestas  spiritualis  a  Deo  datur;  2°  hujus  potestatis 
praeter  apostolos  participes  a  Deo  instituti  dicuntur;  3°  sacri- 
ficium,  a  Deo  translatum,  sacerdotium  a  Deo  translatum  et 
institutum  postulat. 

1°  Potestas  spiritualis  a  Deo  datur,  ut  Paulus  docet: 
„secundum  potestatem  quam  Dominus  dedit  mihi."  II.  Cor. 
XIII.  10.  Similiter  cum  Simon  Magus  oblata  pecunia  rogaret 
Apostolos:  Date  et  mihi  hanc  potestatem  ut  cuicumque  impo- 
suero  manuSj  accipiat  Spiritum  sanctum,  S.  Petrus  ipsum  red- 
arguit,  quod  „donum  Dei(i  existimasset  „pecunia  possideri". 
Act.  VIII.  18 — 20.  Jam  vero  apostoli  potestatem  illam  aliis 
impertiti  sunt;  quae  quidem  communio  potestatis  in  Timotheo, 
Tito,  Apolline  et  senioribus  a  Paulo  Miletum  accersitis  con- 
spicitur.  Quare  S.  Paulus:  „Quid  igitur  est  Apollof  quid  vero 
Paulus?  Ministri  ejus  cui  credidistis,"  II.  Cor.  XIII.  10.  Dictis 
congruit,  quod  S.  Petrus  seniores  (7iQwpvTtQovg)  ipse  corasenior 

De  Groot,  Sumuia  apologet.     I.  Q 

(GW7ZQs<rpvT£Qog)  alloquitur;  atque  S.  Joannes  presbyteri  seu 
senioris  sibi  tilulum  adscivit,  II.  et  III.  Joan.  v.  1.  Denique 
de  Juda  scriptum  est:  „et  episcopatum  ejus  accipiat  alter" 
(Act.  I.  20.),  quibus  verbis  quaedam  episcopatus  et  aposto- 
latus  fieri  videtur  assimulatio. 

2°  Apostolorum  successores  a  Deo  instituti  dicuntur. 
S.  Paulus:  „Nec  quisquam  sumit  sibi  honorem,  sed  qui  vo- 
catur  a  Deo,  tanquam  Aaron."  Hebr.  V.  4.  Et  alias  de  prae- 
positis  ecclesiarum:  „vos  Spiritus  sanctus  posuit  episcopos 
regere  Ecclesiam  Dei."  Act.  XX.  28.  Idem  apostolus  verbis 
expressis  affirmat,  praepositos  ecclesiarum  per  impositionem 
manuum  accepisse  Spiritum  sanctum  et  gratiam.  Cf.  I.  Tim. 
I.  18.;  IV.  14;  V.  22.;  II.  Tim.  1,  6.;  Ephes.  IV.  11. 

3°  Sacrijicio  cultuque  divino  divinitus  translato  sacerdo- 
tium  pariter  a  Deo  transferri  necesse  est.  Atqui  sacrificium 
a  V.  T.  ad  N.  T.  translatum  est.  Ergo  et  sacerdotium.  Mino- 
rem  probat  publicus  cidtus  divinus  (Xutovqyovvtohv  6s  avTOjv 
T(p  Kvqlo)),  cui  Paulus  et  Barnabas  Antioehiae  operati  sunt, 
Act.  XIII.  2.;  altare  (d^vaiaGitjQiov)  et  mensa  Domini, ')  cujus 
S.  Paulus  et  S.  Joannes  mentionem  faciunt.  Hebr.  XHL  10.; 
I.  Cor.  X.  20,  21.;  Apoc.  VI.  6.  etc.  Illuc  etiam  pertinet  Mala- 
chiae  vaticinium:  Ab  ortu  enim  solis  usque  ad  occasum,  rnagnum 
est  nomen  meum  in  Gentibus:  et  in  omni  loco  sacrijicatur  no- 
mini  meo  oblatio  munda.u  Malach.  1. 11.  Cf.  Luc.  XXH.  19,  20. 
Ex  quibus  omnibus  apparet  potestas  a  Deo  data  aliquibus  in 
ceteros. 

c)  Coetus  ejusdem  perennitas  patet  1°  ex  dictis  sub  b) 
quae  successores  apostolorum,  potestate  distinctos,  ostendunt. 
2°  S.  Paulus  Tiio  praecipit,  ut  per  civitates  presbyteros  con- 
stituat,  Tit.  I.  5.;  Timotheum  admonens,  ait:  Manus  cito 
nemini  imposueris,  I.  Tim.  V.  22.;  alibi  episcoporum  consti- 
tuendorum  normam  praefinit,  I.  Tim.  III.:  quae  declarant  eam 
Pauli  mentem    fuisse,   ut  hierarchia  perduraret.    3°  S.  Paulus 


')  Mensa  {tQdn^n)  a  Paulo  I.  Cor.  X.  altare  \&v6ia6trt(Jiov)  intel- 
ligitur.  Cf,  I.  Cor.  X.  18  —  21.;  Ezechiel  XLl.  22.;  Malacli.  I.  7.  12.; 
Conc.  Trid.  sess.  XX.  cap.  I. 

ait:  Et  ipse  dedit  quoadam  <fuidem  Apostolos  .  .  .  alios  autem 
pastores  et  doctores  ad  consummationem  sanctorum  in  opvs 
ministeriij  in  aedificationem  corporis  Chrisli.  Ad  Ephes.  IV.  11. 
Atqui  corpus  Christi  mysticum  seu  ecclesia  usque  ad  con- 
summationem  saeculi  aedificabitur.  Ergo  Christus  „in  Ecclesia 
sua  Pastores  et  Doctores  usque  ad  consumrnationem  saeculi 
esse  voluit".     Conc.  Vat.  Const.  Pastor  aeternus. 

Objeotiones. 

Obj.  I.  Cogitantibus  apostolis,  quis  eorum  major  esset 
Jesus  respondit:  qui  minor  est  inter  vos  omnes,  hic  major  est. 
Luc.  IX.  46 — 49.  Ergo  Christus  principatum  in  ecclesia 
rejecit. 

Resp.  Dist.  antecedens:  Christus  principatum  damnat, 
nego;  humilitatem  principatui  commendat,  concedo.  Salvator 
voluit,  ut  quilibet  merito,  non  officio  se  inferiorem  reputet. 
Quod  duo  palam  faciunt.  Scilicet  apprehendit  puerum,  et  statuit 
illum  secus  se;  haud  dubie,  ut  typus  simplicitatis,  non  anar- 
chiae  exernplar,  in  puero  conspiceretur.  Deinde  Luc.  XII. 
25—27.  dominatui  superbo  mite  et  humile  potestatis  exercitium, 
non  anarchia,  opponitur.  Quamobrem  Jesus  ait:  „qui  major 
est  in  vobis,  fiat  sicut  minor:  et  qui  praecessor  est,  sicut 
ministrator."  Atque  seipsum  ostendit  ut  exemplum  humilitatis, 
non  ut  potestate  carentem;  ideo  dixit:  Ego  autem  in  medio 
vestrum  sum,  sicut  qui  ministrat;  quod  non  est  contrarium 
alii  sententiae:  „  Vocatis  me,  magister  et  domine;  et  bene  dici- 
tis.u     Joan.  XIII.  13. 

Instabis.  Fideles  omnes  a  S.  Petro  vocantur  „regale 
sacevdotium" ,  I.  Petr.  II.  5.;  similiter  S.  Joannes  de  fidelibus 
ait:  „fecit  nos  regnum  et  sacerdotes  Deo  et  Patri  suo."  Apoc. 
I.  6. ;  cf.  ibid.  V.  10.  Ergo  nullus  datur  coetus  potestate  sacer- 
dotali  distinctus. 

Resp.  Dist.  antecedens:  fideles  omnes  dicuntur  sacerdotes 
sensu  latiori,  concedo;  sensu  proprio,  nego.  Quapropter  S.  Tho- 
mas  dixit:  „laicus  justus  unitus  est  Christo  unione  spirituali 
per  fidem  et  charitatemy  non  autem  per  sacramentalem  potesta- 
tem;  et  ideo  habet  spirituale  sacerdotium  ad  offerendum  spiri- 

6* 

tuales  hostias,  de  quibus  dicitur  in  psal.  L.  19.:  Sacrificium 
Deo  spiritus  contribulatus  ;  et  Rom.  XII.  1.:  Exhibeatis  cor- 
pora  vestra  hostiam  viventem.  Unde  et  I.  Petri  II.  5.  dicitur: 
„sacerdotium  sanctum ,  offerre  spirituales  hostias."  III. 
quaest.  LXXXII.  art,  1.  ad  2.  Quin  etiam  filiis  Israel  an- 
nuntiatum  est:  vos  eritis  mihi  in  regnum  sacerdotale,  Exod. 
XIX.  6.;  at  ipse  Deus  sacerdotium  sensu  strictiori  in  familia 
et  progenie  Aaron  constituerat.  Cf.  de  sacerdotio  interno  seu 
improprie  dicto  et  de  sacerdotio  externo  seu  proprie  dicto 
Catech.  Rom.     P.  II.  cap.  VII.  23,  24. 

Urgebis.  S.  Petrus  presbyteros  hortatus  ait:  „pascite,  qui 
in  vobis  est  gregem  Dei  .  .  .  neque  ut  dominantes  in  cleris, 
sed  forma  facti  gregis  ex  animo."  I.  Petr.  V.  2,  3.  Ergo 
potestas  bierarchica  a  Petro  nulla  agnoscitur. 

Resp.  Dist.  antecedens:  non  dominantes,  id  est,  non  re- 
gentes  arroganter,  conc;  non  regentes  simpliciter,  nego.  S.  Pe- 
trus  loco  citato  presbyteros  monet,  ut  potestatis  abusum 
caveant.  Hinc  ait:  „pascite  .  .  .  providentes  non  coacte  .  .  . 
neque  turpis  lucri  gratia  .  .  .  neque  ut  dominantes"  graeee: 
[iij&  <og  xatccxvQtsvovTeg.  Eadem  ratione  Christus  dixit:  Reges 
gentium  dominantur  eorum  etc.  Cf.  supra.  Haec  autem  salvo 
jure  usus  contra  abusnm  dicta  sunt. 

Obj.  II.  Si  ecclesia  hierarchice  constituta  est7  tota  po- 
testas  apostolorum  ad  eorum  successores  transire  oporluit. 
Atqui  tota  potestas  Apostolorum  ad  successores  non  transiit, 
v.  g.  jurisdictio  in  oranes  gentes  singulis  apostolis  data.    Ergo. 

Resp.  Dist  majorem:  transire  ab  apostolis  in  succes- 
sores  oportuit  potestatem  ordinariam,  conc;  extraordinariam, 
nego.  Et  sic  patet  responsio  ad  totam  objectionem.  Animad- 
vertendum  est  potestatem  extraordinariam  apostolorum  per- 
tinere  ad  fieri  ecclesiae,  ordinariam  ad  conservari.  Et  sane 
apostolis,  ut  fundandae  ecclesiae  muuere  perfungereutur,  po- 
testate  quadam  et  charismatibus  nonnullis  opus  erat,  quibus 
carere  potuit  ecclesia  fundata. 

Obj.  III.  Manuum  illa  impositio,  quam  ex  Actibus  Pauli- 
que  epistolis  ad  divinam  hierarchiae  iustitutionem  probaudam 
allegant,  non  est  ritus  sacer  ad  impertiendam  gratiam  divinitus 

ordinatus.  Ergo.  Prob.  antec.  Mamuini  iinpositio  seu  xnQ°~ 
imia  est  eligendi  ratio,  qua  multitudo,  ut  ruos  Graecorum  erat, 
mauibus  sublatis  declarabat,  quem  habere  vellet. 

Resp.  Nego  antec.  et  couseq.  Ad  probationem  ante- 
eedentis  distinguo:  nianuuni  impositio  seu  xHQ0T0VTa  significat 
gcnus  electionis  apud  Graecos,  transeat;  iu  libris  N.  T.  nego. 
1 1 1  N.  T.  auctores  sacri  ad  significandam  manuum  impositionem 
verbis  utuntur,  quae  vocabulo  graeco  xuQ°^iGia  respondeut. 
Act.  VI.  0.;  XIII.  3.;  II.  Tim.  1.  6.  Semel  tantum  xuQ0T0V^a 
legitur.  Nempe  „cum  constituissent  illis  —  inquit  auctor 
Actuum  per  singulas  ecclesias  presbyteros ,  xHQ010V11Gavz*S 
6i  avivlc  noeojilvieQovg.  Act.  XIV.  22.  At  eo  loco  nulla  electio, 
quae  a  populo  manibus  elatis  fit,  sed  ordinatio  designatur;  id, 
quod  ex  structura  et  adjunctis  patet.  Paulo  enim  et  Barnabae, 
uon  populo,  illud  xHQ0T0VHV  tribuitur;  jejunium  et  preces 
actum  illum  eomitantur;  denique  Scbleusner,  Kuinoel,  Wolff, 
viri  acatholici,  versio  Lutheri,  versio  Anglicana  ct  Danica 
manus  sublatas  „eligeutis  multitudinis"  (Calvinus)  non  ad- 
uiittunt.  Quod  ad  Graecos  attinet,  transeat  eo  dixi,  quia  ex 
Appiano  et  Philone  apparet  eos  quoque  xHQ0T0V,l&>ivai'  dici? 
qui  sine  multitudinis  suffragiis  principes  creabantur. 

Instabis.  Ex  ritu  mere  deprecatorio  non  sequitur,  ut 
potestas  data  sit.  Atqui  manuum  impositio  deprecantium,  non 
consecrantium  ritus  erat.  Ergo.  Prob.  minor  ex  factis.  Ita 
Jacob  positis  super  caput  Ephraim  et  Manasse  manibus,  filiis 
Joseph  benedixit,  Gen.  XLVIIL  14,  15.;  parvuli  autem  Christo 
oblati  sunt,  ut  manus  eis  imponeret  et  oraret.    Matth.  XIX,  13 — 15. 

Resp.  Dist.  minorem:  manuum  impositio  deprecantium 
ritus  erat,  quaudoque  concedo;  semper,  nego.  Ad  probationem 
miuoris  distinguo:  exempla  prolata  ostendunt  ritum  eundetu, 
quo  potestas  sacra  datur,  materialiter ,  concedo;  formaliter, 
nego.  Cum  signum  externum  habere  possit  usuin  multiplicem, 
adjuncta  rerum  consideranda  sunt,  quibus  usus  determinatur; 
nam  idem  non  est,  quod  Aaron  manibus  super  caput  arietis 
positis  (Exod.  XXIX.  15.),  atque  illud  quod  Moyses  egit 
manibus  positis  super  Josue  (Deut.  XXXIV.  9.).  Joannes  bapti- 
zavit,    apostoli   baptizarunt;   at   idem   non   est.     Similiter   ex 

adjunctis  patet  impositionem  manuum,  qua  Christi  ministri  in 
nova  lege  instituuntur,  a  ceteris  mannum  impositionibus  forma- 
liter  discrepare.  Exempli  causa:  S.  Paulus  ad  Timotheum 
scribit:  adrnoneo  te,  ut  resuscites  gratiam  Dei,  quae  est  in  te 
per  impositionem  manuum  mearum.  II.  Tim.  1.  6.  En  ma- 
nuum  impositio  a  Paulo  facta.  Quid  autem  per  (Sia)  actum 
illum  Paulus  effecit?  Ut  in  Timotheo  esset  gratia  Dei.  Haec 
autem  gratiae  effectus  ad  instituendos  ecclesiae  ministros  ordi- 
natur,  prout  palam  est  ex  praecepto :  Manus  cito  nemini  impo 
sueris.     I.  Tim.  V.  22. 

Obj.  IV.  Quod  competit  soli  virtuti  infinitae  et  internae 
operationi  Dei,  nequiter  tribueres  operationi  entis  finiti  exteriori. 
Jam  vero  hierarchia  constat  ex  hominibus  finitis  operantibus 
exterius.  Ergo  hierarchia  contraria  est  toti  N.  Testamento, 
quod  Christianorum  justificationem  Deo  interius  operanti  tribuit. 

Resp.  Dist.  minorem:  hierarchia  constat  ex  hominibus  finitis 
operantibus  exterius,  et  qui  sunt  instrumenta  Christi  Dei  et 
hominis,  conc;  qui  operantur  virtute  propria  et  ut  causa  prin- 
cipalis,  nego.  Lutherus  urget  solam  fidem,  et  catholicam  doctri- 
nam  Judaicam  habet,  quod  haec  a  justificatione  cooperationem 
hominis  non  excludat;  Calvinismus  in  virtute  infinita  Dei  prae- 
destinantis  consistit,  et  catholicis  paganismum  affingit;  quod 
ctiam  exteriora  gratiae  media  profiteantur.  Verum  duplicis 
insimulationis  fons  est  erroneus  conceptus  de  activitate  divina, 
quasi  haec  esset  hujusmodi,  ut  Deus,  causa  prima  et  prin- 
cipalis,  in  applicanda  gratia  hominibus,  hominum  ministerio 
tanquam  instrumento  uti  nollet  aut  non  posset.  Quod  quam  fal- 
sum  sit,  et  argumenta  prolata  ostendunt,  et  ea,  quae  supra  in 
antecessum  diximus. 

ARTICULUS  V. 

Utrum   constitutio   ecclesiae  hierarchica  veterum  etiam  testi- 

monio  comprobetur. 

I.  Status  quaestionis.  Conspici  desinente  saeculo  II. 
hierarchiam  aliquam ,  adversarii  non  negant.  Sed  asserunt 
principatum    illum  non  a  Christo  constitutum ,   sed  ante  finem 

saeeuli  II  a  communitate  seu  coetibus  fidelium,  ut  ex  paribus 
iuter  pares  nonnulli  praedicaudo  vcrbo  et  sacramentis  ad- 
mmistrandis  prospiccrent.  Quamobrera  in  hac  thesi  maxime 
refert,  l°ex  testimoniis  veterura  propemodum  infinitis,  ea  seligere, 
quae  sunt  antiquissima,  2°  in  iisdem  testimoniis  investigare, 
quid  argumenti  pro  divina  hierarchiae  institutione  comple- 
ctantur. 

Thesis:  Consiitutio  ecclesiae  hierarchica  veterum  testimonio 
comprobatur. 

Argumenta, 

Arg.  I.  Hierarchia  est  cogtus  jure  divino  potestate  distin- 
ctus.  Atqui  veteres  coetum  hujusmodi  cognoverunt.  Ergo. 
Prob.  min.  ex  auctoritate  S.  Clementis  Romani,  S.  Ignatii 
Antiocbeni,  S.  Polycarpi  et  aliorum. 

a)  S.  Clemens  ait:  na  quibus  celebrari  vult  (Dominus)  ipse 
excelsissima  sua  voluntate  definivit."  —  Iterum:  „Apostoli 
uobis  jussu  Domini  Jesu  Christi  evangelizaverunt;  Jesus  Chri- 
stus  ju8su  Dei.  Missus  est  igitur  Christus  aDeo;  et  apostoli  a 
Christo ,  et  factum  est  utrumque  ordinatim  ex  voluntate  Dei. 
Itaque  acceptis  mandatis  .  .  .  constituerunt  episcopos  et  dia- 
conos  eorum,  qui  credituri  erant."  Deinceps  memorata  virga 
Aaron;  quam  germinantem  elegit  Deus ,  ad  N.  T.  transit  his 
verbis:  „Apostoli  quoque  nostri  per  Jesum  Christum  Domi- 
num  nostrum  cognoverunt,  contentionem  de  nomine  episco- 
patus  oborituram;  ob  eam  ergo  causam  perfecta  praescientia 
praediti  constituerunt  praedictos,  ac  deinceps  ordinationem 
(invvo^irjx)1)  dederunt,  ut  quum  illi  decessissent ,  ministerium 
eorum  alii  viri  probati  exciperent."  Ep.  I.  ad  Cor.  XL.  XLII. 
XLEI— XLIV. 

b)  S.  Ignatius  in  epistolis ,  quas  (105—117)  ad  plures 
ecclesias  seripsit,  docet  oportere  fideles  esse  unitos  „cum 
episcopo  et  presbyteris  ejus  et  diaconis  juxta  sententiam 
Christi  designatis  ,    quos  secundum  propriam  voluntatem  suam 


l)   Alias:  inidofiijv,  inl  6o*infh  etc.    Hefele  in  proleg.  ed.  patrum 
apostol.  epistolae  a.  68—70  assignat,  Fessler,  Inst.  patrol.  a.  96  vel  97. 

firmavit  in  stabilitate  per  sanctum  suum  Spiritum".  Prooem. 
ad  Philad.  Et:  „quemcunque  paterfamilias  mittit  ad  guber- 
nandam  familiam  suam ,  hunc  ita  accipere  debemus  ut  illum 
ipsum  qui  mittit.  Manifestum  igitur  est,  quod  episcopuni 
respicere  oporteat  ut  ipsum  Dominum"  Ephes.  IV.  Etiaui 
illud  est  viri  jus  divinum  hierarchiae  profitentis,  quod  episcopi, 
presbyteri  et  diaconi  ab  Ignatio  vocantur  Dei  praeceptum, 
lex  Christi ,  Dei  mandatum.  Ad  Trall.  XIII. ,  Ad  Magn.  II., 
Ad  Smyrn.  VIII. 

c)  S.  Polycarpus  presbyteris  et  diaconis  docet  obtem- 
perandum  esse  „tanquam  Deo  et  Christo;"  ab  eodem  diaconi 
dicuntur  „ministri  Dei  et  Christ^  non  hominum.u  Ad  Philipp. 
V.  IV.  S.  Irenaeus:  „Valde  enim  perfectos  et  irreprebensibilcs, 
in  omnibus  eos  volebant  (apostoli)  esse,  quos  et  successores 
relinquebant  suum  ipsorum  locum  magisterii  tradentes."  Adv. 
haer.  III.  3.  Origenes  potestatem  remittendi  peccata  Petro  et 
Paulo  datam  memorat  et  iis  omnibus,  „qui  post  apostolos  in 
ecclesia  positi  sunt,  quibusque  curandorum  vulnerum  disciplina 
commissa  est,  quos  voluit  Deus  in  ecclesia  sua  esse  medicos 
animarum".  Hom.  I.  in  ps.  XXXVII.  S.  Cyprianus:  „Inde 
(a  Petro)  per  temporum  et  successionum  vices  episcoporum 
ordinatio  et  ecclesiae  ratio  decurrit,  ut  ecclesia  super  episcopos 
constituatur  et  omnis  actus  ecclesiae  per  eosdem  praepositos 
gubernetur.  Cum  hoc  itaque  divina  lege  fundatum  sit,  etc. 
Ep.  33.    Cf.  inter  alios  testes  S.  Chrysost.  De  sacerdotio. 

Arg.  II.  Veteres  censent  ecclesiae  essentiam  constarc  ex 
clero  et  laicis,  qui  clero  parere  tenentur,  tanquam  potestati  jurc 
divino  constitutae.  Ergo  crediderunt  veri  nominis  hierarchiam. 
Conseq.  patet,  cum  antecedens  conceptum  hierarchiae  exprimat. 
Prob.  antec. 

S.  Clemensm  ej>.  I.  ad  Cor.  haec  decernit:  „Aequum  igitur 
est  .  .  .  nos  cervicem  ponere  et  obedientiae  locum  iniplentes 
inclinari  illis,  qui  sunt  duces  animarum  nostrarum."  8.  Ignatius: 
quotquot  „Dei  et  Jesu  Christi  sunt,  hi  sunt  cum  episcopo"; 
Zotionem  laudat,  „quia  subditus  est  episcopo  ut  benignitati 
Dei  et  presbyteris  ut  legi  Jesu  Christi" ;  item  de  Dama,  Magne- 
siorum  episcopo;  „vos  decet  non  familiarius  uti  aetate  episcopi, 

sed  vespectu  potentiae  Dei  patris  omnem  impertiri  illi  reveren 
tiam,  quemadmodum  cognovi  et  sanctos  presbyteros  non  abuti 
juvenili  ejus  conditione  conspicua ,  sed  ut  prudentes  in  Deo 
cedere  ei,  non  ei  autem,  sed  patri  Jesu  Christi,  omnium  epi- 
scopo."  Philad.  III.  Magn.  II.  et  XIII.;  Magn.  III.  Idem 
5.  Polycarpus  docet ,  ut  supra.  £.  Cyprianus:  ^Ecclesia  est 
plebs  sacerdoti  adunata  et  pastori  suo  grex  adhaerens."  Ep.  69. 
Nec  ergo  parum  vere  dixit:  „An  esse  sibi  cum  Christo  videtur, 
qui  adversus  sacerdotes  Christi  facit."  De  unit.  eccl.  n.  17. 

Arg.  III.  Ex  tribus  factis.  a)  Saeculo  III.  aut  ineunte  II. 
hierarchiam  in  ecclesia  fuisse,  inter  adversarios  nostros  satis 
coustat.  Jam  vero  1°  scriptores  saeculi  III.  doctoribus  anti- 
quioribus  conjuncti  fuerunt,  antiquiores  apostolicis  patribus,  illi 
apostolis;  2°  uullum  unquam  tempus  indicari  potuit,  cum  nulla 
hierarchia  esset  Ergo  hierarchia,  etiamsi  Clemens,  Ignatius 
et  vetustissimi  silerent,  prudenter  admitteretur. 

b)  Hierarchia  pollet  auctoritate  a  Deo  data,  si  veteres 
ordiuem  sacramentum  esse  crediderunt.  Sacramentum  enim  a 
8olo  Deo  potest  institui.  Atqui  talis  est  fides  veterum.  Ergo. 
Prob.  min.  ex  Origene  In  Ezech.  hom.  9.,  Jn  lib.  Jesu  Nave, 
hom.  17.;  S.  Cypr.  ep.  75.;  S.  Aug.,  De  bapt.  V.  20.;  S.  Cbrys. 
De  resurrect.  mortuorum ,  VIII. ;  De  sacerd.  III.  4.  etc.  Cf. 
theologos  dogmaticos. 

c)  Constituto  divinitus  sacrificio  sacerdotium  quoque  juris 
divini  admittendum  videtur.  Atqui  a  principio  in  ecclesia  fuit 
sacrificium  divinitus  institutum.  Ergo.  Prob.  min.  1°  A  sae- 
culo  I.  conspicitur  altare,  &voiaGt>JQiov  quod  a  patribus  vocatur 
TQansla  xvqiov  ,  mensa  Domini ,  memoria ,  confessio;  sacrunh 
divinum,  caeleste.  S.  Ign.  Antioch.  Ad  Magn.  VII. ,  Ad 
Philad.  IV.,  Athau.  Apol.  II.,  Aug.  De  civ.  Dei ,  XXII.  8.; 
Kraus ,  Real-Encyklop.  ad  vocabula  Altar  et  Arcosolinm. 
2°  S.  Justinus,  Dial.  XLI.  CXVI.  CXVIL,  S.  Irenaens,  Adv. 
haer.  IV. ,  Tertull.  Adv.  Jud.  cap.  V.  et  veteres  universim 
Malach.  I.  11.  ad  Eucharistiae  sacrificium  referunt. 

Objection.es. 

Obj.  I.  Tertullianus  ait:  „Differentiam  inter  ordinem  et 
plebem  constituit  ecclesiae  auctoritas,  et  honor  per  ordinis 
consessum  sanctificatus.  Adeo  ubi  ecclesiastici  ordinis  non 
est  consessus,  et  offers,  et  tingis,  et  sacerdos  es  tibi  solus." 
De  exhort.  castit.  cap.  VII. 

Resp.  Data,  non  concessa,  Tertulliani  auctoritate,  dist. 
antec:  ecclesiae  auctoritas  differentiam  inter  ordinem  et  plebem 
constituit,  in  electione  personae  et  disciplina  extema,  concedo; 
in  ipsa  potestate  et  essentialibus ,  nego.  Hic  duo  animad- 
vertenda  sunt. 

a)  Tertullianus,  cum  De  exhortatione  castitatis  scriberet, 
ad  Montani  errorem  devergebat.  Operis  finis,  ut  amicus  qui- 
dam  a  secundis  nuptiis  cobibeatur,  quas  mox  in  libro,  qui 
inscriptus  est  De  monogamia,  prorsus  reprobavit.  Terfullianus 
autem,  ut  fit,  errori  sophismata  copulat.  Unum  sophisma 
exempli  causa  proferam.  —  Fratri  nubere  nefas.  Atqui  vidua 
Christiana  non  habet  nubere  nisi  fratri.  Ergo  denuo  nubere 
non  potest.  Quod  non  habet  nubere  nisi  fratri  ex  eo  probat, 
quod  nubere  oporteat  in  domino,  id  est,  non  ethnico;  ergo  non 
relinquitur  nisi  Christianus.  Christianus  autem  frater  est. 
Omnes  enim  nos  fratres  sumus.  Sic  rationatur  Tertullianus 
De  monog.  cap.  VII.  Ut  in  hoc  loco  conceptus  fratris,  ita  in 
textu  objecto  sacerdotium  laici  exaggeratur.  Alibi  etiam 
„sacerdotium  viduitatis"  (Ad  uxorem  I.  7.)  nominat.  Deinde 
Tertulliani  auctoritas  non  valet  adversus  communem  consen- 
sum  antiquorum.  Veteres  aurtem  Chrysostomo  annuunt  docenti: 
„Non  enim  homo,  non  Angelus,  non  Archangelus,  non  alia  quae- 
piam  creata  potestas;  sed  ipse  Paracletus  hocofficium  ordinavit." 
De  sacerd,  lib.  III. 

b)  1°  Tertullianus,  ut  secundas  nuptias  amici  ex  eo  etiam 
praecaveat,  quod  esse  digarno  non  liceat  sacerdoti,  conceptum 
sacerdotii  sensu  latiori  proponit.  Quod  eo  spectat  ut  ex 
sacerdotio  laicorum  concludatur:  ergo  nec  laicis  licet  esse 
digamis.  2°  Hinc  ostendit  presbyteros  de  laicis  adlegi  et  laicis 
competere  potestatem    ut   in    casu   necessitatis   quaedam  pro 


Art.  V.  Utrum  eonstit.  ecol.  hierarch.  veterum  etiam  testim.  comprob.      0 1 

sacerdote  agat,  velut  baptizare.  Quod  quidem  divinae  sacri 
principatus  institutioni  non  officit.  3°  Differentia  inter  cleruin 
et  laicoe  sub  quodam  respectu,  scilicet  ratione  electionis  per- 
sonarum,1)  honoris  externi,  disciplinae  etc.  ecclesiae  auctoritate 
haud  dubie  constituitur.  Porro  Tertullianus  ad  scopum  suum 
to  respectu  utitur,  adhibita  locutione  exaggerata  quidem,  sed 
non  exclusiva.  Quod  declarasse  videtur,  cum  diceret:  „Eccle- 
siae  auctoritas,  et  honor  per  ordinis  consessum  sanctificatus.u 
4°  Cum  8taret  in  fide  catholica,  vellicavit  haereticos,  qui  „et 
laicls  sacerdotalia  munia  injungunt".     De  praescr.  cap.  XLI. 

Instabis.  Juxta  catholicos  laicis  nunquam  licuit  offerre. 
Atqui  Tertullianus  1.  c.  de  laico  dicit:  offert.     Ergo. 

Resp.  Dist.  majorem:  laico  nunquam  licuit  offerre  quan- 
tum  ad  consecrationem,  concedo;  quantum  ad  alios  quosdam 
actus  liturgicos ,  vego.  Consecrandi  potestas  presbytero  soli 
data  est;  at  ob  persecutiones  aliasve  necessitates  Christianis 
antiquis  concessum  est,  ut  Sanctum  Domini  a  sacerdote  con- 
secratum  et  in  arca  domi  religiose  conservatum  laici  ipsi  sibi 
ministrabant.  Cf.  Tert.  Ad  TJxorem,  II.  cap.  V.;  Dionys.  Alex. 
ap.  Eus.  H.  E.  liber  VI.  cap.  XLIV.;  Basil.  Ep.  93.  ad  Caesar. 
Similiter  et  vox  liturgiae  quandoque  sensu  latiori  de  iis 
actibus  sacris  dicitur,  qui  absque  consecratione  perficipoterunt.2) 


l)  Tertullianus,  jam  aperte  Montanista,  De  monogamia  cap.  XII. 
suum  errorem  de  secundis  nuptiis  a  laicis  non  contrahendis  iterum  ex 
eo  probare  nititur,  quod  clerus,  cui  hujusmodi  nuptiae  nefas,  ex 
laicis  adlegitur.  Sic  enim  loquitur:  „Unde  enim  episcopi  et  Clerus? 
nonne  de  omnibus?  Si  non  omnes  Monogamiae  tenentur,  unde  Mono. 
gami  in  Clerum?  An  ordo  aliquis  seorsum  debebit  institui  Monoga- 
morum,  de  quo  adlectio  fiat  in  Clerum?" 

a)  Ita  Theodoretus  H.  E.  lib.  I.  cap.  XXIII.  ait  S.  Frumentium 
cum  a.  341  in  Aethiopiam  venisset,  sacram  liturgiam  (to?  &eiag  Xeirov^- 
y*'«?)  perfecisse.  Jam  vero  Frumentius,  cum  a.  346  Alexandriam  per- 
gens  S.  Athanasium  adiret,  tum  demum  ab  ipso  presbyter  et  episcopus 
ordinatus  est.  At  Rufinus,  qui  facti  ejusmodi  testis  est  praecipuus  et 
longe  antiquissimus  Theodoreti  verba  explicat.  Ait  enim  s.  Frumen- 
tium  monuisse  negotiatores  Romanos,  „ut  conventicula  per  loca  singula 
lacerent,  ad  quae,  romano  ritu,  orationis  causa  confluerent",  sed  et 
ipsum  multo  magis  eadem  fecisse.    Hist.  lib.  I.  cap.  IX. 

Urgebis.  Patres  non  pauci  sacerdotium  iu  laicis  ctiam 
viris  agnoscunt.     Ergo. 

Resp.  Dist.  antecedens:  id  sacerdotium  laici  intcrnum 
erat  et  improprie  dictum,  concedo;  externum  et  proprie,  nego. 
De  duplici  sacerdotio  supra  diximus.  Et  sane  veterum  testi- 
tnonia,  quibus  doctores  etiam  catholici  sacerdotium  sensu 
latiori  acceptum  commendant,  nihil  unquam  haereticis  patro- 
cinari  poterunt.  In  haereticos  autem  cadit  hoc  Tertulliaui: 
„Quum  extollimur  et  inflamur  adversus.  clerum,  tunc  unum 
omnes  sumus,  tunc  omnes  Sacerdotes,  quia  Sacerdotes  nos 
Deo  et  Patri  fecit;  quum  ad  peraequationem  disciplinae  sacer- 
dotalis  provocamur,  deponimus  infulas  et  impares  sumus."  De 
monog.  cap.  II. 


ARTICULUS  VI. 
Utrum  ecclesiam  hierarchice  constitui  conveniens  sit. 

I.  Acatholicorum  sententia.  Censent  protestantes 
doctrinac  catholicae,  hierarchiam  per  se  rejicieudam,  quod 
miuime  congruat  1°  cum  sufficientia  gratiae  Christi ;  2°  cum 
cultu  Dei  immediato ,  nulloque  interposito  medio;1)  3°  cum 
libertate  evangelica.  Modernos  rationalistas  et  atheos  silentio 
praetereo,  quibus  contracium  socialem'1)  edoctis  aut  commwiis- 
mum  religiosum8)   appetentibus  nihil  habetur  antiquius,    quam 


')  Guizot  ait:  „Pour  beaucoup  cThoinnies  eclaires,  ccs  mots  seuls, 
corps  de  pretres,  sacerdoce,  gouvernement  dc  la  rcligion,  paiaissent 
juger  la  question.  113  pensent  qifune  religion  qui  a  abouti-  a  un  eorps 
de  pretres,  a  un  clerge  legalement  constitue,  une  religion  gouvernee 
entin  exerce  une  influence,  a  tout  prendre,  plus  nuisible  qu^utile.  A 
leur  avis,  la  religion  est  un  rapport  purement  individuel  de  l'homme 
a  Dieu;  et  toutes  les  fois  qu'une  autorite  exterieure  sMnterpose  entre 
1'individu  et  Tobjet  des  croyances  religieuses,  c'est- a- dire  Dieu ,  la 
religion  s'altere  et  la  societe  est  en  peril."  Hist.  g6n.  de  la  civilisa- 
tion  en  Europe.    Le^on  V. 

3)  J.  J.  Rousseau,  Contrat  social. 

3)  P.  J.  Proudhon  in  opere  posthumo:  Ctsarisme  et  Christia- 
nisme.    Cf.  contra  errores  de  libertate.    Encycl.  Libertas,  20.  Juuii  1888. 


Art.  VI.    ntnilll  ecclesiam  bierarebice  constitui  conveniens  sit.     93 

eftVeni  licentia  trabi  ad  perturbationem  ordinis.  Porro  tria 
inconvenientia  ,  quae  protestantes  qnasi  dogmata  doctrinae 
catholicae  de  bierarchia  objiciunt ,  non  sunt  nisi  argutiae. 
Quod  paucis  expono,  ne  argumentis  ambiguis  uti  videamur. 

Itaque  1°  ne  laesa  per  hierarcbiam  dicatur  sufjicientia 
gratiae  Chrisff,  illud  attendere  oportebit,  quod  art.  4.  in  ante- 
cessum  dictum  est,  videlicet  Christum  esse  justificationis  nostrae 
causam  principalem,  hierarcbiam  instrumentum ,  cujus  actio 
exterius  exhibetur ,  sed  sortitur  effectum  interiorem  ex  virtute 
principalis  agentis,  quod  est  Deus. 

2°  Quod  ad  cultum  Dei  immediatum  et  privatum  attinet, 
huic  catholici  negant  hierarcbiam  adversari.  Actus  enim 
privati  religionis  Christianae,  sicut  actus  fidei,  spei  et  caritatis 
in  se  quidem  et  formaliter  individuorum  sunt;  sed  Dei  causaliter. 
Jam  vero  juxta  doctrinam  catholicam  causa  suprema  hierarcbiam 
tanquam  instrumentum  adhibet,  tum  ut  fidei  veritates  propo- 
nantur,  tum  ut  gratiae  plurimae  conferantur  per  sacramentorum 
administrationem.  Ita  praejudicata  illa  opinio,  quasi  cultus 
Dei  immediatus  et  hierarchia  inter  se  repugnent,  concidit. 
Nimirum  etiam  8.  Paulus  ait:  Dei  enim  sumus  adjntores;  Dei 
atjricultnra  estis.  I.  Cor.  III.  9.  Accedit  quod  religio  Chri- 
stiana  habet  actus  etiam  publicos  et  sociales.  In  actibus  autem 
hujusmodi  minister  sacer,  puta  si  presbyter  pro  populo  pre- 
catur  Deum  aut  sacra  facit,  privatos  sociorum  actus  et  cultum 
immediatum  non  excludit,  sed  socios  omnes  ad  bonum  com- 
mune  conjungit. 

3°  Libertas  evangelica  significat  libertatem  aut  a  lege 
Judaica  aut  a  jugo  peccati  aut  a  regimine.  At  pritnum  et 
secundum  nihil  continent,  quod  hierarchiam  excludat;  tertium 
uon  est  libertas ;  sed  anarcbia.  Haec  explanarc  habui  de 
inconvenientiis,  quibus  hierarchia  a  protestantibus  impugnatur. 

Thesis ;  Ecclesiam  a  Deo  hierarchice  constitui  est  con- 
veniens. 

A.rgumexita. 

Arg.  I.  Cum  sapientis  sit  ordinare,  sapientissimus  ccclesiae 
Conditor   haud    dubie   ordinavit    fidelium  multitudinem.     Ordi- 

oatur  autem  multitudo  regimine.  Ergo  Christus  fidelibus  suis 
regimen  seu  hierarchiam  constituit. 

Arg.  II.  Ex  analogia  ordinis  naturalis.  Deus  in  regenda 
rerum  natura  causas  secundas  adhibet.  Atqui  huic  ordini  in 
ordine  supernaturali  ecclesiae  optime  respondet  hierarchia. 
Ergo  hierarchiam  a  Deo  institui,  fuit  conveniens.  Explicatur 
major.  „Ut  Deus  —  ait  Angelicus  —  in  suis  operibus  reprae- 
sentaretur,  non  solum  secundum  quod  in  se  est,  sed  etiam 
secundum  quod  aliis  influit,  hanc  legem  naturalem  imposuit 
omnibus ,  ut  ultima  per  media  reducerentur ,  et  media  per 
prima."  Suppl.  q.  XXXIV.  a.  1.  Explicatur  et  minor.  Videlicet 
ministri  sacri  divinitus  instituti,  ut  aliis  sacramenta  traderent, 
„suo  modo  Deo  in  hoc  assimilati  (sunt),  quasi  Deo  cooperantes; 
sicut  et  in  corpore  naturali  quaedam  membra  aliis  influunt." 
S.  Thom.  1.  c.  Et  sic  adimpletur  illud,  quod  gratia  naturam 
non  tollit,  sed  perficit.  S.  Thom.  I.  q.  I.  a.  7. 

Alg.  III.  Ex  visibili  gubernatione  Christi.  Visibilis  gu- 
bernatio  Christi  fuit  quoddam  instrumentum  conjunctum  invi- 
sibilis  Personae  divinae,  ut  homo  per  visibilem  gubernationem 
ad  invisibilia  revocaretur.  Atqui  conveniens  est,  continuari 
visibilem  illam  gubernationem  Christi;  atque  id  fiet,  si  Christus 
hierarchiam  instituit.  Ecclesia  igitur  convenienter  hierarchice 
constituta  est.  Prob.  min.  Visibilis  Christi  gubernatio  fuit 
conveniens  ex  parte  naturae  humanae.  Eadem  autem  homi- 
num  natura  perseverat,  quod  erat  temporibus  Christi.  Ergo 
semper  valet  haec  Angelici  doctrina:  „per  peccatum  natura 
humana  vulnerata  est,  et  ad  sensibilia  demersa,  ut  ad  invi- 
sibilem  Verbi  gubernationem  non  sit  sufficienter  idonea.  Unde 
oportuit  medicinam  vulneri  adhiberi  per  humanitatem  Christi,  per 
quam  Christus  satisfecit;  et  oportuit  quod  visibilem  naturam 
assunieret,  ut  per  visibilem  gubernationem  ad  invisibilia  homo 
revocaretur."  Quaest.  disp.  De  verit.  XXIX.  art.  4.  ad  3.  Jam 
vero  visibilis  illa  gubernatio,  post  Christi  ad  Patrem  reditum, 
non  continuatur  nisi  per  illos,  quibus  Christus  tanquam  visibili 
gubernationis  instrumento  utitur.  Cf.  S.  Thom.  C.  Gent.  lib.  IV. 
capp.  LVl.  et  LXXIV. 

Objeotiones. 

Obj.  I.  Unus  cst  Mediator  omnium  hominum,  Christus. 
Atqui  veritati  huic  hierarchia  adversatur.  Ergo  hierarchica 
ecclesia  Christo  indigna  est. 

Resp.  Dist.  maj.:  Christus  est  Mediator  unicus,  ut  causa 
meritoria,  conc;  ut  applicans  merita,  subdist.:  principaliter, 
concedo;  instrurnentaliter,  nego.  Et  nego  min.  Quae  sit  distinctio 
majoris,  S.  Thomas  his  verbis  ostendit:  „Quia  .  .  .  mors  Christi 
est  quasi  universalis  causa  humanae  salutis,  universalem  autem 
causam  oportot  applicari  ad  unumquemque  effectum ,  neces- 
sarium  fuit  exhiberi  hominibus  quaedam  remedia  per  quae  eis 
beneticium  mortis  Cbristi  quodammodo  conjungeretur."  C.  Gent. 
lib.  IV.  cap.  LVI.  Minor  ex  iis ,  quae  de  Christo  ?  causa 
principali ,  et  de  hierarchia7  Christi  instrumento ,  diximus, 
omnino  infirmatur. 

Instabis.  Deus  in  justificandis  hominibus  nullius  instru- 
menti  indiget.  Ergo  convenientia  illa,  quae  ex  ratione  instru- 
menti  sumitur,  est  prorsus  inanis. 

Resp.  Dist.  antec. :  Deus  instrumento  non  indiget ,  ex 
parte  Dei,  conc;  ex  parte  hominum  subdist.:  necessario  non 
indiget,  conc;  congruenter,  nego.  Quare  S.  Thomas:  „Deus 
non  utitur  instrumentis  vel  causis  mediis  in  sua  actione  propter 
sui  indigentiam ,  sed  propter  effectum  convenientiam.  Con- 
veniens  enim  est,  ut  nobis  divina  remedia  exhibeantur  secun- 
dum  modum  nostrum,  idest  per  sensibilia."  Quaest.  disp.  De 
verit.  XXVII.  art.  4.  ad  16.  Deinde  hoc  est  „ad  comple- 
mentum  ordinis  universi,  ut  ejus  (Dei)  bonitas  multiplicius 
diffundalur  in  res,  dum  res  ab  eo  non  solum  suscipiunt 
bonitates  proprias,  sed  insuper  quod  aliis  causa  bonitatis  exi- 
stant."     S.  Thom.  Suppl.  9.  LXXII.  art.  2. 

Dices.  Christus  aperit  et  nemo  claudit;  claudit  et  nemo 
aperit.  Apoc.  III.  7.  Posita  autem  hierarchia  non  solus  Chri- 
stus  est,  qui  aperit.  Ergo  hierarchia  contraria  est  dignitati 
Christi. 

Resp.  Dist.  min. :  Non  solus  Christus  aperit,  si  hierarchia 
agat   virtute  propria,   conc;    tanquam   Christi   ministra,    nego. 

S.  Trinitas  habet  clavem  auctoritatis;  Christus  homo  clavem 
excellentiae;  hierarchia  clavem  ministerii.  Cf.  S.  Thom.  In 
Sent.  IV.  dist.  XVII.  q.  I.  art.  1.  q.   1. 

Obj.  II.  Hominem  bomini  in  spiritualibus  parere,  virum 
perfectum  dedecet.  At  Christi  discipuli  ad  vitam  perfectam 
vocantur.  Ergo  hierarchia  neque  ex  parte  hominum  conveniens 
putari  potest. 

Resp.  Dist.  maj.:  in  spiritualibus  dedecet  parere  homini 
legitima  missione  carenti,  conc. ;  homini  legitime  misso,  nego. 
Qui  alienum  dignitate  sua  ducunt  parere  hierarchiae,  illos  con- 
siderare  oportet,  homiues  maxime  perfici,  observata  ordinis 
lege,  de  qua  S.  Paulus:  Omnis  anima  potestatibus  sublimio- 
ribus  subdita  sit.  Rom.  XIII.  1.  Atque  S.  Thomas  praeclare 
dixit:  Quaelibet  res  perficitur  per  hoc  quod  subditur  suo  supe- 
riori;  sicut  corpus  per  hoc  quod  vivificatur  ab  anirua."  II.  II. 
q.  LXXXI.  art.  7. 


ARTICULUS  VII. 
Utrum  episcopi  sint  ex  Christi  institutione  presbyteris  superiores. 

I.  De  ordinibus  generatim.  Ordo,  si  propriam  ejus 
vim  et  notionem  accipiamus,  est  „dispositio  superiorum  et  iu- 
feriorum  rerum,  quae  inter  se  ita  aptae  sunt,  ut  una  ad  alteraui 
referatur.  Quum  itaque  in  hoc  ministerio  (ecclesiastico)  multi 
sunt  gradus  et  variae  functiones,  omnia  vero  certa  ratione 
distributa  sint  et  collocata,  recte  et  commode  ordinis  noraeu 
ei  impositum  videtur."  Catech.  Rom.  p.  II.  cap.  VII.  9.  Or- 
dines  autem  septem  sunt;  ordines  minores  quatuor,  videlicet: 
ostiarii,  lectores,  exorcistae,  acolytlii;  ordines  majores  vel  sacri 
tres:  subdiaconatus ,  diaconatus  et  ordo  sacerdotalis.  Ordinis 
sacerdotii  primus  gradus  dignitatis  et  potestatis  est  sacerdotnm, 
secundus  episcoporum.  Diaconatus,  presbyteratus  et  episco- 
patus  divina  ordinatione  instituti  sunt.  Conc.  Trid.  sess.  XXIII. 
can.  VI.  Plures,  aliis  tamen  negantibus,  subdiaconatum  et 
quatuor  ordines  minores  sacramenta  e^sc  afQrmant.  Diversae 
dignitates  episcoporum,  archiepiscopi,  metropolitani,  patriarchae 

juris  sunt  ecclesiaatici.  Duplex  vero  potestas  in  hierarchia 
considerari  potest,  1°  potestas  ordinis,  quae  ordinatur  ad 
efficienda  sacramenta,  2°  potestas  jtirisdictionis,  ad  quam  per- 
tinet  docere  et  regere  gregem  Christi.  Hierarchiae  toti  prae- 
est  Romanus  Pontifex. 

II.  Nomen  presbyteri  et  episcopi.  Presbyter  (jtoHtpv- 
t€qoc:)  secundum  etymon  idem  valet  quod  senior.  Verum  a 
Graecis  nQtG^vrtQog  saepe  de  eo  quoque  dicitur,  qui  majoris 
fieri  debet.  In  libris  N.  T.  vox  presbyteri  modo  homines  aetate 
provectos  designat,  modo  viros,  per  manuum  impositionem  ad 
ministerium  sacrum  deputatos,  in  quibus  procul  dubio  oportet 
effulgere  perfectum  sensum  gravitatemque  constantiae.  Cf. 
Orig.  Hom.  IV.  in  ps.  XXXVI. 

Episcopus  (intoxonog),  i.  e.  inspector,  custos,  rector,  gene- 
ratim  non  solum  curationem  et  administrationem,  sed  pote- 
statem  etiam  ac  dignitatem  designat.  In  N.  T.  apostolatus 
episcopatus  appellatur,  Act.  I.  20.;  atque  S.  Petrus  ait:  „con- 
versi  estis  nunc  ad  pastorem  et  episcopum  animarum  vestrarumu 
(I.  Petr.  II.  25.),  episcopum  Christum  intelligens.  Generatim 
qui  in  N.  T.  episcopi  dicuntur,  illi  a  S.  Spiritu  positi  habe- 
bantur,  ut  Christi  gregem  regerent. 

III.  Indistinctio  primaeva  nominis  presbyteri  et 
episcopi.  1°  Presbyteri  nomen  in  principio  ecclesiae  sacer- 
dotibus  primi  et  secundi  ordinis  commune  fuisse,  plerique  cer- 
tum  esse  arbitrantur. 

2°  Etiam  episcopi  nomen  primis  ecclesiae  temporibus 
utrique  ordini  commune  fuisse  videtur.  Verum  hac  de  re  tri- 
plex  est  sententia.  a)  S.  Thomas,  secutus  S.  Chrysostomum, 
appellationem  utramque  primo  et  secundo  ordini  communem 
et  promiscuam  fuisse  affirmat.  Ait  enim:  »presbyteri  et  Epi- 
scopi  quantum  ad  nomen  vocabantur  et  Episcopi  et  presbyteri." 
ln  I.  Tim.  III.  lect.  I.  Cf.  In  Philipp.  I.  lect.  I.  et  II.  IL, 
quaest.  LXXXIV.  art.  6.  b)  Theodoretus  in  ea  sententia  est, 
ut  sacerdotes  primi  ordinis  in  N.  T.  apostolos  vocari  putet, 
sacerdotes  secundi  ordinis  episcopos.  c)  Alii  primi  tantum 
ordinis  sacerdotes  episcopos  dictos  esse  autumant. 

De  Groot,  Summa  apologet.    I.  7 

IV.  Status  quaestionis.  Hoc  loco  exsistit  quaestio, 
utrum  illa  indistinctio  rei  pariter  fuerit  ac  nominis.  Doctrina 
ecclesiae  catholicae  est,  eos  qui  postmodum  episcopi  exclusive 
vocati  sunt,  ordinatione  divina  esse  presbyteris  superiores. 
Nobis  autem  propositum  non  est  disserere  de  diaconalu  aliis- 
que  ordinibus  et  opitulationibus  (dvu)jipug,  I.  Cor.  XII.  28.), 
seu  de  illis,  „qui  opem  ferunt  majoribus  praelatis  in  uuivcr- 
sali  regimine"  (cf.  S.  Thom.  In  I.  Cor.  XII.  lect.  III.);  sed 
ostendendum  est  solos  episcopos,  utique  Summo  Pontifici  sub- 
ordinatos,  veros  esse  praelatos  et  judices  ecclesiae,  ad  quos 
minislri  inferiores  se  habent,  „sicut  balivi  vel  praepositi  ad 
regem".     S.  Thom.  II.  II.  q.  CLXXXIV.  art.  6.  ad  2. 

V.  Adversarii.  Saeculo  IV.  Aerius,  ;.qui  cum  esset  pres- 
byter,  doluisse  fertur,  quod  episcopus  uon  potuit  ordinari" 
(S.  Aug.  Lib.  de  haer.  cap.  LIIL),  iufitiatus  cst  differre  aliquid 
inter  episcopatum  et  dignitatem  presbyteri.  Cf.  S.  Epipb. 
Haer.  LXXV.  2.  Inter  protcstantes  in  primis  presbyteriani  et 
David  Blondel  (f  1655)  reuovato  errore  pristino  contenderunt, 
episcopatum  esse  nomen  officii  ab  hominibus  instituti,  non 
dignitatis  jure  divino  a  presbyteratu  distiuctae.  Verum  patres 
Tridentini  declarant:  „Si  quis  dixerit,  in  ecclesia  catholica  uou 
esse  hierarchiam  divina  ordinatione  institufam,  quae  constat 
ex  episcojAs,  presbyteris  et  ministris:  anathema  sit."  Item: 
„Si  quis  dixerit^  episcopos  non  esse  presbyteris  superiores  . . . 
anathema  sit."     Sess.  XXIII.  can.  VI.  et  VII. 

Thesis:  Episcopi  sunt  ex  institutione  Christi  presbyteris 
superiores. 

Argumenta. 

Arg.  I.  Ex  S.  Scriptura.  Qui  vulgo  episcopi  dicuntur, 
sunt  iis,  qui  vulgo  presbyteri  dicuntur,  cx  institutione  Christi 
seu  jure  divino  superiores,  si  uonnulli  in  S.  Scriptura,  non 
quidem  nomine,  sed  re,  id  est,  potestate  divinitus  collata  distin- 
guuntur.  Atqui  in  S.  Scriptura  ministri  nonnulli  ejusmodi 
potestate  ab  aliis   ministris  distinguuntur.     Ergo.     Prob.  min. 

a)  Christus  designavit  septuaginta  duos  (Luc.  X.  1.),  qui 
erant  apostolis   potestate  et  dignitate   iuferiores.     Atqui  pr« 

byteri  secundi  ordinis,  qui  jam  simpliciter  presbyteri  vocantur, 
locum  tenere  videutur  septuaginta  duorum  discipulorum.  Cf. 
S.  Thom.  III.  quaest.  LVII.  art  2.  ad  2.  Krgo  presbyteros 
primi  ordiuis,  quos  episcopos  appellamus,  locum  apostolorum 
tenere  <  portuit. 

b)  Episcopalus  a  presbyteratu  re  distinguitur,  si  potestas 
pretbyteros  judicandi  maximeque  eosdem  ordinandi  nonnullis 
ecclesiae  ministris  exclusive  tribuitur.  Atqui  S.  Scriptura  mon- 
strat  potestatem  ejusmudi  divinitus  institutam  esse.  Krgo. 
Prob.  minor. 

1°  Ipsa  potestas  patet  ex  tota  indole  epistolarum  S.  Pauli 
ad  Timotheum  et  ad  Titum.  Legitur  enim  I.  Tim.  V.  19. : 
Adversus  presbyterum  accusationem  noli  accipere,  nisi  sub 
duobus  a\d  tribus  testibus;  et  alibi:  Manus  cito  nemini  impo- 
eueris,  neque  commnnicaveris  peccatis  alienis.    I.  Tim.  V.  22.  etc. 

2°  Divina  hujus  potestatis  institutio  ex  tribus  intelligitur. 
Namque  potestatis  natura,  saltem  quantum  ad  ordinaudos  pres- 
byteros,  talis  est,  ut  a  solo  Deo,  auctore  snpernaturalis  oidinis, 
procedere  possit.  Tum  potestas  ejusmodi  potestatis  aposto- 
licae,  quam  Christus  dedir,  participatio  est.  Denique  S.  Paulus 
Timotheum  ad  potestatem,  de  qua  diximus,  exercendam  divi- 
nitus  ordinatum  esse,  satis  aperte  significat  in  hunc  modum: 
admoneo  te,  ut  resuscites  gratiam  Dei,  quae  est  in  te  per  im- 
positionem  manuum  mearum.     II.  Tim,  I.  6. 

c)  Christus  apostolos  rectores  et  doctores  ecclesiae  creavit, 
cum  diceret:  Euntes  docete,  etc.  Atqui  S.  Scriptura  docet  a 
principio  fuisse  rectores  et  doctores  superiores,  qui  apostolorum 
vice  fungebantur.  Ergo  admittendi  sunt  presbyteri  primi  or- 
dinis  seu  episcopi.  Prob.  minor.  Rectores  et  doctores  supe- 
riores  haud  dubie  haberi  debent  Timotheus  et  Titus,  ut  patet 
ex  epistolis  pastoralibus  S.  Pauli ;  Epaphroditus,  quem  S.  Paulus 
ad  Philippenses  scribens,  vocat  „fratrem  et  cooperatorem  et 
commilitonem  meum,  vestrum  autem  apostolum",  Phil.  II.  25. 
(cf.  S.  Thom.  In  Philipp.  II.  lecr.  IV.);  septem  angeli  eccle- 
siarum  Asiae,  quos  Joannes  Apocal.  I.  II.  alloquitur,  quando- 
quidem  unicus  appellatur  uniuscujusque  ecclesiae  angelus,  cui 
ecclesiae  regendae  ratio  reddenda  est. 

7* 

Arg.  II.  Ex  traditione.  Veteres  omnes  affirmant  a)  epi- 
scopos  esse  a  presbyteris  distinctos,  iisque  superiores;  b)  prae- 
stautiam  illam  episcoporum  esse  a  Christo  constitutam. 

a)  Episcopi  presbyteris  superiores.  1°  Clemens  Romanus, 
ordinem  ecclesiarum  Christianis  exponens,  exemplum  V.  Testa- 
menti  hoc  modo  profert:  nSummo  quippe  sacerdoti  sua  munera 
tributa  sunt,  sacerdotibus  locus  proprius  adsignatus  est,  et 
Levitis  sua  ministeria  incumbunt.  Homo  laicus  praeceptis  laicis 
eonstringifur."  Ad  Cor.  cap.  XL.  Quibus  verbis  tres  gradus 
hierarchiae  Christianae,  veteri  ordinationi  respondentes,  indi- 
casse  censetur.  Deinde  cap.  XLII.  eos  ministros  legitimos 
esse  docet  „qui  constituti  sunt  ab  illis  (apostolis)  vel  deinceps 
aliis  viris  eximiis.u  Atqui  „viri  eximii",  qui  constituendis 
ecclesiae  ministris  praesunt  et  in  eo  munere  dicuntur  suppares 
apostolis,presbyteri  primi  ordinis  seu  episcopi  esse  videntur.  Ergo. 

2°  S.  lgnatius  Antiochenus:  „hortor,  —  inquit  —  ut  in 
concordia  Dei  omnia  peragere  studeatis,  episcopo  praesidente 
loco  Dei  et  presbyteris  loco  senatus  apostoiici  et  diaconis." 
Ad  Magnes.  VI.  Etalibi:  „Studete  igitur  confirmari  .  .  .  cum 
dignissimo  episcopo  vestro  et  digne  contexta  spirituali  co- 
rona  presbyterii  vestri  et  cuni  diaconis."  L.  c.  XIII. ;  cf.  Ad 
Smyrn.  VIII. ;  Ad  Trallian.  XIII.  Ecce  hierarchia,  quam  patres 
Tridentini  definiemnt  „ex  episcopis,  presbyteris  et  ministris" 
constare. 

3°  Hermas  de  lapidibus  turris  seu  ecclesiae  exponens,  ait: 
„hi  sunt  apostoli  et  episcopi  et  doctores  (presbyteri  ?)  et  dia- 
coni,  qui  ambulaverunt  in  sanctitate  Dei  et  episcopatum  gesse- 
runt  et  docuerunt  et  ministraverunt."  Pastory  visio  III.  eap.  V. 
S.  Irenaeus  docet,  S.  Paulum  Hierosolymas  profectum  esse  „iu 
Milelo  convocatis  episcopis  et  presbyterisu .  Adv.  haer.  lib.  III. 
cap.  XIV.;  cf.  Act.  Apost.  XX.  17.  Et  alibi  docet  traditionem 
apostolorum  perspici  per  eos,  „qui  ab  apostolis  constituti  sunt 
episcopi  in  ecclesiis  et  successores  eorum  usque  ad  nos";  et 
addit  haereticos  confundi  „per  successiones  episcoporum".  L.  c. 
cap.  III.  Deinceps  episcoporum  Romanorum  catalogum  per- 
texit.  Clemens  Alexandrinus :  „in  Ecclesia  —  inquit  —  pro- 
gressiones  episcoporum,  presbyterorum  et  diaconorum,  ut  arbi- 

tror,  sunt  imitationes  angelicae  gloriae."  Strom.  lib.  VI. 
cap.  XIII.  Pluribus  testimoniis  non  indigemus;  episcopatum 
enim  saeculo  II.  vergente  fixum  esse,  adversariorum  sen- 
toutia  est. 

4°  Testibus  adductis  fidem  addunt  primum  episcopatns 
perspicnus  Clementis  Romani  (lren.  Adv.  haer.  lib.  III.  cap.  III.; 
Tert.  De  praescr.  cap.  XXXII.),  Polycarpi  (Ignat.  Ad  Polyc. 
Iuscriptio  et  cap.  V.  2.;  Iren.  Adv.  haer.  III.  3.),  Evodii,  qui 
beati  Petri  successor  fuit  in  ecclesia  Antiocbena  (Euseb.  E. 
H.  III.  22.),  Marci,  qui  ecclesiam  Alexandrinam  rexit  (Eus. 
1.  c.  II.  16.)  et  aliorum;  catalogi  episcoporum  ab  apostolis  usque 
ad  saeculum  II.  et  III.  pertexti  apud  Hegesippum,  Irenaeum, 
Tertullianum,  Hieronymum,  Optatum  Milevitanum;  monumenta, 
crypta  Ceciliana,  verbi  causa,  in  qua  loculi  episcoporum  Roma- 
norum  saeculi  III.  a  Zephyrino  usque  ad  Cajum  (218 — 283) 
et  inscriptiones,  episcopatum  proprie  dictum  indicantes,  reperti 
sunt;  documenta  liturgica,  sacramentaria  Leonianum  et  Gelasia- 
num,  liturgiae  Alexandrina,  Aethiopica  et  Nestoriana;  Nova- 
tianus,  schismaticus,  et  haeretici  saeculi  in.,  idem  cum  catho- 
licis  sentientes  (Tert  Praescr.  cap.  XLL;  Eus.  E.  H.  VI.  43.); 
ad  extremum  praescriptio ,  cum  nemo  unquam  tempus  indi- 
caverit,  quo  episcopatus  in  ecclesia  habitus  non  fuerit  gradus 
distinctus  et  presbyteratu  superior. 

b)  Episcopatus  ut  gradus  distinctus  et  presbyteratu  superior 
a  Christo  institutus  est.  1°  De  divina  hierarchiae  institutione 
8umma  est  veterum  consensio.  Cf.  art.  6.  Atqui  veteres  omnes 
significaut  episcopatum  esse  elementum  hierarchiae  essentiale 
et  praecipuum.  Ergo.  Minor  satis  patet  ex  patribus  modo  lau- 
datis.  Adde  quod  S.  Ignatius  Antioch.  dixit:  „Cuncti  similiter 
revereantur  diaconos  ut  Jesum  Christum,  sicut  et  episcopum, 
qui  est  typus  patris,  presbyteros  autem  ut  senatum  Dei  et 
concilium  apostolorum.  Sine  his  ecclesia  non  vocatur.  Ad 
TralL  III.  S.  Cyprianus:  nDominus  noster,  cujus  praecepta  et 
monita  observare  debemus,  Episcopi  honorem  et  ecclesiae  suae 
rationem  disponens  in  evangelio  loquitur"  etc.  Ep.  27.  Deinceps 
docet  episcoporum  regimen  „divina  lege  fundatum"  esse.    L.  c. 

2°  Patres  affirmant,  potestatem  ordinandi  presbyteros  epi- 

scopis  exclusive  competere.  Ergo  episcopatus  a  Christo  insti- 
tutus  est.  Conseq.  patet;  etenim  si  episcopatus  pro  temporum 
necessitate  humano  consensu  inductus  fuisset,  potestas  valide 
ordinandi  presbyteros  tam  absolute  episcoporum  non  esset. 
Probatur  antec.  S.  Hieronymus  ait:  „Quid  facit  excepta  ordina- 
tione  episcopus,  quod  presbyter  non  faciat?"  Ep.  85.  ad  Evan- 
gelium.  Et  S.Chrysostomns:  „sola  quippe  ordinatione  superiores 
illi  (episcopi)  sunt,  atque  boc  tantum  plusquam  presbyteri  haberc 
videntur."  Hom.  XI.  in  I  Tim.  S.  Epiphanius  Aerii  dogma 
de  aequalitate  episcopi  et  presbyteri  in  hunc  modum  confutat : 
„Hoc  enim  constare  qui  potest?  Siquidem  episcoporum  ordo 
ad  gignendos  patres  praecipue  pertinet:  hujus  est  enim  patrum 
in  Ecclesia  propagatio.  Alter  (presbyter),  cum  patres  (presby- 
teros)  non  possit,  filios  Ecclesiae  regeneratione  lotionis  (baptis- 
matis)  producit,  non  tamen  patres  et  magistros.  Quinam  vero 
fieri  potest,  ut  is  presbyterum  constituat,  ad  quem  creandum 
manuum  imponendarum  jus  nullum  habeat?  (jiq  txona  xHQ°- 
Ssciar  tov  xHQoTorur).u  Adv.  haer.  III.  75.  4.  Atque  cum 
Iscbyras  se  a  Collutho  presbyterum  ordinatum  esse  perhiberet, 
episcopi  fere  100  Alexandriae  congregati,  Ischyram  ex  eo  con- 
iuderunt,  quod  Colluthus  episcopus  nou  fuerit.  Scripserunt 
enim  ad  Julium;  Romanum  Pontificem:  „quo  pacto  igitur  pres- 
byter  Ischyras?  quo  ordinante?  Collu  ho?  .  .  .  Atqui  Colluthum 
presbyterum  obiisse,  ambasque  ejus  manus  sine  auctoritate  fuisse, 
omnibus  notum  est."     S.  Athan.  Apol.  c.  Arian.  n.  12. 

3°  Aliud  arguraentum  sumitur  cx  factis  publicis.  Scriptores 
catholici  antiquos  haereticos  refellere  consueverunt  ex  succes- 
sione  authentica  episcoporum,  quos  (apostoli)  —  inquit  Ire- 
naeus  —  et  successores  relinquebant  suum  ipsorum  locum  ma- 
gisterii  tradentes.  Adv.  haer.  III.  3.  Cui  rei  argumento  sunt 
S.  Irenaeus;  Adv.  haereses;  Tertullianus,  De  praescriptione; 
S.  Cyprianus,  De  unitaU  eccledae.  —  Aliud  factum  est  publica 
damnatio  Aerii.  —  Accedit  ut  Constitutiones  apostolicae,  anti 
qui  canones,  liturgiae  doceant,  plenitudinem  sacerdotii  esse  in 
episcopo;  namque  episcopatus  appellatur  „o:do  primus",  „sum- 
mum  sacerdotium",  „praerogativa  fastigii";  et  ordinatio  episco- 
palis    „multiplicatio   gratiac  presbyteralis";    „provectionis  aug- 

nicnlum".  —  Deniquc  nulliun  tcmpus,  locus  nullus  indicari 
potest,  qu<>  ecclesia  doctrinani  de  divina  episcopatus  institutione 
niutaverit      Valet  igitur  argumentum  praescriptionis. 

Arg.  III  E&  ration*'.  In  quavis  societate  ordinata  oportet 
osse  ministros  aliqnos  superiores,  per  quos  inferiores  ministri 
uniantur,  sicut  et  ipsi  superiores  per  unum  supremum.  Jam  vero 
ministii  hujusmodi  superiores  ecclesiae  episcopi  appellantur. 
Ergo  episcopi,  cum  Christus  sit  auctor  ordinis,  divinitus  insti- 
tuti  cssc  convenienter  dicuntur.  Cf.  S.  Thom.  C.  Gent.  lib.  IV. 
eap.  LXXVL;  S.  Thcol.  Suppl.  quaest.  XXXVII.  art.  1.; 
qiiaest.  XL.  art.  4. 

Objeotiones. 

Obj.  I.  Olim  episcopi  et  presbyteri  nomiue  non  distingue- 
bantur.     Ergo  uec  re. 

Resp.  Dato  antec,  nego  conseq.  Utriquc  vocabulo  quac- 
dam  ad  significandum  munus  sacerdotale  vis  propria  inest; 
nam  „untun  —  ait  Beda  —  sapientiae  maturitatem,  aliud  in- 
dustriam  curae  pastoralis  significata.  Hinc  sacerdotes  et  primi 
ct  secundi  ordinis  promiscue  presbyteri  et  episcopi  appella- 
bantur.  „Postmodum  tamen  —  inquit  S.  Thomas  —  ad  schisma 
vitandiun  nccessarium  fuit ,  ut  etiam  nomina  distinguerentur? 
ut  scl.  majores  dicerentur  episcopi,  minores  autem  presbyteri." 
11.  11.  quaest.  CLXXXIV.  art.  6.  ad  1. 

Obj.  II.  1.  Tim.  IV.  14.  Tiraotheus  ordinatus  esse  dicitur 
,,cum  impositione  maiuuun  presbyterii."  Atqui  Timotheus  ha- 
betur  episcopus,  Ergo,  cum  superiores  ab  inferioribus  non 
ordiuentur,  episcopus  non  est  presbytero  superior. 

Ixesp.  Dist.  majorem:  „cum  impositione  mauuum  presby- 
terii*1  excluso  episcopatu,  nego;  incluso,  subdistinguo,  ut  presby- 
teri  cooperareutur  essentialiter,  nego;  accidentaliter  propter 
solemnitatem,  iranseat.  Con?tat  presbytcri  nomen  fuisse  epi- 
scopis  et  sacerdotibus  ordinis  secundi  commune;  hinc  nihil  ex 
voce  presbyterii  probatur.  Res  ipsa  a  S.  Paulo  explicatur, 
cum  alio  loco  de  Timothei  ordinatioue  dixerit  „per  impositionem 
manuum  mearum11.     II.   Tim.  I.  6. 

Instabis.    In   S,  Scriptura   nusquam   apparet   episcopatus 

monarchicus,  seu  unus,  qui  potestate  ceteris  praecellens  tali 
ecclesiae  regendae  constituitur.  Atqui  episcopatus  in  ecclesia 
catholica  est  monarchicus.     Ergo. 

Resp.  Dist.  majorem:  Non  apparet  episcopatus  monarchi- 
cus  quantum  ad  perfectam  circumscriptionem  dioeceseon,  trans- 
eat;  secus,  nego.  Titus  enim  et  Timotheus  et  septem  episcopi 
ecclesiarum,  quos  Apocalypsis  designat,  episcopatu  monarchico 
functi  sunt.  Sed  haec  quidem  hactenus.  Hoc  autem  animad- 
vertendum  est,  aliud  esse  ipsam  potestat&m  episcopalem,  aliud 
legem  ecclesiasticam,  qua  singulis  episcopis  jurisdictionis  fines 
assignantur.  Ordinis  enim  potestatem  et  jurisdictionis  proxi- 
mam  saltem  capacitatem  a  Christo  conferri  in  aperto  est,  fiues 
autem  jurisdictionis  episcopis  pedetentim  constituti  sunt.  Quare 
ratione  sui  „potestas  sacerdotis  —  ait  S.  Thomas  —  natura- 
liter  et  ex  jure  divino  subditur  potestati  Episcopi,  cum  sit  im- 
perfecta  respectu  illius".     C.  Impugn.  cap.  IV. 

Urgebis.  Forsitan  episcopatus  ab  ideis  Judaico-Christianis 
et  Graeco-Romanis  originem  duxerit.  Ergo  ad  iustitutorem 
divinum  recurrendum  non  est. 

Resp.  Dist.  antecedens:  quantum  ad  essentialia,  nego; 
quantum  ad  accidentalia  quaedam,  transeat.  Et  nego  conseq. 
Sacerdotium  V.  T.  hierarchiae  catholicae  umbra  fuit,  causa 
non  fuit.  Nec  refert,  quid  fieri  potuerit,  cum  factum  institu- 
tionis  divinae  adversus  hypotheses  quascunque  probavimus. 
Si  quis  tamen  dixerit,  ecclesiam  Judaeos  vel  Romanos  in  acci- 
dentalibus  quibusdam  secutam  esse,  v.  g.  Romanos  in  descri- 
bendis  provinciis  ecclesiasticis,  non  repugno. 

Obj.  III.  S.  Hieronymi  auctoritas  magua  est.  Atqui  san- 
ctus  docet,  „eosdem  esse  Presbyteros  quos  Episcopos".  Ep.  146. 
ad  Evangelum.    Ergo. 

Resp.  Dist.  majorem:  S.  Hieronymi  auctoritas  magna  est, 
concedo;  major  quam  consensus  communis  patrum,  nego.  Et 
dist.  minorem:  secundum  quid,  concedo;  simpliciter,  nego.  Est 
sane  presbyter  idem  quod  episcopus  secundum  primitivam 
nominis  communitatem  et  potestatem  consecrandi  Corpus  Christi; 
verum  si  presbyter  et  episcopus  considerentur  secundum  pro- 
priam  rationem  suae  speciei  procul  dubio  diflPerunt.     S.  Hiero- 

nymus  moleste  ferens  diaconum  a  nonnullis  presbytero  prae- 
ferri,  dignitatem  presbyterorum  extollit  eaque  munera,  quae 
plura  atque  inprimis  circa  Christi  Corpus  et  Sanguinem  pres- 
byteris  sunt  cum  episcopis  communia,  potissimum  illustrat. 
Quod  non  absurdum  est,  modo  ne  absolute  potestatis  aequa- 
litas  adstruatur. 

Instabis.  S.  Hieronymus  alibi  scripsit:  „antequam  diaboli 
instinctu  studia  in  religione  fierentet  diceretur:  „ego  sum  Pauli, 
ego  Apollo,  ego  autem  Cepbae"  (cf.  I.  Cor.  I.  12.) ,  communi 
Presbyterorum  consilio  ecclesiae  gubernabantur.  Postquam 
vero  uuusquisque,  quos  baptizaverat,  suos  putabat  esse,  non 
Christi,  in  toto  orbe  decretum  est,  ut  unus  de  Presbyteris  Electus 
superponeretur  ceteris,  ad  quem  omnis  ecclesiae  cura  per- 
tineret  et  scbismatum  semina  tollerentur."  In  Titum  I.  5. 
Ergo  episcopatus  humano  tantum  consensu  inductus  est. 

Resp.  Dist.  antecedens:  Decreto  ecclesiastico  constitutus 
est  episcopatus,  id  est,  aliquis  itsus  jurisdictionis  episcopalis, 
concedo;  ipsa  dignitas  episcopalis,  nego.  Et  nego  conseq. 
S.  Hieronymus  institutionem  divinam  potestatis  episcopalis  in 
se  non  negasse  videtur,  etsi  quorundam  adversariorum  audacia 
notusque  doctoris  animi  impetus  effecerint,  ut  nonnulla  fortius 
quam  diligentius  dixisse  censeatur.  At  a)  adjuucta,  h)  con- 
textus,  c)  aliae  sancti  sententiae  ponderentur  necesse  est. 

a)  Adjuncta  sunt  1°  adversariorum  audacia;  2°  ardor 
Hieronymi;  3°  honor  ab  ecclesia  sancto  doctori  praestitus; 
ab  ecclesia,  inquam,  quae  Collutho  et  Aerio  strenue  obstitit. 
Quibus  adjunctis  tam  sententiarum  intemperantia  quaedam 
verbalis  quam  sinceritas  doctrinalis  explicantur. 

b)  Contextus.  1°  Sanctus  doctor  sententiae  suae  intem- 
perantiam  corrigens,  mox  subdit:  „ita  episcopi  noverint  se 
magis  consuetudine,  quam  dispositionis  Dominicae  veritate, 
presbyteris  esse  majores."  In  Tit.  1.  c.  Dispositionem  igitur 
Dominicam,  cum  „magis"  dicat,  non  excludit.  2°  Potestatem 
ordinandi  episcopis  exclusive  tribuit:  „episcopi,  —  inquit  — 
qui  habent  constituendi  presbyteros  per  urbes  singulas  potesta- 
tem;u  atque  iterum:  „quid  enim  facit,  excepta  ordinatione}  epi- 
scopus  quod  presbyter  non  faciat?"   3°  Idem  ait:  „quod  Aaron 

et  filii  ejus  atque  Levitae  in  templo  fuerunt,  lioc  sibi  episcopi 
et  presbyteri  ct  diaconi  vindiccut  in  ecclesia." 

c)  Aliae  sancti  doctoris  seutentiae.  1°  Docet  ab  ipsis 
apostolis  ordinatos  episcopos:  „Quod  et  fecerunt  apostoli,  per 
singulas  provincias  ordinanUs  presbyteros  et  episcopos."  ln 
Matth.  XXVI.  2°  „Omnes  episcopi  apostolorum  successores 
sunt"  (ep.  146.);  „Apud  nos  apostolorum  locum  episcopi  tenent." 
Ep.  41.  3°  Adv.  Jovin.  I  scribit:  „episcopus,  presbyter  et 
diaconus  non  sunt  meritorum  nomina,  sed  officii;"  atquc 
o.  c.  II.:  „In  V.  Testamento  et  in  Novo  alinm  ordinem  ponti- 
fex  tenet,  alium  sacerdos,  alium  Levitae."  4°  Charisma  pecu- 
liare  S.  Spiritus  in  episcopo  videt:  „Si  quaeramus  quare  in 
ecclesia  baptizatus,  nisi  per  manus  episcopi  non  accipiat  Spiri- 
tum  Sanctum:  disce  hanc  observationera  ex  ea  auctoritate 
descendere,  quod  Spiritus  Sanctus  ad  apostolos  descendit." 
Dial.  adv.  Lucifer.  IX  5°  Denique  sanctus  doctor:  „Naufra- 
gium  —  inquit  —  iu  portu  fecerunt,  quicunqne  docent  nihil 
inter  episcopum  et  presbyterum  interesse  eandemque  esse 
dignitatem  et  mittentis  et  missi."     Adv.  Joan.  Hieros.  XXX VII. 

Urgebis.  Hieronymus  episcopum  electionc,  nou  ordina- 
tione  cons'itui  ostendit,  cum  dixit:  „Alex;indriae  a  Marco 
evangelista  usque  ad  Heraclam  et  Diouysium  episcopos  semper 
presbyteri  unum  ex  se  electum  in  excclsiori  gradu  collocatum 
episcopum  nominabant;  quomodo  si  exercitus  impcratorem  facit 
aut  diaconi  eligant  de  se,  quem  industrium  noverint  ct  archi- 
diaconum  vocent.  Quid  enim  facit  excepta  ordinatione  epi- 
scopus,  quod  presbyter  non  faciat?"  Ep.  ad  Evaugelium.  Ergo 
cpiscopus  non  est  ex  institutione  Christi  presbyteris  superior. 

Resp.  Dist.  antecedens:  Illud  Hieronymianum  ordinationem 
excludit,  nego;  praxin  eligendi  refert,  subdistinguo:  Alexandrinis 
peculiarem,  transert;  communem,  nego.  1°  Sanctus  doctor  in 
epistola  ad  Evangelium,  ut  presbyterorum  dignitatem,  a  nou- 
nullis  aliquantisper  neglectam,  tueatur,  ea  studiosius  aftiftgit, 
quibus  presbytcri  ad  episcopos  magis  acceduut.  At  ordina- 
tionem  ab  co  nou  negari  tnm  ex  iis  patet ,  quac  modo  ad 
germanam  doctoris  sententiam  apcriendam  ex  ejus  opcribus 
descripsiraus ;    tum  ex  eo  quod  sanctus  iu  ipso  textu,  qui  ob- 

jicitur,  ait:  „Quid  enim  facit  excepta  ordinatiom  episcopus, 
quod  presbyter  non  faciat?"  Comparatio  autem  electionis  epi- 
scopi  ct  arcbidiaconi  similitndiiris  comparatio  est,  uon  aequali- 
tatis.  2°  Quae  de  praxi  Alexandrinis  peculiari  dicuntur,  si 
subobsciira  videantur,  ex  historia  ecclesiae  Alexandriuae  ex- 
plananda  suut.  Jam  vero  episcopos  Alexandrinos  ante  Hera 
clam  (f  247)  et  Diouysium  (f  265)  baud  aliter  ac  Hiero 
solymitanos  et  Romanos  antistites  ordinatos  esse,  historiac 
prodiderunt.  Cf.  Euseb.  II.  E.  III.  14.  21.;  IV.  1.  ctc;  Atban. 
Apo1.  III.;  Const.  apos'.  VIII.  45.  3°  Etiamsi  Hieronymus 
ea  quandoque  scripsisset,  quibus  ad  adversariorum  seuteutiam 
accedere  videretur,  cousensus  antiquitatis  H'eronymi7  nou  eccle- 
siae;  errorem  convinceret. 


ARTICULUS  VIII. 
Utrum  forma  regiminis  ecclesiastici  sit  monarchica. 

I.  Regiminis  formae  plures.  Res,  de  qua  nunc  quae 
ritur,  argumentis  suis  propriis  confirmabitur ,  cum  de  piimatu 
8.  Pelri  ac  Romanorum  Pontificum  agendum  erit.  At  vero, 
M  via  ct  ratione  progredianmr ,  boc  loco  vera  sententia  de 
forma  regiminis  ecclesiastici  exponenda  videtur.  Quo  fu- 
turum  est ,  ut  tota  ecclesiae  constitutio  in  uuo  conspectu 
ponatur. 

Et  primo  quidem  sunt  diversa  regim;na,  quorum  uuum  est 
democratia  seu  regimen  populi;  alteriim  aristocratia  seu  prinei- 
patus  optimorum  vel  optimatum;  tertium  monarchia,  quac  est 
regimen  unius.  Praeterea  possunt  ex  permixtione  duarum  aut 
trium  illarum  formarum  regimina  mixta  oriri.  Cf.  S.  Tbom. 
1.  H.  quaest    XCV.  art.  4.;  De  regim.  princ.  lib.  I.  cap.  I. 

II.  Monarcbiae  forma  quadruplex.  Monarcbiam  dixi- 
mus  esse  regimen  unius.  Igitur  in  quacunque  monarcbla,  quac 
jure  meritoque  eo  nomine  insignitur,  suprema  potestas 
socialis  in  uno  est.  Potestas  porro  suprema  aut  in  uno  tota 
est  et  indivisa,  aut  collective  et  per  divisionem:  si  primum 
monarcbia  simplex  audit;  sin  aliter  mixta  dicitur. 

Monarchia  simplex  in  absolutam  et  temperatam  subdivi- 
ditur.  Absoluta  ea  dicitur,  in  qua  princeps  supremam  pote- 
statem  solus  et  ita  habet,  ut  illius  potestas  nullis  constitutis 
legibus  fundamentalibus  positivis  societatique  determinatae  pro- 
priis  coarctetur.  Temperata  dicitur,  quando  „unus  —  ait  Zi- 
gliara  —  imperat  cum  potestate  leges  ferendi,  sed  intra  limites 
legum  fundamentalium,  quas  societas  praehabet,  quas  imperator 
praesupponit,  et  quas  proinde  nullo  jure  potestas  socialis  abolere 
aut  ipsis  contradicere  potest,  sed  juxta  ipsas  ferre  leges  pro 
bono  commuui  societatis  sibi  commissae.  Iromutare  autem 
ipsas  leges  fundamentales  possunt  quidem  communi  consensu 
princeps  et  populus,  si  leges  illae  sint  ab  ipsis,  si  autem  ab 
ipsis  solis  non  sint  (ex.  g.  leges  naturae),  non  possunt  eas 
iramutare."  Propaedeutica,  lib.  IV.  cap.  XI. 

Monarchia  mixta  dividitur  in  eam ,  quae  vulgo  mixta 
dicitur  et  in  repraesentativam.  In  illa  mixta  „rex  gubernat, 
sed  non  solus,  quia  potestas  legislativa  ut  tota,  residet  in 
corpore  illo  politico,  cujus  rex  est  pars  solummodo,  quamvis 
sit  pars  principalis."  Zigliara,  1.  c.  Quam  hoc  loco  mixtam 
appellamus,  eam  monarchiam  alii  temperatam  vocant;  haec 
autem  vocum ,  non  conceptuum ,  diversitas  est.  Monarchia 
repraesentativa  improprie  monarchiadicitur;  in  ea  enim  aucto- 
ritas  socialis  non  principi  sed  populo  tribuitur  eligunturque  a 
populo  deputati,  qui  nomine  et  auctoritate  populari,  ipsis  dele- 
gata,  leges  feraut. 

III.  Notio  monarchiae  ecclesiasticae.  Quoniam  mo- 
narchia  in  regimine  unius  consistit,  nihil  refert,  utrum  unus 
ille,  qui  gubernet,  rex  appelletur  an  imperator,  consul  aut 
praeses.  Quapropter  in  ordine  quoque  ecclesiastico  monarchiam 
speculari  possumus,  quae  est  plenitudo  snpremae  potestatis 
ecclesiasticae  in  solo  Romano  Pontifice.  Cujus  quidem  monar- 
chiae  rationem  dilucide  intelligemus,  si  mentem  in  sequentibus 
defixenmus. 

1°  Monarchia  ecclesiastica  simplex  est.  Quidquid  euim 
potestatis  competit  episcopatui,  id  eminentiori  modo  iuest  in 
Pontifice  Romano,  qui  proinde  potestatem  supremam  habet, 
totam  et  indivisam.    2°  Ea  monarchia  temperata  est;  eo  scilicet 

sensu,  quo  vocem  temperatae  explicavimus.  Temperatur  autem 
Pontificis  potestas  per  legem  Evangelicam  fixaque  statuta 
Christi.  3°  Mouarchia  ecclesiastica  divinitus  in  Petro  ejusque 
successoribus  constituta  est;  ita  fit,  nullius  ut  auctoritate  eccle- 
sia  aliam  sibi  regiminis  formam  assumere  possit. 

Quaerc8 ,  utrum  ecclesiae  forma  arisiocratica  et  demo- 
cratica  dici  debeat.  Respondeo  posse  ecclesiae  formam  ita 
nominari  non  proprie  ob  permixtionem  aliqnam  aut  divisionem 
potestatis  supremae,  sed  sensu  quodam  latiori.  „Forma  cccle- 
siae  —  ait  Zephirinus  Gonzales  —  est  .  .  .  Aristocratica, 
quatenus  Christi  vicarius  in  partem  sollicitudinis  et  ministerii 
gubernationis  adsciscere  tenetur  Episcopos,  quos  Spiritus  sanctus 
posuit  regere  Ecclesiam  Dei.  Democratica  .  .  .,  tum  quatenus 
summus  Pontifex  electione,  non  jure  haereditario,  creatur,  tnm 
etiam  quia  et  ipse,  et  Episcopi,  et  sacerdotes  cum  aliis  ministris, 
ex  omni  populo,  tribu,  lingua,  ac  ex  quavis  conditione  as- 
sumuntur."     Philos.  element.  III.  sect.  II.  cap.  I. 

IV.  Errores  circa  constitutionem  ecclesiae. 
1°  Errores  democratici.  a)  Ineunte  saeculo  XIV.  Marsilius 
Menandrinus,  Patavinus  dictus,  ac  Joannes  de  Janduno,  doctorcs 
Parisienses,  edito  libro,  qui  Defensorium  pacis  inscribitur, 
potestatem  ecclesiasticam  originaliter  in  fidelium  communitate 
esse  asseruerunt.  Novatores  saeculi  XVI.,  rejecta  hierarchia 
et  conficto  sacerdotio  universali,  democraticam  prorsus  con- 
ceperunt  eccJesiam.  b)  Neque  mediocriter  democratiam  resipit 
eorum  error,  qui  potestatem  ecclesiasticam  immediate  populo 
collatam  esse  contendunt,  sed  necessario  transferendam  in 
pastores ,  quorum  gradus  ab  ipso  Christo  determinati  sunt. 
c)  Denique  error  est  asserere  potestatem  ecclesiasticam ,  etsi 
populo  non  collatam,  valide  tamen  exerceri  non  posse  inde- 
pendenter  a  populo:  sive  ponatur  dependentia  juridica ,  quae 
populi  concursum  postulat  aut  antecedeniem  in  eligendis  pasto- 
ribus  aut  consequentem  in  acceptandis  legibus;  sive  dependentia 
moralis,  qua  efficitur,  ut  electiones  et  leges  inconsulto  populo 
validae  illae  quidem  sed  cum  irrogata  populo  injuria  fiant. 

2°  Errores  aristocratici,  a)  Presbyterorum  gradum  et 
potestatem,   sublato   divino   episcoporum   ordine,   plus   aequo 

extulerunt  presbyteriani  et  alii,  quos  hujus  quaestionis  art.  7. 
uouiinavimus.  b)  Aristocraticus  etiam  error  est  doctrina,  quae 
statuit,  „reiormationem  abusuum  circa  ccclesiasticam  disciplinam 
in  Synodis  dioccesanis  ab  Episcopo  et  parochis  aequaliter 
pendere  ac  stabiliri  debere";  similiter  doctrina,  „qua  parochi 
aliive  sacerdotes  in  Synodo  congregati  pronnntiantur  una  cum 
Episcopo  judices  jidei ,  et  simul  innuitur  judicium  in  causis 
fidei  ipsis  competere  jure  proprio,  et  quidem  etiam  per  ordi- 
nationem  accepto";  quae  utraque  doctrina  a  Pio  VI.  damnata 
est.  Cf.  Constitutionem  Auctorem  jidei,  prop.  9.  et  10.  c)  Cujus 
secundi  erroris  similis  est  tertius,  quo  parochorum  potestas 
immcdiate  a  Christo  esse  perhibetur,  atque  episcoporum  aucto- 
ritas  in  negotiis  parochialibus  extraordinaria.  d)  Alius  est 
error  Gallicanorum,  qui  plenitudinem  potestatis  supremae  non 
in  solo  Romano  Pontifice,  sed  in  eo  cum  corpore  episcoporum 
aut  cum  parte  saltem  eorum  minori  residere  censuerunt. 

3°  Errorem  democraticum  et  aristocraticum  conjunxit 
a)  Edmundus  Richer,  syndicus  Sorbonae  Parisiensis.  Hic  a. 
1611  librum  edidit  De  ecclesiactica  et  politica  potestate,  in  quo 
asseritur,  1°  jurisdictionem  proprie,  primario  et  essentialiter 
datam  esse  populo,  ministerialiter  Summo  Pontifici  et  epi- 
scopis;  2°  potestatem  ministerialem  Pontificis  coarctari  potestate 
ministeriali  episcoporum;  3°  leges  sive  in  conciliis  editas  sive 
extra  indigere  acceptatione  populi;  4°  organa  populi  relate  ad 
episcopos  esse  presbyteros  curatos.  Richer  damnatus  se  sub- 
jecit,  et  obiit  a.  1631.  —  b)  Marcus  Antonius  de  Dominis 
(1566—1624)  in  opere ,  quod  est  De  republica  ecclesiastica 
contra  primatum  Papae,  asseverat,  1°  jus  eligendi  ecclesiae 
ministros  jure  divino  competere  populo;  2°  episcopos  potestati 
Papae  non  subjici.  —  c)  Erupit  error  vehementius  a.  1763, 
cum  ederetur  opus,  quod  inscribitur:  Justini  Febronii  Juris- 
consulti  de  statu  Ecdesiae ,  et  de  legitima  potestate  Romani 
Pontificis  liber  singidaris,  ad  reuniendos  dissidentes  in  religione 
Christianos  compositus.  Nicolaus  de  Hontheim ,  episcopus 
suffraganeus  Trevirensis ,  ficto  sub  nomine  Febrouii  veram 
doctrinam  de  ecclesiae  constitutioue  oppugnavit  acriter  atque 
errorcs  suos,  ab  eruditissimis  viris  diligentissime  refutatos,  sub 

ementitis  nominibus  Justiuiani  novi ,  Joannis  Clerici ,  Auli 
Joidani  defendit.  Febronius  illuc  spcctat,  1°  ut  populus  in 
partein  potestatis  ecclcsiasticae  veniat;  2°  ut  episcoporuni 
polestas  plus  justo  extollatur;  3°  ut  deprimatur  auctoritas 
Komani  Pontificis.  A  Febronio  capitalc  malum  Febronianismi 
ortuin  est,  quo  ecclesiasticam  constitutioucm  subvertere  civilique 
potentatui  ecclesiam  tradere  non  pauci  conati  sitnt.  Sed  de 
violatione  libertatis  ecclesiasticae  alias. 
Jam  sensu  exposito  probatur 

Thesis :    Forma  regiminis  ecclesiastici  est  mouarchica. 

Argunienta. 

Arg.  I.  Monarchica  dicitur  ea  forma  regiminis,  qua  tota 
potestatis  plenitudo  penes  unum  residet.  Potestatis  autem 
spiritualis  plenitudo  tota  divinitus  data  est  uni  Petro  ejusque 
in  primatu  successoribus,  Pontificibus  Romanis.  Ergo.  Probatur 
minor  ex  disputationibus  de  primatu  instituendis.  Cf.  quaest.  XV. 

Objeotionee'. 

Obj.  I.  Iu  coucilio  Hierosolyinis  ab  Jipostolis  habito  de- 
cretum  a  laicis  etiam  sancitum  est.  Ergo  bac  aetate  eccle- 
siasticus  ordo  fuit  democraticus.  Prob.  antec.  Act.  XV.  22. 
decretum  de  legalibus  mittendum  hunc  in  modum  narratur: 
„Tuuc  placuit  Apostolis,  et  senioribus  cum  omni  Ecclesia,  eligere 
viros  ex  eis,  et  mittere  Antiochiam  cum  Paulo  et  Barnaba, 
Judam,  qui  cognominabatur  Barsabas,  et  Silam." 

Resp.  Nego  antec.  et  probationem  dist.:  decretum  missum 
est  cum  plaitsu  omnis  ecclcsiae  seu  laicorum,  conc;  sancitum 
per  laicos,  nego.  Decreti  sanctionem  apostolis  et  senioribus 
seu  presbyteris  tributam  esse,  probatur  a)  cx  decreti  titulo: 
nApostoli  et  seniores  fratres ,  his,  qui  sunt  Antiocbiae,"  etc. 
Act.  XV.  23.;  b)  ex  cap.  XVI.  4.,  ubi  Paulus  et  Timotheus 
leguntur  tradidisse  civitatibus  „custodire  dogmata,  quae  erant 
decrcta  ab  Apostolis  et  senioribns,  qui  erant  Jerosolymis".  Item 
eap.  XV.  2.  et  v.  6.  quaestio  apostolis  et  presbyteris  dirimenda 
tribuitur. 

Instabis.     In  textu   graeco    recepto  Antiochiam  scripsisse 

leguntur  „Apostoli  et  seniores  et  fratres,  xal  oi  ddtXyol.  Ergo 
in  decreto  sanciendo  laici  non  nihil  valuerunt. 

Resp.  Data,  non  concessa,  lectione  textus  recepti,  nihil 
sequitur.  Etenim  cum  multitudo  seu  laici  in  casu  concilio 
mater ialiter  adfuissent,  non  formaliter ,  id  est,  ut  testes  f  non 
tanquam  judices ,  in  litteris  ad  ecclesias  multitudinis  mentio 
quaedam  haberi  potuit:  id  scilicet  ad  narrationem  rei  gestae,  non 
ad  vim  decreti  pertiuebat.  Sanctionem  autem  decreti  non  nisi 
ad  apostolos  et  presbyteros  pertinere,  ter  significatur.  Namque 
a)  Paulus  et  Barnabas  adscenderunt  „ad  Apostolos  et  presbyteros 
in  Jerusalem,  super  hac  quaestioneu  XV.  2.;  b)  eodem  capite 
v.  6.  S.  Lucas  narrat:  „Conveneruntque  Apostoli  et  seniores 
videre  de  verbo  hoc"  c)  similiter  XVI.  4.  memorantur  dogmata, 
quae  erant  „decreta  ab  Apostolis  et  senioribus".  Quodsi  res 
aliquam  dubitationem  haberet,  textus  plurimi,  quos  art.  4.  pro 
constitutione  ecclesiae  hierarchica  adduximus,  nihil  dubii  relin- 
querent. 

Non  conce8simus  lectionem  recepti:  xul  oi,  et  fratres;  quia 
5  antiquissima  et  optima  manuscripta,  NABCD,  hoc  est,  codex 
Sinaiticus  Petropolitanus  saec.  V.,  Alexandrinus  Londin.  saec.  V.; 
Vaticanus  saec.  IV.,  Ephraemi  Syri  rescriptus  Parisiensis  saec.  V. 
et  Bezae  Cantabrigiensis  graecus  et  latinus  saec.  VI.  omittunt 
xal  o*;  omittitur  etiam  in  Itala,  Vulgata  et  Armenica;  similiter 
a  protestantibus  Mill,  Griesbach,  Lachmann,  Bornemann,  Butt- 
mann  et  a  Tischendorf  in  editione  octava  critica. 

Obj.  II.  Si  jus  est,  praepositos  ecclesiasticos  a  fidelium 
multitudine  eligi,  constitutio  democratica  habetur.  Matthiam 
autem  apostolum  et  septem  diaconos  a  multitudine  electos, 
Act.  I.  15 — 26.  et  VI.  3 — 5.  scriptum  videmus.  Coustitutio 
igitur  ecclesiae  primitivae  democratica  fuit. 

Resp.  Dist.  majorem:  Si  jus  illud  eligendi  divinum  est, 
conc;  si  concessio  apostolica,  nego.  Dist.  et  minorem:  multi- 
tudo  Matthiam  et  diaconos  elegit  jure  divino,  nego;  ex  con- 
cessione  apostolica,  subdist.:  voto  consultativo,  conc;  voto 
decisivo,  nego.  Profecto  jus  cujuscunque  suffragii  populo  divi- 
nitus  concessum  non  nisi  gratis  asseritur.  ln  casu  ratio  ad 
fideles   interrogandos   specialis   cernitur.     Oportebat   enim   in 

Judae  locum  suffici  unum  ex  his  viris,  qui  cum  apostolis  fuerant 
congregati  in  omni  —  inquit  Scriptura  —  tempore,  quo  intravit 
et  exivit  inter  nos  Dominus  Jesus,  incipiens  a  baptismate  Jo- 
annis  usque  in  diem  qua  assumptus  est"  Act.  I.  21,  22.  Dia- 
conorum  constituendorum  occasio  fuit  murmur  sedandum;  quare 
duodecim  prudenter  multitudini  dixerunt:  Considerate  ergof  fra- 
treSj  viros  ex  vobis  boni  testimonii  septem.  Act.  VI.  3.  Hodie 
proclamationes  fieri  solent,  ut  promovendorum  ad  ordines  ido- 
neitas  magis  pateat. 

Instabis.  Est  apud  S.  Cyprianum:  „quod  et  ipsum  vide- 
mus  de  divina  auctoritate  descendere,  ut  sacerdos  plebe  prae- 
sente,  sub  omnium  oculis  deligatur,  atque  idoneus  publico  ju- 
dicio  ac  testimonio  comprobetur."  Ep.  68.  Ita  fit,  ut  in 
eligendis  ecclesiae  ministris  populi  concursus  divina  auctoritate 
requiratur. 

Resp.  Dist.  antec:  a  S.  Cypriano  concursus  plebis  dicitur 
„de  divina  auctoritate  descendere"  praeceptive,  nego;  exem- 
plariter,  subdist.:  concursus  testimonii,  conc;  concursus  electio- 
nis,  nego.  Sanctus  doctor  vult,  ut  electio  coram  populo,  non 
a  populo,  fiat,  idque  ut  plebis  praesentia  valeat  ad  testimonium. 
Haec  autem  praxis  sensu  latiori  de  divina  auctoritate  descen- 
dere  perhibetur,  in  quantum  exemplo  V.  T.  et  consecratione 
Eleazari,  Aaronis  filii  (Num.  XX.),  commendari  visa  est.  At 
clericorum  probatio  aliis  etiam  modis  convenienter  fieri  potest. 
Neque  Cypriani  temporibus  praesentia  populi  semper  est  ad- 
hibita,  sed,  ut  sancti  verbis  utar,  „fere  per  provincias  univer- 
sas".  Atque  concilium  Carthaginense  III  statuit:  „Nullus 
ordinetur  clericus  nisi  probatus  vel  episcoporum  examine,  vel 
populi  testimonio.u  Can.  XXVIII.  Cf.  Leo  M.,  ep.  6.  (alias  10.)  n.  4. 

Quaestio  IV. 

De  ecclesia,  societate  perfecta. 

Haec  disputatio  de  ecclesia,  societate  perfecta  et  com- 
pleta,  controversiarum  nostrarum  cardo  habetur.  Et  jure  qui- 
dem.  Complet  enim  demonstrationem  institutionis  et  constitu- 
tionis  ecclesiae;  simul  et  earum  quaestionum,  quibus  ecclesiae 
libertatem  potestatemque  probandam  suscipiemus,  fundamentum 
est.  Et  ne  longum  sit,  in  antecessum  unum  hoc  dico,  non 
arbitrio  humano,  sed  divina  institutione  conditam  esse  ecclesiam. 
Quo  igitur  appareat,  utrum  Christi  ecclesia  sit  societas  perfecta, 
ille  audiendus  est,  qui  dixit:  Data  est  mihi  omnis  potestas  in 
caelo,  et  in  terra.     Matth.  XXVIII.  18.     Quaeritur   autem: 

Primo.     Utrum  ecclesia  sit  societas  perfecta. 

Secundo.     Utrum  ecclesia  sit  societas  ubique  legalis. 

ARTICULUS  I. 
Utrum  ecclesia  sit  societas  perfecta. 

I.  Notio  societatis.  Societas  est  ^adunatio  hominum 
—  ait  S.  Thomas  —  ad  aliquid  unum  perficiendum:  et  ideo 
secundum  diversa,  ad  quae  perficienda  societas  ordinatur, 
oportet  societates  distingui,  et  de  eis  judicari:  cum  judicium 
uniuscujusque  rei  praecipue  sumatur  ex  fine.  Et  inde  est  quod 
philosophus  in  VIII.  Ethicorum  diversas  communitates  distin- 
guit,  quae  nihil  aliud  sunt  quam  societates  quaedam  secundum 
diversa  officia,  in  quibus  homines  sibi  invicem  communicant: 
et  secundum  has  communicationes,  amicitias  distinguit,  sicut 
eorum  qui  simul  nutriuntur,  vel  qui  simul  negotiantur,  aut 
aliquod  aliud  negotium  exercent."  C.  impugnantes,  cap.  III. 
Quibus  verbis  tria  manifesta  sunt. 

1°   Tria    cujuscunque    societatis   proprie   dictae   elementa 

sunt  a)  multitudo;  b)  finis  communis  seu  „adunatio  .  .  .  ad 
aliquid  unum  perficiendum";  c)  auctoritas,  ex  qua  oritur  „adu- 
natio"  et  motio  ad  bonum  commune. 

2°  Secundum  fines  diversos  possunt  diversae  esse  socie- 
tates,  puta  ad  negotiandum,  ad  iugenium  excolendum,  ad  am- 
plexanda  consilia  evangelica.     Cf.  S.  Thom.  1.  c. 

3°  Sicut  corpus  humanum  est  organismus  physicus,  ita 
societas  est  organismus  moralis.  Hujus  autem  organismi  per- 
fectio  tanto  major  est,  quanto  magis  complete  necessaria  ad 
vitam  in  se  continet.  Hinc  S.  Thomas  distinguit  tres  socie- 
tates,  domum,  civitatem  et  regnum,  quod  ab  eo  appellatur 
„communitas  consummationis".     ln  Matth.  XII.  25. 

n.  Notio  societatis  perfectae.  Perfectio  societatis 
considerari  potest  1°  in  perfectione  individuali  suorum  mem- 
brorum;  2°  in  usu  suorum  jurium,  qui  diverso  gradu  tran- 
quillus  et  fortis  esse  contingit;  3°  in  ipsa  indole  sociali.  Nobis 
propositum  est  indagare,  utrum  ecclesia  perfecta  seu  completa 
sit  in  ipsa  ratione  societatis.  Societas  autem  est  organismus 
quidam  moralis.  Jam  vero  completus  organismus  in  ordine 
physico  consummate  habetur,  si  organismus  hujusmodi  non 
est  pars,  nec  in  ordine  suo  per  se  insufficiens,  sed  ipse  totum 
aliquod  et  in  ordine  suo  sufficientia  vitae  praeditus.  Hoc  dici 
potest  de  organismo  morali,  qui  vocatur  societas.  Cujusmodi 
organismus  consummate  non  hubetur,  si  societas  quaedam  est 
pars,  puta  bonum  unius  domus,  quod  ordinatur  ad  bonum 
unius  civitatis  (cf.  S.  Thom.  I.  II.  quaest.  XC.  art.  3.  ad  3.); 
aut  in  ordine  suo  per  se  insufficiens,  velut  ordines  religiosi, 
qui  sufficientiam  vitae  supernaturalis  ab  ecclesia  obtinent. 
Quae  cum  ita  sint,  facile  intelligi  potest  haec  regula,  quam 
statuit  S.  Thomas:  noportet  quod  tanto  sit  perfectior  multitu- 
dinis  societas,  quanto  magis  per  se  sufficiens  erit  ad  neces- 
saria  vitae."  De  regimine  principum,  lib.  I.  cap.  I.  Et  quo- 
niam  haec  sufficientia  stricto  sensu  in  regno  seu  in  statu 
reperitur,  in  ordine  temporali  non  nisi  status  societas  perfecta 
et  completa  habetur  seu,  ut  ait  S.  Thomas,  „communitas  con- 
summationis".  Denique  haec  suificientia  seu  independentia 
intrinseca    necessario    exigit  independentiam   extrinsecam.     Se- 

quitur  societatem  perfectam  esse,  quae  in  ordine  suo  per  se 
sufficiens  ab  alia  nulla  dependeat;  dependens  enim  in  ordine 
suo  societas  perfecta  non  erit,  sed  instar  collegii. 

III.  Status  quaestionis.  Quaeritur,  utrum  Christi 
ecclesia  sit  societas  perfecta,  hoc  est,  ut  ex  supra  dictis  in- 
telligitur,  utrum  sit  societas  in  ordine  suo  per  se  sufficiens  et 
ab  alia  minime  dependens.  Dixi:  in  ordine  suo,  id  est,  in 
ordine  vitae  spiritualis  et  supernaturalis;  per  se  sufficiens,  id 
est,  quae  media  necessaria  et  utilia  ad  aeternam  animarum 
salutem  procurandam  divinitus  in  se  affatim  continet;  ab  alia 
minime  dependens,  id  est,  tota  sui  juris  nullique  societati  sive 
in  esse  sive  in  operando  subordinata.  Haec  vero  sufficientia 
in  se  seu  intrinseca  independentia  et  independentia  extrinseca  con- 
junctasunt.  Proinde  probata  exsistentia  independentiae  intrin- 
secae  sequitur  altera,  quae  in  illa  fundatur;  manifestata  autem 
jure  independentiae  extrinsecae  cognoscitur  intrinseca,  sine  qua 
extrinseca  esse  nequit.  Organismus  denique  ecclesiae  seu 
perfectio  ejus  intrinseca  in  genere  societatis  ex  ecclesiae  fine 
certissime  cognoscitur.  Rerum  enim  natura  et  organismus 
fini  rerum  omnino  respondet.  Idque  eo  magis  de  ecclesia 
dicitur,  quod  Christus  dilexit  Ecclesiam ,  et  seipsum  tradidit 
pro  ea.     Eph.  V.  25. 

IV.  Ecclesiae  doctrina.  Ut  vetustiora  ecclesiae  judicia 
praeteream,  duorum  tantum  Summorum  Pontificura  sententias 
de  ecclesia,  perfecta  societate,  profero.  Pius  IX.  notavit  hanc 
propositionem:  „Ecclesia  non  est  vera  perfectaque  societas 
plane  libera,  nec  pollet  suis  propriis  et  constantibus  juribus 
sibi  a  divino  suo  Fundatore  collatis,  sed  civilis  potestatis  est 
definire,  quae  sint  Ecclesiae  jura  ac  limites,  intra  quos  eadem 
jura  exercere  queat."  Syll.  prop.  19.  Leo  XIII.  docet:  „distin- 
guitur  (ecclesia)  et  differt  a  societate  civili :  et,  quod  plurimum 
est,  societas  est  genere  et  jure  perfecta,  cum  adjumenta  ad 
incoluraitatem  actionemque  suam  necessaria,  voluntate  bene- 
ficioque  conditoris  sui,  omnia  in  se  et  per  se  ipsa  possideat." 
Encyel.  Immortale  Dei;  cf.  encycl.  Libertas,  20.  Junii  1888; 
Sapientiae  christianae,  10.  Januarii  1890. 

Thesis:  Ecclesia  est  perfecta  societas. 

Arguraenta. 

Arg.  I.  Perfecta  societas  est,  quae  in  ordine  suo  per  se 
sufficiens  ab  alia  nulla  dependet.  At  talis  est  ecclesia  Christi. 
Ergo  Cbristi  ecclesia  est  perfecta  societas.  Probatur  minor.  a)  Est 
per  se  sufficiens  in  ordine  suo  spirituali.  Etenim  si  Christus 
dedit  finem,  dedit  et  omnia  media  necessaria.  Jam  vero  Christi 
voluntate  finis  ecclesiae  est,  ut  omnes  homines  in  ea  et  per 
eam  sanctificentur,  ut  patet  ex  quaest.  II.  art.  3.  Ergo  ecclesia 
media  ad  hunc  finem  necessaria  omnia  in  se  et  per  se  ipsa 
possidet.  —  Quare  S.  Thomas  exponens  ps.  XLV.  3.:  Fluminis 
impetus  laetificat  civitatem  Dei,  dixit:  „Haec  civitas  est  eccle- 
sia."  Ps.  LXXXVI.:  Gloriosa  dicta  sunt  de  te  civitas  Dei,  etc. 
Tria  sunt  in  ea  civitate,  quae  sunt  de  ejus  ratione.  Primum 
est  quod  sit  ibi  multitudo  liberorum  .  .  .  Secundum  est  quod 
habeat  sufficientiam  per  se.  In  vico  enim  non  inveniuntur 
omnia  necessaria  vitae  humanae  sanis  et  infirmis;  sed  in  civi- 
tate  oportet  invenire  omnia  necessaria  ad  vitam.  Et  haec 
sufficientia  est  in  ecclesia:  quia  quidquid  necessarium  est  ad 
vitam  spiritualem,  invenitur  in  ea.  Ps.  LXIV. :  Replebimur  in 
bonis  domus  tuae.     Tertium  est  unitas  civium:  „etc. 

b)  Ab  alia  nulla  dependet.  Si  ecclesia  dependeret  ab 
alia  societate,  subordinaretur  societati  illi  aut  ut  inferior  su- 
periori  aut  ut  pars  toti.  Neutrum  autem  admitti  potest.  Ergo. 
Non  ut  inferior,  quia  finis  ecclesiae  omnium  suyremus  est; 
scilicet  sulus  animarum  sempiterna;  non  ut  pars,  quia  finis 
ecclesiae  est  universalissimus ,  scilicet  sanctificatio  omnium 
populorum  in  uno  ovili  ecclesiae. 

Arg.  II.  S.  Scriptura  docet  a)  omnia  adjumenta  ad  salutem 
aeternam  commissa  soli  ecclesiae;  b)  ecclesiae  actionem  esse 
omnino  independentem.  Ergo  ecclesia  est  perfecta  societas. 
Prob.   antec. 

a)  Omnia  adjumenta  ad  salutem  aeternam  commissa  soli 
ecclesiae.  Dictum  est  enim  soli  ecclesiae:  docete  omnes  gentes, 
baptizantes  eos,  Matth.  XXVIII.  1.  9.;  Accipite  Spiritum  san- 
ctum:  quorum  remiseritis  peccata,  remittuntur  eis}  Joan.  XX.  20.; 
8oli  Petro:  tibi  dabo  claves  regni  caelorum,  Matth.  XVI.  19.; 
Pasce  oves  meas,  Joan,  XXI.  17.  etc. 

b)  Ecclesiae  actio  omnino  independens.  Sistitur  ecclesia 
ut  societas  distincta  et  independens  his  verbis:  Reddite  ergo, 
quae  sunt  Caesaris,  Caesari;  et  quae  sunt  Dei,  Deo,  Matth. 
XXII.  21.  Ostenditur  ecclesiae  potestas  nec  a  principibus 
neque  iis  mediantibus ,  sed  ipsis  etiam  invitis  accepta  et  ex- 
ercenda:  tradent  enim  vos  in  conciliis,  et  in  synagogis  vapu- 
labitis,  et  ante  reges  et  praesides  stabitis  propter  me.  Marc. 
XIII.  9.  Petrus  et  Joannes,  cum  iis  denuntiatum  esset,  ne 
omnino  loquerentur,  neque  docerent  in  nomine  Jesu,  responde- 
runt:  Si  justum  est  in  conspectu  Dei,  vos  potius  audire  quam 
Deum,  judicate,  Act.  IV.  19.  Apostolis  rursum  apprehensis, 
principi  sacerdotum  interroganti :  Praecipiendo  praecepimus 
vobis  ne  doceretis,  respondit  Petrus:  Obedire  oportet  Deo  magis 
quam  hominibus.  Act.  V.  29.  Apostoli,  cum  flagris  caesi  et  pro- 
hibiti  praedicare  dimissi  essent,  non  cessabant,  in  templo  et  circa 
domos  docentes,  et  evangelizantes  Christum  Jesum.    Act.  V.  42. 

Arg.  III.  Ex  traditione.  a)  Omnia  media  ad  salutem 
necessaria  soli  ecclesiae  concessa  esse,  facile  intelligitur  ex 
iis  veterum  testimoniis,  quibus  ecclesiae  finem,  quaest.  II. 
art.  3.  et  constitutionem  hierarchicam,  quaest.  III.  probavimus. 
Nec  minima  patrum  sententia  patrocinatur  iis,  qui  spiritualia 
non  plene  atque  integre  ecclesiae  tradita  esse  contendant. 

b)  De  independentia  ecclesiae  S.  Justinus:  „Neminem 
autem  esse,  qui  nos  in  Jesum  per  totum  orbem  terrarum  cre- 
dentes  exterreat,  et  in  servitutem  redigat,  in  promptu  est." 
Dialog.  cum  Tryphone,  CX.  S.  Ambrosius:  „lmperator  intra 
Ecclesiam,  non  supra  Ecclesiam  est."  Ep.  21.  S.  Gregorius 
Nazianzenus:  „Imperium  et  nos  quoque  Episcopi  geriraus:  addo 
etiam  praestantius  et  perfectius;  nisi  vero  aequum  est  spiri- 
tum  carni,  et  caelestia  terrenis  cedere."  Orat.  XVII.  S.  Joannes 
Chrysostomus:  „Regi  ei  quae  hic  sunt  commissa  sunt,  mihi 
caelestia:  mihi  cum  dico,  sacerdotem  intelligo."  In  Is,  VI.  1. 
hom.  IV.  4.  Denique  nunquam  non  fuerunt,  qui  vel  captivi, 
vel  exsules,  vel  omni  supplicio  affecti  veritatem  illam  pro- 
fiterentur.  Ergo  constat,  „divinitus  esse  constitutum,  ut  omnia 
in  ecclesia  insint,  quae  ad  naturam  ac  jura  pertineant  legitimae, 
summae  et  omnibus partibus  perfectae  societatisu.  Encycl.  Libertas. 

Objeotiones. 

Obj.  I.  Societas  perfecta  non  est,  quae  territorio  caret. 
Jam  ecclesia  nullum  ferme  territoriura  babet.     Ergo. 

Resp.  Dist.  majorem:  societas  perfecta  non  est,  quae  caret 
territorio  quoad  dominium  civile  et  spirituale,  concedo;  quoad 
dominium  civile  tantum,  nego.  Et  dist.  minorem:  ecclesia 
nullum  ferme  territoriurri  habet  quoad  dominium  civile,  concedo; 
quoad  dominium  spirituale,  nego.  Et  certe  orbis  terrarum  Do- 
mini  est,  qui  mundum  universum,  creatione  sibi  subjectum, 
supremo  dominio  regit.  Potestas  ergo  territorialis  in  principe 
nulla  est,  nisi  ab  Eo,  cui  tam  civilis  potestas  quam  ecclesia- 
stica  subjecta  sunt.  Jam  vero  divinus  ecclesiae  Conditor,  salvo 
principum  jure  in  temporalibus,  supernaturalem  quandam  servi- 
tutem,  ut  ajunt,  activam,  ad  religionem  suam  praedicaudam  et 
exercendam  ubique  terrarum  et  in  quocunque  territorio,  eccle- 
siae  concessit.  Ex  quo  fit,  ut  ecclesia,  orbis  terrarum  domi- 
nium  spirituale  adepta,  nusquam  sit  extranea.  Cf.  Clemens  XI. 
Const.  Accepimus,  11.  Jan.  1715. 

Instabis.  Ecclesia  indiget  pecunia,  victu  etc.  Atqui  socie- 
tas  tantum  civilis  hujusmodi  res  suppeditat.  Ergo  ecclesia  non 
est  per  se  sufficiens  ac  perfecta  societas. 

Resp.  Conc,  majorem.  Dist.  minorem:  societas  civilis  res 
teniporales  suppeditat,  sola,  nego;  etiam,  concedo.  Non  societas 
sola  civilis,  ut  talis,  sed  singuli  etiam  socii,  ut  homines,  pos- 
sidere  materialia  possunt,  eaque  suppeditare.  Possidere  pariter 
potest  ecclesia.  Praeterea,  cum  jus  ad  finem  conferat  jus  ad 
media  necessaria,  societati  ecclesiasticae  potestas  competit  exi- 
gendi  jure  proprio  a  membns  suis  ac  subditis,  quoties  opus 
fuerit,  res  materiales,  quae  ipsi  videantur  necessariae. 

Urgebis.  Christus  discipulis  suis»  dixit:  Nihil  tuleritis  in 
via,  neque  virgam,  neque  peram,  neque  panem,  neque  pecuniam, 
neque  duas  tunicas  habeatis.  Luc.  IX.  3.  Igitur  ecclesia,  ut 
societas,  possidendi  jure  non  pollet. 

Resp.  Dist.  antecedens:  hoc  praecipitur  simpliciter,  nego; 
ad  tempus,  concedo.  Revera  Christus  postea  in  passione  dixit: 
Quando    misi   vos  sine  baculo  et  pera,  numquid  aliquid  defuit 

vobis?  .  .  .  Sed  nunc  qui  habet  sacculum,  tollat  similiter  et 
peram.  Luc.  XXII.  35,  36.  Cf.  S.  Thom.  In  Matth.  X.  9. 
Deinde  Christi  discipuli  leguntur  in  civitatem  abiisse,  ut  cibos 
emerent,  Joan.  IV.  8.;  Judas  loculos  habens,  ea  quae  mitte- 
bantur,  portabat,  Joan.  XII.  16.;  sanctus  Paulus  docet  Domi- 
num  voluisse,  qui  Evangelium  annvntiant,  de  Evangdio  vivere, 
I.  Cor.  IX.  14.;  Joseph  Levites  agri  pretium  ante  pedes  apo- 
stolorum  posuit.  Act.  IV.  37.  Denique  traditio  quoque  jus 
possidendi  ecclesiae  vindicat;  bona  enim  ecclesiastica  appellata 
sunt  Td  tov  #*ov,  Td  xvgtaxd^  Res  dominicae,  Res  Deo  sacra- 
tae,  Substantia  Christi,  Patrimonium  Christi,  Patrimonium 
Crucifixi.  Cf.  Can.  Apost.  XXXVIII.  XL.;  Conc.  Carth.  IIL 
c.  XLIX.;  Hieron.  Ep.  58.  ad  Paulin.  7  etc. 

Dices.  Ecclesia  est  coetus  spiritualis.  Ergo  bona  tempo- 
ralia  non  sunt  ejustnodi,  ut  ad  eam  aliquo  modo  pertineant. 

Resp.  Dist.  antecedens:  ecclesia  est  spiritualis  ratione  sui 
finis,  concedo;  ratione  membrorum,  nego.  Ecclesia,  etsi  de 
mundo  non  est,  in  mundo  tamen  versatur.  Quapropter  summo 
jure  rebus  materialibus  utitur,  quae  spiritualibus  ac  supernatu- 
ralibus,  tanquam  fini  media,  in  terris  subordinantur. 

Obj.  II.  Ad  societatem  perfectam  et  completam  pertinent 
jura  majestatica.  Atqui  ecclesia  non  habet  jura  majestatica. 
Ergo. 

Resp.  Dist.  majorem:  ad  societatem  completam  pertinent 
jura  majestatica  in  ordine  suo,  concedo;  in  alio  ordiue,  nego. 
Et  dist.  minorem:  ecclesia  non  habet  jura  majestatica  in  ordine 
civili,  concedo;  in  ordine  ecclesiastico,  nego.  Majestatica  di- 
cuntur  ea  jura,  quae  ad  imperium  potestatemque  supremam  et 
independentem  pertinent.  Ex  argumentis  autem  hactenus  pro- 
latis  videre  quisque  potuit,  supremam  in  ordine  spirituali  inde- 
pendentemque  potestatem  ecclesiae  divinitus  concessam  fuisse. 
Ecclesia  igitur  modo  quodam  eminentiori  juribus  majestaticis 
intra  ordiuem  suum  pollet.  Hoc  docet  Leo  XIII.:  „Sicut  fiuis, 
quo  tendit  Ecclesia  nobilissimus  est,  ita  ejus  potestas  et  omnium 
praestantissima ,  neque  imperio  civili  potest  haberi  inferior.u 
Imm.  Dei. 

Instabis.    Societati   perfectae   competit  jus  gladii,   id  est, 

jus   infligendi    poenas   capitales.      At   ecclesiae   non   competit 
jus  gladii.     Ergo  non  est  perfecta  societas. 

Resp.  Dist.  majorem:  Societati  perfectae  competit  jus 
gladii,  ex  ratione  sua  generica,  nego;  ex  ratione  specifica  socie- 
tatis  civilis,  concado.  Et  dist.  minorem:  ecclesiae  non  com- 
petit  jus  gladii,  ob  suam  rationera  specificam  societatis  eccle- 
siasticae,  concedo;  ob  aliquem  defectum  sub  ratione  geneiica 
societatis  perfectae,  nego. 

Ratio  societatis  perfectae  in  eo  consistit,  quod  „adjumenta 
ad  incolumitatem  aetioneraque  suam  necessaria,  voluntate  beni- 
ficioque  conditoris  sui,  omnia  in  se  et  per  se  ipsa  possideat". 
Encycl.  Imm.  Dei.  Atqui  ecclesia  nunquam  videtur  agnovisse 
ju8  gladii  fini  suo  esse  necessarium.  Ergo  illaesa  prorsus 
dignitate  societatis  perfectae,  S.  Thomas  merito  dixisse  vide- 
tur:  „Ecclesia  non  habet  gladium  materiale."  In  Sent.  IV., 
dist.  XXXVII.,  quaest.  II.,  art.  1.  De  usu  tamen  brachii  sae 
cularis  consulantur  auctores,  qui  de  jure  canonico  scripserunt.  *) 

Obj.  III.  Ad  societatem  perfectam  libertas  requirtur.  At- 
qui  ecclesiae  libertas  ubique  fere  terrarum  plurimum  impeditur. 
Ergo. 

Resp.  Dist.  majorem:  Ad  societatem  perfectam  requiritur 
libertas  a  dependentia,  concedo;  libertas  a  persecutionibus,  nego. 
Reliqua  patent.  Nulla  respublica  semper  ea  pace  fruitur,  quae 
nullis  unquam  hostium  incursibus  turbetur.  Quod  multo  magis 
in  societate  ecclesiastica  usu  venit,  cui  dictum  est:  Non  est 
servus  major  domino  suo.  Si  me  persecuti  sunt,  et  vos  per- 
sequentur.  Joan.  XV.  20.  Ecclesia  igitur  forma  societatis  per- 
fecta  nou  caret,  quamvis  vexatur.  Jus  enim  nullum  amittit, 
sed  juribus  nonnullis  libere  uti  prohibetur. 


')  Tarquini  (Jus  ecclesiast.  publ.)  de  jure  gladii  ait:  a)  „Hoc 
sine  ullo  dubio  tenendum  esse,  saltem  mediate  ejusmodi  jus  penes  eos 
(Rom.  Pontificem  et  Concilium  generale)  esse."  b)  „Quod  vero  im- 
mediate,  cum  necessitas  postulat,  a  supremo  Ecclesiae  magistratu  tale 
jus  exerceri  non  possit,  nulla  ratione  id  probari;  cum  ex  jure  natu- 
rali,  ex  eo  quod  Ecclesia  societas  perfecta  est,  contrarium  imo  demon- 
stretur:  ex  jure  autem  positivo  divino  nullus  afferri  possit  locus,  quo 
id  vere  interdictum  fuerit." 

ARTICULUS  II. 
Utrum  ecclesia  sit  societas  ubique  legalis. 

I.  Notio  legalitatis.  Quod  secundum  legem  est,  legale 
dicitur.  Lex  autem  „quaedam  regula  est  et  mensura  actuum, 
secundum  quam  inducitur  aliquis  ad  agendum,  vel  ab  agendo 
retrahitur".  S.  Thom.  I.  II.  quaest.  XC.  art.  4.  Jam  vero 
suprema  regula  et  mensura  nostrorum  actuum,  non  est  exlex 
quaedara  humana  ratio,  sive  principum  sive  multitudinis,  sed 
ratio  divinae  sapientiae,  secundum  quod  est  directiva  omnium 
actuum  et  motionum.  I.  II.  quaest.  XCI.  art.  2.;  XCIII. 
art.  1.     Ex  quo  efficitur: 

1°  legalitatem  supremam  a  lege  divina  proficisci;  2°  eam 
societatem,  quam  Deus  in  omnibus  orbis  terrarum  gentibus  et 
esse  et  agere  jussit,  non  posse  humanitus  legitima  lege  esse 
circumscriptam;  3°  congruere  tamen  cum  natura  hujusmodi 
societatis,  quod  ejus  legalitas  ex  principiis  juris  humani  posi- 
tivi  et  positiva  lege  humana  confirmatur. 

II.  Status  quaestionis.  Non  quaeritur,  1°  utrum  omnes 
homines  sint  ecclesiae  imperio  subjecti;  constat  enim  non  nisi 
baptismate  fieri  subditos  ecclesiae.  2°  Nec  asserimus  ecclesiam 
semper  et  ubique  de  facto  legalem  esse  etiam  jure  positivo- 
humano;  latae  sunt  enim  saepissime  et  in  plerisque  regionibus 
leges  ad  evellendam  Christi  ecclesiam.  Sed  id  quod  quaeri- 
mus  est,  utrum  ecclesia  sit  societas,  cui  esse  ubique  ac  liber- 
rime  agere  lege  quadam  summa  ita  competat,  ut  quotquot  leges 
hujusmodi  legalitati  supremae  repugnent,  irritae  ac  inanes  pu- 
tandae  sint. 

Thesis:  Ecclesia  est  societas  ubique  legalis. 

Argumenta. 

Arg.  I.  Lex  positivo-divina  in  iis  locis  valet,  pro  quibus 
lata  est.  Atqui  lege  positivo  —  divina  constitutum  est,  ut  eccle- 
sia  ubique  pandatur.  Ergo  ecclesia  est  societas  ubique 
supremo  jure  legalis.   Minor  constat  ex  fine  ecclesiae  (cf.  qu.  II. 

art.  3.)  et  ex  verbis  Christi,  puta  ex  Marco  XVI.  15.:  Euntes 
in  mundum  universum  praedicate  Evangelium  omni  creaturae. 
Arg.  II.  Legalitas  conceditur  habita  ratione  aut  bonorum 
aeternorum  aut  bonorum  temporalium.  Jam  vero  ecclesiae  sub 
utroque  respectu  legalitas  etiam  per  leges  positivo-humanas 
concedenda  est.     Ergo.     Prob.  minor. 

a)  Respectu  bonorum  aeternorum.  Leges  humanae  reli- 
gionem,  per  quam  aeterna  bona  adipiscimur,  a  statu  excludere 
non  possunt.  Atqui  per  ecclesiam  aeterna  bona  mortalibus 
affluunt;  ipsa  enim  religionem  veram  continet  sola,  ut  docent 
catholici,  seu  ut  adversarii  volunt,  sufjtcienter  ad  salutem.   Ergo. 

b)  Respectu  bonorum  temporalium.  Et  sane  1°  bona  tem- 
poralia  aeternis  subordinanda  sunt.  2°  Ecclesia  semper  fuit 
civilitatis  foecundus  fons,  magistra  virtutum.  3°  Hinc  Leo  XIII. 
ecclesiae  legalitati  inter  ipsos  ethnicos  consolidandae  navans 
operam,  Sinarum  Imperatori  scribit:  „catholici  ex  Europa  sacer- 
dotes,  qui  in  potentissimo  Sinarum  imperio  aliquot  jam  saecula 
apostolicum  munus  insistunt,  tantum  abest  ut  potestati  publicae 
rebusque  civilibus  quicquam  attulerint  incommodi,  ut  plurimas 
utilitates,  omnium  consensu,  pepererint:  idque  sane  assecuti 
sunt  primum  christiana  morum  disciplina  provehenda,  deinde 
propagatione  litterarum  reliquarumque  artium,  quibus  gentium 
humanitas  continetur."  1.  Febr.  1885.  Et  ad  Japoniae  im- 
peratorem:  „Omnium  enim  imperiorum  est  fundamentum  justi- 
tia:  justitiae  vero  nulla  pars  est,  quin  christianis  ponatur  in 
officiis.  —  Ita  fit,  ut  quicumque  christianum  nomen  profitentur, 
non  tam  poenarum  metu,  quam  religionis  voce  in  primis  ad- 
moneantur  vereri  majestatem  regiam,  obtemperare  legibus,  ne- 
que  aliud  in  re  publica  velle  nisi  quae  tranquilla  et  honesta 
sunt.  Igitur  vehementer  petimus  ut  majorem  quam  potes, 
libertatem  christianis  impertias."     12.  Maji  1885. 

Objeotiones. 

Obj.  I.  Princeps  curam  pacis  unitatisque  civilis  habere 
debet.  At  concessa  libertate  ecclesiae  consensio  civium 
interdum  periclitatur.     Ergo. 

Resp.    Dist.  majorem:   princeps    curam   pacis   et   unitatis 

habeat,  ordinate,  concedo;  inordinate,  nego.  Et  dist.  minorem: 
interdum  periclitatur  civium  consensio,  per  se,  nego;  per  acci- 
dens,  transeat.  Pax  est  tranquillitas  ordinis;  primus  ordo  est, 
servire  Deo  in  ea  religione,  in  qua  Deus  omnes  esse  jussit. 
Quapropter  princeps,  etiamsi  per  accidens,  id  est,  ab  iniquis 
hostibus  catholici  nominis  detrimentum  aliquid  pertimescendum 
esset,  jus  divinum  libertatis  impedire  legaliter  non  potest; 
faceret  enim  impediendo  et  contra  Deum  et  contra  summum 
bonum  subditorum,  quod  est  salus  animorum  aeterna. 

Nec  verendum  est,  ne  non  civitati  prosit  libertas  ecclesiae. 
Namque  istiusmodi  libertatis  jus  a  Deo  profectum  est.  „Qua 
de  re  —  inquit  Leo  XIII.  —  sine  causa  civilia  imperia  suspi- 
cionem  et  offensionem  capiunt  de  libertate  Ecclesiae,  quum 
demum  vel  civilis  vel  sacrae  potestatis  idem  sit  principium, 
unice  a  Deo.  Ideoque  non  possunt  inter  se  aut  discrepare, 
aut  impediri  aut  elidi,  cum  neque  Deus  constare  sibi  non 
possit,  neque  opera  ejus  queant  inter  se  pugnare;  quin  etiam 
miro  commendantur  caussarum  rerumque  concentu."  Encycl. 
Officio  sanctissimo  ad  archiep.  et  episc.  Bavariae,  22.  Dec.  1887. 

Instabis.  Ne  duplici  mensura  utamur,  libertas  aeque  ce- 
teris  religionibus  et  ecclesiae  catholicae  concedenda  est.  At 
catholici  id  pernegant.     Ergo. 

Resp.  Dist.  majorem:  libertas  eadem  ceteris  religionibus 
concedenda  est,  si  idem  jus  probant,  concedo;  si  non  probant, 
nego.  Jus  ecclesiae  probavimus  ex  praecepto  divino  ac  salu- 
berrimo  ecclesiae  influxu  in  ipsam  civitatem.  Proferant  ergo 
titulos  suos  religiones  reliquae,  qui  simile  jus  pro  se  exposcunt. 
Revera  religiouibus  falsis  idem  jus  ac  verae  non  corapetit. 

Quaestio  V. 

I)e  notis  ecclesiae. 

Comperto  ecclesiam,  a  Christo  fundatam,  esse  sui  juris 
societatem,  quaeritur,  ubi  illa  sit.  Ita  signis  opus  est,  quibus 
ipsam  dignoscamus;  quae  signa  notas  intelligimus.  Et  primum 
quidem  videndum  est,  quaenam  notae  illae  sint.  Quare 
disserendum  est: 

Primo:  De  indole  et  numero  notarum. 

Secundo:    Utrum  ecclesia  Christi  una  sit. 

Tertio:   Utrum  ecclesia  Christi  sit  sancta. 

Quarto:   Utrum  ecclesia  Christi  sit  catholica. 

Quinto:   Utrum  ecclesia  Christi  sit  apostolica. 

ARTICULUS  I. 
De  indole  et  numero  notarum. 

I.  Quid  sit  nota.  Nota  est  proprietas  ecclesiae,  hujus 
veritatem  extrinsecus  manifestans.  Dicitur  proprietas;  proprie- 
tates  nimirum  ab  essentia  rerum  profluunt  et  cum  ipsamet  ita 
coDnectuntur ,  ut  cognitis  istis  et  res  cognoscatur.  Sequitur: 
extrinsecus  manifestans;  namque  proprietas  nota  seu  signum 
non  est,  nisi  externe  simul  appareat.  Manifestat  autem  veri- 
tatem;  non  velut  si  fidei  veritates  in  particulari  notis  pate- 
fierent,  sed  eo  quod  hominibus,  ubi  sit  vera  Christi  ecclesia, 
clare  monstrant.     Est  igitur  nota  proprietas  intemo-extrinseca. 

II.  Finis  et  proprietates  notarum.  Finis  notarum  hic 
est,  ut  ecclesia  vera  notis  suis  tanquam  Christi  sigillo  con- 
signata,  sit  perpetuum  quoddam  motivum  credibilitatis.  Ex 
quo  fine  apparet,  quatuor  esse  notae  proprietates.  Scilicet 
1°  sit  ecclesiae  nexu  necessario  conjuncta,  ne  ullum  dubium 
relinquatur.  2°  Sit  ecclesia  cognitu  facilior ,  ut  ex  magis 
cognitis  incognita  patescant.     3°  Sit  obvia,  ut  omnes,   servata 

proportione,  eam  sufficienter  perspiciant.  4°  Sit  positiva,  non 
mere  negativa;  quod  quidem  judicio  positivo  de  veritate  eccle- 
siae  consentaneum  est. 

III.  Quatuor  notae  Nicaeno-Cpolitanae.  Notae, 
quas  profitemur  in  symbolo  Nicaeno-Cpolitano,  sunt  unitas, 
sanctitas,  caiholicitas  et  apostolicitas.  Theologi  omnes,  quod 
ad  quatuor  notas  attinet,  re  concinunt;  alii  tameu  aliis  re- 
strictiorem  recensionem  aut  ampliorem  seligunt.  S.  Thomas 
ait:  „ecclesia  sancta  habet  quatuor  conditiones:  quia  est  una, 
quia  est  sancta,  quia  est  catholica,  idest  universalis,  et  quia 
est  fortis  et  firma,"  Opusc.  in  Symb.  art.  9.  Firma  autem 
hoc  loco  idem  sonat  ac  apostolica.  Aquinas  scilicet  firmitatis 
vocabulo  et  Christum,  qui  est  ecclesiae  fundamentum  principale, 
et  apostolos,  qui  sunt  secundarium  fundamentum,  et  ecclesiae 
inexstirpabilitatem  expressit.  Bellarminus,  De  eccles.  milit. 
lib.  IV.  cap.  III.  quindecim  notas  proponit,  quas  tamen,  si  quis 
velit,  facile  poterit  ad  quatuor  revocare. 

Unitas ,  sanctitas,  caiholicitas ,  apostolicitas  notae  sunt 
1°  ecclesiae  ex  Christi  institutione  nexu  necessario  connexae, 
ut  infra  patebit.  2°  Ipsa  intrinseca  ecclesiae  essentia  sunt 
notiores,  3°  obviae  et  4°  positivae,  quandoquidem  facta  sunt 
eaque  maxime  publica.  Adjicitur,  quod  concilium  Cpolitanum  I. 
(381)  fidem  suam  profitetur:  Elg  /niav  dyCav  xa&olixrjv  xal 
anoGxo'kixriv  ixxXrjctav;  unam  sanctam  caiholicam  et  apostolicam 
ecclesiam;  cui  symbolo  patres  Chalcedonenses  (451)  ac  sub- 
sequentes  synodi  assentiuntur.  His  igitur  notis  ecclesia  dis- 
cernitur  non  mere  ontologice  et  in  se,  sed  etiam  logice,  hoc 
est,  quantum  ad  nos  et  in  ordine  cognitionis. 

IV.  Praemonita  de  notarum  indole.  1°  Notae  illae 
ab  ipso  auctore  ecclesiae  Christo  profectae  sunt.  Earum  causa 
prima  haberi  debet  voluntas  Christi  et  operatio  S.  Spiritus. 
Unde  S.  Thomas:  „Jpse  enim  Christus  Dei  filius  suam  Eccle- 
siam  consecrat  et  sibi  consignat  Spiritu  sancto  quasi  suo 
charactere  et  sigillo."  Contra  errores  Graecorum,  cap.  XXXII. 
2°  Quatuor  notae  in  hoc  ultimo  principio,  quod  est  S.  Spiritus, 
ita  conjunguntur,  ut  si  una  adsit,  coexsistant  ceterae.  3°  Cum 
notae   sint   proprietates   ecclesiae   essentiales ,    singulas  haberi 

positivas  neccsse  est;  nec  unquam  fieri  potest,  ut  pro- 
prietas  essentialis  ecclesiae  verae  in  falsis  ecclesiis  realiter 
et  formaliter  reperiatur.  4°  Notas  semper  intelligimus  in  sensu 
proprio  et  Christiano;  quocirca  secernendae  Christi  ecclesiae 
a  sectis  perquam  aptae  sunt.  Aliae  religiones  falsae ,  quae 
Christianae  dici  non  possunt,  velut  Buddhismus  et  Mahumetis 
error,  aliis  argumentis  impugnantur.  5°  Ad  prudens  judicium 
de  veritate  ecclesiae  non  opus  est  adaequata  omnium  notarum 
scientia,  sed  notitia  quaedam  fundata  eaque  in  rudioribus 
simplicissima  generatim  sufficit.  6°  Requiritur  tamen  ad  fidem 
defendendam  tractatio  scientifica.  —  Cf.  S.  Thom.  II.  II. 
quaest.  I.  art.  4.  ad  3.;  art.  5.  ad  1.;  Quodl.  II.  art.  6. 
Recole  dicta  quaest.  I.  art.  2.  et  3. 

V.  Protestantium  falsa  opinio  de  notis.  Protestantes, 
etsi  hac  in  re  a  conceptu  suo  de  ecclesia  discedunt  (cf.  quaest.  II.), 
notis  suis  gloriantur;  „habet  (ecclesia)  —  inquiunt  —  externas 
notas,  ut  cognosci  possit."  Apol.  confess.  August.  art.  4.  §.  144. 
Luther  notas  septem  proponit  (cf.  Bellarm.  De  eccl.  milit. 
lib.  IV.  cap.  II.).  Calvinus  decernit:  „Ubicunque  enim  Dei 
verbum  sincere  praedicari  atque  audiri,  ubi  sacramenta  ex 
Christi  instituto  administrari  videmus,  illic  aliquam  esse  Dei 
ecclesiam  nullo  modo  ambigendum  est."  Instit.  lib.  IV.  cap.  I. 
n.  9.  Quibus  verbis  et  Lutheri  et  protestantium  plurimorum 
mentem  expressit.  Rejectis  enim  notis  concilii  Cpolitani,  duas 
notas  catbolicis  objecerunt  suas;  quae  sunt  1°  puri  verbi  Dei 
praedicatio;  2°  recta  sacramentorum  administratio. 

VI.  Duae  protestantium  notae  falsae  sunt.  Etenim 
1°  in  iis  pro  principio  habetur,  quod  quaeritur.  Et  re  quidem 
vera  „purum  verbum"  praecise  per  ecclesiam  cognoscitur. 
Protestantes  ergo  rogantibus,  quaenam  ecclesia  rpurum  ver- 
bum",  hoc  est,  veram  Christi  doctrinam  praedicet,  nihil  respon- 
dereut,  nisi  affirmarent  illud  praedicari  in  ea,  quae  „purum 
verbum"  praedicat.  Quod  non  est  notas  indicare,  sed  in  cir- 
culo  vitioso  circumferri.  Idem  de  altera  nota  valet.  2°  Neutra 
nota  est  obvia;  facilius  enim  est  factum  ecclesiae  verae,  quam 
„purum  verbum"  veritatum  altissimarum  rectamque  sacra- 
mentorum  administrationem  in  se  et  in  particulari  cognoscere. 

3°  Utraque  nota,  contra  doctrinam  veteris  ecclesiae  proposita, 
potius  ad  obtegendam  falsam  ecclesiam  excogitata  videtur  quam 
ad  investigandam  veram. 


ARTICULUS  H. 
Utrum  ecclesia  Christi  una  sit. 

I.  Quid  sit  nota  unitatis.  Unitatis  nota  definiri  potest: 
ecchsiae  proprietas ,  qua  in  fidei  professione,  in  regimine  et 
cultu  est  indivisa  in  se  et  divisa  a  quolibet  alio.  1°  Dicitur 
proprieias;  agitur  enim,  non  de  unitate  quadam  accidentali, 
mere  materiali  et  extrinseca,  sed  de  unitate  essentiali  et  for- 
mali ,  quae  a  principiis  ecclesiae  constitutivis  sua  sponte 
enascitur.  2°  Additur:  in  fidei  professione;  fides  enim  mere 
interna  ecclesiam  non  manifestat.  3°  In  regimine;  namque 
sola  auctoritate  fideles,  qui  sunt  multitudo  physica,  moralis 
unitas  efficiuntur.  4°  Et  in  cultu,  hoc  est,  primario  in  sacra- 
mentis,  quibus  cultus  essentialis  continetur;  secundario  in  cultu 
accidentali,  in  quantum  caeremouiarum  varietate  una  doctrina 
exprimitur.  5°  Haec  tria  conjunctim  et  formaliter  accipienda 
sunt:  conjunctim,  quoniam  non  nisi  simul  sumpta  unam  totam- 
que  ecclesiam  exhibent;  formaliter,  quoniam  factum  materiale 
cum  firmo,  stabili  et  constitutivo  unitatis  principio  cohaerere 
necesse  est.  Ita  sua  unitate  symbolica ,  hierarchica,  liturgica 
consistit  ecclesia  indivisa  in  se  et  divisa  a  quolibet  alio. 

II.  Vera  notio  unitatis  fidei.  Fidem  non  intelligimus 
fiduciam,  sed  assensum  intellectus  veritatibus  a  Deo  revelatis. 
Quae  sane  fides  considerari  potest  aut  ut  habitus,  quo  credi- 
mus,  et  sic  fides  est  una  specie,  et  differens  numero  in  diversis; 
aut  objective  et  sic  est  una  fides;  „objectum  enira  formale 
fidei  est  veritas  prima,  cui  etiam  inhaerendo  credimus  quae- 
cumque  sub  fide  continentur."  S.  Thom.  II.  II.  quaest.  IV. 
art.  6.;  Expos.  in  Ephes.  IV.  lect.  II.  Manifestatur  autem 
fidei  unitas  in  quantum  omnes  fideles  adhaesionem  suam  uni 
eidemque  fidei  objecto  profitentur.  Quare  si  notam  unitatis 
in  fide  recte  dijudicare   velimus,   haec  etiam  duo  intelligenda 

sunt.  1°  Etfii  alius  alio,  pro  sua  quisque  conditione  ac  statu, 
plures  veritates  explicite  credit ,  oportet  tamen  unumquemque 
omnia  aedere  implicite  paratumque  esse  explicite  credere 
omnia,  si  omnia  sciret.  2°  Haec  fides  implicita  exteme  mani- 
festatur  ut  elementum  notae  nnitatis ,  si  ornnes  principium 
aliquod  manifestum  explicite  admittunt,  in  quo  toti  fidei  ad- 
haereaut.  3*'  Cui  principio  non  nisi  suprema  unius  auctoritas 
ad  plenum  respondet.  Quare  S.  Thomas  docet:  „Ecclesiae 
autem  unitas  in  duobus  attenditur;  scilicet  in  connexione 
membrorum  Ecclesiae  ad  invicem ,  seu  communicatione;  et 
ilerurn  in  ordine  omnium  membrorum  Ecclesiae  ad  unum 
caput."  II.  II.  quaest.  XXXIX.  art.  1.;  cf.  II.  II.  quaest.  V. 
art.  4.;  De  regim,  princ.  lib.  I.  cap.  I.  Ex  quo  intelligi  potest, 
fidei  unitatem  cum  auctoritate  unius  rectoris,  hoc  eet,  Romani 
Pontificis,  indissolubili  nexu  ligari. 

III.  Unitas  fictitia  articulorum  fundamentalium. 
Post  Hunnium  et  Georgium  Calixtum  Jurieu,  minister  Calvi- 
nista,  edito  libro  de  vero  systemate  ecclesiae  (Le  vrai  systeme 
de  TE^lise,  Dordraci  1686),  sy stema  fundamentalium  articu- 
lorum  expolivit.  Protestantes  scilicet ,  cum  nec  in  unitatis 
principio,  nec  in  ipsis  articulis  fidei  convenirent,  Jurieu  ejus- 
niodi  fidei  unitatem  proposuit,  ut  fideles  illos  tantum  fidei 
articulos  crederent,  quos  ipse  fundamentales  vocat;  eos  tamen 
articulos  profitendos  esse  censuit  in  aliqua  ex  societatibus 
Christianis,  quae  dogmata  fundamentalia  complectuntur.  Haec 
autem  distinctio  fvndamentalium  et  non  fundamentalium  et 
doctrina  catholicorum  de  explicitt  et  implicite  credendis 
in  eo  differunt,  quod  catholicorum  distinctio  a  majori  minorive 
fidei  cognitione  repetitur,  dum  Jurieu  distinctionem  suam  in 
ipsis  fidei  veritatibns  collocat.  Catholici  affirmant,  omnes  fidei 
articulos  ab  omnibus  saltem  implicite  credendos  esse  et  ad 
unam  ecclesiae  fidem  pertinere;  Jurieu  contendit,  illos  articulos, 
qui  fundamentales  non  sunt,  ad  unam  ecclesiae  fidem  pertinere 
nullo  modo,  nec  fideles  ad  eos  quovis  modo  credendos  obligari. 
Cf.  S.  Thom.  II.  II.  quaest.  II.  art.  5.  6.  7.:  S.  Bonav.  Com- 
ment.  in  III.  Sent.,  dist.  XXV.  art.  I.  quaest.  3. 

Dc!  Groot,  Sunima  apologot.     I.  Cj 

IV.  Rejicitur  unitas  articulorum  fundamentalium. 
1°  Fides  est  indivisibilis  in  suo  objecto  formali ,  quod  est 
Deus,  et  in  suo  fonte,  qui  est  Christus.  Itaque  Deum  et  Cbri- 
stum  simul  coli  et  repudiari  oporteret  ab  iis,  qui  veritates, 
Dei  auctoritate  ex  aequo  innixas,  partim  ad  fidei  unitatem 
pertinere,  partim  articulos  ddiayogovg ,  seu  in  se  indifferentes, 
esse  praedicant.  2°  Tantum  abest,  ut  Juriaei  principio  generari 
possit  aut  conservari  unitas,  ut  causa  iuerit  dissensionis  maxi- 
mae.  Videlicet  nemo  aderat ,  qui  fundamentalium  numerum 
determinaret,  nulla  regula.  Hobbes,  Locke,  Bayle  credendi 
licentiam  dilatarunt;  moderni  eousque  progressi  sunt,  ut  solam 
ideam  vagam  boni  Dei  •  affectumque  aliquem  vagissimum  ad 
fidei  unitatem  sufficere  decreverint.  Susque  deque  omnia 
ferri  vidimus.  3°  S.  Scriptura  et  veteres  fidei  unitatem  simpli- 
citer  et  in  omnibus  revelatis  praescribunt.  Corruit  ergo  Juriaei 
distinctio,  utpote  quae  sit  unitatis  regula  1°  fidei  contraria, 
2°  incerta,  3°  omnino  arbitraria. 

Thesis:  Ecclesia  Christi  est  una, 

Argum  enta. 

Arg.  I.  Ex  institutione  Christi,  generatim.  Christus  voluit, 
ut  ecclesia  esset  unitate  conspicua.  Ergo.  Prob.  antec. 
a)  Ecclesia  similis  est  ovili,  corpori,  regno.  Jam  de  ovili 
scriptum  est:  et  fiet  unum  ovile  et  unus  pastor.  Joan.  X.  16. 
De  corpore:  omnes  nos  in  unum  corpus  baptizati  sumus, 
I.  Cor.  XII.  13.;  atque:  Sicut  enim  in  uno  corpore  multa 
membra  habemus ,  omnia  autem  membra  non  eumdem  actum 
habent:  ita  multi  unum  corpus  sumus  in  Christo,  singuli  autem 
alter  alterius  membra.  Rom.  XII.  4,  5.  Et  de  regno:  omne 
regnum  divisum  contra  se,  desolabitur.     Matth.  XII.  25. 

b)  Christus  passurus  de  insigni  ecclesiae  suae  unitate  hoc 
praeclarum  reliquit  testimonium:  Pater  sancte,  serva  eos  in 
nomine  tuo,  quos  dedisti  mihi:  ut  sint  unum,  sicut  et  nos  .  .  . 
Non  pro  eis  autem  rogo  tantum,  sed  et  pro  eis,  qui  credituri 
sunt  per  verbum  eorum  in  me:  ut  omnes  unvm  sint,  sicut  tu 
Pater  in  me ,  et  ego  in  te,  ut  et  ipsi  in  nobis  unum  sint:  ut 
credat  munduSj  quia  tu  me  misisti.     Et  ego  claritatem,    quam 

dedisti  mihi,  dedi  eis:  ut  sint  unum,  sicut  et  nos  unum  sumus. 
Ego  in  eis ,  et  tu  in  me:  ut  sint  consummati  in  unum:  et 
cognoscat  mimdus  quia  tu  me  misisti.  Joan.  XVII.  11.  20 — 23. 
Unitas  autem  ecclesiae ,  qua  credat  mundus ,  qua  cognoscat 
mundus  divinam  Cbristi  missionem,  haud  dubie  conspicua 
sit  splendeatque  longe  lateque  necesse  est.    Ergo. 

Arg.  II.  Nota  unitatis  est  ecclesiae  proprietas,  qua  in  fidei 
professione,  in  regimine  et  cultu  est  indivisa  in  se  et  divisa  a 
quolibet  alio.  Atqui  ecclesia  divinitus  in  istiusmodi  indivisione 
constituta  est.    Ergo.    Prob.  minor. 

a)  Una  fidei  professio  probatur  1°  ex  principio  efficiente 
fidei  ecclesiae,  quod  est  S.  Spiritus.  Matth.  XXVIII.  20.; 
Joan.  XIV.  16.;  XVI.  13.  2°  Ex  firmitate  ecclesiae;  etenim 
fundata  est  super  petram,  Matth.  XVI.  18.;  est  columna  et 
firmamentum  veritatis,  I.  Tim.  III.  15.  3°  Ex  directa  sententia 
Christi  et  apostolorum.  Christus  enim  praecepit:  „docete 
omnes  gentes  .  .  .  servare  omnia  quaecunque  mandavi  vobis," 
Matih.  XXVIII.  19,  20.;  atque  S.  Paulus  cap.  IV.  epistolae 
ad  Ephesios,  partem  epistolae  hujus  paraeneticam  aggressus, 
ad  veram  animorum  unitatem  commendandam,  ea  quae  maxime 
una  habet,  fidelibus  proponit  his  verbis:  „Unus  Dominus, 
una  fides.u  4°  Ex  horrore  haereseos.  Unde  S.  Paulus  ad 
Titum  scripsit:  Haereticum  hominem ,  post  unam  et  secundam 
correptionem  devita.     Tit.  IH.  10.  Cf.  II.  Petr.  II.  Jud.  etc. 

b)  Unum  regimen.  1°  S.  Paulus  unitatem  scopum  esse 
docet  auctoritatis  ministerii  ecclesiastici.  „Et  ipse  —  inquit  — 
dedit  quosdam  apostolos,  quosdam  autem  prophetas,  alios  vero 
evangelistas,  alios  autem  pastores,  et  doctores  ad  consumma- 
tionem  sanctorum  in  opus  ministerii,  in  aedificationem  corporis 
Christi  .  .  .  Ex  quo  totum  corpus  compactum,  et  connexum,  per 
omnem  juncturam  subministrationis ,  secundum  operationem  in 
mensuram  uniuscujusque  membri,  augmentum  corporis  facit"  etc. 
Ad  Ephes.  IV.  11,  12,  16.  2°  Rectores  plures  in  unum  con- 
jungi  necesse  est.  Quapropter  ad  Corinthios:  „unusquisque 
vestrum  dicit:  Ego  quidem  sum  Pauli;  ego  autem  Apollo:  ego 
vero  Cephae:  ego  autem  Christi.  Divisus  esi  Christus?"  I.  Cor. 
I.  12,  13.    3°  Firmata  est  una  rectio  in  uno,  qui  praeest.  Scri- 

ptum  est  enim :    tu   es  Petrus;  —  tibi  dabo  claves;  —  Pasce 
oves  meas.     Matth.  XVI.  18,  19.;  Joan.  XXI.  17. 

c)  Unus  cultus.  Cultus  Christianus  ex  baptismo,  sacra- 
mentorum  principio,  et  ex  Eucharistia,  omnium  sacramentorum 
fine,  cognoscitur.  Atqui  in  eo  cnltus  principio  et  fine  maxima 
unitas  divinitus  constituta  est.  Ergo.  Prob.  rninor.  1°  Christus 
omnibus  unum  baptismum  constituens,  ait:  baptizantes  eos  in 
nomine  Patris  et  Filii,  et  Spiritus  sancti,  Matth.  XXVIII.  19. 
et  S.  Paulus:  „una  fides,  unum  baptisma."  Ephes.  IV.  5. 
2°  Unam  autem  Eucharistiam  docuit  Christus,  cum  diceret: 
„Hoc  facite  in  meam  commemorationem."  Luc.  XII.  19. 
S.  Paulus  idem  praedicat  I.  Cor.  XI.  24.;  quin  imo  totam 
ecclesiae  unitatem  ex  Eucharistiae  unitate  commendat:  unum 
corpus  multi  sumus ,  omnes  qui  de  uno  pane  participamus. 
I.  Cor.  X.  17. 

Arg.  III.  Patres  apostolici  et  veteres  omnes  unitatem  pro- 
prietatem  ecclesiae  visibilem  esse  docent.    Ergo.    Prob.  antec. 

a)  Patres  apostolicL  S.  Clemens  Romanus  in  epistola 
prima,  quam  ad  Corinthios  scripsit,  ecclesiae  uuitatem  passim 
supponit,  inculcat.  „Nonne  unum  Deum  —  inquit  —  habemus 
et  unum  Christum  et  unum  spiritum  gratiae  super  nos  effusum, 
et  una  vocatio  in  Christo?  Cur  divellimus  et  discerpimus 
membra  Christi  et  contra  proprium  corpus  seditionem  movemus, 
eoque  vesaniae  devenimus,  ut  alios  aliorum  membra  esse  obli- 
viscamur?"  Ep.  I.  cap.  XLVI.  n.  6,  7.  S.  Ignctius  Antio- 
chenus  cum  alias  plurimas  de  ecclesiae  unitate  scripsit  sen- 
tentias  tum  hanc,  qua  fideles  obsecrat  „solo  christiano  alimento 
uti,  ab  aliena  autem  herba  abstinere,  quae  est  haeresis",  Ad 
Trall.  VI.  1.  Et  alibi:  quotquot  „redierint  ad  unitatem  eccle- 
siae,  et  hi  Dei  eruntu}  Ad  Philad.  III.  2.;  atque  fideles  hortatur 
„ut  unio  sit  et  carnalis  et  spiritualis".  Ad  Magn.  XIII.  2. 
Hermas:  „vides  turrim  fecclesiam)  monolitham  factam  esse 
cum  petra.  Sic  etiam  qui  crediderunt  Domino  per  filium  ejus 
et  induti  sunt  spiritus  istos,  unus  erunt  spiritus,  nnum  corpus, 
et  unus  color  vestium  eorum."  Past.  Simil.  IX.  cap.  XIII.  5. 
S.  Ignatius  autem  unitatem  regiminis,  fidei,  cultus  aperte  de- 
signat:    „Si  quis  schisma  facientem  sectatur,  regni  divini  hae- 

reditatem  non  sequitur;  si  quis  ambulat  in  aliena  doctrina,  is 
non  assentitur  passioni.  Studeatis  igitur  una  eucharistia  uti, 
una  enim  est  caio  Domini  nostri  Jesu  Christi  et  unus  calix 
in  unitatem  sanguinis  ipsius,  unum  altare,  sicut  unus  episcopus 
cum  presbyterio  et  diaconis."     Ad  Philad.  III.  3.;  IV.  1. 

b)  Alia  veterum  testimonia.  1°  De  una  professione  jidei. 
8,  Justinus  haereticos  eos  esse  dicit,  „qui  se  esse  Christianos 
profiteantur,  et  Je«um,  qui  crucifixus  est,  Dominum  confiteri, 
nec  tamen  illius  doctrinam  teneantu.  „Nonnu11i  —  inquit  — 
vocantur  Marciani,  alii  Valentiniani,  alii  Basilidiani,  alii  Sa- 
turniniani,  alii  aliud  vocabulum  habent  ex  suae  sectae  prin- 
cipe."  Veri  autem  Christiani  sunt  „verae  ac  purae  Jesu  Christi 
doctrinae  discipuli";  sunt  „una  anima  et  una  synagoga  ac 
una  ecclesia" .  Dial.  cum  Tryphone,  cap.  XXXV  et  LXIII. 
Hegesippus  haereticos  vocat  eos,  „qui  seorsim  singuli  proprias 
opiniones  induxerunt";  „qui  adulterinam  invehentes  doctrinam 
adversus  Deum  et  adversus  Christum  ejus,  unitatem  ecclesiae 
disciderunt."  Ap.  Euseb.  Eccl.  Hist.  lib.  IV.  cap.  XXI.  S.  Ire- 
naeus:  „Ut  sol  in  universo  mundo  unus  atque  idem  est:  ita 
etiam  veritatis  praedicatio  passim  lucet,  omnesque  homines, 
qui  ad  veritatis  agnitionem  venire  cupiunt,  illustrat.  .  .  Vera 
et  universa  ecclesia  unam  et  eamdem  toto  terrarum  orbe  fidem 
tenet."  Adv.  haer.  lib.  I.  cap.  X.  S.  Cyprianus:  „Deus  unus 
est,  et  Christus  unus,  et  una  ecclesia  ejus,  et  fides  una.  Scindi 
unitas  non  potest."  De  unit.  eccl.  Cf.  S.  Aug.  Contra  Cresc. 
II.  42.;  S.  Cyrill.  Alex.  In  ps.  XLIV.  10    etc. 

2°  De  unitate  rpgiminis  et  cultus.  Haec  unitas  in  fidei 
unitate  includitur.  Fides  enim  de  regimine  quoque  et  de  cultu 
veritatem  unam  proponit;  nec  desunt  testimonia,  quibus  unitas 
alterius  ambarumve  expresse  proponitur.  S.  Clemens  Romanus 
in  epistola  I.  ad  Corinthios  regiminis  unitatem  commendat. 
5.  Ignatius  Antiochenus  altaris  et  episcopatus  unitatem  iden- 
tidem  conjungit.  S.  Cyprianus  ait:  „unum  baptisma,  unus 
Deus."  De  eccles.  unit.  cap.  IV.  Et  alibi:  „aliud  altare  con- 
stitui  aut  sacerdotium  novum  fieri  praeter  unum  altare  et  unum 
8acerdotium  non  potest."  Ep.  40.  15.  Atque  in  aureo  libro 
De  cath.  ecclesiae  unitate  regiminis  unitatem  adversus  Novatum, 

Felicissimum  et  Novatianum,  schismaticos,  strenue  defendit. 
Denique  ep.  52.  24.:  „cum  sit  a  Christo  una  ecclesia  per  totum 
mundum  in  multa  membra  divisa,  item  episcopatus  unus,  epi- 
scoporum  multorum  concordi  numerositate  diffusus."  S.  Hiero- 
nymus:  „unum  .  .  .  est  altare  in  ecclesia,  et  unam  fidem,  et 
unum  baptisma  apostolus  docet,  quod  haeretici  deserentes, 
multa  sibi  altaria  fabricati  sunt."  In  Osee,  cap.  VIII.  Cf.  alia 
plura,  ubi  de  primatu  disseritur. 

Objeotiones. 

Obj.  I.  Fieri  non  potest,  quin  in  maxima  hominum  multi- 
tudine  dissidia  et  rebelliones  oriantur.  Ergo  nota  unitatis  ab- 
surda  est. 

Resp.  Dist.  antec:  fieri  non  potest,  quin  oriantur  dissidia, 
quibus  dividantur  individui  nonnulli,  conc;  quibus  dividatur 
ecclesia,  nego.  Ecclesia  est  societas  et  institutum  organicum, 
cujus  unitatem  talem  esse  oportet,  ut  ipsi  societati  principium 
inhaereat,  quo  singulorum  dissidia  tollantur  aut  rebelles  ex- 
pellantur,  ipsamet  autem  societas  in  unitate  conservetur. 

Instabis.  Ad  ecclesiae  indivisionem  unitas  caritatis  opus 
est.     Haec  autem  in  terris  haberi  non  potest. 

Resp.  Dist.  maj.:  ad  ecclesiae  indivisionem  opus  est  unitas 
caritatis  communionis,  conc;  caritatis  privatae,  nego.  Et  sic 
distincta  minore,  nego  conclusionem.  Etsi  fides  caritate  per- 
ficienda  est,  non  inde  tamen  sequitur,  ut  peccatores  aut  peccata 
singulorum  contra  caritatem  ab  ecclesia  excludantur.  Sed 
unitas  caritatis  communionis  in  connexione  organica  membro- 
rum  et  ministrorum  conspicitur.  Unde  S.  Thomas:  „Manife- 
statur  autem  hujusmodi  amor  si  verus  est,  quando  raembra 
pro  se  invicem  sunt  solicita,  et  quando  invicem  compatiuntur. 
Ephes.  IV.  15.:  In  caritate  crescamus  in  illo  per  omnia  qui 
est  caput  Christus:  ex  quo  totum  corpus  connexum  et  compactum 
per  omnem  juncturam  subministrationis  secundum  operationem 
in  mensuram  uniuscujusque  membri,  augmentum  corporis  facit 
in  aedificationem  sui  in  caritate:  quia  quilibet  de  gratia  sibi 
collata  a  Deo,  debet  proximo  servire:  unde  nullus  debet  con- 
temnere,  nec  pati  ab  ista  ecclesia  abjici  et  expelli;    quia  non 

est   nisi   una   ecclesia   in    qua  homines  salventur,    sicut  extra 
arcam  Noe  nullus  salvari  potuit."     ln  symbol.  art.  IX. 

Urgebis.  Quod  est  merum  ideale,  nota  esse  nequit.  At 
unitas  est  ideale,  non  factum.  Ergo.  Prob.  min.  analogia 
quadam.  Cbristi  sentenlia:  Estote  ergo  vos  perfecti,  sicut  et 
Pater  vesfer  caelestis  perfectus  est,  Matth.  V.  48.,  nullum  factum, 
sed  ideale,  quo  tendamus,  exhibet.  Ergo  et  textus  de  eccle- 
siae  unitate  in  eum  sensum  accipiendi  sunt. 

Resp.  Dist.  min. :  ecclesiae  unitas  est  ideale,  quod  in  facto 
concreto  exprimitur,  conc;  abstracte  tantum  exsistens,  nego. 
Ad  probationem  minoris  dist.  antec:  estote  perfecti  est  ideale 
ratione  perfectionis  subjectivae  singulorum,  conc;  ratione  per- 
fectionis  objectivae  ecclesiae,  qua  talis,  nego.  Ecclesiae  atque 
individui  dispar  est  conditio.  Namque  ecclesia,  ut  institutum, 
a  Christo  divino  Conditore  perfecta  prodiit,  atque  omnes  eccle- 
siae  perfectiones  et  constitutiva  semper  in  actu  sunt;  singu- 
lorum  autem  perfectio  personalis,  libero  arbitrio  proposita,  pau- 
latim  obtinetur. 

Obj.  II.  Aetate  apostolorum  plures  ex  Judaeis  conversis, 
quanquam  legem  Mosaicam  sectarentur,  ecclesiae  membra  ha- 
biti  sunt.  Ergo  unitas  determinata  in  ecclesiae  primordiis 
nulla  cernitur.  Patet  antec.  ex  Act.  XXI.  20.:  Vides  frater, 
quot  millia  sunt  in  Judaeis}  qui  crediderunt,  et  omnes  aemu 
latores  sunt  legis. 

Resp.  Dist.  antec. :  isti  fideles  errarunt  ex  pertinacia,  nego; 
ex  imperitia,  conc.  Re  quidem  vera  Jacobus  Paulo  significat, 
quanta  religione  Palaestinenses,  salvo  tamen  decreto  coneilii 
Hierosolymitani,  septem  abhinc  annis  habiti,  legalia  observa- 
rent.  At  S.  Augustinus  et  S.  Thomas  legalium  tria  tempora 
distinguunt:  „unum  quidem  —  ait  S.  Thomas  —  ante  Cbristi 
passionem,  in  quo  legalia  neque  erant  mortifera  neque  mortua; 
aliud  autem  post  tempus  Evangelii  divulgati,  in  quo  legalia 
sunt  mortua  et  mortifera;  tertium  autem  est  tempus  medium, 
scilicet  a  passione  Christi  usque  ad  divulgationem  Evangelii; 
in  quo  legalia  quidem  fuerunt  mortua,  quia  neque  vim  aliquam 
habebant,  neque  aliquis  ea  observare  tenebatur;  non  tamen 
fuerunt  mortiferay  quia  illi  qui  conversi  erant  ad  Christum  ex 

Judaeis,  poterant  illa  legalia  licite  observare,  dummodo  non 
sic  ponerent  spem  in  eis  quod  ea  reputarent  sibi  necessaria 
ad  salutem,  quasi  sine  legalibus  fides  Christi  justificare  non 
posset.  His  autem  qui  convertebantur  ex  gentilitate  ad  Chri- 
stum,  non  inerat  causa  ut  ea  observarent."  I.  II.  quaest.  CIV. 
art.  4.  Quo  factum  est,  ut  mortua  mater  syoagoga  cum  honore 
sepeliretur. 

Instabis.  Etiam  post  decretum  Hierosolymitanum  Judai- 
cam  observantiam  ad  fidem  pertinere,  in  ecclesia  Galatiae 
praedicatum  est.  Huic  autem  ecclesiae,  tanquara  ecclesiae  ne- 
quaquam  abscissae,  beatus  Paulus  conscripsit  epistolam.  Ex 
quo  sequitur,  ut  unitas  fidei  ab  ecclesiae  membris  non  exigeretur. 

Resp.  Dist.  min.:  Paulus  ecclesiam  illam  abscissam  esse 
non  putavit,  quantum  ad  eos,  qui  opinionem  illam  de  legalibus 
profitebantur  errouee,  conc;  pertinaciter,  nego.  Haeresis  for- 
malis,  non  materialis,  errantes  ab  ecclesia  abscindit.  Si  qui 
tamen  ex  Galatis  in  errore  pervicaces  exstiterint,  eos  ab  eccle- 
siae  unitate  defecisse  constat:  apostolus  enim  errorem-damnat 
ut  alind  evangelium;  erroris  apostolos  falsos  fratres  appellat, 
qui  volunt  convertere  Evangelium  Christi,  iisque  bis  dicit:  ana- 
thema  sit.     Ad.  Gal.  I.  6 — 12. 

Obj.  III.  Unitas  articulorum  fundamentalinm  a  catholicis, 
quod  haec  incerta  sit,  rejicitur.  Haec  autem  incerta  non  erit, 
si  pro  fundamentalibus  habeantur,  quae  S.  Scriptura  diserte 
docet.     Unitas  ergo  fundamentalium  sufficit. 

Resp.  Dist.  min.:  haec  unitas  incerta  non  erit,  si  id  ipsum 
certum  sit,  quid  Scriptura  diserte  proponat,  transeat;  si  vel  id 
incertum  est,  nego.  Omissis  aliis  systematis  illius  defectibus, 
hoc  unum  rogatur,  ubi  sit  norma  certa  veritatum  disertarura? 
Christi  divinitatem  in  Scripturis  diserte  contineri  Sociniani  ne- 
gant,  Lutherani  affirmant;  catholici  praesentiam  realem  diserte 
proponi  credunt,  Calviniani  non  credunt:  ubi  judex? 

Instabis.  Quid  Scripturae  diserte  doceant,  Christianorum 
consensione  cognoscitur.  Ita  viro  Christiano  non  deest  norma 
certa  veritatum  fundamentalium. 

Resp.  Dist.  antec. :  Haec  consensio  valet,  si  Christianorum 
verus  coetus  jam  cognoscitur,   conc;   si  iste  coetus  prius  certo 

non  cognoscitur,  nego.  Adversarii  ea  sumunt  ad  concludendum, 
quae  praecise  quaeruntur;  id  enim  agitur,  ubi  sit  norma,  qua 
verus  Christianorum  coetus  dignoscatur. 

Urgebis.  Illam  veritatem  credere  satis  est,  qua  vita  ob- 
tinetur  aeterna.  Et  hujusmodi  Veritas  est  fides  in  Christum, 
Filium  Dei.  Haec  autem  scripta  sunt,  ut  credatis  quia  Jesus 
est  Christus  Filius  Dei,  et  ut  credentes,  vitam  habeatis  in  no- 
mine  ejus.  Joan.  XX.  31.  Ergo  nulla  praeter  fidem  in  Filium 
Dei  unitas  fidei  requiritur. 

Resp.  Dist.  min.:  vita  obtinetur  aeterna  per  fidem  in 
Christum,  Filium  Dei,  doctrina  Christi  inclusa,  conc;  ea  se- 
clusa,  nego.  S.  Joannes  loco  prolato  fidem  in  Christum  com- 
mendat,  quae  totius  evangelii  caput  est.  Haec  autem  dignis- 
sima  veritas  reliquas  veritates  minime  excludit.  Cf.  S.  Thom. 
II.  II.  quaest.  I.  art.  8. 

Dices.  Si  omnes  omnia  credere  oportet,  ad  fidem  impli- 
citam  adducimur.  Atqui  fides  implicita  non  nisi  crassissima 
ignorantia  videtur.    Ergo. 

Resp.  Dist.  maj.:  adducimur  ad  fidem  implicitam  omnium 
articulorum,  nego;  nonnullorum,  subdist.:  servata  proportione 
conditionis  et  status,  conc;  secus,  nego.  Calvinus,  Instit. 
lib.  III.  cap.  II.  n.  2.  „commentum"  implicitae  fidei  impu- 
gnat,  quasi  nulla  fides  explicita  catholicis  necessaria  videatur. 
At  pro  certo  ponit,  quod  aperte  falsum  est.  Praeterea  fides 
implicita,  qua  quis  paratus  est,  ea  quae  nondurn  explicite 
novit,  explicite  credere,  si  ecclesia  veritates  istas  proponit; 
haec,  inquam,  fides  implicita  res  summi  momenti  est  ac  uni- 
tati  servandae  aptissima.  Per  eam  scilicet  fideles  omnes  uni 
fixae,  stabili,    objectivae  regulae  credendorum  adhaerent. 


ARTICULUS  III. 
Utrum  ecclesia  Christi  sancta  sit. 

1.  Definitio  notae  sanctitatis.  Sanctitas  est  ecclesiae 
proprietas,  qua  in  doctrina,  sacramentis  et  membris  ad  bonum 
divinum  perfecte  ordinata  eat.    1°  Dicitur:  ecclesiae  proprietas, 

qua  ad  bonum  divinum  perfecte  ordinata  esU  Talis  autem 
status  ordinis  falsum  et  malum  excludit,  firmitatem  in  vero  bono- 
que  includit.  Explicatur  hoc  a  S.  Thoma  iis  verbis :  „nomen  sancti- 
tatis  duo  videtur  importare:  uno  quidem  modo  munditiam;  et 
huic  significationi  competit  nomen  graecum;  dicitur  enim  ayiog, 
quasi  sine  terra;  alio  autem  modo  importat  firmitatem,  unde 
apud  antiquos  sancta  dicebantur,  quae  legibus  erant  munita, 
ut  violari  non  deberent  .  .  .  Munditia  enim  necessaria  ad 
hoc  quod  mens  Deo  applicetur,  quia  mens  humana  inquinatur 
ex  hoc  quod  inferioribus  rebus  conjungitur;  sicut  quaelibet  res 
ex  immixtione  pejoris  sordescit,  ut  argentum  ex  immixtione 
plumbi.  Oportet  autem  quod  mens  ab  inferioribus  rebus  abs- 
trahatur,  ad  hoc  quod  supremae  rei  possit  conjungi;  et  ideo 
mens  sine  munditia  Deo  applicari  non  potest.  .  .  .  Firmitas 
autem  exigitur  ad  hoc  quod  mens  Deo  applicetur;  applicatur 
enim  ei  sicut  ultimo  fini  et  primo  principio;  hujusmodi  autem 
oportet  maxime  immobilia  esse."  II.  II.  quaest.  LXXXI.  art.  8. 
Eam  igitur  sanctitatem  ab  interna  vita  ecclesiae  extrinsecus 
splendescere  oportet,  tum  in  rebus,  Deo  consecratis  vel  Dei 
praesentia  sanctificatis,  et  haec  est  sanctitas  realis;  tum  in 
personis,  et  haec  est  sanctitas  personalis. 

2°  Ordinatio  autem  ecclesiae  ad  Deum  elucet  in  doctrina, 
ob  eamque  causam  nec  in  dogmate  nec  in  morali  potest  esse 
aliquid,  quod  homines  a  Deo  avertat,  sed  omnia  oportet  ad 
mentem  actionesque  hominum  Deo  applicandas  esse  idonea;  — 
in  sacramentis,  hoc  est,  in  ipsis  sanctificationis  mediis  prae- 
cipuis,  et  maxime  in  sacrificio,  de  cujus  indole  dogmatici  agunt, 
sed  quod  haud  dubie  qualelibet  in  ecclesia  semper  oblatum 
est;  ')  in  membrisf  quod  ita  dictum  existimes,  ut  sanctitas  vitae 
insignis  in  aliquibus  ecclesiae  membris  nunquam  non  emicet, 
minime  vero  peccatoribus  exclusis  ab  ecclesia,   cum  et  pecca- 


')  De  sacrificio  Eucharistiae  Rothe,  protestans,  ait:  „constat, 
eucharistiam  ab  antiquissiraa  ecclesia  unnnimi  consensu  tanquam  sacri- 
ficium  proprium  et  peculiare  Christianorum  considerari  solitam  esse." 
Commentatio  de  primordiis  cultus  sacri  Christianorum.  Cf.  Probst, 
Liturgie  der  drei  ersten  christlichen  Jahrhunderte. 

tores  ecclesiae  merabra  esse  probavimus.  Cf.  quaest.  m. 
art.  1.  Sanctitas  in  mediis  sanctificationis,  id  est,  in  doctrina 
et  sacramentis,  vocatur  sanctitas  activa;  sanctitas  membrorum 
passiva  dicitur. 

3°  In  membris  ecclesiae  tres  sanctitatis  gradus  cernuntur; 
namque  alii  peccatis  gravibus  tantum  vacui  sunt;  alii  levium 
etiam  plerumque  offensorum  insontes;  alii  denique  ad  eam 
virtutis  perfectionem  fulgoremque  perveniunt,  ut  supra  com- 
munem  justorum  operandi  modum  operentur  ac  caelestia  Deo 
adjuvante  perficiant.  Reapse  tamen  innumeri  prope  sanctitatis 
gradus  habentur.  Etenim  „mauifestum  est,  —  inquit  Angelicus 
—  quod  charitas  in  quantum  ordinat  hominem  ad  finem  ulti- 
mum,  est  principium  omnium  bonorum  operum,  quae  in  finem 
ultimum  ordinari  possunt".  I.  II.  quaest.  LXV.  art.  3.  Sed 
augendae  caritatis  nullus  in  statu  viae  potest  esse  terminus. 
Nam  ipsa  caritas  secundum  rationem  propriae  speciei  terminum 
augmenti  non  habet;  est  enim  participatio  quaedam  infinitae 
caritatis,  quae  est  Spiritus  sanctus;  similiter  causa  augens 
caritatem  est  infinitae  virtutis,  scilicet  Deus;  neque  ex  parte 
subjecti  terminus  huic  augmento  praefigi  potest,  quia  semper 
caritate  excrescente,  superexcrescit  habilitas  ad  ulterius  aug- 
mentum.     S.  Thom.  II.  II.  quaest.  XXIV.  art.  7. 

4°  Ad  notam  sanctitatis  referri  possunt  charismata  et 
maxime  miracula.  Nam  dona,  quae  vocantur  gratiae  gratis 
datae,  non  dantur  „ad  hoc  ut  homo  ipse  per  eam  justificetur, 
sed  potius  ut  ad  justificationem  alterius  cooperetur".  S.  Thom. 
I.  II.  quaest.  CXI.  art.  1.  Et  vero,  si  plura  miracula  mani- 
festant  paiiter  sanctitatem  operantis,  omnia  sanctitatem  doctri- 
nae  praedicantis  patefaciunt:  „operatur  enim  ea  (miracula) 
Deus  ad  hominum  utilitatem:  et  hoc  dupliciter:  uno  quidem 
modo  ad  veritatis  praedicatae  confirmationem;  alio  modo  ad 
demonstrationem  sanctitatis  alicujus,  quam  Deus  hominibus 
vult  proponere  in  exemplum  virtutis.  Primo  autem  modo  mira- 
cula  possunt  fieri  per  quemcunque,  qui  veram  fidem  praedicat, 
et  nomen  Christi  invocat:  quod  etiam  interdum  per  malos 
fit  .  .  .  Secundo  autem  modo  non  fiunt  miracula  nisi  a  san- 
ctis,   ad    quorum   sanctitatem   demonstrandam   miracula   fiunt, 

vel  in  vita  eorum,  vel  etiam  post  mortem,  sive  per  eos,  sive 
per  alios.  Legitur  enim  Act.  XIX.  11,  12.,  quod  Deus  faciebat 
virtutes  per  manus  Pauli:  et  etiam  super  languidos  deferebantur 
a  corpore  ejus  sudaria,  et  recedebant  ab  eis  languores."  II.  II. 
quaest.  CLXXVIII.  art.  2. 

5°  Quoniam  miracula  natura  sua  sunt  facta  extraordinaria 
et  ecclesiae,  non  singulis  ejus  membris,  promissa,  sua  sponte 
apparet,  a)  miracula  non  nisi  ex  intervallo  patrari ,  parcius, 
densius,  ut  divino  ecclesiae  Rectori  visum;  b)  miracula  patrata 
sanctitatem  illius  ecclesiae  in  aevum  demonstrant,  quae  una 
eademque  reperiatur  ac  ea,  in  qua  et  pro  qua  miracula  illa 
facta  cognoscuntur. 

II.  Adversariorum  sententia.  1°  Protestantes ,  cum 
de  unitate  et  intima  conjunctione  ecclesiae  visibilis  ac  invisi- 
bilis,  doctrinam  admisissent  aut  confusam  aut  omnino  falsam, 
eo  sunt  adducti,  ut  sanctitatis  notam  partim  negarent,  partim 
falso  interpretarentur.  Plurimi  docuerunt,  ecclesiam  ex  solis 
justis,  atque  etiam  ex  solis  praedestinatis  constare;  quo  posito 
et  ablata  visibilitate  ab  ecclesia,  sanctitas  ecclesiae,  ut  est 
institutum  objectivum,  consistere  non  potest.  Alii  sentiunt  non 
repugnare,  ut  ecclesia,  tanquam  institutum,  saltem  ad  tempus 
omnino  depravetur;  quod  idem  est  ac  nullam  necessariam 
ecclesiae  sanctitatem,  sed  contin^entem  tantam  adraittere. 

2°  Naturalistae  et  rationalistae  sanctitatis  Christianae 
notionem  amiserunt,  sejuncta  prorsus  moralitate  a  dogmate  ac 
sacramento,  et  restricta  ipsa  moralitate  ad  humanitatis ,  ut 
ajunt,  officia,  hoc  est,  ad  officia  quaedam  erga  hominem,  ne- 
glecto  cultu  Dei. 

Thesis:  Ecclesia  Christi  sancta  est. 

Argumenta. 

Arg.  I.  Ex  S.  Scriptura,  generatim.  Ecclesia  habet  notam 
sanctitatis,  si  missio  Christi  sanctifica  in  ea  et  per  eam  conti- 
nuatur.  Atqui  res  ita  se  habet.  Ergo.  Major  patet;  namque 
missio  Christi  sanctifica  fuit  et  intrinseca  et  extrinsece  sancti- 
tatis  indiciis  manifestata.  Prob.  min.  a)  Ex  Jine  ecclesiae. 
Cf.  quaest.  II.    art.  3.    b)  Ex    eo   quod    ecclesia    est   corpus 

Christi  mysticum.  Nam  Christus  caput  est  ecclesiae:  Ipse  salvator 
corporis  ejus . . .  Viri  diligite  uxores  vestras}  sicut  et  Cliristus  dilexit 
ecclesiam ,  et  seipsum  tradidit  pro  ea ,  ut  illam  sanctificaret, 
mundans  lavacro  aquae  in  verbo  vitae ,  ut  exhiberet  ipse  sibi 
gloriosam  ecclrsiam  ,  non  habentem  maculam ,  aut  rugam,  aut 
aliquid  hujusmodi.  sed  ut  sit  sancta  et  immaculata.  Ephes.  V. 
23 — 28.  c)  Ex  eo  quod  cor  ecclesiae  est  S.  Spiritus,  qui  in 
aeteinum  cum  ea  manet,  Joan.  XIV.  16.;  atque  „cordi  com- 
paratur  Spiritus  Sanctus,  qui  invisibiliter  Ecclesiam  vivificat 
et  unit."  S.  Thom.  III.  quaest.  VIII.  art,  1.  ad  3.  d)  Ex  eo 
quod  ecclesia  est  regnum  Christi,  quod  est  regnum  sanctifica- 
tionis,  sicut  scriptum  est:  „Et  scient  gentes,  quia  ego  Dominus 
Sanctijicator  Israel,  cum  fueiit  sanctificatio  mea  in  medio  eorum 
in  perpetuum.u  Ezech.  XXXVII.  28.  Cf.  Dan.  IX.  24.;  Is. 
LXIL  3—6. 

Arg.  II.  Nota  sanctitatis  ea  est  ecclesiae  proprietas,  qua 
in  doctrina ;  sacramentis  et  membris  ad  bonum  divinum  per- 
fecte  ordinata  est.  Jam  vero  ecclesia  societas  est,  in  doctrina, 
sacramentis  et  membris  ad  bonum  divinum  perfecte  ordinata. 
Ergo.  Maj.  patet;  nam  iu  tribus  istis  intrinseca  sanctitas  externe 
conspicua  fit.     Prob.  min. 

a)  In  doctrina.  Oportet  ecclesiam  esse  sanctam  in  do- 
ctrina ,  1°  quia  doctrina  ecclesiae  Christi  est  a  Christo ,  qui 
dixit:  Amen ,  amen  dico  vobis ,  quia  qui  verbum  meum  audit, 
et  credit  ei  qui  misit  me,  habet  vitam  aeternam,  et  in  judicium 
non  venit,  sed  transiit  a  morte  in  vitam.  Joan.  V.  24. 
2°  Ecclesia  docet  per  Christum,  qui  spopondit:  ego  vobiscum 
sum  omnibus  diebus.  Matth.  XXVIII.  20.  3°  Ecclesia  habet 
Spiritum  sanctum:  alium  Paraclitum  dabit  vobis ,  ut  maneat 
vobiscum  in  aeternum ,  Spiritum  veritatis.  Joan.  XIV.  16. 
4°  Christus  oravit:  Sanctijica  eos  in  veritate,  Joan.  XVII.  17.; 
„idest  —  ut  ait  Angelicus  —  iu  cognitione  veritatis  fidei  et 
tuorum  mandatorum."     In  Joan.  XVII.  lect.  IV. 

b)  In  sacramentis.  Gratia  euim  sacramentalis  ad  duo 
praecipue  ordinari  videtur :  videlicet  ad  tollendos  defectus 
praeteritorum  peccatorum  ,  iu  quantum  transeunt  actu,  et  re- 
manent  reatu;   et  iterum  ad  perficiendam  animam  in  his  quae 

pertinent  ad  cultum  Dei  secundum  religionem  vitae  christianae; 
hanc  autem  virtutem  ecclesiae  sacramenta  specialiter  habent 
ex  passione  Christi,  cujus  virtus  quodammodo  nobis  copulatur 
per  susceptionem  sacramentorum ,  ut  docet  S.  Thomas  III. 
quaest.  LXII.  art.  5.  Hinc  S.  Paulus  baptismum  vocat  lava- 
crum  regenerationis  et  renovationis  Spiritus  sancti.  Tit.  II L  5. 
Cf.  Rom.  VI.  3,  4.;  I.  Cor.  V.  6.  Christus  Joan.  VI.  48— 61. 
et  S.  Paulus  I.  Cor.  XI.  23 — 30.  de  S.  Eucharistia  sanctissima 
quaeque  docent.  Ecclesiae  sacramentorumque  ministri  vocantur 
dispensatores  mysteriorum  Dei  (I.  Cor.  IV.  1.),  quibus  mini- 
sterium  reconciliationis  (II.  Cor.  V.  18.)  commissum  est,  atque 
gratia  peculiaris  data.     L  Tim.  IV.  15. 

c)  Jn  membris.  Sicut  ecclesia  habet  sanctificationis  media, 
ita  et  fructus  sanctitatis  effert.  Quod  probat  1°  ipsa  natura 
rei;  namque  Servator  docet:  ex  fructu  arbor  cognoscitur,  Matth. 

XII.  33.;  atque:  omnis  arbor  bona  bonos  fructus  facit.  Matth. 
VII.  17.  2°  Missio  Christi:  Servator  ait:  Ignem  veni  mittere 
in  terram ,  et  quid  volo  nisi  ut  accendaturf  Luc  XIL  49. 
Atque  iterum:  Et  ego  pro  iis  sanctifico  me  ipsumt  ut  sint  et 
ipsi  sanctificati  in  veritate.  Joan.  XVII.  19.  Rursus:  Dedit 
semetipsum  pro  nobis ,  ut  nos  redimeret  ab  omni  iniquitate  et 
mundaret  sibi  populum  acceptabilem ,  sectatorem  bonorum  operum. 
Tit.  Ii.  14.  3°  Missio  apostolorum  et  ministrorum  ecclesiae. 
Etenim  Dominus  dixit:  Ego  elegi  vos  et  posui  vos,  ut  eatis  et 
fructum  afferatis  et  fructus  vester  maneat.  Joan.  XV.  16. 
Deinde  Paulus  docet  ecclesiae  ministros  datos  esse  divinitus 
ad  consummationem  sanctorum.  Eph.  IV.  12.  4°  Parabolae, 
quibus  supra  (quaest.  III.)  ostendimus,  peccatores  etiam  esse 
membra  ecclesiae.  Ait  enim  pater  familias  in  parabola  ziza- 
niorum:   „Sinite   utraque  crescere  usque  ad  messera."    Matth. 

XIII.  30.  Ergo  tum  zizania  tum  bonum  semen  erit  in  agro 
ecclesiae  usque  ad  messemf  hoc  est,  usque  ad  consummationem 
saeculi. 

d)  Charismata  ac  miracula  Christi  ecclesiae  promittuntur. 
Marc.  XVI.  15—19.;  Joan.  XIV.  12.  Cf.  I.  Cor.  XH.  28. 

Arg.  111.  Ex  veterum  testimoniis.  Sanctitas  ecclesiae  nota 
est,  si  veteres  affirmant    a)  ecclesiam  esse  manifestam  mediis 

sanctificis,  et  b)  membris  sanctis.     At  res  ita  se  habet.  Ergo. 
Prob.  min. 

a)  Mediis  sanctificis.  1°  Ab  Ignatio  Antiocheno  vocatur 
ecclesia  sanctifera;  hoc  enim  nomine  directe  ecclesiam  Smyr- 
naeorum,  indirecte  universalem  ecclesiam  appellat.  Cf.  Prooem. 
ad  Sroyrn.,  Ephes.,  Magn.,  Trall.,  Rom.  Ab  aliis  vocatur 
paradisus;  mater  viventium,  iter  ad  caelum;  balneum  spirituale; 
arca ,  in  quo  sancti  custodiuntur.  Iren.  Adv.  haer.  lib.  V. 
cap.  XXV.;  Tert.  De  anima,  XLIIL;  Hilar.  In  ps.  CXXXIIL; 
Joan.  Chrys.  In  II.  Cor.  hom.  XV.;  August.  Enarrat  in 
ps.  XXVIII.  10.  2°  De  doctrina  sanctifica  testimonium  per- 
hibuerunt  apologetae  pluiimi,  qui  a  primis  decenniis  saeculill. 
religionem  Christianam  ob  doctrinae  sanctitatem  imperatoribus 
commendant,  et  generatim  tota  antiquitas,  quae  ecclesiae  fidem 
maculari  posse  semper  negavit.  Cf.  quaest.  VIII.  art.  3.  et 
seqq.  3°  De  sacramentis  sanctiferis  veteres  documenta  reli- 
querunt  in  tractatibus  de  baptismo  et  in  ritibus  in  sacramento 
hoc  administrando  usitatis;  in  encomiis  de  praestantissima 
Eucharistiae  sanctitate  (cf.  Ignat.  Antioch.  Eph.  V.  XX.; 
Rom.  VII.;  Smyrn.  VII.  etc;  Justin.  Apol.  I.  65.  66.;  Iren. 
Adv.  haer.  lib.  IV.  cap.  XVIIL;  lib.  V.  cap.  II.  etc);  iu  sen- 
tentiis  de  sanctitate  ineffabili  Missae  sacrificii.  Cf.  Justin. 
Dialog.  XLL;  Iren.  Adv.  haer.  lib.  IV.  cap.  XVIII.;  Cyprian. 
Ep.  ad  Caecilium;  Augustin.  De  civit.  Dei,  lib.  XVI.  cap.  XXIL; 
lib.  XVII.  cap.  XX.  etc;  Ephraem,  De  sacerdotio;  Chrysost. 
De  sacerdotioy  lib.  IV.  cap.  IV.  Hom.  XXI.  in  Act.  Apost. 
n.  4.  Quid  enim  illo  sacrificio  sanctius  cogitari  potest,  quod 
a  Chrysostomo  vocatur  horrendum  sacrificium,  ineffabilia  mysteria 
et  ab  Augustino  Confess.  lib.  IX.  cap.  XI.  XII.  sacrificium 
pretii  nostri. 

b)  Membris  sanctis.  Papias  ostensurus,  justos  semper 
in  ecclesia  conspiciendos  esse,  parabolam  turris  proponit, 
cujus  in  structuram  et  justi  et  peccatores  poenitentes  ad- 
ducuntur.  Pastor,  Visione  III.  5,  G.  Auctor  epistolae  ad  Diogne- 
tum:  „per  quem  (Christum)  —  inquit  —  ecclesia  ditatur  et 
gratia  expansa  in  sanctis  augetur;"  praeterea  sanctitate  mem- 
brorum  exposita ,   religionis  Christianae   veritatem  ex  ea  nota 

designat  his  verbis:  „Haec  non  videntur  ab  homine  fieri;  haec 
sunt  Dei  potentia;  haec  adventus  ejus  argumentum."  Capp. 
V — VII.  Similiter  S.  Justinus  in  Apologia  I.  ad  Antoninum 
Pium,  cap,  XIV-  -XV.  et  Athanagoras  in  Legatione  pro  Chri- 
8tianis  ad  Marcum  Aurelium  et  Commodum ,  cap.  XII. 
XXXI — XXXV.  religionis  Cbristianae  veritatem  ex  sanctitate 
membrorum  probant;  eodemque  argumento  usus  est  S.  Theo- 
philus  Antiochenus  (f  181),  Ad  Autolycum,  lib.  III.  cap.  XV. 
Cf.  Iren.  Adv.  haer.  lib.  111.  cap.  XXIV.;  Cyprian.  De  cath. 
ecclesiae  vnitate,  cap.  IX.  X.;  Augustin.  De  moribus  eccl.  cathol. 
cap.  XXX.  XXXI.;  Joan.  Cbrysost.  In  ps.  XLIV.  12. 

c)  Denique  veteres  miraculis  ecclesiam  veram  ab  haere- 
sibus  distingui  censuerunt.  „Non  possunt  baeretici  —  inquit 
S.  Irenaeus  —  caecis  douare  visum  etc;  tantum  absunt  ab 
ea,  ut  mortuum  excitent,  quemadmodum  Dominus  excitavit  et 
apostoli  per  orationem  et  saepissime  in  fraternitate  propter 
aliquid  necessarium  ecclesia  in  quoquo  loco  universa  per  je- 
junium  et  supplicationem  postulante ,  reversus  est  spiritus 
mortuo  et  donatus  est  homo  orationibus  Sanctorum,  ut  credant, 
esse  resurrectionem  mortuorumu.  Adv.  haer.  lib.  II.  cap.  XXXI. 
S.  Augustinus  docet,  ecclesiam  „culmen  auctoritatis  obtinuisse", 
haereticis  .  .  .  partim  etiam  miraculorum  majestate  damnatis". 
Deutilit.  credendi,  cap.  XVII.  Cf.  Tertull.  Apol.  cap.  XXIII.; 
S.  Chrysost.  Hom.  IV.  in  Matth.  etc. 

Objeotiones. 

Obj.  1.  Sanctitatis  nota  probatur  ex  Ephes.  V.  27.,  ubi 
S.  Paulus  exhibet  „gloriosam  ecclesiam,  non  habentem  macu- 
lam  aut  rugam".  Sanctitas  autem  tam  perfecta  visibili  eccle- 
siae  tribui  nequit.     Sanctitas  igitur  nota  dici  non  potest. 

Resp.  Dist.  maj.:  sanctitatis  nota  probatur  ex  illo  textu 
etiam,  conc;  ex  eo  solo,  nego.  £t  dist.  min.:  haec  sanctitas 
ecclesiae  visib:li  tribui  nequit  adaequate,  conc;  inadaequate,  nego. 
Illa  quidem  gratia  sponsae  Christi  mysticae  plenissimo  sensu 
triumphanti  conceditur  ecclesiae,  id  es*,  in  ultimo  redemptionis 
termino.  Sed  sensu  inadaequato  militantis  etiam  ecclesiae 
gratia  perfecta   est,   siquidem  doctrinam  institutaque  immacu- 

lata  divinitus  obtinet,  atque  fideles,  quos  Christus  ad  ecclesiam 
triumphantem  praeparat,  in  ecclesia  militante  sanctificantur. 

Instabis.  Quod  mere  internum  est,  nota  non  est.  Atqui 
sanctitas  raembrorum  interna  est.     Ergo. 

Resp.  Dist.  min.:  sanctitas  membrorura  interna  est,  prin- 
cipaliter,  conc;  exclusive,  nego.  Non  obstante  multorum  hypo- 
crisi,  vitae  tamen  sanctitas  sincerorum  virtutibus,  actibus  heroi- 
cis,  miraculorum  gratia  manifestatur.  Namque  ex  fructu  arbor 
cognoscitur. 

Urgebis.  A  majori  parte  sumitur  denominatio.  Mali  plures 
in  ecclesia  quam  boni  esse  possunt.     Ergo. 

Resp.  Dist.  maj.:  a  majori  parte  sumitur  denominatio, 
quando  agitur  de  qualitate  extensa,  conc;  de  qualitate  non 
exteusa,  nego.  Paries  enim  pro  majori  sua  parte  sufficienter 
dealbatus,  albus  denominatur;  in  aliis  autem  non  a  majori  sed 
a  potiori  parte  sumitur  denominatio,  seu  ut  ait  S.  Thomas: 
„denominatio  fit  a  forma,  quae  dat  speciem  rei."  Peri  her- 
meneias,  lib.  I.  lect.  VIII.  n.  9. 

Obj.  II.  Quod  est  commune  non  distinguit.  At  miracula 
non  sunt  verae  ecclesiae  propria.  Ergo  non  distinguunt. 
Prob.  min.  Sua  sunt  satanae  miraeula  et  idololatriae;  apo- 
stolus  monet  Antichristi  regnum  fore  in  omni  virtute  et  signis 
et  prodigiis  mendacibus,  II.  Thess.  II.  9.;  quin  imo  Christus 
ipse  cautos  nos  fecit,  his  verbis:  dabunt  signa  et  prodigia, 
ita  ut  in  errorem  inducantur  (si  fieri  potest)  etiam  electi. 
Matth.  XXIV.  24.;  cf.  Apoc.  XIII.  13,  14. 

Resp.  a)  Argumentum  nimis  probat,  et  eo  ypectat,  ut 
etiam  Christi  ac  apostolorum  miraculis  fides  abrogetur.  Haec 
ab  operatione  satanae  intemosci  possunt,  aut  non  possunt;  si 
possunt,  quidni  et  alia  miracula,  patrata  temporibus  subsequen- 
tibus?  si  non  possunt,  ergo  Jesus  absurde  dixerit:  „Si  mihi  non 
creditis,  operibus  credite.u     Joan.  X.  38. 

b)  Dist.  probationem  minoris:  patrari  possunt  miracula 
a  malis  in  testimonium  veritatis,  conc;  in  confirmationem 
erroris,  subdist.:  miracula  falsa,  conc;  vera,  nego.  Verum 
miraculum,    cum    totum    ordinem    naturae  oreatae  transcendat, 

De  Groot,  Summa  apologet.     I.  10 

a  solo  Deo  fit,  qui  testis  falsitatis  esse  non  potest.  Revera 
signa  pseudoprophetarum  in  ipsis  Scripturae  loeis,  adversus 
thesin  allatis,  mendacia  vocantur. 

Instabis.  S.  Augustinus  de  miraculis:  „quaecunque  — 
inquit  —  talia  in  catholica  fiunt,  ideo  sunt  approbanda  quia 
in  catholica  fiunt;  non  ideo  manifestatur  ecclesia,  quia  haec 
in  ea  fiunt."  De  unit.  ecclesiae,  cap.  XIX.  Ergo  miracula 
ad  notam  sanctitatis  referri  non  debent. 

Resp.  Dist.  antec:  S.  Augustinus  ita  loquitur  respective, 
conc;  absolute,  nego.  Cum  Donatistae  patribus,  conciliis,  mira- 
culis  gloriarentur  suis,  S.  Augustinus,  ut  effugia  intercluderet, 
dixit,  his  omnibus  omissis,  solam  ecclesiae  catholicitatem  seu 
universalitatem  jam  respiciendam  esse.  Sic  enim  apertissime 
confundebantur  Donatistae,  asseverantes  ecclesiam  Christi  re- 
tineri  „in  sola  Africa".  Praeterea  Augustinus  miraculorum 
charisma  tanti  fecit,  ut  in  Retract.  lib.  I.  cap.  XIII.  expresse 
sibi  declarandum  esse  censuerit,  miracula  non  ad  ecclesiae 
primordia  coarctari,  sed  ea  durare  in  saecula  subsequentia. 


ARTICULUS  IV. 
Utrum  ecclesia  Christi  sit  catholica. 

I.  Definitio  notae  catholicitatis.  Catholicitatis  nota 
est  ecclesiae  proprietas,  qua  conspicne  numerosa  et  ubique  una 
per  mundum  universum  emanat.     Explicatur  definitio. 

1°  Verbum  catholici  ductum  est  a  graeco:  xatf  bXov^  quod 
est  secundum  totum  seu  universale.  Jam  vero  ecclesia  catbo- 
lica  seu  universaiis  dici  potest  a)  catholicitate  loci,  quia  est 
per  totum  mundum;  b)  catholicitate  personarum,  quia  plurimos 
complectitur  et  nullus  abjicitur;  c)  catholicitate  temporis,  quia 
secundum  statum  praesentem  a  Christi  temporibus  usque  ad 
finem  mundi  durabit;  d)  catholicitate  doctrinae,  quia  totam 
Christi  doctrinam  servat,  Cf.  S.  Thom.  In  symbol.  art.  IX.  et 
In  decret.  1.  ad  archidiac.  Trident.  I.  Verum  conceptui  catho- 
licitatis,  prout  sensu  strictiori  nota  est,  affixa  non  videtur 
catholicitas  temporis,   quae  partim  ad  ecclesiae  perpetuitatera, 


Art.  IV.    Utrum  ecclesia  Christi  sit  catholica.  147 

partim  ad  apostolicitatem  referri  potest;  uec  universalitas  doctri- 
nae,  cum  praecise  notarum  ope  internoscendum  sit,  ubi  totalitas 
doctrinae  Christianae  intcgerrima  reperiatur. 

2°  Dicitur  ecclesiae  proprietas;  non  enim  agitur  de  uni- 
versalitate  qualicunque,  puta  de  universalitate  Buddhismi  Maho- 
melisve  religionis,  sed  de  catholicitate,  quam  Christus  religioni 
suae  proraiserit. 

3°  Additur  conspicue  numerosa,  ut  significetur,  non  opus 
esse,  ut  omnium  gentium  omnes  homines  ecclesiae  aggre- 
gentur,  sed  eam  multitudinem  requiri,  qua  Christi  ecclesia 
fecunditate  sua  numerique  etiam  majestate  a  sectis  discrimi- 
nari  possit. 

4°  Tum:  per  mundurn  universum  emanat;  opus  est  autem, 
non  expansione  physice  universali,  sed  moraliter,  hoc  est,  ea 
expansione,  quae  indoli  ecclesiae  et  instifutis  divinis  respon- 
deat.  Ecclesia  scilicet  non  subito  mundum  universum  per- 
vasit,  sed  ut  granum  sinapis  (Luc.  XIII.  19.)  succrescens, 
mundum    mira    fecunditate    magis  magisque  replevit  et  replet. 

5°  Hoc  etiam  maximi  momenti  est,  quod  diximus:  et  ubi~ 
que  una.  Et  sane,  si  unitas  desideretur,  non  est  ecclesia  catho- 
lica,  sed  ecclesiae  conspiciuntur,  catholicitate  fucata  damnatae; 
nulla  ergo  catholicitas  materialis  prodest,  sed  formalis  requi- 
ritur.  Quare  S.  Thomas:  „unum  —  inquit  —  et  idem  est 
quod  creditur  a  cunctis  fidelibus:  unde  universalis  seu  catholica 
dicitur."  In  Ephes.  IV.  lect.  II.  Et  quoniam  fidei  unitas  rectore 
uno  sublato  cogitari  non  potest,  luce  clarius  est,  catholicitatis 
notam  a  centro  quodam  unitatis  ecclesiasticae  dependere. 

6°  Ex  dictis  patet  catholicitatem  non  consistere  in  solo 
jure  ubique  praedicandi,  sed  in  facto  fusionis. 

II.  De  requisitis  ad  catholicitatem.  1°  Ad  catho- 
licitatem  tria  pertinere  constat:  a)  fidelium  numerus  conspicuus 
tum  absolute,  id  est,  in  se,  tum  relative,  id  est,  instituta  com- 
paratione  cum  aliis  coetibus,  qui  verae  ecclesiae  nomen  sibi 
vindicant;  b)  expansio  realis  in  totum  mundum,  simultanea, 
qua  ecclesia  eodem  tempore  moraliter  ad  omnes  gentes  per- 
tingit;  non  successiva  tantum,  qua  ecclesia  catholica  diceretur, 
non  ob  nationes  plurimas  actu  occupatas,  sed  additis  gentibus 

inter  quas  fuit,  ad  eas,  ioter  quas  est;  c)  vitalitas  indeficiens, 
qua  ecclesia  ab  uno  regno  expulsa  in  aliis  enascitur,  atque 
tam  inexhausta,  ut  coetus  semper  emineat,  cui  Christus  fidem 
suam  propagandam  demandavit.  2°  Non  videtur  fore  ut  omnes 
homines  omnium  gentium  ad  fidem  veram  perveniant;  nec  un- 
quam  in  agro  ecclesiae  non  erit  frumentum  et  zizania.  Cf. 
S.  Thom.  Caten.  aur.  et  Expos.  in  Matth.  XXIV.  14.;  in 
Rom.  X.  lect.  VII.  Itaque  ecclesia  vocatur  catholica  non  „pro- 
pter  singula  generum,  sed  propter  genera  singulorum". 
S.  Thom.  In  Boet.  De  Trin.  q.  III.  art.  3.  ad  5. 

III.  Cani  hypothesis  de  catholicitate.  Melchior 
Canus,  De  locis  theolog.  lib.  IV.  cap.  VI.  ad  13.,  et  Bellar- 
minus,  De  conc.  et  eccL  lib.  IV.  cap  VII.,  etsi  fieri  posse  non 
affirmant,  ut  sola  una  provincia,  haeresibus  et  persecutionibus 
insurgentibus,  veram  fidem  retineret,  hypothetice  tamen  asse- 
runt,  Christianam  fidem,  quamvis  in  unius  forte  provinciae 
angustias  redigeretur,  catholicam  fore:  „satis  est  —  ait  Canus 
—  ecclesiam  semel  in  totum  mundum  esse  fusam,  ut  etiam- 
num  vere  catholica  dicatur."  L.  c.  Verum  sententia  com- 
munis  id  negat.  Quidquid  est,  hujusmodi  hypothesis  sectis 
nullo  modo  favet,  „quae  ostendere  nunquam  poterunt  communi- 
cationem  cum  ecclesia,  quae  totum  aliquando  orbem  occupa- 
verit  "     Perrone,  De  loc.  theol.  P.  1.  sect.  I.  cap.  III.  n.  224. 

IV.  Systema  rationalismi  Tubigensis  de  origine 
catholicitatis.  F.  Chr.  Baur  (f  1860),  in  academia  Tubin- 
gensi  professor,  novum  invenit  systema,  quod  Christianae  re- 
ligionis  originem  divinam  excluderet.  Schola  porroTubingensis, 
caput  suum  secuta,  statuit,  evolutionem  quandam  religiosam 
saeculo  I.  evenisse,  quae  legibus  pantbeismi  Hegeliani  satis 
constanter  optime  responderit,  Inter  alia  opus  erat,  ut  osten- 
deretur,  quaenam  sit  causa  ecclesiae  Christianae,  praecise  ut 
catholica  est.  Quaesita  sunt  igitur  facta  duo,  ex  quorum  con- 
flictu  tertium  erumperet:  thesis,  antithesis,  synthesis.  Sed  facta 
supernaturalia,  cum  mysteria  et  miracula  philosophiae  pan- 
theisticae  adversentur,  ab  illa  schola  a  priori  repudiabantur. 

Itaque  mortuo  Christo  duae  factiones  ortae  sunt,  quarum 
altera  circumcisionis  evangelio  usa  est,  altera  evangelio  praeputii: 

haec  homines  per  fidem  Christi  justificari  credidit  sine  ope- 
ribus  legis  Judaicae;  illa  legis  etiam  Mosaicae  observantiam 
ad  homines  justificandos  necessariam  esse  contendit.  Secta 
eorum,  qui  pro  lege  Judaica  stabant,  seu  Judaeo-Christia- 
norum,  a  Petro,  duce  suo,  Petrinismus  vocatur;  altera,  quae 
est  Ethnico-  Christianorum,  Paulinismus ,  a  suo  capite  Paulo. 
Sectae  illae  deinceps  ad  Ebionitismum  et  Marcionitismum  pro- 
gressi  sunt. 

Saeculo  II.  circiter  mediante  Joanneismus  praevaluit.  Vide- 
licet  viri,  pacis  studiosi,  plurimos  utriusque  factionis  assecta- 
tores  ad  unam  formulam:  „fidei  cum  operibus"  congregarunt. 
Petrinismus  salutis  principium  habebat  opera  legis  Judaicae, 
a  Christo  perfectae;  Paulinismus  fidem  redemptionis  per  Christi 
mortem  procuratae;  jam,  sub  formula  communi  et  concilia- 
toria  fidei  cum  operibus,  ecclesia  exsurgebat  catholica.  —  En 
systema,  evolutum  a  Baur  in  Historia  trium  priorum  saecu- 
lorum  et  in  plurimis  aliis  operibus,  modificatum  a  J.  S.  Semler, 
Neauder,  Rothe,  et  Ritschl,  qui  ipsum  Christum  primum  factio- 
num  auctorem  eo  fuisse  perhibet,  quod  factis  duntaxat,  non 
doctrina,  terminos  legis  praetergressus  sit.  Rejecta  sunt  a  ratio- 
nalistis  plurimis  nonnulla  hypotheseos  illius  capita;  sed  fasci- 
navit,  etiam  extra  Germaniam,  incredulos,  ut  nihil  in  N.  T. 
libris,  historice  spectatis,  nihil  in  monumentis  veterum  praeter 
sepultam  illorum  certaminum  memoriam  investigarent.  Ita 
catholicitatem,  quam  nos  ex  divina  Christi  voluntate  processisse 
credimus,  illi  dimicantium  sectarum  fetum  esse  arbitrantur. 
Tales  sunt  in  Neerlandia  Scholten  (f  1885),  professor  Lugduni 
Batavorum,  in  operibus  criticis  de  N.  Testamento,  A.  Pierson 
et  S.  A.  Naber,   Verisimilia.  —  Venimus  ad  argumenta. 

Thesis:  Ecclesia  Christi  catholica  est. 

Argumenta. 

Arg.  I.  Ex  fine  ecclesiae.  Finis  ecclesiae  est,  ut  homines 
in  ea  et  per  eam  sanctificentur.  At  omnes  gentes  sanctificari 
oportet.  Ex  quo  sequitur,  ut  ad  omnes  gentes  diffundenda  sit 
ecclesia.    Major  constat  ex  dictis,  quaest.  II.  art.  3.    Conclusio 

patet;  nam  etsi  Deus  mediis  extraordinariis  uti  potest,  ordi- 
nario  tamen  via  ordinaria,  hoc  est,  per  ecclesiam,  homines  ad 
fidem  et  vitam  veram  perducit. 

Arg.  II.  Ex  S.  Scriptura.  In  V.  et  N.  Testamento  jus 
et  factum  diffusionis  ecclesiae  per  totum  orbem  multifariam 
indicatur.     Ergo  catholicitas  est  nota  ecclesiae.     Prob.  antec. 

a)  In  V.  Test.  1°  Dominus  promisit  Abrahae:  „Bene- 
dicentur  in  semine  tuo  omnes  gentes  terrae."  Gen.  XXII.  18.  * 
Cf.  Gen.  XII.  3.;  XXVI.  4.;  XXVIII.  14.  2°  In  psalmis  legi- 
mus:  „Dominus  dixit  ad  me:  Filius  meus  es  tu,  ego  hodie  genui 
te.  Postula  a  me  et  dabo  tibi  gentes  haereditatem  tuam,  et 
possessionem  tuam  terminos  terrae.((  Ps.  II.  7,  8.  Cf.  Ps.  XVIII.  5.; 
XXI.  28,  29,;  LXXI.  8,  11.  3°  Isaias:  Leva  in  circuitu  oculos 
tuos,  et  vide:  omnes  isti  congregati  sunt,  venerunt  tibi  .  .  . 
dilatabitur  cor  tuum,  quando  conversa  fuerit  ad  te  multitudo 
maris,  fortitudo  gentium  venerit  tibi.  LX.  4,  5.  Apud  Da- 
nielem  II.  35,  44.  caeli  regnum  apparet  sub  figura  lapidis, 
qui  „factus  est  mons  magnus  et  implevit  universam  terram(t. 
Malachias  universale  regnum  Christi  praesagit  his  verbis:  ab 
ortu  enim  sotis  usque  ad  occasum  magnum  esl  nomen  meum  in 
gentibus  et  in  omni  loco  sacrificatur ,  et  offertur  nomini  meo 
oblatio  munda:  quia  magnum  est  nomen  meum  in  gentibus.  I.  11. 

b)  In  N.  Test.  1°  Universalitas  regni  Christi  seu  ecclesiae 
in  vita  Christi  luculenter  supponitur.  Simeon  puerum  Jesum 
in  ulnas  suas  accipiens,  dixit:  „viderunt  oculi  mei  salutare 
tuum,  quod  parasti  ante  faciem  omnium  populorum,  lumen  ad 
revelationem  gentium.u  Luc.  II.  30,  31.  Cf.  ibid.  I.  canticum 
Magnificat  et  canticum  Zachariae.  Servator  praedicit,  mulierem, 
quae  alabastrum  unguenti  pretiosi  super  caput  Domini  effudit, 
laude  dignam  fore  „ubicunque  praedicatum  fuerit  hoc  evange- 
lium  in  toto  mundo".  Matth.  XXVI.  13.;  Marc.  XIV.  9. 
2°  Idem  ex  actibus  Christi  apparuit.  Voluit,  ut  crucis  titulus 
conscriberetur  lingua  Hebraica,  Graeca,  Latina,  quae  gentium 
universitatem  significabant.  Jussit  apostolos  eorumqne  succes- 
sores  docere,  praedicare,  baptizare  „omnes  gentes".  Matth. 
XXVIII.  19.;  Luc.  XXIV.  47.  Effuso  S.  Spiritu  die  Pentecostes 
discipuli    „coeperunt   loqui   variis  linguisu:   nationes  plurimae 

suam  linguam  audiebant.  Act.  II.  4,  8.  Nempe  Dominus  suis 
dixerat:  „Accipietis  virtutem  supervenientis  Spiritus  Sancti  in 
vos,  et  eritis  mihi  testes  .  .  .  usque  ad  ultimum  terrae."  Act. 
I.  8.  3°  Apostoli  catholicitatem  ecclesiae  disertis  verbis  signi- 
ficant.  Namque  S.  Petrus  ait:  Deus  in  nobis  elegit,  per  os 
meum  audire  gentes  verbum,  evangelii  et  credere.  Act.  XV.  7. 
S.  Paulus  docet  promissionem  Abrahae  factam  de  benedictione 
omnium  gentium  in  Christi  religione  adiinpleri;  Gal.  III.  8 — 14.; 
eodem  modo  exponit  verba  Davidis:  in  omnem  terram  exivit 
sonus  eorum  (evangelizantium),  et  in  Jines  orbis  terrae  verba 
eorum.  Rom.  XII.  18.;  atque  de  Christo:  fecit  —  inquit  — 
utraque  unum,  medium  parietem  maceriae  solvens.  Ephes.  II.  14. 
Cf.  Col.  I.  6.  S.  Joanues  audivit  canticum  novum:  redemisti 
nos  Deus  in  sanguine  tuo  ex  omni  tribu,  et  populo,  et  natione. 
Apoc.  V.  9.  Vidit  „turbam  magnam,  quam  dinumerare  nemo 
poterat,  ex  omnibus  gentibus,  et  tribubus  et  populis,  et  linguis, 
stantes  ante  thronum.  L.  c.  VII.  9.  Postremo  ut  S.  Augustini 
verbis  utar:  „Prope  omnis  pagina  (S.  Scripturae)  nihil  aliud 
sonat,  quam  Christum  et  Ecclesiam  toto  orbe  diffusam." 
Serm.  XLVI.  33. 

Alg.  III.  Ex  traditione.  S.  Ignatius  Antiochenus:  „ubi 
fueritChristus  Jesus,  ibi  catholica  est  ecclesia."  AdSmyrn.  VIII. 
Vocabulum  autem  xaSolixrj  magis  etiam  expresse  declaratur 
in  Martyrio  Polycarpi,  additis  vocabulis:  in  toto  orbe,  xaid 
ndvra  xonov,  xard  ttjv  olxovfxivrjv.  Inscript.,'  VIII.  1.;  XIX.  2. 
S.  Justinus  Judaeos  ex  eo  refellit,  quod  Malachiae  vaticinium 
de  oblatione  „in  omni  loco"  offerenda  non  nisi  in  religione 
Christiana  adimpleatur.  Dial.  cum  Tryphone,  cap.  CXVII. 
S.  Irenaeus:  „ecclesiae  quidem  praedicatio  vera  et  firma,  apud 
quam  una  et  eadem  salutis  via  in  universo  mundo  ostenditur." 
Adv.  haer.  lib.  V.  cap.  XX.  S.  Pacianus:  „Christianus  mihi 
nomen  est,  Catholicus  vero  cognomen.  Illud  me  nuncupat, 
istud  ostendit."  Ep.  I.  ad  Sympron.  S.  Cyrill.  Hierosol.: 
„Hoc  (catholicum)  enim  proprium  nomen  est  sanctae  hujus, 
et  matris  omnium  nostrum,  quae  est  sponsa  Domini  nostri 
Jesu  Cbristi."  Catech.  VIII.  S.  Optatus  et  S.  Augustinus 
Donatistas   catholicitatis   nota  redarguere  consueverunt.     Haec 

est  regula  S.  Augustini:  „Tenenda  est  nobis  Christiana  religio 
et  ejus  ecclesiae  communicatio,  quae  catholica  est  et  catholica 
nominatur,  non  solum  a  suis,  verum  etiam  ab  omnibus  inimi- 
cis.u     De  vera  relig.  12. 

Objectiones. 

Obj.  I.  Ecclesia  nulla  nota  sua  unquam  carere  potest. 
Jam  Christi  ecclesia  temporibus  apostolorum  in  paucis  regionibus 
coarctabatur.     Ergo. 

Resp.  Dist.  min.:  ideo  ecclesia  carebat  catholicitate  eccle- 
siae  adultae,  conc;  ecclesiae  adolescentis,  nego.  Nempe  ecclesia 
statim  ac  exorta  est  virtualiter  catholica  erat,  non  formaliter; 
aedificanda  enim  erat  ab  apostolis  cum  ecclesia  catholicitas. 
Nihilominus  nota  illa  jam  tum  emicuit,  primo  vi  expansiva 
maxima,  secundo  ipsa  fidei  fusione  per  omnes  regiones,  qua- 
cunque  patebat  orbis  notus.  Cf.  Rom.  I.  8.;  X.  18.;  S.  Thom. 
ln  Rom.  X.  lect.  III. 

Instabis.  Si  catholicitas  esset  ecclesiae  nota,  S.  Petrus 
notitiam  hujus  notae  a  Christo  accepisset.  Porro  Petrus  non 
nisi  post  visionem  animalium  dicere  potuit:  In  veritate  com- 
peri,  quia  non  est  personarum  acceptor  Devs,  sed  in  omni 
gente  qui  timet  eum,  et  operatttr  justitiam,  acceptus  est  illi. 
Act.  X.  34,  35.     Ergo. 

Resp.  Dist.  maj.:  Petrus  hanc  notitiam  accepisset,  conc; 
et  practice  statim  intellexisset,  nego.  Et  sic  distincta  minori, 
nego  conclusionem.  Christus  aperte  praecepit,  ut  apostoli  do- 
cerent  omnes  gentes.  Matth.  XXVIII. ;  Marc.  XVI.  Verum 
quonam  ordine  temporis  ac  personarum  hoc  praeceptum  ex- 
sequendum  esset,  utrum  Judaeis  primo  et  proselytis  (Act.  II.  11.), 
an  eodem  iempore  et  ethnicis,  id  Petrum,  priusquam  viri,  missi 
a  Cornelio,  ad  eum  venirent,  forsitan  latuerit.  Visio  dubii 
practici  finem  fecit. 

Urgebis.  Christiani,  audito  verbum  Dei  a  gentibus  recipi, 
Petro  dixerunt:  Quare  introisti  ad  viros  praeputium  habentes, 
et  manducasti  cum  illis.  Act.  XI.  3.  Inter  fideles  ergo  parti- 
cularismus  vigebat. 

Resp.   Dist.  antec:   istam   initam   cum   gentibus  necessi- 

tudinem  Petro  objecerunt  aliquot  fideles  ex  proprio  affectu, 
concedo;  ex  doctrina  fidei,  nego.  Nonnulli,  „qui  erant  ex  cir- 
cumcisione"  (Act.  XI.  2.),  Judaei  scilicet  aliquot  Hierosolymi- 
tani,  ad  fidem  conversi,  ex  nimio  affectu  veteris  consuetudinis 
Petro  oblocuti  sunt.  Verum  quatuor  bominum  genera  hoc  loco 
considerari  opus  est.  Nimirum  aderant  a)  Judaei,  quos  con- 
suetudo  severior  ne  manducare  quidem  cum  ethnicis,  veluti 
pollutis,  sinebat;  b)  proselyti  justitiae,  hoc  est,  gentiles,  qui 
circumcisi  legem  Moysis  universam  observabant  et  eunuchis 
aliisque  quibusdam  exceptis  (Deuter.  XXIII.)  genti  Judaicae 
veluti  inserebantur;  c)  proselyti  portae,  qui  neque  circumcisi 
erant  neque  legis  Mosaicae  mandata  custodiebant,  agnito  tamen 
uno  Deo  observatisque  praeceptis,  quae  Noachica ')  dicuntur; 
d)  ethnici,  quibuscum  necessitudinem  inire,  Judaeis  videbatur 
esse  nefas.  Hinc  aversio  nonnullorum  fidelium,  suam  et  Petri 
Judaicam  originem  implicite  jactitantium.  Verum  audito  Petro, 
tacuerunt  et  glorificaverunt  Deum,  dicentes:  Ergo  et  gentibus 
poenitentiam  dedit  Deus  ad  vitam.     Act.  XI.  18. 

Obj.  II.  Ubi  sunt  duae  factiones  invicem  oppositae,  non 
est  ecclesia  ubique  una.  At  saeculo  I.  Petrinismus,  duce  Petro, 
et  Paulinismus,  duce  Paulo,  acerrime  inter  se  altercati  sunt. 
Igitur  in  principio  nulla  fuit  ecclesia  catholica. 

Resp.  Dist.  min.:  istae  factiones  exstiterunt,  in  phantasia 
Tubingensium,  conc;  in  ecclesia  saeculi  I.,  nego.  Ferd.  Christ. 
Baur  et  quidam  alii  academiae  Tubingensis  professores  auda- 
cissime  factiones  illas  finxerunt.  At  a)  tota  ipsorum  argumen- 
tatio  nititur  critica  subjectiva  et  a  priori  pantheisticae  vel 
atheisticae  philosophiae  accommodata.  b)  Nullum  aut  factiouum 
illarum  vestigium  aut  pacificationis  subsecutae  suspicio  in  monu- 
mentis  historicis  apparet.  3°  Tubingensis  hypothesis  poscit,  ut 
omnes,    qui   feruntur,   N.  T.   libri,    excepta   forte   epistola  ad 


l)  Praecepta  Noachica,  quae  filiis  Noach  divinitus  tradita  esse 
a  Rabbinis  dicuntur,  septem  sunt:  abstinere  scilicet  a  cultu  falsorum 
deorum;  a  blasphemia;  ab  incestu;  ab  homicidio;  a  rapina,  furto  etc; 
a  contumacia  in  magistratus,  judices  etc. ;  ab  esu  carnium  sanguino- 
lentarum. 

Galatas,  duabus  ad  Corinthios  et  maxima  parte  epistolae  ad 
Romanos,  omnia  insuper  patrum  apostolicorum  opera  suppo- 
sititia  habeantur;  quod  quam  falsum  sit,  alias  demonstratur. 
4°  Historica  documenta,  quotquot  exstant,  bypothesin  Tubin- 
gensem  evertunt. 

Instabis.  Paulus  de  Petro  scribit:  in  faciem  ei  restiti, 
quia  reprehensibilis  erat.  Gal.  II.  11.  Haec  autem  verba 
monstrant  Petri  et  Pauli  discrepantes  inter  se  sententias.    Ergo. 

Resp.  Dist.  maj.:  Petrus  reprehensibilis  erat,  defectu  pru- 
dentiae,  conc;  defectu  doctrinae,  nego.  Nimirum  S.  Petrus, 
cum  gentibus  edens,  quibusdam  a  Jacobo  venientibus,  segre- 
gabat  se,  timens  eos,  qui  ex  circumcisione  erant.  Rectissime 
Tertullianus:  „conversationis  fuit  vitium,  non  praedicationis." 
Depraescr.  XXII.  Profecto  ipse  Petrus  „geutiliter"  (Gal.  II.  14.), 
hoc  est,  legalibus  neglectis,  vivebat;  ergo  id  per  se  fas  esse 
aeque  ac  Paulus  credidit. 

Urgebis.  Petrus,  Jacobus  et  Joannes  a  Paulo  vocantur 
ol  Soxovv i€g  givXoi  tlvai,  ol  SoxovvTeg  sivai  ti,  qui  videbantur 
columnae  esse,  qui  videbantur  esse  aliquid,  Gal.  II.  9.;  II.  2,  6. 
At  haec  verborum  acrimonia  doctrinae  denotat  discordiam. 
Tunc  ergo  non  erat  ubique  una  ecclesia. 

Resp.  Dist.  min.:  illa  acrimonia,  si  qua  sit,  denotat  doctri- 
nae  discordiam  inter  S.  Petrum  et  S.  Paulum,  nego;  inter 
S.  Paulum  et  falsos  fratres,  conc.  Seductores  nonnulli,  reli- 
quos  apostolos  laudibus  in  caelum  extollentes,  Paulum  dedecore 
notabant.  Hi  sunt  falsi  fratres,  qui  Galatas  fascinaverant  „non 
obedire  veritati".  Gal.  III.  1.  Paulus  igitur  in  apostolatu  suo 
tuendo  vocabula  Soxovvtsq  etc.  de  apostolis,  non  contra  illos 
adhibet;  quae  si  forte  videantur  acrius  prolata,  haec  acrimonia 
castigat  eos,  quos  apostolus,  tanquam  „subintroductos  falsos 
fratres"  (Gal.  II.  4.),  a  S.  Petro  ceterisque  apostolis  aper- 
tissime  secernit.  Accedit  quod  in  ipsissimo  capite  II.  7,  8. 
perfecta  inter  utrumque  apostolum  doctrinae  concordia  apparet. 
Cf.  I.  18.  Ita  intellexit  S.  Thomas  etiam  II.  Cor.  XI.  5.  de 
„magnis  apostolis"  (ol  vnsqMav  dnooioXoi,):  „Petrus  et  Paulus, 
quos  isti  habebant  magnos."  In  1.  c.  lect.  II.  Similiter  in 
II.  Cor.    XII.  11.:    „qui   sunt   supra    modum    apostoli,    id    est, 

qui  videntur  a  quibusdam  digniores  Apostoli  quam  ego  sum.a 
Cf.  In  Gal.  II.  lect.  II. 

Dices.  Catholicum  est,  quod  est  ubique  unum.  Duplex 
autem  evangelium  fuisse ,  testis  est  Paulus ,  inquiens:  cre- 
ditum  est  mihi  Evangelium  praeputii ,  sicut  et  Petro  circum- 
cisionis.     Gal.  II.  7. 

Resp.  Dist.  min.:  a  Paulo  significatur  distributio  officii, 
conc;  separatio  evangelii,  nego.  Adjicitur  ut  istiusmodi  distri- 
butio  exclusiva  non  sit;  namque  S.  Scriptura  et  veteres  pro- 
diderunt,  nec  Paulum  solis  gentibus,  nec  alios  apostolos  Judaeis 
solis  praedicasse.  Cf.  I.  Cor.  IX.  19—22.;  Rom.  I.  14.;  AcU 
passim;  Justin.  Dialog.  LIII.;  Iren.  Adv.  haer.  lib.  III.  cap. 
III.  IV.;  Euseb.  E.  Hist.  lib.  II.  cap.  XXIII.  XXV.;  lib.  V. 
cap.  V.  etc. 

Obj.  III.  Christus  ad  mulierem  Chananaeam :  Non  sum 
missus  nisi  ad  oves ,  quae  perierunt  domus  Israel.  Matth. 
XV.  24.  Ex  quo  sequitur,  ut  nec  Christus  cogitaverit  de 
ecclesia,  quae  ad  omnes  gentes  sese  porrigeret. 

Resp.  Dist.  antec:  Christus  non  est  missus  nisi  ad  oves 
Israel,  proxime,  conc;  simpliciter,  nego.  Christus  datus  est 
in  lucem  gentium  (Is.  XLIX.  6.),  „sed  missus  est  primo  ad 
Judaeos  ut  Judaeos  ad  gentes  transferret."  S.  Thom.  ln 
Matth.  I.  c. 


ARTICULUS  V. 
Utrum  Christi  ecclesia  sit  apostolica. 

I.  Apostolicitatis  definitio.  Apostolicitas  est  ecclesiae 
proprietas  y  qua  per  legitimam ,  publicam  et  nunquam  inter- 
ruptam  pastorum  ab  apostolis  successionem  in  identitate 
doctrinae ,  sacramentorum  et  regiminis  continuatur.  Quod 
explicandum  est. 

1°  In  definitione  proponitur  apostolicitas,  accepta  sensu 
pressiori  et  ut  nota.  In  suo  autem  conceptu  latiori  apostoli- 
citas   est   ecclesiae   identitas    cum    apostolorum    ecclesia ,    et 

quaedam  ecclesiae  ab  apostolis  origo.  Cf.  S.  Thom.  In  symb> 
art.  IX. 

2°  In  identitate  doctrinae ,  sacramentorum  et  regiminis. 
Si  tria  haec  praecipua,  ex  quibus  Christi  ecclesia  coalescit,  jam 
identica  non  sint  cum  iis  institutis,  quae  Servator  apostolis 
suis  tradidit,  ab  humana  auctoritate  haec  derivari  oportet,  hoc 
est,  eorum  institutio  divina  negatur. 

3°  Per  legitimam ,  publicam  et  nunquam  interruptam 
pastorum  successionem.  Nimirum  ut  proprietas  identitatis  cum 
apostolorum  ecclesia  nota  sit,  identitatis  illius  publica  et  certa 
testificatio  requiritur.  Testes  autem  illi  sunt,  quibus  Christus 
ecclesiam  suam  regendam  commisit.  Commissa  est  autem 
ecclesia  hierarchiae  pastoribus.  Ita  per  pastorum  successionem 
continuatur  ecclesia.     Quae  quidem  successio  necessum  est, 

a)  legitima  sit,  ut  habeatur  successio  formalis,  non  mere 
materialis.  Formalis  enim  successio  fit  ex  praeceptis  Christi; 
materialis ,  neglecto  Christi  praescripto,  in  mera  sedis  pasto- 
ralis  occupatione  consistit. 

b)  Publica]  tum  quia  pastorum  visibilium  successio  pu- 
blica  est  natura  sua,  tum  quia  successio  occulta  nullum  discri- 
minandi  medium  nec  notam  praebet. 

c)  Nunquam  interrupta;  nimirum  quod,  conjunctione  inter- 
rupta,  vetus,  apostolica.  divina  non  continuatur.  Nova  ergo 
fundanda  erit;  sed  si  nova,  erit  humana. 

4°  Successio ,  quam  exposuimus ,  habetur  immediata  in 
iis  ecclesiis,  quas  aliquis  apostolorum  fundavit;  mediata  in 
ecclesiis ,  quae  ex  ecclesiis  apostolicis  ut  suboles  genuina 
nascuntur. 

II.  Status  quaestionis  adversus  protestantes. 
Convenit  inter  protestantes,  ecclesias  suas  quadam  ratione  esse 
apostolicas.  Sed  quaeritur,  quanam.  Duo  responsa.  1°  Non- 
nemo  protestans  reponit,  servandam  esse  doctrinae  veritatem; 
evanidum  esse  praetextum  successionis,  nisi  Christi  veritatem 
salvam  et  incorruptam  posteri  retineant.  Cf.  Calvin.  Instit. 
lib.  IV.  cap.  II.  n.  2.  —  Sane  quidem;  at  praecise  id  agitur, 
unde  cognoscamus,  in  quo  coetu  posteri  veritatem  incorruptam 
retineant,  —  2°  In  Anglia  ecclesiae  constitutae  major  pars  et 

Puseyitae  successionem  pastorum  ad  apostolicitatcm  pertiuere 
non  diffitentur;  hoc  tamen  errant,  quod  legitimum  successionis 
ordinem  non  satis  considerant,  materialem  potius  successionem, 
quam  formalem  investigantes.  Formale  autem  in  successione 
est  jus  et  legitima  missio,  qua  deficiente  jurisdictionis  potestas 
nulla  habetur.  Hoc  igitur  probandum  est,  utrum  Christus 
constituerit ,  ut  ecclesia  esset  eo  modo  apostolica,  quo  supra 
diximus,  et  ut  esset  semper  numerice  eadem  ac  ea,  quae  sub 
apostolis  erat. 

Thesis:  Ecclesia  Christi  apostolica  est. 

Argumenta. 

Arg.  I.  Apostolicitas  est  proprietas  ecclesiae,  qua,  per  suc- 
cessionem  legitimam,  publicam  et  nunquam  interruptam  pa- 
storum  ab  apostolis,  in  identitate  doctrinae,  sacramentorum  et 
regiminis  continuatur.  Christus  autem ,  ut  ecclesia  tali  modo 
continuaretur ,  decrevit.  Ergo  ecclesia  Christi  est  apostolica. 
Prob.  min. 

a)  Doctrinae  sacramentorumque  originem  apostolicam  ne- 
cessariam  esse,  protestantes  nobiscum  affirmant.  Scriptum  est 
enim:  superaedificati  super  fundamentum  Apostolorum,  Ephes. 
II.  20.;  et  alibi:  fundamenta  duodecim,  et  in  ipsis  duodecim 
nomina  duodecim  Apostolorum,  Apoc.  XXI.   14. 

b)  Successio  pastorum  non  interrupta.  1°  Apostolorum 
exempla  talem  successionis  legem  ostendunt.  Paulus  enim  et 
Barnabas  per  singulas  ecclesias  presbyteros  constituisse  leguntur, 
Act.  XIV.  22.;  itemque  Paulus  ad  Titum  scripsit:  Reliqui  te 
Cretae,  ut  .  .  .  constituas  per  civitates  presbyteros,  sicut  et  ego 
disposui  tibi.  Tit.  I.  V.  Et  sic  series  continuata  est.  2°  Non 
datur  in  ecclesia  legitima  missio ,  si  deest  legitima  successio. 
Ergo  ad  apostolicitatem  successio  legitima  requiritur.  Conseq. 
patet;  non  est  enim  ecclesia  vera  neo  apostolica,  quae  caret 
missione  legitima.  Prob.  antec.  Legitima  missio  habetur  aut 
per  se  in  unoquoque,  aut  per  vocationem  mere  internam,  aut 
per  transmissionem  legitimam  ab  iis,  qui  legitime  missi  sunt 
in   alios    mittendos.     Atqui   primum    falsum    esse   constat   ex 

argumentis,  quibus  probavimus,  missioDem  divinitus  pertinere 
ad  prineipatum  sacrum ,  non  ad  omnes ,  sive  seorsum  sive 
conjunctim;  secundum  et  iisdem  argumentis  refellitur,  et  contra 
visibilitatem  ecclesiae  militat,  et  sectas  phantasticas,  non  eccle- 
siam  ordinatam,  parit.  Ergo  admittendum  est  tertium,  pastorum 
successio.  Diximus:  non  interrupta\  quia  missio,  quae  desiit 
esse,  continuari  non  potest. 

Arg.  II.  Ex  testimoniis  veterum.  Supervacaneum  est 
sententias  veterum  de  doctrinae  ac  sacramentorum  apostoli- 
citate  afferre,  quam  protestantes  rejicere  non  consueverunt.  Sed 
probandum  est,  quaestionem  illam,  ubi  vera  doctrina  et  sacra- 
menta  reperiantur,  a  veteribus  solutam  fuisse  per  legiiimam 
pastorum  successionem. 

a)  S.  Irenaeus,  Adv.  haer.  lib.  III.  cap.  III.  apostolorum 
doctrinam  per  successiones  episcoporum  probari  affirmat.  Sic 
enim  loquitur:  „Traditionem  itaque  apostolorum  in  toto  mundo 
manifestatam  in  ecclesia  adest  perspicere  omnibus,  qui  vera 
velint  audire,  et  habemus  annumerare  eos,  qui  ab  apostolis 
instituti  sunt  episcopi  in  ecclesiis,  et  successiones  eorum  usque 
ad  nos,  qui  nihil  tale  docuerunt."  Atque:  „eis  qui  in  ecclesia 
sunt  presbyteris  obedire  oportet,  his  qui  successionem  habent 
ab  apostolis,  sicut  ostendimus,  qui  cum  episcopatus  successione 
charisma  veritatis  certum,  secundum  placitum  patris  acceperunt. 
.  ♦  .  qui  absistunt  a  principali  successione  .  .  .  hi  decidunt 
a  veritate"    Lib.  IV.  cap.  XLIII. 

b)  Tertullianus  in  opere,  quod  inscribitur  De  praescri- 
ptionibus  haereticorum ,  ostendens  nullam  haereticorum  postu- 
lationem  de  vera  ecclesia  ratam  esse,  factum  successionis 
per  quam  firmiter  proponit.  1°  Statuit  autem  hoc  principium: 
„quid  illis  (apostolis)  Christus  revelaverit,  et  hic  praescribam, 
non  aliter  probari  debere,  nisi  per  easdem  ecclesias,  quas  ipsi 
apostoli  condideruntL(  Cap.  XXI.  2°  Haereticos  compellans 
ait:  nEdant  ergo  origines  ecclesiarum  suarum:  evolvant  ordinem 
episcoporum  suorum,  ita  per  successiones  ab  initio  decurrentem, 
ut  primus  ille  episcopus  aliquem  ex  apostolis,  vel  apostolicis 
viris ,  qui  tamen  cum  apostolicis  perseveraverit ,  habuerit 
auctorem  et  antecessorem."    Cap.    XXXII.     3°    Concludit  ad- 

versus  baereticos:  „Qui  estis?  quando,  et  unde  venistist  quid 
in  meo  agitis  non  mei?  .  .  .  mea  est  possessio,  olim  possi- 
deo,  prior  possideo,  Itabeo  origines  Jlrmas,  ab  ipsis  auctoribus, 
quorum  fuit  res.  Ego  sum  haeres  apostolorum."  Cap.  XXXVII. 
c)  Origenes:  „servetur  vero  ecclesiastica  praedicatio  per 
successionis  ordinem  ab  apostolis  tradita."  De  principiis, 
praef.  n.  2.  S.  Cyprianus  Novatianum  confundit  his  verbis: 
„Novatianus  in  ecclesia  non  est,  nec  episcopus  computari 
potest,  qui  evangelica  et  apostolica  traditione  contempta, 
nemini  succedens ,  a  se  ipso  ortus  est.  Habere  namque  aut 
tenere  ecclesiam  nullo  modo  potest  qui  ordinatus  in  ecclesia 
non  est."  Ep.  76.  S.  Optatus  contra  Donatistas:  „Vestrae 
cathedrae  vos  originem  reddite,  qui  vobis  vultis  sanctam  eccle- 
siam  vindicare."  De  schism.  Donatistarum ,  lib.  II.  cap.  II. 
Similiter  S.  Augustinus:  „Unde  Donatus  apparuit?  De  qua 
terra  germinavit?  De  quo  mari  emersit?  De  quo  caelo  cecidit?" 
Contra  Donat.  lib.  III.  cap.  II.  Alias  Manichaeorum  vicem 
dolet,  quod  contradicant  „auctoritati  a  temporibus  apostolorum 
usque  ad  haec  tempora  certis  successionibus  custoditae  atque 
perductae".     Contra  Faustum,  lib.  XXXII.  cap.  XXI. 


Objectiones. 

Obj.  I.  Nullo  argumento  idoneo  probatur,  totam  doctrinam 
revelatam  ab  apostolis  traditam  esse  ecclesiis.  At  si  totam 
doctrinam  non  tradiderint,  fieri  potest,  ut  aliquot  fidei  Chri- 
stiauae  capita ,  quanquam  sunt  vera ,  tamen  ab  apostolis 
ecclesiae  transmissa  non  fuerint.  Ergo  apostolicitas  non  est 
nota  totius  veritatis. 

Resp.  Dist.  maj.:  non  probatur,  illam  traditionem  esse 
factain,  ecclesiis  omnibus  et  singulis,  conc;  ecclesiis  collective 
sumptis ,  nego.  S.  Spiritus  apostolos  omnia  docuit.  Joan. 
XIV.  26.;  XVI.  13.;  S.  Thom.  I.  II.  quaest.  CVI.  art.  4. 
ad2.;  II.  II.  quaest.  CLXXVI.  art.  1.  ad  1.  Apostoli  thesaurum 
revelatorum  ecclesiae  universali  tradiderunt,  usque  ad  mundi 
finem  custodiendum;  et  de  apostolicitate ,  prout  ecclesiam 
univnrsalem  designat,  hic  agitur.     Quod  ad  ecclesiam  Romanam 

pertinet,   praerogativa   fidei  speciali   decoratam,   de  ea  hujus 
loci  non  est  disserere. 

Instabis.  Ut  apostolicitas  doctrinae  fidei  perspiciatur, 
magno  labore  opus  est  et  acumine  ingenii.  Haec  autem  non- 
nisi  a  paucis  praestantur.  Ergo  apostolicitas,  cum  obvia  non 
sit,  nota  non  censetur. 

Resp.  Dist.  maj.:  his  opus  est,  si  fidei  apostolicitatem 
investiges  per  certam  successionem  pastorum,  nego;  per  doctri- 
nam  in  se,  subdisL:  si  veritates  inquiras  singillatim,  conc;  si 
generatim  per  viam  praescriptionis,  nego.  Deus  per  ecclesiae 
pastores  homines  veritatem  edocet:  ex  quo  consequitur,  per- 
spicuum  originem  doctrinae  apostolicam  per  successiones  pasto- 
rum  dignosci  oportere.  Neque  haec  cognitio  negotium  facessit, 
siquidem  in  facto  publico  versamur ,  ex  quo  praescriptionis 
argumentum  haud  magno  labore  eruitur. 

Urgebis.  Doctrina  ecclesiae  aut  vera  est  aut  falsa.  Si 
vera,  pastorum  successio  abundat;  si  falsa,  successio  nihil 
sanat.  Igitur  doctrinae  apostolicitas  per  successionem  pastorum 
non  cognoscitur. 

Resp.  Concessa  secunda  parte  minoris,  primam  dist.: 
successio  abundat,  ut  doctrina  sit  vera,  conc;  ut  cognoscatur, 
nego.  In  ecclesia  notae  sunt,  non  ut  efficiatur  veritas,  sed  ut 
cognoscatur;  et  successiones  pastorum  idcirco  constitutae  sunt, 
non  ut  doctrinam  veram  efficiant,  sed  ut  vera  sit  obvia.  Prae- 
terea,  sicut  ab  apostolis  doctrina  derivatur,  ita  et  hierarchia, 
jussa  divinitus  docere  gentes. 

Obj.  II.  Ecclesiae  Romana,  Graeca  et  Russica  apostoli- 
citate  successionis  gloriantur.  Haec  igitur  non  est  nota  verae 
ecclesiae  propria. 

Resp.  Dist.  antec:  ecclesiae  illae  gloriantur  successione 
materiali,  transeat;  formali,  subdist.:  omnes  merito,  nego;  una 
merito,  conc  Non  opus  est  in  legitima  alicujus  ecclesiae  suc- 
cessione  perscrutanda  omnium  ecclesiarum  seriem ,  ab  aetate 
apostolica  decurrentem,  permeare.  In  falsis  ecclesiis  „semper 
apparet  et  apparebit  sanguinolentus  quasi  vulneris  locus,  quo 
a  vivo  ecclesiae  corpore,  abscissae  sunt,  et  prosectae".  Regnier, 
Tract.  de  eccl.  p.  I.  sect.  II.  art.  4.  prop.  4.  Sed  fnlget  in  ecclesia 

vera    prioritasj    at    icit    omnes    haereses    ac    schismata    hoc 
TertulliaDi:  „Ubi  tuoc  Marcioo?"  etc.    De  praescr.  cap.  XXX. 

Urgebis.  Sedes ,  quae  a  Pontifice  Romano  avulsa  prius 
8chismatica  habebatur,  fit  apostolica,  simulac  Pontifici  Romano 
parebit.  Jam  vero  apostolicitas ,  si  a  Deo  constituta  esset 
in  ecclesia ,  hoc  modo  amitti  et  acquiri  non  posset.  Ergo 
apostolicitas  noD  est  nota,  qua  Cbristus  suam  consignavit 
ecclesiam. 

Resp.  Dist.  min.:  apostolicitas  amitti  et  acquiri  non  potest 
quantum  ad  ecclesiam  universalem,  conc;  quantum  ad  eccle- 
sias  particulares,  nego.  Ecclesia  sub  apostolis  tanquam  unum 
corpus  constituta  est.  Partiales  ecclesiae,  quotquot  corpori 
huic  toti  conjungerentur,  unam  constituebant  ecclesiam.  In 
hoc  uno  corpore  omnes  permanere  oportet.  Si  abscinduntur 
ecclesiae,  si  cum  corpore,  quod  prius  erat,  vivere  desinunt, 
certe  nec  apostolicae  ecclesiae  dicuntur,  nec  membra  viva. 
Sarmenta  praecisa  sunt,  in  quibus  vitis  apostolica  dod  cod- 
tinuatur.  Una  via  est  recuperandae  apostolicitatis:  redire  ad 
uuitatem  corporis,  quod  prius  est,  et  in  eo  permanere.  Cen- 
trum  autem  uoitatis  Romanus  Pontifex;  de  quo  inferius. 


Quaestio  VI. 

De  ecclesia,  cui  unitatis  nota  competit. 

Probata  ootarum  exsisteutia,  earum  subjectum  inquiri  opor- 
tet,  ut  veram  Christi  ecclesiam  in  concreto  videamus.  Ejus- 
modi  vero  quaestiones  tam  negative  quam  positive  tractari 
solent:  negative,  ut  coetus,  in  quibus  notae  non  insunt,  reji- 
ciantur;  positive,  ut  ecclesia  vera,  notis  divinis  signata,  pru- 
denter  asseratur.  Et  primo  quidem  de  unitate  agendum  est. 
Porro    quicunque   coetus  Christiano  nomine  gloriantur,    aut  ad 

De  Groot,  Snroma  apologet.     I. 


162         Quaestio  VI.    De  ecclesia,  cui  unitatis  nota  competit. 

protestantismurn ,  aut  ad  schisma,  aut  ad  eeclesiam  Romanam 
pertinent.     Unde  quaeritur: 

Primo.     Utrum  unitatis  nota  in  protestantismo  reperiatur. 

Secundo.  Utrum  unitatis  nota  in  ecclesiis  schismaticis 
reperiatur. 

Tertio.     Utrum   in   ecclesia    Romana   unitatis    nota    re 
periatur. 

Quarto.  Utrum  ecclesia  Romana  societati,  quae  dicitur 
„ad  procurandam  Christianitatis  unitatem" ,  catholicos  adscribi 
jure  optimo  vetuerit. 

ARTICULUS  I. 
Utrum  unitatis  nota  in  protestantismo  reperiatur. 

Protestantes  vulgo  appellantur,  qui  Lutheri,  Calvini  et 
aliorum  reformatorum  religionem  profiteniur;  cujus  nominis 
origo  fuerunt  comitia  Spirae  (1529)  habita:  novatores  scilicet 
decreto  de  catholicis  in  partibus  Lutheranorum  tolerandis  re- 
stiterunt,  et  protestati  sunt.  Calvinus,  Jurieu,  Mosheim,  Pusey 
aliique  protestantes  aliquam  ecclesiae  suae  unitatem  allegarunt. 
Ideo  permagni  refert  probare  eam,  quam  Christus  ecclesiae 
suae  addixit  unitatem,  in  protestantismo  non  reperiri.  Sup- 
ponitur  quaest.  V.  art.  3. 

Thesis:   Unitatis  nota  in  protestantismo  non  reperitur. 

Argumenta. 

Arg.  I.     Ex  principiis.     In  protestantismo  nullum  est  fir 
mum  unitatis  principium;  ergo  unitatis  nota  in  eo  non  reperi- 
tur.     Conseq.  patet.     Probatur  antec. 

Principium  fundamentale  protestantismi  est  spiritus  pri- 
vatus.  Atqui  spiritus  privatus  divisionis  principium  est.  Pro- 
testantismus  igitur  est  essentialiter  unitati  contrarius.  Revera 
spiritus  privatus,  quoniam  auctoritatem  excludit,  subjectivismum 
et  individualismum  gignit;  quibus  invectis  qnot  capita,  tot 
sensus  erunt.  Ita  protestantismus,  quovis  destitutus  efficaci 
unitatis  principio,  dissipabitur;  nam:  Ubi  non  est  gubernator, 
dissipabitur  populus.     Prov.  XI.  4. 

Arg.  II.  Ex  factis.  Uuitas,  ut  nota,  est  ecclesiae  pro- 
prieta8,  qua  iu  fidei  professione,  in  regimine  et  cultu  est  socie- 
tas  indivisa.  Protestantismus  autem  in  fidei  professione,  in 
regimiue  et  cultu  plane  divisus  est.  Ergo  unitatis  nota  non 
signatus  est.     Probatur  minor. 

a)  ln  fidei  professione.  Protestantismus  infinitas  fidei  pro- 
fessiones  easque  valde  contradictorias  formaliter  complectitur. 
Ergo  iu  fidei  professione  non  est  unus.  Prob.  antec.  Ab  ipsis 
protestantismi  primordiis  usque  ad  banc  diem  variationibus 
variationes  successerunt;  Lutherani,  Calvinistae,  Anglicani, 
inter  se  divisi,  sectas  permultas,  inter  sese  fidei  professione 
divisas,  tanta  ubertate  protuleruut,  ut  praeter  mutationem  nihil 
firmum  esse  videatur. ')  Hoc  est  illud  S.  Augustini:  Qui  se 
ab  unitate  praeciderunt,  in  qvot  frusta  divisi  suntl  Serm. 
IV.  21.  —  Haec  porro  divisio  formalis  est  atque  ipsa  prote- 
stantismi  natura;   siquidem  nullum  in  eo  principium  efficax  et 


'  Cf.  Bossuet,  Histoire  des  Variations;  Defense  de  VHistoire 
des  Varialions  contra  Burnet  et  Basnage;  Avertissements  aux  pro- 
testants  contra  Jurieu.  —  A  tempore  Bossuet  sectae  multiplicatae  sunt. 
Jam  Th.  Beza  dixerat:  „ln  quo  tandem  Religionis  capite  congruunt  inter 
se  ecclesiae,  quae  Romano  Pontifici  bellum  indixerunt?  A  capite  ad 
calcem  si  percurras  omnia,  nihil  propemodum  reperias,  ab  uno  affir- 
mari,  quod  alter  statim  non  impium  esse  clamitet.  (Epist.  ad  Andream 
DudJ  D.  Steeg,  minister  protestans,  Parisiis  anno  1^67  coram  mini- 
Btria  octoginta,  contradicente  nemine,  haec  legit:  „Ce  nom  de  prote- 
stants,  commun  a  un  si  grand  nombre  d'hommes,  abrite  bien  des  diver- 
sites. .  . .  Elles  subsistent  dans  le  meme  pays,  dans  la  ineme  ville,  dans 
la  meme  rue.  Sont-ce  des  diversites  de  m6diocre  importance?  Nullement; 
elles  sont  parfois  tres  profondes.  Quelle  distance  separe  1'Eglise  angli- 
cane  qui  fait  profession  de  croire  au  symbole  d'Athanase,  et  les  Eglises 
unitaires,  qui  regardent  la  Trinite  comme  un  blaspheme?  Le  lutherien  con- 
aidere  les  sacraments  comme  des  vehicules  de  la  grace  divine;  le  cal- 
viniste  n'y  voit  que  des  signes  commemoratiis  Quelle  profession  de  foi, 
quel  catdchisme  reunirait  1'assentiment  des  baptistes,  des  methodistes, 
des  millenaires,  des  sectes  fondees  par  Penn;  Zinzendorf,  Irving,  Darby, 
Ranp,  Michel  Hahn,  etc,  sans  parler  des  grandes  Eglises  officielles.  Si 
des  Eglises,  nous  passons  aux  individus,  qui  les  composent,  les  differences 
paraissent  plus  considerables  encore.  On  peut  affirmer  hautement  qu'il 
n'y  a  pas  un  seul  point  de  doctrine  admis  par  les  uns  qui  ne  soit  rejete 
par  d'autres,  ou  soumis  aux  interpretations  les  plus  opposees.     Je  ne 

divinum  designari  potest,  quo  divisi  in  unius  fidei  professione 
conjungantur,  rebelles  expellantur  et  incolumia  custodiantur 
revelata  dogmata.  Freti  spiritu  privato,  singuli  cuivis  auctori- 
tati  ecclesiasticae  respondent  illud  Tertulliani  de  antiquis  hae- 
reticis;  nominibus  mutatis:  Quod  licuit  Valentino,  licet  et  Va- 
lentinianis,  quod  Marcioni,  licet  et  Marcionitis.  Tert.  De 
praescr.  XLII. 

b)  In  regimine.  Regiminis  unitas  oritur  ex  uno,  cui  omnes 
dicto  sint  audientes.  Atqui  in  protestantismo  nulla  reperitur 
istiusmodi  auctoritas.  Ergo.  Prob.  min.  1°  Sectae  quam  plu- 
rimae  atque  independentes  ubique  spectantur.  2°  Quiil  etiam 
membra  sectae  unius,  si  ad  regnum  diversum  pertinent,  diverso 
capiti  parent.  3°  Protestantismus  saepe  probavit  laudavitque 
ecclesias  nationales  et  praeceptum:  cujus  regio  ejus  et  religio, 
quae  cum  unitate  ecclesiae  minime  congruunt.  4°  Protestan- 
tismus  manifeste  ad  anarchiam  vergit.  Et  profecto  Lutherus 
et  Henricus  VTII.  Pontificem  Romanum  rejecerunt;  mox  et 
episcopi,  presbyteri,  „pastoresu  ipsi  ac  „praedicantes"  rejici 
coepti  sunt. 

c)  In  cultu.  Protestantismus  neque  in  sacramentis  neque 
in  caeremoniis  est  concors.  Ergo,  Prob.  antec.  1°  Lutherus 
cum  baptismate  et  coena  poenitentiam  profitetur  aliquam,  scri- 
bens:  „Occulta  autem  confessio,  quae  modo  celebratur,  etsi 
probari  ex  Scriptura  non  possit,  miro  tamen  raodo  placet,  et 
utilis,  imo  necessaria  est."  De  captiv.  Babyl.  Atque  Melanch- 
ton:  „Vere  igitur  sunt  sacramenta:  baptismus,  coena  Domini, 
absolutio,  quae  est  sacramentum  poenitentiae."  Apol.  art.  VII.; 
cf.  IV.  et  V.     Alii  baptismo  et  coena,  alii  baptismo  duntaxat, 


parle  pas  seulement  des  points  de  detail,  mais  des  dogmes  memes  qu'on 
appelle  fondamentaux ,  de  ceux  qui  definissent  la  personne  et  1'oeuvre 
de  Jesus-Christ,  la  nature  du  peche,  1'autorite  de  la  Bible.  Les  termes 
employes  par  tpus  le  sont  dans  des  sens  differents :  redemption,  priere, 
grace,  Saint-Esprit ,  Eglise,  conversion,  saluf  —  Cf.  de  aliis  factis, 
huc  spectantibus,  J.  A.  Moehler,  Symbolik^  et  Raich,  Ergdnzungen  zu 
Mohlers  Symbolik;  J.  E.  Jorg,  Geschichte  des  Protest.  in  seiner 
neuesten  Entwicklung ;  Janssen,  Geschichte  des  deutschen  Volkes, 
Bd.  II.;  Hohoff,  Die  Revolution  seit  dem  sechzehnten  Jahrhundert. 

alii  duIIo  sacramento  utuntur.  Ipsa  vocabula  coenae  et  baptismi 
sectis  aliis  aliud  significant.  2°  Neque  caeremonia  concors; 
siquidem  fidei  discordia  et  divisio  spiritus  privati  totum  cultum 
penetrant. 

Objectiones. 

Obj.  I.  S.  Scriptura  est  principium  unitatis.  Atqui  do- 
ctrina  protestantium  de  Scripturarum  auctoritate  concors  est. 
Ergo. 

Resp.  Dist  majorem:  S.  Scriptura  est  unitatis  principium 
in  se,  concedo;  quoad  nos,  subdist.:  remote,  concedo;  proxime, 
nego.  Et  dist.  minorem:  S.  Scripturarum  auctoritatem  admittunt, 
protestantes  moderni,  nego;  orthodoxi,  subdist.:  Scripturas  admit- 
tunt,  conc;  iisque  recte  utuntur,  nego.  Hic  tria  consideranda  sunt: 

a)  Ecclesia  est  societas.  Jam  vero,  vix  erit,  qui  asserat, 
unitatem  socialem  proxime  collocari  posse  in  Libro.  Ergo 
Libri  divini  quoad  nos  proximum  unitatis  ecclesiasticae  prin- 
cipium  esse  nequeunt.  b)  Deinde  spiritus  privatus  efficit,  ut 
sectae  sexcentae  earundem  Scripturarum  auctoritate  dogmata 
contraria  spargant.  c)  Protestantes  inter  se  dissident  de  nu- 
mero,  authenticitate  et  auctoritate  Librorum  sanctorum;  neque 
ullam  habent  regulam,  qua  finiatur  dissidium. 

lnstabis.  Testimonium  S.  Spiritus  est  firma  regula,  qua 
scrutemur  Scripturas.  At  protestantes  scrutantur  Scripturas, 
illuminati  arcano  testimonio  Spiritus.     Ergo. 

Resp.  Dist.  maj.:  hocvalet  detestimonio  certo,  conc;  de  testi- 
monio,  quod  gratis  asseritur,  nego.  Dist.  minorem:  protestantes 
habent  Spiritus  testimonium,  transeat;  et  hoc  est  principium  effi- 
ciens  unius  ecclesiae,  nego.  Testimonium  istud  S.  Spiritus  gratis 
asseritur;  gratis  igitur  negari  potest.  Sed  dato  hoc  testimonio, 
nihil  sequitur.  Et  sane  hoc  testimonium  est  omnino  arcanum 
et  omnino  subjectivum.  Propterea  non  modo  ad  nullam  uni- 
tatem  ecclesiasticam  valet,  sed  ne  ad  minimam  quidem  umbram 
unitatis.  Visibilis  enim  ac  socialis  ecclesiae  constitutio  postulat 
principium  externum  et  objectivum.  Quis  autem  dijudicet,  utrum 
Lutheranus  illuminetur  an  Quakerus?  Protestantismus  in  laby- 
rinthum  delapsus  est. 

Urgebis.    Unitas  in  fundamentalibus  opus  est.    Atqni  prote 
stantes  in  fundamentalibus  consentiunt.     Ergo. 

Resp.  Dist.  maj.:  opus  est  unitas  in  fundamentalibus  in- 
clusive,  conc;  exclusive,  nego.  Nego  minorem.  Systema  fun- 
damentalium  quam  falsum  sit,  vidimus.  Cf.  quaest.  V.  art.  3. 
Tantum  autem  abest,  ut  omnes  protestantes  in  fundamentalibus 
consentiant,  ut  haec  ipsa  novarum  dissensionum  fomes  fuerint. 
Atque  quod  caput  est,  divisionem  protestantisiro  essentialem 
esse  constat.  Sola  fides  et  clara  et  sufjiciens  Scriptura  tan- 
quam  geminum  individualismi  et  subjectivismi  principium  viscera 
haereseos  illius  dilacerat.  Protestantes  in  ipso  protestantismo 
protestantur;  contenditur  ut  in  dies  reformetur  reformatio.  At- 
que  nomine  clarae  et  sufficientis  Scripturae  sua  quisque  funda- 
mentalia  et  non  fundamentalia  rejicir,  assumit,  commutat. 

Obj.  II.  Ecclesiae  cujusvis  membra  foederare  pacem  pot- 
erunt  articulis,  ut  ajunt,  stabilitis,  symbolis,  synodis,  consi- 
storiis.  Atqui  nulla  est  secta,  quin  istiusmodi  mediie  saepe- 
numero  usa  sit.  Ergo  protestantes,  puta  in  Anglia,  Gallia, 
Germania  non  sunt  exsortes  unitatis. 

Resp.  Dist.  maj.:  symbolis  etc.  obtineri  potest  pax  seu 
unitas,  si  admittitur  in  iis  auctoritas  divina,  conc;  auctoritas 
mere  humana,  nego.  Et  dist  minorem:  protestantes  istis  me- 
diis  saepe  usi  sunt,  tanquam  auctoritate  humaua,  conc;  tan- 
quam  auctoritate  divina,  subdisL:  quandoque%  inconsequenter, 
transeat;  fixe  et  consequenter,  nego.  Synodi  etc.  protestantinm 
duobus  malis  laborant.  a)  Ex  natura  sua  non  complectebantur 
omnes  ecelesias  protestantes,  tanquam  unam  universalem  eccle- 
siam.  b)  Principium  dissolvens  spiritus  privati,  omnes  et 
singulas  sectas  essentialiter  afficiens,  unitatem  veram  excludit. 
Nempe  excitatis  saeculo  XVI.  novarum  rerum  studiis,  in  auctori- 
tatem  ecclesiae,  quoniam  rebus  evertendis  obslabat,  impetus 
conversus  est  Mox  Lutherus,  qui  ab  anno  1517  „papatum" 
adortus  fuerat,  maxime  ab  anno  1525  obsequium  sibi  fidemque 
poposcit.1)    Calvinus  Genevae  domiuatns  est.  Elisabeiha  in  An- 


l)  Cf.  inter  alia  illud:  sic  volo,  sic  jubeo,  sit  pro  ratione  voluntas, 
in  ep.  Lutheri  ad  Link,  anno  1530. 

glia,  in  Neerlandia  Dordracensis  synodus.  At  principium  „liber- 
tatis  evangelicae",  magisterio  infallibili  contrarium,  in  visceri- 
bus  protestantismi  continebatur;  spiritum  privatum  in  manicis 
et  compedibus  humana  sub  auctoritate  teneri,  taedebat  plurimos. 
His  de  causis  spreta  sunt  symbola  et  synodi;  novae  sectae 
institutae. 

Instabis.  Hierarchia  pntatur  unitatis  esse  principium.  Porro 
ecclesia  excelsior  (high  church)  in  Anglia  hierarchiam  divinitus 
institutam  profitetur.     Ergo. 

Resp.  Dist.  maj.:  hierarchia,  debitis  conditionibus  prae- 
dita,  est  unitatis  principium ,  conc;  illis  conditionibus  pri- 
vata,  nego.  Et  dist.  minorem:  ecclesia  excelsior  profitetur 
hierarchiam  fictive  divinam,  concedo;  vere  divinam ,  nego. 
Et  vero  a)  hierarchiae  Anglicanae  deest  auctoritas;  nullus 
enim  legitimae  successionis  titulus  ab  iis  assignari  potest, 
qui  Henrico  VIII.  et  Elisabetha  ducibus  ab  ecclesia  Romana 
discesserunt.  Adde  ordinationem  cleri  Anglicani  jure  ac  merito 
invalidam  haberi.  Sed  de  hoc  alias  pluribus.  b)  Illa  hierarcbia 
a  parte  multo  majori  protestantium  rejicitur.  c)  In  eadem 
hierarchia,  cum  capite  supremo  ac  universali  careat,  unitas 
desideratur.  d)  Ipsa  ecclesia  excelsior  non  nisi  partem  esse 
dixerim  ecclesiae  constitutae,  quae  praeterea  ecclesiam  inferio- 
rem  (low  cburch)  et  ecclesiam  latam  (broad  church)  aliarumque 
sectarum  subdivisiones  comprehendere  censetur.  e)  Ecclesia 
Anglicana  dictis  factisque  ostendit,  obtemperandum  esse  a  se 
civili  auctoritati,  moderatrici  suae  et  capiti.  Haec  autem  et 
unitas  divino  jure  instituta  pugnant. 

Urgebis.  Sectae,  quotquot  sunt,  unitis  viribus  papatum 
impugnant.     Ergo. 

Resp.  Dist.  antec.  et  haec  est  unitas  negativa,  trans- 
eat;  positiva,  nego.  Vix  potest  dici,  quam  diversis  elementis 
odium  papatus  coalescat.  Quod  nihil  est  aliud,  quam  absur- 
dam  unitatis  speciem  prae  se  ferre,  de  qua  Hieronymus:  „inter 
se  discrepant,  in  Ecclesiae  oppugnatione  consentiunt,  juxta 
illud  quod  Herodes  et  Pilatus  inter  se  discordantes,  in  Domini 
Passione  amicitia  foederantur."     In  Is.  VII. 

ARTICULUS  II. 
Utrum  unitatis  nota  ecclesiis  schismaticis  competat. 

I.  Synopsis  historica.  Cum  S.  Thoma  schismaticos 
eos  dicimus,  „qui  subesse  renuunt  Summo  Pontifici,  et  qui 
membris  ecclesiae  ei  subjectis  communicare  recusant."  II.  II. 
quaest.  XXXIX.  art.  1.  Ecclesiae  scbismaticae  praecipuae  sunt 
ecclesia  Cpolitana  et  ecclesia  Russica,  quam  et  Ruthenicam 
appellant.  A  Photio,  schismatis  auctore,  Photianae  dicuntur; 
ab  eis  distinguendae  videntur  sectae  Orientales,  Nestoriana, 
Jacobitica,  etc. 

1.  Ecclesia  Cpolitana.  Haec  ecclesia  ab  ecclesia  Romana 
disjuncta  est  Photio  (820—891)  et  Michaele  Cerulario  (f  1059) 
auctoribus.  Photius  die  natali  Domini  anno  857  episcopus  con- 
secratus  est  promoventibus  Michaele,  imperatore  sed  juvene 
secordi  ac  fatuo,  et  Barda,  qui  Michaelem,  ut  summam  rerum 
publicarum  obtineret  sibi,  morum  integritate  spoliaverat.  Con- 
secratus  est  Photius  a)  contra  ac  canonibus  statutum  erat,  ex 
laico  intra  paucos  dies,  neglectis  interstitiis;  b)  in  sedem  Cpo- 
litanam,  quae  Ignatii,  episcopi  legitimi  et  superstitis,  neque 
depositione  canonica  vacabat  neque  abdicatione  valida;  c)  a 
Gregorio  Syracusano,  episcopo  schismatico,  quem  Ignatius 
deposuerat. 

Photius,  cum  Nicolaus  Magnus,  Romanus  Pontifex,  tantae 
praevaricationi  resisteret,  malis  artibus  in  Ignatii  sede  mansit; 
Latinos  de  disciplinae  nonnullis  differentiis,  velut  de  jejunio 
et  coelibatu  castigavit;  doctrinam  de  processione  S.  Spiritus 
ex  Patre  Filioque  quasi  errorem  dograaticum  iisdem  expro- 
bravit;  quin  etiam  perhibuit,  „quaudo  de  Romana  urbe  Impe- 
ratores  Constantinopolim  sunt  translati,  tunc  et  priraatum  Ro- 
manae  Sedis  ad  Cpolitanam  ecclesiam  transmigrasse,  et  cum 
dignitatibus  regiis  etiam  ecclesiae  Romanae  privilegia  translata 
fuisse."     Cf.  Nicol.  M.  Ep.  70. 

Photius  in  concilio  oecumenico  VIII.  (869)  depositus,  de- 
inde  a  Joanne  VIII.,  Romano  Pontifiee,  mortuo  Ignatio  (877) 

adjectisque  certis  conditionibus  in  patriarcham  Cpolitanum 
„pro  ecclesiae  Dei  pace  et  utilitate"  receptus  (879),  mox  ad- 
auctis  fraudibus  suis  iterum  depositus  et  e  sede  ejectus  schis- 
matis  resuscitandi  auctor  fuit.  Anno  891  exsul  et,  quantum 
videtur,  pertinax  vitae  finem  implevit. 

Saeculo  IX.  exeunte  sub  Antonio  Caulea  (f  995)  unio 
Orientalium  cum  ecclesia  Romana  restituta  est.  At  saeculo  XI. 
mediante  Michael  Caerularius  schisma  instauravit.  Is  enim, 
ubi  saltu,  non  intervallo  canonico,  a  laica  conversatione  ad 
sedem  Cpolitanam  pervenit,  odium  in  Latinos  aut  concepit  aut 
jam  pridem  occulte  conceptum  superbia  fovit.  Tandem  erum- 
pens  Latiuos  incusavit,  quod  in  Eucharistia  conficienda  pane 
azymo,  non  fermentato,  uterentur;  quod  carnem  suffocatam 
comederent,  quod  vocabulum  Filioque  symbolo  inseruis- 
sent,  etc.  Sese  patriarcham  oecumenicum  appellare  et  scri- 
bere  non  timuit  Concitando  plurimorum  animos,  iris  Photianis 
implicatos,  ad  mentem  schismaticam  abduxit.  Anno  1054  die 
16.  Julii  legati  Leonis  IX.  excommunicationis  sententiam  in 
Caerularium  in  altari  ecclesiae  S.  SophiaeCpolitanae  deposuerunt. 

Caerularius  anno  1059  ab  Isaac  Comneno  imperatore  in 
exilium  missus  et  haud  multo  post  demortuus,  subsequentium 
schismaticorum  laudibus  effertur.  Dissidii  calamitas  Oriente 
toto  grassata  est.  Photius  crimina  decem,  Caerularius  viginti 
duo,  Nicetas  Seidus  ineunte  saeculo  XII.  triginta  duo  maleficia 
Latinis  affinxit;  saeculo  XIII.  criminatio  multum  crevit;  sae- 
culo  XIV.  sexcentae  haereses  ecclesiae  Romanae  objectatae 
sunt;  maximeque  Pontificum  Romanorum  auctoritas  repudiata  est. 

Saepenumero  Summi  Pontifices  in  id  toto  animi  nisu  in- 
cubuerunt,  ut  pax  conciliaretur,  maxime  in  concilio  Lugdu- 
nensi  II.  (1274)  et  in  synodo  Florentina  (1439).  Marcus  Ephe- 
sinus  nobilem  laborem  Eugenii  IV.  et  Nicolai  V.  instigando 
irritum  reddidit.  Anno  1453,  capta  Cpoli  a  Mahometo  II. 
ecclesia  Graeca  infidelium  jugum  subiit.1)  Ecclesia  schisma- 
tica,  quae  a  suis  Orientalisorthodoxa  vocatur,  jam  praecipue 
in  imperio  Turcico  manet. 


')  Cf.  Hergenrdther,  Photius;  Jungmann,  Dist.hist. eccl.  diss.XVII. 

2.  Ecclesia  Russica.  Ut  antiquiora  praedicationis  vestigia 
praetermittamus,  Russorum  gens  a  sacerdotibus,  ad  patriarcba- 
tum  Cpolitanum  pertinentibns,  evangelium  audivit  per  ea  tem- 
pora,  quibus  ecclesia  Orientalis  cum  Ecclesia  Romana  con- 
juncta  erat  (886—1054).  Quo  factum  est,  ut  Michael  I.,  Leontius, 
Joannes  I.  et  Theopemptus,  qui  primi  metropolitae  Kiowenses 
fuerunt,  concordiae  nexu  cum  ecclesia  Romana  conjungerentur. 
Quod  idem  de  Hilarione,  Georgio  L,  Joanne  II.,  Joanne  III. 
et  Ephraem  (1090—1096),  Theopempti  suceessoribus,  affir- 
mandum  est. l) 

Nikifor  I.  (1104 — 1119),  metropolita  Kiowensis,  praecipuus 
schismatis  Russorum  auctor  habetur.  Deinde  germina  scis- 
sionis  Cpolitanae  in  Russiam  universam  sparsa  sunt.  Nec 
tamen  scissio  probata  est  omnibus.  Decretis  autem  Floren- 
tinis  anno  1439  subscripsit  „lsidorus  Metropobta  Kioviae  et 
totius  Russiaea. 

Anno  1458  metropolia  Kiowensis  in  duas  partes.ita  di- 
visa  est,  ut  metropolita  Moscovensis  Russiam  septentrionalem, 
Kiowensis  meridialem  regeret.  Metropolitae  Moscovenses  in 
unionem  cum  ecclesia  Romana  infesti  erant;  Kiowenses  ab 
Isidoro  ad  Jonam  II.  (1440 — 1519)  decretis  Florentinis  non 
adversati  sunt;  quin  etiam  Isidorus  ipse  et  Gregorius  II. 
(1458 — 1472)  et  Joseph  II.  Soltan  adlaboraverunt,  ut  unio 
propagaretur  et  confirmaretur.  A  Jona  II.  usque  ad  depo- 
sitionem  Onesiphori  (1519 — 1588)  in  sede  quoque  Kiowensi 
schisma  praevaluit.  Tum  demum  Russornm  seu  Ruthenorum 
magna  pars,  quae  metropolitae  Kiowensi  parebat,  unionem  ex- 
petiit.  Regnante  Clemente  VIII.  Pontifice  Romano  episcopi, 
quotquot  ad  metropoliam  Kiowensem  pertinebant,  duobus  tan- 
tum  exceptis,  ad  unitatem  redierunt.  Sed  Unitis  saepius  us- 
que  in  hodiernam  diem  vis  facta  est. 


')  Pelesz,  Geschichte  der  Union  der  Ruthenischen  Kirche  mit 
Rom.  Bd.  I.  p.  109— 182.  Cf.  de  ecclesia  Russica;  Vladimir  Soloviev, 
Uidee  Russe;  De  Maistre,  Du  Pape,  L.  IV.;  Custine,  La  Russie  en 
1839;  Frank,  Russische  Selbstzeugnisse  i.  Russisches  Christenthuin: 
Tilloy,  Les  Eglises  orientales  dissidentes  et  VEgise  romaine;  Pierlin^, 
Papes  et  Tsars. 

Anno  1589  cum  Jeremias  II. ,  patriarcha  Cpolitanus, 
Moscovensem  nietropoliam  in  patriarchatum  evexisset,  Job 
mehopolita  Moscovensis  primus  sedis  illius  patriarcha  creatus 
est  a  Theodoro  I.  imperatore.  In  erectionis  instrumento  scri- 
ptum  vidcmus,  antiquam  Romam  Apollinaris  liaeresi  infectam 
esse,  novam  Romam  seu  Cpolim  Turcarum  jugum  subiisse,  sed 
tertiam  Romam  evasisse  Moscoviam.  Decernitnr  etiam,  ut 
primus  patriarcha  sit  Cpolitanus,  secundus  Alexandrinus,  ter- 
tius  Moscovensis,  quartus  Antiochenus,  quintus  Hierosolymi- 
tanus.  Sed  spernitur  falsus  pastor  Occidentalis,  Romanus 
Pontifex. 

Anno  1721  Petrus  I.  cognomine  Magnus,  imperator,  ab- 
olito  patriarchatu  Moscovensi,  „spirituale  collegium",  hoc  est, 
synodum  permanentem  Petropolitanam  instituit;  quae  quidem 
institutio  hujusmodi  est,  ut  tota  negotiorum  spiritualium  mode- 
randorum  auctoritas  ad  Russorum  imperaforem  devolvatur.1' 
Ab  anno  1878  synodum  efficiunt  membra  7,  quorum  metro- 
politae  3,  archiepiscopi  2,  protopapae  2,  et  assessores  4, 
quorum  1  archiepiscopus,  1  episcopus,  2  laici.  Semper  adest  sy 
nodo  procurator  summus  aut  ejus  vicarius,  qui  decreta,  si 
imperatori,  domino  synodi,  displiceant,  vetando  diiimat.  Orien- 
tales  et  Russi  nomine  communi  Photiani  appellantur. 

II.  Nullum  prope  schisma  purum.  Etsi  solum  schisma 
in  ecclesiis  Photianis  considerare  consuevimus,  atque  id  totius 
mali  origo  habetur,  quod  Christi  vicario  in  terris  subesse  nolunt, 
generatim  tamen  ecclesiae  schismaticae  ab  erroris  labe  immunes 
haberi    nequeunt.2)      Negant    enim    et    Orientales    et    Russi, 


')  Ecce  jusjurandum  synodale:  rConfiteor  porro ,  et  jurejurando 
ussevero  supremum  hujusce  collegii  ipsum  esse  totius  Russiae  mon- 
archamu,  etc.    Stat  canon.  Petri  M. 

"*)  De  cultu  Clemens  VIII.  in  bulla  unionis  nationis  Ruthenae  cum 
ecclesia  Romana  declarat:  „omnes  sacros  ritus,  et  caeremonias  quibus 
Rutheni  Episcopi  et  Olerus  juxta  Sanctorum  Patrum  Graecorum  in- 
stituta  in  Divinis  Officiis,  et  Sacrosanctae  Missae  sacrificio,  ceterorum- 
que  Sacramentorum  administratione,  aliisve  sacris  functionibus  utuntur, 
dummodo  veritati,  et  doctrinae  Fidei  Catholicae  non  adversentur,  et 
communionem  cum  Romana  Ecclesia    non  excludant,    eisdem  Ruthenis 

1°  S.  Spiritum  ex  Patre  sirnul  et  Filio  aeternaliter  tanquam 
ab  unico  principio  et  unica  spiratione  procedere;  2°  negant 
purgatorii  poenis  post  mortem  purgari  eorum  animas,  qui  vere 
poenitentes  in  Dei  caritate  decesserint,  antequam  dignis  poeni- 
tentiae  fructibus  de  commissis  et  omissis  satisfecerint;  3°  Ro- 
manum  Pontificem  esse  verum  Christi  vicariurn  totiusque  eccle- 
siae  caput,  et  omnium  Christianorum  patrem  et  doctorem.1) 
4°  Quibus  erroribus  adjungendus  est  alius  ille  error  de  con- 
secratione  Eucharistica  per  epiclesin.2) 

Thesis:    Unitatis   nota  schismaticis  ecclesiis  non  competit. 

Argumenta. 

Arg.  I.  In  ecclesiis  Photianis  non  est  principium  efficiens 
unitatis  ecclesiasticae.  Ergo  unitatis  nota  carent.  Prob.  antec. 
Principium  unitatis  inter  scbismaticos  aut  est  unus  ex  patriar- 
cbis,  aut  omnes  patriarchae  simul,  aut  synodi.  Sed  nullum 
ex  illis  principium  efficiens  unitatis  haberi  potest.  Ergo. 
Prob.  minor. 

a)  Non  unus  ex  patriarchis.  Exploratum  est  enim  nullum 
ex  patriarchis  jure  divino  caput  esse  totius  ecclesiae.  Nulla 
Scriptura,  nullus  pater  auctoritatem  summam  penes  patriarcham 
aliquem  Photianum  esse  docet. 

b)  Non  omnes  patriarchae  simul.  1°  Nusquam  enim  in 
S.  Scriptura  aut  in  patribus  legimus,  quinque  quatuorve  patri- 
archis  ecclesiam  esse  concreditam.    2°  Oportet  esse  unum,  per 


Episcopis,  et  Clero  ex  Apostolica  benignitate  permittimus,  concedimus 
et  indulgemus."  Bulla  Magnus  Dominus,  et  laudabilis,  23.  Dec.  1595. 
')  Photiani  Deiparae  cooceptionem  immaculatam  in  cultu  suo  pro- 
fiteri  videntur.  Cf.  Pelesz,  o.  c.  B.  II.  p.  791;  Passaglia,  De  imm. 
Deiparae  conceptu;  Gagarin,  UEglise  Russe  de  VlmmacuUe  Con- 
ception;  Besson,  in  period.  Civilta  cattolica,  1876. 

2)  Errant  Graeci  quidam  omnesque  Russi,  quod  consecrationem 
Eucharisticam  per  epiclesin  confici  asserunt,  hoc  est,  iis  precibus,  quae 
in  eorum  liturgiis  verba  Dominica:  Hoc  est  corpus  meum  etc.  se- 
quuntur.  EnWKr\6i<i  autem  in  liturgia  idem  valet  ac  invocatio.  Pho- 
tiani  tamen  in  Concilio  Florentino  fassi  sunt,  verba  Dominica  ^omnem 
virtutem  transsubstantiationis"  habere.  Congr.  gener.  5.  Julii  1438  et 
ses3.  XXV. 

quem    patriarchae    isti    colligentur    in    unum.      Cf.    S.    Thom. 

C.  Gent.  lib.  III.  cap.  LXIV. 

c)  Non  synodi.  1°  Ipsa  synodus,  quamtumvis  universalis, 
rejecto  visibili  capite  supremo,  suo  caret  divino  unitatis  prin- 
cipio.  2°  Principium  unitatis  permanens  esse  necesse  est; 
concilia  autem  generalia  non  nisi  ex  intervallo  haberi  possunt. 
3°  Concilia  oecumenica  saepissime  declararunt,  potestatem 
supremam  esse  penes  Romanum  Pontificem.  Id  enim  decla- 
rant  plus  semel  concilia,  quae  ante  Photium  et  Caerularium 
celebrata  sunt;  id  concilium  Florentinum  (1438 — 1439),  cujus 
definitioni  de  primatu  Romano  adhaeserunt  patriarchae  Cpoli- 
tani  legati  tres,  Isidorus  Kiowensis,  totius  Russiae  metropolita, 
16  metropolitae  Graeci,  et  Orientales  quotquot  aderant,  excepto 
solo  Marco  Ephesino.  Joseph  autem,  patriarcha  Cpolitanus, 
qui   durante   concilio   mortuus    est,    morti    proximus    vicarium 

D.  N.  J.  Chr.,  Papam  antiquae  Romae,  dignissime  professus  est. 

Arg.  II.  Ex  factis.  Photiani  de  facto  unitate  carent. 
Ergo.     Prob.  antec. 

a)  Regimen  divisum.  1°  Conditio  nationalis  ecclesiae  est 
ejusmodi,  ut  fideles  iisdem  limitibus  atque  regna  dividantur. 
Atqui  professio  nationalis  ecclesiae  in  Photianis  ecclesiis,  prae- 
primis  in  Russica,  manifeste  praevalet.  Ergo.  2°  Russi  renun- 
ciata  jurisdictione  Cpolitana  ab  anno  1721  non  nisi  synodo 
suae  parent;  Graeci  habito  Naupliae  episcoporum  conventu 
anno  1833Hellenicam  ecclesiam  patriarchae  Cpolitanoin  posterum 
non  subjectam  esse  declararunt;  Bulgari  ab  anno  1873  juris- 
dictionem  Cpolitanam  recusarunt.  Ergo  quatuor  habentur  Pho- 
tiani  coetus:  Cpolitanus,  Russicus,  Atheniensis,  Bulgaricus. 

b)  Fides  non  vere  una.  Coetus  unitatis  principio  carens 
exortis  inter  suos  sectis  reapse  dividetur.  Atqui  in  Photianismo, 
qui  unitatis  principio  caret,  bene  multi  sectam  efficiunt.  Ergo. 
Major  patet;  namque  non  nisi  unitatis  principium  efficit,  ut 
dissidentes  re  definita  aut  resipiscant  aut  e  corpore  expellan- 
tur.    Minor  probatur.    1°  Ex  Raskolnicis,1)  quorum  in  Russia 


l)  Anno  1667,  cum  librorum  liturgicorum  correctio,  Nikone,  patri- 
archa  Cpolitano,  auctore  peracta,  Russis  constitueretur,  Raskolnici,  jam 

12  000  000  aut  14000  000  esse  censentur1);  qui  et  ipsi  in  plures 
sectas  scinduntur.  2°  Ex  Palamitarum  quietismo  in  ecclesia 
Graeca,  longe  lateque  diffuso.  Malum  igitur  haereseos,  cum 
legitirua  et  infallibilis  auctoritas  a  Photianis  indicari  nequeat, 
schismati  publice  et  formaliter  inhaeret. 

Objeotiones. 

Obj.  I.  Nullum  firmius  unitatis  principium  quam  Christus. 
Jam  vero  ecclesia  Graeeo-Russica  Christum  caput  suum  sequi- 
tur.     Ergo  suum  firmum  habet  unitatis  principium. 

Eesp.  Dist.  maj.:  Christus  eut  caput  ecclesiae  invisibile, 
conc;  caput  visibile,  nego.  Et  dist  minorem:  ecclesia  Graeco- 
Russica  hoc  gratis  asserit,  conc;  hoc  probar,  nego.  Philaretus, 
metropolita  Moscovensis,  in  suo  Catechismo  ad  probandam  uni- 
tatem  ecclesiae  suae  Christum  allegat  et  concilia.  Verum 
a)  non  quaeritur  de  capite  invisibili,  sed  de  capite  visibili, 
quod  a  Photianis  etiam  admittendum  est,  nisi  ad  invisibilitatem 
protestantium  confugere  velint.  b)  Quaeritur  de  nota  unitatis, 
qua  cognoscatur,  ubi  Christi  ecclesia  sit. 

Instabis.  Ecclesiae  Graeco  -  Russicae  concilia  generalia 
habent,  quae  sunt  centrum  unitatis.     Ergo. 

Resp.  Dist.  antec:  habent  concilia  geueralia  manca,  conc; 
apta  ad  servandam  veram  unitatem,  nego.  a)  Responsionis 
veritas  ex  argumento  I.  apparet.  b)  Schismatici  re  ipsa  non 
nisi  septem  prioribus  conciliis  fidem  adhibent;  ex  quo  perspicuum 
est,  illud  unitatis  principium  totam  vitalitatem  suam  inter  eos 
amisisse,   erupta  corruptela  schismatis.     c)   Factis  conciliorum 

pridem  exorti,  propalam  refragati  sunt.  Sibi  credentes  antiqui ,  recte 
credentes,  seu  starowjerci  et  prawoslawnyji  esse  videbantur;  ndver- 
sarii  vero  Nikoniani,  haeretici,  Antichristiani.  Sed  a  Russis  ceteris 
schismatici,  Raskolnici,  vel  mitius  ritus  veteris  sectatores,  staroobrjadci 
appellati  sunt.  Raskolnici  dividuntur  in  eos,  qui  sacerdotes  habent,  etin 
alios,  qui  nullos  habent  sacerdotes;  dicuntur  Popowschtschyki  et 
Bespopowschtchyki.  Sectae  illae  in  alias  plures  subdividuntur,  quae 
saepe  de  SS.  Trinitate,  Incarnatione  etc.  errores  graves  docuerunt.  Cf 
Pelesz,  Gesch.  der  Union,  t.  II.  p.  757. ;  De  Maistre,  Du  Pape,  lib.  IV. 
ch.  I— II. 

')  Youzov  in  opere  de  Dissidentibus  Russicis ,  quod  editum  est 
Petropoli,  1881,  censet  esse  Raskolnicos  13  000  000. 

auctoritateni  negant.  Etenim  synodus  Quiuisexta  seu  Trullanum 
concilium  (692)  ab  iis  concilio  oecumenico  VI.  additar  et  in 
oecumenicorum  conciliorum  numero  absque  causa  coniputatur. 
Concilium  VIII.  seu  Cpolitanum  IV.  (869),  arbitrario  damnatum 
a  Photio,  rejiciunt;  concilium  Lugdunense  II.  (1274),  sub  beato 
Gregorio  celebratum,  et  Florentinum  (1438 — 39),  sub  Eugenio  IV. 
habitum,  quibus  interfuerant  et  adhaeserant,  deinceps  spreverunt. 

ARTICULUS  111. 
Utrum  unitatis  nota  ecclesiae  Romanae  competat. 

I.  Ecclesiae  Romanae  unitas  in  varietate  liturgia- 
rum  legumque  disciplinarium.  1°  Fides,  regimen  ac  cultus 
in  se  una  sint  oportet,  sed  diversis  mediis  et  fides  exprimi 
potest  et  exerceri  regimen.  Jam  vero  quemadmodum  actus 
exteriores,  quibus  una  eademque  veritas  exprimatur,  multiplices 
in  omni  genere  disciplinae  adinveniri  solent,  ita  nil  laesa  sacra- 
menti  unitate  in  perfunctione  munerum  sacrorum  caeremoniae 
variae  ad  unani  fidem  protestandam  exprimendamque  usur- 
pantur.  Tantum  igitur  abest,  ut  liturgiarum  ac  caeremoniarum 
varietas  ecclesiae  unitati  officiat,  ut  fidem  unicam  supponant 
exprimendam  et  quam  perfectissime  protestandam.  Cf.  S.  Thom. 
I.  II.  quaest.  CIII.  art.  4. 

2"  Quod  ad  disciplinam  ecclesiasticam  pertinet,  una  est 
auctoritas  et  potestas  legislativa,  recte  vivendi  principia  una 
sunt.  Verum  generalia  principia  sunt  ad  particulares  casus 
eosque  valde  diversos  applicanda.  Quapropter  usu  venit,  ut 
leges  disciplinares,  natura  sua  temporum  necessitatibus  accom- 
modandae,  diversae  pro  locorum  temporumque  diversitate  con- 
stituantur.     Atque  haec  quidem  de  vaiietate. 

Thesis:    Unitatis  nota  competit  ecclesiae  Romanae. 

Argumenta. 

Arg.  I.  Ex  principio  unitatis.  Ecclesia  Romana  habet 
principium  extrinsecum  efficiens  unitatis  in  fide,  regimine  cultu- 
que  essentiali.     Ergo  ecclesia  Romana  una  est.     Prob.  antec. 

a)  ln  Jide.    Principium  efficiens  unius  fidei  est  magisterium 

supremum  et  in  se  unum,  quod  ab  omnibus  societatis  membris 
admittendum  est.  Atqui  hujusmodi  principium  est  auctoritas 
Summi  Pontificis  et  conciliorum  oecumenicorum  sub  uno  illo 
Pontifice.  Ergo.  Minor  patet.  Haec  enim  auctoritas  aptissima 
est  discordiis  reprimendis,  dubiis  solvendis,  fidelibus  adunandis, 
rebellibus  expellendis. 

b)  In  regimine.  Unus  est  caput  totius  ecclesiae  Romanae, 
Romanus  Pontifex.  Hic  ergo  coetus  habet  centrum  unitatis 
atque  per  unius  regimen  omnes  uniuntur  in  unum. 

c)  In  cultu.  Principium  efficiens  unius  cullus  est  una 
fides,  quam  cultus  exprimat,  unumque  regimen,  quod  cultum 
custodiat.  Atqui  in  ecclesia  Romana  fides  una  est  unusque 
Summus  Pontifex,  a  quo  sacramentorum  administratio  ac  omnes 
liturgiae  ritus  custodiantur.     Ergo. 

Arg.  II.  Ex  factis.  a)  Una  fides  spectatur  in  symbolis, 
in  fidei  professionibus,  quae  a  praelatis  emittuntur,  in  cate- 
chismis,  orationibus  publicis  atque  in  ea  maxime  obedientia, 
qua  suas  quisque  privatas  opiniones  decretis  Romanorum  Pon- 
tificum  et  sacrorum  conciliorum  canonibus  subjicere  tenetur. 

b)  Unum  regimen.  Fideles  cum  episcopis,  episcopi  cum 
Romano  Pontifice  cohaerent;  omnes  ecclesiae  particulares,  per 
seriem  ordinatam  subministrationis  uni  capiti  conjunctae,  corpus 
unum  efficiunt.  Haec  est .  una  acies  Israelis  in  tentoriis  per 
tribus  suas  commorantis.  Quam  pulchra  —  inquit  Balaam  — 
tabernacula  tua  Jacob,  et  tentoria  tua,  Israel.    Num.  XXIV.  5. 

c)  Unus  cultus.  Septem  sacramenta  sub  uno  rectore  su- 
premo  per  ecclesiae  Romanae  ministros  ubivis  administrantur; 
unicum  orbe  toto  sacrificium.  Neque  ullum  monumentum  clarius 
quam  unius  cultus  expressio  in  praxi  publica;  in  missarum  codi- 
cibus,  quovis  sermoneconfectis;  in  libris  liturgicis  omnibus  eccle- 
siarum,  tum  Orientalium,  tum  Occidentalium;  denique  in  more 
sacerdotum,  ut  in  quavis  orbis  ecclesia  catholica  sacrificium 
faciant. 

Confirmatio.  Haec  argumenta  nostris  temporibus  ut  sol 
splendent.  Sectae  fristissimani  divisionis  faciem  prae  se  ferunt; 
schismatici,  partim  divisi  sunt,  partim  non  nisi  per  vim 
profanam  jugum  unum  accipiunt;  in  ecclesia  Romana  religionis 

unitas  regnante  Pio  IX.  et  Leo  XIII.  novis  semper  splendoribus 
illustrata  est. ') 

Objeotiones, 

Obj.  I.  Inter  catholicos,  puta  inter  Franciscanos,  Dominicanos, 
Jesuitas,  inter  episcopos  Gallicanos  et  ultramontanos,  lites  de  fide 
creberrimae   exarserunt.     Ergo  ecclesia  Romana   non  est  una. 

Resp.  Dist.  antec:  exarserunt  lites  de  rebus  fidei  de- 
finitis,  nego;  de  rebus  dubiis  et  liberis,  subdist.:  et  parati  erant 
viri  catholici  subjicere  sese,  ecclesia  definiente,  conc;  secus, 
transeat.  Hoc  in  primis  animadvertendum  est,  usque  in  rnundi 
finem  tum  infirmitatem  humanam  tum  divinam  virtutem  con- 
spiciendam  fore;  ab  illa  lites  et  controversiae ,  in  hac  reme- 
dium.  Neque  superstitibus  etiam  apostolis  nullae  controversiae 
fuerunt;  sed  per  magisterium  ecclesiae  servata  est  unitas.  Ita 
liti  de  legalibus  componendae  veritas  in  concilio  Hieroso- 
lymitano  stabilita  est. 

Instabis.  Infallibilitas  Romani  Pontificis  habetur  firmis- 
simum  unitatis  principium.  Atqui  controversia  de  Pontificia 
infallibilitate  non  nisi  nostra  aetate  finita  est.  Ergo  ecclesia 
Romana  suae  unitatis  principio  diu  caruit. 

Resp.  Dist.  minorem:  et  haec  controversia  non  nisi  nostra 
aetate  finita  dicitur,  quasi  infallibilitas  illa  prius  dubia  esset 
toti  ecclesiae,  nego;  aliquot  ecclesiae  membris,  subdist.:  iisque 
errantibus  materialiter,  concedo;  formaliter,  nego.  Ecclesia 
Romanum  Pontificem  a  principio  supremum  certissimumque 
fidei  magistrum  habuit;  quod  alias  demonstratur.  Sed  et 
illi,  qui  ante  concilium  Vaticanum  aliud  sentiebant,  catholici 
esse  minime  potuerunt,  nisi  retenta  fide,  qua  omnes  omnium 
saeculorum  catholici  professi  sunt,  Pontificis  cum  episcopis 
conseusionem  errori  nulli  esse  obnoxiam.  Ergo  nunquam  in 
ecclesia  non  fuit  unitatis  principium. 

Obj.  II.  Ad  unitatem  servandam  auctoritate  opus  est, 
quae   contumaces   expellat.     At  legimus  Polycarpum    et  Poly- 


l)  Bismarck  ecclesiae  Romanae  unitatem  „magnam  et  admirabilemu 
vocavit:  „lhre  grosse  und  bewunderungswurdige  Einheit*.  16.  Maj. 
1873.    Reden,  Th.  V.  p.  79,  81. 

De  Groot,  Sumina  apologet.     I.  |2 

craten  et  ecclesias  Asiae,  cum  a  ceteris  orbis  partibus  et  ab 
Aniceto  ac  Victore  de  tempore  paschatis  celebrandi  dissentirent, 
in  ecclesiae  tamen  communione  permansisse.    Ergo. 

Besp.  Dist.  min.:  haec  controversia  erat  res  fidei,  iugo; 
res  disciplinae,  subdist.:  ad  quam  dirimendam  ecclesia  tunc 
temporis  auctoritate  sua  suprema  usa  est,  nego-,  in  qua  diri- 
menda  pacis  ergo  clementius  actum  est,  conc. 

a)  Duo  paschata  erant:  pascha  crucijixionis ,  cujus  fesli 
character  praecipuus  in  morte  Christi  esse  dicebatur,  et  pascha 
resurrectionis ,  in  quo  Christi  resurrectio  celebrari  solebat. 
Quatuordecimani  diem  14.  Nisan,  quod  ea  die  Christum  mor- 
tuum  esse  rebantur,  solemnissime  celebrabant;  terminabatur 
solemne  jejunium,  aut,  ut  alii  credunt,  interrumpebatur;  tertia 
post  die  celebrabant  resurrectionis  festum ,  in  quamcunque 
septimanae  diem  incideret.  Roiuanorum  Pontificum  consuetudo, 
ritui  Quatuordecimanorum  contraria,  hac  regula  continetur: 
ne  videlicet  vllo  alio  quam  Dominico  die  mysterium  resur- 
rectionis  Domini  unquam  celebretur ,  utque  eo  duntaxat  die 
paschalium  jejuniorum  terminum  observemus.  Euseb.  E.  H. 
lib.  V.  cap.  XXIII.    Ergo  quaestio  ad  disciplinam  spectabat. 

b)  Ecclesiae  principes  in  ea  quaestione  dirimenda  pacatissimi 
fuerunt.  S.  Petrus  et  S.  Paulus  morem  celebrandi  Romanum 
constituerunt;  Asianorum  consuetudo  S.  Joannis  et  S.  Philippi 
concessione  admissa  videtur,  nullo  tamen  instituta  mandato. 
Anicetus ,  Romanus  Pontifex ,  cum  Polycarpum ,  episcopum 
Smyrnensem,  traditionis  Asianorum  tenaciorem  vidisset,  instare 
rei  noluit;  Soter,  Aniceti  successor,  id  tantum  egit,  ut  fideles, 
quamquam  Asianorum  more  in  propriis  ecclesiis  pascha  celebrare 
nefas  non  habebatur,  Romae  tamen,  si  festivitatem  paschalem 
ibidem  celebrare  ipsis  contingeret,  morem  Romauum  servarent. 
Victor  autem,  qui  ultimo  saeculi  II.  decennio  ecclesiam  rexit, 
veritus,  ne  Asiani  Judaizantium  aut  Ebionitarum  errores  ritui 
suo  inspergerent,  rei  fortiter  intervenit;  nullum  tamen  decretum1) 

')  In  decretis,  quae  primis  jam  ecclesiae  temporibus  contra  errantcs 
edebantur,  duplex  communionis  privatio  consideranda  est.  rAltera  —  ait 
Benjamin  Bossue,  Bollandista,  —  veram  constituit  excommnnicationem  et 
ab  ecclesiae  corpore  rescissionem;  altera  solum  interrnmpit  mutuum  iuter 

ab  illo  Pontifice  ad  plenam  exsecutionem  (icductum  esse  credi- 
tur,  sed  adversus  Asianos,  vehementiori  consuetudinis  affectu 
commotos,  indulgentia  adhibita  est,  sive  beatus  Victor,  S.  Irenaei 
aliorumque  episcoporum  precibus  consilioque  obtemperans,  Asia- 
nos  ritus  sui  tenaciores  clementer  tulerit,  sive  Pontificis  illius 
(c.  202)  successores  rem  ulterius  urgendam  esse  non  arbitrati  sint. 

Urgebis.  Eusebius  haec  refert:  „Victor  .  .  .  omnes  Asiae 
vicinarumque  provinciarum  ecclesias,  tanquam  contraria  rectae 
fidei  sentientes,  a  communione  abscindere  conatur."  E.  H. 
lib.  V.  cap.  XXIV.    Ergo  fides  quoque  in  disceptationem  venit. 

Resp.  Dist.  antec:  hoc  loco  vocabulum  fidei  usurpatur 
sensu  latiori,  concedo;  strictiori  sensu,  nego.  Asianorum  con- 
suetudo  fidei  contraria  dici  potuit  propterea  quod ,  haereticis 
Judaizantibus  ea  consuetudine  abutentibus,  floridus  fidei  status 
iiuminueretur.  Etvero  S.  Irenaeus  beatum  Victorem  „decenterad- 
monuisse"  narratur,  „ne  integras  Dei  ecclesias  morem  sibi  a  majo- 
ribus  traditum  custodientes,  a  communione  abscindat".  Euseb.  1.  c. 

Obj.  III.  S.  Cyprianus,  Romani  Pontificis  sententia  dam- 
natus,  cum  ceteris  omnibus  per  orbem  Christianum  episcopis 
semper  communicavit.  Ergo  Cypriani  temporibns  ecclesia 
catholica  nullum  habuit  fixum  veritatis  principium. 

Resp.  Dist.  antec. :  Cyprianus  damnatus  erat  sententia 
non  simpliciter  definitiva,  conc;  simpliciter  definitiva,  nego. 

a)  Usus  potestatis  triplicem  indulgentiam  admittere  videtur; 
etenim  fit,  nt  judex  ante  sententiam  latam  errantes  admoneat; 
ut  in  sententia  ferenda  damnationem  mitiget;  ut  jwst  latam 
sententiam  addita  mora  damnatis  paulisper  indulgeat,  tum  ob 
bonam  eorum  fidem,  quos  aestu  controversiae  commotos  intel- 
lexerit,  tum  ob  spem  emendationis ,  quae  affulgere  videatur. 
Quibus  positis  factum  consideremus. 

b)  Factum  autem  hoc  est.  Ecclesiae  praxis  communior 
eaque  antiquissima  erat,  ut  haeretici  rite  baptizati,  cum  ad 
ecclesiam  redirent,  denuo  non  baptizarentur.  At  saeculo  III. 
mos   rebaptizandi   haereticos    quoscunque   conversos  in  Africa 

ecclesias  vel  etiam  personas  commercium,  neque  anathemati  est  aequi- 
par;mda.u  Cf.  Jungmann,  Diss.  in  hiat  eccl.  t.  I.  diss.  IV.  4.;  Alex. 
Nat.  In  hist  eccl.  saec.  V.  diss.  XX.;  t.  IX.  p    622. 

12* 

nonnullisque  Asiae  tractibus  ita  praevaluit,  ut  annis  254 — 256 
gravis  hac  de  re  controversia  orta  sit  S.  Stephanum  inter  et 
S.  Cyprianum,  cui  Firmilianus,  Caesareae  Cappadociae  antistes, 
cum  pluribus  Africae  et  Asiae  episcopis  obsecundavit.  Cy- 
prianus  in  synodo  Carthaginensi  II.  decrevit ,  haereticos  et 
schismaticos ,  „profanae  aquae  labe"  maculatos,  quando  ad 
ecclesiam,  „quae  una  est",  venerint,  esse  baptizandos.  Cypr. 
ep.  70.  ad  Januar.  etc.  S.  Stephanus  autem  1°  legatos  epi- 
scopos  synodi  Carthaginensis  II.  (alii  dicunt  III,,  ubi  secundae 
decretum  confirmatum  est)  „nec  ad  sermonem  colloquii  saltem 
communis"  admisit,  praecipiens  „fraternitati  universae  ne  quis 
eos  in  domum  suam  reciperet".  Firmil.  ep.  ad  Cypr.  inter 
epp.  Cypr.  75.  2°  Idem  Summus  Pontifex  hoc  decretum 
edidit:  Si  quis  ergo  a  quacunque  haeresi  venerit  ad  vos,  nihil 
innovetur,  nisi  quod  traditum  est,  ut  manus  illi  imponatur  in 
poenitentiam.    Cypr.  ep.  74.  ad  Pompejum. 

Sententia.  Stephani  sententia,  cum  ex  cathedra  non  sit, 
simpliciter  definitiva  dici  non  potest.  Namque  1°  hujusmodi 
sententia  nec  Pontificis  severitate  adversus  legatos  ostenditur, 
ut  patet;  neque  verbis  edicti  proprie  vereque  continetur. 
Jussit  enim  Pontifex  non  rebaptizari;  sed  haereticos  non 
rebaptizandos  esse  tanquam  de  fide  explicite  non  edocuit; 
ergo  fidei  quaestio,  quamvis  implicite  decideretur,  explicite  tamen 
sub  respectu  doctrinali  definita  non  fuit.  Quare  S.  Augustinus: 
„quamvis  commotius,  sed  tamen  fraterne  indignarentur  (Stepha- 
nus  et  Cyprianus);  vicit  tamen  pax  Christi  in  cordibus  eorum,  ut 
in  tali  disceptatione  nullum  inter  eos  schismatis  malum  oriretur." 
De  bapt.  c.  Donat.,  lib.  V.  c.  XXV.;  cf.  De  unico  bapt.  c.  Petil.  n.  23. 

Instabis.  Ut  unitas  servetur ,  decretis  etiam  illis ,  quae 
definitiva  non  sint,  obsequendum  est.  Cyprianus  autem  cum 
episcopis  pluribus ,  quos  habebat  secum  consentientes ,  etsi 
decreto  Pontificis  non  parebat,  catholicus  haberi  non  desiit. 
Ergo  ecclesia  Romana  non  est  una. 

Resp.  Dist.  maj.:  Decretis  etiam  non  definitivis  obse- 
quendum  est,  conc;  et  decreta  semper  acqualiter  urgenda 
sunt,  nego.  Dist.  min.:  Cyprianus  catholicus  haberi  non  desiit, 
toleratus,  conc;  approbatus,  nego. 

Gubernatores ,  cum  et  leguni  efficaciam  et  subditorum 
utilitatem  spectent,  saepenumero,  si  non  nisi  paulatim  consilium 
suum  assequantur,  necessitate  id  sat  habendum  judicant;  prae- 
sertim  si  de  consuetudinibus  agatur.  „Consuetudines  —  ait 
Ballerini  —  ejusmodi  diversae,  quae,  salva  unitate ,  apud 
catholicos  utrimque  vigent,  ita  rem  obscuram  faciunt,  ut  quamvis 
versentur  in  materia  sacramentorum ,  incertum  videri  possit, 
num  ad  fidem  an  vero  ad  disciplinam  diversam  pertineant." 
De  vi  ac  ratione  primatus ,  cap.  XIII.  3.  S,  Augustinus 
Cypriani  culpam  hac  excusatione  tegens:  „Quomodo  enim  — 
inquit  —  potuit  ista  res  tantis  altercationum  nebulis  involuta 
ad  plenarii  concilii  luculentam  illustrationem  confirmationemque 
perduci,  nisi  primo  diutius  per  orbis  terrarum  regiones  multis 
hinc  atque  hinc  disputationibus  et  collationibus  episcoporum 
pertractata  constaret."  De  baptismo,  lib.  II.  c.  V.  —  Toleratus 
est  igitur  S.  Cyprianus,  episcopus  doctrina  virtutibusque 
excellens.  Nempe  Stephanus,  motus  iis  fortasse  precibus,  quas 
S.  Dionysius  Alexandrinus  litteris  datis  ad  ipsum  direxit,  ut 
rebaptizantibus  parceret,  excommunicationem  proprie  dictam, 
si  Africanis  ac  Asianis  eam  forte  minatus  sit,  non  pronuntiavit. 
Romanus  Pontifex  mox  martyrii  laurea  donatus  est  (Aug.  257). 
Cyprianus  (f  258)  cum  Sixto  II.  pacem  habuit. 

Urgebis.  S.  Cyprianus,  etsi  ab  ecclesiae  capite  et  unitatis 
centro  dissidere  ausus  est,  sanctus  ab  omnibus  habetur. 

Resp.  S.  Cyprianus  sanctus  habetur,  satisfactione  accepta, 
conc;  simpliciter  comprobatus,  nego.  Hac  de  causa  S.  Augustinus: 
„Cyprianus  —  inquit  —  aut  non  sensit  omnino  quod  eum 
sensisse  recitatis;  aut  hoc  postea  correxit  regula  veritatis;  aut 
hunc  quasi  naevum  sui  candidissimi  pectoris  cooperuit  ubere 
caritatis,  dum  unitatem  ecclesiae  toto  orbe  crescentis  et  copio- 
sissime  defendit,  et  perseverantissime  tenuit  vinculum  pacis  . . . 
Accessit  huc  etiam  quod  tanquam  sarmentum  fructuosissimum, 
si  quid  in  eo  fuerit  emendandum,  purgavit  Pater  falce  passionis." 
Ep.  93.  ad  Vincentium.  —  Ecclesia  Romana  martyrem  gloriosum 
semper  pie  venerata  est. 

Obj.  IV.  Ecclesiae  Romanae  unitas  ab  uno  Summo  Ponti- 
fice  exoritur.    At  saeculo  XIV.  de  administranda  re  catholica 

tres  Pontifices  dimicaverunt.  Igitur  ea  saltem  tempestate 
ecclesia  Komana  decus  unitatis  amisit. 

Resp.  Dist.  minorem:  de  administranda  ecclesia  diinicarunt 
tres  Pontifices  legitimi  et  certi,  nego;  quorum  unus  erat  legi- 
timus  et  certus,  subdht.:  ita  tamen,  ut  ecclesiae  pars  rejecerit 
hunc  Papam  materialiter  per  errorem  facti,  conc;  formaliter, 
negando  jus  Papatus,  nego. 

Factum.  Postquam  Pontifices  Romani  annis  ferme  70, 
unde  captivitas  Babylouica  haec  epocha  dicitur,  Avenione 
sederant  a  Clemente  V.  (1305—1316)  ad  Urbanum  V.  (1362 
—1370),  Gregorius  XI  (1370—1378)  Romae  vitam  posuit. 
Anno  1378  cardinales  16  Urbanum  VI.  (1378—1389)  elegerunt, 
cui  paucis  post  mensibus  Clemens  VII.  (1378 — 1394)  oppositus 
est.  *) 

Urbani  VI.  successores  legitimi  fuerunt  Bonifacius  IX. 
(1389—1404),  Innocentius  VII.  (1404—1406),  Gregorius  XII. 
(1406 — 1415),  qui  abdicavit.  —  Clementis  VII.  successor  fuit 
Benedictus  XIII.  seu  Petrus  de  Luna  (1394 — 1417),  qui  depo- 
situs  est. 

Annis  6  (1409 — 1415)  tres  sacerdotes  fuerunt,  qui  de 
Pontificatu  dimicarunt.  Synodus  enim  Pisana  anno  1409  Gre- 
gorium  XII.  et  Benedictum  XIII.,  qui  abdicare  nolebant,  jure 
privatos  esse  declaravit  elegitque  Alexandrum  V.  (1409 — 1410), 
cui  Joannes  XXIII.  (1410 — 1415)  successit. 

Explicatio.  Plurimi  catholici  legitimos  Pontifices,  Urba- 
num  VI.,  Bonifacium  IX.,  Inuocentium  VII.,  Gregorium  XII. 
agnoverunt;  ecclesiae  tamen  particulares  non  paucae  pseudo- 
pontifici  alicui  adhaerebant.  Sed  omnes  mentem  gerebant  a 
schismate  prorsus  aversam ,  huic  obedire  parati,  qui  Pontifex 
legitimus  esse  intelligeretur.  In  facto  erratum  est;  jus  illaesum 
fuit.    Et  quantumvis  tristis  ea  tempestate  sese  offerat  conspectus 


')  De  electione  legitima  Urbani  VI.  cf.  Baldi  de  Perusio  Allega- 
tiones  pro  Urbano;  Joan.  de  Lignnno,  Tract.  pro  Urbano  VI.; 
Papebroch.  Conatus  chronico-hist.  catal.  Pont.  Boll.  Propyl.  Maji; 
Scheuffgen,  Beitrdge  zu  der  Gesch.  des  grossen  Schismas ,  Kap.  II. 
De  litteratura  hujus  facti  plura  ap.  Hergenrother ,  Kirchengesch. 
B.  II.,  S.  628, 

malorum  ,  quibus  ecclesia  Christi  afficiebatur ,  fides  in  nnum 
Pontijicatum  Romanum  tanquam  principium  vitale  unitatis, 
omnem  divisionem  circa  personam  superavit.  Cf.  Christophe, 
Hist.  de  la  Papaute  pendmtle  XV e  siecle,  t.  I.;  Pastor,  Gesch. 
der  Papsta  seit  dem  Ausgang  des  Mittelalters,  B.  I. 


ARTICULUS  IV. 

Ecclesia  Romana  societati,  quae  dicitur  „ad  procurandam  Chri- 
stianitatis  unitatem",  catholicos  adscribi  jure  optimo  vetuit. 

I.  Dictae  societatis  indoles.  Anno  1857  Londini 
societas  erecta  est,  quae  dicitur  Association  for  Promoting  the 
Union  of  Christendom,  seu  Societas  ad  procurandam  Chri- 
stianitatis  unitatem.  Cujus  societatis  indoles  ab  ipsa  suprema 
S.  Romana  et  universali  Inquisitione  his  verbis  describitur: 
„A  protestantibus  quippe  (ea  societas)  efformata  et  directa  eo 
excitata  est  spiritu,  quem  expresse  profitetur,  tres  videlicet 
Christianas  communiones  Romano  catholicatn.  Graeco-schisma- 
ticam  et  Anglicanam,  quamvis  invicem  separatas  et  divisas, 
aequo  tanien  jure  catholicum  nomen  sibi  vindicare.  Aditus 
igitur  in  illam  patet  omnibus  ubique  locorum  degentibus  tum 
Catholicis,  tum  Graeco-schismaticis,  tum  Anglicanis,  ea  tamen 
lege,  ut  nemini  liceat  de  variis  doctrinae  capitibus  in  quibus 
dissenliunt  quaestionem  movere,  et  singulis  fas  sit  propriae 
religiosae  professionis  placita  trauquillo  animo  sectari.  Soeiis 
vero  omnibus  preces  ipsa  recitandas,  et  sacerdotibus  sacrificia 
celebranda  indicit  juxta  suam  intentionem:  ut  nempe  tres 
memoratae  Christianae  communiones,  utpote  quae,  prout  sup- 
ponitur,  Ecclesiam  Catholicam  omnes  simid  jam  constituvnt, 
ad  unum  corpus  efformandum  tandem  aliquando  coeant."1) 

II.  Catholica  sententia.  Per  epistolam  supremae  S.  Rom. 
et  Univ.  Inquis.  data  die  16.  Sept.  1864,  quam  C.  Card.  Patrizi 
subscripserat,  fideles  edocti  sunt  ne  societati  huic  quoquomodo 
faverent,    „et   ne   fallaci   novae  Christianae   unitatis   desiderio 


')  Epistola  S.  Rom.  et  Univ.  Inquis.  data  die  16.  Sept.  1864. 

abrepti  ab  ea  desciscant  unitate  perfecta,  quae  mirabili  munere 
gratiae  Dei  in  Petri  soliditate  consistit."  Porro  cum  decani, 
canonici,  parochi  aliique  sacerdotes  Angliae  198  eminentissimo 
domino  C.  Card.  Patrizi,  S.  Officii  praeposito,  respondissent, 
se  quaestionem  facti  non  juris  tractasse,  neque  aliud  sese 
a  Deo  0.  M.  enixe  rogare,  quam  illam  „quae  ante  Orientis  et 
Occidentis  scissionem,  intercommunio  oecumenica  extitit",  Card. 
Patrizi  die  8.  Novembris  1865  ad  litteras  honorabilium  domi- 
norum  rescribens,  haec  inter  alia  declaravit:  „Id  porro  Sacra 
Congregatio  vobis  contigisse  vehementer  dolet  existimantibus, 
ad  veram  Jesu  Christi  Ecclesiam  pertinere,  tamquam  partes, 
Christianos  illos  coetus,  qui  sacerdotii  et  catholici  nominis 
haereditatem  habere  se  jactant,  licet  sint  ab  Apostolica  Petri 
Sede  divisi  ac  separati.  Qua  opinione  nihil  est,  quod  magis 
a  genuina  catholicae  Ecclesiae  notione  abhorreat.  Catholica 
enim  Ecclesia  .  .  .  ea  est  quae  super  unum  Petrum  aedificata 
in  unum  connexum  corpus  atque  compactum  unitate  fidei  et 
caritatis  assurgit." 

III.  Quamobrem  non  quaevis  precum  societas  ad  pro- 
curandam  Christianitatis  unitatem  respuitur,  siquidem  Gre- 
gorius  XVI.  et  Pius  IX.  iis  indulgentias  concesserunt,  qui 
dissidentibus  reconciliatam  cum  ecclesia  catholica  concordiam 
imploraverint;  at  quod  Christifideles  juxta  intentlonem  socie- 
tatis  memoratae  pro  Christiana  unitate  orent,  tolerari  nullo 
modo  potest *) 

Thesis :  Ecclesia  Romana  societati,  quae  dicitur  „ad  pro- 
curandam  Christianitatis  unitatem",  caiholicos  adscribi  jure 
optimo  vetuit. 


')  Saeculo  XVII.  cum  Leibnitz  fidei  formulam  meditatus  esset, 
cui  tam  catholici  quam  Lutherani  subscriberent,  Spinola,  episcopus 
Tinensis  i.  p.,  et  Bossuet  cum  Molano,  doctore  Lutherano  et  Leibnitz 
de  adducendis  ad  unitatem  catholicam  Lutheranis  praeparatorie  ege- 
runt.  Verumtamen  catholici  in  eo  firmissime  permanserunt,  ut  omnes 
fidei  articulos  integerrimos  tuerentur;  quo  factum  est,  ut  controversia, 
cum  Lutherani  concilium  Tridentinum  suspendi  reposcerent,  infecta 
pace  finiretur.  Cf.  Bossuet,  Projet  de  reunion  entre  les  Catholiques 
et  les  Protestants  d' Allemagne. 

Argumenta. 

Arg.  I.  Societas  Londinensis  fundamento  innititur,  quo 
divina  ecclesiae  constitutio  subvertitur.  Ergo  catholici  huic 
adscribi  jure  optimo  vetantur.     Prob.  antec. 

a)  Societas  supponit,  veram  Christi  ecclesiam  constare 
partim  ex  Romana  ecclesia,  partim  ex  Photianorum  et  Angli- 
canorum  coetibus.  Omnes  autem  catholici  profitentur,  Photianum 
coetum  schisma  esse ;  Anglicanum  haeresin.  Ergo  catholicos 
societati  Londinensi  adscribi  nefas  est. 

b)  Preces  ab  ea  societate  et  sacrificia  indicuntur,  ut  a 
Deo  gratia  cujusdam  unitatis  impetretur,  quae  non  sit  ecclesiae 
Romanae  unitas.  Jam  hoc  aut  eo  spectat ,  ut  unitas  vera  in 
ecclesia  Romana  defecisse  asseratur,  aut  si  non  amiserit,  ut 
amittat,  oretur.  Ergo  catholici,  quos  ab  utroque  abhorrere 
necesse  est,  societati  memoratae  adscribi  jure  optimo  prohibentur. 

Arg.  H.  Catholici,  qui  in  societatem  Londinensem  con- 
spirant,  indifferentismo  favent  et  scandalum  ingerunt.  Ergo 
abscribendi  non  sunt.     Prob.  antec. 

a)  Indifferentismo  favent.  Societatis  enim  illius  conditores 
et  rectores  asserunt ,  tres  ecclesias  esse  tres  ejusdem  verae 
religionis  Christianae  formas;  unam  eandemque  ipsarum  manere 
fidem;  quo  fit,  ut  in  Photianismo  et  in  Anglicanismo  aeque 
ac  in  ecclesia  catholica  Deo  placere  datum  sit. 

b)  Scandalum  ingerunt  1°  acatholicis,  cum  facile  futurum 
sit,  ut  ipsi  studium  unitatis  Romanae  deponant  ex  vana  illa 
exspectatione,  ut  tres  communiones  integrae  et  in  sua  quaeque 
persuasione  persistentes  simul  in  unum  coeant;  2°  catholicis, 
cum  sit  timendum,  ne  fallaci  novae  Christianae  unitatis  desi- 
derio  abripiantur,  qui  societati  isti  favent. !) 

Ofojection.es. 

Obj.  I.  In  programmate  suo  societas  Londinensis  non 
affirmat,   tres  communiones  catholicum  nomen  aequo  jure  sibi 

')  Cf.  Manning,  England  and  Christendom ,  p.  137  et  sqq.; 
Newman,  Notes  of  a  Visit  to  the  Russian  Church.  By  the  late  Wil- 
liam  Palmer,  M.  A.  Selected  and  arranged  by  Card   Newman. 


186     Quaestio  VI.    De  ecclesia,  cui  etc     Art.  IV.   Ecclesia  Romana  etc. 

vindieare,  sed  societatis  fundatores  facti,  non  juris,  quaestionem 
tractarunt.  Jam  nihil  est,  quod  in  ejusmodi  assertione  catho- 
licos  deterreat.  Ergo  societas  Londinensis  absque  causa  culpatur. 

Resp.  Dist.  majorem:  quaestio  juris  non  tractatur  his 
ipsis  verbis,  concedo;  re,  nego.  Et  nego  minorem  cum  conclu- 
sione.  Societas  illa  catholicitatis  factum  tribus  communitatibus 
attribuit.  Factum  autem  verae  catholicitatis  tribus  communi- 
tatibus  attribui  nequit,  quin  jus  unitatis  negligatur.  Catholi- 
citas  enim  absque  unitate  non  dicitur.  Ergo  quoniam  unitatis 
et  jus  et  factum  ex  irreformabili  Christi  institutione  simid 
semper  in  ecclesia  Ejus  adsunt  tanquam  oertissiraa  nota,  qua 
vera  ecclesia  semper  a  sectis  quibuscunque  tuto  et  facile  se- 
cernatur,  allegata  distinctio  seu  abstractio  juris  a  facto  catholi- 
cos  jure  meritoque  deterret:  jus  scilicet  unitatis  ea  distinctione, 
implicite  saltem,  negatur. 

Obj.  II.  Societas  non  aliud  desiderat  quam  illam,  quae 
ante  Orientis  et  Occidentis  scissionem  intercommunio  oecu- 
menica  exstitit,  unius  ejusdemque  fidei  catholicae  professione 
stabilitam  et  compactam.  Et  id  adjuvare  cathulicis  licet.  Ergo 
societati  Londinensi  adscribi  immerito  prohibentur. 

Eesp.  Dist.  majorem:  Societas  Londinensis  intercoramunio- 
nem  illam  desiderat,  illaesa  unitate  Romana;  nego;  ea  indirecte 
saltem  rejecta,  concedo.  Minorem  et  couclusionem  nego.  Sup- 
ponitur  enim  ab  adversariis  nostris  tres  communiones,  in  sua 
qvamque  persuasione  adhuc  persisteJites  et  nondum  a  snis  erro- 
ribus  ereptas  veram  efficere  ecclesiam.  Sed  si  tres  communiones 
erronbus  non  obstantibus  vera  ecclesia  esse  censeantur,  in- 
fallibilitate  procul  dubio  singulae  carent,  quandoquidem  infalli- 
bilitas  errorem  excludit.  Ex  quo  consequens  est,  1°  ut  ecclesiae 
Romanae  principium  unitatis  efficacissimum,  infallibilitas,  ab- 
judicetur;  2°  ut  communiones  in  sua  quaeque  persuasione  per- 
sistentes  simul  in  unum  coire  possint,  cum  judex  infallibilis, 
ad  diffiuiendum,  quaenam  commnnionum  persuasio  sit  erronea 
necne,  nusquam  adesse  videatur. 

Denique  intercommunio  oecumenica  ante  schisma  Photia- 
num  Oriente  toto  viguit,  quia  Orientales  ecclesiae  nondum  a 
debito  Apostolicae  Cathedrae  obsequio  desciverant.    Neque  ad 

optatissimam  hanc  intercommunionem  restaurandam  satis  est, 
nsimultates  et  odia  in  Romanam  Ecclesiam  deponere,  sed  omnino, 
ex  praecepto  et  instituto  Christi"  oportet  ..Romanae  Ecclesiae 
fidem  et  communionem  amplecti".  Card.  Patrizi  in  epist. 
8.  Nov.  1865. 


Quaestio  VII. 

De  ecclesia,  cui  sanctitatis,  catholicitatis  et  apo- 
stolicitatis  notae  competant. 

Notae  gratiam  illam  manifcstant,  quae  a  capite  Christo 
in  ecclesiam,  corpus  Ejus  mysticum,  profluit.  Coetus  religiosus, 
si  gratia  illa  destituatur,  nulla  nota  effulgebit;  si  gratia  non 
destituatur,  ceterae  notae,  ubi  una  ex  iis  adest,  abesse  nequeunt: 
in  eadem  enim  causa,  quae  est  Christus,  quatuor  notae  con- 
junguntur.  Porro  superius   probavimus,   unitatis  nota  tam 

protestantes  quam  Photianos  carere;  at  eam  in  ecclesia  Romana 
reperiri.  Ex  quo  indirecte  efficitur,  sanctitatem,  catholicitatem 
et  apostolicitatem,  qnae  cum  unitate  intime  cohaerent,  ecclesiae 
Romanae  soli  competere.  Restat,  ut  de  notis  illis  directe 
agamus;  hoc  enim  pacto  ecclesiae  Romanae  veritas  magis 
elucescet.     Quaeritur  autem 

Primo.  Utrum  sanctitas ,  caiholicitas  et  apostolicitas 
ecclesiis  protestanticis  competant. 

Secundo.      Utrum  notae  illae  Photianismo  competant. 

Tertio.      Uirum  ecclesia  Romana  snncta  sit. 

Quarto.      Utrum  ecclesia  Romana  sit  catholica. 

Quinto.      Utrum  ecclesia  Romana  sit  apostolica. 

ARTICULUS  I. 

Utrum  sanctitas,  catholicitas  et  apostolicitas  ecclesiis  pro- 
testanticis  competant. 

Observationes  quatuor  generales.  1°  Notas  recen- 
sitas  eo;  qui  supra  (quaest.  V.  art.  1.)  stabilitus  est,  sensu  intel- 

ligiraus;  spectantur  ergo  et  facta  et  principia,  atque  notae 
tam  formaliter  quam  materialiter.  2°  De  sanctitate  disserentes 
eam  notam  ecclesiis  protestanticis  competere  negamus,  sed 
omnes,  qui  hunc  errorem  bona  fide  sequuntur,  Deo  displicere 
nequaquam  affirmamus.  3°  Quod  ad  Anglo-catholicos  seu 
Ecclesiam  constitutam  pertinet ,  hoc  omitti  non  potest ,  spem 
catholicitatis  absque  centro  unitatis  inanem  esse  et  titulum 
sine  re.  4°  Apostolicitati  demonstrandae  non  satis  est  quas- 
cunque  omnium  aetatum  haereses  undique  colligere,  sed  suc- 
cessio  publica,  non  interrupta,  legitima  omnino  requiritur. 
Recolantur,  quae  de  singularum  notarum  indole  disputata  sunt* 

Thesis '.  Sanctitas ,  caiholicitas  et  apostolicitas  ecclesiis 
protestanticis  non  competunt. 

Argamenta. 
A. 

1°  Sanctitas  ecclesiis  protestanticis  non  competit. 

Arg.  I.  Ex  principiis  et  aliquibus  doctrinis  Protestantismi. 
Protestantismi  a)  principia;  b)  multa  doctrinae  capita  sanctitati 
contraria  sunt.  Ergo  protestantismus  ratione  doctrinae  non  est 
sanctus.     Prob.  antec. 

a)  Principia  fundamentalia  sunt:  sola  Scriptura  et  sola 
fides.     Ilaec  autem  pugnant  cum  sanctitate  doctrinae. 

1°  Sola  Scriptura.  Hoc  principium  Christi  doctrinam 
spiritui  privato  tradit.  Sed  fieri  non  potest,  ut  doctrina  subli- 
missima  morumque  corruptelae  maxime  contraria ,  sanctitate 
integra  servetur,  nisi  auctoritas  legitima  privatas  opiniones 
corrigat.  Ergo  protestantismus  doctrinae  sanctitati  essentialiter 
adversatur.  Adde  quod  spiritus  privatus,  auctoritate  despecta, 
mentis  superbiam  alit. 

2°  Sola  fides.  Hoc  principium  caritatis  excellentiam 
despicit,  ut  apparet  ex  libro,  quem  Luther  De  captivitate 
Babylonica  inscripsit,  et  ex  ejusdem  epistola,  anno  1521  ad 
Melanchtonem  scripta,  in  qua  legitur:  nEsto  peccator  et  pecca 
fortiter:  sed  fortius   fide.ul)  —  Idem  principium    et  tres    alii 


')  Bossuet  ait:    „Qui   eut  cru  que  la  retormation  dut  enfanter  un 
tel  prodige,  et  que  cette  proposition,"  les  bonnes  oeuvres  sont  neces- 

errores  inter  se  cobaerent ,  quorum  primus  est  hoc  notum: 
justificatio  per  impatafionem  mere  extrinsecam;  secundus  negatio 
liberi  arbitrii  seu  libertatis  a  necessitate,  post  Adae  lapsum 
in  homine  relictae  (Luther,  De  servo  arbitrio;  Calvinus,  lnstit. 
lib.  II.  capp.  2.  et  3.);  tertius  decretum  horribile  seu  systema 
reprobationis  positivae,  quae  non  sit  ex  praevisis  demeritis. 
(Calv.  Instit.  lib.  III.). 

b)  Doctrinae  capita  sanctitati  contraria.  1°  Con- 
temptus  jejunii ,  virginitatis,  consiliorum  evangelicorum,  invo- 
cationis  Matris  Dei,  cultus  sanctorum  et  rerum  plurimarum, 
quae  sanctimoniae  subsidia  aut  fructus  merito  habentur. 
2°  Error  de  divortiis  et  repudiis,  quem  patres  Tridentiui 
anathemate  perculerunt.1)  3°  Effatum  statolatriae :  ncujus 
regio  hujus  et  religio."  4°  Superstitiosa  sectarum  ?  quae 
fanaticae  dicuntur,  vecordia  earumque  falsa  de  pietate  opinio. 
5°  Modernorum  naturalismus  aversaque  supernaturalibus  prae- 
dicatio,  quae  in  medio  protestantismo  grassatur. 

Arg.  II.  Ratione  sacramentorum.  Eo  nomine  a)  ipsa  sacra- 
menta ,  b)  sacrificium ,  c)  hierarchiam ,  d)  liturgiam  com- 
plectimur.  Sed  in  his  omnibus  protestantismi  sanctitas  deficit. 
Ergo  protestantismus  ratione  sacramentorum  non  est  sanctus. 
Prob.  minor. 


saires  au  salut,"  put  jamais  etre  condamnee?  Elle  le  fut  par  Melanch- 
ton  et  par  tous  les  luth6ricns,  en  plusieurs  de  leurs  assemblees,  et  en 
particulier  dans  celle  de  Worms  en  1557.u  Histoire  des  Variations, 
liv.  V. 

')  Sess.  XXIV.  can.  V.:  „Si  quis  dixerit,  propter  haeresim,  aut 
molestam  cohabitationem,  aut  affectatam  absentiam  a  conjuge,  dissolvi 
posse  Matrimonii  vinculum;  a.  s.  —  Item  can.  VII.:  Si  quis  dixerit, 
Ecclesiam  errare,  cum  docuit  et  docet,  juxta  Evangelicam  et  Aposto- 
licam  doctrinam,  propter  adulterium  alterius  conjugum,  Matrimonii 
vinculum  non  posse  dissolvi,  et  utrumque,  vel  etiam  innocentem,  qui 
causam  adulterio  non  dedit,  non  posse,  altero  conjuge  vivente,  aliud 
Matrimonium  contrahere :  moecharique  eum,  qui  dimissa  adultera,  aliam 
duxerit;  et  eam,  quae,  dimisso  adultero,  alii  nupserit;  a.  s. 

Consultis  et  „dispensantibustt  Luthero,  Bucero  et  Melanchtone 
Philippus,  Hassiae  landgravius,  anno  1540  vivente  Christina,  uxore 
legitima,  Margaritam  de  Saal  matrimonio  sibi  junxit.  Ci.  Bossuet,  Hi- 
stoire  des  variations,  liv.  VI. 

a)  Sanctissima  septem  sacramentorum  plenitudo  in  pro- 
testantismo  ad  unum  alterumve  decrevit;  imo  vero  non  desunt 
inoderni,  qui  ne  unicum  quidem  baptismi  sacramentum  ad- 
mittant.  Accedit  quod  protestantismus  de  sacramentorum  san- 
ctitate  multum  derogavit ,  docens  per  novae  legis  sacramenta 
ex  opere  operato  non  conferri  gratiam. 

b)  Protestantismus  contra  antiquissimum  ecclesiae  con- 
sensum  (cf.  p.  143.)  S.  Missam  ut  „idolatriam  papisticam"  et 
„impiam  fabulam"  detestari  consuevit;  in  Germania;  Anglia,  et 
Hollandia  Missae  odio  perdiu  tabuit.  Id  probant  Lutheri  liber 
De  missa  privata;  Calvini  Institutiones ,  lib.  IV.  cap.  18.; 
ecclesiae  Anglicanae  art.  31.;  sermoues  Knox  etc. 

c)  Hierarchici  instituti  sanctitas  —  de  personis  enim  jam 
non  agitur  —  in  protestantismo  deleta  est,  defectu  ordinationis, 
quam  omiserunt  aut  essentialiter  corruperunt;  defectu  mis- 
sionis,  quia  Romano  Pontifice  spreto  reformatores  nullum 
auctoritatis  suae  titulum  proferunt;  defectu  ministrationis,  quia 
nec  sacra  faciunt,  neque  auctoritate  divinitus  accepta  populum 
Dei  regunt. 

d)  Liturgia  sacramenta,  sacrificium,  hierarchiam  comitatur. 
Atqui  haec  omnia  propemodum  in  protestantismo  interierunt. 
Ergo  nec  lituigiae  sanctitas  permansit. 

e)  Ordine  everso  novatores  spreverunt  illud  Aegidii  Viterbien- 
sis:  Homines  per  sacra  immutari  fas  est,  non  sacra  per  homines. 

Arg.  III.  Ratione  membrorum.  Protestantismi  nec  auctores 
principales ,  neque  fructus  sancti  fuerunt.  Ergo  ratione  mem- 
brorum  sanctus  dici  non  debet.     Probatur  antec. 

a)  Auctores  principales  fuere  Luiher ,  vir  truculentus, 
superbus,  maledicus,  Librorum  divinorum  adulterator,  votorum 
trausgressor ,  potator,  auctoritatis  contemptor,  populi  turbator, 
quem  convicii  nullius  nulliusque  sordidi  dicti  unquam  suppuduit.1) 
—  Calvinus,  homo  frigidus,  mordax,  crudelis,  arrogans  infalli- 
bilitatis  suae  vindex,  veteribus  ecclesiae  patribus  despectis, 
Luthero    hanc  laudem    tnbuit :    „testamur,    eum    nos    habere 


')  Cf.  Lutheri  Opera,  non  excepto  libro,  qui  ioscriptus  est:  Tisch- 
reden;  Janas&n,. Geschichte  des  deutschen  Volkes;  Evers,  Martin  Lut/ier. 

pro  insigni  Christi  apostolo.ul)  —  Henricus  VIII.,  adulter  et 
interftctor.  —  Elisabeth  Henriei,  patris  sui,  dissimulatione  im- 
mufata  effigies. 

b)  Protestantismus  sanctitatis  fructus  non  tvlit.  1°  Lnther  ait: 
,,Mundus  in  dies  fit  deterior;  sunt  nunc  homines  magis  vindictae 
cupidi,  magis  avari,  magis  ab  omni  misericordia  remoti,  magis 
immodesti  et  indisciplinati,  multoque  deteriores  quam  fuerint 
in  papatu.  Postilla  in  Evang.  dom.  1.  Adv.  —  Melanchton 
queritur:  „Saeculum  est  plenum  sceleris  et  furoris  et  magis 
amans  sycopbantiarum ,  quam  fuit  illa  aetas.  Omnino  crescit 
manifestus  contemptus  religionis.  Majorum  nostrorum  saeculo 
nondum  fuit  talis  ingluvies,  qualis  apud  nostros  homines  magis 
magisque  crescit.  Ideo  veniunt  bella,  expilationes  immodicae 
et  aliae  calamitates  magnae,  quia  certatim  student  omnes 
obtinere  immoderatam  libertatem  et  infinitam  licentiam  omnium 
cupiditatum  suarum."  —  Erasmus:  „Seio  —  inquit  —  nusquam 
fuisse  majorem  luxum ,  plus  adulteriorum ,  quam  inter  evan- 
gelicos,  sic  enim  appellari  gaudent.  Nonne  Lutherus  dixit, 
se  malle  pristinum  papae  et  monachorum  regnum,  quam  hoc 
honiinum  genus  sub  Evangelii  praetextu  in  Sogdianorum  vitam 
sese  proripientium?  Nonne  idem  suis  ad  me  literis  deploravit 
Melanchton?  Nonne  idem  in  colloquio  fassus  est  Oecolam- 
padius?  .  .  .  Quum  tam  multa  submoveant,  nihil  succedit 
melius."  Haec  reformationis  primordia  fuerunt.  Merito  Dietrich, 
protestans ,  eodem  tempore  scripsit:  „crescit  cyclopica  feritas 
ubique."  Enarr.  Psalmi  secnndi  auctore  Luthero.  Sane  doctrina 
protestans  tantae  corruptelae  conducebat.2) 


')  Resp.  contra  Pngium,  De  libero  arbitrio.  Cf  Audin,  Histoire 
de  la  viey  des  ouvrages  et  doctrines  de  Calvin.  Bossuet  ait :  „S'il 
faut  faire  la  comparaison  de  ces  deux  hommes,  il  n'y  a  personne  qui 
n'aimat  mieux  essuyer  la  colere  impetueuse  et  iusolente  de  l'un  (Lutheri), 
que  la  profonde  malignite  et  ramertume  de  1'autre,  qui  se  vante  d'etre 
de  sang-troid,  quand  il  repand  tant  de  poison  dans  ses  diocours."  Hist. 
des  variat.,  liv.  IX. 

*)  Cf.  Dollinger,  Die  Reformation}  passim;  Janssen,  Geschichte 
des  deutschen  Volkes,  B.  II  et  III,  passim;  Hohoff,  Die  Revolution; 
Nicolas,  Du  protestantisme,  t.  II.  livre  III.  ch.  4.  —  Ad  remBossuet: 
„Ainsi  la  reiormatiou  veritable,  c'est  a  dire  celle  des  moeurs,  reculait 

2°  Praeterea  protestantismi  sanctitas  veris  vitae  super- 
naturalis  indiciis  nullo  unquam  tempore  manifeatata  est.  Deest 
ipsi  heroica  sanctorum  virtus;  jacent  evangelica  consilia;  non 
florescunt  instituta,  heroismo  caritatis,  apostolatus,  poenitentiae, 
abnegationis  praeclara;  missiones  nullis  insignibus  virtutum 
fructibus  aut  eorum,  qui  praedicant,  aut  eorum,  qui  errores 
suos  relinquunt,  obsignantnr.  Nullos  veri  nominis  martyres 
genuit. 

3°  Nulla  denique  in  protestantismo  miracula  conspiciuntur, 
neque  spes  miraculorum  aliqua.  Luther  ait:  „A  nobis  quinegamus 
liberum  arbitrium,  miracula  exigi  non  debent."  De  servo 
arbitrio.  Calvinus  ad  regem  Galliae  scribit:  „Quod  miracula 
a  nobis  postulant,  improbe  faciunt."  Instit.  Praef.  Erasmus 
affirmat:  „Nullus  illorum  adhuc  exstitit,  qui  vel  equum  claudum 
sanare  potuerit."  Diatrib.  De  libero  arbitrio.  —  Ad  hanc 
horam  miraculorum  charisma  haud  magis  quam  Erasmi  tem- 
poribus  in  protestantismo  apparuit. 

B. 

2°  Caiholicitas  ecclesiis  protestanticis  non  competit. 

Arg.  I.  Catholicitas  est  ecclesiae  proprietas,  qua  conspicue 
numerosa  etubique  una  per  omnes  pene  mundi  terminos  emanat. 
Atqui  haec  proprietas  protestantismo  non  competit.  Ergo  pro- 
testantismus  catholicitate  non  signatur.    Prob.  minor. 

a)  Protestantismus  non  est  unus,  uti  supra  probatum  est. 
Ergo  nec  catholicus. 

b)  Per  omnes  pene  mundi  terminos  non  emanat  tanta  mis- 
sionum  fertilitate,  ut  in  eo  Christi  mandatum  adimpleri  conspi- 
ciatur,  dicentis:  docete  omnes  gentes.  Matth.  XXVIII.  19.  Et- 
enim  1°  in  Europa  ferro  atque  igni  primum  propagatus,  deinde 
regnorum  nonnullorum  terminis  pene  circumscriptus  est;  modo 
divisionibus  consumitur.  2°  Missiones  ejus,  excepto  successu, 
qui  vi  pecuniae  et  clientela  obtinetur,  sterilitate  laborant. l) 


au  lieu  cPavancer,  pour  deuxraisons:  l'une,  que  1'autorite  etait  detruite; 
1'autre,  que  la  nouvelle  doctrine  portait  au  relachement."  Histoire 
des  Variations,  liv.  V. 

l)  Cf.  Wiseman,  Lectures  on  the  cath.  church,  lect.  V.:  Marshall, 

c)  Coetus  protestantici,  qui  plus  ducentas  sectas  efficiunt, 
etiamsi  conjungantur,  catholicis  numero  longe  inferiores  sunt. 
Accedit  quod  protestantismus  ecclesias  nationales  doctrina  factis- 
que  admisit;  ecclesiae  autem  nationales  catholicitatem,  ut  liquet, 
excludunt. 

3°  Apostolicitas  ecclesiis  protestanticis  non  competit. 

Arg.  I.  Ecclesia  dicitur  apostolica,  si  a)  per  legitimam 
pastorum  successionem,  b)  ab  apostolis  nunquam  interruptam, 
c)  in  identitate  doctrinae,  sacramentorum  et  regiminis  conti- 
nuatur.  Haec  autem  in  protestantismo  nullo  modo  conspi- 
ciuntur.    Haec  ergo  religio  dici  nequit  apostolica.     Prob.  min. 

a)  Ad  legitimam  pastorum  successionem  requiritur  1°  ordi- 
natio  valida;  2°  missio  legitima  ab  iis,  qui  apostolis  succes- 
serunt.  At  neutrum  in  protestantismo  reperitur.  Igitur  apo- 
stolicus  non  est. 

1°  Ordinationis  validae,  si  Anglicanos  excipias,  ne  umbra 
quidem  profertur.  ld  inter  omnes  constat.  Validitas  autem 
ordinum  in  ecclesia  Anglicana  seu  constituta,  etiamsi  jirmis- 
simae  negandi  rationes  non  suppeterent, l)  non  nisi  paucis, 
membris  scilicet  ecclesiae  constitutae,  quidpiam  opitulari  posset. 


Les  missions  chrdtiennes ;  librum  anglice  scriptum  gallice  reddidit  De 
Waziers.  —  Protestantismus,  cum  annis  130  de  propaganda  Christi 
doctrina  ne  cogitasset  quidem,  Anglica  civilitate  compellente  anno 
1646  per  Joannem  Elliot  in  coloniis  Americae  septentrionalis  missio- 
num  opus  aggressus  est. 

!)  Cf.  E.  E.  Estcourt,  The  question  of  Anglican  ordinations. 
Auctor  concludit,  ordinationes  Anglicanas  esse  invalidas,  1°  quia  ab 
anno  1554  praxis  ecclesiae  catholicae  fuit,  eas  ordinationes  invalidas 
habere;  2°  quia  valde  dubium  est,  utrum  Barlow  episcopus  ordinatus 
esset,  a  quo  Parker  est  consecratus;  3°  quia  veteres  ordinationis 
formae  ita  mutatae  sunt,  ut  quaevis  intentio  conferendi  aut  recipiendi 
sive  sacramentum,  sive  gratiam  sacramentalem,  sive  characterem  spiri- 
tualem,  sive  potestatem  sacerdotalem  aut  episeopalem  qualemcunque 
excludatur;  4°  quia  formae  memoratae  consulto  mutatae  sunt,  ut  ex- 
cluderetur  idea,  sacerdotem  in  ordinatione  sacrificii  offerendi  potesta- 
tem  accipere;  5°  quia  episcopi  et  sacerdotes  Anglicani,  cum  in  ordi- 
nando  contraria  fidei  catholicae  de  S.S.  Sacrificio  profiteantur,  mentem 
et  intentiones  erroneas  carundem  mutationum  suscipiunt;  6°  quia  du- 
bium  est,  utrum  vocabulum  „priestu   in  formis  Anglicanis  sacerdotem 

De  Groot,  Sumina  apologet.     I.  ^3 

2°  Missio  legitima  in  protestantismo  ex  stirpe  deleta  est. 
Nam  reformatores  neque  ordinariam  neque  extraordinariam 
missionem  sibi  vindicare  potuerunt.  Non  ordinariam,  quoniam 
ejusmodi  missionem  ab  ecclesia  jam  exsistente  obtinere  opor- 
tuit;  reformatores  autem  ab  ecclesia  jam  exsistente  non  missi 
sunt,  sed  contra  eam  rebellarunt  ac  protestati  sunt.  Neque 
extraordinariam,  quae  gratis  asseritur;  cui  facta  contradicunt; 
quam  Servator  a  missione  legitima  et  ordioaria  nullo  unquam 
tempore  separandam  esse  docuit.  Firma  plane  est  ea  ratio; 
nec  mirum,  Lutherum  intra  annos  24  sententiam  de  missione 
sua  contra  ecclesiam  catholicam  quaterdecies  mutavisse.1) 

b)  Multo  minus  protestantismus  publica  successione  usque 
ad  apostolos  adscendit.     Id  duo  probant. 

1°  Inter  reformatores  convenit  ecclesiae  primordia  et  „evan- 
gelium  purum"  magno  illo;  quo  ecclesiae  doctrina,  sacramenta, 
regimen  corruptissima  erant,  intervallo  dividi. a)  Ergo  prote- 
stantismi  connexio  cum  ecclesia  apostolica  interrupta  est.  Con- 
sequentia  patet.  Connexionem  scilicet  disrupit  Babylon,  Anti- 
christi  regnum,  apocalyptica  bestia;  sic  enim  ecclesiam  Romanam 
reformatores  indicare  solebant.  —  Accedit  quod  ecclesia  vetus 
plurima  reformatorum  dogmata  jam  dudum  damnaverat. 

2°  Protestantismus  est  ecclesia  nova.  Ergo  non  aposto- 
lica.  Antec.  factis  publicis  palam  est.  Protestantismus  enim 
ecclesiam,  quae  per  successionem  non  interruptam  Eomanorum 
Pontificum  ad  beatum  Petrum  adscendit,  rebellis  reliquit.    Ideo, 


in  sensu  catholico  et  sacrificum  significet;  7°  quia  earundem  formarum 
significatio  illustratur  ex  praescripto  („Order  of  administration  of  Holy 
Coramunion")  communionis  administrandae  in  Libro  precum  (Book 
of  Common  Prayer),  quod  fidei  catholicae  de  S.S.  Sacrificio  et  Eucharistia 
contradicit.  Cf.  etiam  Gallwey,  Anglican  Orders,  inter  alia  p.  601  et  seqq., 
ubi  emendatur  opinio  rev.  D.Estcourt  de  decretoRom.,  diei  lO.Apr.  1704. 

l)  Dollinger,  Die  Reformation,  Bd.  III.  S.  213-223. 

';  Calvinus  ep.  190.  ait:  „Papae  tyrannide  abrupta  fuit  vera 
ordinationis  series;  novo  subsidio  nunc  opus  est  ad  ecclesiae  instau- 
rationem."  Lutherani  et  Calviniani  cantilenam  eandem  canunt,  ubi 
de  „Papae  tyrannideu  agendum  est.  —  Guizot,  protestans,  ait:  „Je 
porte  a  TEglise  catholique  un  profond  respect.  Elle  a  itt,  pendant  des 
sitcles,  VEglise  chritienne  de  toute  VEurope."    Etudes  morales.    1851. 

nt  S.  Cyprianus  in  ep.  ad  Magnum  Novatiano  exprobrat,  nemini 
succedens  a  seipso  ortus  est.  Praeterea  haereseos  illius  initia 
saeculo  XVI.  affixa  sunt;  quis  enim  ante  Lutherum  Lutheranos, 
Calvinistas  ante  Calvinum  vidit?  Quapropter  adversus  prote- 
stantismum  eadem,  qua  Tertullianus  Adv.  Prax.  2.,  ratiocina- 
tione  utimur:  Novelli  estis,  posteri  estis,  hesterni  estis. 

c)  Protestantismus  perpetuo  doctrinam  suam  mutat.  Ergo 
non  est  apostolicus.  Inde  a  saeculo  XVII. ,  quo  Bossuet  de 
Variationibus  scripsit,  protestantismus  tantum  ab  eo  errore 
mutatus  est,  quem  primi  novatores  docuerunt,  vix  ut  opus 
suum  redivivi  agnoscerent. 

Objectiones. 

Obj.  I.  Protestantes  Veteris  et  Novi  Testamenti  libros 
suam  et  credendi  et  agendi  regulam  esse  profitentur.  Ergo 
sanctitate  non  orbati  sunt. 

Resp.  Dist.  antec:  protestantes  eos  libros  suam  credendi 
agendique  regulam  esse  profitentur,  imperfectissime,  conc; 
perfecte,  nego. 

Protestantismus,  quam  in  ea  re  sit  imperfectus,  quatuor 
ostendunt.  a)  Librorum  non  paucorum  authenticitas  a  multis 
rejicitur;  b)  plures  inspirationem  divinam  non  credunt;  c)  spreta 
ecclesiae  auctoritate  S.  Scripturam  imbecillitati  spiritus  pri- 
vati  tradiderunt;  d)  Lutherus,  Calvinus,  et  sectae  fanaticae 
Scripturas  suis  impiis  absurdisque  doctrinis  profanarunt. 

Praeterea  protestantismus,  etiamsi  Scripturas  divinas  inte- 
gerrime  conservasset,  non  ob  eam  solam  custodiam  sanctitatis 
nota  fulgeret;  cum  nullus  codex,  ne  sacerrimus  quidem,  super- 
naturalem  ecclesiae  vitam  solus  patefaciat. 

Instabis.  Multi  saepe  protestantes  probitate  ac  moribus 
insignes  fuerunt;  instituta  pia,  orphanotrophia  etc.  ab  iis  fun- 
data  sunt.     Protestantismus  igitur  sanctus  est. 

Resp.  Dist.  antec:  protestantium  et  hominum  et  institu- 
torum  sanctitas  aut  naturalis  est  aut  ordinaria,  conc;  heroica 
et  supernaturalitatis  extraordinariae,  nego. 

Haec  propositio:  „Omnia  opera  infidelium  sunt  peccata, 
et  philosophorum  virtutes  sunt  vitia"  contra  Bajum,  et  altera: 

13* 

„Extra  Ecclesiam  nulla  conceditur  gratia"  contra  Paschasium 
Quesnellum  a  Romanis  Pontificibus  damnatae  sunt.  Cf.  Pii  V. 
bullam:  Ex  omnibus  afflictionibus,  1.  Oct.  1567;  Clementis  XI. 
constitutionem :  Unigenitus,  8.  Sept.  1713.  A  fortiori  virtutes 
quaedam  naturales  in  protestantibus  reperiuntur,  qui  fide  bona 
errent.  Quin  etiam,  cum  baptismate  et  fide  satis  explicita 
in  SS.  Trinitatem  et  Verbum  incarnatum  Christo  conjungan- 
tur,  fieri  potest,  ut  virtutibus  supernaturalibus  Deo  placeant 
et  institutorum  piorum  aliqua  lux  coram  hominibus  luceat. 
Quis  autem  dixerit,  haec  effectus  esse  principiorum,  quae  sunt 
specifice  protestantica,  puta  spiritus  privati  aut  justijicationis 
per  jidem  solam?  Imo  his  hon  obstantibus  gignuntur.  Virtutes 
autem  heroicae  et  supernaturalitas  extraordinaria ,  relucens  in 
sanctis,  miraculis,  cbarismatibus,  in  sectis  frustra  quaeras. 
Jacent  consilia  evangelica;  nullus  sacerdos  ut  S.  Vincentius  a 
Paulo;  nullus  monachus  ut  S.  Bcrnardus,  nullus  rex  ut  S.  Ludo- 
vicus;  nullus  doctor  ut  S.  Thomas  Aquinas.  Quid  multa? 
typus  sacerdotis,  monachi,  martyris,  virginis  Deo  sacrae  inter 
protestantes  exstinctus  est. 

Urgebis.  Protestantismus  sanctus  est,  si  suo  influxu  ipsam 
ecclesiam  Romanam  reformavit.  Jam  exorto  protestantismo 
ecclesiae  Romanae  reformatio  secuta  est.  Ex  quo  sequitur, 
ut  opus  novatorum  fuerit  insignite  sanctum. 

Resp.  Dist.  maj.:  Si  protestantismus  emendandae  ecclesiae 
Romanae  causa  fuit,  conc;  occasiOj  nego.  Dist.  min.:  exorto 
protestantismo  ecclesia  Romana  reformata  est,  vi  protestantismi, 
nego;  virtute  intrinseca,  conc. 

Sophisma  est:  post,  ergo  propter  hoc.  Jam  vero  protestan- 
tismus  neque  doctrina  sua,  neque  exemplo  Romanos  emendavit, 
quandoquidem  doctrina  ejus  ab  ecclesia  Romana  prorsus  rejecta 
est;  exemplum  vero  hujusmodi,  ut  Lutherus,  Melanchton  ceteri- 
que  novatores  sequacium  suorum  perversitatem  horruerint. 
Nullum  sane  bonum  morale  haeresis  illa  mundo  per  se  dona- 
vit;  per  accidens  autem,  ut  morbus  animo,  pluribus  catholicis 
profuit,  quos  Dominus  castigando  erudivit. ') 


')  Protestantismum  neque  individuo,  neque  familiae,  neque  socie- 

Obj.  II.  Protestantismus  toto  orbe  propagatur.  Ergo  catho- 
licus  est.  Patet  antec.  ex  magno  numero  eorum,  qui  praedi- 
candi  causa  a  societatibus  biblicis  aliisque  id  genus  institutis 
in  omnes  mundi  partes  mittuntur;  ex  coetibus  protestanticis, 
ubique  sparsis,  etc. 

Resp,  Dist.  antec.  et  probationem  antec:  ista  propagatione 
acquiritur  catholicitas  materialiter ,  transeat;  formaliter,  nego. 
Catholicitas  formaliter  haberi  sine  unitate  nequit.  Idcirco  pro- 
testantismus,  carens  principio  unitatis,  a  vera  catholicitate 
essentialiter  alienus  est.  Quantum  ad  vim  expansivam,  qua 
mandatum  dominicum  docendi  omnes  gentes  adimpletur,  pro- 
testantismus  in  Europa  post  primam  eruptionem  suam  torpet; 
in  missionibus,  etsi  magna  vis  auri  impenditur,  generatim  fer- 
tilitatem  et  virtutes  apostolicas  desiderari,  non  negant  multi 
acatholici.  ')  Ceterum  protestantismum  ecclesia  Romana  longe 
inferiorem  esse  tam  extensioue  quam  numero,  nemo  ignorat. 

Instabis.  Celerrima  propagatio  catholicitatis  habetur  in- 
dicium.  At  protestantismus,  ut  primum  Luther  exsurrexit, 
celerrime  Europa  tota  propagatus  est.    Ergo  est  catholicus. 

Resp.  Dist.  maj.:  Celerrima  propagatio  indicium  catholici- 
tatis  habetur,  si  divina  est,  conc;  si  prorsus  humana,  nego. 
Pariter  dist.  min.:  protestantismus  celerrime  propagatus  est, 
modo  divino,  nego;  modo  prorsus  humano,  subdist.:  multis 
Europae  partibus,  conc;  Europa  tota,  nego. 

Facilius  creduntur,  quae  homini  terreno  (cf.  I.  Cor.  XV.  47.) 
placent.  Porro  evangelium,  quod  a  reformatoribus  praedicatum 
est,  1°  proposita  nescio  qua  spiritus  et  conscientiae  libertate, 
effrenationis  studia  pellexit,  qua  homines,  auctoritatis  impa- 
tientes,  saepenumero  in  haereses  prolapsi  sunt;  2°  spretis  jeju- 
niis,   coelibatu,   legibus  ecclesiasticis,  oblata  hominibus  salute 


tati  bona  moralia  donasse  ostendit  Balmes,  Le  protestantisme  com- 
pari  au  catholicisme  dans  ses  rapports  avec  la  civilisation  euro- 
pienne. 

l)  Cf.  Macaulay,  Essay  on  Ranke's  History  of  the  Papes;  Mar- 
shall,  Les  missions  chrtiiennes,  trad.  De  Waziers.  De  defectu  catho- 
licitatis  et  apostolicitatis  in  Angl'cana  ecclesia  consule  Du  Perron 
(f  1618),  Opera  t.  II.,  adversus  Casaubonum. 

ex  fide  sola,  bonis  ecclesiasticis  principum  cupiditati  assignatis 
et  suggesto  rerum  mutationis  cupidis  praetextu  bellandi  et 
rebellandi,  multitudinem  ingentem  illecebra  aut  delicate  vivendi 
aut  liberius  peccandi  attraxit;  3°  cum  ea  esset  temporum  con- 
ditio,  ut  non  pauci  paganorum  doctrinas  animo  imbibissent, 
disciplina  vero  in  multis  utriusque  cleri  membris  propemodum 
desiisset,  fieri  non  potuit,  quin  error  in  praedispositos  gras- 
saretur.  —  Nec  ignari  sumus,  protestantismum,  latis  atrocis- 
simis  legibus  in  catholicos  saeviisse. 

Obj.  III.  Apostolicitate  non  caret  ecclesia,  cujus  doctrina 
ex  apostolorum  scriptis  hauritur.  Et  protestantium  doctrina 
ex  eo  sacro  fonte  sumpta  est.  Protestantismus  ergo  aposto- 
licus  censeri  debet. 

Eesp.  Dist.  maj.:  apostolicitate  non  destituitur  ecclesia, 
cujus  doctrina  ex  apostolorum  scriptis  colligitur  auctoritate 
legitima,  conc;  nidla  legitima  auctoritate,  nego.  Quod  ipsum 
notis  investigandum  est,  nota  dici  nequit.  Quamobrem  factum 
externum  et  publicum  apostolicitatis  requiritur,  ut  pateat, 
utrum  penes  protestantes  verus  Scripturarum  intellectus  sit, 
an  in  ecclesia  Komana.  Factum  porro  publicum  apostolicitatis 
est  legitima  pastorum  successio.  Nobis  igitur  jus  est  compel- 
landi  protestantes  fundatissima  hac  veterum  sententia:  Edant 
origines  ecclesiarum  suarum,  evolvant  ordinem  episcoporum 
suorum.     Tert.     De  pfaescr.  XXXII. 

Dices.  A  principio  non  defuere,  qui  spiritum  privatum 
ecclesiae  auctoritati  opponerent,  uti  vetera  haereticorum  monu- 
menta  probant.  Per  eos  autem  apostolorum  ecclesia  ad  prote- 
stantes  derivatur. 

Resp.  Dist.  maj.:  A  principio  non  defuere,  qui  spiritum 
privatum  ecclesiae  auctoritati  opponerent,  per  successionem 
legitimam  et  non  interruptam  ab  apostolis,  nego;  secus,  transeat. 

Quotquot  ecclesiae  auctoritatem  spreverunt;  1°  recentem 
originem  suam  prodiderunt,  cum  eam,  quae  ante  ipsos  erat, 
ecclesiam  reliquerint;  2°  nullum  successionis  legitimae  exhi- 
buerunt  indicium,  cum  sola  dissidentia,  tam  ab  ecclesiae  aucto- 
ritate  quam  inter  se  sectae,  pullularint.  Longum  est  omnes 
commemorare  haereses,   quibuscum  protestantes,  ut  apostolici- 

tatis  speciem  prae  se  ferrent,  sese  communicare  pro  certo 
affirmarunt;  at  undecunque  genus  suum  repetunt,  haereses  et 
modernae  et  antiquae  novitate  sua  condemnantur. 


ARTICULUS  II. 

Utrum  sanctitas,  catholicitas  et  apostolicitas  Photianismo 

competant. 

I.  Ecclesiae  schismaticae  nomen  Photianismi  acceperunt. 
Tantum  abest,  ut  omnes  et  singulos  schismaticos  coram  Deo 
malos  esse  asseramus,  ut  eos,  qui  bona  fide  coetus  illius  mem- 
bra  sunt,  in  veritatibus  et  sacramentis,  quae  Photianismus  ab 
ecclesia  Romana  accepit,  efficacissima  salutis  aeternae  media 
nancisci  confidamus.  At  quaeritur,  utrum  notae  Photianae 
ecclesiae  competant. 

Thesis:  Sanctitas,  catholicitas  et  apostolicitas  Photianismo 
non  competunt. 

Argumenta. 

1°  Sanctitas  Photianismo  non  competit. 

Arg.  I.  Photianismus  neque  in  doctrina,  neque  in  sacra- 
mentis,  neque  in  membris  ad  bonum  divinum  ordinatus  esse 
apparet.     Ergo  sanctitatis  nota  orbatus  est.     Prob.  antec. 

a)  Ratione  doctrinae.  Rejecto  infallibili  et  vivo  magisterio, 
doctrinae  sanctitas  aut  privatorum  erroribus  aut  statu  stagnan- 
tiae  profanatur.  Atqui  magisterium  infallibile  et  vivum  in 
Photianorum  ecclesia  nullum  designatur.  Ergo  doctrinae  san- 
ctitas  corruit.  Quod  idem  res  docuit,  cum  dogmata  in  Photia- 
nismo  formam  cadavericam  induisse  videantur.  Ea  silentio 
praetereo,  quae  de  Raskolnicorum  et  Palamitarum  erroribus 
alias  retulimus. 

b)  Ratione  sacramentorum.  Ad  sacramenta  hierarchia  quo- 
que  pertinet.  Atqui  hierarchicus  ordo  a  Photianis  vere  pro- 
fanatus  est.  Etenim  Photianismus  totus  primum  patriarchae 
Cpolitano,  deinde  maxima  pars  synodo  sanctae  Petri  Magni 
paruit,    quod    nullo    sane  juris  divini   titulo,    sed  ex  profauo 

Basileolatriae    et   Caesaropapismi    motivo    factum    est.      Ergo 
Photianismus  ipsam  sanctam  hierarchiae  rationem  profanavit. 

c)  Ratione  membrorum.  Photianismus  auctores  perversos 
babuit;  veri  nominis  sanctos  non  genuit;  miracula,  quae  san- 
ctitatis  signa  sunt,  non  patravit.     Ergo  sanctitate  destituitur. 

1°  Auctores  praecipui  sunt  Photius,  Michael  Caerularius, 
Georgius  Cyprius,  Marcus  Ephesinus,  Petrus  Magnus,  imperator. 
Jam  vero  Photius  a  synodo  oecumenica  VIII.  ob  facinora  ne- 
faria  damnatus  est;  ipsum  ambitiosum,  potestatis  modo  con- 
temptorem  modo  adulatorem,  falsarium  et  fraudibus  plenum 
fuisse  inexpugnabilibus  historicorum  probationibus  constat. l) 
Caerularius  autem  Photii  mores,  non  ingenium,  referebat. 
Georgius  Cyprius  fidem  Romanam,  quam  impense  defenderat, 
ambitiosa  petitione  patriarchatus  negavit  atque  Joannem  Beccum, 
patriarcham  legitimum,  de  sede  Cpolitana  dejecit.  Marcus 
Ephesinus  in  concilio  Florentino  et  redux  in  patria  mendaciis, 
textibusque  adulterandis  paci  ac  unioni  ecclesiasticae  turbu- 
lenter  offecit.  Petrus  L,  imperator,  procul  dubio  sanctitatis 
gratia  cognomen  Magni  non  habuit. 

2°  Veri  nominis  sancti  inter  eos,  qui  extra  communionem 
Romanam  decesserunt,  non  reperiuntur.  Sancti  vero,  quos  schis- 
matici  in  menologiis  suis  et  hagioptychis  recensent,  aut  uni- 
tatem  Romanam  non  reliquerunt,  aut  vera  sanctitate  caruerunt. 
Quod  liquet  1°  ex  defectu  argumentorum,  quibus  Graeco-Russi 
vel  unius  hominis  schismatici  sanctitatem  confirment;  2°  ex 
ordinatione  divina.  Nam  eximium  charisma  sanctitatis  promis- 
sum  est  coetui  unitatis;  schismatici  autem  extra  communionem 
Romanam,  cujus  unitatem  probavimus,  moriuntur.2)  Ceterum 
instituta  religiosa,  societates  piae  etc.  in  Photianismo  aut 
nulla  prope  vitalitate  gaudent,  aut  a  civili  potius  prudentia  quam 
a  religione  proficiscuntur. 


l)  Cf.  Hergenrother,  Photius;  Hefele,  Conciliengeschichte,  B.  IV. 

*)  Anno  1882  Yahontov  librum  edidit,  qui  inscribritur  Vita  san- 
ctorum  Russiae  septentrionalis.  J.  Martinov  hunc  librum  Occiden- 
talibus  minoris  pretii  fore  existimat,  „l'ouvrage  etant  d'un  interet  trop 
local  et  traitant  de  personnages  pour  la  plupart  inconnus,  sinon  d'une 
eaintete  probtematique."    Revue  des  Questions  hist.,  Oct.  1883,  p.  639. 

3°  Vera  miracula  pro  schismate  nulla  reperiuntur:  etenira 
quae  nonnunquam  pro  ecclesia  separata  et  contra  Ruthenorum 
unionem  cum  Petri  sede  patrata  feruntur,  ea  facta  non  sunt 
bujusmodi,  ut  causam  supematuralem  postulent.1) 

2°  Catholicitas  Photianismo  non  competit. 

Arg.  I.  Catholicitatis  nota  definitur:  ecclesiae  proprietas, 
qua  conspicue  numerosa  et  ubique  una  per  omnes  pene  mundi 
terminos  emanat.  Atqui  talis  non  est  ecclesia  Photiana.  Ergo 
catholica  dici  non  debet.     Prob.  minor. 

q)  Ecclesia  Photiana  non  est  una.  Ergo  nec  catholica; 
quandoqnidem  S.  Pacianus  catholicum  acute  definivit:  quod  est 
ubique  unum. 

b)  Ecclesiae  nationales  et  catholica  ecclesia  inter  se 
pugnant.  Atqui  ecclesiae  Photianae  nationales  sunt.  Ergo 
catholicitate  carent.  Minor  patet  ex  iis,  quae  de  ecclesiis 
Cpolitana,  Russica,  Hellenica  et  Bulgarica,  a  se  invicem  non 
dependentibus,  in  primis  autem  de  ecclesia  Russica  diximus. 
Et  profecto  cum  ecclesia  Russica,  quae  Photianorum  longe 
maximam  partem  complectitur,  Czari  pareat,  regnum  spirituale 
iisdem  atque  civile  limitibus  includitur.2) 

c)  Ecclesiae  Photianae  nec  numero ,  neque  extensione 
neque  propagandi  virtute  eminent.  Ergo  catholicitas  eis  non 
competit.     Prob.  antec. 

1°  Numvrus  omnium  ecclesiarum  Photianarum,  Raskolnicis 
additis,  catholicorum  dimidiam  partem  neutiquam  efficit. 

2°  Extensione  Photiani  Czaris  imperiura   et  fines  Turcicos 


')  Golubev  in  libro ,  quem  scripsit  de  Petro  Mohila,  metropolita 
Kiowensi,  miracula  pro  schismate  divinitus  patrata,  alacrius  allegat; 
at  Martinov,  rerum  Russicarum  expertus,  de  miraculis  istis:  „ils  s'ex- 
pliquent  d'une  fac,on  qui  n'est  rien  moin  que  surnaturelle."  Cf.  Revue 
des  Questions  historiques,  Janv.  1884.  p.  272. 

Q)  Ivan  Aksakov,  acatholicus,  de  ecclesia  Russica  ait:  „Une 
Eglise  qui  fait  partie  d'un  Etat,  d'un  „royaume  de  ce  monde",  a  abdi- 
que  sa  mission  et  devra  partager  la  destinee  de  tous  les  royaumes  de 
ce  monde.  —  Elle  n'a  plus  en  elle-meme  aucune  raison  d'etre,  elle  se 
condamne  a  la  debilite  et  a  la  mort.u  Oeuvres  compUtes,  t.  IV.  p.  111. 
et  93.  apud  Soloviev,  Uidie  Russe,  p.  27, 

vix  egrediuntur;  quo  fit,  ut  in  nullo  Europae  regno,  excepta 
Russia,  neque  in  America,  neque  in  Australia,  neque  in  Asiae 
partibus,  in  ditionem  Czaris  non  redactis,  Photiani  coetus 
alicujus  momenti  reperiantur. 

3°  Fidei  propagandae  virtutem  supernaturalem  in  Photia- 
nismo  frustra  quaeras.  Conspicuus  enim  non  est  missionum 
fertilitate;  neque  evangelii  praeconum  heroismo;  neqne  mar- 
tyrio  conversionum  fecundo;  neque  iis  fidei  propagandae  sacri- 
ficiis  et  fructibus;  quibus  ecclesia  Romana  abundat.  Postremo 
ecclesiae  Photianae,  vitalitate  destitutae,  limites  primaevos 
parum  mutarunt,  praeterquam  quod  regiones  nonnullae  aut 
Mahometis  gladio  schismati  perierunt,  aut  Russorum  expugna- 
tione  tyrannide  et  perfidia  deterrima  ad  illud  accesserunt. 

3°  Apostolicitas  Photianismo  non  competit. 

Arg.  I.  Apostolicitas  est  ecclesiae  proprietas,  qua  per 
legitimam  pastorum  successionem,  ab  apostolis  nunquam  inter- 
ruptam,  in  identitate  doctrinae,  sacramentorum  et  regiminis 
continuatur.  At  ea  Photianis  attribui  non  potest.  Haec  igitur 
ecclesia  apostolica  non  est.     Prob.  min. 

a)  Graeco-Russi  ante  et  post  schisma  Photianum  prima- 
tum  Romanum  professi  sunt.  Ergo  ecclesia  Photiana  in 
identitate  saltem  doctrinae  et  regiminis  non  continuatur.  Ante- 
cedens  probatur. 

1°  Ante  Photium  septem  concilia  oecumenica,  praecipue 
Ephesinum  (431),  Chalcedonense  (451),  Cpolitanum  III.  (680) 
primatum  Romanum  agnoverunt;  quem  eundem  ecclesiae  patres 
tam  Orieutales  quam  Occidentales  docuerunt.  Cf.  infra,  ubi 
de  primatu  tractabimus. 

2°  Post  Photium  concilium  Lugdunense  II.  (1274)  et 
Florentinum  (1439) ,  Photianis  consentientibus ,  eam  fidem 
professi  sunt.1) 


')  In  conc.  Lugdunensi  sessione  IV.,  habita  die  6.  Julii,  lectae 
sunt  litterae,  quibus  praelati  Graeci  primatum  Romanum  profitebantur; 
quae  litterae  leguntur  scriptae  nomine  26  metropolitarum ,  9  archi- 
episcoporum  et  episcoporum  illis  subjectorum,  qui  ad  patriarchatum 
Cpolitanum  pertinebant.    Cf.  Labbe,  XI.  962.  et  968.  —  Joannes  lector, 

Ergo  Photiani,  primatum  Romanum  repudiantes,  ratione 
jidei  et  regiminis  apostolici  non  sunt. 

b)  Ante  Photii  concitationes  ecclesia  Cpolitana  erat  pars 
subo7*dinata  catholicae  ecclesiae,  quam  Romanus  Pontifex  jure 
divino  regeoat.  Atqui  Photianismus  ejusmodi  pars  esse  desiit. 
Ergo  Photianismus  non  est  catholicus.  Major  factis  publicis 
probatur.  1°  Cum  Nicolaus  T.  M.  in  epistola,  quam  Michaeli, 
imperatori,  scripsit,  primatus  jus  divinum  ostenderet,  nullus 
episcopus  Orientalis,  illud  directe  negare  potuit.  2°  Ignatius, 
patriarcha  Cpolitanus,  litteris  anno  867  ad  Romanum  Ponti- 
ficem  datis,  idem  jus  luculenter  profltetur.  3°  Patres  syuodi 
oecumenicae  VIII.  (869),  illam  Ignatii  epistolam  laudantes, 
libellum  fidei  subscribentes,  canonem  XXI.  coustituentes,  idem 
professi  sunt.  4°  Liturgia  Graeco  •  Russica  Petri  primatum 
etiamnum  celebrat.1) 

Objeotiones. 

Obj.  I.  Ecclesiae  Photianae  eadem  fere  dogmata  quae 
catholici  profitentur;  septem  sacramenta  et  hierarchiam  agnos- 
cunt.    Ergo  ecclesiae  illae  sanctae  sunt. 


scrinarius  patriarchatus  Cpolitani  ,  nomine  praelatorum  Graecomra 
schisma  ejuravit. 

Conc.  FJorentino  adhaeserunt,  ut  antea  dictum  est,  legati  tres 
patriarchae  Cpolitani,  Isidorus  Kiowensis,  totius  Russiae  metropolita, 
16  metropolitae  Graeci  et,  Marco  Ephesino  excepto,  quotquot  ex  Orien- 
talibus  aderant. 

')  Cf.  quaestiones  de  primatu  B.  Petri  et  Romanorum  Pontificum, 
ubi  textus  ipsos  exscripsimus.  —  Libellus  fidei  seu  satisfactionis  fidei 
professionem  apertissimam  primatus  Romani  continet. 

Ipse  Photius  primatum  Romanorum  Pontificum,  quem  tempore  primi 
patriarchatus  sui,  cum  aestus  concertationis  ipsum  absorberet,  aggressus 
est,  plus  semel,  implicite  saltem  et  indirecte,  agnovit.  Primatum  autem 
B.  Petri  aperte  profitetur.    Hergenrother,  Photius,  III.  p.  336—340. 

De  primatu  B.  Petri,  quem  ecclesia  Russica  in  liturgia  sua  pro- 
fitetur,  videsis:  Gagarin,  La  primautS  de  St.  Pierre  et  les  livres  litur- 
giques  de  1'iglise  russe;  Tondini,  La  primaute  de  S.  Pierre  prouvie 
par  les  titres  que  lui  donne  Veglise  Russe  dans  sa  liturgie;  et  idem 
opus  adauctum  Anglice:  The  primacy  of  S.  Peter  etc.  De  antiquo  Orien- 
talium  cum  ecclesia  Romana  in  fide  consensu  cf.  Nilles,  Kalendarium 
manuale  utriusque  ecclesiae. 

Resp.  Dist.  antec:  Dogmata,  sacrair.enta  et  hierarchia  in 
illis  ecclesiis  reperiuntur  illegltime  et  truncata,  conc;  legitime 
et  intacta,  nego.  Etenim  ut  errores  praetermittamus,  quorum 
antea  mentionemfecimus,  omnino  constat,  auctoritatem  legitimam 
et  infallibilem  a  Photianis  rejectara  fuisse;  quo  fit,  ut  sancta, 
quae  unitatem  ecclesiae  relinquentes  sibi  adsumpserunt,  ille- 
gitime  possideant.  Quid  quod  fidei  regulam  humanam  con- 
stituerunt,  hierarchiam  sine  capite  constituerunt,  ecclesiam 
potestati  civili  tradiderunt.  Ergo  Photiani  sancta  Dei  nullo 
modo  intacta  reliquerunt. 

Obj,  II.  Photii  vita  tenebras  ecclesiae  Graeco-Russicae 
nullas  offundit;  1°  quia  Byzantini  eum  in  sanctorum  numero 
habent;  2°  quia  etiam  inter  Romanos  nonnulli  culpatae  vitae 
praelati  reperti  sunt.  Ergo  Photianismus  sanctitatis  nota  non 
destituitur. 

Resp.  Nego  antec:  Probationem  lam  dist.:  Photius  in  san- 
ctorum  numero  habetur  immerito,  conc,  merito,  nego.  Nullum 
alicujus  momenti  testimonium  pro  sanctitate  Photii  hactenus 
ostenditur;  at  maximo  firmissimorum  testimoniorum  numero 
illum  fas  ac  jus  omne  persaepe  delevisse  constat.  Proba- 
tionem  2am  distinguo:  praelati  illi  ecclesiae  nostrae  fundatores 
habentur,  nego\  simpliciter  praelati  fuerunt,  concedo.  Photius 
ecclesiam  suam  fundavit;  namque  antea  patriarchatus  Cpolitanus 
pars  subordinata  erat  ecclesiae  catholicae,  quae  Oriente  toto 
et  Occidente  primatus  Romani  jus  divinum  profitebatur.  Sed 
ab  innovatore  extraordinario  signa  divinae  missionis  extra- 
ordinaria  requiruntur  insignisque  morum  sanctitas,  quae  in 
Photio  frustra  quaesiveris. 

Urgebis.  Photianismus  seu  ecclesia  Graeco-Russica  plures 
inter  membra  sua  homines  honestissimos  et  sanctos  enumerat. 
Ergo  sanctus  est. 

Resp.  Dist.  antec :  homines  sanctos  enumerat  sensu 
latiori,  transeat;  sensu  stricto,  subdist.:  et  isti  sancti  schisma- 
tici  fuerunt,  nego;  catholici,  conc.  Sancti  sensu  latiori  dicuntur, 
qui  pie  in  Christo  vivunt,  quamquam  ad  virtutum  super- 
naturalium  heroismum  et  miraculorum  charisma  non  perveniunt; 
tales  autem  inter  schismaticos,  qui  fide  bona  errant,  hoc  etiam 

aetate  reperiri  non  negamus.  Quantum  ad  eos,  qui  strictiori 
sensu  sancti  dicuntur,  Photianismus  plerosque  colit,  quos  ab 
antiqua  habet  catholica  ecclesia;  alii  vero,  quos  Graeci  aut 
Russi  schismatici  sibi  proprios  esse  gloriantur,  aut  argumentis 
nullis  seu  admodum  exilibus  sancti  dicuntur,  aut  extra  schis- 
matis  culpam  positi  haberi  possunt.1) 

Dices.  Saltem  veteres  sancti,  qui  ante  divisionem  eccle- 
siarum  vitam  posuerunt,  nominatim  Cyrillus  et  Methodius  ad 
Photianismum  exclusive  pertinent. a) 

Resp.  Nego  assertum.  a)  Sancti  ad  eam  ecclesiam  ex- 
clusice  pertinent,  quae  ante  Photium  primatum  Romani  Ponti- 
ficis  tanquam  articulum  fidei  revelatae  et  ab  apostolis  traditae, 
publice  professa  est.  Atqui  Photianismum  eam  ecclesiam  non 
esse  probavimus. 

b)  S.  S.  Cyrillus  et  Methodius ,  Photii  novitates  minime 
secuti ,  Apostolicae  Sedis  primatum  fideliter  professi  sunt. 
Revera  1°  sancti  fratres,  cum  Romam  venissent  (867),  cum 
Hadriano  II.,  Pontifice  Romano  et  Nicolai  Magni  successore, 
in  pace   communionis   ecclesiasticae   vixerunt.     2°  S.  Cyrillus, 


!)  Cf.  Bolland.  Tom.  I.  Maji,  Praefatio.  —  De  sanctis  aliquibus, 
quos  Tillemont  aut  forsitan  ejus  interpolator  extra  communionem  eccle- 
siae  Romanae  mortuos  esse  falso  asserit,  cl.  Boll.  Tom.  I.  Aug.  Tract. 
praelim.  p.  48.  etc. 

')  Inter  alios  Platonov  in  Anti- encyclica  contm  encyclicam  Grande 
munus  (30  Sept.  1880)  et  in  Responsum  auctoris  Anti  -  encyclicae 
contra  Strossmayer,  episcopum  de  Diacovo,  Cyrillum  et  Methodium 
Photianismo  assignat.  In  eodem  errore  versatur  Boudilovitch ,  De 
charactere  Graeco  -  Slavonico  actuum  8.  8.  Cyrilli  et  Methodii. 
SS.  Leo  XIII.  sanctorum  fratrum  cum  Romana  ecclesia  conjunctionem 
his  veibis  indicavit:  „duo  isti  christiani  nominis  propagatores,  de  quibus 
locuti  sumus,  Constantinopoli  quidem  ad  ethnicos  populos  discesserunt; 
sed  tamen  eorum  missionem  ab  hac  Apostolica  Sede,  catholicae  uni- 
tatis  centro,  aut  omnino  imperari,  aut,  quod  plus  vice  simplici  actum 
est,  rite  sancteque  approbari  potuit  Revera  hic  in  Urbe  Roma  ab 
iis  est  et  suscepti  muneris  r.itio  reddita,  et  ad  accusationes  responsum; 
hic  ad  sepulcra  Petri  et  Pauli  in  fidem  catholicam  juratum,  consecra- 
tioque  episcopalis  accepta  una  cum  potestate  sacri  imperii,  retento 
ordinum  discrimine,  constituendi."     Grande  munus. 

eo  tempore  Romae  mortuus  (14.  Febr.  869),  in  basilica  sancti 
Clementis  compositus  est  magnamque  in  urbe  venerationem 
habuit.  3°  Methodius  autem ,  archiepiscopus  atque  legatus 
Sedis  Apostolicae  creatus  ad  evaDgelium  Pannoniis  aliisque 
gentibus  praedicandum  profectus  est.  4°  Methodius,  ab  adver- 
sariis  accusatus ,  jubente  Summo  Pontifice  Romanum  iter 
ingressus  est.  5°  Joannes  VIII.  beatum  Methodium  diligenter 
—  „coram  positis  fratribus  nostris"  —  interrogatum,  „in  omni- 
bus  ecclesiasticis  doctrinis  et  utilitatibus  orthodoxum  et  pro- 
ficuumu  repertum  esse  declaravit  (880). 

Replicabis.  Ex  Commonitorio  Stephani  V. ,  successoris 
Joannis  VIII. ,  pro  legatis  missis  ad  Slavos  et  ex  epistolis 
ejusdem  Pontificis  patet,  facinora  quaedam  Methodii  Romano 
Pontifici  displicuisse.     Ergo. 

Resp.  Posita  auctoritate  documentorum  illorum,  dist: 
Romanus  Pontifex  improbavit  ista  facinora  tauquam  errores  de 
primatu,  nego;  tanquam  errores  in  disciplina,  subdist.;  ex 
falsa  criminatione ,  conc;  ob  aliquam  contumaciam  Methodii, 
nego.  Wichingus  Methodium  plus  semel  accusavit.  Joannes  VIII. 
Methodium,  Romam  evocatum,  culpa  carere  cognoverat;  virum 
sanctissimum,  ad  suos  reversum  iterumque  pressum,  ut  parens 
consolatus  est.  At  anno  885,  cum  Joannes  VIII. obiisset,  Wichingus 
rem  eo  adduxit,  ut  Stephanus  V.  adversariis  Methodii  ex  parte 
assentiendum  esse  arbitraretur.  Sed  interea  S.  Methodius 
„ea  vita,  quae  sibi  via  in  coelum  fuit,  placidissime  defunctus 
est".     Leo  XIII.,  Grande  munus,  30.  Sept.  1880. l) 

Obj.  II.  Apostolicitas  in  ea  permansit  ecclesia,  quae  ab 
antiqua  ecclesia  secessionem  non  fecit.  Atqui  secessio  nulla 
ab  iis,  qui  Photiani  dicuntur,  sed  a  Romanis  facta  est.     Ergo 


')  Cf.  Stimmen  aus  Maria-Laach,  B.  XXII.  studia  de  S.  Cyrillo  et 
Methodio,  quibus  illustratur  opus  card.  Dom.  Bartolini,  quod  inscri- 
bitur  Memorie  storico-critiche  archeologiche  dei  santi  Cirillo  e  Me- 
todio,  etc;  Rev.  des  Questions  histor.  t.  XXVIII.  S.  MSthode  et  les 
lettres  des  souverains  Pontifes  conservtes  au  British  Museum; 
t.  XXXVI.  La  Ugende  Italique  des  S.  S.Cyrille  etMithode;  Mullooly, 
Saint  Clement  and  his  Basilica  in  Rome.    Edit.  2. 


Art.  II.    Utrum  sanctitas,  catholicitas  etc.  Photianismo  corapetant.     207 

Photianorum  ecclesiae  apostolicitas  competit.  Probatur  minor. 
Ecclesia  antiqua  a)  vocabulum :  Filioque  syinbolo  non  in- 
seruit;  b)  primatnm  Komanum  non  cognovit;  c)  in  fermen- 
tato  Eucharistiain  esse  celebrandam  a  Christo  edocta  est. 
Jam  haec  tria  Photianismus  servavit.  Ergo  apostolicus  merito 
dicitur. 

Resp.  Conc.  majorem:  Negata  minori  et  conclusione,  ad 
singulas  probationis  partes  respondeo.  a)  Ecclesia  antiqua  voca- 
bulum  Filioque  symbolo  non  inseruit;  dist. :  quia  doctrinam  tov 
Filioque  rejecit,  nego;  quia  generatim  quidquam  symbolo  ingeri 
vetuit,  subdist.:  simpliciter,  nego;  secundura  quid,  conc. 

Tantum  abest,  ut  antiqua  ecclesia  doctrinam,  quae  voca- 
bulo  filioque  exprimitur ,  erroneam  esse  crediderit ,  ut  patres 
etiam  Graeci  ante  schisma  et  post  schisma  in  concilio  Floren- 
tino  docuerint,  Spiritum  sanctum  ex  Patre  et  Filio  aeternaliter 
tamquam  ab  uno  principio  et  unica  spiratione  procedere.  Cf. 
s  criptores  dogm aticos. 

Quod  autcm  patres  symbolo  Nieaeno-Cpolitano  quidquam 
addi  vetuerunt,  id  secundum  quid  ab  iis  statutum  est;  quaedam 
enim  ad  exponendum,  non  ad  corrumpendum ,  addi  nefas  esse 
non  censuerunt ,  dummodo  ab  auctoritate  justa  gravesque  ob 
causas  id  fieret.  Porro  particula  Filioque  symbolo  addita 
est  1°  grassante  errore  contra  processionem  Spiritus  sancti;1) 
2°  auctoritate  Romani  Pontificis ,  quem  ecclesia  universalis 
secuta  est,  non  exceptis  Graecis,  qui  in  conciliis  Lugdunensi 
et  Florentino  factum  probarunt. 

b)  Quod  Photiani  Pontificum  Eomanorum  primatum  ab 
antiqua  ecclesia  non  admissum  fuisse  affirmant,  illud  ex 
argumentis  allatis  et  postea  exponendis  apparet  esse  falsum. 

c)  Quantum  ad  usum  fermentati,   dist.:  fermentatum  est 


')  Vocabulum  Filioque  primum  symbolo  suo  inseruisse  videtur 
concilium  Toletanum,  quod  anno  447  habitum  est;  dicitur  enim  S.  Spi- 
ritus  „a  Patre  Filioque  procedens".  Patres  Toletani  Leonem  M.  seque- 
bantur,  qui  in  ep.  ad  Turibium,  c.  1.  de  S.  Spiritu  dixerat:  qui  de 
utroque  processit.  Mansi,  t.  V.  p.  1290.  Cf.  Hefele,  Conciliengeschichte, 
B.  II.  S.  306—307.    Cf.  S.  Thomam,  Contra  crrores  Graecorum. 


208     Quaestio  VII.    De  ecclesia,  cui  sanctitatis,  etc.  notae  competant. 

materia   necessaria,    nego;    conveniens,   subdist:   sola,  nego; 
etiam,  conc. 

Mota  contra  Latinos  accusatione,  quod  in  pane  azymo 
S.IS.  Eucbaristiam  conficerent,  Michael  Caerularius  materiam 
schismatis  igni  praebuit.  At  azymus  panis  triticeus  est;  hoc 
autem  unice  ad  materiae  necessitatem  pertinet,  ut  Eucharistia 
in  pane  triticeo  conficiatur.  Unde  Graeci  cum  Latinis  in  con- 
cilio  Florentino  definierunt:  „in  azymo  sive  fermentato  pane 
triticeo  corpus  Christi  veraciter  confici."1) 

Neque  in  ea  lite  seu  aQTOfxaxCa  schismaticorum  cum 
„azymitis"  rationes  convenientiae  Photianis  favent.  Etenim 
^consuetudo  de  pane  azymo  celebrando  —  ait  Angelicus  — 
rationabilior  est,  primo  quidem  propter  institutionem  Christi, 
qui  hoc  sacramentum  instituit  prima  die  azymorum,  ut  habetur 
Matth.  XXVI.  et  Marci  XIV.  et  Lucae  XXII.,  qua  die  nihil  fer- 
mentatum  in  domibus  Judaeorum  esse  debebat,  ut  habetur 
Exodi  XII.  Secuudo,  quia  panis  est  proprie  sacramentum  cor- 
poris  Christi,  quod  sine  corruptione  conceptum  est,  magis  quam 
divinitatis  ipsius  .  .  .  Tertio,  quia  hoc  magis  competit  sinceritati 
fidelium,  quae  requiritur  ad  usum  hujus  sacraraenti,  secundum 
illud  L  Corinth.  V.  7.  Pasclia  nostrum  immolatus  est  Chri- 
stus;  itaque  epulemur  in  azymis  sinceritatis  et  veritatisu ,  III. 
q.  LXXIV.  art.  4.  —  Ceteroqui  Gregorius  VII.  L.  VIII.  ep.  1. 
ait :  „Graecorum  fermentatum  nec  vituperamus  nec  repro- 
banius."  Neque  S.  Thomas  Graecorum  consuetudinem  repro- 
bat.    L.  c. 

Urgebis.    Leo  III.,   Romanus   Pontifex,   docet  a  patribus 


')  Contra  J.  Sirmondum,  qui  azymum  ab  anno  867  usque  ad  1053 
inter  Latinos  receptum  arbitratur,  1°  card.  Bona  existimat,  primis  eccle- 
siae  saeculis  Latinos  pro  temporum  atque  locorum  opportunitate  pane 
azymo  et  fermeutato  promiseue  usos  esse;  2°  J.  Mabillon  in  ecclesia 
Latina  fermentatum  nunquam  fuisse  receptum ;  3°  S.  Thomas  In 
IV.  Sent.  dist.  IV.  quaest.  II.  art.  3.,  solutio  3.  affirmat  usum  panis 
azymi,  ab  apostolis  acceptum,  imminenti  haeresi  Ebionitarum,  qui  di- 
cebant  simul  cum  Evangelio  legalia  observanda,  ad  tempus  a  patribus, 
ne  haereticis  consentire  viderentur,  relictum  fuisse;  postea,  cessante 
haeresi,  ecclesiam  Romanam,  non  Graecam,  ad  pristinum  morem  rediisse. 

velitum  esse ,  „novum  ultra  symbolum  a  quoquam  qualibet 
necessitate  seu  salvandi  homines  devotione  condere ,  et  in 
veteribus  tolleudo ,  addendo  mutandove  quidquam  inserere.u 
Ergo  Filioque  symbolo  inseri  nulla  ratione  lcuit. 

Re*p.  Dist.  antec. :  haec  patrum  probibitio  privatas  per- 
sonas  afticit,  conc;  auctoritatem  ecclesiae  supremam,  svbdist.: 
directive,  concedo;  praeceptive,  nego.  Epbesinum  scilicet  de- 
cretum  bis  verbis  conceplum  e*t:  „$tatvit  sancta  synodus, 
alteram  jidem  nemini  licere  proferre,  aut  conscribere,  aut  com- 
ponere,  pratter  definvam  a  sanctis  Patribus ,  qni  in  Nicaea 
cum  Spintu  Sancto  congregati  fuernnt"  etc.  Sess.  VII.  can.  VI. 
Jam  vero,  cuni  quidam  patres  synodi  oecurnenicae  Cbalccdo- 
nensis,  quae  paucis  post  annis  habita  est,  S.  Leonis,  Papae, 
epistolam  ob  eum  canonem  admittendam  esse  non  censerent, 
inter  alia  hoc  responsum  legitur:  „si  omnes  contenti  essent 
fidei  constituto,  et  pietatis  semitam  uulla  innovatione  turbarent; 
deceret  Ecclesiae  filios  nihil  amplius  excogitare,  quam  symbolo 
constat  esse  declaratum.  Sed  quia  multi  a  recta  linea  per 
anfractus  erroris  exorbitant  .  .  .  necesse  nobis  est  .  .  .  com- 
menta  quoque  eorum  devia  salutaribus  adjectionibus  refutare"  etc. 
Allocutio,  Sess.  V.  Ecce  synodi  Ephesinae  Chalcedonensis 
interpretatio.  „Adjectiones"  auteni  fidei  consentaneae,  quan- 
quam  privatis  illas  symbolo  inserere  vetitum  est,  ab  iis  fieri 
possunt,  penes  quos  eadem  potestas  est,  quae  penes  patres 
Ephcsinos,  decretum  suum  sancientes.  Jam  vero  potestas  illa 
in  couciliis  oecumenicis  perseverat  et  in  Sede  Apostolica. 


ARTICULUS  III. 
Utrum  ecclesia  Romana  sancta  sit. 

I.  Adversariorum  sententia.  Discessio  schismatico- 
rum  et  haereticorum  ab  ecclesia  Romana  talis  fuit,  ut  egres- 
sis  ecclesiam  illam  pessimam  haberi  expediret;  ecclesiae  Ro- 
manae  nimirum  corruptio  videbatur  defectionis  excusatio.  Huc 
spectat  1°  perpetua,  quam  fingunt,  Romanensium  deformatio, 
et   renata   Romae   Babylon.     Cf.    Apocal.   XIV.    etc.     Cognito 

De  Groot,  Suinmji  apologet.     I.  |^ 

scilicet,  ab  ecclesia  Romana  nullam  vim  emendatricem  vitae 
in  mores  hominum  influere,  concluderes,  legitimam  esse  re- 
formationem,  non  intra  ecclesiam,  sed  extra.  2°  Non  considera- 
verunt,  quantum  intersit  inter  vitia  nonnullorum  membrorum 
et  ipsam  fidem,  cultum,  regimen.  3°  Quaesiverunt  ecclesiara, 
quae  esset  in  omnibus  et  singulis  membris  immaculata;  cum 
tamen  divinus  ecclesiae  Conditor  peccatores  in  ecclesia  fore 
docuerit.     Cf.  quaest.  III.  art.  3. 

ThesiS'  Ecclesia  Romana  sancta  est. 

Argumenta. 

Arg.  I.  Ecclesia  Romana  est  sancta  in  doctrina,  sacra- 
mentis  et  membris.     Ergo.     Prob.  antec. 

A.  In  doctrina.  1°  In  doctrina  dogmatica.  Ecclesia  de 
Deo,  de  incarnatione,  de  redemptione,  de  gratia,  de  hominum 
fine  sanctissima  quaeque  docet.  Ergo.  Cui  rei  indicio  est, 
negative,  quod  nullus  unquam  articulus  fidei  Romanae  sancti- 
tati  contrarius  ab  adversariis  ostenditur.  Idem  probatur  posi- 
tive  ex  conciliorum  canonibus,  qui  a  Nicaena  synodo  et  sub- 
sequentibus,  nominatim  a  patribus  Tridentinis  et  Vaticanis 
editi  sunt;  deinde  ex  ecclesiae  patribus  et  doctoribus,  in  quorum 
ordinibus  S.  Augustinus  et  S.  Thomas  Aquinas  eminent;  po- 
stremo  ex  facto  publico  damnationis,  qua  ecclesia  Romana  hae- 
reses  veritati  Christianae  contrarias  sola  cunctas  impugnaverit. 

2°  Ecclesiae  Romanae  doctrina  moralis  sancta  est;  etenim 
omnia  hominem  officia  erga  Deum,  seipsum  et  proximum  per- 
fectissime  docet;  jura  civilis  auctoritatis,  ')  libertatem  Christia- 
nae  religionis,  3)  unitatem  matrimonii, 3)  praestantiam  consilio- 
rum  evangelicorum  a  quacunque  doctrinarum  sive  dissolutione 
sive  nimia  severitate  defendit;  singulis  hominibus,  societati 
domesticae,  civili  hominum  societati  sanctissimam  morum  disci- 

')  Cf.  Litt.  encycl.  Leonis  XIII.  Quod  apostolici  munus,  28.  Dec. 
1878;  Diuturnum  illud,  29.  Juni  1881. 

*)  Cf.  Litt.  encycl.  Leonis  XIII.  Immortale  Dei,  1.  Nov.  1885. 

3)  Cf.  Litt.  encycl.  Arcanum  divinae  sapientiae  consilium, 
10.  Febr.   1880. 

plinam  demonstrat.  Cui  rei  documento  sunt  Conciliorum  acta, 
Corpus  juris  canonici,  Summorum  Pontificum  encyclicae  etc. 
Quorum  nobilissima  praecepta  S.  Augustinns  ad  compendium 
videtur  contulisse,  ecclesiam  his  verbis  compellans:  „Tu  pueri- 
liter  pueros,  fortiter  juvenes,  quiete  senes,  prout  cujusque  non 
corporis  tantum,  sed  et  animi  aetas  est,  exerces  ac  doces. 
Tu  feminas  viris  suis  non  ad  explendam  libidinem,  sed  ad 
propagandam  prolem,  et  ad  rei  familiaris  societatem,  casta  et 
fideli  obedientia  subjicis.  Tu  viros  conjugibus,  non  ad  illu- 
dendum  imbecilliorem  sexum,  sed  sinceri  amoris  legibus  prae- 
ficis.  Tu  parentibus  filios  libera  quadam  servitute  subjuugis, 
parentes  filiis  pia  dominatione  praeponis  .  .  .  Tu  cives  civibus, 
tu  gentes  gentibus,  et  prorsus  bomines  primorum  parentum 
recordatione,  non  societate  tantum,  sed  quadam  etiam  fraterni- 
tate  conjungis.  Doces  reges  prospicere  populis,  mones  populos 
se  subdere  regibus.  Quibus  honor  debeatur,  quibus  affectus, 
quibus  reverentia,  quibus  timor,  quibus  consolatio,  quibus  ad- 
monitio,  quibus  cohortatio,  quibus  disciplina,  quibus  objurgatio, 
quibus  supplicium,  sedulo  doces;  ostendens  quemadmodum  et 
non  omnibns  omnia,  et  omnibus  caritas,  et  nulli  debeatur  in- 
juria."     De  moribus  eccl.  cathol.   lib.  I.  cap.  XXX. 

B.  In  sacramentis.  Sacramentorum  sanctitas  considerari 
potest  1°  in  ipsis  sacramentis,  potissimum  iu  Missae  sacrificio; 
2°  in  liturgia,  quae  sacrorum  usum  explicat;  3°  in  hierarchia, 
cui  sacrorum  custodia  et  administratio  committitur.  Atqui  eccle- 
siae  Romanae  sanctitas  in  singulis  est  eximia.   Ergo.  Prob.  min. 

1°  Septem  sacramentis,  quae  ab  ipsa  conservantur  incolu- 
mia,  hominum  saluti  optime  consulitur,  cum  totum  vitae  cursum 
a  primo  natali  die  ad  horam  supremam  iis  praesidiis  com- 
muniat,  quae  mirabiliter  ad  duo  ordinantur,  „scilicet  ad  per- 
ficiendum  hominem  in  his,  quae  pertinent  ad  cultum  Dei, 
secundum  religionem  Christianae  vitae,  et  etiam  in  remediura 
contra  defectum  peccati."  Cf.  S.  Thom.  III.  q.  LXV.  art.  1.  — 
Sacerdotes  autem  catholici  ubique  terrarura  rem  divinam  faciunt. 
Et  quoniam  contraria  juxta  se  posita  magis  apparent,  idcirco 
ecclesiam  Romanam  sanctitate  protestantismura  superare  hoc 
etiam    argumento    cognoscimus,    quod    sectarum    cultus   ferme 

14* 

totas  praedicatione   continetur,    catholicis  vero  centrum  cultas 
religiosi  sacrificium  est. 

2°  Liturgiae  sanctitas  in  Missali,  Ritualibus  ceterisque 
libris  liturgicis  conspicua  est.  Quidquid  enim  sacerdos  in 
Missa  orat  ac  peragit,  orationes,  caeremoniae,  id  est  omne 
religiosissimum. ')  Similiter  exprimitur  fidei  caritatisque  san- 
ctitas  in  ritibus  sacris  de  consecratione  ecclesiae,  de  altaris  con- 
secratione,  de  ordinatione  presbyteri,  id  est,  in  toto  Pontificali 
Romano;  in  officiis  de  Nativitate  Domini,  pro  hebdornada  sancta, 
de  Resurrectione  Domini,  in  festo  Corporis  Christi,  in  festis  B.  M. 
Virginis,  pro  Defunctis,  in  toto  Missali;  in  canticis:  Veni  Crea- 
tor  Spiritus,  Vexilla  Regis,  Stabat  Mater,  Dies  irae,  Pange 
lingua,  etc.  De  caeremoniis  Missae  cf.  S.  Thom.  III.  quaest. 
LXXXIII.  art.  4.  et  5. 

3°  Hierarchiae  institutum,  destructo  aut  charactere  aut 
ordinis  ratione,  profanatur.  Sed  ecclesia  Romana  hierarchiae 
et  characterem  et  ordinis  rationem  adversus  haereticos  et  Cae- 
saropapistas  tueri  nunquam  desiit.  Quapropter  ecclesia  Romana 
hierarchiae  sanctitate  praecellit  protestantismum ,  utpote  qui 
hierarchiae  characterem  prorsus  amiserit;  Photianismum  superat, 
a  quo  hierarchiae  totius  ordo  ad  Petrum  subversus  est  atque 
imperio  civili  subjugatus. 

C.  In  membris.  Membrorum  sanctitas  apparet  1°  in 
auctore  ecclesiae;  2°  in  membris;  3°  in  institutis;  4°  in  mira- 
culis.  Atqui  hujusmodi  sanctitas  in  ecclesia  Romana  conspicua 
est.    Ergo.     Prob.  min. 

1°  Auctores  ecclcsiae  Romanae  sunt  Christus  et  apostoli. 
Ergo.  Prob.  antec.  Primo.  Ecclesia  Romana  habet  succes- 
sionem  publicam,  qua  per  Pontifices  suos  ad  S.  Petrum  et  ad 
divinum  ecclesiae  Conditorem  adscendit.  Cf.  art.  5.  Deinde 
haeretici  et  schismatici  humanam  ecclesiae  Romanae  originem 
adhuc  probare  nequiverunt. 

2°  Membra  sancta  hominesque  clarissimae  virtutis  in  eccle- 


l)  Cf  Gueranger,  Vannie  liturgique;  N.  Gihr,  Das  heilige  Mpss- 
opfer  (S.  Missae  eacrificium);  Thalhofer,  Handbuch  der  katholischen 
Liturgik. 

sia  Romana  non  defecerunt,  vernm  etiam  abundarunt.  Sum- 
morum  Pontijicum  terlia  fere  pars  martyrio  aut  heroica  con- 
fessorum  virtute  claruerunt,  inter  quos  Clernens  I.,  Leo  Magnus, 
Gregorius  Magnus,  Nicolaus  I.,  Gregorius  VII.,  Innocentius  III., 
Pius  V.  Praeterea  conf  ssorum,  martyrum,  virginum  maximus 
numerus,  in  quorum  numero  recensentur  illustrissimi  principes: 
Ludovicus  IX.,  Eduardus,  Stephanus,  Henricus,  imperator,  Cune- 
gonda,  Elisabeth;  episcopi:  Ignatius  Antiochenus,  Irenaeus, 
Athanasius,  Chrysostomus,  Martinus  Turonensis,  Bonifacius, 
Cyrillus  et  Methodius,  Anselmus,  Bonaventura,  Antoninus  Flo- 
rentinus,  Carolus  Borromaeus,  Franciscus  Salesius,  Alphonsus 
de  Ligorio;  sacardotes:  Hieronymus,  Beruardus,  Thomas  Aqui- 
nas,  Vincentius  Ferrerius,  Franciscus  Xaverius,  Philippus  Nerius, 
Vincentius  a  Paulo;  virgines:  Caecilia,  Agnes,  Clara,  Catharina 
Senensis,  Theresia,  Angela  Mericia;  martyrum  fortitudine,  ab 
iis,  qui  in  catacumbis  olim  depositi  sunt  usque  ad  eos,  qui 
Japonensium  et  Sinensium  furore  heroes  invicti  exstiterunt, 
Romana  ecclesia  nobilitari  non  desiit.  Quorum  omnium  heroica 
sanctitas  partim  veracissimis  historiae  monumentis  consignata 
est,  partim  canonizationum  processibus  diligenter  exquisita. 
Atque  ne  longum  sit,  Romana  sunt  Bollandiana  volumina. 

3°  Sancta  instituta  et  virtutum  exercitationes,  quae  quidem 
omnia  et  singula  recensere  nihil  attinet;  pauca  tamen  memo- 
rabo.  Primn,  ordines  et  congregationes  religiosae,  quorum  fun- 
datores  plerique  inter  sanctos  rite  relati  sunt,  velut  S.  Bene- 
dictus,  S.  Franciscus  de  Assisi,  S.  Dominicus,  S.  Ignatius  de 
Loyola,  S.  Alphonsus  de  Ligorio;  ex  quibus  innumeri  viri  et 
mulieres  prodierunt,  sanctitate,  caritatis  operibus,  martyrio, 
tam  in  Europa  quam  in  maximis  missionum  periculis,  hodie 
etiam  conspicui;  verbi  causa,  solus  S.  Vincentius  a  Paulo  vir- 
ginum  millia  excitavit,  quae  corpora  animasque  Deo  et  pro- 
ximis  addicerent.  Secundo,  confraternitates,  quae  pro  adorandis 
Christi  mysteriis  etc.  institutae  ad  fovendam  fidelium  devotio- 
nem  aptissimae  sunt,  puta,  societas  adorationis  S.S.  Eucha- 
ristiae,  S.S.  Cordis  Jesu,  sacratissimi  Rosarii.  Tertio,  lex 
vitae  caelibis  pro  clero  Latino.  Quarto,  praxis  orandi,  quae 
festis  diebus  anniversariis,  ordinata  piarum  exercitationum  fer- 

tilitate,  cultu  sanctorum,  potissimum  B.  Mariae  Virginis,  com- 
memoratione  passionis  Dominicae,  lege  horarum  canonicarum, 
institutis  ordinibus  contemplativis,  etc.  diu  noctuque  accenditur. 
Quinto,  praxis  jejunandi,  quam  catholici  non  pauci  convenien- 
ter,  religiosi  Carthusiani,  Trappistae  etc.  austere  conservant. 
Sexto,  praxis  confessionis  et  S.  Communionis,  qua  millia  fidelium 
peccata  turpissima  vicerunt  aut  magnam  conscientiae  puritatem 
custodierunt.  Septimo^  cultus  consiliorum  evangelicorum  et  vitae 
asceticae,  quo  factum  est,  ut  ecclesia  Romana  librorum  asceti- 
corum  florem  tulerit,  in  quibus  S.  Cypriani  De  habitu  virgi- 
nnm;  Chrysostomi  De  compunctione;  Ambrosii  De  virginibus; 
Augustini  Soliloquia;  Cassiani  Collationes;  Isidori  De  contemtu 
mundi;  Bernardi  De  diligendo  Deo;  quibus  addenda  sunt  opera 
ascetica  S.  Bonaventuiw,  Tauleri,  Henrici  Susonis,  Thomae 
a  Kempis  De  imitatione  Christi,  opera  S.  Catharinae  Senensis, 
Ludovici  Granatensis,  S.  Theresiae,  S.  Iguatii  Exercitia  spiri- 
tualia,  etc.  Octavo,  id  etiam  maxinii  momenti  est,  quod  auctori- 
tatis  principium  in  ecclesia  Romana  fidei  humilitatem  gignit 
atque  nutrit. 

d)  Miracula.  Gratiam  miraculorum  perseverasse  in  eccle- 
sia  Romana,  fidem  faciunt  1°  testes  fide  digni;  2°  disquisitio 
ecclesiae  severa.  Miraculorum  igitur  charisma  ecclesiae  Ro- 
manae  competit.     Prob.  antec. 

1°  Testes  fide  digni  sunt  S.  Irenaeus,  Adv.  haer.  II. 
32.  et  36.;  S.  Ambrosius,  Sermo  in  translatione  reliquiarum 
S.  Gervasii  et  Protasii;  S.  Augustinus,  Confess.  IX.  17.;  De 
civitate  Dei,  XXII.  8.  Similiter  per  aetates  subsequentes  testes 
de  visu  aut  de  auditu,  iique  graves,  plurimorum  miraculorum 
veritatem  et  naturam  comprobarunt;  sunt  enim  miracula  cer- 
tissima,  quae  a  S.  Bernardo,  Dominico,  Francisco  de  Assisi, 
Francisco  Xaverio  patrata  leguntur.  Quod  collectis  documentis, 
perpensis  etiam  factis  diligentius ,  abunde  confirmant  tam 
Bollandianorum  volumina,  quam  opus  a  Benedicto  XIV.  elu- 
cubratum  De  servorum  Dei  beatificatione  et  beatorum  canoni- 
zatione.  Quin  etiam  pagani  Christianos  ob  miracula  patrata 
„magicosu  appellarunt.  Cf.  Origenes,  Contra  Celsum,  I.  1.; 
Lucanus,  Pharsal.  V.  3.;  Suetonius,  In  Neron.  cap.  XVI.  etc. 

2°  Disquisitio  ecclesiae  severa,  Examinantur  enim  canoni- 
zandorum  scripta,  mores,  miracula  et  a  cardinalibus  pluribus 
et  ab  aliis  plurimis  viris  prudentibus,  ex  quibus  Sacra  Rituum 
Congregatio  constat;  de  factorum  veritate  juridice,  adhibitis 
multis  testibus  fide  dignis,  diu  multumque  in  utramque  par- 
tem  inquiritur;  cum  de  miraculo  sanationis  sermo  est,  ad- 
sci8cuntur  a  causae  postulatoribus  medici  iique  omnes,  qui 
curam  aegroti  susceperunt;  adjiciuntur  alii  medici  doctrina 
praestantes,  ut  rem  inquisitam  iterum  expendant,  etc,  qui 
omnes  et  singuli  nonnisi  interposito  jurisjurandi  sacramento 
suam  possunt  aperire  sententiam.  Cf.  egregium  monumentum 
De  servorum  Dei  beatijicatione  et  beatorum  canonizatione ; 
Moiguo,  Le  miracle  au  tribunal  de  la  science;  Perrone,  De 
loc.  theol  p.  I.  n.  236.,  et  specimen  diligentissimae  inqui- 
sitioDis  de  miraculis,  Hist.-pol.  Bl.y  B.  XXXI.  p.  158. 

Arg.  II.  Sanctitas  illi  ecclesiae  competit,  quae  speciali  Dei 
providentia  ad  bonum  divinum  ordinatur.  Haec  autem  ordi- 
natio  in  ecclesia  Romana  eminet.  Ergo  ecclesia  Romana 
sancta  est.  Probatur  minor  nonnullis  factis  historicis  valde 
manifestis. 

a)  Mundi  conversio  ad  Christum  solius  fere  ecclesiae  Ro- 
manae  opera  perfecta  est.     Cf.  infra  art.  4. 

b)  Ecclesia  Romana  Christiani  nominis  per  omnes  aetates 
strenuus  defensor  esse  non  d^siit.  Defendit  enim  fidem  in 
unum  Deum  contra  Caesares;  Christi  divinitatem  contra  Arium; 
justitiam,  castimoniam,  humanitatem  contra  barbaros;  ecclesiae 
libertatem  contra  principes  potentissimos,  ut  S.  Martinus  I. 
(t  654)  et  Pontifices  complures  contra  Byzantinismum;  S.  Gre- 
gorius  VII.  contra  Henricum  IV. ;  S.  Innocentius  III.  ejusque 
Buccessores  contra  Fredericura  II.,  imperatorem;  Pius  VII.  contra 
Napoleonem;  sanctitatem  denique  et  perpetuitatem  matrimonii 
contra  haeresin  protestantium  de  divortiis  et  repudiis,  necnon 
contra  principum  inconstantiam.  „Quam  ad  rem  —  ait  Leo  XIH. 
—  omnis  admirabitur  posteritas  invicti  anirai  documenta  a 
Nicolao  I.  edita  adversus  Lotharium,  ab  Urbano  II.  et  Pa- 
schali  II.  adversus  Philippum  I.  regem  Galliarum;  a  Caele- 
stino  III.   et  Innocentio  III.  adversus  Philippum  II.  principem 


216     Quaestio  VII.    De  ecclesia,  cui  sanctitatis,  etc.  notae  competant. 

Galliarum;  a  Clemente  VII.  et  Paulo  III.  adversus  Henri- 
cum  VIII.;  denique  a  Pio  VII.  sanctissimo  forlissimoque  Pon- 
tifice  adversus  Napoleonem  L,  secundis  rebus  et  magnitudine 
imperii  exultantem."  Encycl.  Arcanum  divinae  sapientiae  con- 
silium.  —  Atque  etiam  hoc  saeculo  XIX.  ecclesia  Romana 
religionis  Christianae  incolumitatem  contra  errores  quoscunque 
tam  digne  fermeque  tuetur,  ut  cuncta  splendore  superans  velut 
lumen  in  caelo  splendeat. 

c)  Perennis  vitalitas.  Nam  adversus  eam  tot  saeculorum 
decursu  nec  hostilis  politica,  neqne  philosophia  falsa,  neque 
populorum  clades,  neque  haereses  aut  ipsorum  fidelium  defe- 
ctiones  praevaluerunt;  atque  damna,  ipsi  furenter  illata,  mira- 
biliter  resarcit  et,  morum  etiam  corruptela  fideles  multos  in- 
vadente,  interna  virtute  perpetuo,  ut  ita  dicam,  renascitur. 

Objeotionee. 

Obj.  I.  Quidquid  homines  a  Christo  avertit,  sanctum  dici 
nequit.  Jam  vero  multa  Romana  dogmata  homines  a  Christo 
avertunt.  Igitur  ratione  doctrinae  sanctitas  Romana  deficit.  Prob. 
minor.  Missae  sacrificium  eo  spectat,  ut  meritorum  Christi 
sufficientia  negetur:  cultus  Deiparae  animos  a  Christo,  Redem- 
ptore  nostro,  abstrahit;  confessio  sacramentalis  et  indulgentiae 
mores  depravant;  doctrina  de  sacramentis,  ex  opere  operato 
sanctificantibus ,  efficit,  ut  vita  Christiana  res  mere  exterior 
esse  credatur. 

Resp.  Concessa  majori,  minorem  dist:  ecclesiae  Romanae 
dogmata  a  Christo  avertunt,  in  se,  nego;  ab  adversariis  depra- 
vata,  conc.     Jam  ad  singnla. 

a)  Missae  sacrificium  Christi  sufficientiam  excludit,  dist.: 
si  diversum  esset  a  crucis  sacrificio,  quantum  ad  substantiam 
et  pretium,  conc;  quantum  ad  modum  tantum  et  applicationem 
pretii,  nego.  Haec  in  conc.  Trid.  Sess.  XXII.  cap.  II.:  „Una 
enim  eademque  est  hostia,  idem  nunc  offerens  sacerdotum 
ministerio  ,  qui  seipsum  tunc  in  cruce  obtulit ,  sola  offerendi 
ratione  diversa."  Item  1.  c.  cap.  1.  dicitur  Christus  sponsae 
snae  ecclesiae  visibile  sacrificium  reliquisse,  „quo  cruentum 
illud    semel   in   cruce   peragendum   repraesentaretur ,    ejusque 

memoria  in  finem  usque  saeculi  permaneret;  atque  illius  salu- 
taris  virtus  in  remissioncm  eorum ,  quae  a  nobis  quotidic 
commitluntur ,  peccatorum  appUcaretur^.  Cf.  S.  Thom.  III. 
quaest.  LXXXIII,  art.  1.  et  2.  Jam  vero,  nihil  obstat,  quo- 
minus  c.a  ratione  Christus  sit  nsemper  vicens  ad  interpellandum 
pro  nobis."     Hebr.  VII.  26. 

b)  Quod  colenda  Deipara  homines  a  Christo  abstrahi 
dicuntur,  dist.:  cultu  inordinato,  ccnc;  cultu  ordinato,  nego. 
Colendae  B.  Mariae  praecipuum  motivum  est  dignitas  matris 
Dei;  ex  quo  intelligitur,  ad  Christum  referri,  quidquid  honoris 
Deiparae  tribuitur.  Res  etiam  docuit,  Christum  ab  iis  maxime 
diligi,  qui  matrem  Ejus  sincere  venerantur,  velut  a  S.  Bernardo, 
ab  Angelico.  Cf.  S.  Thom.  I.  q.  XXVI.  art.  6.;  ln  Sent.  I. 
dist.  XLIV.  q.  I.  art.  3.  ad  4. 

c)  Quod  confessio  mores  depravare  dicitur,  pariter  dist.: 
confessio  juxta  fidem  catholicam,  nego;  juxta  somnia  protestan- 
tium,  conc.  Protestantes  falso  contendunt,  in  ecclesia  catholica 
rei  non  contriti  delicta  vi  solius  confessionis  exterioris  deleri. 
Docet  enim  concilium  Tridentinum,  Sess.  XIV.  cap.  IV.:  „Con- 
tritio,  quae  primum  locum  inter  dictos  poenitentis  actus  habet, 
auimi  dolor  ac  detestatio  est  de  peccato  commisso,  cum  pro- 
posito  non  peccandi  de  caetero.  Fuit  autem  quovis  tempore 
ad  impetrandam  veniam  peccatorum  hic  contritionis  motus  neces- 
sarius."  Hujus  vero  confessionis  utilitas  est  maxima.  Ad  rem 
Origenes  (f  c.  230):  „qui  peccaverunt,  si  quidem  occultant  et 
retinent  intra  se  peccatum  intrinsecus  urgentur  et  propemodum 
suffncantur  a  phlegmate  vel  humore  peccati.  Si  autem  ipse 
sui  accusator  fiat,  dum  accusat  semetipsum  et  confitetur,  simul 
evomit  et  delictum  atque  omnem  morbi  digerit  causam." 
Hom.  2.  in  psalm.  XXXVil.  Quod  idem  millia  millium  catholi- 
corum  tam  sacerdotum  quam  laicorum  confirmant.1) 


l)  Voltaire  ait:  rLes  enneraia  de  l'Eglise  Romaine ,  qui  se  sont 
eleves  contre  une  institulion  si  salutaire  (confessio  auricularis)  sem- 
blent  avoir  ote  aux  horames  le  plus  grand  frein  qu'on  peut  mettre  a 
leurs  crimes  secrets."  Annales  de  VEmpire,  t.  1.  —  Marmontel:  „11 
n'existe  pas  de  meilleur  moyen  pour  maintenir  la  jeunesse  dans  la 
purete  des  moeurs  que  la  confession  de  tous  les  mois."  Mdmoires,  I.  J. 

d)  Similiter  ad  ea,  quae  de  indulgentiis  objiciuntur,  re- 
spondendum  videtur.  Adversarii  scilicet,  ut  ecclesiam  Roma- 
nam  in  summam  invidiam  apud  omnes  inducant,  indulgentiarum 
genus  nescio  quod  inveneruut,  ut  non  contritorum  crimina  et 
praeterita  et  futura  condonarentur.  At  omnium  theologorum 
et  documentorum  testimonio  constat,  peccatorum  tantum  sensu 
latiori ,  id  est ;  poenarum  indulgentiam  sincere  ad  Deum 
conversis,  et  expiata  peccatorum  mortiferorum  labe,  concedi. 
Quare  S.  Thomas  Quodlibeto  IL  art.  16.  de  crucesignatis 
ait:  „Ad  hoc  ergo  quod  indulgentia  alicui  valeat ....  requi- 
ritur,  ut  sit  in  statu  caritatis  ille,  qui  indulgentiam  per- 
cipere  vult." 

e)  Quod  doctrina  de  opere  operato  vitam  Christianam  ad 
externam  mere  sanctitatem  redigit,  dist.:  doctrina  conficta, 
conc;  doctrina  vera,  nego.  Opus  operatum  est  sacramentorum 
vis,  qua  ex  meritis  et  institutione  Christi  gratiam  instrumenta- 
liter  efficiunt;  requiritur  autem  in  suscipientibus,  tanquam 
conditio  sine  qua  non,  ut  obicem  gratiae  non  ponant.  Horrent 
heterodoxi  „fanaticam"  operis  operati  opinionem  et  vim,  ut 
ajunt,  magicam.  At  supernaturale  inter  et  magicum  quid 
intersit,  haud  considerant;  neque  fanatica  dicenda  est  opinio, 
quae  suscipientium  dispositionem  requiri  affirmat,  sed  eam 
dispositionem  causam  efficientem  gratiae  esse,  negat. 

Obj.  II.  Saepe  ecclesia  Romana  in  morum  perversita- 
tem  lapsa  est.  Ergo  ratione  membrorum  sancta  dici  nequit. 
Antec  innumeris  exemplis  probatur.  Etenim  Alexandrum  VI. 
et  alios  Romanos  Pontifices  moribus  corruptos  fuisse  constat; 
clerus  ineunte  saeculo  XVI.  ab  evangelio  deflexerat;  ordines 
religiosi  conditoribus  suis  haud  digni  fuerunt;  laici  vitiis 
imbuti  sunt. 

Resp.  a)  Generaliter.  Dist.  antec:  Saepe  hujusmodi  per- 
versitas  visa  est  in  multis  ecclesiae  membris,  conc;  in  ipsa 
ecclesia,  nego.  Nihil  huic  thesi  nostrae  adversatur,  quod 
peccatores  in  ecclesia  Romana  reperiuntur  ;•  in  hoc  enim 
agro,  docente  Christo,  zizania  et  triticum  usque  ad  mes- 
sem  crescunt  (Matth.  XIII.  30.).  At  tria  haec  consideranda 
videntur:  1°  mores  non  vi  doctrinae  catholicae,  sed  ea  prorsus 

repugnante,  corrupti  sunt;  2°  vel  in  maxima  temporum  in- 
vidia  praestantissimarum  fuerunt  exempla  virtutum  multo- 
rumque  corda  munda  vitiis;  3°  ecclesiae  vitalitas  nova  semper 
suis  membris  paravit  auxilia,  quibus  temporum  iniquitatem 
superavit. 

b)  SingiUatim.  1°  Quod  de  Romano  Pontifice  asserunt, 
dist.:  Pontifices  paucissimi  mali  fuerunt,  transeat;  plures,  nego. 
Concedamus,  Alexandrum  VI.  gravius  in  vitia  corruisse.  Sed 
tamen ,  eo  concesso ,  sanctitas  ecclesiae  Romanae  non  ex- 
stinguitur.  Primo,  Pontifices  etiam  illi,  qui  pessimi  fuisse 
feruntur,  doctrinae  sanctitatem  servarunt  incolumem;  secundo, 
paucis  exceptis  Pontifices  Romani  probatissimi  fuerunt  et  in 
plurimis  tam  magna  eluxit  vitae  integritas,  ut  Sedes  Apostolica 
omnes  inter  familias  regias  sanctitate  longe  praestet;  tertio, 
ex  ipsis  protestautibus  nonnulli  viri,  veritatis  cupidiores  quam 
improperii,  accusationes,  in  Romanos  Pontifices  factitatas,  docu- 
mentis  certissimis  redarguerunt.  Cf.  Voigt,  Gregorius  VII.; 
Fred.  Hurter,  Innocentius  111.  etc. 

2°  Quod  de  clero,  religiosis  ordinibus  et  laicis  dicunt, 
dist,:  in  illis  non  conspicitur  sanctitas  absolute,  conc;  relative, 
nego.  Ecclesiae  Conditor  malos  etiam  in  ecclesia  futuros  esse 
praedixit;  neque  is  est  status  cleri,  ut  in  eo  vitae  genere  nihil 
possit  esse  imperfectum. 

Nihilo  setius  ecclesia  Romana  sanctitate  membrorum 
relative  fulgere  non  desiit.  1°  ln  ea  heroica  innocentiae  tum 
poenitentiae  exempla  nunquam  non  cernuntur;  2°  in  durissimis 
temporibus  ecclesia  Romana  propria  vitalitate  tantum  semper 
effecit,  ut  disciplinam  labentem  salutari  morum  reformatione 
suppleret.  Ejusmodi  reformatores  juxta  cor  Dei  se  praebuerunt 
S.  Benedictus,  S.  Gregorius  VII. ,  S  Bernardus ,  S.  S.  Fran- 
ciscus  et  Dominicus,  et  erupto  Luthero  S.  Ignatius,  S.  Franciscus 
Salesius,  S.  Carolus  Borromaeus,  S.  Pius  V.  etc.1) 


')  De  clero  Remusat:  „sans  doute  les  pretres  sont  des  hommes, 
et  ne  sont  pas  tous  des  saints;  mais  beaucoup  ont  ete  des  saints,  et 
la  plupart  ont  ete  parmi  ces  hommes  au  ncmbre  des  meilleurs."  Rev. 
des  deux  mondcs,  t.  LXIV.,  Nov, 

Obj.  III.  Nationes  catholicae  vulgo  protestanticis  nationibus 
honestate  inferiores  sunt.  Ergo  sanctitas  ecclesiae  Komanae 
nota  dici  non  potest.  Patet  antec,  ex  eo  quod  Borussia 
v.  g.  et  Anglia  moribus  Galliae,  Hispaniae,  Italiae  antecellunt. 

Resp.  Dist.  antec. :  nationes  catbolicae  protestanticis 
honestate  inferiores  sunt,  in  quantum  fidem  catholicam  de- 
serunt,  transeat;   in  quantum  fidem  catbolicam  retinent,    nego. 

Falsa  veris  intcruiiscent,  qui  haec  nobis  objiciunt.  Quam- 
obrem  facta  nonnulla,  quae  manifesta  sunt,  hoc  loco  com- 
plectar.  1°  Copiae,  incrementa  bonorum  materialium  et  disci- 
plina  militaris  causis  pluribus  connectuntur;  nec  fas  est,  ejus- 
modi  bonis  sanctitatem  Christianam  metiri.  2°  Adversarii 
minime  probant,  in  regnis,  quae  ab  iis  dicuntur  acatholica, 
plus  pro  Deo  et  ex  dilectione  Jesu  Christi  patrari  ab  acatho- 
licis,  quam  in  catholicis  regnis  ab  iis,  qui  Jidem  catholicam 
8ervarunt.  3°  In  regnis  catholicorum  mores  labentes  labenti 
Jidei  respondent.  4°  In  regnis  catholicorum,  plurimis  annis 
sub  dominatu  societatum  clandestinarura  depressae,  cultus  Dei 
et  virtutis  Christianae  ac  superoaturalis  indicia  plurima  efful- 
gent.  5°  Inter  acatholicos  religio  torpet;  nulla  spectantur  pro 
Deo  heroica  sacrificia;  nec  ullo  modo  apparet,  in  illis  regnis 
non  late  fundi  scelera.  6°  Inter  acatholicos  principia  pes- 
sima  sparguntur;  ecclesia  Romana  habet  principia  sanctijica 
et  vim  ea  servandi  in  maxima  temporum  calamilate.1)  Cf. 
Leouis  XIII.  encyclicas,  nominatim  encycl.  Sapientiae  christianae. 


l>  Cura  plane  compertum  sit,  disquisitionem  completam  qunestio- 
num,  quas  agitaviraus,  ad  alios  libros  pertinere,  consulantur  Balmes, 
Le  protestantismp.  compare  au  catholicisme;  Lacordaire,  ConfirencQS, 
annees  1844-1845;  Ravignan,  Conferences,  passim;  etc.  Nulla  tamen 
ratione,  si  quandoque  unius  alteriusve  populi  conspicitur  labes,  hoc 
Pii  IX.  obliviscimur:  „summopere  dolendum,  quod  certum  non  est, 
hanc  vel  illam  nationem  pretiosissimum  divinae  no«trae  fidei  religionis- 
que  thesaurum  semper  esse  servaturam.   Encycl.  Non  semel,  29.  Oct.  Ib66. 

ARTICULUS  IV. 
Utrum  ecclesia  Romana  sit  catholica. 

I.  Adversarii.  Diversa  nomina  nobis  imponere  baeretici 
consueverunt;  at  vetustissimum  catholici  nomen  (cf.  Ignat.  M. 
Ad  Smym.  VIII.)  ecclesiae  Romanae  nemo  unquam  eripuit. 
„Velint  nolint  enim  —  ait  S.  Augustinus  —  ipsi  quoque 
haeretici,  et  schismatum  alumni,  quando  non  cum  suis,  sed 
cum  extraneis  loquuntur,  catholicam  nihil  aliud  quam  catholicam 
vocant.  Non  enim  possunt  intelligi ,  nisi  hoc  eam  nomine 
discernant,  quo  ab  universo  orbe  nuncupatur."  De  vera  reli- 
gione,  c.  VII.;  cf.  Contra  Epist.  Manich.  quam  vocant  funda- 
ment.  c.  IV. 

Thesis:   Ecclesia  Romana  est  catholica. 

Argumenta. 

Arg.  I.  Catholicum  est,  quod  est  ubique  unum.  Atqui 
ecclesia  Romana  est  ubique  una.  Ergo  est  catholica.  Prob. 
minor.     * 

Est  una,  prout  antea  probavimus.  Est  ubique ,  moraliter 
quidem,  non  pbysice.  Namque  1°  a  principio  ferme  praedi- 
cationis  in  omnibus  mundi  cogniti  partibus,  quae  adiri  poterant, 
fideles  Christo  genuit  et  nostra  aetate  in  quinque  mundi  partes 
sonus  ejus  exivit;  2°  tam  numerosa  est,  ut  eam  vere,  etsi 
moraliter,  in  terris  fundatam,  non  tantum  huc  illuc  dispersam 
esse  videamus. 

Arg.  II.  Catholicitas  respondet  mandato  Christi,  dicentis: 
Euntes  ergo  docete  omnes  gentes.  Matth.  XXVIII.  19.  Jam 
vero  mandatum  illud  in  ecclesia  Romana  egregie  adimpletur, 
Ita  ecclesia  Romana  optimo  jure  nominatur  catholica. 

a)  Ecclesia  Romana,  persecutionibus  saepissime  turbata, 
in  dies  magis  dilatata  est  omnesque  sectas  numero  longe 
superavit. 

b)  Ecclesia  Romana  Europam  universam  ante  rebellionem 

Lutherianam  ad  fidem  et  vitam  Christianam  adduxit;  iu  aliis 
autem  mundi  partibus  sola  pondus  diei,  et  aestus  portavit,  et  fere 
sola  in  asperis  gentilium  barbarorumque  terris  viam  Domini 
paravit. 

c)  Ecclesia  Romana  sola  gloriari  potest  eximiis  evangelii 
praeconibus  permirisque  praedicationis  fructibus ,  quales  in 
vita  S.  Vincentii  Ferrerii,  S.  Ludovici  Bertrandi,  S.  Francisci 
Xaverii,  beati  Joannis  de  Britto  admiramur.  Catholicitatis 
monumenta  sunt  Propaganda  Romana;  institutum,  quod  dicitur 
La  propagation  de  la  foi  in  Gallia,  etc.  Libelli,  qui  inscribuntur 
Annales  de  la  propagation  de  la  foi  seu  Annales  propagandae 
fidei,  et  vitae  virorum  apostolicorum  confirmant,  ecclesiam  Roma- 
nam  altricem  esse  fidei  in  universo  mundo.1)  Haec  igitur 
ecclesia  Christi  est,  quoniam  illic  mandavit  Dominus  bene- 
dictionem  et  vitam  usque  in  saeculum.     Ps.  CXXXII. 

Objeotiones. 

Obj.  1.  Aliquot  gentes  sunt,  quae  ecclesiam  Romanam 
non  nisi  post  rpulta  saecula  cognoverunt.  Ergo  ecclesia  Ro- 
mana  semper  catholica  non  fuit. 

Resp.  Dist.  antec:  ejusmodi  gentes  aliquot  sunt  mundi 
incogniti,  transeat;  mundi  coguiti,  subdist.:  et  id  probat  non 
fuisse  catholicitatem  metaphysicam,  conc;  moralem,  nego. 

Ecclesiae  Conditor  evangelii  praecones  non  regionum 
detectores,  sed  regionum  detectarum  praedicatores  constituit. 
Quapropter  catholicitati  non  repugnat,  quod  ante  Columbum 
Americanis  evangelium  minime  praedicatum  est.  Sed  per 
regiones  cognitas  ecclesia  locum  tentorii  sui  (Is.  LIV.  2.) 
dilatare  non  destitit.  Et  si  Tertullianus  suo  jam  tempore  de 
Christo  affirmare  non  dubitavit:  ubique  regnat,  ubique  adoratur 
(Adv.  Jud.  cap.  VII.) ,  profecto  hodierna  ecclesia  numero 
atque  extensione  tantum  valet,  ut  moraliter  nullis  regionum 
finibus  contineatur. 

Obj.  II.  Praedicandi  charisma  non  est  ecclesiae  Romanae 
proprium.     Ergo  intima  catholicitatis  causa  ex  eo  probari  non 


')  Cf.  Marshall,  Les  missions  chr&iennes,  t.  II.  chap  XI.  RfcumJ. 

potest.  Probatur  antec.  a)  Missionarii  protestantium  lucem 
evangelicam  ubique  terrarum  diffundunt;  b)  vastum  Russorum 
imperium  a  Photianis  Christi  fidem  didicit. 

Eesp.  Dist.  antec:  Praedicandi  charisma  non  est  eccle- 
siae  Romanae  proprium,  materialiter ,  conc;  formaliter ,  ne.go. 
Distinctio  patet  ex  iis,  quae  supra  discussimus.  Ad  proba- 
tiones  autem  respondeo. 

a)  Quod  de  protestantibus  asseritur,  nego.  Quidquid  enim 
protestantium  missionarii  societatesque  biblicae  perficere  sata- 
gunt,  unitas  ipsis  deest,  qua  sublata,  catholicitas  ne  cogitari 
quidem  potest.  Jam  silentio  praetereo,  quae  de  missionum 
sterilitate,  deque  apostolorum  protestantium  qualitate  dicta  sunt. 

b)  Quod  de  Russorum  conversione  perhibetur,  pariter  nego. 
Namque  maxima  Russorum  pars  ad  fidem  Christianam  eruditi 
sunt  anno  857 — 1015,  praesertim  Wolodimiro  regnante  (980 
— 1015),  quo  tempore  unio  Russorum  cum  Sede  Romana  dis- 
rupta  non  erat. l)  Praeterea  praedicandi  charisma  non  ideo 
conspicitur,  quod  opiniones  in  unum  alterumve  regnum  spar- 
guntur;  Russorum  autem  ecclesia  extra  Russiam  nulla  est, 
ac  intra  flagello  et  corruptela  propagatur.  Constat  enim  inter 
omnes,  ab  anno  1772  praecipuos  evangelii  praecones  fuisse 
Catharinam  II.,  Nicolaum  et  Alexandrum  II.,  quorum  Siemaszko 
et  Popiel  mercenarii  fuerunt. 

Dices.  Romanum  excludit  catholicum,  quia  catholicitas 
vocabulo  Romani  restringitur. 

Resp.  Dist.:  Romanum  catholicitatem  explicat,  conc;  re- 
stringit,  nego.  Revera  catholicum  dicitur,  quod  est  ubigue 
unum;  ad  catholicitatem  igitur,  perinde  atque  in  circulo,  cen- 
trum  et  circumferentia  requiritur.  Romanum  autem  unitatis 
centrum,  catholicum  latum  ecclesiae  ambitum  designat.  Est 
igitur  Romano  -  catholicum  ipsissimae  catholicitatis  expi  essio 
magis  exjplicita  et  apprime  vera. 


')  Cf.  Pelesz,  Geschichte  der  Union  der  ruthenischen  Kirche  mit 
Rom}  B.  I.  S.  33—182.  —  Goloubinski,  acatholicus  in  Hist.  eccl.  Rus- 
sicae,  cap.  VII.  fatetur,  separationem  ab  ecclesia  Romana  non  factam 
esse  ante  annum  1051 

ARTICULUS  V. 
Utrum  ecclesia  Romana  sit  apostolica. 

I.  Adversarii  nihil  antiquius  habent,  quam  ut  ecclesiae 
Romanae  apostolicitatem  explodant:  quin  etiam  complures 
verum  catholicitatls  conceptnm  amiserunt.  Videndum  est  ergo, 
utrum  ecclesia  Romana  ea,  quam  ante  exposuimus,  apostoli- 
citate  insignita  sit.  Dogmatici  singulorum  dogmatum  originem 
apostolicam  veterum  testimoniis  confirmant;  nobis  autera  qui- 
bnsdam  factis  publicis  ac  manifestis  generatim  probandum  est, 
apostolos,  Christi  nuntios,  ecclesiae  Romanae  fuisse  auctores. 
Ad  ecclesiam  autem  Romanam  pertinent  quicunque  in  radice 
cum  Petri  cathedra  manserunt.  Protestantes  (Luther,  Calvin) 
et  increduli  (Renan,  Reville  etc.)  religionis  Christianae  origines 
et  ecclesiam  Romanam  valde  inter  se  dissimiles  esse  contendunt. 

Thesis '.    Ecclesia  Romana  est  apostolica. 

Argumenta. 

Arg.  I.  Ad  apostolicitatem  requiritur  a)  successio  publica, 
legitima,  non  interrupta;  b)  in  identitate  doctrinae,  sacramen- 
torum  et  regiminis.  Et  haec  omnia  in  ecclesia  Romana  repe- 
riuntur.     Ergo  ecclesia  Romana  est  apostolica.     Prob.  min. 

a)  Successio  publicay  legitima,  non  interrupta  liquet  ex 
facto  publico  Romanorum  Pontificum  beato  Petro  in  Sede  Ro- 
mana  succedentium.  Id  quod  inferius,  de  primatu  Romano 
tractantes,  argumentis  ostendimus.  Unum  idemque  S.  Augu- 
stinus  nos  admonet,  dicens:  „Tenet  me  in  ecclesia,  ab  ipsa 
sede  Petri  Apostoli,  cui  pascendas  oves  suas  Dominus  com- 
mendavit,  usque  ad  praesentem  episcopatum,  successio  sacer- 
dotum."     Contra  Epist.  fundam.  cap.  IV. 

b)  ldentitas  doctrinae,  sacramentorum  et  regiminis  servatur 
ab  iis,  qui  apostolis  legitime  succedunt;  sicut  ex  hierarchiae 
institutione  patet.  Atqui  sola  Romana  ecclesia  hujusmodi  suc- 
cessionem  documentis  confirmare  potest.    Ergo  in  ea  „semper 

ab  his,  qui  sunt  undique,  conservata  est  ea  quae  est  ab  Apo- 
stolis  traditio"  (Irenaeus,  Adv.  haer.,  lib.  III.  c.  3.). 

Arg.  II.  Ex  praescriptione  Cum  ecclesia  Christum  aucto- 
rem  apostolosquc  propagatores  habuerit,  hoc  Tertulliani  ratum 
est:  ld  verum  quod  prius.  Atqui  ecclesia  Romana  quibus- 
cunque  Christianorum  coetibus  est  anterior.  Ergo  est  aposto- 
lica.     Prob.  min. 

a)  Generatim  de  successione.  Nullum  unquam  probari  potuit 
ecclesiae  Romanae  recentius  apostolica  aetate  initium:  sed  ceteri 
coetus  omnes  ab  ea  secesserunt.  „Haereses  omnes  —  S.  Augu- 
stinus  ait  —  de  illa  exierunt"  (Serm,  1,  de  Symb.  ad  Catech. 
VI.  15.);  scbismatici  autem  ^aHare  conira  altare"  (S.  Opt. 
De  schismate  Donatist.  I.  7.:  II.  2.J  antiquius  et  prius  erexerunt. 

b)  Speciatim.  1°  De  identitate  doctrinae.  Nullum  assi- 
gnari  potest  tempus,  quo  ab  ecclesia  Romana  apostolica  mutata 
sit  lides.  Errores  Macedonii,  Nestorii  in  sede  Cpolitana:  Dio- 
scori,  Petri  Mongi  aliorumque  opiniones  pravae  in  sede  Alexan- 
drina;  Arianismus,  Photianismus,  Lutberanismus  notas  habent 
origines,  et  quando  praecisi  fuerint,  novimus;  ecclesiae  Romanae 
fides,  quando  mutata  fuerit,  prorsus  ignoramus.  Ergo  in  eccle- 
sia  Romana  nulla  fidei  mutatio  facta  est. 

2°  Pro  sacramentorum  identitate  idem  argumentum  prae- 
scriptionis  valet,  praesertira  cum  septem  sacramenta  Missaeque 
sacrificium  in  iis  etiara  ecclesiis  obtineant,  quae  quinto  sextove 
saeculo  ab  ecclcsia  Romana  secesserunt,  sicut  Nestoriani,  Jaco- 
bitae,  etc.  Cf.  Assemani,  Biblioth.  Orient.  t.  III.;  Renaudot,  Perpe- 
tuite  de  lafoi,  t.  IV. ;  Franzelin,  De  sacramentis  ingenere,  cap.  VI. 

3°  Idem  dici  potest  de  identitate  regiminis.  Ab  acatho- 
licis  enim  non  exbibentur  rectorum  catalogi  nisi  catalogis 
Summorum  Pontificum  et  complurium  episcoporum  catholicorum 
longe  recentiores.  —  Itaque  nposterior  nostra  res  non  est,  imo 
omnibus  prior  est;  hoc  erit  testimonium  veritatisu.  Tert.  De 
praescr.  cap.  XXXV.  Cf.  Klee,  Dogmengeschichte ;  Schwane, 
Dogmengeschichte. 

Objeotion.es, 

Obj.  I.  Priorum  saeculorum  monumenta  ecclesiam  illorum 
temporum    ab   ecclesia  Romana   valde  discrepantem    exbibent. 

De  Groot,  Summa  apologet.     I.  15 

ErgoecclesiaRomananonest  apostolica.  Prob.  antec.  Exsimplici- 
tate  ecclesiae  primitivae,  quae  a  multitudine  dogmatum  abhorret. 

Resp.  Dist  antec,  haec  discrepantia  substantialis  est. 
nego;  accidentalis,  conc. 

Adversarii  modo  immutabilitatem,  modo  mutationes  quam 
maximas  ecclesiae  Romanae  objiciunt.  Verum  immutabilis 
omnino  est  ecclesiae  substantia;  in  accidentalibus  autem  et 
quantum  ad  conclusiones  principiorum  eorumque  applicationem 
progressus  certus  ab  ipsis  catholicis  admittitur.  Ea  sola  ratione 
inter  ecclesiae  primordia  et  statum  hodiernum  aliquid  differt. 
Verum  „eadem  —  ait  Angelicus  —  est  numero  ecclesia  quae 
tunc  erat  et  quae  nunc  est;  quia  eadera  est  fides  et  eadem 
fidei  sacramenta,  eadem  auctoritas,  eadem  professio:  unde  dicit 
Apostolus  I.  Cor.  I.  13.:  Divisus  est  Christus?  Absit  .  .  .  est 
alius  status  ecclesiae  nunc  et  tunc,  non  tamen  est  alia  eccle- 
sia".    Quodl.  XIII.  art.  19.  —  Veniamus  ad  probationem  antec 

Quod  ecclesiam  primitivam  ajunt  a  multitudine  dogmatum 
abhorrere,  dist.:  dogmatum  falsorum  fratrum  conc;  dogmatum 
Christi,  nego.  Eadem  semper  fuerunt  ecclesiae  dogmata;  sed 
dubiis  emergentibus  aut  erroribus,  veritas  solemnius  declarata 
est;  scilicet  ut  ecclesia  fidelibus  consuleret,  ne  exciderent 
„a  simplicitate,  quae  est  in  Christo".     II.  Cor.  XI.  3. 

Instabis.  Veteres  ab  hierarchiae  fastu  et  Pontificum  Ro- 
manorum  dominatu  immunes  fuerunt. 

Resp.  Dist.:  Saeculis  prioribus*  non  videtur  eadem  hierar- 
chiae  ac  primatus  potestas  quantum  ad  jus,  nego;  quantum  ad 
usum  juris,  conc  In  civitatum  primordiis  non  illico  potestas 
in  omnes  usus  adhibetur,  cum  usus  pro  rerum  statu  moderaudi 
sint.  Ipsam  vero  potestatem  hierarchicam  ab  initio  in  ecclesia 
fuisse,  quaest.  III.  monstravimus.  Cf.  De  Smedt,  Lorganisation 
des  eglises  chret.  jusqu1  au  milieu  du  III6  siecle.  Revue  des 
Quest.  hist.,  Oct.  1888. 

Urgebis.  Praxis  primitiva  admodum  simplex  erat;  in  qua 
nec  Deiparae  cultum,  neque  sanctorum  invocationem,  neque 
usurn  reliquiarum  aut  alia  id  genus  fuisse  constat,  quae  eccle- 
siam  Romanam  dehonestant. 

Resp.  Dist.    Veteres  hujusmodi  cultum  ignoraverunt,  nego; 


Art.  V.    Utruro  ecclesia  Roroana  sit  apostolica.  227 

nonnullos  colendi  modos,  conc.  Veteres  nequaquam  ignorarunt 
sanctos,  aeterna  felicitate  fruentes,  esse  invocandos,  nec  ipsis 
visum  est  nefas,  corpora,  quae  templa  fuerunt  Spiritus  Sancti, 
cultu  quodam  venerari;  quod  a  dogmaticis  ubique  solide  pro- 
batum  archaeologi  monumentis  antiquissimis  confirmarunt.1) 
Aliquos  tamen  colendi  modos,  velut  associationes  sanctissimae 
Virginis,  in  prima  ecclesia  non  conspici,  nihil  sane  ambigen- 
dum  est.  Neque  idcirco  istos  modos  superstitionem  novam  et 
pravam  habemus.  Hoc  enim  veritatis  catholicae  proprium  est, 
quod  apto  tempore,  caelestis  instar  viridarii  novos  piarum 
exercitationum  fructus  efferat. 

Obj.  II.  Apostolicum  non  est,  quod  apostoli  ecclesiae 
non  tradiderunt.  At  plurimi  conciliorum  canones  et  exercita- 
tiones  piae,  quas  ecclesia  Eomana  admittit,  ab  apostolis  in 
ecclesiam  minime  translata  sunt.     Ergo. 

Resp.  Dist.  maj.:  apostolicum  non  est,  quod  apostoli  non 
tradiderunt  quantum  ad  fidem  in  se,  conc;  quantum  ad  omnes 
explicationes  et  applicationes  fidei,  nego.  Hinc  patet  respon- 
sum  ad  minorem  et  conclusionem.  Etenim  quia  plures  fidei 
veritatem  perverterunt,  „ideo  —  Angelicus  ait  —  necessaria 
fuit  temporibus  procedentibus  expiicatio  fidei  contra  insur- 
gentes  errores".  II.  II.  quaest.  I.  art.  10.  ad  1.  Neque  novae 
pietatis  exercitationes  sunt  ejusmodi,  ut  apostolicitati  contra- 
riae  haberi  debeant,  cum  unum  idemque  dogma  ratione  diversa 
in  cultu  exprimi  fas  sit,  sicut  una  caritas  Dei  diversis  formis 
externis  manifestatur. 

Instabis.  Cyrillus  Lucar,  patriarcha  Cpolitanus  ad  circiter 
annum  1625  fidei  professionem  edidit,  in  qua  haec  leguntur: 
„Graecorum  perpetuam  etconstantem  esse  doctrinam,  duo  tantum 
sacramenta,  Baptismum  et  Eucharistiam,  a  supremo  legislatore 
Christo  sancita."  Art.  15.  Ergo  ecclesiae  Romanae  sacra- 
menta  apostolica  non  sunt. 

Resp.  Cyrillus,  vir  Calvinianis  devinctus,  in  hoc  articulo 
mendacium  composuit.     Neque    enim   mendacium    non  damna- 

')  Cf.  Martigny,  Dictionnaire  des  antiq.  chret.;  F.  X.  Kraus,  Real- 
Encyklop.;  Liell,  Die  Darstellungen  der  allerseligsten  Jungfrau  auf 
den  Kunsimdlern  der  Katakomben. 

15* 

tum  est  Oriente  toto.  Georgius  Coressius  et  Gregorius  Proto- 
Syncellus  Cyrilli  fraudem  redarguerunt ;  tres  patriarcbae, 
Cyrillus  Beroensis,  patr.  Cpolitanus,  Metropbanes  Alexandrinus 
et  Tbeophanes  Hierosolymitanus,  habito  concilio  Cpoli  (1638), 
anathema  dixerunt  Cyrillo,  „credenti  non  esse . . .  ex  apostolorura 
traditione,  praxique  perpetua  septem  ecclesiae  sacramenta". 
Aliis  Orientalium  conciliis  accedentibus,  res  confecta  est. 

Obj.  III.  Fieri  potuit,  ut  insensibilibus  mutationibus  dog- 
mata  nova  formarentur.  Ergo  ecclesiae  Romanae  apostolicitas 
incerta  videtur. 

Resp.  Dist.  antec:  id  fieri  potuit  in  abstracto,  transeat; 
in  hoc  casu  concreto,  nego.  Primum  ecclesia  Romana  sensi- 
bilibus  factis  probat,  se  apostolorum  esse  legitimum  haeredem; 
jara  vero  factum  publicum  et  certum  possibilibus  ac  insensi- 
bilibus  non  destruitur.  Deinde  nuoquam  ab  ecclesia  non  evi- 
gilatum  est,  ut  omnes  traditis  starent;  quam  quidem  in  veri- 
tate  constantiam  adversarii  Romanensem  „immobilitatema 
appellare  consueverunt.  Postremo  ex  monumentis  jamdudum 
notis  aliisque  denuo  repertis,  puta  in  Catacumbis,  priorum 
saeculorum  exsurgit  imago,  quae  bodiernam  ecclesiam  tam 
vere  repraesentat,  ut  protestantes  non  pauci,  praesertim  in 
Anglia,  ad  fidem  Romanam  redire  impulsi  sint  studio  antiqui- 
tatis.  Pro  singulis  autcm  dogmatibus  ad  theologiam  positivam 
remittimus. 


Quaestio  VIII. 

De  dotibus  seu  de  indefectibilitate  et  infallibilitate 

ecclesiae. 

Ubi  vera  sit  ecclesia,  vidimus.  Venimus  ad  dotes  nobi- 
lissimas  ecclesiae,  quae  sunt  indefectibilitas,  ne  intereat,  et 
infallibilitas ,  ne  erret  in  fide  et  moribus.  Hoc  loco  decem 
quaeruntur. 

Primo.      Utrum  ecclesia  sit  indef°ctibilis. 

Secundo.     Utrum  ecclesia  in  statum  meliorem  mutanda  sit. 

Tertio.      Utrum  ecclesia  sit  infallibilis. 

Quarto.  Utmm  erclesia  docens  sit  infallibilitatis  activae 
subjectum, 

Quinto.  Utrum  infallibilitatis  objectum  sint  omnia  im- 
mediate  revelata. 

Sexto.  Utrum  infallibilitatis  objectum  sint  conclusiones 
theologicae. 

Septirao.  Utrum  infallibilitatis  objectum  sint  facta 
dogmatica. 

Octavo.  Utrum  infallibilitatis  objectum  sint  res  disci- 
plinae. 

Nono.  Utrum  infallibilitatis  objectum  sit  canonizatio 
sanctorum. 

Decimo.  Utrum  infallibilitatis  objectum  sit  approbatio 
ordinum  religiosorum. 


ARTICULUS  I. 
Utrum  ecclesia  sit  indefectibilis. 

I.  Indefectibilitatis  definitio.  Indefectibilitas  est 
ecclesiae  dos  seu  proprietas  a  Christo  donata,  qua  usque  in 
mundi  finem  talis  immutata  permanebity  qualis  a  Christo  insti- 
tuta  est.  Haec  definitio  includit:  1°  ecclesiae  exsistentiam 
nunquam  interrumpendam;  2°  essendi  identitatem  quantum  ad 
omnia,  quibus  ecclesiae  essentia  continetur;  3° perennem  ecclesiae 
visibilitatem,  siquidem  visibilitatem  ecclesiae  essentialem  esse 
probavimus.  Sed  non  excluditur:  1°  bominum  progressus  in 
credenda,  explenda,  scientifice  declaranda  Cbristi  lege;  2°  modi- 
ficationes  earum  rerum,  quas  Servator  in  particulari  determi- 
nandas  ecclesiae  suae  reliquir,  veluti  jejunii  cerla  tempora,  etc. 
lndefectibilitas  autem  a  nonnullis  etiam  perpetuitas  appellatur. 

II.  Adversariorum  sententia.  Omissa  Donatistarum 
obsoleta  sententia,  qua  catbolicitatem  ecclesiae ,  hoc  est, 
saltem  indirecte,  ecclesiam  ipsam  defecisse  perbibetur,  1°  na- 

turalistae  et  rationalistae,  si  quidpiam  immortalitatis  ecclesiae 
tribuant,  certe  non  aliam  ac  religioni  Mahometis.  Voltaire, 
David  Strausz  et  secta  massonum  tota  Christi  ecclesiam 
demolitum  iri,  nedum  prope  deletam  asseverant.  2°  Pro- 
testantes  asserunt :  a)  fieri  posse ,  ut  ecclesia  ad  tempus  aut 
in  perpetuum  errores  contra  fidem  revelatam  admittat;  qua 
falsa.opinione  directe  infallibiiitatem  attentant;  b)  contendunt, 
ecclesiam  esse  defectibilem  et  reapse  ante  Lutberum  de- 
fecisse.  Re  quidem  vera  id  absolute  non  affirmant,  „sed  dicunt 
—  Bellarminus  ait  —  id  intelligi  debere  de  ecclesia  invisi- 
bili.u  Protestantium  parum  firma  sententia  satis  aperte  a 
Calvino  declarata  videtur,  qui  Instit.  lib.  IV.  c.  II.  n.  11. 
asserir,  Deum  sua  providentia  effecisse,  ut  praeter  Baptismum 
„aliae  quoque  reliquiae  exstarent,  ne  Ecclesia  prorsus  interiret. 
Ac  quemadmodum  ita  saepe  diruuntur  aedificia  ut  fundamenta 
et  ruinae  maneant,  ita  non  passus  est  Ecclesiam  suam  ab 
Antichristo  vel  a  fundamento  subverti,  vel  solo  aequari  .  .  . 
sed  ab  ipsa  quoque  vastatione  semirutum  aedificium  superesse 
voluit".  —  Paschasius  Quesnellus  signa  maxime  sensibilia 
„senectutis  Ecclesiae"  conspicienda  esse  perhibet.  Cf.  Cle- 
mentis  VIII.  Const.  Unigenitus,  8.  Sept.  1713.  Synodus  autem 
dioecesana  Pistoriensis  contendit,  „postremis  hisce  saeculis 
sparsam  esse  generalem  obscurationem  super  veritates  gravioris 
momenti,  spectantes  ad  Religionem,  et  quae  sunt  basis  Fidei 
et  moralis  doctrinae  Jesu  Christi;"  quam  propositionem  haere- 
ticam  damnavit  Pius  VI.  per  constitutionem  Auctorem  Jidei 
28.  Aug.  1794. 

Thesis:  Ecclesia  est  indefectibilis. 

Argumenta. 

Arg.  I.  Ex  S.  Scriptura.  Vaticinia  V.  T. ,  promissa 
Christi,  Ejus  parabolae  et  instituta  designant  indefectibilem 
ecclesiam.  Ergo  ecclesia  Christi  est  indefectibilis.  Probatur 
antec. 

a)  Vaticinia.  Vaticinia  identidem  regnum  Christi  et  Da- 
vidis   per    Christum    annuntiant,    quod    nstabit    in    aeternum". 

Dan.  II.  44.  Legitur  enim :  super  solium  David  sedebit, 
ut  confirmet  illud,  ....  amodo  et  usque  in  sempiternum, 
Isaias  IX.  7.;  item:  Feriam  eis  pactum  sempiternum,  Jeremias 
XXXII.  40.;  iterum:  potestas  ejus  potestas  aeterna,  quae  non 
avferetur:  et  regnnm  ejus  quod  non  corrumpetur  ,  Daniel 
VII.  14.;  ibidem  cap.  11.  44.:  In  diebus  regnorum  illorum 
suscitabit  Devs  coeli  regnvm  qvod  in  aeternnm  non  dissipabi- 
tur  .  .  .  et  ipsum  stabit  in  aeternum.  Cf.  Isaias  LXI.; 
ps.  LXXXVIIL;  ps.  XLVII.,  quem  S.  Augustinus  et  Angelicus 
de  ecclesia  intelligendum  esse  exposuerunt.  Atqui  regnum 
illud  aeternum  est  vera  Christi  ecclesia.  Ergo.  Prob.  minor. 
1°  Messiae  regnum,  in  synagogae  locum  subrogatum,  nullum 
indicatur  nisi  religio  Chi  istiana,  quam  Christus  in  ecclesiae  formam 
constituit.  2°  Ecclesia  in  N.  T.  Christi  regnum  vocatur.  3°  Va- 
ticiniorum  sensus  in  N.  T.  dilucide  explicatur.  Angelus  enim, 
ad  Mariam  missus,  de  Emmanuel  ait:  Dabit  illi  Dominus  Deus 
sedem  David  patris  ejus  et  regnabit  in  domo  Jacob  in  aeter- 
num,  et  regni  ejvs  non  erit  finis,  Luc.  I.  32.;  et  S.  Paulus 
Vetus  Testamentum  ad  Novum  tanquam  mobile  ad  immobile 
comparans,  ait:  „Itaque  regnum  immobile  svscipientes ,  habe- 
mus  gratiam."     Hebr.  XII.  27,  28. 

b)  Promissa  Christi.  Aedificatur  ecclesia  super  petram; 
portae  inferi  non  praevalebunt  adversus  eam  (Matth.  XVI.  18.); 
ipse  Christus  cum  ecclesia  est  usque  ad  consummationem  sae- 
culi  (Matth.  XXVIII.  20.);  cum  ea  Paraclitus  in  aeternum 
manet  (Joan.  XIV.  16.).  At  his  omnibus  indefectibilitas  ab~ 
solvte  promittitur.  Ergo.  Et  certe  si  quidquam,  aedificium, 
super  petram  seu  saxum  exstructum,  id  firmum  et  immotum 
est,  praesertim  cum  metaphora  petrae  his  verbis  illustra- 
tur:  qui  audit  verba  mea  haec,  et  facit  ea,  assimilabitur  viro 
sapienti,  qui  aedificavit  domum  suam  supra  petram,  et  descendit 
pluvia,  et  venervnt  flumina,  et  flaverunt  venti ,  et  irruerunt  in 
domum  illam,  et  non  cecidit:  fundata  enim  erat  super  petram. 
Matth.  VII.  24—26.  Quidquid  ergo  irruit,  etiamsi  portae  in- 
feri  prorumpant,  ecclesia  victrix  perraanet,  vsqve  ad  consum- 
mationem  saeculi,  in  aeternum:  Christi  pollicitatio  absoluta  est. 

c)  Christi  parabolae  et  instituta.     In  terris  nunquam  non 

erunt  fideles,  ministri,  sacramentum.  Ergo  ecclesia  est  inde- 
fectibilis.  Prob.  antec.  1°  Fideles  permansuros,  parabolis  zizaniae 
superseminatae  atque  sagenae  edocti  sumus.  Legitur  enim: 
sic  erit  in  consummatione  saecvli:  mittet  Filius  hominis  An- 
gelos  suos  et  colligent  de  regno  ejus  omnia  scandala,  et  eos 
qui  faciunt  iniquitatem  et  mittent  eos  in  caminum  ignis,  Matth. 
XIII.  40,  41.;  ibidem,  v.  49.:  elegerunt  bonos  in  vasa,  malos 
autem  foras  miserunt.  Sic  erit  in  consummatione  saeculi:  ex~ 
ibunt  Angeli  et  separabunt  malos  de  medio  justorum.  2°  Mi- 
nistros  perpetuo  fore,  S.  Paulus  significat,  scribens:  Et  ipse 
dedit  quosdam  quidem  Apostolos,  quosdam  autem  prophetas, 
alios  vero  evangelistas,  alios  autem  pastores  et  doctores  ad  con- 
summationem  sanctorum  in  opus  ministerii  in  aedificationem 
corporis  Christi;  donec  (p£xQi>)  occurramus  omnes  in  unitatem 
fidei?  in  virum  perfectum,  in  mensuram  aetatis  plenitndinis 
Christi.  Eph.  IV.  11  —  13.  Quibus  verbis  tempus  messis  et 
resurrectionis  sanctorum  indicatur.  3°  Sacramenti  perpetuum 
esse  institutum,  S.  Paulus  declarat.  „Quotiescunque  —  ait  — 
manducabitis  panem  hunc  et  calicem  bibetis,  mortem  Domini 
annuntiabitis,  donec  (cIxqi)  veniat"  I.  Cor.  XI.  26.  „Donec 
veniat  —  Angelicus  ait  —  idest  usque  ad  ultimum  ejus  ad- 
ventum:  in  quo  datur  intelligi  quod  hic  ritus  Ecclesiae  non 
cessabit  usque  ad  finem  mundi."  Expos.  in  ep.  1.  c. 
Arg.  II.     Ex  veterum  testimoniis. 

S.  Ignatius  Antiochenus,  beati  Joannis  apostoli  discipulus, 
ait:  „Ob  id  Dominus  in  capite  suo  accepit  unguentum,  ut  eccle- 
siae  spiret  incorruptionem  (dcp&aQaiav)."  Ad  Ephes.  cap.  XVII. 
Quibus  verbis  indirecte  saltem  ecclesiae  indefectibilitas  de- 
signatur.  S.  Justinus:  „Quemadmodum  vitis,  si  quis  partes 
illas  amputet,  quae  fructum  ferunt,  ita  proficit,  ut  alios  florentes 
et  fructiferos  palmites  rursus  proferat,  idem  quoque  nobis  evenit. 
Plantata  eniin  a  Deo  et  Salvatore  Christo  vitis,  populus  ejus 
est.u  Dial.  cum  Tryphone,  cap.  CX.  S.  Joannes  Chrysosto- 
mus:  „Ecclesia  est  caelo  validior.  Caelum  et  terra  transibuni, 
verba  autem  mea  non  transibunt.  Quae  verba?  Tu  es  Petrus 
et  super  hanc  petram  aedificabo  Ecclesiam  meam,  et  portae 
inferi   non   praevalebunt   adversus   eam."     Hom.   ant.   exil.  1. 

S.  Avgustlnus  ecclesiam  ita  loqnentem  indncit:  „Quamdiu  ero 
in  hoc  saeculo?  Annuntia  mihi  propter  illos  qui  dicunt:  Fuit 
et  jam  non  est  .  .  .  Et  annuntiavit,  nec  vacua  fuit  vox  ista. 
Quis  annuntiavit  mihi,  nisi  ipsa  Via?  Quomodo  annuntiavit? 
Ecce  ego  vobiscum  sum  usque  ad  consummationem  saeculi." 
ln  ps,  CL,  serm.  2.  Cf.  Origenem,  Exhortatio  ad  martyrium; 
S.  Hippolytum,  De  Chr.  et  antichr.  cap.  LIX.;  S.  Hieronymum, 
ln  Isaiam  V.;  S.  Ambr.,  In  ps.  XL.  30.;  Hexaem.  lib.  IV. 
c.  2.j  S.  Leon.  M.  Ep.  102,  etc. 

Arg.  III.  Ex  origine,  fine,  historia  ecclesiae.  1°  Nemo 
est,  qui  non  videat,  quam  inconveniens  sit,  eam  perire  eccle- 
siam,  quam  dedit  nobis  Deus  in  Filio,  quem  constituit  haeredem 
itniversorum,  per  quem  fecit  et  saecula.  Hebr.  I.  2.  2°  Chri- 
stus  ecclesiam  instituit,  ut  homines  per  eam  salutis  media 
recipiant.  Cf.  quaest.  II.  art.  3.  At  homines  nunquam  istis 
mediis  non  indigent.  Ex  quo  intelligitur,  ordinem  salutis  a 
Deo  constitutum  postulare,  ut  ecclesia  semper  maneat.  3°  Histo- 
riae  fide  comprobatum  est,  ecclesiam  per  medias  persecutiones 
vicisse.  Tot  autem  reportatae  victoriae  divinam  dexteram 
manifestant.    Ergo  ecclesia  non  deficiet.1) 

Objectiones. 

Obj.  I.  Ecclesiae  Judaicae  promissa  haud  obscuriora 
quam   ecclesiae  Christianae    facta   sunt.    Et    ecclesia   Judaica 


')  Id  Macaulay,  tiistoricus  protestans,  persensit.  Cujus  haec  verba: 
„There  is  uot,  and  there  never  was  on  this  earth,  a  work  of  human 
policy  so  well  deserving  of  examination  as  the  Roraan  Catholic 
Church  .  .  .  Nor  do  we  see  any  sign  which  indicates  that  the  term 
of  her  long  dominion  is  approaching.  She  saw  the  commencement  of 
all  the  governements  and  of  all  the  eccleaiastical  establishments  that 
now  exist  in  the  world;  and  we  feel  no  assurance  that  she  is  not  de- 
stined  to  see  the  end  of  them  all.  She  was  great  and  respected  before 
the  Saxon  had  set  foot  on  Britain,  before  the  Frank  had  passed  the  Rhine, 
when  Grecian  eloquence  still  flourished  in  Antioch,  wenn  idols  were 
still  worshipped  in  the  temple  of  Mecca.  And  she  may  still  exist  in 
undiminished  vigour  when  some  traveller  from  New  Zealand  shall,  in 
the  midst  ot  a  vast  solitude  take  his  stand  on  a  broken  arch  of  Lon- 
don  Bridge  to  sketch  the  ruins  of  St.  Panl's.  Essays,  Ranke's  history 
of  the  Popes. 

defecit.     Ergo    incertum    est,    an    nunquam    peritura    sit    ec- 
clesia. 

Resp.  Dist.  maj.:  promissa,  ecclesiae  Judaicae  facta, 
continuanda  erant  et  adimplenda  sub  Novo  Testamento,  conc; 
in  lege  veteri,  nego.  Minorem  distlnguo:  ecclesia  Judaica  de- 
fecit  in  figura,  conc;  in  figurato,  nego.  Et  quidem  religio 
Judaica  ab  apostolo  dicitur  numbram  habens  futurorum  bono- 
rum,  non  ipsam  imaginem  rerumu.  Hebr.  X.  1.  Quapropter 
S.  Augustinus:  „Quando  —  inquit  —  ei  (sacerdotio  Aaroni- 
tico)  aeternitas  promissa  est,  non  ipsi  umbrae  et  figurae,  sed 
ei,  quod  per  ipsum  adumbrabitur  et  figurabitur,  promissum 
est."     De  civ.  Dei,  lib.  XVII.  6. 

Urgebis.  Ante  Christum  natum  ecclesia  Judaica  defecit, 
v.  g.  tempore  captivitatis,  etc.  Ergo  promissis  non  obstantibus 
perire  potest  ecclesia. 

Resp.  Dist.  antec.  Ecclesia  Judaica  ante  Christum  natum 
defecit  in  multis  membris,  conc;  in  omnibus,  nego.  Nullo 
unquam  tempore  non  fuerunt,  in  quibus  vera  colendi  Dei  ratio 
perseveraret.  Ecclesia  autem  Judaica  multo  magis  quam 
ecclesia  Christiana  obumbrari  potuit;  a)  quia  particularis,  non 
universalis,  erat;  b)  quia  gratiarum  ubertate,  ecclesiae  donata, 
carebat;  c)  quia  ipse  Deus  praedixerat:  Si  autem  aversione 
aversi  fueritis  vos  et  filii  vestri  .  .  .  auferam  Israel  de  super- 
ficie  terrae,  quam  dedi  eis.  III.  Reg.  IX.  7.  Quare  Deus  ecclesiam 
Judaicam  interdum  ita  percussit,  ut  prope  deleta  esse  videretur. 

Instabis.  De  mundo  finaliter  dissolvendo  in  S.  Scripturis 
legimus :  Surgent  enim  pseudochristi  et  pseudoprophetae:  et 
dabunt  signa  magna,  et  prodigia,  ita  ut  in  errorem  inducantur 
(si  fieri  potest)  etiam  electi.  Matth.  XXIV.  24.  Item:  Verum- 
ta.men  filius  hominis  veniens}  putas  inveniet  fidem  in  terral 
Luc.  VIII.  8.  S.  Paulus  diem  Domini  non  instare  docet,  „nisi 
venerit  discessio  primum.u  II.  Thess.  II.  3.  Ecclesia  igitur, 
quoniam  finaliter  deficiet,  indefectibilis  non  est. 

Resp.  Dist.  antec. :  hisce  testimoniis  praedicitur  persecutio 
ecclesiae  maxima,  conc;  ecclesiae  interitus,  nego.    Ad  singula. 

a)  Pseudochristorum  prodigiis  in  errorem  inducentur  multi, 
conc;    universa   ecclesia,    nego.     Allatus    Domini    sermo    per 

exaggerationem  quandam  dictus  est;  sed  electi,  ut  ipse  textus 
ostendit,  non  deficient. 

b)  Quod  ex  S.  Luca  objicitur,  distinguo:  haec  spectant 
ad  fidem  perfectam,  conc;  ad  fidem  simpliciter,  nego.  Si 
Bedam  venerabilem  secutus,  dixeris:  „tanta  erit  raritas  electo- 
rum  ut  non  tam  ob  clamorem  fidelium,  quam  torporem  aliorum 
totius  mundi  sit  acceleranda  ruina,"  haec  tamen  relative  de 
fide  perfecta,  non  absolute,  intelligenda  sunt,  siquidem  S.  Augu- 
8tinus  ait:  „qui  autem  habeant  fidem  tanquam  granum  sinapis, 
qua  montes  etiam  transferantur,  rarissimo  omnino  sunt.  De 
tali  enim  fide  Dominus  dicebat:  Putasu  etc.  Contra  Gaud. 
II.  6.;  cf.  S.  Thom.  in  Catena  ad  1.  c. 

c)  Discessio,  quam  S.  Paulus  praedicit,  est  oranium  dis- 
cessio,  nego;  raultorum,  conc.  „Futurum  erat  —  Angelicus 
ait  —  ut  fides  a  toto  mundo  reciperetur  .  .  .  et  post  multi 
discedent  a  fide.  I.  Timotb.  IV.  1.:  In  novissimis  temporibus 
discedent  quidam  a  fide.  Matth.  XXIV.  12:  Refrigescet  caritas 
multorum."     In  Ep.  11.  ad  Thess.  cap.  II.  lect.  1. 

Obj.  II.  Ecclesia  defecit.  Ergo  deficere  potest.  Probatur 
antec.  a)  Defecit  ecclesia,  cum  V.  Testamentum,  moriente 
Christo,  recederet  et  eodem  tempore  discipuli  cum  Petro  vacil- 
larent.  b)  Exorta  Arii  haeresi  defecisse  ecclesiam,  Hieronymus 
testis  est.  „Ingemuit  —  inquit  —  totus  orbis,  et  Arianum  se 
esse  miratus  est."     Dial.  adv.  Lucifer.  n.  19. 

Resp.  Nego  antec.  Ad  probationem  respondeo,  a)  De- 
fecit  ecclesia  moriente  Christo ,  hoc  est,  aliquot  ecclesiae 
membra,  conc;  tota  ecclesia,  nego.  Aliqua  certe  fidei  trepi- 
datio  a  Servatore  discipulis  praedicta  fuerat.  Omnes  —  in- 
quit  —  scandalum  patiemini  in  me  nocte  ista.  Matth.  XXVI.  31. 
At  nullo  prorsus  idoneo  argumento  constat,  omnes  aut  apo- 
stolos  aut  discipulos  fidem  perdidisse.  Alioqui  triduo  mortis 
Christi  nondnm  illud  impletum  fuerat,  Ego  confirmavi  columnas 
ejus;  iterum  posteaquam  Petrus  ac  reliqui  apostoli  definitive 
pastores  ecclesiae  constituti  suut,  in  fidei  confessione  nequa- 
quam  defecerunt;  a  fortiori,  accepto  Spiritu  veritatis,  in  falsam 
ridei  doctrinam  venire  non  poterant.  Cf.  Canum.  De  loc, 
theol,  lib.  IV.  cap.  V. 

b)  Quod  de  orbe  mirato  dicitur,  dist.:  miratus  est  se  esse 
Arianum  haeresi  imputata,  conc;  haeresi,  nego.  Anno  359 
episcopi  catholici,  Arimini  congregati,  formulae,  in  qua  vox 
Sfioovciog ,  consubstantialis ,  non  legebatur ,  incauti  subscri- 
pserunt.  Sperabant  scilicet  fore  ut  Arianos ,  fidem  catho- 
licam  sitnulantes,  praetermissa  hac  voce  sibi  devincirent.  At 
Ariani  fidem  Nicaenam  ob  praetermissum  vocabulum  eversam 
contenderunt.  „Ingemuit  totus  orbis  —  ait  S.  Hieronymus  — 
et  Arianum  se  esse  miratus  est."  Idem  vero  doctor  sanctis- 
simus  verba  hyperbolica  de  Arianismo  imputato  explicat,  haec 
subdens:  „Ariminensibus  dolis  irretiti,  sine  conscientia  haere 
tici  ferebantur,  contestantes  Corpus  Domini,  et  quidquid  in 
ecclesia  sanctum  est,  se  nihil  mali  in  sua  fide  suspicatos. 
Putavimus,  ajebant,  sensum  congruere  cum  verbis;  nec  in 
ecclesia  Dei,  ubi  simplicitas,  ubi  pura  confessio  est,  aliud  in 
corde  clausum  esse,  aliud  in  labiis  proferri  timuimus.  Decepit 
nos  bona  de  malis  existimatio."  Dial.  adv.  Luciferianos,  n.  19. 
Praeterea  acta  Ariminensia  a  Liberio,  Summo  Pontifice,  re- 
scissa  sunt. 

Obj.  III.  Non  repugnat,  ecclesiam,  quantum  ad  membro- 
rum  numerum  aliaque  plura,  tam  vehementer  minui,  ut  nulla 
species  emineat.  Quod  si  fiat,  ecclesia  visibilis  esse  desinit. 
Ita  ecclesiam  saltem  visibilem  deficere  non  repugnat. 

Resp.  Dist.  maj.:  fieri  potest,  ut  minuatur  ecclesiae  species 
accidentalis,  conc;  essentialis,  nego.  Catholicitatem  ut  visibili- 
tatem  ab  ecclesia  auferri  non  posse,  ex  dictis  de  notis  et  de 
visibilitate  ecclesiae  dilucide  apparet.  Neque  saevientibus  per- 
secutoribus  ecclesiae  visibilitas  deficit  Ad  rem  S.  Augu- 
stinus:  „Oportebat  autem  —  inquit  —  ut  eadem  vitis,  sicut 
a  Domino  identidem  praedictum  erat,  putaretur,  et  ex  ea 
praeciderentur  infructuosa  sarmenta,  quibus  haereses  et  schis- 
mata  per  loca  facta  sunt,  sub  Christi  nomine,  non  ipsius 
gloriam,  sed  suam  quaerentium,  per  quorum  adversitates  magis 
magisque  exerceretur  ecclesia,  et  probaretur  atque  illustrare- 
tur  et  doctrina  ejus  et  patientia."  De  catechiz.  rudilus, 
cap.  XXIV. 

ARTICULUS  II. 
Utrum  ecclesia  in  statum  meliorem  mutanda  sit. 

I.  Status  quaestionis.  Status  melior  ecclesiae  sub- 
jectivns  catholicis  non  displicet,  sed  objectivus  rejicitur.  Melior 
enim  status  objectivu8  ad  ipsum  Christi  institutum,  fidern,  sacra- 
menta,  potestatemque  ecclesiae  spectat,  quorum  nulla  fieri 
potest  essentialis  seu  substantialis  commutatio.  Status  melior 
subjectivus  ad  ecclesiae  mernbra  spcctat.  Porro  non  inficiamur, 
statum  novae  legis  diversificari  secundum  diversa  loca  et  tem- 
pora  et  personas,  in  quantum  gratia  Spiritus  sancti  perfectius 
vel  minus  perfecte  ab  aliquibus  habetur.  S.  Thom.  I.  II.  q.  CVL 
art.  4.») 

II.  A  d  v  e  r  s  a  r  i  i.  Sunt  qui  ecclesiam  in  se  meliorem 
fieri  posse  perhibeant,  sed  alii  aliter.  Quorum  tria  sunt  genera: 
a)  faUi  quidam  mystici;  b)  sectae  fanaticae  protestantes; 
c)  increduli. 

d)  Saeculo  XII.  Joachim,  abbas  Cisterciensis  (f  1202),  tres 
8tatns  mundi  esse  docuit,  quorum  tertius  ab  anno  1260  usque 
ad  mundi  finem  permanens,  ceterisque  perfectior  evangelium 
aettrnum,  quod  et  evangelium  regni  seu  evangelium  spirituale 
vocavit ,  tanquam  spiritum  ex  littera  evangelii  Christi  proce- 
dentem  amplecteretur.  Est  autem  evangelium  aeternum  sensus 
spiritualis  evangelii  Christi,  quod  ad  statum  mundi  secundum 
(a  Chr.  nato  ad  annum  1260)  pertinet.  In  statu  evangelii  aeUrni 
spirilualibus  viris  spiritualis  intelligentia  datur.  Spiritualis 
intellectus  evangelii  litteram  tanquam  ignis  consumet;  in  quo 
finis  perfe.ctionis  nostrae  consislet.  Tunc  aderit  spiritualis 
ecclesia.  Neque  tamen  deficiet  ecclesia  Petri,  „sed  commutata 
in  majorem  gloriam  manebit  stabilis  in  aeternum."2) 


')  „Non  est  tamen  exspectandum  quod  sit  aliquis  status  futurus, 
in  quo  perfectius  gratia  Spiritus  sancti  habeatur,  quam  hactenus  habita 
fuerit,  et  maxime  ab  Apostolis,  qui  primitias  Spiritus  acceperunt, 
idest,  et  tempore  prius  et  ceteris  dbundantius.*    S.  Thom.  1.  c. 

')  Cf.  Denifle,  Archiv  des  Mittelalters,  B.  I.  p.  50  et  seqq. 

b)  Inter  sectas  protestantes  Irvingiani,  ab  Eduardo  Ir- 
ving,  Anglicano,  et  chiliastae  recentiores,  uti  Hoffmann,  futuram 
ecclesiam  exspectant;  scilicet  pentecosten  novanj,  adventum 
Domini,  revelationem  complendam,  Sion  aedificandam  con- 
finxerunt.  Quibus  olim  praelusere  Montanistae  et  Manichaei, 
qui  S.  Spiritum,  a  Christo  promissum,  non  apostolis  sed  Mon- 
tano  et  Manichaeo  complete  datum  esse  putarunt. 

c)  Modernorum  industria  magna  est  in  meliori  ecclesiae 
statu  creando.  Verum  tantum  abest,  ut  revelationem  per- 
ficiendam  exspectent,  ut  revelationem  supernaturalem  sensim 
projecerint.  Abolenda  est  antiqua  ecclesiae  constitutio  homi- 
numque  arbitrio  fas  est  ecclesiam  cultioribus  ingeniis  aptari. 
Ipsos  audiens  crederes,  idem  esse  progredi  ac  destruere  dogmata, 
sacramenta,  totam  ecclesiae  essentiam.  Theologia  media  (Ter- 
mittlungstheologie),  quae  mediam  quandam  inter  credendum 
et  non  credendum  sequitur  viam;  rationalismus  biblicus  et 
sectatores  evolutionismi  indefiniti  religionum1)  eum  statum 
meliorem  inquirunt. 

Thesis:  Ecclesia  in  statum  meliorem  mutanda  non  est. 

Argumeixta. 

Arg.  I.  Soli  Deo  competit,  ecclesiam  in  statura  meliorem 
mutare.  Atqui  Deus  statuit,  ne  ecclesia  in  statum  meliorem 
mutaretur.  Ergo.  Patet  major;  Deum  enim  auctorem  et  do- 
minum  ecclesiae  esse,  ex  autea  probatis  constat.  Probatur 
minor.  Ecclesia  in  statum  meliorem  mutari  potest  a)  neque 
novo  Christi  adventu  aut  nova  Paracleti  missione;  b)  neque 
hominum  arbitrio.     Ergo  nullo  modo. 

a)  Ecclesia,  quae  in  terris  est,  neque  novo  Christi  adventu 
neque  nova  Paracliti  missione  in  statum  meliorem  mutabitur. 
1°  Quia  hoc  nusquam  scriptum  aut  traditum  est;  2°  „quia 
ultima  consummatio  gratiae  facta  est  per  Christum,"  ut  docet 


')  Adversus  falsam  doctrinam  de  progressu  religionum ,  cf.  De 
Broglie,  Le  progres  religieux;  —  Problemes  et  conclusions  de  1'histoire 
des  religions,  p.  414.    Edit.  2. 

Angelicus  II.  II.  q.  I.  art.  7.  ad  4.  Idque  Christus  nos 
edocet:  non  veni  solvere  sed  adimplere,  Matth.  V.  17.;  —  unus 
Evangelii  et  niundi  finis  erit:  Praedicabitur  —  inquit  —  hoc 
Evangelium  regni  in  universo  orbe,  tt  tunc  veniet  consummatio, 
Matth.  XXIV.  14.;  ecclesiae  status,  quem  Christus  adduxit, 
a  S.  Paulo  vocatur  plenitudo  temporis,  Gal.  IV.  4.;  cf.  Eph. 
I.   10.;    Rom.  X.  4.;  est  illud,    quod  manet,    Vetus    autem 

Testamentum  illud,  quod  evacuatur.     II.  Cor.  III.  11.  etc. 

b)  Non  hominum  arbitrio.  1°  Ob  utramque  rationem 
allatam.  2°  Quia  ecclesia  est  regnum  Dei  et  societas  super- 
naturalis,  quae  nulla  potestate  humana  mutari  possunt.  3°  Quia 
permutationes,  quas  moderni  moliuntur,  ecclesiae  essentialia, 
id  est  dogmata,  sacramenta  etc.  destruunt.  Atqui  ecclesiam 
deficere  non  posse,  ostendimus.  Cf.  art.  1.  Ergo  ecclesiae 
status  melior  modernorum,  cum  sit  corruptio,    rejiciendus  est. 

Arg.  II.  Non  potest  esse  aliquis  perfectior  status  prae- 
sentis  vitae  quam  status  novae  legis,  a  Christo  constitutus  in 
ecclesia.  Ergo  ecclesia  in  statum  meliorem  non  mutatur. 
Prob.  antec.  Unumquodque  tanto  est  perfectius,  quanto  est 
ultimo  fini  propinquius.  At  nova  lex  fini  maxime  propinqua 
est,  Ergo.  Prob.  min.  „Nihil  enira  —  Angelicus  ait  —  pot- 
est  esse  propinquius  fini  ultimo  quam  quod  immediate  in  finem 
ultimum  introducit;  hoc  autem  facit  nova  lex:  unde  Apostolus 
dicit,  ad  Hebr.  X.  19.:  Habentes  itaque,  fratres,  jiduciam  in 
introitu  sanctorum  in  sanguine  Christi,  quam  initiavit  nobis 
viam  novam,  accedamus.u  I.  II.  quaest.  CVI.  art.  4.;  cf.  II.  II. 
quaest.  1.  art.  7. 

Arg.  III.  Ex  patribus.  De  veritate  theseos  testantur  ve- 
teres  omnes,  qui  ecclesiae  apostolicitatem,  perpetuitatem,  et 
nihil  innovandi  necessitatem  defendunt.  Cf.  supra,  art.  1.  et 
quaest.  V.  art.  5. 

Objeotiones. 

Obj.  I.  Status  legis  veteris  convenit  Patri,  status  novae 
legis  Filio.     Tertius  ergo  status  erit  Spiritus  sancti. 

Resp.  Dist.  antec. :  Status  veteris  legis  et  novae  Patri 
et  Filio  exclusive  conveniunt,  ntgo;  inclusive,  conc.    Lex  enim 


240  Quaestio  VIII.    De  dotibus  ecclesiae. 

vetus  est  etiam  Filii,  qui  in  ea  figurabatur  et  prophetis  sese 
manifestavit;  est  Spiritus  Sancti,  quia  Spiritu  Sancto  inspi- 
ratiy  locuti  sunt  sancti  Dei  homines.  II.  Petr.  I.  21.  —  Pariter 
sub  nova  lege  Spiritus  Sanctus  saepius  sese  manifestavit,  velut 
in  baptismate  Cbristi,  die  Pentecostes  ctc.  Cf.  Joan.  I.  32.; 
XIV.  26.;  Act.  II.  3.;  Rom.  V.  5.;  I.  Cor.  XII.  11.  etc. 

Obj.  II.  Oportet  adimpleri  vaticinia.  At  vaticinia  magni- 
fica  de  Christi  regno  nulla  in  ecclesia  adimplentur.  Ex  quo 
efficitur,  ut  in  meliori  ecclesiae  statu  vaticinia  adimplenda  sint. 

Resp.  Dist.  min.:  vaticinia  non  adimplentur  in  ulla  prote- 
stantium  ecclesia,  conc;  in  ecclesia  catholica,  subdist.:  non 
adimplentur  consummate,  conc;  inchoative,  nego.  In  vatitiniis 
Christi  triumphus  regnumque,  quod  post  judicium  erit,  saepius 
praedicitur.  In  ecclesia  vero  catholica  quidquid  de  Christi 
regno  in  terris  annuntiatum  est,  quotidie  adimpletur. 

Obj.  III.  Debet  ecclesia  respondere  auimarum  desideriis. 
Porro  hujusmodi  desideria  progrediente  humanitate  mutantur. 
Status  igitur  ecclesiae  cum  ipsis  mutandus  est. 

Resp.  Dist.  maj.:  oportet  ecclesiam  respondere  animarum 
desideriis  ordinatis,  conc;  inordinatis,  nego.  Et  dist.  min.: 
hominum  desideria  mutantur,  et  ab  ecclesia  impleri  non  pos- 
sunt,  si  sunt  inordinata,  conc;  si  ordinata,  nego.  Ecclesia  non 
hominum,  sed  Dei  opus  est;  neque  philosophicum  aliquod  in- 
ventum,  quod  humanis  modis  perfici  queat.  Cf.  Pii  IX.  encycl. 
d.  9.  Nov.  1846.  Ipsa  quoque  synodus  Vaticana  hoc  definivit: 
„Si  quis  dixerit,  fieri  posse,  ut  dograatibus  ab  Ecclesia  pro- 
positis,  aliquando  secundum  progressum  scientiae  sensus  tri- 
buendus  sit  alius  ab  eo,  quem  intellexit  et  intelligit  Ecclesia; 
a.  s."  Constit.  Dei  Filius,  cap.  IV.  can.  III.  Veritas  prima, 
quae  in  ecclesia  relucet,  „est  finis  omnium  desideriorum  et 
actionum  nostrarum"  (S.  Thom.  II.  II.  q.  IV.  art.  2.  ad  3.); 
maxirais  igitur  ecclesiae  verissimisque  principiis  in  desideriis 
suis  dirigendis  utantur  homines,  ne  tanquam  parvuli  jiuctuantes 
et  omni  vento  doctrinae  circumferantur.     Eph.  IV.  14. 

ARTICULUS  III. 
Utrum  ecclesia  sit  infallibilis 

I.  Definitur  infallibilitas.  Infallibilitas  est  ecclesiae 
dos,  qua  per  assistentiam  divinam  errare  non  potest  in  rebus 
fidei  et  morum.  Dicitur:  „errare  non  potest;"  siquidem  ecclesia 
non  solum  non  errat,  quod  est  factum,  verum  etiam  errare 
non  potest.  quod  ad  jus  pertinet.  Dicitur:  „per  assistentiam 
divinam;"  solus  enim  Deus  ex  se  infallibilitate  gaudet,  sed  eccle- 
siae,  Deo  assistente,  inerrantia  participata  competit;  „in  rebus 
fidei  et  morum,"  quia  infallibilitas  ad  ea,  quae  fidem  et  mores 
nullo  modo  attingunt,  non  extenditur. 

II.  Explicatur  infallibilitatis  indoles.  Infallibilitas 
per  influxum  Dei  in  ecclesiae  membra,  non  humana  quadam 
virtute,  efficitur.  Loquitur  enim  Scriptura:  Hoc  est  opus  Dei, 
ut  credatis,  Joan.  VI.  29.  Et  profecto  mens  humana,  quan- 
quam  ad  veritatem  ordinata,  non  est  in  veritate  confirmata. 
Quemadmodnm  in  plurimis  scientiis,  si  homines  lumine  naturali 
minus  diligenter  utantur,  errorum  fons  latissime  patet,  sic 
„ratio  .  .  .  humana  in  rebus  divinis  est  multum  deficiens". 
S.  Thom.  II.  II.  quaest.  II.  art.  4  Quod  a  fortiori  de  rebus 
supernaturalibusdici  debet.  Igitur  ecclesia  ea?seinfallibilis  non  est. 

In  Deo  autem,  cujus  intelligere  est  mcnsura  et  causa 
oranis  alterius  esse  et  omnis  alterius  intellectus,  et  qui  ipse 
est  suum  esse  et  intelligere,  non  solum  est  veritas,  sed  etiam 
ipse  est  ipsa  summa  et  prima  veritas.  Apprime  clarum  est, 
homines  ab  Eo,  cujus  solius  infallibilitas  imparticipata  propria 
est,  aliquam  posse  participare  infallibilitatem.  Infallibilitas 
autem  in  ecclesiam  influit, 

1°  per  divinam  et  arcanam  operationem  primae  ac  im- 
mutabilis  Veritatis,  cujus  absoluto  imperio  mens  humana  sub- 
jicitur.  2°  A  Christo,  capite  totius  corporis  ecclesiae.  Nam  „a 
capite  —  Angelicus  ait  —  ad  alia  membra,  quae  sunt  ei  con- 
formia   in    natura,   quodammodo   sensus    et  motus  derivantur: 

De  Groot,  Sumnia  apologet.     I.  \Q 

sic  a  Christo  et  gratia  et  veritas  ad  alios  homines  derivantur: 
unde  ad  Eph.  I.  22.:  Et  ipsum  dedit  caput  supra  omnem  Eccle- 
siam ,  quae  est  corpus  ejus"  (Comp.  theol.  cap.  CCXIV.). 
3°  A  S.  Spiritu,  secundum  hoc  Augustini:  „Quod  aulem  est 
anima  corpori  hominis,  hoc  est  Spiritus  sanctus  corpori  Christi, 
quod  est  ccclesia:  hoc  agit  Spiritus  sanctus  in  tota  ecclesia, 
quod  agit  anima  in  omnibus  membris  unius  corporis."  Sermo 
de  die  Pentec. 

III.  Explicatur  doctrina  de  assistentia  S.  Spiritus 
in  ecclesia.  Theologi  docent,  divinas  Personas  in  priraa 
hominis  justificatione  et  in  quolibet  augmento  gratiae  sub- 
stantialiter  (ovawSwg),  non  mera  operatione  (ivfgyeia),  prae- 
sentes  esse  animae.  Quod  igitur  etiam  de  S.  Spiritu  affirman- 
dum  est.  Assistentia  vero  specialis,  qua  Spiritus  sanctus  ecclesiam 
dirigit,  ne  erret,  et  quae  vera  inliabitatio  S.  Spiritus  in  anima 
(I.  Cor.  III.)  non  videtur,  ad  eam  praesentiam  generalem  potius 
pertinet,  qua  Deus  est  in  omnibus  per  operationem.  Cf.  Bil- 
luart,  t.  I.  diss.  VI.  art.  4.  Quidquid  est,  „Si  dicatur:  In 
sanctam  Ecclesiam,  catholicam  (credo),  hoc  est  intelligendum 
secundum  quod  fides  nostra  refertur  ad  Spiritum  sanctum,  qui 
sanctificat  Ecclesiam,  ut  sit  sensus:  Credo  in  Spiritvm  san- 
ctum  sanctificantem  Ecclesiam.u  Ita  S.  Thom.  II.  II.  quaest.  I. 
art.  9.  ad  5.;  cf.  Opusc.  in  Symb.  art.  IX.  Praeterea  in- 
tellectus  illuminatio  fructus  Spiritus  sancti  dicitur;  quare  An- 
gelicus  de  S.  Spiritu:  „illuminat  —  inquit  —  intellectum,  quia 
omnia  quae  scimus,  a  Spiritu  sancto  scimus."  Opusc.  in  Symb. 
art.  VIII.  Ex  quibus  patet,  quonam  sensu  assistentia  illa, 
infallibilitatis  effectrix,  S.  Spiritui  attribuatur. 

IV.  Assistentia,  revelatio  et  inspiratio.  1°  Assi- 
stentia  Dei  specialis,  qua  ecclesia  semper  ab  errore  servatur 
immunis,  a  revelatione  distinguitur;  quia,  Deo  stricte  revelante, 
nova  doctrina  manifestatur ,  per  assistentiam  autem  tradita 
revelatio  sancte  custoditur.  2°  Distinguitur  etiam  assistentia 
ab  inspiratione,  quae  de  libris  V.  et  N.  T.  affirmatur  propterea, 
quod  Spiritu  sancto  inspirante  conscripti  Deum  habent  auctorem. 
3°  Assistentia  ecclesiae  conceditur,  ut  revelata  et  inspirata  ser- 
ventur  incolumia.     4°   Ceteroqui  Deus  non  sola  assistentia  n?- 

gativa   suam    ecclesiam    tutam   ab    errore  tuetur,    sed  positiva 
etiam,  qnatenus  opus  sit. 

V.  Infallibilitas  activa  et  passiva.  Infallibilitas  pas- 
siva  est  ecclesiae  ab  errore  immunitas  in  credendo  et  in  di- 
scendo;  activa  est  hujusmodi  immunitas  in  docendo.  In  hac 
thesi  generatim  iuquirendum  est,  utrum  ecclesiae  infallibililatis 
praerogativa  divinitus  concessa  sit.  Ecclesiam  autem  hic  in- 
telligiinus  fidelium  coetum,  tam  eorum,  qui  discunt,  quam  eorum, 
qui  docent.  Cujus  ecclesiae  infallibilitas  in  credendo  et  pro- 
fitendo  his,  quae  sequuntur  continetur.  1°  Ecclesiae  fides  de- 
ficere  non  potest.  2°  Ecclesia  in  credendo  errare  non  potest; 
quod  sic  accipiendum  est,  ut  ne  inculpato  quidem  errore  falli 
possit,  et  ad  nullum  errorem  ne  insciens  quidem  moveri. 
3°  Non  solum  ecclesia  antiqua  in  fide  errare  non  potuit,  sed 
neque  ecclesia,  quae  nunc  est,  quaeve  futura  est  usque  ad 
consummatiouem  saeculi,  errare  in  fide  aut  potest,  aut  poterit. 
Cf.  Canum,  De  locis  theol.  lib.  IV.  cap.  IV. 

VI.  Adversarii;  Puseyitae.  Protestantes  ccclesiam  in- 
fallibilem  esse  negant.  Puseyitae  tamen  in  abstracto  profitentur 
eam  infallibilitatem,  cujus  subjectum  esset  ecclesia  Romana, 
ecclesia  Graeca  et  ecclesia  constituta  Anglica,  in  unam  eccle- 
siam  universalem  conjunctae.  Verum  haec  ecclesia  universalis, 
in  tres  communitates  divisa,  cum  testificandae  fidei  impar  sit, 
eo  ducit,  ut  infallibilis  ecclesia  in  concreto  nulla  conspiciatur. 
Ceterum  error  ille  de  tribus  communitatibus  supra  dilutus  est. 

Thesis:  Ecclesia  Christi  est  infallibilis. 

A  rgamenta. 
A.  Ex  S.  Scriptura. 
Arg.  I.  Quod  est  immutabile  et  inexpugnabile  in  fide,  in- 
fallibile  diciraus.  Ecclesia  autem  est  immutabilis  et  inexpugna- 
bilis  in  fide.  Infallibilis  igitur  est.  Major  patet;  nempe  quod 
fallitur,  mutatur  et  ab  errore  vincitur.  Prob.  minor.  ex  Matth. 
XVI.  18.  et  I.  Tim.  III.  15.,  a)  quantum  ad  immutabilitatem, 
b)  eamque  in  fide. 

a)  In  Scripturis  ecclesia  dicitur  aedificata  1°  super  petram, 
Matth.  XVI.  18.:  2°  vocatur  columna  et  firmamentum;  3°  portae 

16* 


244  Quaestio  VIII.    De  dotibus  ecclesiae. 

inferi  non  praevalebunt  adversus  eam,  Matth.  1.  c.  £rgo  est 
immutabilis  et  invincibilis 

1°  Jesus  beato  Petro  ait:  super  hanc  petram  aedificabo 
ecclesiam  meam.  Jam  vero  vocabulum  petra,  quo  Salvator  hic 
utitur,  syriace,  hebraice,  aramaice  saxum,  rupem  et  ideo  in 
casu  fundamentum  petrosum  significat,  quod  aedificii  totius 
immutabilitatem  conservet.     Cf.  Matth.  VII.  24—26. 

2°  Ecclesia,  ut  ait  S.  Paulus,  est  columna  et  jirmamentum 
veritatis,  civXog  xal  iSoaiwfia;  quae  metaphora  eandem  atque 
metaphora  petrae  firmitatis  notionem  ingerit.  Id  euim  ex 
ipsissimo   verborum   sensu   usuque  S.  Scripturae   cogitur.     Cf. 

I.  Cor.  XV.  58.;    Coloss.  I.   23.    etc.    vocabulum    idgatog;    Gal. 

II.  9.;  ps.  LXXIV.  3.  etc.  aivXog. 

3°  Portae  inferi  per  synecdochen  regnum  seu  civitatem 
inferi  designat.  Cf.  Gen.  XXH.  17.;  Ps.  LXXXVI.  2.  Ecce 
vis  hostilis,  qua  major  dari  non  potest.  Atqui  ne  maxima 
quidem  illa  vi  subigetur  ecclesia:  non  praevalebunt  adversus 
eam.  Ergo  ecclesia,  quam  ne  potentissimi  quidem  hostes  vin- 
cent,  vinci  nequit. 

b)  Haec  immutabilitas  et  invincibilitas  est  circa  fidem,  id 
esty  circa  veritates  fidei. 

1°  Super  petram  aedificata  ecclesia  procul  dubio  quantum 
ad  eas  res  firmissima  est,  quas  Christus  incolumes  servari 
voluit.  Atqui  Christus  fidei  veritates  incolumes  servari  voluit. 
Ergo.  Prob.  min.  tum  ex  eo,  quod  fidei  unitas  a  Christo,  ab 
apostolis  et  a  patribus  omnibus  absolute  inculcatur;  tum  ex 
eo,  quod  in  vita  supernaturali  fides  primum  est  ac  radix 
aliorum.     Cf.  de  unitate  fidei,  quaest.  V.  art.  2. 

2°  Columna  et  firmamentum  ostendit  ecclesiae  firmitatem 
in  fide.  Namque  apostolus  ait:  „columna  et  firmamentum  veri- 
tatisu.  At  vocabulo  veritatis  veritates  fidei  Christianae  mani- 
festo  designantur.  Ergo.  Quod  argumentum  tam  evidens  est, 
ut  protestantes  nonnulli,  hunc  Scripturae  locum  corruperint. 
Apostolus  enim  scribit:  ut  scias,  quomodo  oporteat  te  in  domo 
Dei  conversari,  quae  est  Ecclesia  Dei  vivi,  columna  et  firma- 
mentum  veritatis;  quod  a  nonnullis  in  hunc  modum  corruptum 
est:    „ut  scias,    quomodo  oporteat  te  in    domo  Dei  conversari, 

quae  est  Ecolesia  Dei  vivi.  Columna  et  firmamentum  veritatis, 
et  manifeste  magnum  est  pietatis  saeramentum  quod  mani- 
fe8tatum  est  in  carne",  etc.  Scilicet  verba  columna  et  jirma- 
mentum,  ab  ecclesia  Dei  vivi  avulsa,  cum  sequentibus  conne- 
ctunt.  At  patres  et  codices  interpretationem  istam  recentem 
nequaquam  admittunt. ') 

3°  Portae  inferi  procul  dubio  etiam  errores  contra  fidem 
designant.  Atqui  portae  inferi  non  praevalebunt  adversus  eccle- 
siam.  Ergo  neque  errores  contra  fidem  praevalebunt.  Et  sane 
error  contra  fidem  ab  apostolis  et  patribus  semper  maximum 
malum  habitus  est;  quare  S.  Paulus  ad  Timotheum  scribit:  Mali 
autem  homines,  et  seductores,  projicient  in  pejus;  errantes  et  in 
errorem  mittentes.  Tu  vero permane  in  m,  quae  didicisti  et  credita 
sunt  tibi,  II.  Tim.  III.  14.;  et  ad  Galatas:  Si  quis  vobis  evan- 
gelizaverit  praeter  id  quod  accejpistis,  anathema  sit.    Gal.  I.  9. 

Arg.  II.  Jesus  apostolorum  collegio  locutus  est:  Data  est 
mihi  omnis  potestas  in  caelo ,  et  in  terra.  Euntes  ergo  docete 
omnes  gentes:  baptizantes  eos  in  nomine  Patris,  et  Filii,  et 
Spiritus  sancti,  docentes  eos  servare  omnia  quaecunque  mandavi 
vobis:  et  ecce  ego  vobiscum  sum  omnibus  diebusy  usque  ad  con- 
summationem  saecnli.  Mattb.  XXVIII.  18 — 20.  Ita  promittitur 
a)  infallibilitas  in  fide;  b)  eaque  non  solis  apostolis,  sed  eccle- 
siae  —  c)  usque  ad  mundi  finem.     Quod  probatur. 

Verba:  Ego  vobiscum  sum,  et  similia,  quibus  Deus  pro- 
mittit,  se  cum  aliquo  futurum  in  opere  peragendo  aut  in  munere 
fungendo  1°  in  Scriptura  significant  opus  illud  certo  perficien- 
dum.  V.  g.  Exod.  III.  11,  12.:  Dixitque  Moyses  ad  Deum: 
Quis  sum  ego,  ut  vadam  ad  Pharaonem,  et  educam  jilios  lsrael 
de  Aegyptot  Qui  dixit  ei:  Ego  ero  tecum.  Cf.  Gen.  XXVI. 
3,  28.;  Deut.  XXXI.  8.;  Jerem.  XXX.  10,  11.;  Act.  XVIll. 
9,  10.  etc.  2°  Felix  operis  exitus  ex  verbis  allatis  per  se 
intelligitur,  quoniam  Dominus  iu  negotio  ferendo  se  sponsorem 
fore  declarat.     Quibus  positis  sic  ratiocinor. 

l)  D;nlle,  auctor  protestans,  fatetur,  lectioni  expositae  concordare 
omnia  exemplaria  Graeca,  Latina,  Syriaca,  Arabica  ac  praeterea  cun- 
ctos  Patres.  Senn.  Gall.  in  I.Tim.  III ,  serm.  21.  Cf.  Palmieri,  Tract.  de 
Rom.  Pont.  Proleg.  §.  XXI. 

a)  Christus  fidem  docendi  opus  prospere  cessurum  pro- 
misit  dicens:  euntes  ergo  docete  .  .  .  et  ego  vobiscum.  Haec 
autem  promissio,  in  ordine  ad  fidem  praedicandam  facta, 
verissime  infallibiliratem  iiicludit.  Ergo.  Prob.  minor.  1°  Assi- 
stentia  Christi  specialis  et  ideo  felix  exitus  pro  omnibus  ct 
singulis  fidei  articulis  promittitur;  dicitur  enim:  docentes  eos 
servare  omnia  quaecunque  mandavi  vobis.  2°  Negata  veri 
nominis  infallibilitate,  memorata  assistentia  nulla  est.  Etenim  si 
fieri  potest,  ut  ecclesiae  fides  in  aliquo  articulo  deficiat,  semper 
haeremus  dubii,  utrum  hoc  vel  illud  vere  credendum  sit,  necne. 
Ergo  verbis  allatis  infallibilitas  in  jide  vere  promittitur. 

b)  Infallibilitatis  promissio  ecclesiae,  non  solis  apostolis, 
facta  est.  Etenim  1°  coetus  apostolicus  Christi  ecclesiam  re- 
praesentabat.  2°  Promissa  ad  omnes  gentes  edocendas  ordi- 
nantur;  hoc  autem  praedicandi  opus,  ab  apostolis  inchoatum, 
ab  apostolorum  successoribus  usque  ad  mundi  finem  continuari 
debet.  3°  Promissa  ultra  apostolorum  aetatem  usque  ad  con- 
summationem  saeculi  extenduntur.  Ergo  assistentia  promissa 
ad  apostolos,  non  exclusive  personales,  sed  tanquam  ad  corpus 
morale,  in  successoribus  permansurum,  pertinet. 

c)  Promittitur  infallibilitas  usque  ad  mundi  finem.  Dicitur 
enim :  omnibus  diebus  usque  ad  consummationem  saeculi.  Haec 
consummatio  aut  est  finis  aevi  apostolici,  aut  finis  mundi. 
Primum  rejiciendum  est.  Ergo.  Prob.  min.  1°  Ex  verbis  in 
se,  quae  minime  restringuntur.  2°  Ex  usu  S.  Scripturarum. 
Namque  praeter  hunc  locum,  de  quo  agitur,  locutio:  consum- 
matio  saeculi  in  N.  T.  quuter  occurrit,  et  semper,  nemine 
contradicente,  mundi  finis  significatur.  Ita  Matth.  XIII.  39. 
Christus  parabolam  zizaniorum  edisserens  ait:  Messis  vero, 
consummatio  saeculi  est.     Cf.    Matth.  XIII.  40,  49.;    XXIV.  3. 

Arg.  III.  Salvator  Spiritum  veritatis  ter  promisit  (Joan. 
XIV.  17.;  XV.  26.;  XVI.  13.),  et  inter  alia  his  verbis  utitur: 
ego  rogabo  Patrem,  et  alium  Paracletum  dabit  vobis,  ut  maneat 
vobiscum  in  aeternum,  Spiritum  veritatis,  Joan.  XIV.  16,  17. 
Paracletus  autem  Spiritus  Sanctus,  quem  mittet  Pater  in  nomine 
meo,  ille  vos  docebit  omnia,  et  suggeret  vobis  omnia,  quaecun- 
que  dixero  vobis,  Joan.  XIV.  26.    Cum  autem  venerit  ille  Spi- 

ritus  veritatis,  docebit  vos  omnem  varitatem,  Joan.  XVI.  13. 
At  haec  est  a)  promissio  infallibilitatis  in  fide;  b)  quae  eccle- 
siae,  non  solis  apostolis,  facta  est;  c)  usque  ad  mundi  finem 
coutinuanda.     Ergo  ecclesia  est  infallibilis.     Prob.  minor. 

a)  Infallibilitas  injide  conceditur  iis,  quibus  ipse  Spiritus 
veritatis  promittitur  eo  praecise  fine,  ut  omnem  veritatem  doceant. 
Jam  id  a  Cbristo  promittitur.  Ergo.  Patet  minor  ex  textibus 
allatis,  ubi  nominatim  legitur:  vos  docebit  omnia,  —  omnia} 
quaecunque  dixero  vobis  —  omnem  veritatem. 

b)  Promissio  ecclesiae  facta  est.  Etenim  1"  chorus  apo- 
stolicus  ecclesiam  repraesentabat  2°  Finis  missionis  S.  Spiritus 
ad  successores  etiam  apostolorum  extenditur,  siquidem  finis  ille 
est  totum  praedicandi  negotium,  ut  patet  ex  sequentibus:  llle 
(S.  Spiritus)  testimonium  perhibebit  de  me,  Joan.  XV.  26. 
Arguet  mundum  de  peccato,  et  de  justitia,  et  de  judicio,  Joan. 

XVI.  8.  Ille  me  clarificabit,  Joan.  XVI.  14.  3°  Verbum  illud: 
in  aeternum  de  corpore  morali  tantum,  non  de  personis  aposto- 
lici  chori  dici  potuit.     4°  Connectuntur  textus  allati  cum  Joan. 

XVII.  20.,  ubi  Jesus  orans  ait:  Non  pro  eis  autem  rogo  tantum, 
sed  et  pro  eis,  qui  credituri  sunt  per  verbum  eorum  in  me. 

c)  Usque  ad  mundi  fnem.  Christus  dixit:  in  aeternum, 
ilg  ibv  altfiva.  Atqui  hujus  locutionis  sensus  hoc  in  loco  est: 
usque  ad  mundi  finem.  £rgo.  Prob.  min.  1°  Ea  locutio  in 
plurimis  S.  Scripturae  locis  longinquitatem  omnium  saeculorum 
significat.  2°  Finis  missionis  S.  Spiritus  jam  memoratus  et 
analogia  cum  promissis  Matth.  XVI.  18.;  XXVIII.  18—20.  et 
cum  Pauli  doctrina  I.  Tim.  III.  15.  eum  sensum  postulant. 
3°  S.  Joannes  eum  sensum  confirraare  videtur  de  fidelibus 
(„omnes  qui  cognoveruut  veritatem")  scribens:  propter  ueri- 
tatem,  quae  permanet  in  nobis,  et  nobiscum  erit  in  aeternum, 
tlg  toi'  aiwva.     II.  Joan.  V.   2. 

Confirmatio  ex  vaticiniis  V.  T.  a)  Christi  regno,  quod 
est  ecclesia,  perennitas  et  firmitas  a  prophetis  promissae  sunt 
(cf.  art.  1.).  Perennitas  autem  et  firmitas  in  ecclesia  sine  in- 
fallibilitate  cogitari  nequeunt.  Etenim  1°  fides  in  Christi  regno 
radix  est  ac  fundamentum;  quemadmodum  et  patres  de  fide 
ecclesiae  intelligunt  hoc  Oseae  II.   19,  20.:    Sponsabo   te   mihi 

in  sempiternum  .  .  .  et  sponsabo  te  mihi  in  fide.  2°  Ecclesiam 
perpetuam  fore,  prophetae  praedixerunt,  cum  Christum  in  ea 
in  aeternum  regnaturum  praenunciaverint.  „Si  ergo  —  Canus 
ait  —  in  aeternum  Ecclesia  Christi  manu  sustinetur,  Christi  prae- 
sidio  ornatur,  Christi  virtute  fulcitur,  Christi  sapientia  regitur, 
fides  profecto  in  ea  permanebit,  sine  qua  regnum  Christi  in 
terris  nullum  est,"     Loci  Theol.  lib.  IV.  cap.  IV.  concl.  1. 

b)  Isaiae  vaticinatio  haec:  spiritus  meus  qui  est  in  te,  et 
verba  mea  quae  posui  in  ore  tuo,  non  recedent  de  ore  tuo,  et 
de  ore  seminis  tui  amodo,  et  usque  in  sempiternum.  LIX.  21. 
Et  inferius:  Erit  tibi  Dominus  in  lucem  sempiternam  tt  Deus 
tuus  in  gloriam  tuam,  non  occidet  ultra  sol  tuus  et  Luna  tua 
non  minuetur,  quia  erit  tibi  Dominus  in  lucem  sempiternam. 
LX.  19,  20.  Quae  ad  ecclesiam  referri  videntur.  Ergo  ecclesiae 
fides  non  occidet. 

Argumenta  ex  Luca  XXII.  31 — 32.;  Joan.  XXI.  15 — 17. 
inferius,  ubi  de  primatu,  exponenda  sunt. 

B.  Ex  patribus. 

Arg.  I.  Negative.  Qui  ecclesiae  infallibilitatem  negant, 
asserunt,  non  solum  ecclesiam  esse  erroribus  obnoxiam,  verum 
etiam  fieri  posse,  ut  ipsa  per  plura  saecula  credat  et  pro- 
fiteatur  errores  turpissimos.  Id  enim  in  ecclesia  Romana, 
extra  quam  per  plura  saecula  nulla  ecclesia  conspiciebatur, 
evenisse  dictitant.  Atqui  patres  ne  uno  quidem  vocabulo  un- 
quara  affirmaverunt  aut  conjecturae  quadam  specie  significa- 
verunt,  fieri  posse,  ut  Christi  ecclesia  vel  unicum  in  errorem 
incidat.     Ergo  infallibilitas  patrum  menti  valde  congruit. 

Arg.  II.  Ex  patribus  apostolicis.  Patres  apostolicos  in- 
fallibilem  credidisse  ecclesiam,  spectatis  adjunctis,  constat. 
Ergo  ecclesiae  fides  deficere  non  potest.  Dixi:  spectatis  ad- 
junctis,  quae  sunt:  1°  paucitas  operum,  ab  apostolicis  patribus 
aut  scriptorum,  aut  superstitum;  2°  operum  indoles  et  materia, 
quae  controversias  nostras  adeo  non  coutingunt;  3°  doctrina 
S.  Scripturae,  quae  patres  apostolicos  praeluxit,  necnon  doctrina 
patrum  subsequentium,  qui  fidem  ab  aetate  apostolica  acceptam 
declararunt.     Prob.  antec. 

a)  S.  Clemens  Romanus  I.  Cor.  XLVI.  6.  et  S.  Ignatius 
Antiochenns  ad  Ephes.  V.  unionem  Christi  cum  ecclesia  maxi- 
mam  esse  docent:  „ubi  fuerit  Christus  Jesus  —  ait  S.  Igna- 
tius  —  ibi  catholica  est  ecclesia."  Jam  vero  fieri  non  potest, 
quin  tanta  unio  firmissimam  in  fide  ecclcsiam  efficiat.  Quapropter 
auctor  epistolac  ad  Diognetum,  cap.  XI.  DeiFilium  esse  praedicat, 
„per  quem  ecclesia  ditatur  .  .  .  evangeliorum  fides  stabilitur 
{\6oviai),  et  apostolorum  traditio  custoditur,  et  ecclesiae  gratia 
exsnltat."  Itidem  ab  Herma  in  Pastore,  Simil.  IX.  cap.  XII 
— XIII.  rturris",  quae  est  „ecclesia",  super  petram  aedificata, 
„petra"  vero  „Filius  Dei"  esse  dicitur;  addit:  ^tuvrim  monolitham 
factam  esse  cum  pctra." 

b)  Patres  apostolici  in  ecclesia  salutem  et  adversus  errores 
remedium  reperiri  affirmant;  in  luce  ambulare,  qui  ecclesiae 
conjuDguntur;  haeretice  sentientes  ab  ecclesia  Christi  prorsus 
discedere;  haeresin  „mortiferum  pharmacum"  esse  profitentur. 
Cf.  quaest.  V.  art.  2.       Praeterea 

1°  Sm  Ignatius  Philadclphenses,  cap.  III.  in  hunc  modum 
adbortatur:  „Abstinete  ab  herbis  noxiis,  quas  Jesus  Christus 
non  colit,  quia  non  sunt  plantatio  patris  .  .  .  Quotquot  enim 
Dei  et  Jesu  Christi  sunt,  hi  sunt  cum  episcopo;  et  quotquot 
poenitentia  ducti  redierint  ad  unitatem  ecclesiae,  et  hi  Dei 
erunt,  ut  secundum  Jesum  Christum  vivant."  —  Idem  eos,  qui 
ecclesiam  pravis  doctrinis  perturbare  conantur,  his  verbis  con- 
demnat:  „Familiarum  perturbatores  regnum  Dei  non  haeredi- 
tabunt.  Si  autem  ii,  qui  secundum  carnem  haec  operati  sunt, 
morte  sunt  affecti;  quanto  magis,  si  quis  fidem  Dei  prava 
doctrina  corrumpat,  pro  qua  Jesus  Christus  crucifixus  est? 
Talis,  inquinatus  factus,  in  ignem  inexstinguibilem  ibit;  simi- 
liter  et  qui  audit  ipsum.  Ob  id  Dominus  in  capite  suo  accepit 
unguentum,  ut  ecclesiae  spiret  incorruptionem.  Ne  ungamini 
tetro  odore  doctrinae  principis  hujus  saeculi,  ne  captivos  vos 
abducat  a  proposita  vita."     Ad  Ephes.  XVI— XVII. 

2°  S.  Polycarpus  ecclesiae  adhaerendum  esse  tam  strenue 
defcndit,  ut  Marcioni,  haeretico,  dicenti:  Agnosce  nos;  respon- 
disse  feratur:  Agnosco  te  primogenitum  Satanae.  Euseb.  E.  H. 
lib.  IV.  cap.  XIV.     Idem    ad  Philippenses ,   cap.  VII.:   „relin- 

quentes  —  inquit  —  vanitatem  multorum  et  falsas  doctri- 
nas  ad  traditam  nobis  ab  initio  doctrinam  revertamur;"  item 
cap.  III.:  „aedificari  poteritis  si  in  Pauli  epistolas  intueamini 
in  fide,  quae  vobis  est  data;  quae  est  mater  omniwn  nostrum." 
Quin  etiam  S.  Irenaeus  „in  conspectu  Dei"  affirmavit,  beatum 
Polycarpum,  si  Florini  haeresin  audiisset,  „exclamaturum  con- 
tinuo,  et  obturatis  auribus  suis  dicturum  fuisse  prout  ipsi  moris 
erat:  Deus  bone,  quae  me  in  tempora  reservasti,  ut  haec 
sustinerem:  atque  ex  loco  ipso  aufugiturum,  in  quo  seu  stans 
seu  sedens,  ejusmodi  sermones  audiisset."  S.  Iren.  in  eplst. 
ad  Flor.  ap.  Eus.  E.  H.  lib.  V.  cap.  XX. 

Ex  quibus  apparet,  quantopere  patres  illi  censerent,  a  quo- 
vis  errore  maxime  alienam  esse  Christi  ecclesiam. 

Arg.  III.  Ex  aliis  nonnullis  patribits.  S.  Irenaeus,  beati 
Polycarpi  discipulus,  apostolica  successione  exposita  ita  pro- 
sequitur:  „non  oportetadhuc  quaerereapud  alios  veritatem,  quam 
facile  est  ab  ecclesia  sumere,  cum  apostoli  quasi  in  depositorium 
dives,  plenissime  in  eam  contulerint  omnia,  quae  sint  veritatis,  ut 
omnis  quicunque  velit,  sumat  ex  ea  potum  vitae.  Haec  est  enim 
vitae  introitus,  omnes  autem  reliqui  fures  sunt  et  latrones."  Adv. 
haer.  III.  4.  —  Ab  eodem  fides  in  ecclesia  esse  dicitur,  „semper 
a  Spiritu  Dei,  quasi  in  vase  bono  eximium  quoddam  depositum 
juvenescens,  et  juvenescere  faciens  ipsum  vas,  in  quo  est." 
III.  24.  Item  1.  c.  „Ubi  enim  ecclesia,  ibi  et  Spiritus  Dei, 
et  ubi  Spiritus  Dei,  illic  ecclesia  et  omnis  gratia;  Spiritus 
autem  veritas."  —  Libro  V.  cap.  20.  baec  addit:  „ecclesiae 
quidem  praedicatio  vera  et  firma,  apud  quam  una  et  eadem 
salutis  via  in  universo  mundo  ostenditur.  Huic  enim  creditum 
est  lumen  Dei.u 

Clemens  Alexandrinus :  „homo  Dei  esse,  et  Domino 
fidelis  esse  desiit,  qui  adversus  ecclesiasticam  recalcitravit 
traditionem,  et  in  humanarum  haereseon  desiluit  opiniones." 
Strom.  VII.  cap.  XVI.  —  Origenes:  „Non  debemus  attendere 
eis,  qui  dicunt:  ecce  Christus,  non  autem  ostendunt  eum  in 
ecclesia;  .  .  .  quae  plena  est  lumine  vero,  quae  est  columna 
et  firmamentum  veritatis."  In  Matth.  tract.  XX.  —  Tertullia- 
nus:   ecclesiae   infallibilitatem    non    nisi  absurde  negari  docet. 

„Age  nunc  —  inquit  —  omnes  erraverint  .  .  .  nullam  respe- 
xerit  Spiritus  sanctus,  uti  eam  in  veritatem  deduceret,  ad  hoc 
missus  a  Chrisfo,  ad  hoc  postulatus  de  Patre,  ut  esset  doctor 
veritatis;  neglexcrit  officium  Dei  villicus,  Christi  vicarius,  sinens 
ecclesias  aliter  interim  intelligere,  aliter  credere,  quod  ipse 
per  apostolos  praedicabat,"  etc.  De  praescr.  eap.  XXVII.  — 
-  Ailmnnsius:  nSufficit  his  duntaxat  verbis  ad  illa  (baereti- 
corum  paradoxa)  respondere:  Haec  catholicae  ecclesiae  non 
8unt.u  Epist.  ad  Epict.  —  8.  Hieronymus :  „Poteram  omnes 
propositionum  (falsarum)  rivulos  uno  ecclesiae  sole  siccare." 
C  Lucifer.  cap.  XXVIII.  —  S.  Augustinus:  „Ipsa  est  ecclesia 
sancta,  ecclesia  una,  ecclesia  vera,  ecclesia  catholica,  contra 
omnes  haereses  pugnans;  pugnari  potest,  expugnari  tamen  non 
potest.  Haereses  onines  de  illo  exierunt,  tanquam  sarmenta 
inutilia  de  vite  praecisa;  ipsa  autem  manet  in  radice  sua,  in 
charilate  sua.u     De  symb.  ad  Cateclu  Serm.  I.  6. 

Arg.  IV.  Ex  praxi  ecclesiae  et  monumentis.  a)  Ecclesiae 
praxis  ea  semper  fuit,  ut  quicunque  cum  ecclesia  catholica 
dissentirent,  haeretici  haberentur.  Quod  quidem  factum  publi- 
cum  universarum  haereseon  historiis  certissimisque  conciliorum 
ac  Pontificum  decretis  memoriae  proditum  est. 

b)  In  monumentis  spectantur:  1°  Columba,  quae  est 
S.  Spiritus,  insidens  catlmdrae,  quae  est  signum  magisterii 
ecclesiastici.  (In  graffito  coemeterii  Ad  duas  lauros,  etc.) 
2°  Columna,  supra  quam  Christi  monogramma  conspicitur, 
Petrum  inter  et  Paulum  collocata.  (Buonarotti,  Vetri,  t  XIV.) 
3°  Navis,  quae  portatur  a  pisce  seu  delphine,  Christi  symbolo. 
(Cf.  Kraus,  Real ■  Encyklop.  p.  507.  et  521.)  Pictura  quae- 
dam  in  coemeterio  S.  Callisti  protectionem  divinam  in  hunc 
modum  exprimit:  navicula  in  medio  mari  jactatur  fluctibus, 
qui  virum  extra  navim  obruunt,  mox,  ut  videtur,  periturum; 
at  alii  viro,  in  navicula  oranti,  juvenis  nimbo  circumdatus  de 
nubibus  dextra  extensa  praesidium  porrigit  (Kraus,  p.  732.). 
4°  Arca,  qua  naufragium  non  passa  homines  diluvii  eripiuntur 
fluctibus  (Kraus,  p.  500.). 

Objectiones. 

Obj.  I.  Infallibilitas  humano  generi  perniciosa  est.  Ergo 
Christus  eam  suae  ecclesiae  non  concessit.  Prob.  antec  Qui 
sese  infallibilem  esse  credit,  neglccta  ulteriori  veritatis  inqui- 
sitione,  iners  evadit;  dissentientium  opiniones  intolerantia  fana- 
tica  spernit.     Haec  autem  maxime  perniciosa  sunt. 

Resp.  Nego  antec.  Ad  probationem  dist.:  infallibilitas 
inertiam  et  intolerantiam  parit  per  se,  nego;  per  abusum, 
transeat.  Assistentia  divina  hominem  in  cognoscenda  veritate 
dirigit;  activitatem  autem  humanam,  quae  plurimis  scientiis  vi 
naturalis  luminis  exercetur,  non  minuit,  cum  inquirendi  nulla 
aut  facultas,  aut  objectum,  aut  impulsus  infallibilitate  dematur. 
—  Neque  tolerantia  caritatis  et  certitudinis,  sed  indifferentismi 
tolerantia  infallibilitate  prohibetur. 

Instabis.  Qui  habet  finem,  quicscit.  Jam  veritatem,  quae 
est  inquirendi  finis,  se  habere  autumant,  qui  infallibilem  eccle- 
siam  credunt.     Ita  quiescunt  inertes. 

Resp.  Dist.  maj.:  Qui  habet  finem ,  quiescit  a  fruitione 
finis,  nego;  a  petitione  finis,  subdist:  quantum  ad  finem,  quem 
habet,  conc;  quantum  ad  omnia,  nego.  Dist.  min.:  infalli- 
bilistae  autumant,  se  habere  quamcunque  verifatem,  nego;  veri- 
tatem,  a  Christo  ecclesiae  relictam,  subdist.:  per  modum  fidei, 
conc;  cum  sacrae  doctrinae  scientia,  nego.  Et  nego  conclu- 
sionem.  Et  sane  1°  quae  fides  docet,  tractatum  scientificum 
non  excludunt,  prout  Angelici  Summae  commonstrant;  2°  praeter 
fidei  veritates,  infinitae  propemodum  veritates  naturales  inve- 
stigandae  relinquuntur;  3°  vera  hominis  activitas  non  in  eo 
sita  est,  quod  in  aeternum  dubius  veritatem  exquirat,  sed  in 
iis  capessendis  bonis,  quae,  fide  praelucente,  obtineri  possunt. 

Urgebis.  Si  ecclesia  deficere  in  fide  nunquam  potest, 
S.  Spiritui  eam  docenti  resistere  nequit.  At  si  resistere  nequit 
libera  non  est.     Infallibilitas  igitur  absurda  est. 

Resp.  Dist.  maj.:  S.  Spiritui  resistere  non  potest  universa 
ecclesia,  conc;  singula  ecclesiae  membra,  nego.  Et  dist.  min.: 
libertate  destituitur,  si  resistere  non  potest  ex  necessitate 
naturae,  conc;  ex  efficacia  gratiae,  nego. 

Dices.     Etiam  universa  ecclesia  est  libera.    Ergo. 

Resp.  Conc.  antec:  Nego  consequens.  Sicut  enim  aliquis 
potest,  salva  libertate,  confirmari  in  bono,  ita  et  in  vero.  Itaque 
libertas  non  perit,  cum  Christus  per  assistentiam  Spiritus  sancti 
constituit  ecclesiam  in  veritate  infallibilem. 

Obj.  II.  Si  ecclesia  ob  textus  allatos  dicitur  infallibilis, 
ob  aliorum  textuum  analogiam  dici  debet  impeccabilis.  At 
non  est  impeccabilis.  Ita  nec  infallibilis.  Prob.  major:  v.  g. 
Christus  discipulis  suis  ait:  Estote  ergo  vos  perfecti ,  sicut  et 
pater  vester  caelestis  perfectus  est.     Matth.  V.  48. 

Resp.  Dist.  maj.:  ecclesia  dici  debet  impeccabilis ,  in 
quantum  siogula  ejus  membra  possunt  peccare,  nego;  in  quan- 
tum  necesse  est,  ut  in  membris  semper  sanctitatis  fructus 
operetur,  conc.  Et  contradistincta  minori,.  nego  cooclusiooem. 
Probatiooem  majoris  dist.:  Christus  diceos:  estote  perfecti  etc. 
ad  perfectiooem  invitat,  conc;  perfectionem  suis  dooat,  nego. 
Probavimus  autem,  infallibilitatem  a  Christo  fuisse  donatam 
ecclesiae. 

Urgebis.  In  Christi  sermone,  quo  S.  Spiritum  ecclesiae  pro- 
missum  esse,  catholici  asserunt,  nonnulla  ad  solos  apostolos  per- 
tinere  constat;  v.  g.  Joan.  XIV.  28. :  Si  diligeretis  me,  gauderetis 
utique,  quia  vado  ad  Patrem:  etc.  Ergo  oihil  obstat,  quominus 
sermonem  totum  exclusive  ad  apostolos  habitum  esse  putemus. 

Resp.  Dist.  antec:  in  Christi  sermone  nonnulla  ad  solos 
apostolos  pertinent.  conc;  ea,  quibus  infallibilitas  probari  solet, 
nego.     Solutio  ex  argumentis  patet. 

Instabis.  Textuum,  in  argumentis  allatorum,  haec  inter- 
pretatio  videtur  verior,  ut  locutio:  in  aeternum  ad  apostolorum 
aetatem,  et  assistentia,  si  divinitus  apostolorum  etiam  suc- 
cessoribus  promissa  sit,  ad  veritates  fundamentales  restringatur. 
Ergo  infaliibilitas  incerta  est. 

Resp.  Nego  antec.  Probavimus  enim,  claram  Christi  polli- 
citationem  nulla  prorsus  interpretatione  eludi  posse.  Contextus; 
textuum  collatio,  uti  illud  Matthei:  usque  ad  consummationem 
saeculi,  et  hocJoannis:  inaeternum;  et  veterum  consensio  rem 
minime  incertam  reliuquunt.  De  articulis  fundamentalibus 
quaest.  V.  art.  2.  dictum  est  satis. 

ARTICULUS  IV. 
Utrum  ecclesia  docens  sit  infallibilitatis  activae  subjectum. 

I.  Infallibilitatis  charisma  ecclesiae  concessum  vidimus. 
Speciatim  addamus,  utrum  omnia  ecclesiae  membra  eodem  modo 
subjectum  iufallibilitatis  dici  debeant. 

Richeriani,  Pistorienses  aliique  multitudinistae  (cf.  q.  III. 
De  hierarchia),  ut  omnia,  quae  ad  potestatem  ecclesiasticam 
spectant,  ita  maxime  infallibilitatem  prius,  immediatius  et 
essentialius  fidelium  universitati ,  secundario  tantum  et  mini- 
sterialiter  episcopis  ac  Romano  Pontifici  collatam  esse  conten- 
dunt.  Catholici  episcopos  cum  Romano  Pontifice  praecipuum 
infallibilitatis  subjectum  esse  docent. 

II.  Duplex  infallibilitatis  species  ecclesiae  concessa 
est,  quarum  altera  passiva  seu  in  credendo  dicitur,  altera 
activa  seu  in  docendo.  Et  duplex  in  ecclesia  membrorum 
species  reperitur;  altera  eorum  est,  qui  discunt,  altera  eorum, 
quibus  docendi  munus  incumbit.  Infallibilitatem  passivam 
ecclesiae  discenti  sic  competere,  intelligitur,  ut  ecclesiae  docenti 
conjuncta  unum  cum  ea  mysticum  Christi  corpus  efficiat;  nulla 
tamen  fidelium  infallibilitas,  si  suis  non  uniantur  pastoribus. 
Sed  pastores  independenter  a  fidelibus  infallibilitate  activa 
pollent.  Itaque  ecclesia  docens  infallibilitatis  activae  subjectum 
habetur. 

III.  Ecclesia  docens  ex  iis  constituitur,  quibus  proprie 
jus  officiumque  authentice  docendi  universam  ecclesiam  com- 
missum  est.  Quod  quidem  jus  officiumque  spectari  potest 
1°  in  Romano  Pontifice,  ex  cathedra  docente;  2°  in  conciliis 
oecumenicis;  3°  in  corpore  episcoporum,  Summo  Pontifici  uni- 
torum,  per  orbem  disperso.  De  tertio  jam  disseritur.  Animad- 
vertendum  est  autem,  infallibilitatem  episcopatui  seu  univer- 
sitati  episcoporum  attribui,  non  singulis  episcopis. 

Thesis:    Ecclesia    docens    est   infallibilitatis   activae    sub 
jectum. 

Arsumenta. 

Arg.  I.  Ecclesia  discens  audire  debet  ecclesiam  docentem, 
id  est,  ecclesiae  pastores.  Ergo  si  pastores  errarent,  universa 
errare  cogeretur  ecclesia.  Porro  ecclesiam  infallibilitate  in- 
structam  esse,  probavimus.  Ergo  ecclesiae  pastores  in  fidem 
docendo  errare  nequeunt.  Quod  autem  ecclesia  discens  audire 
debet  docentem,  id  patet.  a)  Ex  eo  quod  pastorum  coetus  in 
hominibus  fidem  edocendis  Christi  personam  gerit,  qui  post 
resurrectionem  -apostolis  suis  apparens  ait:  Sicut  misit  me 
Pater ,  et  ego  mitto  vos.  Joan.  XX.  21.  b)  Ex  constitutione 
ecclesiae  hierarchica.  alias  demonstrata.  c)  Ex  ecclesiae  magi- 
sterio,  divinitus  instituto.     Cf.  quaest.  IX. 

Arg.  II.  Christi  promissiones  de  infallibilitate  primario  et 
immediate  factae  sunt  ecclesiae  rectoribus  et  in  ordine  ad 
doceudi  munus.  Docens  igitur  ecclesia  subjectum  est  infalli- 
bilitatis  activae.  Prob.  antec.  Matth.  XVI.  18.  Petrus  instituitur 
■pefra,  a  qua  totum  aedificium  firmitatem  habet;  Matth.  XXVIII. 
18—20.  Christus  spondet,  sese  in  omnes  aetates  cum  iis  fore, 
quibus:  euntes  docete  dixerat;  Joan.  XIV — XVI.  S.  Spiritus 
apostolis  promittitur,  quibus  munus  testimonii  de  Christo  per- 
hibendi  mandatum  fuerat.  Hinc  et  beatus  Irenaeus  iis  parendum 
esse  docet,  ^qui  cum  episcopatus  successione  charisma  veritatis 
certum  secundum  beneplacitum  Patris  acceperunt."  Adv. 
Haer.  IV.  26. 

Arg.  III.  „Illos,  quos  Deus  ad  aliquid  eligit,  ita  prae- 
parat  et  disponit ,  ut  ad  id ,  ad  quod  eliguntur ,  inveniantur 
idouei."  S.  Thom.  III.  q.  XXVII.  art.  4.  Atqui  ecciesia 
docens  eligitur,  ut  per  eam  fideles  fidem  inconcusse  discant; 
quod  infallibilitatis  expers  efficere  nequit.  Ergo.  —  Item: 
„Quanto  aliquid  magis  appropiuquat  principio  in  quolibet 
genere ,  tanto  magis  participat  effectura  illius  principii." 
S.  Thom.  III.  q.  XXVII.  art.  5.  Jam  vero  ecclesia  docens 
8«  Spiritui,  tanquam  infallibilitatis  principio,  propinquissima  est. 
Ergo.  Patet  minor.  Etenim  S.  Spiritus  ecclesiae  infallibilitatis 
princ  pium  est,  in  quantum  ecclesiam  docet.  At  ecclesia 
docens  praedicando  et  docendo  S.  Spiritus    instrumentum  est. 

Igitur  ecclesia  docens  seu  pastoruni  coetus  magis  participat 
eflfectum  Spiritus  sancti,  qui  est  in  ecclesia  inerrantiae  prin- 
cipium  et  virtus  principalis. 

Quid  veteres  ea  de  re  senserint,  testimoniis  ostendimus 
infra,  de  magisterii  et  de  conciliis  tractantes. 

Objeotiones. 

Obj.  I.  Fides  in  religione  quoque  Judaica  conservanda 
fuit.  Atqui  rectores  ecclesiae  Judaicae  in  fide  errare  potue- 
runt.  Ergo  nec  ecclesiae  Christianae  pastores  infallibiliter 
docere  opus  est. 

Resp.  Transeat  mio.  Et  negata  paritate,  nego  conclu- 
sionem.  Quidquid  de  synagogae  inerrantia  censueris,1)  prae- 
rogativas  ecclesiae  Romanae  non  labefactabis.  Inter  legem 
enim  antiquam  et  novam  triplex  differentia,  quantum  ad 
hanc  quaestionem,  reperitur,  videlicet:  a)  in  gente  Judaica 
praeter  sacerdotum  ministerium  ordinarium  aderat  extraordi- 
naria  prophetarum  missio:  b)  ecclesia  Judaica,  cum  particularis 
uniusque  gentis  esset  et  veritatum  revelatarum  numero  ecclesia 
Christi  valde  inferior,  charismate  infallibilitatis  minus  periculose 
carebat;  c)  ecclesiae  Judaicae  nusquam  factae  sunt  infallibili- 
tatis  promissiones  illae  manifestae  et  locupletes,  quas  factas 
esse  constat  ecclesiae  Christi. 

Obj.  II.  Ecclesia  docens  infallibilis  non  erit,  si  omnes 
apostoli  erraverint,  At  erraverunt  omnes;  nam  Christus  mox 
ad  Patrem  rediturus  nundecim  apparuit:  et  exprobravit  incredu- 
litatem  eorum  et  duritiam  cordis,  quia  iis ,  qui  viderant  eum 
resurrexissey  non  credideruntu .    Marc.  XVI.  14.    Ergo. 

Resp.  Dist.  maj.:  si  apostoli  in  docendo  erraverint  post 
adventum  S.  Spiritus,  conc;  ante  adveutum ,  nego.  Et  hoc 
responso  omnes  id  genus  objectiones  solvuntur.  Audiatur 
S.  Thomas :  (discipuli)  „quamvis  prius  Spiritum  sanctum 
habuissent   in  munere  gratiae,    quo  perficiebantur  ad  ea  quae 


*)  Cf.  argumenta,  quibus  infallibilem  et  visibilem  fidei  regulam 
pro  lege  antiqua  propugnat  Joannes  a  S.  Thoma,  Cursus  theolog. 
tract.  de  auctor.  Summi  Pontif.  disp.  I.  art.  1. 

ad  singulares  personas  eorum  pertinebant,  tamen  in  die  etiam 
Pcntecostes  susceperunt  Spiritum  sanctum ,  sed  in  munere 
i^ratiae  quo  perficiebantur  ad  promulgationem  jidei  in  salutem 
aliorum".     In  IV.  Smt.  dist.  VII.  quaest.  I.  art.  2.   q.  2.  sol. 

Instabis.  Apostolorum  infallibilitas  non  competit  nisi  eis, 
ad  quos  transmissae  sunt  apostolorum  praerogativae  omnes. 
At  non  omnes  ad  successores  apostolorum  transmissae  sunt. 
Ergo  nec  infallibilitas. 

Resp.  Dist.  maj.:  infallibilitas  non  competit  nisi  eis,  ad 
quos  transmissae  sunt  apostolorum  praerogativae  ordinariae, 
conc;  extraordinariae.  nego.  Et  dist.  min.:  non  transmissae 
sunt  praerogativae  extraordinariae,  conc;  ordinariae,  nego. 
Potestas  et  praerogativae,  quae  ad  jieri,  ut  ajunt,  ecclesiae 
fundandae  pertinebant,  aut  quae  ad  apostolos  ut  privatos  spe- 
ctabant,  in  successores  transmittendae  non  fuerunt;  sed  quae- 
cunque  ecclesiae  conservandae  causa  et  ad  regimen  ordinarium 
divinitus  concessa  sunt,  haec  necessum  fuit  cum  ipsa  ecclesia 
manere. 

Obj.  III.  Infallibilitas  moram  nullam  laboremve  in  de- 
finiendo  requirit.  Atqui  maximasaepe  mora  et  ecclesiae  labor  in 
docendo  conspicitur,  velut  in  defiuienda  immaculata  Conceptione 
et  infallibilitate  Pontificia.     Ergo. 

Resp.  Dist.  maj.:  nulla  mora  aut  labor  requiritur,  ubi 
babetur  infallibilitas  inspirationis,  transeat;  assistentiae,  nego. 
Et  dist.  minorem:  illa  mora  et  labor  a  S.  Spiritu  ad  de- 
finitionem  opportunam  et  certam  diriguntur,  conc;  ea  directione 
vacant,  nego.     Responsum  paucis  exponam. 

a)  Quantum  ad  moram.  Infallibilitas  assistentiae  bumanam 
operationem  non  excludit,  sed  eam  excitat  et  dirigit  ad  eccle- 
siae  salutem  procurandam.  Jam  vero  inter  ecclesiae  rectores, 
cum  non  omnes  et  singuli  infallibilitatem  acceperint,  nonnun- 
quam  de  credendis  lis  movetur.  Neque  tamen  quaevis  orta 
lis  definitione  dirimenda  est,  sed  si  fidelium  salus  inter  hujus- 
modi  lites  periclitetur,  aliave  causa  gravissima  id  postulet, 
ecclesia  per  S.  Spiritus  assistentiam,  quantum  opus  est,  ad  de- 
finiendum  excitatur  et  dirigitur.  Ita  saeculo  IV.  consubstantialitas 
Filii   contra  Arium,   hac   aetate   nostra    Pontificia  infallibilitas 

De  Groot,  Summi  apologet.     L  17 

decreto  solemni  declarata  est;  alia  contra,  v.  g.  quaestio  de 
auxiliis  nunquam.  Judicium  autem  de  mora  privato  nulli  com- 
petit,  sed  ecclesiae,  quam  Deus  in  temporibus  etiam  cogno- 
scendis  dirigit. 

b)  Nihil  demum  obstat,  cur  labor  infallibilitatem  assisten- 
tiae  comitetur.  Nam  ecclesiae  definitiones  ex  proxima  Dei  in- 
spiratione  non  scribuntur,  sed  desumuntur  e  fidei  deposito. 
Quapropter  res  ipsa  hoc  poscit,  ut  ab  ecclesiae  rectoribus, 
quid  scripto  verboque  traditum  sit,  diligentius  investigetur. 
Quin  imo  apostolis  et  senioribus  Hierosolymis  ad  definiendum 
congregatis,  magna  conquisitio  facta  est.  Act.  XV.  7.  Auctor 
vero  libri  II.  Machabaeorum,  cap.  II.  27.  et  S.  Lucas  cap.  1. 1 — 4. 
in  evangelio  scribendo  laborem  se  subiisse  significant. 

Urgebis.  Si  labor  in  docendo  requiritur,  in  quaestionem 
vocari  potest,  utrum  ecclesia  docens  ea,  qua  opus  est,  dili- 
gentia  in  definiendo  usa  sit.  Ex  hac  igitur  parte  incerta  erit 
ecclesiae  auctoritas. 

Resp.  Dist.  antec:  id  in  dubium  vocari  potest  ratione 
habita  infirmitatis  humanae,  conc;  divinae  Providentiae,  nego. 
Videlicet  Christus  absolute  praescripsit,  ut  fideles  ecclesiam  do- 
centem  audiant;  absolute  igitur  tenendum  est,  quod  communi 
pastorum  consensu  definitur.  Praeterea  si  discentis  ecclesiae 
sit,  de  sufficienti  pastorum  studio  judicare,  mox  ne  unicum 
quidem  ecclesiae  docentis  judicium  firmum  erit.  Ergo  nisi  in- 
ficiemur,  Deum  sapientissimum  fini  coaptare  media,  concluden- 
dum  est,  ecclesiae  judiciis,  providente  Deo,  nihil  defuturum, 
quod  ad  judicium  firmum  et  solidum  requiratur. 


ARTICULUS  V. 
Utrum  infallibilitatis  objectum  sint  omnia  immediate  revelata. 

I.  Infallibilitatis  objectum  generatim  spectatum. 
Generatim  infallibilitatis  objectum  non  est  nova  doctrina  reve- 
landa,  sed  revelata  custodienda  et  exponenda.  Siquidem  Spi- 
ritus  veritatis  Petri  successoribus  ecclesiaeque  ipsis  conjunctae 
non   promissus    est,    „ut   eo   revelante  novam  doctrinam  pate- 

facerent,  sed  ut  eo  assistente  revelationem  seu  fidei  depositum 
saucte  eustodirent  et  fideliter  exponerent."  Conc.  Vatic.  Con- 
stitutio  Pastor  aetemus,  cap.  IV.  Et  quoniam  revelatio  veri- 
tates  tam  speculativas  quam  practicas  continet,  infallibilitatis 
objectutn  merito  habetur  revelata  Chrlsti  doctrina  de  jide  et 
moribus. 

II.  Revelationes  communes  et  privatae.  Revelatio 
communis  est,  quae  ecclesiae  universae  credenda  proponitur; 
revelatio  privata,  quae  personae  privatae  fit,  ut  privata  et 
particularis  est,  velut  revelationcs,  factae  S.  Catharinae  Senensi, 
S.  Theresiae  aliisque  sanctis.  Revelationes  privatas,  etsi  ve- 
ritas  earum  doctrinalis  aut  falsitas  ecclesiae  judicio  subtrahi 
uequit,  hoc  loco  agitare  non  attinet;  nam,  ut  Angelici  verbis 
utar:  „lnnititur  fides  nostra  revelationi  Prophetis  et  Apostolis 
factae,  qui  canonicos  libros  scripserunt;  non  vero  revelationi, 
si  quae  fuit  aliis  Doctoribus  facta."  S.  Theol.  I.  quaest.  I. 
art.  8.  ad  2. 

III.  Revelata  immediate  et  mediate,  Immediate  seu 
formaliter  revelatum  dicitur,  quod  est  revelatum  in  se  ipso; 
mediate  seu  virtualiter  revelatum,  quod  revelatum  est  in  suis 
principiis  seu  in  sua  causa. 

Quaeres,  quonarn  modo  veritates  per  discursum  ex  suis 
principiis  inferantur.  Resp.  Quaedam  in  principiis,  id  est,  in 
praemissis  continentur,  „ut  pars  in  toto,  vel  ut  singulare  in 
universali,  vel  ut  implicitum  in  explicito  terminis  aequivalentibus 
expressum"  (Bill.  Diss.  pvooem.  De  theologia,  art.  7.).  Haec 
autem  inferuntur  per  discursum  improprium  et  pure  explica- 
ticum,  non  per  discursum  proprium  et  rigorosum;  discursus 
autem  pure  explicativus  non  est  causa  movens  assensum,  sed 
causa,  quae  assensus  motivum,  id  est,  revelationem  applicat. 

Alia  „ratione  connexionis  naturalis,  —  ita  Billuart  1.  c.  — 
hoc  est  vel  ut  proprietas  in  essentia,  vel  ut  effectus  in  causa" 
in  praemissis  continentur;  conclusiones  theologicae  nuncupari 
solent,  de  quibus  pauca  sequenti  articulo  praenotabimus.  Haec 
porro  per  discursum  proprium  ex  praemissis  revelatis  inferuntur. 

IV.  Veritates,  quae  per  discursum  improprium  et 
pure   explicativum   ex    una  aut  duabus  praemissis  im- 

mediate  revelatis  inferuntur  aequivalenter  immediate  reve- 
latae  censentur.  Hujusmodi  enim  veritates,  ut  modo  diximus, 
propositiones  particulares  sunt,  quae  in  universali  immediate 
revelata  includuntur.  Sed  propositiones  particulares  in  uni- 
versali  quasi  partes  actuales  in  toto  ineluduntur,  et  ab  ea  modo 
tantum  significandi  differunt.  Exempli  causa  ponatur  haec 
propositio  universalis  immediate  revelata:  Christus  pro  omnibm 
mortuus  est;  quae  propositio,  cum  Dei  cognitionem  circa  bo- 
mines  non  confusam,  sed  explicitam  et  distinctam  singulorum 
exprimat,  cadit  formaliter  et  expresse,  quantum  est  ex  parte 
Dei,  supra  omnes  et  singulos  eorum.  Qua  de  causa  earum 
propositionum  revelatio  a  pluribus  theologis  non  virtualis  sed 
formalis  confusa  nuncupatur;  ita  tamen,  ut  confusa  non  ex 
parte  Dei,  sed  respectu  nostri  dicatur;  namque  ut  distincte 
percipiamus,  v.  g.  Christum  pro  Salomone  mortuum  esse,  reve- 
latio  Dei  expressior  non  requiritui ,  sed  certo  tantum  cogno- 
scere  opus  est,  Salomonem  esse  hominem.  Cf.  Salmant. 
Tract.  XVII.,  De  fide;  disp.  I.  dubium  III.  §.  3.;  Billuart, 
dis8.  prooem.  De  theologia,  art.  7.;  De  regulis  fidei,  disp.  IV. 
art.  9. 

V.  Doctrina  de  fide  et  moribus.  Diximus  infallibili- 
tatis  objectum  esse  revelatam  doctrinam  de  fide  et  moribus. 
In  hac  autem  formula  omnia  comprehenduntur ,  quae  ad 
doctrinam  de  fide,  quamvis  sub  diverso  respectu,  vere  pertinent. 
Objectum  enim  fidei  est  1°  proprium  et  commune.  Objectum 
proprium  sunt  veritates  supernaturales;  objectum  commune 
veritates,  quae  naturali  etiam  lumine  rationis,  etsi  praeterea 
revelatae  sunt,  ab  homine  cognoscuntur.  Cf.  S.  Thom.  II.  II. 
quaest.  II.  art.  4.  —  2°  Principaliter  intentum  et  ad  princi- 
paliorum  manifestationem  ordinatum.  Ita  docet  S.  Thomas: 
„per  se  ad  fidem  pertinent  illa  quae  directe  nos  ordinant  ad 
vitam  aeternam;  sicut  sunt  tres  personae  omnipotentis  Dei, 
mysterium  incarnationis  Christi,  et  alia  hujusmodi  .  .  .  Quae- 
dam  vero  proponuntur  in  sacra  Scriptura  ut  credenda,  non 
quasi  principaliter  intenta,  sed  ad  praedictorum  manifestationem, 
sicut  quod  Abrabam  habuit  duos  filios,  quod  ad  tactum  ossium 
Elisaei  suscitatus  est  mortuus,  et  alia  hujusmodi,  quae  narran- 

tur  in  S.  Scriptura  in  ordine  ad  manifestationem  divinae 
majestatis  vel  incarnationis  Christi."  II.  II.  quaest.  I.  art.  6. 
ad  luw.  3°  Per  ae  aut  per  accidens:  „fidei  objectum  per  se 
est  id  per  quod  homo  beatus  efficitur  .  .  .  Per  accidens  autem 
aut  secundario  se  habent  ad  objectum  fidei  omnia  quae  in 
sacra  Scriptura  divinitus  tradita  narrantur,  sicut  quod  Abra- 
ham  habuit  duos  filios,  quod  David  fuit  filius  Isai,  et  alia 
hujusmodi."  S.  Thom.  II.  II.  quaest.  II.  art.  5.  —  4°  Directe 
et  indirecte:  „ad  fidem  —  Angelicus  ait  —  pertinet  aliquid 
dupliciter:  uno  modo  directe,  sicut  ea  quae  nobis  sunt  princi- 
paliter  divinitus  tradita,  ut  Deum  esse  trinum  et  unum  .  .  . 
Indirecte  vero  ad  fidem  pertinent  ea  ex  quibus  negatis  con- 
sequitur  aliquid  coutrarium  fidei,  sicut  si  quis  diceret  Samuelem 
non  fuisse  filium  Helcanae;  ex  hoc  enim  sequitur  Scripturam 
divinam  esse  falsam."  I.  quaest.  XXXII.  art.  4.  —  Ad  reve- 
lationis  ergo  depositum  diversa  pertinent,  quae  in  formulam 
doctrinae  de  Jide  conclusa  sunt. 

VI.  Gtintheriani.  Probandum  est  infallibilitatis  objectum 
esse  immediate  revelata  omnia:  omnia,  ut  eorum  excludatur 
error,  qui  infallibilitatem  ad  fundamentalia  quaedam  restringunt; 
revelata,  id  est,  revelatorum  veritatera,  ut  excludatur  error 
Antonii  Gtinther  (1783 — 1863),  qui  ecclesiam  infallibilem  esse 
asserit,  non  ut  dogmatis  veritatem  doceat,  sed  ut  eos  dogmatis 
intelligendi  modos  proponat,  qui  diversis  aetatibus  aptissimi 
sint;  scilicet  Gtintheriani  ad  supremam  et  veram  dogmatum 
intelligentiam  ope  scientiae  philosophicae  perveniendum  esse 
arbitrantur.    Cf.  Conc.  Vatic.  sess.  III.,  Defide  et  ratione,  can.  III. 

Ecclesia  catholica  profitetur,  ecclesiae  infallibilitatem  quoad 
immediate  revelata  esse  dogma  revelatum;  hujus  autem  ne- 
gatio  haeresis  haberi  debet. 

Thesis:  Infallibilitatis  objectum  sunt  omnia  immediate 
revelata. 

Argumenta. 

Arg.  I.  Quod  hominibus  infallibiliter  ab  apostolis  traden- 
dum  fuit,  id  ab  ecclesia  infallibiliter  conservandum  est.  Apo- 
*U>li   autem    infallibiliter   omnia  revelata  ecclesiae  tradiderunt. 

Infallibilitatis  igitur  objectum  sunt  omnia  immediate  revelata. 
Major  constat  ex  articulis  praecedentibus.     Prob.  minor. 

Christus  ait:  nEuntes  docete  omnes  gentes  .  .  .  docentes  eos 
servare  omnia,  quaecunque  mandavi  vobis,  Matth.  XXVIII.  20. 
S.  Spiritus  ad  omnia  docenda  expresse  promittitur:  docebit 
vos  omnia  et  suggeret  vobis  omnia  quaecunque  dixero  vobis. 
Joan.  XIV.  26.  Quin  etiam  hic  est  proprius  Spiritus  sancti 
effectus,  quod  per  Ipsum  tota  revelata  veritas  cognoscitur  et 
multa  creduntur,  quae  absque  illo  Spiritu  veritatis  prius  portari 
non  poterant;  sicut  scriptum  est:  Adhuc  multa  habeo  vobis 
dicere,  sed  non  potestis  portare  modo.  Cum  autem  venerit  ille 
Spiritus  veritatis,  docebit  vos  omnem  veritatem,  odr/yrjcei, 
vftag  ug  ndaav  xr]v  dXrj&uav.u  ')     Joan.  XVI.   12,   13. 

Quibus  firmamentum  ex  eo  adjungitur,  quod  revelata  ut 
unum  totum  et  indivisum  in  ipsa  S.  Scriptura  designantur. 
Veritates  enim  revelatae  in  hac  formula:  veritas  et  evan- 
gelium  comprehenduntur.  Etenim  Servator  oravit:  sanctifica 
eos  in  veritate,  iv  xfL  dlrj&eia,  Joan.  XVII.  17.;  et  S.  Paulus 
ecclesiam  vocat:  jirmamentum  veritatis,  xr)g  dlr/&eiag,  I.  Tim, 
III.  15.  Veritates  revelatae  dicuntur  evangelium  a  Christo, 
praecipiente:  praedicate  evangelium,  xb  evayyefaov,  Marc.  XVI.  15.: 
ob  eamque  rem  haeresis  ab  apostolo  tanquam  naliud  evangelium", 
Gal.  1.  6.  damnatur.  Totum  autem  revelatum  tam  indivisum 
est,  ut  apostolus  judicaverit:  licet  nos,  aut  Angelus  de  caelo 
evangelizet  vobis  praeterquam  quod  evangelizavimus  vobis,  ana- 
thema  sit^  Gal.  I.  7.  Unde  simpliciter  statuit:  una  Jides, 
Eph.  IV.  5.  Ergo  cum  omnia  revelata  sint  una  fides,  una 
veritas,  vnum  evangelium,  consequens  est,  ut  quaecunque  im- 
mediate  revelata  sunt,  in  iis  omnibus  et  singulis  ecclesia  sit 
prorsus  expers  erroris. 

Arg.  II.  Ex  natura  infallibilitatis.  Infallibilitas  in  reve- 
latis  aut  tota  aut  nulla  est.  At  nullam  non  esse,  theses  prae- 
cedentes  demonstrant.     Ergo.  Prob.  major. 

Infallibiliras ,  quae  ad  omnia  revelata  non  exteuditur, 
quoad  nos  omnino  incerta  est.    lncerta  autem  infallibilitas  nulla 

')  Tischendort:  iv  tfj  dkrj&ela  na6i\.     Sed  scnsua  idera  Ml 

est.  Ergo.  Evidens  enim  est  ex  iis  etiam ,  quae  supra 
(quaest.  IV.  art.  5.)  de  distinctione  fundamentalium  enuclea- 
vinius,  nullam  normam  esse,  quam  in  dijudicandis  revelatis 
a  revelatis  sequeremur.  Qua  quidem  dijudicandi  facultate  sub- 
lata,  dubitatio  universalis  sancitur,  evacuantur  divina  eloquia 
et  missio  Spiritus  sancti  frustratur. 

Arg.  III.  Ex  veteribus.  a)  Patres  simpliciter^det  unitatem 
necessariam  esse  docent.  Unitas  autem  fidei  postulat  infalli- 
bilitatem.  b)  Paires  supra  (p.  248  —  251)  pro  infallibilitate 
citati,  eam  ad  omnia  revelata  manifesto  extendunt.  c)  Est 
antiquissima  regula,  qua  fideles  traditis  stare,  nulla  veritate  ex- 
cepta,  jubentur.  Cf.  S.  Barnabas  XIX.  11.;  Ign.  Ant.  Trall.  VI., 
Smym.  IV.,  Eph.  VII.;  S.  Polycarp.  Ad  Philipp.  VII.;  Epist.  ad 
Diogn.  XI.;  S.  Justinus,  Dial.  cum  Tryph.  LXXX.;  S.  Irenaeus, 
Adv.  haer.  I.  cap.  10.  III.  2.,  3.,  4.;  Clem.  Alexandr.  Strom. 
VII.  16.;  Tert.  De  praescr.  passim,  etc.  d)  Ecclesiae  praxis 
idem  ostendit,  in  qua  semper  ratum  fuerit  priucipium,  errori- 
bus  quibusvis,  veritati  revelatae  contrariis,  haereseos  notam 
inuri  oportere. 

Objectiones- 

Obj.  I.  „Ratio  eorum  quae  sunt  ad  finem,  a  fine  sumitur," 
ut  docet  Angelicus,  Phys.  II.  lect.  IV.  At  Christi  finis  fuit, 
ut  praecipua  tantum  revelata  crederentur.  Ergo  infallibilitas, 
quae  est  ad  hnnc  finem ,  pru  praecipuis  tantum  revelatis  pro- 
missa  est.  Prob.  min.  Nimirum  ipsa  ecclesia  paucos  duntaxat 
articulos  necessitate  medii  aliosque  nonnullos  necessitate  prae- 
cepti  credendos  esse  docet. 

Resp.  Conc.  maj.  Dist.  min.:  Christi  finis  fuit,  ut  praecipua 
tantum  crederentur  explicite  et  cetera  implicite  concedo;  secus, 
nego.  Diligens  argumentorum  consideratio  aflPatim  ostendit, 
omnia  revelata  fuisse  ecclesiae  commissa,  quae,  Deo  efficaciter 
assistente,  custodiat.  Scopus  autem  Christi  partialis  fuit,  ut 
omnes  et  singuli  fideles  praecipuas  saltem  veritates,  quae  ho- 
minem  ad  finem  supematuralem  praeluceant,  explicite  crederent; 
finis  totalis  fuit,  ut  ditissimus  revelatorum  thesaurus  servaretur 
ab  ecclesia,    quue   omnibus    omnium  aetatum  fidelibus,    quan- 

tum  ferre  possent  aut  vellent,  doctrinae  revelatae  dispertiret 
divitias. 

Ad  probationem  minoris  responsum  ex  dictis  de  articulis 
fundamentalibus  (q.  V.  art.  2.)  in  promptu  est. 

Urgebis.  Infallibilitas  hominum  sanctificandorum  gratia 
ecclesiae  donata  creditur.  Atqui  ad  hominem  sanctificandum 
exiguus  revelatorum  numerus  plane  sufficit,  sicut  scriptum  est: 
Haec  est  autem  vita  aeterna:  ut  cognoscant  te ,  solum  Deum 
verum,  et  quem  misisti  Jesum  Christum.  Joan.  XVII.  3.  Ergo 
infallibilitas  ad  pauca  revelata  extenditur. 

Resp.  Conc.  maj.  Dist.  min.:  ad  hominem  sanctificandum 
pauca  revelata  sufficiunt  absolute,  conc;  hypothetice,  subdist.: 
simplicioribus  sufficiunt,  conc;  ecciesiae,  nego.  Id  non  agitur, 
quid  fieri  potuerit,  sed  quid  factum  sit.  Ex  argumentis  porro 
liquet  Christi  praeceptum ,  ut  omnia  revelata  et  praedicata 
custodiantur.  Discrimen  autem  est  inter  fideles  aliquos  et 
inter  ecclesiam ;  namque  fideles  singuli  sibi  provident,  ecclesiae 
vero  omnibus  omnium  temporum  providendi  grande  munus 
demandatum  est.  Ob  eamque  rem  omnia  quaecunque  revelata, 
non  omnibus  et  singulis  fidelibus,  sed  ecclesiae  ad  homines 
sanctificandos  necessaria  sunt,  quemadmodum  omnis  civitas 
bene  ordinata  legum  suarum  universitatem  servat,  etsi  civibus 
aliis  alia,  secundum  personarum  temporumque  differentias,  ad 
bonum  civile  explicite  respicienda  sunt.  Allata  igitur  Jesu 
sententia  fidei  compendium  exhibet,  ad  quod  alia  reducuntur. 
Cf.  S.  Thom.  II.  II.  quaest.  I.  art.  8  et  6.  Quid  plura?  Reve- 
latione  voluit  Christus  multas  veritates  manifestare:  infallibilitate 
noluit  easdem  conservare? 

Obj.  II.  Vocabulum  „omniau,  sensu  latiori  quandoque 
usurpatur.  Ergo  non  repugnat,  Christum  vocem  sensu  latiori 
adhibuisse  locis  prolatis  Matth.  XXVIII.;  Joan.  XIV.   et  XVI. 

Resp.  Transeat  antec.  Nego  conseq.  Etenim  S.  Scripturae 
locis,  qui  huc  spectant,  sensus  latior  ex  nullis  adjunctis  assi- 
gnari  potest.  Praeterea  truncata  infallibilitas  tam  ridicula 
quam  inanis  est;  ridicula ,  quoniam  nihil  est,  quod  Spiritus 
Dei  in  una  aut  aJtera  veritate  se  subducat;  inanis,  quouiam 
fallibilis  infallibilitas  absurda  est. 

Instabis.  Erraverunt  apostoli ,  jam  misso  Spiritu  sancto. 
Ergo  etiam  ecclesia  in  nonnullos  errores  incidere  potest.  Prob. 
antec.  Crediderunt  apostoli  scriptisque  docuerunt,  universale 
instare  judicium;  v.  g.  S.  Paulus  I.  ad  Cor.  X.  11.  ait:  Haec . .. 
scripta  sunt  autem  ad  correptionem  nostram,  in  quos  fines  saecu- 
lorum  devenerunt.     Cf.  I.  Joan.  cap.  II.  v.  18.;  Apoc.  XXII.  20. 

Resp.  Nego  antec.  et  conseq.  Ad  probationem  antec.  dist: 
S.  Paulus  indicat  sextam ,  ut  ajunt,  raundi  aetatem ,  conc; 
instantem  mundi  finem ,  nego.  Elapsis  plurimis  saeculis, 
Christi  tempus  advenit.  Haec  raundi  aetas,  quae  a  Christo 
ad  diem  judicii  decurrit,  in  S.  Scriptura  novissima  („novissime, 
diebus  istis"),  Ad  Hebr.  I.  1.,  2.;  plenitudo  temporis ,  Gal. 
IV.  4.;  Ephes.  IIT.  11.,  et  a  scholasticis  sexta  aetas  appellatur, 
quod  quinque  priores  ab  Adam  ad  Noe,  a  Noe  ad  Abraham, 
ab  Abraham  ad  David,  a  David  ad  transmigrationem  Babylonis, 
a  transmigratione  ad  Christura  transierint.  S.  Thoraas,  In 
psalm.  VI.  n.  1.:  XXXVI.  n.  18.  Ceterum  apostolus  fideles 
adhortatur,  ne  rumore  terreantur,  quasi  instet  dies  Domini,  II. 
Thess.  II.  2. 

Urgebis.  Quaedam  a  posterioribus  tanquam  revelata  cre- 
duntur,  quae  prius  non  credebantur.  Ergo  quaedam  revelata 
ab  ecclesia  aut  ignorata  aut  conficta  sunt. 

Resp.  Dist.  antec:  quae  prius  non  credebantur  ab  ali- 
quibus  ecclesiae  membris,  conc;  ab  ecclesia  simpliciter  subdist.: 
non  tam  explicite,  conc;  non  implicite,  nego. 

Veritates  fidei  aut  explicite  aut  implicite  revelatae  sunt. 
De  implicite  revelatis  postea.  Sed  et  veritates  explicite  reve- 
latae  certam  explicationem  admittunt,  quae,  assistente  Spiritu 
sancto,  ab  ecclesia  perficitur,  1°  in  quantum  veritates  sub  con- 
ceptu  verborumque  forma  clarius  proponit;  2°  in  quantura 
veritatem  prius  directe  propositam  sub  uno  conceptu  adversus 
aliquem  errorem ,  postea  sub  alio  conceptu  adversus  alium 
errorem  declarat.  Cujus  explicationis  exemplum  insigne  habetur 
explicatio  dogmatis  Incarnationis  ,  saeculo  IV.  et  V  adversus 
Arianos,  Nestorianos,  Monopbysitas  aliasque  haereses  a  supremo 
ecclesiae  magisterio  proposita. 

ARTICULUS  VI. 
Utrum   infallibilitatis  objectum  sint   conclusiones    theologicae. 

L  Definitio  conclusionis  theologicae.  Conclusio 
theologica  definitur:  conclusio,  quae  per  proprium  discursum 
infertur  ex  una  aut  duabus  praemissis  formaliter  et  im- 
mediate  revelatis.  Cf.  Salmantic. ,  Tract.  XVII. ,  De  fide, 
disp.  I.  dub.  IV.  §.  4.;  Billuart,  Diss.  prooem.  De  theologia, 
art.  7.;  Canus,  De  locis  theolog.  lib.  XII.  cap.  VI.  Itaque  ad 
conclusionem  tbeologicam  requiritur  et  sufficit,  1°  ut  alterutra 
aut  utraque  praemissa  immediate  revelata  sit;  2°  ut  praemissa 
naturalis ,  si  adsit,  in  dubium  vocari  non  possit;  3°  ut  con. 
clusio  per  discursum  proprium  e  praemissis  colligatur;  discursus 
autem  proprius  locum  habet,  si  conclusio  in  praemissis  con- 
tinetur  ut  proprietas  in  essentia  vel  ut  effectus  in  causa; 
4°  ut  conclusio  per  consequentiam  necessariam  ex  praemissis 
derivetur. 

IL  Conclusiones  theologicae  virtualiter  revelatae 
sunt.  Ea  virtualiter  revelata  dicuntur,  quae  non  in  seipsis 
revelantur,  sed  in  principiis,  in  quibus  includuntur  et  ex  qui- 
bus  eruuntur  per  proprium  discursum.  Hoc  loco  triplex  ex- 
pendatur  modus,  quo  conclusiones  in  praemissis  continentur. 

1°  Continentur  ut  pars  in  toto,  vel  ut  singulare  in  univer- 
sali,  vel  ut  implicitum  in  explicito  terminis  aequivalentibus 
expressum;  quod  quidem  conclusionum  geuus  immediate  reve- 
latis  annumerari,  articulo  quinto  praenotavimus. 

2°  Conclusio,  quae  per  proprium  discursum  ex  dvabus 
praemissis  immediate  revelatis  derivatur,  formaliter  conclusio 
theologica,  specificative  vero  veritas  formaliter-implicite  reve- 
lata  dicitur.  FormaliUr  enim,  id  est,  praecise  spectata  ut  con- 
clusio  per  proprium  discursum  e  praemissis  illata,  hujusmodi 
conclusio  immediatius  praemissarum  veritate  et  connexione 
quam  revelatione  divina  nititur;  specificative ,  seu  praecise 
ratione  objecti,  dicitur  formaliter  revelata,  saltem  implicite, 
quia  formaliter  implicite   conclusionem  revelat,    qui    formaliter 

explicite  revelat  praemissas.  Cf.  Salm.  1.  c.  n.  130  — 134. 
Dixi :  saltem  implicite.  Namque  fieri  potest,  ut  aliunde  im- 
mediate  et  explicite  revelatum  sit,  quod  in  casu  e  praemissis 
revelatis  infertur. 

3°  Conclusio,  quae  per  proprium  discursum  ex  una  prae- 
missa  immediate  revelata  et  ex  altera  naturali  certa  infertur, 
simpliciter  et  absque  ulla  distinctione  virtualiter  revelata  et 
conclusio  theologica  dicitur.  Quapropter  argumenta  mox  ex- 
ponenda  hasce  conclusiones  theologicas  expresse  attingunt,  alias 
autem  conclusiones,  sub  numeris  1  et  2  explicatas,  a  fortiori; 
eoque  efficacius,  quo  magis  veritatum  immediate  revelatarum 
naturam  habent;  siquidem  immediate  revelata  sunt  infallibili- 
tatis  objectum  primarium. 

Quaeres,  utrum  conclusio,  illata  ex  duabus  praemissis 
mediate  tantum  revelatis,  theologica  habeatur. 

Resp.  Billuart:  „affirmative,  etsi  forte  non  ita  stricte. 
Quia  adhuc  deducuntur  sub  revelatione  virtuali ,  licet  non 
immediate,  et  potest  reduci  saltem  mediate  in  formaliter  reve- 
lata.  Sicut  in  scientiis  naturalibus  est  vera  demonstratio, 
quamvis  procedat  ex  principiis  mediate  tantum  per  se  notis, 
alioquin  paucissimae  forent  verae  demonstrationes."  Diss. 
prooem.  De  theologia  art.  7. 

III.  De  ratione  sub  qua  conclusiones  theologicae 
infallibilitatis  objectum  haberi  debent.  Haec  ratio  sub 
qua  est  ratio  connexionis  inter  immediate  revelata  et  ea, 
quae  ad  veritates  sic  revelatas  custodiendas,  proponendas,  ex- 
plicandas  et  defeudendas  requiruntur.  Media  scilicet  debent 
Jini  esse  proportionata.  Finis  autem  infallibilitatis  alius  esse 
non  potest  atque  finis  muneris  docendi,  quod  Christus  eccle- 
siae  commisit.  Sed  finis  ille  haud  dubie  est  revelata  custo- 
dire  ac  declarare ,  quod  patres  Vaticani  in  hunc  modum 
significaruut:  „Neque  enim  fidei  doctrina,  quam  Deus  reve- 
lavit,  velut  philosophicum  inventum  proposita  est  humanis 
ingeniis  perficienda,  sed  tanquam  divinum  depositum  Christi 
sponsae  tradita,  fideliter  custodienda  et  infallibiliter  decla- 
randa."  Const.  dogm.  Dei  Filius,  cap.  IV.  Et  profecto  reve- 
lata  declarari  oportet,    ne  obscurentur;    custodiri,    ne  corrum- 

pantur.  Jam  vero  revelata  obscurari  et  corrumpi  possunt 
1°  illis  doctrinis,  qnae  immediate  revelatis  directe  repugnant; 
2°  ex  affirmatione  falsa  aut  erronea  negatione  earum  doctri- 
narum,  quae  cum  revelatis  tam  arcte  colligantur,  ut  iisdera 
obscuratis  aut  corruptis  ipsa  fides  revelata  si  non  pereat,  at 
certe  aegrotet  „Ad  quam  (fidem)  —  ait  S.  Thomas  —  ali- 
quid  pcrtinet  dupliciter  .  .  . :  uno  modo  directe  et  principaliter, 
sicut  articuli  fidei;  alio  modo  indirecte  et  secundario,  sicut  ea 
ex  quibus  negatis  sequitur  corruptio  alicujus  articuli;  et  circa 
utraque  potest  esse  baeresis,  eo  modo  quo  et  fides."  II.  II. 
quaest.  XI.  art.  2.     Hinc  tria  inferuntur. 

1°  Conclusiones  theologicae,  et  quidquid  sub  ratione  jam 
dicta  ad  fidem  pertinet,  supremo  ecclesiae  judicio  decernuntur, 
quod  Spiritui  sancto  visum  sit,  non  quod  sic  discursum  sit: 
„discursus  ipse  —  ait  Joannes  a  8.  Thoma  —  et  disputatio 
humano  modo  facta,  non  est  ratio  definiendi  et  credendi;  sed 
quia  visum  est  Spiritui  sancto,  non  quidem  de  novo  revelanti 
illam  veritatem,  sed  occultam  revelationera  factam  illuminanti 
et  manifestanti  legitimum  sensum  occultum  .  .  .  quia  sic  visum 
est  Spiritui  sancto,  qui  illam  veritatem  primo  dixit,  et  postea 
manifestavit  sic  ibi  contineri,  non  per  novam  revelationem, 
sed  per  novam  manifestationem  revelationis  antea  factae;  ad 
quod  habet  ecclesia  assistentiam  infallibilem  Spiritus  sancti." 
Curs.  theol,  quaest.  I.  disp.  I.  art.  4. 

2°  Infallibilis  Spiritus  sancti  assistentia  ad  ea  procul 
dubio  porrigitur,  quae  cum  deposito  (I.  Tim.  VI.  10.)  revela- 
tionis  cohaerent  et  quae  ab  ecclesia  sine  errore  dijudicari 
necesse  est,  ut  fides  revelata  tuto  custodiatur  et  declaretur. 
Ob  eamque  rem  conclusiones  theologicae  infallibili  ecclesiae 
judicio,  si  falsae  sint,  damnari  poterunt,  approbari,  si  verae. 

3°  Neque  tamen  illimitatum  infallibilitatis  objectum  ad- 
struitur.  Multa  enim  sunt,  quae  nulla  ratione  ad  fidem  reve- 
latam  referri  censentur.  „Non  autem  ad  corruptionem  fidei 
christianae  pertinet,  —  ait  Angelicus  —  si  aliquis  habet  ali- 
quam  falsam  opinionem  in  his  quae  non  sunt  fidei,  puta  in 
geometricalibus,  vel  in  aliis  hujusmodi,  quae  omnino  ad  fidem 
pertinere  non  possunt."     II.  II.  quae8t.  XI.  art.  2. 


Art.  VI.    Utrnm  infallibil.  objectum  sint  conclusiones  theologicae.      269 

IV.  Sententia  catbolica.  Infallibilitatis  extensio  ad  ea, 
quae  dicto  modo  revelatis  connectuntur,  veritas  est  theologice 
tam  certa,  ut  ejus  negatio  ex  plurium  sententia  haeretica,  ut 
alii  censent  erronea,  aut  haeresi  proxima,  omnibus  autem  con- 
sentientibus  error  gravissimus  haberi  debeat.  Cf.  Franzelin, 
Tract.  de  div.  trad.  etc.  p.  123.   Edit.  3. 

Thesis:  Conclusiones  theologicae  sunt  infallibilitatis  objectum, 

Arguinenta. 

Arg.  I.  Media  debent  esse  fini  proportionata.  Atqui  de- 
posito  fidei  custodiendo  media  proportionata  desunt,  nisi  in- 
fallibilitas  ad  conclusiones  theologicas  extenditur.  Ergo  in- 
fallibilitatis  objectum  sunt  etiam  conclusiones  theologicae.  Prob. 
minor.  Veritas  revelata  ecclesiae  concredita  est,  ut  ad  multi- 
plicia  vitae  momenta  adhibeatur;  quod  haud  dubie  conclusio- 
nibus  deducendis  fieri  solet.  At  error  in  conclusione  ipsas 
praemissas  afficit,  obscurat,  infirmat.     Ergo.. 

Major  patet  ex  hac  manifesta  Christi  Jege:  docentes  eos 
servare  omnia  quaecunque  mandavi  vobis,  Matth.  XXVIII.  20.; 
atque  ex  ipsa  religionis  Christianae  indole,  quae  non  est  abstractio 
aut  mere  speculativa,  sed  perquarc  practica.  Unde  Angelicus: 
„regulae  —  inquit  —  ejus  (religionis  Christianae)  universales 
dicuntur,  utpote  totam  vitam  bominis  et  omne  quod  ad  ipsum 
quolibet  modo  pertinet,  continentes  et  ordinantes."  In  Boet. 
De  Trin.  quaest.  III.  art.  3, 

Minor  etiam  satis  evidens  videtur.  Conclusio  enim  pro- 
positionibus ,  e  quibus  vi  discursus  proprii  infertur,  necessario 
connexa  est.  Sed  „ratio  . . .  connexi,  quum  concesseris  superius, 
cogit  inferius  concedere,  et  quum  inferius  negaveris,  superius 
item  negare  cogit".     Canus,  De  loc.  theol.  lib.  XII.  cap.  VI. 

Arg.  II.  Infallibilitatis  objectum  tantum  patet,  quantum 
depositi  custodiendi  officium  postulat.  Jam  depositum,  sublata 
infallibilitate  quantum  ad  conclusiones  theologicas,  rite  custo- 
diri  non  poterit.  Ergo.  Major  patet.  Servator  enim,  cum 
fidei  suae  custodiam  ecclesiae  commiserit,  fini  huic  certissime 
aptavit  media.  Prob.  minor.  Hommis  est  ex  iis,  quae  certo 
scit,  conclusiones  evolvere,    quae  tamen  in  religiosis  et  mora- 

libus  sunt  nimium  saepe  errores.  Atqui  ecclesia  hujusmodi 
errores  efficaciter  arcere  non  potest,  simulatque  infallibilitate 
destituitur,  qua  definitive  judicet,  utrum  dictae  conclusiones 
cum  veritatibus  immediate  revelatis  discrepent.     Ergo. 

Arg.  III.  Ecclesia  falli  non  potest  in  determinando  suae 
iufallibilitatis  objectum;  cum  ex  objecto  suo  incerto  infallibilitas 
ipsa  practice  incerta  fieret.  Jam  vero  catholica  ecclesia  docet, 
infallibilitatis  objectum  esse  conclusiones  theologicas.  Ergo. 
Prob.  minor. 

a)  Ex  doctrina  communi  ecclesiae.  Patres  vaticani  de- 
claraut:  „Ecclesia,  quae  una  cum  apostolico  munere  docendi, 
mandatum  accepit  fidei  depositum  custodiendi,  jus  etiam  et 
officium  divinitus  habet  falsi  nominis  scientiam  proscribendi, 
ne  quis  decipiatur  per  philosophiam ,  et  inanem  fallaciam.  ') 
Quapropter  omnes  christiani  fideles  hujusmodi  opiniones,  quae 
fidei  doctrinae2)  contrariae  esse  cognoscuntur,  maxime  si  ab 
Ecclesia  reprobatae  fuerint,  non  solum  prohibentur  tanquam 
legitimas  scientiae  conclusiones  defendere,  sed  pro  erroribus 
potius,  qui  fallacem  veritatis  speciem  prae  se  ferant,  habere 
tenentur  omnino."  Const.  dogm.  Dei  Filius,  cap.  IV.  Cf.  1.  c. 
Dejide  et  ratione,  can.  III.  et  epist.  Pii  IX.  ad  archiep.  Monac. 
etFrising.  Gravissimas  inter,  11.  Dec.  1862.  —  Rursus  Leo  XIII.: 
„judicare  posse  Pontifex  pro  auctoritate  debet  quid  eloquia  divina 
contineant,  quae  cum  eis  doctrinae  concordent,  quae  discrepent: 
eademque  ratione  ostendere  quae  honesta  sint,  quae  turpia: 
quid  agere,  quid  fugere,  salutis  adipiscendae  caussa,  necesse 
sit:  aliter  enim  nec  eloquiorum  Dei  certus  interpres,  nec  dux 
ad  vivendum  tutus  ille  esse  homini  posset."  Encycl.  Sapien- 
tiae  Christianae.  —  Accedit  omnium  theologorum  consensus. 

b)  Ex  praxi  ecclesiae.  ConciliumConstantiense  sessioneVHI. 
contra  Wicleff,  sessione  XV.  contra  Hus  plures  articulos  dam- 
navit  in  rebus  mediate  revelatis,  conciliique  sententia  a  Mar- 
tino  V.  confirmata  est;   item  inter  theses,    quas  Pius  V.  dam- 


')  Coloss.  II.  8.  —  ')  Cuuq  non  expriinantur  verba :  „doctrinae  etiam 
mediate  revelatae  contrariae" ,  thesis  nostra  tantummodo  insinuatur. 
Cf.  Coll.  Lac.  t.  VII.  c.  208. 

navit  contra  Bajum;  inter  101  propositiones,  a  Clemente  XI. 
damnatas  contra  Qucsnell;  in  Constitutione  dogmatica  „Aucto- 
rem  fidei",  qua  Pius  VI.  Pistoriensium  et  Jansenistarum  errores, 
cuique  appositis  notis ,  damnavit  et  reprobavit ,  conclusio- 
nes  theologicae  reperiuntur.  Jam  vero  totius  orbis  ecclesia 
istis  sententiis  eam  obedientiam  et  subjectionem  profitetur, 
quam  praestare  tenemur  auctoritati  infallibili.  Ergo  ecclesia 
est  infallibilis  in  proponendis  conclusionibus  theologicis.  — 
Quam  quidem  conclusionem  S.  Paulus  complecti  videtur  his 
verbis:  0  Timothee,  depositum  custodi,  devitans  profanas  vocum 
novitates,  et  oppositiones  falsi  nominis  scientiae,  quam  quidam 
promittentes,  circa  fidem  exciderunt.     1.  Tim.  VI.  20,  21. 

Objectiones. 

Obj.  I.  Infallibilitatis  objectum  est  revelata  doctrina  de 
fide  et  moribus.  At  conclusio  theologica  non  est  revelata. 
Ergo  theologicam  conclusionem  infallibilitatis  objectum  esse, 
falso  asseritur. 

Resp.  Dist.  maj.:  Infallibilitatis  objectum  est  revelata  do- 
ctrina  et  quae  ad  eam  referuntur,  conc;  revelata  doctrina 
in  se  tantum,  nego.  Item  dist.  min.:  conclusio  theologica  non 
est  revelata  immediate,  conc;  mediate  seu  virtualiter,  nego. 
Christi  ecclesia  e  lumine  divinae  revelationis  de  aliis  etiam 
judicat  veritatibus,  quatenus  cum  revelatis  cohaerent.  „Eo 
ipso  igitur  —  inquit  cl.  Zigliara  —  quod  supernaturali  criterio 
Ecclesia  infallibili  judicio  decernit  de  omnibus  revelatis,  etiam 
potitur  ipsa  jure  infallibiliter  decernendi  de  doctrinis  quae  illis 
concordant  aut  adversantur."  Propaed.  lib.  IV.  cap.  XIV. 
concl.  3. 

Instabis.  Ad  fidem  et  mores  non  pertinent  illae  proposi- 
tiones  philosophicae  aliarumque  scientiarum  conclusiones,  quae 
de  fide  et  moribus  non  agunt.  Ergo  hujusmodi  certe  propo- 
sitiones  ab  ecclesia  iufallibiliter  damnari  aut  approbari  non 
possunt. 

Resp.  Dist.  autec:  ad  fidem  non  pertinent  propositiones, 
quae  de  fide  et  moribus  non  agunt  directe  nec  indirecte,  conc; 
directe  solum,  nego.     Ostensum  est  enim,  ecclesiae  infallibili- 

tatem  ambitu  suo  complecti  tum  ea,  quae  in  se  revelata  sunt, 
tum  ea,  quae  ad  fidei  depositum  conservandum,  proponendum 
et  defendendura  requiruntur.  Itaque  sicuti  jussi  corpus  servare 
hoc  et  nutrire  et  tueri  a  noxiis  tenemur,  ita  S.  Spiritus  a 
corpore  Christi  mystico,  quod  est  ecclesia,  noxios  errores 
repellit. 

ARTICULUS  VII. 
Utrum  anfa.llibilita.tis  objectum  sint  facta  dogmatica. 

9 

I.  Synopsis  historica  Jansenismi.  a)  Anno  1585  prope 
oppidum  Leerdamense  apud  Batavos  natus  est  Cornelius  Jan- 
senius,  qui,  1635  Yprensis  in  Belgio  episcopus  creatus,  1638 
de  vita  exivit.  Jansenium  Lovanii  studiorum  causa  commoran- 
tem  Jacobus  Jansonius  doctrinae  Bajanae  studiosissimus  theo- 
logiam  docuit.  Deinde  Jansenius  plus  20  annis  usque  ad 
mortem  desudavit  in  conficiendo  libro,  qui  Augustinus  inscri- 
bitur;  quem  librum,  explicata  re  Liberto  Fromondo,  rectori 
magnifico,  capellano  suo  Reginaldo  Lamaeo  edendum  commisit. 
Auctor  vero  in  testamento  suo  de  opere  edendo:  „si  tamen 
—  inquit  —  Homana  Sedes  aliquid  mutari  velit,  sum  obediens 
filius,  et  illius  Ecclesiae  in  qua  semper  vixi  usque  ad  hunc 
lectum  mortis  obediens  sum."  At  Augustinus  Yprensis,  pluri- 
mum  mutatus  a  S.  Augustino  Hipponensi,  libertate  humana 
non  salva  gratiae  nirais  tribuit.  Joannes  Du  Verger  (f  1643), 
vulgo  dictus  Saint-Cyran  et  amicus  Jansenii,  Gallos  quosdam 
in  Jansenii  sententiam  perduxit.  Famosissimi  in  Gallia  secta- 
tores  fuere  Antonius  Arnauld,  qui,  mortuo  Saint-Cyran,  Janse- 
nistarum  Gallicorum  dux  effectus  usque  ad  mortem  (8.  Aug. 
1694)  sectam  suam  acri  studio  defendit;  Blasius  Pascal 
(f  19.  Aug.  1662),  qui  orationis  elegantia  conclusionumque 
cavillatione  causae  parum  honestae  patronus  exstitit  vafer; 
Paschasius  Quesnell,  quondam  oratorii  presbyter,  qui  Janseni- 
starum  sectae,  cum  A.  Arnauld  Bruxellis  supremum  diem  ex- 
plevisset,  usque  ad  mortem  (2.  Dec.  1719)  praefuit.  Jause- 
nismus  etiam  aliquos  Germaniae  inferioris  sacerdotes  infecit, 
primusque  in  hac  regione  Petrus  Kodde  archiepiscopus  Ultra- 

jectensis  schismaticus  fuit;  cui  Comelius  Steenboven,  Theo- 
dorus  Van  der  Croon  aliique  usque  adhuc  successerunt.1)  Jan 
senismus  magis  in  notitiam  hominum  venit,  cum  Antonius 
Arnauld  libruru,  qui  inscribitur  De  la  frequente  Communion 
(1643),  et  Pascal  Litteras  provinciales,  Jan.  1656 — Mart.16572), 
edidissent.     Jansenismi  focus  fuit  Port-Royal. 

Jansenistarum  primus  error  fuerunt  quinque  propositiones, 
quas  ex  libro,  qui  inscribitur  Augustinus,  excerptas  damnavit 
lnnocentius  X.,  bulla  Cum  occasione,  1653.  Cf.  libros  dogma- 
ticos      Alter    error   circa   infallibilitatis    extensionem    versatur. 

b)  Jansenistae,  ue  bullae  auctoritate  comprimerentur,  quin- 
que  propositiones  ab  Innocentio  X.  legitime  damnatas  esse  con 
eesserunt,  eas  vero  propositiones,  saltem  eodem  sensu,  in  Jan- 
senii  libro  reperiri  negarunt.  Haec  est  famosa  distinctio  juris  et 
facti9  qua  sectae  fautores  auctoritatem  ecclesiae  tam  perfide 
impugnaverunt,  ut  Sainte-Beuve,  atheus,  ipsis  illuserit,  dicens: 
„Les  jansenistes  out  toujours  e"te  dans  Fusage  de  savoir  les 
intentions  des  papes  mieux  que  les  papes  eux-memes."  Hi 
stoire  de  Port-Royal.  Ancipitem  distinctionem  defendunt  A.  Ar- 
nauld,  qui  1656  edito  libro,  inscripto  Lettre  a  un  duc  et  pair, 
ecclesiam  infallibilem  esse  profitetur  quoad  doctrinam  (jus), 
sed  eam  fallibilem  esse  in  judicando,  utrum  propositiones  dam- 
natae  in  aliquo  libro,  v.  g.  in  Augustino  (factum)  reperiantur. 
Cf.  Pascal  in  Litteris  provincialibus  XVII.  et  XVIII. ;  Quesnell 
in  libro:  Reflexions  morales,  1687,  At  Alexander  VII.  in  bulla 
Ad  sacram  anno  1656  definivit,  quinque  propositiones  ex  libro 
Augustinus  excerptas  ac  in  sensu  ab  auctore  intento  damnatas 
iuisse.  Jam  tum  praetextus  silentii  religiosi  adhiberi  coeptus 
est;  Janseniani  scilicet  ecclesiae  judiciis,  quantum  ad  quae- 
stionem  facti,   non  abnuerunt  silentium  obsequiosum  seu  reli- 


')  Cf.  C.  P.  Hoynck  van  Papendrecht,  Hist.  eccl.  Ultrajectinae- 
*)  Les  Provinciales,  ou  lettres  ecrites  par  Louis  de  Montalto 
(Pascal)  a  un  provincial  de  ses  amis,  avec  les  notes  de  G.  Wendrock 
(Nicole).  Plus  sexaginta  libri  editiones  fuere,  quem  Voltaire  immor- 
talia  mendacia  (Siecle  de  Louis  XIV.);  De  Ravignan  mendacii  lexi- 
con  appellavit. 

De  Oroot,  Suintna  apoioget.     i.  \£ 

giosum,  nullam  vero  mentis  adhaesionem  iis  deberi  conten- 
debant.  Demum  anno  1702  editus  est  casus  conscientiae  seu 
libellus,  qui  inscriptus  erat:   Cas  de  conscimce. 

Alexander  VII.  anno  1665  hoc  formularium  Galliae  eccle- 
siasticis  subscribendum  misit:  ;,Ego  N.  constitutioni  apostolicae 
Innocentii  X.  et  Alexandri  VII.  me  subjicio,  et  quinque  pro- 
positiones  ex  Cornelii  Jansenii  libro  cui  nomen  Augustinus, 
excerptas,  in  sensu  ab  eodem  auctore  intento,  prout  illas  sedes 
Apostolica  damnavit,  sincero  animo  rejicio  ac  damno,  et  ita 
juro",  etc.  Quaeritur  autem  in  casu  conscientiae,  utrum  abso- 
lutio  denegari  possit  ecclesiastico,  qui,  subscripta  Alexandri 
formula,  quantum  ad  quaestionem  facti  obsequiosum  autumet 
sufficere  silentium.  At  Clemens  XI.  edito  solemni  decreto 
silentium  obsequiosum  doctrinamqne  casus  conscientiae  in  hunc 
modum  damnavit:  „condiscant,  hac  nostra  perpetuo  valitura 
Constitutione,  obedientiae,  quae  praeinsertis  constitutionibus 
(Innocentii  X.  et  Alexandri  VII.)  debetur,  obsequioso  illo  silentio 
minime  satisfieri;  sed  damnatum  in  quinque  praefatis  proposi- 
tionibus  Janseniani  libri  sensum,  quem  illarum  verba  prae  se 
ferunt,  ut  praefertur,  ab  omnibus  Christi  fidelibus,  ut  haereti- 
cum,  non  ore  solum,  sed  et  corde  rejici  et  damnari  debere, 
nec  alia  mente,  animo  et  credulitate  supradictae  formulae  sub- 
scribi  licite  posse."  Bulla  Vineam  Domini  Sabaoth,  1705.  Jan- 
senistarum  ad  extremum  obloquentium  casus  ulteriores  omitto. l) 

II.  Notio  facti  dogmatici.  Factum  dogmaticum  est 
factum  in  quo  exprimitur  doctrina,  seu  factum  connexum  cum 
jure  doctrinae.  Triplex  scilicet  factorum  genus  est;  1°  factum 
simpliciter  particulare  et  personale,  de  quo  S.  Thomas  ait: 
„In  aliis  vero  sententiis,  quae  ad  particularia  facta  pertinent, 
ut  cum  agitur  de  possessionibus,  vel  de  criminibus,  vel  de 
ejusmodi,  possibile  est  judicium  ecclesiae  errare."  Quodl.  IX. 
art.  16.  —  2°  Factum  generale,  velut  sanctus  canonizandus, 
quod  alio  loco  persequemur.  —  3°  Factum  dogmaticum  seu 
doctrinale,    quod    duabus   rebus  continetur:    scilicet  quaestione 


l)  Jansenismus   a  Lacordaire  vocatur:    „cette    heresie    deloyale' 
Conf.  de  Notre-Danie  1835,  conf.  IV. 

juris,  utrurn  talis  sententia  doctrinae  revelatae  conveniat  an 
cum  ea  discrepet;  et  quaestione  facti,  utrum  talis  verborum  for- 
mula,  seu  in  casu  Jansenii,  talis  liber  hujusmodi  sententiam  con- 
tineat.  Factum  igitur  dogmaticum,  uti  sensus  libri,  qui  in- 
scribitur  Avgnstinus,  quantum  ad  jus  directe,  quantum  ad 
factum  indirecte  judiciis  ecclesiae  subjicitur,  ut  ea  fidei  de- 
positum  efficaciter  custodiat.  Quoad  hujusmodi  facta  dogmatica 
propugnamus  ecclesiae  infallibilitatem  non  naturalem ,  quae 
objecti  evidentia  nititur,  neque  moralem,  quae  in  notorietate 
textuum  clarorum  fundatur,  quam  utramque  Jansenistae  admit- 
tunt;  sed  eam,  quae  Christi  promissis  et  S.  Spiritus  assistentia 
innititur. 

111.  Sensus  ab  auctore  libri  intentus.  Cum  infalli- 
bilitas  ad  sensum,  ab  auctore  alicujus  libri  intentum,  extendatur, 
prout  Innocentius  X.,  Alexander  VII.  et  Clemens  XI.  actis 
supra  memoratis  contra  Jansenistas  decreverunt;  quot  sint 
sensus,  in  antecessum  exponam.  Sensus  mere  subjective  in- 
tentus  dicitur,  qui  in  auctoris  mente  permansit;  de  quo,  cum 
mere  internus  sit,  ecclesia  non  judicat.  Sensus  objective  inten- 
tus  est,  quem  verba  continent,  si  auctor,  verborum  significa- 
tionem  cognoscens,  sincere  locutus  fuerit:  de  eo  sensu  judicat 
ecclesia.  Jansenistae,  ne  veritati  parere  cogerentur,  discrimen 
interposuerunt  sensus  quis  et  sensus  qualis.  Sensus  quis  seu 
grammaticalis  est  naturalis  alicujus  propositionis  significatio; 
sensus  qualis  est  propositionis  qualitas,  v.  g.  ejus  veritas, 
falsitas,  etc.  Ecclesia  quoad  primum,  non  quoad  alterum,  errare 
potest.  Ita  Jac.  Fouillon,  auctor  Belgicus  libri,  quem  inscripsit 
Via  pacis  (1702).  At  undenam  propositionis  qualitatem 
dijudicet,  qui  naturalem  verborum  sensum  non  cognoverit? 
Aliam  distinctionem  prorsus  frivolam,  qua  infallibilitas  pro 
textibus  brevioribus,  non  pro  longioribus ,  agnoscitur,  non 
attingo. 

Quibus  sumptis  probatur,  etiam  contra  Hermesianismum, 
qui  Jansenistarum  distinctiones  repetiverunt,  ecclesiam  errare 
non  posse  in  judicando,  non  utrum  hic  aut  ille  librum  aliquem 
scripserit,  sed  quis  talis  libri  verus  sit  sensus.  Haec  vero  infalli- 
bilitas  in  factis  dogmaticis  est  veritas  saltem  theologice  certa; 

18* 

ab  aliis  v.  g.  a  Bannez,    In  II.  II.  quaest.  XI.  art.  2.  hujus 
infallibilitatis  negatio  vocatur  haeresis. 

Thesisi   Facta  dogmatica  sunt  infallibilitatis  objectum. 


Argumenta. 

Arg.  I.  Infallibilitas  quoad  facta  dogmatica  est  infallibile 
judiciuni  de  signis,  quibus  quaestio  juris  seu  doctrina  expri- 
mitur.  Judicat  autem  ecclesia  infallibiliter  de  signis,  quibus 
doctrina  exprimitur.  Ex  quo  sequitur,  eam  infallibilem  esse 
in  judicandis  factis  dogmaticis.  Major  patet;  etenim  judicare 
de  sensu  alicujus  libri  idem  est  atque  judicare  de  verbis, 
quae  sunt  signa  conceptuum,  in  libro  expressorum.     Prob.  min. 

a)  Ex  ipsa  natura  docendi.  Homines  enim  veritatem 
doceri  nequeunt,  veritas  proponi  non  potest  per  solum  verbum 
mentisy  sed  verbum  oris  seu  signa  adhiberi  necesse  est.  b)  Ex 
impossibilitate  doctrinam  orthodoxam  infallibiliter  proponendi; 
etenim  si  fieri  potest,  ut  in  facto  verborumque  sensu  erret 
ecclesia,  fieri  etiam  potest,  ut  fideles  propositionem  haereticam 
tanquam  orthodoxam  credere  cogantur.  c)  Ex  impossibilitate 
propositiones  heterodoxas  infallibiliter  rejiciendi.  Namque 
prolata  ecclesiae  sententia,  ratio  tergiversandi  legitima  relin- 
queretur  dicentibus  aut  certe  cogitantibus,  ecclesiam  quoad 
verborum  sensum  errasse.  Cujus  rei  Jansenismi  historia  argu- 
mento  est. 

Arg.  II.  Ecclesia  in  munere  docendi  infallibilis  est.  Atqui 
S.  Scriptura  factum  dogmaticum  seu  verborum  sensum  ad  hoc 
docendi  munus  pertinere,  expresse  affirmat.  Ergo.  Prob.  min. 
S.  Paulus  Timotheo  scribens  ait :  0  Timothee,  depositum 
custodi ,  devitans  profanas  vocum  novitates ,  I.  Tim.  VI.  20.; 
item :  Formam  habe  sanorum  verborum,  quae  a  me  audisti  in 
fide  ....  bonum  depositum  custodi  per  Spiritum  sanctum ,  qui 
habitat  in  nobis ,  II.  Tim  I.  13.;  item:  Profana  autem  et 
vaniloquia  devita:  multum  enim  proficiunt  ad  impietatem,  et 
sermo  eorum,  ut  cancer ,  serpit.  II.  Tim.  II.  16.  Quod  idem 
apostolus  superiores  ecclesiae  Ephesinae  monet,  inquiens:  Et  ex 
vobis  ipsis  exsurgent  viri  loquentes  perversa,  ut  abducant  disci- 

pulos  post  se.  Propter  quod  vigilate,  etc.  Act.  XX.  30,  31. 
Et  Ad  Ephes.  V.  6.:  Nemo  vos  seducat  inanibus  verbis.  Itaque 
ecclesia  infallibiliter  et  approbat  verbum  veritatis  ef  damnat 
sermonem  erroris. 

Arg.  III.  Ex  traditione.  Ecclesia  non  errat  in  judicando, 
quid  infallibilitatis  suae  objectum  sit.  Jam  ecclesia  facta 
dogmatica  infallibili  suo  judicio  subjecta  esse ,  semper  te- 
nuit.  Ergo.  Prob.  minor.  a)  Concilium  Nicaenum  damnavit 
Arii  librum,  qui  0aA«a  seu  Thalia  inscriptus  erat;  concilium 
Ephesinum  Nestorii  scripta  damnavit,  S.  Cyrilli  libros  appro- 
bavit;  concilium  Cpolitanum  II.  tria  capitula  damnavit.  Con- 
cilium  Constantiense ,  hac  in  re  a  Martino  V.  approbatum, 
quemcunque  suspectum  interrogari  jussit,  „utrum  credat, 
3.  Wicleff  etc.  fuisse  haereticos  .  .  et  libros  et  doctrinas  eorum 
fuisse  et  esse  perversos.u  Patres  Tridentini  decreverunt  Missae 
canonem,  „ita  ab  omni  errore  purum,  ut  nihil  in  eo  contineatur, 
quod  non  maxime  sanctitatem  ac  pietatem  quamdam  redoleat, 
mentesque  offerentium  in  Deum  erigat."  Sess.  XXII.  cap.  IV. 
Romani  Pontifices,  universa  obediente  ecclesia,  idem  adversus 
Jansenianos  egerunt.  Quis  autem  affirmaverit,  Spiritum  sanctum 
ecclesiae  universae  adversari,  favere  soli  Jansenio. 

b)  Universa  ecclesia  semper  credidit,  ab  ecclesia  infalli- 
biliter  synibola  fieri;  usum  quorundam  terminorum  definiri, 
velut  bpoovoiog  contra  Arium,1)  damnarique  haereticas  fidei  for- 
mulas.  Atqui  haec  omnia  infallibilitatem  in  factis  dogmaticis 
ostendunt.  Ergo.  Revera  si  res  penitus  consideratur  >  nihil 
referre  videtur,  utrum  textus,  quibus  fides  exponitur,  longiores 
an  breviores  sint,  utrum  in  quadam  haereticorum  fidei  formula 
reprobentur,  an  in  libro  tali,  etc. 


l)  Vox  6fioov6ioq  seu  consabstantialis,  corporali  modo  accepta, 
in  concilio  Antiocheno  a.  269  adversus  Paulum  Samosatenum  damnata 
videtur.  Cf.  S.  Athanas  De  Synodis  Arimini  et  Seleuciae  celebratis, 
n.  43.  Nullam  inde  difficultatem  contra  definitionem  Nicaenam  exsur- 
gere,  satis  liquet.    Nempe  de  voce  formaliter  diversa  agitur. 

Objectiones. 

Obj.  I.  Ecclesiae  judicium  de  factis  infallibile  non  est. 
Atqui  sensus  alicujus  libri  est  merum  factum.  Ergo.  Prob. 
minor.  a)  Merum  factum  est ,  id ,  quod  v.  g.  Jansenius 
intendit.  b)  Et  merum  factum  sunt  libri  pagina,  syllabae, 
vocabula.1) 

Resp.  Dist.  maj.:  Ecclesiae  judicium  de  factis  particulari- 
bus  infallibile  non  est,  conc;  de  factis  dogmaticis,  nego.  Et 
dist.  min.:  sensus  alicujus  libri  est  merurn  factum ,  in  se, 
conc;  connexus  cum  dogmate,  nego.    Ad  probationem  minoris. 

a)  Dist.  Merum  factum  est,  quod  Jansenius  intendit  sub- 
jective  et  interne,  conc;  objective  et  externe,  nego.  Quod  ab 
ecclesia  judicatur,  non  est  sensus,  quem  libri  auctor  in  mente 
clausit,  sed  ut  Innocentius  XII.  declarat ,  sensus  obvius ,  quem 
ipsamet  verba  prae  se  ferunt. 

b)  Pariter  dist.:  merum  factum  sunt  vocabula,  etc.  materia- 
liter,  conc;  formaliter,  nego,  Verba  sunt  signa  conceptuum. 
Finis  autem  ecclesiae  librum  judicantis  non  is  est,  ut  sententia 
damnata  totidem  verbis  in  libro  aliquo  reperiri  credatur,  sed 
ne  verba  errorem  exprimentia  ut  cancer  serpant.  II.  Tim. 
II.  17. 

Instabis.  Ecclesiae  infallibilitas  ultra  doctrinam  fidei  et 
morum  non  extenditur.  Sed  judicium  de  sensu  alicujus  libri 
ad  grammaticos  pertinet.     Ergo. 

Resp.  Dist.  maj.:  infallibilitas  non  extenditur  ultra  do- 
ctrinam  fidei  et  morum,    et  ea,    quae  ad  eam  doctrinam  pro- 


l)  Pascal  suum  „Pere  Annat"  in  hunc  modum  redarguere  satagit: 
„Vous  employez  les  derniers  efforts,  pour  faire  croire  que  vos  disputes 
sont  sur  des  points  de  foi,  et  jamais  on  ne  connut  mieux  que  toute 
votre  dispute  n'est  que  sur  un  point  de  fait  .  . .  Vous  ne  prenez  pas 
les  voies  naturelles  pour  faire  croire  un  point  de  fait,  qui  sont  de 
convaincre  les  sens,  et  de  montrer  dans  un  livre  les  mots  que  l'on  dit 
y  etre  .  .  .  Qu'y  avait-il  a  faire  la-dessus,  sinon  de  citer  la  page,  si 
vous  les  aviez  vues  en  effot  (quinque  propositiones),  ou  de  confesser 
que  vous  vous  etiez  trompe?  .  .  .  D'oii  apprendrons-nous  done  la  ve- 
rite  dea  faits?  Ce  sera  des  yeux,  mon  pere,  qui  en  sont  les  juges  legi- 
times."     Lettres  prov.  XVIII. 


Art.  VII.     Utrum   infallibilitatis  objectum   sint   facta  dogmatiea.      279 

ponendam  pertinent,  conc;  ad  dictam  doctrinam  in  abstracto 
duntaxat,  nego.  Et  dist.  minorem:  judicium  de  sensu  libri 
pertinet  ad  grammaticos  primario,  conc;  tantum,  nego.  Deus, 
cum  docendi  infalli[)ilitatem  ecclesiae  largitus  sit,  procul  dubio 
media  ad  hunc  finem  iiecessaria  concessit;  de  doctrina  vero 
judicare  atit  eam  proponere  nemo  potest,  nisi  verba,  doctrinam 
exprimentia,  vere  intellexerit. 

Urgebis.  Si  erret  ecclesia  in  factis  dogmaticis,  servatur 
tamen  infallibilitas  in  dogmate.     Ergo. 

Resp.  Dist.  antec. :  servatur  infallibilitas  in  dogmate,  in 
abstracto,  transeat;  practice,  nego.  Angelicus:  „per  verba  — 
inquit  —  quae  quis  loquitur,  suam  fidem  profitetur;  est  enim 
confessio  actus  fidei  ....  et  ideo ,  si  sit  inordinata  locutio 
circa  ea  quae  sunt  fidei,  sequi  potest  ex  hoc  corruptio  fidei." 
II.  11.  quaest.  XI.  art.  2.  ad  2.  Ergo  actum  de  infallibilitate 
est,  nisi  ecclesia  de  factis  dogmaticis  judicare  poterit. 

Dices.  Ut  ecclesia  docendi  munere  rite  fungatur,  ipsi 
satis  est  in  iis  verbis  et  propositionibus  non  errare,  quibus  do- 
ctrinae  veritatem  fidelibus  proponit.  Ergo  infallibilitas  in 
dijudicando  sensu  talis  libri  supervacanea  est. 

Resp.  Dist.  antec:  Infallibilitas,  ab  objicieute  proposita, 
sufticit  ad  veritatem  enunciandam,  conc;  ad  errorem  condem- 
nandum,  subdist.:  in  abstracto,  transeat;  in  coucreto,  nego. 
Requiritur  enim  ad  errorem  practice  conderanandum  infallibile 
judicium  de  iis  verbis,  propositionibus ,  libris,  quibus  error 
exprimitur  ac  propagatur.  Nihil  autem  refert,  utrum  error  in 
libro  ventiletur  an  in  pagella, 

Obj.  II.  Ecclesiae  infallibilitas  ad  sola  revelata  se  porrigit. 
Atqui  non  est  revelatum,  talem  librum  v.  g.  Jansenii  opus, 
quod  Avgustinus  inscribitur,  continere  doctrinam  erroneam. 
Igitur  ecclesia  falli  potest  quoad  facta  dogmatica. 

Resp.  Nego  maj.  Nimirum  ostendimus,  infallibilitatem  ad 
ea  quoque  porrigi,  quae  cum  revelatis  modo  jam  explicato 
connectuntur.  Dist.  min.:  factum  libri  Jansenii  non  est  reve- 
latum  directe,  conc;  indirecte,  nego.  Propositiones,  quinque 
Jansenii  erroribus  contrariae,  directe  revelatae  habentur;  at 
factum  dogmaticum    errorum    in  tali  libro   indirecte.     Nam  ad 

fidem  aliquid  pertinet  „indirecte  et  secundario,  sicut  ea  ex 
quibus  negatis  sequitur  corruptio  alicujus  articuli";  jam  vero 
„si  sit  inordinata  locutio  circa  ea  quae  sunt  fidei,  sequi  potest 
ex  hoc  corruptio  fidei".  Cf.  S.  Thom.  -II.  II.  quaest,  XI. 
art.  2.  Ergo  ecclesia,  cui  fides  scu  revelata  veritas  custo- 
dienda  committitur,  infallibiliter  judicat,  utrum  talis  locutio 
v.  g.  Jansenii ,  revelatae  veritatis  cancer  et  corruptio  dicenda 
sit  necne. 

Instabis.  Infallibilitatis  objectum  habentur  revelata,  prout 
sunt  in  se,  non  prout  in  tali  libro  exprimuntur.  Jam  vero  factum 
dogmaticum  non  respicit  revelata  in  se,  sed  in  tali  libro.  Ergo. 

Resp.  Dist.  majorem  quoad  secundam  partem:  prout  in 
tali  libro  exprimuntur  materialiter,  concedo;  formaliter,  nego. 
Et  dist.  minorem:  factum  dogmaticum  revelata  respicit  in  tali 
libro  formaliter,  concedo;  materialiter,  nego.  Et  vero  intellectus 
divinus  veritates  omnes  cognoscit  incomplexe,  intellectus  autem 
humanus  etiam  incomplexa  complexe,  id  est,  componendo  et 
dividendo  cognoscit,  Ideo  ex  parte  credentis  „objectum  fidei 
est  aliquid  complexum  per  modum  enuntiabilis".  S.  Thom. 
II.  II.  quaest.  I.  art.  2.  Objectum  autem  fidei  et  quaecunque 
cum  revelatis  connexa  sunt ,  non  in  intellectu  solum ,  verum 
in  voce  etiam  enuntiabilia  esse,  constat.  Et  quoniam  Angelico 
teste,  si  sit  inordinata  locutio  circa  ea  quae  sunt  fidei,  sequi 
potest  ex  hoc  corruptio  fidei  (1.  c),  ecclesia,  cui  depositum 
custodiendum  commissum  est,  haud  dubie  infallibiliter  de  tali 
fidei  enuntiatione  judicat. 

Obj.  III.  Tria  capitula  sunt  factum  dogmaticum.  At 
ecclesia  in  judicandis  tribus  capitulis  erravit.  Ergo  infalli- 
bilitas  ad  facta  dogmatica  non  extenditur.  Minor  probatur. 
Tria  capitula  vocantur  1°  Theodorus  Mopsuestenus  episcopus 
ejusque  scripta,  quibus  errores  Nestorianos  complexus  est; 
2°  scripta  Theodoreti.  episcopi  Cyrensis;  contra  anathematismos 
S.  Cyrilli;  quibus  scriptis,  Cyrillo  vituperato,  Nestorius  dilau- 
dabatur;  3°  epistola  Ibae,  presbyteri  Edesseni,  ad  Marim  Persam, 
episcopum  civitatis  Hardoschir,  in  qua  Theodorus  Mopsue- 
stenus  evehebatur,  concilium  autem  Ephesinum  et  S.  Cyrillus 
Alexandrinus    incusabantur.      Atqui    concilium    Chalcedonense 

Theodorum  Mopsuestenum  ejusque  libros  non  proscripsit;  Theo- 
doretum  Cyrensem  ct  Ibam  Edessenum  recepit  eorumque  in 
sedes  restituit.  At  Concilium  Cpolitanum  secundum,  quod  est 
oecumenicum  quintum,  habita  sessione  octava  die  2.  Junii  553, 
tria  capitula  anathematizavit:  „id  est  —  ipsis  sententiae  verbis 
—  Theodorum  impium  Mopsuestenum  cum  nefandis  ejus 
conscriptis ,  et  quae  impie  Theodoretus  conscripsit,  et  impiam 
epistolam,  quae  dicitur  Ibaeu,  etc.     Ergo. 

Resp.  Nego  minorem.  Probationem  dist.:  concilium  Chalce- 
donense  tria  capitula  probavit,  quae  concilium  Cpolitanum  II. 
damnavit,  nego;  tria  capitula  prudenter  omisit,  conc. 

a)  Persona  Theodori  Mopsuesteni  ejusque  libri  nullo, 
saltem  directo,  patrum  Chalcedonensium  judicio  aut  approbati 
aut  damnati  leguntur.  Theodorus  scilicet  anno  428,  contro- 
versia  Nestoriana  nondum  exarsa,  in  externa  communione 
ecclesiastica  defunctus  erat;  concilium  autem  Chalcedonense, 
quod  anno  451  habitum  est,  defunctum  omisit,  ut  Nestorianos, 
Tbeodoro  faventes,  suaviter  alliceret. 

b)  Theodoretus  a  patribus  Chalc.  susceptus  in  sedem 
Cyrensem  restitutus  est,  postquam  coram  patribus  in  sessione 
octava,  quae  die  26.  Octobri  451  habita  est,  manifestis  expressisque 
verbis  dixerat  anathema  Nestovio.    Scripta  ejus  omisit  synodus. 

c)  Ibas  a  patribus  Chalc.  receptus  et  orthodoxus  decla- 
ratus  est,  postquam  errores  suos  correxerat.  Unde  in  ipsa 
sessione  decima ,  in  qua  Ibae  causa  tractata  est ,  hic  dixisse 
legitur :  „jam  in  scripto  anathematizavi  Nestorium  ejusque 
dogma,  et  nunc  eum  anathematizo  decies  millies."  Scripta 
ejus  non  approbavit  synodus. 

Ergo  concilium  Chalcedonense ,  cum  Theodoii  personam 
et  scripta  omiserit;  personas  Theodoreti  et  Ibae,  non  nisi 
fidem  veram  professorum  susceperit;  de  scriptis  autem  eorum 
nullam  sententiam  tulerit,  patribus  Cpolitanis,  tria  capitula 
damnantibus,  minime  contradicit. 

Instabis.  Paschasinus ,  tenens  locum  Sedis  Apostolicae, 
Maximus  Antiochenus,  Eunomius  Nicomediae,  lecta  Ibae  ad 
Marim  epistola,  ipsum  Ibam  orthodoxum  declararunt.  Atqui 
in  ea  epistola  Theodorus  Mopsuestenus,    ut  „praedicator  veri- 

tatis"  laudabatur,  et  plures  sententiae  Nestorio  favebant.  Ergo 
concilium  Chalcedonense,  Theodori  scripta  indirecte,  Ibae  vero 
ad  Marira  epistolam  directe  comprobans,  concilio  Cpolitano  II. 
contradicit. 

Resp.  Dist.  antec. :  Paschasinus  etc.  ipsam  Ibae  epi- 
stolam  orthodoxam  declararunt,  nego;  Ibam  ipsum ,  subdist.: 
Ibam  ab  errore  avocatum,  conc;  perlinacem,  nego.  Ideo  nego 
conseq.  Responsio  probatur. 

a)  Adversarii  id  praecipue  contra  Ibam  urgebant,  quod 
S.  Cyrillus  Alexandrinus  in  epistola  ad  Marinx  haereticus 
vocaretur.  Unde  accusatores  ejus  coram  patribus  dicebant: 
Nostrum  est  probare,  quia  Cyrillum  dixit  haereticum,  etc.  Jara 
vero  statu  quaestionis  sic  definito  Ibas  affirmabat,  se  post 
pacem  inter  Cyrillum  et  Joannem  Antiochenum  restitutam 
(anno  433)  Cyrillum  haereticum  non  vocasse.  Revera  Ibas 
ostendit,  se  ab  eo  tempore  cum  Cyrillo  communicasse ; 
accusatores  autem  in  epistola  ad  Marim  ita  duntaxat  scriptum 
fuisse  probarunt,  ut  Cyrillus  ante  hanc  pacem  haereticus,  post 
ipsam  orthodoxus  ab  Iba  vocatus  sit.  Et  cum  Ibas  aliunde 
ea  praestaret,  quae  orthodoxi  sunt;  cum  publice  profiteretur: 
Anathema  et  ipsi  Nestorio  et  Eutychi,  et  unam  dicenti  naturam. 
Et  omnem  eum  qui  non  sapit  sicut  haec  sancta  Synodus, 
anathematizo ;  cum  haec  —  inquam  —  praestaret  omnia,  patres 
eum  ut  orthodoxum  receperunt. 

b)  Neque  tamen  patres  ipsam  epistolam  simpliciter  appro- 
barunt.  Paschasinus  enim  ait:  „agnovimus  eum  (Ibam)  esse 
orthodoxum;"  Maximus  Antiochenus:  „orthodoxa  ejus  (aviov) 
declarata  est  dictatio"  (vnayoqia  ==  defensio,  responsio); 
Eunomius  Nicomediae:  „Jam  quidem  ex  iis  quae  relecta  sunt, 
innoxius  approbatus  est  reverendissimus  Ibas.  In  quibus 
etenim  dicendo  male  culpare  visus  est  beatissimum  Cyrillum, 
in  postremis  recte  confessus ,  illa  in  quibus  culpaverat  re- 
futavit.u 

c)  Quidquid  a  patribus  nonnullis  benignius  de  Ibae  epi- 
stola  dictum  est,  vera  concilii  totius  sententia  ex  eo  nosse 
licet,  quod  Ibas  cunctis  poscentibus  coactus  est  anathematizare 
Nestorium, 

Urgebis.  Et  tamen  constat,  a  patribus  Chalc.  esse  omissa 
tria  capitula ,  qnae  patres  Cpolitani  damnanda  censuerunt. 
Atqui  hoc  probat  diversam  conciliorum  de  una  re  senteu- 
tiam.     Ergo. 

Resp.  Conc.  maj.  Dist.  min.:  hoc  probat  diversam  patrum 
sententiam  ratione  doctrinae,  nego;  ratione  prudentiae,  conc. 
Prudentia  recte  judicat  de  singulis  agibilibus  ut  nunc;  cf. 
8.  Thom.  Quaest.  disp.  De  virt.  I.  art.  6.  ad  1.  Jam  vero 
tempore  conc.  Chalc.  alia  rerum  adjuncta  erant  ac  saeculo  VI., 
cum  controversia  de  tribus  capitulis  Graecos  Latinosque  mo- 
veret.  Pius  pacis  amor  patres  Chalc.  egit,  ut  ob  publicam 
eorum  resipiscentiam  Theodoreto  et  Ibae  parcerent,  ne  plurimi 
eorundem  sequaces  veritatem  catholicam  reformidarent;  patres 
autem  Cpolitani  personam  Theodori  Mopsuesteni,  qui  Nesto- 
rianismi  auctor  fuerat,  et  scripta  Theodori,  Theodoreti  ac  Ibae, 
ne  Nestoriani  tribus  capitulis  ad  catholicos  seducendos  abute- 
rentur,  anathemate  perstrinxerunt. 

Repones.  Vigilius,  fiomanus  Pontifex,  in  iisdem  rerum 
adjunctis  sibi,  quantum  ad  tria  capitula,  contradixit.  Ergo. 
Prob.  antec.  Anno  548  edito  decreto,  quod  Judicatum  appel- 
latur,  item  anno  553  in  epistola  decretali  ad  Eutychium,  edita 
die  8.  Decembris,  quae  incipit  Scandala,  denique  in  Constituto 
secundo,  quod  datum  est  die  23.  Februarii  554,  Vigilius  tria 
capitula  condemnavit  et  anathematizavit.  At  anno  553  die 
14.  Maji  Constitutum  primum  imperatori  obtulit,  quo  persona 
Theodori  Mopsuesteni  condemnari  non  conceditur;  scripta  Theo- 
doreti,  „custodita  in  omnibus  ejus  personae  reverentia",  gene- 
rali  quadam  duntaxat  ratione  damnantur;  de  Iba  vero  statuitur, 
„etiam  in  saepius  memorata  venerabilis  Ibae  epistola  inteme- 
ratum  patrum  in  Chalcedone  residentium  manere  judicium." 

Resp.  Dist.  antec:  Vigilius  sibi  contradicit  ratione  doctri- 
nae,  nego;  ratione  prudentiae,  transeat. 

a)  Et  sane  Vigilius  tria  capitula  nunquam  approbavit,  sed 
aliquandiu  sententiae  conc.  Chalc.  nihil  addendum  esse  duxit. 
Quare  in  Constituto  primo:  „Nec  quemquam  —  inquit  —  per- 
mittimus  .  .  .  in  Chalcedonensi  concilio  consensu  vicariorum 
Sedis  Apostolicae  judicatis  .  .  .  tanquam  imperfectis  et  repre- 

hensibilibus,  sive  per  additamentum  sive  per  diminutionem  sive 
per  immutationem,  vel  quoquo  modo,  aliquid  temerariae  novi- 
tatis  inferre";  quippe  cum  timeret  Pontifex,  ne  cone.  Chalc. 
auctoritas  laesa  esse  videretur.  Accedit  quod  Constitutum  pri- 
mum  formam  definitivam,  ut  publicaretur,  nunquam  habuisse 
putatur;  nec  unquam  publicatum  est.  Certe  nihil  ex  cathedra 
determinatum  fuisse,  documenti  indoles  ostendit.  Cf.  Muz- 
zarelli,  De  auct.  Rom.  pont.  t.  II.  cap.  IX.  §.  5. 

b)  Quod  ad  prudentiara  attinet,  hujus  loci  non  est  per- 
sequi,  utrum  Vigilius  summa  semper  prudentia  usus  sit. 
Audiendus  tamen  est  P.  de  Marca,  inquiens:  „Observatum  qui- 
dem  est  ab  eruditis,  Vigilii,  quae  videbatur,  inconstantiam, 
prudentiae  et  maturo  consilio  esse  tribuendam:  sed  non  docue- 
runt,  eum  agendi  modum  a  canonica  disciplina  pependisse."  !) 

Dices.  In  Constituio  secundo  Vigilius  epistolam  ad  Marim 
Ibae  immerito  attribui  contendit.     Ergo  erravit. 

Resp.  Concesso  antec,  dist.  consequens:  Vigilius  erravit 
in  mero  facto,  concedo;  in  facto  dogmatico,  nego.  Distinctio 
ex  iis,  quae  in  antecessum  diximus,  patet. 

Obj.  IV.  Concilium  oecumenicum  sextum,  Cpolitanum  III. 
(680) ,  sess. .  XIII.  Honorii  Romani  Pontificis  epistolam ,  ad 
Sergium  rescriptam,  his  verbis  damnavit:  „hasque  invenientes 
omnino  alienas  existere  ab  apostolicis  dogmatibus  et  a  de- 
finitionibus  sacrorum  Conciliorum  et  cunctorum  probabilium 
Patrum,  sequi  vero  falsas  doctrinas  haereticorum,  eas  omnino 
abjicimus  et  tanquam  animae  noxias  exsecramur."  Porro 
doctores  catholici  hac  concilii  sententia  errorem  quoad  factum 
dogmaticum  contineri  sentiunt.  Ergo.  Prob.  minor.  J.  Tur- 
recremata  de  Honorii  damnatione  ait:  „creditur,  quod  hoc 
fecerint  orientales  ex  mala  ac  sinistra  informatione  de  prae- 
fato  Honorio  decepti."  Summa  de  Eccl.  lib.  II.  cap.  XCIII. 
Bellarminus  autem  affirmat:  „hos  patres  deceptos  ex  falsis 
rumoribus,   et   non  intellectis  Honorii  epistolis,   immerito  cum 


l)  Hefele,  Conciliengesch.,  H.  11.;  Jungmann,  0.  c.  Diss.  t.  II., 
diss.  XI.;  Pitra,  Analecta  novissima;  Duchesne,  Rev.  des  Quest  hist. 
1884,  II. 

haereticis    connumerasse  Honorium."     De  Rom.  Pont.  lib.  IV. 
cap.  XI. 

Resp.  a)  Ex  auctoritate  paucorum  doctorum  contra  uni- 
versalem  ecclesiae  doctrinam  nihil  concluditur. 

b)  Dist.  maj.  Concilii  de  Honorio  sententia,  ut  jacet,  Rom. 
Pont.  auctoritate  confirmata  est,  nego;  in  concilio  nondum 
confirmato  prolata  est,  concedo.  Ttaque  cum  sententia  ex  cathe- 
dra  lata  non  sit,  adversns  infallibilitatem  in  factis  dogmaticis 
in  cassum  affertur.  Quod  quidem  Joannem  Turrecrematam  non 
latuit;  aitenim:  „nec  ab  Apostolica  Sede,  nec  a  patribus  occi- 
dentalibus  talis  judicatus  est;"  1.  c.  Revera  Leo  II.  concilii 
sententiam  eo  sensu  intelligendam  esse  docet,  quod  Honorius 
non  docendo,  sed  permittendo  et  negligendo,  peccaverit.  Epist. 
ad  Imp.  et  ep.  ad  Hisp.  apud  Mansi  t.  XI.  p.  726,  1050.  etc. 

c)  Turrecremata  factum  particulare  personae  Honorii  tan- 
tum  respicere  videtur,  in  quo  ecclesia  errare  potuerit  „ex  mala 
ac  sinistra  informatione  de  praefato  Honorio";  praesertim  cum 
o.  c.  lib.  II.  cap.  CVIII.  Romani  Pontificis  infallibilitatem  quantum 
ad  libros  doctorum  „approbando  aliquos,  et  alios  reprobando", 
defendat.  Bellarminus  concilii  sententiam  quoad  Honorii  per- 
sonam,  non  quoad  Honorii  textum  respexisse  videtur. 

ARTICULUS  VIII. 
Utrum  infallibilitatis  objectum  sint  res  disciplinae. 

I.  Res  disciplinares  sunt,  quae  lege  ecclesiae  positiva 
ad  cultum  vitamque  Christianam  dirigendam  praescribuntnr 
aut  prohibentur.  Leges  igitur  disciplinares,  ut  tales,  legi  Dei 
positivae  et  naturali  subordinantur  iisdemque  observandis  in- 
serviunt;  namque  „utile  —  ait  Roskovany  —  quin  et  neces- 
sarium  subinde  est,  ut  legurn  naturalium  aut  positivarum  obli- 
gatio  quoad  tempus  modumve  curate  determinetur;  ut  actiones, 
quae  ad  legum  divinarum  observantiam  pro  adjunctis  rerum 
ac  temporum  multum  conferunt,  aut  eandem  impediunt,  spe- 
ciali  norma  praecipiantur,  aut  prohibeantur;  ut  piae  consue- 
tudines  et  ritus,  qui  internam  Religionis  partem  insigniter  pro- 

movent,  lege  universali  firmentur  et  consecrentur;  ut  Canones 
antiquati  renoventur,  aut,  adjectis  novis  sanctionibus  inculcen- 
tur'.     De  prim.  Rom.  Pont.  §.  LXII. 

II.  Extensio  infallibilitatis  quoad  disciplinam  satis 
intelligetur,  si  tria  distinxerimus.  1°  Considerandum  est  prin- 
cipium,  quo  lex  disciplinaris  innititur.  Hoc  autem  principium 
aut  generale  est  ipsaque  ecclesiae  potestas  legislativa,  quae 
salva  fide  negari  non  potest:  aut  particulare,  scilicet  ea  veritas 
fidei  aut  morum,  quacum  lex  disciplinaris  connectitur,  puta 
praeceptum  communionis  laicae  sub  una  panis  specie,  quod 
veritatem  realis  Christi  praesentiae  sub  alterutra  specie  con- 
tinet.  Patet  autem,  disciplinaria,  praecise  in  hujusmodi  prin- 
cipio  generali  vel  particulari  considerata,  erroris  esse  immunia. 

2°  Lex  disciplinaris  in  se  generalis  est,  si  quid  ecclesiae 
universae  praescribitur;  particularis ,  si  uni  tantum  ecclesiae 
particulari  aut  aliquibus  particularibus  ecclesiis  ordinationes 
fiunt.  Thesis  infallibilitatem  ecclesiae  pro  disciplina  duntaxat 
universali  tuetur. 

3°  Finis  legum  disciplinarium  est  sanctitas  et  ordo  eccle- 
siae.  Ex  quo  palam  fit,  a)  leges  mere  disciplinares  pro  tem- 
porum  personarumque  necessitate  mutari  posse,  ecclesiam  autem 
in  lege  disciplinae  universalis,  quantumcunque  mutantur,  contra 
fidem  et  mores  praecipere  aut  vetare  non  posse.  b)  Legum 
proportio  ad  circumstantias  cum  quaestio  prudentiae  sit,  in- 
fallibilitas  quoad  disciplinaria  per  se  poscere  non  videtur,  ut 
omnes  ecclesiae  leges  summum  prudentiae  gradum  attingant. 
Itaque  omissa  quaestione,  utrum  id,  quod  disciplina  generali 
statuatur,  sit  optimum,  asserimus  nihil  in  disciplinam  generalem 
irrepere  posse,  quod  sit  doctrinae  fidei  et  morum  contrarium.  — 
Eo  sensu  intellecta  probatur 

Thesis:     Res  disciplinae  sunt  infallibilitatis  objectum. 

Argumenta. 

Arg.  I.  Ecclesia  nullis  in  doctrina  fidei  vel  morum  erroribus 
obnoxia  est.  At  ecclesia  in  fide  aut  in  moribus  erraret,  si 
disciplina   generalis    esset    alterutri    contraria.     Ergo.      Prob. 

minor.  In  statuenda  hujusmodi  disciplina  erronea  potestas 
ecclesiastica  practice  contra  juberet  ac  Christus  constituit;  in 
observanda  vero  eadem  disciplina  plebs  Christiana  fidem  fal- 
sam  profiteretur:  siquidem  „per  exteriores  actus  multiplicatos 
interior  voluntatis  motus  et  rationis  conceptus  efficacissime 
declaratur",  ut  docet  Angelicus  I.  II.  quaest.  LXXXXVIII.  art.  3. 
Arg.  II.  Ecclesia  in  determinando  suae  infallibilitatis  ob- 
jecto  non  errat,  ut  vidimus.  Atqui  ecclesia  suam  in  disciplina- 
ribus  infallibilitatem  aperte  profitetur.  Ergo.  Prob.  min.  Apostoli 
prohibitioni  svffocati,  sanguinis  et  idolotliytorum ,  quae  lex 
disciplinaris  erat,  apposuerunt:  Visum  est  enim  Spiritui  sancto, 
et  nobis.  Act.  XV.  28.  S.  Augustinus  ait:  „Ecclesia  Dei  .  .  . 
quae  sunt  contra  fidem  vel  bonam  vitam  non  approbat,  nec 
tacet  nec  facit."  Idem  ea  commemorans  quae  „tota  per  orbem 
frequentat  ecclesia",  addit:  „et  hinc  quin  ita  faciendum  sit, 
disputare,  insolentissimae  insaniae  est."  Epist.  ISQ.adJanuar.; 
De  variis  consuetudinibus  regionum,  cap.  V.  S.  Thomas  Aqui- 
nas  ea,  quae  in  celebranda  S.S.  Eucharistia  fiunt,  convenientia 
esse  probat;  ab  ipso  autem  pro  solutione  aflfertur  „ecclesiae 
consuetudo,  quae  errare  non  potest,  utpote  Spiritu  sancto 
ducta".  III.  quaest.  LX XXIII.  art.  5.  Conc.  Tridentinum 
sess.  XXII.  can.  7.  decernit:  „Si  quis  dixerit,  caeremonias, 
vestes  et  externa  signa  quibus  in  Missarum  celebratione  Eccle- 
sia  catholica  utitur,  irritabula  impietatis  esse,  magis  quam 
officia  pietatis;  a.  s."  Pius  VI.  Pistojensium  doctrinam,  qua 
adstruitur  fieri  posse,  ut  disciplina,  ab  ecclesia  constituta  et 
probata,  periculosa  sit  et  in  superstitionem  et  materialismum 
inducat,  hac  nota  damnavit:  Falsa,  temeraria,  scandalosa,  per- 
niciosa,  piarum  aurium  offensiva,  Ecclesiae,  ac  spiritui  Dei, 
quo  ipsa  regiiur,  injuriosa,  ad  minus  erronea.  Bulla  Auctorem 
Jidei,  n.  78.  Of.  Pii  IX.  encycl.  Quanta  cura  8.  Dec.  1864. 
Huc  pertinet  axioma:  Lex  orandi,  lex  credendi. 

Objeotiones. 

Obj.  I.  Ideo  ecclesiae  datur  infallibilitas,  ut  interna  fidei 
morumque  pietas  conservetur.  Res  autem  disciplinares  ad 
externum  duntaxat  ordinem  cultumque  pertinent.     £rgo. 

Resp.  Dist.  maj.:  internorum  illa  conservatio  scopus  in- 
fallibilitatis  est,  externis  inclusis,  concedo;  iis  exclusis,  nego. 
Et  dist.  min.:  res  disciplinares  ad  ista  externa  pertinent  a 
rebus  fidei  morumque  prorsus  sejuncta,  nego;  cum  iisdem  con 
nexa,  conc.  S.  Thomas:  „per  exteriores  —  inquit  —  actus 
multiplicatos  interior  voluntatis  motus  et  rationis  conceptus 
efficacissime  declaratur."  Ex  quo  efficitur,  disciplinam  esse 
quandam  fidei  professionem  practicam;  sic  repetita  in  precibus 
pnblicis  doxologia  Gloria  Patri  S.S.  Trinitatis  dogma  exprimit. 

lnstabis.  Plus  vice  simplici  leges  disciplinares  nocentes 
fuerunt.  Ergo  ecclesiam  in  istis  legibus  ferendis  errare,  non 
repugnat. 

Resp.  Dist.  antec:  leges  disciplinares  nocuerunt  aliquibus 
et  per  accidens,  concedo;  ecclesiae  universae  atque  per  se, 
nego.  In  ferendis  legibus  ad  bonum  commune  intendendum 
est.  Quod  docet  Augustinus  ad  Vincent.  ep.  98.  scribens: 
„Quibusdam  ista  non  prosunt.  Numquid  ideo  negligenda  est 
medicina,  quia  nonnullorum  insanabilis  est  patientia?  .  .  .  Sed 
debes  etiam  tam  multa  attendere,  de  quorum  salute  gaudemus." 

Urgebis.  Nemo  affirmaverit,  in  legibus  ecclesiasticis  feren- 
dis  nunquam  adhibitum  esse  majorem,  quam  opus  fuerit,  rigo- 
rem,  etc.    Ergo  fieri  potest,  ut  ecclesia  in  disciplinaribus  erret. 

Resp.  Transeat  antec.  Et  dist.  conseq. :  ex  eo  sequitur, 
ut  ecclesia  possit  errare  circa  applicationem  prudentialem  ad 
personas  particulares,  concedo;  quantum  ad  legis  substantiam 
et  moralitatem,  nego.  Fuerit  quandoque  in  legibus  illis  error 
prudentiae;  errore  doctrinae  leges  ecclesiae  universales  adhuc 
caruerunt.  Cf.  J.  a  S.  Tboma,  Tract.  de  auctor.  Summi  Pontif. 
disp.  III.  art.  3.;  Canum,  De  loc.  theol.  lib.  V.  cap.  V.  concl.  II. 

Obj.  II.  In  breviario  Romano  errores  leguntur.  Ex  quo 
sequitur,  ut  nihil  valeat  illud  axioma:  Lex  orandi,  lex  credendi. 

Resp.  Dist.  antec:  in  breviario  leguntur  errores  contra 
fidem  et  mores,  nego;  in  privatis  factis  aut  gestis,  subdist.: 
cum  modestia  judicio  Sedis  Apostolicae  supponendi,  concedo; 
auctoritate  privatorum  expungendi,  nego.  Hac  in  re  quaestio 
fidei  non  agitur.  De  auctoritate  breviarii  Romani  in  factis 
historicis  auctore  Beuedicto  XIV.,    De  servornm  Dei  beatif.  et 

bwtorum    canoniz.    lib.    IV.    p.    II.    cap.   XIII.    n.    7,   8.    haec 
referimus. 

a)  Rejicienda  est  sententia  tum  eorum,  qui  auctoritatem 
illius  Breviarii  in  factis  historicis  nullam  esse  perhibent,  tum 
aliorum,  qui  refragari  hujusmodi  factis  propemodum  haereticum 
esse  arbitrantur. 

b)  Tuta  et  vera  sententia  est,  non  modicum  auctoritatis 
pondus  factis  historicis  accedere,  quae  relata  sunt  et  appro- 
bata  in  breviario  Romano,  ita  tamen  „ut  vetitum  existimari 
non  possit,  debita  cum  modestia,  et  gravi  fundamento,  quae 
occurrunt  in  factis  historicis,  difficultates  exponere,  atque  judicio 
Sedis  Apostolicae  supponere,  ut  eorum  veritatem  et  robur 
perpendat,  si  quando  manus  iterum  admoveatur  ad  Breviarii 
Romani  correctionem". 

c)  Benedictus  XIV.  1.  c.  adducit  cardinalem  Ursini,  qui 
deinde  fuit  Benedictus  XIII.,  haec  scribentem:  „Maximae  qui- 
dem  auctoritatis  esse  Breviarium  Romanum  in  iis,  quae  per 
sese  ad  cultum  Ecclesiasticum  attinent;  minoris  tamen  auctori- 
tatis  esse  in  privatis  factis  aut  gestis,  quae  in  vita  Sanctorum 
ex  occasione  referuntur,  ita  ut  efficax  inde  argumentum  peti 
non  possit,  ubi  praesertim  antiquiora  monumenta  adversantur. 
Nec  enim  Ecclesia  ipsa,  quae  iis  utitur,  inconcussae  infallibilis- 
que  veritatis  judicat  quaecunque  Breviariis  suis  sunt  inserta, 
cum  multoties  pro  variis  temporibus  varia  ex  occasione  ea 
mutaverit  correxeritque."  Hactenus  Benedictus  XIII.,  Dissert. 
de  Reliquiis  S.  Bartholomaeiy  art.  VII.  Romae  1724. 

Quaeres,  utrum  sit  haereticum  asserere,  ecclesiam  errare 
posse  in  aliqua  lege,  totam  ecclesiam  stricte  obligante. 

Resp.  a)  Joannes  a  S.  Thoma  ita  sentit:  „in  eo  quod 
pertinet  ad  substantiam,  et  moralitatem  legis,  quam  pontifex 
communiter  proponit,  quasi  regulam  morum  sequendam,  hae- 
resis  esset  asserere  Ecclesiam  errare  posse,  ita  ut  aliquid  per- 
niciosum,  aut  contra  bonos  mores,  vel  jus  naturale,  aut  divinum 
permitteret,  aut  praeciperet."   L    c. 

b)  Melchior  Canus  distinguit  inter  mores  quosdam  a  Christo 
et  apostolis  ecclesiae  traditos  et  alios  mores,  qui  sunt  post 
apostolos   inducti;   qui   in   prioribus   ecclesiam   errare  diceret, 

De  Groot,  Summa  apologet.    I.  19 

idcirco  haereticus  haberetur,  quod  „erroris  ejus  Christum  et 
apostolos  auctores  faceret".  Verum  in  posteriori  aliqua  lege 
et  more  ecclesiam  errare  posse,  citra  haeresin  teneri  existimat. 
L.  c.  Sed  constat  tamen  eum,  qui  adstrueret,  ecclesiam  in  hoc 
posteriori  genere  legum  errare,  aliis  nominibus  esse  notandum. 

ARTICULUS  IX. 
Utrum  infallibilitatis  objectum  sit  canonizatio  sanctorum. 

I.  Notio  canonizationis.  Canonizatio  est  sententia 
ultima  et  definitiva,  qua  ecclesia  aliquem  vitam  sanctam  duxisse 
et  inter  caelites  receptum  esse  declarat,  atque  omnibus  fidelibus 
colendum  et  invocandum  proponit.  Canonizatione  igitur  tria 
statuuntur:  1°  canonizatum  morum  sanctitate  fulsisse;  2°  eum 
inter  caelites  esse  receptum,  et  3°  eum  propterea  colendum 
esse  ac  invocandum.  Ex  quo  intelligitur  homines,  qui  in  san- 
ctos  referuntur,  fidelibus  proponi  tanquam  exemplum  imitandum 
et  colendum;  idque  fieri  judicio  ultimo  et  definitivo  pro  uni- 
versa  ecclesia. 

II.  Canonizatio  et  beatificatio  in  hoc  conveniunt, 
quod  utraque  est  publicum  ecclesiae  testimonium  de  viri  cae- 
litum  catalogo  adscripti  virtutibus  et  gloria.  Hoc  autem  inter 
beatificationem  et  canonizationem  maxime  interest,  1°  quod  baec, 
non  illa,  habetur  sententia  definitiva  et  ultima.  2°  Judicium 
Papae  in  beatificatione  non  est  praecipiens,  sed  indulgens  et 
permittens.  Haec  autem  intelligenda  sunt  tam  de  beatificatione 
formali,  cui  examen  cum  virtutum  et  miraculorum  approbatione 
praecedit,  quam  de  aequipollenti  illa,  qua  cultus  praestitus, 
admissa  virtutum  vel  martyrii  et  miraculorum  fama,  approbatur. 

III.  De  infallibilitate  ecclesiae  in  sanctis  canoni- 
zandis  sententiae  tres.  1°  Nonnullorum  catholicorum  opi- 
nio  est,  ecclesiam  errare  in  sanctis  canonizandis  absolute 
posse;  temerarium  tamen  esse  docent,  asserere  ecclesiam  in 
judiciis  istis  definitivis  reapse  erravisse.  2°  Alii  contra,  quos 
inter  Valentia,  docent,  infallibilitatem  ecclesiae  in  sanctis  canoni- 
zandis  negari  sine  haeresi  non  posse.  3°  Tertia  est  sententia 
Cani,  dicentis:    „qui  fidem  in  his  ecclesiae  detrahunt,  eos  non 

haereticos  quidem,  sed  temerarios,  impudentes,  irreligiosos  esse 
credamus."  De  locis  theol.  lib.  V.  cap.  V.  Quam  sententiarn 
Benedictus  XIV.  o.  c.  lib.  I.  cap.  XLIII.  n.  27.  approbat. 
Cf.  Salmant.  De  jide,  disp.  IV.  dub.  II.  §.  3.  n.  46.;  J.  a 
S.  Thoma,  1.  c.  etc. 

IV.  S.  Thomas  sententiarn  suam  his  verbis  proponit  et 
explicat :  „certum  est  quod  judicium  ecclesiae  universalis 
errare  in  his  quae  ad  fidem  pertinent ,  impossibile  est  .  .  . 
In  aliis  vero  sententiis  quae  ad  particularia  facta  pertinent,  ut 
cum  agitur  de  possessionibus  vel  de  criminibus  vel  de  hujus- 
niodi,  possibile  est  judicium  ecclesiae  errare  propter  falsos 
testes.  Canonizatio  sanctorum  medium  est  inter  haec  duo: 
quia  tamen  honor  quem  sanctis  exhibemus,  quaedam  professio 
fidei  est,  qua  sanctorum  gloriam  credimus,  pie  credendum 
est,  quod  nec  etiam  in  his  judicium  ecclesiae  errare  possit." 
Qnodl.  IX.  art.  16.  Particulam  autem  pie  non  infirmandae 
certitudinis  causa  adjectam  esse,  constat  ex  articulo  laudato, 
in  quo  non  ex  opinione  sed  certo  probatur,  ecclesiam  in  canoni- 
zatione  commemorata  errare  non  posse.  Significatur  ergo 
gradus  summus  in  piae  fidei  genere;  de  quo  videsis  Bened.  XIV., 
o.  c.  lib.  I.  cap,  XLIII.  n.  13. 

Quibus  sic  positis,  status  quaestionis  manifestus  est. 
Quaerendum  est  enim  de  infallibilitate  ecclesiae  non  in 
beatificatione ,  sed  in  canonizatione  servorum  Dei.  Thesin 
ut  sententiam  certam  probandam  suscipimus,  omissa  tamen 
controversia,  utrum  opinio  contraria  haeretica  sit,  an  temeraria 
et  haeresin  sapiens. 

Thesis:  Canonizatio  sanctorum  est  objectum  infallibilitatis 
ecclesiae. 

Argumenta. 

Arg.  I.  Ecclesia  errare  non  potest  in  iis  determinandis, 
quae  ad  profitendam  fidem  pertinent.  Atqui  „honor,  quem 
sanctis  exhibemus  quaedam  professio  fidei  est,  qua  sanctorum 
gloriam  credimus",  ut  ait  S.  Thomas  1.  c.  Ergo.  Et  profecto 
„sicut  tenemur  credere  illud  —  ait  S.  Thomas  —  quod  est  in 
sacra  Scriptura,   ita    illud  quod  est  communiter  per  ecclesiam 

determinatum :  unde  haereticus  judicatur  qui  sentit  contra 
determinationem  Conciliorum.  Ergo  commune  judicium  eccle- 
siae  erroneum  esse  non  potest;  et  sic  idem  quod  prius," 
scilicet,  „ecclesia  in  talibus  (in  canonizando  sanctos)  errare 
non  potest.u     L.  c. 

Arg.  II.  Ecclesia  errare  non  potest  in  tradenda  communi 
regula  morum.  Atqui  per  canonizationem  proponitur  quaedam 
communis  regula  morum.  Ergo.  Major  antea  probata  est. 
Minor  probatur.  Lex  vitae  Christianae  in  sancto  canonizato 
ut  in  exemplo  proponitur.  „ln  operationibus  enim  et  passio- 
nibus  bumanis,  in  quibus  experientia  plurimum  valet,  magis 
movent  exempla  quam  verba."  S.  Thom.  II.  II.  quaest.  XXXIV. 
art.  1.  Ob  eamque  rem  si  vita  sancti  canonizati  cum  ratione 
et  evangelio  pugnaret,  error  in  doctrinam  morum  redundaret. 
Unde  S.  Thomas  1.  c:  „in  ecclesia  non  potest  esse  error 
damnabilis.  Sed  hic  esset  error  damnabilis,  si  veneraretur 
tamquam  sanctus  qui  fuit  peccator,  quia  aliqui  scientes  peccata 
ejus,  crederent  hoc  esse  falsum;  et  si  ita  contingeret,  possent 
ad  errorem  perduci.  Ergo  ecclesia  in  talibus  errare  non 
potest." 

Arg.  III.  Ex  inconvenientiis.  a)  Si  ecclesia  in  sanctis 
canonizandis  posset  errare,  totus  sanctorum  cultus  periclitaretur. 
Quod  est  maximum  inconveniens.  Nam  de  sancto  quopiam 
rite  canonizato  si  dubitatio  admittitur,  reliquorum  etiam,  qui 
in  divorum  catalogum  reponuntur,  sanctitas  in  quaestionem 
vocari  poterit  Cf.  Can.  1.  c.  b)  Si  fieri  posset,  ut  ecclesia 
in  sanctorum  canonizatione  erraret,  evenire  posset,  ut  ecclesia 
definiente  coleretur  damnatus,  et  ut  fideles  opem  ab  eo  peterent, 
qui  aeternis  cruciatibus  afficeretur.  Quod  quam  ecclesia  Dei 
indignum  sit,  nemo  est  qui  non  videat.  Cf.  S.  Hieron.  Comm. 
ep.  ad  Philem. 

Objectiories. 

Obj.  I.  Ecclesia  errare  potest  in  decidendis  controversiis 
de  factis  mere  humanis.  Atqui  utrum  quis  sancte  vixerit  necne, 
est  factum  mere  humanum.    Ergo. 

Resp.  Dist.  maj.:  ecclesia  errare  potest  in  quaestionibus 
facti  particularis ,    conc;   in   factis    cum   fide    connexis ,    nego. 

Canonizatio  sanctorum  medium  est  inter  ea,  quae  directe  et 
per  se  ad  fidem  pertinent,  et  facta  mere  particularia. 

Infallibilitas  igitur,  quae  pro  fide  moribusque  servandis 
ecclesiae  competit,  idcirco  ad  canonizationem  sanctorum  sese 
porrigit,  ne  ecclesia  quidquam  doceat  fidei  moribusve  con- 
trarium. 

lnstabis.  Testimonia  humana  saepissime  falsa  sunt.  At- 
qui  ecelesia,  testes  de  vita  et  miraculis  iuterrogans,  in  canoni- 
zationis  processu  auctoritate  fallibili  innititnr.  Ergo  judicium 
ecclesiae  de  sanctis  infallibile  esse  nequit. 

Resp.  Dist.  minorem:  ecclesia  in  canonizatione  auctoritate 
fallibili  nititur,  cum  adjutorio  speciali  Spiritus  sancti,  conc; 
hoc  adjutorio  destituta,  nego.  Deus,  qui  media  fini  cooptat, 
veritatis  in  ecclesia  tuendae  gratia  providebit,  ne  judicium 
ecclesiae  de  sanctis  quoquam  testium  errore  mendaciove  cor- 
rumpatur.  Dirigitur  enim  ecclesia  in  istiusmodi  judiciis  „prae- 
cipue  per  instinctum  Spiritus  sancti";  atque  „divina  providentia 
praeservat  Ecclesiam,  ne  in  talibus  per  fallibile  testimonium 
hominum  fallatur".     S.  Thom.  1.  c. 

Obj.  II.  Martyrologium  Romanum  est  authenticus  san- 
ctorum  catalogus.  Porro  fieri  potest,  ut  in  Martyrologio  illo 
recenseatur  aliquis,  qui  videatur  immerito  inter  sanctos  de- 
scriptus.    Ergo. 

Resp.  Dist.  majorem:  Martyrologium  Romanum  est  cata- 
logus  eorum,  qui  fuerunj  solemniter  per  Summum  Pontificem 
canonizati,  inclusive,  concedo;  exclusive,  nego.  Et  dist.  minorem: 
id  fieri  potest,  praemissa  canonizatione  solemni,  nego;  secus, 
transeat.  Videlicet  descriptio  in  Martyrologio  Romano,  spectata 
sua  natura  et  indole,  canonizationem  formalem,  vel  aequipol- 
lentem  non  importat.  Ceterum  si  aliquid  in  Martyrologio  Ro- 
mano  emendatione  indigere  videatur,  illud  ad  sacrorum  rituum 
congregationem  deferendum  est.  Cf.  Bened.  XIV.,  o.  c.  lib.  I. 
cap.  XLIII.  n.   13.;  item   Laemmer,  De  Martyrologio  Romano. 

Quaeres,  utrum  ecclesia  etiam  in  beatificatione  servorum 
Dei  sit  immunis  ab  errore. 

Resp.  a)  Nonnulli  theologi  negant,  ecclesiam  in  beatifica- 
tione  servorum  Dei  posse  errare,     Quorum  argumenta,   utrum 

sint  ejusmodi,  ut  rem  certam  esse  demonstrent,  a  doctoribus  non 
paucis  in  dubio  ponitur.  Attamen  temerarii  esset  asserere, 
ecclesiam  in  judicio  beatificationis  errasse.  Cf.  Bened.  XIV., 
o.  c.  lib.  I.  cap.  XLII.  n.  10. 

b)  Beatificationis  judicia  infallibilia  non  haberi,  haec 
documento  sunt.  1°  Beatificatio  non  est  judicium  ultimum  et 
definitivum.  2°  Priusquam  a  beatificatione  formali  ad  canoni- 
zationem  deveniatur,  de  tota  causa  iterum  agitur,  suffragium 
fertur.  „Quae  cum  profecto  —  ait  Benedictus  XIV.  —  caere- 
monialia  non  sint,  sed  substantiam  judicii  respiciant,  nec  nisi 
invocato  Dei  omnipotentis  auxilio  peragantur,  ostendere  aperte 
videntur,  beatificationis  judicium  neque  ab  ipsis  romanis  ponti- 
ficibus  haberi  infallibile."     0.  c.  lib.  I.  cap.  XLII.  n.  10. 

c)  Quae  hoc  loco  de  beatificatione  diximus,  tam  de  beati- 
ficatione  dicuntur,  sive  formali  sive  aequipollenti ,  quae  jam  a 
Sede  Apostolica  decernitur,  quam  de  canonizatione  illa  parti- 
culari,  quae,  ab  episcopo  facta,  terminis  dioeceseos  definiri 
consueverat.  Quae  quidem  canonizatio  particularis  primum  ab 
Alexandro  III. ,  Innocentio  III.,  denique  anno  1634  ab  Ur- 
bano  VIII.  Summi  Pontificis  judicio  reservata  est.  Hoc  etiam 
animadversione  dignum  est,  canonizationem  illam  particularem, 
si  cultus,  in  ea  constitutus,  per  ecclesiam  dilatetur,  tali  Ponti- 
ficis  Romani  consensu  confirmari  posse,  ut  veri  nominis  cano- 
nizationi  aequiparetur. 


ARTICULUS  X. 

Utrum  infallibilitatis  objectum  sit  approbatio  ordinum 

religiosorum. 

I.  Notio  ordinis  religiosi.  Ordo  religiosus  est  societas 
ad  perfectionern  per  tria  vota  panpertatis ,  castitatis  et  obe- 
dientiae  sub  certa  institutorum  forma  acqvirendam.  Iu  quovis 
ordine  religioso  tria  distinguenda  sunt:  1°  status  religiosi 
essentia,  quae  in  tribus  votis  memoratis  consistit;  atque  ra- 
tione  illius  essentiae  ordo  religiosus  divinae  institutiouis  est. 
2°    Certa  institutorum  forma,    quibus    ordo    ab  ordine  differt; 

quae  scilicet  instituta  „sunt  adminicula  quaedam  ad  cavendum 
ea  quibus  per  votum  religionis  abrenuntiatur,  vel  ad  obser- 
vandum  id  in  quo  homo  per  religionis  votum  Deo  se  servi- 
turum  promisit".  S.  Thom.  Contra  impugnantes ,  cap.  I. 
3°  Opportunitas  seu  ordinis  cujuslibet  utilitas,  habita  ratione 
temporis,  loci,  personarum. 

II.  Ecclesiae  approbatio.  Approbatio  ordinum  reli- 
giosorum  duo  complectitur:  1°  judicium  doctrinaU  de  honestate 
talis  vitae,  utrum  simpliciter  status  perfectionis  acquirendae 
haberi  debeat,  seu  via  ad  peifectionem;  2°  judicium  pruden- 
tiale,  utrum  in  talibus  rei  adjunctis  talem  ordinem  admittere 
expediat. 

Approbatio  autem  est  quadruplex:  1°  solemnis  et  definitiva} 
quae  canonizationi  aequiparatur  et  Summo  Pontifici  reservata 
est;  2°  commendatitia  sed  noudum  definitive  a  Romano  Ponti- 
fice  data;  quae  quidem  sub  eo  respectu,  quod  definitiva  non 
est,  poterit  cum  beatificatione  conferri;  3°  permissiva  ex 
parte  Romani  Pontificis;  4°  episcopalis,  quae  nunquam  est 
definitiva. 

Concilium  Lateranense  IV.  anno  1215,  nimiam  ordinum 
multiplicationem  praecauturum,  decrevit,  ne  novi  ordines  dein- 
ceps  sine  Sedis  Apostolicae  expressa  approbatione  constitueren- 
tur;  quae  prohibitio  „per  diuturnam  consuetudinem  a  Sancta 
Sede  approbatam  nunc  sic  intelligitur,  ut  episcopis  illicitum 
quidem  non  sit,  congregationem  religiosam  instituere,  pro 
ordine  religioso  vere  dicto  autem  nulla  congregatio  habeatur, 
nisi  auctoritas  Sanctae  Sedis  (definitiva)  accedat".  Cf.  Lehm- 
kuhl,  Theol.  mor.  t.  I.  n.  494.  Ordines  autem  religiosi,  ante 
decretum  Lateranense  instituti,  nisi  Romani  Pontificis  suprema 
approbatio  saltem  tacita  approbationi  episcopali  accesserit, 
nulla  definitiva  sententia,  sed  gradu  quodam  inferiori,  appro- 
bati  habentur. 

m.  Extensio  infallibilitatis  ad  approbandos  ordi- 
nes  religiosos.  Omnino  dicendum  videtur,  ecclesiam  in  appro- 
bandis  ordinibus  definitive  quoad  judicium  doctrinale  non  esse 
errori  obnoxiam.  ItaBannez,  Suarez,  Billuart,  etc.  De  quaestione 
prudentiae  Billuart  ita  disserit:  „Aliud  est  judicium,  utrum  hic 

et  nunc  expediat  hunc  ordinem  admittere?  Et  de  hoc  judicio 
nou  ita  constat  esse  infallibile;  quia  non  e  scientia  solum,  sed 
e  prudentia  pendet:  at  saltem  temeritatis  notam  non  effugeret, 
qui  contra  communem  ecclesiae  sensum,  erroneum  assereret. 
De  reg.  fidei,  diss.  III.  art.  5.  Angelici  sententia  de  infalli- 
bilitate  ecclesiae  quoad  substantiam  ordinis  seu  quoad  judicium 
doctrinae  satis  manifesta  est.  Profert  enim  hanc  legem:  Nulli 
fas  sit  sine  status  sui  periculo  vel  divinas  constituiiones ,  vel 
Apostolicae  Sedis  decreta  temerare.  Unde  concludit:  „Cum 
ergo  per  Apostolicam  Sedem  religiones  aliquae  sint  institu- 
tae  .  .  .  manifeste  se  damnabilem  reddit  quicumque  talem  reli- 
gionem  damnare  conatur."     Contra  impugn.  cap.  IV. 

TheSlS:  Ecclesia  in  ordinibus  definitive  approbandis  qitan- 
tum  ad  quaestionem  doctrinae  errare  non  potesi. 

Argumenta. 

Arg.  I.  Ecclesia  in  morum  doctrina  errare  non  potest. 
Atqui  in  ordine  religioso  approbando  morum  doctrina  traditur. 
Ergo.  Prob.  minor.  Ordo  religiosus  ipsa  approbatione  de- 
finitiva  fidelibus  proponitur  tanquam  via  tutissima  non  solum 
ad  virtutem,  verum  etiam  ad  perfectionem  acquirendam.  Jam 
vero  si  hujusmodi  vitae  ratio  in  se  spectata  aliquid  contineret, 
quod  Evangelio  aut  legi  naturali  esset  contrarium,  pro  per- 
fectione  Christiana  peccatum  ecclesiae  proponeretur.  Dixi: 
ecclesiae;  „quamvis  enim  —  ait  Sylvius  —  una  religio  certi 
alicujus  generis  homines  certumque  vivendi  modum  contineat, 
pertinet  tamen  ad  totam  ecclesiam,  non  solum  quia  toti  eccle- 
siae  deservit,  sed  etiam  quia  tota  ecclesia  debet  eam  probare, 
eamque  ut  bonam  et  ex  se  perfectioni  evangelicae  acquirendae 
utilem  admittere,  postquam  Summus  Pontifex  illam  pro  tali 
probavit."     Controv.  lib.  IV.  quaest.  II.  art.  6. 

Objeotiones. 

Obj.  I.  Nonnulli  ordines  religiosi,  ab  ecclesia  approbati, 
deinceps  ita  prolapsi  suut,  ut  tanquam  ecclesiae  vel  noxii  vel 
inutiles  abolerentur.     Ergo  ecclesia  in  iis  approbandis  erravit. 

Resp.  Dist.  antec:  hujusmodi  ordines  aboleti  sunt  ob  de- 
fectum  ordinis  in  se,  nego;  in  membris,  cowc.  Ordo  spectari 
potest  aut  objective  in  ipsa  vitae  regula,  quam  ecclesia  appro- 
bavit,  et  hac  in  re  nullus  unquam  error  doctrinae  emendandus 
fuit;  aut  subjective  in  iis,  qui  talem  regulam  amplexi  sunt,  et 
sub  hoc  respectu  ordines  interdum  abolendi  fuerunt.  Jam  vero 
quis  singulos  ordinem  professos  ab  ecclesia  approbari  dixerit? 

Instabis.  Melchior  Canus  ait:  „Ordines  igitur  vel  probare, 
vel  refellere,  non  ad  ea  pertinet,  in  quibus  Summus  Pontifex 
errare  nequit."  De  loc.  theol.  lib.  V.  cap.  V.  ad  4.  Ergo 
thesis  auctoritate  doctissimi  viri  infirmatur. 

Resp.  Dist.  antec. :  Haec  Cani  sententia  pertinet  ad  judi- 
cium  prudentiale,  conc;  ad  judicium  doctrinale,  nego.  Auctor 
enim  1.  c.  sententiae  suae  rationem  afferens  ait:  „quoniam  non 
e  scientia  id  solum,  sed  etiam  e  prudentia  pendet."  Bannez 
autem  eorum  sententiam,  qui  cum  Valentia  hujusmodi  errorem 
prudentiae  possibilem  esse  negant,  et  sententiam  oppositam  con- 
ciliare  videtur,  inquiens:  „nunquam  tamen  hujusmodi  error 
cedet  in  perniciem  Ecclesiae,  quamvis  quibusdam  possit  (utique 
per  accidens)  esse  nocivus."  Cf.  Bouix,  Tract.  de  jure  regul. 
t.  I.  p.  241. 


Quaestio  IX. 

l)e  magisterio  ecclesiae. 

Servator,  ut  lux  in  tenebris  luceus,  hominibus  via,  et  veritas, 
et  vita,  Joan.  XIV.  6.  fieri  dignatus  est.  Per  Ipsum  venimus 
ad  lucem,  quem  beatus  Petrus  ducem  et  magistrum  sibi  pro- 
fitetur,  inquiens:  Domine,  ad  qaem  ibimus?  verba  vitae  aeternae 
habes.  Joan.  VI.  69.  Ipse  homines  docuit,  quasi  potestatem 
habens.  Marc.  I.  22.  Deinceps  apostoli,  Christi  praecones 
constituti,  veram  potestatem  habentes  mundo  praedicarunt.    Sed 

novatores  saecali  XVI.  facultatem  illam  praedicandi  cum  potes- 
tate  in  apostolorum  successores  transiisse  pernegarunt.  Pro- 
bandum  est  igitur,  institutum  esse  a  Christo  fidei  magisterium, 
cui  omnes  gentes  parere  teneantur.  Quaestionem  nonam  in 
sex  partimur  articulos. 

Primo.      Utrum  Christus  magisterium  instituerit. 

S e cu n d o.    Utrum  ecclesiae  doctrina  sit  proxima  regulafidei. 

Tertio.      Utrum  ecclesia  sit  judex  controversiarum. 

Quarto.  Utrum  numerus  credendorum  per  ecclesiae  ma- 
gisterium  augeri  possit. 

Quinto.  Quibus  censuris  propositiones  Jidei  adversae  ab 
ecclesia  damnentur. 

Sexto.  Quanam  Jide  veritates  ab  ecclesia  propositae  credi 
debeant. 

ARTICULUS  I. 
Utrum  Christus  magisterium  instituerit. 

I.  Notio  magisterii.  Magisterium  est  ecclesiae  jus  et 
ofjicium  veritatem  Christianam  docendi  ea  suprema  auctoritate, 
cui  omnes  corde  et  ore  parere  tenentur.  Cf.  Conc.  Vatic.  De 
Jide  et  ratione,  can.  III.;  epist.  Pii  IX.  ad  archiep.  Monac.  et 
Frising.  Gravissimas  inter,  11.  Dec.  1862. 

Ecclesiae  magisterium  magistros  humanos  auctoritate  longe 
superat.  Et  vero  „secundum  hoc  unus  alium  docere  dicitur, 
quod  istum  discursum  rationis,  quem  in  se  facit  ratione  natu- 
rali,  alteri  exponit  per  signa;  et  sic  ratio  naturalis  discipuli, 
per  hujusmodi  sibi  proposita,  sicut  per  quaedam  instrumenta, 
pervenit  in  cognitionem  cognitorum.  Sicut  ergo  medicus  dicitur 
causare  sanitatem  in  infirmo  natura  operante,  ita  etiam  homo 
dicitur  causare  scientiam  in  alio  operatione  rationis  naturalis 
illius;  et  hoc  est  docere;  unde  unus  homo  alium  docere  dicitur, 
et  ejus  esse  magister."  S.  Thom.  Quaest.  disp.  De  veritate, 
XI.  art.  1.  At  ecclesia,  veritatis  magistra,  veritatem  non  solum 
infallibiliter  proponit,  verum  etiam  subditis  suis  credendam 
imponit.  Omnes  igitur  erga  eam  magisterii  potestatem  officio 
verae  obedientiae  obstringuntur. 

II.  Muneraquatuor  testis,  custodis,  interpretis  et  judicis 
raagisterii  vocabulo  complectimnr. 

1°  Ut  testis  jus  habet  ubique  et  omnibus  veritatem  prae- 
dicandi,  sicut  scriptum  est:  accipietis  virtutem  supervenientis 
Spiritus  sancti  in  vos,  et  eritis  mihi  testes  in  Jerusalem,  et  in 
omni  Judaea,  et  Samaria,  et  usque  ad  ultimum  terrae,  Act.  I.  8. 
2°  Ut  custos  „jus  etiam  et  officium  habet  falsi  nominis  scien- 
tiam  proscribendi,  ne  quis  decipiatur  per  philosopbiam,  et 
inanem  fallaciam";  quod  quidem  jus  patres  Vaticani  vindicarunt 
contra  rationalistas  moderatos,  qui  asseverant:  „disciplinas 
humanas  ea  cum  libertate  tractandas  esse,  ut  earum  assertio- 
nes,  etsi  doctrinae  revelatae  adversentur,  tanquam  verae  retineri, 
neque  ab  Ecclesia  proscribi  possiut."  Cf.  Conc.  Vat.  sess.  III. 
De  fide  et  ratione,  can.  II.  et  cap.  IV.  3°  Ut  interpres  sacro- 
rum  dogmatum  sensum  ita  declarat,  ut  ab  eo  sensu  nulli  rece- 
dere  liceat;  atque  id  jus  tuetur  contra  eos,  qui  contendunt: 
„fieri  posse,  ut  dogmatibus  ab  Ecclesia  propositis,  aliquando 
secundum  progressum  scientiae  sensus  tribuendus  sit  alius  ab 
eo,  quem  intellexit  et  intelligit  Ecclesia."  Cf.  Conc.  Vat.  1.  c. 
can.  III.  et  cap.  IV.  4°  Ut  judex  veritatem  exortis  contro- 
versiis  similive  de  causa  definit. 

III.  Magisterium  solemne  et  ordinarium.  Magiste- 
rium  ecclesiae  non  in  iis  tantum  coarctatur,  quae  solemni  eccle- 
siae  judicio  proponuntur,  sed  Conc.  Vat.  sess.  III.  cap.  III. 
haec  docet:  „Fide  divina  et  catholica  ea  omnia  credenda  sunt, 
quae  in  Verbo  Dei  scripto  vel  tradito  continentur,  et  ab  Ecclesia 
sive  solemni  judicio  sive  ordinario  et  universali  magisterio 
tanquam  divinitus  revelata  credenda  proponuntur." 

IV.  Adversarii.  Magisterium  ecclesiae  ab  omnibus  repul- 
satur,  qui  infallibilitatem  rejiciunt.  Mentio  tamen  facienda  videtur 
sententiae  Neolutheranae  et  uuionismi  Anglicani.  Neolutherani 
auctoritatem  volunt  magisterii,  quod  divinitus  constitutum  sit; 
at  ubi  resideat,  ab  iis  integrum  relinquitur.  Neque  fieri  posse 
videiur,  ut  hunc  nodum  expediant,  qui  ecclesiae  Romanae 
magisterium  judicio  privato  subjecerint.  Unionismi  Anglicani 
mos  est  a  praesenti  ecclesia  ad  futuram  appellare ,  ut  patet 
ex  libro  doctoris  Pusey,    qui  Eirenicon  inscriptus  est,     Itaque 

magisterium  collaudant,  quod  non  est,  sed  erit;  neque  certo 
erit,  sed  illud  aliquando  fore  sperant.  Ex  quo  intelligitur, 
magisterium  ab  unionistis  reapse  uegari.1) 

Thesis;  Christus  magisterium  instituit. 

Argumenta. 

Arg.  I.  Ex  S.  Scriptura.  Ecclesiae  magisterium  est  jus 
et  officium  docendi  cum  potestate.  Jam  a)  ecclesia  in  docendo 
Cbristi  vice  fungitur,  atque  b)  sontes  habentur,  qui  prae- 
dicationem  ecclesiae  repudiant.    Ergo.    Prob.  min. 

a)  Christus  dixit:  Sicut  misit  me  Pater ,  et  ego  mitto  vos, 
Joan.  XX.  21.;  Qui  vos  audit,  me  audit;  et  qui  vos  apernit, 
me  spernit.  Luc.  X.  16.  Apostolis  legatorum  Christi  auctori- 
tatem  vindicat  S.  Paulus,  inquiens:  Pro  Christo  ergo  legatione 
fungimur ,  tamquam  Deo  exhoriante  per  nos ,  II.  Cor.  V.  20.; 
item:  Per  quem  (Christum)  accepimus  gratiam  et  apostolatum 
ad  obediendum  jidei  (iig  vnaxor{v  nlaitwg)  in  omnibus  gentibus 
pro  nomine  ejus,  Rom  I.  5.;  item:  consilia  destruentes,  et 
omnem  altitudinem  extollentem  se  adversus  scientiam  Dei ,  et 
in  captivitatem  redigentes  omnem  intellectum  in  obsequium 
Christi,  II.  Cor.  X.  4 — 6.  Quod  idem  ab  apostolis  in  concilio 
Hierosolymitano  hac  formula  expressum  est:  Visum  est  enim 
Spiritui  sancto,  et  nobis.    Act.  XV.  28. 

b)  Contumacibus  Christus  poenas  minatur:  qui  vero  non 
crediderit,  condemnabitur.  Marc.  XVI.  15.  16.;  cf.  Matth. 
XVIII.  17.:  XXVIII.  18—20.;  Act.  I.  8.  S.  Paulus  ait: 
consilia  destruentes,  etc.  ut  supra,  in  promptu  habentes  ulcisci 
omnem  inobedientiam.  Iterum:  Licet  nos,  aut  Angelus  de  caelo 
evangelizet  vobis  praeterquam  quod  evangelizavimus  vobis,  ana- 
thema  sit.  Gal.  I.  8.  Quod  autem  apostolis  et  discipulis  in 
ordinario  docendi  munere  commissum  est,  id  in  eorum  succes- 
sores  transiisse  constat  ex  iis,  quae  de  hierarchia,  de  eccle- 
siae  perpetuitate  et  infallibilitate  disputavimus. 


l)  Card.  Manning  de  ritualismo  ait:  „it  must  be  said  that  Ritua- 
lisua  is  private  judgment  in  gorgeous  raiment  wrought  about  with 
divers  colours."     England  and  Christendom,  p.  LXXXIII. 

Arg.  II.  Ex  magisterii  necessitate.  Christus  ecclesiae  suae 
media  deesse  non  permisit,  quibus  tum  singulorum  in  fide 
firmitas ,  tum  omnium  unitas  in  tuto  collocarentur.  Nihil 
autem  ad  hunc  finem  aeque  necessarium  est  atque  magi- 
sterium.     Ergo. 

a)  Singulorum  in  fide  firmitas.  Fides  enim  per  ea  ma- 
xime  infirmatur,  quae  propria  mens  contra  Christi  traditionem 
suggerit.  Jam  vero  haec  propriae  mentis  intemperantia  certa 
docendi  auctoritate  compescitur.  Ergo.  Et  sane  tam  ob  my- 
steriorum  profunditatem  quam  ob  diversos  passionum  motus 
periculnm  adesr,  ne  propria  mens  errores  sibi  suggerat;  pluri- 
mosque  errores  isthinc  emanasse,  quod  homines,  auctoritate 
spreta,  propriam  mentem  secuti  sunt,  historia  demonstrat. 
Angelicus  etiam  hominem  a  rectitudine  fidei  deviare  affirmat 
„per  hoc  quod  intendit  quidem  Christo  assentire ,  sed  deficit 
in  eligendo  ea  quibus  Christo  assentiat,  quia  non  elegit  ea 
quae  sunt  vere  a  Christo  tradita,  sed  ea  quae  sibi  propria 
mens  suggerit."    II.  II.  quaest.  XI.  art.  1. 

b)  Omnium  unitas.  Fidelium  unitas  in  fide  oritur  e  fixa 
fidei  regula,  cui  omnes  obedire  tenentur.  At  fixa  illa  fidei 
regula,  quae  omnes  fideles  uniat,  est  una,  viva,  visibilis  do- 
cendi  auctoritas,  seu  magisterium.  Ergo  Christus  magisterium 
instituit. 

Arg.  III.  Ex  traditione.  Veteres  quid  senserint ,  facile 
probatur,  a)  eorum  auctoritate,  qui  ecclesiae  unitatem  in  fide 
commendant;  sola  enim  docendi  potestas,  formae  ad  instar, 
Christianorum  multitudinem  in  unam  fidem  adunare  potest. 
b)  Claris  antiquorum  testimoniis,  quae  supra  de  infallibilitate 
disserentes  attulimus.  c)  Publica  praxi  ecclesiae,  haereses 
quascunque  anathemate  percutientis;  cujus  rei  conciliorum  acta 
et  decreta  Summorum  Pontificum  gravissimo  documento  sunt. 
d)  Hac  apologetarum  sententia,  quam  S.  Augustinus  interpre- 
tatur  iis  verbis:  „vera  religio  .  .  .  omnino  sine  quodam  gravi 
authoritatis  imperio  iniri  recte  nullo  pacto  potest."  De  util. 
credendi,  cap.  IX. 

Objectiones. 

Obj.  I.  Salvator  ait:  Unus  est  magister  vester.  Matth. 
XXIII.  8.     Ergo  soli  Deo  magisterium  competit. 

Resp.  Dlst.  antec.:  Unus  est  magister  primarius,  conc; 
secundarius,  nego.  Et  nego  conseq.  Recta  fides  a  Christo 
procedit.  At  Christus  non  immediate  nobis  loquitur,  sed  per 
ecclesiam.  Cf.  S.  Thom.  II.  II.  quaest.  VI.  art.  1.  Quo  fit, 
ut  conceptus  supernaturalis  vitae  per  catholicam  doctrinam  de 
vivo  magisterio  perbelle  relucet;  dum  spiritus  privati  systema 
naturalismum  sapit. 

Instabis.  Visio  douentis  est  principium  doctrinae,  ut  docet 
S.  Thomas.  Quaest.  disp.  De  veritate  XI.  art.  4.  Atqui  eccle- 
sia  revelatorum  visione  caret,  quandoquidem  mysteria  fidei 
non  videntur.  Ergo  ecclesia  esse  nequit  principium  doctrinae 
seu  magistra. 

Resp.  Dist.  maj.:  visio  docentis  principalis  est  principium 
doctrinae,  conc.-;  docentis  instrumentalis,  subdist.:  in  magisterio 
naturali ,  transeat;  in  magisterio  fidei ,  nego.  Et  dist.  min. : 
ecclesia  revelatorum  supernaturalium  visione  caret  in  se,  conc; 
in  sua  causa  principali,  id  est,  in  Deo,.  nego.  Et  negatur 
conclusio. 

Revelata  mysteria  quoad  totum  corpus  ecclesiae,  non 
visa  sunt,  si  mysteriorum  essentia  respicitur.  Verum  Christo, 
ecclesiae  capiti,  manifesta  et  aperta  sunt.  In  Cbristo  igitur, 
magistro  principali,  est  „visio  docentis";  in  docendis  autem 
hominibus  ecclesiae  instrumento  utitur. 

Obj.  II.  S.  Paulus  libertatem  Christianam  proclamans  ait: 
Omnia  autem  probate ,  quod  bonum  est  tenete.  I.  Thessal. 
V.  21.     Ergo. 

Resp.  Dist.  antec. :  Probandae  sunt  doctrinae  dubiae 
privatae,  conc;  doctrina  certa  ecclesiae,  nego. 

Distinctio  patet  a)  ex  contextu;  legitur  enim:  prophetias 
nolite  spernere.  Omnia  autem  probate  etc.  Hujusmodi  pro- 
phetiae  privatae,  apostolorum  aetate  a  pluribus  editae  (I.  Cor. 
XIV.  29.),  inter  Thessalonicenses  partim  verae,  partim  errore 
plenae    erant,    II.    Thess.    II.    2.     Propterea    S.    Paulus    ait: 

prophetias  nolite  spernere.  Omnia  autem  etc.  b)  Ex  aliis 
Scripturae  locis,  velut  I.  Joan.  IV.  1.,  ubi  legitur:  probate 
spiritus  si  ex  Deo  sint:  quoniam  multi  pseudoprophetae  ex- 
ierunt  in  mundum;  quis  autem  dicat;  ea  S.  Joannis  sententia 
auctoritatem  ecclesiae  contemni?  c)  In  textu  graeco  legitur: 
IlavTa  Se  doxi/ua&Tt,  qua  phraseos  structura  navTa  vi  particulae 
Ss  ad  praecedentia,  id  est,  ad  charismata  refertur.  Ita  Rosen- 
muller.  Ceterum  jam  pridem  Tertullianus  aetatis  suae  haere- 
ticis  ejusdem  textus  abusum  exprobrat.    De  praescr.  cap.  IV. 

Instabis.  S.  Joannes  ad  fideles:  non  necesse  habetis ,  ut 
aliquis  doceat  vos;  sed  sicut  unctio  ejus  docet  vos  de  omnibus, 
et  verum  est,  et  non  est  mendacium.  I.  Joan.  II.  27.  Ergo  solus 
S.  Spiritus  in  singulis,  non  ecclesia,  magisterium  exercet. 

Resp.  Dist.  A  S.  Joanne  excluduntur  magistri  mere 
humani,  conc;  ecclesiae  raagisterium,  nego.  Ne  verbulo  quidem 
ecclesiae  magisterium  in  textu  proscribitur;  quin  etiam  fideles 
illos  ab  ecclesia  fidem  didicisse,  manifesto  supponitur.  Sed 
haereticorum  machinationes  coercentur:  quare  apostolus  1.  c. 
v.  26.  ait:  Haec  scripsi  vobis  de  his,  qui  seducunt  vos.  Jam 
porro  unctioni  S.  Spiritus  internae  externam  veritatis  propo- 
sitionem  in  ecclesia  conjungi  opus  est;  neque  filioli  beati 
Joannis  operationem  gratiae  internam  cum  externo  apostolorum 
magisterio  non  conjunxerunt. l) 

Alii  textus,  ab  acatholicis  proferri  soliti,  hoc  spectant,  ut 
interna  gratiae  operatio  monstretur,  ecclesiae  magisterium  non 
excludatur;  ideo  nihil  probant. 


ARTICULUS  II. 
Utrum  ecclesiae  doctrina  sit  proxima  regula  fidei. 

I.    Regula   fidei  est  mensura  infallibilis  et  extrin- 
seca  credendorum  quoad  homines.    Mensura  dicitur,  quia 


l)  Card.  Manning  de  verbis  S.  Joannis  Epist.  I.  cap.  II.  20—27. 
ait:  „1  do  not  know  in  what  words  the  infallibility  of  the  Church 
and  the  immutability  of  its  doctrines  can  be  more  amply  affirmed." 
The  temp.  mission  of  the  II.  Ghost,  p.  229. 

credentis  intellectus  ad  eam  mensurandus  est;  infallibilis,  quia 
fidei  mensura,  uti  et  ipsa  fides,  omnino  certa  sit  oportet;  ex- 
trinseca,  quia  „fides  quantum  ad  assensum,  qui  est  principalis 
actus  fidei,  est  a  Deo  interivs  movente  per  gratiam."  S.  Thom. 
II.  II.  quaest.  VI.  art.  1.  Dixi:  credendorum,  ut  tota  doctrina 
revelata  ejusdemque  verus  sensus  significetur;  quoad  homines, 
quia  sermo  non  est  aut  de  angelis  aut  de  iis  veritatis  mani- 
festationibus,  quae  cuipiam  modo  extraordinario  contingunt, 
aut  de  revelationibus  privatis,  sed  de  fide  communi  et  de 
ordine  communi,  quem  Christus  fidelibus  praestituit. 

II.  Divisio  regularum  fidei.  Illa  divisio  sua  sponte 
profluit  ex  hac  Angelici  expositione  de  fide  a  Deo  infundenda: 
„ad  fidem  —  inquit  —  duo  requiruntur.  Quorum  unum  est 
ut  homini  credibilia  proponantur;  quod  requiritur  ad  hoc  quod 
homo  aliquid  explicite  credat.  Aliud  autem  quod  ad  fidem 
requiritur,  est  assensus  credentis  ad  ea  quae  proponuntur. 
Quantum  ergo  ad  primum  horum,  necesse  est  quod  fides  sit 
a  Deo.  Ea  enim  quae  sunt  fidei,  excedunt  rationem  humanam; 
unde  non  cadunt  in  cognitionem  hominis,  nisi  Deo  revelante. 
Sed  quibusdam  quidem  revelantur  immediate  a  Deo;  sicut 
sunt  revelata  apostolis  et  prophetis;  quibusdam  autem  pro- 
ponuntur  a  Deo  mittente  fidei  praedicatores,  secundum  illud 
Kom.  X.  15.:  Quomodo  vero  praedicabunt,  nisi  mittanturt  Deinde 
de  assensu  agit,  qui  „est  a  Deo  interius  movente  per  gratiam". 
II.  II.  quaest.  VI.  art.  1.     Ex  quo  tria  colligimus: 

1°  Prima  fidei  regula  est  veritas  prima,  divinaeque  veri- 
tati  revelatrici  omnes  aliae  fidei  regulae  innituntur.  Cf.  S.  Thom. 
I.  quaest.  XVI.  art.  5.;  Cajetanum,  In  II.  II.  quaest.  II.  art.  6. 
Haec  autem  regula  primae  veritatis  in  omnibus  aliis  regulis 
supponitur. 

2°  Quae  vulgo  fidei  regulae  dicuntur  sunt  numero  quinque, 
videlicet:  S.  Scriptura,  traditio  divina,  ecclesia,  concilia  oecu- 
menica,  Summus  Pontifex;  istis  enim  mediis  credenda  a  Deo 
proponuntur  et  fidelis  in  fide  sua  dirigitur. 

3°  S.  Scriptura  et  divina  traditio  totum  revelationis  de- 
positum  in  se  continent  (cf.  Conc.  Trid.  sess.  IV.):  at  senten- 
tiam   eloqui,   verum   suum  sensum  veramque  inteipretationem 

definire  non  possunt;  ecclesia,  concilia  et  Summus  Pontifex 
revelatas  veritates  e  deposito  S.  Scripturarum  divinaeque  tradi- 
tionis  promunt,  et  sensum  verum  revelatorum  usque  ad  mundi 
finem  manifestabunt.  Idcirco  S.  Scriptura  et  traditio  divina 
regulae  inanimatae  et  remotae  vocantur,  ecclesia  autem  —  id 
est,  ecclesia  dispersa^  concilia^  Rom.  Pontifices  —  regula  viva 
et  proxima. 

III.  Quonam  sensu  ecclesia  dicatur  proxima  fidei 
regula.  S.  Thomas  II.  II.  quaest.  V.  art.  3.  ait:  „Formale 
autem  objectum  fidei  est  veritas  prima,  secundum  quod  mani- 
festatur  in  Scripturis  sacris  et  doctrina  ecclesiae,  quae  procedit 
ex  veritate  prima.  Unde  quicunque  non  inhaeret,  sicut  in- 
fallibili  et  divinae  regulae,  doctrinae  ecclesiae,  quae  procedit 
ex  veritate  prima  in  Scripturis  sacris  manifestata,  ille  non 
habet  habitum  fidei;  seu  ea  quae  sunt  fidei,  alio  modo  tenet 
quam  per  fidem."     Hinc  sequentia  ponuntur. 

1°  Objectum  formale  quod  fidei,  sive  id  quod  a  fide  prin- 
cipaliter  attingitur,  est  veritas  prima  in  essendo,  seu  Deus  ut 
excedens  rationem  naturalem;  objectum  formale  quo  seu  sub 
quo  fidei  est  veracitas  Dei  revelantis,  ut  connotans  veritatem 
primam  in  cognoscendo;  objectum  materiale  adaequatum  fidei 
sunt  omnia  revelata,  id  est,  ipse  Deus  et  alia  in  ordine  ad 
Deum.     Cf.  S.  Thom.  II.  II.  quaest.  I.  art.  1. 

2°  Motivum  assensus  fidei  est  veracitas  Dei  revelantis. 
y.Omnibus  articulis  fidei  —  ait  Angelicus  —  inhaeret  fides 
propter  unum  medium,  scilicet  propter  veritatem  primam  pro- 
positam  nobis  in  Scripturis  secundum  doctrinam  ecclesiae  in- 
telligentis  sane."     II.  II.  quaest.  V.  art.  3.  ad  2. 

3°  Regula  proxima  fidei  seu  medium  propositionis  cre- 
dendorum  est  ecclesiae  doctrina,  quae  procedit  ex  veritate  prima. 
Credimus  enim  „propter  veritatem  primam  propositam  nobis 
in  Scripturis  secundum  doctrinam  ecclesiae  intelligentis  sane." 
Quae  cum  ita  sint,  ecclesia  non  eo  sensu  fidei  regula 
habetur,  quod  sit  objectum  formale  quod  aut  sub  quo  fidei;  sed 
tanquam  vrinistra  veritatis  primae  est  conditio,  qua  veritas 
prima  proponit  et  explicat  se  ipsam  et  alia  credenda.  Reve- 
latio  divina  est  infallibilis  regula  per  se  conveniens  fidei;   per 

De  Groot,  Summa  apologet.     I.  20 

accidens  tamen,  ex  parte  scilicet  nostra,  fidei  convenit,  proximam 
regulam  fidei  esse  ecclesiam.  Cf.  Cajet  Comm.  in  II.  II. 
quaest.  I.  art.  1.  —  Tantum  autem  abest,  ut  doctrina  proposita 
Scripturas  sanctas  excludat,  ut  supponat  eas.  Namque  eccle- 
siam  ita  regulam  proximam  habemus,  ut  S.  Scripturae  et  tra- 
ditionis,  quae  sunt  fidei  regulae  remotae,  verus  sensus  ab  ea 
auctoritative  exponendus  sit. 

IV.  Quaeres,  utrum  credamus  sanctam  ecclesiam  an  in 
sanctam  ecclesiam.  Resp.  Satis  cognitum  est,  symboli  tormulam, 
qua  vox  in  omittitur,  esse  in  more  positam  ecclesiae;  sed  usa 
tamen  est  ea  voce  synodus  Cpolitana  L,  sic  profitens:  Elg 
fitav  .  .  .  ixxXyotav,  in  unam  etc.  Illud  igitur  vocabulum, 
quamvis  nonnulli,  v.  g.  quidam  in  concilio  Basileae  congregati, 
hoc  abusi  sint,  in  bonam  partem  accipi  potest.  Cf.  Turrecre- 
mata,  Summa  de  Ecclesia,  lib.  I.  cap.  XX.  Verius  tamen  vocem 
in  expunxeris,  siquidem  finem  ultimum  nostrorum  motuum 
ea  particula  significari,  plerique  sentiunt.  S.  Thomas  distin- 
guens:  „Dicendum  —  inquit  —  quod  si  dicatur:  In  sanctam 
ecclesiam  caiholicam,  hoc  est  intelligendum  secundum  quod 
fides  nostra  refertur  ad  Spiritum  sanctum  sanctificantem  eccle- 
siam.  Sed  melius  est?  et  secundum  communem  usum,  ut  non 
ponatur  ibi  In,  sed  simpliciter  dicatur,  sanctam  ecclesiam 
catholicam ,  sicut  etiam  Leo  Papa  dicit. u  II.  II.  quaest.  I. 
art.  9.  ad  5. 

V.  Protestantium  systema.  Protestantes  ipsum  eccle- 
siasticae  regulae  nomen  horrent.  Scripturam  unicam  fidei 
regulam  esse,  contendunt;  communisque  novatorum  lex  est: 
„Regulam  aliam  non  habemus,  ut  videlicet  verbum  Dei  condat 
articulos  fidei  et  praeterea  nemo."  Symbolis  conditis,  cum 
sanari  oporteret  fractam  licentia  unitatem,  multoties  auctoritas 
tributa  est;  conditionata  illa  quidem,  in  quantum  cum  sacris 
Litteris  concinerent;  quin  etiam  a  Socinianis  et  Arminianis  nulla. 

Thesis:  Ecclesiae  doctrina  est  proxima  regida  fidei. 

Argumenta. 

Arg.  I.  Ex  S.  Scripturis.  Proxima  fidei  regula  dicitur, 
qua   fides   hominibus    proxime    et    immediate    proponitur.      At 

S.  Scriptura  docet,  fidem  proxime  et  immediate  proponi 
oportere  ab  ecclesia.  Ergo  ecclesia  est  proxima  fidei  regula. 
Prob.  minor, 

a)  S.  Scripturarum  seutentiis  ecclesiae  magisterium,  seu 
jus  et  officium  potestative  docendi  fidem,  probavimus.  Atqui 
jus  illud  et  officium  praecise  exercentur,  ubi  fides  proxime  et 
immediate  hominibus  proponitur.     Ergo. 

b)  Huc  igitur  pertinent,  quae  Servator  apostolis  eorumque 
successoribus  demandavit,  inquiens:  „Euntes  docete" ;  „praedi- 
cate  evangelium":  item  S.  Pauli  sententia,  quae  docet,  eccle- 
siam  esse  columnam  et  firmamentum  verltatis;  fidem  esse  „ex 
avditu",  Rom.  X.  17.;  item  apostolorum  formula,  qua  Hiero- 
solymis  congregati,  fidei  doctrinam  declarant:  Visum  est  enim 
Spiritui  sancto  et  nobis,  Act.  XV.  28.;  quibus  verbis  viva  vox 
ecclesiae  haud  dubie  percipitur. 

c)  Hoc  idem  Scriptura  significat,  ab  una  parte  firmitatem 
maximam  ecclesiae,  ab  altera  parte  spiritui  privato  mobilitatem 
attribuens.  Firmitatem  S.  Paulus  declarat,  haec  scribens: 
Et  ipse  dedit  quosdam  quidem  Apostolos,  quosdam  autem  Pro- 
phetas,  alios  vero  Evangelistas,  alios  autem  pastores,  et  doctores, 
ad  consummationem  sanctorum  in  opus  ministerii,  in  aedifica- 
tionem  corporis  Christi.  Ad  Ephes.  IV.  11,  12.  Mobilitatem  autem 
eorum,  qui  ecclesiae  regulam  non  sequuntur,  indicans:  ut  jam 
—  inquit  —  non  simus  parvidi  fluctuantes ,  et  circumferamur 
omni  vento  doctrinae,  1.  c.  v.  14.;  item  de  haereticis:  semper 
discentes,  et  nunquam  ad  scientiam  veritatis  pervenientes,  II.  Tim. 
111  7.  Et  S.  Judas  haereticorum  characteres  describens,  ait:  Hi 
aunt,  qui  segregant  semetipsos.  v.   19. 

Arg.  II.  Ex  traditione.  Ecclesia  merito  proxima  fidei 
regula  putatur,  si  ab  ecclesia  dissentire  nefas  est;  si  spiritus 
privatus  fidem  corrumpit;  si  tuta  norma  credendi  haberi  debet. 
Atqui  veterum  testimoniis  haec  tria  confirmantur.  Ergo  ecclesia 
est  proxima  fidei  regula.     Prob.  minor 

a)  S.  Ignatius,  inartyr,  &.  Polycurpus,  Hermas  omnesque 
veteres  ab  ecclesia  dissentire  prohibent;  cujus  facti  veritatem 
testes  probant,  quos  ad  unitatem  ecclesiae  et  infallibilitatem 
probandam  citavimus. 

20* 

b)  S.  Ignatius,  martyr,  haereticos  impugnans,  spiritum 
privatum  hac  sententia  explodit:  „sibimet  ipsis  Jesum  Christum 
admiscent."  Trall.  VI.  2.  S.  Irenaeus  de  haereticis  ait:  „Unus- 
quisque  enim  eorum,  omnimodo  perversus,  semetipsum,  regulam 
veritatis  depravans,  praedicare  non  confunditur."  Adv.  haer. 
lib.  III.  3.  Hegesippus  haereticos  describens:  „qui  seorsum  — 
inquit  —  singuli  (Idiwg  xal  heowg)  proprias  opiniones  (ISCav 
So^av)  induxerunt."  Ergo  castigantur,  quod  privatam  opinio- 
nem  publicae  ecclesiae  doctriuae  opponerent.  Cf.  Eus.  E.  H. 
lib.  IV.  cap.  XXH. 

c)  Directa  veterum  praecepta  de  norma  credendi  locu- 
pletissima  sunt.  S.  Irenaeus  haec:  „Ecclesiae  praedicatio  firma 
et  vera  regula  est,  qua  una  et  eadem  salutis  via  in  universo 
mundo  ostenditur."  Adv.  haer.  lib.  V.  20.  Tertullianus:  „Quid 
autem  praedicaverint  (Apostoli),  id  est;  quid  illis  Christus  reve- 
laverit.  et  hic  praescribam  non  aliter  probari  debere,  nisi  per 
easdem  ecclesias,  quas  ipsi  Apostoli  condiderunt."  De  praescr. 
cap.  XXI.  Origenes:  „Servetur  ecclesiastica  praedicatio  per 
successionis  ordinem  ab  apostolis  tradita,  et  usque  ad  praesens 
in  ecclesiis  permanens."  S.  Ambrosius:  „Sta  in  ecclesia,  ibi 
firmissima  statio  tuae  rnentis  est."  Ep.  LXXII.  ad  Vercell. 
Eccl.  n.  41.  S.  Augustinus:  „Ego  Evangelio  non  crederem, 
nisi  me  Ecclesiae  catholicae  commoveret  auctoritas."  C.  ep. 
Fundam.  cap.  V.  Denique  patres  nihil  prius  aut  antiquius 
duxerunt,  quam  ut  singuli  fidem  universalis  ecclesiae,  con- 
ciliorum  et  Rom.  Pontificum  assequerentur. 

Arg.  III.  Ex  necessitate  regulae  proximae.  Fidelibus  regula 
opus  est,  qua  credenda  omnia,  omnibus  omnioue  tempore  pro- 
poni  queant.  Talis  autem  regula  est  sola  ecclesia,  non  Scriptura. 
Ergo.  Major  constat;  ad  fidem  enim  non  solum  requiritur 
iufluxus  Dei  interior,  verum  etiam  propositio  veritatis  exterior, 
quae  sane  per  revelationem  immediatam  singulis  hominibus 
non  fit.     Prob.  minor. 

a)  Ecclesia  proponere  potest:  1°  omnia,  utpote  quae  et 
scriptam  doctrinam  et  traditam  et  utriusque  sensum  viva  voce 
praedicet.  2°  Omnibus;  etenim  tam  illiterati  quam  doctissimi, 
nullis   praemissis  studiis,    ecclesiam   audire  facillime    possunt. 

3°  Omni  tempore;  nam  ecclesiae  vox  ante  scriptum  N.  T.,  ante 
Scripturae  versiones,  ante  artem  typograpbicam  insonuit. 

b)  S.  Scriptura  proponere  potest:  1°  non  omnia,  quia  non 
omnia  in  sacris  Libris  scripta,  sed  quaedam  tradita  sunt;  v.  g. 
dogma  inspirationis  talis  Libri,  quod  ex  S.  Scriptura  non  hau- 
ritur.  Cf.  plura,  ubi  de  traditione  tractatur.  2°  Non  omnibus; 
etenim  „veritas  in  sacra  Scriptura  diffnse  continetur,  et  variis 
modis,  et  in  quibusdam  obscure;  ita  quod  ad  eliciendum  fidei 
veritatem  ex  sacra  Scriptura  requiritur  longum  studium  et 
exercitium,  ad  quod  non  possunt  pervenire  ownes  illi  quibus 
necessarium  est  cognoscere  fidei  veritatem:  quorum  plerique 
aliis  negotiis  occupati  studio  vacare  non  possunt."  S.  Thom. 
II.  II.  quaest.  I.  art.  9.  ad  1.  3°  Non  omni  tempore.  Et  certe 
plures  anni  elapsi  sunt,  antequam  Libri  omnes  N.  T.  conscripti 
essent;  deinde  per  saecula  quatuordecim,  nondum  inventa  arte 
typograpbica,  rari  libri  et  cari  erant;  denique  perscrutatio 
autbenticitatis  et  sensus  veri  Scripturarum  fuit,  est  ac  erit  res 
longissimi  temporis.    Cf.  quae  de  S.  Scripturis  suo  loco  dicuntur. 

Quod  quidem  argumentum  quam  verum  sit,  certa  facta 
declarant.    Sectae  nempe,  auctoritate  carentes,  lacerae  sunt. 

C  Jbjeoti  ones, 

Obj.  I.  Deus  est  causa  unica  fidei.  At  si  ecclesia  est 
regula  fidei,  Deus  non  est  unica  fidei  causa.     Ergo. 

Resp.  Dist.  maj.:  Deus  est  causa  unica  fidei,  quoad  assen- 
sum  credentis,  conc;  quoad  propositionem  crediti,  subdist.: 
causa  unica  principalis,  conc;  proxima,  nego.  Homo  assen- 
tiendo  his,  quae  sunt  fidei,  supra  naturam  suam  elevatur;  jam 
vero  „oportet  quod  hoc  insit  ei  ex  supernaturali  principio  in- 
terius  movente,  quod  est  Deus."  S.  Thom.  II.  II.  quaest.  VI. 
art.  1.  ad  1.  Propositio  autem  veritatis,  habita  ratione  ordinis 
a  Christo  praestituti,  principaliter  quidem  a  Deo  est,  proxime 
tamen  ex  auditu.  Rom.  X.  17.  Auditur  enim  Christus  per 
ecclesiam. 

Urgebis.  Fides  est  ex  auditu  interiori.  Ita  propositio 
ecclesiae  supervacanea  est. 

Resp.  Dist.  antec:  fides  est  ex  auditu  interiori  exclusive, 

nego;  inclusive,  conc.  Etsi  veritas  divina,  quae  interius  audi- 
tur,  per  se  sola  est  regula  conveniens  fidei,  nobis  tamen  secun- 
dum  legem  Providentiae  ordinariam  veritas  divina  per  lumen 
fidei  interins  non  manifestatur,  nisi  adimpleta  conditione  eccle- 
siae  veritatem  proponentis.  Dixi:  secundum  legem  Providen- 
tiae  ordinariam;  quandoquidem  ad  regulam  minime  pertinere 
censentur,  quae  divinitus  extraordinario  fiunt.  Huc  spectant, 
quae  S.  Thomas  de  duplici  locutione  Dei  et  de  duplici  hominis 
auditu  scripsit.  „Est  etiam  —  ait  —  quaedam  locutio  exterior, 
qua  Deus  nobis  per  praedicatores  loquitur,  quaedam  interior, 
qua  loquitur  nobis  per  inspirationera  divinam."  Porro  in  bis, 
qui  fidem  primo  acceperunt  et  docuerunt,  sicut  in  apostolis  et 
prophetis,  fides  ab  auditu  interiori  oritur;  quod  idem  in  aliis 
nonnullis  extraordinario  fieri  potest.  Per  exteriorem  autem 
et  ordinarium  auditum  „fides  oritur  in  cordibus  aliorum  fide- 
lium,  qui  per  alios  homines  cognitionem  fidei  accipiunt".  Quaest. 
disp.  De  veritate,  XVIII.  art.  3.  Ergo  ecclesia  est  fidei  regula 
visibilis. 

Instabis.  Veritas  prima  proponit  et  explicat  se  ipsam  et 
alia  credenda.     Ergo  idem  quod  supra. 

Resp.  Dist.  antec:  Veritas  prima  prop  >nit  et  explicat  se 
ipsam,  quantum  ad  infusionem  gratiae,  conc;  quantum  ad  de- 
terminationem  doctrinae,  subdist.:  mediate  per  ecclesiam,  conc; 
immediate,  nego.  Etsi  fides  nostra  non  habet  auctoritatem, 
nisi  a  revelatione  Dei  Patris  per  Filium  et  Spiritum  sanctum, 
ordinaria  tamen  Providentia,  quaeuam  res  credendae  sint  et 
quonam  sensu,  cognoscitnr  audiendo  ecclesiam.  Cf.  S.  Thom. 
In  Sent,  IV.  dist,  IV.  quaest.  II.  art,  2.  q.  6.  3.  ad  1.;  II.  II. 
quaest.  V.  art,  3.  Quare  a  Cajetano  ecclesia  verissime  vo- 
catur  ministra  objecti  jidei. 

Obj.  H.  Catholici  credunt  tanquam  de  fide,  ecclesiam  esse 
regulam  fidei.  At  hujus  articuli  regnla  esse  nequit  ecclesia. 
Ergo  ecclesiae  regula  ad  omnia  credenda  non  extenditur.  Prob. 
min.  Si  credimus  ecclesiam,  quia  sese  proponit  credendam, 
ecclesiae  auctoritas,  de  qua  est  controversia,  supponitur.    Ergo. 

Resp.  Dist.  probationem  minoris:  si  credimus  ecclesiam, 
quia  sese  proponit  credendam,  ecclesiae  auctoritas  supponitur, 

alibi  argumentis  probata,  conc;  gratis,  nego.  Ecclesia  in  di- 
verso  genere  videtur  et  creditur.  Cf.  quaest.  III.  art.  2.  Videtur 
autem  evidentia  credibilitatis;  cujus  evidentiae  conditione  adim- 
pleta,  fidelis  per  fidei  gratiam  „inhaeret  sicut  infallibili  et 
divinae  regulae  doctrinae  Ecclesiae,  quae  procedit  ex  veritate 
prima  in  Scripturis  sacris  manifestata."  II.  II.  quaest.  V. 
art.  3.  Porro  sicuti  alia  luce  non  opus  est,  ut  lux  ipsa  videa- 
tur,  ita  nec  alia  atque  ecclesia  fidei  regula  requiritur,  ut  ipsa 
ecclesia  credenda  proponatur. 

Instabis.  Ecclesiam  esse  fidei  regulam,  catholici  probant 
ex  S.  Scriptura,  ut  est  liber  inspiratus,  inspirationem  vero 
S.  Scripturae  ex  ecclesiae  auctoritate,  uti  est  regula  fidei. 
Id  autem  est  circulus  vitiosus.     Ergo. 

Resp.  Dist.  maj.:  catholici  hac  argumentandi  ratione 
utuntur  adversus  eos,  qui  S.  Scripturae  inspirationem  respuunt, 
nego;  inter  eos,  qui  inspirationein  profitentur,  conc.  Sub  eadem 
distinctione  nego  min.  et  concl.  Catholici  disputantes  adversus 
eos,  qui  inspirationem  rejiciunt,  ecclesiae  auctoritatem  ex 
S.  Scriptura,  ut  est  liber  historicus,  probare  consueverunt,  ex 
ecclesiae  vero  auctoritate,  sic  argumentis  confirmata,  Scri- 
pturarum  inspirationem.  In  controversiis  autem,  quae  cum  pro- 
testantibus  orthodoxis  aut  inter  theologos  catholicos  habentur, 
inspiratio  quoad  illos  ad  hominem  assumitur,  inter  hos  vi 
principiorum  fidei,  de  quibus  inter  theologos  catholicos  con- 
venit.  Sed  ea  theologorum  disputatio  fidelibus  firmandis  in- 
stituitur,  non  suadendis  incredulis. 

Obj.  III.  Joan.  V.  39.  Christum  Judaeis  dixisse  legimus: 
Scrutamini  Scripturas,  quia  vos  putatis  in  ipsis  vitam  aeter- 
narn  habere:  et  illae  sunt,  quae  testimonium  perhibent  de  me. 
Atqui  haec  verba  S.  Scripturam  proximam  fidei  regulam  esse 
significant.     Ergo. 

Resp.  Dist.  maj.:  haec  locutus  est  Christus,  ut  ad  hominem 
incredulos  convinceret,  concedo;  ut  fidelibus  fidei  regulam  sta- 
tueret,  nego.     Min.  et  concl.  nego. 

Vocabulum  scrutamini,  graece  ioewaTs,  per  se  in  modo 
imperativo  vel  in  modo  indicativo  dictum  esse  intelligitur. 
Hoc  autem  dato,  vocabulum  esse  modo  imperativo,  nulla  tamen 

Christianis  regula  praescribitur,  sed  Judaei,  Christi  praedica- 
tionem  rejicientes,  invocato  Scripturarum,  quibus  gloriabantur, 
testimonio,  ad  hominem  confutantur.  Non  secus  ac  si  Christus 
diceret:  „fructum  quem  in  Scripturis  putatis  habere,  scilicet 
vitam  aeternam,  consequi  non  poteritis,  quia  testimoniis  Scri- 
pturae  de  me  non  credentes,  non  vultis  venire  ad  me;  id  est, 
non  vultis  credere  mihi,  in  quem  est  fructus  illarum  Scriptu- 
rarum,  ut  in  me  vitam  habeatis,  quam  ego  do  credentibus  iu 
me."  S.  Thom.  Expos.  in  Joan.  cap.  V.  lect.  VI.  n.  11. 
Cf.  Matth.  XII.  3.;  XIX.  4.;  XXI.  16.;  XXII.  31,  32. 

Instabis.  Act.  XVII.  11.  Judaei  Beroeenses  nobiliores 
laudantur,  „qui  susceperunt  verbum  cum  omni  aviditate,  quotl- 
die  scrutantes  Scripturas,  si  haec  ita  se  haberent."  Itaque 
laudantur,  quod  doctrinam  apostoli  ad  S.  Scripturas  exegerint. 
Ergo  S.  Scriptura  est  proxima  fidei  regula. 

Resp.  Dist.  antecedens:  haec  scrutatio  facta  est  ante  con- 
versionem,  conc;  post  conversionem,  subdist.:  ut  fidem  dubita- 
tive  examinarent,  nego;  ut  magis  magisque  in  fide  confirma- 
rentur,  conc.  Et  sane,  etiamsi  Beroeenses  Scripturam  scrutantes 
jam  fideles  fuerint,  uihil  sequitur;  nam  catholici  etiamnuin 
Scripturas  scrutantur,  v.  g.  V.  Testamenli  vaticinia,  quo  credi- 
bilitatis  motiva  profundius  penetrent.  At  S.  Lucas  narrat,  Be- 
roeenses  generatim  suscepisse  „verbum  cum  omni  aviditate, 
scrutantes  Scripturas" ;  deinde  addit,  multos  ex  eis,  noXXol  ^«v 
ovv  i%  avidSv,  credidisse.  Examen  igitur  institutum  videtur, 
antequam  Beroeenses  religionem  Christianam  amplecterentur. 


ARTICULUS  III. 
Utrum  ecclesia  sit  judex  controversiarum. 

I.  Infallibilitatis  connexio  cum  judicio  contro- 
versiarum.  Quaestio  habetur  de  judicio  dejinitivo  contro- 
versiarum  in  rebus  jidei  vel  morum.  Jam  vero  hujusmodi 
judicium  infallibilem  auctoriiatem  postulare,  probant  natura 
judicii  recti,  fidei  indoles  alque  dignitas  Scripturarum 
sanctarum. 

1°  Ac  primum  judicii  rectitudo  „in  hoc  consistit  —  ait 
Angelicus  —  quod  vis  cognoscitiva  apprehendat  rem  aliquam, 
secundum  quod  in  se  est;  quod  quidem  provenit  ex  recta 
dispositione  virtutis  apprehensivae."  Jam  recta  illa  dispositio 
contingit  „directe  ex  parte  virtutis  cognoscitivae  .  .  .  indirecte 
ex  bona  dispositione  appetitivae  virtutis."  II.  II.  quaest.  LI. 
art.  3.  ad  1.  Sed  fides,  cujus  objectum  proprium  est  essentia 
Dei,  ab  una  parte  vim  cognoscitivam  naturalem  excedit;  ab  alia 
parte  hominum  de  veritatibus  fidei  judicium  inordinatis  super- 
biae  et  concupiscentiae  motibus  valde  corrumpitur.  Vis  ergo 
cognoscitiva  judicis  controversiarum  altiori  lumine  dirigenda 
est,  atque  appetitiva  virtus  superiori  virtute  compescenda. 
Utrumque  autem  efficere  potest  Spiritus  Dei,  in  dirimendis 
controversiis  infallibiliter  assistens  ecclesiae. 

2°  Fidei  indoles  absolutam  certitudinem  judicii  definitivi 
exposcit;  fidei  enim  certitudo  dubium  quodcunque  excludit. 
Atqui  „in  omni  judicio  —  ait  Angelicus  —  ultima  sententia 
pertinet  ad  supremum  judicatorium:  sicut  videmus  in  specu- 
lativis  quod  ultima  sententia  de  aliqua  propositione  datur  per 
resolutionem  ad  prima  principia:  quamdiu  enim  remanet  ali- 
quod  principium  altius,  adhuc  per  ipsum  potest  examinari  id 
de  quo  quaeiitur:  unde  adhuc  est  suspensum  judicium,  quasi 
nondum  data  finali  sententia."  I.  II.  quaest.  LXXIV.  art.  7. 
Ideo,  cum  sententia  finalis  in  rebus  fidei  soli  Deo  competat, 
nulla  auctoritas  fallibilis,  sed  infallibilis  ecclesia,  per  quam 
veritas  prima  sese  hominibus  manifestat,  potest  esse  supremum 
in  controversiis  de  fide  judicatorium. 

3°  Ea  Scripturarum  dignitas  est,  ut  verbum  Dei  esse 
vere  credatur.  Atqui  judex  controversiarum  de  verbo  Dei  ipse 
Deus  sit  oportet.  Nam  „certum  judicium  —  ait  Angelicus  — 
de  re  aliqua  maxime  datur  ex  sua  causa,  et  ideo  secundum 
ordinem  causarum  oportet  esse  ordinem  judiciorum.  Sicut 
enim  causa  prima  est  causa  secundae,  ita  per  causam  primam 
judicatur  de  causa  secunda.  De  causa  autem  prima  non  potest 
judicari  per  aliam  causam,  et  ideo  judicium,  quod  fit  per 
causam  primam ,  est  primum  et  perfectissimum."  II.  II. 
q.  IX.  art.  2.    Causa  vero  prima  controversias  de  sensu  verbi 


314  Quaestio  IX.     De  magisterio  ecclesiae. 

8ui ,    in    S.    Scripturis    prolati ,    dirimit    infallibilis    ecclesiae 
ministerio. 

II.  Protestantium  sententiae  quatuor.  In  protestan- 
tium  castris  omnes  intenti  nervi,  ne  libertas  evangelica,  ut  ajunt, 
ecclesiae  judiciis  vinciatur.  Verum  alii  aliud  sentiunt.  1°  Soci- 
niani,  ut  e  Catechismo  Fausti  Socini,  Senensis  (1539 — 1604), 
apparet,  fidei  lites  ratione  hvmana  individua  componendas 
asserunt.  2°  Lutherani  et  Calvinistae  controversias  quascunque 
sola  S.  Scriptura  dirimendas  esse  contendunt;  addunt  tamen 
pleriquc  ex  iis;  S.  Scripturam  judicem  esse,  quatenus  ipsam 
interpretatur,  non  spiritus  privatus  uniuscujusque  hominis,  sed 
Spiritus  Dei,  qui  privatis  hominibvs  affidget.  3°  Ecclesiae 
constitutae  Anglicanae  articulo  20.  statuitur:  Habet  ecclesia  . . . 
in  fidei  controversiis  auctoritatem;  at  articulum  ita  interpre- 
tantur,  ut  singulis  potestas  dubitative  explorandi ,  etiam  facto 
ab  ecclesia  judicio,  relinquatur.  4°Puseyitae  controversias  eccle- 
siae  auctoritate  finiendas  esse,  in  abstracto  non  negant,  nullam 
tamen  ecclesiam,  quae  judicis  infallibilis  munere  fungatur,  in 
concreto  designant.  Atque  ne  longus  sim ,  judex  objectivus, 
qui  solus  et  obligatorie  controversias  dirimat,  a  protestantibus 
generatim  respuitur. 

III.  Catholicorum  sententia.  Judicium  definitivum  et 
supremum  in  fidei  controversiis,  sive  de  veritatibus  traditis  sive 
de  scriptis,  ecclesiae  competere,  catholicornm  consentiens  do- 
ctrina  est.  Duo  tamen  hac  in  re  observanda  sunt.  1°  Eccle- 
sia  in  sententiis  ferendis  S.  Scripturam  non  excludit,  sed 
interrogat;  eamque  non  facit  sed  ultima  vivaque  interpretatione 
fidelibus  proponit.  2°  Ecclesia  controversias  dirimit,  eo  munita 
infallibilitatis  charismate,  de  quo  antea  dictum  est. 

Thesis:    Ecclesia  est  judex  controversiarum. 

Arguixienta. 

Arg.  I.  Ex  S.  Scriptura.  N.  T.  ecclesiam  controver- 
siarum  judicem  esse  ostendit;  idemque  V.  T.  testimoniis 
confirmatur.    Ergo. 

a)  N.  Test.  effatis   ecclesiaru   fidei    magistram  et  regulam 

proximam  esse  probavimus.  Atqui  in  utriusque  ratione  judi- 
cium  de  litibus  fidei  concluditur  Ergo.  Enimvero  nihil  fidei 
magistrae  et  regnlae  magis  competit,  quam  ut  homines  con- 
certantes  et  agitatos  animos  liberet  angustiis  dubitandi. 

b)  In  V.  T.  legitur:  Interroga  sacerdotes  legem,  Agg. 
II.  12.;  item:  Lnbia  enim  sacerdotis  custodient  scientiam,  et 
legem  requirent  ex  ore  ejus,  Malach.  II.  7.;  cf.  Deut.  XVII.  10.; 
Ezech.  XLIV.  15—23.  Atque  Salvator  ait:  Super  cathedram 
Moysi  sederunt  Scribae  et  Pharisaei.  Omnia  ergo  quaecunqun 
dixerint  vobis,  servaie,  et  facite.  Matth.  XXIII.  2,  3.  Quibus 
verbis  sacerdotium  V.  T.  controversiis  religiosis  dirimendis 
praefuisse  videtur.  Atqui  in  N.  T.  est  longe  major  hujusmodi 
judicii  necessitas  ob  Christianorum  ingentem  multitudinem  et 
revelatorum  sublimitatem  et  copiam.  Ergo  ecclesiam  a  fortiori 
controversiarum  judicem  haberi  necesse  est. 

Arg.  II.  Ex  traditione.  a)  Veterum  testimoniis  constat, 
ecclesiam  esse  fidei  regulam;  atqui  controversiae  haud  dubie 
per  vivam  fidei  regulam  finiendae  sunt.  b)  Conciliorum  acta 
et  Romanorum  Pontificum  gesta  demonstrant,  controversias 
quascunque  ab  ecclesiae  primordiis  conciliorum  et  Pontificum 
Summorum  auctoritate  esse  finitas.  c)  Quod  idem  paucis 
antiquorum  confirmo  sententiis.  S.  Irenaeus  de  haereticis, 
ecclesiae  praedicationem  non  custodientibus,  ait:  „Juste  cadent 
in  sublatentem  ignorantiae  foveam,  semper  quaerentes,  et  nun- 
quam  verum  invenientes."  Adv.  haer.  lib.  V.  cap.  II.;  cf. 
lib.  III.  cap.  XXIV.  Tertullianus  examen  privatum  his  rejicit: 
„Ubi  enim  erit  finis  quaerendi?  Ubi  statio  credendi?  Ubi 
expunctio  inveniendi?  Apnd  Marcionem?  Sed  et  Valentinus 
proponit ,  quaerite  et  invenietis."  De  praescr.  cap.  XXX. 
S.  Hieronymus:  „Poteram  omnes  propositionum  rivulos  uno 
ecclesiae  sole  siccare."     Dial.  contra  Luciferian.  cap.  II. 

Arg.  III.  Ex  necessitate.  Ut  controversiae  definitive  diri- 
mantur  opus  est  judice  certo ,  objectivo  et  obvio.  Hic  autem 
judex  a)  non  est  1°  ratio  humana  individua,  nec  2°  status, 
neque  3°  S.  Scriptura  cum  spiritu  privato,  neque  4r  S.  Scrip- 
tura  cum  Spiritu  sancto  in  spiritu  privato,  neque  5°  aliqua 
ecclesia  fallibilis,  sed  b)  est  sola  ecclesia  catholica.    Ergo.    Maj. 

satis  liquet;  judex  enim  certus  requiritur,  ne  dubitandi  locus 
relinquatur;  objectivus,  ut  subjectorum  multitadinem  uniat; 
obvius,  quem  omnes  adire  possint.     Prob.  rnin. 

a)  Non  est  1°  ratio  humana  individua,  quae  judex  certus 
censeri  nequit.  Etenim  fidei  mysteria  captum  rationis  humanae 
excedunt;  atqui  judicium  de  veritatibus  sic  excedentibus  prorsus 
incertum  est.  Neque  ratio  individua  judex  objectivus  haberi 
potest.  Postremo  judex  obvius  non  est,  siquidem  homines 
ingenio,  dispositione  et  tempore,  quae  ad  haec  judicia  requi- 
rerentur,  ut  plmimum  carent.    Cf.  Rom.  XI.  13.;  II.  Cor.  X.  5. 

2°  Nec  status.  Caesaro-papistarum  sententia  seponi  debet; 
cum  nulla  principatui  civili  potestas  in  rebus  fidei  concessa 
sit.     Id  postea  argumentis  confirmabitur. 

3°  Neque  S.  Scriptura  cum  spiritu  privato.  Namque  ille 
judex  non  est  certus  quoad  nos;  primo,  quia  multoties  prae- 
cise  de  vero  Scripturae  sensu  disputatur;  deinde,  quia  usu 
venit,  ut  de  veritatibus  non  scriptis  sed  traditis  lites  exori- 
antur.  Objectivus  non  est ,  quia  liber  est  judex  mortuus ,  qui 
nec  litigantium  utriusque  rationes  audire,  nec  sententiam  ipse 
eloqui  valet.  Cf.  Canus,  Loci  iheol.  lib.  III.  cap.  VII.  Obvius 
non  est,  tum  quia  scientia  sufficiens  auihenticitatis  et  sensus 
sacrorum  Librorum  ob  mentis  et  cordis  defectum ,  ob  tempo- 
ralium  curam,  etc,  a  maxima  saltem  hominum  parte  acquiri 
non  potest;  tum  quia  S.  Scriptura  interdum  obscura  est,  ut 
docet  S.  Petrus,  de  Pauli  epistolis  haec  affirmans:  in  quibus  sunt 
quaedam  difjicilia  intellectu,  quae  indocti  et  instabiles  depra- 
vant.     II.  Petr.  III.  16. 

4°  Neque  S.  Scriptura  cum  S.  Spiritu  in  spiritu  privato. 
Ille  judex  non  est  certus,  primo,  quoniam  istud  S.  Spiritus  judicium 
gratis  asseritur;  deinde,  quia  satis  ineptum  est,  S.  Spiritum 
privatis  addicere,  pernegare  universali  ecclesiae.  Objectivus 
non  est,  tum  quia  limites  S.  Spiritus  et  spiritus  privati  nullo 
signo  visibili  designantur,  tum  quia  alii  ad  dogma  credendum, 
alii  ad  rejiciendum,  S.  Spiritus  judicium  internum  allegant,  eoque 
saepius  eventu,  ut  suas  singuli  ineptias  et  somnia  S.  Spiritui 
imputautes  prorsus  delirent.  Non  est  obvius;  ecquis  enim  est, 
qui,  controversias  finiturus,  S.  Spiritum  cum  adversariis  adeat 

5°  Neque  aliqua  ecclesia  fallibilis.  Hujusmodi  judex  non 
est  certus,  ut  patet.  Neque  obvius  est;  etenim  cum  ecclesiae 
fallibiles  plurimae  reperiantur,  ignoras  penitus,  quam  adiri 
oporteat. 

b)  Sola  ecclesia  catholica  controversiarum  judex  haberi 
debet.  1°  Ecclesia  est  judex  certus;  hujus  autem  certitudinis 
fundamentum  est  infallibilitas.  Error  enim  judicii  aut  ex 
ignorantia  nascitur,  aut  ex  pravitate  affectus,  aut  ex  contra- 
dicentium  pertinacia.  Atqui  S.  Spiritus  a  quo  ecclesia  regitur,  — 
ut  ex  antea  dictis  manifestum  est  —  hasce  falsi  judicii  causas 
diluit:  videlicet  ignorantiam  docendo  vera;  pravitatem  affec- 
tuum  inclinando  corda  (Prov.  II.  2.);  adversariorum  constan- 
tiam  ea  firmitate,  qua  ecclesia  columna  et  jirmamentum  veri- 
tatis  I.  Tim.  III.  15.  efficitur.  Cf.  S.  Thom.  In  Isaiam, 
Prol.  Hier. 

2°  Judex  objeciivus  est,  quia  S.  Spiritus  corpori  ecclesiae 
docentis  seu  hierarchiae,  interest,  non  spiritui  privato.  Obviusy 
quia  credendorum  cognitio  via  auctoritatis  facilius,  inquisitione 
dogmatum  privata  difficillime  comparatur. 

Confirmatio  ex  historia,  quae  rem  eandem  pene  sub  oculos 
subjicit.  Etenim  nemo  jam  ignorat,  protestantium  de  contro- 
versiis  finiendis  systemata  lites  fere  infinitas,  sectarum  col- 
luviem,  confusionem  et  incredulitatera  in  ipsis  sectis  peperisse. 
Deinde,  ut  quisque  interpretatione  privata  maxime  fidebat,  ita 
vehementissime  inScripturis  exponendis  aberravit;  prout  Joannes 
Fisher  saeculo  XVI.  novatoribus  ostendit  in  libro ,  qui  inscri- 
bitur  Assertionis  lutheranae  confutatio.  Longe  aliter  eccle- 
sia  catholica,  quotquot  lites  exortae  sunt,  in  viva  sua  per- 
mansit  unitate. 

Ofojeotiones. 

Obj.  I.  Controversiae  verbo  Dei  dirimendae  sunt.  Sed 
S.  Scriptura  est  verbum  Dei.    Ergo. 

Resp.  Dist.  maj.:  controversiae  dirimendae  sunt  verbo 
Dei,  quod  a  judice  vivo  proponitur,  conc;  quod  libro  tantum  pro- 
ponitur,  nego.  Et  dist.  minorem:  S.  Scriptura  est  verbum  Dei,  ex- 
cludens  verbum  traditum,  nego;  secus,  conc.  Et  nego  conclusionem. 

„Tria  eDim  —  ait  ADgelicus  —  requiruotur  iu  judicio.  Primo, 
quod  judex  sumat  judicaodum.  Secuudo ,  quod  cousideret 
merita  causae.  Tertio ,  quod  proferat  seoteDtiam  suam."  In 
ps.  XXXIV.  d.  16.  Haec  autem  uullus  uoquam  liber,  cum  sit 
judex  mortuus,  praestare  potuit. 

Instabis.  S.  Scriptura  facilius  adiri  potest,  quam  ecclesia. 
Ergo  S.  Scriptura  est  judex  obvius.  Patet  autec.  Nam  judicia 
ecclesiae  solemuia  et  defiuitiva  suut  labor  operosus. 

Resp.  Dist  aDtec. :  S.  Scriptura  facilius  adiri  potest, 
quam  ecclesiae  judicium  ordiuarium ,  nego;  quam  judicium 
soleniDe,  subdist.:  ut  judex,  nego;  ut  Liber  sacer,  conc.  Respou- 
sum  ad  cetera  liquet. 

Judicium  ecclesiae  ordiDarium  praesto  est  iu  quotidiaoo 
magisterio  ecclesiae;  id  quidem  credeutibus  dirigeudis  sufficit. 
Exortis  autem  gravioribus  coutroversiis ,  solemoia  ecclesiae 
judicia  suo  labore  dod  careDt.  At  ita  lis  dirimitur.  S.  Scri- 
ptura  adiri  quidem  potest,  bisce  saltem  temporibus  et  io  regio- 
oibus,  ubiars  legeodi  librorumque  abuodaDtia  coDCurruut;  verum 
ut  judex  adiri  dod  potest,  cum  judex  dod  sit.  Quare  Caous: 
„Quodsi  in  humaua  aliqua  republica  talis  judiciorum  esset 
forma  descripta,  ut  uulli  esseut  judices  vivi,  sed  solis  exaratis 
litteris  coDtroversia  fmiretur;  praeterquam  quod  forma  judicaodi 
stultissima  esset,  uullus  etiam  esset  litigaudi  rmis.u  Loci  theol. 
lib.  III.  cap.  VII. 

Urgebis.  II.  Tim.  III.  16.  legitur:  Omnis  Scriptura  divi- 
nitus  inspirata,  utilis  est  ad  docendum,  ad  arguendum ,  ad 
corripiendum ,  ad  erudiendum  in  justitia.  Ergo  S.  Scriptura 
plurimum  valet  ad  compoueDdas  lites  fidei. 

Resp.  Dist.  aDtec:  S.  Scriptura  ad  haec  utilis  est,  expli- 
cata  ab  ecclesia,  conc;  a  spiritu  privato,  nego.  Respousum 
patet  ex  dictis. 

Obj.  H.  S.  Paulus  I.  Cor.  II.  15.  docet:  Spiritualis  autem 
judicat  omnia:  et  ipse  a  nemine  judicatur.  Atqui  io  syste- 
mate  catholicorum  spiritualis  uihil  judicat,  sed  ecclesiae  judi- 
caodus  traditur.  Falluutur  ergo,  qui  ecclesiam  judicem  cootro- 
versiarum  faciuut. 

Resp.    Dist.  maj.:  spiritualis  a  Paulo  dicitur,  qui  ecclesiam 

dod  audit,  nego;  qui  ipsam  audit,  subdist.:  et  is  judicat  dog- 
niata  ecclesiae,  nego;  alia  plura,  conc.  Ab  apostolo  homo 
spiritualis,  nvevjuanxog,  carnali  (Gaqxixog)  oppouitur;  nvsvfianxog 
auteni  est  homo  justificatus,  sub  gratia  vivens;  camalis  desi- 
deria  carnis  perficit.  Cf.  Gal.  V.  19—21.;  Kom.  VII.  14.; 
8.  Thom.  in  J.  Cor.  cap.  III.  lect.  III.  Spiritualibus  autem 
spemendae  ecclesiae  potestatem  ab  apostolo  non  concedi,  est 
luce  clarius. 

Urgebis.  Quod  apostolis  non  licuit,  id  ecclesiae  tribuen- 
dum  non  est.  Jam  apostoli  in  fidei  litibus  judicis  auctorita- 
tem  sibi  non  attribuerunt;  nam  S.  Paulus  ad  Corinthios  scribit: 
Non  quia  dominamur  fidei  vestrae.  II.  Cor.  I.  23.  Ergo. 

Resp.  Dist.  min.:  apostoli  sibi  non  attribuerunt  auctori- 
tatem  tyrannicam,  conc;  apostolicam,  nego.  Et  huc  redit  divi 
Pauli  ad  Corinthios  sententia.  Apostoli  suis  in  epistolis  et  in 
concilio  Hierosolymitano ,  et  speciatim  S.  Paulus  in  utraque 
ad  Corinthios  epistola,  lites,  de  fide  exortas,  auctoritative  com- 
posuerunt.  Ergo  dominatus  superbiae,  non  auctoritas,  a  Paulo 
rejicitur;  atque  vox  xvoisvofifv,  dominamur  eo  sensu  accipienda 
est,  quo  Servator  ait:  Reges  Gentium  dominantur  (xvqisvovgiv) 
eorum,  Luc.  XXII.  25.;  et  S.  Petrus:  neque  ut  dominantes 
(xaxaxvqitvovTtg)  in  cleris,  I.  Petr.   V.  3. 


ARTICULUS  IV. 

Utrum  numerus  credendorum  per  ecclesiae  magisterium 

augeri  possit. 

I.  Credendorum  triplex  respectus.  Credendum  intel- 
ligimus  quidquid  a  Deo  revelatum  est,  universae  ecclesiae 
fidei  obsequio  complectendum.  Revelationes  autem  privatae, 
etiamsi  unquam  fide  divina  credi  possint  aut  debeant,  ad 
depositum  fidei  ecclesiae  non  pertinent,  nec  ut  tales  ab  ecclesia 
comprobantur.  Porro  credenda  consideranda  sunt  1°  quantum 
ad  prima  credibilia;  2°  quantum  ad  veritates,  quae  novis 
revelationibus  a  Deo  hominibus  proponuntur;  3°  quantum  ad 
explicationem  revelatorum  per  ecclesiae  magisterium. 

1°  Prima  credibilia  dicuntur,  in  quibus  omnes  fidei  arti 
culi  implicite  continentur.  Haec  autem  credibilia  ad  duo  uni- 
versalissima  principia  reducuntur,  scilicet  Deum  esse  et  babere 
curam  de  aeterna  hominum  salute;  „in  esse  enim  divino  — 
ait  Angelicus  —  includuntur  omnia  quae  credimus  in  Deo 
aeternaliter  existere,  in  quibus  nostra  beatitudo  consistit;  in 
fide  autem  providentiae  includuntur  omnia  quae  temporaliter 
a  Deo  dispensantur  ad  hominum  salutem ,  quae  sunt  via  ad 
beatitudinem."  II.  II.  quaest.  I.  art.  7.  Cf.  de  fide  implicita 
Mediatoris  in  fide  divinae  Providentiae;  1.  c.  quaest.  II.  art.  7. 
ad  3.  Atqui  haec  duo  prima  credibilia  seu  substantia  jidei 
omnibus  quovis  tempore  credenda  fuerunt.  Credendorum  igitur 
numerus,  quantum  ad  fidei  substantiam,  sub  ecclesiae  magisterio 
minime  crevit. 

2°  Veritates,  quae  novis  revelationibus  a  Deo  proponuntur, 
sunt  primorum  credibilium  divinitus  data  propositio  expli- 
catior.  Quae  quidem  credenda  „secundum  tres  temporum 
distinctiones,  scilicet  ante  legem,  sub  lege  et  sub  gratia* 
numero  creverunt,  immutata  tamen,  ut  liquet,  fidei  substantia, 
sine  qua  ecclesia  Dei  a  generis  humani  primordiis  nunquam 
fuit.  Cf.  S.  Thom.  II.  II.  quaest.  1.  art.  7.;  quaest.  CLXXIV 
art.  6.  At  post  Christum  et  completam  in  apostolis  reve- 
lationem  Christi  numerus  credeudorum  sub  hoc  secundo  respectu 
crescere  uon  potest. 

3°  Quantum  ad  explicationem  revelatorum  per  ecclesiae 
magisterium,  credendorum  numerus  augeri  potest  non  in  se 
seu  in  actu  primo,  sed  quantum  ad  nos  seu  in  actu  secundo. 
II.  Incrementum  credendorum  quantum  ad  nos  per 
ecclesiae  magisterium.  Ut  aliqua  fidei  veritas  credatur, 
opus  est  testificatione  divina,  qua  constituitur  credendum  in  se; 
et  sufficiens  divinae  testificationis  propositio ,  qua  efficitur 
credendum  etiam  quoad  nos.  Quod  idem  hac  sententia  Conc. 
Vaticani  continetur:  „fide  divina  et  catholica  ea  omnia  cre- 
denda  sunt,  quae  in  verbo  Dei  scripto  vel  tradito  continentur, 
et  ab  Ecclesia  sive  solemni  judicio  sive  ordinario  et  universali 
magisterio  tanquam  divinitus  revelata  credenda  proponuntur." 
De  Jide  caihol.    cap.  III.     Quo  fit,    ut  ecclesia   nove   non  nova 

proponat ,  oinneque  credendorum  incrementum  a  novo  pro- 
ponendi  modo,  non  a  novitate  doctrinae,  proficiscatur.  Quibus 
positis  fieri  pariter  potest ,  ut  credendorum  numerus  crescat 
quoad  nos;  etenim  quae  veritates,  ab  ecclesia  nondum  deter- 
minatae,  aliquando  citra  fidei  dispendium  in  controversiam 
vocantur,  eas,  ecclesiae  auctoritate  determinatas,  in  dubiis  ha- 
bere  aut  inficiari  nefas  est.  Cf.  S.  Thom.  II.  II.  quaest.  XI. 
art.  2.  ad  3. 

Credendorum  autem  determinatio  et  propositio  explicatior 
fit  trifariam. 

1°  In  praedicatione  apostolica  poterant  proponi  universalia, 
quorum  singularia,  aut  complexa,  quorum  elementa  constituen- 
tia  progressu  temporis  ortisque  dubiis  per  ecclesiae  magisterium 
explicite  proponenda  essent;  sic  sufficiebat  doctrina  de  neces- 
sitate  gratiae  ad  omne  opus  bonum  in  via  salutis,  ut  adversus 
Semipelagianos  definiretur  eadem  necessitas  ad  initium  fidei; 
item  doctrina:  Christus  Deus  et  homo  est,  ut  multa  de  utra- 
que  natura  possent,  orta  necessitate,  definiri. 

2°  In  praedicatione  apostolorum  poterant  contineri  aliqua, 
primum  a  fidelibus  obscurius  et  confuse  tantum  intellecta  aut 
simplicius  enuntiata,  progressu  temporis  distinctius  intelligenda 
aut  strictius  declaranda:  in  illo  genere  sunt  multa  praenun- 
tiata  de  futuris,  e.  g.  de  glorificatione  ecclesiae  adhuc  mili- 
tantis;  in  hoc  complures  formulae,  quas  concilia  statuerunt. 

3°  Poterant  denique  aliqua  dogmata  proposita  esse  magis 
usu  practico  et  consuetudine  ecclesiarum  quam  diserta  do- 
ctrina,  quorum  tamen  diserta  praedicatio  vel  solemnis  de- 
finitio  deinceps  fuerit  necessaria,  ut  patet  in  controversia  de 
potestate  conferendi  valide  sacramenta  extra  ecclesiam.  Ita 
Franzelin,  De  div.  traditione,  sect.  IV.  th.  XXIII.;  cf.  Schazler, 
Die  Bedeutung  der  Dogmengeschichte,  §.  6. 

III.  Errores  contra  thesin  aut  excedendo  aut  deficiendo 
peccant.  1°  Excessus  notatur  in  Syll.  prop.  5.:  rDiviua  reve- 
latio  est  imperfecta,  et  idcirco  subjecta  continuo  et  indefinito 
progressui,  qui  humanae  rationis  progressioni  respondeat." 
Item:  „Si  quis  dixerit,  fieri  posse,  ut  dogmatibus  ab  Ecclesia 
propositis ,   aliquando   secundum   progressum    scientiae  sensus 

De  Groot,  Summa  apologet.     I.  21 

tribuendus  sit  alius  ab  eo,  quem  intellexit  Ecclesia;"  a.  s.  Conc. 
Vatic.  De  fide  et  ratione,  can.  III.  2°  Per  defectum  ab  iis 
peccatur,  qui  fidem  in  se  mutatam  contendunt,  quotiescunque 
ecclcsiae  pastores  necessarium  esse  censuerint,  easdem  omnino 
veritates  explicatius  proponere  aut  solemniter  asserere.  Ncc 
enim  progressum  admittere  flagitium  est,  modo  ut  progressus 
explicatione  et  propositione,  non  mutatione,  fiat. 

Thesis:  Credendorum  numerus  per  ecclesiae  magisterium 
augeri  potest  quoad  nos. 

Arguxxienta. 

Arg.  I.  Ad  ecclesiae  magisterium  pertinet,  exortis  contro- 
versiis  aut  quavis  urgente  necessitate,  fidem  determinare. 
Atqui  hujusmodi  determinatione  credendorum  numerus  quoad 
nos  augetur.  Ergo.  Major  constat  ex  antea  dictis.  Probatur 
minor.  Ante  determinationem  ecclesiae  fieri  potest,  ut  non- 
nulla  doctrinae  capita,  secundum  aliquos  respectus  nondum 
expresse  ab  ecclesia  proposita,  ab  aliquibus  iu  controversiam 
vocentur,  juxta  illud:  in  dubiis  libertas.  Sed  ecclesia  expresse 
locuta,  dissentiendi  Iibertas  non  conceditur.  Ergo.  Et  illud  est, 
quod  S.  Thoraas  docet:  „aliqui  doctores  videntur  dissensisse  . . . 
in  quibusdam  ad  fidem  pertinentibus  quae  nondum  erant  per 
Ecclesiam  determinata;  postquam  autem  essent  auctoritate 
univcrsalis  Ecclesiae  determinata,  si  quis  tali  ordinationi  per- 
tinaciter  repugnaret,  haereticus  censeretur".  IL  II.  quaest.  XI. 
art.  2.  ad  3. 

Arg.  II.  Ex  traditione.  Credendorum  numerum  per  eccle- 
siae  magisterium  augeri  quoad  nos,  idem  est  atque  unam 
alteramve  doctrinam,  absque  ulla  mutatione  ex  parte  rei, 
transire  ex  parte  hominum  a  statu  liberae  controversiae  in 
certitudinem  indubiam.  Eam  autem  transitionem  posse  suo 
magisterio  fieri,  ecclesia  semper  credidit.    Ergo.  Probatur  min. 

a)  Ex  veterum  sententiis.  Origenes  distinguit  inter  ea 
„quae  manifcstissime  in  ecclesiis  praedicantur,  quae  definita 
sunt  in  ecclesiastica  praedicatione,  de  quibus  totius  ecclesiae 
una  est  sententia,  et  inter  alia  quae  sunt  adhuc  inquirenda  de 
sacra  Scriptura  et  sagaci  perquisitione  investiganda,  quae  non 

manifeste  discernuntur,  quae  non  satis  manifesta  praedicatione 
distinguuntur,  quae  non  sunt  evidentia  in  ecclesiastica  praedi- 
catione."  De  princ.  praef.  S.  Augustinus  de  S.  Cypriano  et 
rebaptizantibus  agens ,  ita  loquiturr  „Nondum  enim  erat  dili- 
genter  illa  baptismi  quaestio  pertractata  .  .  .  Postea  tamen, 
dum  inter  multos  ex  utraque  parte  tractatur  et  quaeritur,  non 
solum  inventa  est  (veritas),  sed  etiam  ad  plenarii  concilii 
auctoritatem  roburque  perducta."  De  bapt.  lib.  II.  c.  XII — XIV. 
S.  Vincentius  Lirinensis  ait:  „Christi  ecclesia  sedula  et  cauta 
depositorum  apud  se  dogmatum  custos,  nibil  in  his  unquam 
permutat,  nihil  minuit,  nihil  addit  .  .  .  sed  omni  industria  hoc 
unum  studet,  ut  vetera  fideliter  sapienterque  tractando,  si  qua 
sunt  illa  antiquitus  informata  et  inchoata,  accuret  et  poliat; 
si  qua  jam  confirmata  et  definita,  custodiat."  Commonit. 
cap.  XXIX. 

b)  Ex  praxi  ecclesiae.  Concilia  oecumenica  et  constitu- 
tiones  dogmaticae  Roinanorum  Pontificum  id  effecerunt,  ut  ea, 
quae  prius  tam  explicite  non  credebantur  aut  a  nonnullis  bona 
fide  in  dubium  revocabantur  et  etiam  negabantur,  per  ecclesiae 
magisterium  diserte  et  solemniter  sancirentur.  Quo  factum 
est,  ut  veritates  autiquae  ulteriori  ecclesiae  determinatione 
respectu  nostri  certissimae  fierent,  ut  patet  ex  historia  dog- 
matis  de  baptismate  non  iterando,  immaculatae  Conceptionis, 
infallibilitatis  Pontificiae,  etc. 

Objectiones. 

Obj.  I.  Ecclesia  credenda  facere  non  potest.  At  si  cre- 
dendorum  numerus  per  ecclesiae  magisterium  augeretur,  ecclesia 
credenda  faceret.     Ergo. 

Resp.  Dist.  maj.:  ecclesia  credenda  facere  non  potest  in 
actu  primo,  conc;  in  actu  secundo,  nego.  Quodvis  doctrinae 
caput  credendum  dicitur  in  actu  primo  ob  testificationem  divi- 
nam;  in  actu  secundo,  in  quantum  hominibus  ab  ecclesia  de- 
finitive  proponitur.  Jam  vero  exortis  nonnunquam  de  testifica- 
tione  divina  controversiis,  res  ab  ecclesia  finitur,  in  quantum 
determinat  quoad  nos,  quae  in  se  credenda  semper  fuerant. 

lnstabis.     Si   ecclesia  proponendo  possit  facere  credenda, 

21* 

aliquod  doctrinae  caput  esset  verum,  quia  ecclesia  hoc  proponit. 
At  contra  magisterium  ecclesiasticum  doctrinam  proponit,  quia 
vera  est.    Ergo. 

Resp.  Dist.  maj.:  per  propositionem  ecclesiae  aliquod 
doctrinae  caput  cognoscitur  ut  verum,  conc;  fit  verum,  nego. 
Quoniam  nulla  credendorum  determinata  formula,  etsi  amplis- 
sima,  quibuslibet  tot  saeculorum  litibus  componendis  sufficiat, 
plura  adversus  errores  insurgentes,  et  ut  dubia  penitius  decla- 
rentur,  disertis  verbis  determinanda  sunt;  quo  fit  ut  certius 
cognoscantur ,  quae  revelatio  et  fidei  regula  remota,  hoc  est, 
S.  Scriptura  et  traditio,  semper  continebant,  quamvis  ecclesia, 
quae  est  proxima  fidei  regula,  doctrinas  illas  tam  expressis 
verbis  nondum  exposuisset.  *) 

Obj.  II.  In  fide  nihil  innovandum.  Fides  autem  multi- 
plicatis  credendis  innovatur.    Ergo. 

Resp.  Dist.  maj.:  nihil  est  innovandum  in  fide,  quantum 
ad  sensum,  conc;  quantum  ad  verba,  nego.  Ecclesia  dogma 
in  se  novum  nullum  procudit,  sed  novis  formulis  opus  est,  ut 
antiqua  dogmata  contra  novos  errores  determinentur.  Quare 
S.  Thomas:  „Ad  inveniendum  autem  nova  nomina  antiquam 
fidem  de  Deo  significantia  coegit  necessitas  disputandi  cum 
haereticis."     I.  quaest.  XXIX.  art.  3.  ad  1. 

lnstabis.  Nullus  fidei  progressus  post  Christum,  qui  venit 
adimplere  (Matth.  V.  17.),  ratus  habetur.     Ergo. 

Resp.  Dist.  antec:  post  Christum  ratus  ducitur  nullus  pro- 
gressus  materialis,  concedo;  nullus  progressus  formalis,  nego. 
Progressus  materialis  habetur,  ubi  fidei  materia  in  se  adaugetur; 
progressus  formalis  adest,  si  eadem  fides  per  ulteriorem  eccle- 
siae  definitionem,  quantum  ad  nos  explicatur  expressius. 
Quae   quidem    explicatio   ex  intima  ecclesiae  conscientia,    non 


l)  Suarez,  De  Incarn.  p.  II.  disp.  III.  sect.  VI.  n.  4.  ait:  „Ad 
hanc  definitionem  satis  est,  ut  aliqua  supernaturalis  veritas  in  Tradi- 
tione  vel  Scriptura  implicite  contenta  sit,  ut  crescente  communi  con- 
sensu  Ecclesiae,  per  quam  saepe  Spiritus  sanctus  Traditiones  explicat, 
vel  Scripturam  declarat,  tandem  possit  Ecdesia  definitionem  suam  ad- 
hibere,  quae  vim  habet  cujusdam  revelationis,  respectu  nostri,  propter 
infallibilem  Spiritus  sancti  assistentiam." 

aliunde,  profluit;  „in  eodem  scilicet  dogmate,  eodem  sensu, 
eademque  sententia."  Cf.  Conc.  Vatic.  Const.  Dei  Filius, 
cap.  IV. 

Urgebis.  Fidei  veritas  in  doctrina  Christi  et  apostolorum 
sufficienter  explicata  est.  Explicationes  igitur  novae  admitti 
uullo  modo  possunt. 

Resp.  Dist.  antec:  in  doctrina  Christi  et  apostolorum  veri- 
tas  fidei  sufficienter  explicata  est  per  se,  conc;  per  accidens, 
nego.  Labentibus  saeculis,  dubia  plurima  ex  debilitate  intel- 
lectus  vel  ex  haereticorum  vafritia  coorta  sunt;  et  „quia  per- 
versi  homines  apostolicam  doctrinam  et  caeteras  doctrinas  et 
scripturas  pervertunt  ad  sui  ipsorum  perditionem,  sicut  dicitur 
II.  Petr.  ult.,  ideo  necessaria  fuit  temporibus  procedentibus 
explicatio  fidei  contra  insurgentes  errores."  S.  Thom.  II.  II. 
quaest.  I.  art.  10.  ad  1.  Haec  est  illa  norma  Lirinensis:  quum 
dicas  nove,  non  dicas  nova.     Common.  cap.  XXVII. 

Quaeres  1.  Utrum  apostoli  fidei  dogmata  minus  distincte 
cognoverint,  quam  ecclesia  subsequens. 

Resp.  Negative,  quantum  ad  explicitam  intelligentiam  pro- 
prii  sensus  dogmatum;  quin  imo  contrarium  a  theologis  catho- 
licis  communiter  reprobatur  etiam  ut  temerarium,  vel,  ut  aliqui 
dicunt,  etiam  erroneum.  „Aliae  vero  —  inquit  Suarez  —  sunt 
propositiones  contingentes,  quae  tempore  Apostolorum  nondum 
evenerant,  ut  quod  iste  sit  Pontifex,  quod  hoc  sit  verum  Con- 
cilium,  et  similes,  et  has  non  oportuit  cognosci  ab  Apostolis 
explicite,  sed  tantum  in  universali,  quia  non  erat  necessarium 
illis  revelari  omnia  futura."  De  fide,  disp.  II.  sect.  VI.  n.  18.; 
cf.  Sylvium  in  II.  II.  quaest.  I.  art.  7. 

Quaeres  II.  Utrum  veritates  fidei  ante  solemnem  eccle- 
siae  definitionem  esse  de  fide  censeantur. 

Resp.  Omnes  veritates  revelatae,  in  ecclesiae  deposito 
contentae,  defide  sunt,  ob  eamque  rem  ab  iis,  quibus  sufficienter 
innotescunt,  fide  divina  credendae.  At  quandoque  dubium  ex- 
oritur,  utrum  ab  ecclesia  tanquam  de  fide  proponantur;  quo 
fit,  ut  non  semper  sit  de  fide,  hujusmodi  veritates  esse  de  fide; 
verum  ecclesia  definiente  quodvis  dubium  tollitur. 

ARTICULUS  V. 

De   censuris,   quibus  propositiones  fidei  adversae  ab  ecclesia 

damnantur. 

I.  Censuraedefinitio.  Tam  actus,  quo  erratur,  quam 
objectum  seu  materies  errandi  dicitur  error.  In  praesentia 
actum  errandi  silentio  praeterimus  et  de  objecto  tantum  erroris 
disserimus,  quod  generatim  propositionem  erroneam  seu  falsam 
appellare  possumus.  Proinde  censura  definitur:  qualificatio,  qua 
propositioni  nota  inuritur  ob  aliquam  cum  fidei  doctrina 
oppositionem.  Si  spectetur  sententia  notam  inurens,  censura 
activa  vocatur;  passiva,  si  notam  inustam  consideres.  Cen- 
sura,  quae  ab  ecclesiae  magisterio  proficiscitur ,  judicialis 
appellatur;  ea  vero,  quam  ferunt  theologi,  doctrinalis.  Nobis 
de  censura  judiciali  disserendum  est. 

II.  Propositionum  erronearum  et  censurarum  di- 
visio.  Propositiones  erroneae  damnantur,  1°  unica  censura 
categorica  seu  in  particulari  determinata;  2°  pluribus  simul 
censuris,  quae  synonymae  haberi  non  debent,  quandoquidem 
diversos  gradus  damnabilitatis  et  oppositionis  cum  fide  signi- 
ficant;  3°  in  globo,  ut  ajunt,  quando  scilicet  plures  propositiones 
ita  notantur,  ut  singularum  qualificatio  ignominiosa  non  ex- 
primatur.  Quodsi  multae  simul  propositiones  ita  in  globo  cen- 
sura  cumulativa  damnantur,  sub  variis  videlicet  respective  notis,  - 
velut  45  arliculi  Joannis  Wicleff  in  concilio  Constantiensi  et 
a  Martino  V.,  eo  de  stigmate  haec  teneamus:  primo,  nullam 
inter  expressas  esse  notam,  quae  non  cadat  in  aliquam  e  pro- 
positionibus  damnatis;  secundo  nullam  inter  propositiones  esse, 
quin  una  saltem  ex  illis  notis  digna  sit.  4°  Propositiones 
damnantur  aut  sicut  jaccnt,  v.  g.  propositiones  65,  quas  dam- 
navit  Innocentius  XI.  die  2.  Martii  1679;  aut  in  sensu  ab 
assertoribus  intento,  v.  g.  propositiones  79  Michaelis  Baji;  aut 
censura  de  opere  quopiam  integro  fertur,  quod  doctrinas  erroneas 
contineat. 

Juxta   gradus  diversos  oppositionis  cum  fide  habetur  pro- 

positio  1°  haeretica;  2°  haeresi  proxinia;  3°  haeresin  sapiens 
aut  suspecta  de  haeresi;  4°  erronea;  5°  errori  proxima;  <>"  erro- 
rem  sapiens  aut  suspecta  de  errore;  7°  rnale  sonans;  8°  captiosa; 
9°  temeraria;  10°  piarum  aurium  offensiva;  11°  scandalosa; 
T20  blasphema;  13°  schismatica;  14°  seditiosa;  15°  injuriosa  et 
aliae,  quas  ad  recensitas  facile  revocabis.  Cf.  Ant.  de  Panormo, 
Scrutinixim  doctrinarum,  ubi  censurarum  species  69  exhibentur- 
et  Montanium,  De  censuris  ap.  Migne,   Theol.  Curs,  compl.  t.  I. 

III.  Explicatur  diversarum  censurarum  qualitas. 
1°  Propositio  haeretica  est,  quae  immediate  adversatur  veritati 
Jidei  catholicae  immediate  revelatae  et  ab  ecclesia  ad  credendum 
propositae.  Dicitur  notorie  haeretica,  si  tam  evidenter  ex  ipsis 
tcrminis  fidei  opponitur,  ut  eam  proferens  tergiversari  non 
possit.  Suarez  et  Salmanticenses  diversos  gradus  propositionis 
haereticae  probabilius  admittendos  non  esse  docent,  contra 
Turrecrematam  et  alios,  qui  ex  diversa  oppositione  ad  S.  Scri- 
pturam  et  ad  traditionem  gradus  diversos  oriri  affirmant. 
Qualificatio  autem  propositionis  haereticae  ab  assensu  haeretico 
proponentis  non  dependet,  dummodo  propositionis  materies  ad 
assensum  haereticum  formalem  terminandum  apta  sit. 

2°  Haeresi  proxima  propositio  doctrinae  adversatur,  quae 
communi  propemodum  omnium  sententia  de  jide  esse  censetur, 
esto  ab  ecclesia  non  sit  dejinita.     . 

3°  Haeresin  sapiens  est  propositio,  quae  dat  ansam  timendi, 
ne  lateat  haeresis;  ab  ea  parum  differt  propositio  de  haeresi 
suspecta,  quae  tamen  ob  indicium  minus  grave  dicitur.  Sapor 
autem  haereseos  multoties  ex  adjunctis  et  ob  convenientiam 
saltem  in  vocibus  aut  accidentibus,  alicui  haeresi  propriis,  digno- 
scitur.  Exempli  causa  hanc  sententiam  profero:  fides  justificat, 
quae  in  ore  Pauli  vera  est,  inter  Lutheranos  vero  haeresin 
justificationis  per  fidem  solam  sapit.  Quaedam  autem  propo- 
sitiones  ex  seipsis  haeresin  olere  videntur,  velut  haec:  Ridi- 
culum  est  circumferre  Sacramentum  Eucharistiae  per  vias 
publicas;  quae  haeresin  sapit  aut  negantium  in  Eucharistia 
corpus  Christi  verum  contineri  aut  sacros  ritus  impugnantium. 
Cf.  S.  Thom.  III.  quaest.  XVI.  art.  8. 

4°    Erronea    dicitur,    quae    immediate    opponitur    veritati 

mediate  revelatae  seu  conclusioni  theologicae.  Exempli  gratia, 
haec  propositio:  Christus  non  est  risibilis,  ducitur  erronea;  eruitur 
enim  ex  praemissa  de  fide:  Christus  est  homo,  et  ex  praemissa, 
lumine  naturae  nota:  homo  est  risibilis.  Cf.  S.  Thom.  I. 
quaest.  XXXII.  art.  4.;  II.  II.  quaest.  XI.  art.  2. 

5°  Errori  proxima  et  6°  errorem  sapiens  aut  suspecta  de 
errore  propositio  ob  easdem  causas,  proportione  servata,  dicitur 
atque  de  haeresi  retulimus. 

7°  Male  sonans  dicitur,  quae  habet  sensum  congruentem 
fidei,  verba  autem  non  congrua,  ut  est  ista  propositio:  in  Deo 
sunt  tres  essentiae  relativae.  Quibus  verbis,  etsi  tres  essentiae 
aut  tres  naturae  in  Deo  non  ponantnr,  dissonantia  tamen 
exoritur,  cum  catholicorum  usu  communi  nomen  essentiae  ad 
subsistentiam  significandam  non  reservatum  sit.  Nunc  vero 
„ex  verbis  inordinate  prolatis  incurritur  haeresis",  ut  docet 
Angelicus  I.  quaest.  XXXI.  art.  2.  Linguarum  autem  indolem 
considerari  oportet;  sic  propositio:  in  divinis  Pater  est  causa 
Filii,  quae  Latinis  male  sonat,  bene  sonat  in  lingua  Graeca, 
quia  Graeci  vocem  causae  ad  principium  significandum  usur- 
pant.  Cf.  S.  Thom.  Contra  errores  Graecorum,  prooein.  Pro- 
positio  male  sonat  aut  ab  intrinseco,  si  verba  ex  seipsis  non 
sunt  congrua,  aut  ab  extrinseco,  si  verborum  incongruentia  rerum 
adjunctis  intelligitur. 

8°  Captiosa  aut  simplicium  mentium  seductiva  dicitur  pro- 
positio,  quae  verbis  haud  male  sonantibus  sensum  fidei  non 
congruentem  importat. 

9°  Temeraria  communiter  habetur  quaevis  propositio  a  fide 
aversa;  proprie  autem  illa  est,  quae  circa  fidei  doctrinam 
absque  snfficienti  fundamento  aliquid  affirmat  aut  negat.  Nam- 
que  „illa  dicuntur  fieri  temere  quae  ratione  non  reguntur". 
S.  Thom.  II.  II.  quaest.  LIII.  art.  3.  ad  2.  Temeraria  con- 
trarie  vocatur,  quae  communi  patrum  doctorumque  doctrinae 
opponitur;  negative  seu  privative,  quae  absque  fundamento  suf- 
ficienti  extra  patrum  et  theologorum  doctrinam  vagatur,  cujus 
generis  exemplum  illud  ponitur:  mundus  post  centum  annos 
immediate  terminabitur. 

10°    Piarum    aurium    offensiva    propositio    verum    quidem 

dicit,  at  id  tali  moclo,  ut  sanctis  contemnendis  ansa  praebeatur. 
Sic  illa  propositio  fidelium  aures  offenderet:  Magdalena  mere- 
trix,  ora  pro  nobis.     Cf.  Canus,  De  locis,  lib.  XII.  cap.  XI. 

11°  Scandalosa  dicitur,  propositio,  quae  in  materia  morum 
occasionem  pracbet  ruinae  spiritualis.  Ita  scandalum  est  data 
opera  perbibere  plura  sequi  incommoda  ex  confessione  sacra- 
mentali,  etc.  Re  propemodum  eadem  est  propositio  periculosa, 
quae  in  materia  morum  absolute  dicit  licere  aut  fieri  posse, 
quod  non  nisi  adhibitis  pluribus  circumstantiis  fieri  potest. 
Hujusmodi  est  illa:  homo  potest  esse  perfectus  absque  morti- 
ficatione,  sive  asperitatibus  corporalibus. 

12°  Blasphema  dicitur,  quae,  saltem  in  verbis  et  modo,  in- 
juriam  aliquam  Deo  aut  ejus  sanctis  irrogat.  Dixi:  saltem 
in  verbis;  fieri  enim  potest,  ut  propositio  haeresin,  errorem  etc 
includens,  blasphemia  haereticalis ,  erronea  etc.  dici  debeat 
Propositionis  blasphemae  exemplum  est  illa:  Gregorius  Magnus 
inter  Romanos  Pontifices  primus  fuit  Antichristus.  Accedun 
propositio  impia,  athea,  judaica,  pagana,  quae  ratione  sui  ob 
jecti  facillime  distinguuntur. 

13°  Schisrnatica  est,  quae  ecclesiae  membrorum  unitati 
adversatur.  Opponitur  caritati,  „quae  non  solum  alteram  per 
sonam  alteri  unit  spirituali  dilectionis  vinculo,  sed  etiam  totam 
ecclesiam  in  unitate  spiritus."  S.  Thom.  II.  II.  quaest.  XXXIX. 
art.  1.  Cujusmodi  esset  illa:  Leo  XIII.  legitimus  Romanus 
Pontifex  haberi  nequit. 

14°  Seditiosa  vocatur,  quae  ad  obedientiam  principi  de- 
trahendam  et  ad  tumultus  in  republica  excitandos  comparata 
est,  sicut  cum  Wicleff  diceret:  Nullus  est  dominus  civilis  dum 
est  in  peccato  mortali. 

15°  Injuriosa  vocatur,  quae  caritatem  et  justitiam  proximo 
debitas  laedit,  praesertim  si  honori  illorum  detrahitur,  qui  in 
ecclesia  ratione  dignitatis  aut  status  sunt  conspicui,  velut  illa: 
Sancti  Patres  multis  erroribus  fuerunt  irretiti. 

Tandem  propositiones  damnatae  affirmavi  possunt  1°  sim- 
pliciter,  ut  per  istam:  vitae  asperitas  ad  vitae  sanctitatem 
nihil  confert;  2°  modaliter,  quotiescunque  propositioni  dam- 
natae  veritas  et  probabilitas  attribuitur,  aut  verae  propositioni 

probabilitas  et  certitudo  negatur,  puta  in  hac  modali:  probabile 
non  est,  vitae  asperitatem  ad  sanctitatem  conferre. 


ARTICULUS  VI. 
Qua  fide  veritates  ab  ecclesia  propositae  credi  debeant. 

I.  Multiplex  fides.  Fides  est  1°  divina;  2°  divina  et 
catholica;  3°  ecclesiastica;  4°  humaua. 

1°  Fides  divina  seu  theologica  dicitur  assensus,  qui  re 
velatione  divina  immediate  innititur;  hujnsmodi  autem  fidei 
objectum  sunt  veritates  revelatae,  propter  veritatem  Dei  re- 
velantis  creditae.  2°  Fides  divina  et  catholica,  seu  simpliciter 
fides  catholica,  refertur  ad  veritates  revelatas,  quae  in  doctrina 
ecclesiae  manifestantur;  quod  autem  veritates  revelatae  per 
ecclesiam  manifestentur,  id  per  accidens,  ex  parte  scilicet  nostri, 
fidei  convenit;  ex  quo  apparet,  inter  fidem  divinam  et  fidem 
catholicam  essentialiter  nihil  differre.  3°  Fides  ecclesiastica 
innititur  assisientia  Spiritus  sancti,  qua  Christi  ecclesia  in 
custodiendo  fidei  deposito  ab  errore  quocunque  immunis  ser- 
vatur;  unde  dubitari  non  potest,  eam  firmissimam  esse  ac  certis- 
simam.  4°  Fides  humana  hominum  auctoritate  innititur.  — 
Quantum  ad  fidem  mediate  et  indirecte  divinam,  qua  theologi 
non  pauci  conclusiones  theologicas,  proprie  dictas,  credendas 
esse  sentiunt,  haec  a  fide  ecclesiastica  non  differre  videtur. 

II.  Veritatum  diversitas.  1°  Ad  veritates  credendas 
inprimis  referuntur  fidei  articuli.  Dicuntur  autera  articuli  cre- 
dibilia  primaria,  quae  coaptationem  specialem  ad  aliqua  alia 
credibilia  important,  ita  ut  cetera  in  illis  aliquo  modo  con. 
tineantur.  Patet  autem,  hujusmodi  credibilia  non  dividi  ex 
parte  objecti  quo  et  rationis  formalis  fidei,  quia  haec  unica 
est,  nempe  veritas  divina  revelans;  sed  ex  parte  objecti  quod, 
id  est,  mysteriorum,  quae  creduntur.  In  Symbolo  alii  duo- 
decim,  alii  quatuordecim  articulos  distinxerunt.  Cf.  S.  Thom. 
II.  II.  quaest.  I.  art.  6.  et  8.;  Comp.  theol.  cap.  CCXLVI. 

2°  Dogmata  sunt  illae  veritates,  qnae  in  verbo  Dei  scripto 
vel   tradito   continentur,    et   ab  ecclesia   sive   solemni  judicio 

eive  ordinario  et  univcrsali  magisterio  tanquam  divinitus  reve- 
lata  proponuntur.  Dogmata,  solemni  ecclesiae  judicio  propo- 
sita,  dogmata  definita,  vel  etiam  simpliciter  fidei  dogmata,  di- 
cuntur;  dogmata,  ordinario  et  universali  magisterio,  nulla 
tamen  solemni  definitione,  proposita,  dogmata  catholica,  aut 
revelata  aut  veritates  ad  fidem  spectantes  appellantur. 

3°  Conclusiones  theologicae  formallter  consideratae,  id  est, 
praecise  ut  e  praemissis  deductae,  fidei  divinae  objectum  dici 
nunquam  possunt.  At  vero  praecise  ut  contentae  seu  materia- 
liter,  ut  ajunt,  partim  propositiones  de  fide,  ut  supra  ,  partim 
proprium  veritatum  genus  habentur.  Propositiones  de  fide 
habentur  conclusiones  illae,  sensu  latiori  theologicae  nuncupatae, 
quae  ratione  significationis ,  hoc  est,  ut  pars  in  toto,  vel  ut 
singulare  in  universali,  vel  ut  implicitum  in  explicito,  in  prae- 
missis  continentur.  Nimirum  in  iis  concludendis  syllogismo 
tantum  explicativo  utimur. 

Conclusiones  theologicae  sensu  strictiori  intellectae  habentur, 
quae  syllogismo  deductivo  percipiuntur ,  et  in  revelatis  non 
immediate,  sed  ratione  connexionis  naturalis,  id  est,  vel  ut 
proprietas  in  essentia,  vel  ut  effectus  in  causa  continentur. 
Cf.  quaest.  VIII.  art.  6. 

4°  Veritates,  quarum  contradictorium  ab  ecclesia  infra 
notam  haereseos,  v.  g.  ut  temerarium,  proscriptum  est. 

5°  Veritates,  quae  communi  et  constanti  catholicorum 
consensu  tam  certae  habentur,  ut  opiniones  adversae,  non 
haereseos  quidem,  at  alia  taraen  censura  dignae  habeantur. 

Conclusiones  theologicae,  strictius  dictae,  et  veritates, 
quas  sub  n.  4  et  5  recensuimus,  etiam  veritates  theologice  certae 
nuncupantur.  —  Cf.  Conc.  Vat.  sess.  III.  cap.  III.;  Gotti, 
Theol.  schoL  t.  I.  tract.  I.  q.  I. 

III.  De  veritatibus,  quae  fide  divina  et  catholica 
credi  debent.  Hujusmodi  fide  credi  debent  1°  fidei  articuli; 
2°  dogmata,  quae  ab  ecclesia  sive  solemni  judicio  sive  ordinario 
et  universali  magisterio  tanquam  divinitus  revelata  proponuntur; 
3°  conclusiones  theologicae ,  quae  sensu  latiori  eo  nomine 
appellantur.  Namque  omnes  id  genus  veritates  divina  auctori- 
tate  immediate  nituntur. 

Quaeres  L  Utrum  fide  divina  credenda  sit  conclusio,  quae 
ex  raajori  quidem  universali  revelata  ut  particularis  dedueitur, 
sed  mediante  minori  non  revelata,  quae  non  sit  evidenter  certa 
vel  factum  contingens, 

Resp.  Si  minor  positive  et  evidenter  certa  non  sit,  con- 
clusio  de  fide  dici  nequit.  Quod  ad  facta  contingentia  attinet, 
conclusio  de  fide  non  habetur,  nisi  facti  certitudo  omne  dubium 
prorsus  excludat.  Proinde  haec  propositio:  haec  hoslia  adoranda 
est,  fide  divina  non  creditur;  quamvis  enim  major  revelata  sit: 
omnis  hostia  rite  consecrata  est  adoranda,  minor  tamen:  haec 
numero  hostia  rite  consecrata  est,  moraliter  tantum  vera  habetur. 

Veruntamen  factum  contingens  quandoque  tam  certum  est, 
ut  quodvis  dubium  evidenter  excludatur.  Quo  in  casu  con- 
clusio,  ut  pars  certa  majoris,  esse  de  fide  videtur.  Sic  illa  pro- 
positio:  Leo  XIII.  Romanus  Ponlifex  rite  electus  est,  accedente 
ecclesiae  acceptatione,  qua  etiam  electio  illegitima  rata  fit,  in 
dubium  revocari  non  potest.  Quamobrem  Salroanticenses, 
Billuart  et  alii  censent,  esse  probabilius  de  fide  conclusionem, 
quae  ex  hujusmodi  ratiocinatione  sequitur:  Omnis  homo  rite 
electus  in  successorem  Petri  est  Summus  ecclesiae  Pontifex. 
Atqui  Leo  XIII.  est  rite  in  successorem  Petri  electus.  Ergo 
est  Summus  ecclesiae  Pontifex. 

Similiter  auctores,  quos  commemoravimus,  concilii  oecu- 
menici,  puta  Tridentini,  celebrationem  legitimam  manifeste 
certam  esse  docent.  Nam  sic  ratiocinantur :  Quodlibet  con- 
cilium,  tanquam  oecumenicum  ab  ecclesia  acceptatum,  est  regula 
fidei.  Atqui  concilium  Tridentinum  ab  ecclesia  oecumenicum 
habetur.  Ergo  est  regula  fidei.  Quarn  conclusionem  de  fide 
esse  affirmant.  Cf.  Salm.  De  fide  disp.  IV.  dub.  II.  §.  1 — 3. 
Billuart,  De  reg.  fidei ,  diss.  IV.  art.  9.  Bannez  tamen  cum 
aliis  istas  conclusiones  ad  fidem  pertinere  negat;  nihiloroinus 
wvalde  temerarium  et  scandalosum"  esse  non  dubitat,  „si  post- 
quam  Ecclesia  acceptavit  aliquem  ut  Summum  Pontificem,  negaret 
aliquis  illum  esse  Summum  Pontificem  verum."  In  II,  II.  quaest.  1. 
art.  10.  dub.  2. 

Quaeres   II.     Utruni    facta   connexa    cum   jure   doctrinae, 
seu  facta  dogmatica,  eadem  ac  dogmata  fide  credi  debeant. 

Resp.  Facta  dogmatica  fide  ecclesiastica  credi  debent; 
namque  baec  facta  non  immediate  ob  revelationem  divinam 
credi  videntur,  sed  ob  eara  infallibilitatem,  quae  ecclesiam  in 
revelatis  custodiendis  et  exponendis  perpetuo  comitatur. 

Quaeres  III.  Utrum  revelationes  privatae  credendae  sint 
fide  divina. 

Resp.  Revelationes  privatas,  si  evidentia  adsint  credi- 
bilitatis  motiva,  fide  divina,  non  vero  catholica  credendas  esse, 
complures  auctores  confirmanl;  alii  vero  negant,  ut  Salmanti- 
censes,  De  fide  diss.  I.  dub.  IV.  §.  1.  2.  Fide  divina;  nam- 
que  objectum  fidei  divinae  est  prima  veritas  revelans.  At 
hujusmodi  objectum  proponitur ,  si  Deus,  peculiari  influxu 
supplens  propositionem  ecclesiae  suae,  veritatem  hominibus 
privatim  revelat.  Ergo  revelationes  privatae  fide  divina  cre- 
dendae  sunt.  —  Non  fide  caiholica;  quia  objectum  fidei  catho- 
licae  est  veritas  prima,  per  doctrinam  ecclesiae  manifestata. 
S.  Tbomas  ait:  „Singuiis  temporibus  non  defuerunt  aliqui 
prophetiae  spiritum  habentes,  non  quidem  ad  novam  doctrinam 
fidei  depromendam,  sed  ad  humanorum  actuum  directionem." 
II.  11.  quaest.  CLXXIV.  art.  6.  ad  3. 

IV.  De  veritatibus,  quae  fide  ecclesiastica  credi 
debent.  1°  Conclusiones  theologicae  sensu  strictiori  appel- 
latae;  2°  judicia  ecclesiae  de  propositionibus ,  infra  notam 
haereseos  damnatis;  3°  cetera,  ni  fallor,  doctrinae  capita,  quae 
communi  et  constanti  catholicorum  consensu  ut  theologice  certa 
retinentur,  fide  ecclesiastica  credenda  sunt,  atque  catholicos 
omnes  eisdem  ex  conscientia  sese  subjicere  opus  est.  Fide  autem 
divina  credi  non  putautur,  quia  ipsis  non  immediate  ob  reve- 
lationem  divinam  assentiraur,  sed  ob  assistentiam  S.  Spiritus, 
quae  efficit,  ut  ecclesia  in  hoc  etiam  veritatum  genere  sit 
procul  ab  errore. 

Quaeres  I.  Utrum  haereticae  dici  possint  illae  propo- 
sitiones,  quae,  extra  materiam  credendorum  de  fide  divina, 
ecclesiae  doctrinis  refragentur. 

Resp.  Hoc  loco  tria  statuamus.  a)  Ad  fidem  „aliquid  per- 
tinet  dupliciter:  uno  modo  directe  et  principaliter,  sicut  articuli 
fidei;   alio  modo  indirecte  et  secundario,    sicut   ea   ex  quibus 

negatis  sequitur  corruptio  alicujus  articuli;  et  circa  utraque 
potest  esse  haeresis,  eo  modo  quo  et  fides."  S.  Thom.  II.  II. 
quaest.  XI.  art.  2.  Itaque  in  propositionibus ,  de  quibus 
dictum  est,  saepenumero  haeresis  indirecte  propugnatur;  directe 
haereticae  non  sunt. 

b)  Propositiones  illae,  quas  constat  theologicae  conclusioni, 
strictiore  sensu  acceptae,  repugnare,  a  theologis  non  simpliciter 
haereticae,  sed  erroneae  et  illative  tantum  haereticae  habentur; 
atque  hoc  errorum  genus  Salmanticenses  docent  esse  „haeresim 
in  secundo  gradu,  sive  mediate,  et  secundario;  quia  licet  im- 
mediate  solum  opponatur  conclusioni  theoiogicae,  mediate  tamen 
repugnat  assensui  fidei.u  De  Jide,  disp.  IX.  dub.  IV.  §.  3.  Ab 
illa  tamen  praeceptione  Canus  cum  aliis  nonnullis  discedere 
videtur  inquiens:  „haec(conclusio  vere  theologica)  veritas  catho- 
lica  ita  censebitur,  ut  si  esset  per  se  a  Christo  revelata;  et  illi 
qui  adversetur,  aeque  erit  haereticus,  ac  si  sacris  literis  tradi- 
tionibusve  Apostolorum  refragaretur."  De  locis ,  lib.  XII. 
cap.  VI.  praec.  7. 

c)  Generatim  statuendum  est,  citra  errorem  negari  non 
posse,  qualificationes  illas,  quibus  ecclesia  propositiones  dam- 
nabiles,  inferiori  quadam  quam  haereseos  censura,  puta  temeri- 
tatis  nota  reprobat,  infallibiliter  iisdem  competere;  ex  quo 
plane  sequitur,  ut  haud  dubie  temeraria,  etc.  haberi  debeat 
propositio,  cui  ecclesia  notam  hujusmodi  inusserit.  Ceterum 
propositiones  sic  notatae  per  se  haereticae  non  censentur;  ex 
gradu  tamen  censurae  et  majori  minorive  connexione  doctrinae 
proscriptae  cum  fidei  doctrina  dignoscendum  est,  utrum  pro- 
positio  aliqua  haeresin  propinquius  vel  remotius  attingat.  Cf. 
Joan.  Turrecrem.  Summa  de  ecclesia,  lib.  IV.  pars  II.;  Canus, 
De  locis,  lib.  XII.  cap.  VII — X;  Suarez,  De  fide,  disp.  XIX. 

Quaeres  II.  In  qualem  errorem  incidat,  qui  asseruerit, 
ecclesiam  in  ferendis  censuris,  nota  haereseos  inferioribus,  non 
esse  immunem  ab  errore. 

Eesp.  Inter  omnes  doctores  catholicos  convenit,  ecclesiae 
judicia  dogmatica  et  infallibilia  sese  porrigere  ad  proponendas 
veritates,  cum  immediate  revelatis  connexas;  necnon  ad  repro- 
bandos   errores,   infra   haeresin.     Quae  quidem  doctorum  sen- 

tentia  veritas  est  saltem  theologice  certa.  Quare  Bannez:  nError 
est  —  inquit  —  vel  proximum  errori,  asserere,  quod  ecclesia 
in  ejusmodi  censuris  possit  errare."  In  II.  II.  quaest.  XI. 
art.  2.     Quin  imo  haec  assertio  ab  aliis  haeresis  appellatur. 

Consequens  est,  ut  dicta  ecclesiae  judicia  doctrinalia  con- 
scientias  ligent  et  internum  mentis  assensum  exigant.  Id  con- 
firmatur  ex  concilio  Constantiensi,  nominatim  ex  mandato  Mar- 
tini  V.,  de  suspectis  errorum  Wicleff  et  Hus:  „Specialiter 
literatus  interrogetur,  utrum  credat,  sententiam  sacri  Constan- 
tiensis  concilii  super  45  Joannis  Wicleff,  et  Joaunis  Hus  30 
articulis  superius  descriptis  latam,  fore  veram  et  catholicam: 
scilicet  .quod  supradicti  articuli  45  Joannis  Wicleff,  et  Joannis 
Hus  30,  non  sunt  catholici,  sed  quidam  ex  eis  sunt  notorie 
haeretici,  quidam  erronei,  alii  temerarii  et  seditiosi,  alii  piarum 
aurium  offensivi." 

Item  in  schemate  constitutionis  dogmaticae  de  fide  catho- 
lica  concilii  Vaticani  continebatur  canon:  „Si  quis  dixerit,  lici- 
tum  esse,  tenere  vel  tradere  opiniones  ab  ecclesia  damnatas, 
dummodo  ne  sint  damnatae  tamquam  haereticae,  a.  s."  Canon 
omissus  est;  principium,  in  canone  assertum,  confirmari  videtur 
ex  hac  relatione  ill.  domiui  Pie,  episc.  Pictavieusis:  „censueruut 
Patres  deputati  satius  esse,  re  serius  perpensa,  si  assertio  tanti 
momenti,  tantae  necessitatis ,  et  expressius  et  clarius  (quam  in 
capite  huic  canoni  respondente)  exprimeretur  in  altera  consti- 
tutione,  ubi  de  potestate  doctrinali  judiciaria  ecclesiae  directe 
et  ex  professo  ageretur."  Coll.  Lac.  t.  VII.  c.  1632.  et  208. 
Cf.  Syll.  prop.  22.  et  encycl.  Quanta  cura. 

Quaeres  III.  Utrum  fieri  possit,  ut  falsa  sit  aliqua  do- 
ctrina,  quae  ab  ecclesia  tanquam  probabilior  proponitur. 

Resp.  Ex  eo  quod  propositio  sit  probabilior,  per  se  non 
efficitur,  eam  esse  veram.  Nec  tamen  absurde  Lugo  docet, 
„posse  pie  credi,  quod  licet  circa  hoc  nulla  exstet  divina  pro- 
missio,  Deus  tamen  non  permittet  ab  ecclesia  doctrinam  ali- 
quam  ut  probabiliorem  proponi,  quae  re  ipsa  falsa  sit,  .  .  . 
quia  daret  occasionem  magnam  fidelibus  adhaerendi  magis  et 
magis  doctrinae  falsae."     De  Jide,  disp.  XX.  n.  129. 

Quaestio  X. 

De  potestate  ecclesiae. 

Ecclesiae  potestas  duplex  est,  videlicet  potestas  ordinis, 
quae  et  sacramentalis  nuncupatur,  et  potestas  jurisdictionis. 
Phillips,1)  card.  Franzelin2)  et  alii  quidam  magisterium  tertiam 
potestatis  speciem  esse  autumant;  eorum  tamen  videtur  verior 
sententia,  qui  duplicis  potestatis  divisione  retenta  magisterium 
ad  jurisdictionis  potestatem  referunt.  Cf.  S.  Thom.  II.  II. 
quaest.  XXXIX.  art.  3.  Tractandum  est  de  potestate  juris- 
dictionis,  quae  sensu  quodam  strictiori  regiminis  potestas  dici- 
tur ;  haec  autem  tota  potestate  legislativa,  judiciaria  et  coactiva 
continetur.  Sed  de  potestate  coactiva  quoniam  ab  aliis  sim- 
pliciter  et  quantum  ad  poenas  etiam  spirituales,  ab  aliis  non 
nisi  quantum  ad  poenas  temporales  infligendas  rejicitur, 
duplici  articulo  agendum  erit.     Itaque  quatuor  quaeruntur. 

Primo.  Utrum  Christus  ecclesiae  dederit  potestatem 
legislativam. 

Secundo.  Utrum  Christus  ecclesiae  dederit  potestatem 
judiciariam. 

Tertio.  Utrum  Christus  ecclesiae  dederit  potestatem 
coactivam. 

Quarto.  Utrum  potestas  ecclesiae  coactiva  ad  poenas 
etiam  temporales  extendatur. 

ARTICULUS  I. 
Utrum  Christus  ecclesiae  dederit  potestatem  legislativam. 

I.  Definitio  potestatis  legislativae.  Potestas  legis- 
lativa  definitur:   potestas  faciendi  ordinationes  ad  bonum  com- 

')  Kirchenrecht  (Jus  ecclesiasticum),  t.  I.  §.  32.,  t.  II.  §.  76. 

Q)  De  ecclesia ,  sect.  I.  thesis  V.  Franzelin  auctoritatem  allegat 
Suarezii,  De  relig.  t.  IV.  lib.  III.  cap.  IV.  n.  11.  et  Thomae  Stapleton, 
Opp.  t,  I.,  De  princip.  fidei,  lib.  VI.  cap.  I. 

mvne ,  quae  in  conscientia  obligant.  Dicitur:  faciendi  ordi- 
nationes  ad  bonum  commune;  siquidem  lex  pioprie  dicta  est 
„quaedam  rationis  ordinatio  ad  bonum  commune,  ab  eo  qui 
praeest  communitati  promulgata."  S.  Thom.  I.  II.  quaest.  XC. 
art.  4.  Adjieitur:  quae  in  conscientia  obligant;  quoniam  omnis 
lex  aliquam  conscientiae  obligationem,  lata  saltem  sententia 
legitiraa,  inducere  censetur.  Denique  definitio,  haud  secus  ac 
ipsa  thesis,  legem  obligantem,  permittentem,  irritantem,  etc. 
complectitur.  Potestatem  autem  in  tota  hac  quaestione  de 
foro  externo  et  contentioso ,  non  de  foro  interno  duntaxat  et 
voluntario,  intelligimus. 

Potestas  legislativa  sine  dubio  ad  praecepta  extenditur. 
Praeceptum  autem  „importat  applicationem  legis  ad  ea  quae 
ex  lege  regulantur"  (S.  Thom.  I.  II.  quaest.  LXXXX.  art.  2. 
ad  1.),  et  a  lege  in  eo  differt,  1°  quod  natura  sua  transi- 
torium  est;    2°  quod  ferri  pro  tota  comraunitate    non  videtur. 

II.  Objectum  et  subjectum  potestatis  legislativae 
ecclesiasticae.  1°  Objectum  hujus  potestatis  non  sunt  veri- 
tates  fidei  morumque  definiendae;  namque  doctrinam  fidei 
vel  morum  declarare  ad  magisterium  pertinet.  Sed  quidquid 
in  disciplina  rebusque  exterioribus ,  salva  fide  et  sacramen- 
torum  substantia,  ad  cultum  Dei  et  aniraarum  salutem  com- 
paranda  tuendaque  conducit,  id  omne,  intra  liraites  societatis 
ecclesiasticae ,  legum  ab  ecclesia  ferendarum  potest  esse  ob- 
jectum.  Et  quoniam  ecclesia  felicitatis  futurae  procurandae 
causa  proxime  a  Christo  instituta  est,  bonum  caeleste  habetur 
ratio  formalis  sub  qua  actus  humani  legibus  ecclesiasticis 
diriguntur.  Sic  ad  potestatem  legislativam  refertur  nobilissima 
potestas ,  quae  dispensatoria  circa  sacra  dicitur ;  de  qua 
Tridentini  patres  declarant,  „hanc  potestatem  perpetuo  in 
ecclesia  fuisse  ut  in  sacramentorum  dispensatione,  salva  eorum 
substantia  ea  statueret ,  vel  mutaret ,  quae  suscipientium  utili- 
tati,  seu  ipsorum  sacramentorum  venerationi,  pro  rerum,  tem- 
porum ,  et  locorum  varietate ,  magis  expedire  judicaret." 
Sess.  XXI.  cap.  II.  —  Quod  ad  personas  attinet,  ecclesiae 
leges  per  se  omnes  et  solos  baptizatos  obligant. 

2°   Subjectum  memoratae  potestatis  illi  sunt,  quibus  Ser- 

De  Groot,  Summa  apologet.    I.  22 

vator  ecclesiam  regendam  commisit.  Potestas  enim  est  „potentia 
activa  cum  aliqua  praeeminentia."  S.  Thomas  In  Sent.  IV. 
dist.  XLI.  quaest.  I.  art.  1.  Jam  vero  disserentes  de  consti- 
tutione  ecclesiae  herarchica  et  monarchica,  eam  potestatem 
activam  et  praeeminentiam  neque  multitudini  concessam  esse 
vidiraus,  neque  principatui  saeculari,  sed  sacro  principatui  seu 
hierarcbiae,  quam  Obristus  in  petra  Summi  Pontificatus  soli- 
davit.     Of.  quaest.  XIV.  de  primatu  Rom.  Pontificis. 

III.  Errores.  1°  Saeculo  IV.  Aerius  ecclesiae  potestatem 
legislativam,  quantum  ad  legein  jejunii  uegavit.  Valdenses 
eandem  potestatem  penitus  neglexerunt.  2°  Luther  decrevit: 
„Christianis  nihil  ullo  jure  posse  imponi  legum  sive  ab  bomini- 
bus,  sive  ab  angelis."  De  captiv.  Babyl.  3°  Schola  Marsilii 
Patavini,  regalistarum,  Pistoriensium  potestatem  ecclesiae  tanto- 
pere  suadendi  concionandique  terminis  circumscribit,  ut  ecclesia 
quoad  res  exteriores  nullam  nisi  principum  concessu  facultatem 
possideat.  Adversus  hujusmodi  errores  aliosque  connexos  hoc 
articulo  tribusque  subsequentibus  doctrina  excutienda  est 
ecclesiae ,  statuentis :  „ Jesus  Christus  Apostolis  suis  libera 
mandata  dedit  in  sacra,  adjuncta  tum  ferendarum  legum  veri 
nominis  facultate .  tum  genuina,  quae  hinc  consequitur,  judi- 
candi  puniendique  potestate."     Encycl.  Immortale  Dei. 

Thesis.'  Christus  ecclesiae  dedit  potestatem  legislativam. 

Argumenta. 

Arg.  I.  Ecclesia  divinitus  instituta  est,  ut  societas  per- 
fecta  et  regnum.  Cf.  quaest.  IV.  art.  1.  Porro  facultas 
ferendarum  legum  ex  societatis  perfectae  natura  dimanat 
Ergo.  Prob.  minor.  In  societate  sociorum  actiones  pro  rerum,  tem 
porum  et  locorum  varietate  ad  bonum  commune  dirigendae  sunt 
Ac  id  legibus  praestatur;  nam  „lex  dirigit  intentionem  osten 
dendo  qualis  debet  esse  actus  proportionatus  fini  ultimo.u  S.  Thoro 
In  Sent.  II.  dist.  XLI.  quaest.  I.  art.  1.  Ergo  societas  per 
fecta  sine  legislativa  potestate  non  concipitur.  Cf.  S.  Thom 
In  Sent.  IV.  dist.  XLIX    quaest.  I.  art.  2.  q.  5. 

Arg.  II.  Ex  verbis  Christi.  a)  Christus  discipulis  suis 
dixit:    Amen  dico  vobis,  .quaecunque  nlligaveritis  super  terramt 

ernnt  ligata  et  in  caelo:  et  quaecunque  solveritis  super  terram, 
erunt  soluta  et  in  caelo.  Matth.  XVII I.  18.  Jam  his  verbis 
legislativa  potestas  ecclesiae  designatur.  Ergo.  Designatur 
eo  diximus,  quia  verbis  allatis  potestas  nulla  dam  videtur.  „Sed 
signiticatur  solum  quantae  efficaciae  esset  futura  sententia  eccle- 
siae,  quam  illic  non  dat,  sed  solum  vel  promittit,  vel  supponit." 
Ita  post  Cajetanum  F.  de  Victoria,  De  pot.  eccl ,  relectione  II. 
Vis  autem  argumenti  hac  interpretatione  nihil  debilitatur.  Pro- 
batur  minor. 

1°  Ex  sensu  obvio;  solvere  enim  et  ligare  potestatem 
supremam  significant,  praecipue  ob  additum  vocabulum  quae- 
cunque  et  ob  metaphoram  clavium,  quacum  ea  verba  apud 
Matth.  XVI.  19.  connectuntur.  2°  Ex  contextu;  in  versibus 
enim  immediate  praecedentibus,  15,  16,  17,  agitur  de  fidelium 
peccatis,  ab  ecclesia  in  foro  cxterno  auctoritative  dijudicandis: 
dic  ecclesiae.  Si  autem  ecclesiam  non  audierit,  sit  tibi  sicut 
ethnicus  et  publicanus.  Inter  potestatem  autem  judiciariam  et 
legislativam  certa  intercedit  colligatio. 

b)  Pascendi  muuus  ecclesiae  concreditum  est,  Joan.  XXI. 
15 — 18.;  I.  Petr.  V.  2.,  atque  ecclesiae  demaudatur:  euntes 
ergo,  docete  omnes  gentes  .  .  .  docentes  eos  servare  omnia  quae- 
cunque  mandavi  vobis.  Matth.  XXVIII.  19,  20.  Atqui  ecclesia 
nec  pascere  fideles  potest,  nec  omnes  gentes  docere  servare, 
nisi  leges  pro  hominibus  dirigendis  in  variis  temporun)  rerum- 
que  adjunctis  ferantur.  Idem  ex  eo  confirmatur,  quod  hujus- 
modi  potestas  jam  in  V.  T.  valuit,  sicut  scriptum  est:  Super 
cathedram  Moysi  sederunt  Scribae,  et  Pharisaei.  Omnia  ergo 
quaecunque  dixerint  vobis,  servate  et  facite.    Matth.  XXIII.  2,  3. 

Arg.  III.  Ex  praxi  ecclesiae  ab  apostolis  decurrente.  a)  Apo- 
stoli  in  concilio  Hierosolymitano  praeceperunt,  ut  abstinerent 
ab  immolatis  simulachrorum ,  et  sanguine,  et  suffocato.  Act. 
XV.  29.  S.  Paulus  Corinthiis  mandatum  dedit  de  saecularibus 
judiciis;  de  velando  capite  mulierum  orantium;  de  conditionibus 
in  vidua  eligenda  requisitis;  de  presbyteris  accusatis  judican- 
dis,  etc.  I.  Cor.  VI.  4.;  I.  Cor.  XI.  5.;  I.  Tim.  V.  9—12.; 
ibid.  v.  19.  Quae  omnia  ad  disciplinam  et  res  exteriores  per- 
tinent.     Ergo,  „cum  Ecclesia  habeat  nunc  eamdem  potestatem 

22* 

statuendi  et  destruendi  quam  tunc  habuit"  (cf.  S.  Thom.  In 
Sent.  IV.  dist.  XXVII.  quaest.  III.  art.  3.  ad  2.),  potestas 
ferendi  leges  penes  ecclesiam  est. !) 

b)  Ab  apostolorurn  successoribus  leges  latas  esse,  testantur 
et  Tomi  conciliorum  et  Collectiones  juris  canonici.  Hinc  pro- 
positio,  quae  notat  „velut  abusum  auctoritatis  Ecclesiae,  usum 
ejus  potestatis  acceptae  a  Deo,  qua  usi  sunt  et  ipsimet  Apo- 
stoli  in  disciplina  exteriore  constituenda  et  sancienda"  dam- 
nata  est  ut  haeretica.     Bull.  Auctorem  jidei. 

Objectiones. 

Obj.  I.  Quaecunque  ad  directionem  hominum  spiritualem 
pertinent,  a  Christo  cumulate  ordinata  sunt.  Ergo  Christiana 
religio  quaslibet  ecclesiae  leges  excludit. 

Resp.  Dist.  antec:  Haec  ordinata  sunt  a  Christo  in  suis 
principiis ,  conc;  in  applicationibus ,  nego.  Et  bominum  sin- 
gularium  et  multitudinis  nisus  in  finem  spiritualem  dirigendus 
est,  uti  patet  ex  penitiori  notione  hierarchiae.  Nam  „secundum 
hoc  aliquis  regnum  habere  dicitur  quod  alios  sub  sua  provi- 
dentia  habet."  S.  Thom.  In  Sent.  IV.  dist.  XLIX.  quaest.  1. 
art.  2.  q.  5.  Providentis  autem  rectoris  est,  subditos  ad  finem 
dirigere.  Vera  igitur  potestate  legislativa  opus  est,  non  ut 
fundamentalis  ecclesiae  constitutio  seu  principia  condantur, 
sed  quo  facilius  et  perfectius  vivatur  juxta  ea  principia. 

Obj.  II.  Potestatis  legislativae  objectum  habentur  ea,  quae 
externa  sunt.  Res  autem  externae  principis  civilis  ditioni  sub- 
duntur.  Ita  sublato  debito  objecto,  ipsa  potestas  legislativa 
ecclesiae  corruit. 

Resp.  Transeat  maj.:  hujus  enim  loci  non  est,  eos  casus 
recensere,  in  quibus  ecclesia  possit  actus  mere  internos  in- 
jungere.  Dist.  min.:  principis  civilis  ditioni  subduntur  res  ex- 
ternae  civium,  conc;  jidelium,  nego.  Cum  fidelis  sit  homo, 
qui  est  spiritus  et  corpus,  non  solum  civis  externe  agit,  verum 


')  De  die  Dominica,  quae  apostolorum  auctoritate  sabbatho  suc- 
cessit,  cf.  Apoc.  I.  10.;  Act.  XX.  7.;  I.  Cor.  XVI.  1.;  S.  Thom.  I.  II. 
quaest.  CTII.  art.  3.;  II.  II.  quaest.  CXXII.  art.  4. 

etiam  fidelis.  Ergo  et  ecclesia  in  genere  suo  res  exteriores 
praecipit.  Profecto  „sicut  ad  saeculares  principes  pertinet  prae- 
cepta  determinativji  tradere  de  his  quae  pertinent  ad  utilitatem 
communem  iu  temporalibus  rebus,  ita  etiam  ad  praelatos  eccle- 
siasticos  pertinet  ea  statutis  praecipere,  quae  ad  utilitatem 
commuuem  fidelium  pertinent  in  spiritualibus  bonis."  S.  Thom. 
II.  II.  quaest.  CXLVII.  art.  3. 

Instabis.  Ad  societatem  spiritualem  pertinent  leges  rerum 
spiritualium.  Atqui  res  exteriores  non  sunt  res  spirituales. 
Ergo  in  ecclesiae  facultate  non  est,  etiam  exteriora  regere  legibus. 

Resp.  Dist.  maj.:  ad  ecclesiam  pertinent  leges  rerum,  quae 
sunt  spirituales  ratione  finis,  conc;  ratione  objecti,  subdist:  ra- 
lione  objecti  formalis,  conc;  ratione  objecti  materialis,  nego. 

Objectum  formale  seu  id,  quod  ecclesiae  potestas  in  rebus 
exterioribus  attingit,  est  sociorum  ordinatio  ad  finem  spiritua- 
lem;  et  socii,  ad  hunc  finem  conducendi,  homines  sunt.  Qua- 
propter  ecclesiae  imperium,  ut  homines  modo  naturae  humanae 
consentaneo  dirigantur,  in  res  exteriores,  ut  in  materiam  ad 
finem  altiorem  ordinandam,  admitti  debet.  Sic  Angelicus  de 
sustentatione  ministrorum  ecclesiae  disserens,  ait:  „Quia  ergo 
Ecclesia  habet  potestatem  condendi  legem  in  his  quae  per- 
tinent  ad  cultum  Dei,  potuit  per  Ecclesiae  statutum  taxari 
quantitas  eorum  quae  sunt  danda  ministris  Dei  a  populo." 
Quodl.  II.  art.  8. 

Obj.  III.  Christus  ait:  Sine  causa  autem  colunt  rne,  docentes 
doctrinas  et  mandata  hominum.  Matth.  XV.  9.  At  leges  eccle- 
siasticae  sunt  mandata  hominum.     Nihil  ergo  habent  utilitatis. 

Resp.  Dist.  maj.:  Christus  reprobat  mandata  hominum, 
simpliciter,  nego;  in  quantum  sunt  in  praejudicium  mandatorum 
Dei,  conc.  Et  dist.  minorem:  leges  ecclesiasticae  sunt  mandata 
hominum,  immediate,  conc;  mediate,  nego.  Responsum  ex 
contextu  planum;  quippe  cum  Servator  v.  6.  dixerit:  irritum 
fecistis  mandatum  Dei  propter  traditionem  vestram.  Verum 
ut  Pharisaeismus  a  Jesu  reprobatur,  sic  ecclesiae  leges,  quae 
auctoritate  divinitus  concessa  feruntur,  hac  regula  sanciuntur: 
qui  resistit  potestati,  Dei  ordinationi  resistit,  Rom.  XIII.  2. 
Cf.  S.  Thom.  In  Matth.  1.  c. 

Instabis.  Nefas  est  jugum  Legis  veteris  raandatorum  no- 
vorum  jugo  permutare.  Leges  autem  ecclesiasticae  jugum  sunt, 
fidelibus  impositurp.     Ergo. 

Resp.  Dist.  maj.:  Nefas  est  jugum  vetus  permutare  legibus 
ejusdem  spiritus,  conc;  ejusdem  copiae,  subdist.:  hoc  esset 
imprudentiae,  transeat;  hoc  esset  potestatis  illegitirnae,  nego. 
Enimvero  leges  V.  T.  ad  indolem  praeparatoriam  Judaicae 
religionis  inter  ethnicos  pertinent;  nos  autem  spiritum  Christi 
accepimus.  Leges  vero  ecclesiasticae  id  unum  spectant,  ut 
spiritus  divini  Conditoris  ecclesiae  conservetur  et  augeatur. 
Adjicitur  quod  leges  ecclesiasticae,  fidelium  multitudinem  passim 
obligantes,  paucissimae  sunt  et  ad  quinque  ecclesiae  praecepta 
fere  restringuntur.  Ceterae  leges,  quibus  tomi  juris  pleni  sunt, 
aut  ad  status  libere  eligendos,  aut  ad  diversa  munera  rite 
obeunda  pertinent.  Ecquis  autem  diffiteatur,  in  societate  numero- 
sissima  varias  leges  nou  nisi  cum  ipso  ordine  repudiari  posse.1) 


ARTICULUS  II. 
Utrum  Christus  ecclesiae  dederit  potestatem  judiciariam. 

I.  Notio  potestatis  judiciariae.  Judiciaria  potestas 
est  facultas  judicandi  auctoritative  de  vero  legum  sensu  et  de 
sociorum  actionibus  quoad  eas  leges.  Dixi:  facultas  judicandi 
seu   ferendi   judicium.     Judicium    autem    „est  actus  judicis  in 


')  Ad  rem  Monsabre :  „Cette  admirable  intelligence  et  cette 
misericordieuse  bonte  de  1'Eglise  se  revelent  encore  dans  la  maniere 
dont  elle  applique  ses  propres  lois.  Saus  nuire  a  1'unite  fondamentale 
des  pratiques  chrStiennes,  elle  sait  tenir  compte  des  temps,  des  lieux 
et  des  circonstances,  diversifier  les  pompes  de  son  culte  et  la  rigueur 
de  ses  prescriptions  selon  le  g6nie,  le  temp6rament,  les  habitudes  des 
peuples  qu'elle  gouverne;  aller  au-devant  des  prevarications,  en  adou- 
cissant  sa  discipline;  chercher  avec  une  pieuse  industrie,  dans  nos 
observances,  un  minimum,  dont  Dieu  se  contente,  et  dont  ue  peuvent 
se  plaindre  ni  les  forces  defaillantes  de  nos  corps,  ni  la  generosite 
amoindrie  de  notre  foi  et  de  notre  amour,"  Conf  de  Notre-Dame; 
Careme,  1882,  conf.  LVH, 

quantum  est  jus  dicens;  ideo  est  actus  justitiae"  (S.  Thom.  II.  II. 
quaest.  LX.  art.  1.);  actus  enim  justitiae  proprius  est  „reddere 
unicuique  quod  suum  est".     II.  II.  quaest.  LVIIL  art.  11. 

Auctoriiative:  agitur  enim  de  disceptationibus  et  sententiis, 
quae  ita  praescribuntur  et  feruntur,  ut  parendum  sit.  De  vero 
legum  sensu  et  de  sociorum  actionibus ,  utrum  scilicet  hujus- 
modi  actiones  praedicto  legum  sensui  conformes  sint  necne. 

In  judicio  quatuor  distinguuntur:  actor,  a  quo  judicium 
petitur;  reus,  qui  ab  actore  in  jus  vocatur;  causa  seu  materia 
judicanda;  judex,  cui  sententia,  cognitis  disceptationibus,  pro- 
nuntianda  est.  Judex  autem  ab  Aristotele  egregie  dicitur  jus 
animatum.     Ethic.  V.  6. 

II.  De  subjecto  et  objecto  potestatis  judiciariae 
in  ecclesia.  1°  Judiciaria  potestas  toti  Trinitati  communis 
est;  Filio  tamen  per  appropriationem  quandam  attribuitur: 
ipse  est,  qui  constitutus  est  a  Deo  judex  vivorum  et  mortuorum, 
Act.  X.  42.  Pater  omne  judicium  dedit  Filio.  Joan.  V.  22. 
Veruntamen  „quamvis  apud  Deum  remaneat  primaeva  auctori- 
tas  judicandi,  hominibus  tamen  committitur  a  Deo  judiciaria 
potestas  respectu  eorum,  qui  eorum  jurisdictioni  subjiciuntur". 
S.  Thom.  II.  II.  quaest.  LIX.  art.  2.  Generatim  potestas  ju- 
diciaria,  quam  Christus  ecclesiae  concessit,  in  rectoribus  eccle- 
siae  proprie  residet.  Auctores  institutionum  canonicarum  in 
specie  de  foro  competenti  tractant,  et  quibus  auctoritate  propria 
aut  delegata  judicium  competat,  copiose  declarant. 

2°  Quod  ad  objectum  attinet,  causae,  quas  forum  saeculare 
merito  sibi  vindicat,  a  materia  jurisdictionis  ecclesiasticae  secer- 
nendae  sunt.  Regula  generalis  est,  eas  causas  ad  forum  eccler 
siasticum  pertinere,  quas  necesse  est  judici  ecclesiastico  sub- 
jacere,  ut  ecclesiafinem  sibi  proprium,  salutem  nempeanimarum, 
convenienter  attingere  possit.  Ceterum  ecclesiae  definitiones, 
praxis,  decreta  Pontificum  et  conciliorum,  sententia  probata 
doctorum  catholicorum  eam  rem  explanant.  Cf.  Bouix,  Tract. 
de  judiciis  eccl.  p.  I.  sect.  III. 

III.  Errores.  1°  Potestatem  ecclesiae  judiciariam  ab 
iis  negari,  qui  potestatem  legislativam  rejiciunt,  ob  connexio- 
nem  ipsam  rerum  necessum  fuit.    2°  His  consentiunt  nonnullae 


344  Quaestio  X.    De  potestate  ecclesiae. 

jurisperitorum  scholae,  quibus  ecclesia  collegium,  non  veri 
nominis  status,  est.  Ita  sentiuntPufendorf,  Mosheim  et  Boehmer. 
Collegium  enim,  veluti  societas  quaedam  minor  et  iroperfecta, 
intra  societatem  majorem  et  perfectam  continetur,  e.  g.  nego- 
tiatorum  collegium  in  aliqua  societate  civili.  Hinc  effectum 
est,  ut,  exclusa  ab  ecclesiae  conceptu  ratione  status  seu  regni, 
potestas  judiciaria  et  quaecunque  ad  veri  nominis  iroperium 
pertinent,  ecclesiae  subducerentur.  3°  Quin  imo  Pufendorf,  ut 
formam  socialem  ecclesiae  perfectam,  et  quae  hinc  dimanant, 
quasi  in  fonte  ipso  corrumperet,  Christum  non  legislatorem, 
sed  ad  instar  legislatoris  fuisse  contendit.  4°  Van  Espen  deni- 
que  in  opere,  quod  inscribitur  Jus  eccl.  univ.  lib.  HL  tit.  L, 
forum  externum  ante  saeculum  XII.  in  ecclesia  non  fuisse, 
sed  tum  demum  ex  imperatorum  concessione  exortum  perhibet. 
Quod  a  plurimis  Jansenianis  et  regalistis  recoctum  est. 

Thesis :  Ecclesiae  veri  nominis  potestas  judiciaria  a  Christo 
data  est. 

Argumenta. 

Arg.  I.  Ecclesia  est  perfecta  societas.  At  perfecta  societas 
nulla  est,  quin  judiciariam  potestatem  habeat.  Ergo.  Min. 
patet,  tum  quia  quaevis  societas  civilis  ea  potestate  utitur, 
tum  quia  leges  in  cassum  feruntur,  nisi  lites  de  legum  sensu 
et  sociorum  actiones  relative  ad  leges  queant,  ubi  opus  sit,  ad 
judicem  authenticum  deferri.  Nec  nos  moveat,  quod  ajunt, 
ecclesiae  potestatem  judiciariam  concedi  pro  foro  interno;  nam 
ecclesia,  cum  sit  societas  visibilis,  externe  quoque  sociorum 
yitam  dirigit.  Ob  eamque  causam  sententias  etiam  in  foro 
externo  ab  ecclesia  pronuntiari  necesse  est. 

Arg.  II.  ExS.  Fcriptura.  a)  Christus  ait:  Si  autem  peccaverit 
in  te  frater  tuus,  vade,  et  corripe  eum  inter  te  et  ipsum  solum: . . . 
si  autem  te  non  audierit,  adhibe  tecum  adhuc  unum,  vel  duos  .  .  . 
Quod  si  non  audierit  eos,  dic  ecclesiae;  si  autem  ecclesiam  non  au- 
dierit,  sit  tibi  sicut  ethnicus  et  publicanus.  Matth.  XVIII.  15 — 17. 
Hac  autem  Domini  sententia  potestas  judiciaria  ecclesiae  attri- 
buitur.  Ergo.  Prob.  min.  1°  Indicantur  reus,  accusator,  judex, 
sententia,  poena;  ergo  de  vero  judicio  agitur.    2°  In  eo  judicio 

potestas  judiciaria  ecclesiae  attribuitur;  legitur  enim:  dic  eccle- 
siae;  et  qvod  si  ecclesiam  uon  audierit.  3°  Vocantur  ecclesia 
ecclesiae  rectores;  quod  manifestum  est  tum  ex  eo,  quod  et 
synagogae  principes  ecclesia  appellantur;  tum  ex  natura  rei, 
quaudoquidem  judicium  ab  universa  multitudiue  exerceri  ne- 
quit;  tum  ex  eo,  quod  Christus  e  vestigio  subjungit:  Amen 
dico  vobis,  quaecvnque  alligaveritis  super  terram,  etc.  1.  c.  v.  18., 
quae  quidem  verba  non  ad  omnes,  sed  ad  apostolos  ecclesiae- 
que  rectores  pertinent,  qui  ecclesia  dicuntur,  quemadmodum 
status  appellantur  magistratus,  a  quibus  respublica  geritur. 

b)  S.  Paulus  ad  Timotheum  scribit:  Adversus  presby- 
terum  accusationem  noli  recipere,  nisi  sub  duobus  aut  tribus 
testibus.  I.  Tim.  V.  19.  Atqui  his  verbis  ecclesiae  potestas 
judiciaria  designatur.  Ergo.  Prob.  min.  Agitur  enim  in  foro 
externo  sub  duobus  aut  tribus  testibus;1)  indicatur  reus:  ad- 
versus  presbyterum;  accusator:  accusationem ;  judex,  episcopus 
scilicet,  qui  in  casu  est  Timotheus.  Accusatio  autem  non 
fieret,  nisi  posset  a  Timotheo  enuntiari  sententia.  Haec  etiam 
confirmantur  1°  ex  eo,  quod  S.  Paulus  rationem  causarum  in 
ecclesia  judicandarum  Corinthios  edocet,  I.  Cor.  V.  12. — VI.  2.; 
2°  ex  eo,  quod  apostolus  eam  potestatem  in  Hymenaeum  et 
Alexandrum  et  in  Corinthium  incestuosum  exercuit.  I.  Tim. 
I.  20.;  I.  Cor.  V.   1—6. 

Alg.  III.  Ex  traditione.  a)  S.  Clemens  Romanus,  S.  Igna- 
tius  Antiochenus  et  S.  Polycarpus  sl  fidelibus  pastoribus  paren- 
dum  esse  docent.  Sic  S.  Clemms  ait:  „Aequum  igitur  est  .  .  . 
nos  cervicem  supponere  et  obedientiae  locum  implentes  incli- 
nari  illis,  qui  sunt  duces  animarum  nostrarum."  Nolle  autem 
parere  ab  eodem  vocatur  vana  seditio.  Ad  Cor.  LXni.  1. 
Haec  autem  de  obedientia  in  foro  externo  et  de  potestate 
regiminis,  uti  perspicitur,  dicta  sunt.  Ergo  patres  isti  saltem 
principia,  in  quibus  judiciaria  potestas  includitur,  suis  scriptis 
tradiderunt. 

b)    Tertullianus  affirmat  in  Cbristianorum  conventibus  ju- 


l)  Cf.  Deuter.  XIX.  15.;  Joan.  VIII.  17.;  II.  Cor.  XIII.  1.;  Hebr. 
X.  28. 


346  Quaestio  X.    De  potestate  ecclesiae. 

dicari  „magno  cum  pondere"  summumque  futuri  judicii  esse 
praejudicium,  „si  quis  ita  deliquerit,  ut  a  communicatione 
orationis,  et  conventus  et  omnis  sancti  commercii  relegetur. 
Apol.  cap.  XXXIX.  S.  Cyprianus  memoriae  prodidit,  Priva- 
tum  haereticum  „ob  multa  et  gravia  delicta  nonaginta  episco- 
porum  sententia"  condemnatum;  Jovinus  et  Maximus  „ob  ne- 
fanda  sacrificia  et  crimina,  in  se  probata,  seutentia  novem 
(episcoporum)  condemnati"  esse  ab  eodem  narrantur.  Denique 
cum  Fortunatus  ejusque  socii,  Carthagine  daranati,  ad  Cor- 
nelium  Papam  appellassent,  S.  Cyprianus  regulam  comraen- 
dat ,  qua  oporteat  reos  „agere  illic  causam  suam ,  ubi  et 
accusatores  habere  et  testes  sui  criminis  possint."  Ep.  59. 
(al.  55.)  ad  Cornelium.  S.  Ambrosius  causam  Indiciae  virginis, 
ab  episcopo  Veronensi,  postea  a  Mediolanensi  episcopo,  judi- 
catam,  accurate  tradit.  Ep.  5.  ad  Siagrium  Veron.  8.  Joan. 
Chrysostomus:  „pars  illa  quam  episcopum  tractare  in  judiciis 
convenit,  infinita  certe  odia,  infinitas  offensiones  parit."  De 
sacerd.  lib.  III. 

c)  In  collectione,  quae  Canones  apostolorum  dicitur,  judi- 
ciorum  ordo  quantum  ad  episcopos  accusatos  indicatur.  Can. 
LXXIII.  Nicaeni  patres  in  Arium,  Ephesini  in  Nestorium, 
Chalcedonenses  in  Dioscorum  judiciariam  methodum  adhibuerunt. 
S.  Athanasius  a  judicio  Eusebianorum  ad  Julium  I.,  Romanum 
Pontificem,  appellavit.  In  concilio  Sardicensi  ordinationes  de 
usu  appellationum  factas  esse  constat;  etc.  lgitur  ecclesia  jure 
proprio,  non  concessu  principum  civitatis,  ab  exordio,  non 
a  saeculo  XI.,  potestatem  illam  possidet. 

Objeotiones. 

Obj.  I.  Christus  inquiens:  dic  ecclesiae,  communitatem 
particularem  talis  loci,  non  universalem  ecclesiam,  designat. 
Ita  probatione  prima  nihil  efficitur. 

Resp.  Dist.  antec:  Christus  designat  comraunitatem  par- 
ticularem  primario,  nego;  secundario,  subdist.:  communitatem, 
ecclesiae  universali  conjunctam,  conc;  separatam,  nego.  Ser- 
vator  ait:  dic  ecclesiae;  nulla  igitur  ecclesia,  v.  g.  Hierosolymi- 
tana  aut  Ephesina  ab  aliis  distinguitur.    Ergo  cum  nihil  distin- 

guatur,  nihil  excipitur.  At  vero  cum  ecclesia  universa  omnea 
et  singulas  sententias  pronuntiare  nequeat,  secundario  eccle- 
siae  particulares  designantur,  non  separatae ,  sed  illi  con- 
junctae,  cui,  tanquam  uni  corpori  morali,  diclum  est:  Quae- 
cunque  alligaveritis ,  etc.  Et  si  haec  potcstas,  adversariorum 
opinione,  penes  ecclesias  particulares  fuerit,  quanto  magis  erit 
penes  universalem? 

lnstabis.  Matth.  XVIII.  praeter  correctionem  fraternam 
nihil  praecipitur.  Ait  enim:  Si  autem  peccaverit  in  te  frater 
tuus  vade  el  corripe  eum,  v.  15.  Ex  hoc  igitur  textu  potestas 
judiciaria  nequaquara  probatur. 

Resp.  Dist.  antec:  correctio  fraterna  est  occasio  potestatis 
conferendae,  conc;  terminus,  nego.  Christus  potestatem  judi- 
candi  generalem  largitur:  Quaecunque  alligaveritis,  etc.  Deinceps 
sententiam  ecclesiasticam  divina  sententia  roborari  his  verbis 
luce  clarius  ostenditur:  erunt  ligata  et  in  caelo,  —  erunt  soluta 
et  in  caelo.  Nec  est  dubium,  quin  iis  verbis  potestas  expri- 
matur,  quae  ad  ecclesiam  constituendam  pertineat. 

ifices.  Ecclesiae  primaevae  rectores  arbitri  potius  quam 
judicis  munere  functi  sunt.  Ergo.  Prob.  antec.  Litigantes  enim 
sententiae  pronuntiatae  parere  non  tenebantur.  Praeterea  jus 
coercendi  nullo  idoneo  argumento  probatur. 

Resp.  Nego  antec.  Probationis  partem  primam  similiter 
nego;  etenim  reus,  si  eccltsiam  non  audierit,  sit  tibi  sicut 
ethnicus  et  publicanus.  De  jure  coercendi  in  articulo  sequenti 
tractabitur. 

ARTICULUS  III. 
Utrum  Christus  ecclesiae  dederit  potestatem  coactivam 

I.  Potestatis  coactivae  indoles.  Potestas  coactiva 
est  potestas  puniendi  reos.  Dixi:  puniendi,  id  est,  cogendi  per 
poenas.  Igitur  ea  potestas  et  facultas  poenitentiae  imponendae 
inter  se  differunt.  Etenim  1°  poenitentia  censetur  ad  forum 
internum  pertinere;  poena,  qua  talis,  ad  externum  forum; 
2°  poenitentia  est  in  peccante  secundum  voluntatem  ipsius,  poena 
secundum  arbitrium  judicis;  3°  poenitentia  in  primis  quaeritur 

reconciliatio  amicitiae,  per  poenam  redintegratio  aequalitatis 
justitiae.  Cf.  S.  Thom.  III.  quaest.  XC.  art.  2.  Ceteroquin  poenae 
ecclesiasticae,  sive  ratio  poenae  medicinalis,  sive  ratio  poenae 
vindicativae  in  iis  immediatius  appareat,  bonum  virtutis  et  aedi- 
ficationem  spectant.  Cf.  II.  Cor.  X.  11.;  Arist.  Ethica  X.  cap. 
ult.  At  aedificatio  aut  ex  emendalione  peccantis  aut  ex  bono 
societatis  exoritur.  „Poenae  autem  praesentis  vitae  —  ait 
Aquinas  —  non  per  se  expetuntur,  quia  non  est  hic  ultimum 
retributionis  tempus;  sed  in  quantum  sunt  medicinales,  con- 
ferentes  vel  ad  emendationem  personae  peccantis,  vel  ad  bonum 
reipublicae,  cujus  quies  procuratur  per  punitionem  peccantium." 
II.  II.  quaest.  LVIIL  art.  1. 

II.  Poenae  spirituales  et  temporales.  Poena  spiri- 
tualis  est,  quae  directe  animum  castigat  et  hominem  a  bonis 
spiritualibus,  v.  g.  a  suffragiis,  ab  Eucharistiae  sacramento 
separat,  Poena  temporalis  et  corporalis  ea  censetur,  quae 
directe  corpus  bonaque  fortunae  afficit,  ut  si  quis  proscriptione 
bonorum  suorum  affligatur.  Poena  spiritualis  multoties  cum 
privatione  quorundam  temporalium  bonorum  jungitur,  v.  g. 
excommunicatio  cum  infamia.  Cf.  S.  Thom.  In  Sent.  IV. 
dist.  XVIII.  quaest.  II.  art.  1.  sol.  3. 

III.  Errores.  De  potestate  ecclesiae  coactiva  duobus 
modis  erratur.  Videlicet  1°  asserunt,  nullum  invitum,  sed 
reum  sua  tantum  voluntate  puniri  posse  ab  ecclesia;  potestatem 
puuiendi  pro  foro  externo  totam  esse  in  principe,  nullam 
in  ecclesia.  2°  Si  quid  potestas  coactiva  in  ecclesia  valeret, 
eam  tamen  potestatem  ad  poenas  temporales  ac  corporales  se 
porrigere  negant.  Ita  Marsilius  Patavinus,  Morinus,  Van  Espen, 
La  Borde,  Pistorienses,  Nuytz. 

IV.  Ecclesiae  decreta  de  potestate  sua  coactiva. 
Anno  1327  Joannes  XXil.  haereticam  esse  declaravit  Patavini 
propositionem  5.:  „Quod  tota  ecclesia  simul  juncta  nullum 
hominem  punire  potest  punitione  coactiva,  nisi  concedat  hoc 
imperator.  Const.  Licet.  Auno  1794  Pistoriensium  propositio, 
qua  etiam  insinuatur,  „Ecclesiam  non  habere  collatam  sibi  a 
Deo  potestatem  .  .  .  devios  contumacesque  exteriore  judicio 
ac   salubribus   poenis   coercendi   atque   cogendi"    damnata  est 

a  Pio  VI.  ut  „inducens  in  systema  alias  damnatum  ut  haere- 
ticum."  Bulla  Auctorem  fidei.  Pius  IX.  proscripsit  huuc  errorem 
Nuytz,  professoris  Taurinensis:  „Ecclesia  vis  inferendae  potes- 
tatem  non  habet."  Syll.  prop.  24.  In  encycl.  Quanta  cura 
damnantur,  qui  affirmant:  „Ecclesiae  jus  non  competere  vio- 
latores  legum  suarum  poenis  temporalibus  coercendi." 

Thesis:    Christus  ecclesiae  dedit  potestatem  coactivam. 


Argurnenta. 

Arg.  I.  Ecclesia  est  perfecta  societas.  Jam  vero  cuicun- 
que  societati  perfectae  potestas  coactiva  competit.  Ergo.  Minor 
liquet.  a)  Etenim  omnibus  assentientibus  ea  vis  principatus 
est,  ut  princeps  „poenis  et  praemiis  homines  sibi  subjectos  ab 
iniquitate  coerceat  et  ad  opera  virtuosa  indncat."  S.  Thom. 
De  reg.  princ.  lib.  I.  cap.  XV.  b)  Deinde  dominium  pro  pace 
et  justitia  conservanda,  pro  jurgiis  discordiisque  resecandis 
concessum  est.  Atqui  nec  bonum  pacis  potest  conservari,  ne- 
que  confusionis  malum  resecari,  nisi  poenis  coerceantur,  qui 
bonum  ordinis  corrumpunt.  Ergo.  Et  sane  „in  hominibus  — 
ait  Angelicus  —  hoc  ex  naturali  inclinatione  invenitur,  ut  unus- 
quisque  deprimat  qui  contra  ipsum  insurgit  .  .  .  unde  quid- 
quid  contra  ordinem  insurgit,  consequens  est  ut  ab  eo  ordine, 
et  principe  ordinis  deprimatur."  I.  II.  quaest.  LXXXVII. 
art.  1.;  cf.  Ad  Rom.  cap.  XIII.  4. 

Arg.  II.  Ex  S.  Scriptura.  a)  Christus  de  peccatore  hoc 
constituit:  Si  ecclesiam  non  audierit}  sit  tibi  sicut  ethnicus  et 
publicanus.  Atqui  istis  verbis  coactiva  potestas  ecclesiae  tri- 
buitur.  Ergo.  Prob.  min.  1°  Ex  eo,  quod  ecclesiae  tanta 
potestas  jubendi  tribuitur,  ut  rebelles  excommunicationis  seu 
separationis  poena  digni  censeantur:  sicut  ethnicus.  2°  Ex 
verbis  immediate  subsequentibus:  Quaecunque  alligaveritis,  etc. 

b)  S.  Paulus  tam  dictis  quam  factis  puniendi  potestatem 
sibi  vindicat.  Ergo.  Prob.  antec.  1°  Dictis.  Apostolus  ad 
Corinthios  haec  scribit:  Quid  vultis?  In  virga  veniam  ad  vos, 
I.  Cor.  IV.  21.  „In  virga  scilicet  disciplinae  veniam  ad  vos, 
scilicet  castigandos."     S.  Thom.  in  1.  c.  lect.  III.    Rursus:  ln 

promptu  habentes  ulcisci  omnern  inobedientiam ,  II.  Cor.  X.  6. 
„ln  promptu  habentes,  id  est  promptum  et  liberum  animum 
habentes  ad  puniendum  omnem  inobedientiam."     S.  Thom.  in 

I.  c.  lect.  I.  Atque  iterum:  haec  absens  scribo,  ut  non  prae- 
sens  durius  agam  secundum  potestatem,  quam  Dominus  dedit 
mihi.     II.  Cor.  XIII.  10. 

2°  Factis.  Apostolus  praescribit,  ut  male  parentes  poenas 
luant:  Si  quis  non  obedit  verbo  nostro  per  epistolam,  hunc  notate 
et  ne  commisceamini  cum  illo,  ut  confundatur.  II.  Thess.  III.  14. 
Ecce  poena,  et  poenae  finis:  ut  confundatur.    Cf.  I.  Cor.  V.  11.; 

II.  Joan.  I.  10.  Et  alibi  se  venturum  affirmat,  ut  puniendi 
potestate  utatur:  Praedico  .  .  .  iis  qui  ante  peccaverunt,  et 
ceteris  omnibus,  quoniam,  si  venero  iterum,  non  parcam.  II.  Cor. 
XIII.  2.  Atque  de  Corinthio  incestuoso:  Ego  quidem  absens 
corpore,  praesens  autem  spiritu,  jam  judicavi  ut  praesens,  eum, 
qui  sic  operatus  est  .  .  .  tradere  hujusmodi  satanae  in  inter- 
itum  carnis,  ut  spiritus  salvus  sit.     I.  Cor.  V.  3 — 5. 

Arg.  III.  Ex  traditione.  Testimonio  constat  auctorum 
certissimorum,  antiquitus  poenas  ab  ecclesia  inflictas  esse.  At 
illae  poenae  statuebantur  etiam  in  invitos  et  pro  foro  externo 
seu  contentioso.  Ergo.  Major  quod  ad  poenas  spirituales 
attinet,  certa  videtur;  exempla  vero  poenarum  temporalium 
articulo  quarto  proferam.  Minor  perspicua  est;  siquideni 
nemo  ignarus  est,  plurimos  rebelles  et  inobedientes  excom- 
municatos  esse,  sacramentis  et  communione  fidelium  inter- 
dictos,  degradatos,  etc. 

Objectiones. 

Obj.  I.  Ecclesia,  cum  ad  animorum  salutem  instituta  sit, 
punire  non  debet,  nisi  ut  reus  corrigatur.  Atqui  nulla  poena 
corrigit  invitos.  Ex  quo  intelligitur,  veri  nominis  potestatem 
coactivam  in  ecclesia  nullam  esse. 

R<isp.  Dist.  maj.:  in  ecclesia  rei  correctio  est  finis  poeuae 
inclusive,  conc;  exclusive ,  nego.  Dist.  min.:  nulla  poena 
corrigit  invitos,  immediate,  conc;   mediate,  nego.     Et  explico. 

Poenae  finis  nec  sola  est  restitutio  juris  violati,  ut  asseri- 
tur  in  systemate  poenali,    quod  absolutum  nuncupatur;    neque 

ftola  correctio  sive  socialis  sive  individualis,  ut  affirmant  pro- 
pugnatores  systematis  relativi ,  sed  ratione  quadam  mixta 
uterque  fiois  componcndus  est.  Ita  poenae  ab  ecclesia  in- 
fliguntur  non  exclusive ,  ut  devii  reducantur,  verum  etiam  ut 
justitiae  aequalitas,  quamvis  ultima  retributio  in  terris  non 
fiat ,  ex  parte  redintegretur.  Cf.  S.  Thom.  De  reg.  princ. 
lib.  I.  cap.  XV.;  II.  II.  quaest.  LVTII.  art.  1.;  III.  quaest.  XC. 
art.  2.  —  In  Sent.  IV.  dist.  XIX.  quaest.  II.  art.  1.  haec:  „ad 
hoc  quod  homo  recte  gradiatur  in  via  salutis,  tria  sunt  ei 
impendenda  ab  eo  qui  ipsius  curam  gerit  .  .  .  Tertio  ut  si 
contingat  eum  discedere,  quod  ad  viam  rectam  reducat;  et 
quantum  ad  hoc  dicitur  ipsum  corrigere:  quandoque  quidem 
ut  rectitudo  fiat  ab  eo ,  quando  scilicet  ille  qui  deliquerat, 
emendatur,  ex  cura  sibi  impensa;  quandoque  autem  ut  rectitudo 
justitiae  de  eo  fiat  per  poenas  inflictas ,  etiam  si  ille  non 
corrigatur  ex  parte  sua.u 

Distinctio  minoris  cuique  clara;  nimirum  quia  usu  venit, 
ut  inviti,  poenis  afflicti,  resipiscant. 

lnstabis.  Quidquid  est,  ecclesiasticae  poenae  nullus  tinis 
nisi  coercere  subditos  ab  iniquitate.  At  multoties  praevidetur, 
invitos  nullius  poenae  causa  ad  bonam  frugem  se  recepturos. 
Ergo  fateamur,  ecclesiam  in  eos  saltem  invitos  potestate  coer- 
citiva  carere. 

Resp.  Dist.  maj.:  talis  scopus  ecclesiae  esse  debet  aut 
respectu  ipsius  peccantis  aut  respectu  aliorum,  conc;  respectu 
solius  peccantis,  nego.  Transeat  min.  Malum  poenae  ad  coer- 
cendam  et  ordinandam  malitiam  culpae  inferri ,  S.  Thomas 
testis  est.  Qitaest.  disp.  De  malo,  I.  art.  5.  ad  7.  At  vero 
„poena  quae  etiam  secundum  leges  humanas  infligitur,  non 
semper  est  medicinalis  ei  qui  punitur,  sed  solum  aliis;  sicut 
cum  latro  suspenditur,  non  ut  ipse  emendetur,  sed  propter 
alios,  ut  saltem  metu  poenae  peccare  desistant."  I.  II.  quaest. 
LXXXVII.  art.  3.  ad  2.;  cf.  C.  Gent.  lib.  III.  cap.  CXLIV. 
Quapropter  auctoritas  ecclesiastica ,  cum  commune  omnium 
bonum  respiciat ,  poenas  in  rebelles  etiam  decernit ,  ut  culpa 
malitiae  iu  aliis  coerceatur  et  ordinetur,  sicut  scriptum  est: 
Pestilente  jlagellato,  stultus  sapientior  erit.     Prov.  XIX.  25. 

Obj.  II.  Deo  voluntarie  serviendum  est.  At  si  reus  invitus 
a  moribus  prislinis  arcetur,  non  servitur  Deo  voluntarie. 
Ecclesia  igitur  a  potestate  coercitiva,  cum  ad  Deum  colendum 
nihil  conferat,  jure  abjudicatur. 

Resp.  Conc.  maj.  Dist.  min.:  non  servitur  Deo  voluntarie 
ab  ipso  invito,  conc;  ab  aliis,  nego.  Distinctio  ex  responsis 
ad  objectionem  primam  patet.  Cf.  S.  Thom.  II.  II.  q.  CVIII. 
art.  1.;  q.  CLVIII.  art.  1.  ad  3. 

Instabis.  Potestas  coactiva  omnibus  nocet.  Quod  probatur, 
Lex  nova,  non  est  timoris  lex,  sed  caritatis.  Potestas  autem 
coactiva  eo  spectat,  ut  subditis  timor  injiciatur.  Ergo,  lege 
timoris  reducta,  potestas  coactiva  omnibus  nocet. 

Resp.  Dist.  min.:  potestas  coactiva  eo  spectat,  ut  timor 
injiciatur  caritatem  relinquentibus,  cowc;  eam  habentibus,  nego. 
S.  Thomas  de  ea  re:  „lex  Evangelii  est  lex  amoris:  et  ideo 
illis  qui  ex  amore  bonum  operantur,  qui  soli  proprie  ad  Evan- 
gelium  pertinent,  non  est  timor  incutiendus  per  poenas,  sed 
solum  illis  qui  ex  amore  non  moventur  ad  bonum;  qui  etsi 
numero  sint  de  Ecclesia,  non  tamen  merito."  n.  II.  q.  CVIII. 
art.  1.  ad  3. 

ARTICULUS  IV. 

Utrum  potestas  ecclesiae  coactiva  ad  poenas  etiam  tempo- 

rales  extendatur. 

I.  Status  quaestionis.  Poenae  temporales  reum  in  bono 
materiali  et  ratione  fortunarum  affligunt.  Quaestio  autem, 
quae  in  manibus  est,  non  huc  redit,  utrum  ecclesiae  facultas 
concessa  sit  decernendi  poenas  temporales  et  corporales,  1°  qnae 
pertinere  censentur  ad  actus  virtutum  poenitentiae,  abstinentiae 
et  temperantiae ,  v.  g.  jejunia;  vel  2°  quibus  soli  poenitentes 
voluntarii  castigantur;  vel  3°  quae  in  foro  interno  seu  in  judicio 
poenitentiali  obnoxiis  imponuntur.  Sed  hoc  jam  quaeritur, 
utrum  ecclesiae  potestas  data  sit  injungendi  1°  poenas,  quae 
corpus  aut  bona  fortunae  directe  afficiunt;  2°  in  foro  externo 
et  contentioso;  3°  etiam  iis,  qui  hujusmodi  poenas  subire 
nolint. 

II.  Proportio  inter  poenas  temporales  et  hominum 
delicta.  De  hac  proportione  pauca  praefamur,  quo  vis  argu- 
mentorum  facilius  patescat. 

Ea   porro    poenae    est    indoles,    ut   semper    sit   quaedam 
corruptio  agentis.     Etenim  ut  actionis    ordo  tollitur  culpa,    ita 
„raalum  .  .  .  quod  est  per  substractionem  formae  et  integritatis 
rei,  habet  rationem  poenae";  unde  sicuti  de  ratione  culpae  est 
quod  noceat  agenti  in  sua  actione,  ita  „de  ratione  poenae  est 
quod  noceat  agenti  in  se  ipsou.     S.  Thom.  I.  quaest.  XLVIII. 
art.  5.     Jam  vero  illa   corruptio   agentis   seu    malum   poenae, 
quod  noceat  agenti  in  se  ipso,  est  „privatio  ejus  quo  voluntas 
potest  uti  quocumque  modo  ad  bonam  operationem".  S.  Thom. 
De  maloy  I.  art.  5.     Et  quoniam  motus  appetitus  et  voluntatis 
terminatur  bono  delectabili ,    poena   bono    delectabili  opponatur 
necessum  est.     Reus  igitur  privatione  alicujus  boni  delectabilis 
puniatur.      Ex    quo    conceptu    poenae    proportio   inter   poenas 
temporales  hominumque   delicta  nullo  fere  negotio  intelligitur. 
Constat   enim,    homines    in    terra    constitutos   corporalibus    et 
temporalibus    bonis    plurimum    delectari.     Ergo   quaedam  con- 
veniens  erit  agentis  corruptio,   si  reus  aliquibus  delectabilibus 
temporalibus  privetur.    Cf.  S.  Thom.  De  malo,  I.  art.  4.  ad  12.; 
S.  Theol.  I.  quaest.  V.  art.  6.    Unde,  spectata  hominum  natura, 
necessarium  est,    potestatem  coactivam  ad  vim  materialem  in- 
ferendam  extendi. 

III.  Adversarios  nonnullos  potestatis  coactivae  art. 
praec.  recensuimus.  Ex  adversariis  autem  non  pauci  potcs- 
tatem  illam  coactivam,  qua,  pronunciatis  ab  ecclesia  poenis 
spiritualibus ,  reus  conscientiae  suae  relinquitur,  non  directe 
impugnant;  negant  esse  in  ecclesia  potestatem,  qua  reus  poenis 
temporalibus  ad  satisfaciendum  cogatur.  Error  ille  ab  ecclesia 
sufficienter  damnatus  est.  Pistoriensium  enim  hac  in  re  sen- 
tentia  „quatenus  intendat  ecclesiam  non  habere  collatam  sibi 
a  Deo  potestatem  .  .  .  devios  contumacesque  exteriore  judicio 
ac  8alubribus  poenis  coercendi,  atque  cogendi"  damnatur  ut 
^inducens  in  systema  alias  damnatum  ut  haereticumu.  Bulla 
Auctorem  jidei.  ln  Syllabo  notatur  thesis:  ^Ecclesia  vis  in- 
ferendae  potestatem    non  habetu   prop.  24.     Cf.  breve  dogma- 

De  Groot,  Surama  apologet.     I.  23 

ticum  Ad  apostolicae,  22.  Aug.  1851,  qua  damnatur  eadem  do- 
ctrina  Nnytz.  Jam  vero  Pistorienses  et  Nuytz  potestatem 
coactivam  directe  quantum  ad  poenas  temporales  impugnarunt. 
Propterea  sensus  damnationis  tam  manifestus  est,  ut  opinio, 
qua  potestas  coercendi  per  poenas  temporales  ab  ecclesia  ex- 
cluditur,  ad  minus  erronea  et  temeraria  habeatur ;  haere- 
ticam  autem  esse,  quoniam  poenae  temporales  propriis  terminis 
in  ecclesiae  definitionibus  non  exprimuntur,  non  tam  apertum 
videtur.  Attamen  Suarez  contrariam  doctrinam  censet  esse  de 
fide.  Cf.  Bouix,  Tract.  de  Judiciis,  t.  I.  pars  I.  sect.  II.  cap.  IV. 
§.  4.  —  In  encyclica  Quanta  cura  graviter  a  Pio  IX.  repreben- 
duntur,  qui  asserunt,  „Ecclesiae  jus  non  competere  violatores 
legum  suarum  poenis  temporalibus  coercendi." 

Thesis \  Potestas  ecclesiae  coactiva  ad  poenas  etiam  tem- 
porales  extenditur. 

Argumenta. 

Arg.  I.  Potestas  ecclesiae  coactiva,  ut  hominis  causa  con- 
cessa,  poenas  statuere  debet,  humanae  naturae  proportionatas. 
Jam  poena  temporalis  est  humanae  naturae  valde  proportionata. 
Ergo.  Prob.  min.  Reus  per  poenas  aliquo  bono  delectabili 
privandus  est.  At  homines,  praesertim  mali,  bono  temporali 
maxime  delectantur.  Ergo  temporalis  poena,  qua  homines 
ejusmodi  bono  privantur,  est  humanae  naturae  proportionata. 
Explicatur. 

a)  Quantum  ad  ipsum  reum.  Verissime  S.  Thomas: 
„qui  in  peccato  est,  non  habet  gustum  sanum,  ut  ex  dulcedine 
divinae  bonitatis  a  peccato  revocetur;  sed  habet  affectum  in- 
fectum  amore  sui  inordinato;  et  ideo  per  poenas  quae  naturae 
suae  contrariantur  et  voluntati,  a  peccato  revocatur."  In 
Sent.  IV.  dist.  XIV.  quaest.  I.  art.  2.   q.  1.  sol.  1. 

b)  Quantum  ad  alios.  „Cohibentur  autem  aliqui  —  ait 
S.  Thomas  —  a  peccando,  qui  affectum  virtutis  non  habent, 
per  hoc  quod  timent  amittere  aliqua  quae  plus  amant  quam  illa 
quae  peccando  adipiscuntur:  alias  timor  non  compesceret  pecca- 
tum  .  .  .  Haec  autem  sunt  quae  homo  maxime  diligit,  vitam, 
incolumitatem  corporis,  libertatem  sui,  et  bona  exteriora,  puta 

divitias,  patriam  et  gloriara."  II.  II.  quaest.  CVIII.  art.  3. 
Cf.  C,  Gent.  lib.  III.  cap.  CXLI. 

c)  Ut  redintegretur  aequalitas  justitiae.  „Omnis  actus 
peccati  —  ut  observat  S.  Thomas  —  procedit  ex  aliquo  in- 
ordinato  appetitu  alicujus  temporalis  boni.u  I.  II.  q.  LXXVII. 
art.  4.  Ergo  ad  aequilibrium  ordinis  restituendum  intemperantia 
privatione  luenda  est. 

Arg.  II.  Ex  S.  Scripturis.  S.  Scriptura  tum  principia, 
quibus  potestas  infligendi  poenas  temporales  innititur,  tum 
exempla  proponit.  Igitur  ea  potestas  habet  fundamentum  suf- 
ficiens  in  S.  Scriptura.     Prob.  antec. 

a)  Principia.  Prov.  XIII.  24.  scriptum  legimus :  Qui 
parcit  virgae,  cdit  filium.  S.  Paulus  I.  Tim.  V.  20.:  Peccantes 
coram  omnibus  argue:  ut  et  ceteri  timorem  habeant.  Ecce 
poenae  temporalis  publicaeque  humiliationis  scopus:  ut  et 
ceteri  timorem  habeant.  Et  apertius  I.  Cor.  V.  5.  de  ince- 
stuoso:  tradere  hujusmodi  satanae  in  interitum  carnis,  ut  spiritus 
salvus  sit.  Ecce  poena  temporalis  in  interitum  carnis ,  ut 
animae  utilitati  sit,  ut  spiritus  salvus  sit. 

b)  Exempla.  Christus  ait:  si  ecclesiam  non  audierit,  sit 
tibi  sicut  ethnicus  et  publicanus.  Matth.  XVIII.  17.  Ex  qua 
sententia  profluit  infamia,  quae  est  alicujus  boni  temporalis 
privatio.  S.  Paulus  de  Christiano  contumaci  statuit :  hunc 
notate,  et  ne  commisceamini  cum  eo,  ut  confundatur,  II.  Thess. 
III.  14.;  rursus:  peccantes  coram  omnibus  argue,  I.  Tim.  V.  20.: 
nec  dubium,  quin  confusio  et  publica  castigatio  poenae  tem- 
porales  sint;  similiter  interitus  carnis ,  inflictus  incestuoso 
Corinthio.     I.  Cor.  V.  5.;  cf.  S.  Thom.  In  1.  Cor.  V.  Ject.  I. 

Arg.  III.  Ex  traditione.  a)  Ab  antiquissima  aetate  mos 
fuit,  ut  peccatores  publici  ad  poenitentiam  publicam  excommuni- 
catione  et  omnimoda  ab  ecclesia  expulsione  cogerentur.  Atqui 
multae  poenae  temporales ,  v.  g.  prohibitio  obeundi  nonnulla 
negotia  saecularia,  in  poenitentia  publica  includebantur.  Ergo. 
b)  Est  antiquissimus  usus  virgarum  et  carceris ,  qui  patrum 
conciliorumque  testimonio  comprobatur;  sic  beatus  Gregorius 
Magnus  ad  Januarium  Calaritanum  episcopum  scribit:    „Quos 

tamen  si  eraendare  se  a  talibus  et  corrigere  nolle  repereris, 
ferventi  comprehendere  zelo  te  volumus:  et  si  quidem  servi 
sunt,  verberibus  cruciatibusque,  quibus  ad  emendationem  per- 
venire  valeant,  castigare:  si  vero  sunt  liberi,  inclusione  digna 
districtaque  sunt  in  poenitentiam  redigendi."  Ep.  lib.  VI.  65. 
Hic  mentio  fiat  carcerum  ecclesiasticorum,  qui  decaneta,  oV 
xavixd,  decanica  nuncupantur.  Ejusmodi  carceres,  in  quibus 
et  laici  et  clerici  recludebaotur,  saeculo  IV.  jam  viguisse,  con- 
stat.  Cf.  Kraus,  Real-Encyklop.  p.  575,  etc.  c)  Aliae  poenae  tem- 
porales  fuerunt  exilium  et  multa,  de  quibus  vide  decreta  concilii 
Roraani,  503;  concilii  Carthaginiensis,  398,  etc.  d)  Quin  irao  re- 
centiori  aetate  patres  Tridentini  decreverunt:  „Qui  vero  (duel- 
lantes)  pugnam  commiserint  et  qui  eorum  patrini  vocantur, 
excommunicationis  et  omnium  bonorum  suorum  proscriptionis 
ac  perpetuae  infamiae  poenam  incurrant;  et  ut  bomicidae  juxta 
sacros  canones  puniri  debeant."  Sess.  XXV.  cap.  XIX.  Cf. 
sess.  XXIV.  cap.  VII.;  sess.  XXI.  cap.  VI.;  sess.  XXIII. 
cap.  I.  e)  Denique  principium,  vi  cujus  illa  praxis  vigebat, 
aperte  describunt.  Sic  beatus  Augustinus,  Retract.  II.  5.  sen- 
tentiam  priorera  emendans :  „nondum  expertus  eram,  vel  quan- 
tum  mali  eorum  (schismaticorum)  auderet  impunitas,  vel 
quantum  in  eis  in  melius  mutandis  conferre  posset  diligentia 
disciplinae."  Cf.  ep.  48.  ad  Vincentium  et  50.  ad  Bonifacium. 
S.  Leo  M.  ait:  „ad  spirituale  remedium  nonnunquam  recur- 
runt,  qui  timent  temporale  supplicium."     Ep.  4.  alias  91.  et  93. 

Objeotiones. 

Obj.  I.  Media  ex  fine  determinantur.  Finis  autem  eccle- 
siae  spiritualis  est.  Poenis  ergo  temporalibus  ad  suum  finem 
attingendum  uti  non  potest. 

Resp.  Concedo  majorem  et  minorem.  Nego  conclusionem. 
Adversariorum  argumentum  falso  supponit,  hominem  ad  finem 
spiritualem  attingendum  mediis  temporalibus  nihil  juvari.  Homo 
autem,  cum  ex  animo  et  corpore  constet,  corporalibus  etiam 
mediis  dirigatur  necesse  est.  Atque  illud  certe  tum  rerum 
natura  tum  usu  exploratum  est,  plurimos,  poenis  temporalibus 
sublatis,  satis  cohiberi  non  posse.     Eam  vim  babet,  quod  dixit 

Aristoteles:  „Multitudo  Decessitati  potius  quam  rationi  paret." 
Ethic.  X.  cap.  IX. 

Instabis.  Christus,  cum  multi  discipulorum  abirent  retro, 
vim  eis  non  intulit,  sed  dixit  ad  duodecim :  Numquid  et  vos 
vultis  abire?  Joan.  VI.  68.  Ergo  ecclesia  vis  inferendae  potes- 
tatem  nullam  habet. 

Resp.  Dist.  antec:  hoc  loco  commendatur  liber  affectus 
fidelium,  conc;  excluditur  potestas  ecclesiae,  nego.  Christus 
uon  omnia  docuit  eodem  tempore,  sed  pro  rerum  adjunctis 
diversa  doctrinae  suae  capita  praedicavit.  Jam  vero  doctrina 
de  potestate  ecclesiae  coactiva  textu  objecto  non  excluditur. 
Etenim  potestas,  de  qua  diximus,  bono  communi  procurando 
necessaria  est;  singulis  tamen  individuis,  ut  Deo  placeant, 
affectu  libero  opus  est. 

Urgebis.  Nullus  credit  nisi  volens.  Ergo  vim  inferre,  ut 
homo  credat,  semper  nefas  est. 

Resp.  Conc.  antec.  Dist.  consequens:  nefas  est  vim  inferre, 
ut  infidelis  credat,  conc;  ne  fidem  impediat,  nego:  „infide- 
lium  —  ait  Angelicus  —  quidam  sunt  qui  nunquam  susceperunt 
fidem,  sicut  Gentiles  et  Judaei  et  tales  nullo  modo  sunt  ad 
fidem  impellendi  ut  ipsi  credant;  sunt  tamen  compellendi 
a  fidelibus,  si  adsit  facultas,  ut  fidem  non  impediant  vel 
blasphemiis,  vel  malis  persuasionibus ,  vel  etiam  apertis  per- 
secutionibus."  II.  II.  quaest.  X.  art.  8. 

Dices.  Etiam  de  haereticis  hoc  valet:  nullus  credit  nisi 
volens.  Ergo  ecclesia  consectando  quondam  poenis  tempora- 
libus  haereticos,  perverse  egit. 

Resp.  Nego  conseq.  Scilicet:  „Ecclesia  non  persequitur 
eos  (haereticos) ,  ut  pcr  violentiam  inducantur  ad  credendum, 
sed  ne  alios  corrumpant,  et  ne  tantum  peccatum  inultum 
remaneat."  In  Sent.  IV.  dist.  XIII.  art.  3.  Quod  quidem  ex 
lege  fit,  cum  baptizati  ecclesiae  subjiciantur. 

Obj.  II,  Potestas,  quae  saevam  inhumanitatem  progignit, 
per  se  mala  est.  Atqui  potestas,  qua  possit  ecclesia  vim 
inferre,  per  se  inhumanitatem  progignit.  Ergo.  Minor  patet  ex 
inquisitionis  nefariis  sceleribus. 

Resp.   Dist.  maj.:    quae  saevam  inhumanitatem  progignit 

ipso  usu  et  per  se,  conc;  quodam  abusu  et  per  accidens, 
nego.  Et  negata  minori  ad  probationem  dist.:  patet  ex 
sceleribus  fictis ,  conc;  veris ,  nego.  Abusus  non  tollit  usnm. 
Praeterea  adversarii  nihil  antiquius  ducunt,  quam  ut  inquisitionis 
tribunal  in  invidiam  adducatur:  1°  ipsi  tribuendo,  quae  non 
sunt  inquisitionis  sed  potius  antiqui  juris  civilis,  v.  g.  tortura, 
ignis  poena,  etc;  2°  detorquendo  modum,  quo  inquisitio  in 
suis  judiciis  procedebat,  licet  in  hujusmodi  tribunali  vere, 
religiose  et  humane  judicatum  esse  novimus;1)  3°  ignorando, 
poenas  inquisitoriales  de  principatu  civili  non  parum  pependisse, 
ipsamque  inquisitionem  et  civilis  principatus  et  ecclesiastici 
spontaneo  consensu  boni  cornmunis  causa  viguisse;2)  4°  veri- 
tatem  prorsus  egrediendo,  quantum  ad  morte  multatorum 
numerum.  Quin  imo  in  jure  receptum  est  adagium:  Eccle- 
sia  abhorret  a  sanguine.3) 


!)  Ct.  Bern.  Guidonis,  Practica  inquisit.  heret.  pravitatis,  Paris, 
A.  Picard;  Martene,  Thesaurus  anecdoctorum ,  t.  V.  p.  1795  etc.  De 
modo  procedendi;  Hefele,  Card.  Ximenes;  Balmes,  Le  protestantisme 
compare  au  catholicisme,  t.  II.;  Claessens,  Uinquisition  et  le  regime 
penal  pour  la  repression  de  Vheresie  dans  les  Pays-Bas  du  passe*; 
Hergenrother ,  Kath.  Kirche  und  christlicher  Staat,  XVI.  et  pro  lit- 
teratura  ibid.  Beitrage,  p.  48—57. 

Q)  Cf.  Danzas,  Etudes  sur  les  temps  primitifs  de  Vordre  de  S.  Do- 
minique,  t.  I.  ch.  X.:  L'heresie  et  la  repression.  —  Ad  rem  Sylvius 
in  II.  II.  quaest.  XI.:  „Haeretici  non  volunt  audire  ecclesiam:  ergo 
merito  relinquuntur  potestati  saeculari,  tanquam  non  amplius  filii 
ecclesiae,  ac  materna  ejus  benignitate  indigni:  potestas  autem  saecu- 
laris  potest  punire  malefactores  rempublicam  perturbantes  .  .  .  Cum 
ergo  haeretici  rempublicam  perturbant ,  ut  tum  experientia  docet, 
tum",  etc.  —  Cf.  Balmes,  Leprot.  compare"  au  cathol.  t.  II.  ch.  XXXVII. 

3)  De  tolerantia,  non  errorum,  sed  personarum  rectissime  Balmes: 
„En  matiere  de  religion,  la  tolerance  ainsi  que  1'intolerance  peuvent  se 
trouver  chez  1'homme  qui  a  de  la  religion,  aussi  bien  que  chez  celui 
qui  n'en  a  pas;  ni  l'une  ni  1'autre  de  ces  deux  situations  vis-a-vis  de 
la  religion  nMmplique  necessairement  la  tolerance  ou  1'intolerance. 
Quelques  personnes  sMmagineut  que  la  tol6rance  est  le  propre  des  in- 
credules,  et  1'intolerance  le  propre  des  hommes  religieux;  ellos  se 
trompent.  Qui  fut  plus  tolerant  que  saint  Francois  de  Sales?  Qui  est 
plus  intolerant  que  Yoltaire?"    0.  c.  t.  II.  ch.  XXXIV. 

Instabis.  Coercitio  ecclesiae,  si  praevaleret,  haereticorum 
maximum  numerum  in  periculum  capitis  adduceret.     Ergo. 

Resp.  Nego.  antec.  Hoc  enim  quod  objicitur  prorsns  a  re 
alienum  est.  Haeresis  scilicet,  tametsi  in  se  mala,  jam  non 
invadit  populos ,  sed  potius  inter  nos  constituta  est  atque  ob 
lugendam  errorum  haereditatem  non  pauci  bona  fide  errare 
creduntur.  „Revera  —  ait  Leo  XIII.  —  si  divini  cultus  varia 
genera  eodem  jure  esse,  quo  veram  religionem,  ecclesia  judicat 
non  licere,  non  ideo  tamen  eos  damnat  rerum  publicarum 
moderatores,  qui,  magni  alicujus  aut  adipiscendi  boni ,  aut 
prohibendi  caussa  mali,  moribus  atque  usu  patienter  ferunt, 
ut  ea  habeant  singula  in  civitate  locum."     Encycl.  Imm.  Dei. 

Obj.  III.  Si  jus  coercendi  per  poenas  temporales  in  eccle- 
sia  esset,  Christus  ecclesiae  vim  materialem  ad  jus  illud  exer- 
cendum  tribuisset.     At  ecclesia  vi  materiali  caret.     Ergo. 

Resp.  Dist.  maj.:  Christus  ecclesiae  tribuisset  vim  mate- 
rialem  aut  per  ecclesiam  aut  per  alios  pro  ecclesia  exercendam, 
conc;  tantum  per  ecclesiam  ipsam  exercendam ,  nego.  Et 
dist.  minorem:  ecclesia  non  habet  vim  materialem,  formaliter, 
transeat;  virtualiter,  nego.  Hoc  missum  facio,  quousque  eccle- 
sia  vim  materialem  formaliter,  seu  immediate  sibi  conjunctam, 
habere  dicenda  sit.  At  certe  virtualiter  vim  materialem  habet, 
id  est,  jus  habet  adsciscendi  sibi  eos,  per  quos  illam  vim 
exerceat.  Ad  rem  patres  concilii  Lateranensis  III.  c.  XXVII.: 
„licet  ecclesiastica  disciplina  sacerdotali  contenta  judicio, 
cruentas  non  efficiat  ultiones,  catbolicorum  tamen  Principum 
constitutionibus  adjuvatur,  ut  saepe  quaerant  homines  salutare 
remedium ,  dum  corporale  super  se  metuunt  evenire  sup- 
plicium." 

Quaestio  XI.  1 


De  relationibus  inter  ecclesiam  et  statnm. 


Habita  disquisitione  de  ecclesiae  juribus  ac  potestate  in 
se,  consideretur  societas  ecclesiastica  comparate  ad  civilem 
statum.  Neque  haec  quaestio  superflua  videtur.  Nimirum 
disputationes  nostras  de  ecclesia  valde  complet,  eamque  solam 
in  terris  rectricem  esse  ad  finem  supernaturalem ,  ex  dicendis 
fiet  manifestius.     Porro  quaeritur, 

Primo.  Quaenam  sint  de  relationibus  inter  ecclesiam  et 
statum  systemata, 

Secundo.     Quibus  principiis  haec  quaestio  solvenda  sit. 

Tertio.      Utrum  ecclesia  subordinetur  statui. 

Quarto.  Utrum  ecclesia  a  statu  statusque  ab  ecclesia 
sejungendus  sit. 

Quinto.  Utrum  ecclesia  habeat  potestatem  indirectam  in 
temporalia. 

ARTICULUS  I. 

Quaenam  sint  de  relationibus  inter  ecciesiam  et  statum 

systemata. 

De  relationibus  inter  ecclesiam  et  statum  systemata  tria; 
primum  ecclesiam  statui  vult  esse  subjectam;  secundum  eccle- 
siam  a  statu  sejungit;  tertium  aliquam  ecclesiae  potestatem  in 
statum  esse,  docet. 

I.  Systema  subordinantium  ecclesiam  statui.  a)  Im- 
perii  Romani  theoria  de  Christiana  religione  haec  erat:  non 
licet  esse  vos;  praxis:  sacrifica  aut  morere.  Reddita  per  edi- 
ctum  Mediolanense  (313)  ab  imperatore  Constantino  M.  pace 
ecclesiae,  Christiani  populi  mille  annis  professi  sunt,  oportere 
terrestre  regnum  caelesti  famulari,    deficiente  tamen,  ut  etiam 

id  dicam,  principum  nonDullorum  praxi.  Saeculo  XIV.  Wil- 
helmus  Occam,  Joannes  Giandone  et  Marsilius  Patavinus  hege- 
moniam  principatus  civilis  in  ecclesiam,  tanquam  jus  verumque 
rerum  ordinem,  propugnare  ordiuntur.  Ita  Marsilius  Patavinus 
in  opere:  Defensor  pacis. 

b)  Protestantismi  haec  regula:  cujus  regio  illius  et  religio; 
ita  Palatinatus  in  Germania  incolas  comes  Fredericus  III.  ex 
Lutheranis  Calvinistas  fecit;  Ludovicus  eosdera  Lutheranos; 
Fredericus  IV.  iterum  Calvinistas.  In  Anglia,  regnante  Hen- 
rico  VIII.  et  Elisabeth,  necnon  in  parliamento  anno  1546  nulla 
jurisdictio  ecclesiastica  nisi  per  regem,  sub  rege,  a  rege. !) 
Imperium  autem  status  in  religionem  jus  reformandi  exercitium 
religionis  atque  jus  majestaticum  circa  sacra  nominatum  est. 
Cui  juri  fictitio  multis  post  annis  titulus  quaesitus  a  theologis; 
idque  tripliciter:  1°  per  systema  episcopale,  2°  territoriale, 
3°  collegiale. 

1°  Juxta  systema  episcopale  jurisdictio  prius  episcoporum 
fuit;  suspensum  tamen  eorum  jus  per  pacem  Augustanam  (1555), 
et  collatum  civili  principi  quantum  ad  exercitium.  At  status 
ille  suspensionis  dejinitivus  factus  est.  Hinc  jus  penes  prin- 
cipem  ut  potestas  devoluta.  Systematis  hujus  auctor  Matth. 
Stephani  (f  1646),  Tractatus  de  jurisdictione,  etc.  1611. 

2°  In  systemate  territoriali  principi  jus  circa  sacra  tribui- 
tur,  non  per  devolutionem  ab  episcopis,  sed  quod  ecclesia  ver- 
setur  in  territorio  status,  qui  gubernatur  a  principe.  Ita  Tho- 
masius,  Vom  Rechte  eines  Fiirsten  in  Mitteldingen ,  1695; 
Vindiciae  juris  majest.  circa  sacra,  1699,  et  J.  H.  Bohmer, 
Diss.  de  jure  episc.  principum  evangelicorum,  1712.  Neque  ab 
hoc  errore  multum  distat  B.  Carpzov,  Jurisprudentia  ecclesia- 
stica  seu  consistorialis ,  1645,  qui  jurisdictionem  initio  prin- 
cipum  fuisse  autumat,  deinceps  ab  episcopis  attentatam. 

3°  Systema  collegiale  in  eo  consistit,  quod  principi  jus  in 
sacra   competere  ducitur  ut  jus  delegatum.    Nimirum  iis  dele- 


')  Doctrinam  subordinationis  ecclesiae  in  cultu  et  disciplina  multi, 
praesertim  in  Anglia ,  Erastianismum  appellarunt ,  a  Thoma  Erasto, 
Calvinista,  doctrinae  istius  propugnatore  (f  1587). 

gatum  est  a  communitatibus  (Gemeinde)  seu  ab  ecclesia,  quae 
non  est  nisi  collegium,  cujus  membra  aequalia  sunt.  Hoc  enim 
collegium  hominum,  nullo  bierarchico  gradu  distinctorum,  cum 
primigenium  jurisdictionis  ecclesiasticae  subjectum  fuerit,  jus 
in  sacra  transfert  in  principem.  Ab  eo  igitur  fonte  principatus 
civilis  habet  jura  collegiata  in  sacra.  Insuper  principi  vi  prin- 
cipatus  jus  circa  sacra  tribuitur.  Systema  collegiale,  cujus 
Pufendorf  fundamenta  jecit,  exstructum  est  a  Chr.  M.  Pfaff 
(t  1760),  Origines  juris  ecclesiastici,  1719. 

c)  Gallicanismus,  Jansenismus,  Febronianismus  et  Josephi- 
nismus,  eo  spectant,  ut  etiam  in  regnis  catholicis  politicae 
potestati  pars  haud  exigua  regiminis  ecclesiastici  concedatur. 
Unde  systema  potestatis  indirectae  negativae  in  sacra;  quae 
quidem  potestas  nuncupari  solet  jus  majestaticum  circa  sacra. 
Hoc  jus  ab  aliquibus  dicitur  una  cum  regno  ipso  natum  et 
potestati  regiae  tam  inconvulse  connexum,  ut  eodem  se 
princeps  nequeat  abdicare,  nisi  una  seipsum  principatu  exuat. 
Ad  idem  jus  refertur  1°  jus  advocatiae  et  protectionis,  quo 
status  in  ministris  religionis  instituendis,  in  educandis  sacrorum 
alumnis  et  in  promovendis  ordinibus  religiosis  jure  proprio 
disponit;  2°  jus  supremi  dominii  in  bona  ecclesiastica,  quod 
fuit  titulus  eripiendi  possessiones  ab  ecclesia;  3°  jus  reformandi, 
quod  est  potestas  principum  exstirpandi  abusus,  in  ecclesiam 
illapsos,  urgendique  canones;  4°  jus  supremae  inspectionis,  quod 
disciplinam  ecclcsiasticam  ac  totam  vitam  ecclesiae  exteriorem 
et  activitatem  administranti  statui  subdit;  5°  jus  cavendi,  quod 
legibus  praeventivis  operationem  ecclesiae  obstruit,  ne  ecclesia 
statui  noceat;  6°  jus  placeti  et  exsequatur,  quod  est  majestati 
civili  tributa  potestas  prohibendi  bullarum,  encyclicarum  et 
ceterorum  actorum  ecclesiasticorum  publicationem  eaque  exami- 
nandi  in  tribunali  civili,  priusquam  exsecutioni  mandentur; 
7°  appellatio  tanquam  ab  abusu,  (appel  commc  d'abus)  seu  jus, 
quo  status,  plane  ut  judex  superior,  in  rebus  ecclesiasticis 
appellationes  a  sententia  ecclesiastici  judicis  et  recursum  ad 
principem  admittit.  Hujusmodi  opiniones  falsae,  saeculo  XIV. 
aetate  Philippi  Pulchri  sparsae,  sanctione  pragmatica  Bituri- 
censi  (1438)  animis  infixae,  fautores  non  paucos  habuere,  inter 

qnos  Pithou,  Les  Ubertez  de  VEglise  Gallicane,  1594;  Dupuy 
(Puteanus),  Preuves  des  libertez  de  VEglise  Gallicane,  1639; 
Justinus  Febronius,  De  siatu  ecclesiae  et  legitima  potestate 
Romani  Pontijicis  liber  singularis  ad  reuniendos  dissidentes 
in  religione  christianos  compositus,  1763;  Eybel  (f  1805), 
Pehem  (f  1799),  congressus  Emsensis  (1786),  synodus  Pisto- 
riensis  (1786),  Nuytz,  Dove,  Bluntschli,  Hinschius,  Friedberg. 

d)  Hegelianismus.  Hegel  (f  1831),  pantheismi  pravitate 
infectus,  asserit,  statum  esse  divinam  voluntatem  (gottlicher 
Wille),  quae,  ut  spiritus  praesens,  ad  realem  formam  et 
organisationem  mundi  (einer  Welt)  se  explicat.  Status  est 
absolutus  sibique  finis  (Selbstzweck)  et  uniuscujusque  finis 
ultimus  (Endzweck).  Status  est  fons  omnium  jurium;  religio 
tota  subjectiva  est;  status  est  objectivus,  scit,  vult,  regit.  Hinc 
status  omnia  ipsamque  religionem  absorbet.  Cf.  Grundlinien 
der  Philosophie  des  Rechts.  Istud  igitur  systema  constat  ex 
negandis  juribus  Dei  et  quovis  bonorum  futurorum  ordine. 
Cujus  quidem  statolatriae  et  Caesaropapismi  praecursores  fuerunt 
Thomas  Hobbes  (f  1679)  in  libro  De  cive  ac  in  Leviathan, 
et  Spinoza  (f  1677)  in  opere,  quod  inscriptum  est  Tractatus 
theologico -politicus.  Cf.  Meyer,  Instit.  juris  naturalis,  et  de 
abusu  juris  Romani  pro  Caesare  contra  ecclesiam,  Danzas, 
S.  Raymond  de  Pennafort,  t.  I. 

n.  Systema  statum  ab  ecclesia  et  ecclesiam  a 
statu  sejungentium.  In  eo  systemate  spiritualis  ordo  et 
temporalis  dissociantur,  et  separatio  perhibetur  esse  debitus 
rerum  status,  qui  in  se  recto  utriusque  potestatis  ordini  respon- 
det.  Qui  huic  errori  adhaerent,  ita  se  sentire  affirmant,  quod 
status  et  ecclesia  sibi  invicem  sint  potestates  alienae;  alii, 
quod  inimicae.  Et  ejus  quidem  sententiae  naturam  Leo  XIII. 
descripsit  his  verbis:  „Plures  enim  rempublicam  volunt  ab 
ecclesia  sejunctam  et  penitus  et  totam,  ita  ut  in  omni  jure 
societatis  humanae,  in  institutis,  moribus,  legibus,  reipublicae 
muneribus,  institutione  juventutis,  non  magis  ad  ecclesiam 
respiciendum  censeant,  quam  si  esset  omnino  nulla;  permissa 
ad  summum  singulis  civibus  facultate,  ut  privatiro,  si  libeat, 
dent  religioni  operam."   Encycl.  Libertas.   Systema  sejunctionis 

agnoscitur  in  Machiavelli,  11  principe,  qui  moralem  tam  imo 
loco  collocavit,  ut  civili  potestati  permitteret,  nihil  legem  mo- 
ralem  curare,  sed  solam  utilitatem  suam.  Cf.  Suarez,  De  leg. 
lib.  III.  cap.  XII.  Immanuel  Kant,  cum  in  Critica  rationis 
purae  principia  posuisset,  ex  quibus  sequeretur,  de  exsistentia 
Dei  non  haberi  scientiam,  in  aliis  operibus  moralem  a  religione, 
juridicum  ordinem  a  morali  separavit.  Sic  vel  fundamenta 
ordinatae  colligationis  ambarum  potestatum  subruit.  Nostra 
aetate  Cavour  novam  antiquo  errori  formulam  aptavit:  libera 
ecclesia  in  statu  libero.  Universim  naturalistae  et  rationalistae, 
si  qui  doctrinam  de  subjuganda  ecclesia  vitaverint,  in  hoc 
systema  dissociandae  utriusque  potestatis  inciderunt. 

III.  Systema  eorum,  qui  potestatem  aliquam  eccle- 
siae  in  statum  docent.  Catholici  statum  aliquo  modo  eccle- 
siae  subordinari  profitentur,  sed  alii  aliter.  Tres  sunt  sententiae; 
prima  tuetur  potestatem  ecclesiae  in  statum  directam,  secunda 
directivam,  tertia  indirectam. 

1°  Potestas  directa  ea  dicitur,  qua  status  non  tantum  in 
rebus  spiritualibus,  verum  etiam  res  temporales  statuum,  ratione 
sui,  ecclesiasticae  auctoritati  sunt  subjectae;  idque  ex  institutione 
Christi.  Ex  quo  concludunt  potestatem  civilem  non  derivari 
in  principem  saecnlarem  nisi  per  debitam  et  subalternatam 
emanationem  a  Pontifice  Maximo.  Pro  hac  sententia  stetisse 
videntur  Joannes  Sarisberiensis,  Polycraticus ;  Augustinus  Trium- 
phus  seu  de  Ancona,  De  potest.  ecclesiastica;  Panormitanus 
seu  Nicolaus  de  Tudeschis,  Comm.  in  Decr.  lib.  II. x)  Doctores 
autem  illi  pauci,  qui  medio  aevo  potestatem  directam  propugna- 
runt,  suum  systema  generatim  sic  intellexisse  censentur,  ut 
potestatis  civilis  exercitium  ordinatione  divina  pertineret  ad 
principes. 

2°  Potestas  directiva.  Hujus  systematis  assertores  nullam 
veri  nominis  jurisdictionem  et  potestatem  coactivam  in  tempo- 


l)  Molitor,  Die  Decret.  „Per  Venerabilem",  recte  subscribit  Bellar- 
mino  dicenti:  „Neque  difficile  esset,  alios  Theologos,  qui  contrariam 
sententiam  (potestatem  directam)  tueri  videntur,  ad  concordiam  cum 
caeteris  revocare." 

ralia  divinitus  ecclesiae  datara  esse  existimant,  sed  eam  tan- 
tum,  quae  docendo  et  adhortando  exerceatur.  Pontifices  autem 
Romanos,  directioms  illius  limites  egressos,  docent  ex  speciali 
titulo,  aut  possessione  quadam  peculiari,  denique  jure  positivo 
humano,  non  divino  jure,  potestatem  haec  ita  patrandi  obtinuisse. 
Hanc  sententiam  sequi  videtur  F^nelon,  Dissert.  de  aactor. 
Summi  Pontificis,  eamque  maxime  tuetur  Gosselin,  Pouvoir  du 
Pape  au  moyen  dge.  Hic  in  explicandis  iis,  quae  mediae 
aetatis  Pontifices  Summi  in  temporalibus  gesserunt,  unice  syste- 
mate  historico,  ut  ait,  utitur,  id  est  temporis  illius  publico  jure, 
relicto  prorsus  systemate  theologico,  quod  in  multis  Pontificum 
gestis  etiam  jus  divinum  agnoscit. 

3°  Potestas  indirecta  dicilur,  quae  non  est  primario  et 
intra  terminos  ejusdem  potestatis,  sed  propter  aliud  et  in  potes- 
tatem  distinctam.  Haec  porro  potestas  indirecta  ecclesiae  in 
temporalia  est  illa,  qua  temporalia  subjecta  sunt  ecclesiae  non 
ratione  sui,  sed  in  quantum  reftruntur  ad  jinem  religionis.  In 
hoc  igitur  systemate  ecclesia  habet  potestatem  jurisdictionis 
in  spiritualia  principaliter,  in  temporalia  quasi  ex  consequenti, 
secundario  et  casualiter.  Atque  haec  videtur  esse  sententia 
S.  Augustini,  De  civit.  Dei,  lib.  V.  cap  XXIV.;  S.  Inno- 
centii  III.,  Decret.  Novit;  S.  Thomae  Aquinatis,  II.  H.  quaest. 
LX.  art.  6.  ad  3.  et  alias.  Joannes  Turrecremata  septem  capitibus 
(XC— XCIL,  CXIII — CXVI.)  libri  II.  Summae  de  ecclesia  systema 
potestatis  indirectae  exponit,  probat,  refellit  sententiam  tam  eorum, 
qui  nullam,  quam  aliorum,  qui  directam  ecclesiae  potestatem  in 
temporalia  defendunt.  Ipsa  vox  indirecta  ab  ipso  indicari 
videtur,  ubi  mentem  suam  his  verbis  exprimit:  „Romanus  Pon- 
tifex  licet  non  habeat  potestatem  regulariter  sive  directe  ita 
plenam  in  temporalibus,  sicut  in  spiritualibus:  nihilominus  etiam 
habet  potestatem  in  temporalibus  ex  consequenti,  et  hoc  proprio 
jure,  quantum  scilicet  necessarium  est  ad  conservationem  rerum 
spiritualium",  etc.  0.  c.  lib.  II.  cap.  CXIV.;  cf.  cap.  CXIIl. 
prop.  4.  Egregius  potestatis  ejusdem  iudirectae  defensor  est 
Bellarminus,  Tract.  de  potestate  Summi  Pontificis  in  rebus  tem- 
poralibus  adv.  Barclaium.  —  De  parte  etiam  historica  hujus 
quaestionis  cf.  Suarez,  Defensio  fidei  cath.  lib.  III.;  Mamachi, 

Origines  et  antiquitates  Christ.,  t.  IV.;  Phillips,  Kirchenrecht, 
t.  III.;  Hergenrother,  Kathol.  Kirche  und  christlicher  Staat; 
Bianchi,  Della  potesta  e  della  politia  della  Chiesa;  Molitor, 
Die  Decretale  „Per  venerabilem";  De  Hammerstein,  De  Eccle- 
sia  et  Statu;  Lombardo,  La  separazione  dello  Stato  dalla 
Chiesa;  Manning,  The  Vatican  Decrees  in  their  bearing  on 
civil  allegiance;  Allies,  Church  and  State  as  seen  in  ihe  for- 
mation  of  Ckristendom. 


ARTICULUS  H. 

De  principiis,  quibus  quaestio  de  relationibus   inter  ecclesiam 

et  statum  solvenda  est. 

I.  Status  quaestionis.  Quaeritur,  quid  de  relationibus 
inter  ecclesiam  et  statum  constitutum  sit  divinitus.  Quod  non 
idem  est  atque  disserere  de  potestate  in  temporalia,  ecclesiae 
quondam  concessa  aut  concedenda  posthac,  1°  jure  duntaxat 
historico ,  2°  jure  positivo  humano  et  jure  publico  cujusdam 
temporis,  3°  jure  aliquo,  ut  ajunt  provisorio,  necessario  prae- 
teritis  temporibus,  4°  dictatura  quadam ,  restaurandae  socie- 
tatis  causa  oblata  Pontifici  Maximo.  —  Nec  tamen  negatur, 
ecclesiam,  rmajus  aliquod  vel  vitandi  caussa  malum,  vel  adi- 
piscendi  aut  conservandi  bonum"  (encl.  Libertas),  aliquando 
nonnulla  in  praxi  concedere  aliaque  tolerare,  verum  salvo  jure. 

Nobis  autem  de  jure  quaerendum  est,  necnon  indicandum, 
ex  quibus  principiis  refellatur  doctrina  de  ecclesiae  jurisdictione 
in  statum  erronea,  stabiliatur  vera.  Porro  hujusmodi  principia 
spectant  1°  utriusque  potestatis  originem;  2°  earum  distinc- 
tionem  et  perfectionem  socialem;  3°  status  finem  proximum; 
4°  ecclesiae  finem  proximum;  5°  utriusque  potestatis  finem 
ultimum:  6°  ordinem  potestatum,  manifestum  ex  fine. 

II.  Principium  primum:  Fons  juris  et  origo  auctori- 
tatis  tam  civilis  quam  ecclesiastici  est  solus  Deus. 
Scriptum  est:  Non  est  enim  potestas  nisi  a  Deo.  Rom.  XIII.  1. 
Ergo  quaestio,  de  qua  agitur,  solvenda  est  non  ex  jure  novo, 
sed  ex  lege  divina,   in  lege  naturali  evangelicisque  praeceptis 

manifestata.  Quare  in  Syllabo  notatur  prop.  39.:  „Reipublicae 
status,  utpote  omnium  jurium  origo  et  fons,  jure  quodam  pollet 
nullis  circumscripto  limitibus."  Est  autem  verissima  S.  Thomae 
sententia:  „potestas  spiritualis  et  saecularis  utraque  deducitur 
a  potestate  divina ,  et  ideo  in  tantum  saecularis  potestas  est 
sub  spirituali,  in  quantum  est  ei  a  Deo  supposita."  Sent.  IV. 
dist.  XLIV.  in  fine. 

III.  Principium  secundum:  Status  et  ecclesia  sunt 
societates  distinctae,  utraque  in  ordine  suo  perfecta. 
De  qua  re  Leo  XIII.  illud  in  encyclica  Immort.  Dei:  „Deus 
humani  generis  procurationem  inter  duas  potestates  partitus 
est,  scilicet  ecclesiasticam  et  civilem,  alteram  qnidem  divinis, 
alteram  humanis  rebus  praepositam.  Utraque  est  in  suo  genere 
maxima:  habet  utraque  ccrtos ,  quibus  contineatur,  terminos, 
eosque  sua  cujusque  natura  causaque  proxima  definitos;  unde 
aliquis  velut  orbis  circumscribitur ,  in  quo  sua  cujusque  actio 
jure  proprio  versetur."  Ecclesia  igitur  et  status  sunt  regna 
distincta ,  sic  ordinante  Deo.  Quod  idem  ab  Angelico  expli- 
catur  his  verbis:  „Hujus  ergo  regni  (spiritualis)  ministerium, 
ut  a  terrenis  essent  sjpiritualia  distincta,  non  terrenis  regibus 
sed  sacerdotibus  est  commissum,  et  praecipue  summo  sacerdoti 
successori  Petri  Vicario  Romano  Pontifici."  De  regim.  princ. 
lib.  I.  cap.  XIV.  Et  amplius:  „in  tantum  saecularis  potestas 
est  sub  spirituali,  in  quantum  est  ei  a  Deo  supposita  scilicet 
in  his,  quae  ad  salutem  animae  pertinent:  et  ideo  in  his  magis 
est  obediendum  potestati  spirituali,  quam  saeculari.  In  his 
autem,  quae  ad  bonum  civile  pertinent,  est  magis  obediendum  po- 
testati  saeculari,  quam  spirituali,  secundum  illud  Matth.  XXII.  21.: 
Reddite  ergo  quae  sunt  Caesaris,  Caesari.u  Nulla  igitur  in 
catholica  doctrina  de  utraque  potestate  confusio,  sed  diligens 
earum  distinctio.  Hoc  tamen  loco  animadvertendum  est,  ab 
acatholicis  passim  negari,  ecclesiam  esse  societatem  perfectam; 
proptereaque  lectorem  remittimus  ad  quaest.  IV.  art.  1.,  ubi 
hoc  principium  secundum ,  in  quantum  ecclesiam  attingit,  de- 
monstratur. 

IV.  Principium  tertium:  Finis  societatis  civilis 
proximus  est,    humano   generi  bonum  comparare  tem- 

porale  et  mundanum,  habita  tamen  ratione  finis  ultimi 
hominum,  qui  est  Deus.  Hujus  principii  prima  pars,  facile 
cum  ab  acatholicis  concedatur,  explanatione  nulla  indiget.  Ad 
secundam  partem  et  de  fine  ultimo  haec  S.S.  Leo  XIII.:  „Nati 
enim  susceptique  omnes  homines  sumus  ad  summum  quoddam 
et  ultimum  bonorum,  quo  sunt  omnia  consilia  refeienda,  extra 
hanc  fragilitatem  brevitatemque  vitae  in  coelis  collocatum. 
Quoniam  autem  hinc  pendet  hominum  undique  expleta  et  per- 
fecta  fclicitas ,  idcirco  assequi  eum ,  qui  commemoratus  est, 
finem  tanti  interest  singulorum,  ut  pluris  interesse  non  possit. 
Civilem  igitur  societatem  communi  utilitati  notam  in  tuenda 
prosperitate  reipublicae  necesse  est  sic  consulere  civibus ,  ut 
obtinendo  adipiscendoque  summo  illi  atque  incommutabili  bono 
quod  sponte  appetunt,  non  modo  nihil  importat  unquam  in- 
commodi,  sed  omnes  quascunque  possit,  opportunitates  afferat. 
Quarum  praecipua  est,  ut  detur  opera  religioni  sancte  invio- 
lateque  servandae,  cujus  officia  hominem  Deo  conjungunt." 
Encycl.  Imm.  Dei.  Excluditur  ergo  sententia  dicentium,  statum 
sibi  esse  unicum  et  ultimum  finem.  Quem  errorem  S.  Thomas 
olim  repulit  hoc  ratiocinio: 

„Idem  oportet  esse  judicium  de  fine  totius  multitudinis, 
et  unius.  Si  igitur  finis  hominis  esset  bonum  quodcumque  in 
ipso  existens;  et  regendae  multitudinis  finis  ultimus  esset 
similiter  ut  tale  bonum  multitudo  acquireret,  et  in  eo  per~ 
maneret  .  .  .  Sed  quia  homo  vivendo  secundum  virtutem  ad 
ulteriorem  finem  ordinatur,  qui  consistit  in  fruitione  divina, 
oportet  eumdem  finem  esse  multitudinis  humanae  qui  est 
hominis  unius.  Non  est  ergo  ultimus  finis  multitudinis  con- 
gregatae  vivere  secundum  virtutem ,  sed  per  virtuosam  vitam 
pervenire  ad  fruitionem  divinam."     De  regim.  princ.  XiV. 

V.  Principium  quartum:  Finis  ecclesiae  proximus 
perducere  homines  ad  felicitatem  sempiternam.  Hoc 
probatum  est  q.  II.  art.  3.  Cardo  autern  hujus  quaestionis 
est  excellentia  finis  illius  supernaturalis. 

VI.  Principium  quintum:  Ordo  potestatum  est 
sicut  ordo  finium.  Haec  regula  in  encycl.  lmmort.  Dei  de 
ordinata  inter  utramque  potestatem  colligatione:  „Qualis  autem 

ct  quanta  ea  sit . ,  aliter  judicari  non  potest,  nisi  respiciendo, 
uti  diximus ,  ad  utriusque  naturam ,  habendaque  ratione  ex- 
cellentiae  et  nobilitatis  caussarum;  cum  alteri  proxime  maxime- 
que  propositum  sit  rerum  mortalium  commoda,  alteri  coelestia 
ac  sempiterna  bona  comparare."  Finis  enim  est  potissiina 
causarum ,  et  causa  finalis  aliarum  causarum  causa;  quare 
„uniuscujusque  rei  quae  est  propter  finem ,  necesse  est  quod 
forma  determinetur  secundum  proportionem  ad  finem".  I.  II. 
q.  XCV.  a.  3.  Ex  quo  fit,  ut  finis  potestatis  sit  mensura 
potestatis;  quam  mensuram  qui  excedit,  haud  dubie  subvertit 
ordinem,  ab  ipso  Deo  rebus  constitutum. 

VII.  Principium  sextum:  Finis  utriusque  potestatis 
ultimus  Deus.  Deus  enim  ut  summum  bonum  summus  finis 
est.  Jam  vero  „in  omnibus  agentibus  et  moventibus  ordinatis, 
oportet  quod  finis  primi  agentis  et  motoris  sit  ultimus  finis 
omnium ,  sicut  finis  ducis  exercitus  est  finis  omnium  sub  eo 
uiilitantium".    S.  Thom.    C.  Gent.  lib.  III.  cap.  XXV. 

Hactenus  de  principiis. 


ARTICULUS  III. 

Utrum  ecclesia  subordinetur  statui. 

I.  Status  quaestionis,  considerata  adversariorum  sen- 
tentia,  fiet  manifestus.  Hegelianismus  nulla  ecclesiae  jura,  nec 
juris  exercitium  novit,  nisi  a  civili  potestate  definita;  prote- 
stantismus,  infitiatus  visibilitatem  pertinere  ad  essentialia  verae 
Christi  ecclesiae,  gubernationem  ecclesiae  principatui  temporali 
tradidit;  regalismus,  tributo  civili  potestati  jure,  quod  vocant 
exsequatur,  aliaque  id  genus,  ecclesiam  ad  suas  res  agendas 
plane  liberam  esse  non  sinit.  Omnes  societatis  ecclesiasticae 
auctoritatem  extenuant,  „vim  simul  potestatemque  civilis  prin- 
cipatus  usque  eo  exaggerantes,  ut  sicut  unara  quamvis  e  con- 
sociationibus  civium  voluntariis,  ita  ecclesiam  Dei  snb  imperium 
ditionemque  reipublicae  subjungant."  Encycl.  Libertas.  Igitur 
ostendemus,  civilis  potestatis  non  esse  definire,  quae  sint 
ecclesiae  jura  ac  limites,  intra  quos  eadem  jura  exercere  queat, 

De  Groot,  Suuiiua  apol^g<  t.     I.  24 

atque    ecclesiasticam   potestatem    suam    auctoritatem  exercere 

debere  absque  civilis  gubernii  venia  et  assensu,  seu,  ecclesiae 

potestatem  imperio  civili  nullo  modo  esse  obnoxiam.  Cf.  Syll.; 
encycl.  lmm.  Dei,  et  encycl.  Sapientiae  christianae. 

Thesis:  Ecclesia  statui  non  subordinatur. 


Argumenta. 

Arg.  I.  Ex  S.  Scriptura.  Omnis  principatus,  etiam  civilis, 
obedire  debet  Christo  Domino.  Atqui  omnia,  quae  religionem 
attingunt,  in  Evangeliis  ac  apostolorum  epistolis  potestati  eccle- 
siasticae  deiriandantur  absque  ulla  subordinatione  principatui 
civili,  sive  explicita  sive  implicita.  Ergo  ecclesia  nullo  pacto 
subordinata  est  statui.  Prob.  min.  Cbristus  apostolis  suis  dixit: 
ego  mitto  vos,  Joan.  XX.  21.;  Data  est  mihi  omnis  potestas 
in  caelo  et  in  terra:  euntes  ergo  docete  omnes  gentes,  Matth. 
XXVIII.  18,  19.  Nihil  vi  concessionis  principum,  verum  etiam 
his  renitentibus;  hinc:  in  synagogis  suis  jlagellabunt  vos;  et  ad 
praesides  et  ad  reges  ducemini  propter  me.  Matth.  X.  17,  18.; 
et  illud  apostolorum,  cum  a  principibus  synagogae  praedicare 
prohiberentur:  obedire  oportet  Deo  magis ,  quam  hominibus. 
Act.  V.  29.  Cf.  pluiimos  textus,  quibus  alias  hierarchia  et 
primatus  probantur. 

Arg.  II.  Ex  fine  ecclesiae.  Societatum  sicut  finis  ita 
potestas.  Porro  finis  ecclesiae  non  est  inferior  fini  status. 
Ergo  nec  potestas  ecclesiae  est  inferior  potestati  civili.  Prob. 
min.  Finis  supernaturalis  et  spiritualis  non  est  inferior  fini 
naturali  et  temporali.  Atqui  probavimus  ecclesiae  finem  proxi- 
mum  esse  felicitatem  hominum  supernaturaleni  et  spiritualeni ; 
fiuis  autem  proximus  societatis  civilis  est  felicitas  temporalis. 
Ita  fit,  ut  ecclesia  imperio  civili  nullo  modo  sit  obnoxia. 
Neque  aliud  principibus  baptizatis  tanquam  de  jure  con- 
cessum  est;  non  enim  ecclesiae  rectores  baptismate  facti  sunt, 
sed  jilii. 

Arg.  III.  Ex  traditione.  a)  Tribus  prioribus  saeculis  ingens 
martyrum  numerus  pro  libertate  et  independentia  religionis 
dimicavit;    item  illius  aevi  doctores  ecclesiae  pastoribus  potes- 

tatem  in  spiritualia  tribuunt,  principi  nullam;  de  matrimoniorum 
etiam  validitate  ecclesiam  contra  ac  potestatem  civilcm  prae- . 
dicasse,  scriptum  est  apud  Ignat.  Antioch.  Ad  Polyc.  V.,  Justin. 
Apol.  I.  15.,  Athenag.,  Legatio  pro  Christianis,  XXXII.  XXXIII. 
Exinde  Pontifices  Romani,  episcopi  et  alii  viri  praestantes  pro 
ecclesiae  libertate  multa  saepissime  passi  sunt,  S.  Athanasius, 
S.  Martinus  I.,  S.  Gregorius  VII ,  Thomas  Morus,  etc. 

b)  Aperte  Hosius  Cordub.  ad  Constantium  imp. :  „Ne  te 
rebus  inisceas  ecclesiasticis  .  .  .  tibi  Deus  imperium  dedit,  nobis 
ecclesiastica  concredidit."  Apud  S.  Athan.  Hist.  Arian.  XLIV. 
Lucifer  Calarit.:  „quotnodo  dicere  poteris ,  judicare  te  posse 
de  Episcopis,  quibus  nisi  obedieris,  jam,  quantum  apud  Deum, 
mortis  poena  fueris  mulctatus?"  Pro  Athan.  ad  Constantium 
irnp.  lib.  I.  S.  Ambrosius:  „Scriptutu  est:  Quae  Dei,  Deo;  quae 
CaesariSj  Caesari.  Ad  imperatorem  palatia  pertinent,  ad  sacer- 
dotem  ecclesiae."  Ep.  20.  Symmachus  Papa,  ep.  apol.  ad 
Anastasium:  „An,  quia  imperator  es,  divinum  putas  contem- 
nendum  esse  judicium?  An,  quia  iroperator  es,  contra  Petri 
niteris  potestatem  ?" 

c)  „Quin  etiam  et  opinione  et  re  eamdem  (auctoritatem 
in  se  ipsa  absolutam  planeque  s?a  juris)  probarunt  ipsi  viri 
principes  rerumque  publicarum  gubernatores ,  ut  qui  paci- 
scendo,  transigendis  negotiis,  mittendis  vicissimque  accipiendis 
legatis,  atque  aliorum  mutatione  officiorum,  agere  cum  Eccle- 
sia  tamquam  cum  supreroa  potestate  legitima  consueverunt." 
Imm.  Dei.  Ita  Constantinus  M.  ad  episcopos:  „Vos  in  iis 
quae  intra  ecclesiam  {rwv  tiow)  sunt ,  episcopi  estis.  Ego 
vero  in  iis  quae  extra  (jwv  ixiog)  geruntur."  Apud  Eus. 
Vita    Const.   M.    lib.   IV.    cap.    XXIV.     Similitor    Theodosius 

junior  coram  patribus  concilii  Ephesini:  „Nefas  est  enim,  qui 
sanctissimorum  Episcoporum  catalogo  adscriptus  non  est,  illum 
ecclesiasticis  negotiis  et  consultationibus  sese  immiscere." 
Labbe,  t.  III.  col.  441,  442. 

Quaeres ,  quousque  memorata  ecclesiae  libertas  exten- 
datur. 

Resp.    Hujus    rei  completa   expositio   cum    ad  canonistas 

24* 

spectet,  capita  quaedam  libertatis  ecclesiasticae,  ex  actis  Pon- 
B  tificiis  excerpta,  proponam. 

a)  „Quidquid  est  in  rebus  humanis  quoquo  modo  sa- 
crum  .  .  .  id  est  omne  in  potestate  arbitrioque  Ecclesiae." 
Imm.  Dei.  Cf.  nonnulla  particularia  in  encycl.  Jampridem 
6.  Jau.  1886. 

b)  Notantur  in  Syllabo  prop.  20.:  „Ecclesiastica  potestas 
suam  auctoritatem  exercere  non  debet  absque  civilis  gubernii 
venia  et  assensu;"  prop.  28.:  „Episcopis,  sine  gubernii  venia, 
fas  non  est  vel  ipsas  Apostolicas  litteras  promulgare;"  prop.  29.: 
„Gratiae  a  Romano  Pontifice  concessae  existimari  debent  tam- 
quam  irritae,  nisi  per  gubernium  fuerint  imploratae";  prop.  33.: 
„Non  pertinet  unice  ad  ecclesiasticam  jurisdictionis  potestatem 
proprio  ac  nativo  jure  dirigere  theologicarum  rerum  doctrinam;" 
prop.  41.;  . . .  „Civili  potestati  vel  ab  infideli  imperante  exercitae 
competit  potestas  indirecta  negativa  in  sacra;  eidem  proinde 
competit  nedum  jus  quod  vocant  exequatur .  sed  etiam  jus 
appellationis ,  quam  nuncupant,  ab  abusw"  prop.  42.:  „In 
conflictu  legum  utriusque  potestatis,  jus  civile  praevalet;u 
prop.  44.:  „Civilis  auctoritas  potest  se  immiscere  rebus,  quae 
ad  religionem,  mores  et  regimen  spirituale  pertinent.  Hinc 
potest  de  instructionibus  judicare,  quas  ecclesiae  pastores  ad 
conscientiarum  normam  pro  suo  munere  edunt,  quin  etiam 
potest  de  divinorum  sacramentorum  administratione  et  dispo- 
sitionibus  ad  ea  suscipienda  necessariis  decernere;"  prop.  49.: 
„Civilis  auctoritas  potest  impedire,  quominus  sacrorum  Anti- 
stites  et  fideles  populi  cum  Romano  Pontifice  libere  ac  mutuo 
commnnicent;"  prop.  50.:  „Laica  auctoritas  habet  per  se  jus 
praesentandi  episcopos,  et  potest  ab  illis  exigere,  ut  ineant 
dioecesium  procurationem,  antequam  ipsi  canonicam  a  S.  Sede 
institutionem  et  apostolicas  litteras  accipiant;"  prop.  54.: 
„Reges  et  Principes  non  solum  ab  Ecclesiae  jurisdictione 
eximuntur,  verum  etiam  in  quaestionibus  jurisdictionis  diri- 
mendis  superiores  sunt  Ecclesia."  Cf.  prop.  30,  31,  32,  43; 
45,  46,  47,  48,  51,  52,  53,  68—74. 

Objeotiones. 

Obj.  I.  Quae  sunt  iu  statu ,  statui  subordinantur.  Atqui 
ecclesia  est  in  statu.  „Non  enim  —  S.  Optatus  ait  —  res- 
publica  est  in  ecclesia,  sed  ecclesia  in  republica."  De  schism. 
Donat.  III.  3.     Ergo  status  est  ecclesiae  superior. 

Resp.  Dist.  maj.:  statui  subordinantur  quaecunque  in  statu 
sunt  formaliter,  conc;  materialiter ,  nego.  Et  ad  minorem: 
ecclesia  est  in  statu ,  formaliter,  nego;  materialiter,  subdist.: 
sub  aliquo  respectu,  conc;  simpliciter,  nego.  Optatus  autem 
a  nobis  non  dissentit,  propterea  quod  hoc  unum  meminit,  eccle- 
siam,  alibi  saepe  impetitam,  „in  imperio  Romano"  in  tuto  esse, 
noii  „in  barbaris  gentibus".1) 

Distinctio  nostra  omnino  recta  videtur.  Ecclesia  enim, 
cum  in  ordine  suo  divinitus  summa  sit,  haberi  non  potest 
pars,  quam  respublica  formaliter ,  ut  totum  suas  partes  solet, 
continet.  Esse  autem  mere  materialiter  in  statu ,  puta  habi- 
tando,  non  efficit,  ut  adstricta  potestati  civili  teneatur  ecclesia, 
quae  jure  divino  a  jurisdictione  status  eximitur.  At  ne  hoc  qui- 
dem  simpliciter  verum ,  ecclesiam  ob  inhabitationem  numeri 
majoris  minorisve  fidelium  in  tali  republica,  materialiter  in  ea 
contineri.  Ecclesia  quippe  nullis  status  limitibus  circumscripta 
est,  cum  societas  sit  universalis  suoque  fine  cuncta  regna 
transcendat. 

Instalis.  Cives  et  externa  subjiciuntur  potestati  politicae. 
Jam  vero  ecclesia  membra  habet,  qui  sunt  cives,  et  in  ea  cer- 
nuntur  externa  plurima.  Ergo  sub  hoc  respectu  status  est 
superior  ecclesiae. 

Resp.  Dist  maj.:  subjiciuntur  potestati  politicae  homines, 
ut  cives  suut,  conc;  ut  jideles,  nego.  Item:  externa  subsunt 
statui,  si  sint  mere  temporalia,  conc;  si  spiritualia,  nego. 
Et  vero  iidem  homines  et  cives  esse  possunt  et  fideles;  ut 
cives,  legibus  reipublicae  inserviunt,  fideles  oportet  obtemperare 


')  Hinc  ait:  „Ecclesia  in  republica  est,  id  est  imperio  Romano . . . 
ubi  et  sacerdotia  sancta  sunt  et  pudicitia  et  virginitas,  quae  in  barbaris 
gentibus  non  sunt,  et  si  essent,  tuta  esse  non  possent," 

ecclesiae.  Atque  S.  Thomas  optimo  jure  dixit:  „homo  non 
ordinatur  ad  communitatem  politicam  secundum  se  totum  et 
secundum  omnia  sua  .  .  .  Sed  totum  quod  homo  est ,  et  quod 
potest  et  quod  habet,  ordinandum  est  ad  Deum."  I.  II.  q.  XXI. 
art.  4.  ad  3. 

Quod  ad  externa  attinet,  haec  omnia  potestati  civili  sub- 
esse  minime  existimanda  sunt,  nisi  exteriora  dixeris  eadem 
omnino  esse  ac  civilia.  At  ecclesia  jure  divino  societas  est 
etiam  visibilis;  quo  intelligitur ,  non  omnia  externa  civilia 
esse,  sed  aliqua  ecclesiastica.  Porro  ecclesiastica  potestati 
sacrae  subjecta  sunt. 

Obj.  II.  Penes  regnum  temporale  potestas  est  jure  suo 
videndi ,  ne  quid  respublica  detrimenti  capiat.  Huic  autem 
legi  salutis  publicae  procurandae  omnia  oportet  esse  subjecta. 
Ergo  principatus  civilis  hanc  ob  causam  res  ecclesiasticas  jure 
suo  regere  potest. 

Resp.  Dist.  maj.:  salutis  publicae  procuratio  jus  est  potes- 
tatis  civilis,  salva  divina  ordinis  lege,  conc;  ea  lege  spreta, 
nego.  Dist.  et  min.:  reipublicae  saluti  subjecta  sunt  omnia 
civilia,  conc;  ecclesiastica,  nego.  Fundaraentum  responsionis 
est  obedientia,  quam  et  status  et  ecclesia  debent  Deo,  utram- 
que  potestatem  ordinanti.  Certe  quidem  homines  civilem 
auctoritatem  vereri  tenentur;  at  status  omnium  jurium  fons  esse 
stultissime  dicitur.  Proinde  „ubi  imperandi  jus  abest,  vel  si 
quidquam  praecipiatur  rationi ,  legi  aeternae ,  imperio  Dei 
contrarium,  rectum  est  non  parere,  scilicet  hominibus,  ut  Deo 
pareatur.  Sic  praecluso  ad  tyrannidem  aditu,  non  omnia 
pertrahet  ad  se  principatus :  sua  sunt  salva  jura  singulis 
civibus,  sua  societati  domesticae,  cunctisque  reipublicae  membris, 
data  omnibus  verae  copia  libertatis,  quae  in  eo  est,  quemad- 
modum  demonstravimus ,  ut  quisque  possit  secundum  leges 
rectamque  rationem  vivere".  Leo  XIII.  Encycl.  Libertas.  Ct. 
S.  Thom.  I.  II.  q.  XCV.  art.  3.;  XCVI.  art.  4. 

Urgebis.     Fieri  potest,   ut  ecclesiastica  potestas   jure  suo 
abutatur.     Ecclesiam  igitur  a  statu  refrenari  necesse  est. 

Resp.  Dist.  antec:  fieri  potest ,  ut  abusus  reperiatur  in 
dogmate  definiendo,  nego;    in  ordinanda  disciplina  particnlari, 

subdist.:  fas  est  ob  abusum  possibUem  ipsam  potestatem  eccle- 
siasticam  absorbere  aut  obstruere,  nego;  fas  est,  si  abusus 
constet  ,  doctrinam  moralem  de  lege  aut  poena  injusta  se- 
qui,  conc. 

Replicabis.  Unicuique  societati  jus  cavendi  est.  At 
status  est  perfecta  societas.  Pollet  igitur  jure  cavendi  ecclesiam. 

Resp.  Dist.  maj.:  unicuique  societati  est  jus  cavendi 
mediis  justis,  conc;  injustis  mediis,  nego.  Ad  minorem:  status 
est  perfecta  societas  omnipotens,  nego;  in  suo  ordine,  a  Deo 
determinato,  conc.  Jus  cavendi  in  sensu  adversariorum  tam 
in  se  quam  in  mediis  est  injustitia  maxima.  ln  se;  potestas 
enim  ecclesiastica  traducitur  tanquam  potestas  per  se  inimica 
civitatibus;  quod  repugnat  cum  ecclesiae  institutione ,  quae 
divina  est;  cum  operatione  ecclesiae,  quae  per  se  societati 
civili  amica  est  et  saluberrima;  cum  historia ,  quae  statui 
locum  aggressivum  iu  certaminibus ,  defensivum  ecclesiae 
tribuit.  ') 

Media  injusta  sunt  placetum  regiam,  exsequatur,  appellatio 
ab  abusu  aliaque  in  eo  genere  inventa.  Primum  et  secundum, 
quibus  Pontificis  Romani  cum  episcopis  et  fidelibus  communi- 
catio  impeditur  et  potestatis  ecclesiasticae  exercitium  statui 
redditur  obnoxium,    cum  incolumitate  juris,    divinitus  ecclesiae 


l)  Aug.  Comte,  incredulus,  ait:  „Le  systeme  catholique  au  moyen 
age  forme  jusquMci  le  chef- d'oeuvre  politique  de  la  sagesse  humaine. 
Le  genie,  eminemment  social,  du  catholicisme  a  surtout  consiste,  en 
constituant  un  pouvoir  purement  moral  distinct  et  independant  du 
pouvoir  politique  proprement  dit,  a  faire  gradueliement  penetrer  autant 
que  possible,  la  morale  daus  la  politique,  a  laquelle  jusqu'alors  la 
morale  avait  toujours  ete  au  contraire  essentiellement  subordonnee. 
Quand  on  examine  aujourd'hui,  avec  une  impartialite  vraiment  philo- 
sophique,  l^ensemble  de  ces  grandes  contestations  si  frequentes  au 
moyen  age,  entre  les  deux  puissances,  on  ne  tarde  pas  a  reconnaitre 
qu'elles  furent,  presque  toujours,  essentiellement  defensives  de  la 
part  du  pouvoir  spirituel,  qui,  lors  meme  qu'il  recourait  a  ses  armes 
les  plus  redoutables,  ne  faisait  le  plus  souvent  que  lutter  noblement 
pour  le  maintien  convenable  de  la  juste  independance  qu'  exigeat  en 
lui  l'accomplisseraent  reel  de  sa  principale  mission."  Cours  de  philo- 
sophie. 

dati,  non  consistunt.  Tertium,  appellatio  ab  abusu,  ordinem 
a  Christo  constitutum  perturbat.  Appellationes  enim  non  nisi 
a  judice  superiori  admitti  possunt.  Jam  solus  Papa  est  epi- 
scopis  superior;  potestati  civili  in  rebus  ecclesiasticis  nullus 
locus.  Ergo  jus  laeditur,  si  princeps  appellationes  ab  epi- 
scoporum  sententiis  admittat,  aut  praesumat  episcoporum  ac 
Summi  Pontificis  reformare  judicia.  Brevi,  jus  cavendi  est 
jugum,  ecclesiae  impositum. 

Obj.  III.  Mensura  mediorum,  quibus  statum  uti  fas  est, 
utilitas.  Jam  vero  jus  majestaticum  circa  sacra  nonnullam 
habet  utilitatem.    Ergo. 

Resp.  Mensura  mediorum,  quibus  statum  uti  fas  est, 
justitia;  nam  finis  status  et  „omnia  ordinantur  sub  Deo  sicut 
fines  praecedentes  sub  fine  ultimo".  S.  Thom.  C.  Gent.  lib  III. 
cap.  XVII.  Status  igitur,  nisi  sibi  finis  ultimus  et  Deus  esse 
velit,  ad  finem  suum  sub  Deo  tendat,  qui  jus  in  sacra  et 
circa  sacra  soli  commisit  ecclesiae.  Quo  facto  servatur  ordo 
et  pax,  quae  est  maxima  utilitas.  Etenim  „sicut  vita  in  quo- 
libet  homine,  ita  pax  in  regno:  et  sicut  sanitas  nihil  est  nisi 
temperantia  humorum ,  sic  pax  est  cum  unumquodque  retinet 
ordinem  suum.  Et  sicut  recedente  sanitate  tendit  homo  in 
interitum,  sic  de  pace:  si  a  regno  discedit,  tendit  in  interitum". 
S.  Thom.  In  Matth.  XII.  n.  2. 

lnstabis.  Culturae  interest,  ecclesiam  subesse  statui.  Ergo 
jus  circa  sacra  sejungi  nequit  a  statu,  in  quo  viget  cultura 
(Cultur-Staat). 

Resp.  Prima  lex  verae  culturae,  parere  ordini  divinitus 
constituto;  ex  eo  fonte  maxima  bona  etiam  temporalia  originem 
habent.  Audiendus  est  igitur  Leo  XIII.:  „Ecclesiam  vero  in 
suorum  officiorum  munere  potestati  civili  velle  esse  subjectam, 
magna  quidem  injuria ,  magna  temeritas  est.  Hooj  facto  per- 
turbatur  ordo,  quia  quae  naturalia  sunt  propouuntur  iis,  quae 
suut  supra  naturam:  tollitur  aut  certe  magnopere  minuitur 
frequentia  bonorum,  quibus,  si  uulla  re  impediretur,  communem 
vitam  Ecclesia  compleret :  praetereaque  via  ad  inimicitias 
munitur  et  certamina,  quae  quantam  utrique  reipublicae  per- 
niciem  afferant,  nimis  saepe  eveutus  demonstravif."  lmm.  I 

ARTICULUS  IV. 
Utrum  ecclesia  a  statu,  statusque  ab  ecclesia  sejungendus  sit. 

I.  Status  quaestionis.  Ut  ab  ecclesia  praedicatur  utrius- 
que  potestatis  distinctio,  ita  separatio  damnatur.  Eam  porro 
ut  separationem  fugiamus,  conjunctionem  potestatum,  nullam 
tamen  confusionem,  admittimus.  „Utraque  est  in  suo  genere 
maxima:  habet  utraque  certos,  quibus  contineatur,  terminos, 
eosque  sua  cujusqne  natura  caussaque  proxima  definitos;  unde 
aliquis  velut  orbis  circumscribitur,  in  quo  sua  cujusque  actio 
jure  proprio  versetur."  Imm.  Dei.  Itaque  servata  societatum 
distinctione,  ecclesiam  et  statum  non  mere  negative,  sed  posi- 
tive  mutuoque  nexu  conjunctos  eese,  verus  ordo  postulat.  Hujus 
igitur  disputationis  scopus  est  probare,  quid  esse  debeat,  non 
quid  in  singulis  regnis  civilibus  revera  sit,  aut  obtineri  potuerit. 

II.  De  objecto  concordis  operationis  potestatis 
civilis  et  ecclesiasticae.  Objectum  commune  et  finis  opera- 
tionis  principatus  civilis  et  ecclesiastici  est  hominum  perfectio. 
Jam  vero  hominum  perfectio  duplici  bonorum  genere  continetur, 
quorum  alterum  temporale  est,  alterum  aeternum;  quae  quidem 
bona  tanquam  unum  bonum  totale  in  unitate  hominis  ordinate 
colligari  oportet.  Atque  haec  ordinata  colligatio  bonorum  ut 
in  singulis  ita  in  multitudine  sit,  necessum  est;  quoniam  „idem 
oportet  esse  judicium  de  fine  totius  multitudinis  et  unius"» 
S.  Thom.  De  reg.  princ.  lib.  I.  cap.  XIV.  Finis  autem  con- 
gregationis  humanae  seu  societatis,  cum  etiam  sit  finis  re- 
gendae  societatis,  facile  intelligitur,  objectum  et  finem  utrius- 
que  potestatis,  neutrius  tamen  actione  perturbata,  esse  bonum 
illud  unum  totale  societatis,  idque  ordinate  colligatum.  Quibus 
positis,  in  promptu  habemus,  bonum  illud,  in  sociis  ordinate 
colligandura,  requirere  ordinatam  colligationem  duarum  potes- 
tatum,  inter  quas  Deus  hnmani  generis  procurationem  partitus 
est.  Neque  tacita  praeterire  possunt  verba  Leonis  XIII. :  „quia 
utriusque  imperium  est  in  eosdem,  cum  usuvenire  possit,  ut 
res  una  atque  eadera,  quamquam  aliter  atque  aliter,  sed  tamen 

eadem  res  ad  utriusque  jus  judiciumque  pertineat,  debet  pro- 
videntissimus  Deus,  a  quo  sunt  ambae  constitutae,  utriusque 
itinera  recte  atque  ordine  composuisse.  Quae  autem  sunt,  a 
Deo  ordinatae  sunt1)  .  .  .  Itaque  inter  utramque  potestatem 
quaedam  intercedat  necesse  ordinata  colligatio:  quae  quidem 
conjunctioni  non  immerito  comparatur,  per  quam  anima  et 
corpus  in  homine  copulantur."     Imm.  Dei. 

III.  Judicia  contra  separationem  ecclesiastica.  Gre- 
gorius  XYI.  de  ecclesia  a  regno  separanda:  „Neque  laetiora 
et  religioni  et  principatui  ominari  possemus  ex  eorum  votis, 
qui  ecclesiam  a  regno  separari,  mutuamque  imperii  cum  sacer- 
dotio  concordiam  abrumpi  discupiunt.  Constat  quippe,  per- 
timesci  ab  impudentissimae  libertatis  amatoribas  concordiam 
illam,  quae  semper  rei  et  sacrae  et  civili  fausta  extitit  ac  salu- 
taris."  Encycl.  Mirari  vos,  15.  Aug.  1832.  Pius  IX.  in  Syllabo 
notavit  hanc  propositionem  55.:  „Ecclesia  a  statu,  statusque 
ab  ecclesia  sejungendus  est."  Leo  XIII.  decessorum  suorum 
praescripta  confirmat  in  encyclicis  Imm.  Dei  et  Libertas;  in 
hac  systema  falsum  de  rationibus  ecclesiae  a  republica  dispa- 
randis  nominatur  „perniciosa  sententia".  Haec  subterfugiendi 
nullum  locum  dant. 

Thesis:  Neque  ecclesia  a  statu,  neque  status  ab  ecclesia 
sejungendus  est. 

Argurnenta . 

Arg.  I.  Quod  Devs  conjunxit,  homo  non  separet.  Marc. 
X.  9.  Atqui  Deus  voluit,  ut  potestates  civilis  et  ecclesiastica 
essent  conjunctae.     Ergo.     Prob.  min. 

a)  Utraque  potestas,  ut  quae  a  Deo  profecta,  ordinata  esi. 
Dissociatis  autem  status  ecclesiaeque  rationibus,  tollitur  ordo. 
„Est  enim  utriusque  in  eosdem  imperium,  nec  raro  fit,  ut  iis- 
dem  de  rebus  uterque,  etsi  non  eadem  ratione,  decernat.  Jd 
quotiescumque  usuveniat,  cum  confligere  absurdum  sit,  sapien- 
tissimaeque  voluntati  Dei  aperte  repugnet,  quemdam  esse  modum 
atque  ordinem  necesse  est,  ex  qno  caussis  contentionum  certa- 

')  Rom    XIII.  1. 

tionumque  sublatis,  ratio  concors  in  agendis  rebus  existat." 
Encycl.  Libertas. 

b)  Deus  vetat,  statum  a  religione  vera  sejungi.  Jam  vero 
ostendimus,  in  ecclesia  catholica  esse  religionem  veram.  Status 
ergo  non  est  sejungendus  ab  ecclesia.  Prob.  maj.  1°  Status, 
quia  etiam  societas  civilis  a  Deo  est,  ut  status,  Deum  vereri 
et  colere  debet.  2°  Status  seu  potestas  civilis  eo  constituta 
est,  non  tantum  ut  temporali  civium  bono  consulatur,  verum 
etiam  ut  socii  juventur  in  adipiscenda  felicitate  sempiterna. 
Porro  felicitas  illa  inchoatur  in  terris,  consummanda  in  caelis, 
per  religionem  veram,  quam  ecclesia  catholica  continet.  Ergo 
ecclesia  et  status  conjungantur,  necesse  est.  Quod  idem  di- 
scimus  ab  Angelico,  De  reg.  princ.  XV.:  „Cuicunque  autem 
incumbit  aliquid  perficere  quod  ordinatur  in  aliud  sicut  in 
finem,  boc  debet  attendere  ut  suum  opus  sit  congruum  fini; 
sicut  faber  facit  gladium  ut  pugnae  conveniat,  et  aedificator 
sic  debet  domum  disponere  ut  ad  habitandum  sit  apta.  Quia 
igitur  vitae  qua  in  praesenti  bene  vivimus,  finis  est  beatitudo 
caelestis,  ad  regis  officium  pertinet  ea  ratione  vitam  multi- 
tudinis  bonam  procurare  secundum  quod  congruit  ad  caelestem 
beatitudinem  consequendam." 

Arg.  II.  Qui  ordinantur  ad  unum  bonum  totale  procuran- 
dum;  eorum  in  unum  conspirare  debet  actio.  Atqui  potestates 
civilis  et  ecclesiastica  ordinantur  ad  procurandum  unum  bonum 
totale,  quod  est  hominum  vita  bona  et  felicitas.  Ergo  con- 
spirans  requiritur  status  ecclesiaeque  operatio.  Conclusio  magis 
apparet  ex  ope,  quam  a)  status  ecclesiae  et  b)  ecclesia  statui 
ferre  potest. 

a)  Auxilium  status.  S.  Thomas  auxilium,  a  statu  eccle- 
siae  ferendum,  paucis  complexus  est,  cum  doceret  ad  regis 
pertinere  officium  „ea  ratione  vitam  multitudinis  bonam  pro- 
curare  secundum  quod  congruit  ad  caelestem  beatitudinem  con- 
sequendam;  ut  scilicet  ea  praecipiat  quae  ad  caelestem  beati- 
tudinem  ducunt,  et  eorum  contraria,  secundum  quod  fuerit 
possibile,  interdicatu.  De  reg.  princ.  lib.  I.  cap.  XV.  Et 
quoniam  ecclesia  ex  hominibus,  non  ex  animis  separatis,  con- 
stat,   poterit   et   rebus  temporalibus    plurimum  adjuvari;    quod 

et  S.  Thomas  Aquinas  confinnat  iis  verbis:  „Ad  bonam  autem 
unius  hominis  vitam  duo  requiruntur:  unum  principale,  quod 
est  operatio  secundum  virtutem  (virtus  enim  est  qua  bene 
vivitur);  aliud  vero  secundarium  et  quasi  instrumentale,  scilicet 
corporalium  bonorum  sufficientia,  quorum  usus  est  necessarius 
ad  actum  virtutis."     L.  c. 

b)  Auxilium  ecclesiae.  In  ecclesia  catholica  reperitur  vera 
Christi  religio.  Et  vera  Christi  religio  ad  tuendam  etiam 
civilem  societatem  plurimum  valet.  Rationes  igitur  status  et 
ecclesiae  non  disparandae  sunt.     Prob.  min. 

1°  Perficitur  quod  cum  Christo  conjungitur.  Per  veram 
autem  Christi  religionem  cum  Christo  conjungimur.  Ita  pla- 
num  est,  statui  perficiendo  optime  consuli  per  conjunctionem 
cum  ecclesia,  in  qua  Christus  ut  caput  corporis  sui  vivere 
non  desinit. 

2°  Ordo  supernaturalis  ordinem  naturalem  perficit.  Atqui 
ordo  supernaturalis  in  vera  Christi  religione  constitutus  est. 
Quare  S.  Thomas:  „nec  solum  in  spiritualibus ,  sed  etiam  in 
usu  corporalium  hominem  dirigit  (religio  Christiana),  et  beati- 
tudinem  animae  et  corporis  repromittit.  Et  ideo  regulae  ejus 
universales  dicuntur,  utpote  totam  vitam  hominis,  et  omne 
quod  ad  ipsum  quolibet  modo  pertinet,  continentes  et  ordinan- 
tes."     In  Boetium  De  Trinit.  q.  III.  art.  3. 

3°  Christi  ecclesia  doctrinam  habet  moralem,  quae  est  vitae 
socialis  fundamentum,  nobilissimam ,  firmam ,  efficacem:  nobi- 
lissimam,  cum  omnia  hominum  officia  erga  Deum,  principatum, 
societatem  domesticara,  proximos,  subditos  et  seipsos,  perfecte 
doceat;  firmam,  ut  fundatam  in  religione,  qua  sublata,  societas 
non  habet  nisi  defectivam  moralem  maximeque  fluxam;  effica- 
cem,  siquidem  obligat  in  conscientia.  Cf.  Leonem  XIII.,  encycl. 
Arcanum,  Diuturnum  et  lmm.  Dei.  Accedit  quod  ecclesia 
catholica  servat  duo  principia  maxime  socialia,  traditionum 
antiquitatem,  et  auctoritatem. 

4°  Historia  confirmat,  maxima  esse  ab  ecclesia  populis 
tributa  beneficia.  „Quod  Europa  christiana  barbaras  gentes 
edomuit,  easque  a  feritate  ad  mansuetudinem,  a  superstitione 
ad  veritatem  traduxit:  quod  Maomethanorum  incursiones  victrix 

propulsavit:  quod  civilis  cultus  principatum  retinuit,  ct  ad  orane 
decus  humanitatis  ducem  se  magistrauique  praebere  ceteris 
consuevit:  quod  germanam  libertatem  eamque  multiplicem  grati- 
ficata  populis  est:  quod  complura  ad  miseriarum  solatium 
sapientissime  instituit,  sine  controversia,  magnam  debet  gratiam 
religioni,  quam  ad  tantas  res  suscipiendas  habuit  auspicem, 
ad  perficiendas  adjutricem."  Imm.  Dei.  Praetermitto  preces, 
caritatis  heroicae  officia,  quin  etiam  subsidia  pecuniaria,  quibus 
ecclesia  persaepe  opem  tulit  civili  principatui. l)  Sed  et  aetas 
nostra,  ruinis  plena  et  plurium  ruinarum  indiciis,  illustrat  divi- 
nam  sententiam:  miseros  facit  populos  peccatnm.  Prov.  XIV.  34. 
Cf.  Arist.  Polit.  VII.  8.;  Plato,  De  legibus,  X.;  Machiavelli, 
Disc.  in  prim.  dec.  T.  Livii^  lib.  I.  cap.  X.;  Bousseau,  Con~ 
trat  socialf  IV.  8.;  Voltaire,  Traite  de  la  Tolerance,  ch.  XX. 
Arg.  III.  Ex  traditione.  Primaeva  ecclesia,  quantumvis  sae- 
viente  persecutione,  praecepta  dedit,  exemplis  confirmata,  quae 
sunt  distractioni  potestatum  contraria.  Nam  apologetae  sae- 
culi  II.  et  III.,  nominatim  S.  Justinus,  Apol.  I.,  Theophilus  Antioch. 
Ad  Autolyc  lib.  III.,  Tertullianus,  Apologia  principibus  per- 
suadere  conati  sunt,  religione  Christiana  non  impediri  civitatem, 
sed  adjuvari.  Vicissint  tuitione  status  usa  est  ecclesia,  occasione 
data.     Conventus   enim    fidelium   ut   haberi   possent,   ecclesia 


')  Cf.  Champagny,  Etudes  sur  VEmpire  Romain;  G.  Kurth, 
Les  origines  de  la  civilisation  moderne;  Balmes,  Le  protestantisme 
compare  au  catholicisme.  Frederic  Le  Play  per  diuturna  studia  quae- 
stionis  socialis  ad  hanc  conclusionem  pervenit:  „Les  hommes,  les  fa- 
milles,  les  societes,  sont  soumis  a  deux  besoins  imperieux  dont  la 
satisfactiou  assure  le  bonheur  terrestre:  la  possession  du  pain  quo- 
tidien,  la  fideliti  a  la  loi  de  Dieu.  Or,  si  Tobservation  scientifique 
des  faits  nous  apprend  a  connaitre  comment  les  hommes  satisfont  au 
premier  de  ces  besoins,  elle  nous  montre  en  outre  que  la  religion 
catholique  est  celle  qui  satisfait  le  mieux  au  second.  De  toutes  les 
religions,  aucune  ne  donne  autant  qu'elle  les  moyens  d'etre  fidele  a 
Dieu  et  de  pratiquer  la  vertu.  Sa  doctrine,  ses  sacrements,  son 
clerge,  son  culte,  tout  contribue  a  preserver  les  hommes  et  a  les  di- 
riger  dans  la  voie  du  bien."  Apud  Baunard ,  La  foi  et  ses  victoires, 
t.  II.  p.  449.  Cf.  etiam  Donoso  Cortes,  Essai  sur  le  Catholicisme,  etc. 
Albertus,  Die  Socialpolitik  der  Kirche. 

legibus  imperii  de  areis  sepulcrorum  et  de  coliegiis  teuuiorum 
sese  defendit.  Pari  modo,  cum  Paulus  Samosatenus  a  recta 
fide  simul  et  episcopali  sede  excidisset,  sed  excedere  e  domo 
ecclesiae  Antiochenae  nollet,  interpellato  ab  auctoritate  eccle- 
siastica  Aureliano  imperatore,  haereticus  per  saecularem  potes- 
tatem  ab  ecclesia  exturbatus  est.  Eus.  E.  H.  lib.  VII.  cap.  XXX. 
Post  acceptam  ab  imperatoribus  fidem  S.  Ambrosius:  „bonus 
imperator  quaerit  auxilium  ecclesiae,  non  refutat".  Ep.  21. 
S.  Isidorus  Pelusiota:  „Ex  sacerdotio  et  regno  rerum  admini- 
stratio  conflata  est.  Quamvis  enim  permagna  utriusque  diffe- 
rentia  sit  (illud  enim  velut  anima  est,  hoc  velut  corpus),  ad 
unum  tamen  et  eundem  jinem  tendunt,  h.  e.  ad  hominum  salu- 
tem."  Ep.  lib.  III.  249.  S.  Nicolaus  docet,  potestates  ita 
distinctas  esse,  „ut  christiani  imperatores  pro  aeterna  vita  Ponti- 
ficibus  indigerent,  et  Pontifices  pro  cursu  temporalium  tantum- 
modo  rerum  imperialibus  legibus  uterentur,  quatenus  spiritualis 
actio  carnalibus  distaret  incursibus."  Ep.  ad  Michaelem  imp. 
Ivo  Carnvtensis  ad  Paschalem  II.:  „Cum  regnum  et  sacerdotium 
inter  se  conveniunt,  bene  regitur  mundus,  floret  et  fructificat 
ecclesia."  Ep.  238.  Ita  Constantinus  M.  nominari  voluit  „epi- 
scopus  ad  extra",  h.  e.  defensor  ecclesiae;  Carolus  M.  „devotus 
sanctae  ecclesiae  defensor  humilisque  adjutor";  similiter  de- 
fensa  est  ecclesia  a  beato  Ludovico,  rege  Franciae,  etc. 

Quaeres,  quid  hac  in  re  pro  praxi  valeat. 

Resp.  a)  Conjunctio  potestatum  omnino  expetenda  est. 
Separatio  per  se  eo  spectat,  ut  opprimatur  ecclesia.  Quod 
Leo  XIII.  declarat  his  verbis:  „Si  qua  vero  in  republica  suum 
ecclesia  jus,  ipsis  civilibus  legibus  probantibus,  teneat,  publice- 
que  inter  utramque  potestatem  pactio  aliqua  facta  sit,  principio 
clamant  dissociari  ecclesiae  rationes  a  reipublicae  rationibus 
oportere;  idque  eo  consilio,  ut  facere  contra  interpositam  fidem 
impune  liceat,  omniumque  rerum  habere,  remotis  impedimentis, 
arbitrium."     Imm.   Dei. 

b)  Si  perfecta  conjunctio  aliquam  ob  causam  negotium 
facessat,  status  tamen  non  omnino  ab  ecclesia  distrahendus 
est.  Leo  XIIL  in  encyclica  memorata:  „Incidunt  autem  quando- 
que   tempora.    cum    alius   quoque   concordiae   modus  ad  tran- 

quillam  libertatem  valet,  nimirum  si  qui  principes  rerum  publi- 
carum  et  Pontifex  Romauus  de  re  aliqua  separata  in  idem 
placitum  consenseriut.  Quibus  ecclesiae  temporibus  maternae 
pietatis  eximia  documenta  praebet,  cum  facilitatis  indulgentiae- 
que  tautum  adhibere  soleat,  quantum  maxime  potest."  Cui 
rei  concordata  documento  sunt. 

c)  Modus  vivendi,  quem  aliqua  separatio  ecclesiae  et 
status  comitatur,  non  rejicitur,  si  ad  hujusmodi  modum  vivendi 
perveniatur,  1°  non  ex  contemptu  colligationis  ordinatae,  quam 
Deus  ad  salutem  utriusque  societatis  constituit,  sed  2°  quia 
utrique  potestati  persuasum  est,  res  in  tali  tempore  aliter  ex- 
pediri  non  posse.     Rectum  est  enim,  minus  malum  eligere. 

d)  In  causis  mixtis  seu  mixti  juris,  quae  partim  ad  potes- 
taiem  ecclesiasticam,  partim  ad  civilem  potestatem  pertinent, 
violatur  jus  ecclesiae,  si  de  iis  „per  se  statuunt  gubernatores 
rei  civilis  arbitratu  suo,  in  eoque  genere  sanctissimas  ecclesiae 
leges  contemnunt".  8ed  constat,  in  hujusmodi  negotiis  „maxime 
esse  secundum  naturam  itemque  secundum  Dei  consilia  non 
secessionem  alterius  potestatis  ab  altera,  sed  plane  concordiam 
eamque  cum  caussis  proximis  congruentem,  quae  caussae  utram- 
que  societatem  genuerunt".     Imm.  Dei. 

Objectiones. 

Obj.  I.  Contraria  mutuo  se  expellunt.  Ecclesia  autem  et 
status  habentur  contraria.  Status  ergo  ab  ecclesia  separan- 
dus  est. 

Resp.  Dist.  maj.:  contraria  mutuo  se  expellunt  ab  eodem 
subjecto  sub  eodem  respectu,  conc;  a  diverso  subjecto  aut 
sub  diverso  respectu,  nego.  Ad  min.:  status  et  ecclesia  sunt 
distincta,  conc;  contraria,  nego. 

Instabis.  Fines  contrarii  indicant  potestates  contrarias. 
Jam  vero  status  modernus  spectat  ut  ultimum  finem  felicitatem 
tenestrem,  ecclesia  autem  aeternam;  quae  suut  contrariae.  Ergo. 

Resp.  Dist.  min.:  status  modernus,  si  eo  tendat,  agit 
contra  veram  status  naturam,  conc;  secundum  eam,  nego. 
Modemus  status,  si  temporalia  ab  aeternis,  Deum  ab  homine 
separet,   materialistis   adhaeret;    quod  quam  inepte  fiat,   alias 

probatur.  At  ne  modernis  quidem  politicis  religio,  saltem  ut 
vis  moralis  est;  negligi  potest,  cum  geminarum  potestatum 
ordinata  colligatio  vel  ob  ipsas  rerum  mortalium  felicitates 
nunquam  non  videatur  optatissima.  Nec  absurdum,  quod  dixit 
Montesquieu:  „Chose  admirable!  la  religion  chretienne,  qui  ne 
semble  avoir  d'objet  que  la  felicite*  de  1'autre  vie,  fait  encore 
notre  bonheur  dans  celle-ci."  De  VEsprit  des  lois,  1.  XXIV.  ch.  III. 

Urgebis.  Disparata  separantur  natura  sua.  Jam  status  et 
ecclesia  sunt  disparata;  quandoquidem  status  corpora  regit, 
ecclesia  spiritus. 

Resp.  Negata  min.  probationem  dist.:  ea  regiminis  par- 
titione  excluditur  confusio  potestatum,  conc;  ordinata  connexio, 
nego.  Nec  status,  quanquam  proxime  temporalia  spectat,  socie- 
tas  est  corporum  inanimatorum,  nec  ecclesia,  cui  proxime  spiri- 
tualia  procuranda  sunt,  coetus  animarum  separatarum;  sed 
utraque  potestas,  aliter  taraen  et  aliter,  regit  homines.  Itaque 
duarum  potestatum  ad  ordinatam  temporalium  et  aeternornm 
conjunctionem  procurandam,  ordinata  concordia  opus  est. 

Obj.  II.  Vera  philosophia  postulat,  ut  societas  civilis  sit 
status,  quem  vocant  meri  juris.  Atqui  status  meri  juris  nihil 
habet  cum  ecclesiastica  potestate  commune.     Ergo. 

Resp.  Dist.  maj.:  status  meri  juris  manat  a  philosophia 
falsa,  conc;  a  sana  philosophia,  nego.  Machiavelli  et  Kant, 
invecta  philosophia  falsi  nominis  infectaque  materialistarum  et 
scepticorum  erroribus,  religionem  et  moralem  a  jure  civili  dis- 
sociarunt.  Ex  quo  gignitur  lex  athea,  athea  politica  Jus 
ergo  merum  est  jus  sine  Deo;  hoc  autem,  quomodo  cuni  sana 
philosophia  cohaereat,  videant  athei. 

Instabis.  Utraque  potestas  ad  liraites  suos  rcducenda  est» 
Atqui  eo  spectat  systema,  quod  exprimitur  formula:  libera 
ecclesia  in  statu  libero.     Hoc  igitur  systema  verum  est. 

Resp.  Dist.  maj.:  ambae  potestates  reducantur  ad  limites 
naturales,  id  est,  veros,  conc;  ad  naturalisticos,  nego.  Systema 
liberae  ecclesiae  in  statu  libero,  quod  in  sensu  adversariorum 
non  est  libertas  cum  concordia,  sed  potestatum  distractio,  ordini 
rerum  adversatur,  cum  per  se  huc  omnino  recidat,  ut  san- 
ciatur  status  divortium,   factum  cum  ecclesia,   sejunctio  status 

a    Deo    et    Jesu    Christo ;    denique    profanatio    totius    civilis 
societatis. 

Obj.  III.  Confligere  malum  est.  Atqui  potestatum  con- 
junctio  genuit  conflictus  perpetuos.  Ergo  conjunctio  nihil  habet, 
cur  expetatur. 

Resp.  Dist.  maj.:  confligere  malum  est  aliquod,  conc; 
semper  maximum  malum,  nego.  Min.  dist.:  potestatum  con- 
junctio  genuit  conflictus  perpetuos  et  per  se,  nego;  nonnullos 
et  per  accidens,  subdist.:  qui  fuerunt  malum  separatione  minus, 
conc;  majus,  nego. 

Mala,  cum  in  terris  omnia  vitari  nequeant,  minora  eli- 
gantur.  At  separatio  per  se  bonum  concordiae  tollit,  praeterea- 
que  malum  conflictus  adducit.  Sed  consociatio,  naturae  civi- 
tatis  utriusque  consentanea,  per  se  pacis  fautrix  est.  Dimica- 
tionum  aliae  plerumque  occasiones  fuerunt  ac  conjunctio,  puta 
violatum  a  regibus  matriraonium,  invasio  bonorum  ecclesia- 
sticorum.  Si  quae  tamen  concertationes  per  accidens  ex  syste- 
mate  consociandarum  potestatum  natae  sint,  hoc  malum  com- 
parari  non  potest  cum  bonis,  quae  civitatum  constitutio  Christiana 
populis  attulit.     Cf.  Leon.  XIII.  encycl.  Imm.  Dei,  Libertas,  etc. 

Dices.  Historia  medii  aevi  plena  est  astutiae  ac  violentiae 
principum  contra  ecclesiam.  Ergo  systema  concordiae  non 
nisi  utopia  esse  videtur. 

Resp.  Dist.  antec:  hoc  valet  de  omnibus  principibus,  nego, 
de  nonnullis,  subdist.:  hujusmodi  vitium  affecit  personas  prin- 
cipum,  conc;  orta  est  ex  constitutione  Christiana  civitatum, 
iterum  dist.:  per  se,  nego;  aliquando  per  accidens,  conc 

Tantum  abest,  ut  omnes  principes  ecclesiam  impugnarint, 
ut  in  omnibus  fere  Europae  regnis  civilitas  fundata  sit  a  rege 
aliquo  sancto,  canonizato,  aut  certe  a  principibus,  ecclesiae  ac 
Pontifici  Maximo  amice  colligatis.  Constat  quidem,  principes 
multos  conflixisse;  at  confligentes  constitutionem  Christianam 
suorum  regnorum  subvertere  nec  potuerunt  nec  ausi  sunt. 
Ipsa  regna  constituta  erant  in  principio  conjunctionis ;  hinc 
saepe  pro  ecclesia  pugnatum  aut  ab  ipsis  populis,  aut  a  prin- 
cipibus,  memoribus  officii,  contra  perduelles;  brevi,  tyranno  et 
persecutori    nihil   magis   obstabat   quam    Christiana    sui   regni 

De  Groot,  Summa  apologet.     I.  25 


386      Quaestio  XI.    De  relationibus  inter  ecclesiam  et  statura. 

constitutio.  Quapropter  Leo  XIII.:  „Fuit  aliquando  tempus, 
cum  evangelica  philosophia  gubernaret  civitates:  quo  tempore 
christianae  sapientiae  vis  illa  et  divina  virtus  in  leges,  insti- 
tuta,  mores  populorum,  in  omnes  reipublicae  ordines  rationes- 
que  penetraverat:  cum  religio  per  Jesum  Christum  instituta  in 
eo,  quo  aequum  erat,  dignitatis  gradu  firmiter  collocata,  gratia 
principum  legitimaque  magistratuum  tutela  ubique  floreret: 
cum  sacerdotium  atque  imperium  concordia  et  amica  officiorum 
vicissitudo  auspicato  conjungeret.  Eoque  modo  composita  civi- 
tas  fructus  tulit  omni  opinione  majores."  Imm.  Dei.  Cf. 
D'  Hulst,  Le  droit  chretien  et  le  droit  moderne,  chap.  V. 


ARTICULUS  V. 
Utrum  ecclesia  habeat  potestatem  indirectam  in  temporalia. 

I.  Statusquaestionis.  De  potestate  indirecta  loquimur, 
quae  scilicet  non  intra  terminos  ejusdem  potestatis  exercetur, 
sed  in  potestatem  distinctam,  independentem  quidem  in  ordine 
suo,  sed  sub  aliquo  respectu  cum  prima  connexam.  Itaque 
manet  haec  regula:  utraque  est  in  suo  genere  maxima;  et  sicut 
status  nullam  poteslatem  habet  circa  sacramenta  aut  episco- 
porum  institutionem,  ita  potestas  spiritualis  nihil  curat  de 
creandis  centurionibus,  de  seligendo  optimo  armorum  genere 
aliisque  mere  temporalibus. 

Agitur  de  vera  potestate,  cui  obedientem  esse  oportet;  non 
sufficit  honoris  tantum  aut  excellentiae  gradum  aliquem  majorem 
ecclesiae  assignare.  Haec  potestas,  spectato  fine  suo  proximo, 
spiritualis  est;  spiritualia  directe  ac  principaliter  dirigit,  tem- 
poralia  non  nisi  in  quantum  finis  supernaturalis  id  exigat,  seu, 
ut  dici  consuevit,  indirecte,  secundario,  ex  consequenti,  et  casua- 
liter,  quia  non  regulariter  sed  certis  causis  inspectis  (Decretale 
Per  Venerabilem  Innocentii  m.)  exercetur.  Ideo  quaerimus, 
utrum  ecclesiae,  praeter  plenitudinem  potestatis  in  spiritualia, 
jure  divino  etiam  in  temporalia  potestas  competat ;  utique 
potestas  indirecta,  id  est,  in  ordine  ad  spiritualia,  potestate 
directiva  major,  minor  potestate  directa.    Cf.  supra,  p.  360 — 366. 

II.  Quaestio  solvenda  ex  fine  hominis  ultiruo.  Ordo 
80cietatum  ex  fine  nltimo  cognoscitur.  Ita  finis  ultimus  hominis 
intentius  considerandus  est,  quo  facilius  ex  iis  etiam  principiis, 
quae  art.  2.  suut  exposita,  ad  conclusionem  definitivam  per- 
veniatur.  Jam  vero  finis  ultimus  tum  singulorum  tum  totius 
multitudinis  est  extra  limites  societatis  civilis;  nam  eo  homines 
teudant  necesse  est,  ut  per  virtuosam  vitam  ad  fruitionem 
divinam  perveniant.  Ad  potestatem  ecclesiae  dijudicandam 
auimo  opus  est  contra  hanc  veritatem  non  repugnante.  Qua- 
propter  S.  Thomas  De  regimine  principum.,  lib.  I.  cap.  XIV., 
rem  urget  his  verbis:  „est  quoddam  bonum  extraneum  homini, 
quamdiu  mortaliter  vivit,  scilicet  ultima  beatitudo,  quae  in 
fruitione  Dei  exspectatur  post  mortem:  quia,  ut  Apostolus  ait 
II.  Cor.  V.  6.:  quamdiu  sumus  in  corpore,  peregrinamur  a  Do- 
mino."  Atque  homini  Christiano  „beatitudo  illa  est  per  Christi 
sanguinem  acquisita",  et  Christianus  „pro  ea  assequenda  Spi- 
ritus  sancti  arrham  accepit".  Hunc  finem  uon  consequitur 
homo  per  virtutem  humanam  sed  virtute  divina,  juxta  illud 
apostoli  Rom.  VI.  23.:  Gratia  Dei,  vita  aeterna.  Igitur  „per- 
ducere  ad  eum  finem  non  humani  erit,  sed  divini  regiminis  .  .  . 
Hujus  ergo  regni  ministerium,  ut  a  terrenis  essent  spiritualia 
distincta,  non  terrenis  regibus,  sed  sacerdotibus  est  commissum, 
et  praecipue  summo  Sacerdoti  successori  Petri,  Christi  vicario, 
Romano  Pontifici,  cui  omnes  reges  populi  christiani  oportet 
esse  subditos  sicut  ipsi  Domino  Jesu  Christo.  Sic  enim  ei  ad 
quem  finis  ultimi  cura  pertinet,  subdi  debent  illi  ad  quos  per- 
tinet  cura  antecedentium  finium,  et  ejus  imperio  dirigi".    L.  c. 

III.  Adversarii.  Directe  redarguendi  sunt,  qui  nullam 
ecclesiae  potestatem  in  temporalia  admittunt,  nominatim  auctores 
et  fautores  Declarationis  cleri  Gallicani  (1682),  art.  1.,  quo 
perhibetur  „principes  in  temporalibus  nulli  ecclesiasticae  potes- 
tati  Dei  ordinatione  subjici";  a  fortiori  thesis  eos  impugnat, 
qui  reges  aliosque  principes  Christianos  in  ipsis  rebus  spiri- 
tualibus  et  ecclesiasticis  ab  ecclesiae  jurisdictione  subtrahunt. 
Cf.  Pii  IX.  litt.  apost.  Mnltiplices  inter,  10.  Junii  1851,  quibus 
damnatur  opus:  Defensa  de  la  autoritad  de  los  gobernios,  etc, 

25* 


388       Quaestio  XI.    De  relationibus  inter  ecclesiam  et  statum. 

editum   a  Franc.   de  Paula  6.  VigiL  —  Indirecte   systemata 
potestatis  directae  et  mere  directivae  hac  thesi  refelluntur. 

Thesis:  Ecclesia  habet  potestatem  indirectam  in  temporalia. 


Argumenta. 

Arg.  I.  Potestas  indirecta  ecclesiae  in  temporalia  est  potes- 
tas  in  temporalia  in  ordine  ad  finem  supernaturalem.  Id  autem 
non  dubium,  quin  veri  nominis  potestas  in  temporalia  in  ordine 
ad  finem  supernaturalem  divinitus  ecclesiae  competat.  Ita 
penes  ecclesiam  est  potestas  indirecta  in  temporalia.    Prob.  min. 

Ei,  ad  quem  finis  ultimi  cura  pertinet,  subdi  debent  illi, 
ad  quos  pertinet  cura  antecedentium  finium  et  ejus  imperio 
dirigi.  Of.  S.  Thom.  C.  Gent.  lib.  III.  cap.  CIX.;  De  reg. 
princ.  lib.  I.  cap.  XIV.  Atqui  cura  finis  ultimi  hominum,  sic 
ordinante  Deo,  proxime  ad  ecclesiam  pertinet.  Ergo  temporalia 
in  ordine  ad  supernaturale  bonum,  quod  est  finis  ultimus  ho- 
minum,  subdi  debent  ecclesiae. 

Arg.  II.  Gubernare  est,  id  quod  gubernatur,  convenienter 
ad  debitum  finem  perducere.  De  reg.  princ.  1.  c.  Principatus 
autem  temporalis  populos  convenienter  ad  debitum  finem  per- 
ducere  nequit,  nisi  in  ordine  ad  spiritualia  subsit  potestati 
ecclesiasticae.  Ergo  potestas  civilis  in  ordine  ad  spiritualia 
8ubordinatur  ecclesiasticae  potestati,  seu,  ecclesia  pollet  potes- 
tate  indirecta  in  temporalia.     Prob.  min. 

a)  Finis  hominis  et  totius  hominum  multitudinis,  atque 
consequenter  regendae  multitudinis  sunt  caelestia,  quibus  humana 
subordinantur.  Atqui  caelestia  ecclesiae  concredita  sunt.  Ergo 
gubernium  civile,  cui  humana  sunt  tradita,  respectu  finis  cae- 
lestis  subesse  tenetur  ecclesiae.  b)  Cum  utraque  potestas,  a  Deo 
constituta,  debeat  ad  unum  finem  ultimum  operari,  haud  dubie 
subordinatio  unius  ad  alteram  requiritur;  secus  enim  in  con- 
flictu  commodi  temporalis  et  spiritualis,  judice  deficiente,  pax 
auferretur.  Jam  supra  probavimus,  ecclesiam  non  subordiuari 
statui.  Status  igitur  in  ordine  ad  spiritualia  subordinatus  est 
ecclesiae.  c)  S.  Scriptura  docet,  oportere  temporalia  cedere 
sempiternis  bonis,  id  est,  bonum  civile  non  esse  finem  ultimum, 


Art.  V.    Utrnra  eccl.  habeat  potestatem  indirectam  in  teraporalia.     389 

sed  finem  sub  fine.  Ita  lex  ordinandae  utriusque  potestatis 
10  sententia  Domini:  Quid  enim  prodest  homini,  si  mundum 
universum  lucretur,  animae  vero  suae  detrimentum  patiaturf 
Matth.  XVI.  26.;  cf.  V.  29.;  VI.  31.;  Luc.  XIV.  26. 

Arg.  III.  Ex  traditione.  Etsi  potestatis  indirectae  exer- 
citivm  ante  aetatem  Constantini  M.  plurimum  impeditum  erat, 
jussi  sunt  tamen  fideles  de  bonis  temporalibus  ecclesiae  mini- 
stros  alere,  I.  Cor.  IX.;  vetiti  Christiani  homines  muneribus 
civilibus  fungi  aliquibus,  Mamachi,  Antiq.  Christ.  IV.;  apostoli, 
cum  sacerdotes  et  seniores  evangelii  praeconibus  bonum 
temporale  publicae  tranquillitatis  objicerent,  temporale  bonum 
fini  spirituali  postponendum  arbitrati  responderunt:  obedire 
oportet  Deo  magis  quam  hominibus.     Act.   V.  28,  29. 

Const.  apost.  II.  34.,  S.  Chrysost.  m  II.  Cor.  Hom.  XV.  5., 
doctores  plures  medii  aevi  ordinem  status  et  ecclesiae  com- 
paiant  ordinationi,  qua  anima  et  corpus  conjunguntur.  Cf. 
Greg.  Naz.  Orat.  17.  S.  August.  De  civ.  Dei  lib.  XIX.  c.  XVII.: 
„caelestis  civitas  .  .  .  non  curat,  quid  in  moribus,  legibus 
institutisque  diversum  est . .  .  si  religionem,  qua  unus  summus 
et  verus  Deus  colendus  docetur,  non  impedit  .  .  .  humanarum 
voluntatum  compositionem,  quantum  salva  religione  et  pietate 
conceditur,  tuetur  atque  appetit."  S.  Gelasius  Papa:  „Duo 
quippe  sunt,  imperator  auguste,  quibus  principaliter  mundus 
hic  regitur:  auctoritas  sacrata  pontificum,  et  regalis  potestas. 
In  quibus  tanto  gravius  est  pondus  sacerdotum,  quanto  etiam 
pro  ipsis  regibus  hominum  in  divino  reddituri  sunt  examinc 
rationem.u  Ep.  ad  Anastasium  Augustum.  S.  Symmachus 
Papa:  „Nos  quidem  potestates  humanas  suo  loco  suscipimus. 
donec  contra  Deum  suas  non  erigunt  voluntates.  Ceterum  si 
omuis  potestas  a  Deo  est,  magis  ergo  quae  rebus  est  prae- 
stituta  divinis.  Defer  Deo  in  nobis,  et  nos  deferimus  Deo  in 
te.  Ceterum  si  tu  Deo  non  deferas,  non  potes  ejus  uti  privi- 
legio,  cujus  jura  contemnis."    Apologeticus  adv.  Anast.  imp.  IX. 

S.  Innocentius  III.,  cum  Guillelmus  comes  de  Monte  Pessulano 
rogasset,  ut  Pontifex  filios  ipsius  legitimationis  dignaretur  titulo 
decorare,  anno  1202  in  decretali  Per  venerabilem  respondit, 
rem,  cum  sit  temporalis,  pertinere  ad  regem  Galliae;  Romanum 

autem  Pontificem  super  ecclesiae  patrimonio  plenam  in  tempo- 
ralibus  gerere  potestatem.  Quibus  haec  addit:  „etiam  in  aliis 
regionibus,  certis  causis  inspectis,  temporalem  jurisdictionem 
casualiter  exercemus."  Idem  Pontifex  in  decretali  Novit,  ad 
sedandas  lites  Galliam  inter  et  Angliam  anno  1204  edito, 
potestatem  ecclesiae  in  temporalibus,  eamque  indirectam,  his 
verbis  docet:  „Non  enim  intendimus  judicare  de  feudo,  cujus 
ad  ipsum  spectat  judicium  .  .  .  sed  decernere  de  peccato,  cujus 
ad  nos  pertinet  sine  dubitatione  censura,  quam  in  quemlibet 
exercere  possumus  et  debemus."  Bonifacius  VIII.  in  bulla 
Unam  sanctam,  idem  significat  affirmans,  spiritualem  potestatem 
terrenam  Judicare,  si  bona  non  fuerit";  similiter:  „si  deviat 
terrena  potestas,  judicabitur  a  potestate  spirituali."  Hinc  illa 
explicatio  bullae  Unam  sanctam  ab  ipso  Bonifacio  VIII.  data: 
„non  potest  negare  rex,  seu  quicunque  alter  fidelis,  quin  sit 
nobis  subjectus  ratione  peccati." 

S.  Thomas  suam  de  potestate  indirecta  sententiam  effert 
his  verbis:  „in  tantum  est  potestas  saecularis  sub  potestate 
spirituali,  in  quantum  ei  a  Deo  supposita  est,  scilicet  in  his 
quae  ad  salutem  animae  pertinent."  Sent.  IV.  dist.  XLIV. 
q.  II.  art.  3.  ad  4.  Rursus:  „non  est  usurpatum  judicium,  si 
spiritualis  praelatus  se  intromittat  de  temporalibus  quantum  ad 
ea,  in  quibus  subditur  ei  saecularis  potestas  vel  quae  ei  a 
saeculari  potestate  relinquuntur."  II.  II.  q.  LX.  art.  6.  ad  3.; 
cf.  De  reg.  princ.  lib.  I.  cap.  XIV.  Ex  quo  intelligitur,  penes 
ecclesiam  esse  potestatem  in  temporalia,  non  tamen  absolute, 
sed  in  quantum  Deus  praecepit.  Et  quia  non  absoluta  est, 
idcirco  locus  est  saeculari  potestati,  ut  quaedam  spirituali  relin- 
quat.  Nec  ab  ea  sententia  desciscit  optimus  quisque  theologus, 
J.  Turrecremata,  Franciscus  Victoria,  Dominicus  a  Soto,  Caje- 
tanus,  Bellarminus,  etc.1)     Cf.  supra,  p.  365. 


l)  Cf.  Molitor,  Die  Decret  „Per  Venerabilem".  Parum  recte 
Gosselin:  „Le  cardinal  Bellarmin  paraft  etre  le  veritable  auteur  de 
cette  opinion,  qui  a  prevalu  depuis  sur  celle  du  pouvoir  direct,  gine- 
ralement  admise  avant  lui  par  les  theologiens  scholastiques."  Pouvoir 
du  Pape,  etc.  p.  328. 

Quaeres,  utrum  ab  omnibus  catholicis  adrnitti  debeat  po- 
testas  aliqua  ecclesiae  in  temporalia. 

Resp.  a)  Veritas  dicfae  potestatis  infallibili  auctoritate 
declarata  videtur,  ob  eamque  causam  ab  omnibus  credenda, 
saltem  fide  ecclesiastica;  cf.  supra  p.  333.  Asserti  rationes  prae- 
cipuaesunt,  1°  adhibita  Romanorum  Pontificum  decreta,  inquibus 
coi)8titutio  Unam  sanctam1);  2°  maximus  doctorum  consensus; 
3°  Syllabus,  qua  notatur  prop.  24.:  „Ecclesia  vis  inferendae 
potestatem  non  habet ,  neque  potestatem  ullam  temporalem 
directam  vel  indirectam;"  4°  encycl.  Imm.  Dei,  in  qua  prae- 
cipitur:  „Quidquid  igitur  est  in  rebus  humanis  quoquo  modo 
sacrum,  quidquid  ad  salutem  animorum  cultumve  Dei  pertinet, 
sive  tale  illud  sit  natura  sua,  sive  rursus  tale  intelligatur 
propter  caussam  ad  quam  refertur ,  id  est  omne  in  potestate 
arbitrioque  ecclesiae."  Cf.  Leonis  XIII.  encycl.  Arcanum. 
5°  Accedit  judicium  theologorum.  Ita  Dom.  a  Soto  In  Sent.  IV. 
dist.  XXII.  quaest.  II.  art.  2.  argumentatur  „contra  eorum 
haeresin,  qui  omnem  abdicant  Pontifici  temporalem  potestatem"; 
atque  Mazzella:  „doctrina  de  superioritate  spiritualis  Ecclesiae 
potestatis  prae  potestate  civili,  non  est  mera  opinio;  sed,  nisi 
sit  proprie  et  immediate  de  jide  (quod  tamen  cum  gravissimo 
fundamento  asseri  posset) ,  saltem  ad  depositum  catholicae 
doctrinae  certo  pertinet.  Id  etiam  aperte  docet  Suarez  (de 
Leg.  1.  4.  c.  9.);  Bellarminus  (de  potest.  Sum.  Pont.  c.  3.)  etc." 
De  religione  et  ecclesia,  edit.  3.  p.  455. 

b)  Si  singulas  de  memorata  potestate  sententias  ex- 
pendamus,  systema  potestatis  directae  videtur  solitarium  et 
sententiae  communi  contrarium:  systema  potestatis  directivae, 


l)  Ultima  tantum  hujus  constitutionis  sententia  dogmatica  est, 
scilicet:  „Porro  subesse  Romano  Pontifici ,  omni  humanae  creaturae 
declaramus,  dicimus,  et  diffinimus  omnino  esse  de  necessitate  salutis." 
Mury  constitutionis  authenticitatem  impugnavit  (cf.  Kevue  des  quest. 
hist  t.  XXVI.  et  XLVL);  sed  argumentis,  quae  peritissimis  viris  visa 
sunt  parum  idonea.  Cf.  Specimina  palaeographica  Regestorum  Roma- 
norum  Pontificum  ab  Innocentio  III.  usque  ad  Urbanum  V.  Rome, 
Archives  du  Vatican,  II 

sensu  strictiori  acceptae,   videtur    parum    consonare  doctrinae 
syllabi,  decretis  Pontificiis  et  doctorum  consensui. 

Objectiones- 

Obj.  I.  Perfecta  societas  nulli  societati  potest  esse  in- 
ferior.  Civilis  autem  potestas  est  perfecta  societas.  Ergo 
ecclesia  nulla  in  civilem  potestatem  jurisdictione  pollet. 

Resp.  Dist.  maj.:  perfecta  societas  non  potest  esse  inferior 
societati  ejusdem  ordinis,  conc;  ordinis  superioris,  nego.  Po- 
testas  civilis  est  in  ordine  suo  summa;  at  ordo  ille  summus  non 
est,    sed  supernaturalium  bonorum  ordine  natura  sua  inferior. 

Instabis.  Rex  ut  homo ,  non  ut  rex  est,  ad  finem  boni 
supernaturalis  ordinatur.  Potestas  igitur  ecclesiae  in  agentem 
ea,  quae  sunt  regis,  exerceri  nequit. 

Resp.  Nego  antec.  et  conseq.  Nam  primo  quidem  regis 
officium  pendet  ex  lege  Dei,  quam  divino  munere  custodit  ac 
tuetur  ecclesia;  deinde  finis  multitudinis  regendae  finis  regis 
sit,  necesse  est.  Multitudinis  igitur  cum  finis  sit  fruitio  divina, 
regentis  officium  ex  eo  fine  pendet. 

Urgebis.  Status,  ut  status,  cum  post  hanc  vitam  nullus 
sit,  ad  finem  felicitatis  sempiternae  non  ordinatur,  sed  socii 
singuli.     Ex  quo  idem  ac  supra  concluditur. 

Resp.  Dist.  antec:  status,  ut  status,  non  est  institutus 
boni  sempiterni  possidendi  causa,  conc;  non  ejusdem  promo- 
vendi  causa,  nego.  Status,  ad  quem  boni  temporalis  cura 
proxime  pertinet,  non  permanet,  cum  tempus  non  erit  amplius. 
Apoc.  X.  6.  Et  haec  ipsa  inferioritas  finis  evidenter  ostendit, 
statum  non  esse  sibi  ultimum  finem,  sed  finem  sub  fine  ultimo 
sociorum,  quem  si  non  promoveat,  a  religione  officii  declinat. 
Et  certe  „cuicumque  incumbit  aliquid  perficere  quod  ordinatur 
in  aliud  sicut  in  finem,  hoc  debet  attendere  ut  suum  opus  sit 
congruum  fini".     De  reg.  princ    lib.  I.  cap.  XIV. 

Obj.  II.  Doctrina  subordinationis  societatis  civilis  ad 
ecclesiasticam  fundatur  in  conceptu  status  theologico,  id  est, 
in  iis,  quae  a  Christo  de  ecclesia  praecipiuntur.  Jam  vero 
conceptus  status  juridicus  et  philosophicus  ex  ipsa  hominum 
natura  determinatus  erat  ante  Christum.     Conceptus  igitur  ille 

juridicus  et  philosophicus ,  cum  praeceptum  Christi  posterius 
non  tollat  jus  naturae  prius,  ad  conceptum  theologicuni  minime 
revocandus  est. 

Resp.  Dist.  maj.:  doctrina  illa  fundatur  in  conceptu  theo- 
logico  perfective ,  conc;  exclusive,  nego.  Et  dist.  min.:  con- 
ceptus  status  philosophicus  ante  ecclesiam  a  Christo  constitutam 
determinatus  erat  relative,  iranseat;  absolute,  nego. 

Quidquid  de  determinatione  conceptus  status  relative  ad 
tempora  ante  Christum  statuitur,  nullo  unquam  tempore  con- 
ceptus  ille  tam  absolutus  fuit,  ut  deinceps  Dei  ordinisque,  a 
Deo  praestituendi ,  rationem  haberi  non  oporteret,  Jam  ipsa 
philosophia,  nisi  athea  prorsus  aut  ferme  esse  velit,  non  negat, 
jieri  posse,  ut  status  potestati  ordinis  altioris  et  a  Christo  Deo 
constitutae  subordinetur;  theologia  autem  id  factum  esse  de- 
monstrat.  Ita  fit,  ut  conceptus  theologicus  non  excludat  con- 
ceptum  status  juridicum  et  philosophicum,  sed  perficiat. 

Instabis.  Conceptus  ille  theologicus  eo  spectat,  ut,  theo- 
cratia  constituta,  status  autouomia  intereat. 

Resp.  Conceptus  status  theologicus  eatenus  tantum  theo- 
craticus  est,  quatenus  aeterna  temporalibus ,  ut  animam 
corpori,  praecellere  existimant;  quod  utrum  sapienter  theo- 
cratia  nominetur,  an  inepte,  nullo  negotio  perspicitur.  Hoc 
unum  adversarii  considerent  intentius:  status  et  ecclesia  Deo 
et  Christo  parere  debent,  et  utraque  potestas  in  suo  ordine 
tendere,  quo  spectat  oratio  Domini:  Sanct/ficetur  nomen  tuum. 
Matth.  VI.  9.  Potestas  autem  civilis  ad  illum  finem  debitum 
convenienter  tendere  non  potest,  nisi  in  ordine  ad  spiritualia 
subordinetur  ecclesiae,  cui  cura  finis  illius  sublimissimi  proxime 
demandata  est.  Sic  igitur  subordinatae  reipublicae  majestas 
augetur;  etenim  „quanto  aliquid  efficacius  ordinatur  ad  finem, 
tanto  melius  est".     S.  Thom.  II.  II.  q.  CLII.  art.  5. 

Obj.  III.  Dominus  ait:  Regnum  meum  non  est  de  hoc 
mundo.  Joan.  XVIII.  36.  At  systema  potestatis  indirectae  eo 
recidit,  ut  sacra  potestas  attingat  etiam  temporalia,  seu  ea, 
quae  sunt  de  hoc  mundo.  Ergo  systema  illud  S.  Scripturis 
contradicit. 

Resp.    Dist.  maj.:  regnum  Christi  non  est  de  hoc  mundo, 

conc;  non  est  in  hoc  mundo,  nego.  Dist.  min.:  ecclesia  vi 
potestatis  indirectae  attingit  temporalia  tanquam  objectum 
materiale,  conc;  tanquam  objectum  formale,  nego. 

Cum  ecclesia  sit  in  mundo,  Deus  sapientissimus  habi- 
tudinem  ecclesiae  ad  alteram  potestatem  haud  dubie  ordinavit. 
Ex  ratione  autem  finium  sequitur  ea  ratio  ordinis,  ut  ecclesia 
non  attingat  temporalia  secundum  se  et  formaliter,  sed  in 
ordine  ad  spiritualia. 

Instabis.  Videntur  tamen  indirecta  potestas  et  directa 
haud  multum  inter  se  distare. 

Resp.  Discrimen  est  maximum:  theoretice,  quia  in  syste- 
mate  potestatis  indirectae  Summus  Pontifex  non  habet  potes- 
tatem  in  temporalibus  regulariter ,  directam,  plenam,  sed  ex 
consequenti  tantum;  hinc  practice  habet  potestatem  limitatam, 
„quantum  scilicet  —  ait  Turrecremata  —  necessarium  est  ad 
conservationem  rerum  spiritualium  ad  directionem  fidelium  in 
salutem  aeternam ,  et  ad  correctionem  peccatorum,  et  conser- 
vandam  pacem  in  populo  Christiano."  Swnma  de  eccl.  lib.  II. 
cap    CXIV. 

Ad  extremum,  viri  catholici  non  recedunt  ab  hoc  prae- 
cepto  SS.  Leonis  XIII.:  „In  institutis  igitur  legibusque  san- 
ciendis  spectanda  hominis  indoles  est  moralis  ac  religiosa, 
ejusdemque  curanda  perfectio,  sed  recte  atque  ordine:  nec 
imperandum  vetandumve  quidquam  nisi  ratione  habita,  quid 
civili  hominum  societati  sit,  quid  religiosae  propositum."  Encycl. 
Sapientiae  christianae. 

De  conciliis. 


Parte  prima  hujus  operis  de  ecclesia  tractavimus.  Quo 
tractatu  primus  locorum  theologicorvm  perfectus  est,  atque  etiam 
fundamentum  positum  omnium  reliquorum.  —  Locus  secundus 
sunt  concilia.     Quaerimus  ergo: 

Primo.     Quid  sit  concilium  et  quotuplex. 

Secundo.  Cujus  auctoritate  concilium  oecumenicum  cele- 
brandum  sit. 

Tertio.     Utrum  concilium  oecumenicum  sit  infallibile. 

Quarto.      Utrum  concilium  oecumenicum  sit  supra  Papam. 

Quinto.      Utrum  concilia  oecumenica  sint  necessaria. 


ARTICULUS  I. 
Quid  sit  conciiium  et  quotuplex. 

I.  Concilii  conceptus  generalis.  Concilium,  graece 
ovvodog,  seu,  ut  ab  aliis  nuncupatur,  congregatio,  conventus,  vel 
etiam,  synodale  concilium,  conventus  synodalis,  est  conventus 
episcoporum  sub  auctoritate  legitima  ad  judicandum  et  statuen- 
dum  de  rebus  ecclesiasticis.  Dixi:  episcoporum ,  utpote  per 
se  judicum.     Synodus  autem  dioecesana   seu   conventus  unius 

episcopi  et  cleri ,  cum  a  multis  jam  saeculis  vox  concilii  ad 
solos  episcoporum  coetus  restricta  sit,  in  definitione  non  con- 
tinetur.  Additur:  de  rebus  ecclesiasticis,  id  est,  de  rebus  fidei, 
morum  aut  disciplinae.    Cf.  Ben.  XIV.    De  syn.  lib.  I.  cap.  I. 

Duo  sunt  conciliorum  genera:  1°  generalia,  de  quibus 
praecipue  disserenduni  est;  2°  pavticularia,  quae  in  nationalia, 
provincialia  et,  si  videatur,  dioecesana  subdividuntur.  Primum 
de  re  fidei  concilium  Hierosolymis  locum  habuit.  Act.  XV.  6. 
Concilia  saeculo  II.  mediaute  in  Asia  minori  celebrata  refert 
Euseb.  H.  E.  lib.  V.  cap.  XVI.  Plurimis  synodis,  per  tot 
saecula  celebratis,  conciliorum  tomi  pleni  sunt. 

II.  Concilium  oecumenicum.  Concilium  generale,  seu 
oecumenicum  a  voce  olxovfiivy  (orbis  inhabitatus),  est  conventus 
episcoporum  ex  toto  orbe  convocatorum  ad  judicandum  et 
statuendum  de  rebus  ecclesiasticis  sub  auctoritate  Romani 
Pontificis.  Dixi:  1°  ex  toto  orbe;  sic  enini  concilium  oecumeni- 
cum  a  nationali  distinguitur,  ad  quod  convocantur  palriarchatus 
alicujus  vel  regni  seu  nationis  antistites,  patriarcha  primateve 
praesidente;  et  a  provinciali,  ad  quod  episcopi  unius  provinciae 
ecclesiasticae,  praesidente  metropolitano,  convocantur.  2°  Con- 
vocatorum  eo  dicimus,  quia  vocari  omnes  jus  est,  omnes  convenire 
non  necessum  est,  dummodo  principes  ecclesiae  congregentur 
eo  numero,  ut  congregati  censeantur  catholicam  repraesentare 
ecclesiani.  3°  Postremo :  sub  auctoritate  Romani  Pontificis; 
quae  quidem  auctoritas  congregando,  praesidendo ,  confirmando 
exercetur. 

Quibus  positis  1°  concilia  oecumenica  dividuntur  in  congre- 
gata  a  Romano  Pontifice  et  non  congregata;  iterum  in  con- 
firmata  ejusdem  auctoritate  et  non  confirmata.  Vox  autem 
oecumenici  ad  concilia  confirmata  designanda  strictius  usur- 
patur.  2°  Neque  altera  negligenda  est  divisio.  Namque  con- 
cilia  alia  dicuntur  oecumenica  actione,  alia  acceptatione:  actione, 
si  ea,  quae  in  definitione  exprimuntur,  a  convocatione  usque 
ad  confirmationem,  adimplentur;  acceptatione,  si  quid  quidem 
deest,  supplet  tamen  episcoporum  Romanique  Pontificis,  con- 
cilium  validum  agnoscentium ,  consensio  sive  expressa  sive 
tacita. 

III.  Quinam  in  concilium  oecumenicum  congre- 
gandi  sint.  1°  Episcopi  per  se  evocandi  sunt,  ut  actum 
decisivum ,  tanquam  veri  nominis  judices  et  propria  concilii 
membra  constituentia,  in  concilio  ferant.  Talis  enim  est  eccle- 
siae  divina  conformatio,  ut  primae  in  ea  regenda  partes  eorum 
sunt ,  qui  episcopi  vocantur.  Id  quod  patet  a)  ex  iis ,  quae 
superiore  loco  tum  de  constitutione  ecclesiae  hierarchica 
(quaest.  III.  art.  4 — 6.)  tum  de  subjecto  infallibilitatis  (q.  VIII. 
art.  4.)  disseruimus;  6)  ex  ecclesiae  praxi.  Cardinales  etiam 
non  episcopi  vocandi  sunt  et  suffragium  decisivum  ferunt; 
utrum  vero  jus  istud  ordinario  jure  ad  eos  pertineat  an  ex  privi- 
legio  et  consnetudine,  controversantur.    Cf.  S.  Thom.  Quodl.  I.  14. 

2°  Cum  totum  concilii  negotium,  ut  ait  Canus,  non  ordinis, 
sed  jurisdictionis  potestate  transigatur,  in  concilium  cogendi 
sunt  et  jure  ferendi  suffragium  decisivum  gaudent  episcopi 
nondum  consecrati,  sed  jurisdictionem  episcopalem  habentes. 
Generales  praeterea  ordinum  et  abbates  exempti  ab  episcopo 
benedicti,  quamvis  sacerdotibus  et  diaconis  jus  suffragii  de- 
cisivi  non  competat,  ex  concessione  jure  isto  fruuntur. 

3°  Episcopi,  qui  titulares  seu  annulares  seu  in  partibus 
nuncupantur,  ex  sententia  multorum  doctorum,  quod  jurisdictione 
careant,  de  jure  iu  concilium  non  cogendi  sunt  (Canus,  Suarez, 
Billuart);  alii  jus  suffragii  decisivi  ferendi  ipsis  tribuunt  ob 
jurisdictionem  in  actu  primo,  quam  habent  in  respectivas  titu- 
lorum  suorum  ecclesias  (Lucius  Ferraris);  alii  denique  juris- 
dictionem  consecrationi  ita  alligatam  esse  censent,  ut  illa 
episcopis,  non  ut  singulis,  sed  ut  collegialiter  seu  conciliariter 
agentibus  competat  (Devoti,  Phillips). 

4°  Alii  plures,  tametsi  nullitm  jus  suffragii  decisivi  ferendi 
illis  tribuatur ,  evocari  possunt :  viri  prudentia  et  sapientia 
praestantes ,  qui  res  tractandas  discutiant  et  patres  consilio 
adjuvent;  principes ,  qui  patres  tueantur;  haeretici  et  schis- 
matici ,  ut  negotia  tractent,  vel  sui  rationem  in  concilio  red- 
dant,  etc.  Sed  patres  concilii  non  dicuntur  nisi  illi ,  quibus, 
aut  ordinario  jure  aut  ex  concessione,  jus  ferendi  suffragium 
decisivum  competit.     Cf.  hujus  operis  p.  I.  p.  110. 

IV.  Quot    episcoporum    congregatio  ad  concilium 

oeeumenicum  requiratur.  In  Cano,  De  locis  ista:  „Non 
satis  est  quidem  —  inquit  —  ad  concilium  generale  si  evo- 
catio  generalis  est,  quando  adeo  pauci  congregantur,  ut  major 
meliorque  pars  relicta  esse  videatur:  praesertim  si  causa  legi- 
tima  sit,  cur  Episcopi  Synodo  non  affuerint.  At  si  per  mali- 
tiam  horainum  pessimorum  una  et  item  altera  provincia  desit, 
non  propterea  concilii  generalis  nomen  amittitur.  Sed  ne  si 
per  negligentiam  quidem ,  aut  aliam  occasionem  quamlibet 
Episcopi  aliquot  desint  nominis  sui  jacturam  generale  conci- 
lium  faciet,  nisi  in  dubium  vertimus,  an  Concilia  illa  quatuor, 
Nicaenum  ,  Ephesinum,  Constantinopolitanum,  Chalcedonense, 
generalia  sint."  Lib.  V.  cap.  III.  Manifesta  illa  quidem; 
concilium  scilicet  tot  antistitum  congregationem  prae  se  fert, 
quot  ad  repraesentationem  totius  nominis  Christiani  requiruntur. 
Forsitan  quaeratis ,  utrum  major  saltem  pars  episcoporum  ad 
concilium  accedat,  necesse  sit?  Necesse  non  est;  dummodo  tot 
adsint  episcopi  et  e  tot  locis,  ut  ecclesiam  per  orbem  dispersam 
repraesentare  censeantur. 

V.  De  origine  seu  institutione  conciliorum.  Conci- 
liorum  origo  non  mere  hurnana  est,  sed  probabiliter  divina, 
et  sine  dubio  apostolica.  Pro  origine  divina  afferuntur  1°  verba 
Domini:  Ubi  enim  sunt  duo  vel  tres  congregati  in  nomine  meo, 
ibi  sum  in  medio  eorum,  Matth.  XVIII.  20. ;  quibus  utuntur  con- 
cilium  Chalcedonense  (ep.  ad  S.  Leonem  M.) ,  S.  Caelestinus 
(ep.  ad  concilium  Ephesinum)  et  concilium  oecumenicum  VI. 
act.  VII.,  ut  concilia  a  Christo  manasse  significent.  2°  Veri- 
simile  est  apostolos,  utpote  plenos  Spiritu  sancto,  eo  Spiritu 
admonente  sua  concilia  celebrasse. 

VI.  Catalogus  conciliorum  oecumenicorum. 
1)  Nicaenum  I.  anno  325  S.  Sylvestro  Rom.  Pontifice  adversus 
Arianos ;  huic  coucilio  connectere  solent  conc.  Sardicense, 
a.  346  celebratum  et  a  Julio  I.  probatum.  Sardicae  fides 
Nicaena  confirmatum  est.  2)  Cpolitanum  I.  a.  381  S.  Damaso 
R.  P.  adversus  Macedonianos.  3)  Ephesinum  a.  431  S.  Cae- 
lestino  R.  P.  adversus  Nestorianos.  4)  Chalcedonense  a.  451 
S.  Leone  R.  P.  adversus  Eutychianos.  5)  Cpolitauum  II. 
a.  553  Vigilio  R.  P.  propter  tria  capitula.     6)  Cpolitanum  III. 

a.  680  Agathone  R.  P.  adversus  Monothelitas.    7)  Nicaenum  II. 
a.  787  Adriano  I.  R.  P.  adversus  Iconoclastas.  8)  Cpolitauum  IV. 
a.  870  Adriano  II.  R.  P.  adversus  Photium.    9)  Lateranense  I. 
a.  1123  Callixto  II.  R.  P.  propter  investituras.   10J  Lateranensell. 
a.  1139  Innoc.  II.  R.  P.  propter  schisma  Petri  Leonis,  antipapae. 
11)  Lateranense  III.    a.  1179    Alexandro  III.   R.  P.    adversus 
Valdenses  et  Albigenses.     12)  Lateranense  IV.    a.  1215  Inno- 
centio    III.    R.    P.    propter    expeditionem    Hierosolymitanam. 
13)    Lugdunense   I.    a.    1245    Innocentio  IV.    R.   P.    adversus 
Fredericum  II.     14)  Lugdunense  II.  a.  1274  Gregorio  X.  R.  P. 
propter  unionem  Graecorum.  15)  Viennense  a.  1312  Clemente  V. 
R.  P.  propter  causarn  Templariorum.    16)  Constantiense  a.  1414 
— 1418  in   ea   parte ,   quam  Martinus  V.    confirraavit,    non    in 
omnibus.    Scopus  illius  concilii  erat  ecclesiae  unio  et  exstirpatio 
haereseos  Wicleff,  Hus,  etc.  17)  Florentinum  a.  1439  Eugenio  IV. 
R.  P.  propter  unionem  Graecorum.    18)  Lateranense  V.  a.  1512 
Julio  II.  et  Leone  X.   R.  P.  adversus  schisma  Pisanum  et  ad 
pacem  iuter  principes  Christianos  promovendam.     19)  Triden- 
tiuum    a.  1545—1563    Paulo  III.    et  Pio  IV.   R.    P.   adversus 
protestautes    et  ad  disciplinam   restaurandam.     20)  Vaticanum 
8.  Dec.  1869  —  18.  Juli  1870  adversus  errores  modernos;    in 
quo  et  dogma  infallibilitatis  Pontificiae  definitum  est.  —  Con- 
ciliorum   collectiones  praecipuae  sunt  Conciliorum  omnium  col- 
lectio   regia;    Labbe*    et   Cossart,    Sacrosancta    Concilia,    cum 
supplem.  Steph.  Balluzii;  Harduin,  Collectio  maxima  Conciliorum ; 
Coleti,  Sacrosancta    concil.;    Mansi,    Sacrorum    concil.    nova   et 
amplissima   collectio.     Pro  recent.  conciliis  Coll.  Concil.  recen- 
tiorum  Lacensis.     Cf.  plura  apud  De  Smedt,  Introd.  ad  H.  E. 

ARTICULUS  II. 
Cujus  auctoritate  concilium  oecumenicum  celebrandum  sit. 

I.  Status  quaestionis.  1°  Supponimus,  Romanum  Ponti- 
ficem  a  Deo  creatum  esse  caput  universae  ecclesiae.  Tantum 
autem  abest,  ut  id  gratis  asseratur:  etiam  firmissimis  rationi- 
bus  veritatem  illam  suo  loco  demonstrabimus. 

2°  Probaturi  sumus  oecumenica  concilia  Romani  Pontificis 

auctoritate  esse  celebranda;  atque  illa  auctoritas  munere  con- 
vocandi,  praesidendi  et  auctoritative  confirmandi  continetur. 
Itaque  concilium ,  ut  toto  decursu  suo ,  id  est ,  ut  in  convoca- 
tione,  in  celebratione  et  in  exitu  oecumenicum  habeatur,  con- 
vocari  debet  a  Romano  Pontifice,  qui  vel  per  se  vel  per  legatos 
concilio  praesideat  et  acta  confirmet.  Quodsi  concilium  sive 
convocatione  sive  celebratione  oecumenicum  non  fuerit,  de- 
fectus  hujusmodi  confirmatione  subsequenti  auferri  possunt; 
nulla  vero  unquam  synodus,  nisi  a  Pontifice  Romano  confir- 
mata,  potest  baberi  oecumenica. 

3°  Quaestio  est  de  celebrandis  conciliis  oecumenicis,  quae 
proprie  et  perfecte  oecumenica  sunt.  Nihil  ergo  de  casu,  quo 
totius  ecclesiae  episcopi,  Sede  Romana  vacante  et  renuentibus 
ad  electionem  convenire  cardinalibus,  in  concilium  eligendi 
cavsa  congregarentur;  de  hoc  enim  et  de  casu  Papae  dubie 
electi,  etc.  inferius. 

Adversarii  sunt  Febronius,  Planck  et  alii.  Est  autem 
de  fide 

Thesis:  Concilia  oecumenica  Romani  Pontijicis  auctoritate 
celebranda  sunt. 

Argumenta. 

Arg.  L  Quaecunque  ad  universam  ecclesiam  pertinent, 
Romani  Pontificis  auctoritati  subjecta  sunt.  Jam  concilia  oecu- 
menica  ad  universam  pertinent  ecclesiam.  Ergo  concilia 
oecumenica  non  nisi  Summi  Pontificis  auctoritate  celebrari 
possunt.  Unde  S.  Thomas:  „ad  solam  —  inquit  —  auctori- 
tatem  Summi  Pontificis  pertinet  nova  editio  symboli,  sicut  et 
omnia  alia  quae  pertinent  ad  totam  Ecclesiam,  ut  congregare 
synodum  generalera,  et  alia  hujusmodi."  II.  II.  quaest.  I.  art.  10.; 
I.  quaest.  XXXVI.  art.  2.  ad  2. 

Arg.  II.  Conciliorum  oecumenicorum  convocatio,  praesidium 
et  conjirmatio  ad  caput  ecclesiae  catholicae  pertinent.  Ro- 
manus  autem  Pontifex  ecclesiae  catholicae  caput  est.  Ergo. 
Minor,  deinceps  probanda,  hic  supponitur.     Frob.  major. 

a)  Convocatio.  Nulla  firma  ratio  convocandi  concilium 
oecumenicum    haberi   potest,   nisi  auctoritas  adsit,    qua  omnes 

et  singuli  totius  orbis  tcrrarum  episcopi  certo  loco  et  tempore 
certo  in  synodum  convenire  jubeantur.  Et  haec  auctoritas  in 
solo  Komano  Pontifice  residet. 

b)  Praesidium.  Praesidere  corpori  auctoritative,  capitis  est. 
Atqui  Romanus  Pontifex  totius  corporis  ecclesiae  tam  congre- 
gatae  quam  dispersae  caput  est.     Ipsius  ergo   est  praesidere. 

c)  Conjirmatio.  Conciliorum  acta  ab  eo  confirmari  necesse 
est,  cui  ornnium,  etiam  episcoporum,  cura  divinitus  commissa 
est.  Atqui  omnium  episcoporum,  etiam  conjuuctorum,  cura 
Pontifici  Romano  concredita  est.  Ergo  concilia  oecumenica 
Romani  Pontificis  auctoritate  celebranda  sunt,  „cujus  auctori- 
tate  sola  Synodus  congregari  potest,  et  a  quo  sententia  Synodi 
confirmatur,  et  ad  ipsum  a  Synodo  appellatur."  S.  Thom.  QuaesL 
disp.  De  potentia  X.  art.  4.  ad  13.  —  Quid  multa?  veri  nominis 
oecumenicitas  seu  ecclesiae  universae  repraesentatio  sine  Summo 
Pontifice  et  ecclesiae  capite  ne  cogitari  quidem  potest. 

Arg.  III.  Ex  traditione.  Concilia  oecumenica  Romani 
Pontificis  auctoritate  celebrari,  etiam  ex  veterum  dictis  et  fa- 
ctis  apparet. 

a)  Ex  dictis.  Julius  Papa  ait:  „Legem  esse  pontificiam,  ut 
pro  irritis  habeantur,  quae  praeter  sententiam  Episcopi  Romani 
fuerint  gesta."  Apud  Sozomenum,  H.  E.  lib.  III.  cap.  X.;  cf. 
Socrat.  H.  E.  lib.  II.  cap.  XVII.  In  synodo,  anno  485  habita, 
plus  40  episcopi  de  318  patribus  Nicaenis  ajunt:  „confirma- 
tionem  rerum  atque  auctoritatem  sanctae  romanae  ecclesiae 
detulerunt."  Mansi  t.  VIII.  p.  1140.  Patres  Chalcedonenses 
Leonem  M.  rogant,  ut  acta  synodi  confirmet.  „Rogamus  igitur 
—  inquiunt  —  et  tuis  sententiis  nostrum  honora  jtidicium;  et 
sicut  nos  capiti  in  bonis  adjecimus  consonantiam,  sic  et  sum- 
mitas  tua  filiis,  quod  decet,  adimpleat."  Hard.  t.  II.  658. 
Anatolius  Cpolitanus  ad  Leonem  M.  de  eodem  concilio:  „gesto- 
rum  vis  omnis  et  confirmatio  auctoritati  vestrae  Beatitudinis 
fuerit  reservata."  Inter  ep.  Leon.  M.  132.  Unde  S.  Gelasius 
ait:  „quod  firmavit  in  synodo  (Chalc.)  Sedes  Apostolica,  hoc 
robur  obtinuit;  quod  refutavit,  habere  non  potuit  firmitatem." 
Tract.  IV.  n.  9.;  ap.  Thiel  II.  p.  565.  Patres  concilii  Cpoli- 
tani  III.  Agathonem,  ut  synodum  confirmet,  his  verbis  rogant: 

„Orthodoxae  fidei  splendidam  lucera  vobiscum  clare  praedica- 
mus,  quam  ut  iterum  per  honorabilia  rescripta  confirmetis, 
vestram  oramus  sanctitatem."  Mansi,  t.  XI.  p.  683.  Justi- 
nianus  imperator:  „Nulla  unqitam  Synodus  rata  legitur,  quae 
ab  Apostolica  B.  Petri  Sede  non  fuerit  fulta."  Const.  Novel.  13. 
Atque  reprehenditur  Dioscorus,  patriarcha  Alexandrinus,  quod 
„synodum  ausus  est  facere  sine  auctoritate  Sedis  Apostolicae, 
quod  nunquam  licuit,  nunquam  factum  est."  Conc.  Chalc. 
Act.  I.  —  Cf.  Hefele,  Conclllengeschichte,  B.  I. 

b)  Ex  factis.  Omnia  concilia  oecumenica  Romanorum 
Pontificum  auctoritate  celebrata  sunt.  Neque  enim  de  conciliis, 
octava  synodo  posterioribus,  ulla  controversia.  Quapropter  pauca 
de  octo  prioribus. 

1°  De  convocatione.  Quanquam  imperatores,  ecclesia  per- 
mittente,  ad  patres  in  synodum  evocandos  materialiter  coope- 
rati  sunt,  Pontificum  tamen  hac  in  re  auctoritas  facile  con- 
spicitur.  Primo  enim  imperatores  ipsorum  consensu  egerunt. 
Sic  patres  concilii  Cpolitani  III.,  act.  XVHL  de  concilio  Ni- 
caeno  I.  affirmant:  „Constantinus  semper  Augustus,  et  Sylvester 
laudabilis  magnam  atque  insignem  in  Nicaea  Synodum  con- 
gregabant."  Cf.  Rufin.  H.  E.  lib.  I.  cap.  I.,  ubi  concilium 
Nicaenum  „ex  Sacerdotum  sententia"  convocatum  dicitur.  Epi- 
scopi  Moesiae  secundae  in  ep.  ad  Leonem  imperatorem  asse- 
verant,  concilium  Chalcedonense  convenisse  „per  jussionem 
Leonis  romani  pontificis":  cujus  rei  rationem  reddentes:  „qui 
vere  caput  est  —  inquiunt  —  episcoporum."  Cf.  Leon.  M. 
Epist.  89 — 95,  114.  Hadrianus  II.  ra  ep.  ad  Basilium  impera- 
torem  de  concilio  Cpolitano  IV.  celebrando  ait:  „Volumus  ergo, 
per  vestrae  pietatis  industriam,  illic  numerosum  celebrari  Con- 
cilium,  cui  nostri  quoque  missi  praesidentes",  etc.  —  Secundo, 
Romani  Pontifices  objectum  tractandum  et  agendi  normam 
patribus  praescripserunt.  Sic  concilium  Ephesinum  a  Caele- 
stino  I.  sententiam  et  normam  (ipfjyov  xal  ivnov)  accepit;  con- 
cilium  Cpolitanum  II.  ad  Agathonem  scribens,  eo  praecipiente 
se  egisse  siguificat:  „ex  sententia  per  sacras  vestras  litteras 
de  iis  prius  lata",  etc.  Cf.  Mansi,  t.  IV.  p.  1226,  1228.;  t.  XI. 
p.  683.;  Nat.  Alexandrum,  H.  E.  saec.  IV.  diss.  XI. 

2U  De  praesidio.  Gravissimorum  scriptorum  auctoritate 
constat,  Romanos  Pontifices  sive  per  se  sive  per  legatos  in 
conciliis  praesedisse.  Sic  Osius  episcopus  Cordubensis  cum 
Vito  et  Vincentio,  presbytcris,  etsi  patriarchae  aderant,  in  con- 
cilio  Nicaeno  praesedit;  id  enim  probant  Gelas.  Volnmen  act. 
conc.  Nicaen.  II.  5.;  Athanasius,  Apol.  defuga,  cap.  V.;  Theo- 
doret.  H.  E.  II.  15.;  Socrat.  Hist.  I.  13.  et  codices  omnes,  ex 
quibus  Osium  primum  subscripsisse,  manifestum  est.  In  con- 
cilio  Ephesino  Caelestinum  I.  praesedisse  constat,  per  legatos 
scilicet  et  vicarios,  Cyrillum  Alexandrinum,  Arcadium  et  Pro- 
jectum,  episcopos,  et  Philippum,  presbyterum;  id  enim  aperte 
ostendunt  concilii  hujus  Act.  I.,  Vigilius  in  suo  Constituto  apud 
Mansi,  t.  IX.  p.  62.  et  Evagrius,  H.  E.  I.  4.  Pontificum  Ro- 
manorum  in  ceteris  conciliis  tam  certum  praesidium,  vix  ut 
quisquam  sit,  qui  de  facto  manifesto  concertet. 

3°  De  confirmatione.  Concilia  oecumenica  non  solum  lega- 
torum  subscriptione  sed  documento  proprio  confirmata  sunt. 
Id  probatur  primo  ex  facto.  Nam  episcopi  quadraginta,  Romae 
anno  485  in  synodum  coacti,  de  patribus  318  Nicaenis  pro- 
palam  affirmant:  „confirmationem  rerum  atque  auctoritatem 
Sanctae  Romanae  Sedi  detulerunt."  Mansi,  t.  VII.  p.  1140.; 
cf.  Socrat.  H.  E.  II.  17.  Nec  ambigitur,  quin  eadem  lex  in 
conciliis  subsequentibus  observata  sit.  —  Secundo,  concilia, 
quae  prius  hac  confirmatione  carebant,  v.  g.  Cpolitanum  I., 
tum  demum  oecumenica  habita  sunt,  cum  Romani  Pontificis 
suffragio  firmarentur.  —  Tertio,  Romani  Pontificis  auctoritate 
nonnullorum  conciliorum  acta  rescissa  sunt,  velut  concilium 
Ephesinum  II.,  a  Leone  M.  irritatum.  Item  synodus,  a  Leone 
et  Constantino  imperatoribus  congregata,  in  Act.  VI.  concilii 
Cpolitani  IH.  rata  non  esse  dicitur,  „quod  adjutorem  non  ha- 
buerit  illius  temporis  Romanum  Papam",  etc. 

Objectiones. 

Obj.  I.  Octo  priora  concitia  ab  imperatoribus  convocata 
sunt;  Romanis  autem  Pontificibus  illius  aetatis  ne  in  mentem 
quidem  venit,  jus  hoc  pro  se  exclusive  asserere.     Ergo. 

Resp.  Dist.  antec:  id  dici  potest  de  convocatione  materiali, 

transeat;  de  convocatione  formali,  nego.  Synodus  materialiter 
convocari  dicitur,  ab  eo  actu,  quo  episcopi  ad  unum  locum 
evocantur;  formaliter  autem  ab  eo  actu,  quo  congregatio  eccle- 
siastica  constituitur;  quem  actum  solus  Pontifex  Romanus  et 
praestare  potuit  et  praestitit,  uti  probavimus.  Erat  autem  quod 
ea  cooperatio  materialis,  ecclesia  consentiente,  civili  imperio 
relinqueretur.  Nam  concilia  fiebant  censibus  publicis,  ne  grava- 
rentur  ecclesiae,  aliunde  bonorum  inopes;  imperator  episcopis, 
cum  longa  essent  conficienda  itinera,  vehicula  publica  admini- 
strabat;  haeretici  et  schismatici,  turbarum  auctores,  imperiali 
auctoritate  compescendi  erant,  etc.  Ita  Roskovany,  De  prim. 
Rom.  Pont.  §.  69. 

lnstabis.  Dubium  non  est,  quin  imperatores  in  conciliis 
antiquioribus  praesederint  et  conciliorum  decreta  ab  iis  fuerint 
confirmata.     Ergo. 

Resp.  Dist.  antec:  imperatores  praesederunt  et  confirma- 
verunt  ut  conciliorum  protectores,  conc;  ut  caput,  nego.  Prae- 
sidium  honoris,  quod  imperatoribus  non  negabatur,  et  confir- 
matio,  quam  episcopi  nonnulli  ab  iisdem  petebant,  ad  concilii 
ordinem  et  effectum  tuendum  pertinent.  Ob  eamque  rem  Con- 
stantinus  M.  se  episcopum  ad  extra,  twv  ixzbg,  esse,  palam 
dixit.  Revera  patres  Chalcedonenses,  in  epistola  synodali,  ad 
Leonem  M.  scribentes  memorant,  imperatores  praesedisse  „or- 
dinis  causau,  ngdg  evxocjniav;  at  ipsum  Leonem  affirmant  „prae- 
fuisse  ut  caput  membris"  wg  xecpaly  fielwv  fjysiJLovtveg.  Simi- 
liter  confirmatio  imperatorum  nihil  unquam  conciliorum  decretis 
addidit  nisi  robur  extrinsecum,  quo  rebelles  cohiberentur. 

Urgebis.  Quod  nulla  lege  divina  determinatum  est,  im- 
mutabile  non  habetur.  At  nulla  lex  divina  exstat,  quae  con- 
vocationem,  praesidium  et  confirmationem  oecumenici  concilii 
Romano  Pontifici  reservet.  Ergo  concilia  absque  Rom.  Ponti- 
ficis  auctoritate  rite  celebrantur. 

Resp.  Transeat  major;  dist.  min.:  nulla  hac  de  re  exstat 
lex  divina  particidaris ,  transeat;  universalis ,  nego.  Jus,  de 
quo  diximus,  Romano  Pontifici  eadem  lege  divina,  qua  pri- 
matus  ipse,  concessum  est.  Nullus  igitur  principatus  civilis, 
nulla   potestas   ecclesiaslica   potest    Pontificem    Romanum   hoc 

jure  divino  et  proprio  exspoliare;  sola  Pontificis  auctoritas 
diviDtim,  essentiale  fixumque  est  principium,  quod  unum  faciat 
ex  iis  omnibu8,  qui  unitatis  tuendae  causa  in  coetum  coeant. 

Dices.  Jn  Actis  concilii  Nicaeni  I.  Osius  subscripsit  ut 
Cordubensis  Episcopus,  Vitus  autem  et  Vincentius  ut  legati 
Romani  Pontificis.  Jam  Osius  primus  subscripsit,  deiude  Vitus 
et  Vincentius.  Ergo  patres  Nicaeni,  cum  Osium  praesidere 
quam  legatos  maluerint,  legem  illam  divinam  non  cognoverunt. 

Resp.  Dist.  major.:  Osius  ita  subscripsit,  legati  titulo  in- 
cluso,  conc;  excluso,  nego.  Minorem  dist.:  Osius  primus  sub- 
scripsit,  ut  legatus  Pontificis  Romani,  conc;  ut  episcopus  Cor- 
dubensis,  nego.  Ab  Osio,  cum  esset  episcopus,  alterius  dignitatis 
titulus  subscriptioni  addendus  non  erat;  sed  Vitus  et  Vincentius, 
cum  essent  meri  presbyteri,  legati  titulum  exprimunt.  ldem  Osii 
praesidium,  cum  fuerit  legatns  Pontificius,  optime  explicatur, 
non  ita,  rejecto  hoc  titulo,  extra  quem  nulla  jam  assignatur 
idonea  ratio,  cur  Osius;  ex  vulgari  episcoporum  ordine,  epi- 
scopis  Alexandrino  et  Antiocheno  praesentibus  antepositus 
fuerit;  praesertim  cum  alii  Latini,  v.  g.  Gallia  provincia,  non 
nisi  in  ultimo  catalogo  subscripserint. 

Obj.  II.  Romanus  Pontifex  aut  summa  potestate  concilio 
praeest,  aut  aequalitas  quaedam  hac  in  parte  inter  Pontificem 
et  ceteros  episcopos  inducitur.  Si  primum,  libertas  suffragandi 
perit;  sin  alterum,  Pontificis  dignitas  periclitatur.     Ergo. 

Resp.  Dist.  primam  partem  majoris:  Romanus  Pontifex 
concilio  praeest  summa  sua  potestate,  quae  alios  judices  secum 
patiatur,  conc;  quae  illos  excludat,  nego.  Et  nego  minorem; 
cum  tertium  adsit,  nempe  libertatis  et  dignitatis  conjunctio. 
Ratio  liberi  suffragii  non  consistit  in  hoc,  ut  nullus  suffragium 
ferentibus  praesit ;  sed  satis  est,  si  Romanus  Pontifex  et 
episcopi ,  tanquam  corpus  et  membra,  in  unum  corpus  con- 
juncti,    suo  quisque  respectivo  judicandi  munere  perfungautur. 

Quaeres.  Utrum  eo  tempore,  quo  ecclesia  capite  suo 
orbata  sit,  concilium  oecumenicum  celebrari  nequeat 

Resp.  Quibuscunque  temporibus  concilium  absque  Pon- 
tifice  Romano  celebretur,  oecumenicum  strictiori  sensu  dici 
nunquam  poterit.    Est  enim  acephalum ;  ecclesiam  igitur  Christi, 

quae  ex  capite  et  membris  constat,  non  nisi  imperfecte  reprae- 
sentat.  Possunt  tamen,  si  opus  sit,  totius  orbis  antistites  in 
synodum  convenire,  ut  ea  peragant,  quibus  ecclesiae  laboranti 
subsidium  afferatur,  dummodo  ne  laedatur  plena  Pontificis 
Maximi  auctoritas. 

ARTICULUS  III. 
Utrum  concilium  oecumenicum  sit  infallibile 

I.  Status  quaestionis.  Concilium  oecumenicum  intel- 
Hgimus,  quod  Pontificis  Romani  auctoritate  celebratur;  quod 
infallibile  esse  affirmamus,  a  Pontifice  Romano  confirmatum, 
cum  nec  convocatio  Papae  aut  praesidium,  neque  utrumque  simul 
omnino  sufficiant.  Infallibilitas  conciliorum  eadem  est,  quam 
prius  ecclesiae  dispersae  in  docendo  competere  ostendimus,  et 
ad  eadem  objecta  extenditur.  Porro  synodi  confirmatae  per  se 
firma  est  ac  infallibilis  auctoritas;  nec  ulla  ratioue  exspectandus 
est  consensus  et  acceptatio  ecclesiae. 

II.  Utrum  concilium  oecumenicum  nondum  ab  ipso 
Pontifice  Romano,  sed  ab  ejus  legatis  confirmatum, 
infallibile  haberi  debeat.  Illa  firmitas,  quam  Servator 
beato  Petro  ejusque  successoribus  ad  confirmandos  fratres 
largitur,  in  legatos  transferri  non  potest.  Jam  vero  legati  aut 
instructionem  a  Sede  Romaua  acceperunt  aut  non  instructi  ad 
concilium  accedunt.  Si  primum,  legati,  quoniam  cum  instru- 
ctione  infallibilitatem  Romani  Pontificis  non  acceperunt,  poterunt 
contra  instructionem  agere;  sin  alterum ,  poterunt  a  fortiori 
cum  doctrina  Pontificis  pugnare.  Ergo  concilii  decreta  pro 
lege  infallibilis  auctoritatis  non  absolute  valere  ndentur,  nisi 
confirmentur  ab  eo,  qui  in  docendo  ecclesiam  a  fide  vera  non 
deficiet.  Cf.  Cajetanum,  De  author.  Papae  et  concilii,  cap.  XV.; 
Canum,  De  loc.  theol.  lib.  V.  cap.  V.  Veruntamen  si  consti- 
terit,  legatos  ex  potestate  delegata  egisse  et  secundum  in- 
structionem,  de  rebus  in  particulari  definiendis  a  Pontifice 
Romano  acceptam,  infallibilis  decretorum  auctoritas  in  dubium 
vocari  non  potest,    Atque„iilud  Concilium,  —  Suarez  inquit  — 

qaoad    talem    definitionem,     habet    confirmationem    Pontificis, 
quasi  anticipatam."     De  Jide,  diss.  V.  sect.  VII.  n,  10. 

III.  Patres  concilii  sunt  vere  judices.  Patres  concilii, 
etsi  Pontifex  Romanus  in  fidei  causa  decernenda,  nullo  etiam 
adhibito  concilio,  errare  non  potest,  re  ipsa  tamen  judices 
sunt,  non  tantummodo  consiliarii.  Namque  1°  „non  Romanus 
Episcopus  modo,  —  ait  Canus  —  verum  reliqui  etiam  Epi- 
scopi  claves  regni  coelestis  habent:  ergo  in  causa  fidei  ligandi 
quoque  ac  solvendi  potestatem.  Visum  est,  inquiunt,  Spiritui 
sancto,  et  nobis,  nihil  ultra  vobis  imponere  oneris,  quam  haec 
necessaria ,  etc.  Omnes  ergo  Episcopi  onus ,  praeceptumque 
imponunt,  omnesque  simul  sententiae  Synodalis  auctores  sunt." 
L.  c.  2°  Episcopi  iu  conciliis  judicio  sententiaeque  subscripserunt 
hisverbis:  „Definiens  subscripsi",  bqCGag  vntyQaipa.  3°  Pontifex 
fidem  declarans  et  definienshisutiturformulis:  „sedentibus  nobis- 
cura  et  judicantibus  universi  Orbis  episcopis";  „sacro  approbante 
concilio".  Conc.  Vat.  sess.  III.  IV.  Ergo  concilii  decretis  standum 
est,  etiam  quia  episcopi,  Romano  Pontifici  conjuncti,  judicarunt. 

IV.  De  relatione  episcoporum  in  concilio  judi- 
cantium  ad  Romanurn  Pontificem.  Pontifex  Romanus 
concilio  interest  ut  caput,  et  judex  supremus;  episcopi,  ut 
judices  subordinati.  Hic  sequentia  notanda  sunt.  1°  Episcopi 
et  Pontifex  Romanus  in  concilio  sententiam  ferunt,  ut  unum 
corpus  morale.  2°  P^piscopi,  tametsi  ex  capite  pendeant,  caput 
tamen  tuentur  et  juvant;  quo  fit,  ut  decreta  communi  epi- 
scoporum  et  Pontificis  auctoritate  edantur.  3°  Etiamsi  Pontifex 
Romanus  prius  sententiam  ferat  et  episcopi  suum  judicium 
cum  Pontificio  conjungant,  episcopi  vere  judices  erunt.  Eorum 
submissio  erit  judicium ,  et  eorum  judicium  submissio.  Certe 
judicii  essentia  non  consistit  in  facultate  dissentiendi  a  vero 
cognito,  sed  judicium,  S.  Thoma  teste,  significat  nrectam 
determinationem  justorumu .  (II.  II.  quaest.  LX.  art.  1.  ad  1.) 
Atqui  episcopi  justa  et  vera  rectissime  determinare  procul  dubio 
censentur,  si  Pontificio  suffragio  haec  justa  cognoverint.  Itaque 
submissio,  quam  episcopi  capiti  suo  praestiterint,  nihil  prorsus 
impedir,  quominus  patres  judicium  vere  exerceant;  caput  quippe 
et  membra  tanquam  unum  corpus   in  edendis  decretis  egerint. 

4°  Nulla  vocum  major  pars  Sedem  Apostolicam  ligare  potest; 
nec  Pontifex  plurium  sententiam  sequi  tenebitur,  sed  „sive 
pauci,  —  Canus  ait  —  sive  plures  ad  errorem  deflexerint, 
munus  est  Apostoli  Antistitis  ad  veram  eos  fidem  revocare." 
5°  „Nec  si  major  pars  patrum  vere  sentiat,  Summus  Ecclesiae 
Pontifex  repugnabit.  Id  enim  ad  peculiarem  Christi  procura- 
tionem  pertinet,  semperque  pertinuit,  ne  Ecclesia  in  factiones 
duas  dividatur.  Nec  Romanus  unquam  episcopus,  si  exemplum 
quaeritur,  contra  patres  concilii  vere  sentientes  dixit."  De  loc. 
theoL  lib.  V.  cap.  V.  6°  Etsi  juris  non  est,  sapientis  tamen 
oeconomiae  causa  non  nisi  ea  decerni  solita  sunt,  quae  majori 
suffragiorum  parte,  quin  etiam  longe  majori  parte  ac  consensu 
pene  unanimi  patrum  approbantur. 

V.  Qnaenam  a  concilio  oecumenico  prolata  fide 
tenenda  sint.  1°  Fide  tenenda  sunt,  quae  patres  fidei  judicio 
decernunt.  Judicia  vero  de  fide  seu,  definitiones  fidei,  haberi 
debent,  primo ,  si  contrarium  asserentes  pro  haereticis  judi- 
centur;  secundo ,  cum  in  hanc  formam  synodus  decreta  prae- 
scribit:  Si  quis  hoc  aat  illud  senserit,  anathema  sit;  tertio,  si 
quicquam  expresse  et  proprie  a  fidelibus  firmiter  credendum, 
aut  tanquam  dogma  fidei  cathulicae  accipiendum  certo  el  firmo 
decreto  dicatur,  vel  aliis  similibus  verbis,  aliquid  esse  Evangelio 
doctrinaeve  apostolorum  contrarium  (Canus,  lib.  V.  cap.  V.); 
quarto,  si  in  eos,  qui  contra  dixerint.  excommunicationis  sen- 
tentia  ipso  jure  feratur.  Quae  quidem  nota  quarta  ita  intel- 
ligenda  est,  ut  doctrina  sic  damnata  simpliciter  falsa  haberi 
debeat;  utrum  pariter  haeretica ,  non  aeque  semper  constare 
videtur,  cum  fieri  possit,  ut  ipso  facto  excommunicentur,  qui 
propositiones  non  haereseos  nota,  sed  alia  censura  inustas, 
docere  praesumpserint. 

2°  Punctum  doctrinae  definitae  plerumque  in  conclusione, 
v.  g.  in  canonibus  exprimitur.  Sed  et  doctrina,  quae  alio 
quovis  modo,  v.  g.  in  capitibus  proponitur,  definita  et  res  de 
fide  haberi  debet,  quotiescunque  constat,  concilium  authentice 
et  irreformabili  judicio  definire  voluisse.  Ita  concilium  Triden- 
tinum,  sessione  VI.  in  decreto,  per  capita  sexdecim  veram 
sanamque   doctrinam   justificationis    exponit;    quibus   absolutis 

statim  ad  reliqua  pergens  ait:  „Post  banc  Catholicam  de  justi- 
ficatione  doctrinam ,  quam  nisi  quisque  fideliter  firmiterque 
receperit,  justificari  non  poterit,  placuit  sanctae  synodo  hos 
canones  subjungere,  ut  omnes  sciaut,  quid  tenere  et  sequi, 
sed  etiam  quid  vitare  et  fugere  debeant."  Ergo  in  capitibus 
concilium  doctrinam  tenendam  et  sequendam  definitive  docuit; 
ut  „catholicama  et  „quam  nisi  quisque  fideliter  firmiterque 
receperit,  justificari  non  poterit." 

3°  Cum  nihil  definitum  censeatur  ultra  intentionem  de- 
finientis,  primo  definita  esse  non  censentur,  quae  in  congre- 
gationibus ,  vel  etiam  in  ipsis  sessionibus  extra  capita  et 
canones  proferuntur;  patres  enim  in  his  definire  nolunt.  Secundo, 
argumenta,  quae  in  ipsis  capitibus  et  canonibus  ad  doctrinam 
probandam  aut  declarandam,  sive  ex  S.  Scriptura  et  traditione 
sive  ex  alio  quopiam  fonte  afferuntur;  item  quae  sunt  obiter 
dicta  praeter  doctrinam  definiendam,  ut  objectioni  respondeatur 
et  similia,  ea  catholicae  fidei  judicia  et  obligatorie  credenda, 
xd  talia,  non  sunt.  Si  vero  concilium,  in  decretis  vel  cano- 
nibu8  argumenta  ex  S.  Scriptura  aut  ex  traditione  proferens, 
hnnc  illumve  textum  S.  Scripturae  in  tali  sensu  declarat  esse 
intelligendum,  aut  talem  esse  traditionem  veram  ecclesiae, 
hujusmodi  declaratio  ad  fidem  pertinere  certum  est.  Ita 
3ynodus  Tridentina  sess.  XIII.  cap.  I.  verba,  quibus  Eucha- 
ristiae  sacramentum  in  ultima  coena  instituta  est,  authentice 
interpretatur.  Tertio,  ea  quae  sunt  obiter  dicta  aut  alio  quovis 
modo  non  definitivo  proposita,  magnam  tamen  solidamque 
possunt  habere  auctoritatem ;  haec  autem  adjunctis,  v.  g.  deli- 
beratione  solemniori,  internoscitur.  Ad  postremum  in  omnibus 
considerandum  est,  quae  sit  verborum  pondus  et  proprietas. 

VI.  Adversarii.  Protestantes,  quod  nullus  judex  quae- 
stiones  fidei  solvere  melius  possit  quam  Scriptura  sola,  conci- 
liorum  oecumenicorum  auctoritatem  contemnunt,  patrumque  coetui 
spiritum  privatum  objiciunt.  Janseniani,  doctrinam  Richeria- 
norum  democraticam  amplexi,  synodos  generales  absque  con- 
sensu  universalis  ecclesiae  firmas  esse,  negant.  Ritualistae 
in  Anglia,  quidquid  de  infallibilitate  sentiunt,  nullam  certe 
conciliis    auctoritatem    indubitatam    tribuunt,    quae    communi 

Romanarum,  Graecarum,  Russicarum  Anglicanarumque  eccle- 
siarum  consensu  non  acceptentur.  —  Catholicis  ut  veritas  fidei 
tenenda  est 

Thesis:    Concilia  oecumenica  sunt  infallibilia. 


Arguxnenta. 

Arg.  I.  Concilium  oecumenicum,  confirmatum  auctoritate 
Romani  Pontificis,  supreuaam  ecclesiae  docentis  potestatem 
repraesentat.  Atqui  ecclesia  docens  est  infailibilis.  Ergo 
concilium  oecumenicum  est  infallibile.  Maj.  patet  ex  ipso 
conceptu  concilii  oecumenici;  quare  Martinus  V.  in  concilio 
Constantiensi  suspectos  in  fide  jubet  interrogari:  „Utrum  cre- 
dant,  quod  Concilium  generale  universam  Ecclesiam  reprae- 
sentet."  Min.  loco  suo  probata  est.  Ergo  concilii  patres  jure 
optimo  hoc  apostolorum  sibi  vindicant:  Visum  est  enim  Spiri- 
tui  sancto,  et  nobis.     Act.  XV.  28. 

Arg.  II.  Ecclesia  errare  in  fidenonpotest.  At  errante  concilio 
oecumenico,  in  errorem  duceretur  universa  ecclesia.  Ergo.  Prob. 
min.:  a)  Oves  pastorum  vocem  audire  debent,  pastores  autem 
solemnius  quam  concilii  voce  loqui  nequeunt;  b)  detrectato 
judicio  tribunalis  illius  supremi,  uulla  certa  via  videtur  reliqua, 
ut  fidei  controversiae,  dubia,  errores  finiantur;  c)  rejecta  con- 
ciliorum  oecumenicorum  infallibili  auctoritate,  haereses  omnes, 
quotquot  unquam  fuerunt,  liberrime  redibunt. 

Arg.  III.  Ex  traditione.  Constans  totius  ecclesiae  do- 
ctrina  est,  concilia  oecumenica  errare  in  fide  non  posse.  Ergo. 
Prob.  antec.  a)  Patres  docent,  hujusmodi  conciliorum  decreta 
esse  divina  et  a  Spiritu  sancto  edita.  Sic  S.  Athanasius: 
„Verbum  Domini  per  oecumenicam  synodum  Nicaenam  manet 
in  aeternum."  Ad  Afric.  n.  2.  —  A  S.  Cyrillo  patres  Ephesini 
dicuntur,  „a  Spiritu  sancto,  ne  a  vero  discederent  afflati". 
Ep.  15.;  cf.  ep.  39.  —  S.  Leo  M.  vocat  concilii  Nicaeni  detini- 
tiones  „a  Spiritu  sancto  inspiratas".  Ep.  59.;  cf.  S.  Basil. 
ep.  114.;  S.  Greg.  Nazianz.  Orat.  XXI.  etc.  Quae  quam 
stricte  intelligenda  sint,  patet  ex  Socrate ,  Sabinum  Macedo- 
niauum ,    quod  pati  es  Nicaenos  tauquam  iudoctos  despexisset, 

in  hunc  modum  corripiente:  „Neque  illud  reputat,  eos,  qni  ad 
synodum  illam  convenerunt,  quamvis  rudes  essent  atque  im- 
periti,  Dei  tamen  et  8piritus  sancti  gratia  illustratos,  nulla- 
tmwt  a  veritate  aberrare  potuisse.u  H.  E.  lib.  I.  cap.  XXXI. 
Item  Constantinus  M.  vocat  decreta  Nicaena,  „mandatum 
divinum",  $€tav  Ivrolijv.     Eus.    Vita  Const.  III.  20. 

b)  Conciliorum  oecumenicorum  judicia  semper  habita  sunt 
irretractabilia.  Quod  probatur  testimonio  S.  Ambrosii,  in- 
quientis:  „Sequar  tractatum  Nicaeni  concilii,  a  quo  me  nec 
mors  nec  gladius  separare  poterit."  Ep.  21.  Item  S.  Gregorius 
Magnus:  „Sicut  sancti  Evangelii  quatuor  libros  —  inquit  — 
sic  quatuor  concilia  (Nicaenum ,  Cpolitanum  I. ,  Ephesinum  et 
Chalcedonense)  suscipere  et  venerari  me  fateor";  adhaesionis 
autem  tam  absolutae  ratione  addita,  conciliorum  immutabili- 
tatem  allegans  ait:  „quia  dum  universali  sunt  consensu  con- 
stituta,  se,  et  non  illa  destruit,  quisquis  praesumit  aut  solvere 
quos  religant,  aut  ligare  quos  solvunt."  Ep.  lib.  I.  25.; 
lib.  III.  10.  Et  synodus  Chalcedonensis  a  Leone  M.  vocatur 
nirretractabilis  consensusu.  Ep.  78.  ad  Leon.  Aug.;  cf.  S.  Aug. 
De  baptismo  lib.  I.  cap.  VII. 

c)  Qui  conciliorum  oecumenicorum  sententiam  non  seque- 
bantur ,  illi  inter  haereticos  et  excommunicandos  numerati 
sunt.  Kevera  concilia  oecumenica  sub  anathematis  poena 
semper  praeceperunt ,  ut  omnes  omnino  fideles,  sive  clerici 
sive  laici ,  definitionibus  suis  obedirent.  Hac  de  causa 
S.  Leo  M.  affirmat,  „non  esse  inter  catholicos  computandos, 
qui  definitiones  venerabilis  concilii  Nicaeni  vel  sancti  Chalce- 
donensis  concilii  regulas  non  sequuntur."     Ep.  59. 

d)  Eodem  pertinent  testimonia  patrum,  qui  a  minori  ad 
majus  sententiam  Domini:  Ubi  enim  sunt  duo  vel  tres  con- 
gregati  in  nomine  meo,  ibi  sum  in  medio  eorum ,  Matth. 
XVIII.  20.  ad  conciliorum  oecumenicorum  auctoritatem  aut 
referunt  aut  accommodant.  Ita  conc  Chalced.  ep.  ad  Leonem; 
conc.  Cpolitanum  III.  act.  XVII.;  Caelestinus  L,  ep.  ad  conc. 
Ephesinum,  etc. 

De  Groot,  Summa  apologet.    II.  O 


18  Quaestio  XII.    De  conciliis. 

Objectiones. 

Obj.  I.  Christus  inerrantiae  privilegium  ecclesiae  universae, 
non  definito  episcoporum  numero,  legavit.  Jam  vero  in  con- 
cilium  oecumenicum  definitus  tantum  episcoporum  numerus, 
non  universitas  fidelium,  convenit.  Nulla  igitur  concilii  de- 
creta  certa  sunt  nisi  per  unanimem  acceptata  consensum 
ecclesiae. 

Resp.  Dist.  majorem:  Christus  inerrantiam  non  legavit 
definito  episcoporum  numero  extra  concilium ,  transeat;  in 
concilio,  subdist.:  sine  confirmatione  Romani  Pontificis,  concedo; 
accedente  ea,  nego.  Objectio  ex  falsa  opinione  de  constitutione 
ecclesiae  democratica  profluit.  At  vero  concilium  oecumenicum, 
auctoritate  Pontificia  confirmatum,  ecclesiam,  ut  summa  potestas 
totum  regnum ,  repraesentat.  Nulla  ergo  sive  laicorum  sive 
clericorum  inferiorum,  sed  sola  Komani  Pontificis  confirmatione 
opus  est,  ut  concilii  firma  sit  certaque  auctoritas. 

Instabis.  Ut  concilii  decreta  sint  auctoritatis  infallibilis, 
debet  constare  nec  studium ,  nec  libertatem,  nihil  denique 
earum  rerum  defuisse,  quae  ad  rectum  verumque  judicium 
requiruntur.     His  autem  de  rebus  nunquam  certo  constat. 

Resp.  Trans.  maj.  Dlst.  min.:  de  his  rebus  nunquam 
certo  constat  per  judicium  privatum  singulorum  fidelium, 
trans.;  per  confirmationem  Romani  Pontificis,  nego.  Confir- 
matio  Summi  Pontificis  efficit,  ut  concilium  absolute  definiat. 
Potestati  vero  supremae,  sic  absolute  definienti,  fideles  obedire 
debent;  nisi  absurde  dicas,  munus  custodiendi  pastores  con- 
creditum  esse  fidelibus. 

Urgebis.  Theologi  docent,  pastoribus,  sententiam  laturis, 
concilium  adhibendum  esse.  Ita  incerto  labore,  incerta  de- 
finitio. 

Resp.  Dist.  antec. :  ille  labor  pertinet  ad  officium  de- 
finientis,  conc;  ad  certitudinem  definitionis,  nego.  Et  nego 
conclusionem.  Christus  ecclesiae  docenti ,  quam  concilium 
repraesentat,  et  ecclesiae  discenti,  quae  docentem  audire,  non 
judicare,  debet,  inerrantiae  privilegium  absolute  spopoudit. 
Quare   dicendum  est,   aut   nullum    definientium  neglectum  ipsi 

definitioni  derogare,  aut  diligentiae  sufficientiam  ipso  facto 
confirmatae  detinitionis  probari.  Et  sane  cum  „voluntas  divina 
—  inquit  S.  Thomas  —  sit  efficacissima,  non  solum  sequitur 
quod  fiant  ea,  quae  Deus  vult  fieri,  sed  et  quod  eo  modo 
fiant,  quo  Deus  ea  fieri  vult".  I.  quaest.  LXXXIII.  art.  1. 
ad  3.;  cf.  S.  Aug.  De  corrept.  et  gratia,  XIV.  45. 

Pices.  Periculum  est,  ne  concilium  rem  definiat,  quae 
non  sit  infallibilitatis  objectum.  Ex  hac  ergo  parte  dubia 
videtur  conciliorum  auctoritas. 

Resp.  Dist.  antec:  id  verendum  est,  negata  S.  Spiritus 
assistentia,  conc;  eadem  admissa,  nego.  Qui  dat  finem,  dat 
consequentia  ad  finem.  Jam  vero  finis  infallibilitatis  attingi 
nequit,  si  fieri  potest,  ut  auctoritas  infallibiiis  circa  suae  in- 
fallibilitatis  objectum  fallatur.  Fidelibus  igitur  inquirendum 
non  est ,  quid  sit  definibile ,  sed  quid  definitum  sit;  nam 
Christus,  cum  Spiiitum  veritatis  apostolis  eorumque  successori- 
bus  promisit,  hoc  ipso  spondet,  nihil  omnino  illis  defuturum, 
quod  ad  rectum  verumque  judicium  est  necessarium.  Cf. 
Canum,  De  loc.  tlieol.  lib,  V.  cap.  V. 

Obj.  II.  Patrum  sanctorum  doctriua  in  fide  sequenda  est. 
Patres  autem  nullam  oecumenicis  conciliis  auctoritatem  fiimam 
et  infallibilem  tribuunt.  Nimirum  S.  Augustinus  ait:  „ipsa 
Concilia,  quae  per  siugulas  regiones  vel  provincias  fiunt,  plena- 
riorum  Conciliorum  auctoritati,  quae  fiunt  ex  universo  orbe 
christiano,  sine  ullis  ambagibus  cedere,  ipsaque  plenaria  saepe 
priora  posterioribus  emendari,  quum  aliquo  experimento  rerum 
aperitur  quod  clausum  erat  et  cognoscitur  quod  latebat."  De 
baptismo  contra  Donatistas,  lib.  II.  cap.  III. 

Resp.  Dist.  maj.:  communis  patrum  doctrina  in  fide  se- 
quenda  est,  cohc;  unus  et  alter  textus  cujuspiam  patris  contra 
doctrinam  communem,  nego.  Et  negata  minori,  probationem 
dist.:  verbis  istis  S.  Augustinus  respexit  concilia  stricto  seusu 
oecumenica,  nego;  latiori  sensu  generalia,  conc.  1°  Aetate 
sancti  doctoris  nonnisi  duo  concilia  stricto  sensu  oecumenica 
celebrata  sunt,  Nicaenum  et  Cpolitanum  I.  At  prior  synodus 
in  altera  nequaquam  mutata  est.  Igitur  concilia  illa  plenaria, 
saepe   emendata,    non    sunt   oecumenica    concilia  Komae    con- 

2* 

firmata,  sed  ea,  quae  ab  antiquis  sensu  latiori  plenaria  et  ex 
universo  orbe,  id  est,  ex  magna  parte  orbis  Christiani  con- 
gregata  dicuntur.  2°  Si  hoc  adversariis  largiamur,  quod 
minime  probant,  concilia  strictiori  sensu  oecumenica  textu  pro- 
lato  desigDari,  non  idcirco  evincunt,  S.  Augustinum  de  fide 
emendanda  cogitasse.  Sanctus  enim:  „quum  aliquo  —  inquit 
—  experimento  rerum  aperitur",  etc.  Ergo  de  factis  loquitur. 
Sic  autem  a  casu  doctrinae  ad  casum  faotorum  transiens, 
conceptum  tamen  principalem  emendationis  evolvit,  ut  Dona- 
tistas  confutet,  Cypriani  concilium,  ut  anterius,  omnibus  con- 
ciliis  posterioribus  anteponentes.  3°  Neque  ineptum  videtur, 
si  emendationem  sensu  generaliori  accipiamus,  quae  scilicet 
non  in  ipsa  doctrina  immutata,  sed  in  majori  veritatis  ejusdem 
distinctione ,  declaratione ,  expositione  consistat.  Praeterea 
Augustinus  De  bapt.  lib.  I.  cap  VII.  concilii  plenarii  auctori- 
tatem  roburque  ostendit. 

Instabis.  S.  Augustinus,  disputans  adversus  Maximinum 
Arianum:  „nec  ego  —  inquit  —  Nicaenum,  nec  tu  debes  Ari- 
minense  tanquam  praejudicaturus  praeferre  Concilium."  Contra 
Maxim.  lib.  II.  cap.  XIV.  Ergo  sanctus  doctor  concilii  sen- 
tentiam  peremptoriam  esse,  non  putavit. 

Resp.  Dist.  antec:  S.  Augustinus  hic  abstrahit  ab  auctori- 
tate  concilii  oecumenici,  conc;  eam  in  dubitationem  adducit, 
nego.  Sanctus  doctor,  cum  adversarium  Arianum,  definitionis 
Nicaenae  contemptorem,  concilii  hujus  auctoritate  perstringere 
non  posset,  ab  auctoritate  tum  concilii  Nicaeni,  tum  Ariminensis, 
a  Maximo  allegati,  discussionis  causa  praescindit.  Nempe 
communi  argumentatione  opus  est.  Quare  sanctus:  „Scriptura- 
rum  —  inquit  —  auctoritatibus  .  .  .  utrisque  communibus  testi- 
bus,  res  cum  re,  causa  cum  causa,  ratio  cum  ratione  con- 
certet. u  Quid  quod  verbis,  immediate  praecedentibus,  homoousion 
Nicaenum  „veritatis  auctoritate  et  auctoritatis  veritate  firma- 
tum"  affirmat. 

Vrgebis.  S.  Gregorius  Nazianz.  ep.  55.  (130.)  ad  Pro- 
copium  haec:  „Ego,  si  vera  scribere  oportet,  hoc  animo  sum, 
ut  omnem  episcoporum  conventum  fugiam;  quoniam  uullius 
concilii   finem   laetum  et  faustum  vidi,    nec  quod  depulsionem 

malorum  potius  quam  accessionem  et  incrementum  habuerit." 
Haec  non  sunt  viri,  conciliorum  auctoritatem  profitentis. 

Resp.  Dist.  antec:  S.  Gregorius  istis  vertis  conciliorum 
oecnmenicorum  fallibilitatem  docet,  nego;  conciliorum  particu- 
larium  infelicem  exitum,  snbdist.:  simpliciter,  nego ;  restricte, 
conc.  Gregorius  episcopos  Nicaenos  suramis  laudibus  extollit, 
„quos  Spiritus  sanctus  in  unum  collegerat  /  concilium  Nicaenum, 
nquantum  in  ipso  erat,  morbum  (Arianismum)  compressit." 
Orat.  III.  pro  Athanasio.  Verum  agentibus  Arianis  et  Mace- 
donianis,  aliis  autem  nonnullis  dominandi  cupiditate  commotis, 
factum  est,  ut  concilia  complura,  eo  tempore  babita,  catholicis 
infeliciter  cederent,  v.  g.  Seleuciense,  Tyriense  ac  Ariminense. 
Gregorius  hujusmodi  synodos  particulares,  aut  saltem  non  per- 
fecte  oecumenicas,  sui  temporis  respexerit;  vel  si  quid  in  ipso 
concilio  Cpolitano  I.  improbasse  videatur,  id  pertinet  non  ad 
fidei  professionem,  ibidem  commendatam,  sed  ad  litem  de  sede 
Cpolitana,  in  illo  concilio  agitatam,  et  quae  sanctum  doctorem 
ad  abdicationem  episcopatus  impulit. 

Quaeres.  Utrum  concilii  decreta  instar  S.  Scripturae  sint, 
propterea  quod  synodus  a  S.  Spiritu  regatur. 

Resp.  Cum  S.  Scriptura  dicatur,  quae  S.  Spiritu  inspi- 
rante  scripta  est,  conciliorum  autem  definitiones  S.  Spiritu 
assistente  edantur,  decreta  conciliorum  S.  Scriptura  non  sunt. 
Sed  de  vera  inspirationis  indole  alias. 


ARTICULUS  IV. 
Utrum  concilium  oecumenicum  sit  supra  Papam. 

I,  Status  quaestionis.  Quod  auctoritas  superior  con- 
cilio  uuiversali  prae  Papa  vindicatur,  id  fieri  potest  bifariam: 
vel  quod  potestas  episcoporum  universorum,  excluso  Romano 
Pontifice,  dicatur  esse  major  potestas  solius  Romani  Pontificis; 
vel  quod  potestas  solius  Pontificis  habeatur  inferior  potestate 
episcoporum  universorum  et  Pontificis  simul.  Prior  casus  est 
praecipua  hujus  disputationis  materies. 

Potestas   in  Romanum   Pontificem   episcopis,    seorsum   a 

Papa,  affingitur  aut  pro  casu  Papae  dubii  aliisque  casibus, 
quibus  Pontifex  potestate  sua  quasi  per  se  destitueretur,  id 
quod  doctores  aliqui  in  manifesta  Pontificis,  ut  hominis 
privati,  haeresi  contingere  existimant;  aut  pro  casu  Pontificis 
certi  et  legitimi.  Jam  vero  assertores  superioritatis  concilii, 
coetum  episcoporum  sine  Papa  contendunt  esse  supra  Papam, 
etiam  certum  et  legitimum.    Hic  error  jam  nunc  refellendus  est. 

II.  Quonam  sensu  concilium  generale  sit  potestas 
ecclesiae  suprema.  Ad  potestatem  ecclesiae  supremam  re- 
quiritur  plenitudo  potestatis  in  universam  ecclesiam. 

Haec  potestas  penes  episcopos  singulos  esse  nequit,  tum 
quia  Pontifex  Romanus  episcopalem  jurisdictionem  sua  potes- 
tate  excedit,  tum  quia  potestas  episcopalis  ultra  regimen  eccle- 
siae  specialis  per  se  ipsam  non  extenditur.  Nec  valde  difficile, 
mancam  conciliorum  auctoritatem  demonstrare,  si  coetum  epi- 
scoporum  seorsum  a  Pontifice  Romano  spectaveris;  corpus 
enim  episcoporum,  capite  praeciso,  truncum  est.  Profecto, 
sicut  capat  essentialiter  ad  corpus  pertinet  et  ad  omnes  corporis 
partes,  quas  animat,  ita  Pontificis  auctoritas  ad  concilium 
oecumenicum,  suprema  potestate  munitum,  pertinet,  non  ut 
conditio  quaedam  sine  qua  non,  sed  ut  elementum  essentiale, 
principale,  vitale,  quo  plenitudo  potestatis  in  universam  ecclesiara 
per  omnia  membra  diffunditur.  Quare  S.  Thomas  ait:  „Sancti 
enim  patres  in  Conciliis  congregati  nihil  statuere  possunt  nisi 
auctoritate  Romani  Pontificis  interveniente,  sine  qua  etiam  nec 
Concilium  congregari  potest."     Contra  impugnantes,  cap.  IV. 

III.  Adversarii  et  decretum  Vaticanum.  Joannes 
Gerson,  habito  coram  patribus  Constantiensibus  sermone  de 
auferibilitate  Papae  ab  ecclesia,  l)  complures  eo  inclinavit,  ut 
errorem  de  suprema  conciliorum,  etiam  in  Romanum  Pontiticem, 
potestate  complectereutur.    In  synodo  Basileensi  sententia  haec 


')  Cf.  Gerson ,  De  potestate  ecclesiastica  et  de  origine  juris  et 
legum.  Cajetanus  de  doctrina  democratica  eorum,  qui  ecclesiae  supe- 
rioritatem  propugnarunt:  „hoc  —  inquit  —  ipsi  non  reputant  incon- 
veniens,  quantum  ad  rem,  licet  vocabula  horrere  videantur."  Tract. 
De  author.  Papae  et  concilii,  cap.  VI 

fautores  non  paucos  nacta  est,  renitente  tamen  prae  omnibus 
doctissime  Joanne  Turrecremata,  viro  integerrimo.  Saeculis  sub- 
sequentibus  error  in  aliquas  etiam  universitates  pervasit;  Galli- 
cani  prop.  2.  et  8.  suae  Declarationis  doctrinam  Gerson  san- 
xerunt.  At  error  a  patribus  Vaticanis  exstinctus  est.  Declarant 
enim:  „erga  Pontificis  potestatem  jurisdictionis  cujuscunque 
ritus  et  dignitatis  pastores  atque  fideles,  tam  seorsum  singuli 
qnam  simul  omnes,  officio  hierarchicae  subordinationis  verae- 
que  obedientiae  obstringuntur",  etc.  Deinde:  „a  recto  veritatis 
tramite  aberrant,  qui  affirmant,  licere  ab  judiciis  Romanorum 
Pontificum  ad  oecumenicum  concilium  iamquam  ad  auctoritatem 
Romano  Pontifice  superiorem  appellare."  Denique:  rSi  quis 
ita  dixerit  .  .  .  eum  (Rom.  Pont.)  habere  tantum  potiores  partes, 
non  vero  totam  plenitudinem  hujus  svpremae  potestatis;  aut 
hanc  ejus  potestatem  non  esse  ordinariam  et  immediatam  sive 
in  omnes  et  singulas  ecclesias,  sive  in  omnes  et  singulos  pastores 
et  fideles;  anatheraa  sit."     Sess.  IV.  cap.  III. 

ThesiS!    Concilium  oecumenicum  non  est  supra  Papam. 


Argumenta. 

Arg.  I.  Romanus  Pontifex  habettotam  plenitudinem  supremae 
potestatis.  At  concilium  generale  seorsum  a  Romano  Pontifice 
plenitudinem  istam  non  habet.  Concilium  igitur  non  est  aucto- 
ritas  Papae  auctoritate  superior.  Major  demonstrabitur  q.  XV. 
art.  2.  Prob.  minor.  a)  Nullam  usquam  in  S.  Scripturis  potes- 
tatem  ecclesiae  seorsum  a  Petro  concessam  legimus.  b)  Pleni- 
tudo  potestatis  non  est  in  corpore  acephalo;  concilium  autem 
sine  Papa  corpus  acephalum  est,  quia,  remoto  capite,  ecclesiae 
organisatio  corrumpitur. 

Arg.  II.  Potestas  Romani  Pontificis  ad  regimen  univer- 
salis  ecclesiae  extenditur.  Potestas  autem  episcoporum,  seorsum 
a  Papa,  huic  iegimini  non  adaequatur.  Ergo  concilium  generale 
non  est  supra  Papam.  Major  ab  adversariis  negari  non  potesr, 
utpote  quibus  Papa  habetur  caput  ecclesiae;  adde  quod  beatus 
Petrus  constitutus  est  fundamentum ,  confirmator  et  pastor 
ecclesiae,  fratrum,  agnorum  et  ovium,  idemque  indistincte. 

Prob.  min.  Episcoporum  potestas  ad  universale  regimen 
non  extenditur,  nisi  ordinantur  in  unum.  At  episcopi  per  se 
ipsos  in  unum  non  ordinantur,  sed  per  Romanum  Pontificem. 
Ecclesia  enim  ita  constituta  est,  ut  Papa  sit  principium  effi- 
ciens  unitatis;  a  quo  principio  separati  episcopi  ad  unum  col- 
ligari  non  possunt.  Quare  Angelicus:  „super  potestatem  regi- 
tivam  quae  communicat  bonum  speciale,  oportet  esse  potestatem 
regitivam  universalern  respectu  boni  communis;  alias  non  potest 
esse  colligatio  ad  unum.  Et  ideo  cum  tota  Ecclesia  sit  unum 
corpus,  oportet,  si  ista  unitas  debeat  servari,  quod  sit  aliqua 
potestas  regiriva  respectu  totius  Ecclesiae  super  potestatem 
episcopalem,  qua  unaquaeque  specialis  Ecclesia  regitur;  et  baec 
est  potestas  Papae."    In  Sent.  IV.  dist.  XXIV.  quaest.  III.  art.  2. 

Arg.  III.  Ex  traditione.  a)  lnter  veteres  convenit,  totam 
vim  conciliorum  generalium  esse  in  approbatione  Romani  Ponti- 
ficis;  nec  unquam  nisi  ejus  auctoritate  hujusmodi  conventus 
esse  firmo8.  Ergo  supra  Papam  non  est,  quod  sine  eo  non 
est.  Cf.  p.  7  —  12.  b)  Romani  Pontifices  definiendi  regulam  con- 
ciliis  generalibus  dederunt;  quorundam  acta  resciderunt.  Quae 
sane  patrari  non  potuissent  in  superiorem.  Ita  Liberius  con- 
cilium  Ariminense  in  irritum  misit;  Leo  M.  Chalcedonensem 
canonem  XXVIII.  rejecit,  quem,  Pontificis  assensu  destitutum, 
600  patres  prorsus  enervem  esse  putaverunt;  idem  Pontifex 
concilium  Ephesinum  II.  irritavit;  Caelestinus  I.  Ephesinis 
patribus  sententiam  adversus  Nestorium  praecepit;  etc.  c)  Anti- 
qua  lex  est:  Prima  sedes  a  nemine  judicabitur.  Nicolaus  M. 
ep.  ad  Michael.  imper.  Hoc  est  illud  Ennodii  in  libello  apolog. 
pro  syn.  Palmari  (501):  „Aliorum  forte  hominum  causas  Deus 
voluerit  per  horaines  terminare:  sedis  istius  praesulem  suo 
sine  quaestione  reservavit  arbitrio."  Cf.  Syn.  Rom.  anno  501 
in  ep.  S.  Symmachi  5.;  Avitus  Vienn.  ep.  31.  etc.  Quin  etiam 
Gerson  refert,  ante  concilium  Constantiense  doctrinam  istam 
de  superioritate  concilii  supra  Papam  tam  ignotam  fuisse,  ut 
qui  eam  docuisset,  „fuisset  de  haeretica  pravitate  vel  notatus 
vel  damnatus".     De  potest.  eccl.  XII. 

Quaeris   1.     Utrum    concilium    generale    seorsum    a  Papa 
nihil  unquam  de  persona  Papae  determinare  possit. 

Resp.  Ne  frustra  verba  fiant,  prius  quid  inter  potesfatem 
electivam  et  jurisdictionis  potestatem  intersit,  videamus.  Potes- 
tati  dectivae  competit,  designare  per  electionem  personam  in 
dignitatem  Pontificiam,  si  Petri  sedes  vacat;  ita  tamen,  ut 
Pontificia  potcstas  electo  immediate  a  Deo  conferatur.  Ex 
quo  colligitur,  in  potestate  electiva  nullam  contineri  potestatis 
mninmtiam  eorum,  qui  eligunl,  prae  Papa,  qui  eligitur.  Juris- 
dictione  autem  aliquam  praeeminentiam  potestatis  in  his,  qui 
illa  pollent,  prae  iis,  in  quos  exercetur,  significamus.  Quod 
vero  concilia,  seorsum  a  Papa,  superiori  jurisdictione  in  Papam 
certum  et  legitimum  gaudere  arbitrantur,  id  in  thesi  confutatum 
est.  Addam  pauca  de  eligendi  potestate,  qua  coucilium  eligere 
potest  Summum  Pontificem. 

1°  Vacante  sede,  si  uulli  cardinales  essent  superstites,  aut 
schisma  magnum  immineret,  si  superstites  eligerent,  ad  con- 
cilium  pertinere  videtur,  ut  ea,  quae  ad  novum  Papam  eligen- 
dum  sint  necessaria,  determinet. 

2°  In  casu  Papae  dubii,  id  est,  in  quibuscunque  casibus 
indubitate  ecclesiae  constare  non  potest,  quis  sit  caput 
ipsius  legitimum,  Pontifices  dubii  „tenentur  obedire  Concilio, 
et  sunt  illi  subjecti,  quia  ecclesia  judicare  potest  de  dubio 
Pontifice,  et  tollere  schisma,  quod  inde  resultat."  Joan.  a 
S.  Thoma,  Cursus  theol.,  tract.  de  auctor.  Summi  Pontificis, 
diss.  II.  art.  3.  Quae  potestas  a  concilio  exercetur,  non  quia 
Pontifice  vero  superius  est,  sed  quoniam  in  hujusmodi  rerum 
adjunctis  oportet  verum  Pontificem  eligere.      Cf.  infra,  p.  33. 

3°  In  casu  Pontificis  publice,  juridice,  notorie  et  contuma- 
citer  haeretici,  si  unquam  fieri  possit,  ut  Pontifex  Romanus  — 
agitur  de  persona  privata  —  haereticus  ex  contumacia  ex- 
sistat,  Papa  ille  haereticus  ab  episcoporum  concilio  esset 
deponendus.  At  illa  depositio  uon  foret  actus  jurisdictionis, 
quae  sit  major  potestate  Pontificia,  sed  declaratoria  sententia, 
qua  haeieseos  factum  juridice  constet;  quod  ubi  constiterit, 
Papa  creditur  a  dignitate  sua  jure  divino  defecisse.  Hanc 
igitur  depositionem  ad  potestatem  electivam  retulerim;  pa- 
tres  enim  in  casu  isto  bypothetico  declarant,  ecclesiae 
corpus  a  viro   haeretico   se   separasse;   quo  facto   ad  electio- 

nem,   sede   vacante,    tuto   proceditur   ab   iis,    quibus   eligendi 
jus  competit. 

Haec  videtur  esse  sententia  Cajetani,  De  anthor.  Papae 
et  Concilii  cap.  XXI — XXIII.;  Cani,  De  loc.  iheol.  lib.  VI. 
cap.  VIII.  et  aliorum  contra  alios,  qui  perhibent  Papam,  in 
baeresin  lapsum,  ipso  facto  esse  destitutum.  —  Nec  desunt 
viri  eximii,  ut  Bellarminus  et  Suarez,  qui  censent  casum  illum, 
quo  Papa,  ut  persona  privata,  contumaciter  in  haeresin  labe- 
retur,  esse  minus  probabilem,  sed  probabiliorem  sententiam, 
qua  id  unquam  fieri  posse  negatur.  Cave  tamen  credas,  inde 
sequi,  Papam,  ut  doctorem  privatum,  esse  infallibilem.  Nempe 
falli  non  est  idem  ac  esse  contumaciter  haereticum. 

4°  ln  casu  qualicunque  scandali,  si  Deus  inter  tot  Ponti- 
fices  virtute  praestantes,  aliquem  ab  officio  discedere  permitteret, 
firmum  ratumque  semper  erit,  primam  Sedem  a  nemine  judi- 
cari.  Nam  potestas  Pontifice  superior  nulla  est.  Cf.  Cajet. 
o.  c.  cap.  XXIV.  et  seqq.  Unde  ad  Deum  recurrendum.  S.  Thom. 
In  IV.  Sent.  dist.  XIX.  quaest.  II.  art.  2.  q.  3.  ad  2.;  cf.  ibi- 
dem  ad  1.,  et  de  Pontifice,  sponte  se  subdente  aliorum  judicio, 
II.  II.  q.  LXVII.  art.  1.  ad  2. 

Quaeres  II.  Utrum  concilium  generale  una  cum  Papa 
dici  possit  auctoritas  Pontifice  solo  major  exteusive. 

Resp.  Concilium  generale  una  cum  Papa  in  se  et  forma- 
liter  non  est  major  potestate  quam  Romanus  Pontifex  solus, 
nec  potestas  solius  Pontificis  major  potestate  talis  concilii.  At 
nihil  est,  quod  hujusmodi  concilio  abjudicetur  major  potestas 
extensiva,  extrinseca  et  humana:  extensiva,  quia  corpus  pasto- 
rum,  re  conjunctum  cum  capite,  videtur  quaedam  potestatis 
8upremae  a  capite  per  corpus  extensio;  extrinseca,  quia  de- 
cretum,  ab  universalitate  latum,  nonnullorum  animos,  iguorantia, 
perturbatione  aliisque  infirmitatibus  detentos,  quandoque  vehe- 
mentius  commovet;  humana,  quia  solent  homines  scientiam, 
prudentiam  et  sanctitatem  revereri,  quae  in  coetu  tot  virorum 
praestantissimorum  refulgent.  Haec  vero  potestatem  ecclesia- 
sticam  in  se  et  forrnaliter  non  mutant;  unde  Cajetanus:  „Papa 
cum  ecclesia  reliqua  non  facit  majus  in  potestate,  sed  plures 
potestates."     Tract.  de  author.   Papae  et  concilii,  cap.  VI. 

Corollarium  I.  Canones  concilii  oecumenici,  a  Pontifice 
Romano  confirmati,  aut  jus  divinvm  declarant,  v.  g.  in  rebus 
fidei;  aut  jurt  tantum  ecclesiastico  feruntur,  v.  g.  in  legibus 
mere  disciplinaribus.  Auctoritatem  vero  Romani  Pontificis  istis 
statutis  ligari,  verissime  asseritur,  „in  illis  —  ait  S.  Tbomas 
—  quae  statuta  sanctorum  determinaverunt ,  esse  de  jure 
divino,  sicut  articuli  fidei,  qui  determinati  sunt  per  concilia; 
sed  ea  quae  sancti  patres  determinaverunt  esse  de  jure  posi- 
tivo,  sunt  relicta  sub  dispositione  Papae,  ut  possit  ea  mutare 
vel  dispensare  secundum  opportunitates  temporum  vel  nego- 
tiorum."     Contra  impugn.  cap.  IV.;  cf.  Quodl.  IV.  13. 

Coroll.  II.  Auctoritate  Papae  cum  major  nulla  sit,  appel- 
lationes  a  sententia  Pontificis  ad  concilium  generale  divino  jure 
prohibentur.  Saepius  damnatae  sunt:  v.  g.  a  Pio  II.,  bulla 
Execrabilis,  1459.  Cf.  Bencd.  XIV.,  Bullar.  t.  I.  p.  70.; 
Pii  IX.  constit.  Apostolicae  Sedis;  conc.  Vatic.  supra,  p.  23. 

Objeotion.es. 

Obj.  I„  Concilium  oecumenicum  ecclesiam  universam  re- 
praesentat.  Universalis  autera  ecclesiae  potestas  omnium 
suprema  est.  Ergo  concilia  oecumenica  judicare  possunt  Ro- 
manum  Pontificem. 

Resp.  Dist.  maj.:  concilium  oecumenicum  repraesentat 
ecclesiam  auctoritate,  quae  a  fidelibus  derivetur,  nego;  quae 
est  immediate  divina,  subdist.:  concilium  cum  Papa  conjunctum, 
conc;  ab  eo  sejunctum,  nego.  Dist.  minorem:  universalis  eccle- 
siae  potestas  suprema  est,  et  ea  potestas  residet  in  capite, 
conc;  in  membris  seorsus  a  capite,  nego. 

Potestatem  ecclesiasticam  a  communitate  fidelium  in  pa- 
stores  derivari,  error  est,  de  quo  Pius  VI.  in  bulla  Auctorem 
fidei ,  prop.  2.:  „Propositio,  quae  statuit,  potestatem  a  Deo 
datam  Ecclesiae,  ut  communicaretur  pastoribus,  qui  sunt  ejus 
ministri  pro  salute  animarum,  sic  intellecta,  ut  a  communitate 
fidclium  in  pastores  derivetur  ecclesiastici  ministerii  ac  regi- 
minis  potestas:  haeretica."  Ut  proceres  regnum  repraesentant, 
ita  pastores  ecclesiam.  Regimen  autem  universale  et  supre- 
mum  penes  episcopos,  a  Pontifice  Summo  sejunctos,  residere 

nequit;  sed  Romani  Pontificis  auctoritate,  quae  est  regitivum 
universale  et  quoddam  primum  movens,  episeopi  a  fine  proximo 
suae  ecclesiae  specialis  fini  ultimo  regiminis  universalis  adae- 
quantur.     Cf.  S.  Thom.  I.  II.  quaest.  CIX.  art.  6. 

Instabis.  Omne  totum  est  majus  sua  parte.  Patres,  in 
concilium  confluentes,  totum  repraesentant,  cum  Papa  solus 
sit  pars.     Concilium  igitur  est  supra  Papam. 

Resp.  Concessa  minoris  parte  prima  sub  distinctione  supra 
posita,  alteram  partem  dist.:  Papa  solus  est  pars,  ut  persona 
privata,  conc;  in  potestate,  nego.  Potestas  suprema  in  eccle- 
sia  non  oritur  ex  Papa  et  episcopis  ut  totum  ex  partibus  suis; 
sed  jure  divino  plena  est  in  Romano  Ponlifice.  Quapropter 
plures  potestates  in  ecclesia  tota  asserere  non  repugnat,  sed 
plus  potestatis  quam  in  Summo  Pontifice  residet,  nullo  modo 
habetur. 

Urgebis.  S.  Hieronymus  ep.  146.  ait:  ,,Si  auctoritas 
quaeritur,  orbis  major  est  urbe."  Orbis  autem  est  episcoporum 
universitas. 

Resp.  Dist.  antec:  orbis  major  est  urbe,  auctoritate  con- 
suetudinis,  conc;  potestatis,  nego.  S.  Hieronymus,  prolata  illa 
seutentia,  statim  hanc  sibi  objectionem  proponit:  „dices,  quo- 
modo  Romae  ad  testimonium  Diaconi  Presbyter  ordinatur?" 
Et  objicienti  respondet:  „Quid  mihi  profers  uuius  urbis  con 
suetudinem  ?" 

Obj.  II.  Seorsum  a  Papa  in  ecclesia  adest  Papatus,  ut 
ajunt,  suppletive  et  in  regulante  usum  ipsius.  Ex  quo  sequi- 
tur,  saltem  concilium  generale  esse  potestatem  majorem  potes- 
tate  Summi  Pontificis.  Prob.  antec.  Christus  ecclesiae  suae 
regulam  dedit  indefectibilem,  ne  defectibus  occurrentibus  a 
fide  vera  declinaret.  Jam  suprema  haec  regula  non  est  Papa, 
peccatis  et  errori  obnoxius.  Itaque  concilium  generale  Papae 
defectus  ipsiusque  Papatus  usum  regulare  necesse  est. 

Resp.  Dist.  antec:  Secluso  Papa  est  in  ecclesia  Papatus, 
id  est  potestas  Pontificis,  vacante  sede,  eligendi,  conc;  potestas 
Pontificis  electi  judicandi,  nego.  Ad  probationem  antecedentis, 
dist  min.:  Papa  potest  peccare,  conc;  errare,  subdist.:  errore 
privato,  conc;  errore  judiciali  ex  cathedra,  nego.   Gratis  omnino 

asseritur  Papatns  ille  suppletivus  et  regulans;  unus  Papatus 
in  S.  Litteris,  in  veteribus,  in  historia  apparet,  qui  Pontificis 
Komani  proprium  est.     En  fetram  fidei. 

Instabis.  Si  concilium  non  est  eupra  Papam  in  unius 
auctoritate  totius  vertitur  salus  ecclesiae.  Salus  autem  com- 
munis  tutius  reponitur  in  potestate  multorum.     Ergo. 

Resp.  Dist.  maj.:  ecclesiae  salus  in  unius  Pontificis  aucto- 
ritate  reponitur  ut  in  unica  potestate,  nego\  nt  in  suprema, 
subdist.:  adjuta  a  S.  Spiritu,  conc;  mere  humana,  nego.  Et 
dist.  min.:  salus  communis  tutior  est  in  multorum  potestate, 
humano  modo,  transeat;  Deo  assistente,  nego.  Quare  Caje- 
tanus:  „sola  —  inquit  —  divina  assistentia  causa  est  inobli- 
quabilis  directionis  et  judicii  in  ecclesia."  De  auth.  Papae  et 
conc,  cap.  XIV. 

Obj.  III.  Concilium  Constansiense  sessionibus  IV.  et  V. 
declaravit;  concilium  generale  esse  supra  Papam. !)  Porro 
Martinus  V.  sessione  XLV. ,  quae  fuit  ultima,  concilii  decreta 
approbavit.  Ergo.  Prob  min.  Summus  Pontifex  declarat, 
nquod  omnia  et  singula  deierminata ,  conclusa  et  decreta  in 
materia  jidei ,  per  praesens  sacrum  Concilium  Constantiense 
conciliariter ,  tenere  et  inviolabiliter  observare  volebat,   et  num- 


l)  Sess.  IV.  declaratur:  „quod  ipsa  synodus  in  Spiritu  sancto 
congregata,  legitime  generale  concilium  faciens,  et  ecclesiam  carho- 
licam  militantem  repraesentans,  potestatem  a  Christo  immediate  habet, 
cui  quiiibet  cujuscunque  status  vel  dignitatis,  etiamsi  papalis  existat, 
obedire  tenetur  in  his,  quae  pertinent  ad  fidem  et  extirpationem  dicti 
schismatis,  et  reformationem  generalem  ecclesiae  Dei  in  capite  et 
membris."  —  Sess.  V.:  „Item  declarat,  quod  quicunque  cujuscunque 
conditionis,  status  et  dignitatis,  etiam  papalis,  qui  mandatis,  statutis, 
seu  ordinationibus  aut  praeceptis  hujus  sacrae  synodi,  et  cujuscun- 
que  alterius  concilii  generalis  legitime  congregati,  super  praemis- 
sis,  seu  ad  ea  pertinentibus,  factis  vel  faciendis,  obedire  contuma- 
citer  contempserit,  nisi  resipuerit,  condignae  poenitentiae  subjiciatur, 
et  debite  puniatur,  etiam  ad  alia  juris  subsidia,  si  opus  fuerit,  recur- 
rendo." 

Sunt,  qui  in  decreto  sess.  IV.  legendum  esse  existiment  adfinem, 
non :  ad  fidem.  Cf.  Dechamps,  IJinfaillibilite  et  le  Concile  Gineral; 
Analecta  juris  pontiticii,  Livr.    Juillet  —  Aout,  1879. 

quam  contravenire  qvoqvomodo;  ipsaqve  sic  conciliariter  facta 
approbat,  et  ratificat,  et  non  aliter  nec  alio  modou. 

Resp.  Transeat  major.  Dist.  min.  Martinus  V.  approbavit 
omnia  decreta  in  materiis  fidei  adversum  haereticos,  conc; 
decreta  de  potestate  concilii  supra  Papam,  nego. 

Diximus  ad  majorem  transeat;  quia  decreta  solum  respicere 
videntur  casum  Papae  dubii.  Verum  hac  de  re  paulo  inferius. 
Decreta  sess.  IV.  et  V.  de  potestate  concilii  a  Romano  Pon- 
tifice  confirmata  fuisse  negamus ,  quoniam  confirmatio  ad  ea 
non  extenditur.  Id  autem  patet  a)  ex  verbis:  in  materia  fidei; 
—  concilialiter  l)  facta;  —  et  non  aliter  nec  alio  modo.  b)  Ex 
eo  quod  Martinus  V.  bulla  die  10.  Martii  1418,  id  est,  paucis 
septimanis  ante  edita ,  suam  de  auctoritate  Papae  et  concilii 
sententiam  decretis  Constantiensibus  practice  opposuerat,  his 
verbis:  „Nulli  fas  est  a  Supremo  Judice,  ridelicet  Apostolica 
Sede,  seu  Romano  Pontifice  J.  Ch.  Vicario  in  terris  appellare". 
Ecquis  dixerit,  eum  Pontificem  die  22.  Aprilis  decreta  de 
suprema  potestate  concilii  confirmasse?  c)  Praeterea  Joannes 
Turrecremata,  S.  Antoninus  et  alii  viri,  pietate  et  eruditione 
insignes,  decreta  famosa  rejecerunt;  quod  procul  dubio  minime 
fecissent?  si  decreta  ista  sua  sanctione  muniisset  Summus 
Pontifex.  d)  Eugenius  IV.  affirmavit  se  suscipere  generalia 
Concilia  Constantiense  et  Basileense  „absque  tamen  praejudicio 
juris,  dignitatis  et  praeeminentiae  S.  Sedis  Apostolicae".  Die 
22.  Julii  1446. 

Instabis.  Decreta  Constantiensia  de  suprema  concilii  aucto- 
ritate  ad  materiam  fidei  pertinent.  Ergo  etiam  decreta  sess.  IV. 
et  V.  de  concilii  potestate  a  Martino  V.  confirmata  sunt. 

Resp.  Dist.  antec:  pertinent  ad  materiam  fidei  materialiter, 
conc;  formaliter  nego.     Et  nego  conseq. 

Pontifex  ea  confirmat,  quae  in  materia  fidei  decreta  sunt, 
non  quaecunque  ratione  materiae  decerni  poterant.     Sed  quae- 


l)  Turrecremata  pro  certo  affirmat,  sessione  IV.  et  V.  decreta 
de  potestate  concilii  concilialiter  facta  non  esse,  quod  in  illorura  de- 
terminatione  intervenerit  una  tantum  obedientia  Joannis  XXIIL;  neque 
haec  integre  tota.     Summa  de  eccl.  lib.  II.  cap.  XCIX. 

stio,  utrum  superioritas  coucilio  competat  an  Papae,  in  se 
(materialiter)  quidem  definibilis  erat,  non  tamen  qua  res  jidei 
(formaliter)  a  patribus  definita  est.  Porro  quaestionem  illam 
definitam  non  esse,  multa  probant.  Nam  a)  decreta  de  pote- 
Btate  concilii  in  actis  concilii  a  materia  fidei  distinguuntur.1) 
6)  Occasio  confirmationis  diei  22.  Aprilis  fuit  petitio  oratorum 
regifl  Poloniae,  ut  liaeveses  Joannis  Falkenberg  damnarentur. 
c)  In  bulla  In  eminentis  22.  Februarii  1418  solemniter  confir- 
mantur  plura  decreta  sessionis  VIIL,  XIII.,  XV.,  XIX.,  XXI.; 
in  bulla  Inter  cunctas,  eodem  die  lata,  confirmatis  decretis  in 
materia  jidei,  errores  Joannis  Wicleff,  Joannis  Hus  et  Hieronymi 
Pragensis  expresse  damnantur;  nihil  autem  de  potestate  con- 
cilii.  d)  Eugenius  IV.,  cum  patres  Basileenses  assererent,  sy- 
stema  potestatis  concilii  supra  Papam  esse  de  fide  catholica, 
assertionem  istam  constitutione  Moyses,  data  Florentiae  1439 
damnavit,  sacro  approbante  concilio. 

Urgebis.  Martinus  V.  in  bulla  Inter  cunctas  quemlibet  de 
haeresi  suspectuin  interrogari  jubet,  ,,utrum  credat,  teueat  et 
asserat,  quod  quodlibet  Concilium  generale,  et  etiam  Constan- 
tiense ,  universalem  Eeclesiarn  repraesentet."  Pontifex  igitur 
omnia  concilii  Constantiensis  decreta  rata  habuit. 

Resp.  Dist.  antec. :  haec  interrogatio  ostendit  concilii 
decreta  firma  esse,  quantum  ad  partem  nobiliorem  et  appro- 
batam,  conc;  in  omnibus,  nego.  Id  aperte  constat  tam  ex  dictis, 
quam  ex  ipsa  bulla.  Nam  verbis  objectis  haec  immediate 
connectuntur:  „Item  utrum  credat,  quod  illud  quod  sacrum 
Concilium  Constantiense,  universalem  eoclesiam  repraesentans, 
approbavit   et  approbat  in  favorem  fidei   et    ad   salutem  ani- 

l)  In  sess.  V.  ita  proceditur:  Synodus  „pro  exstirpatione  schismatis" 
sententiam  suam  declarat,  et  proferuntur  decreta,  de  quibus  in  ob- 
jectione,  et  alia,  quae  ad  schisma  exstirpandum  pertinent.  Ea  vero 
aperte  distinguuntur  a  materia  fidei;  nam  sequitur  in  Actis:  „Quibus 
peractis  rev.  Dom.  electus  Poznaniensis  in  materia  fidei  et  super 
materia  Joannis  Hus  legebatu,  etc.  —  Similiter  sess.  VI.  eduntur  plura 
decreta  „ad  consequendum  facilius  pacem  et  unionem  ecclesiae".  De- 
inde:  „Item  quod  in  materia  fidei  contra  Joannem  Husu,  etc.  Duplex 
est  igitur  decretorum  categoria;  eam  autem,  quae  est  in  materiafidei, 
Pontificis  auctoritate  corroboratam  cognovimus 

marum,  quod  hoc  et  ab  universis  Christi  fidelibus  approbandum 
et  tenendum."     Bulla  tota  spectat  haereticos. 

Dices.  Eugenius  IV.  concilium  Basileense,  in  quo  decreta 
patrum  Constantiensium  instaurata  sunt,  sua  auctoritate  com- 
probavit.     Decretis  ergo  illis  refragari  non  possumus. 

Resp.  Dist.  antec. :  Eugenius  IV.  progressum  concilii 
Basileensis  approbavit,  conc;  ejus  decreta,  nego.  Cf.  bullam 
Dudum  sacrum ,  1.  Aug.  1433  et  alteram  Dudum  sacrum, 
15.  Dec.  1433.  Praeterea  idem  Pontifex  doctiinam  de  superio- 
ritate  concilii  supra  Papam  a.  1439  constitutione  sua  Moyses 
reprobavit. 

Quaeres  1.  Utrum  decreta  sess.  IV.  et  V.  Constantiensis 
concilii  solum  casum  Papae  dubii  respiciant. 

Resp.  Solutio  objectionis  expositae  non  pendet  ex  hac 
quaestione.  Sed  adversarii  hoc  magis  confutantur,  quod  decreta 
famosa  ne  respexerint  quidem  casum  certi  Pontificis.  Patres 
ad  eum  casum  sua  decreta  non  extendisse,  haec  probant. 
1°  Patres  non  semel  affirmant,  haec  decreta  fieri  „pro  exstir- 
patione  ipsius  schismatis".  Jpsa  verba:  „et  cujuscunque  alterius 
Concilii  generalis",  ab  ipsis  extra  casum  prius  positum  non 
trahuntur;  siquidem  ita  pergunt:  „super  praemissis  seu  ad  ea 
spectantibus  factis  vel  facieDdisu.  Nimirum  timuerunt,  ut 
schisraa  hac  synodo  terminaretur ,  cum  et  Pisanae  pessimum 
vidissent  exitum;  hoc  carere  voluerunt,  tuendo  auctoritatem 
cujuscunque  Concilii  generalis,  sed  pro  exstirpatione  schismatis, 
hoc  est,  pro  casu  Papae  dubii.  Item  cum  Papa,  in  scripto 
cardinalium,  patribus  oblato,  „caput  concilii  generalis^  vocaretur, 
synodus  respondit:  „Hoc  concedatur,  tamen  non  ad  fovendum 
schisma.u  2°  Joannes  Turrecremata  refert:  „decretum  illo- 
rum  Patrum  non  loquitur  universaliter  de  qualibet  synodo 
universaliter ,  sed  de  illa  siugulariter  pro  cujus  tempore  Don 
erat  in  ecclesia  unus  pastor  totius  ecclesiae  indubitatus." 
Summa  de  Ecclesia,  lib.  II.  cap.  XCIX.  Aeneas  Sylvius  idem 
significat.     Orat.  c.  Austral.1) 


')  De  litteratura  histor.  conc.Const.  cf.  Hergenrother,  Kirchengesch., 
B.  II.  p.  672.,  ed.  3.;  et  Finke,  Forschungen  zur  Gesch.  des  Konst.  Konzils. 

Quaeres  II.  Utrum  valeat  hoc:  „Papa  dubius  ,  Papa 
nullus." 

Resp.  Card.  Franzelin  jure  optimo  dixisse  videtur:  „quod 
a  multis  ad  explicanda  acta  conventus  Pisani  et  Constantiensis 
dicitur  axiomatis  instar:  Pontifex  dubius,  Pontifex  nullus; 
verum  est  dumtaxar,  si  dubium  et  propter  dubium  secessio  est 
totius  Ecclesiae;  non  autem  potest  admitti ,  si  postquam  Pon- 
tifex  legitime  est  constitutus,  in  parte,  imo  in  parte  etiam  majori 
Ecclesiae  propter  inductas  perturbationes  dubia  et  seceseiones 
oriantur."     De  eccl.  Christi,  sect.  II.  th.  XIII. 


ARTICULUS  V. 
Utrum  concilia  oecumenica  sint  necessaria. 

I.  Status  quaestionis.  Absolutis  de  conciliorum  aucto- 
ritate  controversiis ,  quaeritur,  utrum  oecumenica  concilia  tam 
necessaria  sint,  ut  ecclesiam  sine  conciliis  esse  repugnet,  id 
est,  utrum  conciliorum  celebratio  ex  quodam  principio  in- 
trinseco  ecclesiae  necessitate  quadam  naturae  profluat.  Cui 
quaestioni  ut  distincte  respondeatur,  spectari  debet  conciliorum 
1°  utilitas;  2°  moralis  necessitas;  3°  necessitas  absoluta. 

1°  Oecumenicorum  conciliorum  utilitas.  Temporum  rerum- 
que  conditio  quandoque  talis  est,  ut  de  utilitate  celebrandi 
concilii  nihil  ambigendum  sit.  lta  Paulus  III.  in  bulla 
indict.  conc.  Trident. :  „Animo  repetentes  majores  nostros, 
sapientia  admirabili  et  sanctitate  praeditos,  saepe  in  summis 
Christianae  reipublicae  periculis  remedium  optimum  atque 
opportunissimum,  oecumenica  concilia  et  Episcoporum  generales 
conventus  adhibuisse,  ipsi  quoque  animum  ad  generale  haben- 
dum  concilium  adjecimus."  Rursus  patres  Vaticani  divinam 
Providentiam  docent  iis  manifeste  compertam  esse  fructibus, 
„qni  orbi  Christiano  e  Conciliis  oecumenicis ,  ac  nominatim  e 
Tridentino,  iniquis  licet  temporibus  celebrato,  amplissimi  pro- 
venerunt."  Const.  Dei  Filius.  Cf.  Bellarm.  De  conciliis,  l?b.  I. 
cap.  VII.  ubi  sex  conciliorum  oecumenicorum  utilitates  recen- 
8entur. 

De  Qroot,  Summa  *pologet.    Ii.  Q 

2°  Concilia  oecumenica  nonnunquam  moraliter  necessaria 
esse  videntur.  Id  censetur  esse  moraliter  necessarium ,  quod 
ad  intimam  quidem  rei  naturam  non  pertinet ,  nec  ad  finem 
necessario  obtinendum  tanquam  medium  unicum  reqniritur,  sed 
quo  deficiente  finis  adeptio  plurimum  impediretur.  Jam  vero 
non  est  magni  negotii  perspicere ,  errores  ingravescentes  aut 
exortas  discordias  aliave  pericula,  quibus  occurrendum  sir,  inter- 
dum  esse  ejusmodi,  ut  vix  nisi  communi  episcoporum  concilio 
in  deliberando ,  solemnitate  maxima  in  definiendo7  fortissima 
concordia   in   exsequendo  ab  ecclesia  propelli  posse  videantur. 

3°  Concilium  oecumenicum  nunquam  est  absolute  neces- 
sarium.     Quod  explicandum  est. 

II.  De  sententia  eorum,  qui  concilia  oecumenica 
absolute  necessaria  esse  contendunt.  Richerius  in  opere 
suo  De  Eccl.  et  polit.  potestate,  inter  alia  docet,  frequentem 
celebrationem  conciliorum  esse  simpliciter  ' et  absolute  neces- 
sariam  ad  ecclesiam  melius  sanctiusque  regendam.  Haec  do- 
ctrina  manat  ex  negato  regimine  ecclesiae  monarchico.  Nempe 
si  Pontificis  Maximi  supremam  potestatem  rejeceris,  consequens 
est ,  ut  concilium  oecumenicum  supremae  potestatis  proprium, 
ordinarium  et  unicum  regiminis  supremi  subjectum  habeatur; 
ab  oecumenicis  igitur  conciliis,  cum  aliud  medium  desit,  res 
quascunque  gravissimas  tanquam  a  judice  ordinario  et  unico  de- 
finiri  oportebit.  Nec  quidquam  juvat  illud:  „ad  ecclesiam  melius 
sanctiusque  regendam."  Etenim  cum  Richerius  conciliorum  fre- 
quentem  celebrationem  ad  hoc  „simpliciter  et  absolute  neces- 
sariam"  esse  perhibeat,  aliud  medium  ad  ecclesiam  melius 
sanctiusque  regendam  praesto  esse,  non  arbitratur. 

Thesis :    Concilia  oecumenica  non  sunt  absolute  necessaria. 

Argumeota. 

Arg.  I.  Absoluta  conciliorum  oecumenicorum  necessitas 
est  aut  necessitas  praecepti  divini  aut  necessitas  medii  ad  fineni. 
At  neutra  necessitas  admitti  potest.  Ergo  illa  concilia  non 
sunt  absolute  necessaria.  Prob.  min.  a)  Non  necessitas  prae- 
cepti;    praeceptum    enim    divinum    hac    in    re    gratis   omnino 

asseritur;  praeterea  Christus,  qui  est  causa  efficiens  ecclesiae, 
gregem  universum ,  utique  sanctissime  optimeque  pascendum, 
Petro  ,  pastori  snmmo,  coucredidit.  b)  Nec  necessitas  medii: 
„nam  dicitur  aliquid  esse  necessarium  in  his  quae  sunt  ad 
finem ,  in  quantum  sine  hoc  non  potest  esse  finis,  vel  bene 
esse."  S.  Thom.  I.  quaest.  XLI.  art.  2.  ad  5.  Atqui  praeter 
concilium  Papa,  in  quo  est  jdenitudo  potestatis,  per  se  praestare 
potest,  quidquid  in  ecclesia  ad  „esse  finis  vel  bene  esse"  valet 
praestare  concilium.  Nulla  igitur  est  conciliorum  oecumeni- 
corum  absoluta  necessitas. 

Arg.  II.  Fieri  non  potest,  ut  ecclesia  regimine  suo  absolute 
necessario  passim  destituatur.  Atqui  necesse  est  ecclesiam  con- 
ciliis  oecumenicis  passim  destitui.  Ergo  illa  concilia  absolute 
necessaria  esse  falso  dicuntur.  Prob.  min.  a)  Ex  intrinseca 
difficultate  evocandi  ex  orbe  terrarum  episcopos,  qui  relictis 
gregibus  in  synodum  conveniant.  6)  Ex  difficultatibus  ex- 
trinsecis ,  quae  sunt  itinerum  lougitudo,  gravitas  impendii, 
civilis  principatus  repugnantia,  bellorum  dissidia.  c)  Ex  factis, 
praesertim  cum  ante  concilium  «Nicaenum  (325)  et  a  concilio 
Tridentino  usque  ad  Vaticanum  (1545/63 — 1869/70)  concilium 
oecumenicum  celebratum  sit  nullum.  Cf.  S.  Thom.  Quaest. 
disp.  De  potentia  X.  4. 

Objectiones. 

Obj.  I.  Quod  est  de  jure  divino,  est  absolute  necessarium. 
Jam  vero  concilia  sunt  de  jure  divino.  Ita  sunt  simpliciter  et 
absolute  necessaria. 

Resp.  Dist.  maj.:  quod  est  de  jure  divino,  est  absolute 
necessarium  sub  eo  respectu,  quo  est  de  jure  divino,  conc;  sub 
alio  respectu,  nego.  Ad  miuorem  item  dist.:  concilia  sunt  de  jure 
divino,  quantum  ad  facultatem  celebrandi,  conc;  quantum  ad 
debitum  celebrandi,  nego.  Hic  non  agitur  de  necessitate  juris 
concessi,  sed  de  juris  usu.  Non  sumus  ignari,  conciliorum 
oecumenicorum ,  si  celebrantur ,  infallibilitatem  et  summam  in 
fideles  auctoritatem  juris  esse  divini;  sed  negamus,  jure  divino 
statutum  esse ,   ut  debeant  baec  concilia  congregari ,    tanquam 

3* 

medium  regendi  ordinarium,  quo  ecclesia  simpliciter  carere 
non  possit. 

Instabis.  Concilium  oecumenicum  si  non  omnibus  nego- 
tiis,  at  gravissimis  pertractandis  habetur  necessarium;  neque 
enim  controversiae  aliter  dirimuntur.  Ergo. 

Resp.  Dist.  antec:  negotiis  gravissimis  pertractandis  con- 
cilium  hujusmodi  habetur  necessarium  absolute,  nego;  moraliter, 
subdist.:  interdum  conc;  semper,  nego.  Non  possunt  quibus- 
libet  gravissimi  momenti  negotiis  expediendis  convocari  coetus 
oecumenici.  Nec  opus  est.  Nam  potestas  plena  in  Pontiflce 
Romano  residet.  Quamobrem  8.  Thomas  de  symbolo,  adversus 
haereses  explicando,  ait:  „Sicut  autem  posterior  Synodus  potes- 
tatem  habet  interpretandi  symbolum  a  priore  Synodo  conditum, 
ac  ponendi  aliqua  ad  ejus  explanationem  ...  ita  etiam  Ro- 
manus  Pontifex  hoc  sua  auctoritate  potest,  cujus  auctoritate 
sola,  Synodus  congregari  potest,  et  a  quo  sententia  Synodi 
coufirmatur,  et  ad  ipsum  a  Synodo  appellatur."  De  poten- 
tia,  X.  4. 

Urgebis.  A.  patribus  Constantiensis  synodi  frequens  ge- 
neralium  conciliorum  celebratio  vocatur  „agri  Domini  cultura 
praecipua";  a  quibus  et  decreto  cautum  est.  ut  concilia  „de 
decennio  in  decennium"  (sess.  XXXIX.)  celebrarentur.  Jam 
vero  Martinus  V.  et  Eugenius  IV.  huic  decreto  morem  gesse- 
runt.     Igitur  concilia  oecumenica  videntur  absolute  necessaria. 

Resp.  Dist.  maj.:  assertio  illa  facta  est  obiter,  conc;  de- 
finitive,  nego.  Quod  ad  decretum  attinet,  iterum  dist.:  est 
disciplinare,  conc;  doctrinale,  nego.  Et  dist.  min.:  Martinus  V. 
et  Eugenius  IV.  huic  decreto  morem  gesserunt,  simpliciter, 
nego:  secundum  quid,  conc  Nemo  dixerit,  hic  agi  de  decreto 
fidei;  sed  Pontifices  tnnc  temporis  decretum  disciplinare,  saltem 
ad  majus  vitandum  malum,  approbandum  esse  duxerunt.  Suc- 
cessoribus  aliter  visum  est. 

Quaeres.  Quaenam  sit  auctoritas  conciliorum  nationalium 
et  provincialium. 

Resp.  a)  De  fide  catholica  est,  concilium  nationale  per 
seipsum  non  esse  infallibile.  Decretum  enim  ecclesiae  est: 
„Propositio    enuntians  .  .  .  convocationem    concilii    nationalis 


Quaeatio  XIII     De  primatu  S.  Petri.  37 

unam  esse  ex  viis  canonicis,  qua  finiantur  in  ecclesia  respecti- 
varum  nationum  controversiae  spectantes  ad  religionem;  sic 
intellecta,  ut  controversiae  ad  fidem  et  mores  spectantes  in 
ecclesia  quacunque  subortae  per  nationale  concilium  irrefragibili 
judicio  finiri  valeant;  quasi  inerrantia  in  fidei  et  morum 
quaestionibus  nationali  concilio  competeret:  schismatica,  haere- 
tica."     Auctorem  jidei,  prop.  85. 

b)  Couciliorum  nationalium  definitiones  ex  se  definitivae 
non  sunt,  Notatur  enim  in  Syllabo  prop.  36.:  „Nationalis 
Concilii  defiuitio  nullam  aliam  admittit  disputationem ,  civilis- 
que  administratio  rem  ad  hosce  terminos  exigere  potest." 

c)  Concilium  nationale  aut  provinciale,  Summi  Pontificis 
auctoritate  non  firmatum,  errare  in  fide  potest,  probabile  tamen 
argumenturn  veritatis,  quin  etiam  quandoque  probabilissimum, 
suppeditat.  Cf.  Oanum,  lib.  V.  cap.  IV.,  ubi  et  de  concilio 
provinciali,  quod  Romani  Fontificis  auctoritas  firmaverit;  Gotti, 
De  loc.  theol.  quaest.  III.  dub.  V.  §.  6. 


Quaestio  XIII. 

De  primatu  8.  Petri. 

Christus  caput  est  ecclesiae:  Ipse,  salvator  corporis  ejus. 
Eph.  V.  23.  Et  ipse  est  caput  corporis  ecclesiae,  qui  est  prin- 
cipium,  primogenitus  ex  mortvis:  ut  sit  in  omnibus  ipse  pri- 
mattim  tenens:  quia  in  ipso  complacuit,  omnem  plenitudinem 
inhabitare:  et  per  eum  reconciliare  omnia  in  ipsum,  pacijicans 
per  sanguinem  crvxis  ejus,  sive  quae  in  terris,  sive  quae  in 
caelis  sunt.  Coloss.  I.  18 — 20.  Deus  autem,  qui  erat  in  Christo 
mundum  reconciiians  sibi,  dedit  apostolis  eorumque  successori- 
bus  ministerium  reconciliationis  et  posuit  in  eis  verbum  recon- 
ciliationis.    II.  Cor.  V.  18,  19.    Porro  Christus  vice  sua  unum 

omnibus  visibiliter  praeesse  voluit.  Unde  primatus;  de  quo, 
cum  plurimos  offendat,  diligentius  disserendum  est.   Ita  quaeritur 

Primo.  Utrum  S.  Scripturae  testimoniis  probetur,  S.  Pe- 
trum  jurisdictionis  primatum  divinitns  accepisse. 

Secundo.     Utrum  idem  primatus  ex  traditione  certus  sit, 

Tertio.  Utrvm  beatus  Petrus  primatum  a  Christo  solus 
acceperit. 

Quarto.  Utrum  beatus  Petrus  ex  ordinatione  divina  per- 
petuos  habeat  in  primatu  successores. 


ARTICULUS  I. 

Utrum  S.  Scripturae  testimoniis  probetur,  S.  Petrum  juris- 
dictionis  primatum  divinitus  accepisse. 

I.  De  natura  primatus.  Primatus,  generatim  spectatus, 
est  quaedam  praeeminentia.  Primatus  autem  triplex  est,  vide- 
licet:  honoris,  cui  jura  honorifica,  verbi  causa,  locus  certus, 
annexa  sunt;  - —  directionis  seu  inspectionis ,  qui  non  in  jure 
reipublicae  gubernandae  consistit,  sed  in  munere  commisso 
efficiendi,  ut  ea,  quae  ad  rempublicam  gubernandam  pertinent, 
rite  fiant;  si  quis  verbi  causa  senatui,  in  quo  suprema  potestas 
residet,  ad  ordinem  servandum  praesideat;  —  jurisdictionis, 
qua  quis  alios,  tanquam  vere  subditos,  regit  et  gubernat.  — 
Primatus  igitur  beatiPetri  definiri  potest:  praeeminentia  suprema 
tum  honoris  et  directionis  tum  jurisdictionis  in  universam 
ecclesiam, 

II.  Petri  primatus  relate  ad  Christum.  Primatus  beati 
Petri  supremum  Christi  regimen  in  ecclesiam  non  excludit, 
sed  supponit.  S.  Thomas  docet,  Christum,  qui  est  ecclesiae 
caput  invisibile  et  principale,  excellentia  triplici  Pontificem 
Summum,  qui  est  ecclesiae  visibile  caput,  superare.  Nam  1°  in- 
terior  influxus  gratiae  non  est  ab  aliquo  uisi  a  solo  Christo, 
cujus  humanitas  ex  hoc  quod  est  divinitati  conjuncta,  habet 
virtutem  justificandi,  aliis  autem  influxus  in  membra  ecclesiae 
non  nisi  ad  exteriorem  guberuationem  potcst  convenire.  2°  Chri- 
stus  est  caput  omnium  eorum,  qui  ad  ecclesiam  perlineut  secun- 

dum  omnem  statum  et  tempus;  Papa  est  caput  totius  ecclesiae 
secundum  determinatum  statum,  prout  fideles  sunt  in  statu 
viatoris,  et  durante  tempore  sui  Pontificatus.  3°  Christus  est 
caput  ecclesiae  propria  virtute  et  auctoritate;  Summus  Ponti- 
fex,  in  quantum  Christi  vicem  gerit.  III.  quaest.  VIII.  art.  6.  — 
4°  Quapropter  Petrus  Christi  vicarius,  non  successor  nominatur. 
Nam  successor  ille  solus  vcre  dicitur,  qui  ita  succedit,  ut  de- 
cessor  auctoritatem  deposuerit;  Christus  autem  auctoritatem 
non  deposuit,  sed  e  mundi  conspectu  elatus  vicarium,  sibi  soli 
subjectum,  ecclesiae  visibiliter  sub  invisibili  capite  pascendae 
reliquit. 

III.  De  habitu  S.  Petri  ad  ceteros  apostolos  ratione 
apostolatus  et  ratione  primatus.  1°  In  apostolatu  Petrus 
ceterorum  apostolorum  aequalis  fuit.  Apostolatus  autem  com- 
plectitur  auctoritatem  gubernandi  fidelis  populi,  docendi  facul- 
tatem  potestatemque  patrandi  miracula  ad  doctrinam  confirman- 
dam  (S.  Thom.  In  I.  Cor.  XII.  lect.  III.);  eamque  jurisdictionis 
potestatem  in  orbem  universum  apostoli  a  Christo  immediate 
acceperunt.  Atque  ad  omnes  apostolos  pertinet,  quod  Ange- 
licus  de  beato  Paulo  exponit,  videlicet  Petrum  et  ceteros  omnes 
ratione  apostolatus  aliquo  modo  pares  fuisse,  non  in  auctori- 
tate  regiminis,  sed  „in  executione  auctoritatis"  (In  Gal.  II. 
lect.  III.)  et  „quantum  ad  fidei  defensionem"  (II.  II.  q.  XXXIII. 
art.  4.),  quemadmodum  ecclesia  in  Praefatione  Missae  pre- 
catur:  „quos  (apostolos)  operis  tui  vicarios,  eidem  contulisti 
praeesse  pastores."  Fuisse  pares  dixi  in  exsecutione  auctori- 
tatis;  „dedit  enim  Salvator  omnibus  apostolis  communiter  ut 
exequi  possent  in  eis  ad  quos  mittebantur  omnia  quae  poterat 
exequi  Petrus:  puta  instituere  ecclesias  et  episcopos,  docere, 
excommunicare,  etc."  (Cajet.  Tract.  I.  De  author.  Papae,  c.  III.); 
et  quantum  ad  exsecutionem  apostolorum  quoque  jurisdictio 
universalis  erat  secundum  loca,  personas  et  objecta.  Spectata 
tamen  in  se,  auctoritas  alio  modo  in  Petro  fuit  atque  in  aliis 
apostolis;  in  his  ratione  apostolatus  delegata  et  extraordinaria, 
in  illo  ratione  potestatis  regiminis  propria  et  ordinaria.  In 
fidti  quoque  defensione  fuit  aequalitas;  quandoquidem  Christus 
apostolis    omnibus    immediate    dixit:    docete   omnes   gentes;   de 

Paulo  Dominu8:  vas  electionis  est  mihi  iste,  ut  portet  nomen 
meum  coram  gentibus.  Act.  IX.  15.;  cf.  Sylvium,  In  II.  II. 
q.  XXXIII.  art.  4. 

2°  Ratione  primatus  et  ut  supretnum  totius  ecclesiae  caput 
Petrus  ceteris  apostolis  praecellit.     Nam  a)  regiminis  potestas 
ipsi  tanquam  propria  concredita  est;  quamobrem  solus  Petrus, 
non   alii   apostoli,  coapostolis  suis,  sive  seorsum  singulis  sive 
omnibus  simul,  leges  condere  potuit.    b)  Quaecunque  pro  eccle- 
sia   gubernanda  ceteris   apostolis   divinitus   concessa   sunt   ex 
gratia  speciali  et  uti  delegatis,  ea  Petro  competebant  ordinarie 
et  ex  propria  Pontificalis  officii  auctoritate.     c)    Apostolorum 
potestas  extraordinaria  et  delegatoria,  defunctis  apostolis,  ex- 
spiravit,  sed  Petri  potestas,  tanquam  ordinaria,  et  Christi  vicario 
concessa,  perpetua  est.    Cf.  Cajet.  De  auihor.  Papae  et  conc.  c.  III. 
IV.  Adversarii.  Photiani  non  pauci  S.  Petrum  apostolorum 
caput  et  principem  fuisse  negant.    Maisilius  Patavinus  a.  1327 
ob   eum    etiam   errorem  a  Joanne  XXII.  damnatus  est.     Iuter 
eos,  qui  novas  opiniones  saeculi  XVI.  sparserunt  aut  sequuntur, 
alii   ne   umbram    quidem  primatus  honoris  in  Petro  patiuntur; 
alii,    nominatim    ex   antiquioribus   Melanchton,    in   sequacibus 
Isaac  Barrow,  Anglus,  et  Meyer,  Germanus,  honoris  primatum 
non  rejiciunt.    Dupin,  De  ant.  eccl.  discipl.,  Petri  praeemiuen- 
tiam    ad  honoris   primatum,   Febioniani  ad   primatum    merae 
directionis  et  inspectionis  coarctatam  fuisse,  arbitrantur.    Patres 
Vaticani   decreverunt:    „Si  quis  igitur  dixerit,   beatum  Petrum 
Apostolum  non  esse  a  Christo  Domino  constitutum  Apostolorum 
omnium    principem   et  totius  ecclesiae  militantis  visibile  caput; 
vel  eundem  honoris  tantum,  non  autem  verae  propriaeque  juris- 
dictionis   primatum    ab  eodem  Domino  nostro  Jesu  Christo  di- 
recte  et  immediate  accepisse;  anathema  sit."    Sess.  IV.;  Const. 
Pastor  aeternus,  cap.  I. 

Thesis:  Ex  S.  Scriptura  constat,  beatum  Petrum  a  Christo 
verae  propriaeque  jurisdictionis  primatum  accepisse. 

Argum  enta. 

Arg.    I.     Ex   Matth.    XVI.   16— 19.,   ubi    primatus    beato 
Petro  his  verbis  promittitur:  Dicit  illis  Jesus:  vos  autem  quem 


Art.  I.     Utrura  S.  Scripturae  testimoniis  probetur,  etc.  41 

me  esse  dicitisf  Respondens  Simon  Petrus  dixit:  Tu  es  Chri 
stus,  filius  Dei  vivi.  Respondens  autem  Jesus,  dixit  ei:  Beatus 
es  Simon  Bar  Jona:  quia  caro  et  sanguis  non  revelavit  tibi,  sed 
Pater  meus,  qui  in  caelis  est.  Et  ego  dico  tibi,  quia  tu  es 
Petrus,  et  super  hanc  petram  aedificabo  ecclesiam  meam,  et 
portae  inferi  non  praevalebunt  adversus  eam.  Et  tibi  dabo 
claves  regni  caelorum.  Et  quodcunque  ligaveris  super  terram, 
erit  ligatum  et  in  caelis:  et  quodcunque  solveris  super  terram, 
erit  solutum  et  in  caelis.  His  autem  verbis  verae  jurisdictionis 
primatus  beato  Petro  promittitur.  Quod  ut  pateat,  probatur 
a)  directio  verborum  Domiui  ad  solum  Petrum,  b)  pollicitatio 
supremae  jurisdictionis  in  ecclesiam  universam  sub  metaphora 
petrae,  et  c)  sub  metaphora  clavium. 

a)  Christi  verba  ad  solum  Petrum  referuntur.  1°  Inter- 
rogatis  omnibus,  vos  autem,  Christus,  Petrum  alloquens,  voca- 
bulum  „vosu  in  „tu"  mutat.  2°  Adjungitur  nomen  proprium  natale, 
Simon.  3°  Adjicitur  nomen  Patris  Bar  Jona,  id  est,  fili  Jonae. 
4°  Additur  nomen,  a  Christo  Simoni  impositum  (Joan.  I.  42.; 
Marc.  III.  16.),  Petrus.  5°  Dicitur  emphatice:  Et  ego,  xdyw 
di'}  quasi  diceret:  sicut  Pater  revelavit  tibi  de  me,  revelo  ego 
de  te;  quae  quidem  omnia  et  Christo  et  Petro  personalia  sunt. 
rj°  In  lingua  Syro-Chaldaica,  qua  Dominus  usus  est,  in  utro- 
que  inciso,  iu  es  Petrus  et  super  hanc  petram  una  eademque 
vox  Kepha  occurrit,  uti  gallice:  Tu  es  Fierre,  et  sur  cette 
pierre;  quo  fit,  ut  nomen  et  promissa  in  una  Petri  persona 
luculentissime  coalescant.  Ergo  jure  Cajetanus:  „quibus  quaeso 
verbis  describendum  fuit  ab  Evangelista,  quod  ad  solum  Pe- 
trum  erat  sermo?  .  .  .  non  pluribus  nec  majoribus  circum- 
stantiis  describuntur  et  nominantur  a  notariis  personae  haeredes, 
aut  legatoriae,  quam  persona  Petri  in  hoc  textu  descripta  ac 
nominata  est."     De  Rom.  Pont.  institutione,  cap.  IV. 

b)  Pollicitatio  supremae  jurisdictionis  in  universam  eccle- 
siam  sub  metaphora  petrae.  Solus  Petrus  peculiari  ratione 
prae  ceteris  omnibus,  etiam  apostolis,  indicatur  tanquam  firma- 
mentum  universae  ecclesiae.  Jam  vero  Petrus  non  nisi  propter 
auctoritatem  specialem  sic  designari  potuit.  Ex  quo  sequitur, 
ut  8.  Petro    verae   jurisdictionis  primatus  promittatur.     Major 

explicatur.  1°  Firmamentum  peculiare  vides  ex  ipsa  voce 
petrae,  qua  rupes  significatur,  seu  saxum,  brevi,  fundamentum 
stabile  (cf.  Matth.  VII.  24,  25.);  firmitas  tanta,  ut  non  prae- 
valeant  vel  portae  inferi,  id  est,  ipsa  civitas  potestatis  hor- 
rendae.  Cf.  Gen.  XXII.  17.  et  Prov.  I.  12.  —  2°  Super  hanc 
petram  aedificatur  universa  ecclesia;  ait  enim  Dominus:  „eccle- 
siam  meamu,  atque  Christi  ecclesia,  ubi  vox  ecclesiae  nulla 
ratione  ad  coetum  particularem  restringitur,  regnum  Christi  in 
terris,  quod  est  ecclesia  una  et  universalis,  designat.  —  3°  HaJc 
denique  petra  solus  Petrus  dicitur.  Parum  autem  interest, 
utrum  vox  „adversus  eam"  ad  petram  referatur  an  ad  eccle- 
siam,  quae  supra  petram  aedificabitur;  quod  enim  explicite 
affirmatur  de  ecclesia,  id  implicite  de  petra  affirmatur,  super 
quam  fundatur  ecclesia:  in  utroque  casu  firmitudo  in  funda- 
mento  est. 

Minor  probatur.  Petrum  non  nisi  auctoritatis  specialis 
causa  petram  nominari,  tria  probant.  1°  Sensus  obvius  meta- 
phorae;  quod  enim  in  domo  fundamentum  est,  id  in  corpore 
morali  seu  societate  caput  et  auctoritas.  2°  In  textu  signifi- 
catur  ecclesiae  robur  aPetro  (=  petra)  pendere  pro  semper:  non 
praevalebunt ,  hoc  est,  nunquam  praevalebunt.  Atqui  Petrus 
non  nisi  in  potestate  potuit  pro  semper  totam  ecclesiam  susten- 
tare  adversus  portas  inferi;  potestas  enim,  non  qualitates 
privatae,  ad  successores  transit.  Ergo.  3°  Petrus  prae 
omnibus  apostolis  ratione  prorsus  peculiari  firmitas  ecclesiae 
divinitus  appellatur,  ut  paulo  ante  probavimus.  Atqui  non 
nisi  propter  auctoritatem  regiminis  sic  appellari  potuit.  Ergo. 
Minor  manifesta  est;  nam  Petrus  ceteris  apostolis,  v.  g.  beato 
Jacobo,  non  adeo  aanctitate  antecelluit,  ut  solus  ecclesiae  totius 
fundamentum  petreum  haberetur;  sacris  scriptis  a  S.  Joanne 
superatus  est;  scriptis  et  praedicandi  virtute  a  divo  Paulo. 
Petrus  ergo  propter  potestatem  peculiarem  tam  peculiariter 
ecclesiae  firmitas  appellatur. 

c)  Suprema  jurisdictio  sub  metaphora  clavium.  1°  Clavibvs 
tam  usu  profano  quam  S.  Scripturae  significatur  potestas.  Ita 
de  potestate  suprema  Eliacim,  summi  sacerdotis:  Et  dabo 
clavem    domus  Danid  super  humerum  ejua:    et  aperiet,    et  non 

erit  qui  claudat:  et  claudet,  et  non  erit  qui  aperiat,  Isaias 
XXII.  22.;  pariter  de  Christo:  Haec  dicit  Sancius  et  Verus, 
qui  habe.t  cluvem  David:  qni  aperit,  et  nemo  claudit:  claudit, 
et  nemo  aperit.  Apoc.  III.  7.  —  2°  Haec  potestas  est  summa 
in  terris;  etenim  per  ea  verba:  „dabo  claves  regni  caelorum" 
ad  otnnia  extenditur,  quae  ad  aditum  regni  pertinent,  et  ad 
omnes;  idque  haec  confirmant:  quodcunqne  ligaveris  super  ter- 
r<nn,  erit  ligatum  et  in  caelis,  etc.  Omnes  igitur  viatores  parere 
debent  Petro  in  omnibus  pertinentibus  ad  finem  supremum 
regni  caelorum. 

Ergo  ex  singulis  partibus  textus  expositi,  et  magis  etiam 
ex  connexione  totius,  primatus  jurisdictiouis  S.  Petro  promissa 
evidenter  cognoscitur. 

Arg.  II.  Ex  Luca  XKIL  31,  82.  Servator  pridie  quam 
pateretur  beato  Petro  dixit:  Simon,  Simon,  ecce  satanas  ex- 
petivit  vos  iit  cribraret  sicut  triticum:  ego  autem  rogavi  pro 
te  ut  nbn  deficiat  jides  tua:  et  tu  aliquando  conversus  confirma 
fratres  tuos.  Porro  his  verbis  primatus  jurisdictionis  beato 
Petro  demandari  videtur.  Ergo.  Prob.  minor.  1°  Solus  Petrus 
charisma  peculiare  firmitatis  in  fide  obtinet;  legitur  enim: 
„8atanas  expetivit  vosu ;  deinde  oratione  mutata:  „rogavi  pro 
te"-,  „fides  tua" ;  „tu  conversus".  Charisma  vero  peculiare 
manifestatur  ex  eo,  quod  Christus,  quem  Pater  pro  ejus  reve- 
rentia  semper  exaudit,  fidei  firmitatem  peculiariter  pro  Simone 
precatus  est.  2°  Istud  charisma  ad  officium  speciale  ordinatur: 
confirma  fratres  tuos.  Praescribitur  ergo  Petro,  ut  confirmet, 
ac,  vi  hujus  juris  praecipui,  ceteris,  ut  confirmanti  pareant. 
3°  Hoc  Petri  jus  ad  ecclesiam  universam  extenditur:  fratres 
tuos.  Fratres  apostoli  erant:  a  fortiori  fideles  omues  Petro 
confirmatori  committuntur. 

Vis  hujus  argumenti  II.  magis  liquet,  si  ea,  quae  de  petra 
diximus,  colligas.  Ea  propter  S.  Thomas  ex  Theophylacto  in 
hunc  locum  ait:  ncorrobora  ceteros:  cum  te  Principem  Apo- 
stolorum  deputaverim:  hoc  enim  decet  te,  qui  mecum  robur  es 
et  petra  ecclesiae."     Cat.  aurea  in  1.  c. 

Arg.  III.  Ex  Joanne  XXI.  15 — 17.  Christus  post  resur- 
rectionem   discipulis  se  mauifestans  ad  mare  Tiberiadis,   dixit 


44  Quaestio  XIII.    De  primatu  S.  Petri. 

beato  Petro:  Simon  Joannis,  diligis  me  plus  his?  Dicit  ei: 
Etiam  Domine,  tu  scis  quia  amo  te.  Dicit  ei:  Pasce  agnos 
meos.  Dicit  ei  iterum:  Simon  Joannis,  diligis  me?  Ait  illi: 
Etiam  Domine,  tu  scis  quia  amo  te.  Dicit  ei:  Pasce  agnos 
meos.  Dicit  ei  tertio:  Simon  Joannis,  amas  me?  Contristatus 
est  Petrns,  quia  dixit  ei  tertio:  amas  we?  et  dixit  ei:  Domine 
tu  omnia  nosti:  tu  scis  quia  amo  te.  Dixit  ei:  Pasce  oves 
meas.  Jani  his  verbis  a)  soli  Petro,  b)  potestas  peculiaris 
et  suprema,  c)  in  ecclesiam  universam  datur;  quod  est  potestas 
jurisdictionis.     Ergo.     Prob.  minor. 

a)  Soli  Peiro.  Petri  persona  nomine  proprio  et  patris 
distincte  et  seorsum  ter  compellatur:  Simon  Joannis.  Praeterea 
secernitur  a  ceteris  hoc  ipso:  „Diligis  me  plus  his;"  id  est, 
non:  plus  quam  navigium,  retia,  pisces  diligis;  neque:  plus 
quam  hos  discipulos  diligis;  sed:  plus  quam  hi  discipuli  me 
diligunt. 

b)  Potestas  peculiaris  et  suprema.  1°  Oraculi  solemnitas 
eminentiam  collati  muneris  satis  indicat.  2°  Vox  noifiouveTv, 
pascere,  regendi  potestatem  significat,  quemadmodum  illi,  penes 
quos  regendi  potestas,  pascere  populum  in  Sacris  Codicibus 
haud  semel  dicuntur;  nam  de  Davide:  Tu  pasces  populum 
meum  Israel,  et  tu  eris  dux  super  Israel.  II.  Reg.  V.  2. 
Cf.  Ps.  XLVII.  15.  etc.  3°  Haec  institutio  supremi  pastoris 
visibilis  sub  Christo  rerum  adjunctis  optime  respondet.  Christi 
enim  sententia  est:  fiet  unum  ovile  et  unus  pastor.  Christus 
autem  tunc  erat  ad  Patrem  reversurus.  Itaque  ne  ovile  suo 
careret  pastore,  visibile  baculum  pastoratus  visibilis  Petro  tradi 
oporluit. 

c)  In  ecclesiam  universam.  Legitur:  agnos  meos,  oves 
meas.  Atqui  hac  enumeratione  partium  designatur  totum  ovile, 
id  est,  universa  ecclesia,  quae  in  evangeliis  modo  regnum  tum 
ovile  appellatur.  Et  sane  aut  gregis  pars  determinata,  aut 
oves  aliquae  vage  indicatae,  aut  grex  totus  Petro  committitur. 
Primum  et  secundum  tum  textui  tum  contextui  et  rerum  ad- 
junctis  repugnat.  Ergo  S.  Bernardus  jure  ait:  „Cui  non  pla- 
num  non  designasse  aliquas,  sed  assignasse  omnes?  Nibil 
excipitur,  ubi  distinguitur  nihil."    De  consid.  lib.  VI.  cap.  VIII. 

Arg.  IV.  Confirmatio  ex  factis.  Facta,  Petri  distinctiva, 
sunt  n)  nominis  mutatio;  b)  locus  primus;  c)  praecipuus  honor, 
a  Christo  praestitus;  d)  actiones  quaedam  Petri  post  mortem 
Domini.  Haec  autem,  praesertim  simul  sumpta,  posito  juris- 
dictionis  primatu,  optime  explicantur.     Ergo. 

a)  Nominis  mntntio.  1°  Novi  nominis  impositio,  divinitus 
facta,  peculiarem  aliquam  electionem  et  vocationem  denotare 
solet;  ita  Abram  appellatus  est  Abraham,  Gen.  XVII.  5.;  Jacob 
Israel,  Gen.  XXXH.  28.;  Osee  Josue,  Num.  XIII.  17.  Cf. 
Matth.  I.  21.;  Luc.  I.  31.  2°  Christus  ipse  nominis  illius  im- 
positionem  ut  rem  gravissimam  tractare  videtur;  prius  enim 
nomen  Petri,  cum  Simou  primum  ei  obviam  fuit,  praedicit: 
Intuitus  autem  eum  Jesus,  dixit:  Tu  es  Simon,  jilius  Jona: 
tu  vocnberis  Cephns,  Joan.  I.  42.;  deinde  nomen  Petro  imponit: 
Et  imposuit  Simoni  nomen  Petrus,  Marc.  III.  16.;  denique  a 
nomine  ad  rem  procedit:  Tu  es  Petrus,  etc.  Matth.  XVI.  18. 
Cf.  S.  Thom.  In  Jonn.  I.  lect.  XV.  n.  8.  3°  De  ipso  Christo 
legitur:  petrn  nutem  erat  Chrisius.  I.  Cor.  X.  4.  Quare  nomen 
Petrus  peculiarem  apostoli,  cui  imponitur  hoc  nomen,  con- 
nexionem  cum  Christo  indicare  videtur. ')  4°  Judas  hac  nota 
designatur:  qui  fuit  proditor;  Simon  autem  hac  praerogativa: 
qui  vocatur  Petrus. 

h)  Locus  primus.  Quanquam  Andreas  in  Christo  cogno- 
scendo  Petrum  antecessit  tempore,  ordine  tamen  hic  in  aposto- 
lorum  catalogis  semper  primus  est.  Qua  in  re  tria  animadver- 
tenda  sunt.  1°  Videtur  hoc  emphatice  dictum :  Primus  Simon,  qui 
dicitur  Petrus,  Matth.  X.  2.;  dicitur:  primus,  sed  non  sequitur: 
secvndus,  etc.  2°  Petrus  cum  apostolis  passim  sic  inducitur: 
„Simon,  et  qui  cum  illo  ernnt,"  xal  ol  /ner  czvtov:  „Petrus,  et 
qui  cum  illo  erant"  xai  oi  cvv  avrqj:  Petrus  cum  undecim; 
Petrus  et  Apostoli.    Marc.  I.  36.;  III.  17.;  V.  37.;  Luc.  VI.  14.; 


')  Christus  imposuit  Zebedaei  filiis  nomen  Boanerges,  quod  est, 
Filii  tonitrui.  Marc.  TII.  17.  At  Bellarminus:  „fuit  illud  —  inquit  — 
potius  cognomen,  quam  proprium  nomen  Itaque  nusquam  postea  ab 
Evangelistis  vocantur  Boanerges ,  sed  tantum  Jacobus  et  Joannes,  ut 
antea  vocabantur." 

VIII.  45.;  Joan.  XXI.  2.;  Act.  II.  14.  et  37.;  cf.  Matth.  XII.  3.; 
Luc.  VI.  3.;  Act.  XIII.  13.  3°  Sicut  Petrus  primus  est,  ita  Ju- 
das  ad  ultimum  locum  relegatur.  Anomaliae  autem  Gal.  II.  9.: 
Jacobm,  et  Cephas,  et  Joannes,  necnon  Joan.  I.  44.:  Andreae 
et  Petri,  etiamsi  suis  propriis  causis  carerent,  regulam,  in  cata- 
logis  Matth.  X.  2.,  etc.  observatam,  non  tollerent. 

c)  Praecipuus  honor,  a  Christo  praestitus.  E  nave  Petri 
Christus  docet,  Luc.  V.;  Petro  promittitur,  ipsum  fore  piscatorem 
hominum,  1.  c;  Petri  pedes  in  coena  primo  abluuntur,  Joan. 
XIII.  6.;  ad  Petrum  de  resurrectione  Domini  mandato  speciali 
defertur,  Marc.  XVI.  7.;  I.  Cor.  XV.  5.;  Petri  excessus  spe- 
ciali  modo  praedicitur,  Joan.  XXI.  18.;  pro  Christo  et  Petro 
Petrus  jubetur  solvere  staterem  uuum,  Matth.  XVII.  26.,  etc. 

d)  Acta  Petri  post  Christi  morfem.  Petrus  in  coenaculo, 
coetui  universo  praesidens,  apostolorum  numerum,  Judae  per- 
nicie  mutilatum,  reparandum  curat,  Act.  L;  „utpote  fervens, 
cui  grex  a  Domino  concreditus  erat,  atque  ut  primus  in  choro, 
primus  semper  sermonem  orditur."  S.  Chrysost.  Hom.  111.  in 
Act.  Apost.  Petrus  primus  die  Pentecostes  evangelium  Judaeis 
promulgat,  Act.  II.;  primus  evangelium  miraculo  confirmat, 
Act.  III.  6.;  primus  revelatione  cognoscit  tempus  conversionis 
gentilium  advenisse,  Act.  X.  9.  et  seqq.;  in  concilio  Hiero- 
solymitano  primus  inter  apostolos  et  seniores,  cum  magna 
conquisitio  fieret,  sententiam  profert,  Act.  XV.  7  —  12.  S.  Paulus 
beatum  Petrum  praecipuo  honore  designat,  inquiens:  ceteri 
aposloli,  et  fratres  Domini,  et  Cephas,  I.  Cor.  IX.  5.;  venit 
Jerosolymam  „videre  Petrumu  (ioioQtjcai,,  id  est,  studiose  videre), 
et:  „mansi  —  inquit  —  apud  eum  diebus  quindecim:  alium 
autem  apostolorum  vidi  (elSov)  neminem,  nisi  Jacobum  fratrem 
Domini."  Gal.  I.  18,  19.  „Eximius  erat  (Petrus)  —  ait 
S.  Chrysostomus  —  inter  Apostolos,  os  discipulorum,  et  coetus 
illius  caput.  Ideo  Paulus  prae  aliis  hunc  visurus  venit."  In 
Joan.  Hom.  LXXXVII. 

llaec  porro,  praesertim  simul  sumpta,  peculiarem  aliquam 
Petri  probant  excellentiam,  Domine  ipso  expressam;  a  Christo, 
ab  apostolis,  a  Paulo,  in  ipsis  Petri  actionibus  tam  constanter 
declaratam,  ut  haec  observantia  consilio,  non  casui,  tribueuda 

sit.  Atqui  nec  aetas  major,  nec  excellentia  Petri  privata,  ne- 
que  sola  dignitas  primi  inter  pares  aut  prinuatus  honoris,  prae- 
latiouis  tam  systematicae  coDgruens  causa  esse  videntur.  Ergo 
factis  Christi  expressa  verba  confirmantur. 

Objectiones. 

Obj.  I.  Constitutum  in  Petro  ecclesiae  primatum,  eruitur  ex 
hoc  promisso:  super  hanc  petram  aedificabo  ecclesiam  meam,  etc. 
Atqui  petia  est  Christus;  ut  docet  S.  Paulus:  Petra  autem  erat 
Christus  I.  Cor.  X.  4.;  rursus:  Fundamentum  aliud  nemo 
potest  ponere,  pratter  id  quod  positum  est  f  quod  est  Christus 
Jesus,  1.  c.  III.  11.     Ergo  Petri  primatus  cavillum  est. 

Resp.  Ad  min.  et  probationes  distinguo:  petra  est  Christus 
in  se  et  primario,  conc;  ab  alio  et  secundario,  nego.  Christus 
est  internus  auctor  fidei,  invisibile  et  principale  totius  ecclesiae 
lundamentum.  At  haec  denominatio  petrae  non  est  simpliciter 
exclusiva;  ita  ab  ipso  Paulo  Ephes.  II.  20.  omnes  apostoli 
fundamentum  dicuntur.  Similiter  Joan.  VIII.  12.  Christus  ait: 
Ego  sum  lux  mundi  atque  Matth.  V.  14.:   Vos  estis  lux  mundi. 

lnstabis.  In  textu  allato  Chrislus,  dicens:  hanc  petram, 
seipsum,  nulla  ratione  Petrum,  designat.    Ergo. 

Resp.  Nego  antec.  Legitur  enim :  „tu  es  Petrus  (==  Kepha)  et 
snper  hanc  (inl  xavxrj)  petram"  ^=  Kepha.  Quis  autem  asseveret, 
Christum  solemnissime  dixisse  :  Et  ego  dico  tibi;  deinde:  tu 
es  Petrus;  tum  subito  ad  seipsum ,  digito  scilicet  sese  mon- 
strantem:  et  super  hanc  petram ,  scilicet,  super  mey  non  super 
te;  demum  amoto  utique  digito:  tibi  dabo  claves,  etc.  Quare 
ex  protestantibus  non  pauci  interpretes  petram  de  Petro  dictum 
affirmant.  Ita  Rosenmtiller ,  Schleussner,  Bloomfield,  Marsh, 
Kuinoel,  Weiss,  Holtzmann,  Michaelis.1) 


')  Michaelis:  rquae  de  digito  —  inquit  —  finguntur  .  .  .  polemico 
interpreti  adscribi  debent,  illi  (Jesu)  non  possunt.  Ecqui  enim  foret 
nexus  inter  propositiones  „tu  es  Petrusu  et  „super  hanc"  . .  .  si  petrae 
nomine  non  Petrus,  sed  Christus  exprimeretur?  Quod  praemium  re- 
tulisset  Petro?  llli  simillimum  quod  vir  nobilis  referret,  quem  ita  im- 
perator  alloqueretur:  Ego  dico  tibi,  esse  te  virum  nobilem,  et  hunc 
(alium  diversumque  digito  monstrans)  nobilem  faciam,  praediisque  lo- 
cupletabo."    Cf.  Passaglia,  De  praerogativis  B.  Petri. 

Urgebis.  Super  hanc  petram  in  eam  partem  potest  accipi, 
ut  Petri  fides  et  confessio,  non  ipse  Petrus,  petra  dici  videa- 
tur.     Ergo. 

Resp.  Dist.  antec:  petra  dicitur  Petri  persona,  fide  qua- 
lificata,  conc;  fidei  qualitas,  nego.  Et  sane  fidei  professio 
promissi  primatus  occasio  haberi  potest,  subjectum  dici  non 
potest.  Ostendimus  enim,  Christi  sententiam  ad  Petri  personam 
referri;  praeterea  haec  ellipsis:  Tu  es  Petrus  per  jidem  tuam 
in  me ,  et  super  hanc  petram  fidei  tuae  aedificabo  ecclesiam 
meam"  neque  ex  textu  neque  ex  contextu  eruitur. 

Dices.  S.  Petrus,  cum  interrogarentur  omnes,  unus  omnium 
nomine  respondit.  Ergo  Christi  promissum  coetui  apostolico 
et  universae  ecclesiae  factum  intelligitur. 

Resp.  Transeat  antec.  Dist.  cons. :  promissum  coetui 
apostolico  et  universae  ecclesiae  factnm  est,  in  capite,  conc; 
in  se,  nego.  Probavimus  Christi  promissionem  omni,  qua  fieri 
potest,  perspicuitate  in  Petri  persona  determinari.  Chorus 
tamen  apostolicus  et  ecclesia  universa  promissionis  istius,  ut 
membra  in  capite,  participes  esse  dicuntur. 

Obj.  II.  Quod  est  commune,  non  distinguit.  Atqui  tam 
alii  apostoli  quam  Petrus  fundamentum,  confirmatores,  pastores 
ecclesiae  dicuntur.  Ergo.  Prob.  min.  a)  Legitur  Ephes.  II.  20. 
superaedificati  snper  fundav entum  Apostolorum  et  Prophetarum; 

b)  Paulus  Act.  XVIIf.  23.  dicitur  confirmans  omnes  discipulos; 

c)  Eph.  IV.  11.  pastoresj  et  doctores  recensentur. 

Resp.  Dist.  maj.:  quod  est  commune,  non  distinguit  sub 
eo  respectu,  quo  commune  est,  conc;  sub  alio  respectu,  nego. 
ltem  dist.  min.:  Petrus  et  apostoli  fundamentum,  confirmatores, 
pastores  dicuntur  sub  diverso  respectu,  conc;  sub  eodem,  nego. 

Eadem  nomina  sub  diversis  conceptibus  res  diversas  sae 
pissime  designant;  ita  dicitur  equus  magnus,  mons  magnus, 
rex  magnus.  Probavimus  autem,  beatum  Petrum  ratione  pecu- 
liari  seorsum  a  ceteris  omnibus  fundamentum  ecclesiae,  con- 
firmatorem  et  pastorem  constitutum  esse.  Itaque  ad  probationes 
singulas  minoris  respondemus.  a)  Apostoli  propter  apostolatus 
auctoritatem  ecclesiae  fundamentum  dicuntur,  propter  su- 
premam    regiminis   potestatem   Petrus  solus.     b)  Apostoli  dis- 

cipulo8  confirmarunt  ex  communi  apostolatu8  officio;  soli 
Petro  confirmandi  etiam  apostolos  speciale  munus  demandatur. 
r)  Pastores  appellantur  apostoli  omnes,  solus  Petrus  pastor 
pastorum  omnium  constitutus  est. 

Instnbis.  Saltem  eadem  potestas  clavium  apostolis  omni- 
bus  data  est.  Ergo.  Prob.  antec.  Apostolis  omnibus  hoc 
dictum  est:  Amen  dico  vobis ,  quaecumque  alligaveritis  super 
terram,  erunt  lignta  et  in  caelo;  et  quaecumque  solveritis  super 
terram ,  erunt  soluta  et  in  caelo.  Matth.  XVIII.  18.  Cf. 
Joan.  XX.  23. 

Resp.  Dist.  antec. :  apostolis  omnibus  data  est  eadem 
potestas  clavium  ratione  apostolatus,  conc;  primatus,  nego. 
Ad  probationem  dist.:  haec  ligandi  et  solvendi  potestas  est 
poiestas  clavium  partialiter ,  conc;  totaliter ,  nego.  Claves 
Petro  soli  sub  ea  formula  absoluta  datae  sunt,  qua  suprema 
regiminis  potestas  in  ipsos  apostolos  exprimitur:  tibi  daho 
claves  regni  caelorum.  Aliis  autem  non  simpliciler  claves,  sed 
aliquid  clavium;  potestas  scilicet  ligandi  et  solvendi,  rcmittendi 
peccata  et  retinendi  conceditur.  „Sed  Petro  —  ait  S.  Thomas 
—  dedit  (Christus)  singulariter  potestatem  remittendi  peccata, 
Matth.  16.,  ut  intelligatur  quod  ipse  prae  aliis  babet  potestatem 
jurisdictionis."  In  IV.  Sent.  dist.  XIX.  quaest.  I.  art.  3.  q.  1. 
ad  1.;  cf.  dist.  XXIV.  quaest.  III.  art.  2.  q.  3.  ad  1.,  et  Caje- 
tanum,  De  Rom.  Pont.  institutione,  cap.  V. 

Urgebis.  Locus  Joannis:  Pasce,  etc.  sic  exponi  potest,  ut 
Christus  Petrum  certiorem  fecerit,  eum,  etsi  lapsum,  ab  aposto- 
latu  non  excidisse.     Ex  Joanne  igitur  nihil  probatur. 

Resp.  Nego  antec.  Christus,  Petrum  solum  ter  interrogans, 
etiam  negationem  Petri  triplicem  respexerit.  At  Dominus  sic 
interrogatum  non  de  apostolatu  servato  certiorem  facit,  sed 
„Petro  sic  humiliato  fit  finalis  commissio  ecclesiae".  S.  Tho- 
mas,  ln  Joan.  cap.  XXI.  lect.  III.  n.  3.  Et  rationes  supra 
expositae  hoc  probant,  et  verba:  plus  his,  ad  peculiare  munus 
in  Petro  constituendo  haud  absurde  referuntur.  Quibus  haec 
addam:  Petrum  apostolatumamisisse,  nusquam  legimus;  nec  jam 
nova  testificatione  apostolatus,  non  amissi,  opus  erat,  cum 
Servator,  apparens  apostolis,  omnibus  dixisset:  Accipite  Spiri- 

De  Groot,  Sumnia  apologet.    II.  ^ 

tum  sanctum,  etc.  Joan.  XX.  22.  Item  angelus  resurrectionis 
dixerat  mulieribus:  ite ,  dicite  discipulis  ejus ,  et  Petro,  Marc. 
XVI.  7. 

Dices.  Quae  de  Petro  peculiariter  praedicantur,  partim 
personales  tantum  Petri  qualitates,  puta  majorem  studii  zelum, 
animi  magnitudinem  aut  primitias  praedicationis  designant, 
uti  hoc:  Tu  es  Petrus  etc;  partim  exhortatoria  sunt,  et  nullum 
nisi  monendi,  adhortandi  jus  exprimunt,  uti  haec:  Confirma  fratres 
tuos,  et:  pasce  oves  meas.  Petrus  ergo  honore,  non  potestate, 
prior  apostolis  fuit. 

Resp.  Dist.  antecedentis  primam  partem :  haec  omnia 
haberi  possunt  primatus  occasio  aut  effectus ,  conc;  essentia, 
nego.  Non  nisi  jurisdictionis  primatus  est  objectum  adaequatum 
oraculorum  gravium ,  quibus  Petrus  totius  ecclesiae  petra, 
claviger,  confirmator,  pastor  creatur:  quod  satis  monstrasse 
videmur. 

Nego  partem  secundam.  Verba  Christi:  Confirma  et  Pasce 
nec  esse  mere  exhortatoria  nec  monendi  tantum  potestatem 
exprimere,  supra  probavimus;  aliae  vero  Christi  sententiae: 
Tu  es  Petrus  et  tibi  dabo  claves  interpretationem  nostram 
postulant.  Denique  sicut  Christi  verba  ad  apostolos:  Euntes 
docete  —  baptizantes,  etc. ,  Domini  mandatum  et  jus  aposto- 
lorum,  adversariorum  etiam  sententia,  demonstrant,  ita  textus 
allati  munus  ac  jus  beati  Petri. 

Obj.  III.  Petrus  cum  Joanne  ab  apostolis ,  qui  erant 
Hierosolymis,  in  Samariam  mittitur.  Act.  VIII.  14.  Atqui  non 
mittitur  superior.  Petrus  igitur  omnium  caput  fuisse  non 
videtur. 

Resp.  Dist.  Mittitur  Petrus  communi  fraternoque  concilio, 
conc;  apostolorum  imperio,  nego. 

Instabis.  In  concilio  Hierosolymitano  post  Petrum  Jacobus 
verba  fecit  et  conclusit:  Sw  iyw  xoivw,  propter  quod  ego 
judico,  etc.  Act.  XV.  19.  Ergo  Jacobus,  non  Petrus,  concilio 
praefuit. 

Resp.  Dist.  antec:  Jacobus  verba  fecit  ad  obloquendum, 
nego;  ad  assentiendum ,  conc  Nec  enim  aliquid  in  concilio 
illo  factum  est,  quod  primatui  videatur  contrarium.    Cum  magna 

conquisitio  fieret,  surgens  Petrus  Pharisaeorum  haeresin  rejicit: 
Nunc  ergo  quid  tentatis  Devm;  quaestionem  dirimit:  per  gratiam 
Domini  Jesu  Christi  credimus  salvari ,  quemadmodum  et  illi; 
quo  audito  res  cunctis  finita:  Tacuit  autem  omnis  multitudo. 
Baruabas  et  Paulus  rem  novis  factis  illustrant,  XV.  12.;  Jacobus 
Petri  decreto,  tanquam  fundamento  —  propter  quod,  Sio  iyw,  — 
coDclusioDis  suae  practicae  innititur.  Nihil  autem  refert,  utrum 
Jacobus  cum  Petro,  et  in  ejus  transiens  sententiam,  dixerit: 
judico,  an  existimo.1)  Constat  sane,  Petrum  esse  principem 
hujus  decreti.     S.  Hier.  ep.  44. 

Urgebis.  Ecclesiae  caput  ab  alio  apostolo  reprehendi  de- 
decet.  At  S.  Paulus  in  faciem  Petro  restitit,  quia  reprehensi- 
bilis  erat.     Gal.  II.  11. 

Resp.  Dist.  raaj.:  dedecet  ecclesiae  caput  reprehendi 
absque  causa  proportionata,  conc;  urgente  causa,  nego. 

Lex  correctionis  est  ejusmodi,  ut  „ubi  immineret  periculum 
fidei,  etiam  publice  essent  Praelati  a  subditis  argueudi.  Unde 
et  Paulus  —  ut  addit  S.  Thomas  —  qui  erat  subditus  Petro, 
propter  imminens  periculum  scandali  circa  fidem,  Petrum  publice 
arguit".  II.  II.  q.  XXXIII.  art.  4.  ad  2.  In  casu  Petrus, 
Judaizantibus  nimis  indulgeus,  a  Paulo,  fratrum  ex  gentibus 
scandalum  metuente,  reprehensus  est,  non  quod  perverse 
operatus  esset,  sed  quia  indiscrete.  S.  Thomas  Sent.  IV. 
dist.  XXXVIII.  q.  II.  art.  3.  ad  2.  Hoc  etiam  alicujus  mo- 
menti  est,  quod  reprehensori,  ad  auctoritatem  Petri  propius 
accedenti,  plus  quam  ceteris  licuit.  Jam  Paulus  erat  „par  Petro 
in  executione  auctoritatis ,  non  in  auctoritate  regiminis",  et 
„aliquo  modo  par  quantum  ad  fidei  defensionem".  S.  Thom. 
In  ep.  ad  Gal.  cap.  II.  lect.  III.  Atque  Deus  apostolum  ad 
praedicandum  speciatim  gentilibus  assignaverat.  Gal.  II.  8. 
Itaque  decuit  in  quaestione  prudentiae  Paulum  Petro  in  faciem 
(xaia  nQoownoV)  id  est,  ei  praesenti)  resistere. 

Dices.  S.  Paulus  ait:  mihi  enim  qui  videbantur  esse  ali- 
quid,  nihil  contulerunt.     Gal.  II.  6.     Haec   autem    sunt    verba 


')   Verus  sensus  vocis  xqiv<a  hoc  loco  videtur  existimo.    Cf.  Act. 

XXVI.  8.   xfuWou,   et  II.   Cor.   V.   14.  xQivavtag. 

contemnentis  eos ,  qui  videbantur  esse  aliquid  (oi  doxovvrsg), 
inter  quos  erat  S.  Petrus.  Ergo  Paulus  est  primatui  con- 
trarius. 

Resp.  Dist.  min.:  haec  sunt  verba  Pauli  increpantis  perfidos 
apostolatus  sui  contemptores,  conc;  contemnentis  aut  Petrum 
aut  alium  apostolum,  nego.  Adversarii,  Paulo  spreto,  Petrum, 
Jacobum  et  Joannem  per  speciem  zeli  tanquam  apostolos 
authenticos  laudabant.  Apostolus  strenue  tuetur  apostolatus 
sui  veram  divinamque  originem.  Et  certe  hoc  in  genere 
S.  Petrus  nihil  Paulo  contulerat;  atque  apostolus  optimo  jure 
dixit:  neque  enim  ego  ab  homine  accepi  illud ,  neque  dldici, 
sed  per  revelationem  Jesu  Christi.  Gal.  I.  12.  Cf.  supra  quaest.  V. 
art.  4.  obj.  2. 


ARTICULUS  n. 
Utrum  primatus  S.  Petri  ex  traditione  certus  sit. 

I.  De  modo,  quo  patres  illos  S.  Scripturae  textus, 
qui  primatum  spectant,  interpretantur.  Hac  in  re  quin- 
que  animadvertenda  sunt.  1°  Ubi  multiplex  S.  Scripturae 
sensus  occurrit,  veteres  modo  sensum  litteralem  seu  historicum, 
modo  sensum  spiritualem  seu  mysticum  exponunt.  2°  Non- 
nulli  inter  eos,  qui  scholam  Alexandrinam  sequuntur,  subtilius 
interdum  quam  verius,  littera  neglecta,  mysteria  quaerunt. 
3°  Patres,  maxime  in  concionibus,  sensu  accommodatitio  saepis- 
sime  utuntur,  alias  ut  vitae  moralis  viam  monstrent,  alias  ut 
haereses  aetatis  suae  revincant.  4°  Haec  omnia,  quoniam 
exclusive  non  dicuntur,  sensum  litteralem  et  doctrinam  primatus 
nihil  laedunt.  Ita  patres  concilio  Nicaeno  antiquiores  verba: 
super  hanc  petram,  Matth.  XVI.  18.  de  Petro  interpretantur; 
post  Nicaenum  concilium,  cum  Arii  haeresis  prorsus  confutanda 
esset,  vox  petram  ad  Christum  fideique  verae  professionem 
adversus  errorem  Arianum  multoties  refertur,  scrvato  tamen 
primario  sensu  et,  occasione  data,  etiam  exposito.  5°  Cum 
haeresis  adversus  primatum  primis  ecclesiae  saeculis  non  orta 
esset,    patres    de    primatu    obiter    potius    quam    ex    professo 

traclaverunt;  quo  factum  est,  ut  apertissima  quidem,  sed  plerum- 
que  compendiosa  de  primatu  testimonia  reliquerint. 

II.  Adversariorum  sententia.  Protestantes  haud  pauci, 
cum  primatus  quaestio  veterum  auctoritatc  discutienda  esset, 
niliil  aliud  fecerunt,  nisi  patrum  judicia  neglexerunt  aut  con- 
torserunt.  Multi  non  negant,  magnum  honorem  Petro  a  vete- 
ribus  lattim  esse;  addunt  tamen  catholicos,  cum  primatum  juris- 
dictionis  adstruant,  patrum  suffragio  non  minus  temere  et  falso 
superbire,  quam  testimonio  verbi  Dei.  Plures  schismatici, 
etiamsi  primatum  honoris  non  rejiciant,  jurisdictionis  pri- 
matum  olim  nullum  fuisse  contendunt. 

Thesis:    Primntus  S.  Petri  ex  traditione  certus  est. 

Argumenta. 

Arg.  I.  Ex  veterum  testimoniis.  Veteres  concordissima  con- 
sensione  jurisdictionis  primatum  Petro  tribuerunt.  Primatus 
igitur  admitti  debet.  Prob.  antec.  a)  ex  Petri  titulis,  primatum 
significantibus;  b)  ex  sententiis. 

a)  Ex  titulis.  S.  Petrus  appellatur  ecclesiae  petra  et  fun- 
damentum.  Tert.  De  praescr.  cap.  XXII.;  Origenes,  In  Exod. 
Hom.  V.  4.;  In  ep.  ad  Rom.  lib.  V.  cap.  X.;  S.  Cypr.  ep.  71,  73. 
n.  11.;  De  unit.  eccl.  n.  4.;  S.  Greg.  Nyss.  Orat.  altera  de 
S.  Stephano;  S.  Basil.  In  Is.  cap.  II.  n.  66.;  S.  Chrys.  Hom.  III. 
de  poenit.  n.  4.  —  Caput  totius  fidei,  quin  etiam  apostolorum. 
Conc  Ephes.  Act.  III.  —  Claviger  etjanitor  caeli.  S.  Hil.  Tract. 
in  ps.  CXXXI.  n.  4.;  S.  Cyrill.  Hieros.  Catech.  XVII.  n.  27.; 
S.  Ephraem,  Or.  in  S.S.  Apost.  —  Princeps  (6  i'%aQxog)  et  caput 
apostolorunt.  Orig.  In  Luc.  Hom.  XVII.;  S.  Hilar.  In  Matth. 
VII.  6.;  S.  Cyr.  Hieros.  Catech.  myst.  II.  n.  19.  (JHtqoq  6 
xoQvyaiojatoQ  xal  nQWioGiaTTjg  twv  anocToloav)\  S.  Greg.  Naz. 
Poem.  de  seipso;  S.  Epiph.  Adv.  haer.  n.  7.;  Conc.  Ephes. 
Act.  II.,  etc.  Et  apud  S.  Chrysost.  In  iliud,  hoc  scitote,  etc. 
n.  4.:  „Petrus  itaque  chori  illius  coryphaeus,  os  apostolorum 
omnium,  caput  illius  familiae,  orbis  totius  praefectus ,  funda- 
mentum  ecclesiae." 

b)  Ex    sententiis   veterum.     Origenes   in  ep.  ad  Rom.  VI. 

lib.  V.  10.:  „Petro  cum  summa  rerum  de  pascendis  ovibus 
traderetur,  et  super  illum  velut  super  terram  fundaretur  eccle- 
sia,  nullius  confessio  virtutis  alterius  ab  eo  nisi  charitas  ex- 
igitur.u  S.  Cyprianus:  „Super  illum  unum  aedificat  ecclesiam 
suam  et  illi  pascendas  mandat  oves  suas.u  De  unit.  eccl. 
n.  4.  S.  Hieronymus:  „Inter  duodecim  unus  eligitur,  ut,  capite 
constituto,  schismatis  tolleretur  occasio."  ln  Jovin.  lib.  I.  26. 
S.  Chrysost.:  „Dicit  ei  (Jesus):  Pasce  oves  meas  .  .  .  fratrum  ei 
praefecturam  committit."  In  Joan.  Hom.  LXXXVIII.  8.  Leo  M.: 
„De  toto  mundo  unus  eligitur  Petrus  qui  et  universarum  gen- 
tium  vocationi,  et  omnibus  apostolis,  cunctisque  ecclesiae  pa- 
tribus  praeponatur;  ut  quamvis  in  populo  Dei  multi  sacerdotes 
sint  multique  pastores,  omnes  tamen  proprie  regat  Petrus, 
quos  principaliter  regit  et  Christus."   Serm.  III.  de  assumpt.  sua. 

Egregium  et  illud  S.  Ephraemi  Syri:  „Simon  discipule  mi, 
ego  te  consiitui  fundamentum  ecclesiae  sanctae,  Petram  vo- 
cavi  te  antea  quia  tu  sustinebis  totum  meum  aedificium;  tu  es 
inspector  eorum,  qui  aedificant  mihi  ecclesiam  in  terris;  si 
quid  reprobum  aedificare  velint,  tu  fundamentum  reprimas  eos; 
tu  es  caput  fontis  a  quo  hauritur  doctrina  mea,  tu  es  caput 
discipulorum  meorum;  per  te  omnes  gentes  potabo;  tui  est 
suavitas  illa  vivifica  quam  largior;  te  elegi  ut  sis  in  mea  in- 
stitutione  velut  primogenitus  et  haeres  efficiaris  thesaurorum 
meorum;  claves  regni  mei  dedi  tibi.  Ecce  principem  te  con- 
stitui  super  omnes  thesauros  meos."  Sermo  IV.  in  hebdom. 
sanct.  n.  1. 

Arg.  II.  Ex  antiquis  monumentis.  Picturae,  sculpturae, 
inscriptiones  antiquissimae  Petrum  exhibent  cum  attributis  et 
sub  typis,  ut  suprema  potestas  penes  eum  fuisse  facile  intelli- 
gatur.    Factum  paucis  illustrabo. 

a)  Attributa  sunt  claves,  in  quibusdam  sarcophagis  et 
musivis;  sunt  claves  signum  supremae  illius  potestatis,  etiam 
inscriptionibus  antiquis  expressae,  ut  his  in  imagines  S.  Petri: 

Janitor  hic  caeli  eat,  fidei  petra,  culmen  honoris, 
Sedis  Apostolicae  rector  et  omne  decus. 

Solve  jubente  Deo  terrarum,  Petre,  catenas, 
Qui  facis,  ut  pateant  coelestia  regna  beatis. 

De  Rossi ,  lnscript.  Christianae  Urhis  Romae,  t.  II.  p.  68. 
et  80.  —  Virga  quoque  insigne  potestatis  Petri.  Scilicet  Chri- 
stus  in  antiquis  monumentis  virga  seu  baculo  Lazarum  tangit, 
ut  resngcitetur;  impletaa  hydrias  aqua,  ut  aqua  vinum  fiat,  etc. 
Haeo  porro  virga,  potestatis  symbolum,  nulli  unquam  apostolo 
tribuitur,  sed  saepe  Petro;  haud  dubie,  quod  ipsi,  tanquam 
Christi  vicario,  regendi  munus  concreditum  est. 

h)  Typus  celeberrimus  beati  Petri  Moyses.  Cernis  in  coe- 
meteriis  et  in  sarcophagis  frequentes  imagines  Moysis.  Jam 
vero  in  monumentis  pro  Moyse  plus  semel  Petrus  substituitur, 
v.  g.  in  aliquo  vitro  aureo  apud  Garrucci  Vetri  2.  tav.  X9,  ubi 
conspicitur  Moyses  petram  virga  percutiens,  atque  ne  typi  sen- 
snm  ignores,  adscribitur:  Petrus.  Parallela  videntur  illa  monu- 
menta,  quae  exhibent  Christum,  de  caelo  volumen  Petro  por- 
rigentem,  inscriptione  adposita:  Lex.  Ita  Dominus  Legem  dat, 
ut  quondam  Moysi.  Exod.  XXXI.  18.;  Deut.  IX.  10.  S.  Augu- 
stinu8  interpres  sit:  „Petrus  .  .  .  factus  est  pastor  ecclesiae, 
sicut  Moyses  . . .  factus  est  rector  illius  synagogae."  C.  Faustum, 
lib.  XXII.  cap.  LXX.  Item  Macarius  Magnus:  „Moysen  ex- 
cepit  Petrus,  cui  nova  ecclesia  Christi  ac  verum  sacerdotium 
commissum  est."  Hom.  XXVI.  n.  16.  —  Itaque  Petri  primatus 
de  caelo  est;  quod  in  antiquissimo  catalogo  Romanorum  Pon- 
tificum  his  verbis  exprimitur:  Passus  est  Dominus  noster  Jesus 
Christus  .  .  .  et  post  adscensum  ejus  heatissimus  Petrus  episco- 
patum  suscepit.  Verba  sunt  aut  Hippolyti,  redactoris  catalogi 
(235),  aut  Philocali,  compilatoris  (354).  De  Rossi,  Bull.  di 
arch.  christ.  1868  et  1887;  Duchesne,  Le  Liher  pontificalis,  t.  I. 
p.  2 — 8.;  Kraus,  Real-Encykl.  in  verbo  Moses;  Wilpert,  Prin- 
cipienfragen  der  christl.  Archaeol.  §  16. 

Arg.  III.  Schismaticorum  testimonia.  S.  Petrus  in  libris 
liturgicis  ecclesiae  Photianae  seu  Graeco-Russicae  titulis  in- 
signitur,  qui  ex  iisdem  libris  explicati  primatum  Petri  confirmant. 

a)  Tituli  S.  Petri  sunt:  1°  petra  et  fundamentum;  2°  petra 
ecclesiae;  3°  petra  fidei;  basis  fundamentalis  fidei;  4°  basis 
ecclesiae;  5°  basis  apostolorum;  6°  coryphaeus  et  primus  apo- 
stolorum;  summus  coryphaeus  apostolorum;  8°  primus  princeps 
apostoiorum;  9°  pastor  dominicus  omnium  apostolorum;  10°  cla- 

vigcr  regni  caelorura;  11°  praepositus  ecclesiae  et  praesidens; 
12°  protothronus,1)  etc.  Atqui  tituli  isti,  praecipue  simul 
sumpti,  tales  sunt,  ut  hymnograpbus  catholicus  Petri  primatum 
carmine  magis  pio  non  celebret. 

b)  Titulorum,  quos  recensuimus,  explicatio  in  libris  litur- 
gicis  ecclesiae  Photianae.  In  istis  libris  liturgieis  proferuntur 
1°  ad  distinguendum  S.  Petrum  a  S.  Paulo  et  ceteris  apostolis; 
2°  ad  explicandos  favores  quosdam,  Petro  peculiar^ter  con- 
cessos,  et  actus  nonnullos  jurisdictionis  supremae,  a  Petro 
patratos.  Ergo  liturgia  Graeco-Russica  Petri  primatum  vere 
agnovit.     Prob.  antec. 

1°  Tituli  memorati  sunt  distinctivum  S.  Petri.  Etenim 
primo  de  Petro  dicuntur  tanquam  ipsius  proprium  et  antono- 
mastice;  ita  apostolus  ille,  nullo  nomine  addito,  vocatur  cory- 
phaeus,  6  Kogvcpafog.  Deinde,  si  nonnulli  ex  istis  titulis  sensu 
latiori  quandoque  aliis  attribuantur,  de  Petro  tam  peculiariter 
dicuntur,  ut  propriis  aliorum  apostolorum  titulis  opponautur; 
v.  g.  „0  Petre,  petra  et  fundamentum,  et  Paule,  vas  electionis" ; 
item  de  Petro  et  Paulo:  „illi  (Petro)  traditae  sunt  claves  regni 
caelorum,  hic  raptus  est  in  caelum."  Denique  solus  Petrus 
simpliciter  appellatur  basis  (xorjnig)  apostolorum,  basis  suprema 
{xoqvyaCa  xqrjntg)  apostolorum. 

2°  Ex  titulis,  utpote  qui  non  sint  nomina  sine  re,  privi- 
legia   et   actus  Petri   explicantur.     Ita   in  Officio  29.  Junii  ad 


')  1°  niTqa  Hcti  *Q7\niq;  2°  nitqa  rfjg'Eni(X7]6iaq ;  39  niTQaTtjt;  ni6reo)(j; 
xgrjnig  Trjq  ni6Tto)q  ;  4°  xQtjnig  rijq  'EnxXt]6la$  ;  5°  xfjrjni?  Tolv  'Ano6t6kojv; 
6°  xoQvyaioq  xai  nyoZroq  rwv  Ano6TO/\(0v ;   7°  xogvqxxioTaToqTolv  'Anodtokwv  ^ 

8°  rwr  3Ano6ToXo)v  nQoe^d o%o)v;  9°  cf  textum  Slavonicum  apud  Tondini; 

10°  xkeitiovxoq   Trjg  ovqavo')v  j3a6iktiaq ;    11°  nqo6TaTr]q  'Exy.kr]6iaq    xai  nqo- 

e&()ov;  12°  o  nQo)To&(>ovoq.  Cf.  Tondini  de  Quarenghi,  The  primacy  of 
S.  Peter  demonstrated  from  the  liturgy  of  the  Greco-Russian  Church ; 
Card.  Pitra,  Hymnographie  de  VEglise  grecque.  —  Ex  aliis  liturgiis 
testimonia  de  primatu  protulerunt  Azarian,  Ecclesiae  armenae  tra- 
ditio  de  Rom.  Pontif.  primatu,  Romae  1870;  Joseph  David,  Antiqua 
Ecclesiae  syro-chatduicae  traditio  circa  Petri  apostoli,  ejusque  suc- 
cessorum  Romanorum  Pontificum ,  divinum  primutum;  Khayyath, 
Syri  Orientales,  seu  Chaldaei,  Nestoriani,  et  Romanorum  Pontificum 
primatus. 

Matutinas  legitur:  ntibi  .  .  .,  ut  eras  (wg)  praesidens  aposto- 
lorura  primo  Christus  post  resurrectionem  apparuit1)";  rursus: 
„%U  erat  svpremus  inter  apostolos,  primus  doctor  et  praedicator 
verbi  Dei  exstitit."2)  Quin  imo  S.  Andreas  hoc  raodo  in- 
vocatur:  „Ut  es  (Sig)  priraus  vocatus  apostolorura,  et  frater 
coryphiei,  ora",  etc  3)  Denique  in  Officio  18.  Februarii  S.  Leo, 
Papa,  celebratur  uti  ditatus  illius  praesidentiae.*)  Sententiis 
ergo  Photianae  quoque  ecclesiae  affirmatur,  Petrura  esse  pasto- 
rem  snpremum  rationalium  ovium. J) 

Objeotiones. 

Obj.  I.  Patres  uon  pauci,  Augustinus,  Retract.  lib.  I. 
cap.  XXI.,  Hieronymus,  In  Matth.  VII.  26.  etc.  docent,  Petrum 
Matth.  XVI.  18.  a  petra  dici,  quae  est  Christus,  atque  super 
hanc  petram,  hoc  est,  super  Christum  aedificari  ecclesiam. 
Ergo  patres  illi  verbis  Christi  ad  Petrum  primatum  promitti 
non  existimaverunt. 

Resp.  Dist.  antec:  haec  aliquorum  patrum  expositio  est 
coordinata,  conc;  exclusiva,  nego.  Et  nego  conclusionem. 
S.  Thomas,  Expos.  in  Matth.  cap.  XVI.  utramque  interpre- 
tationem  conjungens  ait:  „Sed  quid  est?  Estne  Christus  et 
Petrus  fundamentum?  Dicendum,  quod  Christus  secundum  se, 
sed  Petrus  inquantum  habet  confessionem  Christi,  inquantum 
vicarius  ejus."  Itaque  a)  patres  in  sua  interpretatione  quando- 
que  causam  efficientem  petrae  et  petram  principalem  magis 
quam  petram  secundariam  respexerunt.  b)  Id  facilius  lieri 
potuit,  quod  Petrus  et  IHiQog  speciem  nominis,  a  petra  derivati, 
prae  se  ferebant;  at  Syro  Chaldaice  utrobique  unam  prorsus 
eandemque   vocem  Kepha   usurpatam   vidimus.     c)  Patres  illa 


l)  Tondini,  o.  c.  p.  30. 

')  Tondini,  o.  c.  p.  31.,  et  slavonice,  p.  175. 

8)  Tondini,  o.  c.  p.  82. 

*)  Tondini,   0.   C.  p.   143.:  triv  tovtov   7tootd()dav  n\ovtr\6a<;. 

")  Ita  in  Officio  Graeco-Russico  29.  Junii  Christus  dicitur  con- 
stituisse  Petrum:  dyxMoineva  twv  Xoyixoiv  7TQo(idt(t>v.  Tondini,  o.  c. 
p.  126.  Photius  pariter  ep.  178.  tfjg  oUov^ivrj^  nqo6ta6iav  in  Petro  vene. 
ratur.    Ci  Hergenrother,  Photius  III.  p.  336—337. 

petrae  de  Christo  iDterpretatione  praesertim  usi  sunt,  ut  Ariana 
haeresis  similesque  errores  exstirparentur.  d)  Revera  patres 
antenicaeni  omnes  petram  de  Petro  exposuere;1)  postnicaeni 
petram  de  Christo  ita  interpretati  sunt,  ut  veterum  etiam  ex- 
positionem  pro  opportunitate  tuerentur. 

lnstabis.  S.  Augustinus  ait:  „scio  me  postea  saepissime 
sic  exposuisse  quod  a  Domino  dictum  est:  Tu  es  Petrus  .  .  ., 
ut  super  hunc  intelligeretur  quem  confessus  est  Petrus  dicens: 
Tu  es  Christus  filius  Dei  vivi  .  .  .  Non  enim  dictum  est  illi: 
Tu  es  petra,  sed  tu  es  Petrus.  Petra  autem  erat  Christus." 
Betract.  lib.  I.  cap.  XXI.  Ergo  Augustini  sententia  Christus 
exclusive  petra  ecclesiae  nominatur. 

Resp.  Dist.  antec:  Augustinus  loquitur  positive,  nego; 
dubitative,  subdist.:  errans  in  etymologia,  conc;  addubitans  de 
primatu,  nego.  Responsio  ex  sequentibus  certa  est.  a)  S.  Augu- 
stinus  dubitative  loquitur;  ait  enim:  „Harum  autem  sententia- 
rum,  quae  sit  probabilior,  eligat  lector."  b)  Erravit  in  etymo- 
logia.  En  ejus  argumentatio:  „Non  enim  dictum  est  illi:  Tu 
es  petra,  sed  tu  es  Petrus;"  item  In  Joan.  125.  n.  5.:  „Petrus 
a  petra,  sicut  non  Christus  a  Christiano,  sed  Christianus  a 
Christo."  At  in  originali  nulla  agnominatio,  utrobique  Kepha. 
Neque  nsjQog  et  nerQa  re,  sed  terminatione  tantum  differunt. 
c)  Augustinum  primatui  non  adversari  tum  ex  multis  liquet 
praeclarisque  sententiis,  quibus  sanctus  primatum  in  suis  scri- 
ptis  commendat;  tum  ex  ipso  loco,  qui  objicitur.  Christus 
videlicet  fundamentum  ecclesiae,  Petro  non  excluso,  dicitur; 
Petrus  peculiari  ratione  a  petra,  quae  est  Christus,  designatur. 
Itaque  vetustior  Augustini  expositio,  qua  petram  de  Petro  inter- 
pretatus  est  (Contr.  epist.  Donati),  et  ista  posterior  sententia 
minus  ipsa  re  quam  significandi  modo  differunt.  S.  Thomas 
Augustini  mentem  assecutus  ait:  „Christus  secundum  se;  sed 
Petrus  .  .  .  inquantum  vicarius  ejus."     L.  c. 

Urgebis.    Nonnulli  patres,  ut  S.  Hilarius,  De  Trin.  VI.  36., 


l)  Tert.  Praescr.  cap.  XXII.;  Orig.  In  Exod.  V,  4.;  Hippol.  In 
tf.  Theoph.  n.  9.;  Cyprian.  Ep.  71.;  Firmill.  Ep.  ad  Cyprian,  16.;  Ste- 
phanus,  Papa,  ap.  Firmill.  17. 

fidem  Petri,  seu  confessionem  Petri  dicunt  esse  petram.    Ergo 
persona  Petri  petra  dici  non  debet. 

Resp.  Dist.  antec:  ista  patrum  nonnullorum  expositio  spe- 
ctat  petram  formaliter,  nego;  causaliter,  subdist.:  exclusive, 
nego;  secus,  conc.  Patres  interdum  fidem,  tanquam  causam 
meritoridin  primatus  beati  Petri,  extollunt.  Id  autem  minime 
fecerunt,  ut  petram,  in  se  et  formaliter  consideratam,  exclu- 
derent,  sed  ut  Incarnationis  praedicandae  occasionem  adversus 
haereses  arriperent,  uti  S.  Hilarius  in  opere,  quod  De  Trinitate 
inscribitur.  Deinde  patres  non  solum  aliis  locis  primatura 
docent,  verum  interpretationem  utramque  nonnunquam  conjun- 
gunt.  Ita  S.  Hilarius,  De  Trin.  VI.  36.:  „Super  banc  igitur 
confessionis  petram  ecclesiae  aedificatio  est  .  .  .  Haec  fides 
regni  caelestis  habet  claves  .  .  .  Hinc  regni  caelorum  habet 
(Petrus)  claves,  hinc  terrena  ejus  judicia  caelestia  sunt."  Patres 
denique  ita  de  fide  exponentes,  fidem  concrete  in  Petro,  non  in 
abstracto,  considerant;  quare  S.  Hieronymus  ep.  61.  affirmare 
non  dubitat,  super  aquas  non  Petri  corpus  ambulasse,  sed  fidem. 

Obj.  II.  S.  Augustinus:  „Propter  ipsam  —  inquit  —  per- 
sonam  quam  totius  ecclesiae  solus  gestabat  (Petrus),  audire 
meruit:  Tibi  dabo  claves  regni  caelorum.  Has  enim  claves 
non  homo  unus  sed  unitas  accepit  ecclesiae."  In  nat.  S.S.  Apost. 
Prtri  et  Pauli  serm.  I.  Ergo,  quoniam  claves  ecclesiae,  non 
Petro,  datae  sunt,  ex  verbis:  tibi  dabo  claves,  nihil  concluditur. 

Resp.  Dist.  antec.:  claves  non  unus  accepit  sibi  soli  reser- 
vandas,  conc;  non  unus  aliis  communicandas,  nego.  S.  Augu- 
stinus,  quod  et  alii  patres  ante  ipsum  contra  Moutanistas  et 
Novatianos  peregerant,  eo  loco,  qui  nobis  objicitur,  fideles  docet, 
claves  ligandi  solvendique  peccata  cum  Petri  persona  ablatas 
non  fuisse  ab  ecclesia.  Quare  in  sermone  149.  De  diversis 
Novatianos  convellit,  inquiens:  „Aut  non  sunt  istae  in  ecclesia 
claves,  ubi  peccata  quotidie  dimittuutur?"  Similiter  S.  Am- 
brosius,  Enarr.  in  ps.  XXXVIII.  37.:  „Tibi  dabo  claves  regni 
caelorum.  Hoc  Novatianus  non  audivit,  sed  ecclesia  audivit; 
ideo  ille  in  lapsu,  nos  in  remissione." 

Instabis.  Rursus  Hipponensis :  „Petrus  in  multis  locis 
Scripturarum  apparet,  quod  personam  gestat  ecclesiae,  maxime 

illo  in  loco,  ubi  dicturn  est:    Tibi  dabo  claves  regni  caelorum." 
Serm.  149.     Petrus  igitur  nihil  peculiare  adeptus  est. 

Resp.  Dist.  antec:  Petrus  ecclesiae  personam  gestavit, 
ut  princeps,  conc;  ut  ceterorum  aequalis,  nego.  S.  Augustinus: 
„Petrus  —  inquit  —  a  petra  cognominatus  beatus,  ecclesiae 
figuram  portans,  apostolorum  primatum  tenens.u  Sermo  76. 
Item:  „Cujus  (ecclesiae)  ille  agnoscitur  gessisse  personam 
propter  primatum  quem  in  discipulos  habuit,"  In  ps.  CVIII.; 
atque  iterum:  „Ecclesiae  Petrus  Apostolus  propter  Apostolatus 
8ui  primatum  gerebat  figurata  generalitate  personam."  De 
bapt.  lib.  II.  cap.  I. 

Urgebis.  Patres  docent  omnes  apostolos  fuisse  aequales 
cum  Petro  in  potestate.  Inter  quos  S.  Cyprianus:  „Hoc  erant 
utique  Apostoli  quod  fuit  Petrus,  pari  consortio  praediti  et 
honoris  et  potestatis."     De  unit.  eccl. 

Resp.  Dist.  antec:  apostoli  hoc  erant  quod  Petrus  in 
apostolatu,  conc;  in  primatu,  nego.  S.  Cyprianus  eo  loco 
apostolatus  paritatem  considerat;  hinc  orditur  a  verbis,  quibus 
Christus  apostolos  omnes  in  mundum  misit.  „Quamvis  —  in- 
quit  —  Apostolis  omnibus  post  resurrectionem  suam  parem 
potestatem  tribuat  et  dicat:  Accipite  Spiritum  sanctumu,  etc 
Ecce  apostolatus.  Sed  de  primatu  haec  addita:  „tamen  ut 
unitatem  manifestaret ,  uuitatis  ejusdem  originem  ab  uuo  in- 
cipientem  sua  auctwritate  disposuit."  Neque  Petrus  symbolum 
duntaxat  unitatis ,  sed  causa  est;  nam  „una  ecclesia  —  Cy- 
prianus  ait  —  et  cathedra  una  super  Petrum  Domini  voce 
fundatau.  Ep.  40.  Quapropter  ecclesiam  Romanam  vocat 
„ ecclesiam  principalem ,  unde  unitas  sacerdotalis  exorta  estu. 
Ep.  55.  Item:  „Super  Petrum  aedijicavit  ecclesiam  suam, 
unde  unitatis  originem  et  instituit  et  ostendit."  Ep.  70.  et  73. 
Petrus  ergo  sub  Christo,  causa  principali,  firmitatis  et  unitatis 
ecclesiae  causa  instrumentalis  est;  at  causa  unitatis  esse  sine 
primatu  nequit. 

Dices.  Jacobus  etiam  et  Paulus  aliquoties  ceteris  ante- 
ponuntur.  Paulus  enim  a  Chrysostomo,  Hom.  III.  in  Matth., 
„Apostolorum  maximus"  vocatur  et  „primus  omnium".  Ergo 
Petrus  non  fuit  omnibus  superior. 

Resp.  Dist.  antec:  patres  isti  respexerunt  primatum,  nego; 
lahorcs  aliaque  merita,  conc.  Et  dist.  conclusionem:  Petrus 
non  fuit  omnihus  superior,  rioctrina,  praedicatione,  sanctitate,  etc. 
transeat;  potestate,  nego.  Nihil  obstat,  quominus  apostolus  aliquis 
sub  eo  respectu,  quo  excelluerit,  primus  habeatur;  sed  Petrus 
solus  simpliciter  primus  est.  Ita  S.  Thomas  docet,  beatum 
Paulum  superasse  apostolos  omnes  laborando ,  praedicando, 
trihulationes  sustinendo.  Expos.  in  ep.  I.  ad  Cor.  XV.  lect.  I. 
Nec  tamen  rejectus  ab  Angelico  primatus  est. 


ARTICULUS  III. 
Utrum  S.  Petrus  primatum  a  Christo  solus  acceperit. 

I.  Status  quaestionis.  Controversia  est  de  aequalitate 
inter  S.  Petrum  et  Paulum.  Aequalitas  autem  triplex  hic  dis- 
tinguenda,  scilicet  primatus,  apostolatns  et  episcopatus  Romani. 
De  Paulo,  coepiscopo  Petri  Romano,  jam  non  agitur;  quaedam 
apostolatus  aequalitas  in  „executione  auctoritatis"  et  in  „de- 
fensione  fidei",  secundum  ea  quae  art.  1.  praefati  sumus,  haud 
ambigue  conceditur.  Rejicimus  autem  omnimodam  aequali- 
tatem  inter  S.  Petrum  et  S.  Paulum  sine  subordinatione  Pauli 
ad  Petrum  ratione  primatus. 

II.  Error  damnatus.  Omnium  primi  Martinus  de  Barcos 
et  Antonius  Arnauld  S.  Paulum  in  communionem  primatus 
adsciverunt ,  edictis  eodem  anno  (1645)  operibus.  Ille  in- 
scripsit  De  la  grandeur  de  V eglise  Romaine  etablie  sur  V autorite 
de  Saint  Pierre  et  Saint  Paul;  hic  De  V autorite  de  St.  Pierre 
et  de  St.  Paul,  residant  dans  le  Pape  leur  successeur.  Inno- 
centius  X.  decr.  S.  Inquis.  25.  Jan.  1647  hanc  propositionem 
haereticam  censuit  ac  declaravit:  „S.  Petrus  et  S.  Paulus  sunt 
duo  Ecclesiae  principes  qui  unicum  efficiunt,  vel  sunt  duo 
Ecclesiae  catholicae  coryphaei  ac  supremi  duces  summa  inter 
seunitateconjuncti,  vel  sunt  geminus  universalis  Ecclesiae  vertex 
qui  in  unum  divinissime  coaluerunt,  vel  sunt  duo  Ecclesiae 
summi  pastores  ac  praesides  qui  unicum  caput  constituunt, 
ita    explicatam ,    ut    ponat    omnimodam    aequalitatem    inter 

S.  Petrum  et  SL  Paulum  sine  subordinatione  et  subjectione 
S.  Pauli  ad  S.  Petrum  in  potestate  suprema  et  regimine  uni- 
versalis  Ecclesiae." 

Thesis:  $.  Petrus  primatum  solus  accepit. 

Arguxn.en.ta. 

Arg.  I.  Quod  gratis  asseritur  et  tam  S.  Scripturis  quam 
aliis  testimoniis  omnibus  contradicit,  falsum  est.  Hujusmodi 
autem  est  exposita  opinio  de  ecclesia  bicipiti.  Et  sane  a)  ne 
minima  quidem  primatus  Paulini  mentio  fit  sive  in  evangeliis 
sive  in  apostolorum  epistolis  aut  qnacunque  Scriptura  sancta. 
b)  Textus  omnes ,  quibus  supremam  Petri  potestatem  proba- 
vimus,  a  quovis  Pauli  primatu  sunt  alienissimi.  c)  In  veterum 
testimoniis  haec  frequentia  sunt,  quibus  affirmant,  Petrum 
caput  esse  apostolorum  omnium;  ab  uno  Petro  exoriri  unitatem 
ecclesiae. 

Arg.  II.  Quod  est  per  se  unum,  est  causa  unitatis  con- 
venientius  quam  rnulti  uniti.  S.  Thom.  I.  q.  CIII.  art.  3.  Jam 
primatus  unitatis  causa  instituta  est.  Igitur  a  principio  necessum 
fuit,  ecclesiam  gubernari  ab  uno. 

Objectionee. 

Obj.  I.  Hoc  vetus  est:  „0  Roma  felix ,  quae  duorum 
principum,  —  es  consecrata  glorioso  sanguine";  item  Paulus 
ab  aliis,  uti  a  patribus  concilii  Florentini,  princeps  appellatur. 
Primatus  ergo  Petri  singularis  non  fuit. 

Resp.  Dist.  antec:  Petrus  et  Paulus  duo  sunt  principes 
diversa  ratione,  conc;  uterque  ratione  primatus,  nego.  Id 
quidem  et  Veuantius  Fortunatus  cauit:  „Princeps  clave  Petrus, 
primo  quoque  dogmate  Paulus"  (Lib.  IX.  carm.  2.);  simi- 
liter  illud: 

Inter  Apostolicas  radianti  luce  coronas, 
Doctior  hic  monitis,  celsior  ille  gradu. 

Instabis.  Pontifices  Maximi  „Sanctorum  Apostolorum  Petri 
et  Pauli  successores"  ipsi  se  vocant,  eorumque  auctoritate  in 
decretis  gravioribus  sese  suffultos  affirmant.  Haec  autem 
praxis  non  nisi  ex  bicipiti  primatu  orta  videtur. 

Resp.  Dist.:  ejusmodi  decretorum  formulae  sensu  latiori 
intelligcndae  sunt,  conc;  strictiori  sensu,  nego.  Labor  unus 
ac  martyrium,  cum  beatos  apostolos  Romae  conjunxerint,  illarum 
formularum  est  ratio  valde  congruens.  Ita  S.  Leo  M.:  „lsti 
sunt,  qui  te  (Roma)  ad  hanc  gloriam  evexerunt,  ut  .  .  .  per 
sacram  beati  Petri  sedem  caput  orbis  effecta,  latius  praesideres 
rcligione ,  quani  dominatione  terrtna."  In  natal.  apost.  Petri 
et  Pauii.  Pontifices  quandoque  non  Pauli  solum,  verum  etiam 
omnium  sanctorum  auctoritatem  invocant,  ut  S.  Nicolaus  M. 
contra  Photium  et  Alexander  II.,  ep.  9.  Ecquis  jam  viderit 
totidem  capita  ecclesiae? 

Obj.  II.  Frequens  est,  ut  in  monumentis  antiquis  Paulus 
ad  dexteram ,  Petrus  laeva  locatus  videatur.  Ergo  veteres 
omnimodam    aequalitatem    inter  Petrum  et  Paulum  profitentur. 

Resp.  Transeat  antec;  nego  conseq.  a)  De  Rossi  existimat 
dispositionem  illam  dexterae  et  sinistrae  exigui  momenti  esse, 
utpote  quam  artifices  saepe  neglexerint.  Ita  quandoque 
S.  Agnes  dextram,  B.  V.  Maria  sinistram  tenet;  maritus 
saepe  ad  sinistram  uxoris  visitur;  in  templo  capitolino  et  in 
omnibus  fere  monumentis  antiquis  Juno,  dea  major,  ad  sini- 
stram  Jovis  collocata  est,  Minerva  ad  dextram.  Quin  etiam 
in  bullis  Romanorum  Pontificum  S.  Paulus  ad  dextram  con- 
spicitur.  • 

b)  Archaeologi  in  eo  genere  duplicem  imaginum  seriem 
distinguunt,  unam,  in  qua  conceptus  ordinarius  dextrae  et 
sinistrae  retinetur,  alteram,  in  qua  sensus  symbolicus  praevalet. 
Nempe  apud  Varronem  haec:  „a  deorum  sede  cum  in  meridiem 
spectes,  ad  sinistrum  sunt  partes  mundi  exorientes,  ad  dextram 
occidentesu.  Jam  vero  Petrus  magis  Judaeis  praedicavit,  hoc 
est,  Orienti,  Paulus  potissimum  gentilibus  seu  Occidenti,  juxta 
illud:  creditum  est  nrihi  Evangelium  praeputii ,  sicut  et  Petro 
circumcisionis.  Gal.  II.  7.  Quapropter  in  imaginibus  symbo- 
licis  dextra  Paulo  verissime  assignari  potuit,  sicut  in  prima 
serie  consuevit  assignari  Petro.  Alias  explicationes  symbolicas 
videsis  apud  S.  Petrum  Damian.  Opusc  XXXV.  et  de  bullis 
Pontificiis  S.  Thom.  ln  Gal.  cap.  I.  lect.  I. 

ARTICULUS  IV. 

Utrum   beatus  Petrus   ex  ordinatione  divina  perpetuos  habeat 

in  primatu  successores. 

Status  quaestionis.  Apostolica  potestas ,  praeter 
potestateirj  episcopalem  ordinariam,  quam  continebat,  prae- 
rogativas  complectebatur  extraordinarias,  quibus  apostoli  eccle- 
siae  ubique  propagandae  operam  navare  possent.  Haec  vero 
potestas,  cum  extraordinaria  esset  ac  niteretur  in  necessitate 
exorientis  ecclesiae,  apostolis  mortuis,  non  permansit.  Haec 
igitur  thesis  non  est  de  potestate  Petri  extraordinaria,  sed  de 
primatu ,  quem ,  non  inchoantis  duntaxat  ecclesiae  causa ,  sed 
societati  Christianae  regendae  simpliciter  institutum,  in  ecclesia 
per  legitimos  Petri  successores  usque  ad  mundi  finem  con- 
tinuari  credimus.  Adversus  acatholicos,  ex  quibus  vel  mitiores, 
qui  Petri  primatum  fortasse  non  rejiciunt,  successores  Petri 
aversantur,  patres  Vaticani  decretum  ediderunt:  „Si  quis  ergo 
dixerit,  non  esse  ex  ipsius  Christi  Domini  institutione  seu  jure 
divino,  ut  beatus  Petrus  in  primatu  super  universam  Ecclesiam 
habeat  perpetuos  successores;  aut  Romanum  Pontificem  non 
esse  beati  Petri  in  eodem  frimatu  successorem;  a.  s.a  Sess.  IV. 
cap.  II.  De  parte  autem  decreti  ultima,  et  quis  Petri  successor 
sit,  quaestione  sequenti  disseremus. 

Thesis:  S.  Petrus  ex  ordinatione  Christi  perpetuos  habet 
in  primatu  successores. 

Argumenta. 

Alg.  I.  Ex  perpetuitate  ecclesiae.  Ecclesiae  essentia  non 
mutatur.  Primatus  autem  ad  ecclesiae  essentiam  pertinet. 
Ergo  primatus  est  perpetuus.  At  Petrus  in  propria  persona 
primatum  gerere  desiit.  Primatum  igitur  exercet  per  succes- 
sores.  Revera  nihil  potest  ordinatae  societati  esse  magis 
essentiale  quam  principatus  et  caput  aliquod;  et  quoniam  constat 
nunquam  fore  ut  portae  inferi  praevaleant  adversus  ecclesiam, 

pernianere  necesse  est  petram,  super  quam  a  Christo  aedificata 
est.     Cf.  Matth.  XVI.  18.;  S.  Thom.  C.  Gent  IV.  cap.  LXXVI. 

Arg.  II.  Ex  necessitate  primatus.  S.  Thomas  primatus 
perpetmtatem  his  duohus  argumentis  probat.  a)  Ubicumque 
sunt  multa  regimina  ordinata  in  unum ,  oportet  esse  aliquod 
universale  regimen  supra  particularia  regimina;  alias  non 
posset  esse  colligatio  ad  unum.  Atqui  tota  ecclesia  est  unum 
corpus  omniumque  particularium  ecclesiarum  oportet  esse 
colligationem  ad  unum.  Ergo  debet  esse  aliqua  potestas 
regitiva  respectu  totius  ecclesiae:  et  haec  est  potestas  Romani 
Pontificis.     S.  Theol.  Suppl.  q.  XL.  art.  6. 

b)  „Nulli  dubium  esse  debet  quin  Ecclesiae  regimen  sit 
optime  ordinatum,  utpote  per  eum  dispositum  per  quem  Reges 
regnant  et  legum  conditores  jvsta  decernunt ,  Prov.  VIII.  15. 
Optimum  autem  regiinen  multitudinis  est  ut  regatur  per  unum; 
quod  patet  ex  fine  regiminis,  qui  est  pax;  pax  enim  et  unitas 
subditorum  est  finis  regentis;  unitatis  autem  congruentior  causa 
est  unus  quam  multi.  Manifestum  est  igitur  regimen  Eccle- 
siae  sic  esse  dispositum  ut  unus  toti  Ecclesiae  praesit." 
C.  Gent.  IV.  cap.  LXXVI. 

Arg.  III.  Ex  traditione.  Ex  veterum  de  Romano  Ponti- 
fice  testimoniis  nosse  licet,  quid  de  primatus  perpetuitate 
sentiant  Remittentes  autem  lectorem  ad  quacstionem  se- 
quentem,  aliquos  tamen  testes  adducimus.  8,  Ambrosius: 
„Ubi  ergo  Petrus,  ibi  ecclesia."  In  ps.  XL.  30.  —  Petrus 
Chrysologus:  „Petrus  semper  in  propria  sede  et  vivit  et  prae- 
sidet."  Ep.  ad  Eutych.  —  Leo  M.:  „Petrus  sedi  suae  praeesse 
nunquam  desinet."  Serm.  V.  4.  —  Patres  Ephesinae  synodi:  „Qui 
(Petrus)  ad  hoc  usque  tempus  et  semper  in  suis  successoribus 
vivit  et  judicium  exercet."  Act.  III.  —  Permulta  praeterea  in 
hoc  genere  dicta  sunt  a  patribus,  primatum  unitatis  causa 
Petro  datum  affirmantibus;  inter  quos  S.  Cyprianus,  De  unit. 
eccl.  et  Ep.  37.;  Optatus  Milev.  Contra  Parmen.  VII.  4.; 
Hieronymus,  Adv.  Jovinian.  I.  4.;  Pacianus,  cujus  haec  sen- 
tentia:  „ad  unum  ideo,  ut  unitatem  formaret  ex  uno."    Ep.  3. 


De  Groot,  Summa  apologet.     II. 

Objectiones. 

Obj.  I.  Primatus  donum  est  Petri  personale.  Exstinctus 
est  igitur  cum  persona  Petri. 

Resp.  Dist.  antec:  primatus  est  donum  Petri  personale, 
id  est,  non  conipetit  aliis  apostolis  aut  fidelibus ,  conc;  est 
donum  privaturo,  non  publicura,  nego  Principatus  Petro  datus 
est  ad  bonum  reipublicae  Christianae,  quae  ex  indole  sua 
rectorem  exquirit. 

lnstabis.  Apostolatus  etiam  ad  bonum  ecclesiae  pertinuisse 
censendus  est.  Jam  apostolatus  in  ecclesia  non  permansit. 
Exspiravit  ergo  cum  Petro  primatus. 

Resp.  Dist.  maj.:  apostolatus  pertinebat  ad  bonum  eccle- 
siae,  tanquam  medium  extraordinarium,  conc;  ordinarium,  ntgo. 
Et  dist.  minorem :  apostolatus  non  permansit  quantum  ad 
potestatem  extraordinariam ,  conc;  quantum  ad  ordinariam, 
nego.  Ecclesiae  in  debilitate  sui  exordii  potestas  extraordinaria 
apostolorum  opus  erat ,  ut  propagaretur;  propagata  primatu 
carere  non  potuit,  ne  dilatatum  regnum  unitate  sua  orbaretur. 

Obj.  II.  Paulus  vivam  ecclesiae  imaginem  nobis  depingens 
ait:  quosdam  quidem  posuit  Deus  in  ecclesia  primum  Apostolos, 
secundo  Prophetas,  etc.  i.  Cor.  XII.  28.  Cf.  Ephes.  IV.  11. 
Unum  vero  omnibus  praeesse  non  addit.  Ergo  Paulus  primatum 
ecclesiae  essentialem  esse  non  putavit. 

Resp.  Dist.  maj.:  S.  Paulus  nominat  charismata,  conc; 
gradus  hierarchicos  recenset,  nego.  Dist.  min.:  apostolus  de 
primatu  nihil  addit,  quia  de  hoc  agendum  non  fuit,  conc;  quia 
primatum  non  admisit,  nego.  S.  Paulus,  etsi  regiminis  potes- 
tatem  attingit  his  verbis:  Primum  Apostolos,  internum  potius  ac 
mysticum  ecclesiae  temperamentum  quam  ordinationem  ex- 
ternam  considerat;  quare  subjungit:  Aemulamini  autem  charis- 
mata  meliora.     Et  adhuc  excellentiorem  viam  vobis  demonstro. 

Obj.  III.  Ecclesiae  unitas  servari  potest,  si  sui  singulis 
ecclesiis  assignantur  episcopi.     Ergo  primatus  est  superfluus. 

Resp.  Dist.  antec. :  eo  modo  servari  potest  unitas  ecclesiae 
particularis,  transeat;  ecclesiae  universalis,  nego.  Jure  S.  Tho- 
mas:    „Manifestum    est    autem    quod,    quamvis   populi    distin- 

guantur  per  diversas  dioeceses  et  civitates,  tamen,  sicut  est  una 
ecclesia,  ita  oportet  esse  unum  populum  Christianum.  Sicut 
igitur  in  uno  speciali  populo  unius  ecclesiae  requiritur  unus 
Episeopus,  qui  sit  totius  populi  caput,  ita  in  toto  populo  christiano 
requiritur  quod  unus  sit  totius  ecclesiae  caput."  C.  Gent. 
lib.  IV.   cap.  LXXVI. 

Instabis.  Christus  totius  ecclesiae  caput  est.  Ergo  pri- 
matus  est  supervacaneus. 

Resp.  Christus  est  caput  invisibile.  At  ecclesiae  capite 
etiam  visibili  opus  est.  Dominus  autem  ^corporaliter  non  cum 
omnibus  fidelibus  praesentialiter"  futurus  erat.  Igitur  „quia 
praesentiam  corporalem  erat  ecclesiae  subtracturus,  oportuit  ut 
alicui  committeret,  qui  loco  sui  universalis  ecclesiae  gereret 
curam."  S.  Tht)m.  C.  Gent.  IV.  cap.  LXXVI. 


Quaestio  XIV. 

De  primatu  Komani  Pontificis. 

Comperto  Christum  sumini  pastoris  et  rectoris  jurisdictio- 
nem  in  totam  ecclesiam  beato  Petro  contulisse,  necnon  ejus- 
modi  primatum  lege  divina  esse  perpetuum,  proximum  est,  ut 
inquiramus,  quem  beatus  Petrus  in  primatu  suo  habeat  suc- 
cessorem.  Successorem  autem  nullum  profitemur  nisi  Roma- 
num  Pontificem.     Quamobrem  investigandum  est, 

Primo.     Utrum  beatus  Petrus  Romam  venerit. 

Secundo.  Utrum  beatus  Petrus  suam  cathedram  Romae 
collocaverit. 

Tertio.      Utrum  beatus  Petrus  Romae  mortuus  sit. 

Quarto.  Utrum  Romanus  Pontifex  beati  Petri  sit  in 
eodem  primatu  successor. 

Quinto.  Quonam  jure  primatus  episcopatui  Romano  an- 
nexus  sit. 

5* 

ARTICULUS  I. 
Utrum  beatus  Petrus  Romam  venerit. 

I.  Status  quaestionis.  Factum  itineris  Petri  in  urbem 
et  episcopatus  Romani,  quo  princeps  et  caput  ecclesiae  usque 
ad  mortem  functus  est,  cum  primatu  Romani  Pontificis  intime 
connexum  esse  videtur.  Si  quaeramus,  quid  esse  potuerit, 
Deus  haud  dubie  immediate  aut  per  Petrum  determinare  potuit, 
ut  episcopus  Romanus,  etsi  apostolus  Romam  uunquam  vidisset, 
nec  urbis  episcopatum  gessisset,  Petri  successor  haberetur.  In 
concreto,  factum  successionis  est  quod  Romanus  episcopus  suc- 
cedat  Petro  in  primatu. 

Conspectus  hujus  quaestionis  aut  dogmaticus  est  aut  histo- 
ricus.  Dogmatice  hoc  certe  valet  ratiocinium:  primatus  Petri 
in  successoribus  semper  continuari  debet;  at  praeter  succes- 
sionem  in  episcopatu  Romano,  nulla  unquam  successionis  forma 
exstitit;  haec  igitur  successionis  forma  atque  factum  episcopatus 
Petri  Romani,  formae  ejusdem  fundamentum,  vera  sint  necesse 
est.  Nobis  autem  argumenta  historica  hic  adhibenda  sunt. 
Sed  in  ipsa  re  historice  tractanda  essentiale  tantum  factum 
ipsius  adventus  et  episcopatus  Romani  probandum  suscipimus, 
ommissa  quaestione  accidentalij  quando  Petrus  Romam  venerit, 
aliisque  adjunctis  majoris  minorisve  momenti. 

II.  Adversarii.  a)  Petrum  Romae  fuisse,  professi  sunt  per 
duodecim  saecula  tam  catholici  quam  haeretici  ac  pagani  omnes. 
Primi  saeculo  XIII.  dubium  moverunt  Waldenses,  ut  refert 
pater  Moneta  in  opere,  quod  inscripsit  Adversus  Catharos  et 
Waldenses.  Saeculo  XIV.  Marsilius  Patavinus  in  suo  opere 
Defensor  pacis  episcopatum  saltem  Petri  Romanum  non  con- 
stare  perhibuit.  Exorto  Lutheri  bello,  Ulricus  Velenus  a.  1520 
edito  Tractatu,  quod  Petrus  apostolus  nunquam  Romae  fuerit} 
contendit  Petrum  nunquam  post  Christi  mortem  Romae  fuisse 
sed  passum  Hierosolymis,  catholicorum  autem  argumenta  non 
esse  nisi  cavillos.  Multi  haeretici  Velenum  secuti  sunt,  nomi- 
natim  Spanheim  junior  in  dissertatione  sua,  plurimorum  prote- 
stantium  repetitorio,  De  ficta  profectione  Petri  apostoli  in   Ur- 

bem  Romam,  deque  non  una  traditionis  origine.  Contra  Velenum 
anno  1522  scripseruut  J.  Fisher,  episc.  Roffensis,  Convnlsio 
calumniarum  Ulrici  Veleni,  anno  1524Cochlaeus  et  Dietenberger, 
ID  opere:  Ob  sant  Peter  zu  Rom  sey  geweszen,  et  alii  plures, 
qui  usque  ad  initium  saeculi  XIX.  novos  semper  impugnatores 
eruditissime  solideque  confutarunt. 

b)  Hoc  saeculo  XIX.  factum  itineris  Petri  Romani  nova 
quadam  ira  et  impetu  coeptura  est  negari,  duce  praesertim  Eich- 
horu  in  sua  Introd.  in  N.  T.  (Einleitung  in  das  N.  T.)  At 
armis  vetustis  plerumque  usi  sunt,  videlicet  silentio  S.  Scri- 
pturarum  et  tractis  in  perversum  sensum  testimoniis  veterum 
aut  rejectis.  Suis  tamen  peculiaribus  argumentis  non  caruit 
factio  illa  rationalismi  protestantici,  vulgo  dicta  schola  Tubin- 
gensis,  cujus  haec  fere  ratiocinatio. 

In  principio  religionis  Christianae  fuerunt  factio  Judaico- 
Christiana  seu  Petrinismus  et  factio  ethnico-Christiana  seu 
Paxdinismus,  nulla  tamen  ecclesia  catholica;  deinde  saeculo  II. 
mediante  coortus  est  Petro- Paulinismvs  seu  factio  catholica. 
Cf.  quaest.  V.  art.  4.  Huic  porro  hypothesi  congruit  etiam 
ponere,  quae  ad  commorationem  Petri  Romanam  pertinent,  ea 
conficta  esse  tam  a  Petrinismo  quam  a  factione  Petro-Pauliniana. 
Nara  utriusque  intererat,  haec  ut  fingerentur.  Petrinismi,  Paulo 
perquam  iniqui,  Petrum  Romae  praedicasse  intererat,  ut  gloria 
fidei  Romanae  a  Paulo  in  Petrum  transferretur,  quin  etiam  ut 
Petrus  Paulum  sub  figura  Simonis  Magi  vicisse  crederetur. 
Atque  haec  est  legenda  librorum  pseudoclementinorum.  Petro- 
Paulinianis,  litis  componendae  studiosis,  opportunissimum  erat, 
Petrum  et  Paulum,  jam  a  Simone  Mago  distinctum,  Romae 
pacifice  collaborasse,  et  pacem  confirmatam  esse  glorioso  gemi- 
norum  martyrio.  Et  fictum  est  ita.  Patres  autem  istius,  fluentis 
ex  duplici  1'onte,  fictionis  aut  conscii  sunt  aut  victimae.  Haec 
argumentatio  hypothetica  ab  anno  1831  plurium  modernorum 
est,  ex  quibus  F.  Ch.  Baur,  Paulus,  der  Apostel  Jesu  Christi, 
1845,  etc;  Zeller,  Die  Apostelgeschichte,  1854;  La  legende  de 
Saint-Pierre,  vers.  Gall.  Marchand,  1876;  Lipsius,  Chronologie 
der  romischen  Bischofe,  1869;  Quellen  der  romischen  Petrus- 
sage,  1872,  etc. 

Inter  nuperrimos,  qui  veterum  argumenta  recoxerunt,  Mttcke, 
DieNichtigkeit,  etc.  1886,  successionem  apostolicam  Romanorum 
Pontificum  inanem  esse  contendit;  non  pauci  tamen,  etiam  ex 
recentioribus.  Petrum  Romae  fuisse  jam  non  negant.  Catholici, 
quemadmodum  olim  adventum,  episcopatum  et  martyrium  Petri 
Romanum  luculenter  probarunt,  ita  hoc  saeculo  se  vindiciis 
facti  illius  minime  abstinuerunt.  Cf.  P.  Martin,  Revue  des 
quest.  hist.  t.  XIII.  p.  5—107.;  t.  XV.  p.  5—92.;  t.  XVIII. 
p.  202—210.;  De  Smedt,  Dissert.  in  primam  aetatem  hist. 
eccles.  p.  1 — 48.:  Lecler,  De  Romano  S.  Petri  episcopatu; 
Hoensbroech,  Stimmen  aus  Maria-Laach,  1888,  H.  VII.  et  VIII.: 
Esser,  Des  H.  Petrus  Aufenthalt  etc.  zu  Rom.  In  his  habemus 
turn  argumenta  hujus  controversiae  tum  uberrimam  litteraturam. 
Pro  disputatione  de  Romano  Petri  itinere,  Romae  habita  a.  1872 
diebus  9.  et  10.  Februarii  inter  Fabiani,  Guidi  et  Cipolla, 
sacerdotes  Romanos,  et  Sciarelli,  Ribetti  et  Gavazzi,  haereticos, 
cf.  Reseconto  autentico  della  disputa  dei  9.  e  10.  Febbrajo, 
1872.    Roma,  1872. 

Thesis:    Beatus  Petrus  Romam  venit. 

Argumenta. 

Arg.  I.  Ex  S.  Scriptura.  a)  S.  Petrus  ep.  I.  cap.  V.  13. 
ita  scribit:  Salutat  vos  ecclesia,  quae  est  in  Babylone  coelecta* 
Jam  multa  suadent  Babylone  bic  significari  Romam.  Quod 
probatur. 

1°  Ex  veterum  consensu.  Babylon  aut  est  Roma;  aut 
Babylon  juxta  Euphraten;  aut  Neo-Babylon  seu  Seleucia 
ad  Tigridem;  aut  Babylon  in  Aegypto  haud  procul  a  Mem- 
phide,  aut  Hierosolyma. l)  Tres  autem  ultimae  interpretationes 
relicrae  sunt.  Inter  veteres  non  nisi  Cosraas  Indicopleustes 
saeculi  VI.,  Jesujabus  Nisibenus  saeculi  XIII.  et  Pseudo-Amrus 
saecnli  XIV.  vocem  Babylonis  in  sensu  litterali  intellexerunt; 
ceteri,  et  antiquissimi  omnes,  Babylonem  de  Roma  usurpatam 


')  Haneberg,  qui  a.  1863  in  suo  opere  Oeschichte  der  biblischen 
Offenbarung  Babylone  Antiochiam  significari  perhibebat,  in  editione 
anni  1876  Romam  intelligendam  affirmat. 

existimarunt,  uti  Papias  et  Clemens  Alexandrinus  apud  Eus. 
II.  E.  II.  15.;  ipse  Eusebius,  1.  c.  14.  et  S.  Hieron.  De  viris 
illuetr.  VIII.  —  Omitto  Babylonem  Assyriorum  juxta  Euphraten 
eo  tempore  multorum  opinione  desertam  fuisse  (cf.  Flav.  Jos. 
Antiq.  Jud.  XVIII.  9.),  sicut  Babylon  Aegypti  non  erat  nisi 
oppidulum  seu  statio  militaris. 

Veteres  sane,  cum  „in  Babylone"  legerent,  non  nisi  evi- 
dentia  coacti  sensum  litteralem  reliquerunt;  quis  enim  non 
stupescat,  commorationem  Petri  Babylonicam,  ipsius  Petri  testi- 
ficatione  firmatam,  in  antiquissimis  patribus  Syris  ac  Chaldaeis 
et  iu  liturgia  Orientalium  adeo  potuisse  obliterari? 

2°  Ex  perluciditate  metaphorae  Babylonis.  Roma,  „quo 
cuncta  undique  atrocia  aut  pudenda  confluunt  celebranturque", 
(Tac.  Annal.  XIII.  15.)  optimo  jure  Babel  seu  confusio  dicitur. 
Metaphora  illa  tam  obvia  est,  ut  etiam  S.  Joannes  in  Apoca- 
lypsi  haud  semel  Romam  figurate  Babylonem  appellaverit,  v.  g. 
cap.  XVII.  v.  5.:  Babylon  magna.  Judaeis  quoque,  utique  ob 
apertissimam  similitudinem,  solemne  erat,  Romam  vocare  Ba- 
bylonem.  Cf.  Schoettgen,  Horae  hebr.  Nec  seusus,  cum  nun 
tius  —  Silvanus  —  epistolam  deferret,  quempiam  latere  potuit. 
Plura  denique  alia  in  ea  epistola  symbolice  dicta  sunt  factisque 
ad  V.  T.  allusionibus. 

3°  Fortasse  etiam  furor  Helii,  Tigellini  et  Neronis  causa 
fuit  utendi  voce,  paganis  recondita. 

b)  Epistola  S.  Pauli  ad  Rom.  aliquam  praebet  probabilem 
theseos  confirmationem.  Etenim  cap.  I.  8.  apostolus:  fides 
vestra  annuntiatur  in  universo  mundo;  rursus  cap.  XV.  24.: 
spero  quod  praeteriens  videam  vos.  At  tanta  urbs  tantae 
fidei  et  tam  munita  praesidiis  spiritualibus,  ut  Paulus  eam  non 
nisi  praeteriens  edocendam  existimet,  fidem  ab  aliquo  apostolo 
suscepisse  videtur.  Porro  ante  Paulum  Petrus  solus  ille  Roma- 
norum  apostolus  esse  potuit.  Ex  epistola  igitur  ad  Romanos 
verisimile  est  beatum  Petrum  Romam  venisse.  S.  Thom.  Expos. 
in  Rom.  XV.  lect.  III.  Cf.  Hundhausen,  Commentar  zum 
L  Briefe  Petri. 

Arg.  II.  Ex  traditione.  S.  Petrum  Romam  venisse,  un- 
animis   veterum  et  concors  sententia  est.     Ergo.     Prob.  antec 


72  Quaestio  XIV.    De  primatu  Romani  Pontificis. 

ex  scriptoribus  afferendis.  Sunt  enim  unanimes,  et  nullus 
contradicit;  sunt  antiquissimi  ac  testium  series  ab  apostolorum 
coaevis  contexitur;  nulla  fraus  ipsis  prodesse  potuit;  loquuntur 
de  re  omnibus  manifesta  et  valde  publica;  plerique  sunt  et 
vitae  sanctitate  et  doctrina  rerumque  praeteritarum  iuquisitione 
conspicui.     Testes  autem  sunt: 

a)  S.  CUmens  Romanus,  qui  saeculo  I.  exeunte  Romanam 
rexit  ecclesiam.  Romae  ad  Corinthios  scribens  ait:  „Sed  ut 
vetera  exempla  relinquamus,  ad  proximos  athletas  veniamus; 
saeculi  nostri  generosa  exempla  proponamus  .  .  .  Ponamus 
nobis  ante  oculos  bonos  apostolos:  Petrum,  qui  propter  zelura 
iniquum  non  unum  aut  alterum,  sed  plures  labores  sustulit 
atque  ita  martyrium  passus  in  debitum  gloriae  locum  disces- 
sit  .  .  .  Viris  istis  (Petro  et  Paulo)  sancte  vitam  instituentibus 
magna  electorum  multitudo  aggregata  est,  qui  suppliciis  multis 
et  tormentis,  propter  zelum  passi,  exemplar  optimum  inter  nos 
extiterunt."  I.  Ad  Cor.  V— VI.  Atqui  verbis  istis  directe  et 
indirecte  significatur  beatum  Petrum  Romae  fuisse.  Ergo. 
Prob.  minor. 

1°  Directe.  Etenim  Clemens  Petrum  in  persecutione  Nero- 
niana  passum  satis  aperte  memorat.  Haec  autem  persecutio 
R.omae  saeviit;  martyres  Babylone  passos  nusquam  legimus. 
Deinde  Petrus  ab  auctore  Romano  connexus  cum  Paulo  nomi- 
natur,  quem  Romae  mortem  subiisse  nemo  negat.  Adde  quod 
verba  inter  nosf  Iv  yfjiTv,  Romam  designare  videntur.  Denique 
Petro  et  Paulo  aggregatur  „magna  electorum  multitudo",  quae 
non  videtur  alia  esse  atque  ingens  multitndo  martyrum,  quos 
Romae  passos  esse,  Tacitus  refert.     Ann.  XV.  44.  *) 

2°  Indirecte.  Auctor  epistolae  mortem  Petri  martyriique 
locum  Romae,    Corinthi,    et   inde   per   totam  ecclesiam  censet 


l)  Neander,  Hilgenfeld  et  Seyerlen,protestantes,  a  Clemente  Romam 
designari  docent.  Recte  Harnack  ait:  „Lis  subjudice  adhuc  non  esset, 
nisi  critici  fabulis  illis  Pseudoclementis  vel  Judaizantium  Christianorum 
plus  quam  par  est  auctoritatis  tribuerent."  —  Quod  ad  verba:  h  %/& 
cap.  VI.  attinet,  interpretationi  nostrae  minime  contradicit  alterum 
iv  Tj/iiv  cap.  LV.;  prout  contextum  legentibus  patebit.  Ceterum  Cle- 
mentis  testimonium  ex  verbis  illis  non  pendet. 

esse  notissima.  Porro  notus  ille  martyrii  locus  aut  Roma  aut 
alius  locus  fuit.  At  alius  locus  nullo  modo.  Romanum  enim 
marivrium  apostoli,  vel  adversariorum  opinione,  saeculo  II. 
exeunte  ratum  erat  onmibus.  Hoc  autem  si  error  fuerit,  se- 
quitur  ut  posteri  notissimum  tanti  martyrii  locum  non  solum  jam 
laecolo  II.  penitus  et  ad  unum  omnes  obliti  fuerint,  verum 
etiam  ut  aliquorum  dolo  ac  ceterorum  stupiditate  vero  mar- 
tyrii  loco  Roma  substituta  sit.1) 

b)  S.  lgnatius  Antiochenus,  apostolorum  discipulus,  ad 
Romanos  haec  scribit:  „Nou  ut  Petrus  et  Paulus  vobis  prae- 
cipio.  Illi  apostoli,  ego  condenmatus"  etc.  Ep.  ad  Rom.  c.  IV. 
Jam  vero  dicendo:  „non  ut  Petrus  et  Paulus  vobis  praecipio" , 
ostendit,  1°  peculiare  Romanorum  cum  Petro  commercium, 
veluti  cum  doctore  et  magistro;  2°  Petrum  in  praecipiendo 
Romanis  exaequari  Paulo,  quem  verbo  et  scriptura  Romanis 
praecepisse  constat.  Atqui  haec  duo  Petrum  Romae  fuisse 
monstrant.  Ergo.  Minor  probatur.  Ista  connexio  peculiaris 
Petri  cum  Romanis,  et  Petri  quoad  Romanos  cum  Paulo,  aut 
praeceptis  quibusdam ,  a  Petro  scriptis,  aut  verbo  orali  tri- 
buenda  est.  At  nulla  Petri  ad  Romanos  exstat  epistola.  Ergo 
Petrus  Komae  fuit,  siquidem  illa  connexio,  de  qua  diximus, 
causa  congruenti  caret,  si  Petrus,  procul  Roma  Judaeorum 
studio  tentus,  Urbem  nunquam  inviserit. 

c)  Papias,  episc.  Hieropolitanus,  qui  cum  apostolis  ferme 
vixit,  in  opere,  quod  inscriptum  erat  Expositiones  sermonum 
Domini,  testatus  est,  priorem  Petri  epistolam  „Romae  scriptam 
esse".  Ap.  Eus.  H.  E.  II.  15.  —  Clemens  Alexandrinus,  a.  189 
scholae  Alexandrinae  praefectus,  in  suis  Hypotyposeon  libris 
traditionem,  a  vetustioribus  presbyteris  acceptam,  retulit  atque 
Marci  evangelium  scriptum  memorat,  „cum  Petrus  in  urbe 
Romae   verbum   Dei    publice    praedicasset."     Ap.   Eus.   H.  E. 


')  Recte  DOllinger:  „Es  ist  ebenso  undenkbar,  dass  man  bloss  die 
Hinrichtung  des  Apostels  ohne  den  Ort  derselben  gewusst,  als  dass 
man  den  Ort  gewusst,  bald  danach  aber  vergessen,  und  daftir  einen 
andern  sich  habe  einreden  lassen."  Christenthum  und  Kirche,  2.  Aufl. 
S.  316. 

VI.  14.  —  Cajus  presbyter,  Zephyrino  Papa  (202—219)  Romae 
scribens,  ait:  „Ego  apostolorum  tropaea  possum  ostendere. 
Nam  sive  in  Vaticanum,  sive  ad  Ostiensem  viam  pergere  libet, 
occurrent  tibi  tropaea  eorum,  qui  ecclesiam  illam  fundaverunt." 
Disput.  cum  Proclo;  ap.  Eus.  H.  E.  II.  25. 

d)  Dionysius  Corinthius  (f  180)  in  fragmento  ad  Romanos, 
ap.  Eus.  H.  E.  II.  25.;  Irenaeus,  episcopus  Lugdunensis,  qui 
Polycarpi  et  Papiae,  virorum  apostolicorum,  consuetudine  usus 
est  atque  Asiam,  Galliam,  Italiam  ipsosque  rerum  fontes  vidit, 
in  opere,  quod  a.  172 — 192  exaratum  Adversus  Haereses  in- 
scriptum  est,  lib.  III.  cap.  III.;  Hippolytus  (f  236),  Philoso- 
phumena,  VI.  20.;  Tertullianus  (f  240),  De  praescr.  c.  XXX VI.; 
Origenes  (f  254),  ap.  Eus.  H.  E.  III.  1.;  Cyprianus  (f  258), 
ep.  52.  et  55.  aliique  testes  innumeri  idem  factum  probant; 
veterum  enim  omnium  est  una  sententia. 

De  monumentis  infra. 

Arg.  III.  Ex  acatholicorum  testimonio.  Ex  antiquissimis 
ecclesiae  adversariis,  sive  haereticis  sive  paganis,  nemo  un- 
quam  Petrum  Romam  venisse  negavit;  sectae  Orientales  Petrum 
Romae  fuisse  vel  in  liturgiis  profitentur;  inter  ipsos  etiam  hae- 
reticos  recentiores  viri  non  pauci  valde  docti  nobis  assentiuntur. 

a)  Nec  Phlegon,  Adriani  Augusti  libertus,  neque  Ebionita 
Orientalis,  qui  auctor  esse  videtur  Praedicationis  Petri  (KtjQvypa) 
aut  opera  Pseudoclementina,  uti  Recognitiones  et  Homiliae, 
neque  opera  gnostica,  neque  Celsus,  qui  saeculo  II.  mediante 
adversum  Christianos  scripsit,  neque  Julianus  Apostata,  nullum 
denique  documentum  itineri  Petri  Romano  reperitur  contrarium. 
Imo  testes  isti  factum  illud  saepissime  verbis  expressis  affir- 
mant  aut  tanquam  vulgatum  subaudiunt,  ut  Julianus  Apostata, 
qui  monumenta  Petri  et  Pauli,  Joanne  apostolo  nondum  e  vita 
profecto,  cultum  jam  obtinuisse  signiflcat.  Apud  S.  Cyrill. 
Adv.  Jul.  lib.  X.  Atque  hoc  etiam  considerandum  est, 
quam  graviter  patres  haereticos  auctoritate  Sedis  Romanae, 
Petro  fulgentis,  redarguerint,  ut  S.  Irenaeus  gnosticos,  Tertullia- 
nus  haereses  universim,  Cajus  Cataphrygas,  S.  Cyprianus  Nova- 
tianos.  S.  Iren.  Adv.  haer.  III. ;  Tert.  De  praescr.  c.  XXXVI.; 
Eus.  H.  E.  II.  25.;  S.  Cypr.  ep.  59.    Nemo  tamen  refragatus  est. 

b)  Orientis  quoque  antiquissimae  sectae  Petrum  Romam 
venisse  protitentur,  v.  g.  Nestoriani  in  Officio  S.S.  Petri  et 
Pauli,  q uod  saeculo  IV.  adscribitur.  ')  Orientales  antem  Pe- 
tnim  eeelesiae  Romanae  non  tribuissent,  nisi  maxima  fuisset 
adventus  illius  in  nrbem  evidentia. 

c)  Haeretici  recentiores  a  saeculo  XVI.  Petrum  Romae 
fuisse  saepissime  quidem  negarunt.  At  1°  causa  negandi  potius 
faere  orthodoxis  odium  Pontificatus  et  incredulis  hypotheses 
pantheisticae  ac  atheae,  quam  documenta  et  rationes  historicae. 
2°  Viri  plurimi  doctrina  et  ingenio  praestantes  adventum  Petri 
Romanum  pro  certo  ponunt,  Cave,  Pearson,  Usher,  Blondel, 
Joseph  Scaliger,  ls.  Newton;  Neander,  Gieseler,  Seyerlen,  Hil- 
genfeld.  Grotius  de  Roma  haec:  „ubi  Petrum  fuisse  nemo 
vere  Christianus  dubitavit."  Annot.  in  Ep.  Apost.  et  Apoc, 
in  I.  Peir.  V.  13.  *) 


ARTICULUS  II. 
Utrum  beatus  Petrus  suam  cathedram  Romae  collocaverit. 

I.  Status  quaestionis.  S.  Petrum  Romae  sedisse  non 
Ita  intelligimus,  ut  Romanam  tenens  cathedram,  nuuquam 
peregre  praedicaverit,  puta  Hierosolymis  aut  Antiochiae.  Sedes 
enim,  titulus  et  residentia  differunt:  sedes  est  locus,  ubi  eccle- 
sia  aliqua  fundata  est  et  in  dignitate  episcopali  constituta; 
titulus  est  ipsius  ecclesiae,  unde  sedes  denominatur,  vocabulum; 


l)  P.  Martin  ex  officio  nocturno  haec,  in  linguam  Gallicam  trans- 
lata,  refert:  „Pierre  et  Paul,  etant  fortifies  par  la  vertu  de  TEsprit  saint, 
sont  entres  dans  1'opulente  Rome,  en  portant  1'etendard  de  la  croix .  .  . 
Pierre  evangelisa  Rome,  Paul  les  Juifs  et  les  gentils,  mais  tous  deux 
ont  termine  leur  vie  en  combattant  pour  la  verite."  Saint  Pierre  et 
s.  Paul  dans  1'Eglise  Nestorienne;  Rev.  des  sciences  ecclesiast.  1875. 

')  Homersham  Cox,  protestaus,  ait:  We  have  a  host  ofwittnesses 
to  the  same  fact,  that  the  two  great  apostles  preached  and  suffered 
martyrdom  at  Rome.  The  evidence  is  so  ample,  and  is  derived  from  so 
many  different  sources,  that  it  may  be  safely  pronounced  indisputable," 
The  first  century  of  Christianity,  p.  184.  1886. 

residentia  est  comnioratio  in  loco ,  ubi  ecclesia  fundata  est. 
Pctrns  igitur,  etiam  susceptis  longinquis  itineribus,  sedem  suam 
retinuit,  quemadmodum  Pius  VI.  et  Pius  VII.  exsulantes; 
namque  absente  Pontifice  non  nisi  residentia  interrumpitur. 
Qnot  autem  annis  Petrus  Romae  sederit,  quaestio  accidentalis 
esse  videtur:  Baronius,  quem  plerique  catholici  sequuntur, 
apostolum  amplius  viginti  quinque  annis  episcopatum  Romanum 
gessisse  arbitratur;  alii  cum  Papebrochio  quindecim;  alii  cum 
Pagio  duodecim;  alii  quidam,  plerumque  protestantes ,  minus 
anno  integro.  Nostra  controversia  non  de  diuturnitate,  sed  de 
ipso  Petri  episcopatu  Romano  erit. 

II.  Sententia  Papebrochii  de  gemino  episcopatu 
Romano.  Papebrochius  et  alii  viri  quidem  docti  duos  in 
solidum  ecclesiae  Romanae  putant  fuisse  episcopos,  Petrum  et 
Paulum;  sed  ita  fuisse,  ut  Petrus,  collegii  apostolici  caput  et 
princeps,  suam  quoque  dignitatem  tueretur.  Cf.  Boll.  XIII. 
Paralip.  ad  Conatum  in  catal.  Pontif.  p.  33.  Cui  tamen  sen- 
tentiae,  quamvis  Petri  primatum  singularem  non  excludat,  re- 
pugnare  videtur  patrum,  urbis  episcopatum  exclusive  Petro 
tribuentium,  ac  catalogoium  major  numerus;  ea  vero  testimonia, 
quae  gemino  episcopatui  favere  creduntur,  et  formula,  qua 
Romani  Pontifices  se  Petri  et  Pauli  successores  esse  declarant, 
episcopatum  urbis  sensu  latiori  Paulo  tribuere  videntur,  ita  ut 
hic  episcopus  in  urbe,  non  urbis  fuerit,  quemadmodum  et 
Linus,  Cletus  ac  Cleraens  Romae,  Petro  superstite,  episcopalia 
munia  obiisse  feruntur. 

III.  Adversarii.  Acatholici  aliqui  non  pugnaut,  quin 
Petrus  Romam  inviserit,  sed  Calvini  suffragantur  sententiae: 
„Episcopum  (Petrum  Romae)  fuisse,  praesertim  longo  tempore 
persuaderi  nequeo."  Instit.  lib.  IV.  cap.  VI.  Ita  Brussetius 
scripsit  De  Petro  Romae  martyre,  non  pontifice;  Cave  censet, 
aegre  pati  rationem  muneris  apostolici ,  Petrum  Romanae 
cathedrae  affixum  fuisse  tanquam  peculiarem  episcopum.  Contra 
quos  sit 

Thesis:    Beatus  Petrus    cathedram  suam   Romae  collocavit. 

Argumenta. 

Arg.  1.  Ex  testivm  narratione.  Testes,  qui  factum  inter- 
noscere  potuerunt,  decipere  autem  nequiverunt  ac  noluerunt, 
fide  digni  sunt.  Et  hujusmodi  testes  episcopatum  Petri  Ro- 
manum  referuut.  Ergo.  Explicatur  major.  Scriptoribus  mox 
recensendis,  si  tantum  factum  tamque  publicum  falso  retulissent, 
contradixissent  quam  plurimi.  Nec  decipere  volueruut;  tum 
quia  ipsos  probitatis  magnae  fuisse  constat,  tum  quia  nulla 
potest  excogitari  utilitas,  quae  homines  tam  diversos  ad  fraudem 
illexerit.     Prob.  minor. 

a)  S.  Ignativs  Antiochenvs  ait,  b.  Petrum  Romanis  prae- 
cepisse;  Papias  affirmat  Petrum  Romae  divini  verbi  praeconem 
exstitisse;  Dionysius  Corinthius  meminit  apostolum  Romanos 
instituisse.  Atqui  haec  testimonia ,  etsi  episcopatum  Petri 
Romanum  non  demonstrant,  episcopi  tamen  muneri  apprime 
quadrant.  Ergo  conjuncta  subsequentibus  testimoniis  iisque 
perspicuis  thesin  probandam  illustrant.     Cf.  art.  praec. 

b)  S.  Irenaeus  ait:  „Fundantes  igitur  et  instruentes  beati 
apostoli  ecclesiam,  Lino  episcopatum  administrandae  ecclesiae 
tradiderunt  .  .  .  Succedit  autem  ei  Anencletus.  Post  eum 
tertio  loco  ab  apostolis  episcopatmn  sortiiur  Clemens."  Adv. 
haer.  III.  3.  Terhdlianus :  „percurre  ecclesias  apostolicas, 
apud  quas  ipsae  adhuc  cathedrae  Apostolorum  suis  locis  prae- 
sident  .  .  .  Si  autem  Italiae  adjaces ,  habes  Romam ,  unde 
nobis  quoque  auctoritas  praesto  est.u  De  praescr.  cap.  XXXVI. 
—  Auctor  Carminis  adv.  Marcionem,  Tertulliani  fere  coaevus: 

Hac  cathedra  Petrus  qua  sederat  ipse,  locatum 
Maxima  Roma  Linuin  primum  considere  jussit  .  .  . 
Constabat  pietate  vigens  ecclesia  Romae 
Composita  a  Petro,  cujus  successor  et  ipse 
Jamque  loco  nono  cat/iedram  suscepii  Hyginus. 

c)  S.  Cyprianus:  „Factus  est  Cornelius  episcopvs ,  .  .  . 
quum  Fabiani  locus,  id  est  quum  locus  Petri  et  gradus  cathe- 
drae  sacerdotalis  vacaret."  Ep.  51.  Praeterea  ecclesia  Romana  a 
8criptoribus  ecclesiasticis  passim  cathedra  Petri,  sedes  Petri,  etc. 

vocatur.      Omitto    testes    innumerabiles    saeculi   IV.    et    sub- 
sequentes. 

Arg.  II.  Ex  catalogis.  a)  Hegesippus ,  medio  saeculo  II. 
Romam  veniens,  Romanorum  Pontificum  catalogum  usque  ad 
Anicetum  (f  160)  contexuit.  Hic  autem ,  etsi  verba  ejus 
perierunt,  Petrum  primum  Romanorum  episcopum  habuisse 
creditur.  Id  ex  eo  colligitur,  1°  quod  Eusebius,  qui  Hegesippi 
Commentariis  saepius  utitur,  Petrum  sedem  suam  Romae  fixisse 
narrat;  2°  quod  nullus  auctor,  quanquam  plurimi  et  Hegesippum 
cognoverunt  et  episcopatum  Petri  Romanum  expresse  admiserunt, 
Hegesippi  catalogum  criminatus  est.  b)  Irenaeus,  Adv.  baer. 
III.  3.  et  Euseb.  H.  E.  III.  2.  in  recensendis  episcopis  Romanis 
post  Petrum  et  Paulum  munus  episcopale  Lino  traditum,  et  a 
Lino  susceptum  affirmant.  c)  Epiphanius,  Haer.  XXVII.  n.  6.: 
„Romae  primi  omnium  Petrus  et  Paulus  apostoli  pariter  et 
episcopi  fuerunt."  Optatus  Milevitanus,  De  schismate  Donati, 
II.  3.:  „sedit  prior  Petrus;  cui  successit  Linus",  etc.  Augustinus, 
ep.  53.  ad  Generosum:  „Petro  enim  successit  Linus",  etc.  d)  Cata- 
logus  Liberianus  seu  Bucherianus,  ab  Aegidio  Bucherio  S.  J., 
quem  catalogum  Furius  Dionysius  Philocalns  anno  circiter  354 
edidit,  necnon  catalogi  ex  Hieronymi  Chronico,  ex  Georgii 
Syncelli  Chronographia,  ex  Chronico  Syriaco,  Hormisdae,  etc. 
Petrum  primum  urbis  episcopum  fuisse  expressis  verbis  signi- 
ficant.1) 

Alg.  III.  Ex  Romanae  ecclesiae  statu  ante  Linum.  Ab 
ecclesiae  primordiis  in  locis  praecipuis,  ubi  florebant  ecclesiae, 
episcopi  constituebantur.  Atqui  ante  Linum  Romae ,  Paulo 
teste  (Rom.  I.  8.),  vigebat  fides,  Praeterea  Roma  caput  mundi 
Romani  erat,  Romae  igitur  aetate  apostolorum  episcopum 
sedisse,  vix  in  dubium  revocari  potest.  At  praeter  Petrum 
nominatur  ante  Linum  nemo.  Ergo  Petrus  sedem  suam 
Romae  fixit. 


')  Cf.  Eus  H.  E.  III.  I.  2.;  V.  6.;  De  Smedt,  Dissertationes  se> 
lectae  in  hist»  eccl.  Append.  K.;  Duchesne,  Le  Liber  Pontijicalis, 
chap.  I.  p.  I— XXV. 

ARTICULUS  III. 
Utrum  beatus  Petrus  Romae  mortuus  sit. 

Apud  catholicos  usque  in  hodiernum  diem  firma  doctrina 
68<  S.  Petrum  Romae  martyrio  coronatum  esse,  et  Romanum 
Pontificem  vices  apostoli  defuncti  excepisse.  Cui  quidem  do- 
ctrinae  de  facto  tam  publico  maxime  favet  praesumptio  iucon- 
cussae  per  tot  saecula  possessionis.  Verum  inde  a  saeculo  XVI. 
factam  illud,  impugnandi  primatus  causa,  negatum  est;  et  de- 
inceps  a  Tubingensibus,  utjictio  gemini  martyrii  suae  de  Petri- 
nismo  ac  Paulinismo  hypothesi  perficiendae  inserviret:  scilicet 
factum  martyrii  memorati  sentiunt  hypothesi  huic  adversari. 
Cf.  supra  ait.  1. 

Thesis:  S.  Petrus  Romae  mortuus  est. 

Argumenta. 

Arg.  I.  Ex  veterum  testimonio.  S.  Clemens  Romanus,  Ep. 
ad  Cor.  cap.  V.  Petrum  Romae  passum  satis  aperte  significat. 
Dionysius  Corinthius  in  fragmento  Ep.  ad  Romanos  seu  ad 
Soterem  Romauum  Pontificem;  Origenes  ap.  Eus.  H.  E.  II.  15.; 
Tertullianus,  De  praescr.  cap.  XXX VI. ;  Scorpiace,  cap.  XV.; 
catalogus  Liberianus;  Latini,  Graeci,  Orientales,  in  Italia,  Hispa- 
nia,  Africa,  Asia,  contradicente  nemine,  Petrum  Romae  mar- 
tyrio  affectum  liquide  declarant;  denique  ab  omnibus,  qui  sae- 
culo  I— IV.  scripserunt,  Roma  locus  martyrii  illius  appellatur, 
praeter  Roraam  alia  civitas  nunquam.  Atqui  nihil  est  quod 
omnes  omnino  testes  omnium  ecclesiarum  in  admittendo  facto 
maxime  publico  cognituqm  facillimo  semper  et  ubique  erravisse 
dicamus.     Ergo. 

Arg.  II.  Ex  adversariorum  confessione.  Traditio  de  pas- 
sione  Petri  Romana,  fatentibus  adversariis,  paulo  post  annum 
150  M  communis  erat.    Atqui  haec  traditio  legendaria  non  fuit, 


')  Zeller  ait:  rdes  le  dernier  tiers  du  secood  siecle".    La  legende 
de  saint  Pierre;  trad.  Marchand. 

sed  historia,  a  fontibus  rerum  deducta.  Ergo.  Major  negari 
a  nemine  potest,  nisi  prius  auctores  omnes  saeculi  II.  spurios 
esse  dixerit.     Prob.  minor. 

a)  Ex  publica  rnartyrii  Petri  inter  facti  aequaevos  notitia. 
Fieri  non  potuit,  ut  factum  historicum,  exeunte  saeculo  I.  inter 
coaevos  longe  lateque  ac  distincte  noturo,  saeculo  II.  substantialiter 
legendarium  fiat.  Coaevis  autem  facti  exeunte  saeculo  I.  longe 
lateque  ac  distincte  innotuerat,  utrum  Petrus  passus  esset  Ro- 
mae  necne.  Ergo  traditio  communis  saeculi  II.  de  passione 
Petri  Romana  historia  est,  non  fabula.  Prob.  min.  1°  Longe 
lateque.  Etenim  ecclesia  Romana  omnium  in  conspectu  erat, 
ut  satis  liquet  ex  S.  Paulo,  Ad  Rom.  I.  8.  et  ex  S.  Tgnatio, 
Ad  Rom.  Similiter  S.  Petrus  apostolus  conspectatissiinus  erat. 
Ergo  hoc  per  se  longe  lateque  innotuisse  necesse  est,  utrum 
Petrus  passus  esset  Romae  necne.  Reapse  locus  martyrii  in- 
notuit  Romae  et  Corinthi,  ut  patet  ex  Clemente,  Ep.  I.  ad 
Cor.  V.;  Antiochiae,  ut  satis  certo  colligitur  ex  Ignatio,  Ep. 
ad  Rom.  IV.;  lectoribus,  pro  quibus  S.  Joannes  evangelium 
suum  primario  cornposuit,  ut  non  obscure  significaturin  evangelio 
S.  Joan.  XXI.  18—19.')  2°  Distincte.  Factum  enim  vagum 
nec  a  Clemente  tam  concrete  nec  a  Joanne  obiter  et  ad  illu- 
strandum  adductum  fuisset.  Ecclesia  igitur  una  cum  martyrio 
locum  martyrii  novit;  aliquis  ergo,  si  Romanum  martyrium 
fabella  fuisset,  fabellam  notasset. 

b)  Ex  connexione  patrum,  qui  a.  150 — 200  scripser^nt, 
cum  Petri  aequaevis.  Ista  connexio  ex  tribus  probatur.  1°  Ex 
successione  episcoporum  in  Sede  Romana,  qui  profecto  sae- 
culo  II.  noverunt,  utrum  celeberrimus  apostolus  Rcmae  pro 
Christo  interfectus  esset  necne.  2°  Ex  paucissimis  inter  Petri 
coaevos  et  testes  saeculi  II.  intermediis.    Ita  Dionysius  Corin- 


')  S.  Joannes  verba  Domini  ad  Petrum  referens:  Amen,  amen 
dico  tibi:  cum,  esses  junior,  cingebas  te,  et  ambulabas  ubi  volebas; 
cum  autem  senueris,  extendes  manus  tuas,  et  alius  te  cinget,  et  ducet 
quo  tu  non  vis,  observat:  Hoc  autem  dixit,  significans  qua  morte 
clarificaturus  esset  Deum.  Quibus  verbis  evangelista  prophetiam 
Christi  de  Petro,  hujus  mortem  designando  explicat;  quae  quidem  ex- 
plicatio  nihil  effecisset,  nisi  martyrii  factum  leotoribus  istis  innotuisset 


Art.  III.     rtrum  beatus  Petrus  Romae  mortuns  sit.  81 

thius,  qui  anno  150  episcopale  munusobibatet  Irenaeus,  anno  120 
natus,  una  alterave  tantum  aetate  a  Petro  distant.  3°  Ex  eo 
quod  scriptores  praecipui  saeculi  II.  antiquitatis  studiosissimi 
erant,  ut  patet  ex  Irenaeo,  Adv.  haer.  III. ;  Clem.  Alexandr. 
Strom.  VII.  6.;  Orig.  Hom.  I.  in  Luc;  Tertull.  De  praescr. 
cap.  XXI.  —  Hoc  nempe  Tertulliani  apud  omnes  valebat:  „Id 
verius,  quod  prius.u  Adv.  Marcionem.  Ergo  patres  isti  in  re 
tanti  momenti  fabellam  non  amplexi  sunt. 

Arg.  III.  Confirmatio  hujus  articuli  duorumque  praeceden- 
tium  ex  monumentis.  Romae  monumenta  antiquissima  et  tra- 
ditiones  locales  omnes  beatum  Petrum  in  urbe  fuisse,  sedisse, 
passum  esse  testantur.  Ergo.  Explicatur  conseq.  Verisimile  non 
est,  ab  ecclesiae  fere  primordiis  Romam  repleri  monumentis 
Petri,  quem  nullus  unquam  aut  laicus  aut  clericus  in  urbe 
viderat,  audierat;  quin  imo  repleri  urbem  viri,  procul  ab  urbe 
obscure  exstincti,  recordatione  et  memoria.     Prob.  antec. 

a)  Memoria  seu  sepulcrum  beati  Petri;  cujus  quidem 
Cajus  mentionem  facit  bis  verbis:  „Ego  vero  Apostolorum  tropaea 
(iQonaia)  possum  ostendere.  Nam  sive  in  Vaticanum,  sive  ad 
Ostiensem  viam  pergere  libet,  occurrent  tibi  tropaea  eorum, 
qui  Ecclesiam  illam  fundaverunt."  Ap.  Eus.  H.  E.  II.  25.  Ita 
Cajus  in  disputatione  cum  Proclo,  quam,  Romae  habitam,  Ze- 
phyrino  Romano  Pontifice  (202 — 219),  Romae  scripsit.  Petri 
sepulcrum  indicari,  patet  1°  ex  sensu  obvio  textus;  2°  ex  ad- 
junctis,  utpote  qui  Petri  et  Pauli  Toonaia  Proclo  opponat,  Phr- 
lippi  apostoli  sepulcro  (Tayog)  glorianti  (Eus.  o.  c.  III.  31.); 
3°  ex  aliis  antiquis  testibus,  inter  quos  Eusebius,  loc.  citatis  et 
Liber  Pontificalis,  edit.  Duchesne,  p.  118  etc;  4°  ex  basilicis, 
quas  Constantinus  M.  in  apostolorum  sepulcris  exstruxit  et  ex 
nonnullis  indiciis  archaeologicis  antiquissimi  coemeterii  Vaticani. 
Cf.  De  Rossi,  Bullet.  1864  et  1876;  De  Waal,  Des  Apostel- 
fiirsten  Petrus  glorreiche  Ruhestdtte;  Duchesne,  Lib.  Pont.  p.  CV 
et  143;  Hoensbroech,  Stimmen  aus  M.  Laach,  1888.  Htjc 
illud  S.  Cbrysostomi:  „duos  illa  urbs  habet  oculos  splendentes, 
horum  videlicet  Sanctorum  corpora  .  .  .  Hinc  rapietur  Paulus, 
hinc  Petrus."  In  Ep.  ad  Rom.  hom.  XXXII.  Nihili  autem 
refert,  utrum  sanctorum  corpora  uecessitatis  aut  utilitatis  causa 

De  Groot,  Suwrna  apologet.    II.  g 

quandoque  ad  tempus  a  Vaticano  in  alium  locum  urbis  trans- 
lata  fuerint. 

b)  Cathedra  Vaticana  S.  Petri,  cujus  partes  primitivae,  ex 
ligno  querno  confectae,  in  abside  basilicae  S.  Petri  asservantur. 
Anno  1867  De  Rossi  cathedram  investigavit  et  descripsit,  cf. 
Bullet.  1867;  utrum  vero  pertineat  ad  antiquissima  ecclesiae 
tempora,  percontari  possumus  ex  Tert.  De  praescr.  cap.  XXXVI., 
ex  auctore  operis  Contra  Marcionem,  III.,  ex  S.  Optat.  Milev. 
Adv.  Parmen.  II.  4. 

c)  Coemeterium  Ostrianum.  In  antiquis  documentis  saepe 
fit  mentio  cathedrae,  ubi  primum  seu  prius  S.  Petrus  sedit. 
Ita  in  catalogo  oleorum,  quae  abbas  Joannes,  Gregorio  M. 
Pontifice,  ex  lampadibus  coram  roartyrum  sepulcris  ardentibus 
collecta,  Theodoliudae  reginae  obtulit,  „oleum  de  sede,  ubi 
prius  sedit  S.  Petrus"  distinguitur  ab  oleo  „sepulchri  S.  Petri". 
Archaeologia  documenta  confirroavit.  Naro  anno  1876  inter 
viam  Salariam  et  Nomentanam  repertum  est  coemeterium 
Ostrianum,  seu  Fontis  S.  Petri  aut  Ad  Nymphas,  in  quo  in- 
8criptio  et  alia  indicia,  quae  S.  Petrum  in  eo  loco  laborasse 
significant.  Inscriptiones  autem  universim,  symbola,  omnia  deni- 
que  probare  censentur,  coemeterium  illud  ad  saeculum  I.  aut  II. 
pertinere.  Ergo  hoc  saltem  concludendum  videtur,  jam  primis 
ecclesiae  temporibus  S.  Petrum  fidelium  opinione  cum  co  loco 
connexum  fuisse.  Hic  etiam  fuisse  creditur  sedes,  ubi  prius 
sedit  S.  Petrus,  quae  ut  cathedra  Ostriana  a  cathedra  Vati- 
cana  distinguitur.  Cf.  Armellini,  Scoperta  ddla  cripta  di 
S.  Emerenziana  e  di  una  memoria  relativa  alla  cathedra  di 
S.  Pietro. 

d)  Alia  plura  connexionem  specialem  S.  Petri  cum  ecclesia 
Romana  confirmant:  1°  basilicae,  traditionum  localium  testes; 
2°  picturae  catacumbarum  et  scyphi  vitrei,  quibus  elfigies  S.  Petri 
exhibetur  saepissime  et  ex  typo,  qui  videtur  historicus; 
3°  festivitas  b.  Petri  et  Pauli,  ex  omni  memoria  temporum 
Romae  celebrata  (cf.  Eus.  H.  E.  II.  25.;  Prudent.  Ptristeph., 
hymn.  XIII.;  S.  Paulin.  ep.  16.  ad  Delphin.)  —  De  festivitate 
Cathedrae  S.  Petri  cf.  Combefis,  Bibltoth.  Patrum  conciona- 
toria,  VI.,  necnon  Zeitschriftfur  kath.  Theol.,  1889,  p.  566 — 576. 

Objeotiones. 

Obj.  I.  Apnd  auctores  synchronos  de  itinere  Petri  Romano 
nihil.  Tacet  enim  auctor  Actuum  Apostolorum,  tacet  S.  Paulus, 
qui  nec  in  ep.  ad  Romanos  Petro  nomine  suo  salutem  dici 
jubet,  nec  in  epistolis,  Roma  veJ  ex  Italia  scriptis,  ad  Philip- 
penses,  ad  Colossenses,  ad  Ephesios,  ad  Philemonem,  II.  ad 
Timotheum  et  ad  Hebraeos,  Petri  Romaui  mentionem  facit. 
Ergo  S.  Petrus  Romam  non  vidit. 

Resp.  Nego  antec.  Non  prorsus  silent  synchroni,  S.  Petrus 
in  ep.  prima,  Clemens  Romanus  et  Ignatius  Antiochenus,  citati. 
Probationem  dist.:  silentii  illius  causa  fuit,  quod  Petrus  Romam 
nunquam  venit,  nego;  alia  quaedam  causa,  conc.  Fallax  argu- 
mentum  ex  silentio,  non  probata  loquendi  necessitate.  Jam 
S.  Lucas  in  Act.  a  capite  XIII.  Pauli  labores  refert,  de  aliis 
autem  apostolis  non  nisi  ea,  quae  cum  Pauli  historia  cohae- 
rent;  nonnulla  etiam  ad  Paulum  pertinentia,  ut  naufragia,  fla- 
gella,  iter  in  Arabiam,  correptiouem  Petri  Antiochiae  factam, 
silentio  praeterit.  Fortasse  verbis,  lectori  coaevo  satis  mani- 
festis,  Romam  indicavit  cap.  XII.  17.:  egressus  abiit  in  alium 
locum,  rig  bkqov  tojtov. 

Quod  Paulus  in  ep.  ad  Rom.  Petro  salutem  dici  non  jubet, 
nibil  probat.  Apostolus  enim  nec  in  epistolis  ad  Corinthios, 
Galatas,  Ephesios,  Thessalonicenses  episcoporum  illarum  eccle- 
siarum  mentionem  fecit.  Deinde  pronum  est  —  ait  de  Smedt 
cum  Foggini  —  conjicere  a  Paulo  peculiares  ad  hos  cpiscopos 
litteras  missas  fuisse  per  eumdem,  qui  epistolam  ipsius  ad 
ecclcsiam  dcterebat.  Neque  epistola  peculiari  opus  erat,  quando- 
quidem  Paulus  per  Phoeben  (Rom.  XVI.  1.),  epistolae  per- 
latricem,  salutem  ad  Petrum  mittere  eumque  rerum  certiorem  fa- 
cere  potuit.  De  epistolis  etiam  Romae  scriptis  illud  valet,  quod 
nuntius  coram  egit,  quae  litteris  non  expressa  sunt.  Sed  et 
nescio  utrum  silentii  causa  iudaganda  sit,  cum  apostolus  in 
iisdem  epistolis  et  de  Roma  ct  de  ecclesia  Romana  prorsus 
sileat.  Ergone,  cum  scriberet,  Romae  non  fuit?  —  Omitto 
duas   alias   probabiles  tacendi  causas:    nctam  Petri  absentiam 

6* 

temporariam,  et  prudentiam,  quae  fuit  iis  temporibus,  quibus 
Actus  et  epistolae  memoratae  scriptae  sunt,  magis  minusve 
necessaria. 

Instabis.  Act.  XXVIIL,  ubi  Pauli  adventus  in  urbem  et 
ea,  quae  apostolo  Romae  contigerunt,  paucis  narrantur,  Pauli 
historia  cum  Petri  commoratione  Romana  cobaeret.  Hoc  igitur 
loco  silentium  aequipaiandum  est  argumento  positivo. 

Resp.  Dist.  antec:  connexio  illa  est  ejusmodi,  ut  S.  Lucas 
de  Petro  loqui  debuerit,  nego;  potuerit,  transeat.  Et  nego  con- 
seq.  Spectato  Lucae  fine,  nulla  conspicitur  necessitas  com- 
memorandi  Petrum.  Fieri  etiam  potuit,  ut  in  illa  odii  tem- 
pestate  et  angustiis  temporum  Petri  praesentiam  in  urbe  sedulo 
occultari  oportuerit.  Atque  omnes  id  genus  objectiones,  prae- 
sertim  cum  tot  testimonia  positiva  nobis  praesto  sint,  non  tam 
refellendi  causam  praebent  quam  inquirendi. 

Urgebis.  In  epistolis,  Romae  scriptis,  Paulus  nonnulla  dixit 
Petro,  si  Romae  fuerit,  valde  contumeliosa,  ut  II.  Tim.  IV,  16.: 
omnes  me  dereliquerunt ;  item  1.  c.  v.  11.;  Philipp.  II.  21.;  Co- 
loss.  IV.  11. 

Resp.  Textuum  illorum  sensum  dist.:  pertinent  ad  non- 
nullos,  Paulo  conjunctos,  conc;  ad  ecclesiam  Romanam  aut  ad 
beatum  Petrum,  nego.  Ita  II.  Tim.  IV.  iis  tantum  labes  asper- 
gitur,  quorum  erat  Pauli  coram  judice  defensionem  suscipere. 
Quis  autem  dixerit,  Petrum  coram  judice  patrocinari  Paulo 
potuisse? 

Obj.  II.  Act.  XXVIII.  17—22.  legimus  a  Paulo,  cum 
Romam  venisset,  post  tertium  diem  primos  Judaeorum  con- 
vocatos,  qui  „dixerunt  ad  eum  .  .  .  Rogamus  autem  a  te  andire 
quae  sentis:  nam  de  secta  hac  noium  est  nobis  quia  ubique  ei 
contradicitur.  Haec  autem  cum  apostolatu  Petri  Romano  con- 
ciliari  non  possunt. 

Resp.  Dist.:  isti  primi  Judaeorum  religione  Judaei  erant, 
conc;  Christiani,  nego.  Paulus  primum,  ut  facere  consueverat, 
(Act.  IX.  15.;  XIII.  5,  14),  Judaeis  praedicavit;  plures  enim 
constat  Romae  fuisse  nondum  ad  Christum  conversos,  religionis 
Christi  ignaros,  sive  quod  Petrum  praedicantem  non  audierant, 
sive   quod  Petri  despexerant  humilitatem.     Christianorum  laus 

in  ep.  ad  Rom.  I.  8.  De  Judaeis  in  urbe,  cf.  Dion.  Cass.  LX.; 
Sueton.  in  Claudio,  XXV.;  Act.  Apost.  XVIII. 

Urgebis.  S.  Paulus  affirmat,  se  non  praedicare  quo  alius 
apostolus  jam  venerat ,  ne  super  alienum  fundamentum  aedi- 
ficaret.  Rom.  XV.  20.  Romam  igitur,  quoniam  Paulus  Ro- 
manos  invisit,  ante  ipsum  apostolorum  nemo  appulerat. 

Resp.  Dist.  antec:  et  haec  fuit  regula,  transeat;  a  qua 
non  excipitur  Roma,  nego.  Pauli  regula  haec  fuit:  Sic  autem 
praedicavi  Evangelium  hoc,  non  ubi  nominatus  est  Christus, 
ne,  etc.  1.  c.  Nec  dixit:  „ubi  ab  apostolo  nominatus  est,u  sed 
simpliciter:  „ubi  nominatus  est.u  At  norainatum  Christum  inter 
Romanos,  patet  ex  Rom.  I.  8.:  fides  vestra  annuntiatur  in  uni- 
verso  mundo.  Quapropter  Paulus  non  nisi  ad  confirmandos 
Romanos  et  praeteriens  Romam  venire  cupivit.  Rom.  I.  11.5 
XV.  24. 

Dices.  S.  Paulus,  in  epistola  ad  Roraanos  fidem  docens 
et  contentiones  sedaturus,  dissidentes  ad  Petrum,  si  hic  episco- 
patu  Romano  perfunctus  esset,  remisisset.  Hoc  autem  non 
fecit.     Ergo. 

Resp.  Nego  totum.  Paulus  enim,  ut  apostolus  et  doctor 
gentium,  docendi  quoque  Romanos  et  mundum  universum 
potestatem  a  Christo  acceperat.  Imo  doctrinae  potius  firmi- 
tate  Christo  devinciendi  erant,  quos  auctoritas  non  subegerat. 
Attamen  haud  constat,  Petrum  eo  terapore  Romae  fuisse. 

Obj.  III.  Papiae,  utpote  mediocris  ingenii  viro,  non  valde 
fidendum  est.  Et  nulla  in  scriptoribus  ecclesiasticis  ante 
Papiam  reperitur  itineris  et  martyrii  Petri  Romani  comme- 
moratio;  posteri  autem  forsitan  ex  Papia  hauserint.  Veterum 
ergo  testimonium  hac  in  re  infirmum  est. 

Resp.  Dist.  maj.:  Papiae  non  valde  fidendum  est  in 
speculativis,  transeat;  in  referendo  facto  maxime  publico,  nego. 
Et  nego  minorem.     Objectio  in  tribus  falsa  est. 

a)  Et  primo  quidem  Papias ,  episcopus  .Hieropolitanus, 
etiamsi  millenarismum  tuitus  sit,  facta  tamen  publica  scire 
potuit  et  voluit.  Fuit  enim  „Joannis  auditor  et  sodalis  Poly- 
carpi".  Cf.  Irenaeum,  Adv.  haer.  V.  33.  Profitetur  se  non 
secutum    „eos  qui  nova   quaedam    et  inusitata  praecepta,    sed 

illos  qui  Domini  mandata  .  .  .  mernorabant";  „si  quis  —  in- 
quit  —  interdum  mibi  occurrebat,  qui  cum  senioribus  versatus 
fuisset,  ex  eo  curiose  sciscitabar  .  .  .,  quid  Andreas,  quid 
Petrus,  etc.  dicere  soliti  essent"  Ap.  Eus.  H.  E.  III.  39. 

b)  Ante  Papiam  Clemens  Romanus  et  Ignatius  Antiocbenus 
Petrum  Romae  fuisse  memorant.  Locus ,  ubi  Petrus  martyrio 
erat  coronatus ,  ante  Papiam  notissimus  erat.  Unde  igitur 
errorem  hausisset?   Quod  noverant  omnes,  Papias  non  novit? 

c)  Posteriores  ex  Papia  suam  de  martyrio  Petri  Romano 
notitiam  hausisse,  gratis  asseritur;  imo  factum  illud  ab  aliis 
scriptis  et  viva  voce  traditum  esse,  probavimus.  Ipse  Papias 
factum  memoratnm  non  nisi  obiter  indicat,  quemadmodum  'in 
factis  jam  pervulgatis  fieri  assolet.  Praeterea  inter  veteres 
Dionysius  Corintbius  ex  traditione  ecclesiae  suae,  Irenaeus, 
Origenes,  Tertullianus,  cum  Romam  viderint,  ex  traditione 
ecclesiae  Romanae,  omnes  denique  scriptores  saeculi  II.  ex 
contraria  ccclesiarum  notitia  errorem  Papiae,  si  errasset,  po- 
tuisseut  corrigere. 

Instabis.  Iter  Petri  Romanum  a  Clemente  et  Ignatio  non 
nisi  obscure  refertur.  Eorum  igitur  testimonium  certitudinem 
non  suppeditat. 

Resp.  Dist.  antec:  Clemens  et  Ignatius  factura  illud 
referunt  obscure,  id  est,  non  verbis  expressis,  concedo;  verbis 
incertis,  nego.  Ex  argumentis  supra  expositis  responsio  patet. 
Accedit  quod  isti  testes  non  sunt  solitarii ,  sed  proxime  con- 
tinuantur  Papiae,  Dionysii  Corinthii,  Caji,  Irenaei  omniumque 
subsequentiura  testimonio,  etc.  Huc  igitur  facit  boc  Ciceronis: 
pAut  hoc  testium  satis  est,  aut  nescio,  quid  satis  est." 

Obj.  IV.  Apostolatus  et  episcopatus  particularis  alicujus 
ecclesiae  sociari  non  possunt,  cum  pastor  ecclesiae  particularis 
in  mundum  universum  ire  nequeat.  S.  Petrus  igitur  episcopus 
Romanus  non  fuit. 

Resp.  Dist.:  sociari  non  possunt  apostolatus  et  episcopatus, 
quantum  ad  residentiam ,  transeat;  quantum  ad  sedem ,  nego. 
Nihil  obstabat,  quominus  S.  Petrus  sedem  sibi  fixam  eligeret; 
naraque  sedes  illa,  nominatim  Roma,  laboris  ubcrrimi,  et  cen- 
trum  longe  latcque  diffusae  activitatis  campus  esse  potuit.    Ex- 

cedens    autem  residentia  sua  apostolus    hand  dubie  nactus  est 
viros,  quibus  ministerium  episcopale  pro  urbe  mandaret. 

Instabis.     Veteres  aliqui  Petrum  quidem  Romae  laborasse 
refcrunt,    episcopali    autem  munere  functum    esse  non  addunt. 
Hinc  certe  factum  cst,  ut  Linus  inter  episcopos  Romanos  quando 
que  nominatus  sit  primus  ab  apostolis. 

Resp.  Veteres  illi,  quamvis  episcopatum  Petri  Romanum 
explicite  non  memorent,  sua  tamen  implicita  testificatione  ve- 
terum  aliorum  relationem  corroborant.  —  Linus  primns  ab  apo- 
stolis  dicitur  ab  iis  praesertim  patribus,  qui  successionem  apo- 
stolicam  haeresi  cuicunque  opponunt;  quorum  mens  clara  est:  ab 
apostolis  dicunt,  non  excluso  episcopatu,  sed  quia  consentaneum 
erat,  Petrum  et  apostolos  seorsum  a  successoribus  et  quodam 
peculiari  modo  recensere  ob  eam  extraordinariam  dignitatem, 
qua  eminuerunt. 

Obj.  V.  Iter  Petri  Romacum  et  ejusdem  in  urbe  martyrium 
opportunissima  fuerunt  prius  Judaico  -  Christianis  seu  Anti- 
paulinianis,  ut  Paulo  gloriarn  apostolatus  Romani  eriperent; 
postea  factioni  irenicae  seu  reconcilianti,  quo  concordiam  Petri 
et  Pauli  ex  gemino  martyrio  Romano  penitius  animis  infigerent. 
Ergo  utraque  factio,  quippe  cui  figmentum  prodesset,  fabellam 
Petri  Romanam  excogitavit. 

Resp.  Transeat  antec;  nego  conseq.  Petrum  Romae 
fuisse  et  pro  Christo  passum,  historicis  argumentis  iisque  cer- 
tissimis  probatur.  Afferant  sua  documenta  adversarii,  relictis 
iis,  quae  ex  philosophia  Hegeliana  a  priori  statuuntur. 

Instabis.  Petri  apostolatus  in  Ponto  videtur  contrarius 
martyrio  Petri  Romano.  Atqui,  juxta  vetustissimam  legendam 
Petri  Ponticam,  apostolus  in  Ponto,  Cappadocia  et  Bithynia 
praedicavit;  hoc  enim  testantur  Acta  S.  Andreae  {nQa^ng  'Avdotov) 
apocrypha  in  recensionibus  tam  catholicis  quam  haereticis.    Ergo. 

Resp.  Dist.  maj.:  apostolatus  in  Ponto  contrarius  est 
apostolatui  et  martyrio  Romano  pro  eodem  tempore,  conc;  pro 
diverso,  nego.  Et  dist  minorem:  in  Actis  Andreae  etiam  re- 
fertur  iter  in  Occidentem,  conc;  excluditur,  nego.  Schola 
Neotubiugensis  triplicem  Petri  legendam  admittit,  Ponticam, 
de   qua   in    objectione,    Romanam    sub    forma  Ebionitica    seu 

Antipauliniana  et  sub  forma  caiholica  seu  Petro-Pauliniana,  de 
quibus  mox.  Porro  Acta  Andreae  nec  sententiae  catholicae 
contraria  sunt,  cum  praedicatio  Roniana  Ponticam  non  ex- 
cludat;  neque  si  adversa  nobis  essent  hujusmodi  documenta 
apocrypha,  Clemente,  Ignatio,  Irenaeo  aliisque  testibus  recen- 
tiora,  fidem  scriptorum  authenticorum  et  antiquiorum  in- 
firmarent. 

Dices.  Acta  Andreae  hausta  sunt  ex  Periodis  Andreae 
(neQiodoi,  'Avdgsov),  opere  gnostico  saeculi  II.  exeuntis.  Testi- 
monium  igitur  Actorum  illorum  vetus  est. 

Besp.  Largiamur  adversariis,  apostolatum  Petri  Ponticum 
in  Periodis  memoriae  traditum  fuisse,  quin  etiam  relatum 
fuisse  ex  traditione,  ipsis  Periodis  multo  vetustiori;  nihil  contra 
thesin,  cum  ne  conjectura  quidem  asseri  possit,  gnosticum 
auctorem  Romam  a  Petri  laboribus  exclusisse.  Et  si  gnosticus 
negasset,  quod  negasse  nullo  indicio  probatur,  testes  coaevi 
et  alii  Romanarum  rerum  periti  negantem  redarguerent. 

Obj.  VI.  Juxta  legendam  Petri  Romanam  sub  forma 
Ebionitlca  seu  Antipauliniana,  Petrus  eo  fine  Romam  venit,  ut 
Simonem  Magum  in  urbe  compesceret.  Haec  autem  traditio 
de  fine  itineris  Petri  et  de  occasione  ejus  martyrii  fabulosa 
est.  Ergo  iter  et  martyrium  Petri  Romanum  non  nisi  fabella 
esse  videntur. 

Resp.  Data  majori  et  minori,  nego  conclusionem.  Certi- 
tudo,  Petrum  Romam  venisse  et  ibidem  pro  Christo  martyrio 
coronatum  esse,  ex  legenda  Ebionitica  non  pendet,  sed  ex 
aliis  testibus  iisque  fide  dignissimis;  et  sicubi  sint  legendaria 
mixta  veris,  nequaquam  est,  cur  factum  principale  in  dubiis 
ponatur;  quod  nisi  certissimum  fuisset,  haeretici  sua  figmenta 
non  adjunxissent. 

Urgebis.  Operum  Pseudoclementinorum,  quae  Petri  certa- 
mina  contra  Simonem  Magum  referunt,  origo  fuerunt  Praedi- 
cationes  Petri  (xqQvyfAaia),  a  quo  fonte  Anagnarisma  Clementis 
(dvayvwQiofiol) ,  opus  exeuntis  saeculi  II.  seu  inchoautis  III.; 
hinc  Recognitiones  et  Clementinae.  At  Kerygma  Petri  anno 
circiter  160  exaratum  putatur,  et  in  eo  probabile  est  Romanam 
Petri   cum  Mago   disputationem  jam   indicatam   fuisse.     Ergo 

fabella  illa  Clementina  tam  antiqua  cum  primitiva  traditione 
adventus  apostoli  in  urbem  cohaerescere  videtur. 

Eup*  Transeat  major  cum  minori.  Et  dist.  conclusionem: 
ergo  fabella  illa  cum  primitiva  facti  traditione  cohaerescere 
videtur  ut  identica  aut  ut  causa ,  nego;  ut  accidens  aliquod, 
transeat.  Ex  argumentis,  ad  thesin  probandam  supra  propositis 
omnino  constat,  traditionem  catholicam  de  iis,  quae  ad  com- 
morationem  Petri  Romanam  pertinent,  a  narratione  fabulosa 
(Roman)  Clcmentinorum  aut  quorumcunque  apocryphorum  non 
sumpsisse  exordium;  sed  legendana  sunt  accidens,  ab  haereticis 
snbstantiae  faoti  adjectum.  Ad  majorem  transeat  eo  dixi, 
quod  operum  Pseudoclementinorum  incerta  origo;  pariter  ad 
minorem,  quoniam  plures,  v.  g.  Hilgenfeld,  contra  ac  Lipsius, 
sentiunt,  in  Praedicationihus  Petri  de  disputatione  Romana  apo- 
stoli  cum  Simone  Mago  nullam  mentionem  factam  fuisse.  Verum 
argumentatio  nostra  ex  hujusmodi  controversiis  minime  pendet. 

Instabis.  Legenda  Petri  Romana  sub  forma  catholica  seu 
Peiro-Pauliniana  id  contendit ,  ut  Petri  et  Pauli  concordiam 
ex  eo  perspiciamus,  quod  apostoli  simul  Romae  laboraverint 
et  necati  sint.  Atqui  haec  legenda  prodiit  ex  Actis  Petri 
Ebioniticis,  quae  nullum  argumentum  historicum  pro  Petri 
adventu  Romano  praestare  queunt.  Iter  ergo  martyriumque 
Petri  fundamento  historico  carent.  Probatur  min.  a)  Acta 
Petri  mediante  saeculo  II.  legendaque  Petro  -  Pauliniana  anti- 
quiora  sunt.  b)  In  Actis  Petri  Paulum  sub  mytho  Simonis 
Magi  tum  in  Syria  tum  Komae  a  Petro  impugnatum  esse 
fingitur.  At  Irenaeus ,  Tertullianus  et  auctor  Philosophou- 
menon  tam  Simonem  Magum  quam  Petrum  Romae  fuisse 
cognoscunt.  Ergo  suam  de  labore  et  passione  Petri  in  urbe 
8ententiam  ex  narratione  fabulosa  de  certamine  Petri  et  Simonis 
Magi  hausisse  videntur. 

Resp.  Dist.  maj.:  hujusmodi  tendentia  reperitur  in  historia 
catholica  S.  Petri,  nego;  in  appendicibus  quibusdam  legendariis, 
subdist.:  tendentia  illa  conciliandi  Petrinismum  ac  Paulinismum, 
veteribus  afficta,  nego\  secus,  transeat.  Ad  minorem  dist.: 
historia  catholica  Petri  Romae  commorantis  ex  Actis  Petri 
prodiit,  nego;  cetera  transeant.     Et  nego  conclusionem. 

a)  Primam  probationem  minoris  dist.:  ActaPetri  antiquiora 
sunt  historica  traditione  de  Petro  Romano,  nego ;  secus, 
transeat  Testes  historicos  Petri  coaevos  adduximus,  Clementem 
Romanum,  Ignatium  Antiochenum,  apostolorum  sepulcra,  quin 
et  ipsum  Petrum,  quibus  Acta  qualiacunque  Ebionitica  anti- 
quiora  dici  nequeunt.  Deinde  patres  saeculi  II.  Romam  et 
plurimas  ecclesias  catholicas  viderunt,  interrogarunt;  nec  fieri 
potest,  ut  fictionem  Ebioniticam  amplexi  sint  omnes  veluti 
clausis  oculis,  contradicente  nemine,  rejecta  veritate  facti 
maxime  publici.  De  ceteris  dixi  transeat ;  thesin  non  labe- 
factant.  Hoc  tamen  addamus ,  Actorum  Petri  Ebioniticorum 
seu  mere  Antipaulinianorum  exsistentiam  minime  probari; 
quae  si  saeculo  II.  exstitisse  videantur,  nullo  modo  sequitur, 
ut  facti  traditio  catholica  prodierit  ex  deformatione  facti  haere- 
tica,  sed  deformatio  ex  traditione  catholica,  seu  potius  utrum- 
que  ex  facti  veritate. 

b)  Ad  secundam  probationem  iranseat  major.  Et  dist. 
minorem:  patres  illi  Simonem  Magum  Romam  ivisse  signi- 
ficant,  ccnc;  eorum  notitia  de  Petro,  Romae  praedicante  et 
martyrium  passo,  ex  opinione  illa  de  Simone  Mago  pendet, 
nego.  Etiamsi  1°  Acta  Petri,  nobis  objecta,  saeculo  II.  ex- 
stiterint,  et  2°  sub  mytho  Simonis  S.  Paulus  designatus  fuerit, 
patres  Simonem  Magum,  Paulum  et  Petrum  oppido  distin- 
guunt.  Magum  vero  primitive  Paulum  non  fuisse,  sed  per- 
sonam  distinctam,  Act.  Apost.  VIII.  et  S.  Justinus,  Apologia  L 
cap.  XXVI.  ostendunt.  Insuper  auctor  Philosophoumenon  VI.  20. 
ait:  „usque  ad  Romam  progressus  (Simon  Magus)  incidit  in 
apostolos:  cui  multum  Petrus  adversatus  est,"  quibus  verbis 
auctor,  quoniam  Petrum  ante  Simonem  Romam  vcnisse  memorat, 
nihil  patrocinatur  Ebionitis,  si  Petrum  Simonis  Magi  im- 
pugnandi  causa  in  urbem  profectum  esse  perhibuerint. 

Alias  objectiones  silentio  praetereo,  v.  g.  traditiones  locales 
Romae  et  monumenta  aliqr.a  legendaria  esse.  Nihil  enim 
refert,  utrum  raonurnenta  quaedam  minus  vera  videantur,  cum 
in  thesi  ex  authenticis  conclusum  sit.  —  Narratiunculae  de  sepul- 
cro  Petri  Alexandrino  et  de  lapide  sepulcrali,  quem  centurio 
Gallicus    occasione   expeditionis  Napoleonticae ,   prope  Joppen 

Syriae  detexit,  obtusae  sunt.  Joppensis  inscriptio:  „SimonPetrus 
discipulus  Jesu  hic  jacet"  ab  omnibus  apocrypha  nul!iusque 
momcnti  babetur;  in  sepulcro  Alexandrino  Petrurn  Alexandrinum, 
martyrem  (t  311),  conditum  esse,  novimus.  —  De  crnciflxione 
Petri,  Romanis  moribus  non  contraria,  cf.  Tacitum,  Ann.  XV.; 
Senec,  Consol.  ad  Marc.  XX. 


ARTICULUS  IV. 

Utrum  Romanus  Pontifex  sit  beati  Petri  in  eodem  primatu 

successor. 

I.  Status  quaestionis.  Agitur  de  primatu,  quem  Pon- 
tifices  Romani  jure  divino  et  ratione  Petri  obtinent,  non  eccle- 
siastico  jure  duntaxat,  nec  jure  tantum  historico.  Distinguen- 
dum  est  autem  inter  ipsam  Pontificum  potestatem  et  potestatis 
usum;  potcstas  ipsa  semper  eadem  fuit,  applicatur  paulatim 
et  opportuno  tempore  ad  varios  casus. 

II.  Adversarii.  a)  Inter  scbismaticos  Photius,  jura  pri- 
matus  quandoque  professus,1)  alias  videtur  perhibuisse  cum 
imperatoribus  primatum  etiam  ecclesiae  Roma  transmigrasse 
Constantinopolin.  Saeculo  XV.  Marcus  Epbesinus  fuit  infestis- 
simus  Romano  Pontifici.  Anno  1612  Zacharias  Kopystenski 
absolvit  Palinodiam,  opus  a.  1878  typis  mandatum,  unitati 
Romanae  hostile;  similiter  contra  primatum  scripserunt  Galia- 
towski,  Tbeopbanes  Prokopowitscb  et  alii,  quos  inter  de  Stourdza, 
qui  a.  1816  opus  edidit,  inscriptum  Considerations  sur  la  do- 
ctrine  et  Vesprit  de  Veglise  orthodoxe.  —  Cf.  plura,  fol.  period. 
Etudes  de  Th^ologie,  etc.  t.  I. ;  Werner,  Geschichte  der  christl. 
Theol.  t.  III.;  Rozaven,  UEglise  catholique  justijiee,  etc. 

/;)  Inter  haereticos  a  patribus  Constantiensibus  daranatus 
est  Wicleff,  docens:  „Ecclesia  Romana  est  synagoga  Satanae,u 
prop.  51.;  Calvino  constat,  Pauli  de  Antichristo  (II.  Thess.  II.  4.) 
8entcntiam  „non  aliter  quam  de  Papatu  posse  intelligi"; 
Luther  anno  1520   scripsit    „adversus    execrabilem  Antichristi 


')  Ct*.  Heigenrother,  Photius,  B.  I.  p.  657.;  B.  III.  p.  336. 

bullam."     Generatim  acatholicis  instar  est  dogmatis,  primatum 
Romanum  non  negare  solum,  sed  exsecrari. 

Thesis :  Romanus  Pontifex  beati  Petri  in  eodem  primatu 
successor  est. 

Argumenta. 

Arg.  I.  Ex  perpetuitate  primatus.  Ex  quaestione  XIII. 
art  4.  certum  est,  S.  Petrum  jure  divino  perpetuos  habere  in 
primatu  successores.  At  successor  aut  nemo  est  aut  Romanus 
Pontifex.  Romanus  igitur  Pontifex  est  Petri  in  primatu  suc- 
cessor.  Conclusio  patet.  Successorem  enim  nullum  esse,  Christi 
ordinationi  repugnat;  praeter  Romanum  Pontificem  autem 
nemo  unquam  indicari  potuit.  Atque  conjunctam  illam  pri- 
matus  et  episcopatus  Romani  successioncm  rerum  etiam  naturae 
consentaneam  esse,  nemo  non  intelligit. 

Arg.  II.  Ex  veterum  testimoniis.  a)  Orientales.  In  ep. 
ad  Romanos  S.  Ignatii  Antiocheni  qnatuor  momenta  occurrunt, 
quae,  simul  sumpta,  primatum  Romanum  ostendere  videntur. 
1°  Ecclesia  Romana  ab  Ignatio  vocatur  „caritatis  coetui  prae- 
sidens",  nQoxa&r/fiivrj  xrjg  dydnr/g.  Atqui  vox  Trjjg  dydnrjg  ad 
ecclesiam  universam  referenda  videtur.  Etenim  nooxa&rjo&ai 
cum  genitivo  e  loquendi  consuetudine  patrum  non  locum,  sed 
objectum  praesidii  saepius  significat;  dydnrj  autem  ab  Ignatio, 
ut  patet  ex  aliis  ejus  epistojis,  hic  in  concreto  pro  ecclesia 
usurpatur.  Jam  ecclesia  Romana  dicitur  praesidens  xrjg  dydnrjg 
non  particularis  alicujus  ecclesiae,  ut  alias  Smyrnaeorum  aut 
Ephesiorum,  sed  absque  ulla  limitatione;  ita  ut  vox  dydnrj 
ecclesiam  universam  designare  putetur.  Sic  etiam  optime  ex- 
plicatur   connexio    totius  textus. l)     2°   Ecclesiae  Antiochenae, 


')  S.  Jgnatius  salutat  ecclesiara,    „quae    etiam   praesidet  in  loco 

regionis  Romanorum    (J]Xiq    xctl    nooxa&ijxai    iv    xonui  /o»^t'oi<  *lJo>/unioir), 

digna  Deo,  digna  decore,  digna  quae  beata  praedicetur,  digna  laude, 
digna  quae  voti  compos  fiat,  digne  casta  et  universo  caritatis  coetui 
praesidens  (7tQoxrt&ijfiiv7]  xfjg  dydnrjs),  Christi  legem  habens,  patris  no- 
mine  insignita"  i XQitixovofioq,  naxQo')wnoq).  In  sex  reliquis  epistolis  non 
solemne  illud  nyoxa&tjrai ,  sed  tantum  xfj  ixxXtjsia  xjj  otftfij  iv  'Evetioj, 
„ecclesiae  quae  est,u  non  quae  praesidet.    Progrediente  phrasi,  illud 

pastorem  siuim  amissurae,  haec  scribit:  „Solus  Jesus  Christus 
illam  vice  episcopi  reget  ^iniaxojirjaiv)  atque  vestra  caritas 
dya.Tirju  (cap.  IX.),  seu  in  concreto,  nisi  fallor,  Romana  ecclesia. 
3°  Pensandnm  et  hoc,  quod  ad  magisterii  potestatem  pertinere 
dixerim:  ralios  docuistis.  Ego  vero  illa  quoque  firma  esse 
volo,  quae  docetis  et  praecipitis"  (cap.  III.).  4°  Sanctus  martyr 
majorem  ecclesiae  Romanae  quam  aliis,  ad  quas  epistolas 
direxit,  ecclesiis  reverentiae  testificationem  exhibet. 

S.  Irenaeus:  „quoniam  valde  longum  est  in  tali  volumine 
omnium  ecclesiarum  enumerare  successiones;  maximae  et  anti- 
quissimae  et  omnibus  cognitae,  a  gloriosissimis  Apostolis  Petro 
et  Paulo  Romae  fundatae  et  constitutae  ecclesiae,  eam,  quam 
habet  ab  Apostolis  traditionem  et  annuntiatam  hominibus  fidem, 
per  successiones  episcoporum  pervenientem  usque  ad  nos,  in- 
dicantes,  confundimus  omnes,  qui  quoquo  modo  .  .  .  praeter- 
quara  oportet,  colligunt.  Ad  hanc  enim  ecclesiam  propter  poten- 
tiorem  principalitatem  necesse  est  omnem  convenire  ecclesiam, 
hoc  est,  qui  sunt  undique  fideles,  in  qua  semper  ab  his,  qui 
sunt  undique,  conservata  est  ea  quae  est  ab  Apostolis  traditio." 
Adv.  haer.  III.  3. 

S.  Gregorius  Nazianzenus  Romam  veterem  novae  (Constpoli) 
confert  illamque  laudat,  quod  Occidentem  totum  devinciens 
salutari  doctrina,  „Quemadmodum  par  est,  ut  quae  universis 
praesidet,  totam  colat  Dei  concordiam."    Carm.  Lib.  II.  v.  579. 

Theodoretus,  ep.  Cyrensis:  „Habet  enim  sanctissima  illa 
Sedes  (Romana)  ecclesiarum,  quae  in  toto  sunt  orbe  princi- 
patum."  Ep.  ad  Renatum.  Graeci  omnes  usque  ad  Theo- 
dorum  Studitam,  antiqua  ecclesia  Syro-Chaldaica,  ecclesia  Ar- 
mena,1)    quin    etiam    ipse   Photius    primatum  Romanum   haud 


„praesidet  in  loco  regionis  Romanorumu  crescit  in  aliud  „praesidens 
caritatisu ,  ita  ut  prius  centrum  praesidii  seu  potestatis  —  in  loco 
regionis  Romanorum  —,  postea  amplitudo  significari  videtur,  cari- 
tatis,  seu  in  concreto  simpliciter:  ecclesiae.  Ex  quibus  colligitur,  eccle- 
siam  in  loco  regionis  Romanorum  esse  praesidentem  ecclesiae  uni- 
versae.  Cujus  quidem  salutationis,  sic  intellectae,  congrua  clausula: 
Christi  legem  habens,  patris  nomine  insignita. 

l)  Jos.  Bar  David,  Antiqua  ecclesiae  syro-chaldaicae  traditio  circa 

obscnre  professus  est,  atque  in  hymnis  liturgicis  ecclesiae 
Graeco-Russicae  S.  Leo  Magnus,  Romanus  Pontifex,  appellatur 
possessor  praesidii  Petri,  Trjv  tovtov  nQoidotiav  nXovTtjcaq:  similia 
de  S.  Sylvestro,  Rom.  Pontifice,  praedicantur.  Cf.  Hergen- 
r<5ther,  Photius  III.  337—340.;  Tondiui,  The  primacy  of  S.  Peter 
demonstrated  from  the  liturgy  of  the  Greco-Russian  Church, 
p.  143.  et  sqq. 

b)  Occidentales.  Tertullianus  Zephyrinum,  Papam,  irridens, 
quod  hic  definiisset,  vere  poenitentibus  demitti  posse  peccata 
quaedam  impudicitiae:  „Audio  —  inquit —  etiam  edictum  esse 
propositum,  et  quidem  peremptorium,  Pontifex  scilicet  Maximus, 
quod  est,  Episcopus  Episcoporum,  edicit",  etc.  De  pud.  c.  I. 
Quibus  verbis  Montanista  publicam  catholicorum  opinionem  de 
auctoritate  peremptoria  Episcopi  Episcoporum  asperis  verbis, 
sed  claris,  manifestat.  *)  S.  Cyprianus  asseclas  Fortunati,  viri 
schismatici,  perstringit,  qui  „navigare  audent  ad  Petri  cathe- 
dram  aique  ad  ecclesiam  principalem,  unde  unitas  sacerdotalis 
exorta  est."  Ep.  55.  Romam  navigantes  hortatus  est,  „ui 
ecclesiae  catholicae  radicem  et  matricem  agnoscerent  ac  tene- 
rent."  Ep.  45.  S.  Hieronymus  ad  Damasum  Papam  scribit: 
„Beatitudini  tuae,  id  est  cathedrae  Petri,  communione  consocior. 
Super  illam  petram  aedificatam  ecclesiam  scio.  Quicumque 
extra  hanc  domum  agnum  comederit,  profanus  est.  Si  quis 
in  Noe  arca  non  fuerit,  peribit  regnante  diluvio."  Ep.  15. 
S.  Augustinus  ecclesiam  Romanam  veneratur,  „in  qua  semper 
Apostolicae  cathedrae  viguit  principaius" ;  in  qua  est  „culmen 
auctoritatis"  Ep.  XLIil.  3.;  De  utilitate  cred.  XVII.  Idem 
ad  Donatistas:  „Numerate  sacerdotes  vel  ab  ipsa  Petri  sede, 
et   in   ordine   illo  Patrum,   quis  cui  successit  videte:   ipsa  est 


Petri,  ejusque  successorum  Romanorum  Pontificum  divinum  prima- 
tum.  Romae  1870.  —  Anzarian,  Ecclesiae  Armenae  traditio  de  R<m. 
Pontificis  Primatu.    Romae  1870. 

l)  Hermas  (f  150)  quoque  Romani  Pontiricis  auctoritatem  in  eccle- 
sias  exteras  indicare  vidctur,  inquiens:  „Mittet  ergo  Clemens  (Rom. 
Pont.)  in  exteras  civitates  (librum  Visionum);  illi  enim  mandatum  est, 
ixeivo),  yci(j  imxkxqa.nxni^     Pastor.   Vis.  II.  cap.   IV.  n.  3. 

petra    quam    non   vincunt  superbae  inferorum  portae."     Psalm. 
c.  part.  Donat.     Jure  S.  Prosper: 

„Sedes  Homa  Petri,  quae  pastoralis  honoris 
Facta  caput  mundo,  quidquid  non  possidet  armis 
Relliginue  tenet."  Carmen  de  ingratis. 

c)  Concilia  oacumenica.  In  concilio  Ephesino ,  oecu- 
menico  III. ,  Pbilippus,  Pontificis  Romani  legatus,  patres  hoc 
modo  ailoquitur:  „Nulli  dubium,  imo  saeculis  omnibus  notum 
est,  quod  sanctus  beatissimusque  Petrus,  apostolorum  princeps 
et  caput,  fideique  columna  et  catholicae  ecclesiae  fundamentum, 
a  Domino  nostro  Jesu  Christo,  Salvatore  humani  generis  et 
Redemptore,  claves  regni  acceperit,  solvendique  et  ligandi  po- 
testas  ipsi  data  est;  qui  ad  hoc  usque  tempus,  et  semper,  in 
suis  successoribus  vivit,  et  judicium  exercet." 

Plus  ducenti  episcopi  aderant,  quorum  non  nisi  pauci  occi- 
dentales:  contradixit  nemo.  —  Patres  concilii  Chalcedonensis, 
oecumenici  IV. .  ad  Leonem  M.:  „Quibus  (patribus  Chalcedo- 
nensibus)  tu  quidem,  sicut  membris  caput,  praeeras";  Diosco- 
rum  vituperant,  qui  „suam  insaniam"  extendit  „contra  ipsum, 
cui  vineae  custodia  a  Domino  commissa  est";  in  concilio  con- 
clamarunt:  „Petrus  per  Leonem  locutus  esta;  decretorum  con- 
firmationem  postulantes,  „Rogamus  igitur  —  inquiunt  —  et 
tuis  decretis  nostrum  honora  judicium  et  sicut  nos  capiti  in 
bonis  conjecimus  consonantiam,  sic  et  summitas  tua  filiis  quod 
decet  impleat."  Aderant  Chalcedone  praeter  occidentales  ali- 
quos  circiter  sexcenti  patres  orientales.  —  In  concilio  Cpoli- 
tano  III.,  oecumenico  VI.,  patres  de  Agathone,  Romano  Ponti- 
fice,  haec:  „Summus  nobiscum  certabat  apostolorum  princeps; 
illius  enim  imitatorem  et  sedis  successorem  habuimus  fauto- 
rem  .  .  .  Littera  proferebatur  et  Petrus  per  Agathonem  loque-. 
batur."  Aderant  praeter  Occidentales  plus  150  patres  Orien- 
tales.  Similiter  patres  concilii  Cpolitani  IV.,  oecumenici  VIII., 
subscripto  famoso  libello  Jidei,  testimonium  primatus  Romani 
perquam  illustre  reliquerunt.  Cf.  Conc.  Ephes.  Act.  III.;  Ep. 
syn.  Chalced.  ad  Leonem  M.  et  Act  Chalc;  Conc.  Cpolit.  III., 
Act.  XVIII. ;  Conc.  Cpolit.  IV.,  Act.  I.  Omitto  recentiorum 
conciliorum  firmissima  de  primatu  judicia. 

Arg.  III.  Ex  factis.  Ab  antiquissimis  temporibus  a)  Ro- 
mani  Pontifices  in  suis  actis  supremae  suae  auctoritatis  sin- 
ceram  conscientiam  publice  exprimunt.  Ita  Clemens  Rom. 
ep.  I.  ad  Cor.;  Julius  L,  Ep.  I.  22.;  Damasus,  ep.  ad  OrienU; 
Siricius,  ep.  ad  Himerium;  Innocentius  L,  ep.  29.;  Leo  M.  etc. 
Quare  Bonifacius  I.  (f  423):  „Hanc  ergo  (Rom.  eccl.)  ecclesiis 
toto  orbe  diffusis  velut  caput  suorum  certum  est  esse  mem- 
brorum,  a  qua  se  quisquis  abscidit,  fit  christianae  legis  ex- 
torris."     Ep.  14.  ad  Rufum. 

b)  Romani  Pontifices  in  quascunque  ecclesias  auctoritatem 
suam  exercent,  Nam  Clemens  Rom.  ad  Corinthios  ep.  I., 
cap.  LXIIL  haec  scribit:  „laetitiam  nobis  praestabitis,  si  obe- 
dientes  (ynijxooi)  facti  iis,  quae  scripsimus  per  spiritum  san- 
ctum ,  resecetis  illegitimum  zeli  vestri  studium  secundum  ex- 
hortationem,  quam  de  pace  ac  concordia  fecimus  in  hac 
epistola  "  Item  Victor  (f  197)  in  controversia  de  celebrando 
Paschate, ')  Zephyrinus  (f  217)  in  damnandis  Montanistis,  Cor- 
nelius  (f  252)  adversus  Novatianum,  Stephanus  (f  257)  in 
lite  de  rebaptizandis  haereticis,  Dionysius  (f  269)  in  definiendo 
Incarnationis  dogmate,  Felix  I.  (f  274)  in  damnando  Samo- 
sateno  summa  auctoritate  usi  sunt.  Anno  342  Julius  I.  S.  Atha- 
nasium  in  sedem  Alexandrinam  restituit  (ep.  Julii);  Hormisdas 
legatos  cum  Fidei  libello  Cpolim  misit,  cui  episcopi  Orientales 
subscriberent,  etc.  Omnes  ecclesiae  Romam  interrogant,  jus 
suum  Romae  prosequuntur,  Basilius,  Athanasius,  Chrysostomus, 
Flavianus.     Et    S.   Hieronymus    in    ep.  123.    ad   Ageruchiam: 


')  S.  Victor  in  tractatu  De  aleatoribus  I. ,  quem  ab  eo  scriptum 
esse  solidis  argumentis  probatur,  hoc  modo  loquitur:  „Magna  nobis 
ob  universam  fraternitatem  cura  est  .  .  .  et  quoniam  in  nobis  divina 
et  paterna  pietas  apostolatus  ducatum  contulit  et  vicariam  Domini 
sedem  coelesti  ordinatione  ordinavit  et  originem  authentici  apoato- 
latus,  super  quem  Christus  fundavit  ecclesiam  in  superiore  nostro 
portamus,  accepta  simul  potestate  solvendi  ac  ligandi  et  cum  ratione 
peccata  dimittendi:  salutari  doctrina  admonemur,  ne  dum  delinquen- 
tibus  assidue  ignoscimus,  ipsi  cum  eis  pariter  torqueamur.a  Cf.  Harnack, 
Texte  und  Untersuchungen  zur  Gesch.  der  altchristl.  Liter.  B.  V.j 
The  Dublin  Review,  1889,  n.  43.;  Hist.  Jahrbuch,  B.  X. 

„Cum  —  inquit  —  in  chartis  ecclesiasticis  juvarem  Damasum 
Romanum  episcopum,  et  Orientis  Occidentisque  synodicis  con- 
sultationibus  responderem." 

c)  Ecclesiae  ubique  terrarum  Pontificem  Roraanum  se- 
quuntur,  sicut  patres  Ephesini  concilii  Caelestinum  I.;  patres 
Chalcedonenses  Leonem  M.,  exclamantes:  „Petrus  per  Leonem 
locutus  est";  bis  mille  quiugenti  episcopi  Hormisdae  formidae 
subscripserunt.  Ex  altera  parte  patres  invictam  ecclesiae  Ko- 
manae  auctoritatem  haereticis  ac  contumacibus  quibuscunque 
opponunt;  quod  ab  Irenaeo,  Cypriano,  Augustino  aliisque  in- 
clytis  ecclesiae  propugnatoribus  factum  esse,  supra  probavimus.  — 
Haeretici  quoque,  dum  subterfugiendi  spes  ulla  fuerit,  Roma- 
nae  Sedis  auctoritatem  professi  sunt,  assensum  quaesiverunt, 
ut  Marcion  (Epiph.  Haer.  XLIL),  Cerdo  et  Valentinus  (Iren. 
Adv.  haer.  I.  1.;  III.  3.),  Manichaei  (Leo  M.  ep.  20),  Eutyches 
(idem  ep.  21.),  Sergius  (Mansi,  XI.  530.),  Acaciani  schisma- 
tici,  qui  de  peccato  se  purgandi  causa  dixerunt,  se  wignorasse, 
quid  Sedes  Apostolica  censuisset".  —  Neque  primatus  ethnicos 
latebat.  Etenim  cum  Paulus  Samosatenus,  qui  a  recta  fide 
simul  et  episcopatu  exciderat,  e  domo  quadam  ecclesiae  Antio- 
chenae  excedere  nollet,  „interpellatus  Imperator  Aurelianus 
(270 — 275)  rectissime  —  ita  Eusebius  —  hoc  negotium  diju- 
dicavit,  iis  domum  tradi  praecipiens,  quibus  Italici  Christianae 
religionis  antistites  et  Romanus  episcopus  scriberent."  H.  E. 
lib.  VII.  cap.  XXX.  Item  Liberius  Papa  ab  Ammiano  Mar- 
cellino,  viro  ethnico,  simpliciter  „Christianae  legis  antistes" 
(Rerum  gestarum,  lib.  XV.)  nominatur;  deinceps  mentionem 
facit  de  auctoritate,  „qua  potiores  aeternae  Urbis  Episcopi." 
Ecce  primatus  realis  praesentia. 

Arg.  IV.  Ex  ratione  divinae  Providentiae.  Quidquid  un- 
quara  pro  Deo  et  Jesu  Christo  praeclare  gestura  est,  Romanus 
Pontifex  dux  et  auctor  fuit.  Ergo  Romanus  Pontifex  non  est 
^H^icbristus,  sed  vir  Dei.  Cum  conceptu  enim  divinae  Pro- 
vidcntiae,  ecclesiam  modo  speciali  regentis,  valde  repugnat, 
ut  jura  Dei  et  Christi  regnum  a  principio  usque  ad  hanc  aetatem 
ipsi  per  se  et  directe  defendenda  relinquantur,  qui  sedeat  in 
sede   superbiae   tanquam    Antichristus.     Ad    probandum    antec. 

D«  Groot,  Suuiiua  apologet.     H.  7 

nonnulla  facta  nomino,  historicis  exponenda.  Pontifices  paga- 
nismo  restiterunt,  passi  fortiter  martyrium;  haereticis  docendo, 
dirigendo,  patiendo  plurima,  ut  Sylvester,  Julius,  Damasus  im- 
pugnando  Arianos,  Caelestinus  Nestorianos,  Leo  M.  Eutychia- 
nos,Martinus  Monothelitas;  bar^aros  subegeruntpraedicando,  edu- 
cando,  puta  Gregorius  M.  et  Nicolaus  M.:  dimicarunt  adversus 
morum  corruptelam  et  pro  libertate  Christi  ecclesiae  Grego- 
rius  VII.,  Innocentius  III.,  etc;  vindicarunt  a  sectis  unitatem 
fidei,  sacramenta,  hierarchiam,  consilia  evangelica,  libertatem 
Christianam,  integritatem  S.  Scripturarum,  uti  Pius  V.;  ad- 
versati  sunt  philosophismo,  ut  Pius  VI.  et  Pius  VII. ;  eorum, 
qui  in  Christum  credunt,  maximam  partem  ad  fidem  ad- 
duxerunt,  et  tradiderunt  praecepta  vitae  integerrimae.  Hodie- 
que  Pium  IX.  et  Leonem  XIII.  audimus:  collapsis  rebus  maxi- 
mis,  confusis  haereticorum  et  rationalistarum  sententiis,  Roma 
per  Christum  verba  vitae  aeternae  habet.  Nec  vate  opus  est, 
ut  intelligatur,  certaminis  futuri  adversus  errores  et  pro  Christo 
Deo  duces  fore  Romanos  Pontifices.  Cf.  Wiseman,  Lectures 
on  the  principal  doctrines  and  practices  of  ihe  catholic  church, 

lect.  vm. 

Objeotiones. 

Obj.  I.  Antiquissimi  patres  de  primatu  non  tractant  in 
extenso,  et  adeo  obscure.     Ex  iis  ergo  parum  probatur. 

Resp.  Dist.:  patres  illi  de  primatu  non  tractant  in  extenso, 
quod  operum  suorum  argumentum  hoc  non  poscit,  conc;  quod 
primatum  non  crediderunt,  nego.  Neque  veteres  obscure  lo- 
quuntur:  quamvis  enim  testimonia  quaedam  indirecta  aut  im- 
plicita  per  se  sola  primatum  non  demonstrent,  magna  copia 
suppetit  aliorum  testimoniorum,  de  quibus,  maxime  simul 
sumptis,  dubitatio  incidere  non  potest. 

Instabis.  Ex  antiquis  testimonium  Irenaei  illustre  habetur. 
At  potior  principalitas ,  quam  hic  ecclesiae  Romanae  tribuit, 
fortasse  ob  urbis  honorem  et  splendorem  attributa  est.  Irenaeus 
ergo  testis  incertus  est. 

Resp.  Dist.  min.:  illa  potior  principalitas  ab  Irenaeo 
fortasse   ob    urbis    splendorem    ecclesiae  Romanae   attribuitur, 

si  extra  textum  ex  opinione  praeconcepta  judicamus,  transeat; 
si  verba  Irenaei  ipsa  spectamus ,  nego.  Ut  de  primatu  inter- 
pretemur,  cogunt  Uttera  textus,  quae  tota  in  idea  ecclesiae 
insistit;  contextus ,  quia  S.  Irenaeus  de  auctoritate  traditionis 
apostolicae  tractat;  finis,  quia  tota  vis  argumentationis  a  sancto 
doctore  fundatur,  non  in  urbium  amplitudine  ac  temporali 
potentia,  sed  in  charismate  veritatis  certo ,  quod  apostoli  se- 
cundum  beneplacitum  Patris  in  ecclesiam  contulerunt;  et  loci 
paralleli,  quandoquidem  veteres  ecclesiae  Romanae  auctoritatem 
venerari  consueverunt,  non  quia  in  urbe  constituta  est,  sed 
quod  sit  cathedra  Petri,  locus  Petri,  etc. 

Urgebis.  8.  Irenaeus  in  controversia  de  celebrando  Pa- 
schate  Victorem,  Romanum  Pontificem,  admonet,  „ne  integras 
Dei  ecclesias,  morem  sibi  a  majoribus  traditum  custodientes, 
a  communione  abscindat."  Eus.  II.  E.  lib.  V.  cap.  XXIII. 
At,  quo  liberius  Pontificem  admonuit,  eo  minus  primatum 
agnovit. 

Resp.  Dist.  antec:  S.  Irenaeus  Victorem  admonuit  sedi- 
tiose,  nego;  decenter,  conc.  Irenaeum  admonuisse  „decenter" 
(nQocrjxovTuig),  apud  Eusebium  legimus.  Porro  haec  ipsa  ad- 
monitio  primatum  ostendit,  cum  clarum  sit  eam  fieri  non 
negaudae  potestatis  causa,  sed  Pontificis  placandi. 

Obj.  II.  S.  Cypriani  magna  auctoritas.  Hic  autem  in 
concilio  Carthaginensi  III.  coram  86  episcopis  ait:  „Superest 
ut  de  hac  ipsa  re  singuli  quid  sentiamus  proferamus;  neminem 
judicautes  .  .  .  Neque  enim  quisquam  nostrum  Episcopum  se 
Episcoporum  constituit,  aut  tyrannico  terrore  ad  obsequendi 
necessitatem  collegas  suas  adigit,  quando  habeat  omnis  epi- 
scopus  pro  licentia  libertatis  et  potestatis  suae  arbitrium  pro- 
prium ,  tamque  judicari  ab  alio  non  possit ,  quam  nec  ipse 
potest  alterum  judicare."    Ergo. 

Resp.  Dist.  majorem:  S.  Cypriani  auctoritas  magna  est 
generatim  ,  conc;  semper  in  illa  lite  de  rebaptizandis,  nego. 
Dato,  non  concesso,  haec  verba  tacite  etiam  ad  Stephanum 
Papam  directa  esse,  minorem  dist.:  his  verbis  Cyprianus 
rejicit  jus  primatus ,  nego;  applicationem  in  casu  subterfugit, 
conc.     Locus    ille  ex    tribus    rectius   intelligetur.     Primo,   fieri 

potest.  ut  vir  ceteroqui  laude  dignus  mente  quieta  recte  sen- 
tiat,  et  in  aestu  controversiae  quaedam  exaggerate  proferat, 
atque  etiam  prorsus  erronee.  Tum ,  alias  a  Cypriano  dicta 
sedato  animo  non  delentur  iis,  quae,  exorta  lite,  fortasse  pro- 
nuntiaverit  primatui  minus  consona.  Verba  denique  illa  absolute 
dicta  esse  nequeunt;  cum  absoluta  loquendi  agendique  potestas, 
singulis  episcopis  concessa,  unitatem  ecclesiae,  opere  egregio 
Cypriani  celebratam,  a  stirpe  tolleret.  Verum  sanctus  martyr 
quaestionem  limitat:  nde  hac  —  inquit  —  ipsa  re,u  item  ep.  72. 
ad  Stepb.:  nQua  in  reu;  nimirum  rem  illam  ut  disciplinarem 
tractasse  videtur.  At  in  ipsa  controversia  primatum  in  se 
non  rejecit.  Hinc,  ut  Stephano  persuadeat  hac  in  re  „ratione 
vincendum"  esse,  allegato  Petri  exemplo:  „nec  Petrus  —  in- 
quit  —  quem  primum  Dominus  elegit  et  super  quem  aedificavit 
ecclesiam,  cum  secum  Paulus  de  circumcisione  disceptaret,  vindi- 
cavit  sibi  aliquidinsolenter  aut  arroganter;  ut  diceret  se  primatum 
tenere,u  etc  Ep.l\.\  cf.  ep.10.  ad  Januarium,  n.  3.;  ep.  73. 
n.  7.  et  11.  Quasi  diceret:  ita  nec  tu  ad  primatum  tuum 
provoces.     Ergo  Petri  primatum  in  Stephano  esse,  non  negat. 

Instabis.  Firmilianus,  Cypriani  in  lite  socius,  ad  Cy- 
prianum  de  Stephano  vehementem  epistolam  scribens,  inter 
alia  his  verbis  utitur:  „Stepbanus,  qui  per  successionem  Cathe- 
dram  Petri  habere  se  praedicat,  nullo  adversus  haereticos 
zelo  excitatur."    Inter  Cypr.  ep.  75.    Ergo  primatum  despexit. 

Resp.  Dist.  antec:  Firmilianus  Stephanum  accusat,  quod 
primatu  non  usus  sit  adversus  haereticos,  conc;  quod  primatu 
falso  glorietur,  nego.  Mens  Africani  vehementissimi  haec  est: 
tu,  Petri  successor,  in  bac  de  rebaptizandis  controversia  pri- 
matum  tuum,  quem  verbis  extollis,  factis  dedecoras. 

Dices.  S.  Cyprianus  quoque  verbis  praesumptionis,  pravi- 
tatis  aliisque  non  minus  contumeliosis  in  Romanum  Pontificem 
usus  est.     Quae  certe  non  sunt  episcopi,  primatum  credentis. 

Resp.  Dist.  antec:  haec  ab  irato  sunt  dicta,  conc;  ex 
mente  ecclesiae,  nego.  Unanimem  patrum  de  primatu  con- 
sensum  ostendimus.  De  Cypriano  autem  S.  Augustinus:  „llla 
quae  in  Stephanum  iratus  effudit,  retractare  nolo;  quia  et  non 
opus  est,  ...  et  ea  praeterire  melius  est,  quae  periculum  per- 

niciosae  dissensionis  habuerunt."  De  bupt.  lib.  V.  cap.  XXV. 
Veruntamen:  „si  quid  in  eo  fuerat  emendandum ,  purgavit 
Pater  falce  passionis."     Ep.  93  ad  Vincentium.1) 

Obj.  III.  Primatus  origo  explicari  potest  per  causas  hu- 
manas,  quae  sunt:  ingens  in  urbe  fidelium  multitudo,  splendor 
Romae ,  divitiae,  caritas  eximia ,  origo  apostolica,  fides  inte- 
gerrima  et  intrepida,  Romanorum  episcoporum  versutia,  ambitio, 
decreta  imperatorum,  etc.  Nulla  igitur  necessitas  admittendae 
institutionis  divinae. 

Resp.  Dist.  antec.:  per  causas  illas  primatus  explicari 
potest,  negatis  omnibus  certissimisque  dtacurnentis  historicis, 
transeat;  secundum  veritatem  historicam,  nego.  Missum  facio, 
quod  de  Pontificum  „ambitione  et  versutia"  falso  asseritur; 
de  causis  vero,  quae  primatum  gignere  potuerint,  nihil  ultra 
habemus  dicere,  quoniam  S.  Scripturae,  patres,  ralio,  facta 
primatus  originem  divinam  esse  demonstrant. 

Instabis.  Imperatores  Valentinianus  III. ,  Carolus  M., 
Phocas,  maximam  decretis  suis  Romanae  Sedi  auctoritatem 
obtinuerunt.     Ergo  decreta  ista  primatus  causa  videntur. 

Resp.  Dist.  antec:  ista  decreta  primatum  creaverunt,  nego; 
confirmaverunt,  svbdist.:  in  foro  civili,  conc;  in  foro  eccle- 
siatico,  nego.  Nulla  comminiscendi  arte  opus  est;  constat  enim 
verissimis  rationibus,  primatus  causam  esse  Christum.  Quodsi 
decretum  principis  interdum  iis  vocabulis  conceptum  sit,  quae 
minus  accurate  dicantur,  haec  sane  non  ad  verbum  sed  ex 
mente  ecclesiae  universalis  et  doctorum  auctoritate  interpre- 
tanda  sunt. 

Urgebis.  Canone  III.  concilii  Cpolitani  I.,  quod  est  oecu- 
menicum  secundum,  statutum  est:  „Cpolitanae  civitatis  Episcopum 
habere  oportet  houoris  primatum    post  Romanum   Episcopum, 


')  M.  Molkenbuhr,  Dissert.  criticae  (1790)  et  V.  Tizzani,  La  ce- 
lebre  confesa  fra  S.  Stefano  e  S.  Cipriano  (1862),  documentorum,  ad 
hanc  controversiara  pertinentium,  authentiam  non  ngnoscunt  et  ipsam 
controversiam  ex  integro  aut  ex  parte  commentitiam  esse  credunt. 
Contra  quos  cf.  L.  Berti,  De  iheol.  disciplinis,  Freppel,  S.  Cyprien 
et  Viglise  d'Afrique  au  III.  siecle,  etc. 


102  Quaestio  XIV.    De  priraatu  Romani  Pontificis. 

propterea  quod  sit  nova  Roma.u  Similiter  can.  XXVIII.  con 
cilii  Chalcedonensis:  „antiquae  Romae  throno,  quod  urbs  illa 
imperaret ,  jure  Patres  privilegia  tribuerunt.  Et  eadem  con- 
sideratione  moti  150  Episcopi  novae  Romae  throno  aequalia 
privilegia  tribuerunt."  Ex  quibus  sequitur,  primatum  ex  civili 
Romae  imperio  natum  esse. 

Resp.  Dist.  antec:  istis  canonibus  statuitur  de  Summo 
Pontificatu,  nego;  de  patriarchatu,  subdist.:  allegando  causam, 
ab  ecclesia  damnatam,  conc;  causam,  in  jure  receptam,  nego. 
Sopbisma,  quo  patriarchatus  Cpolitanus  extollitur,  Byzantinismuni 
olet;  nec  approbatum  est  ab  ecclesia  catholica. 

a)  Non  agitur  de  Summo  Pontificatu.  Quod  patet  1°  ex 
connexione  cauonis  III.  Cpolitani  cum  canone  IL,  quem  in 
determinando  episcoporum  ordine  et  honore  complet;  2°  ex 
conclusione  prolati  canonis  Chalcedonensis;  „ut  Ponticae ,  et 
Asianae  et  Thraciae  dioeceseos  metropolitani  soli  .  .  .  a  prae- 
dicto  throno  Cpolitanae  Ecclesiae  ordinentur";  3°  ex  eo  quod 
Leo  M.  non  Pontificatus  Summi  jura,  sed  „tot  metropolitanorum 
primatus"  et  „provincialium  jura  primatuum"  attentata  esse 
queritur  (ep.  105.  et  106.);  4°  ex  historia,  siquidem  veteres 
totam  de  canonibus  istis  controversiam  ad  litem  de  patriarchatu 
referunt. 

b)  Causa  allegata  rejecta  est.  Nam  1°  Leo  M.  declaravit: 
^alia  ratio  est  rerum  saecularium,  alia  divinarum;  nec  praeter 
illam  petram,  quam  Dominus  in  fundamento  posuit,  stabilis 
erit  ulla  constructio."  Ep.  104.  2  °  Ecclesia  Romana  canonem  III. 
Cpolitanum  non  accepit,  ut  patet  ex  Leone  M. ,  ep.  106  ad 
Anatolium  Cpolitanum  episcopum  et  ex  Greg.  M. ,  Ep.  lib. 
VII.  34.  Canon  autem  Chalcedonensis  a  Leone  M. ,  concilii 
confirmationem  rogato,  his  verbis  repudiatus  est:  nin  irritum 
mittimus  et  per  auctoritatem  b.  Petri  Apostoli  generali  prorsus 
definitione  cassamus.u  Ep.  105.  3°  Canon  Chalcedonensis  in 
collectionibus  pluribus  expunctus  est,  ut  in  collectione  Latina 
Dionysii  Exigui  et  Isidori;  in  Prisca;  in  Graeca  Joannis 
Antiocheni;  in  Arabica  Josephi  Aegyptii.  4°  Anatolius  epi- 
scopus  Cpolitanus,  tam  Romanae  Sedis  auctoritateni  quam 
canonis  Cbalcedonensis  indignitatem    professus    est,    haec    ad 

Leonem  M.  scribens:  „pro  certo  beatitudo  vestra  hoc  habeat, 
nullam  esse  culpam  tn  me.u  Paulo  post  vgestorum  vis  ornnis 
et  eonfirmatiou  dicitur  Romano  Pontifici  „reservatau ;  et  addit: 
nHoc  igitur  bene  compertum  Sanctitas  vestra  cognoscat ,  nihil 
ex  me  istius  causa  factum  esse  negotii ,  qui  semper  omnem 
jactantiae  levitatem  et  aliena  appetendi  cupiditatem  mihi  vi- 
tandum  crediderim."     Inter  Ep.  Leon.  M.  132. 

ReplicaUs.  In  canone  XXVIII.  Chalcedonensi,  jam  pro- 
lato,  legimus:  „antiquae  Romae  throno,  quod  urbs  illa  im- 
peraret,  jure  patres  privilegia  tribuerunt."  Ergo  concilia,  non 
Christus,  primatum  creaverunt. 

Resp.  Dist.  antec. :  iste  canon  rejectus  est,  conc;  doctri- 
nam  ecclesiae  exprimit,  nego.  Ex  argumentis,  ante  positis, 
facile  intellectu  est,  quam  vere  Bonifacius  I.  dixerit:  „Ista 
privilegia  huic  ecclesiae  a  Christo  donata,  a  synodis  non 
donata,  sed  jam  solummodo  venerata  et  declarata  sunt."  Ep.  8. 
Sophistica  autem  canonis  illius  redactio  non  orta  est  ex  dubia 
de  primatu  fide ,  siquidem  catholica  doctrina  de  divina 
primatus  institutione  Actis  Chalcedonensibus  dilucide  confir- 
matur;  sed  cum  nihil  melius  invenirent  fautores  patriarchatus 
Cpolitani,  rationes  ambiguas  adduxerunt. 

ARTICULUS  V. 
Quonam  jure  primatus  episcopatui  Romano  annexus  sit. 

I.  Conjunctio  episcopatus  orbis  et  episcopatus 
urbis,  hoc  est,  primatus  et  Romani  episcopatus.  Fa- 
ctum  hujusmodi  conjunctionis  ex  iis,  quae  de  primatu  Ponti- 
ficis  Romani  disseruimus,  innotescit.  Itaque  ex  disputationibus 
tum  de  Petri  primatu  et  martyrio  Romano  tum  de  primatu 
Roraani  Pontificis  baec  duo  certa  sunt:  1°  Petrum  jure  divino 
habere  in  eodem  primatu  perpetuos  successores;  2°  stante 
praesenti  rerum  statu,  primatum  illum  episcopatui  urbis  esse 
annexum. 

Quaeres,  utrum  primatus  et  episcopatus  Romanus  sint  duo 
episcopatus,  quo  modo  episcopus  alicujus  loci  adjungit  sibi 
alium  episcopatum?    Respondet  Cajetanus:  „Quum  autera  dici- 

mus,  Petrum  et  Romanum  pontificem,  et  pontificem  ecclesiae 
catholicae,  non  duos  intelligas  pontificatus;  non  enim  sunt  duo 
in  actu,  sed  in  potentia  tantum,  hoc  est,  quia  potuissent  esse 
duo,  ut  patot  ex  dictis.  Unde  non  se  habent  sicut  duo  episco- 
patus  uniti,  non  erat  siquidem  in  Rom.  ecclesia  episcopatus 
ante  Petrum:  sed  ipse  Petrus  Rom.  ecclesiam  erexit  in  ponti- 
ficatum,  oon  alium,  quam  suum,  quem  secum  vehebat,  ita  quod 
pontificatum  suum,  quem  a  Christo  habuit  relate  ad  ecclesiam 
Catholicam,  retulit  ipse  Petrus  ad  ecclesiam  Romanam  appro- 
priando  sibi  illam."  De  Rom.  Pont.  instit.  cap.  XIII.  Est 
igitur  una  potestas  primatialis. 

II.  Variae  catholicorum  sententiae  de  jure,  quo 
primatus  episcopatui  Romano  annexus  est.  Diversitas 
sententiarum  hac  de  re  oritur  a  sententiarum  diversitate  de 
modo,  quo  Petrus  episcopatum  Romanum  primatui  suo  appro- 
priaverit.  D.  Soto,  conjunctione  supposita,  universalitatem  epi- 
scopatus  Romani  de  jure  divino  esse  docet;  ipsam  autem  con- 
junctionem,  quod  a  solo  Petro,  nihil  mandante  Deo,  manaverit, 
de  jure  humano  esse  affirmat.  ln  IV.  Sent.  dist.  XXIV. 
quaest.  II.  art.  5.  Joannes  a  S.  Thoma  ait:  „Et  si  probabile 
sit  ex  aliquo  mandato  revelatione  sufjicienti  ad  inducendum 
jus  divinum,  Petrum  conjunxisse  pontificatum  Ecclesiae  episco- 
patui  urbis,  non  tamen  est  certum  eam  conjunctionem  esse 
de  jure  divino."  Cursus  theolog.,  tract.  de  auctor.  S.  Pont., 
art.  IV.  9.  Cajetanus  docet,  rationem  succedendi  Romani 
Pontificis  esse  „ecclesiae  Romanae  appropriationem  ad  ponti- 
ficatum  Petri,  jirmatam  et  Petri  mcrte,  et  Christi  mandato". 
De  Rom.  Pont.  instit  cap.  XIII.  Hic  igitur  conjunctionem 
jure  divino  factam  esse  pro  certo  ponit.  Auctores  in  tres  illas 
sententias  discedunt,  sed  tertia  sententia  tenenda  videtur,  quam 
probabiliter  etiam  Angelicus  expressit,  inquiens:  „ut  (Dominus) 
suapa  potestatem  magis  ostenderet,  in  ipsa  Roma,  quae  caput 
mundi  erat,  etiam  caput  Ecclesiae  suae  8tatu.it."  S.  Theol.  III., 
quaest.  XXXV.  art.  7. 

III.  Utrum  episcopatus  Romanus  et  primatus  ita 
conjungantur,  ut  sint  inseparabiles.  Diximus,  Dominici 
Soto   et   aliorum    quorundam  judicio  utriusque  dignitatis  unio- 

nera  jure  tantum  humano  esse  constitutam.  „Quamvis  autem  — 
Benedictus  XIV.  ait  —  possit  in  aliquo  sensu  dici7  supremam 
Ecclesiae  monarchiam  jure  tantum  humano  esse  annexam  sedi 
romanae,  quia  nimirum  utriusque  unio,  nexus  et  alligatio  ortum 
babuit  ex  facto  Petri,  attamen  non  videtur  posse  sustineri  illo- 
rum  opinio,  qui  asseruerunt,  praefatam  annexionem  ita  esse 
de  jure  humano,  ut  possit  ab  Ecclesia  dissolvi,  et  una  ab 
altera  separari."  De  Syn.  II.  1.  n.  1.  Joannes  a  S.  Thoma 
unum  casum  excipit,  quo  Roma  deleretur.  „Extra  hunc  vero 
casum  —  hic  ait  —  existimo  nullum  dari  posse  ita  urgens 
quod  justificare  posset  istarn  separationem,  nec  etiam  validam 
reddere."  Affirmat  autem  se  ad  exceptionem  illam  moveri, 
„quia  ille  casus  eversionis'  Eomanae  urbis  absolute  non  est 
impossibilis,  et  de  facto  eventurus  putatur  tempore  Antichristi". 
L.  c.  n.  21.  Apparet  autem  doctrinam  de  separabilitate  e 
quaestione  de  conjunctionis  jure  ita  pendere,  ut,  posito  con- 
junctionis  jure  divino,  inseparabilitas  absoluta  sequatur.  Cf. 
Franzelin,  De  eccl.  Christi,  thes.  XII. 

Quaeres,  utrum  inseparabilitas  absoluta  eum  etiam  casum 
excludat,  quo  Providentia  extraordinaria  quadam  dispositione 
significaret,  primatum  ab  episcopatu  Romano  esse  transferen- 
dum.  —  Resp.  Putatur  casus  ille,  tametsi  per  se  non  repu- 
gnet,  nunquam  venturus;  prout  ex  rationibus  exponendis  pate- 
bit,  quibus  conjunctio  prorsus  dejinitiva  probari  videtur. 

IV.  Quale  sit  jus  illud  divinura,  quo  primatus 
episcopatui  Romano  annexus  est.  Jus  illud  oriri  censetur 
1°  aut  ex  sola  electione  Petri,  qua  posita,  jam  in  nullius  potes- 
tate  esset,  episcopatum  Romanum  et  primatum  dispescere;  aut 
2°  ex  voluntate  Christi,  quomodocunque  manifestata,  qua  suc- 
cessionis  modus,  a  Petro  proprio  libitu  determinatus,  definitive 
firmatus  haberi  debet;  aut  3°  ex  eo,  quod  appropriatio  et  con- 
junctio,  mandante  Christo,  facta  sint.  At  „si  sola  Petri,  — 
Suarez  inquit  —  ut  summus  Pontifex  erat,  voluntate  fieret, 
alterius  etiam  pontificis  voluntate  mutari  aliquando  potuisset". 
Disp.  X,  De  summo  Pont.,  sect.  III.  Ergo  si  causa  quaeritur, 
cur  conjunctio,  a  Petro  vivente  non  mutata,  rata  manserit,  ad 
sententiam  2.  aut  3.  de  jure  divino  adducimur. 

Quaeres,  quonam  modo  divinum  de  conjungendo  episco 
patu  urbis  et  orbis  mandatum  Petro  significatum  sit.  Resp. 
De  modo  hoc  tantum  accepimus,  quod  S.  Ambrosius  scripsit, 
videlicet  Petro  Roma  egredienti  Christum  occurrisse:  apostolum 
autem  ad  nutum  Domini,  dicentis:  Venio  iterum  crucifigi,  sponte 
Romam  remeasse.  Sermo  contra  Auxent.  de  basil.  tradend. 
Jnnocentius  III.  affirmat  Petrum  „ex  revelatione  divina  ab 
Antiochia  translatum  fuisse  ad  Urbem".  Ep.  lib.  II.  209. 
Veruntamen  non  idcirco  quod  testiraonia  de  modo  locum  dubi- 
tationi  relinquant,  res  ipsa  redditur  dubia. 

V.  De  propositione  35.  Syllabi.  Notatur  in  Syllabo 
haec  thesis:  Nihil  vetat,  alicujus  Concilii  generalis  sententia 
aut  universorum  populorum  facto,  summum  Pontificatum  ab 
romano  Episcopo  atque  Urbe  ad  alium  Episcopum  aliamque 
civitatem  transferri.  Nuytz,  professor  Taurinensis,  errorem 
istum  propugnavit.  Certe  translationem  sedis  intellexit,  non 
residentiae;  Pontifices  enim  nonnullos  pluribus  annis  Avenione, 
alios  exsules  in  locis  diversis  commoratos  esse,  constat.  Apparet 
autem  ex  notata  Taurinensis  propositione,  firmissimam  quan- 
dam  inter  urbis  episcopatum  et  primatum  admittendam  esse 
conjunctionem;  utrum  vero  conjunctio  jure  divino  facta  sit 
necne,  hac  Syllabi  nota  non  exploratum  est.  Neque  ecclesia 
alibi  conjunctionem,  de  qua  diximus,  jure  divino  statutam  esse, 
tanquam  rem  fidei  expresse  definivit. 

Thesis:  Primatus  probabilius  jure  divino  episcopatui  Ro- 
mano  annexus  est. 

Argumenta. 

Arg.  I.  Primatum  et  episcopatum  Romanum  divino  jure 
conjungi,  prudenter  credimus,.  si  gravissimorum  testium  in  eam 
rem  sententiae  proferri  possunt.  Haec  autem  testimonia  sive 
implicita  sive  explicita  exstant.     Ergo.     Prob.  minor. 

a)  Testimonia  implicita.  Nexus  absolutus  utriusque  digni- 
tatis  jure  mere  humano  constitui  posse  non  videtur.  Atqui 
veteres  assensu  communi  docent,  dignitates  illas  in  concreto 
et  absolute  conjungi.  Ergo.  Prob.  minor.  Patres,  quorum 
judicia    clara   et    certa    articulis    superioribus    adscripta    suut, 

in  Summis  Pontificibus  primatum  agnoscunt,  quod  sint  episcopi 
Romani,  quod  locum  Petri  et  sedem  apostolicam  teneant,  quod 
sedeant  in  catkedra  Petri;  nusquam  autem  suspicantur  fieri 
posse,  ut  primatu  potiatur,  qui  episcopus  Romanus  non  sit. 

b)  Testimonia  explicita.  S.  Gelasius,  Papa:  „Sedis  illius 
praesuli  consensus  est  adhibendus,  quem  cunctis  sacerdotibus 
et  divinitas  summa  voluit  praeeminere."  Ep.  11.  ad  Anast. 
imper.  —  Nicolaus  1.:  „Privilegia  illius sedis  perpetuasunt;  divi- 
nitus  radicata  atque  plantata  sunt;  impingi  possunt,  transferri 
non  possunt."  Ep.  8.  ad  Mich.  imper.  —  Bonifacius  VIII.: 
„Ecclesiam  Romanam  imperscrutabilis  divinae  Providentiae 
altitudo  universis  dispositione  incommutabili  praetulit  eccle- 
siis."  Bulla  Sacrosanctae  Romanae.  —  Patres  Vaticani:  „decla- 
raiuus  Ecclesiam  Romanam  disponente  Domino,  super  omnes 
alias  ordinariae  potestatis  obtinere  principatum."  Const.  dog- 
mat.  Pastor  aeternus,  cap.  III.  —  Leo  XIII. :  „nec  sine  speciali 
Dei  numine  ad  illam  idololatrae  Orbis  MiTQonolw  b.  Petrus 
Apostolorum  Princeps  gressus  egit,  ut  ejusdem  Pastor  evaderet, 
eique  supremi  Apostolatus  auctoritatem  in  perpetuum  trans- 
mitteret."     Litterae  ad  Em.  Card.  Rampolla,  15.  Junii  1887. 

Arg.  II.  Patres  Vaticani  1.  c.  cap.  II.  declarant:  „qui 
(S.  Petrus)  ad  hoc  usque  tempus  et  semper  in  suis  successori- 
bus,  episcopis  sanctae  Romanae  Sedis,  ab  ipso  fundatae,  ejusque 
consecratae  sanguine,  vivit  et  praesidet  et  judicium  exercet"; 
ac  idem  concilium  Ephesinum ,  oecumenicum  III.  docuerat. 
Porro  si  concilia  oecumenica  tam  absolute  affirmant:  Petrus 
semper  in  episcopis  Romanae  Sedis  praesidet,  hoc  est  ex  con- 
textu:  praesidebit,  ordinatio  quaedam  divina  hac  de  re  ad- 
mitti  videtur.     Ergo. 

Arg.  III.  Ex  convenientiis.  a)  Divino  ecclesiae  Conditori 
maxime  convenit,  apostolis  suis  manifestare  rem,  ad  ecclesiae 
unitatem  et  pacem  continendam  valde  necessariam.  Atqui 
sedes  certa  et  fixa  valde  necessaria  est,  ut  ecclesiae  pax  et 
unitas  serventur.  Ergo.  Quare  Canus:  „Si  enim  Moysi  — 
inquit  —  locus  ille  revelatus  est,  quem  Dominus  elegerat,  ut 
inde  a  Judaeis  divina  oracula  peterentur,  quanto  magis  cre- 
dendus    est   Christus   Petro    manifestasse,    quisnam   esset  ille 

locus,    ubi  constituerat  regni  sui  et  principatum  et  sedem  col- 
locare."     De  locis  theol.  lib.  VI.  cap.  VIII.  ad  10. 

b)  Iderri  convenit  Christo  triumphanti,  juxta  hoc  Angplici: 
„ut  suam  potestatem  (Deus)  magis  ostenderet,  in  ipsa  Roma, 
quae  caput  mundi  erat,  etiam  caput  Ecclesiae  suae  statuit  in 
signum  perfectae  victoriae,  ut  exinde  fides  derivaretur  ad  uni- 
versum  mundum."  III.  quaest.  XXXV.  art.  7.  ad  3.;  cf.  De 
reg.  princ.  lib.  I.  cap.  XIV. 

c)  Nec  Summi  Pontifices  inter  maximas  angustias,  quibus 
ab  ecclesiae  principio  Romae  saepissime  pressi  sunt,  unquam 
de  sede  transferenda  cogitarunt.  At  conjunctio  tam  fixa,  ut 
separatio  ne  in  mediis  quidem  angustiis  cuiquam  in  mentem 
venerit,  juris  divini  esse  videtur.     Ergo. 

Objectiones. 

Obj.  I.  Petrus  aliquando  sine  certa  sede  fuit.  Et  si  in- 
terea  fuisset  occisus,  nihilo  setius  alius  in  ejus  locum  suc- 
cessisset.     Ergo  primatus  esse  sine  certa  sede  potest. 

Resp.  Dist.  conclusionem:  ergo  primatus  certa  sede  carere 
potest  absolute,  transeat;  hypothetice,  nego.  Posita  ordinatione 
Providentiae,  quam  argumentis  ostendimus,  extra  sedem,  Romae 
fixam,  aditus  ad  primatum  jam  nemini  patet.  Practerea  sedis 
certae  necessitas  ex  eo  negari  non  potest,  quod  Petrus  transitorie 
siue  sede  fuerit,  sed  admittenda  est  potius,  quod  status  illius 
incertitudinem  reliquerit. 

Instabis.  Testimonia  adscripta  hoc  unum  probant,  S.  Pe- 
trum  Romae  sedem  fixisse,  auctrice  Dei  providentia.  Atqui  ad 
unionem  jure  divino  constituendam  non  sufficit  merus  actus 
Providentiae  respectu  Petri,  sed  respectu  posterorum  mandatum 
requiritur.  Ergo  nexus  primatus  cum  episcopatu  Romano  juris 
divini  non  est. 

Resp.  Dist.  maj.:  ea  testimonia  ostendunt  auctricem  Dei 
providentiam  exclusive  respectu  Petri  et  electionis  mutabilis, 
nego;  respectu  omnium  Summorum  Pontificum  et  electionis 
definitivae,  concedo.  Concedo  minorem  et  conclusionem  nego. 
Ex  locis,  in  probatione  allatis,  apparet,  a  sanctis  doctoribus  eam 
admitti  Providentiae  dispositionem,    quae   lex  fixa   haberi  de- 

beat;  ajunt  enim :  „transferri  non  possunt;11  „dispositione 
incommutabili" ',  etc. 

Obj.  II.  Roma  vastata,  episcopus  Romanus  esse  non 
potest.  Id  autem  non  repugnat,  vastari  Romam.  Primatus 
igitur  ab  episcopatu  Romano  avelli  potest. 

Resp.  Transeant  major  et  minor.  Nego  conclusionem. 
1°  Major  non  satis  certa  videtur.  Etenim  etiamsi  Roma  solo 
ita  aequaretur,  ut  nullus  ibidem  fidelibus  pascendis  locus  super- 
esset,  sedis  tamen  titulus,  uti  quondam  in  episcopis,  i.  p.  i. 
maneret.  2°  Gravissimi  viri  censent  Deum  non  permissurum, 
ut  Roma  deleatur  et  ea  certe  ruina  vix  unquam  evenire  poterit, 
ut  nulli  fideles  ac  nullae  episcopatus  Roraani  reliquiae  relin- 
quantur.  3°  Denique  etiamsi  fieri  possit,  ut  episcopatus  Ro- 
manus  prorsus  exstinguatur,  episcopatus  et  primatus  in  statu 
separalionis,  proprie  dictae,  non  versarentur,  sed  Deus  ipse 
dispositione  tam  extraordinaria  mundanarum  rerum  utriusque 
nexum,  quemadmodum  matrimonii  vinculum  morte  conjugis, 
dissolveret. 

Quaeres.  Utrum  haec  propositio:  Leo  XIII.  est  Summus 
Pontifex,  sit  de  fide. 

Resp.  Propositio,  quae  in  propositione  de  fide  tanquam 
particulare  in  universali  continetur,  habetur  de  fide;  cf.  p.  I. 
p.  331,  332.  Atqui  haec  propositio:  Leo  XIII.  est  Summus 
Pontifex,  contineturtanquamparticularis  inhac  uuiversali:  Omnis 
homo  acceptatus  ab  universali  ecclesia  in  Petri  successorem 
est  Summus  Pontifex,  quae  est  de  fide.  Ergo  propositio,  de 
qua  agitur,  fidei  assensu  admittenda  esse  videtur.  Cf.  Bill. 
De  reg.  fidei,  diss,  IV.  art.  9.;  Salmant.  De  fide,  disp.  IV. 
dubium  2. 


110     Quaestio  XV.   De  vi  et  ratione  primatus  Romani  Pontificis. 


Quaestio  XV. 

De  vi  et  ratione  primatus  Romani  Pontificis. 


In  hac  quaestione  de  vi  et  ratione  potestatis  Pontificiae, 
nonnulii  contra  catholicam  doctrinam  passione  quam  ratione 
disputare  maluerunt.  At  catholici  gloriam  Deo  non  detrahunt, 
qui  tantum  Pontifici  tribuunt  potestatis ,  quantum  Deum  ipsi 
concessisse  viderint.  Non  est  enim  potestas  nisi  a  Deo, 
Rom.  XIII.  1.;  atque:  Omnia,  et  in  omnibus  Christus,  Col. 
III.  11.     Quaerimus  autem: 

Primo.  Utrum  Romanus  Pontifex  potestatem  suam  a  Deo 
immediate  accipiat. 

Secundo,  Utrum  Romanus  Pontifex  habeat  totam  pleni- 
tudinem  potestatis  supremae. 

Tertio.  Utrum  haec  potestas  sit  ordinaria  et  immediata 
in  omnes  et  singulas  ecclesias. 

Quarto.  Utrum  jurisdictionis  potestas  mediante  Pontifice 
Maximo  an  immediate  a  Deo  in  episcopos  derivetur. 

Quinto.  Utrum  Romanus  Pontifex  ex  cathedra  loquens 
sit  infallibilis.     Ex  IS.  Scriptura. 

Sexto.  Utrum  eadem  infallibilitas  ex  traditione  mon- 
stretur. 

Septimo.  Quaenam  sit  auctoritas  congregationum  Roma- 
narum  in  materia  fidei  et  morum. 


ARTICULUS  I. 

Utrum  Romanus  Pontifex   potestatem   suam   a  Deo  immediate 

accipiat. 

I.    Status    quaestionis.     Designatio    personae    et 
collatio    potestatis.     Quaeritur,    utrum    Romanus    Pontifex 

eam  potestatem,  quam  jure  divino  ipsi  competere  supra  mon- 
stravimus,  directe  et  immediate  a  Deo  accipiat,  ecclesiane 
mediante.  Qua  in  controversia  diriraenda  designatio  personae 
et  collatio  potestatis  distinguendae  sunt.  1°  S.  Petrus  a  Christo 
et  designatus  et  clavibus  donatus  est.  2°  Successores  Petri  ab 
electoribus  legitiniis  in  ecclesia  designantur,  variante  tamen 
eligendi  ratione,  pro  varia  conditione  tempoium.  Est  autem 
probabilius,  hanc  potestatem  eligendi  ecclesiae  divinitus  com- 
petere  proxime  et  formaliter,  regulative  Summo  Pontifici;  hoc 
est,  ecclesia  habet  jus  eligendi,  Summus  Pontifex  per  se  solum 
habet  jus  dirigendi  seu  determinandi  electionis  modum.  Verun- 
tamen  non  desunt,  qui  existiment,  Papam  posse  sibi  suc- 
cessorem  designare.  3°  Collatio  potestatis  absolute  soli  Deo 
competit. 

II.  De  modo,  quo  potestas  Pontificia  in  eum,  qui 
ab  ecclesia  designatus  est,  transit.  Joannes  a  S.  Thoma 
modum  illum  explicans,  ait:  „collatio  pontificatus  facta  huic, 
qui  de  novo  eligitur,  non  constat  per  aliquam  revelationem 
factam  de  hac  persona,  constat  tamen  ex  prima  illa  institutione 
pontijicatus ,  et  collatione  illius  a  Christo  Domino  ipsi  Petro, 
et  successoribuSf  ut  notat  pater  Suarez  .  .  .  nam  hoc  ipso  quod 
legitime  eligitur  et  designatur  ad  succedendum  Petro,  ex  vi 
iliius  primae  collationis  ei  debita  est  potestas  illa,  quae  Petro 
data  est,  ut  remaneret  in  successoribus,  nec  indiget  nova  alia 
collatione  sed  sola  Ecclesiae  designatione."  In  II.  IL  de 
auct.  Summi  Pont.  IL  art.  1.  n.  16. 

Quaeres ,  utrum  Papa  electus  claves  secum  afferat;  aut 
cuinam  Papa  moriens  eas  relinquat.  Resp.  Cajetanus:  „quum 
Papa  —  inquit  —  eligitur,  neque  secum  claves  affert,  neque 
ab  ecclesia  illas  accipit:  sed  a  Christo,  non  nova  traditione 
sed  antiqua  illamet,  qua  tradidit  Petro:  Ecclesia  siquidem 
ministerio  electionis  personam  deputat,  quae  Petro  succedat: 
Christus  autera  ipse  in  beato  Petro  et  cuilibet  successori 
claves  tradidit,  et  propterea  vana  est  quaestio,  a  quo  accipit, 
aut  cui  relinquat  moriens:  verbum  enim  semper  vivum  dat 
claves  cuilibet  succedenti,  et  non  unus  alteri  relinquit."  De 
Rom.  Pont.  instit.,  cap.  III.  ad  4. 

III.  Error  democraticus  de  collatione  potestatis 
Pontificiae.  Hoc  loco  rursus  mentio  infertur  systematis 
democratici,  cujus  assertores  ecclesiastici  ministerii  ac  regiminis 
potestatem  a  communitate  fidelium  in  pastores  derivari  per- 
hibent.  Cujus  erroris  Richerius  et  Febronius  auctores  praecipui 
fuerunt.  Nam  ille  in  opere,  quod  De  ecclesiastica  ac  politica 
potestate  scripsit,  ut  alias  plures  ita  et  hauc  propositionem 
erroneam  vulgavit:  J9Christus  suam  fundando  Ecclesiam,  prius, 
immediatius  et  essentialius  claves  seu  jurisdictionem  toti  dedit 
Ecclesiae,  quam  Petro  et  aliis  Apostolis.u  Et  quoniam 
suprema  potestas  immediate  in  multitudine  esse  dicebatur, 
principes  nonnulli,  quod  membra  ecclesiae  nobiliora  sibi  vide- 
rentur,  partem  potestatis,  Summo  Pontifici  conferendae,  sibi 
reservare  maluerunt.  At  patres  Vaticani  definierunt:  „Si  quis 
igitur  dixerit,  beatum  Petrum  .  .  .  honoris  tantum,  non  autem 
verae  propriaeque  jurisdictionis  primatum  ab  eodem  Domino 
nostro  Jesu  Christo  directe  et  immediate  accepisse;  a.  s." 
Const.  Pastor  aeiernus,  cap.  I.  De  Romano  autem  Pontifice 
docent:  „ipsi  in  beato  Petro  pascendi,  regendi  ac  gubernandi 
universalem  Ecclesiam  a  Domino  nostro  Jesu  Christo  plenam 
potestatem  traditam  esse."     L.  c.  cap.  III. 

Thesis:  Romanus  Pontifex  potestatem  suam  a  Deo  im- 
mediate  accipit. 

Argumenta. 

Arg.  I.  Oportet  eum ,  qui  potestatem  confert,  potestatem 
illam  aut  superare ,  aut  adaequare.  At  ecclesiae  inembra 
quotquot  sunt,  suprema  potestate  Pontificio  sunt  inferiores. 
Ergo  Pontifices  potestatem  suam  immediate  a  Deo  accipiunt. 
Prob.  minor  ex  S.  Scriptura;  etenim  Matth.  XVI.  Luc.  XXII. 
Joan.  XXI.  omnes  denique  textus,  quibus  primatum  a  Christo 
institutum  esse  ostendimus,  proxime  et  immediate  ad  Petrum 
pertinent;  fidelium  autem  multitudini  potestas  suprema  conferri 
nusquam  legitur. 

Arg.  II.  In  eum,  qui  alicujus  vices  gerit,  potestas  derivari 
non  potest  nisi  ab  illo,  cujus  vices  gerit.  Jam  Summus  Pon- 
tifex    non    ecclesiae   sed    solius    Christi    vice   fungitur.     Suam 

ergo  potestatem  immediate ,  populo  omnino  non  mediante, 
obtinet.  Prob.  minor  ex  Scripturarum  testimoniis  veterumque 
sententiis ,  pro  primatu  Petri  et  Komanorum  Pontificum  antea 
adscriptis. 

Objectiones. 

Obj.  I.  Potestas,  in  bonum  ecclesiae  collata,  potestas 
ministerialis  est.  Atqui  potestas  Pontificia  in  bonum  ecclesiae 
confertur.     Ita  ministerialis  est  ac  mediata. 

Resp.  Dist.  maj.:  haec  potestas  ministerialis  est  respectu 
Dei,  conc;  respectu  ecclesiae,  subdist.:  in  quantum  collata  est 
pro  ecclesia,  conc;  ab  ecclesia,  nego.  Adversarii,  deficiente 
ratione  positiva,  a  priori  suam  aequivocationem  comminis- 
cuntur.  Nam  in  jure  non  eam  potestatem,  quae  in  bonum 
aliorum  conceditur,  ministerialem  vocant,  sed  illam,  quae  dele- 
gata  ac  nullo  titulo  proprio  obtinetur.  Potestas  igitur  Ponti- 
ficia  respectu  ecclesiae  proprio  sensu  juris  principalis  est,  etsi 
Pontifex  potestate  sua  in  bonum  aliorum  utitur,  sicut  Filius 
hominis  non  venit  ministrari,  sed  ministrare.     Matth.  XX.  28. 

Obj.  II.  Deus  et  natura  prius  et  immediatius  ad  sup- 
positum  quam  ad  aliquam  suppositi  partem ,  quamvis  nobi- 
lissimam ,  intendunt.  Ergo  Christus,  potestatem  supremam 
conferens,  immediatius  ecclesiam  quam  Romanum  Pontificem 
intendit.  Explicatur  antec  exemplo  hominum ,  qui  videndi 
facultatem  per  oculum,  tanquam  per  organum  et  ministrum, 
exercent. 

Resp.  Transeat  antec.  Dist.  conseq.:  Christus,  potestatem 
supremam  conferens,  immediatius  ecclesiam  intendit  Jinaliter, 
conc;  formaliter ,  nego.  Finis  primatus  est  ecclesiae  bonum, 
et  immediatum  hujus  potestatis  subjectum  Pontifex  Maximus. 
Quod  de  oculo  dicitur  ad  rem  non  facit;  quis  enim  credat 
videndi  vim  a  corpore  in  oculum  derivari? 

Obj.  III.  Ubi  designatio  personae  et  collatio  potestatis  ad 
diversos  pertinent,  fieri  potest,  ut  ille,  qui  potestatem  conferat, 
personam  designatam ,  si  digna  non  sit ,  repudiet.  Jam  vero 
absque  revelatione  non  constat,  utrum  electus  Pontifex  a  Deo 
accipiatur.  Ergo  quis  sit  verus  Pontifex,  semper  incertum  erit, 
nisi  ab  ecclesia  pariter  ac  eligit  potestas  conferatur. 

De  Groot,  Summa  apologet.    II.  8 

Resp.  Dist.  maj.:  haec  regula  valet  simpliciter,  transeat; 
secundum  quid,  nego.  Similiter  dist.  min.:  absque  revelatione 
generali  de  primatu,  conc;  absque  revelatione  toties  quoties, 
nego.  Christus,  primatum  perennem  instituens,  nusquam  statuisse 
legitur,  ut  sancti  soli  supremo  regendi  munere  fungerentur. 
Sed,  lege  Christi  absoluta  posita,  sequitur,  qui  electus  sit,  eum 
a  Deo  semper  accipi. 


ARTICULUS  II. 

Utrum  Romanus  Pontifex  habeat  totam  plenitudinem  potestatis 

supremae. 

I.  Conceptus  plenitudinis  potestatis  Pontificiae. 
Haec  plenitudo  est  potestas  jurisdictionis  supremae  tota  et  in~ 
divisa  in  uno  Pontifice.  Nam  „plene  habetur,  quod  perfecte 
et  totaliter  habetur".  S.  Thom.  III.  q.  VII.  art.  9.  Diximus 
autem  plenitudinem  jurisdictionis,  non  ordinis.  Pontifex  enim 
„per  hoe  quod  est  Episcoporum  summus,  non  dicitur  habere 
plenitudinem  potestatis  per  relationem  ad  corpus  Domini  verum, 
sed  per  relationem  ad  corpus  mysticum".  In  IV.  Sent.  dist.  VII. 
quaest.  III.  art.  1.  q.  3.  Quae  quidem  potestas  spectari  potest 
a)  in  suis  objectis,  b)  in  suis  subditis:  de  utrisque  pauca  ex 
S.  Thoma. 

a)  Objectum  potestatis  memoratae  sunt  tam  res  omnes 
fidei  et  morum  quam  disciplinae  et  regiminis.  Papa  non  potest 
dispensare  „quantum  ad  ea,  quae  sunt  de  jure  naturali  et 
quantum  ad  ea  quae  sunt  de  necessitate  sacramentorum  et 
fidei;  sed  in  aliis  quae  sunt  de  institutione  Apostolorum,  cum 
Ecclesia  habeat  nunc  eandem  potestatem  statuendi  et  destruendi, 
potest  per  eum,  qui  primatum  in  Ecclesia  tenet,  dispensariu. 
In  IV.  Sent.  dist.  XXVII.  quaest.  III.  a.  3.;  cf.  8.  Theol.  II.  II. 
q.  LXXXIX.  art.  9.  ad  3.;  C.  Impugn.,  cap.  IV.;  Quodl.  IV.  13. 

b)  Subditi  hujus  potestatis  sunt  universalis  ecclesia,  fide- 
les  et  pastores  tam  seorsum  singuli  quam  simul  omnes.  Scilicet 
„Papa  habet  plenitndinem  pontificalis  potestatis,  quasi  Rex  in 
regno;   sed  Episcopi  assumuntur  in  partem  solicitudinis,  quasi 

judices  singulis  civitatibus  praepositi"  (In  IV.  Sent.  dist.  XX., 
avt.  4.);  apud  eum  est  „praelatio  indistincte  in  omnesu,  et  sub 
eo  alii,  qui  „super  diversos  distinctam  potestatem"  accipiunt. 
L.  c.  dist.  XIX.  q.  1.  art.  3.  Ipse  legibus  mere  ecclesiasticis 
non  nisi  directive  ligatur;  sed  ^quaecumque  sunt  instituta  per 
Ecclesiam  vel  Ecclesiae  praelatos,  sunt  dispensabilia  a  Papa". 
Quodl.  IV.  art.  13.  „Hoc  autem  privilegium  Christus  Romanae 
Ecclesiae  contulit,  ut  omnes  ei  sicut  Christo  obediant"  (C.  Imp. 
cap.  III.);  ex  quo  sequitur,  ut  „subesse  Romano  Pontifici,  sit 
de  necessitate  salutis".     C.  errores  Graec.  cap.  LXVTII. 

Omnis  igitur  potestas,  quam  Christus  ecclesiae  suae  dedit, 
in  Romano  Pontifice  tota  residet;  cujus  regimen  est  vere 
monarchicum,  quia  non  modo  habet  potestatis  partem  maximam, 
sed  plenitudinem.  Haec  monarchia  sicut  a  corpore  episcoporum 
non  Umitatur,  ita  supremae  potestatis  mixturam  ex  monarchia 
et  aristocratia  nequaquam  admittit. 

II.  Adversarii;  distinctio  Febroniana  inter  jura 
primatus  essentialia  et  accidentalia.  1°  Tempore  con- 
cilii  Pisani  (1409)  perhiberi  coeptum  est,  Papam  superiorem 
esse  ecclesia  distributive  non  collective  sumpta.  Richeriani 
asseverant,  potestatem  Pontificis,  quem  caput  ministeriale  vocant, 
ministeriali  episcoporum  potestate  limitari;  nullam  ipsi  in  corpus 
episcoporum  auctoritatem  competere;  ad  illum  tantum  pertinere 
canonum  exsecutionem,  legis  interpretationem  et  dispensationem 
canonum  loco  concilii,  quod  permanenter  congregari  non  potest. 
2°  Gallicani  in  Declaratione  statuunt,  concilia  oecumenica  esse 
supra  Summum  Pontificem  (prop.  1.)  et  eum  in  auctoritatis 
suae  exercitio  juri  communi  subjacere.  Jus  commune  canones 
universales,  et  nonnulli  etiam  regni  et  ecclesiae  Gallicanae 
consuetudines  ac  instituta  intellexerunt.  Cf.  de  4  articulis 
Gallicanis  Ge*rin,  Eecherches  hist.  sur  Vassemblee  de  1682,  ed.  2. 
3°  Pessima  certe  habetur  Febroniana  distinctio  inter  jura  pri- 
matus  essentialia  et  accidentalia. 

Febronius  in  suo  opere  De  statu  Ecclesiae  asseverat,  esse 
jura  quaedam  primatus  essentialia,  quae,  divinitus  primatui 
annexa,  ab  eo  separari  non  possunt,  originaria,  naturalia,  divina; 
sed   alterius    generis   esse  jura   accidentalia ,    seu    derivativa, 

accessoria,  humana,  quorum  origo  decretalia  Isidori  Mercatoris, 
temporum  ruditas  et  ignorantia,  dominandi  cupido.  Addit, 
certius  et  prudentius  ad  essentialia  dignoscenda  medium  nullum 
reperiri,  quam  ut  circa  singulas  primatus  partes  et  jura  con- 
sulatur  constans  usus  et  disciplina  ecclesiae,  qualem  primis  sex 
septemve  saeculis  cum  maximo  ecclesiae  bono  et  unitatis  con- 
.  servatione  viguisse,  ex  scriptis  patrum,  actis  conciliorum,  ipso- 
rumque  Pontificum  gestis  constiterit.  Postremo,  ad  essentialia 
jura  referuntur  jus  supremae  inspectionis,  jus  supremi  provi- 
sorii  regiminis,  jus  concilia  generalia  convocandi  iisque  prae- 
sidendi,  jus  vindicandi  canonum  observantiam,  etc.;  acciden- 
talia  censentur  jus  confirmandi  episcopos,  canonizandi  sanctos, 
recipiendi  appellationes,  dispensandi,  instituendi  festa,  casus 
reservandi,  etc. 

Febroniana  distinctione  plenitudo  potestatis  Pontificiae 
prorsus  negatur;  causa  juris  habendi  ab  occasione  juris  appli- 
candi  minime  discernitur;  accidentale,  quod  in  tali  usu  juris 
situm  est,  in  ipsumjus  transfertur;  nec  ulla  habetur  ratio  hujus 
veritatis,  luce  clarioris  et  in  ipsa  ecclesiae  natura  ac  fine  fun- 
datae,  videlicet:  primatum  ex  uno  jure  suo  immutato  et  pleno 
posse  ac  debere  in  tempore  varia  jura  sua  particularia  ex- 
plicare  et  applicare  pro  variis  ecclesiae  utilitatibus  et  indi- 
gentiis.  Haec  est  purior  ista  jurisprudentia,  quam  et  Emsani 
conventus  punctatores  (1786)  non  exiguo  ecclesiae  damno 
secuti  sunt.  Cf.  Roskovany,  De  primatu  Rom.  Pont.;  Brtick, 
Geschichte  der  kathol.  Kirche  in  Deutschland. 

III.  Definitio  Vaticana.  Concilium  Vaticanum,  innovato 
concilii  Florentini  judicio,  plenitudinem  potestatis  Pontificiae 
his  verbis  definivit:  „Si  quis  igitur  dixerit,  Romanum  Ponti- 
ficem  habere  tantummodo  officium  inspectionis  vel  directionis, 
non  autem  plenam  et  supremam  potestatem  jurisdictionis  in 
universam  Ecclesiam,  non  solum  in  rebus,  quae  ad  fidem  et 
mores,  sed  etiam  in  iis,  quae  ad  disciplinam  et  regimen  Eccle- 
siae  per  totum  orbem  diffusae  pertinent;  aut  eum  habere  tan- 
tum  potiores  partes,  non  vero  totam  plenitudinem  hujus  supre- 
mae  potestatis;  aut  hanc  ejus  potestatem  non  esse  ordinariam 
et  immediatam   sive   in    omnes  ac  singulas  ecclesias,   sive  in 

oranes  et  singulos  pastores  et  fideles;  anathema  sit."    Sess.  IV. 
cap.  III. 

Thesis:  Romanus  Pontifex  habet  totam  plenitudinem  potes- 
tati*  supremae. 

Argumenta. 

Arg.  I.  Ex  S.  Scriptura.  Plenitudo  potestatis  est  suprema 
potestas  jurisdictionis  tota  in  uno.  Jam  vero  hanc  potestatem 
penes  Romanum  Pontificem  esse,  S.  Scripturae  ostendunt. 
Quod  probatur. 

a)  Legentibus  utramque  quaestionem,  proxime  habitam, 
facile  apparet,  supremam  jurisdictionis  seu  regendi  potestatem 
Petro  ejusque  successoribus  concessam,  dicente  Domino:  >uper 
hanc  petram  aedificabo  ecclesiam  meam,  Malth.  XVI.  18.;  tibi 
dabo  claves,  etc.  1.  c;  confirma  fratres  tuos,  Luc.  XXII.  32.; 
pasce  agnos  meos  .  .  .  pasce  oves  meas,  Joan.  XXI.  16,  17.; 
quibus  verbis  alias  S.  Litterarura  testimonia,  primatum  indi- 
cantia,  subjunximus. 

b)  Haec  porro  potestas  tota  in  uno  est.  Probavimus  enim 
ex  iisdem  S.  Codicibus,  eam  non  dividi  in  plures,  sed  indivisam 
uni  concessam  fuisse.  Eaque  tota  datur.  Etenim  tota  potestas 
datur,  si  nemo  prorsus  nullaque  jurisdictionis  ecclesiasticae 
pars  subtrahitur.  Atqui  nemo  subtrahitur  ab  obedientia  illius, 
qui  est  simpliciter  sub  Christo  fundamentum  seu  petra  totius 
ecclesiae,  confirmator  omnium  fratrum,  pastor  totius  gregis, 
cui  claves  regni  caelorum  et  potestas  quodcunque  ligandi  com- 
mittuntur;  nec  ulla  pars  subtrahitur,  cum  dictis  verbis  tantum 
potestatis  exprimatur,  quantum  usquam  ecclesiae  concessum  legi- 
mus  in  fide,  moribus  ac  disciplina. 

Arg.  II.  Ex  traditione.  Veteres  supremam  in  universam 
ecclesiam  potestatem  totam  uni  Petro  datam  esse  testantur. 
Atqui  unanimi  veterum  consensu  simiHter  constat,  Romanum 
Poutificem  Petro  in  primatu  ita  successisse,  ut  dici  debeat 
Petrus  in  potestate.  (Albertus  M.  In  Matth.  XVI.).  Ergo 
suprema  Petri  potestas  est  tota  in  uno  Romano  Pontifice,  seu 
in  Pontifice  est  plenitudo  potestatis.  Argumentum  nititur  testi- 
moniis  quaest.  XIII.  et  XIV.  prolatis,  quae  ad  duo  capita  re- 
duci  poterunt.    Videlicet: 

a)  Patres  docent,  Romanum  Pontificem  esse  petram  totius- 
que  ecclesiae  fundamentum;  ipsi  competere  claves  Petri,  et 
similia  passim.  Jam  vidimus,  sub  metaphora  petrae,  clavium,  etc. 
supremam  jurisdictionis  potestatem  totam  uni  collatam.  Ex 
quo  concluditur,  patres  potestatis  plenitudinem  in  Romano  Pon- 
tifice  agnovisse. 

b)  Veteres  affirmant,  penes  unum  Romanum  Pontificem 
esse  potestatem  in  omnes  et  in  omnia,  quae  ad  potestatem 
spiritualem  pertinent.  1°  ln  omnes,  etiam  simul  sumptos.  Ideo 
Papa  irridetur  a  Tertulliano  haeretico  tanquam  episcopus  episco- 
porum  (De  pudic.  L);  honorat  S.  Augustinus  pastorem  pasto- 
rum  (Contra  duas  epist.  Pelagian.  1.  IV.  cap.  XII.);  a  conc. 
oecumenico  VI.  Papa  vocatur  Antistes  universalis  ecclesiae  (in 
epist.  synod.  ad  Agathonera  Papam);  Gregorius  M.,  ut  Joannis 
Jejunatoris,  episcopi  Cpolitani,  superbiam  humilitatis  exemplo 
corrigeret,  titulum  episcopi  oecumenici  {inioxonog  olxovfnvixog) 
respuit,  sed  rem  affirmat,  inquiens:  „claves  regni  caelestis 
accipit  (S.  Petrus),  cura  ei  iotius  ecclesiae  et  principatus  com- 
mittitur"  (Ep.  V.  20.  ad  Maurit.  Imper.).  Rursus  archiman- 
dritae  et  monachi  secundae  Syriae  ad  Hormisdam:  „Christus 
Deus  noster  principempastorum,  doctorem  etmedicumanimarum 
constituit  nobis  vestrum  sanctum  angelum."  —  Quare  Romani 
Pontifices  summa  auctoritate  usi  sunt  in  ecclesias  Orientales 
et  Occidentales;  in  patriarchas  Cpolitanum,  Antiochenum,  etc; 
in  oecumenica  concilia,  praecipiendo ,  ut  Caelestinus  patribus 
Ephesinis,  qui  agunt  „coacti  per  canones  et  epistolam  patris 
ac  comministri  Romanae  ecclesiae  episcopi"  (Mansi  VI.  1211.); 
appellationes  a  conciliis  admittendo,  v.  g.  in  casu  Theodoreti,  qui, 
in  conciliabulo  Ephesino  a  Dioscoro  depositus,  ad  rectum  ac 
justum  tribunal  Leonis  M.  provocavit.  Ep.  113.  inter  ep.  Theodor. 

2°  Pontificia  potestas  extenditur  ad  omnia  spiritualia. 
Pontifices  fidem  docuerunt,  haeresin  damnarunt;  ab  iis  per 
diversam  appellationem  causarum  aut  retractata  aut  confirmata 
sunt  judicia  (Leo  M.  ep.  10.);  episcopos  et  patriarchas  reos 
deposuerunt,  insontes  restituerunt,  puta  in  causa  S.  Athanasii, 
cum  omnis  Aegyptus  ac  Alexandria  litteras  ad  Romanum  Pon- 
tificem  daret,   ad  Julium   prius   de   reddenda   exsulanti   Atha- 

nasio  communione,  dein  ad  Liberium  de  tuenda  (S.  Hil.  Fragm. 
IV.  2.);  praecepta  disciplinaria  dederunt  (ep.  conc.  Arelat.  ad 
Sylvestrum),  etc.  Hinc  Caelestinus  I.  ad  episcopos  Illyrici 
ep.  3.:  „Inter  ceteras  curas  et  diversa  negotia,  quae  ad  nos 
ex  cunctis  veniunt  semper  ecclesiis,  propensiorem  nos  etiam 
vestri  sollicitudinem  gerere  .  .  .  poteritis  advertere."  Mox  ita 
prosequitur:  „Nos  praecipue  circa  omnes  cura  constringimur, 
quibus  necessitatem  de  omnibus  tractandi  Cbristus  in  S.  Petro 
apostolo,  cum  illi  claves  aperiendi  claudendique  daret,  indul- 
sit."  Atque  Leo  M.  ep.  8.  ad  Anastasium  Thessalonicensem 
episcopum,  Pontificis  delegatum:  „Vices  enim  nostras  ita  tuae 
credidimus  caritati,  ut  in  partem  sis  vocatus  solicitudinis,  non 
in  plenitudinem  potestatis." 

Arg.  III.  Ex  fine  ecclesiastici  regiminis,  qui  est  pax  et 
unitas  fidelium.  Nam  ut  quodque  regimen  est  maxime  unum, 
ita  causa  congruentissima  habetur  pacis  et  unitatis.  Jam  vero 
regimen  maxime  unum  est,  quando  potestatis  plenitudo  tota 
penes  unum  residet.  Regimini  ergo  ecclesiastico  maxime  con- 
sentanea  videtur  doctrina  de  plena  potestate  Romani  Pontificis. 

Dices,  Summum  Pontificem  universis  seu  singulis  ecclesiis 
praeesse,  non  universae  ecclesiae.  Resp.  Distinctioni  huic  Galli- 
canae,  jam  obsoletae,  S.  Scripturae  et  patres  adversantur. 
Liquet  enim  ex  argumentis  expositis,  juxta  Domini  constitutum 
totam  ecclesiam,  totum  gregem,  totum  Christi  regnum,  univer- 
sam  ecclesiam,  episcopos,  etiam  in  concilium  generale  congre- 
gatos  Petro  ejusque  successoribus  committi  regendos.  —  Pro  hoc 
articulo  et  seqq.  plura  de  mente  S.  Thomae  tradunt  Joann.  Turre- 
cremata,  Tract.  compendiosissimi  septuaginta  quaestionum  super 
potestate  et  author.  Papali  ex  sent.  S.  Thomae  collectarum; 
Bianchi,  De  constit.  monarchica  ecclesiae,  et  Leitner,  Der  hl.  Tho- 
mas  v.  Aquin  ilber  das  unfehlbare  Lehramt  des  Papstes. 

Otxjectiones. 

Obj.  I.  Consulendum  est  libertati*  At  libertati  melius 
consulitur,  divisa  inter  plures  potestate  suprema  per  monarchiam 
mixtam.     Tale  igitur  oportet  esse  ecclesiae  regimen. 

Resp.    Dist.   maj.:    libertati    consulatur    secundum    legem 

Christi,  conc;  ex  judicio  voluntatis  humanae,  nego.  Et  transeat 
minor.  Errant  profecte,  qui  constitutionem  ecclesiae  divinam 
ex  conceptu  mere  humano  determinandam  esse  credant. 

Instabis.  Plenitudo  potestatis  in  uno,  seu  monarchia  non 
mixta,  tyrannidis  periculum  adducit.  Ergo.  Cf.  S.  Thom.  I.  II. 
quaest.  CV.  art.  1. 

Resp.  Dist.  antec:  tyrannidem  adducit  per  se,  nego;  per 
accidens,  subdist.:  ubi  adest  assistentia  specialis  Spiritus  sancti, 
nego;  secus,  transeat.  Monarchia,  quoniam  unitatis  aptior 
causa  videtur  quod  est  per  se  unum  quam  plures,  optimum 
regimen  esse  putatur  ad  servandam  unitatem  spiritus  in 
vinculo  pacis.  Eph.  IV.  3.  Ad  hoc  autem  quod  per  accidens 
iyrannis  adduci  potest,  respondetur  transeat,  quia  Angelicus: 
„Non  minus  —  inquit  —  contingit  in  tyrannidem  verti  regimen 
multorum  quam  unius,  sed  forte  frequentius.u  De  reg.  princ. 
cap.  V.  At  vero  ecclesiastica  monarchia,  cum  Christus  Pon- 
tificem  Maximum  in  ecclesia  gubernanda  dirigat,  eidem  atque 
regna  civilia  tyrannidis  periculo  nunquam  erit  obnoxia. 

Urgebis.  Absolute  tamen  fieri  potest,  ut  Pontifex  ali- 
quis  potestate  sua  abutatur.  Jam  in  tali  casu,  remedium 
nullum  relinquitur  adversus  Pontificem,  plena  jurisdictione 
pollentem. 

Resp.  DisU  maj.:  id  absolute  fieri  potest  extra  res  fidei 
ac  morum,  conc;  secus,  nego.  Quidquid  acciderit,  divina 
Providentia,  quae  regit  ecclesiam,  tempore  opportuno  remedium 
praebebit.  Episcopi  praeterea,  gregis  sui  curam  gerentes, 
servato  tamen  ordine  dependentiae  ab  ecclesiae  capite,  malis 
plurimis  poterunt  mederi. 

Obj.  II.  Ad  plenitudinem  potestatis  Pontificiae  pertinet 
jus  appellationes  ex  orbe  toto  recipiendi.  S.  Cyprianus  autem 
in  causa  Basilidis  et  Martialis  Pontifici  Romano,  Basilidem 
Asturicae  episcopum  restituenti,  renisus  est. 

Resp.  Dist.  min. :  S.  Cyprianus  Stephani  sententiae  renisus 
est,  ob  obreptionem  petentis,  conc;  ob  defectum  potestatis 
sententiam  ferentis,  nego.  Basilides  episcopus  Leonis  et 
Asturicae,  cum  ipse  et  Martialis,  episcopus  Emeritae,  propter 
gravia  crimina,   ipsis   objecta,   in  Hispania  depositi  fuissent, 

Romam  venit,  a  Stephano  legitimus  episcopus  habitus  est. 
Fiileles  dioeceseon,  de  quibus  diximus,  existimantes  Romanum 
Pontificem  a  Basilide  deceptum  fuisse,  Felicem  et  Sabinum 
miserunt ,  qui  Cyprianum ,  virum  celeberrimum ,  de  hoc 
negotio  consulerent.  Cyprianus  respondit,  fallaciam  et  ob- 
reptionem  Basilidi  prodesse  non  posse.  „Obrepere  autem 
—  inquit  —  si  Basilides  hominibus  potuit,  Deo  non  potest." 
Ep.  68. 

Instabis.  Cum  Fortunatus,  in  causa  sua  Felicissimum 
Romam  misisset,  ad  Cornelium,  Romanum  Pontificem,  S.  Cy- 
prianus  haec  scripsit:  „oportet  utique  eos  quibus  praesumus 
non  circumcursare,  nec  episcoporum  concordiam  cohaerentem 
sua  subdola  et  fallaci  temeritate  collidere,  sed  agere  illic 
causam  suam,  ubi  et  accusatores  habere  et  testes  sui  criminis 
possint."  Ep.  55.  Cyprianus  igitur  jus  appellationes  retei- 
piendi  rejecit. 

Resp.  Dist.  antec.  Cyprianus  negat  jus,  nego;  opportu- 
nitatem,  subdist.:  in  tali  periculo  subreptionis,  conc;  simpli- 
citer,  nego.  Cyprianus  aegre  tulit  Fortunatum,  pseudoepiscopum 
Carthaginiensem,  „subdola  et  fallaci  temeritate"  Romae  per 
legatos  agitasse;  quapropter  causam  significat,  cur  presbyteri 
rebelles  juxta  statuta  Africana  jus  ulterius  appellandi  non 
haberent:  nimirum  oportebat  eos  „agere  illic  causam  suam, 
ubi  et  accusatores  habere  et  testes  sui  criminis"  possent. 

Attendas  etiam  ad  haec.  Primo  ex  factis  Basilidis  et 
Fortunati,  ad  Romanum  Pontificem  appellantium,  thesis  nostra 
confirmatur.  Tum  S.  Cyprianus  in  eadem  epistola  55.  eccle- 
siam  Romanam  vocat  ^cathedram  Petriu  et  „ecclesiam  princi- 
palem ,  unde  unitas  sacerdotalis  exorta  estu.  Ad  Romanum 
igitur  Pontificem,  naturali  etiam  ratione  dictante,  ab  omnibus, 
tanquam  ab  inferioribus  ad  superiorem,  appellari  fas  est. 
Denique  cum  Galliae  episcopi  de  Marciano,  episcopo  Arela- 
tensi,  qui  Novatianis  se  conjunxisset,  nuntiassent  ad  Stepha- 
num ,  Romanum  Pontificem ,  Cyprianus  ad  Pontificem  illum 
scripsit:  „Dirigantur  in  provinciam  et  ad  plebem  Arelate  con- 
sistentem  a  te  litterae,  quibus  abstento  Marciano  alius  in 
locum   ejus   substituatur  .  .  .    Significa    plane   nobis  ,^  quis   in 

locum  Marciani  Arelate  fuerit  substitutus,  ut  sciamus,  ad  quemfra- 
tres  nostros  dirigere  et  cui  scribere  debeamus."  Ep.  67.  Ste- 
phanus  ergo  ut  judex  in  causa  episcoporum  Galliae  agnoscitur. 

Obj.  III.  Africani  saeculo  V.  ineunte  Homam  appellare 
vetuerunt.  Nani  a)  Episcopi  Africani  Zosimo  (417 — 418)  et 
Bonifacio  I.  (418 — 422)  in  causa  Apiarii,  presbyteri  ad  Ponti- 
ficem  appellantis,  adversati  sunt.  b)  Synodus  Cartbaginiensis 
anno  418  presbyteris  et  diaconis  praecipit:  „non  provocent  nisi 
ad  Africana  concilia  vel  ad  primates  provinciarum  suarum.1) 
Ad  transmarina  autem  qui  putaverit  appellandum ,  a  nullo 
intra  Africam  in  communionem  accipiatur." 

Besp.  Dist.  antec. :  Africani  appellationes  improbarunt 
ob  defectum  juris  in  Summo  Pontifice,  nego;  ob  incommoda 
praxeos,  subdist.:  simpliciter,  nego;  in  certis  adjunctis,  conc.  a)  Jus 
non  negatur.  Etenim  rationes,  quibus  Africani  appellationibus 
adversantur,  non  desumuntur  ex  defectu  juris  Pontificii,  sed 
consuetudo,  louginquitas  locorum ,  periculum  fraudis  allegatur. 

b)  In  causa  Apiarii,  Siccensis  ecclesiae  presbyteri,  qui,  depo- 
situs  ab  Urbano  episcopo  suo,  Pontificem  Romanum  appella- 
verat,  plerique,  lato  adversus  abusum  canone  XVII.  Cartha- 
ginensi ,  juris  applicationem  limitare  conantur.  Neque  id 
simpliciter  faciunt,  sed  certo  moderamine  respectu  Summi 
Pontificis,  quandoquidem  in  litteris  ad  Pontificem  Maximum: 
„Deprecamur  —  inquiunt  —  ut  deinceps  ad  vestras  aures 
hinc  venientes  non  facilius   admittatis."    Labbe",  II.  p.  1674. 

c)  Canone  XVII.  de  sacerdotibus,  non  de  episcopis,  decernitur. 

d)  Constat,  ex  ipsa  ecclesia  Africana  non  paucos  Pontificem 
Romanum  appellasse,  repugnante  nemine,  quod  ex  ep.  162. 
S.  Augustini  perspicuum  est.  Utut  est,  si  erraverint  Africani, 
universalis  ecclesiae  consensio  jus  recipiendi  appellationes 
penes  Pontificem  Romanum  esse,  probat. 

Instabis.    Zosimus   in   causa  Apiarii  definiens,   episcopos 

')  Alio  tempore  —  ut  credunt  —  canoni  additum:  „aut  ad  uni- 
versale  concilium,  sicut  de  episcopis  saepe  constitutura  est.a  Verba 
autem  sicut  de  episcopis,  etc.  ad  partem  canonis  positivam  spectare 
videntur,  quae  est  de  appellando  ad  concilium,  non  ad  negativam 
partem,  qua  judicia  transmarina  improbantur. 

ad  Romanum  Pontificem  appellare  posse,  Nicaenos  (Sardicenses) 
canones  protulit.  Jus  igitur  appellationes  recipiendi  totum  ex 
ecclesiae  decretis  oritur. 

Resp.  Dist.  antec:  canones  afferuntur  ad  determinandum 
jus  in  se,  nego;  juris  exercitiuin,  subdist.:  quia  canones  sunt 
Pontifici  Romano  norma  quaedam  et  directiva,  conc;  unica  et 
coactiva,  nego. 

Summi  Pontifices,  ut  meliori,  qua  fieri  posset,  ratione 
ccclesiae  prospicerent,  multoties  concilia  convocaverunt  eaque  ad 
commovendos  infirmos  allegarunt,  quemadmodum  et  in  concilio 
Tridentino  sess.  XIII ,  de  appellationibus  decretum  latum  est. 
Africani,  quibus  appellationes  ex  Africa  ob  subreptionis  peri- 
culum  displicebant,  argumentationem  seu  excusationem  quandam 
ad  hominem  adhibent,  affirmantes,  canones,  quibus  Zosimus 
rem  illam  urgebat  (et  qui  reapse  Nicaeni  non  sunt)  in  exem- 
plaribus  suis  desiderari.  At  appellationum  praxin  sola  con- 
ciliorum  auctoritate  determinandam  esse,  non  asseverant;  sed 
ad  Pontificem  scribentes,  utuntur  verbo:  ^Deprecamur^ ,  ut  supra. 
Mentem  eam  subjectam  eodem  fere  tempore  (auno  423) 
S.  Augustinus  in  alia  causa  Africana  exhibuit.  Nam,  cum 
Antonius  episcopus  Fussalensis,  ad  Romanum  Pontificem  appel- 
lasset,  sanctus  pro  utraque  parte  Caelestini  Papae  misericordiam 
his  verbis  imploravit:  „Utrique  misericordiam  mereantur  tuam, 
illi  ne  mala  patiantur,  iste  ne  faciat  .  .  .  Si  autem  et  membra 
Christi,  quae  in  illa  regione  sunt,  ab  exitiali  timore  ac  tristitia 
recreaveris  et  meam  senectutem  hac  misericordiae  justitia 
fueris  consolatus ,  retribuet  tibi ,  et  in  praesenti  et  in  futura 
vita ,  qui  per  te  nobis  in  ista  tribulatione  succurrit ,  et  qui  te 
in  illa  Sede  constituit."    Ep.  262. 

Urgebis.  Jus  recipiendi  appellationes  Sardicensibus  cano- 
nibus  III.,  IV.,  V.  Romano  Pontifici  concessum  est.  Ex  quo 
iterum  colligitur,  Romanum  Pontificem  potestatis  plenitudine, 
saltem  quantum  ad  appellationes,  non  pollere  jure  divino. 

Resp.  Dist.  antec. :  canonibus  illis  jus  appellationum 
tribuitur,  nego;  appellationum  ordo  sancitur  T  conc.  Ne  unico 
quidem  illorum  canonum  vocabulo  significatur,  jus  recipiendae 
appellationis  Pontifici  conferri.    Contra  ex  ep.  I.  S.  Julii  Papae, 


124     Quaestio  XV.    De  vi  et  ratione  primatus  Romani  Pontificis. 

ex  historia  S.  Athanasii  aliisque  documentis  et  factis  comperi- 
mus,  jus  illud,  in  primatus  essentia  fundatum,  non  eo  primum 
tempore  exercitum  fuisse.  Sed  patres  jus  non  scriptum  contra 
Arianos,  qui  episcopos,  etiam  ad  Eomam  appellantes,  suis 
sedibus  spoliarent,  scripserunt  et  declararunt.  Cf.  Alex.  Nat. 
H.  E.  saec.  IV.  dist.  XXVIII. ;  Hefele,  Conciliengeschichte,  B.  I. 
p.  569  et  seqq.  Edit.  2. 

Obj.  IV.  Pseudo-Isidori  Collectio,  id  est,  falsa  decretalia 
potestatis  Pontificiae  plus  aequo  augendae  causa  fuerunt. 
Plenitudo  ergo  potestatis  Pontificiae  non  est  a  Deo  constituta. 

Resp.  Dist.  antec:  ista  collectio  causa  fuit  plenioris  potes- 
tatis  Pontificiae  in  se,  nego;  quantum  ad  praxin  appellandi, 
subdist.:  substantialiter,  nego;  accidentaliter,  transeat. 

a)  Collectio,  cui  nomen  subdititium  Isidori  Mercatoris  (alias: 
mercatus,  peccator)  affixum  est,  circa  annum  852,  iqsciis  omnino 
Romanis  Pontificibus,  confecta  et  in  lucem  edita,  decretales 
epistolas  Summorum  Pontificum  a  S.  Clemente  ad  Gregorium  II. 
(t  731)  complectitur.  In  ea  plura  decretalia  falsa.  At  ipsa 
collectio  primatum  non  creavit,  sed  fidem  plenitudinis  potestatis 
Pontificiae  praeexistentem,  eamque  communissimam  firmissimam- 
que,  demonstrat.  b)  Plena  potestas  Pontificia  documentis  certis- 
simis  ac  authenticis  decretalibus  probatur;  nec  ulla  epistola 
falsa  opus  est.  Romani  Pontifices  nunquam  ante  Leonem  IX. 
(1049 — 1054),  hoc  est,  non  nisi  duobus  saeculis  post  colle- 
ctionem  editam  ejusmodi  decretalibus  usi  sunt,  quamvis  Nico- 
laus  I.  et  Hadrianus  II.  collectionem  quandoque  indicaverint. 
c)  Denique  primatus  incrementum  nec  estjinis  Isidori  nec  effectus; 
se&jinis  episcoporum  libertas  est,  effectus  modificationes  aliquae 
in  usu  appellandi,  temporibus  convenientes ,  quae  vulgatis 
decretalibus  fortasse  facilius  invaluerunt.  —  Cf.  De  Schmedt, 
Les  fausses  decretales,  in  fol.  period.  Etudes  religieuses,  Juillet 
1870;  Lapotre,  Hadrien  II.  et  les  fausses  decretales  in  fol. 
period.  Revue  des  questions  hist.  Avril  1880;  Fournier ,  De 
Vorigine  des  fausses  decretales,  et  plura  de  litteratura  dictae 
Collectionis  apud  Hergenrother,  Handbuch  der  allgem.  Klrchen- 
gesch.  B.  II. 

Instabis.   Maxima  est  in  catholicis  scholis  S.  Thomae  Aqui- 

natis  auctoritas.  Is  autem  suum  systema  Papale,  ex  corruptis 
patrum  textibus  haustum,  in  opusculo  Contra  errores  Graecorum 
exponit.  Scbolae  igitur  catholicae  systema  Thomisticum  de 
plenitudine  potestatis  Pontificiae  ex  authenticis  documentis  non 
sumpserunt. 

Resp.  Dist.  min.:  S.  Thomas  suam  doctrinam  de  Romano 
Pontifice  ex  textibus  corruptis  hausit,  nego;  in  opusculo  me- 
morato  textus  aliquos  minus  exactos7  sibi  exhibitos,  in  capita 
quaedam  distribuit,  conc.  Negamus  objectionem  quidquam 
omnino  contra  doctrinam  catholicam  de  primatus  potestate 
plena  valere,  utpote  quae  in  S.  Scripturis  et  traditione  fundata 
sit.  Nam  a)  Angelicus  doctrinam  suam  ex  consensu  catholico 
sumpsit  et  ex  S.  Scripturis  aliisque  firmissimis  argumentis 
probavit;  in  Summa  theologica  textum  nullum,  ne  maxime 
quidem  authenticum,  ex  opusculo  Contra  errores  Graecorum 
adhibet.  b)  In  hoc  ipso  opusculo  nequaquam  id  agit,  ut  doctrina 
nova  ex  auctoritatibus  sanctorum  patrum,  sibi  ab  Urbano  IV. 
missis,  deducatur,  sed  ut  textus  nonnullos  exceptos  juxta 
jixam  ecclesiae  doctrinam  in  classes  aliquas  distribuat. 
c)  Praeterea  iidem  textus,  ex  libello  Urbani  IV.  ad  primatum 
probandum  excerpti,  aut  re  authentici  sunt,  aut  habent  in 
veterum  operibus  pares.1) 

Obj.  V.  Ecclesia  gubernari  posset  etiam  a  multis,  supre- 
mae  potestatis  consortibus.  Argumentum  igitur  convenientiae, 
ex  fine  ecclesiae  sumptum,  potestatem  in  Summo  Pontifice 
plenam  esse  non  probat. 

Resp.  Dist.  antec:  eo  modo  ecclesia  gubernari  posset, 
transeat;  ea  gubernatio  esset  optima,  nego.  Sunt  enim  plane 
perspicua  haec  Angelici:  „id  ad  quod  tendit  intentio  multi- 
tudinem  gubernantis,  est  unitas,  sive  pax.  Unitatis  autem  causa 
per  se  est  unum.  Manifestum  est  enim  quod  plures  multa 
unire  et  concordare  non  possunt,  nisi  ipsi  aliquo  modo  uniantur. 
Uiud  autem  quod  est  per  se  unum,  potest  esse  causa  unitatis 


')  Cf.  Leitner,  Der  hl.  Thomas  uber  das  unfehlbare  Lehramt; 
Uccelli,  Dei  testi  examinati  da  S.  Tomaso  d'Aquino  nell'  opusculo 
contro  gli  errori  dei  greci  relativamente  alV  infallibilita  pontificia. 

convenientius  qnam  multi  uniti;  unde  multitudo  melius  guber- 
natur  per  unum  quam  plures."     I.  quaest.  CIIL  art.  3. 


ARTICULUS  IIL 

Utrum   potestas  Romani  Pontificis  in  omnes   et  singulas 
ecclesias  sit  ordinaria  et  immediata. 

I.  Status  quaestionis.  Potestatem  ordinariam  intel- 
ligimus,  quae  principi  vi  muneris  competit,  ob  eamque  rem 
pro  semper  et  non  tantum  pro  casibus  extraordinariis;  im- 
mediatam  autem  dicimus,  qua  quis  nullius  potestate  interposita 
utitur  in  subditos  proprios.  Ideo  hoc  agitur,  utrum  Romani 
Pontificis  potestas  in  omnes  et  singulas  ecclesias  ordinaria  sit 
ac  immediata.  Quid  autem  voce  immediatae  significetur, 
rectius  intelligitur  ex  auctoritate  S.  Thomae,  explanantis,  quare 
et  Papa  et  episcopus  habeant  potestatem  immediatam  in  dioe- 
cesin,  archiepiscopus  vero  non  habeat  in  illos,  qui  sunt  de 
dioecesi  episcopi.  S.  Thomas  enim  ad  quaestionem;  utrum 
et  Papae  et  episcopo  potestas  immediata  in  dioecesin  corapetat, 
ita  respondet:  „Constat  enim  quod  Archiepiscopus  non  habeat 
immediatam  jurisdictionem  in  illos  qui  sunt  de  dioecesi  Episcopi, 
nisi  causa  ad  eum  deferretur;  sed  Episcopus  habet  immedia- 
tam  jurisdictionem  in  parochianos  sacerdotis,  cum  possit  quem- 
libet  coram  se  citare  et  excommunicare;  quod  Archiepiscopus 
non  potest  in  subditis  Episcoporum,  ut  dictum  est.  Cujus 
ratio  est,  quia  potestas  sacerdotis  naturaliter  et  ex  jure  divino 
subditur  potestati  Episcopi,  cum  sit  imperfecta  respectu  illius, 
ut  Dionysius  probat;  sed  Episcopus  subditur  Archiepiscopo 
solum  ex  ordinatione  Ecclesiae.  Et  ideo  in  quibus  Ecclesia 
statuit  Episcopum  Archiepiscopo  subjectum,  in  illis  tantum 
subjectus  est  ei.  Sacerdos  autem  qui  ex  jure  divino  Episcopo 
subditur,  in  omnibus  est  ei  subjecfus;  sicut  etiam  Papa  habet 
immediatam  jurisdictionem  in  omnes  Christianos;  quia  Romana 
ecclesia  nullis  synodici^  constitutis  ceteris  Ecclesiis  praelata 
est,  sed  evangelica  voce  Domini  et  Salvatoris  nostri  primatum 
obtinuit."     C.  Impugn.  cap.  IV. 

II.  Adversarii.  Inter  Richerianos  et  Febronianos  con- 
venit,  Papam  in  negotiis  dioeceseon  intervenire  non  posse  nisi 
extraordinario.  Cui  opinioni  Febroniani  ita  favent,  ut  eant 
infitias,  Pontificem  Maximum  in  dioecesibus  eximere  posse 
regulares  ordines,  dispensationes  sibi  reservare  vel  quicquam 
agere  hujusmodi ,  non  consentiente  episcopo.  Nostra  aetate 
viri  aliquot  (Janus,  etc),  insolentes  sensus  ecclesiastici ,  de 
Vaticanis  decretis  declamitarunt ,  conquesti  Papalem  omni- 
potentiam  atque  deturbatos  dignitate  sua  praesules.  —  Patres 
Vaticani,  ut  paulo  superius,  decreverunt:  „Si  quis  igitur 
dixerit  ...  ejus  (Rom.  Pontif.)  potestatem  non  esse  ordinariam 
et  immediatam  sive  in  omnes  et  singulas  ecclesias,  sive  in 
omnes  et  singulos  pastores  et  fideles,  a.  s."    Cf.  Syll.  prop.  34. 

Thesis:  Potestas  Romani  Pontificis  est  ordinaria  et  im- 
mediata  in  omnes  et  singulas  ecclesias. 

Argumenta. 

Arg.  I.  a)  Potestas  ordinaria  est,  quae  principi  vi  muneris 
pro  semper  competit  et  pro  quibusvis  casibus.  Haec  autem  in 
Pontifice  Romano  residet.  Nam  Dominus  noster  S.  Petrum  fun- 
damentum  ecclesiae,  clavigerum  caeli,  pastorem  gregis,  confirma- . 
torem  fratrum  creavit;  quae  munera  sane  simpliciter  et  pro 
casibus  quibuscunque  concredita  sunt,  non  pro  casibus  extra- 
ordinariis  tantum.    Nullum  enim  discrimen  a  Christo  factum  est. 

b)  Potestas  immediata  est,  quae,  nullius  interposita  potes- 
tate,  in  subditos  proprios  exerceri  potest.  Jam  ex  argumentis 
ante  positis  facile  intelligitur,  totam  ecclesiam,  omnes  fratres, 
agnos  et  oves,  fideles  et  pastores,  Petro  ejusque  successoribus 
directe  et  jure  divino  commissos  esse.  Ergo  Summus  Pontifex 
„solu8  habet  totam  plenitudinem  auctoritatis,  quam  Christus 
Ecclesiae  contulit  .  .  .  ubique  in  omnibus  Ecclesiis  habet  illam 
sicut  in  speciali  sua  Sede  Romana."  S.  Bonaventura,  Quare 
fratres  min.  praedic. 

Corollarium.  Dictis  hoc  articulo  et  praecedenti  jungimus 
ea,  quae  patres  Vaticani  ut  cousecutiones  supremae  potestatis 
Romani  Pontificis  docuerunt. 

a)  „Porro  ex  suprema  illa  Romani  Pontificis  potestate 
gubernandi  universam  Ecclesiam  jus  eidem  esse  consequitur, 
in  hujus  sui  muneris  exercitio  libere  communicandi  cum  pasto- 
ribus  et  gregibus  totius  Ecclesiae,  ut  iidem  ab  ipso  in  via 
salutis  doceri  ac  regi  possint.  Quare  damnamus  ac  reproba- 
mus  illorum  sententias,  qui  hanc  supremi  capitis  cum  pastoribus 
et  gregibus  communicationem  licite  impediri  posse  dicunt,  aut 
eandem  reddunt  saeculari  potestati  obnoxiam,  ita  ut  conten- 
dant,  quae  ab  Apostolica  Sede  vel  ejus  auctoritate  ad  regimen 
Ecclesiae  constituuntur,  vim  ac  valorem  non  habere,  nisi  potes- 
tatis  saecularis  placito  confirmentur." 

b)  „Et  quoniam  divino  Apostolici  primatus  jure  Romanus 
Pontifex  universae  Ecclesiae  praeest,  docemus  etiam  et  decla- 
ramus,  eum  esse  judicem  supremum  fidelium,  et  in  omnibus 
causis  ad  examen  ecclesiasticum  spectantibus  ad  ipsius  posse 
judicium  recurri;  Sedis  vero  Apostolicae,  cujus  auctoritate  major 
non  est,  judicium  a  nemine  fore  retractandum,  neque  cuiquam 
de  ejus  licere  judicare  judicio.  Quare  a  recto  veritatis  tramite 
aberrant,  qui  affirmant,  licere  ab  judiciis  Romanorum  Pontifi- 
cum  ad  oecumenicum  Concilium  tanquam  ad  auctoritatem  Ro- 
mano  Pontifice  superiorem  appellare."     Sess.  III.  cap.  III. 

Objeotiones. 

Obj.  I.  Plures  in  una  eademque  dioecesi  praepositos  ordina- 
rios  et  immediatos  esse,  absurde  dicitur.  At  episcopi  potestate 
immediata  et  extraordinaria  in  ecclesias  suas  pollent.  Rejicienda 
est  igitur  immediata  illa  et  ordinaria  potestas  Romani  Pontificis. 

Resp.  Dist.  majorem:  assertum  falsum  est,  si  plures,  qui 
ita  praesunt,  non  sunt  subordinati,  conc;  si  subordinati,  nego. 
„Inconveniens  esset  —  ait  S.  Thomas  —  quod  duo  aequaliter 
super  eamdem  plebem  constituerentur:  sed  quod  duo,  quorum 
unus  est  alio  principalior,  super  eamdem  plebem  constituantur, 
non  est  inconveniens;  et  secundum  hoc  super  eamdem  plebem 
immediate  sunt  et  sacerdos  parochialis,  et  Episcopus,  et  Papa: 
et  quilibet  eorum  potest  ea,  quae  sunt  jurisdictionis  ad  ipsum 
pertinentia,  alteri  committere."  In  IV.  SenL,  dist.  XVIII. 
quaest.  III.  art.  3.  q.  5. 

Instabis.  Rectum  illud  est,  ut  episcopi  suam  tueantur 
diguitatem.  Jam  altero  constituto  in  dioecesi  ordinario,  pro- 
prii  episcopi  dignitas  laeditur.  Papa  ergo  cujuslibet  ecclesiae 
ordinarius  esse  nequit. 

Resp.  Dist.  minorem:  dignitas  episcoporum  laesa  censetur, 
constituto  altero  praeposito  eadem  ratione,  conc;  diversa  ratione, 
nego.  Nimirum  episcopi  sibi  ducunt  esse  gloriam,  obsequi 
Christo,  potestates  ordinanti.  Rursus  patres  Vaticani:  „Tantum 
abest,  ut  baec  Summi  Pontificis  potestas  officiat  ordinariae  ac 
immediatae  illi  episcopalis  jurisdictionis  potestati,  qua  Episcopi, 
qui  positi  a  Spiritu  S.  in  Apostolorum  locum  successerunt, 
tamquam  veri  pastores  assignalas  sibi  greges,  singuli  singulos, 
pascunt  et  regunt,  ut  eadem  a  supremo  et  universali  Pastore 
asseratur,  roboretur  et  vindicetur."     Sess.  III.  cap.  III. 

Obj.  II.  Si  Romani  Pontificis  potestas  in  omnes  et  singulas 
ecclesias  immediata  est  ac  ordinaria,  atque  adeo  episcopalis, 
sequitur  ut  Summus  Pontifex  jure  nominetur  oecumenicus  epi- 
scopus.  Jam  vero  S.  Gregorius  M.  eum  titulum  repudiavit, 
quemadmodum  legimus,  Epp.  lib.  V.  18. 

Resp.  Dist.  majorem:  Summi  Pontifices  jure  vocantur 
oecumenici  episcopi,  exclusis  specialibus  dioeceseon  episcopis, 
nego;  ut  significetur  Pontificum  potestas  immediata  in  easdem 
dioeceses,  subdist.:  eos  episcopos  oecumenicos  eo  sensu  vocari, 
non  repugnat  per  se,  conc;  vetandum  non  fuit  per  accidens, 
nego.  Id  ipsum  S.  Thomas  docet.  Sic  enim  loquitur:  „Quod 
autem  Papa  universalem  Pontificem  se  prohibet  nominari,  non 
ideo  est  quia  ipse  non  habeat  auctoritatem  immediatam  et 
plenam  in  qualibet  Ecclesia;  sed  quia  non  praeficitur  cuilibet 
particulari  Ecclesiae  ut  proprius  et  specialis  illius  Ecclesiae 
rector,  quia  sic  cessarent  omnium  aliorum  pontificum  potes- 
tates."     C.  Impugn.  cap.  IV. 

Instabis.  Apud  S.  Cyprianum  scriptum  est:  „Episcopatus 
unus  est,  cujus  a  singulis  in  solidum  pars  tenetur."  De  unit. 
eccl.  V.  Cum  igitur  a  singulis  pars  in  solidum  teneatur,  ne- 
mini  potestas  ordinaria  et  immediata  in  omnes  partes  competit. 

Resp.   Dist.  antec:   a   singulis   episcopis  pars  in  solidum 

De  Groot,  Snuima  apologet.     II.  Q 

tenetur,  servata  omnium  subordinatione  capiti  totius  ecclesiae, 
conc;  relicto  centro  unitatis,  nego. 

S.  Cypriani  propositum  est,  in  jidelibus  et  in  fide  haud 
secus  atque  in  episcopis  ecclesiasticae  unitatis  extollere  con- 
cordiam.  Hinc  omnes  ecclesiae  partes  ostendit  inter  se  con- 
cinentes:  „Episcopatus  unus  est,  cujus  a  singulis  in  solidum 
pars  tenetur.  Ecclesia  quoque  una  est,  quae  in  multitudinem 
latius  incremento  foecunditatis  extenditur."  Et  alias:  „cum 
sit  a  Christo  una  ecclesia  per  totum  mundum  in  multa  membra 
divisa,  item  episcopatus  unus  Episcoporum  multorum  concordi 
numerositate  diffusus;"  rursus:  „Una  Ecclesia  .  .  .  et  fides  una 
in  solidam  corporis  unitatem  concordiae  glutino  copulata." 
Non  tamen  inde  quidquam  concludi  potest  contra  „Petri  cathe- 
dram"  et  „ecclesiam  principalem,  unde  unitas  sacerdotalis  ex- 
orta  est."     S.  Cypr.  ep.  59. 


ARTICULUS  IV. 

Utrum  jurisdictionis   potestas   mediante   Pontifice   Maximo   an 
immediate  a  Deo  in  episcopos  derivetur. 

I.  Status  quaestionis.  1°  Non  agitur  de  potestate 
ordinis,  quae  tota  per  sacramentum  ordinis  confertur  et  semel 
accepta  nunquam  amitti  potest  nec  auferri;  sed  de  potestate 
jurisdictionis }  quae  ab  ordinis  potestate  distincta  est  ac  se- 
parabilis. 

2°  Quaestionem  non  habemus  de  designatione  aut  electione 
personae,  cui  dignitas  episcopalis  conferatur,  sed  de  ipsa  potes- 
tate.  Ea  porro  considerari  potest  a)  secundum  ipsum  ordinem 
et  gradum  episcopalem  seu  in  abstracto,  ut  ajunt;  sub  quo 
respectu  jurisdictio  episcopalis  immediate  a  Deo  procedit,  in 
quantum  scilicet  ex  immediata  Christi  ordinatione  est,  ut  in 
ecclesia  semper  reperiantur,  qui  sint  episcopi  et,  servata  sub- 
ordinatione  debita  Romano  Pontifici,  commissum  sibi  gregem 
regant.  b)  Rursum  potestas  jurisdictionis  considerari  potest 
in  individuis,  potestatem  illam  obtinentibus.  Atque  illud  qui- 
dem  trifariam:  primo  quantum  ad  aptitudinem;  secundo  quan- 


Art.  IV.    Utrum  jurisdictionis  potestas  mediante  Pontitice  etc.      131 

tum  ad  exercitium;  tertio  quantum  ad  actualitatem.  Aptitu- 
dinem  immediate  a  Deo  esse  remur,  cum  nemo  dubitet,  quin 
ordinatio  episcopalis  aptitudinem  ad  jurisdictionem  episcopalem 
recipiendam  conferat;  et  haec  aptitudo  ab  aliquibus  jurisdictio 
incompleta  vocatur.  Exercitium  a  S.  Pontifice  pendere  et  ab 
eo  amplificari,  tolli  posse,  universalis  et  constans  ecclesiae 
praxis  ostendit;  non  ita  tamen,  ut  ipse  tollatur  ordo  episco- 
palis,  prout  ex  modo  dictis  conspicuum  est.  Restat  igitur,  ut 
de  actualitate  seu  de  actuali  jurisdictione  episcoporum,  quam 
alii  completam  vocant,  inquiratur. 

II.  Duplex  sententia  de  origine  jurisdictionis 
actualis  episcoporum.  1°  Prima  sententia  est,  potestatem 
jurisdictionis  episcoporum  a  Christo  quidem  tanquam  a  causa 
principali  derivari,  sed  mediante  Romano  Pontifice.  Qua  de  re 
S.  Thomas  haec  affirmat:  „Papa,  qui  est  loco  S.  Petri,  habet 
plenariam  potestatem,  alii  vero  ab  ipso."  Expos.  in  Matih. 
XVI.  n.  2.;  cf.  In  II.  Sent.,  dist.  XLIV.  quaest.  II.  art.  3.; 
C.  Gent.  IV.  cap.  LXXVL;  II.  II.  quaest.  XXXIX.  art.  3. 
Itaque  episcopi  jurisdictionis  potestatem  non  consecratione,  sed 
injunctione  acquirunt.  Id  etiam  valet  de  jurisdictione  collegiali, 
id  est,  de  jurisdictione  in  universalem  ecclesiam  ab  episcopis 
exercenda  in  concilio,  Summi  Pontificis  auctoritate  celebrato. 
Haec  enim  sola  consecratione  non  acquiritur,  sed  consecratione 
episcopi  gradum  obtinent,  quo  judices  jure  divino  constituuntur, 
quando  Romanus  Pontifex  ipsis  participationem  sollicitudinis 
universalis  confert.  Quae  participatio  utrum  episcopis  etiam 
non  residentialibus  per  se  satis  conferatur,  extra  dubitationis 
aleam  non  est.  Cf.  Mazzella,  De  relig.  et  ecclesia,  disp.  V. 
art.  4. 

Primae  sententiae  adstipulantur  S.  Bonaventura,  Quare 
fratres  minores  praedicent;  S.  Antoninus,  Summa,  p.  II.  tit.  XXII. 
cap.  III.  §.  3.;  Lainez,  Disput.  Trid.  t.  I. ;  Suarez,  De  leg. 
lib.  IV.  cap.  IV.  omnesque  fere  summi  theologi. 

2°  Altera  sententia  eorum  est,  qui  episcopos  jurisdictionis 
potestatem  immediate  a  Christo  tenere  existimant,  ut  Alphonsus 
de  Castro,  Vasquez,  Schwane  (Allgemeine  Moraliheol.) 

III.  Sententia  eligenda.     Eadem  quaestio  inter  patres 

9* 

Tridentinos  agitata  est,  sed  nihil  definitum.  Nonnulli  patres, 
duce  Guerrero,  Granatensi  arehiepiscopo,  secundam  sententiam 
contra  alios,  prioris  sententiae  defensores,  tuebantur.  Bene- 
dictus  XIV.  ait:  „Licet  autem  eorum  opinio,  qui  etiam  hanc 
potestatem  (jurisdictionis)  a  Christo  oriri  propugnant,  validis 
fulciatur  argumentis;  nibilominus  tamen  et  rationi  et  auctori- 
tati  conformior  videtur  sententia  opposita."  De  syn.  dioec. 
lib.  I.  cap.  IV.  n.  2.  Igitur  Angelici  sententiam  de  origine 
episcopalis  jurisdictionis  in  singulas  dioeceses  sequendam  esse 
arbitramur. 

IV.  Utrum  in  utraque  sententia  de  origine  juris- 
dictionis  episcopalis  tum  Romani  Pontificis  tum  epi- 
scopi  potestas  in  dioecesin  ordinaria  et  immediata  sit. 

Resp.  In  utraque  sententia  tam  episcopi  quam  Papae 
potestas  ordinaria  et  immediata  censenda  est. 

1°  Quod  ad  Papam  attinet,  sentiunt  catholici  omnes,  et 
in  utroque  systemate,  jurisdictionem  episcoporum  dependere, 
saltem  quantnm  ad  exercitium,  a  tacito,  er,  ut  jam  fit,  ab  ex- 
presso  consensu  Pontificis.  Eam  vero  Pontificis  potestatem  in 
episcoporum  jurisdictionem,  saltem  quantum  ad  exercitium,  ordi- 
nariam  esse  ac  immediatam,  ex  thesibus  proxime  probatis  apparet. 

2°  Episcoporum  potestas  ordinaria  et  immediata  similiter 
in  utraque  sententia  consistit.  Nimirum  quia  Christus  ordinem 
episcopalem  instituit,  ut  ecclesia  regulariter  per  episcopos  re- 
gatur,  et  quia  ordini  illi  potestas  propria  divinitus  constituta 
est.  Jurisdictio  autem,  quam  episcopus  consecratus  a  Romano 
Pontifice  accipit,  non  est  potestas  Papae  delegata,  sed  propria 
illa  potestas,  quam  Christus  muneri  episcopali,  dependentem 
tamen  a  Pontifice  Romano,  alligavit.  Neque  gradus  episcopalis 
a  Papa  aboleri  potest.  Ita  potestas  jurisdictionis  episcoporum 
ordinaria  semper  erit.  Eademque  immediata;  etenim  sive 
immediate  a  Deo  sive  mediante  Papa  eam  conferri  sentias, 
nulla  alia  potestate  inter  episcopum  et  dioecesin  posita,  exercetur. 

Quae  cum  ita  sint,  jurisdictio  episcopalis,  quanquam  in 
particulari  immediate  a  Deo  concedi  non  videtur,  in  genere 
tamen  immediate  a  Deo  procedit,  qui  episcopos  cum  juris- 
dictione  ordinaria  in  ecclesia  esse  voluit. 

ARTICULUS  V. 

Utrum  Romanus  Pontifex  ex  cathedra  loquens  sit  infallibilis. 

Ex  S.  Scriptura. 

I.  Decretum  Vaticanum  hoc  est:  „Nos  traditioni  a  fidei 
Cbristianae  exordio  perceptae  fideliter  inhaerendo,  ad  Dei  Sal- 
vatoris  nostri  gloriam,  religionis  Catholicae  exaltationem  et 
Christianorum  populorum  salutem,  sacro  approbante  concilio, 
docemus  et  divinitus  revelatum  dogma  esse  definimus:  Roma- 
num  Pontificem  cum  ex  Cathedra  loquitur,  id  est,  cum  omnium 
Christianorum  Pastoris  et  Doctoris  munere  fungens,  pro  suprema 
sua  apostolica  auctoritate,  doctrinam  de  fide  vel  moribus  ab 
universa  Ecclesia  tenendam  definit,  per  assistentiam  divinam, 
ipsi  in  beato  Petro  promissam,  ea  infallibilitate  pollere,  qua 
divinus  Redemptor  Ecclesiam  suam  in  definienda  doctrina  de 
fide  vel  moribus  instructam  esse  voluit;  ideoque  ejusmodi  Ro- 
mani  Pontificis  definitiones  ex  sese,  non  autem  ex  consensu 
Ecclesiae  irreformabiles  esse.  Si  quis  autem  huic  Nostrae  de 
finitioni  contradicere,  quod  Deus  avertat,  praesumpserit;  ana- 
thema  sit."  Sess.  IV.  cap.  IV.  —  Hoc  decreto  patet,  definiri 
activam  Romani  Pontificis  infallibilitatem  seu  infallibile  magi- 
sterium. 

II.  Infallibilitatis  Pontificiae  definitio.  Haec  in- 
fallibilitas  est  charisma,  quo  Romanus  Pontifex,  cum  ex  ca- 
thedra  loquitur,  per  assistentiam  divinam  in  dejinienda  doctrina 
de  jide  vel  moribus  errare  non  potest. 

1°  Diximus:  ex  cathedra.  „Cathedra  —  ait  S.  Thomas  — 
proprie  est  Magistrorum  et  ideo  illi  super  cathedram  dicuntur 
sedere,  qui  sunt  successores  Moysis."  ln  Matth.  XXIII.  1. 
Patres  autem  Vaticani  metonymiae  hujus,  ab  ipsis  adhibitae, 
sensum  sic  explicant:  „cum  ex  Cathedra  loquitur,  id  est,  cum 
omnium  Christianorum  Patris  et  Doctoris  munere  fungens,  pro 
suprema  sua  apostolica  auctoritate  doctrinam  de  fide  vel  mori- 
bus  ab  omnibus  tenendam  definit."     L.  c. 

2°  Per  assistentiam  divinam.    Charisma  infallibilitatis  nec 

donum  naturale  est  neque  habitus  supematuralis ,  Deque  veri 
nominis  inspiratio,  neque  revelatio.  Patres  Vaticani  assisten- 
tiam  esse  docent.  Nam  haec  clara  sunt:  „Neque  enim  Petri 
successoribus  Spiritus  S.  promissus  est,  ut  eo  revelante  novam 
doctrinam  patefacerent,  sed  ut,  eo  assistente,  traditam  per  Apo- 
stolos  revelationem  seu  fidei  depositum  sancte  custodirent  et 
fideliter  exponerent."  Hanc  porro  assistentiam  intelligimus 
auxilium  divinum  Pontificem  determinans,  ut  verum  doceat. 
Cujus  auxilii  seu  operationis  divinae,  quam  S.  Thomas  in- 
stinctum  Spiritus  sancti  vocat,  effectus  internus  est,  ut  Pontifex 
veritatem,  in  ecclesia  depositam,  cognoscat;  externus,  ut  ex 
cathedra  loquens  veritatem  proponat.  Cf.  S.  Thom.  Quodl.  IX. 
art.  16.  Attamen  stricte  opus  esse  non  videtur,  ut  assistentia 
divina  peculiarem  fidei  firmitatem  in  anima  Pontificis  efficiat. 
3°  In  definienda  doctrina  de  fide  et  moribus.  lnfallibilitas 
igitur  illimitata  dici  nequit. 

III.  Quonam  seDSu  Pontificis  infallibilitas  sit  per- 
sonalis.  Non  eo  sensu  personalem  Pontificis  inerrantiam  vo- 
camus,  ut  infallibilitatem  a  se  habeat;  nam  judicium  eorum, 
qui  ecclesiae  praesunt,  errare  potest,  „si  personae  eorum  tantum 
respiciantur."  S.  Thom.  Quodl.  IX.  16..  Ob  eamque  rem  in- 
fallibilitas  PoDtificia  participata  dicitur,  quia  divinitus  data. 

Iufallibilitatem  personalem  profitemur,  quia  Pontifex,  dod 
ut  persoua  privata,  sed  ut  persoua  qualificata,  ut  ajuut,  Pouti- 
ficatu  potest  edere  decreta,  quae  ex  sese,  non  autem  ex  consensu 
ecclesiae,  irreformabilia  sunt.  Verum,  etsi  Papa  decreta  hujus- 
modi  edere  potest  absque  consensu  ecclesiae,  sive  congregatae 
in  concilio  sive  per  orbem  dispersae,  nullo  tamen  tempore 
pastor  sine  ovibus  erit,  nec  caput  sine  membris,  hoc  est,  sine 
ecclesia,  pro  qua  charisma  divinum  obtinet. 

Ita,  quantum  ad  Pontificein  supremo  suo  munere  fungen- 
tem,  prorsus  rejicitur  quaevis  distinctio  ioter  sedem  et  sedentem, 
ioter  seriem  Pootificum  et  Pootifices  siogulos,  quasi  sedeotes 
aut  sioguli  errare  posseut,  oon  itidem  sedes  et  series.  Ro- 
manam  sedem,  cathedram,  ecclesiam  si  iofallibilem  asserimus, 
ipsos  PoDtifices,   etiam  siogulos,  erroris  immunes  iotelligimus. 

IV.  Quaeuam   ad   locutionem    ex   cathedra   requi- 

rantur.  Jam  non  quaeriinus,  quibus  indiciis  locutionem  ex 
cathedra  esse  cognoscamus,  sed  quaenam  requirantur,  ut  locutio 
ex  catbedra  sit.  Haec  enim,  etiam  quando  de  conciliorura 
oecumenicorum  decretis  agitur,  differunt.  Ex  definitione  Vati- 
cana  conditiones  ad  locutionem  ex  cathedra  necessarias  per- 
cepimus.    Requiritur  autem 

1°  Sententia  dejinitiva.  Non  sufficit  sententia,  quae  abs- 
que  credendi  obligatione  proferatur,  puta  adhortandi  causa, 
aut  ut  Pontifices  opinionem  significent,  et  quid  sibi  probabilius 
aut  certius  esse  videatur;  sed  necessaria  est  intentio  Pontificis 
decidendi  veritatem;  quod  est  apud  S.  Thomam  nfinaliter  de- 
terminare"  ea  quae  sunt  fidei  ut  ab  omnibus  inconcussa  fide 
teneantur,  seu:  „ut  sic  ejus  sententia  a  tota  ecclesia  firmiter 
teneatur."     II.  II.  q.  I.  art.  10. 

2°  Sententia  Pontificis,  in  quantum  loquitur  ut  pastor  et 
doctor  supremus,  seu,  ut  ait  S.  Thomas,  sententia  Papae, 
„quam  profert  in  judicio."  Quodl.  IX.  art.  16.  Idcirco  non 
censentur  ex  cathedra  latae  sententiae,  quas  Pontifex  edit  ut 
doctor  privatus,  vel  ut  Pontifex  est,  sed  non  usus  auctoritate  sua 
suprema  in  universam  ecclesiam. 

3°  In  definienda  doctrina  de  fide  vel  moribus.  Patres 
Vaticani  docent,  Romanum  Pontificem  ea  infallibilitate  pollere, 
„qua  divinus  Redemptor  Ecclesiam  suam  in  definienda  doctrina 
de  fide  vel  moribus  instructam  esse  voluit."  De  objecto 
autem  infallibilitatis  ecclesiae  quaestione  VIII.  disseruimus. 
Pontifex  —  ut  docet  Aquinas  —  errare  potest  in  sententiis, 
„quae  ad  facta  particularia  pertinent";  errare  non  potest  nin  his 
quae  ad  fidem  pertinentu.  Cf.  Quodl.  1.  c;  II.  II.  q.  I.  art.  10. 
—  Plura  de  extensione  infallibilitatis  Pontificiae  vide  infra 
in  fine  art.  6.,  ubi  ad  quaesita  nonnulla  respondetur. 

4°  Doctrina  ab  universa  ecclesia  tenenda;  id  est  a  Ponti- 
fice  definita,  „ut  sic  ejus  sententia  a  tota  ecclesia  firmiter  tenea- 
tur.a  S.  Thom.,  ut  supra.  Jam  „haec  intentio  Pontificis  —  ait 
Franzelin  —  decidendi  veritatem  et  obligandi  fideles  sufficienter 
manifestata  sit  oportet.  Quamvis  vero  sint  quaedam  formae 
solemnes  documentorum,  quae  semper  manifestant  hanc  inten- 
tionem   (ut  Bullae   dogmaticae   in   iis,   quae   directe  et  scopo 

principali  docent);  non  tamen  definitio  per  se  ullis  formis  de- 
terminatis  alligata  est,  quia  ea,  de  qua  loquimur,  intentio  de- 
cidendi  veritatem  multis  ac  diversis  modis  sufficienter  mani- 
festari  potest."  Ep.  edita  in  opere  period.  Etudes  religieuses, 
Juillet  1889. 

V.  Adversarii.  a)  Exordium  erroris  fuit  calamitosa  lis, 
quae  saeculo  XIV.  de  occupanda  Petri  sede  exorta  est.  Ea 
tempestate  Petrus  d'Ailly  seu  de  Alliaco  (f  1420)  et  Joannes 
Gerson  (1429)  potestatem  Pontificis  concilio  generali  dirigen- 
dam  et  regulandam  subdidisse  videntur.  Verum  haec  doctrina 
non  ex  traditione  ecclesiae  hausta  est,  sed  fabricatam  diceres,  ut 
schisma  finiretur.  Nec  Gerson  in  systemate  suo  semper  idem 
fuit,  neque  multi  fuerunt,  qui  Sedem  Apostolicam  erroribus  in 
fide  obnoxiam  esse  crederent;  imo  Canus  anno  1562:  „Nolu- 
mus  —  inquit  —  hic  nos  ecclesiae  sententiam  praevenire,  sed 
si  ad  generale  concilium  referatur,  haereseos  nota  errori  illi 
inuretur;"  addit  sese  tuto  sententiam  infallibilitatis  Pontificiae 
sequi,  „quoniam  communis  catholicorum  est".  De  loc.  iheol. 
lib.  VI.  cap.  VII. 

b)  Anno  1682  contra  inerrantiam  Romani  Pontificis  positus 
est  Declarationis  Cleri  Gallicani  art.  4.;  quo  episcopi  triginta 
quatuor,  a  Ludovico  XIV.  Parisios  convocati,  perhibent:  „In 
fidei  quoque  quaestionibus  praecipuas  Summi  Pontificis  esse 
partes,  ejusque  decreta  ad  omnes  et  singulas  ecclesias  perti- 
nere,  nec  tamen  irreformabile  esse  judicium,  nisi  Ecclesiae  con 
sensus  accesserit."  Quot  et  qualium  consentientium  episco- 
porum  consensus  requiratur,  fuit  ambiguum;  sed  perinde  esse 
putabatur,  sive  consensus  esset  antecedens,  sive  subsequens 
vel  comitans,  expressus  sive  tacitus.  Janseniani  et  Febroniani 
eo  venerunt,  ut  consensum  completum  et  universalem  si  non 
fidelium  omnium  at  omnium  episcoporum,  atque  etiam  sacer- 
dotum  postularent.  Cf.  Const.  Inter  multiplices,  4.  Aug.  1690 
et  Auctorem  fidei. 

c)  Saeculo  XIX.  sensus  aliquorum  schismaticus,  qui  natio- 
nales  ecclesias  instituendas  esse  contendebant  (Chatel,  Ronge), 
et  scientia  quaedam  rationalismi  non  immunis  effecerunt,  ut 
viri   aliquot  catholici  deficere  ab  ecclesia  quam  decretis  oecu- 

menici  concilii  Vaticani  parere  mallent.  Dollinger,  Erwdgungen 
seu  Considerationes  pro  episcopis,  etc;  Janus  (Huber),  Der 
Papst  und  das  Concil  seu  Papa  et  concilium;  Gladstone,  The 
Vatican  decrees  et  alii  dogrna  inerrantiae  Pontificis  Romani 
impugnarunt.  Orta  et  secta  Neo-catholicorum,  quae  tantum 
non  tabuit. 

Thesis:  Romanus  Pontifex,  ex  cathedra  loquens,  est  infal- 
libilis. 

Argument  a . 

Arg.  I.  Generatim  ex  ipsa  ratione  primatus.  Ex  S.  Scri- 
ptura  duo  patent:  oportere  Romano  Pontifici  subesse  universam 
ecelesiam;  ecclesiam  in  rebus  fidei  et  morum  errori  non  esse 
obnoxiam.  Atqui  si  Romanus  Pontifex,  ex  cathedra  loquens, 
infallibilitate  non  polleret,  alterutrum  destrueretur.  Ecclesia 
enim  aut  non  paret  Pontifici,  aut  eum  sequitur;  si  paret  errauti, 
una  cum  Pontifice  periclitatur;  si  non  sequitur  Pontificem, 
pleDitudo  Pontificiae  potestatis  evacuatur.  Magisterium  ergo 
infallibile  Romani  Pontificis  admittendum  est. 

Arg.  II.  Ex  Matth.  XVI.  18.  a)  In  pollicitatione  prima- 
tus  Dominus  ad  S.  Petrum  dixit:  super  hanc  petram  (kepha) 
aedificabo  ecclesiam  meam;  igitur  Summus  Pontifex  est  funda- 
mentum  totius  ecclesiae.  Atqui  ad  ecclesiae  essentiam  pertinet 
fides,  eaque  nunquam  defectura.  Summus  ergo  Pontifex  est 
fundamentum  fidei  nunquam  defecturae.  Jam  si  fundamentum 
succumbat,  tota  fabrica  in  ipso  fundata  corruet.  Ergo  Summus 
Pontifex,  quoniam  fundamentum  est  infallibilis  ecclesiae,  in  fide 
errare  non  potest. 

b)  Christus  ita  prosequitur:  et  portae  inferi  non  prae- 
valebunt  adversus  eam ,  id  est,  adversus  petram  (kepha),  aut 
adversus  ecclesiam,  quatenus  in  petra  (kepha,  Petro)  fundatur. 
At  portae  inferi  sunt  et  haereses.  Haereses  igitur  adversus 
eum,  qui  est  petra  et  firmitudo  totius  ecclesiae,  nihil  quidquam 
praevalebunt.  Jam  vero  petra  est  Summus  Pontifex.  Hic 
ergo  in  fide  errare  non  potest.  Quod  magis  propalatum 
habemus  ex  Matth.  VII.  24 — 27.,  ubi  domus  viri  stulti  ceci- 
disse   dicitur ,    quia   stultus    naedificavit  domum  suam    super 

arenam11;  domus  viri  sapientis,  pluvia,  fluminibus,  ventis  simul 
in  domum  irruentibus,  „non  cecidit:  fundata  enim  erat  super 
petram."  Eodem  modo  firma  est  fides  ecclesiae;  fundata  enim 
est  super  petram.     Cf.  S.  Thom.  In  Matih.  XVI.  n.  2. 

Arg.  III.  Ex  S.  Luca  XXII.  32.  Verba  Christi:  ego  autem 
rogavi  pro  te,  ut  non  deficiat  jides  tuat  et  tu  aliquando  con- 
versus  confirma  fratres  tuos ,  referuntur  ad  S.  Petrum  et  suc- 
cessores  ejus,  ut  caput  ecclesiae.  Jam  iis  ipsis  verbis  pro- 
mittitur  infallibile  magisterium.  Ergo  caput  ecclesiae  seu 
Summus  Pontifex  gaudet  infallibili  magisterio.  Prob.  min. 
a)  Petrus,  jussus  reliquos  omnes  in  fide  confirmare,  ipse  fir- 
missimus  sit  necessum  est.  At  Petro  soli  —  pro  te,  fides 
tua}  tu  —  mandatur  munus  confirmandi  in  fide  reliquos 
omnes,  quos  Dominus  vocat  fratres  tuos.  Ergo  Christus  pro- 
misit,  caput  ecclesiae  suae,  hoc  est,  S.  Petrum  ejusque  in 
primatu  snccessores  ab  omni  semper  errore  permansuros  illi- 
batos,  id  est,  Rom.  Pontificem  in  docendo  fore  infallibilem. 

b)  Idem  jure  efficitur  ex  verbis:  ego  rogavi  pro  te.  Nempe 
Christus  orans  etiam  confirmandi  munus  spectavit.  Christus 
autem  procul  dubio  exauditus  est  pro  sua  reverentia.  Hebr.  V.  7. 

c)  Neque  parallelismus  idearum  inter  Matthaeum,  ut  supra, 
et  Lucam  obscurus  est.  Nam  petra  ecclesiae  et  confirmator 
fratrum  unum  firmitudinis  conceptum  exprimunt.  Cf.  S.  Thom. 
II.  II.  q.  I.  art.  10.;  q.  II.  art.  6.  ad  3.;  suppl.  q.  XXV.  art.  l.j 
In  Symb.  art.  IX. 

Arg.  IV.  Ex  S.  JoanneXXI.  15—18.  Christus  his  verbis: 
Pasce  agnos  meos ;  —  Pasce  oves  meas  universum  gregem 
Summo  Pontifici  suprema  auctoritate  regendum  commisit.  At 
„evangelizare  pascere  est".  S.  Bern.  De  consid.  IV.  3.  Pon- 
tificis  est  igitur,  universum  Christi  gregem  evangelicae  veritatis 
pabulo  nutrire.  Porro  pastor  supremus  si  esset  errori  obnoxius, 
fieri  posset,  ut  universum  Christi  gregem  a  pabulo  salubri 
veritatis  ad  venenosa  errorum  abduceret.  Christus  ergo,  qui 
media  largitur  fini  congrua,  Summo  pastori  charisma  inerrantiae 
concessit.  Cf.  S.  Thom.  ln  Joan.  XXI.  lect.  III.  et  conc.  Vatic. 
sess.  IV.  cap.  IV. 

Objeotiones. 

Obj.  I.  Id  ex  S.  Litteris  ratum  ac  firmum,  solum  Christum 
auctorem  esse  fidei.  Ergo  infallibilitas  Pontificia,  cum  certe 
superflua  sit,  a  priori  negatur. 

Resp.  Dist.  antec:  Christus  est  auctor  fidei  intus  effi- 
ciendae,  conc;  proponendae  fidei,  subdist.:  auctor  principalis, 
conc;  exclusa  causa  instrumentali  magisterii  Pontificii,  nego. 
Christus  secundum  utramque  naturam  simul  est  caput  totius 
ecclesiae  secundum  gubernationem ,  dignitatem  et  influentiam. 
Cf.  S.  Thom.  De  verit.  q.  XXXIX.  art.  4.  Sed  Pontificis 
magisterio  tanquam  instrumento  utitur,  ut  ecclesiae  suae  fidei 
veritatem  ad  credendum  proponat. 

Instalis.  S.  Petrus  fidem  negavit  in  atrio  Caiphae,  abs- 
condit  Antiochiae,  Paulo  resistente.  Ergo  Papa  non  magis 
infallibilis  est  quam  beatus  Petrus. 

Resp.  Dist,  antec:  haec  facta  sunt  Petri,  ex  cathedra 
loquentis,  nego;  pertinent  ad  Petri  fidem  personalem,  subdist.: 
ratione  fidelitatis  aut  prudentiae,  conc;  ratione  fidei  proprie 
dictae,  nego.  Et  sane  Petri  facinus  in  atrio  privatum  fuisse 
nemo  ignorat;  nec  ejus  fides  privata  defecit,  sed  fidei  pro- 
fessio;  adde,  apostolum  eo  tempore  in  munere  supremi  pastoris 
confirmatum  non  fuisse,  neque  in  eum  venisse  Spiritum  sanctum. 
—  Res  Antiochena  prudentiae  offensio  fuit,  fides  nec  publica 
nec  privata  ullo  pacto  defecit. 

Dices.  Quandoque  fit,  ut  Pontifices  praebeant  reprehensionis 
ansam  aliquam.    Vitia  autem  et  infallibilitas  pugnant. 

Resp.  Transeat  antec  Nego  conseq.  Scilicet  ab  inte- 
gritate  vitae  deficere  et  errare  ex  cathedra  differunt.  Ita 
„Caiphas  quantumvis  nequam  tamen  quia  Pontifex  legitur 
etiam  inscius  prophetasse."  S.  Thom.  Quodl.  IX.  16.  Quod 
apte  ad  Pontificem  Romanum  transfertur,  qui,  Deo  assistente 
ex  cathedra  loquens,  excedit  seipsum. 

Obj.  II.  Dominus  ad  S.  Petrum:  „tu  aliquando  conversus 
confirma  fratres  tuos."  Jam  vox  conversus  confirmandi  munus 
ad  Petri  personam  coarctat.  Ex  hoc  igitur  textu  neutiquam 
probatur,  Pontifices  in  fidei  judicio  errare  non  posse. 

Resp,  Dist  min.:  vox  conversus  munus  ad  Petri  personam 
coarctat,  nego;  personam  Petri  accidentaliter  determinat,  conc. 
Vox  conversus  substantiam  et  indolem  promissionis  divinae: 
rogavi  pro  te,  etc.  nihil  contingit,  quasi  Dominus  instituisset 
conjirmatorem  conversum;  sed  accidens  est,  significans:  post- 
quam  conversus  es,  vel  aliquid  hujusmodi. 

Dices.  Omnes  apostolos  divinitus  in  fide  confirmatos  esse, 
constat.  Munere  igitur  confirmatoris  et  infaliibilis  doctoris  non 
opus  erat. 

Resp.  Dist.  antec:  omnes  apostoli  in  fide  confirmati  sunt, 
conc;  et  munus  confirmatoris  ante  omnia  pro  apostolis  insti- 
tutum  est,  nego.  Christus  pro  Petro  oravit,  et  ipsum  fidei 
confirmatorem  creavit,  ut  cathedra  Petri  arx  fidei  esset  pro 
omnibus  horainibus  et  saeculis,  et  pro  ipsis  apostolis,  in 
quantum  alicujus  confirmationis  indigerent. 

Instabis.  Primus  Agatho,  Papa  (f  681),  Lucam  XXII.  ad 
primatum  illustrandum  attulit.  Ergo  interpretatio  illa,  quia 
nova,  nulla  est. 

Resp.  Nego  assertum,  quod,  a  Launoio  (ep.  V.  6.)  inventum, 
tempore  concilii  Vaticani  iteratum  est.  —  S.  Ambrosius,  De  fide, 
lib.  V.  cap.  L;  S.  Leo  M.  Serm.  LXXXIII.  3.;  S.  Cyrillus 
Alexandr.  Comment.  in  Luc.  XXII.  32.  et  alii  locum  illum  ad 
primatum  retulerunt.  Ita  S.  Gelasius  ep.  4.  ad  Honorium  Dal- 
matiae  episcopum:  „totius  ovilis  dominici  curam  sine  cessa- 
tione  tractantes,  quae  beato  Petro  Salvatoris  ipsius  nostri  voce 
delegata  est:  Et  tu  conversus  confirma  fratres  tuos;  et  item: 
Petre,  amas  me?  Pasce  oves  meas:  dissimulare  nec  possumus 
nec  debemus,  quae",  etc.  Apud  Thiel  I.  p.  321.  Neque  illam 
Agathonis  interpretationem  novam  esse  censuerunt  patres  con- 
cilii  Cpolitani,  cum  de  epistola,  nobis  objecta,  exclamaverint: 
„Petrus  per  Agathonem  locutus  est.u 

Obj.  III.  S.  Codicum  de  magisterio  testimonia  sic  expli- 
cari  possunt,  ut  Sedes  Apostolica  non  erret  in  decisis,  non  ita 
firma  sit  in  decidendis.     Ergo  Papa  definire  non  potest. 

Resp.  Dist.  antec:  S.  Scripturae  sic  explicari  possunt,  ut 
Papa  sit  infallibilis  tam  in  decidendis  quam  in  decisis,  conc; 
in    alterutro   duntaxat,   nego.     Indoles  cagitis,    confirmatoris, 

summi  ecclesiae  pastoris,  haec  est,  ut  Pontifex  Summus  firmi- 
tate  sua  in  decidendis  praebeat  ecclesiae  decisa  vera. 

Instabis.  Si  seriem  Pontificum  ab  omni  prorsus  errore 
illibatam  dicimus,  non  singulos,  Sedes  Romana  tamen  erit, 
quae  omnes  ad  unitatem  in  fide  moveat.  Hac  igitur  interpre- 
tatione  S.  Scripturis  nulla  vis  infertur. 

Resp.  Dist.  antec. :  si  series  Pontificum  non  erret,  Sedes 
tamen  Romana  erit,  quae  omnes  ad  unitatem  in  fide  moveat 
omnes  omnium  temporum,  nego;  secus,  transeat.  Pollicitatio 
divina  est,  nunquam  fore,  ut  portae  inferi  sive  adversus  eccle- 
siani,  sive  adversus  petram  ecclesiae  praevaleant.  Atque  etiam 
distinctio  illa  inter  seriem  et  singulos  infallibilitatem  activam 
penitus  delet.  Nam  quos  Christus  pavit,  eos  jam  pascunt 
8inguli  Ejus  vicarii;  at  si  in  fide  definienda  possint  errare 
singuli,  infallibili  certitudine  fidendum  est  nulli. 

Dices.  Saltem  fas  sit,  sequi  hoc  Leonis  M.:  „Aliud  sunt 
sedes,  aliud  praesidentes.u     Ep.  101. 

.  Eesp.  Dist.:  S.  Leo  distinguit  inter  sedem  et  sedentem, 
quantum  ad  ea,  quae  sedenti  non  competunt  ex  sua  sede, 
conc;  quantum  ad  ea,  quae  sedens  non  habet  nisi  ex  sua 
sede,  nego.  In  casu,  vitia  Acacii  sedis  episcopalis  jura  tol- 
lere  non  potuerant;  at  vero  Pontifici  Romano  jura  Petri  ex 
cathedra  Petri  profluunt.  Quis  autem  dixerit,  fideles  in  vera 
fide  infallibiliter  servari  per  sedem,  non  per  sedentem?  Ser- 
vatur  Christi  populus  per  Pontificem,  quatenus  hic  vi  muneris 
sui  agit,  id  est,  ex  sede  sua  seu  ex  cathedra. 

Alia,  quae  a  nonnullis  contra  dicuntur,  in  disputationibus 
de  primatu  habitis,  satis  excussa  videntur. 


ARTICULUS  VI. 
Utrum  infallibilitas  Romani  Pontificis  ex  traditione  monstretur. 

I.  Adversarii.  A  Gallicanis  quondam  quaesita  sunt 
argumenta  ex  traditione  factisque  historicis,  quae  theologos, 
infallibilitatem  Pontificiam  asserentes,  confunderent ;  ita  Bossuet, 
qui  contendere  videtur  suae  Defensioni  patrocinari  exploratam 

patrum  sententiam,  repugnare  nihil  praeter  novellas  scholasti- 
corum  opiniones.  Non  majori  jure  DOllinger,  Erwagungen 
seu  Considerationes,  etc,  et  qui  cum  eo  concilii  oecumenici 
Vaticani  definitionem  de  Romani  Pontificis  infallibili  magisterio 
non  secuti  sunt,  ecclesiam  catholicam  sensu  historico  carere 
perhibent;  quorum  asserta  legens,  crederes  inter  Orientales 
neminem  unquam  suspicatum  esse  infallibilitatem  Pontificiam, 
factaque  cuncta  doctrinae  Vaticanae  esse  contraria.  Si  qui 
patres  Occidentales  dogmatis  hujus  mentionem  non  faciant, 
illico  nobis  adversi  dicuntur,  et  Aquinatem  citanti  respondent, 
sanctum  deceptum  monumentis  suppositis.  De  S.  Thoma  vide 
art.  4.  In  praesentia  probandum  est,  multo  ante  aetatem 
Angelici  et  ab  antiquissimis  temporibus  doctrinam  de  infal- 
libili  Pontificis  Romani  magisterio  in  ecclesia  viguisse. 

Thesis:  InfalUbilitas  Romani  Pontificis  ex  veterum  testi- 
moniis  certa  est. 

Argumenta. 

Arg.  1.  Ex  veterum  testimoniis.  a)  S.  Clemens  Romanus 
et  S.  Ignatius  Antiochenus  non  ad  probandum  sed  ad  confir- 
mandum  aliquid  testimonii  praebere  videntur.  Nam  Clemens 
suam  ad  Corinthios  epistolam  tanta  auctoritate  scripsit,  ut 
virum  infallibili  magisterio  donatum  valde  deceat;  unde  S.  Ire- 
naeus  de  illa  epistola:  „scripsit,  quae  est  Roma,  ecclesia  po- 
tentissimam  (ixavcoiccTqv)  epistolam,  reparans  fidem  illorum  et 
annuntians,  quam  in  recenti  ab  Apostolis  acceperat  traditio- 
nem.u  Adv.  haer.  III.  cap.  III.  Ignatius  autem  ad  Romanos, 
cap.  III.:  „Neminem  unquam  fascinastis;  alios  docuistis.  Ego 
vero  illa  quoque  firma  esse  volo,  quae  docetis  et  praecipitis." 
Verum  haec  fortasse  tantummodo  de  exhortatione  ad  marty- 
rium  dicta  sunt. 

b)  S.  Irenaeus,  Adv.  haer.  III.  3.:  „Ad  hanc  enim  eccle- 
siam  propter  potentiorem1)  principalitatem  necesse  est  omnem 

l)  Potentiorem;  hanc  vocem  enim  „omnes  Codices  manuscripti 
habent  excepto  Claromontano ,  in  quo  librarius  pontiorem  scripserat, 
antiqua  tamen  manu  n  expunctum  est,  ut  legatur  potioremu.  Schnee- 
mann,  S.  Iren.  de  ecclesiae  Rom.  primatu  testimonium. 

convenire  ecclesiam,  hoc  est,  qui  sunt  undique  fideles,  in  qua 
semper  ab  his,  qui  sunt  undique,  conservata  est  ea  quae  est 
ab  Apostolis  traditio."  Porro  his  verbis,  cum  suis  adjunctis, 
affirmatur  necessarius  consensus  omnium  ecclesiarum  cum  Ro- 
mana  ecclesia,  quod  in  ea  sit  inconcussa  firmitas  fidei.  Id 
autem  idem  est  ac  agnoscere  Romanae  ecclesiae  infallibilem 
auctoritatem.  Ergo  infallibilitas  competit  Romano  Pontifici. 
Probatur  eam  fuisse  Irenaei  sententiam. 

1°  De  ecclesiarum  habitudine  ad  ecclesiam  Romanam  agitur. 
Res  sane  perspicua  tum  ex  textu:  „ad  hanc  ecclesiam" ,  et: 
„omnem  ecclesiam,  hoc  est,  qui  sunt  undique  fideles" ;  tum  ex 
contextu,  ubi  immediate  ante  Irenaeus  dicit,  se  allaturum  aucto- 
ritatem  „maximae  et  antiquissimae  et  omnibus  cognitae,  a 
gloriosissimis  duobus  Apostolis  Petro  et  Paulo  Romae  fundatae 
et  constitutae  ecclesiae". 

2°  Necessitas  conveniendi  est  ecclesiastica.  Necessitas  est; 
ait  enim :  necesse  est.  —  Ecclesiasticam  esse  tria  probant.  Primo, 
Irenaeus  de  ecclesia  Romana  et  ecclesiis  reliquis  loquitur;  se- 
cundo,  in  textu  et  in  contextu  ne  verbum  quidem  ad  Romanam 
urbem  referri  potest,  sed  de  personis  ecclesiasticis  et  rebus 
dicuntur  omnia;  tertio,  causa  cur  ad  ecclesiam  Romanam  con- 
venire  necesse  est,  expressis  verbis  declaratur:  npropter  poten- 
tiorem  principalitatem" ,  ecclesiae  sane,  non  urbis.1) 

3°  Haec  necessitas  conveniendi  est  officium  consentiendi. 
Nam  illud  convenire  ad  est  ipsa  constructio  Graeca  Gv^aCvuv 
nQog,  convenire  cum,  a  vetere  interprete  eisdem  verbis  reddita.2) 


*)  „Ludunt  —  ait  Bossuet  —  qui  potentioris  principalitatis  nomine 
Urbis  amplitudinem  designari  putent."  Defens.  declarat.  cleri  Qallic. 
lib.  X.  cap.  VI. 

*)  Ita  Salmasius  in  libro  De  Primatu,  contra  primatum  scripto: 
„Necesse  est,  dicit,  omnem  Ecclesiam  convenire  ad  Romanam,  id  est, 
ut  Graece  locutus  fuerat  Irenaeus,  6vi*paLvetv  ngoq  rijv  twv  'Pw^atwv 
exxXt}6lav}  quod  significat:  convenire  et  concordare  in  rebus  fidei  et 
doctrina  cum  Romana  ecclesia.u  Schneemann  refert,  cum  Salmasio 
concinere  quum  plurimos  alios  acatholicos,  tum  Henricum  Thiersch  et 
Adolphum  Stieren,  viros  eruditione  insignes.  Cf.  Schneemann,  S.  Ire- 
naei  de  ecclesiae  Romanae  primatu  testimonium  in  Collectione  Lacensi 
t.  IV.,  Appendix;  Massuet,  Opera  S.  Irenaei;  Freppel,  S.  Irinie. 

Deinde  necessitas  confluxus  physici  omnium  ecclesiarum  omnium- 
que  fidelium  ad  Urbem  nullo  modo  intelligitur,  Ergo  Irenaeus 
consentiendi  necessitatem  directe  exprimit.  Accedit  quod  haec 
optime  respondent  conceptui  sancti  doctoris,  qui  Gnosticos  hoc 
confundit,  quod  ab  ecclesia  Romana  dissentiant. 

4°  Necessitas  illa  consentiendi  oritur  ex  firmitate  fidei  in 
Romana  ecclesia.  Primo,  ecclesiae  Romanae  tribuitur  poten- 
tior  principalitas.  Jam  vero  sanctus  martyr  lib.  IV.  cap.  XXVI. 
docet,  eos,  qui  successionem  habent  ab  apostolis,  cum  episco- 
patus  successione  charisma  certum  veritatis  accepisse.  Hoc 
igitur  charisma  cerium  veritatis  maxime  ftrisse  credidit  in 
ecclesia,  quae  habet  tantam  principalitatem,  ut  omnes  ecclesias 
ad  eam  convenire  necesse  sit.  —  Secundo,  hujus  „maximae  et 
antiquissimae  et  omnibus  cognitae,  a  gloriosissimis  Apostolis 
Petro  et  Paulo  fundatae  et  constitutae  ecclesiaeu  auctoritas  tam 
firma  est,  ut  Irenaeus  ea  confundat  Gnosticos  et  „omnes,  qui 
quoquo  modo  .  .  .  praeterquam  oportet,  colligunt".  Tertio, 
in  ecclesia  Romana  „semper  ab  his,  qui  sunt  undique,  conser- 
vata  est  ea  quae  est  ab  Apostolis  traditio".  Quarto,  continuo 
enumeratis  Romanis  Pontificibus  usque  Eleutherium,  sanctus 
doctor  concludit:  „est  plenissima  haec  ostensio,  unam  et  ean- 
dem  vivificatricem  fidem  esse,  quae  in  ecclesia  ab  Apostolis 
usque  nunc  sit  conservata,  et  tradita  in  veritate."  0.  c. 
lib.  III.  cap.  III. 

Quibus  positis  efficitur,  ecclesiae  Romanae  auctoritatem 
in  rebus  fidei  tantam  esse,  ut  ea  sola  contra  omnes  errores 
sit  plenissima  ostensio. 

c)  Inter  alios  testes  S.  Cyprianus  communicationem  cum 
Fontifice  Romano  idem  esse  affirmat  atque  „ecclesiae  catho- 
licae  unitatem  et  caritatem"  probare,  et  „cum  ecclesia  catho- 
lica  communicare",  Epp.  48.  et  55.;  idem  Romanos  (hoc  est, 
Romanam  Ecclesiam)  laudat,  „ad  quos  perfidia  non  possit  ha- 
bere  accessum".  Ep.  59.  —  S.  Ambrosius:  „Ubi  Petrus,  ibi 
ecclesia;  ibi  nulla  mors,  sed  vita  aeterna;  et  ideo  addidit 
(Christus):  Et  portae  inferi  non  praevalebunt  ei,  et:  Tibi 
dabo  claves  regni  coelorum."  In  Ps.  XL.  30.  Idem  De  obitu 
fratris  Satyr.  I.  47.:    „Percontatusque   ex    eo  (episcopo)    est, 

utrumnam  cum  episcopis  catholicis,  Jioc  est,  cum  Romana 
ecclesia  conveniret.u  Cf.  Maximum  M.  Ep.  ad  Petrum  illustrem. 
S.  Hieronymus  inter  errorum  procellas  ad  Romanum  Ponti- 
ficem  scriben8:  „Ego  —  ait  —  nullum  primum  nisi  Christum 
sequens,  Beatitudini  tuae,  id  est  Cathedrae  Petri,  communione 
consocior.  Super  illam  petram  aedificatam  ecclesiam  scio. 
Quicunque  extra  hanc  domum  agnum  comederit,  profanus  est;" 
atque:  „Quicunque  tecum  non  est,  spargit,  hoc  est,  qui  Christi 
non  est,  Antichristi  est."  Ep.  15.  ad  Damasum.  —  S.  Augu- 
stinus:  „In  hac  cathedra  unitatis  posuit  Deus  doctrinam  veri- 
tatis."  Ep  .105.  Idem,  recensitis  Romanis  Pontificibus,  subdit: 
„Ipsa  est  petra,  quam  non  vincunt  superbae  inferorum  portae." 
In  ps.  contra  partem  Donati.  Rursus,  receptis  Innocentii  I. 
ad  concilia  Carthaginiense  et  Milevitanum  rescriptis  in  re  Pe- 
lagii:  „de  hac  causa  duo  concilia  missa  sunt  ad  Sedem  Apo- 
stolicam,  inde  etiam  rescripta  venerunt.  Causa  finita  est." 
Serm.  CXXXL  10.  Cf.  De  util.  credendi,  cap.  XVII.  S.  Pe- 
trus  Chrysologus  ad  Eutychen,  abbatem  Cpolitanum,  haec  verba 
direxit:  „In  omnibus  hortamur  te,  frater  honorabilis,  ut  his, 
quae  a  Beatissimo  Papa  Romanae  civitatis  scripta  sunt,  obe- 
dienter  attendas,  quoniam  beatus  Petrus,  qui  in  propria  sede 
et  vivit  et  praesidet,  praestat  quaerentibus  Jidei  veritatem." 
Inter  epp.  S.  Leonis  25.  Cf.  S.  Epiphan.  Ancoratus,  cap.  IX.; 
S.  Ephraem,  Serm.  IV.  in  hebdom.  S.  LeoM. :  „Soliditas  illa 
fidei,  quae  in  apostolorum  principe  est  laudata,  perpetua  est." 
Serm.  III.  2.  Rursus:  nSoliditas  enim  illa,  quam  de  Petra 
Christo  etiam  ipse  (Petrus)  petra  factus  accepit,  in  suos  quo- 
que  se  transfudit  haeredes."     Serm.  V.  4. 

d)  Brevitatis  causa,  plurimis  aliis  omissis  veterum  testi- 
moniis,  formulam  Hormisdae  proferimus.  Eam  subscripserunt 
episcopi  quotquot  a  schismate  Acaciano  ad  unitatem  catho- 
licam  revertebantur,  necnon  patres  concilii  oecumenici  VIII.; 
ingens  certe  episcoporum  numerus  (circiter  2500),  inter  quos 
Epiphanius,  Joannes  et  Mennas,  patriarchae  ConstantinopolitanL 
Formula  autem  haec  est: 

„Prima  salus  est,  regulam  rectae  fidei  custodire  et  a  con- 
stitutis  patrum  nullatenus  deviare.     Et  quia  non  potest  Domini 

De  Groot.  Snmma  apologpt.    TI  JQ 

nostri  Jesu  Christi  praetermitti  sententia  dicentis:  Tu  es  Pe- 
trus,  et  super  hanc  petram  aedificabo  Ecclesiam  meam,  haec 
quae  dicta  sunt  rerum  probantur  effectibus,  quia  in  Sede  Apo- 
stolica  immaculata  est  semper  catholica  servata  religio.1)  De 
hac  ergo  spe  et  fide  separari  minime  cupientes  et  patrum  se- 
quentes  in  omnibus  constituta,  anathematizamus  omnes  hae- 
reses",  etc.  Mox  subjungitur:  „Quapropter  suscipimus  et  pro- 
bamus  epistolas  beati  Leonis  Papae  universas,  quas  de  religione 
Christiana  conscripsit.  Unde,  sicut  praediximus,  sequentes  in 
omnibus  Apostolicam  Sedem  et  praedicantes  ejus  omnia  consti- 
tuta,  spero,  ut  in  una  communione  vobiscum,  quam  Sedes  Apo- 
stolica  praedicat,  esse  merear,  in  qua  est  integra  et  verax'1) 
Christianae  religionis  soliditas.  Promittentes  etiam  seque- 
stratos  a  communione  Ecclesiae  catholicae,  id  esi,  non  con- 
sentientes  Sedi  Apostolicae,  eorum  nomina  inter  sacra  non 
esse  recitanda  mysteria."  Apud  Thiel,  Epistolae  Rom.  Pont. 
genuinae.  Fasc.  II.  p.  754 — 755.  Ex  quibus  haec  colliguntur: 
1°  Fides  in  Sede  Apostolica  semper  immaculata  servata  est; 
2°  idque  vi  sententiae  Dominicae:  Tu  es  Petrus,  etc,  ita  ut 
dicta  probentur  effectikus;  3°  haec  ergo  fides  semper  immacu- 
lata  erit  in  illa  Sede,  in  qua  est  integra  et  verax  Christianae 
religionis  soliditas;  4°  non  consentientes  Sedi  Apostolicae  se- 
questrati  snnt  a  communione  ecclesiae  catholicae.  Atqui  certe 
nihil  firmius  est  hoc  testimonio.  Constat  ergo,  penes  Romanum 
Pontificem  esse  infallibile  magisterium. 

Arg.  II.  Ex  conciliis.  a)  Ex  synodo  Ephesina.  S.  Caele- 
stinus,  Papa,  ad  patres  Ephesinos  scribens:  „Direximus  —  ait  — 
pro  nostra  sollicitudine  .  .  .  Arcadium  et  Projectum  Episc.  et 
Philippum  presbyterum,  qui  iis,  quae  aguntur,  intersint,  et 
quae  a  nobis  ante  statuta  sunt,  exsequantur.  Quibus  prae- 
standum  a  vestra  Sanctitate  non  dubitamus  assensum."  Patres 
deinceps  sententiam  ferentes:  „Coacti  —  inquiunt  —  per  sacros 


!)  In  solemni  professione  concilii  Cpolitani  IV.,  quam  et  patres 
Vaticani  afferunt  (sess.  IV.  cap.  IV.),  hoc  loco  adduntur  verba:  et 
sancta  celebrata  doctrina. 

5)  ln  professione  Cpolitana:  vera. 

canones  et  epistolam  sanctissimi  patris  nostri  .  .  .  Caelestini 
Romanae  ecclesiae  Episcopi  .  .  .  ad  lugubrem  hanc  contra  eum 
(Nestorium)  sententiam  necessario  venimns.u  Philippus  demum 
Pontificis  Romani  legatus:  „Gratias  —  inquit  —  agimus  san- 
ctae  .  .  .  Synodo,  quod  litteris  .  .  .  Papae  nostri  vobis  reci- 
tatis  sancta  membra  .  .  .  sancto  capiti  .  .  .  vos  adjunxeritis. 
Non  enim  ignorat  vestra  Beatitudo,  totius  jidei,  vel  etiam  Apo- 
stolorum  caput  esse  b.  Apostolum  Petrum."    Hard.  I,  1471,  1506. 

b)  Ex  concilio  ChalcedonensL  S.  Leo  M.  patribus  Chalce- 
donensibus,  quid  sit  credendum,  praescribit.  Nam:  „rejecta  — 
iuquit  —  penitus  audacia  disputandi  contra  fidem  divinitus 
inspiratam,  vana  errantium  infidelitas  conquiescat:  nec  liceat 
defendi,  quod  non  licet  credi;  cum  secundum  evangelicas  aucto- 
ritates  .  .  .  plenissime  .  .  .  per  litteras,  quas  ad  b.  memoriae 
Flavianum  Episcopum  misimus,  fuerit  declaratum,  quae  sit  de 
sacramento  incarnationis  D.  N.  J.  C.  pia  .  .  .  confessio." 
Pariter  ep.  120.  ad  Theod.:  „(Deus)  nullum  nos  in  nostris 
fratribus  detrimentum  sustinere  permisit,  sed  quae  nostro  prius 
ministerio  definierat,  universae  fraternitatis  irretractabili  firmavit 
assensu."  Rursus  de  concilio:  „quae  fides  prius  docuerat,  haec 
postea  examinatio  confirmat."  Neque  tamen  quisquam  magi- 
stratum  hunc  fidei  rejicit;  sed,  lecta  Leonis  ad  Flavium  epi- 
stola,  Chalcedonenses  patresclamarunt:  „Omnes  ita  credimus  . . . 
Petrus  per  Leonem  locutus  est;"  sed  improbatur  Dioscorus,  qui 
„contra  ipsum,  cui  vineae  custodia  a  Domino  commissa  est, 
extendit  insaniam".  At  vineam  praesertim  de  fidei  incolumi- 
tate  hoc  loco  dici,  non  ambigitur.  Denique  synodus  ad  Leonem 
scribit:  „(fidem)  ex  praecepto  legislatoris  venientem  usque  ad 
nos  ipse  servasti,  vocis  beati  Petri  omnibus  constitutus  inter- 
pres  et  ejus  fidei  beatificationem  super  omnes  adducens  .  .  . 
Quibus  tu  quidem,  sicut  membris  caput,  praees"  (cog  xe<paX?j 
iUfAwv  yyfiuovsvsg).  Inter  epp.  Leon.  98.  Quorum  haec  summa: 
Leo  definit,  quia  capui  est;  patres  definientem  sequuntur,  quia 
membra.     Cf.  S.  Thom.  De  potentia  X.  art.  4.  ad  13. 

c)  Concilium  oecumenicum  VI.,  Cpolitanum  III.  ad  Aga- 
thonem,  Papam,  scripsit:  „tibi  ut  primae  Sedis  antistiti  univer- 
salis  ecclesiae,    quid    agendum    sit   relinquimus,   stanti   super 

10* 

firmam  fidei  petram,  libenter,  acquiescentes  verae  confessionis 
Htteris  a  vestra  paterna  Beatitudine  ad  . . .  Imperatorem  missis." 
Agatho,  Constantini  imperatoris  epistolae  respondens.^dera  eccle- 
siae  Romanae  illibatam  permansisse  memorat  nsecundum  ipsius 
Domini  Salvatoris  divinam  promissionem".  Jussit  autem  de- 
finitiones  suas  de  Sergii  errore,  ad  concilium  missas,  illibatas 
custodiri,  quia  „Romanae  ecclesiae  auctoritatem,  utpote  Aposto- 
lorum  omnium  principis,  semper  omnes  catholicae  ecclesiae  et 
universales  synodi  fideliter  amplectentes,  in  cunctis  secutae 
sunt".  Patres  epistolae  acclamarunt:  „Charta  et  atramentum 
videbatur,  et  per  Agathonem  Petrus  loquebatur."  Act.  XVIII. 
Cf.  S.  Thom.  1.  c;  Hefele,  Conciliengesch.  IIL 

d)  Concilium  oecumenicum  VIII.,  quod  est  Cpolitanum  IV. 
plurimum  valet  ad  probandam  infallibilitatem  Pontificiam,   ut- 
pote  cum  Hormisdae  formulam,  in  arg.  I.  prolatam,  acceperir. 
Nam   profecto  inter  veterum  monumenta  hic  locus  est  planis- 
simus.     Alia  plurima  omitto. 

Arg.  III.  Ex  factis.  Facta,  quae  sunt  plurima,  generibus 
quinque  comprehendo. 

a)  Romani  Pontifices  ad  ecclesias  tam  Orientales  quam 
Occidentales  suas  de  rebus  fidei  epistolas  summa  auctoritate 
scripserunt,  disertim  affirmantes,  Salvatorem  prouiisisse,  fidem 
Petri  non  defecturam,  nec  unquam  fore,  ut  portae  inferi  et 
haereses  adversus  petram  praevaleant.  Quo  in  genere  col- 
lectio  Leonis  M.  conspicua  est. 

b)  Veteribus  fides  Romana  et  fides  catholica  sunt  res 
prorsus  una.  „Fidem  suam  —  Hieronymus  ait  —  qnam  vocat?" 
„Si  Romanam  responderit,  ergo  catholici  sumus.u  Apol.  adv. 
Rufin.  I.  4.  Aug.  Serm.  CXX,  ap.  Mai,  Nova  patrum  biblioth.; 
Cyprianus,  Ambrosius,  Maximus,  ut  supra. 

c)  Si  qua  de  fide  movebatur  quaestio,  patres  scribendo, 
adeundo,  appellando,  parendo,  rem  Romae  definiendam  esse 
probarunt.  Ita  Dionysius  Alexandrinus  (f  265),  cum  adversus 
Sabellii  haeresin  scripsisset,  quidam  ecclesiae  fratres,  episcopi 
doctrinam  parum  recte  intelligentes,  Romam  se  contxderunt 
illumque  apud  Dionysium,  Pontificem  Romanum,  accusarunt. 
Quibus  auditis,  Alexandrinus  litteras  misit  ad  Pontificem,  librum 

autem  sui  purgandi  causa  quam  primum  edidit,  inscriptum: 
Elenchus  et  apologia  ad  Dionysium  Romanum.  Quod  refert 
S.  Athan.  De  sent.  Dionysii.  Eam  Pontificum  auctoritatem 
inter  catholicos  maximi  fuisse,  haeretici  nobis  testes  sunt,  cum 
potestate  illa  abuti  conarentur,  ut  Valentinus,  Cerdo,  Marcion, 
Novatiauus,  Nestorius,  Sergius  et  alii. 

d)  Plures  haereses  solius  Pontificis  Romani  sententia  dam- 
natae  sunt,  velut  Montanismus,  in  quem  Zephyrinus  edictum 
edidit  vere  peremptorium ,  non  obstante  Tertulliano  (Tert.  C. 
Praxeam.  I.);  et  Pelagiani ,  de  quibus  S.  Prosper  aperte: 
„Tunc  istorum  machinae  fractae  sunt,  tunc  in  superbiae  suae 
locis  ac  principibus  corruerunt,  quando  beatae  memoriae  Inno- 
centius  nefandi  erroris  capita  apostolico  mucrone  percussit,u  etc, 
Contra  collatorem,  cap.  XXI.;  item  Macedonii  error  a  Damaso 
damnatus  est.  „Quo  facto,  utpote  controversia  judicio  Romanae 
ecclesiae  terminata,  singuli  quievere."  Orientales  episcopi. 
Sozom.  H.  E.  VI.  22. 

e)  Tot  volventibus  saeculis,  cum  sedes  patriarchales  omnes 
in  fide  erraverint,  Pontifices  Romani,  ad  quos  innumerae 
propemodum  controversiae  delatae  sunt,  nullum  unquam  erro- 
rem  ex  cathedra  docuerunt.  Profiteamur  ergo:  Digitus  Dei 
est  Hc.    Exod.  VIII.  19. 

Arg.  IV.  Ex  necessitate  infallibilitatis  Pontificiae.  Una 
fides  debet  esse  totius  ecclesiae.  Sed  unitas  servari  non  pot- 
est,  nisi  quaestio  fidei  exorta  determinetur  per  eum,  qui  toti 
ecclesiae  praeest;  ut  sic  ejus  sententia  a  tota  ecclesia  firmiter 
teneatur,  ut  ait  S.  Thomas  II.  II.  qu.  I.  art.  10.  Ergo  Ro- 
manus  Pontifex  est  infallibilis.  Prob.  min.  a)  Omnes  sequi 
tenentur  Papam,  in  quo  plena  potestas  residet;  ab  eo  igitur 
omnes  in  fide  servari  necesse  est.  b)  Ut  lites  de  fide  con- 
venienter  dirimantur,  requiritur  tribunal  certum  et  permanens. 
Hoc  autem  est  Pontifex  infallibilis.  Synodus  enim  universalis 
pro  singulis  erroribus  congregari  nequit,  cum  cura  episcopalis, 
longa  itinera,  pericula  belli  et  alia  hujusmodi  saepe  valde  im- 
pediant,  quominus  omnes  orbis  pastores  in  synodum  conveniant. 
Consensus  vero  totius  ecclesiae  plerumque  nec  exspectari  pot- 
eat  neque  certo  cognosci.    S.  Thom.  De  potentia,  1.  c;  C.  Gent. 

lib.  IV.  cap.  LXXVI.  —  Cf.  Orsi,  De  irreformabili  Rom. 
Pontif.  in  definiendis  fidei  controversiis  judicio;  Ballerini,  De 
potestate  ecclesiastica  S.S.  Pontificum  et  Conciliorum  genera- 
lium  et  de  vi  ac  ratione  primatus  Romanorum  Pontificum,  etc, 
Schrader,  De  unitate  Romana;  pro  analogia  cum  V.  Test. 
Vineenzi,   De  Hebraeorum  et  Christianorum  sacra   Monarchia. 

Quaeres  I.  Utrum  Summus  Pontifex,  ex  cathedra  de- 
finiens,  et  concilium  oecumenicum,  Summo  Pontifici  conjunctura, 
sint  duo  subjecta  infallibilitatis  activae  et  dnae  supremae 
auctoritates  infallibiles. 

Resp.  Una  est  in  ecclesia  auctoritas  infallibilis ,  quae 
tamen  dwplici  modo  exercetur.  Subjectum  enim  infallibilitatis 
activae  est  Romanus  Pontifex,  in  quo  seorsum  ab  oecumenico 
concilio  potestas  summa  est  ac  plena;  haec  autem  potestas  et 
infallibilitas  in  concilio,  ut  in  subjecto  magis  extensivo,  repe- 
riuntur,  quando  corpus  episcoporum  cum  capite  suo  judicium 
exercet  et  docet  universam  ecclesiam.  Unam  autem  auctori- 
tatem  infallibilem  patres  Vaticani  haud  obscure  designant,  de- 
finientes,  Romanum  Pontificem  „ea  infallibilitate  pollere,  qua 
divinus  Redemptor  Ecclesiam  suam  in  definienda  doctrina  de 
fide  vel  moribus  instructam  esse  voluit".     Sess.  IV.  cap.  IV. 

Quaeres  II.  Quonam  criterio  fideles  internoscere  possint 
decreta  Romani  Pontificis  infallibilia. 

Resp.  a)  In  definitione  Vaticana  hoc  tantum  exprimitur, 
Romanum  Pontificem  esse  infallibilem,  „cum  ex  Cathedra  lo- 
quitur,  id  est,  cum  omnium  Christianorum  Pastoris  et  Doctoris 
munere  fungens  pro  suprema  sua  ApostoJica  auctoritate  doctri- 
nam  de  fide  vel  moribus  ab  universa  Ecclesia  tenendam  de- 
finit,"    L.  c. 

b)  Praeter  hanc  regulam  generalem,  ea  quoque  hic  valent, 
quae  de  conciliorum  oecumenicorum  decretis,  supra  p.  14 — 15, 
dicta  sunt. 

c)  Id  etiam  verissimum  esse  videtur,  quod  Palmieri  ait: 
nHaec  quidem  necessaria  sunt,  ut  sciat  fidelis  sibi  esse  cre- 
dendum;  quod  nempe  doctrina  ab  omnibus  credenda  proponitur, 
et  quod  proponitur  vi  auctoritatis  illius,  quae  infallibilis  est 
Quid  amplius  potest  desiderari?    an    ut  determinetur  specialis 

modu8  quo  Romanus  Pontifex  definiat  doctrinam  tenendam  ab 
universa  Ecclesia,  quo  adhibito,  ejus  definitio  censenda  sit 
infallibilis,  quo  non  adhibito,  liceat  non  talem  eam  censere? 
Verum  et  id  necesse  per  se  non  est  pro  certo  exercitio  cujus- 
que  auctoritatis  statuere.  Cum  enim  natura  suppeditet  bmnibus 
hominibu8  plures  vias  et  modos  significandi  cum  certitudine 
ceteris  suam  voluntatem,  exercitiumque  suae  facultatis,  nulla 
est  necessitas  cur  haec  potestas  a  natura  omnibus  facta  limi- 
tetur  in  Principe:  quod  enim  postulatur  hoc  est,  ut  nimirum 
ipse  significet  agere  se  ut  Principem,  velleque  obligare;  quo 
cumque  autem  modo  id  faciat,  dummodo  id  assequatur,  per- 
inde  est."     Tract.  de  Rom.  Pontijice,  thesis  XXXI. 

Quaeres  III.    Ad  quae  extendatur  infallibilitas  Pontificia. 

Resp.  a)  Patres  Vaticani,  sess.  IV.  cap.  IV.  definientes, 
Romanum  Pontificem  ita  esse  subjectum  infallibilitatis,  ut  ejus 
„definitiones  ex  sese,  non  autem  ex  consensu  Ecclesiae,  irre- 
formabiles"  sint,  non  nisi  formula  generali  expresserunt  objectum, 
ad  quod  infallibilitatis  praerogativa  porrigitur.  Scilicet  solemniter 
asserunt,  Papam  infallibilitate  pollere,  cum  „doctrinam  de  fide 
vet  moribus  ab  universa  Ecclesia  tenendam  definit".  Quibus 
verbis  patres  infallibilitatem  Pontificis  Romani,  definientis  res  cum 
dogmate  revelato  connexas,  ob  rationes  gravissimas  expressis 
quidem  verbis  non  asseruerunt,  at  multo  minus  eam  excluserunt. 
Imo  vox  illa  tenendam  posita  est,  exclusa  formula  illa,  quam 
alii  nonnulli  proposuerant,  videlicet:  „defide  tenendam";  timebant 
enim  patres,  ne  Pontificis  Romani  inerrantia  hujusmodi  for- 
mula  coarctari  videretur  ad  veritates  iu  se  revelatas,  quae  fide 
divina  credendae  sunt.  Cf.  Coll.  Lacens.  t.  VII.;  Stimmen  aus 
Maria-Laach,  Jan.  1890,  p.  55— 69.1) 

b)  lnfallibilitas  Pontificia  ad  ea  porrigitur,  quae  cum  do- 
ctrina  revelata  connexa  sunt.  Nam  1°  Romanus  Pontifex  ea 
infallibilitate  pollet,  qua  Christus  ecclesiam  suam  instructam 
esse   voluit.     Cf.  Conc.  Vat.  1.  c.     Ostendimus   autem,    quae- 


')  Quoniam  t.  VII.  Coll  Lac,  dum  haec  scribimus,  nondum  pro- 
diit,  hic  et  P.  I.  p.  335.  fragmenta  historica  conc.  Vaticani  desumpsimus 
e  folio  period.  Stimmen  aus  Maria-Laach,  1890. 


152     Quaestio  XV.   De  vi  et  ratione  primatus  Romani  Pontificis. 

stione  VIII.  art.  6 — 10.  ecclesiam  in  iis  etiam,  quae  cum  revelata 
doctrina  de  fide  vel  moribus,  connexa  sunt,  erroris  expertem 
esse.  Infallibilitas  ergo  Pontificia  ad  eadem  objecta  exten- 
ditur.  —  2°  Patres  Vaticani  docent,  Petri  successoribus  Spi- 
ritum  sanctum  promissum  esse,  ut,  eo  assistente,  traditam  per 
Apostolos  revelationem  seu  fidei  depositum  sancte  custodirent 
et  fideliter  exponerent.  L.  c.  Haec  autem  custodia  et  expo- 
sitio  inerrantiam,  etiam  pro  connexis  cum  immediate  revelatis, 
omnino  postulant.     Cf.  quaest.  VIII.  art.  6.    Ergo. 

c)  Quemadmodum  ecclesia  ita  et  Summus  Pontifex  infal- 
libilis  est  in  ferendis  censuris,  haeresi  inferioribus.  Negare 
autem,  ecclesiam  in  iis  ferendis  infallibilem  esse,  haereticum 
ducunt  de  Panormo,  Sanct.  Doctr.  cap.  III.  art.  13.  et  alii; 
si  non  haereticura,  at  erroneum  aut  errori  proximum,  De  Lugo, 
De  Fide,  disp.  XX.;  Ripalda,  t.  III.  disp.  I.  sect.  VII.  et  alii. 
Cf.  supra  p.  I.  p.  334. 

Quaeres  IV.  Qualis  obedientia  debeatur  Romano  Pontifici, 
aliquid  circa  doctrinam  fidei  vel  cum  ea  connexam  docenti, 
quando  non  ex  cathedra  definit. 

Resp.  a)  Quando  Romanus  Pontifex  „docens  quidem  ali- 
quid  —  ait  Palmieri  —  tamen  non  intendit  obligationera  im- 
ponere  credendi  illud  tanquam  aliquid  tenendum  ab  universa 
Ecclesia,  sive  id  non  significat  se  velle,  tunc  non  dicitur  loqui 
ex  cathedra,  etsi  de  doctrina  loquatur  spectante  fidem  vel 
mores.  Qua  in  hypothesi  non  satis  bene  dicitur  loqui  ut  doctor 
privatus;  licet  enim  non  loquatur  ex  plenitudine  auctoritatis, 
loquitur  tamen  ex  auctoritate:  quocirca  Romanus  Pontifex  sic 
loquens  non  est  detrudendus  in  censum  quorumque  doctorum 
privatorum  nullam  habentiura  auctoritatem". 

b)  Magisterio  Romani  Pontificis,  etiam  non  loquentis  ex 
cathedra,  debetur:  1°  obsequium  silentii;  2°  assensus  quidam 
religiosus,  cum  nihil  sit,  quod  suspensionem  assensus  prudenter 
suadeat.     De  Rom.  Pontifice,  thesis  XXXII.  scholion  II. 

Quaeres  V.  Utrum  omnes  propositiones,  quas  Syllabus 
complectitur,  damnatae  sint  infallibili  Pontificis  Romani  judicio. 

Resp.  a)  Hac  occasione  et  tempore,  quo  S.S.  Pius  IX. 
cncyclicam  Quanta  cura  ad  cunctos  catholicos  sacrorum  antistites 

scribendam  censuit,  die  8.  Dec.  1864  card.  Antonelli,  cui 
S.S.  Pius  IX.  hoc  in  mandatis  dederat,  omnibus  catholicis 
antistibus  misit  Syllabum;  qui  complectitur  propositiones  no- 
tatas  octoginta.  Titulus  hujus  documenti  est:  „Syllabus  com- 
plectens  praecipuos  nostrae  aetatis  errores,  qui  notantur  in 
Allocutionibus  consistorialibus,  in  Encyclicis  aliisque  apostolicis 
Litteris  sanctissimi  Domini  nostri  Pii  Papae  IX." 

In  ipso  Syllabo  nulli  propositioni  adjuncta  est  censura 
specialis,  qua  damnatur,  puta  ut  haeretica,  erronea,  etc;  sed 
omnes  exhibentur  ut  notatae.  Singulis  autem  propositionibus 
annotatum  est,  ex  quibus  actis  Pontificiis  desumptae  sint;  at- 
que  haec  acta  seu  documenta,  a  Pio  IX.  edita,  in  quibus 
Syllabi  propositiones  reprobantur,  sunt  32  (9.  Nov.  1846  — 
29.  Sept.  1864).  Eas  autem  tum  litteras  encyclicas  tum  allo- 
cutiones  „conferri  omnino  oportet,  si  qui  verum  sensum,  in 
quo  illae  sententiae  pontificia  auctoritate  perstringuntur,  elicere 
velint."  Cf.  Acta  Pii  IX,  ex  quibus  excerptus  est  Syllabus,  in 
Praefatione,  quam  Pius  IX.  approbavit. 

b)  Omnes  catholici  mente  assentiri  debent  omnibus  do- 
ctrinis,  quae  traduntur  in  Syllabo ;  nam  etiamsi  propositiones  80, 
in  eo  notatae,  proscriptae  esse  non  censerentur  infallibili  Pon- 
tificis  judicio,  damnatio  tamen  earundem  propositionum  in 
dubium  revocari  minime  posset,  cum  episcopi  totius  ecclesiae 
catholicae  Syllabi  doctrinam  solemniter  tanquam  doctrinam  ab 
omnibus  fidelibus  tenendam  promulgaverint.  Igitur  etiam  se- 
posita  quaestione  hac,  Syllabi  valor,  quantum  ad  materiam, 
practice  firmissimus  semper  erit. 

c)  Verum  Syllabi  propositiones  censentur  damnatae  esse 
infallibili  Romani  Pontificis  judicio.  Hic  animadvertendum 
est,  non  dici:  propositiones  in  Syllabo  damnatae  sunt,  sed: 
propositiones  Syllabi;  nimirum  Syllabus  considerari  potest 
1°  ut  elenchus  authenticus,  exhibens  errores,  alias  a  Pio  IX. 
damnatos,  2°  ut  documentum,  quod  ipsum  damnationis  actum 
contineat.  —  Jam  argumentum  exponam,  quo  Syllabi  valor  sub 
priori  respectu  probatur;  de  altero  respectu  mox  in  quaesito  VI. 

Argumentum.  Veritas  est  saltem  theologice  certa,  Ro- 
manum   Pontificem   infallibilem   esse,   etiam   in   proscribendis 

erroribus  aliqua  censura,  quae  sit  haeresi  inferior.  Atqui  con- 
stat,  propositiones  Syllabi  aliqua  censura  proscriptas  esse  ab 
ipso  Romano  Pontifice.  Ergo  propositiones  Syllabi  proscriptae 
sunt  infallibili  Romani  Pontificis  judicio.  Prob.  min.  1°  ra- 
tione  extrinseca;  2°  intrinseca. 

1°  Ratio  extrinseca.  Criterium  extrinsecum  perquam  cer- 
tum,  quo  noscamus,  doctrinam  aliquam  a  Pontifice  Maximo 
censura  confossam  esse  pro  universa  ecclesia,  sine  dubio  est 
sensus  et  consensus  episcoporum,  asserentium,  doctrinam  dicto 
modo,  id  est7  infallibiliter,  esse  damnatam.  Talis  autem  de 
propositionibus  Syllabi  habetur  consensus.  Ergo.  Minor  certa 
videtur;  quare  card.  Franzelin  de  hoc  consensu  ait:  „Quod 
autem  maxime  nobis  demonstrat  auctoritatem  quae  tribuenda, 
mentis  submissionem  quae  deferenda  sit  doctrinae  in  Syllabo 
declaratae,  sine  dubio  est  sensus  et  consensus  saltem  moraliter 
unanimis  totius  episcopatus  catholici;  ex  eo  enim  plane  videtur 
totus  complexus  doctrinae  in  documento  susceptus  tanquam 
doctrina  a  supremo  magistro  authentice  Ecclesiae  proposita." 
Ep.  19.  Martii  1868,  typis  mandata  in  fol.  period.  Etudes 
religieuses,  Juillet  1889. 

2°  Ratio  intrinseca.  Etsi  Syllabus,  si  spectetur  omnino 
seorsum  a  suis  adjunctis,  in  se  et  ipsis  verbis  non  continet 
eas  formulas,  quibus  sententiae  doetrinales  suprema  Summorum 
Pontificum  auctoritate  feruntur,  adjuncta  taraen  ostendunt,  quod 
hic  quaerimus,  videlicet,  propositiones ,  in  Syllabum  collectas, 
esse  censura  aliqua  proscriptas  a  Summo  Pontifice  pro  uni- 
versa  ecclesia,  atque  adeo  infallibili  damnatas  judicio.  Ad- 
juncta  autem,  quibus  id  apparet,  sunt:  Titulus  documenti,  qui 
est:  „Syllabus  complectens  praecipuos  nostrae  aetatis  errores, 
qui  notantur  in  Allocutionibus  consistorialibus,  in  Encyclicis 
aliisque  apostolicis  Litteris  Domini  nostii  Pii  Papae  IX.";  —  epi- 
stola  card.  Antonelli,  quam  cum  Syllabo  episcopis  universis 
catholicis  misit;  —  adjuncta  singulis  Syllabi  thesibus  notitia 
documentorum  Pontificiorum,  ex  quibus  desumptae  sunt;  — 
encyclica  „Quanta  cura",  eadem  occasione  et  tempore  ac  Syl- 
labus  ad  cunctos  episcopos  scripta,  in  qua  haec  legimus: 
„pluribus   in   vulgus   editis  Encyclicis,    Epistolis   et  Allocutio- 

nibus  in  Consistorio  habitis,  aliisque  Apostolicis  Litteris  prae- 
cipuos  tristissimae  nostrae  aetatis  errores  daranavimus",  etc; 
quae  Syllabi  titulo  satis  respondent.  Ex  quibus  omnibus  con- 
firmatur,  doctrinam,  quae  traditur  in  Syllabo,  suscipiendam 
esse  tamquam  doctrinam,  a  supremo  magisterio  authentice  Eccle- 
siae  propositam. 

Quaeres  VI.  Utrum  propositiones  Syllabi  damnatae  sint 
etiam  per  sententiam,  in  Syllabo  contentam. 

Resp.  Est  duplex  sententia.  a)  Priraa  sententia  eorum 
est,  qui  judicium  infallibile  supremi  ecclesiae  Magistri  et  Pa- 
8toris  in  Syllabo  ferri  negant.  Ita  Rinaldi  egregie  quidem 
probat,  propositiones ,  quas  Syllabus  complectitur,  damnatas 
esse  infallibili  Pastoris  supremi  magisterio,  ita  tamen  ut  Syl- 
labus  ipse  sit  elenchus  autbenticus,  et  auctoritate  valens;  non 
ipsa  sententia,  quam  censet  in  iis  esse  Pii  IX.  documentis, 
quae  Syllabus  indicat. 

b)  Altera  sententia  est,  in  Syllabo  non  solum  esse  pro- 
positiones  damnatas,  verum  etiam  propositionum  damnationem. 
Nonnulla  testimonia,  quae  huic  sententiae  favent,  afferam.  — 
Mercurelli,  Pii  IX.  secretarius,  die  14.  Jan.  1865  de  Syllabo 
diei  8.  Dec.  1864  scripsit:  „errores  .  .  .  conjunctim  rursus 
damnati  fuerunt;"  —  synodus  Ultrajectensis  (1865J  propo- 
sitiones  Syllabi  dicit,  „damnatas  a  Pio  IX.,  8.  Dec.  1864", 
ergo  in  Syllabo;  synodus  Baltimorensis  (1866)  in  epistola  ad 
Pium  IX.:  „Errores  omnes  contra  fidem  hodiernos,  haeresesque 
quaquaversus  grassantes  in  unum  quasi  fasciculum  congre- 
gatos,  Syllabo  tuo  velut  Apostolici  gladii  mucrone  jugulasti;" 
card.  Mazzella  docet,  nullum  esse  dubium,  quin  „Syllabus 
haberi  debeat  tamquam  definitio  ex  cathedra".  De  Relig. 
et  Eccl.  p.  822.,  ed.  3.  —  A  S.S.  Leone  XIII.  propositiones 
dicuntur  „iw  Syllabo  damnatae",  ep.  ad  Leop.  Dujardin. 

Nec  tamen  haec  dicta  esse  perhibemus  de  Syllabo,  seorsum 
ab  encyclica  Quanta  cura.  Sed  card.  Franzelin  verissime  ita 
exposuisse  videtur:  „Quamvis  igitur  spectato  solum  modo  quo 
Encyclica  Quanta  cura  et  Syllabus  primum  prodierunt,  possit 
agnosci  discrimen  inter  illam  quae  immediate  ab  ipso  Pontifice 
emanavit,  et  hunc  qui  comprehendens  quidem  sententias  Pontificis 

ex  aliis  documentis  sub  hac  tamen  forma  solum  jussu  ipsius 
Pontificis  videtur  communicatus  Episcopis;  nihilominus  spectatis 
omnibus  adjunctis  et  spectato  maxime  modo,  quo  utrumque 
documentum  in  Ecclesia  morali  consensione  habitum  est  velut 
ejusdem  rationis,  practice  idem  fere  valet  de  Syllabo  quod  de 
Encyclica."  Ep.  citata.  —  Cf.  Schrader,  De  Theologia  gene- 
ratim  commentarius,  etc;  fol.  period.  The  Dublin  Review,  1875; 
Vacant,  Le  magistere  ordinaire  de  1'Eglise,  p.  106.;  Rinaldi, 
II  valore  del  Sillabo,  ubi  fontes  non  pauci  indicantur,  p.  XVII 
— XXIII.  —  De  sententia  episcopi  Fessler,  videsis  Mazzella, 
De  ReL  et  EccL  p.  823,  et  de  sententia  card.  Newman,  A  letter 
addressed  to  his  grace  the  duke  of  Norfolk,  §.  7. 

Quaeres  VII.  Utrum  omnes  et  singulae  theses,  in  Sylla 
bum  collectae,  haereticae  censeri  debeant. 

Resp.  Propositiones  in  Syllabo  proscribuntur  ut  errores; 
omnes  tanquam  notatae  exhibentur.  At  notari  etiam  illae  pro- 
positiones  dicuntur,  quas  ecclesia  censura  quadam  inferiori 
reprobat.  Nonnullas  tamen  theses,  v.  g.  primam,  haereticas 
esse,  aliunde  constat;  aliae  non  sunt  haereticae,  sed  apostolicae 
Sedi  offensivae,  falsae  etc,  velut  thesis  38.  Ceterum  ut  cen- 
suras,  singulis  thesibus  affixas,  cognoscamus,  ad  illa  documenta 
Pontificia  recurrendum  est.  quae  Syllabus  magis,  si  fortasse 
opus  sit,  promulgat;  authentice  interpretatur;  novo  judicio  con- 
firmat.  —  Cf.  fol.  period.  Stimmen  aus  Maria  Laach,  1865; 
Hergenrother,  Kath.  Kirche  und  christlicher  Staat. 

Objeotiones. 

Obj.  I.  Ecclesia  non  potest  facere  dogmata  nova.  At 
dogma  Pontificiae  inerrantiae  novum  est.    Ergo  falsum. 

Resp.  Dist.  maj.:  ecclesia  non  potest  dogma  novum  facere, 
conc;  non  potest  antiquum  dogma  declarare,  nego.  Nihil 
praeter  definitionem  solemniorem  in  decreto  Vaticano  novum 
est;  quemadmodum  et  S.  Thomas  docet  in  nova  symboli  edi- 
tione  non  contineri  „aliam  fidem",  sed  „eamdem  magis  ex- 
positam".     II.  II.  q.  I.  art.  10.  ad  2. 

Obj.  II.  Si  Pontifices  Sumrai  in  fidei  judicio  errare  neque- 
unt,   ipsis  inquisitio   nulla  veritatis  adhibenda  est.    Pontifices 

autem  non  nisi  post  diligentem  inquisitionem  decreta  sua  edere 
consueverunt.     Ergo  non  sunt  infallibiles. 

Resp.  Dist.  maj.:  nihil  inquirendum  esset  Pontifici,  si  in- 
errantiam  haberet  per  revelationem  divinam,  conc;  per  assi- 
stentiam  divinam,  nego.  Item  dist.  min.:  Pontifices  inquirunt, 
quia  diligens  inquisitio  est  cansa  sententiae  infallibilis,  nego; 
quia  est  medium,  assistentiae  S.  Spiritus  subordinatum,  conc. 

Pontifex  in  definiendo  seipsum  excedit,  id  est,  per  assi- 
stentiam  S.  Spiritus  edit  infallibiliter  vera  decreta:  quod  vires 
humanas  plane  superat.  Sed  assistentia  divina  mediorum  hu- 
manorum  usum  non  aufert.  Quapropter  patres  Vaticani  de- 
clarant:  „Romani  Pontifices,  prout  temporum  et  rerum  conditio 
suadebat,  nunc  convocatis  oecumenicis  Conciliis  aut  explorata 
Ecclesiae  per  orbem  dispersae  sententia,  nunc  per  Synodos 
particulares,  nunc  aliis,  quae  divina  suppeditabat  providentia, 
adhibitis  auxiliis,  ea  tenenda  definiverunt,  quae  S.  Scripturis 
et  apostolicis  Traditionibus,  Deo  adjutore,  cognoverant."  L.  c. 
—  De  episcopis  in  concilio  oecumenico  definientibus,  cf.  supra 
quaest.  XII. 

Instabis.  Quod  infallibiliter  decretum  est,  iterum  exami- 
nari  non  debet.  Jam  vero  episcopi,  quin  etiam  Romani  Ponti- 
fices,  veritatem,  Pontificio  judicio  jam  determinatam,  in  oecu- 
menicis  conciliis  iterum  examinari  voluerunt.  Pontificis  ergo 
Romani  decretum  ex  cathedra  erroneum  esse  potest. 

Resp.  Dist.  maj.:  decretum  infallibile  iterum  examinari 
non  debet  examine  dubitativo,  conc;  confirmativo  examine, 
subdist.:  ut  veritas  proponatur  auctoritate  majori  extensive, 
conc;  intensive,  nego.  Ita  factum  est,  ut  Romani  Pontifices 
sententias  suas  in  oecumenicis  conciliis  solemnius  declarari 
voluerint,  quoniam  tanti  coetus  splendor  et  externa  auctoritas 
hominum  mentes  admodum  permovent;  et  quia  communi  tot 
virorum  praestantissimorum  consilio  tutissime  et  efficacissime  sta- 
tuuntur,  quae  visa  sunt  ad  fidei  decreta  tuenda  et  ad  amoven- 
das  dissidiorum  causas  aptissima. 

Obj.  III.  S.  Irenaeus  inerrantiae  Pontificiae  testis  habetur, 
quod  docuerit  necesse  esse,  omnem  ecclesiam  cum  ecclesia 
Romana  convenire;  id  enim  retro  declaratum  est.    At  locus  ille 

graece  uon  exstat,  et  Irenaeus  fortasse  intellexit:  convenire  ad, 
de   confluxu   ad  Urbem  physico.    Irenaeus  ergo  testis  dubius. 

Resp.  Dist.  maj.:  testimonium  illud  totum  pendet  ex  in- 
terpretatione :  „convenire  cum",  nego;  hac  interpretatione  con- 
firmatur,  conc.  Dist.  min.:  Irenaeus  fortasse  intellexit  con- 
fluxum  physicum  ad  Urbem  materialiter,  transeat;  formaliter, 
nego.     Et  nego  conclusionem.     Explicatur  min. 

Grabius,  Dollinger  (a.  1869)  et  alii  Irenaeum  de  conventu 
ad  locum  Urbis  scripsisse  asserunt.  Id  equidem  non  facile 
dixerim.  Faciamus  tamen  ita  legendum,  ut  S.  Irenaeus  necesse 
esse  dixerit,  „omnem  ecclesiam,  hoc  est,  qui  sunt  undique  fide- 
les"  Romam  pergere.  Qui  sic  interpretantur,  vim  argumenti 
non  effugiunt.  Nam  necessitas  istius  conventus  ad  locum  Urbis 
procedit  ex  necessitate  consensionis  ecclesiasticae,  praesertim 
in  fide,  cum  Romana  ecclesia.  Causa  scilicet  conveniendi,  in 
utraque  interpretatione:  ecclesiae  Romanae  „potentior  princi- 
palitasu ;  finis :  ostensio  vivificatricis  fidei.  Argumentatio 
autem  sancti  martyris  haec  est:  auctoritas  ecclesiae  Romanae 
est  „plenissima  ostensio"  fidei;  ex  quo  concludit,  hujus  eccle- 
siae  auctoritate  confundi  omnes,  qui  quoquo  modo,  praeter- 
quam  oportet,  colligunt.    Vide  supra  p.  142 — 144. 

Itaque  si  consideremus  totum  textum  cum  suo  contextu 
et  adjunctis,  duo  apparent:  a)  si  incisum:  convenire  ad,  dictum 
est  pro  convenire  cum,  necessitatem  concordandi  in  rebus  fidei 
cum  Romana  ecclesia  immediate  demonstrat;  b)  sin  litteram 
textus  de  conventu  in  locum  Urbis  interpretandam  esse  con- 
tendas,  idem  tamen  mediate  significatur.  ■) 

lnstabis.  Irenaeus  eam,  quae  est  ab  apostolis,  traditio- 
nem  in  ecclesia  Romana  conservatam  esse  sentit  „ab  his,  qui 
sunt  undique".  Ergo  fides  non  per  ecclesiam  Romanam  in  eccle- 
sia  universa,  sed  per  universam  ecclesiam  in  Romana  servatur. 

Resp.  Dist.  antec:  ab  his,  qui  sunt  undique,  apostolica 
traditio  conservata  est  in  ecclesia  Romana,  quae  dabat  omnibus 
virtutem  conservandi,  conc;  quae  accipiebat  ab  omnibus  vir- 
tutem  conservandi,  nego. 


*)  Cf.  Hist.  pol.  Blatter,  B.  LXXIII,  253—266;  333—360. 

S.  Irenaeus  ecclesiae  Romanae,  independenter  ab  aliis 
ecclesiis,  eam  auctoritatem  tribuit,  per  quam  vera  fides  ab 
omnibus  conservari  possit  ac  debeat.  Etenim,  enumeratis  epi- 
scopis  Romanis  a  beato  Petro  ad  Eleutherium,  subjungit:  „est 
plenissima  haec  ostensio";  maximae  hujus  ecclesiae  auctoritate 
dicit  se  confundere  omnes  haereticos;  potentior  ecclesiae  Ro- 
manae  principalitas  est  ejusmodi,  ut  ad  eam  necesse  sit  omnem 
convenire  ecclesiam.  Ergo  sententia  illa,  quam  sanctus  martyr  in 
fine  argumentationis  suae  posuit,  —  „in  qua  semper  ab  his,  qui 
sunt  undique",  etc.  —  nullo  modo  vim  eam  habet,  ut  ecclesia  Ro- 
mana  ab  „his  qui  sunt  undique"  fidei  suae  firmitatem  acceperit; 
sed  aut  est  argumentum  secundarium,  ex  auctoritate  aliarum 
ecclesiarum  additum,  aut  consecutio  quaedam,  simillima  hujus 
S.  Optati  sententiae,  qua  docet  cathedram  a  S.  Petro  Romae 
collocatam,  „in  qua  una  cathedra  unitas  ab  omnibus  servare- 
tur".  C.  Parmen.   Cf.  Pelag.  I.  apud  Jaffe,  Reg.  Pont.  R.  n.  998. 

Urgebis.  Irenaeus  privilegia  Romanae  ecclesiae,  non  Pon- 
tificis  Romani,  celebrat. 

Resp.  Nego  assertum.  Ecclesiam  Romanam  non  nisi  per 
suum  Pontificem  caput  fidei  esse,  S.  Irenaei  sententia  mani- 
festa  est.  Et  vero  a)  sanctus  universim  hanc  statuit  regulam: 
„eis,  qui  in  ecclesia  sunt,  presbyteris  obaudire  oportet,  .  .  . 
qui  cum  episcopatus  successione  charisma  veritatis  certum  se- 
cundum  placitum  Patris  acceperunt.u  Adv.  haer.  lib.  IV.  c.  XXVI. 
b)  Linus,  non  ecclesia  Romana,  Petri  in  potestate  successor 
habetur;  inde  a  Petro  series  Pontificum  Romanorum  ab  Ire- 
naeo  contexitur  tanquam  plenissima  veritatis  ostensio.  c)  Epi- 
stola,  quam  S.  Clemens  ad  Corinthios  scripsit,  dicitur  scripta 
ab  ea,  quae  est  Romae  ecclesia.     L.  c.  lib.  IV.  cap.  III. 

Obj.  IV.  Formulae  Sirmienses  haeresin  docent.  Jam  Li- 
berius  Papa  alicui  formulae  Sirmiensi  subscripsit.  Pontifex 
ergo,  cum  Arianis  suffragatus  sit,  in  fidei  judicio  erravit.  Prob. 
min.  S.  Hilarius  in  Fragmentis,  Athanasius,  Apol.  contra 
Arianos  cap.  LXXXIX.  et  Hist.  Arian.,  cap.  XLI.;  Hieronymus 
in  Chronico,  anno  354  et  Catal.  Script.  cap.  XCVIL;  Praefatio 
libelli  precum  Faustini  et  Marcellini,  et  Philostorgius  Arianus 
testes  nobis  sunt,  Liberium  formulae  Sirmiensi  alicui  subscripsisse. 

Resp.  Dlst.  maj.:  Sirmienses  formulae  haeresin  docent,  id  est, 
formula  secunda  anni  357,  conc;  prima,  tertia  et  quarta,  subd.: 
ex  interpretatione  haereticorum,  conc;  in  se  et  eo  modo,  quo 
Liberius  subscripserit,  nego. l) 

Dist.  min.:  Liberius  subscripsit  loquens  ex  cathedra,  nego; 
errore  privato  subdist.:  formulam  secundam,  nego;  aliam  et 
significato  sensu  suo  catholico,  transeat. 

Liberium  formulae  secundae  prorsus  insontem  esse,  constat. 
Si  Pontifex  aliam  formulam  subscripserit,  formula  fuit  ejus- 
modi,  ut  interpretationem  catholicam,  vel  certe  neutralem,  non 
excluderet;  praesertim  cum  Pontifex ,  eorum  etiam  opinione, 
qui  eum  alicui  formulae  Sirmiensi  subscripsisse  autumant, 
aperte  declaraverit,  quonam  sensu  subscriberet.2)  Nulla  tamen 
ratione  Liberius  haeresi  subscripsit  definiens  de  fide  seu  ex 
cathedra.  Quo  factum  est,  ut  S.  Hieronymus,  quamvis  Liberium 
lapsum  esse  crederet ,  in  ep.  15.  ad  Damasum  de  Romano 
Pontifice  ita  profiteretur:  cathedrae  Petri  communione  con- 
socior.  Super  illam  petravn  aedificatam  ecclesiam  scio.  Qui- 
cunque  extra  hanc  domum  agnum  comederit ,  profanus  est. 
Si  quis  in  Noe  arca  non  fuerit,  peribit  regnante  diluvio.3) 


l)  Valesius,  Hefele  et  Hergenrother  quatuor  formulas  Sirmienses 
esse  sentiunt.  Prima  (351),  in  qua  vox  opoovdios  desideratur,  neutralis 
est.  Secunda  (357) ,  tam  vocem  6fioov6tog  ^consubstantialis)  quam 
Sfioiovdioq  (similis)  reprobans,  Ariana  est.  Tertia  (exeunte  anno  358) 
vocem  o/toovdio?  deserit,  id  tamen  eo  fieri  dicebatur,  quod  Photiniani 
voce  abuterentur.  Quarta  (aliis  tertia)  vocem  substantiae,  ovtiiag,  re- 
linquit,  sed  doctrinam  haereticam  non  exprimit.  Cf.  Hergenrother, 
Kirchengeschichte,  B.  I.  p.  373—378.,  edit.  3.,  ubi  veterum  sententiae, 
litteratura  et  solutio  quaestionis  succincte  indicantur.  Historia  contro- 
versiae  apparet  ex  Stilting,  Boll.  t.  XLVI.  p.  572—632.;  Nat.  Alex. 
saec.  IV.,  diss.  XXXII.;  Hefele,  Conciliengeschichte,  B.  I.  p.  681—697.; 
edit.  2. 

5)  Videlicet  non  contra  fidem  Nicaenam,  sed  contra  Sabellianis- 
mum  et  Photinianismum ,  qui  formula  6/*oov6cog  abuti  ferebantur.  Cf. 
Hefele,  Conciliengesch.  B.  I.  p.  685. 

3)  Lapsum  illum  commentitium  esse,  idoneis  argumentis  probari 
videtur.  —  At  testes  lapsus  adducti  suut.  —  Testes  vero;  sed  quos 
rumores  deceperint;  aut  quorum  testimonia  reperta  sunt  apocrypha, 
ut  tres  istae  Liberii  epistolae,  Arianis  faustae,   in  Fragmentis  Hilarii. 

Obj.  IV.  Honorius  Papa,  scriptis  ad  Sergium,  patriarcham 
Cpolitanum,  epistolis,  quid  de  Christi  voluntatibus  credendum 
sit,  ut  Papa  docuit.  Jam  vero  epistolae  Honorii  Monotheli- 
tarum  errorem  continent.  Honorius  ergo,  cum  haeresin  ut 
Papa  docuerit,  ex  cathedra  erravit. 

Resp.  Dist.  maj.:  Honorius  in  suis  ad  Sergium  epistolis 
docet,  quid  credeudum  sit,  nego;   quid  agendum  esset,  subd.: 


Testes  autem  plurimi,  et  qui  scripserunt  in  iis  locorum  et  temporis 
adjunctis,  ut  a  falsis  vera  dijudicare  admodum  potuerint,  Pontificem 
culpa  absolvunt. 

a)  S.  Ambrosius,  De  virg.  lib.  III.,  cap.  I.;  Basilius,  ep.  263.; 
Epiphanius,  Adv.  haer.  LXXV.  et  Siricius  Papa,  ep.  1,  ad  Himer.  Liberii 
sanctimoniam  et  integritatem  absolute  celebrant.  A  Theodoreto,  teste 
perquam  idoneo,  et  ubi  hic  de  reditu  agit,  Pontifex  appellatur  egre- 
gius,  omni  laude  dignissimus,  „admirandus  ille  Liberius"  et  „victoriosus 
veritatis  athleta".    H.  E.  II.  17. 

b)  Theodoretus  1.  c.  Liberium  urbi  redditum  refert  ob  mulierum 
Romanarum  postulationem;  Socrates  H.  E.  II.  37.,  et  Sulpitius  Severus, 
Hist.  sacra  II.  39.  „ob  seditiones  Romanas":  de  lapsu  nihil.  Adde 
quod  a  Sozomeno,  H.  E.  IV.  15.,  „Eudoxius  et  qui  cum  illo  opinioni  Aetii 
favebant",  falsos  rumores  de  subscriptione  Liberii  Ariana  sparsisse 
narrantur. 

fi)  Romani,  Arianis  infesti,  Liberium  redeuntem,  nulla  facta  re- 
tractatione,  omni  honore  coluerunt»  Neque  haec  admiratio  plebis  tan- 
tum  fuit,  laetitia  de  reditu  gestientis,  verum  etiam  summorum  virorum 
atque  constans,  prout  testes  citati  probant.  Haec  confirmantur  duobus 
documentis,  nuper  in  lucem  prolatis.  1°  Exstat  epistola  Anastasii  I. 
Papae  (398—402)  ad  Venerium,  episc.  Mediol.,  in  qua  Dionysio,  Eusebio 
Vercellensi  et  Hilario,  viris  eximiis,  qui  pro  fide  Nicaena  „exilium 
libenter  tulerunt"  et  „sancti  tunc  episcopi  sunt  probati",  accensetur 
„sanctae  recordationis  ecclesiae  Romanae  Liberius  episcopus".  Cf. 
Card.  Pitra,  Anal.  novissima,  t.  1.  p.  463.  —  2°  Iu  Sylloge  Centulensi 
nobis  servatum  est  epitaphium  alicujus  Romani  Pontificis,  qui  sae- 
culo  IV.  pro  fide  Nicaena  certavit.  Quem  poeta  inter  alia  his  verbis 
affatur: 

Vox  tua  certantis  fuit  haec,  sincera  salubris: 
Atquo  nec  hoc  metuo,  neque  illud  committere  opto. 
Haec  fuit,  haec  semper  mentis  constantia  firma. 

De  Rossi,  Inscript.  Christ.  t.  II.  p.  83.  et  85. 

De  Liberio  haec  dicta  esse  opinantur  De  Rosei,  Bullet.  1883, 
n.  1.  et  2.,  et  Duchesne,  Le  Liber  Pontif.  t.  1.  p.  10.  contra  Funk, 
Hist.  Jahrbuch  1884,  p.  424—436. 

Dc  Groot,  Sumrua  apolo^ot     II.  \\ 

utitur  suprema  auctoritate  Pontificia  in  definiendo,  nego;  utitur 
sua  auctoritate  in  dirigendo,  conc.  Ad  min.  deinceps  responsa 
dabimus.  Prius  hanc  distinctionem  majoris  declaramus,  qua 
tota  jacet  cbjectio. 

Sergius  patriarcha  Cpolitanus,  unicam  Christi  operationem 
deivirilem  seu  theandricam  artificiose  praedicans ,  Honorio, 
Romano  Pontifici,  persuadere  conatus  est,  ut  nec  una  in  Christo 
nec  duae  voluntates  dicerentur,  quod  duarum  operationum 
dictio  1°  „multos  scandalizet,  utpote  a  nullo  sanctorum  et  pro- 
babilium  ecclesiae  institutorum  editaa;  2°  quod  „consequens 
ei  sit  praedicare  duas  voluntates  contrarietates  circa  invicem 
habentes;  tanquam  Deo  quidem  Verbo  salutarem  volente  ad- 
impleri  passionem,  humanitate  vero  ejus  obsistente  ejus  volun- 
tati,  et  resistente;  et  proinde  duo  contraria  volentes  introdu- 
cantur,   quod  impium  est". 

Honorius  a.  634  duabus  epistolis  ad  eam  Sergii  epistolam 
respondit.     Sed  nihil  in  doctrina  definivit.     Quod  probatur. 

a)  Epistola  prima  his  verbis  concluditur:  „Haec  nobis- 
cum  fraternitas  vestra  praedicet,  sicut  et  nos  ea  vobiscum 
unanimiter  praedicamus:  hortantes  vos,  ut  unius  vel  geminae 
novae  vocis  inductum  operationis  vocabulum  aufugientes,  unum 
nobiscum  D.  J.  C.  Filium  Dei  vivi,  Deum  verissimum,  in 
duabus  naturis  operatum  divinitus  atque  humanitus,  fide  ortho- 
doxa,  et  unitate  catholica  praedicetis."  In  altera  epistola 
ait:  nnon  nos  oportet  unam  vel  duas  operationes  (ivegyeiag) 
dejinientes  praedicare."     Ergo  nihil  omnino  definitur. 

b)  In  prima  epistola  scriptum  est  his  ipsis  verbis:  „Utrum 
autem  propter  opera  diviuitatis  et  humanitatis  una  an  geminae 
operationes  debeant  derivatae  dici  vel  intelligi  ad  nos  ista 
pertinere  non  debent,  relinquentes  ea  grammaticis  (xaxaUfi- 
itdvo^iev  xavTa  roTg  yqaiiiiaTixoTg).u  Quae  sane  non  sunt  Ponti- 
ficis  definientis. 

c)  Sergius  nullam  fidei  definitionem  rogavit,  sed  quae- 
stionem  practicam  de  usu  vocabulorum  unius  vel  geminae 
operationis  proposuit.  Ita  Honorius  nihil  definit,  sed  vocabula 
non  respectu  doctrinae  et  in  se }  sed  respectu  prudentiae  et 
habita    ratione    temporum    considerat ,    et    causam ,    ob    quam 

nunius  vel  geminae  novae  vocis  inductum  operationis  voca- 
bulum"  aufugiendum  sit,  in  epist.  prima  his  declarat:  „novae 
voces  noscuntur  sanctis  Dei  ecclesiis  scandalum  generare,  ut 
parvuli  aut  duarum  operationum  vocabulo  offensi,  sectantes 
Nestorianos  nos  vesana  sapere  arbitrentur;  aut  certe  si  rursus 
unam  operationem  Domini  Nostri  Jesu  Christi  fatendum  esse 
censuerimus,  stultam  Eutychianistarum  attonitis  auribus  de- 
mentiam  fateri  putemur." 

Hoc  unum  ergo  Honorio  propositum  fuisse  apparet,  ut 
fideles,  relictis  de  voce  unius  vel  geminae  operationis  contro- 
versiis,  in  fide  Chalcedonensi  conquiescerent.  —  Ipsi  Mono- 
thelitae  non  nisi  Honorio  et  Sergio  e  vita  profectis  ad  Honorii 
epistolas  provocasse  videntur. 

Instabis.  Ex  epistolis  tamen  Pontificis  error  agnoscitur, 
cum  ad  Sergium  scripserit:  „unam  voluntatem  fatemur  D.  N. 
Jesu  Christi." 

Resp.  Dist.x  Honorius  fatetur  unam  Christi  voluntatem, 
(IV  ^ilrjfia)  exclusa  contraria  voluntate  carnis,  conc;  exclusa 
divina  et  naturali  voluntate  humana,  nego.  Testes  coaevi, 
Joannes  IV.,  Honorii  secundus  successor ,  S.  Maximus  in 
Disputatione  cum  Pyrrho  et  Joannes  Abbas,  quo  juvante 
Honorius  epistolas  suas  conscripsit,  locum  illum  eodem  modo 
interpretantur.  Contextus  eam  interpretationem  veram  esse 
confirmat.  Nam  Honorius:  „Unam  —  inquit  —  voluntatem 
fatemur  D.  N.  J.  C,  quia  profecto  a  divinitate  assumpta  est 
natura,  non  culpa\  illa  profecto,  quae  ante  peccatum  creata  est, 
non  quae  post  praevaricationem  vitiata.  Non  est  itaque  assumpta, 
sicut  praefati  sumus,  a  Salvatore  vitiata  natura,  quae  re- 
pugnaret  legi  mentis  ejus.u     Rem  paucis  explicare  juvat. 

a)  Monothelitae  unicam  tantum  in  Christo  voluntatem  et 
unicam  operationem  esse  contenderunt;  „posuerunt  in  Christo 
—  ait  S.  Thomas  —  unam  voluntatem,  quamvis  ponerent  duas 
naturas  in  Christo  secundum  hypostasim  unitas;  quia  opina- 
bantur  quod  humana  natura  in  Christo  nunquam  movebatur 
proprio  motu,  sed  solum  secundum  quod  erat  mota  a  Divinitate." 
III.  quaest.  XVIII.  art.  1.  Ecciesia  catholica  docet,  duas  in 
Christo   naturales  esse  voluntates;    divinam    scilicet,    quae  ad 

naturam  divinam  pertinet,  et  humanam,  quam  Filius  Dei  cum 
natura  humana ,  ut  potentiam  ejusdem  naturalem ,  assumpsit. 
Itaque  in  Christo  fuit  motus  voluntatis  proprius  naturae  hu- 
manae;  ex  eo  autem  quod  fuit  in  hypostasi  divina,  humana 
voluntas  habuit  hunc  determinatum  volendi  modum,  ut  semper 
secundum  nutum  voluntatis  divinae  moveretur.  Ideo  catholici 
1°  duas  in  Christo  voluntates  et  operationes  profitentur;  2°  duas 
in  Christo  voluntates  contrarias  esse  negant. 

b)  Honorius  doctrinam  catholicam  aperte  profitetur.  Nam- 
que  in  prima  epistola  Christus  ab  eo  appellatur  „plene  (xeteiog) 
Deus  et  homo";  voluntas  autem  ad  humanae  naturae  pleni- 
tudinem  et  perfectionem  omnino  pertinet.  Hoc  etiam  ex 
epistola  secunda  manifestum  est:  nutrasque  naturas  in  uno 
Christo  unitate  naturali  copulatas  cum  alterius  communione 
operantes  atque  operatrices  conjiteri  debemus ;  et  divinam 
quidem  quae  Dei  sunt  operantem ,  et  humanam  quae  carnis 
sunt  exsequentem.u  Deinde  affirmat  „duas  naturas  ...  in- 
confuse,  indivise,  et  inconvertibiliter  propria  operari".  Ergo. 
Honorius,  quemadmodum  diximus,  sicut  profitetur  duas  naturas . . . 
inconfuse,  indivise,  et  inconvertibiliter  propria  operantes ,  ita 
voluntatem  humanam  non  exclusit,  quam  natura  humana  essen- 
tialiter  includit,  sed  voluntatem  contrariam.  Similiter  Mono- 
thelitismus  indirecte  rejicitur  in  Honorii  carmine,  quod  recen- 
setur  in  Sylloge  prima  Corporis  Laureshamensis.  Nam  haec 
in  carmine: 

Plenus  homo  in  nostris  et  verus  noscitur  isdem 
Virginis  ex  utero  totus  ubique  Deus. 

De  Rossi,  lnscr.  Christ.  t  II.  p.  145. 

Urgebis.  Concilium  oecumenicum  VI.  Honorii  epistolam 
exsecratum  est,  ejusque  personam  cum  haereticis  recensitara 
anathematizavit.     Honorius  igitur  in  fidei  doctrina  defecit. 

Resp.  Dist.  antec:  Honorius  ab  oecumenico  concilio  dam- 
natus  est  ut  haereticus,  nego;  ut  haereticorum  fautor,  conc. 
Patres  concilii  Honorium,  generali  sententia  comprehensum,  dam- 
narunt.  Si  dubium  sit,  utrum  concilium  sine  Papa  haereticum 
intellexerit  an  fautorem  haereticorum,  omne  dubium  aufertur, 
quando  consideramus,  quo  sensu  Pontifex  sententiam  confirma- 

verit;  siquidem  patrum  sententia  tantum  valet,  quantnm  Pontifex 
approbat.  Porro  Leo  II.,  Romanus  Pontifex,  ad  Constantinum 
Pogon.  imperatorem  scribit,  Honorium  anathematizatum,  quod 
8edemRomanam  „immaculatam  maculari permisit"  (naQtxwQrjos); 
ad  Ervigium,  regem  Hispaniae,  quod  Honorius  traditionis  regulam 
„maculari  consensit;u  ad  episcopos  Hispaniae,  quod  flammam 
haeretici  dogmatis  non,  ut  decuit  apostolicam  auctoritatem, 
incipientem  exstinxit,  sed  negligendo  confovit.  Cf.  Can.  De 
loc.  theol.  lib.  VI.  cap.  IX.:  Ballerini,  De  vi  ac  ratione  prima- 
tus  Rom.  Pont.;  Nat.  Alex.  H.  E.  t.  X.  diss.  II.;  Bouix,  Tract. 
De  Papa,  t.  II.;  Hefele,  Conciliengesch.  B.  III.;  Hergen- 
rother,  Kirchengesch.  B.  I.,  p.  526 — 531,  ubi  et  de  litteratura 
hujus  controversiae. 

Obj.  Y.  Infallibilis  Pontifex  contradicere  non  potest  alii 
Pontifici.  Jam  vero  Pontifex,  ex  cathedra  loquens,  saepe  re- 
peritur  alii  Pontifici,  eodem  modo  definienti,  contrarius.  Ergo. 
Prob.  min.  Ita  bulla  Vnam  sanctam  Bonifacii  Vffl.  per  breve 
Meruit  Clementis  V.  abrogata  est  pro  Gallia,  et  Leo  X.  utrum- 
que  confirmavit. 

Resp.  Dist.  maj.:  Loquens  ex  cathedra  non  potest  contra- 
dicere  loquenti  eadem  suprema  auctoritate,  conc;  idem  dici 
debet  de  Pontificibus  non  definientibus ,  nego.  Dist.  min.: 
singula,  quae  hic  objiciuntur,  censentur  dicta  ex  cathedra, 
transeat;  sunt  dicta  in  documentis  authenticis,  subdist.:  quae 
sibi  contradicunt,  nego;  quorum  alterum  altero  declaratur,  conc. 
Clemens  V.  minime  rejicit  decretale  Unam  sanctam,  sed 
motas  in  Bonifacium  mentes  componit.  Hoc  enim  in  Clementis 
responsis  maximum  est,  per  Unam  sanctam  Galliae  regem, 
regnum,  regnicolas  non  „ampliusu  ecclesiae  subjectos  esse 
„quam  ante  existebant.u 

Congesta  sunt  saepe  ab  adversariis  alia  plura,  quibus 
falsitas  inerrantiae  Pontificiae  facile  pervinci  credebatur.  Cen- 
turiatores  Magdeburgenses  plus  quinquaginta  facta  coacervarant 
cum  spe  delendi  Pontificiam  auctoritatem.  Res  multo  secus 
evenit.  Ex  decretis,  quae  erronea  dicebantur,  multa  com- 
mentitia,  aut  certe  non  erronea,  nulla  ex  cathedra. 


166     Quaestio  XV.    De  vi  et  ratione  priraatus  Romani  Pontificis. 


ARTICULUS  VII. 

De  auctoritate  congregationum  Romanarum   in   doctrina  fidei 

et  morum. 

I.    Congregationes  Romanae  sunt  coetus  cardinalium, 

a  Pontifice  Romano   instituti  tanquam   tribunalia   suprema  ad 

certa   ecclesiae   negotia  dirigenda,   discutienda  et  decernenda. 

Prima  congregatio  habetur  tribunal  inquisitionis,  quod  a.  1542 

a  Paulo  III.   constitutum   est;   plures  postea  congregationes  a 

diversis   Pontificibus   creatae   sunt.     Unaquaeque    congregatio 

habet    praefectum,    qui    est    aut    ipse    Summus    Pontifex    aut 

cardinalis  aliquis;  secretarium,  qui  aliquando  cardinalis  est,  ali- 

quando  episcopus  aut  praelatus  inferior;   plures  judices  cardi- 

nales.    Adjunguntur   ut   consultores  viri  pii  et  docti.    Congre- 

gationes  autem  praecipuae  sunt:  1°  Congregatio  Consistorialis, 

quam  Sixtus  V.  anno  1586  instituit,  ut  negotia  consistorii,  quod 

est   consessus    totius  collegii  cardinalium,   in  ea  praeparentur. 

2°  S.  C.  Inquisitionis  seu  Sancti  ofjicii  instituta  a  Paulo  III. 

per  bullam  Licet   db   initio,   sed   denuo  instructa  et  ampliata 

per   Sixti   V.   bullam    lmmensa   aeterni;    cujus    congregationis 

in  primis  est  de  causis  fidei  procedere.    3°  S.  C.  Indicis  libro- 

rum    prohibitorum,   instituta   per   Pium   V.   anno    1571;   ejus 

„proprium  ac  fere  unicum  officium  est  in  examen  libros  vocare, 

de  quorum  proscriptione,  emendatione  vel  permissione  capienda 

est  deliberatio".     Bened.  XIV.,  constitutio  Sollicita,   a.  1753. 

4°    S.  C.  Concilii  Tridentini   interpretum,    incoepta  a  Pio  IV. 

et  Pio  V.,   per  bullam  Immensa  a  Sixto  V.   in  hodiernam  for- 

mam  redacta  est.     5°  S.  C.  Rituum,  quam  Sixtus  V.  instituit, 

duplex    est:   ordinaria,   quae   negotia  liturgica  tractat;    extra- 

ordinaria,  quae  causas  beatificationis  et  canonizationis  dirigit. 

6°  S.  C.  Super  negotiis  episcoporum  et  regularium,  a  Sixto  V. 

instituta.    7°  S.  C.  De  propaganda  fide,  a  Gregorio  XIII.  anno 

1622  inchoata.    8°  S.  C  Jurisdictionis  et  immunitatis  ecclesia- 

rticae,   instituta   ab  Urbano  VIII.,    1626.     9°  S.  C.  Indulgen- 

tiarum  et  sacrarum,  reliquiarum,  instituta  a  Clemente  IX.  anno 
1669.  10°  S.  C.  Pro  propaganda  fide  pro  negotiis  ritus  Orien- 
tali8,  a  Pio  IX.  instituta,  anno  1862. 

II.  De  auctoritate  doctrinali  congregationum  In- 
quisitionis  et  Indicis.  Congregationum  Romanarum  juris- 
dictio,  quoniam  nomine  Romani  Pontificis  exercetur,  universalis 
et  apostolica  est.  Eandem  ordinariam  esse,  patet  ex  bulla 
Sixti  V.  Immensa,  1587.  Ulterius  autem  in  exponenda  con- 
gregationum  omnium  auctoritate  non  progredimur,  sed  de  In- 
quisitione  et  Indice  tantum  hoc  loco  agendum  est,  ad  quas 
praecipue  pertinet  de  doctrina  decernere.  Porro  tota  congre- 
gationum  auctoritas  a  Summo  Pontifice,  cujus  organa  sunt, 
repetitur.  Inquirendum  est  igitur,  quonam  sensu  sententiae 
doctrinales  Inquisitionis  et  Indicis  auctoritate  Pontificia  feran- 
tur.     Qua  in  re  tria  recolantur. 

1°  Decreta  Inquisitionis ,  habita  prius  sessione,  in  qua 
causa  decidenda  praeparatur,  et  altera  sessione,  in  qua  cardi- 
nales  inquisitores  votum  suum  dare  consueverunt,  in  sessione 
tertia,  quae  solemnis  nuncupatur,  ad  finem  perducuntur.  In 
sessione  illa  solemni  Pontifex  Romanus  praesidet.  Unde  semper 
haec  formula:  „Sanctissimus  decrevit."  —  Indicis  decreta  sine 
Pontificis  assensu  non  publicantur.  Ex  hodierno  stilo  curiae 
Pontifici8  approbatio  hac  formula  in  fine  decreti  exprimitur: 
„Quibus  sanctissimo  domino  nostro  N.  per  me  infrascriptum 
sacrae  congregationis  a  secretis  relatis,  sanctitas  sua  decretum 
probavit  et  promulgari  praecepit." 

2°  Approbatio  Pontificis  aut  communis  est  aut  solemnis. 
Communis  approbatio  ea  est,  qua  congregationis  decretum  a 
Pontifice  ita  approbatur  ut  decretum  actus  congregationis  esse 
non  desinat;  solemnis  est,  qua  ita  approbatur  decretum,  ut 
Papa  rem  totam  suam  faciat,  quamvis  ad  examen  praevium 
indicandum  congregationis  mentio  quaedam  fiat;  qui  actus  in 
forma  bullae  fieri  solet,  uti  bulla  Pii  V.  Ex  omnibus  afflictio- 
nibus,  1.  Octobris  1567  adversus  Bajum;  Innocentii  X.  Cum 
occasione,  31.  Maji  1653  contra  Jansenium. 

3°  Decreta  doctrinalia  Inquisitionis  et  Indicis,  quae  appro- 
batione  solemni  et  ut  actus  papales  eduntur,  sententiae  infalii- 


168     Quaestio  XV.    De  vi  et  ratione  primatus  Romani  Pontificis. 

biles  haberi  debent.  Aliud  autem  decretorum  genus,  quae 
communi  tantum  Pontificis  approbatione  et  ut  actus  congrega- 
tionis  eduntur,  gravissimum  quidem,  non  infallibile  tamen,  theo- 
logo  praebent  argumentum.  Hinc  Gotti:  „ab  ea  tamen  (Con- 
gregatione  Inquisitionis)  controversia  aliqua  fidei  decidi  non 
potest  ita,  ut  transeat  in  articulum  fidei  et  qui  dissentiant  im- 
mediate  sint  haeretici  ex  vi  praecise  judicii  S.  Congregationis." 
De  locis  theol.  1. 1.  quaest.  III.  dub.  IX.  §.  2.  n.  12.  Et  certe 
Pontifex  infallibilitatem  suam  congregationibus  delegare  non 
potest;  curam  invigilandi  doctrinae  incolumitati  demandare 
potest,  eamque  congregationibus,  earum  tamen  dependentia  a 
Pontifice  manente,  reapse  demandat.  Cf.  Palmieri,  De  Rom. 
Pont.  p.  632.  etc;  Franzelin,  De  div.  trad.  et  Script.  p.  133.  etc. 
edit.  3. 

III.  Quinam  assensus  debeatur  decretis  doctrinalibus,  com- 
muni  tantum  Pontificis  approbatione  ab  Inquisitione  aut  ab 
Indice  editis.  Non  requiritur  assensus  fidei  proprie  et  im- 
mediate  divinae,  qui  propter  auctoritatem  Dei  revelantis  prae- 
statur,  nec  assensus  fidei  ecclesiasticae,  qui  debetur  auctoritati, 
veritatem  infallibiliter  definienti.  Verum  assensus  silentii  ob- 
sequiosi  minime  sufficit,  sed  decretis,  de  quibus  diximus,  assen- 
sum  et  externum  et  internum  religiosum  praestari  necesse  est. 
Assensus  autem  interni  gradus  sunt;  atque  assensum  religio- 
sum  et  internum,  quem  decretis  memoratis  debemus,  non  meta- 
physicum  et  summum,  sed  moralem  esse  intelligimus ;  qui  gra- 
dus  inferior  assensus  inferiori  gradui  auctoritatis  respondet. 
Cf.  Gotti,  1.  c. 

IV.  Tres  rationes  praecipuae  assensum  illum  po- 
stulant.  1°  Congregationes,  a  quibus  hujusmodi  decreta 
eduntur,  Romano  Pontifici  pro  doctrina  custodienda  adscitae, 
ecclesiae  Romanae  doctrinam  morali  certitudine  exprimere  cen- 
sentur,  et  aliquid  assistentiae  divinae  in  eas  redundare  videtur. 
—  2°  Maximi  facienda  est  virorum  sapientissimorum  sententia, 
eoque  magis  in  ea  catholicos  viros  aequum  est  conquiescere, 
quod  facta  et  tanta  decretorum  multitudo  ostendunt,  quam 
tuto  congregationum  decreta  sequamur.  —  3°  Pius  IX.  in  lit- 
teris    Tuas   libenter  accepimus  die  21.  Dec.  1863  ad  archiepi- 

scopum  Monachiensem  scribit  obligationem,  „qua  catbolici  ma- 
gistri  ac  scriptores  omnino  adstringuntur",  non  coarctari  in 
iis  tantum,  „quae  ab  infallibili  Ecclesiae  judicio  veluti  fidei 
dogmata  ab  omnibus  credenda  proponuntur" '.  Et  mox  subjun- 
gitur:  „cum  agatur  de  illa  subjectione,  qua  ex  conscientia  ii 
omnes  catholici  obstringuntur,  qui  in  contemplatrices  scien- 
tias  incumbunt,  ut  novas  suis  scriptis  Ecclesiae  afferant  uti- 
litates,  idcirco  ejusdem  conventus  viri  agnoscere  debent,  sa- 
pientibus  catholicis  haud  satis  esse,  ut  praefata  dogmata 
recipiant  ac  venerentur,  verum  etiam  opus  esse,  ut  se  sub- 
jiciant  tum  decisionibus ,  quae  ad  doctrinam  pertinentes  a 
Pontificiis  Congregationibus  proferuntur,  tum",  etc.  Cf.  Gotti, 
loc.  cit. 

V.  Objectio  ex  condemnatione  Galilei  Galilaei. 
Doctrina  Galilaei  de  immobilitate  solis  et  mobilitate  terrae  die 
5.  Martii  1616  Romae  damnata  est.  Paulus  V.  Papa,  relato 
decreto  S.  Congregationis  Indicis,  ordinavit  publicari  edictum. 
In  decreto,  quod  die  5.  Martii  1616  fuit  editum,  doctrina  memo- 
rata  S.  Scripturis  adversari  dicitur.  Galilaeus,  non  obstante 
decreto,  systema  suum  iterum  docuit  primum  in  libro,  qui  in- 
scriptus  est  Saggiatore,  deinde  in  Dialogo  di  Galileo  Galilei 
delli  due  massimi  systemi  del  mondo,  Tolemaico  e  Coperni- 
cano.  Florentiae,  1632.  Tum  die  22.  Junii  1633  emanavit 
sententia  a  S.  Congregatione  Inquisitionis,  qua  decernitur  ut 
per  publicum  edictum  prohibeatur  liber  Dialogorum  Galilei 
Galilaei;  et  ipse  auctor  damnatur  ad  carcerem.  Eodem  die 
Galilaeus  coram  cardinalibus  S.  Officii  Romae  in  conventu 
Minervae  abjuravit.  Galilaeum  juratum  dixisse:  E  pur  si 
muove,  fabella  est,  cnjus  prima  mentio  fit  in  opere  abbatis 
Irailh,  Querelles  litteraires,  1761.  Martyrium  celeberrimi  viri 
nullum  unquam  fuit.  Obiit  Galilaeus  in  Domino  die  8.  Ja- 
nuarii  1642. 

Quaeritur,  utrum  contra  Galilaeum  editum  sit  decretum 
doctrinale. 

Resp.  Cardo  hujus  quaestionis  in  eo  est,  utrum  decretum 
Indicis  anni  1616  decretum  mere  disciplinare  sit,  an  doctrinale. 
Duplex  est  sententia.    1°  Nonnulli  sentiunt  decretum  essentia- 

liter  esse  disciplinare.  Scilicet  in  decreto  haec  legimus:  „Quia 
ad  notitiam  praefatae  S.  C.  pervenit  falsam  illam  doctrinam 
pythagoricam  divinaeque  scripturae  omnino  adversantem,  de 
mobilitate  terrae  et  immobilitate  solis  .  .  .  jam  divulgari  et 
a  multis  recipi  .  .  .  Ideo  ne  ulterius  hujusmodi  opinio  in  per- 
niciem  catholicae  veritatis  serpat,  censuit  .  .  .  omnes  libros 
pariter  idem  docentes  prohibendos,  prout  praesenti  decreto 
omnes  respective  prohibet,  damnat  atque  suspendit."  Ex  quibus 
inferunt,  doctrinam  quidem  decreti  motivum  fuisse,  sed  rem 
decretam  non  esse  nisi  librorum  aliquorum  prohibitionem.  Ita 
Scheeben,  Handbuch  der  kath.  Dogmatik,  B.  L;  Jaugey,  Le 
Proces  de  Galilee,  p.  73. 

2°  Alii  affirmant  decretum  dogmaticum  esse,  aut  si 
primario  disciplinare ,  secundario  certe  doctrinale.  Bouix, 
Rev.  des  sciences  eccl.  1866;  Grisar,  Galileistudien,  p.  151. 
Hujus  sententiae  praecipuum  argumentum  esse  videtur,  quod 
in  aliis  documentis  ad  quaestionem  Galilaei  pertinentibus  fal- 
sitas  doctrinae  Copernicanae  declarata  ac  definita  dicatur. 
Et  vero  in  sententia  Inquisitionis  22.  Junii  1633  haec: 
„ut  prorsus  tolleretur  tam  perniciosa  doctrina,  neque  ulterius 
serperet  in  grave  detrimentum  Catholicae  veritatis,  emanavit 
decretum  a  Sacra  Congregatione  Indicis,  quo  fuerunt  prohibiti 
libri,  qui  tractant  de  hujusmodi  doctrina,  et  ea  decla- 
rata  fuit  falsa,  et  omnino  contraria  Sacrae  ac  Divinae  Scri- 
pturae." 

Utcunque  res  se  habet,  in  causa  Galilaei  nihil  repertum, 
quod  a  Pontifice  Romano  ex  cathedra  definitum  sit;  nec  quid- 
quam  ex  condemnatione  personarum  aut  doctrinae  potest  aflferri, 
dogmati  Pontificiae  inerrantiae  contrarium. 

Dices.  Ex  actis  Inquisitionis,  etc.  constat,  relato  decreto 
Pontificem  ordinasse,  „publicari  decretum". 

Resp.  Ordinavit  Pontifex;  sed  non  sibi  sumpsit  eam 
rem,  ut  ipse  loqueretur  ex  cathedra,  suprema  sua  usus  auctori- 
tate.  Jussit  igitur  Pontifex,  congregationem  agere  quae  con- 
gregationis  sunt;  ita  decretum  editum  est  ut  actus  congregationis. 
Quo  factum  est,  ut  plures  viri  prudentes  sententiam  definitivam 
supremae  auctoritatis  latam  esse  non  putaverint,  velut  Riccioli, 

Marinus  Mersenne,    Libertus  Fromond,    Gassendi  et    alii,   de 

quibus  cf.  Grisar,  o.  c.  p.  165.  etc;  Jaugey,  o.  c.  p.  77 — 82.; 
Franzelin,  o.  c.  p.  151. !) 


Quaestio  XVI. 

I)  e   8.  S  c  r  i  p  t  u  r  a. 


Tertius  locus  esl  S.  Scriptura,  de  qua  S.  Paulus  ait: 
Omnis  Scriptura  divinitus  inspirata  utilis  est  ad  docendum, 
ad  arguendum ,  ad  corripiendum ,  ad  erudiendum  in  justitia: 
ut  perfectus  sit  homo  Dei,  ad  omne  opus  bonum  instructus. 
II.  Tim.  III.  16,  17.  Hic  locus  in  se  dignissimus  est,  sed 
plurimi  verbo  illo  divino  abusi  sunt.  Oportet  ergo  de  vera 
indole  S.  Scripturae  atque  de  recto  loci  hujus  usu  diligentius 
disserere.    Unde  quaeritur. 

Primo.    Quid  S.  Scripturae  nomine  intelligatur. 

Secundo.     Utrum  S.  Scriptura  sit  divinitus  inspirata. 


l)  Celeberrimus  Gassendi,  in  academia  Parisiensi  mathematices 
professor,  Galileo  amicissimus,  ita  scripsit:  „In  eo  sum,  ut  placitum 
illud  reverear,  quo  Cardinales  aliquot  approbasse  terrae  quietem 
dicuntur.  Etenim  licet  Copernicani  tueantur,  loca  Scripturae  quae 
terrae  statum  sive  quietem  et  soli  motum  tribuunt,  explicanda  esse  de 
ipsa,  ut  loquuntur ,  apparentia  deque  accommodatione  ad  captum 
moremque  loquendi  vulgarem  .  .  .  nihilominus  quod  ea  loca  secus  ex- 
plicentur  a  viris,  quorum,  ut  constat,  tanta  est  in  Ecclesia  auctoritas, 
eapropter  ipse  ab  illis  sto,  et  hac  occasione  facere  intellectum  capti- 
vum  non  erubesco.  Non  quod  propterea  existimem  articulum  fidei 
esse;  neque  enim,  quod  sciam  quidem,  id  assertum  ab  illis  est,  aut 
apud  universam  Ecclesiam  promulgatum  atque  receptum;  sed  quod 
illorum  judicium  habendum  praejudicium  sit,  quod  non  possit  apud 
fideles  non  maximi  esse  momenti."  De  motu  impresso  a  motore  trans- 
lato  ep.  2.  Opp.  t.  III.  p.  471.  ed.  Florent.  1727. 

Tertio.  Utrum  omnes  Libri  canonis  Tridentini  in- 
spirati  sint, 

Quarto.  Utrum  omnes  res  et  sententiae  S.  Scripturarum 
divinitus  inspiratae  sint. 

Quinto.  Utrum  concilium  Tridentinum  versionem  vul- 
gatam  merito  auihenticam  declaraverit. 

Sexto.     De  sensibus  S.  Scripturae. 

Septimo.  Utrum  ecclesiae  sit  judicare  de  vero  sensu  et 
interpretatione  S.  Scripturae. 

Octavo.     De  lectione  S.  Scripturae. 

ARTICULUS  I. 
Quid  S.  Scripturae  nomine  intelligatur. 

I.  S.  Scripturae  definitio.  Sacrae  Scripturae,1)  graece: 
rj  yoayrj,  ygoupaC  aytai,  Rom.  I.  2.,  Joan.  II.  22.,  sunt  libri,  qui 
Spiritu  sancto  inspirante  conscripti  Deum  habent  auctorem, 
atque  ut  tales  ipsi  ecclesiae  traditi  sunt.  Cf.  Conc.  Vatic. 
Const.  Dei  Filius,  cap.  II.  1°  Sunt  libri  seu,  verbum  Dei 
scriptum;  hoc  enim  inter  Scripturam  et  Traditionem,  quae 
conveniunt  in  genere  verbi  Dei,  interest,  quod  haec  est  a  Deo 
viva  voce  tradita,  illa  scripta.  2°  Adjicitur:  Spiritu  sancto  in- 
spirante,  hoc  est,  non  tantum  assistente  aut  approbante  aut  decla- 
rante  aut  negative  dirigente,  sed  positive  movente  ad  scribendum 
et  inter  scribendum,  ita  ut  3°  libri  sic  conscripti  Deum  habeant 
auctorem  principalem,  et  ut  auctores  sacri  comparate  ad  Deum 
sint  secundarii.  Comparate  ad  Deum  eo  dixi,  quia  auctores 
sacri  principalis  Scripturae  causa  haberi  debent,  respectu  ama- 
nuensium,  quibus  illi,  dictantes  scribenda,  in  Scripturis  con- 
scribendis  quandoque  usi  sunt,  velut  Paulus  Tertio  (Rom. 
XVI.  22.),  qui  a  S.  Thoma  vocatur  „notarius  Pauli".  Expos. 
in  Rom.  1.  c.  4°  Et:  qui  ut  tales  ecclesiae  traditi  sunt;  agitur 
enim  de  libris,  qui  ad  commune  depositum  fidei  pertinent,  quod 


')  Cf.  pro  hac  quaestione  XV.  Sixtum  Senensem  (f  1569),  Biblio- 
theca  sancta;  Cornely,  Introd.  in  V.  T.  Libros  sacros;  Van  de  Laar, 
Introd.  gener.  in  S.  Script.  ad  usus  alumnorum  Semin.  Buscoduc. 

ecclesiae  custodiendum  jure  divino  traditum  est.  Quapropter 
si  cui  librum  Deo  inspirante  conscribere  contigisset,  ille  tamen 
liber,  si  non  esset  ecclesiae  ut  depositum  fidei  communis 
traditus,  sed  ad  usum  potius  privatum  propositus,  S.  Scriptura 
sensu  pressiori  non  diceretur. 

II.  S.  Scripturae  divisio.  1°  Prima  divisio  72  libro- 
rum,  ex  quibus  tota  S.  Scriptura  constat,  est  in  libros  V.  Testa- 
menti  et  libros  N  Testamenti. 

a)  Libri  V.  Testamenti  seu  Scripturae  ante  Christum 
natum  sunt  45,  videlicet:  Pentateuchus  seu  quinque  Moysis  id 
est  Genesis,  Exodus,  Leviticus,  Numeri,  Deuteronomium; 
Josue,  Judicum,  Ruth,  quatuor  Regum,  duo  Paralipomenon, 
Esdrae  I  et  II,  qui  dicitur  Nehemias,  Tobias,  Judith,  Esther, 
Job,  Psalterium  Davidicum  150  psalmorum,  Proverbia,  Eccle- 
siastes,  Canticum  Canticorum,  Sapientia,  Ecclesiasticus,  Isaias, 
Jeremias  cum  Baruch,  Ezechiel,  Daniel;  duodecim  prophetae 
minores,  id  est,  Osee,  Joel,  Amos,  Abdias,  Jonas,  Michaeas, 
Nahum,  Habacuc,  Sophonias,  Aggaeus,  Zacharias,  Malachias; 
Machabaeorum  I.  et  II. 

b)  Libri  N  Testamenti  seu  Scripturae  post  Christum 
mortuum  exaratae  sunt  27 ,  videlicet:  quatuor  Evangelia  se- 
cundum  Matthaeum,  Marcum,  Lucam  et  Joannem;  Actus  Apo- 
stolorum;  quatuordecim  epistolae  Pauli  apostoli,  scilicet  ad 
Romanos,  duae  ad  Corinthios,  ad  Galatas,  ad  Ephesios,  ad 
Philippenses,  ad  Colossenses,  duae  ad  Thessalonicenses,  duae  ad 
Timotheum,  ad  Titum,  ad  Philemonem,  ad  Hebraeos;  Petri  apo- 
stoli  duae,  Joannis  apostoli  tres,  Jacobi  apostoli  una,  Judae  apo- 
stoli  una,  et  Apocalypsis  Joannis  apostoli.  Cf.  Conc.  Trid.  Sess.  IV. 
Hic  autem  ordo  non  est  in  omnibus  chronologicus ;  neque  in 
antiquis   codicibus   non   inveniuntur  plures  ordinis  differentiae. 

2°  Altera  divisio  est  in  libros  protocanonicos  et  deutero- 
canonicos.  d)  Protocanonici  dicuntur  libri,  de  quorum  origine 
divina  et  auctoritate  nunquam  dubitatum  est.  b)  Deutero- 
canonici  dicuntur  libri ,  qui  in  se  quidem  semper  ejusdem 
auctoritatis  fuerunt  atque  protocanonici,  sed  de  quorum  auctori- 
tate  in  quibusdam  ecclesiis  particularibus  per  aliquod  temporis 
spatium  dubitatum  est.     Deuterocanonici  V.  T.  sunt:    Tobias, 

Judith,  Sapientia,  Ecclesiasticus,  Baruch  cuni  epistola  Jeremiae, 
duo  libri  Machabaeorum ,  Esther  X.  4. —  XVI.  24.;  Daniel 
III.  24—90.,  XIII.  et  XIV.  Ex  N.  T.  epistolae  ad  Hebraeos, 
Jacobi,  II.  Petri,  II.  et  III.  Joannis  et  Judae;  Apocalypsis; 
Marcus  XVI.  9—20.;  Lucas  XXII.  43.  44.;  Joannes  VIII.  3—11. 

3°  Tertia  divisio  est  a)  V.  Testamenti  in  legem,  pro- 
phetas  et  hagiographa.  Cf.  Luc.  XXIV.  44. ;  S.  Thom.  II.  II., 
quaest.  CLXXIV.,  art.  2.  ad  3.;  b)  N.  Testamenti  in  scripta 
evangelica  et  apostolica,  quorum  primum  genus  quatuor  evan- 
gelia,  secundum  ceteros  libros  omnes  complectitur;  c)  omnium 
librorum  V.  et  N.  Testamenti  in  legales:  Pentateuchus  et  quatuor 
Evangelia;  in  historicos:  Josue,  Judicum,  Ruth,  quatuor  Regum, 
duo  Paralipomenon ,  duo  Esdrae,  Tobias,  Judith,  Esther,  duo 
Machabaeorum ,  Actus  Apostolorum ;  in  sapientiales  vel  di- 
dacticos  et  morales,  qui  sunt  Job,  Psalmi,  Proverbia,  Eccle- 
siastes,  Canticum  Canticorum,  Sapientia,  Ecclesiasticus,  epistolae 
Paulinae  et  septem  catholicae;  in  propheticos,  qui  sunt  Isaias, 
Jeremias  cum  Baruch  et  Threnis ,  Ezechiel,  Daniel ,  duodecim 
Prophetae  minores  et  Apocalypsis. 

Postremo  totum  V.  T.  per  synecdochen  vocatur  Lex, 
totum  N.  T.  Evangelium;  nam  „Evangelium  —  ait  S.  Thomas 
—  idem  est,  quod  bona  annuntiatio,  quae  incipit  a  Christo; 
unde  quidquid  pertinet  ad  Christum  vel  est  de  ipso  Christo, 
dicitur  Evangelium".  In  I.  Cor.  I.  lect.  I.  Omnes  autem  libri 
sunt  una  S.  Scriptura,  quia  est  unicus  auctor  principalis,  Deus. 

III.  S.  Scripturae  dignitas.  1°  S.  Scriptura  con- 
siderari  potest,  ut  liber  mere  humanus.  Sub  quo  respectu 
excellet  a)  antiquitate;  b)  genere  scribendi  et  sublimi  et  tamen 
simplici;  c)  doctrinae  gravitate,  ubertate,  firmitate.  Namque 
„sic  loquitur,  ut  altitudine  superbos  irrideat,  profunditate 
attentos  terreat,  veritate  magnos  pascat,  affabilitate  parvulos 
nutriat".     S.  August.    De  Genesi  ad  litteram,  lib.  V.  cap.  III. 

2°   Longe    praestantior    est    Scriptura    ut    liber   divinus, 
quem  S.  Paulus  vocat  sacras  litteras,  ieqa  ^a^/uaia.   II.  Tim. 
III.  15.    „Dicuntur  autem  sanctae  —  ait  S.  Thomas  —  primo 
quidem    quia,    ut   dicitur   II.  Petr.  I.  21.:    Spiritu   sancto    in 
spirati   locuti   sunt   sancti  Dei  homines.     II.  Timoth.  III.  16.: 

Omnis  Scriptura  divinitus  inspirata.  Secundo,  quia  sancta 
continent:  Ps.  XCVI.  12.:  Conjitemini  memoriae  sanctificationis 
ejus.  Tertio;  quia  sanctificant:  unde  Joan.  XVII.  17.:  Sancti- 
fica    eos   in    veritate.     Sermo    tuus    veritas    est.     Unde    dicitur 

I.  Mach.  XII.  9.:  Habentes  solatio  sanctos  libros  qui  sunt  in 
manibus  nostris.u  In  Rom.  cap.  I.  lect.  II.  Quin  imo  Scriptura 
ab  Angelico  vocatur  cor  Christi,  quia  „manifestat  cor  Christi". 
In  Ps.  XXI.  11.  Cf.  In  II.  Tim.  III.  lect.  III.  et  S.  Bonavent. 
Breviloquium ,  Prooemium. 

3°  Praestantia  illa  Scripturae,  ut  libri  divini,  maxime  in 
eo  sita  est,  quod  prima  veritas,  hoc  est,  Deus  in  S.  Scriptura 
sese  manifestat  et  instruit  intellectum  immediate.    Cf.  S.  Thom. 

II.  II.  quaest.  V.  art.  3.;  In  Tim.  1.  c.  Quod  quidem  intelli- 
gendum  est  non  objective,  quasi  prima  veritas  in  se  &  fidelibus 
in  terris  apprehendatur,  sed  causaliter,  quatenus  prima  veritas, 
sub  velamine  tamen  signorum,  nulla  mediante  causa  secunda 
et  operatione  fallibili  humani  intellectus,  per  se  manifestationem 
sui  operatur.  Dixi:  „nulla  mediante  causa  manifestationem  sui 
operatur".  Verum  ad  eam  manifestationem  actu  percipiendam, 
„duo  requiruntur:  ut  sacra  Scriptura  rite  intellectui  proponatur, 
magisterio  scilicet  Ecclesiae ,  et  quod  in  ea  continetur,  fide 
divina  suscipiatur."  Schaezler,  lntrod.  in  S.  Theol.  dogmat. 
cap.  III.  quaest.  I.  art.  1.  In  naturali  autem  cognitione  Deus 
homines  docet  mediate,  hoc  est,  mediante  creato  lumine,  quod 
nobis  infundit. 

4°  Libri  sacri  dicuntur  divini  non  solum  a)  ratione  ma- 
teriae,  neque  b)  tanquam  scripta  sub  assistentia  tantum  Dei, 
errorem  praecaventis ,  sed  c)  quod  ipsa  scriptio  est  efficienter 
a  Deo.     Cf.  art.  seq. 


ARTICULUS  H. 
Utrum  S.  Scriptura  divinitus  inspirata  sit. 

I.  Inspirationis  notio.  Jam  non  agitur  de  Librorum 
sacrorum  authenticitate  et  veracitate,  de  quibus  disseritur  cum 
in  demonstratione  Christiana  (cf.  Zigliara,  Propedeutica,  lib.  III. ; 

Gatti,  Instit.  apol.-polem.  t.  II.,  tract.  IV.),  tum  in  introductiont 
in  S.  Scripturam.  Cf.  R.  Cornely,  Hist.  et  critica  lntrod.  ii 
utriusque  Testamenti  libros  sacros ;  Vigouroux ,  Les  livres 
saints  et  la  critique  rationaliste;  La  Bible  et  les  decouvertes 
modernes  en  Palestine,  en  Egypte  et  en  Assyrie,  et  alios.  In 
praesentia   de  Litterarum    sacrarum  inspiratione  agendum  est. 

Inspiratio  seu  StonvtvGTia  (II.  Tim.  III.  16.)  est  motio 
Dei  in  scriptorem  sacrum ,  qua  Deus  est  proprie  auctor  libri 
sacri.    Explicatur  definitio. 

1°  Dicitur  motio ,  qua  Deus  est  proprie  aucior;  unde 
apparet,  non  illam  significari  divinam  motionem,  qua  Deus  ut 
causa  prima  et  principalis  operationem  movet  quarumcunque 
causarum  secundarum,  et  ob  quam  sicuti  rerum  omnium,  sic 
omnium  librorum  auctor  dici  potest;  sed  eam  motionem  intel- 
ligimus,  qua  Deus  ita  in  scriptorem  sacrum  influit,  ut  libri 
sacri  conscriptio  sit  proprie  operatio  Dei  tanquam  auctoris 
principalis,  scriptoris  autem  inspirati  tanquam  auctoris  in- 
strumentalis.  Huc  pertinet  hoc  Angelici  in  Ps.  XLIV.  2.: 
Lingua  mea  calamus  scribae  velociter  scribentis:  „principalis 
auctor  hujus  psalmi  est  Spiritus  Sanctus.  Et  cujus  calamus 
est?  Scribae  velociter  scribentis;  Spiritus  Sancti,  qui  velociter 
scribit  in  corde  hominum." 

2°  Est  autem  illa  motio  Dei  in  scriptorem  sacrum,  hoc 
est,  illa  motio  non  est  mechanica  et  mere  extrinseca,  velut  si 
sola  manus  cujuspiam  moveretur  ad  scribendum,  sed  est  in- 
fluxus  divinus  in  mentem  et  in  voluntatem  hagiographi.  a)  hi- 
fluxus  in  mentem  efficit,  ut  auctor  inspiratus  res  omnes  litteris 
consignandas  cognoscat  per  novam  aliquam  illuminationem  et 
„per  illustrationem  divini  luminis".  (S.  Thom.  II.  II.  q.  CLXXI. 
art.  3.);  in  qua  quidem  illustratione  quantum  ad  ea,  quae 
auctori  sacro  erant  incognita,  est  supernaturalis  acceptio,  quan- 
tum  ad  ea,  quae  jam  naturaliter  nota  erant,  judicium  saltem 
supernaturale  (S.  Thom.  De  veritate,  quaest.  XII.  art.  12.  in 
art.  et  ad  10.);  quantum  ad  utraque  scriptor  inspiratus  cogno- 
scit  cum  adjutorio  divini  luminis.  II.  II.  quaest.  CLXXIV. 
art.  2.  ad  3.  —  b)  Influxus  in  voluntatem  efficit,  ut  auctoris 
sacri  voluntas  impellatur  efficaciter,  ut  ille  tanquam  instrumentum 

Dei  scribat,  quae  Spiritus  sanctus  menti  ejus  suggerit; 
cujusmodi  impulsus  movet  immediate  voluntatem  et  mediate 
saltem,  boc  est,  per  voluntatem,  facultates  exsecutivas.  Itaque, 
ut  Angelici  verbis  utar,  influxus  et  motio,  de  qua  diximus,  „est 
quaedam  vis  aut  impressio  a  Deo,  illuminans  et  tangens  corda.u 
In  I.  Cor.  XIV.  32.  lect.  VI. 

II.  Summa  doctrinae  catholicae  de  inspiratione 
S.  Scripturae.  1°  In  concilio  Vaticano  sic  definitum  est: 
„Si  quis  sacrae  Scripturae  libros  integros  cum  omnibus  suis 
partibus  .  . .  divinitus  inspiratos  esse  negaverit;  a.  s.a  Sess.  III., 
De  Revelatione,  can.  IV.  2°  Ecclesia  libros  illos  pro  sacris 
et  canonicis  habet,  „propterea,  quod  Spiritu  Sancto  inspirante 
conscripti  Deum  habent  auctorem".  Conc.  Vatic.  Const.  dogm. 
Dei  Filius,  cap.  II.;  cf.  conc.  Florent.  Decretum  pro  Jacobitis; 
conc.  Trid.  sess.  IV.  3°  Libri  sacri  non  ideo  pro  sacris 
habentur  ab  ecclesia,  „quod  sola  humana  industria  concinnati, 
sua  deinde  auctoritate  sint  approbati;  nec  ideo  dumtaxat,  quod 
revelationem  sine  errore  contineant."  Conc.  Vatic.  1.  c.  4°  Re- 
quiritur  in  scriptore  inspirato  motio  Dei  ad  scribendum  et  inter 
scribendum,  quae  efficit,  ut  scriptor  ea,  quae  Deus  menti  ejus 
suggerit,  scribat  omnia  et  sola  et  sine  errore.  5°  S.  Spiritus 
auctori  sacro  suggerit  omnia  scribenda  „non  supernaturalia 
modo,  sed  et  naturalia  et  quae  alias  humano  modo  scriberen- 
tur".  Canus,  De  loc.  theol.  lib.  II.  cap.  XVIII.  Verum  natu- 
ralia  quaedam  jam  nota,  ut  ab  auctoribus  canonicis  scribantur, 
nova  revelatione  non  indigent;  nihilo  minus  indigent  novo  modo 
cognoscendi  sub  divino  lumine.  6°  Hanc  inspirationem  ad 
omnes  et  singulas  res  et  senientias  extendi,  pro  certo  affirman- 
dum  est.  Cf.  t.  I.  p.  242.  de  notione  assistentiae,  revelationis 
et  inspirationis. 

Divisio.  1°  Inspiratio  activa  est  ipsa  actio  Dei  inspiran- 
tis;  2°  passiva  est  hujus  actionis  effectus  in  scriptore  inspirato; 
3°  effectus  ejusdem  actionis  divinae  in  Libro  sacro  haud 
inepte  inspiratio  terminative  spectata  nuncupatur. 

III.  Errores  de  S.  Scripturarum  inspirationis  na- 
tura.  1°  Sileo  de  iis  adversariis,  qui  cujuscunque  inspirationis 
divinae    exsistentiam   inficiantur;    protestantes    enim    plurimos 

De  Groot,  Summa  upologet.     II.  W 

constat  eousque  progressos,  postea  quam  Semler  1771 — 1773 
opus  edidit,  quod  inscriptum  est  De  examine  canonis.  Ratio- 
nalistae  biblici,  theologi  Hegeliani,  naturalistae  nihil  antiquius 
habent,  quam  ut  haec  opinio  falsa  ubique  invalescat.  Cf.  Vi- 
gouroux,  Les  Livres  saints  et  la  critique  rationaliste,  t.  I.  et  II. 
2°  Circa  naturam  et  intensionem  inspirationis  errasse 
videntur  a)  Lessius  et  Hamelius.  Anno  1588  universitates 
Lovaniensis  et  Duacensis  hanc  propositionem  reprobarunt: 
„Liber  aliquis,  qualis  forte  est  secundus  Machabaeorum,  humana 
industria  sine  assistentia  Spiritus  Sancti  scriptus,  si  Spiritus 
Sanctus  postea  testetur  nihil  ibi  esse  falsum,  efficitur  Scriptura 
Sacra."  Thesis  ita  concepta  continet  errorem  inspirationis 
subsequentis1),  eumque  positive,  quantum  ad  possibilitatem  istius- 
modi  inspirationis,  dubitative,  quoad  factum  in  secundo  Macha- 
baeorum.  Lessius  et  Hamelius,  quibus  illa  doctrina  tribuebatur, 
negaverunt  eam  esse  suam.  Lessius  tamen  in  antithesi  VI., 
archiepiscopo  Mechliniensi  oblata,  suam  esse  fatetur  proposi- 
tionem  sic  emendatam:  „Si  aliquod  opus  piura  et  salutare, 
humana  industria  ex  divino  instinctu  compositum,  publico  testi- 
monio  Spiritus  Sancti  approbaretur  tamquam  in  omnibus  suis 
partibus  verissimum,  tale  opus  habiturum  auctoritatem  aeque 
infallibilem  atque  Scriptura  Sacra,  et  recte  Scripturam  Sacram 
et  verbum  Dei  appellatum  iri.  Nam  ejusdem  est  auctoritatis 
epistola  a  rege  dictata,  et  ab  eo  subscripta;  qui  modus,  etsi 
de  facto  putem  eum  non  inveniri'1)  in  aliquo  Scripturae  cano- 
nicae  libro,  non  tamen  est  impossibilis."  Quibus  verbis  affir- 
mari  videtur,  vi  conceptus  Scripturae  sacrae  non  repugnare, 
Scripturam  sacram  haberi  aliquam  ob  solam  inspirationem  sub- 
sequentem;  at  Vaticanum  concilium  libros  pro  sacris  „habet, 
non  ideo,  quod  sola  humana  industria  concinnati,  sua  deinde 
auctoritate   sint   approbati   .   .  .;   sed   propterea   quod   Spiritu 


')  Neque  Lessius  neque  Bonfrerius,  sed  recentiores  formula  inspi- 
rationis  negativae,  quae  contradictio  in  adjecto  videtur,  usi  suut. 

2)  Igitur  Lessius  non  loquitur  nisi  hypothetice.  Cf.  Liv.  de  Meyer, 
Hist.  Congr.  de  Auxil.  lib.  I.  cap.  IX.;  Kleutgen,  Leonardi  Lessii  de 
div.  inspiratione  doctrina. 

Sancto    inspirante    conscripti  Deum    habent   auctorem".     Conc. 
Vatic.  1.  c. 

b)  Bonfrere  seu  Bonfrerius  anno  1625  edidit  Praeloquia 
in  Scripturam  sacram;  in  quo  opere  tres  inspirationes  distin- 
guit,  antecedentem,  concomitantem  et  consequentem.  Antecedens 
ea  est,  quam  exposuimus  aut  fere.  Hic  modus  a  S.  Spiritu 
conservatus  est  in  libris  propheticis  aliisque,  in  quibus  arcana 
litteris  consignata  sunt.  Concomitans  est,  in  qua  S.  Spiritus 
se  habet  non  ad  modum  dictantis  et  inspirantis,  sed  ad  eum 
modum,  quo  qui  alterum  scribentem  oculo  dirigeret,  ne  in  re 
quapiam  erraret.  Ex  hac  parte  inspiratio  concomitans  negativa 
est.  Ex  parte  tamen  positiva  est.  Nempe  primo,  S.  Spiritus 
scribentibu8  semper  adstat,  paratus  in  actu  primo  illis  quae 
scribenda  sunt  inspirare,  quotiescunque  sibi  relicti  essent  ab- 
erraturi;  antecedenter  autem  in  illis  non  operatur,  nisi  quando 
haec  operatio  sit  iisdem,  ne  fallantur,  necessaria.  Secnndo,  non 
deest  scriptori  initio  inspiratio  quaedam  generalis  scribendi  talem 
historiam,  vel  pulchras  gnomas  ad  vitam  moresque  bene  compo- 
nendos  vel  quid  aliud.  Contendit  Bonfrerius,  hanc  inspirationem 
admittendam  esse  in  historiis,  dictis  aliorum  factisque  referen- 
dis,  quae  vel  visu  cognita,  vel  auditu  ab  hominibus  fide  dignis 
accepta  fuerant,  velut  in  Evangeliis.  At  obstat  doctrina  eccle- 
siae,  quae  libros  V.  et  N.  Testamenti  pro  sacris  „babet,  non  .  .  . 
ideo  dumtaxat,  quod  revelationem  sine  errore  contineant;  sed 
propterea  quod  Spiritu  Sancto  inspirante  conscripti  Deum 
habeut  auctoremu.     Conc.  Vatic.  1.  c. 

Quod  ad  inspirationem  subsequentem  attinet,  Bonfrerius 
hujusce  possibilitatem  admittit;  itemque  eam  factam  esse 
affirmat,  quantum  ad  sententias  gentilium  vel  impiorum,  quae 
in  S.  Scriptura  referuntur,  uti  Act.  XVII.  28. 

c)  J.  Jahn  anno  1814  edidit  Introdnctionem  in  libros  sacros 
Veteris  Foederis;  quod  opus  est  epitome  et  versio  latina  operis 
majori8,  germanice  ab  ipso  conscripti.  In  utroque  opere  inspi- 
rationem  mere  negativam  profitetur.  Hic  enim:  „Ut  igitur  — 
inquit  —  libri  sint  divinae  auctoritatis,  necesse  est,  ut  scri- 
ptores  auxilio  (divino)  suffulti  omnem  errorem  caverint.  Assi- 
stentia  divina  ad  praecavendos  errores  dicitur  inspiratio,  nomine 

12* 

quidem  in  scholis  recepto,  sed  non  satis  congruo:  assistentia 
enim  haec  nil  inspirat  aut  docet,  quod  est  revelationis,  sed 
solummodo  errores  praecavet  et  impedit."  At  obstat  conc. 
Vatic.  1.  c. 

En  errores,  qui  in  scholas  olim  immigraverunt;  quibus 
tamen  patres  Vaticani  finem  fecerunt.  Ita  Dan.  Haneberg, 
episc.  Spirensis,  qui  in  suo  opere,  quod  inscribitur  Geschichte 
der  Offenbarung,  latine:  Historia  revelationis  biblicae,  edit.  1. 
1850,  edit.  2.  1852,  factum  revelationis  concomitantis  et  sub- 
sequentis  propugnaverat,  doctrinam  Vaticanam  de  inspiratione 
in  editione  4.  1876  sequendam  curavit.1) 

IV.  De  natura  argumentorum,  quibus  factum  in- 
spirationis  probandum  est.  Oppido  liquet,  in  hoc  articulo 
secundo  non  quaeri  de  extensione  inspirationis  ad  tales  libros, 
videlicet  ad  eos,  quos  patres  Tridentini  recensuere,  sed  gene- 
ratim  de  facto  hujus  inspirationis,  quam  exposuimus,  in  numero 
majori  minorive  librorum,  qui  S.  Scriptura  nuncupantur.  Qua 
in  re  consideranda  sunt  haec,  quae  sequuntur. 

1°  Quoniam  veritates  fidei  proponere  ecclesiae  est,  quam 
Christus  fidei  magistram  constituit,  veritatem  quoque  de  inspi- 
ratione  S.  Scripturae  per  ecclesiam  edoceamur  oportet.  Qua- 
propter  argumentum  nostrum  fundamentale  erit  ecclesiae  de- 
finitio.  Certissimam  enim  veritatis  magistram  ex  antea  dictis 
constat  esse  ecclesiam.     Cf.  quaest.  VIII.  art.  3 — 10.;  q.  IX. 

2°  Adjunximus  argumentum  ex  ipsius  S.  Scripturae  testi- 
monio,  non  illud  quidem  tanquam  ex  libro  inspirato,  quod 
esset  petitio  principii,  sed  ut  grave  tamen  argumentum;  nititur 
enim  eorum  testificatione,  quos  divinitus  missos  esse  historice 
certum  est. 

3°  Patres  veteres  auctoritate  sua  tertium  argumentum  sup- 
peditant.     Veteres  autem  hoc  loco  citari  tanquam  testes  histo- 


»)  Sixtus  Senensis  dixit,  libri  sacri  fidem  „non  ab  auctore,  sed 
ab  Ecclesiae  catholicae  auctoritate"  pendere.  Biblioth.  Sanctat 
lib.  VIII.  Quod  quidem  de  tali  persona  auctoris  dixisse  censetur. 
Etenim  alias  expressis  verbis  dicit:  „Divini  autem  et  canonici  scri- 
ptores  illi  sunt,  qui  Spiritu  divino  dictantc  scripturas  canonicas  .  .  . 
scripserunt."    0.  c.  lib.  I.  sect.  I.  tom.  1.  p.  1. 

ricos,  non  ut  traditionis  divinae  testes,  per  se  intelligitur.  De 
traditione  enim  divina  nondum  disseruimus. 

4°  Cum  inspiratio  S.  Scripturae  ad  fidem  divinam  per- 
tineat,  sequitur  factum  inspirationis  lumine  et  auctoritate  divina 
suscipiendum  esse,  atque  argumenta  secundum  et  tertium,  con- 
siderata  tantum  sub  lumine  humano  historiae  authenticae,  non 
esse  criterium  sufficiens  S.  Scripturae.     Cf.  quaest   XVII. 

5°  Valent  etiam  ad  confirmationem  argumenta  ex  Librorum 
sacrorum  materia,  unctione,  efficacia.  Haec  autem  ab  argu- 
mentis  extrinsecis  minime  separanda  sunt. 

6°  Haud  dubie  non  valet  Calvini  sententia  plurimorumque 
protestantium,  ajentium,  S.  Scripturam  „esse  a\n6niGxov,  neque 
demonstrationi  et  rationibus  subjici  eam  fas  esse:  quam  tamen 
meretur  apud  nos  certitudinem ,  Spiritus  testimonio  consequi". 
Calv.  lnstit.  lib.  I.  cap.  VII.  n.  5. 

ThesiS .'  S.  Scriptura  divinitus  inspirata  est. 

Argumenta. 

Arg.  I.  Ex  dejinitione  ecclesiae.  Concilium  oecumenicum 
Vaticanum  definivit:  „Si  quis  Sacrae  Scripturae  libros  .  .  . 
divinitus  inspiratos  esse  negaverit;  anathema  sit."  Sess.  III. 
Atqui  hisce  verbis  indicatur  veri  nominis  inspiratio  seu  motio 
Dei  in  scriptorem  sacrum,  qua  Deus  est  proprie  auctor  Libri 
sacri.     Ergo.     Prob.  minor. 

a)  Ex  sensu  obvio  vocabulorum:  divinitus  inspirati.  b)  Ex 
constitutione  dogmatica,  canoni  prolato  annexa,  in  qua  legitur: 
„Eo8  (Libros  V.  et  N.  Test.)  Ecclesia  pro  sacris  et  canonicis 
habet,  non  ideo,  quod  sola  humana  industria  concinnati,  sua 
deinde  auctoritate  sint  approbati;  nec  ideo  dumtaxat,  quod 
revelationem  sine  errore  contineant;  sed  propterea,  quod  Spi- 
ritu  Sancto  inspirante  conscripti  Deum  habent  auctoremu:  quibus 
verbis  vera  inspirationis  notio  tam  negative  quam  positive  de- 
terminatur.  c)  Ex  eo  quod  formula:  Deus  est  auctor,  etiam 
ab  aliis  conciliis  adhibetur  tanquam  tessera  doctrinae  catholi- 
cae  de  vera  indole  S.  Scripturae.  Cf.  conc.  Florent.  in  decreto 
Eugenii  IV.  pro  Jacobitis  et  conc.  Trident.  sess.  IV.    Ex  quo 

concluditur,  vocem  auctoris  sensu  proprio  intelligendam  esse. 
d)  Concilium  Tridentinum  profitetur,  sese  traditiones  „a  Spiritu 
Sancto  dictatas  pari  pietatis  affectu  ac  reverentia  suscipere 
atque  S.  Scripturam";  ex  quo  consequens  est,  etiam  S.  Scri- 
pturas  esse  a  Spiritu  Sancto  dictatas.  Cf.  conc.  Carthag.  IV. 
anno  398. 

Arg.  II.  Ex  S.  Scriptura.  S.  Scriptura  docet,  auctores 
Librorum  sacrorum  ita  moveri  a  Deo,  ut  Deus  reapse  Librorum 
auctor  sit.  Ergo  inspiratio,  quam  propugnamus,  ex  S.  Scri- 
ptura  eruitur.     Prob,  antec. 

a)  Scriptura  passim  proponitur  ut  verbum  Dei  scriptum. 
1°  Hinc  illae  formulae:  Scriptum  est,  Scriptura  dicit,  etc, 
quibus  identidem  Scriptura  ut  ipsissimum  Dei  oraculum  alle- 
gatur.  2°  S.  Spiritus  per  auctores  sacros  locutus  esse  dicitur. 
Ita  Act.  I.  16.:  „Oportet  impleri  Scripturam,  quam  praedixit 
Spiritus  sanctus  per  os  David".  S.  Paulus,  prolato  textu 
ex  ps.  XCIV.  ait:  „dicit  Spiritus  sanctus :  Hodie  si  vocem 
ejus  audieritis",  etc.  Atque  iterum  Hebr.  HI.  7.  verba  Davidis: 
Hodie  si  vocem  ejus  audieritis,  necnon  ib.  X.  15.  verba  Jeremiae 
attribuuntur  Spiritui  sancto.  3°  Quin  etiam  Liber  pro  Deo 
agens  inducitur:  „Providens  autem  Scriptura,  quia  ex  fide 
justificat  gentes  Deus,  praenuntiavit  Abrahae:  quia  benedi- 
centur  in  teu,  etc.    Gal.  III.  8. 

b)  S.  Paulus  II.  Tim.  III.  16.  sacras  litteras,  Uqo)  yodfi- 
fiaza,  seu  S.  Scripturam  his  verbis  commendat:  Omnis  scriptura 
divinitus  inspirata,  utilis  est  ad  docendum,  etc.  Atqui  in  hoc 
textu  Deum  S.  Scripturae  proprie  auctorem  esse  certe  sup- 
ponitur.  Ergo.  Explicatur  minor.  1°  S.  Paulus  verbis  ex- 
pressis  de  S.  Scriptura  agit,  saltem  de  Libris  V.  T.,  quos 
Timotheus,  filius  Eunices,  mulieris  Judaicae  fidelis  (II.  Tim. 
I.  5.;  Act.  XVI.  1.),  „ab  infantia"  noverat.  2°  Vocatur  Scri- 
ptura  divinitus  inspirata,  &e6nv(vaiog^  hoc  est,  sub  influxu  Dei 
positivo  concinnata.  3°  Phraseos  structura  talis  est,  ut  maxima 
Scripturae  utilitas  „ad  docendum,  ad  arguendum,  ad  corripien- 
dum,  ad  erudiendum"  ab  inspirante  repetatur,  seu  ex  eo,  quod 
Deus  auctor  sit.  —  Dixi:  supponitur;  sed  in  textu  Graeco 
etiam    explicite    asseritur   divina,    quam    diximus,    inspiratio. 

Lectio  enim  Graeca  est:  ndoa  yqayrj  faonvfvorog  xal  wyifaiiog, 
hoc  est:    „Omnis   scriptura  est  divinitus   inspirata  et  utilis."  ') 

c)  S.  Petrus  scribit:  omnis  prophetia  Scripturae  propria 
interpretatione  non  fii.  Non  enim  voluntate  humana  allata  est 
aliquando  prophetia:  sed  Spiritu  sancto  inspirati,  locuti  sunt 
sancti  Dei  homines.  II.  Petr.  1.  20,  21.  Jam  vero  hoc  S.  Petri 
testimonium  doctrinam  S.  Pauli  de  inspiratione  S.  Scripturae 
egregie  confirmat.  Ergo.  Prob.  minor.  1°  Agitur  de  S.  Scri- 
ptura.  Etenim  verba  haec:  omnis  prophetia  Scripturae  signi- 
ficant,  S.  Petrum,  etsi  prophetiam  sensu  stricto  dictam  speciatim 
spectat,  simul  respexisse  S.  Scripturam,  per  quam  locuti  sunt 
sancti  Dei  homines.  Textus  igitur  primario  de  prophetiis  et 
prophetis,  et  per  consecutionem  de  aliis  Scripturae  elementis 
et  scriptoribus  valere  videtur.  2°  Prophetiam  ex  humana  vo- 
luntate,  deltjiiaTi  dv&ownov,  oriri  negat;  affirmat,  sanctos  Dei 
homines  locutos,  id  est,  protulisse  suos  conceptus  sive  ore  sive 
scriptis,  actos  a  S.  Spiritu;  ideo  dixit:  Spiritu  sancto  inspi- 
rati,  vnb  nvivfiazog  ayiov  (psQOjuwot,. 

Arg.  III.  Ex  veterum  testimoniis.  a)  S*  Clemens  Romanus 
fiiversos  Scripturae  textus  affert  sub  hac  formula:  dicit  Spi- 
ritus  sanctus.  Ep.  1.  ad  Cor.  cap.  XIII.  et  XVI.  Item  1.  c. 
cap.  XLV.:  nInspexistis  diligenter  scripturas  sacras,  quae  verae 
sunt  et  datae  per  Spiritum  sanctum,"  Tag  dXy&sTg,  jdg  $va  tov 
nvevfiaTog  tov  dyCov.  —  S.  Justinus  Apol.  I.  cap.  XXXIII. :  „pro- 
phetarum  verba  .  .  .  non  ab  his  qui  afflati  fuerunt,  sed  ab 
eo,  quod  illos  movebat,  verbo  divino  dicta  existimate."  — 
Auctor  Cohortationis  ad  Graecos,  sive  Justino  sive  alii  cui- 
piam  opus  illud  attribueris,  docet  scriptores  sacros  mundos  se 
ipsos  exhibuisse  „operationi  divini  Spiritus,  ut  ipsum  divinum 
plectrum  e  caelo  subiens,  ac  veluti  instrumentum  citharae  vel 
lyrae  adhibens  viros  sanctos,  nobis  revelaret  cognitionem  rerum 
divinarum  et  caelestium".  Cap.  VIII.  —  S.  Irenaeus:  „Scripturae 
quidem  perfectae  sunt,  quippe  a  Verbo  Dei  et  Spiritu  ejus 
dictae.'(  Adv.  haer.  lib.  II.  cap.  XXVIII.  Clemens  Alexandrinus: 
„Accipitur  ut  certa  demonstratio  vox  Dei,  qui  dedit  Scripturas." 


l)  Alii:  Omnis  Scriptura  divinitus  inspirata  est  etiam  utilis. 

Strom.  VII.  16.  —  S.  Ambrosius:  „scripserunt  enim,  quae  Spi- 
ritus  sanctus  eis  loqui  dabat."  Ep.  8.  ad  Justum.  —  S.  Augu- 
stinus:  „Quid  est  S.  Scriptura  nisi  quaedam  epistola  omnipotentis 
Dei  ad  suam  creaturam".  In  Ps.  XC.  serm.  II.  1.  —  Theodoretus 
dicit  nihil  sua  referre  sive  unius  sive  aliquorum  psalmi  sint, 
„cum  constet  divini  Spiritus  afflatu  universos  esse  conscriptos." 
Deinceps  profert  ps.  XLIV.  2.:  „Lingua  mea  calamus  scribae 
velociter  scribentis,"  quibus  verbis  veram  scriptoris  sacri  na- 
turam  exprimat.  Praef.  in  Psalmos.  —  Gregorius  M.  Moral.  in 
Job.  praefat.:  „Quis  haec  scripserit,  valde  supervacue  quae- 
ritur,  cum  tamen  auctor  libri  Spiritus  sanctus  fideliter  cre- 
datur.  Ipse  igitur  haec  scripsity  qui  scribenda  dictavit  .  .  . 
Si  magni  cujusdam  viri  susceptis  epistolis  legeremus  verba, 
sed  quo  calamo  essent  scripta  quaereremus,  ridiculum  profecto 
esset,  epistolarum  auctorem  scire  sensumque  cognoscere,  sed 
quali  calamo  earum  verba  impressa  fuerint  indagare.  Cum 
ergo  rem  cognoscimus  ejusque  rei  Spiritum  sanctum  auctorem 
tenemus,  qui  scriptorem  quaerimus,  quid  aliud  agimus,  nisi 
legentes  litteras  de  calamo  percontamur?" 

b)  Veterum  de  inspiratione  fides  ex  tribus  factis  apparet* 
1°  Ex  maxima  reverentia  S.  Scripturarum,  quam  in  veteribus 
fuisse  constat.  2  °  Ex  doctrina  de  sensu  mystico,  quem  veteres 
et  maxime  Origenes  docent  a  S.  Spiritu  in  Libris  sacris  re- 
conditum.  3°  Ex  modo,  quo  veteres  negant  fieri  posse,  ut 
error  vel  minimus  aut  aliqua  contradictio  in  S.  Scriptura  re- 
periatur.  Ita  S.  Gregorius  Nazianzenus:  „Nos  qui  perfectam 
veracitatem  Spiritus  etiam  usque  ad  levem  apicem  et  lineam 
extendimus,  non  concedimus,  neque  enim  fas  est,  vel  res 
minimas  a  scriptoribus  esse  temere  positas."  De  fuga  sua,  CV. 
—  S.  Hieronymus  scribit,  se  non  fuisse  „tam  crassae  rusticitatis, 
ut  aliquid  de  dominicis  verbis  aut  corrigendum  putaverit  aut 
non  divinitus  inspiratum".  Ep.  27.  —  Item  S.  Augustinus:  „si 
quid  velut  absurdum  moverit,  non  licet  dicere:  Auctor  hujus  libri 
non  tenuit  veritatem,  sed,  aut  codex  mendosus  est,  aut  interpres 
erravit,  aut  tu  non  intelligis."  C.  Faustum,  lib.  XI.  cap.  V.  Cf. 
S.  Justin.  1.  c.  Jam  vero  sancti  patres  de  approbatione  subsequenti 
ne  cogitarunt  quidem.     Ergo  de  ipsa  libri  indole  loquuntur. 

c)  Judaei  quoque  persuasum  habebant,  S.  Scripturam  con- 
scriptam  esse,  Deo  re  ipsa  inspirante.  Res  palam  est  ex  ope- 
ribus  Philonis  De  vita  Moysi,  De  nominum  mutatione,  etc; 
ex  Josepho,  Contra  Appionem  et  Antiq.  Jud.;  ex  Origene,  qui 
ait:  „dicerau8  in  confesso  esse  apud  utrosque,  libros  (V.  T.) 
divino  spiritu  esse  conscriptos."    Contra  Celsum,  lib.  V.  cap.  XL. 

Objeotiones. 

Obj.  I.  Inspirante  S.  Spiritu,  nullo  scriptoris  sacri  labore 
artificiove  opus  est.  At  auctor  libri  II.  Machabaeorum  ait,  se 
suscepisse  „non  facilem  laborem ,  immo  vero  negotium  plenum 
vigiliarum  et  sudoris11.     Cap.  II.  27.    Ergo. 

Resp.  Dist.  maj.:  nullo  labore  opus  esset,  si  inspiratio 
esset  quoad  omnia  conscribenda  acceptio  supernaturalis ,  tran- 
seat;  judicium  supernaturale,  nego.  Et  dist  minorem:  et  ille 
labor  auctoris  excludit  motionem  Dei  ad  scribendum  et  inter 
scribendum ,  nego;  excludit  acceptionem  supernaturalem  hujus- 
modi  scribendorum,  transeat.  De  acceptione  et  judicio  super- 
naturali  cf.  ex  S.  Thoma  supra  p.  176»  n.  2.  —  Simili  modo 
solvitur  difficultas  orta  ex  Luc.  I.  1 — 3. 

lnstabis.  Si  inspiratio  fit  Spiritu  sancto  movente,  non 
erit  tanta  in  variis  Libris  inspiratis  styli  diversitas.  Atqui 
styli  diversitas  in  Scriptura  maxima  est  necnon  manifesta.  Ergo. 

Resp.  Dist.  maj.:  non  erit  styli  diversitas,  si  motio  Spiri- 
tus  sancti  hac  in  re  tolleret  naturam  sui  instrumenti,  concedo; 
si  movet  secundum  naturam  instrumenti,  nego.  Et  sane  Deus, 
auctor  principalis,  motionem  suam  haud  dubie  ad  hunc  effe- 
ctum  ordinat,  ut  causa  Scripturae  instruraentalis  omnino  non 
erret;  haec  autem  motio  et  influxus  divinus  est  ejusmodi,  ut 
scriptores  sacri  secundum  styli  sui  ingeniique  naturam  mo- 
veantur. 

Obj.  II.  Suis  quisque  cultus  Libris  sacris  gloriatur.  Ita 
doctrina  de  inspiratione  Scripturae  commentitia  videtur.  Patet 
antec.  ex  Vedis  Indorum,  etc. 

Resp.  Dist.  antec. :  Libris  sacris  gloriantur  complures 
cultus  eodem  jure,  nego;  diverso  jure,  conc.  Haec  difficultas 
vulgatior  quam  solidior  est.     Increduli  scilicet,  a)  nihil  distin- 

guunt    inter    facti    similitudinem    materialem    et   formalem.1) 

b)  Ex  similitudine  cujusvis  sive  facti  sive  doctrinae,  quae  et  in 
religione  catholica  et  in  religionibus  gentilium  forte  cemuntur, 
illi  concludunt,  hujusmodi  factum  seu  doctrinam  ab  utraque 
parte    pari    jure,    sive    potius    a    neutra    ullo    jure    proponi. 

c)  Postremum  eo  peccant,  quod  inspirationem  a  catholicis  haud 
firmioribus  motivis  atque  a  gentilibus  probari  perhibent.  Atqui 
Scriptura  nostra  Vedis  ceterisque  libris  formaliter  comparari 
non  potest,  1°  quod  illa  originis  divinae  signa  extrinseca  et 
intrinseca  habet,  hi  nulla;  2°  quod  solius  Scripturae  nostrae 
inspiratio  fulcitur  auctoritate  ecclesiae  catholicae,  penes  quam 
demonstratur  esse  officium  infallibiter  docendi. 

lnstabis.  Deus  errorum  et  contradictionum  auctor  non 
est.    In  Scripturis  autem  errores  et  contradictiones  scatent. 

Resp.  Dist.  maj.:  Deus  non  est  auctor  contradictionum, 
quae  vere  sunt,  conc;  quae  apparenter  tantum  sunt,  nego. 
Non  est  hic  locus,  ut  difficultates,  contra  Scripturarum  verita- 
tem  allatas,  singillatim  solvamus.  Sed  ex  historia  contro- 
versiarum  de  Librorum  sacrorum  authenticitate  et  divinitate 
hic  fructus  capitur,  quod,  difficultatibus  diligenter  consideratis, 
aut  ipsam  difficultatem  non  nisi  hypothesin  falsam  et  arbi- 
trariam  esse  constiterit,  aut  illum  Scripturae  locum,  qui  vide- 
batur  esse  falsus,  lectum  vel  intellectum  minus  recte. 


ARTICULUS  III. 
Utrum  omnes  Libri  canonis  Tridentini  inspirati  sint. 

I.  Quid  sit  canon.  Kavwv  seu  canon  apud  Graecos 
idem  valebat  atque  regula.  S.  Paulus  ea  voce  utitur  ad 
certam  fixamque  fidei  vitaeque  Christianae  regulam  signifi- 
candam.  Gal.  VI.  16.;  II.  Cor.  X.  13.  Exinde  veteres  verbum 
illud  in  scholam  Christianam  induxerunt,  ut  significaretur 
fidei,  veritatis  regula,  sicut  Hegesippus  et  Polycrates  ap.  Eus. 
E.  H.  lib.  III.  cap.  XXXII.;    lib.  V.  cap.  XXIV.;   Iren.     Adv. 


l)  Cf.  Broglie,   Problemes  et  conclusions  de  1'hist.  des  religions, 
edit.  2.  chap.  VIII— X. 

Haer.  lib.  I.  cap.  IX.  et  alii.  Sic  verbum  accipi  coeptura  est 
pro  collectione  Scripturarum ,  quas  ecclesia  authentice  tanquam 
inspiratas  proponit.  Vocatur  canon ,  quia  est  regula  jidei, 
remota  et  inanimata.  Liber  canonicus  a  voce  canonis  deri- 
vatur ;  ygayal  xavovtxal ,  fitfiXia  xtxavoviafieva ,  Libri  canonici, 
Libri  regulares  dicuntur,  quos  ecclesia  authentice  in  canonem 
retulit.  Origenes  primum  vocem  usurpavit  (in  Mattb.  XXVII.), 
quae  omnibus  catholicis  hodie  in  usu  est.  Apocryphi  sensu 
strictiori  dicebantur  libri,  quos  non  inspiratos  esse  constabat, 
sensu  latiori,  a  S.  Hieronymo  primum  introducto,  et  illi,  quo- 
rum  inspiratio  aliquam  dubitationem  habebat.  Alii  libros 
indubitatos  SfioXoyovfiivovg ,  illos,  quibus  contradicebatur,  avxt- 
Xeyovfiivovg  appellarunt. 

II.  Canonis  conspectus  historicus.  1°  Vetus  Testa- 
mentum.  a)  Canon  Esdrinus  vel  Palaestinensis.  Etsi  Judaei, 
religionis  suae  magisterio  ordinario  et  prophetarum  successione 
ducti,  semper  habuerunt,  quo  Libros  sacros  a  profanis  discer- 
nerent,  primus  tamen  canon  seu  collectio  temporibus  Esdrae  et 
Nehemiae  absolutus  est.  Complexus  est  Libros  V.  T.  proto- 
canonicos;  ab  auctore  suo  praecipuo  canon  iste  Esdrinus,  ob 
usum  Judaeorum  Palaestinensium  Palaestinensis  appellatur. 
b)  Canon  Alexandrinus  vel  Hellenistarum.  Magna  Judaeorum 
pars,  qui,  Oriente  toto  dispersi,  Judaei  Alexandrini  seu  Helle- 
nistae  vocabantur,  in  versione  Graeca  Septuaginta  libros  V.  T. 
deuterocanonicos  protocanonicis,  tanquam  aequales  aequalibus, 
intermiscuerunt.  Quin  etiam  canonem  confecisse  probabiliter 
censentur,  qui  praeter  protocanonicos  omnes  deuterocanonicos 
nostros  complexus  est.  c)  Canon  Tridentinus  Libros  V.  T. 
omnes,  protocanonicos  et  deuterocanonicos  „integros  cum  om- 
nibus  suis  partibus"  complectitur.     Sess.  IV. 

2°  Novum  Testamentum.  a)  Ab  ineunte  ecclesia  canon 
quidam  Librorum  N.  T.  per  ipsura  usum  publicum  ecclesiarum 
sancitus  est.  Solemnius  canonizantur  Pauli  epistolae,  quas 
beatus  Petrus  in  S.  Scripturarum  numero  haberi  declaravit, 
cum  diceret,  in  omnibus  epistolis  Pauli  esse  „quaedam  diffi- 
cilia  intellectu,  quae  indocti  et  instabiles  depravant,  sicut  et 
ceteras  Scripturas".  II.  Petr.  III.  16.     Ceteri  vero  Libri  sacri, 


188  Quaestio  XVI.    De  S.  Scriptura. 

qui  post  Christum  mortuum  tempore  progrediente  conscripti 
sunt ,  canonicitate  sua  non  caruerunt;  unanimis  enim  eccle- 
siarum  consensus,  doctrina  patrum,  conciliorum  provincialium 
decreta  Librorum  N.  T.  tam  protooanonicorum  quam  deutero- 
canonicorum  catalogum  authenticum  praestiterunt.  b)  Exortam 
saeculo  IV.  de  Libris  aliquibus  dubitationem  in  primis  Pontificum 
Romanorumdecretaabstulerunt;  canonis  enim  solemnis  instar  est 
v.  g.  decretum  Gelasianum.  c)  Eugenius  IV.  canonem  antiquum 
suo  decreto  pro  Jacobitis  sanxit.  d)  Patres  Tridentini  Nova- 
toribus  saeculi  XVI.  hoc  decretum  opposuerunt:  „Si  quis  autem 
libros  ipsos  integros  cum  omnibus  suis  partibus,  prout  in  eccle- 
sia  catholica  legi  consueverunt,  et  in  veteri  vulgata  latina 
editione  habentur,  pro  sacris  et  canonicis  non  susceperit,  et 
traditiones  praedictas  sciens  et  prudens  contempserit,  anathema 
sit."     Sess.  IV.    Cf.  conc.  Vatic.  sess.  III.,  De  Revel.  can.  IV. 

III.  Canonprotestantium.  1°  Initio  protestantes  Libros 
V.  T.  deuterocanonicos  a  canone  quidem  excludendos  esse 
censuerunt  et  ad  dogmata  confirmanda  minime  proferendos, 
sed  publicae  confessiones  Gallicana  (1559),  Anglicana  (1562)  et 
Helvetia  II.  (1564)  eos  utiles  esse  declararunt.  At  Calviniani 
Dordracenses  (1618)  deuterocanonicos  V.  T.  vehementius 
impugnare  coeperunt;  Presbyteriani  Angliae  in  concilio  West- 
monasteriensi  (1648)  Dordracenses  secuti  sunt.  Societas  bi- 
blica  Londinensis  die  3.  Maji  1826  lege  statuit,  ne  ulla  ScrL 
pturae  editio,  „apocrypbos",  id  est,  deuterocanonicos  V.  T. 
continens,  propagaretur.  Omnes  fere  Calviniani  et  Zwingliani 
consenserunt;  Lutherani  vero  restiterunt,  hodieque  editiones 
societatum  biblicarum ,  quas  Lutherani  sustentant,  deutero- 
canonicos  illos  continent. 

2°  Lutherus  in  versione  Scripturae  Germanica  epistolas 
ad  Hebraeos,  Jacobi,  Judae  et  Apocalypsin  e  canone  reji- 
ciendas  esse  significavit.  Chemnitius  cum  istis  Libris  tres 
epistolas,  scilicet  II.  Petr.  II.  et  III.  Joan.  repudiavit.  Sed 
Zwingliani  et  Calviniani,  atque  a  medio  saeculo  XVQ.  etiam 
Lutherani,  N.  Testamenti.  omnes  eosdemque  nobiscum  Libros 
receperunt  et  pro  canonicis  habuerunt. 

3°   Moderni  et  rationalistae   canonem  potius  destruendum 

quam  constituendum  esse  putaverunt.  Posito  liberi  examinis 
principio,  enituntur,  ut  synodi  et  confessiones  publicae  neve  a 
rejiciendis  deuterocanonicis  neve  a  protocanonicis  respuendis 
eos  impediant. 

IV.  De  criterio  canonicitatis.  Cum  canonicitas  non 
efficiat,  ut  liber  inspiratus  sit ,  sed  ut  libri  inspiratio  cogno- 
scatur,  quaerere  de  criterio  canonicitatis  idem  est  ac  quaerere 
de  medio  cognoscendi  S.  Scripturarum  omnium  et  singularum 
inspirationem. 

1°  Catholici  profitentur  criterium  positivum  idque  unice  per 
se  sufficiens  esse  ecclesiae  auctoritateni,  quae  doctrinam  suam  de 
singulis  libris  canoni  inserendis  ex  divina  traditione  haurit. 

2°  Alia  criteria  habentur  sanctitas  et  harmonia  materiae 
sacrorum  Librorum;  persona  auctoris ,  inspirationis  charismate 
praediti.  Haec  autem  criteria  et  similia  aut  negativa  sunt,  aut 
positiva  quidem,  sed  non  ejusmodi,  ut  per  se  ad  canonem 
integrum  constituendum  sufficiant.  Cf.  quaest.  XVII. ;  ubi  de 
divinae  traditionis  necessitate  tractatur. 

3°  Protestantes,  retentis  criteriis  insufficientibus  ex  Libro- 
rum  materia,  ex  persona  auctoris,  ex  testificatione  mere  humana, 
infallibile  ecclesiae  judicium  aspernantur.  Plerique  vero  pro- 
fitentur,  sese  in  dijudicanda  Librorum  canonicitate  testificationem 
internam  ducem  sequi,  quemadmodum  synodus  Dordracensis 
decrevit  his  verbis:  „Hos  solos  libros  pro  sacris  et  canonicis 
recipimus ,  idque  non  tam  quod  Ecclesia  eos  approbet  vel 
recipiat,  sed  quod  Spiritus  Sanctus  in  cordibus  nostris  testetur 
a  Deo  profectos  esse."  Sess.  VI.  art.  5.  Illi  scilicet  spiritui 
privato  tribuunt,  quod  Servator  ecclesiae  magisterio  concredidit. 

V.  Status  quaestionis  hic  est,  utrum  vere  admittendus 
sit  canon  Tridentinus,  hoc  est,  utrum  omnes  et  singuli  Libri 
sacri,  integri  cum  omnibus  suis  partibus,  prout  illos  sancta 
Tridentina  synodus  recensuit,  pro  canonicis  et  iuspiratis  susci- 
piendi  sint.  Thesis  igitur  Libros  tam  deuterocanonicos  quam 
protocanonicos  complectitur. 

Thesis:  Omnes  et  singuli  Libri  canonis  Tridentini  divinitus 
inspirati  sunt. 

Argumenta. 

Arg.  I.  Ecclesia  est  infallibilis  in  docendo,  quinam  sint 
Libri  divinitus  inspirati.  At  solemni  decreto  concilii  Tridentini 
et  concilii  Vaticani  definitum  est  omnes  libros  protocanonicos 
et  deuterocanonicos  „integros  cum  omnibus  suis  partibus"  di- 
vinitus  inspiratos  esse.  Ergo.  Major  certa  est.  Etenim  ad 
ecclesiam  divino  jure  pertinet ,  fidei  veritates  infallibiliter  pro- 
ponere.  Sed  proponens  Libros  tanqnam  inspiratos  non  solum 
aliquam  fidei  veritatem  proponit,  verum  ipsum  fontem,  ex  quo 
plurimae  fidei  veritates  hauriuntur.     Prob.  minor. 

a)  Synodus  Tridentina  Libros  omnes  protocanonicos  et 
deuterocanonicos  accurate  recensuit.  b)  Nullum  omnino  dis- 
crimen  inter  protocanonicos  et  deuterocanonicos  admittit,  sed 
omnes  prorsus  aequalis  auctoritatis  esse  docet.  Nam  1°  sub 
eadem  formula  atque  protocanonici  deuterocanonici  pro  sacris 
et  canonicis  (Trident.)  et  pro  divinitus  inspiratis  (Vatic.) 
suscipiendi  esse  dicuntur.  2°  Utrique  promiscue  enumerantur. 
3°  Finis  decreti  est,  ut  omnes  intelligant,  „quibus  potissimura 
testimoniis  ac  praesidiis  in  confirmandis  dogmatibus  et  instau- 
randis  in  Ecclesia  moribus  (Ecclesia)  sit  usura.u  Sess.  IV. 
4°  Patres  Tridentini,  non  obstantibus  aliquorum  iteratis  dubiis, 
declaraverunt,  se  omnes  Libros  „pari  pietatis  affectu  ac  reve- 
rentia"  suscipere  et  venerari. 

Arg.  II.  Ex  veterum  testimonio.  Etsi  argumentum,  ex 
ecclesiae  definitione  desumptum,  peremptorium  est,  tamen  a 
reverentia  tantae  auctoritatis  non  abhorret,  argumentum  illud 
aliis  confirmare.  Singulas  autem  Scripturas  testimoniis  pro- 
bare,  ad  hunc  tractatum  non  pertinet.  Res  igitur  argumentis 
generalibus  iisque  praeprimis,  quae  deuterocanonicos  attingunt, 
expendenda  est. 

a)  Patres  et  scriptores  veteres.  1°  Ante  saeculum  IV. 
vestigium  controversiae  de  deuterocanonicis  V.  T.  nullum  ha- 
betur,  sed  omnes  aut  fere  omnes  scriptores  ostendunt,  Libros 
illos  ejusdem  auctoritatis  divinae  fuisse  atque  protocanonicos. 
Ex  deuterocanonicis  autem  N.  T.  nullum  ante  saeculum  III. 
ab   aliquo   positive  rejectum  esse,   constat;    certum  est  etiam, 

testimonia  non  pauca  de  plerisque  jam  inde  a  primis  ecclesiae 
temporibus  scripta  prostare  necnou  ineunte  saeculo  III.  omnes 
ejusmodi  Libros  ab  omnibus  ecclesiis,  simul  sumptis,  re- 
ceptos  fuisse,  quamvis  in  catalogis  singulatim  sumptis,  unus 
alterve  defuerit.  At  chiliastis,  Apocalypsi  abutentibus,  sae- 
culo  III.  nonnulli  hujus  Libri  divinitatem  in  dubium  vocarunt. 
Ex  quo  concluditur,  canonem  Tridentinum  cum  antiqua  ecclesia 
consentire. 

2°  Etsi  traditio  trium  priorum  saeculorum  de  deuterocano- 
nicis  V.  T.  saeculo  IV.  dubiis  nonnullis  theoreticis  obscurata 
est  veterumque  trames  hac  in  re  ab  ecclesiis  Orientalibus  non 
paucis  et  ab  aliquibus  Occidentalibus  relictus,  antiqua  tamen 
doctrina  servata  est;  quod  certe  ex  conciliis,  mox  sub  b)  affe- 
rendis,  perspicuum  erit.  Quin  etiam  patres  Graeci  illius  aetatis 
libros  illos,  qui  secundum  eorum  catalogos  non  sunt  canonici, 
non  tantum  interdum  allegant,  sed  ita  allegant,  ut  inter  illos, 
et  alias  Scripturas  divinas  differentia  nulla  relinquatur.  Ita 
Mlinscher  et  alii  protestantes.  Quod  ad  deuterocanonicos  N.  T. 
attinet,  ecclesiae  Latinae  saeculo  IV.  in  iis  admittendis  sunt 
unanimes;  in  ecclesiis  nonnullis  Orientalibus  dubia  de  Apoca- 
lypsi  et  de  quatuor  minoribus  epistolis  catholicis  manserunt. 
Verum  inde  a  saeculo  VI.  conspicitur  insignis  ecclesiarum  in 
admittendis  deuterocanonicis  unanimitas.  Cf.  Cornely,  Cursus 
S.  Script.  I.  Introductio  generalis,  ubi  facta  exposita  docu- 
mentis  probantur. 

b)  Romani  Pontifices  et  concilia.  1°  S.  Innocentius  1., 
anno  405  ab  Exuperio,  Tolosano  episcopo,  rogatus  Scripturarum 
canonem,  catalogum  nostrum  completum  recipiendnm  ostendit, 
neque  ullum  V.  T.  aut  N.  T.  librum  expunxit.  Similiter  de- 
cretalis  de  recipiendis  et  non  recipiendis  libris,  quae  vulgo 
Gelasiana  dicitur,  omnes  Libros  canonis  Tridentini  exhibet; 
partem  autem  prioremet  canonem  decretalis  Gelasianae  Damasus 
saeculo  IV.  concinnasse  videtur.    Secuti  sunt  Hormisdas  et  alii. 

2°  Concilium  Hipponense  (393),  can.  XXXVI.,  et  concilia 
Carthaginiensia  anni  397,  can.  XLVII.  et  anni  419,  can.  XLVL 
totum  canonem  Tridentinum  proponunt  ac  sanciunt.  His  con- 
ciliis  interfuerunt  episcopi  non  pauci,  nominatim  S.  Augustinus; 

Hippone  aderat  Africa  tota,  Carthagine  anno  419  episcopi  218 
et  legati  Komani  Pontificis.  Nicaena  synodus  utrum  canonem 
decreto  suo  stabiliverit,  non  constat.  Cf.  S.  Thom.  In  Hebr. 
Prolog.  Concilium  Trullanum  (692),  quod  Graecis  oecumeni- 
cum  est,  catalogum  Carthaginiensem  recepit,  et  catalogum  in- 
completum  concilii  Laodiceni,1)  mediante  saeculo  IV.  ab  ali- 
quibus  Phrygiae  episcopis  habiti,  complendum  ostendit. 

c)  Versiones,  codices,  monumenta.  1°  Versiones.  Omnes 
deuterocanonicos  V.  T.  continet  versio  Graeca,  quae  dicitur 
Alexandrina*)  vel  septuagintaviralis;  versio  Latina  vetus  seu 
Itala,  cujus  origo,  si  non  ad  saeculum  L,  at  certe  ad  primam 
partem  saeculi  II.  referenda  est;  Syriaca,  vulgo  dicta  peschito 
seu  simplex,  quae  non  a  principio  quidem  —  cum  esset  ex 
fonte  Hebraico  facta  — ,  sed  haud  dubie  aetate  S.  Ephraemi 
(f  post  annum  379)  eosdem  deuterocauonicos  complectebatur; 
Aethiopica,  saeculi  IV.;  Armeniaca  ineuntis  saeculi  V.;  Aegy- 
ptiaca  seu  Coptica  in  tribus  dialectis  scilicet  Thebanica,  Mem- 
phitica  et  Bashmurica,  quarum  unam  saltem  et  forte  duas, 
Memphiticam  et  Thebanicam,  saeculo  III.  adfuisse,  exploratum 
est.  —  Item  versiones  antiquae,  Latina,  Aethiopica,  Coptica, 
Syriaca,  quae  saeculo  III.  aut  IV.,  adjectis  II.  Petr.,  II.  et  III. 
Joan.,  ep.  Judae  et  Apoc,  completa  est,  et  Armeniaca  deutero- 
canonicos  omnes  N.  T.  habent,  excepta  tamen  in  Armeniaca 
Apocalypsi. 

2  °  Codices.  Antiquissimi  codices  habentur  ex  saeculo  IV. 
Vaticanus  et  Sinaiticus  Petropolitanus,  ex  saeculo  V.  Parisiensis 
seu  Ephraemi  rescriptus  et  Alexandrinus  Musei  Britannici.  At- 
qui  codices  illi  Graeci,  tametsi  Vaticanus,  rescriptus  et  Alexan- 
drinus  in  aliquibus  partibus  aut  hiant  aut  deficiunt,  Libros 
deuterocanonicos  nostros  cum  aliis  Libris  inspiratis  ita  referunt, 


•)  Canon  LX.  concilii  Laodiceni,  qui  continet  catalogum,  nonnullis 
deuterocanonicis  carentem,  dubius  esse  videtur. 

')  Ex  350  circiter  V.  T.  locis,  qui  in  N.  T.  occurrunt,  plus  tre- 
centi  ad  versionem  Alexandrinam  referendi  sunt.  Praeterea  textus 
non  pauci  N.  T.  ostendunt,  apostolos  non  modo  ad  eam  versionem, 
quae  canonem  V.  T.  completum  exhibet,  sed  expresse  ad  ipsos  deutero- 
canonicos  respexisse. 

ut  nullum  inter  eos  auctoritatis  discrimen  factum  esse  reperia- 
tur.  Jam  vero,  quoniam  istiusmodi  codices  antiqui  ex  manu- 
scriptis  etiam  antiquioribus  transcripti  sunt,  minime  dubium 
est;  quid  vetustissimae  ecclesiae  de  canone  professae  sint. 

3°  Monumenta.  In  antiquis  Catacumbarum  picturis,  in 
primitivis  vasis  vitreis  et  in  sarcophagis  personae  et  eventus 
depicti  aut  exsculpti  cernuntur,  quos  ad  partes  Scripturae  deu- 
terocanonicas  pertinere  perspicuum  est.  Exhibentur  enim  To- 
bias  junior  cum  angelo  deambulans,  in  pictura  quadam,  ad 
saeculum  II.  relata;  alias  modo  cum  pisce,  modo  cum  cane; 
Daniel  in  fossa  leonum,  in  pictura  (fresco)  saeculi  I.  in  coe- 
meterio  Domitillae;  alibi  Daniel  cum  Habacuc;  Susanna.  Cf. 
Kraus,  Real-Encyklopadie ,  sub  verbis  indicatis.  S.  Paulinus, 
basilicam  S.  Felicis  describens,  Judithae  imaginem  depictam 
commemorat.     Poem.  de  S.  Felicis  Nat. 

d)  Ecclesiae  schismaticae  et  sectae  Orientales.  Ecclesiae, 
plurimis  abhinc  saeculis  ab  ecclesia  Romana  separatae,  Mono- 
physitae  Syri,  Aethiopes,  Armenae,  Coptae  eundem  nobiscum 
canonem  utriusque  Testamenti  profitentur,  exceptis  tamen  Nesto- 
rianis,  qui  Apocalypsin  et  quatuor  minores  epistolas  catholicas 
a  canone  eximunt.  Quin  etiam,  cum  Cyrillus  Lucaris  deutero- 
canonicos  V.  T.  „apocryphos"  vocasset,  ecclesia  Graeca,  habita 
synodo  Hierosolymis  anno  1672,  Cyrillum  „insipienter,  inscite 
aut  magis  malitiose"  egisse  declaravit  canonemque  professa  est, 
qui  libros  omnes  complectitur  canonis  Tridentini. 

Quaeres  1.  Utrum  ullo  modo  tenere  aut  defendere  liceat 
sententiam,  quam  Jahn  in  Introd.  in  V.  T.  lib.  I.  proposuit, 
scilicet  etiam  post  decretum  Tridentinum  deuterocanonicorum 
minorem  esse  auctoritatem  quam  protocanonicorum. 

Resp.  Falsitas  illius  sententiae  hodie  in  quaestionem  vo- 
cari  non  potest.  Illud  enim  primum  ex  iis  ostenditur,  quae 
in  arg.  I.  de  decreto  Tridentino  diximus.  Deinde  illud  etiam 
ex  eo  patet,  quod  Scripturarum  auctoritas  ex  inspiratione  di- 
vina  oritur.  Jam  vero  concilium  Vaticanum  expressis  verbis 
definivit,  omnes  Libros  canonis  Tridentini  esse  divinitus  inspi- 
ratos  omniumque  Deum  esse  auctorem.     Itaque  Scripturae  ali- 

De  GrooP,  Summa  apologet.    II.  13 

quot  deuterocanonicae  vocantur,  non  ad  designandum  aliquod 
discrimen  auctoritatis,  sed  ad  indicandam  historiam  veritatis. 

Quaeres  II.  Utrum  aliquis  liber  inspiratus  deperdi  possit 
et  revera  deperditus  sit. 

Resp.  a)  S.  Thomas  aperte  significat,  aliquem  librum  in- 
spiratum  interire  posse  atque  id  bis  saltem  factum  esse  docet. 
Nempe  In  I.  Cor.  V.  9.:  Scripsi  vobis  in  epistola,  verba  Pauli 
sic  exponit:  „Dixi  vobis  in  Epistola  quadam  alia,  quae  in 
canone  non  babetur."  Et  rursum  ln  Coloss.  IV.  16.:  eam 
(epistolam),  qnae  Laodicensium  est,  vos  legatis,  baec  scribit: 
„Ex  quo  habetur,  quod  scripsit  alias  Epistolas:  quia  istam,  de 
qua  fit  mentio  hic,  scilicet  Laodicensium ,  et  unam  aliam  ad 
Corinthios  praeter  primam  et  secundam."  Demum  ostendit, 
cur  epistolae  illae  in  canone  desiderentur.  „Sed  ratio  est 
duplex  —  inquit  —  quare  non  sunt^in  canone:  quia  non  con- 
stabat  de  earum  auctoritate,  quia  forte  erant  depravatae,  et 
perierant  inEcclesiis:  vel  quia  non  continebant  aliud  quam  ista." 

b)  Similiter  in  V.  T.  aliquot  commemorantur  Libri,  qui 
perierunt,  velut  Liber  Bellorum  Domini,  Num.  XXI.  14.;  Liber 
Samuelis  Videntis,  I.  Paral.  XXIX.  29.;  Liber  Nathan  Pro- 
phetae,  1.  c.  etc.  Libros  autera  ob  eam  solam  causam,  quod 
ab  auctore  inspirato  laudantur,  in  se  inspiratos  non  haberi, 
exploratum  est. 

c)  Nihil  est,  quod  censeamus,  primam  Pauli  ad  Corinthios 
epistolam,  quae  deperdita  est,  Deum  non  habuisse  auctorem, 
secundam  et  tertiam,  quae  jam  exstant,  Deum  auctorem 
habuisse.  Quod  idem  de  inspiratione  nonnullorum  Librorum, 
qui  interierint  et  V.  T.  prophetis  adscribuntur,  magis  minusve 
valere  videtur. 

d)  Assistentia  divina,  quae  Ecclesiae  Christi  ad  fidei  de- 
positum  custodiendum  promissa  est,  omnium  Scripturarum  san- 
ctarum  conservationem  per  se  non  includit,  siquidem  singulis 
Libris  inspiratis  per  se  non  opus  est,  ut  jidei  depositum  custo- 
diatur;  hauritur  nempe  fides  integra  ex  aliis  fontibus,  hoc  est, 
ex  Libris  inspiratis,  qui  exstant,  et  ex  divina  Traditione. 

Objeotiones. 

Obj.  I.  Ecclesia  non  potest  constituere  supernaturale  fa- 
ctum  inspirationis.  Canonicitas  autem  nihil  aliud  est  quam 
supernaturale  factum  inspirationis.     Ergo. 

Resp.  Dist.  maj.:  ecclesia  non  potest  constituere  illud 
tactum,  conc;  non  potest  illud  declarare,  nego.  Et  dist.  min.: 
canonicitas  est  ipsum  factum  inspirationis,  ut  infallibiliter  ab 
ecclesia  declaratum,  conc;  in  se  duntaxat,  nego.  Liber  est 
sacer  et  inspiratus,  quod  divinitus  inspiratus  Deum  auctorem 
habet;  canonicus,  quod  ab  ecclesia  pro  sacro  et  canonico  susci- 
piendus  proponitur.  Attamen  si  verba  minus  stricte  spectantur, 
canonicus  idem  valet  atque  sacer  et  inspiratus,  non  quod  eccle- 
siae  judicium  inspirationem  facit,  sed  quia  manifestat  eam. 

Obj.  II.  Nemini  licet  canoni  clauso  novos  Libros  inserere. 
Porro  canon  V.  T.  sub  Esdra  conclusus  est.  Ergo  praeter 
Esdrinum  canonem  Liber  nullus  admittatur. 

Resp.  Dist.  maj.:  Nemini  licet  novos  Libros  inserere  canoni 
clauso  divinitus  et  omnino  perfecto,  conc;  canoni  perficiendo, 
nego.  Et  dist.  min.:  canon  V.  T.  sub  Esdra  conclusus  est, 
nulla  humana  auctoritate  perficiendus,  conc;  nulla  divina,  nego. 
Et  certe  nullo  prorsus  argumento  probatur,  Esdram  ita  canonem 
absolvisse,  ut,  Deo  jubente,  quodvis  in  posterum  compiementum 
excluserit.  lpse  Flavius  Josephus  hoc  tantum  affirmat,  libros 
ab  imperio  Artaxerxis  exaratos,  non  ejusdem  auctoritatis  ac 
priores  haberi,  „quia  non  adfuit  indubitata  prophetarum  suc- 
cessio."     Contra  Appion.  lib.  I.  n.  8. 

lnstabis.  Non  oportet  admittere  canonem,  qui  sanctis 
patribus  non  probatur.  Porro  neque  deuterocanonici  N.  T. 
neque  istiusmodi  Libri  V.  T.  omnibus  patribus  probantur.  Ergo. 
Prob.  minor.  a)  S.  Hieronymus  in  Prologo  galeato  et  in  Prae- 
fationibus  in  Esdram,  in  libros  Salomonis,  deuterocanonicos 
V.  T.  inter  apocryphos  ponere  videtur.  b)  S.  Dionysius  Alexan- 
drinus  (f  265)  Apocalypseos  authentiam  non  admisit;  ejusdem 
Libri  inspiratio  ecclesiis  aliquibus  Orientalibus  aliquandiu  non 
probata  est. 

Resp.    Dist.  maj.:  non  oportet  admittere  canonem,  qui  ab 

omnibus  patribus  reprobatur,  conc;  qui  uni  nonnullisve  non 
probatur,  subdist:  non  oportet  eum  canonem  admittere,  de- 
finiente  ecclesia,  nego;  secus,  transeat.  Et  dist.  min.:  neque 
N.  T.  neque  V.  T.  deuterocanonici  patribus  omnibus  probantur, 
generatim,  nego;  quoad  aliquos  patres  alicujus  temporis,  subd.: 
ob  rationes  validas,  nego;  theoretice  et  ex  suppositione  qua- 
dam  falsa,  conc.     Nunc  ad  probationes  singulas. 

a)  S.  Hieronymus  deuterocanonicos  V.  T.  ponit  inter  apo- 
cryphos,  pressius  appellatos,  nego;  latiori  sensu  dictos,  subdist.: 
theoretice  ex  judicio  privato,  transeat;  practice  ex  sensu  eccle- 
siae,  nego.  Non  est  perquam  firma  Hieronymi  de  illis  deutero- 
canonicis  senteutia.  Tria  tamen  certa  esse  videntur.  1°  Etsi 
modo  generali  de  apocrypbis  disserens  asperis  interdum  verbis 
utitur,  in  specie  tamen  discrimen  indicat  apocryphorum ,  qui 
strictius  eo  nomine  vocantur  et  eorum,  qui,  quamvis  non  habean- 
tur  in  canone,  tamen  usurpantur  ab  ecclesiasticis  viris.  2°  In 
praxi  plurimos  textus  ex  deuterocanonicis  illis  profert,  cum 
formula:  scriptum  est;  aut  eosdem  appellans  „nostros  libros" 
et  nsanctam  Scripturam".  Cf.  In  Isaiam,  II.,  IIL,  VI.  3°  San- 
ctus  doctor  indirecte  significat,  ecclesias  generatim  alio  canone 
usas  esse  quam  Judaeos,  qui  deuterocanonicos  a  canone  suo 
Hebraeo  eximebant.  Ita  de  sua  versione  Tobiae  scribens,  ait: 
„imputant  nobis  (Hebraei)  contra  suum  canonem  latinis  auribus 
ista  transferre.  Sed  melius  esse  judicans  Pharisaeorum  dis- 
plicere  judicio  et  episcoporum  jussionibus  deservire,  institi  ut 
potui".     Praef.  in  Tob. 

b)  S.  Dionysius  Apocalypsin  Joanni  apostolo  abjudicavit, 
motus  antiquitatis  monumentis,  nego;  adductus  chiliastarum  ab- 
usu,  conc.  Deinceps  ecclesiae  aliquae  Orientales  Dionysii 
auctoritate  impulsi  sunt,  ut  Apocalypsin  in  inspiratorum  numero 
non  haberent.  At  ipse  Dionysius  dixit:  „Fateor  enim  sancti 
cujusdam  et  divino  Spiritu  afflati  viii  id  opus  esse."  Eus. 
E.  H.  lib.  VII.  cap.  XXIV.  et  XXV.  Affirmans  autem  se  haud 
facile  concessurum,  Zebedaei  filium  Apocalypseos  auctorem 
esse,  nullum  veterum  testimonium,  sed  formam  loquendi  ab 
Evangelio  Joannis  discrepantem,  proponit. 

Urgebis.    Veteres  nonnullos  apocryphos  et  libros  certo  non 

canonicos  catalogis  suis  inseruerunt.  Ergo  parva  fides  habenda 
veteribus. 

Resp.  Dist.  antec.i  libri  certo  non  canonici  veterum  cata- 
logis  inserti  sunt,  unus  alterve  liber,  non  universaliter  et  non 
constanter,  conc;  secus,  nego.  Diligens  rerum  inquisitio  atque 
ea,  quae  est  ab  apostolis  traditio,  effecerunt,  ut  deuterocanoni- 
corum  dignitas  et  inspiratio  solemni  ecclesiae  catholicae  judicio 
a  quovis  libro  non  inspirato  discernerentur. 

Obj.  III.  S.  Antoninus,  Summa  theol.  III.  tit.  XVIII.  c.  VI. 
et  card.  Cajetanus,  In  omnes  libros  authent.  Script.  comment.  II. 
docent,  V.  T.  deuterocanonicos  non  esse  canonicos  ad  firmandum 
ea,  quae  sunt  fidei. 

Resp.  S.  Antoninus  et  Cajetanus  hac  in  re  expresserunt 
sententiam  privatam,  conc;  sensum  communem  ecclesiae,  nego. 
Isti  doctores,  suam  sententiam  apud  Hieronymum  scriptam  esse 
putantes,  tanti  viri  doctrinam  secuti  sunt.  Hinc  Cajetanus 
asserit,  omnia,  quae  ad  deuterocanonicorum  illorum  canonici- 
tatem  pertinent,  „ad  Hieronymi  limam  reducenda"  esse.  At 
concilium  Tridentinum  omnem  dubitationem  catholicis  sustulit. 

Instabis.  S.  Thomas  In  Dionysium,  De  div.  nomin.  c.  IV. 
lect.  IX.  de  canonicitate  Libri  Sapientiae  et  S.  Theol.  I., 
quaest.  LXXXIX.  art.  8.  ad  2.  de  canonicitate  Ecclesiastici 
addubitare  videtur.    Ergo. 

Resp.  Dist.  antec:  S.  Thomas  his  locis  ex  propria  sen- 
tentia  loquitur,  nego;  referendo  aliquorum  veterum  sententiam, 
conc  Revera  S.  Thomas  in  Summa  Librum  Sapientiae  plus 
ducenties,  Ecclesiasticum  circiter  trecenties  ut  Scripturam  cano- 
nicam  et  verbum  Dei  allegat. 


ARTICULUS  IV. 

Utrum   omnes   res   et  sententiae  Sanctarum   Scripturarum 
divinitus  inspiratae  sint. 

I.  Status  quaestionis  ex  iis,  quae  sequuntur,  facile 
apparebit.  1°  In  ipsa  thesi  directe  non  quaeritur  de  inspiratione 
verbali,  hoc  est,   de  sententia  eorum,  qui  verba  Scripturarum 

omnia  et  siDgula  Deum  ita  auctorem  habere  autumant,  ut  Libri 
sacri  de  verbo  ad  verbum  inspirati  sint.  2°  Agitur  de  omnibus 
rebus  et  sententiis.  3°  Res  et  sententias  intelligimus  non 
tantum  ea,  quae  directe  ad  fidem  et  mores  pertinent,  sed 
omnes  res  et  sententias,  quotquot  in  S.  Scriptura  traduntur. 
4°  Non  asserimus,  ut  perspicitur,  omnes  sententias,  quae  in 
sacris  Libris  proferuntur,  puta  maledicta,  in  Deum  conjecta, 
Deum  habuisse  auctorem,  quasi  ex  persona  Dei  primum  dicta 
essent,  sed  quod  auctor  inspiratus  Deo  dictante  scripsit,  impium 
ita  locutum  fuisse.  5°  Auctores  sacri  in  iis  tradendis,  quae 
humana  ratione  cognosci  possunt,  non  quasi  ex  persona  Dei, 
sed  ex  persona  propria  loquuntur,  cum  adjutorio  tamen  divini 
luminis  (S.  Thom.  II.  II.  quaest.  CLXXIV.  art.  2.);  ergo  et 
illa,  quae  humana  ratione  cognosci  possunt,  quantum  ad  omnes  res 
et  sententias,  et  in  historicis  et  in  naturalibus  et  in  quacunque 
materia,  Deo  inspirante  conscripta  sunt.  Atque  eo  sensu  de- 
fendimus  thesin,  singula  quaeque  sanctarum  Scripturarum  habere 
Deum  auctorem. 

II.  Sententia  S.  Thomae,  quae  est  certa  et  com- 
munissima.  1°  S.  Thomae  haec  regula:  „tenendum  est, 
quod  quidquid  in  sacra  Scriptura  continetur,  verum  est;  alias 
qui  contra  hoc  sentiret,  esset  haereticus."  Quodl.  XII.  art.  26. 
2°  Docet  duplex  esse  objectum  fidei:  a)  objectum  per  se; 
b)  objectum  per  accidens  et  secundario.  Jam  vero  fidei  ob- 
jectum  per  accidens  aut  secundario  sunt  „omnia  quae  in  sacra 
Scriptura  divinitus  tradita  continentur,  sicut  quod  Abraham 
habuit  duos  filios,  quod  David  fuit  filius  Isai,  et  alia  hujus? 
modi."  II.  II.  quaest.  II.  art.  5.  3°  Quamvis  homo  non 
teneatur  haec  credibilia  explicite  credere,  quemadmodum  ex- 
plicite  credi  debent  prima  credibilia,  puta  S.S.  Trinitatis 
mysteriuiu,  tenetur  tamen  ea  credere  „implicite,  vel  in  prae- 
paratione  animi,  inquantum  paratus  est  credere  quidquid  divina 
Scriptura  continet".  L.  c.  Cf.  II.  II.  quaest.  I.  art.  6.  ad  1. 
4°  Denique  S.  Thomas  aperte  docet,  omnes  Scripturae  res  et 
sententias,  etiam  minimas,  puta  Samuelem  esse  filium  Helcanae, 
fidei  objectum  esse,  non  directe  sed  indirecte,  quod  scilicet, 
negata  vel  minimi  in  se  momenti  re  vel  sententia,  sequeretur 

S.  Scripturam  esse  falsam.  En  Angelici  verba:  „Indirecte 
vero  ad  fidem  pertinent  ea  ex  quibus  negatis  consequitur  ali- 
quid  contrarium  fidei;  sicut  si  quis  diceret  Samuelem  non  fuisse 
filium  Helcanae,  ex  hoc  enirn  sequitur  Scripturam  divinam  esse 
falsam."  I.  quaest.  XXXII  art.  4.  5°  Haec  autem  Scri- 
pturarum  cujusvis  erroris  immunitas  est  inspirationis  effectus, 
prout  Angelicus  ipse  expressis  verbis  declarat:  „Scripturae 
enim  divinae  a  Spiritu  sancto  traditae  non  potest  falsum  sub- 
esse,  sicut  nec  fidei,  quae  per  eam  docetur."  Quaest.  disp. 
De  potentia  IV.  art.  1.  6°  Neque  numeri  aut  genealogiae  non 
inspirata  sunt.  Hinc  regula:  „In  Scriptura  sacra  secundum 
veritatem  nihil  est  contrarium;  sed  si  aliquid  apparet  con- 
trarium,  vel  est  quia  non  intelligitur,  vel  quia  corrupta  sunt  vitio 
scriptorum:  quod  patet  specialiter  in  numeris  et  genealogiis." 
In  Tit.  III.  lect.  II.  Nervus  igitur  hujus  sententiae  est  illa 
fidei  veritas:  Deus  est  auctor  S.  Scripturae. 

III.  Systemata  doctrinae  commemoratae  contraria. 
1°  Erasmus  autumat,  S.  Spiritum  passum  esse,  „suos  errare 
quaedam  et  labi  errareque  alicubi  judicio  sive  affectu."  In 
Matth.  II.  7.  2°  Auctor  Germanus  dissertationis  inscriptae 
De  bibliorum  inspiratione  ejusque  valore  ac  vi  pro  libera 
scientia,  quem  refellit  card,  Franzeliu,  De  div.  trad.  et  Script. 
p.  564,  edit.  3.,  divinitus  effectam  Scripturarum  inerrantiam 
ad  eas  partes  restringit,  quae  continent  a)  veritates  religiosas, 
b)  vel  facta  historica  ut  fundamentum  necessarium ,  sine  quo 
ipsa  veritas  religiosa  concideret.  Reliqua  omnia  scripta  esse 
arbitratur  mere  humanitus,  et  ideo  a  priori  vera  dici  non 
posse.  3°  F.  Lenormant  in  variis  operibus  pro  certo  affirmat, 
eas  Scripturae  partes,  quae  religionem,  fidem  et  mores  non 
tangunt,  non  esse  inspiratas  divinitus;  ob  eamque  rem,  quod 
pronum  est,  hujusmodi  partes  contradictionibus  et  erroribus 
historicis  ac  scientificis  non  vacare.  Cf.  opus  auctoris  in- 
scriptum  Les  origines  de  Vhistoire  d'apres  la  Bible  et  les 
traditions  des  peuples  orientaux.1)     Similiter  Le  Noir  errores 


')  Hoc  opus  in  indicem  librorum  prohibitorum  relatum  est.    Decret. 
19.  Dec.  1887.    Auctor   ante   obitum  laudabiliter  declaravit,  se  repro* 

scientificos   in  S.  Scriptura   admittit.     Cf.  Le  Noir,   Dictionn. 
des  Harm.  de  la  Raison  et  de  la  Foif  p.  921,  922. 

IV.  Sententia  card.  Newman.  Mense  Februario  anni 
1884  card.  Newman  in  opere  periodico ,  quod  inscribitur 
Saeculum  XIX.  (The  Nineteenth  Century)  et  deinceps  in  opus- 
culo  De  iis,  quae  viro  catholico  de  Scripturarum  canonicarum 
inspiratione  credenda  sunt  (What  is  of  obligation  for  a  catholic 
to  believe  concerning  the  inspiration  of  the  canonical  Scri- 
ptures)  sententiam  sequentem  propugnavit.  Inspirationem  divi- 
nam  ad  textus  ex  se  doctrinales  non  restringi,  sed  ad  quae- 
stiones  etiam  facti  generatim  extendi  profitetur.  At  aliqua 
sunt  obiter  dicta,  quae  non  inspirata  haberi  debent.  Verun- 
tamen  doctrinalia  factaque  miraculosa  nunquam  obiter  dicta 
censentur;  sed  in  ejusmodi  dictorum  numero  poni  possunt 
phrases  et  membra  phraseon,  merum  factum  non  fidem  mores- 
que  spectantium,  uti  hoc  Pauli:  Penulam,  quam  reliqui  Troade 
apud  Carpum,  veniens  affer  tecum,  II.  Tim.  IV.  13.;  vel  illud, 
quod  Nabuchodonosor,  ut  habet  liber  Judith,  legitur  fuisse  rex 
Ninivitarum.  Videtur  ergo  sententiae  istius  auctor  diffiteri, 
inspirationem  extendi  ad  incisa  singula  vel  minutissima. 

ThesiS!  Omnes  res  et  sententiae  Scripturarum  divinitus 
inspiratae  sunt. 

Argumenta . 

Arg.  I.  Ex  S.  Scriptura.  S.  Paulus  ait:  Omnis  Scriptura 
(naaa  YQafP*l)  divinitus  inspirata,  utilis  est  ad  docendum,  etc. 
II.  Tim.  III.  16.  Et  iterum:  Quaecunque  enim  scripta  sunt, 
ad  nostram  doctrinam  scripta  sunt.  Rom.  XV.  4.  Textus  autem 
illi  nullo  modo  distinguunt  inter  partes  inspiratas  et  profanas, 
ut  ajunt,  partes  S.  Scripturae.    Ergo.     Cf.  Matth.  V.  18. 

Arg.  II.  Ex  definitione  ecclesiae.  Concilium  Vaticanum 
sess.  III.  De  fide  can.  IV.  declaravit,  „Scripturae  libros  inte- 
gros    cum    omnibus   suis    partibus"    esse    divinitus    inspiratos. 


bare  quidquid  in  suis  Operibus  censura  dignum  Ecclesia  judicaverit. 
Cf.  contra  Lenormant,  Hummelauer,  Inspiration  und  Mythus  (Stimmen 
aus  Maria-Laacb,  1881). 

Talis  autem  est  inspiratio  quoad  omnes  res  et  sententias.  Ergo. 
Prob.  minor. 

a)  Libros  integros  eo  certe  dicitur,  ne  quid  de  libro  quo- 
cunque  decerpatur.  Jam,  negata  inspiratione  aliquarum  rerum 
sententiarumve,  decerpitur  de  libro  aliquid,  qui  proin  non  est 
integer.     Ergo. 

b)  Cum  omnibus  suis  partibus  S.  Scripturam  divinitus 
inspiratam  esse,  definitur.  Atqui  singulae  quaeque  res  et  sen- 
tentiae  sunt  Scripturae  partes,  parvae  interdum  illae  quidem, 
sed  partes  tamen.  Ergo.  Quod  indubie  ita  est,  si  respiciamus 
locos  illos  satis  extensos  eosque  plurimos,  in  quibus  de  rebus 
mere  historicis  aut  scientificis  agitur,  puta  in  Genesi,  Ruth, 
Esther.    Nemo  certe  catholicus  eos  locos  partes  esse  negaverit. 

c)  Divinitus  inspiratos  esse  Libros,  declarat  concilium. 
Porro  patres  sess.  III.  cap.  II.  De  revelatione,  declarant,  Libros 
dici  inspiratos,  quod  Deum  habent  auctorem.  Atqui  Deus  libri 
auctor  esse  non  videtur,  si  modo  Deus  per  scriptorem,  modo 
scriptor,  sibi  relictus,  scripserit.  Ergo.  Explicatur  minor.  Liber 
partim  a  Deo  partim  ab  homine  solo  concinnatus  non  habet 
Deum  auctorem  principalem,  sed  Deum  et  homines  auctores 
principales. 

Arg.  III.  Ex  traditione.  a)  Ex  doctrina  veterum.  1°  Huc 
pertinent  ea  veterum  testimonia,  quae  art.  2.  argumento  tertio 
protulimus;  nihil  enim  excipitur,  cum  in  iis  textibus  inter  reli- 
giosas  et  profanas  Scripturarum  partes  nihil  distinguatur. 
2°  S.  Gregorius  Nazianzenus  ait:  „Nos,  qui  perfectam  vera- 
citatem  Spiritus  etiam  usque  ad  levem  apicem  et  lineam  ex- 
tendimus,  non  concedimus  vel  res  minimas  a  scriptoribus  esse 
temere  positas."  Orat.  defuga  sua}  n.  105.  —  S.  Chrysostomus : 
„ne  syllabae  quidem  praetereundae,  nam  omnia  sunt  a  Spiritu 
sancto."  ln  Gen.  Hom.  XV.  —  S.  Hieronymus:  „singuli  ser- 
mones,  syllabae,  apices,  puncta  in  divinis  Scripturis  plena  sunt 
sensibus,  et  spirant  caelestia  sacramenta."  In  Matih.  VI.  et 
In  Ejphes.  Vn.  —  S.  Augustinus:  „Admisso  semel  in  tantum 
auctoritatis  fastigium  officioso  aliquo  mendacio,  nulla  illorum 
Bibliorum  particula  remanebit,  quae  non  ut  cuique  videbitur, 
vel  ad  mores  difficilis   vel   ad  fidem  incredibilis ,   eadem  per- 

niciosissima  regula  ad  mentientis  auctoris  consilium  officiumque 
referatur."  Ep,  28.;  cf.  Contra  Faustum,  lib.  XII.  cap.  V.,  VI. 
b)  Ex  praxi  veterum.  1°  Loci  Scripturae  historici  et 
scientifici  eodem  modo  ac  partes  doctrinales  et  religiosae  pro- 
feruntur  a  patribus  tanquam  S.  Scriptura  et  eloquia  divina, 
sub  formula:  scriptum  est,  similive;  prout  ex  commentariis, 
homiliis  sexcentisque  aliis  apparet.  2°  Patres  maxima  pie- 
tate  partes  etiam  historicas  et  scientificas  Scripturarum  ex- 
posuerunt;  Basilius  enim,  Ambrosius,  Augustinus,  Chrysostomus 
de  Genesi  scribentes,  ne  verbulo  quidem  significarunt  esse,  ubi 
in  Libro  illo  sacro  inspiratio  desideretur.  Chrysostomus  autem, 
exordiens  enarrationem  in  Genesin:  ^has  litteras  —  inquit  — 
quasi  longe  absentibus  Deus  misit ,  attulit  autem  Moyses," 
Hom.  I.  in  Gen.  Atque  S.  Theophilus  de  genealogia  Caini  ac 
Seth  et  de  artibus  inventis,  quae  in  Genesi  traduntur:  „Haec 
autem  omnia  docuit  nos  Spiritus  sanctus ,  qui  per  Moysen  et 
ceteros  prophetas  locutus  est."  Ad  Autol.  lib.  II.  cap.  XXX. 
S.  Hieronymus  affirmat,  „eloquia  divina  aut  de  natura  dispu- 
tare,  ut  in  Genesi  et  in  Ecclesiaste,  aut  de  moribus,  ut  in 
Proverbiis",  etc.  Ep.  ad  Paulam  de  Alphabeto  Hebraico. 
3°  Patres  quidquid  habuerunt  eruditionis,  id  in  explicandas 
antilogias  apparentes  contulerunt,  quibus  haeretici  et  increduli 
partes  nonnullas  historicas,  aut  scientificas  Librorum  sacrorum 
impugnabant.  Neque  ad  minimam  unquam  objectionem  sol- 
vendam  veteres  asseverarunt ,  unam  alteramve  Scripturarum 
rem  aut  sententiam  inspiratam  non  esse,  4°  sed  inconcussa 
habebatur  haec  Augustini  regula:  „si  aliquid  in  eis  offendero 
litteris,  quod  videatur  contrarium  veritati,  nihil  aliud  quam  vel 
codicem  mendosum  esse,  vel  interpretem  non  assecutum,  quod 
dictum  est,  vel  me  non  intellexisse,  non  ambigam."  Ep.  ad 
Hier.  82. 

Objeotiones. 

Obj.  I.  Inspirationis  extensio  ex  fine  inspirationis  cogno- 
scitur.  Jam  Deus  auctores  sacros  inspiravit,  ut  veritatem  reli- 
giosam  hominibus  traderent.  Ex  quo  consequens  est,  ut  in- 
spiratio  ultra  res  et  sententias  religiosae  veritatis  non  extenditur. 

Resp.  Dist.  maj.:  inspirationis  extensio  dijudicanda  est 
ex  fine  inspirationis ,  a  priori  constituendo ,  nego;  divinitus 
manifestando ,  conc.  Dist.  min.:  traditio  veritatis  religiosae 
est  finis  inspirationis  unicus,  transeat;  principalis,  subdist.: 
veritatis  religiosae  traditae  in  Libris  divinis,  conc;  in  partibus 
tantum  divinis,  nego.  Hujus  loci  non  est  determinare,  utrum 
Deus  per  se  veritates  etiam  aliquas  de  rerum  natura  aliaque 
id  genus  per  auctores  inspiratos  nos  docere  voluerit;  at  S.  Scri- 
pturam  principaliter  non  esse  codicem  scientiae  profanae,  inter 
omnes  convenit.  At  quonam  modo  Deus  scientiam  religiosam 
per  auctores  sacros  nobis  tradere  voluerit,  a  priori,  cum  illud 
ex  libera  Dei  voluntate  pendeat,  determinari  nequit.  Jam 
vero  ex  S.  Scriptura,  ecclesiae  definitionibus  et  veterum  do- 
ctrina  probavimus,  Deo  placuisse  homines  donare  Libris,  cujus 
Ipse  auctor  est.  Nihil  ergo  attinet  amplius  inquirere,  quare 
Deus  omnes  et  singulas  res  ac  sententias  inspiraverit;  sed 
scire  eas  inspiratas  esse,  satis  est. 

Instabis.  Indignum  Deo  esse  videtur,  minutiora  quaeque 
inspirare.    Ergo. 

Resp.  Dist.  antec:  id  Deo  videtur  indignum,  si  minutiora 
illa  considerentur  singula  seorsum  et  in  se,  transeat;  si  con- 
siderentur  respectu  libri  totius ,  nego.  „Quaedam  —  ait 
S.  Thomas  —  proponuntur  in  sacra  Scriptura  ut  credenda, 
non  quasi  principaliter  intenta,  sed  ad  praedictorum  (eorum 
de  quibus  est  fides  secundum  se,  puta  Incarnationis)  mani- 
festationem."  II.  II.  quaest.  I.  art.  6.  ad  1.  Neque  de  opere 
Dei  adaequate  dijudicatur,  partibus  minutioribus  a  toto  avulsis ; 
sed  totum  opus,  et  in  casu  Scripturam  universam,  spectari  necesse 
est,  quoniam  partes  libri  natura  sua  toti  subordinantur.  Denique 
et  in  rerum  natura  ejusdem  Dei  parva  sunt,  cujus  et  magna. 
„Quod  si  non  putant  —  ait  Hieronymus  —  eorum  esse  parva, 
quorum  et  magna  sunt,  alterum  mihi  conditorem,  juxta  Valen- 
tinum,  Marcionem  et  Apellen,  formicae,  vermium,  culicum, 
locustarum,  alterum  caeli,  terrae,  maris  et  Angelorum  debent 
introducere."     Prol.  ad  Ep.  Philem. 

Obj.  II.  Concilium  Vaticanum  definiens,  „libros  integros 
cum  omnibus  suis  partibus"  inspiratos  esse,  subjungit:  „prout 

in  concilii  Tridentini  decreto  recensentur."  At  patres  Triden- 
tini  nomine  partium  intellexerunt  partes  deuterocanonicas  Libri 
Esther  et  Danielis,  de  quibus  controversia  habebatur  cum 
protestantibus.  Ita  lis  de  inspiratione  singularum  partium  non 
linita  est. 

Resp.  Dist.  min.:  ista  controversia,  cum  protestantibus 
habita,  fuit  decreti  occasio,  transeat;   decreti  objectum,   nego. 

a)  Ex  historia  et  Actis  concilii  Tridentini  constat,  hoc  patrum 
consilium  fuisse,  novatorum  errores  de  S.  Scriptura  damnare, 
omniaque  speciatim  fragmenta  et  particulas  Evangeliorum  tueri. 

b)  Demus  tamen,  controversiam  illam  de  Daniele  et  Esther 
decreto  occasionem  praebuisse,  objectum  decreti  haud  dubie 
partes  Scripturae  omnes  dicendae  sunt.  Quod  manifestum  est 
1°  ex  verbis  clarissimis:  cum  omnibus  suis  partibus;  2°  ex 
eo  quod  patres  indicem  canonicarum  Scripturarum  decreto 
adscribendum  censuerunt,  „ne  cui  dubitatio  suboriri  possit, 
quinam  sint,  qui  ab  ipsa  synodo  suscipiuntur."  Sess.  IV.  c)  Con- 
cilium  Vaticanum  denuo  definivit,  ^libros  integros  cum  omnibus 
suis  partibus"  divinitus  inspiratos  esse.  Atqui  patres  Vaticani 
profecto  alia  occasione  quam  illa,  cui  ab  adversariis  decretum 
Tridentinum  tribuitur,  ad  definitionem  istam  adducti  sunt. 
Ergo  post  conc.  Vaticanum  ne  umbra  quidem  incerti  relicta 
videtur.  d)  Inter  alios  concilium  eos  distincte  damnavit,  qui 
nullam  quidem  Scripturarum  partem  rejiciunt,  sed  libros  ideo 
sacros  et  canonicos  haberi  posse  autumant,  quod  sola  humana 
industria  concinnati,  ecclesiae  deinde  auctoritate  siut  approbati 
(Sess.  III.  cap.  II.) ;  contra  quos  definitum  est,  libros  integros 
cum  omnibus  suis  partibus  esse  divinitus  inspiratos.  Nulla 
igitur  pars  sola  humana  industria  concinnata  est. 

lnstabis.  Patres  Tridentini  pro  canonicis  suscipiendos  esse 
decernunt  libros,  „prout  in  Ecclesia  Catholica  legi  consue- 
verunt,  et  in  veteri  Vulgata  latina  editione  habentur."  At  in 
editione  illa  sunt  chronologiae  aliarumque  rerum  minutiorura 
mendae  aliquot.  Concilium  ergo  non  intendit,  partium  etiam 
minimarum  inspirationem  definire. 

Resp.  Dist.  maj.:  illud  incisum  de  Vulgata  indicat  con- 
cilium  intendisse,  originalium  inspirationem  restringere,  nego; 

originalia  in  versione  certa  designare,  conc.  Et  dist.  minorem: 
et  concilium  non  exclusit  ejusmodi  mendas  ab  editione  Vul- 
gatae,  conc;  ab  originalibus,  nego.  a)  Revera  duo  in  decreto 
Tridentino  conspicua  videntur:  1°  eam  fuisse  mentem  patrum, 
ut  definiretur,  S.  Scripturam  totam  et  cum  omnibus  suis  parti- 
bus  esse  inspiratam;  2°  indicem,  a  patribus  prius  adscriptum, 
magis  etiam  in  concreto  designari  per  judicium  implicitum  de 
authentia  conformitatis  Vulgatae.  Cf.  art.  sequentem.  Primum 
autem  per  secundum  nec  immutatur  nec  restringitur,  ut  opinor. 
b)  In  canone  Vaticani  concilii  de  S.  Scripturarum  cum  omnibus 
suis  partibus  inspiratione,  incisum  illud  de  Vulgata  non  habetur, 
sed  hoc  solummodo:  „prout  illos  (libros)  sancta  Tridentina 
synodus  recensuit". 

Obj.  III.  Quod  inspiratum  est,  fidei  objectum  est.  Atqui 
res  profanae  et  minimae,  de  rerum  natura,  v.  g.  aut  de  histo- 
ricis  factis,  ad  veritatem  religiosam  non  pertinentibus ,  fidei 
objectum  dici  nequeunt.     Ergo. 

Resp.  Dist.  maj.:  Quod  inspiratum  est,  fidei  objectum  est 
aut  per  se  aut  per  accidens,  conc;  semper  per  se,  nego.  Res 
profanae  et  minimae  non  sunt  fidei  objectum  per  se,  hoc  est, 
non  credendae  sunt  ex  genere  suae  veritatis  et  materiae,  sed 
per  accidens  et  indirecte,  hoc  est,  quia  scriptae  sunt  in  Libro, 
cujus  Deus  auctor  est.  Responsum  patet  ex  dictis,  supra  p.  198. 
de  mente  S.  Thomae. 

Quaeres,  utrum  inspiratio  etiam  verbalis  admittenda  videatur. 

Resp.  a)  Cum  omnes  res  et  sententiae  Librorum  sacrorum 
divinitus  inspiratae  sint,  consequens  est,  ad  inspirationem  per- 
tinere  assistentiam,  ne  scriptor  adhibeat  verba  inepta  ad  sensa 
divinitus  inspirata  exprimenda. 

b)  Ipsa  quoque  Scripturarum  compositio,  hoc  est,  singulae 
sententiae  earumque  connexio  divinae  inspirationi  tribuitur. 

c)  Deus  ipsa  verba  determinasse  dicendus  est,  1°  in  qui- 
busdam  locis,  ubi  rerum  adjuncta  hanc  determinationem  divi- 
nitus  factam  ostendunt,  v.  g.,  ubi  sacer  auctor  inter  scribendum 
vocem  Dei  inspirantis  audiit.  Cf.  Apocal.  passim.  2°  In  non- 
nullis  vocabulis,  dogmatis  vim  continentibus,  velut  vox  Verbi, 
quod  Joannes  usurpat,  de  Incarnatione  scribens:  verbum  (6  Xoyog) 

caro  factum  est.  Joan.  1. 14.  Sic  Beda  Venerabilis  intellexit  ver- 
bum  factum  (ysvopcvov)  in  Gal.  IV.  4.:  Misit  Deus  Filium  suum 
factum  ex  muliere,  factum  sub  lege.  „Neque  audiendi  sunt  — 
inquit  —  qui  legendum  putant:  natum  ex  muliere,  factum  sub 
lege;  sed:  factum  ex  muliere,  quia  conceptus  ex  utero  virgi- 
nali,  camem  non  de  nihilo,  non  aliunde,  sed  materna  traxit 
ex  carne."  In  Luc.  XI.  3°  In  iis  locis,  qui  praeter  sensum 
litteralem,  habent  sensum  spiritualem  seu  mysticum,  nonnun- 
quam  vel  in  unico  verbo  latentem,  puta  in  voce  Jerusalem, 
quae  simul  et  terrenam  civitatem  et  ecclesiam  et  caelum  signi- 
ficat.  Huc  facit  hoc  S.  Thomae:  „Auctor  principalis  sacrae 
Scripturae  est  Spiritus  sanctus,  qui  in  uno  verbo  sacrae  Scri- 
pturae  intellexit  multo  plura,  quam  per  expositores  sacrae  Scri- 
pturae  exponantur  vel  discernantur."  Quodl.  VII.  art.  14.  ad  5. 
d)  Inspirationem  ad  omnia  et  singula  etiam  verba  extendi, 
contra  recentiores  non  paucos  veteres  multi  docent.  Veterum 
illa  assertio  ex  eo  certe  impugnari  nequit,  1°  quod  sit  magna 
in  variis  Libris  styli  diversitas,  a  patribus  etiam  ac  doctoribus 
scholasticis  indicata.  Divinus  scilicet  influxus  sacrorum  aucto- 
rum  indoli  sese  accommodat,  quemadmodum  Deus  generatim 
causas  creatas  secundum  naturam  earum  capacitatemque  movet. 
2°  Neque  illud  tanti  ponderis  esse  videtur,  quod  patres  „non 
verba,  ajunt,  in  Scripturis  consideranda,  sed  sensum"  (cf. 
Hieron.  ep.  ad  Pamm.;  Aug.  De  cons.  evang.  lib.  n.  n.  66.); 
iis  enim  locis  patres  veram  interpretandi  rationem  edisserunt 
adversus  eos,  qui  verba  materialiter  tantum,  non  formaliter, 
hoc  est,  mere  propter  se,  non  propter  sensum  per  verba  ex- 
pressum,  considerant.  3°  Posita  inspiratione  verbali,  non  se- 
quitur,  ut  versiones  jam  S.  Scriptura  vocari  nequeant.  Namque 
verba  originalium,  in  alium  sermonem  conversa,  modo  versio 
sincera  sit,  non  nisi  materialiter  mutari  videntur.  Haec  leviter 
significasse  satis  est,  relicto  aliis  judicio. 

ARTICULUS  V. 

Utrum  concilium  Tridentinum  versionem  vulgatam   merito 
authenticam  declaraverit. 

I.  De  textibus  primigeniis.  1°  Libri  V.  T.  lingua 
Hebraica  scripti  sunt,  hoc  est,  ea  lingua,  quae  filiis  Jacob  seu 
Israelitis  ante  reditum  ex  Babylonico  exsilio  vernacula  fuit. 
Excipiuntur  tamen  Daniel  II.  4.  —  Vil.  28.  et  /.  Esdras  IV.  8. 
— VI.  18.;  VII.  12 — 26.,  chaldaice  conscripti,  et  Sapientia  ac 
Machab.  lib.  L,  quorum  textus  primigenius  Graecus  est.  2°  Li- 
bri  N.  T.  graece  scripti  sunt,  sed  Matthaeus  hebraicis  litteris 
verbisque  evangelium  composuit;  cujus  tamen  Hebraeus  sermo 
probabilius  fuit  lingua  Syro-chaldaica,  qua  Judaei  illius  aetatis 
in  loquendo  utebantur,  non  vetus  illa  Hebraica,  qua  etiam 
post  exsilii  tempora  Aggaeus,  Zacharias  et  alii  Libros  suos 
sacros  conscripserunt.  Non  desunt,  qui  epistolam  ad  Hebraeos 
Hebraice  scriptam  fuisse  censeant.  S.  Thomas  de  S.  Paulo: 
„melius  —  inquit  —  sciebat  Hebraeam  (linguam)  tamquam 
sibi  magis  connaturalem,  in  qua  scripsit  Epistolam  istam.  Et 
ideo  magis  ornate  potuit  loqui  in  idiomate  suo  quam  in  ali- 
quo  alio.  Unde  dicit  II.  Cor.  XI.  6.:  etsi  imperitus  sermone, 
sed  non  scientia.  Lucas  autem  qui  fuit  optimus  prolocutor, 
istum  ornatum  transtulit  de  Hebraeo  in  Graecum."  Expos.  in 
ep.  ad  Hebr.  Prolog.  3°  Nonnulli  textus  primigenii  perierunt. 
Ad  nos  pervenit  hebraice  concinnatus  textus  majoris  partis 
V.  T.;  Chaldaice  /.  Esdras  IV.  8.  —  VI.  18.;  VII.  12—26.; 
Daniel  II.  4. —  VII.  28.;  graece  libri  Tobiae,  Judith,  Esther 
X.  4.  —  XVI.  24.;  Sapientia,  Ecclesiasticus ,  Baruch,  Daniel 
in.  24—90.;  XIII.  1.  — XIV.  42.  et  duo  Machabaeorum. 

II.  Versiones.  1°  Versiones  Graecae.  a)  Antiquissima 
est  versio,  quae  vocatur  septuaginta  virorum,  oi  o\  LXX.,  et 
a  loco  suae  originis  Alexandrina.  Judaei  scilicet  aliquot  — 
septuaginta  duos  fuisse  fertur  —  quos  Philadelphus  (286—247), 
hortante  Demetrio  Phalereo,  ad  opus  illud  impulerat,  a.  286 
Pentateuchum   graece   reddere   aggressi   sunt.     Utrum   eodem 

fere  tempore  et  ante  annum  200  reliqui  etiam  V.  T.  libri  deu- 
terocanonici  in  Graecum  translati  sint,  in  dubio  est;  non  est 
dubium,  quin  ejusmodi  versio  anno  130  usitata  fuerit.  Haec 
autem  versio,  quanquam  inspirata  non  videtur,  magnae  tamen 
auctoritatis  est,  tum  ob  usum  apostolorum  et  universalis  eccle- 
siae  usque  ad  saeculum  VI.,  tum  ob  declarationem  Sixti  V. 
qui  in  brevibus,  editioni  versionis  Alexandrinae  anno  1587  prae- 
missis,  statuit,  „ut  Vetus  graecum  Testamentum  juxta  Septua- 
ginta  ita  recognitum  et  expolitum  ab  omnibus  recipiatur  et 
retineatur,  quo  potissimum  ad  latinae  Vulgatae  et  veterum 
sanctorum  Patrum  intelligentiam  uterentur,  prohibens  ne  quis 
de  bac  nova  graeca  editione  audeat  in  posterum  vel  addendo 
vel  demendo  quidquam  immutare."  b)  Aliae  versiones  Graecae 
sunt  versio  Aquilae  ('Axvlag) ,  Pontici,  professione  Judaei,  qui 
Hadriani  tempore  (117 — 138)  vixit;  versio  Theodotionis,  quem 
judaizantem  baereticum  seu  Ebionitam  fuisse  atque  Commodi 
tempore  (180 — 193)  scripsisse,  probabilis  est  sententia;  versio 
Symmachi,  qui  Ebionitis  favisse  creditur.  Primo  saeculi  III. 
decennio  scripsisse  videtur.  Tres  isti  interpretes  magis  minusve 
accusantur,  quod,  celatis  subdola  interpretatione  mysteriis  Cbristi, 
Judaice  transtulerint.    Reliquas  versiones  Graecas  mitto. 

2°  Versiones  Latinae.  a)  Antiquissima  est  illa  versio 
vetus  Latina  seu  Itala,  quae  mediante  saeculo  II.  omnes  utrius- 
que  Testamenti  Libros,  canoni  Occidentalis  ecclesiae  tunc  tem- 
poris  insertos,  haud  dubie  continuit.  Utrum  saeculo  I.  attri- 
buenda  sit,  in  doctorum  disceptationem  venit.  Neque  omnino 
constat,  Africane  versionis  origo  sit,  an  Italia,  quin  etiam  Roma. 
Disputatur  quoque,  utrum  antiquitus  versiones  Latinae  plures 
fuerint,  inter  se  independentes,  an  plures  ejusdem  versionis 
recensiones.  S.  Augustinus  ait:  „Qui  enim  Scripturas  ex  he- 
braica  lingua  in  graecam  verterunt,  numerari  possunt,  latini 
autem  interpretes  nullo  modo.  Ut  enim  cuique  primis  fidei 
temporibus  in  manus  venit  codex  graecus  et  aliquantulum 
facultatis  sibi  utriusque  linguae  habere  videbatur,  ausus  est 
interpretari."  Doctr.  Christ.  II.  11.  S.  Hieronymus:  „Tot 
enim  (apud  Latinos)  sunt  exemplaria,  quot  codices,  et  unus- 
quisque  pro   arbitrio   suo   vel  addidit  vel  subtraxit,   quod  ei 

visum  est."  Praef.  in  Josue.  Censet  autem  Augustinus,  „in 
ipsis  interpretationibus"  Italam  eetcris  praeferendam,  „quia  est 
verborum  tenacior  cum  perspicuitate  sententiae."  L.  c.  15. 
Versio  Itala  quoad  libros  V.  T.  ex  Alexandrina  derivata  est; 
quare  antiquitus  vocari  solebat  Septuaginta  in  Latino. 

b)  Itala  emendata  S.  Hieronymi,  qui  jussu  Damasi,  Ro- 
mani  Pontificis,  Latinam  versionem  emendandam  suscepit,  atque 
anno  383  Psalterium  juxta  septuaginta  interpretes  licet  cursim, 
magna  tamen  ex  parte  correxit;  et  Evangelia  ad  fidem  Graecam 
revocavit.  Atque  „ne  multura  a  lectionis  latinae  consuetudine 
discreparet,  ita  calamo  temperavit,  ut  his  tantum  quae  sensum 
videbantur  mutare  correctis  reliqua  manei  e  pateretur,  ut  fuerant". 
Praef.  ad  Damasum.  Similiter  reliquos  N.  T.  Libros  correxisse 
videtur.  Deinceps  Psalterium  ')  ad  hexaplarem  Origenis  iterum 
correxit;  item  librum  Job,  Proverbia,  Ecclesiasten,  Canticum, 
Chronica  et  reliquos  V.  T.  Libros  ad  hexaplarem  textum  emen- 
davit.     Hoc  erat  novum  opus  facere  ex  veteri. 

c)  Vulgata,  de  qua  infra. 

3°  De  aliis  quibusdam  versionibus.  a)  Versiones,  exAlexan- 
drina  derivatae,  sunt  praeter  Italam  Aegyptiaca,  Aethiopica, 
Gothica,  etc.  b)  Versiones  immediatae  sunt  Chaldaicae  ver- 
siones  seu  Paraphrases,  chaldaice  Thargumim,  quae  sunt  He- 
braici  textus  V.  T.  translationes  quaedam  explicatrices.  Hujus- 
modi  paraphrases  aliae  sunt  Pentateuchi,  aliae  Prophetarum 
et  Hagiographorum.  Praecipua  Pentateuchi  paraphrasis  utrum 
Onkeloso  et  saeculo  I.  tribuenda  sit,  non  constat;  videtur 
nempe  haec  saeculo  I.  ex  orali  traditione  scribi  coepta  esse 
atque  privato  potius  quam  publico  usui  inserviisse,  donec  sae- 
culo  IV.  exeunte,  a  rabbinis  Babylonicis  ad  hodiernam  suam  for- 
mam  redigebatur.  Pentateuchi  paraphrases  Pseudo-Jonathanis 
et  Hierosolymitana  duae  ejusdem  recensiones  habentur;  utrius- 


')  Psalterium  vetus  est  Psalterium  Italae,  quod  emendatum  prima 
vice  ab  Hieronymo  Psalterium  Romanum  vocatur  et  in  Missali  Romano, 
in  officio  basilicae  Vaticanae  et  in  invitatorio  (ps.  XCIV.)  breviarii  Ro- 
inani  permansit.  Altera  emendatio,  ad  hexaplarem  facta,  est  Psal- 
terium  Gallicanum,  quod  in  Vulgata  et  in  breviario  Romano  reperitur. 

De  Grout,  Sumina  apologet.    II.  ]  .[ 

que  recens  origo,  auctoritas  nulla.  —  Prophetarum  paraphrasis 
a  Judaeis  Jouathani,  filio  Uziel,  adscribitur.  Verum  nec  auctor 
certus  nec  aetas.  Saeculo  I.  Hierosolymis  scribi  coepta  videtur,  in 
hodiernam  formam  a  Babylonicis  redacta  saeculo  IV.  —  Hagio- 
graphorum  paraphrases  recentis  originis  sunt  earuraque  ampli- 
ficationes  vel  expositiones  futiles.  c)  Versio  Pentateuchi  Sama- 
ritana  est  versio  Pentateuchi  Samaritani,  id  est,  Hebraici 
textus,  Samaritanis  litteris  exarati,  quem  Samaritani  jam  ante 
Esdrae  aetatem  possederunt.  Versionem  illam  saeculo  I.  scri- 
ptam  esse,  Samaritanorum  est  traditio;  neque  aliquid  contra 
eam  traditionem  proferri  videtur.  d)  Immediata  quoque  est 
utriusque  Testamenti  versio  Syriaca,  quae  appellatur  Simplex 
seu  Peschito,  simplici  et  claro  modo  sensum  primigenii  textus 
exprimens;  quae  versio,  cum  antiquissima  sit  et  plerumque 
accurata,  per  se  magnae  utilitatis  est.  At,  cum  pura  et  sin- 
cera  ad  nos  non  pervenerit,  magna  sane  adhibenda  est  cautio, 
ut  primitivae  lectiones  discernantur.  Alias  versiones  immedia- 
tas,  Arabicas  et  Persicas,  silentio  praetereo.  —  Cornely,  Introd. 
gener.  t.  I.     Cf.  Kaulen,  Einleitung  in  die  hl.  Schrift. 

III.  Vulgata  dicitur  illa  S.  Scripturarum  versio,  quae 
continet  1°  Libros  protocanonicos  V.  T.,  excepto  Psalterio,  et 
ex  deuterocanonicis  V.  T.  Libros  Tobiae  et  Judith,  a  beato 
Hieronymo  ex  Hebraico  sive  ex  Chaldaico  in  Latinum  con- 
versos;  2°  Psalterium  Gallicanum,  hoc  est,  Psalterium  Italae, 
ab  Hieronymo  ad  hexaplarem  textum  Origenis  emendatum; 
3°  reliquos  V.  T.  Libros  deuterocanonicos  et  fragmenta  Estheris 
et  Danielis  Italae;  4°  omnes  N.  T.  Libros,  ab  Hieronymo  emen- 
datos  Graecaeque  fidei  redditos.  Praecipui  Vulgatae  codices 
habentur  Amiatinus  et  Fuldensis.  Amiatinus,  hodie  Florentiae 
in  bibliotheca  Laurentiana  repositus,  in  Amiatae  monasterio 
circa  anno  541  a  Servando,  S.  Benedicti  discipulo,  conscriptus 
esse  perhibetur;  omnes  utriusque  Testamenti  Libros,  Baruch 
excepto,  continet.  Fuldensis,  Fuldae  asservatus,  ejujsdem  fere 
aetatis  est  ac  codex  prior;  omnes  et  solos  N.  T.  Libros 
complectitur. 

IV.  Decretum  Tridentinum  de  Vulgatae  auctori- 
tate.     Tria   hac  in    re   consideranda   sunt.     1°   Decretum   de 

facto  dogmatico  saltem  implicitum ,  quo  declaratur:  nSi  quis 
libros  ipsos  integros,  cum  omnibus  suis  partibus,  prout  in 
Ecclesia  Catholica  legi  consueverunt,  et  in  veteri  Vulgata  latina 
editione  habentw,  pro  sacris  et  canonicis  non  receperit,  a.  s." 
Quibus  verbis  explicite  et  directe  definitur  dogma  canonicitatis 
Librorum  sacrorum;  implicite  et  indirecte  proponitur  factum 
dogmaticum  conformitatis  S.  Scripturarum,  prout  in  Vulgata 
habentur,  cum  textu  primitivo;  dogmaticum,  inquam,  quia 
factum  illud  conformitatis  connexum  est  cum  ipsis  Libris,  fon- 
tibus  dogmatum. 

2°  Decretum  facti  dogmatici  authenticitatis  Vulgatae  ex- 
plicitum:  „sacrosancta  Synodus  considerans,  non  parum  utili- 
tatis  accedere  posse  Ecclesiae  Dei,  si  ex  omnibus  Latinis  edi- 
tionibus,  quae  circumferuntur,  S.S.  Librorum,  quaenam  pro 
authentica  sit  habenda,  innotescat,  statuit  et  declarat,  ut  haec 
ipsa  vetus  et  Vulgata  editio,  quae  longo  tot  saeculorum  usu 
in  ipsa  Ecclesia  probata  est,  in  publicis  lectionibus,  disputa- 
tionibus,  praedicationibus  et  expositionibus  pro  authentica  ha- 
beatur,  et  nemo  illam  rejicere  quovis  praetextu  audeat  vel 
praesumat.u  Quod  quidem  decretum  ex  sua  materia  et  ter- 
minis  est  ejusmodi,  ut  textus  authentici  factum,  quod  haud 
dubie  dogmati  nexum  est,  manifestet;  nec  iis  (Hermes,  Hug), 
assentiendum  est,  qui  decretum  illud  non  nisi  statutum  disci- 
plinare  esse  contendunt,  synodi  temporibus  coaptatum. 

3°  Iisdem  verbis  conclusio  duplex  continetur,  scilicet,  a)  ut 
Vulgata  „in  publicis  lectionibus,  disputationibus,  praedicatio- 
nibus  et  expositionibus"  pro  authentica  habeatur;  b)  ut  „nemo 
illam  rejicere  quovis  praetextu  audeat  vel  praesumat". 

V.  De  authenticitate  Vulgatae,  a  concilio  Triden- 
tino  proposita,  in  se.  Authenticum  est  illud,  quod  auctori- 
tatem  habet  ad  fidem  faciendam.  Jam  vero  hujusmodi  aucto- 
ritas,  si  de  scriptis  instrumentisque  publicis  quaeritur,  primum 
est  in  originali,  deinde  in  versionibus.  Itaque  1°  versio  Vul- 
gata  habet  auihentiam  conformitatis.  2°  Decretum  Tridentinum 
spectat  valorem  Vulgatae  intrinsecum,  qui  in  conformitate  illa 
consistit.  3°  Valor  Vulgatae  intrinsecus  a  concilio,  ut  con- 
spicitur,  non  effectus  est,  sed  extrinsece  manifestatus  et  solemni 

14* 

judicio  declaratu8.  4°  Minime  tamen  dici  potest,  Vulgatae 
interpretem  inspiratum  fuisse.  5°  Neque  decretum  Tridentinum 
perfectissimam  conformitatis  authentiam  Vulgatae  tribuit,  qua 
credi  oporteat,  omnia,  quantumvis  minima,  recte  conversa  esse. 
6°  Sed  tenendum  est,  verbum  Dei  scriptum  in  Vulgata  sub- 
stantialiter  contineri.  7°  Non  ita  est  probata  Vulgata,  ut  per 
eam  approbationem  vel  Graeca  vel  Hebraica  volumina  rejecta 
esse  intelligantur. 

VI.  Quam  late  vox  substantialittr  in  thesi  pateat. 
1°  Vulgatae  auctoritatem  extenuant,  qui  asserunt,  Libros  sacros, 
prout  in  Vulgata  habentur,  cum  Scriptura  primitiva  generatim 
esse  substantialiter  identicos,  nihil  tamen  de  authentia  singu- 
lorum  locorum,  etiam  per  se  dogmaticorum,  fuisse  definitum. 

2°  Substantialiter  intelligimus  in  Vulgata  contineri  omnes 
et  singulos  textus  dogmaticos.  Nullo  igitur  Vulgata  deformata 
est  errore,  ex  quo  perniciosum  aliquod  dogma  in  fide  et  moribus 
colligi  possit.  Hinc  a)  quoad  textus  dogmaticos  nulla  admitti 
potest  diversitas  contradictionis  inter  textum  primitus  inspiratum 
et  Vulgatam,  scilicet  ut  haec  asserat,  ille  neget,  vel  vicissim. 
b)  Omnes  et  singulos  textus  Vulgatae  dogmaticos,  etiamsi 
hodie  locus  aliquis  in  originalibus  deesset,  in  originalibus  in- 
corruptis  reapse  exstitisse,  pro  certo  affirmandum  est.  c)  Non 
excludi  videtur  a  Vulgata  discrepantia  quaedam  modalis,  ut 
scilicet  dogma  idem  sed  non  eodem  modo  in  textu  primitivo  et 
in  loco  correspondente  Vulgatae  exprimatur,  sicut  hoc  Vul- 
gatae:  nIpsa  conteret  caput  tuum",  Gen.  III.  15.,  quod  in  textu 
originali  sic  expressum  est:  „Ipse  conteret  caput  tuum",  ubi 
Ipsa  Redemptoris  matrem ,  Ipse  Redemptorem  immediatius 
significat,  neutrum  tamen  exclusive. 

3°  Extra  materiam  fidei  ac  morum  et  credibilia  secundum  se, 
patres  Tridentini  Vulgatam  ab  omni  prorsus  mendo  et  errore 
liberam  esse  non  declararunt.  Revera  non  solum  vulnera,  ut 
ajunt,  in  Vulgata  cernuntur,  i.  e.  typographorum  menda  et  alia 
hujusmodi,  verum  etiam  quaedam  menda  versionis  extra  dictam 
materiam,  et  salva  semper  rei  summa,  in  Vulgatam  irrepsisse 
potuerunt.  Eam  autem  patrum  mentem  fuisse,  ostendunt  a)  testi- 
monia  eorum,    qui   concilio  Tridentino    interfuerunt.     Namque 

Andreas  Vega,  theologus  consiliarius,  refert,  concilium  eatenus 
voluisse  Vulgatam  authenticam  haberi,  „ut  certum  omnibus 
esset,  nullo  eam  foedatam  esse  errore,  ex  quo  perniciosum  aliquod 
dogma  infide  et  moribus  colligi  posset;"  „neque  quidquam  amplius 
statuere  voluisse"  synodum;  nec  quemquam  „propter  hanc  vul- 
gatae  editionis  approbationem"  impediri,  „quominus  ubi  haesita- 
verit  ad  fontes  recurrat  et  in  medium  proferat,  quidquid  habere 
potuerit,  quo  juventur  et  locupletentur  Latini,  et  Vulgatam  edi- 
tionem  ab  erroribus  repurgent."  De  justificatione,  XV.  9.  Vega 
porro  testem  allegat  cardinalem  S.  Crucis,  Cervinum,  qui 
postea  Marcellus  II.     Idem   affirmarunt  Lainez   et   Salmeron. 

b)  Reapse  ecclesia  in  Martyrologio  Romano,  etiam  post  cor- 
rectionem  a  Benedicto  XIV.  factam,  chronologiam  septuaginta- 
viralem,  in  aetate  patriarcharum  a  Vulgata  diversam,  retinuit. 

c)  Cum  ab  iis,  qui  strictissimam  Vulgatae  authentiam  defen- 
derunt,  allegatum  esset  decretum,  editum  a.  1576  die  17.  Ja- 
nuarii  a  S.  Congregatione  concilii  Tridentini  interpretum,  quo 
statutum  dicebatur,  nihil  posse  asseverari  Vulgatae  repugnans, 
„etiam  quod  esset  sola  periodus,  sola  clausula,  vel  membrum, 
sive  vox,  vel  dictio  sola,  vel  syllaba,  iotave  unum";  Sedes 
Apostolica,  cum  de  decreto  illo  interrogata  fuisset,  significavit 
istud  documentum,  si  vere  aliquando  prodiit1),  intelligendum  esse 
prohibere,  ne  quid  asseratur  repugnans  editioni  vulgatae  in 
rebus  fidei  et  morum.  „Quod  quidem  responsum  —  ait  Fran- 
zelin  —  ante  paucos  annos  (1859)  summo  Pontifice  per  vivae 
vocis  oraculum  approbante  datum  esse,  b.  m.  P.  Ferrone  mihi 
attestatus  est."  De  div.  trad.  et  Script.  p.  563.,  edit.  3.  Ergo 
minime  tenemur  sententiam  accipere  Poncii  (f  1626),   cancel- 


l)  Decretum  illud  Congregationis ,  in  Archivis  Romanis  ultimis 
his  annis  diligenter  quaesitum,  nuspiam  repertum  est.  Franzelin,  1.  c. 
—  Neque  documentura  illud  innotuit  nisi  a.  1608  ab  haereticis  Franco- 
furti  editum.  Serarius,  Prolegom.  XIX.  11,  —  Branca,  De  Vulgata, 
I.  p.  31.  censet,  documentum  aut  commentitium  esse  aut  expers  aucto- 
ritatis,  „quod  —  inquit  —  ex  alicujus  e  Cardinalibus  eorumque  ana- 
gnostis  vel  theologis  parata  scripto  sententia,  quale  ego  in  rem  hanc 
ipsam  nonnihil  olim  in  Ms.  quodam  vidi,  fortasse  excerptum,  neque 
vel  totius  Concilii  vel,  ut  opus  est,  Summi  Pontificis  auctoritate  firmatum." 

larii  universitatis  Salmanticensis,  et  aliorum  dicentium,  in 
Vulgata  „omnia,  quantumvis  minima,  recte  conversa". 

4°  Lectio  alicujus  loci  Vulgatae  dubia  et  inter  ipsos  eccle- 
siae  doctores  varia  decreto  Tridentino  non  est  facta  ejusmodi, 
ut  alterutram  ex  lectionibus  ut  certam  et  exploratam  amplecti 
cogamur.  Qua  quidem  regula  Canus  usus  est  in  explicando 
I.  Cor.  XV.  51.,  cujus  duplicem  lectionem  commemorat,  scilicet: 
omnes  quidem  resurgemus,  et:  omnes  quidem  non  dormiemus. 
„Neutram  igitur  lectionem  —  ait  —  recipere  cogimur,  quia 
neutram  partem  Doctores  Ecclesiae  tanquam  exploratam  et 
catholicam  asseruere.  Quod  quidem  in  alia  particula  qualibet 
Latinae  editionis  fieret,  si  idem  penitus  contigisset.  At  ubi 
doctores  catholici  unam  et  eandem  lectionem  sine  varietate 
tenuerunt;  nec  ancipitem  assertionis  libravere  sententiam,  nobis 
non  licet  Latinam  editionem  in  quaestionem  vertere."  De  loc. 
theoL  lib.  II.  cap.  XV.  ad  5. 

VII.  Adversarii.  Novatores  decretum  Tridentinum  sae- 
pissime  aggressi  sunt,  modo  quod  textus  primitivo  decreto 
illo  spernerentur ,  modo  quod  ipsa  Vulgatae  versio  aut  editio 
maxime  vitiosa  esset.  Inter  alios  Thomas  James  anno  1600 
infallibilitatem  Pontificiam  ex  Vulgata  Sixtina  et  Clementina 
redarguere  conatus  est  in  opere,  quod  inscribitur:  Bellum 
papale,  sive  concordia  discors  Sixti  V.  et  Clementis  VIII. 
circa  Hieronymianam  editionem ;  quem  egregie  confutavit 
Henricus  de  Bukentop,  edito  opere:  Lux  de  luce. 

Thesis:  Concilium  Tridentinum  versionem  vulgatam  merito 
authenticam  declaravit. 

Argumenta. 

Arg.  I.  Ex  infallibili  ecclesiae  magisterio.  Ecclesia  est 
infallibilis  in  proponendo  verbo  Dei.  Cf.  quaest.  VIII.  art.  3.  etc. 
At  ecclesia  decreto  suo  de  authenticitate  Vulgatae  auctori- 
tative  fidelibus  proponit  verbum  Dei,  in  tali  versione  ex- 
pressum.    Ergo. 

Arg.  II.  Ex  usu  ecclesiae.  Admitti  non  potest,  ecclesiam, 
cui  S.  Spiritus   promissus   est,   per  multa   saecula  usam  esse 

falsa  Scripturarum  editione.  Jam  Vulgata  „longo  tot  saeculorum 
usu  in  ipsa  Ecclesia  probata  est".  Ergo.  Prob.  min.  a)  In 
ecclesia  Romana  Pontifices  mediante  circiter  saeculo  VI.  Vul- 
gatam  usu  probarnnt;  etenim  Joannes  III.,  Benedictus  I.  et 
Pelagius  II.  eam  solam  laudant,  atque  S.  Gregorius  M., 
etsi  ad  Leandrum ,  episcopum  Hispalensem,  scribens,  Sedem 
apostolicam  utraque  (Itala  et  nova  Hieronymi)  uti  declarat, 
novam  tamen  „verius"  translatam  affirmat  et  in  suis  com- 
mentariis  in  librnm  Job  Vulgatam  saepissime  Italae  praefert. 
Moral.  Prol.  —  Exinde  Vulgata  in  ecclesia  Romana  praevaluit. 
b)  Ex  usu  Vincentii  Lerinensis,  Cassiodori,  Caesarii  Arelatensis, 
Vulgatam  per  alias  quoque  ecclesias  divulgatam  esse  con- 
spicitur.  Quin  etiam  S.  Isidorus  Hispalensis  De  div.  et  eccles. 
officiis,  lib.  I.  cap.  XII.  circa  annum  620  de  Hieronymi  Vulgata 
ait:  „cujus  editione  generaliter  omnes  ecclesiae  usquequaque 
utuntur."  c)  Deinde  a  saeculo  VII.  in  conciliis;  sive  episcoporum 
Occidentis  sive  simul  unitis  Occidentalibus  et  Orientalibus7  in 
decretis  Pontificum,  in  proponenda,  explicanda  et  defendenda 
fidei  morumque  doctrina,  eeclesia  Occidentalis  vel  unice  vel 
potissimum  S.  Scripturam  adhibuit.  ut  exstat  in  versione  Hiero- 
nymi.  d)  „Hic  porro  usus  —  prosequitur  Franzelin  —  saltem 
mediate  ex  ratione  capitis  Ecclesiae  et  ex  principalitate  ac 
supremo  magisterio  in  Ecclesia  Romana,  ac  denique  ex  com- 
munione,  consensu  et  approbatione  omnium  Ecclesiarum,  per- 
tinebat  ad  Ecclesiam  universam."  De  div.  trad.  et  Script., 
p.  522.,  edit.  3. 

Alg.  III.  Ex  auctoritate  humana.  a)  Vulgatae  auctor 
S.  Hieronymus  est.  Atqui  ex  ingenio,  laboribus,  itineribus,  con- 
sultationibus ,  magistris,  eruditione  totaque  sancti  hujus  vita 
patet,  illum  maximam  opportunitatem  habuisse  et  ad  adhiben- 
dum  primigenium  textum  puriorem  et  ad  ipsum  reddendum 
fide  maxima.  b)  Protestantes  non  pauci  Vulgatae  fidem  judi- 
ciumque  admirati  sunt,  Beza,  Grotius,  Walton,  uterque  Buxtorf, 
Millius,  J.  Dav.  Michaelis  et  alii.  Ita  Grotius  ait:  „Latinam 
versionem,  pridem  acceptam ,  semper  feci  plurimi,  non  modo 
quod  nulla  dogmata  insalubria  contineat,  verum  etiam  quod 
multum    in    se    habeat    eruditionis."      Praef.    in    Annot,    ad 

V.  T.  t.  I.    Atque  Michaelis:  (Vulgata)  „versionurn  uua  omnium 
praestantissirua".     Suppl.  ad  lex.  Hebr.,  p.  III. 

Quaeres  I.  Utrum  decretum  Tridentinum  de  Vulgata  oppor- 
tunum  fuerit. 

Resp.  Opportunum  Namque  a)  ab  anno  1515—1550  edi- 
tiones  plus  180  variarum  versionum  prodierunt  sive  omnium 
Librorum  sacrorum  sive  unius  aut  aliquorum,  inter  quas  Erasmi 
versio  N.  T.  plurimas  editiones  habuit.  Consulendura  igitur 
erat  unitati.  b)  Quassabatur  Scripturarum  certitudo  licentia 
sectarum;  decreto  igitur  auctoritatis  supremae  fideles  con- 
firmari  oportuit,  ut  ea  mala  quoque  vitarentur,  quae  S.  Hiero- 
nymus  in  editione  Graeca  septuaginta  interpretum,  S.  Augu- 
stinus  in  Latina  evenisse  memorant. 

Quaeres  IL  Utrum  textus  primigenios,  prout  jam  super- 
sunt,  et  versiones  antiquas  authenticas  non  esse,  decreto  Triden- 
tino  de  Vulgata  declaratum  sit. 

Besp.  a)  Nihil  a  concilio  Tridentino  de  illa  authentia 
directe  declaratum  est.  Hoc  patet  1°  ex  ipsis  terminis  decreti, 
quod  agit  de  una  „ex  latinis  versionibus";  2°  ex  testimonio 
vulgato  eorum,  qui  concilio  interfuerunt,  Salmeronis,  Andreae 
Vega,  Jacobi  Lainez. 

b)  Cum  de  textu  Hebraico,  proutillum  modo  habemus,  nullum 
afferri  potest  publicum  et  formale  ecclesiae  testimonium,  eadem 
ac  Vulgatae  auctoritas  publica  et  extrinseca  ipsi  non  competit. 

c)  Textus  Graecus  utriusque  Testamenti,  quo  utitur  eccle- 
sia  Graeca,  Komano  Pontifici  conjuncta,  sua  ex  hoc  usu  exorta 
auctoritate  publica  non  caret.  Verum  authentia  Vulgatae 
solemniori  modo,  formali  scilicet  decreto,  firmata  est.  —  De 
linguarum  Hebraicae  et  Graecae  utilitate  cf.  Can.  De  loc. 
theol.  lib.  II.  cap.  XV.;  de  praecipuis  Bibliis  polyglottis,  Com- 
plutensibus  (1522),  Antverpiensibus  seu  Kegiis  (1569—1572), 
Parisiensibus  (1629—1645),  Londinensibns  seu  Waltonianis 
(1657),  cf.  Cornely,  o.  c,  p.  505  et  seqq. 

Quaeres  111.  Quonam  modo  adimpleta  sint  concilii  Tri- 
dentini  verba ,  quibus  „decernit  et  statuit ,  ut  posthac  sacra 
Scriptura,  potissimum  vero  haec  ipsa  vetus  et  vulgata  editio, 
quam  emendati8sime  imprimatur.u 

Resp.  a)  Verba  allata  non  ad  menda  versionis,  de  quibus 
supra  annotatione  VI.,  n.  3.  dictum  est,  sed  ad  amanuensium 
et  typographorum  menda  pertinere  videntur. 

b)  Promulgato  decreto  de  Vulgata  emendanda  theologi 
Lovanienses  elegerunt  Joannem  Hentenium,  qui  novam  editio- 
nem  pararet.  Hentenius,  adhibitis  editione  Roberti  Stephani 
et  triginta  aliis  codicibus,  Biblia  Lovaniensia  edidit,  cujus 
plurimae  editiones  factae  sunt.  Hentenio  e  vita  egresso,  F.  Lucas 
Brugensis,  a  facultate  Lovaniensi  electus  et  a  J.  Molano  aliis- 
que  theologis  adjutus,  opus  Hentenianum  sexaginta  fere  co- 
dicum  varietatibus  auxit.  Biblia  Lovaniensia  a  Luca  Brugensi 
anno  1585  edita,  correctoribus  Romanis  magno  fuit  auxilio. 
Cf.  Cornely,  o.  c.  p.  461.;  Qu6tif  et  Echard,  Scriptores  Ord. 
praed.  t.  II.  p.  195. 

c)  Terminato  concilio  Tridentino,  Pius  IV.  opus  emen- 
dandae  Vulgatae  suscipiendum  curavit.  Post  varios  casus  a 
Sixto  V.  exemplar  Vulgatae  correctae  Aldo  Manutio,  typographo 
Vaticano,  traditum  est  et  anno  1590  terminata  exemplaris  editio 
cum  hoc  titulo:  Biblia  sacra  Vulgatae  editionis  tribus  tomis 
distincta;  atque  in  altero  folio:  Biblia  sacra  Vulgatae  editionis 
ad  Concilii  Tridentini  praescriptum  emendata  et  a  Sixto  V. 
P.  M.  recognita  et  approbata.  Editioni  praecedit  Sixti  V. 
constitutio  apostolica  Aeternus  ille,  quam  Cornely,  o.  c.  p.  465., 
cum  in  Bullarium  non  recepta  sit,  ex  exemplari  Sixtinae  edi- 
tionis,  quod  in  Museo  Barberiniano  asservatur,  transcripsit. 
Ex  qua  quidem  constitutione  quatuor  colligenda  sunt.  1°  Pon- 
tifex  ait:  „illud  sane  omnibus  certum  ac  exploratum  esse 
volumus,  nostros  hos  labores,  ac  vigilias  nunquam  eo  spectasse, 
ut  nova  Editio  in  lucem  exeat,  sed  ut  Vulgata  Vetus  ex  Tri- 
dentinae  Synodi  praescripto  emendatissima  pristinaeque  suae 
puritati,  qualis  primum  ab  ipsius  interpretis  manu,  styloque 
prodierat,  quoad  ejus  fieri  potest,  restituta  imprimatnr."  2°  „In 
hac  autem  germani  textus  pervestigatione,  satis  perspicne  inter 
omnes  constat,  nullum  argumentum  esse  certius,  ac  firmius, 
quam  antiquorum,  probatorumque  codicum  Latinorum  fidem,  quos 
tam  impressos,  quam  manuscriptos,  ex  bibliothecis  variis  con- 
quirendo3    curavimus.     In    quacunque    igitur    lectione    plures 

vetustiores  atque  eroendatiores  libri  consentire  reperti  sunt, 
ea  jure  optimo  tamquain  primigenii  textus  verba,  aut  his 
maxime  finitima,  retinenda  decrevimus."  3°  „ld  vero  ad  ger- 
manam  editionem  constabiliendam  praesidium  sicubi  desidera- 
tum  est,  tunc  sauctorum  Patrum,  veterumque  expositorum  enar- 
rationes,  quibus  diversa  scripturarum  loca,  et  libros  illustrarunt, 
subsidio  fuere."  4°  „In  iis  tandem,  quae  neque  codicum,  ne- 
que  Doctorum  magna  consensione  satis  munita  videbantur,  ad 
Hebraeorum,  Graecorumque  exemplaria  duximus  confugiendum, 
non  eo  tamen,  ut  inde  Latini  interpretis  errata  corrigerentur, 
sed  ut  in  eorum  verborum  locum,  quae  cum  apud  Latinos 
ambigua  sint,  potuissent,  quo  non  oporteret,  inflecti,  certum 
aliquid  et  indubitatum  sufficeretur,  sive  ut,  quod  apud  nos 
variantibus  codicibus  inconstans,  diversum,  ac  multiplex  erat, 
id  uniforme,  consonum,  uniusque  modi  ipsorum  fontium  veri- 
tate  perspecta  sanciretur." 

d)  Sixtus  V.  emendationes  a  congregatione,  ad  Vulgatam 
corrigendam  instituta,  partim  rejecerat  textumque  emendaverat 
magis  ad  Lovaniensem  editionem  quam  ad  fidem  codicum 
antiquissimorum.  Praeterea  in  nonnuHis  editionis  Sixtinae 
exemplaribus  errata  typographica,  aut  schedulis  agglutinatis  aut 
litteris  quibusdam  abrasis  aut  adscriptis  calamo  litteris,  cor- 
recta  erant,  in  aliis  relicta,  ita  ut  clare  appareret,  ultimam 
manum  operi  nondum  esse  appositam.  Quare  Gregorius  XIV. 
Sixtinam  editionem  corrigendam  statuit,  instituta  nova  septem 
cardinalium  et  duodecim  theologorum  congregatione,  ex  cujus 
membris  postea  cardinales  duos  et  octo  theologos  elegit,  qui 
extra  Urbem  in  oppido  Zagarolo  huic  uni  negotio  vacarent. 
Gregorius  XIV.  correctoribus  quinque  canones  constituit,  quo- 
rum  hic  praecipuus:  „delibaratum  fuit,  ut  haec  regula  in 
emendandis  Bibliis  observaretur,  hoc  est,  ne  fieret  mutatio, 
nisi  cogeret  necessitas  et  praesertim  (ne  fieret),  quum  variae 
voces  idem  significant,  ut  v.  gr.  ergo  pro  igitur  et  id  genus 
alia.  Quum  vero  variant  sensum,  ut  fortem  pro  fontem  et  e 
converso  et  alia  id  genus  permulta,  tunc  ad  manuscripta  anti- 
quiora,  ad  codices  sc  latinos  et  graecos  atque  hebraicos  juxta 
regulas,  ab  Augustino  et  ab  aliis  traditas,  nec  non  ad  s.  Doctores 

et  Patres  confugiendum  est."  Tandem  Clemente  VIII.,  Romano 
Pontifice,  ante  finem  a.  1592  prima  Clementina  Vulgatae  editio 
emendata  in  lucem  prodiit,  altera  a.  1593,  tertia  a.  1598.  Ter- 
tiae  editioni  adjunctum  triplex  correctorium  mendorum  typo- 
graphicorum.  Tres  bas  editiones  una  cum  triplici  correctorio 
novarum  editionum  oportet  esse  archetypum.  Titulus  editionis 
erat:  Biblia  sacra  Vulgatae  editionis  Sixti  V.  Pont.  Max.  jussu 
recognita  atque  edita.  Ab  anno  1641  nomen  Clementis  VIII. 
titulo  addi  coeptum  est;  hodie  Clementina  vocari  solet.  Cf. 
Kaulen,  Historia   Vulgatae  (Gesch.  der  Vulgata). 

Objeotiones. 

Obj.  I.  Vulgatae  authenticitas  vertitur  in  auctoritate  Hie- 
ronymi.  At  Hieronymi  auctoritas  tanti  non  fit,  nulla  ut  aliorum 
interpretum  doctrina  superetur. 

Resp.  Dist.  maj.:  authenticitas  illa  vertitur  in  auctoritate 
Hieronymi,  accidentaliter,  conc;  essentialiter,  nego.  Catholici 
maximam  Vulgatae  auctoritatem  tribuunt  ob  ecclesiae  de- 
finitionem. 

Instabis.  Nulla  est  proportio  inter  judicium  de  authenti- 
citate  talis  versionis  omnium  Scripturarum  sanctarum  et  labor 
ac  tempus,  quae  patres  Tridentini  in  opus  illud  impende- 
runt.     Ergo. 

Resp.  Dist.  antec- :  Nulla  esset  proportio ,  si  decretum 
procederet  ex  mero  patrum  labore  critico,  transeat;  ex  aliis 
fontibus,  ex  quibus  ecclesia  doctrinam  suam  desumit,  nego. 
Ecclesiae  judicia  de  rebus  ad  fidem  pertinentibus  cum  ex  eo 
veritatis  deposito  sumantur,  quod  ipsi  sub  infallibili  S.  Spiritus 
assistentia  custodiendum  traditum  est,  patres  in  decreto  suo 
hoc  motivum  allegant:  „quae  (vulgata  editio)  longo  tot  saecu- 
lorum  usu  in  ipsa  Ecclesia  probata  est." 

Urgebis.  Versionem  Hieronymi  beato  Augustino,  luci  eccle- 
siae,  minime  acceptam  fuisse,  hujus  ad  illum  epistolae  decla- 
rant.     Ergo  Vulgata  usu  vere  probata  esse  non  videtur. 

Resp.  Dist.  antec:  Vulgata  S.  Augustino  accepta  non 
fuit  ob  rationes  intrinsecas,  nego;  ob  rationes  extrinsecas, 
subdist.:   re  nondum  plene  considerata,   conc;   re  melius  per- 

pensa,  nego.  S.  Augustinus  verebatur,  ne  „plebes  Christi, 
quarum  aures  et  corda  illam  (antiquam)  interpretationem 
audire  consueverunt",  Hieronymi  versione  perturbarentur.  Cf. 
Ep.  82,  35.;  De  civit.  Dei,  lib.  XVIII.  cap.  XLIII.  Postea 
tamen  non  pugnavit,  quominus  Vulgata  uterentur,  quippe  quam 
in  ultimis  suis  operibus  frequenter  adhibuerit.  De  doctr.  Christ. 
lib.  IV.  cap.  XV. 

Obj.  II.  Authenticitas  Vulgatae  est  authenticitas  conformi- 
tatis  cum  archetypis  Hebraicis  et  Graecis.  At  in  pluribus  Vul- 
gatae  locis  ea  conformitas  desideratur.     Ergo. 

Resp.  Dist.  maj.:  et  hoc  valet  de  arcbetypis  incorruptis, 
conc;  de  corruptis,  nego.  Et  dist.  min.:  haec  conformitas  de- 
sideratur  in  nonnullis  accidentalibus,  transeat;  in  substantialibus, 
nego.  Protestantes  nullam  in  substantialibus  discrepantiam 
inter  Hieronymi  versionem  et  textus  primigenios  indicare  pot- 
erunt.  Ut  autem  de  dissensione  in  accidentalibus  prudens 
feratur  sententia,  hoc  profecto  minime  dissimulari  potest,  He- 
braica  praesertim  exemplaria,  quae  nunc  habcntur  in  manibus, 
iis  longe  recentiora  esse,  quibus  S.  Hieronymus  usus  est. 
Proinde  sicubi  discrepantia  inter  Vulgatam  et  codices  Hebraicos 
Graecosve  occurrat,  ex  hoc  solo  capite  non  concluditur,  codices 
istos  Vulgata  esse  emendatiores. 

Instabis.  Editionis  Sixti  V.  et  Clementis  VIII.  compara- 
tione  instituta,  ad  ter  mille  textuum  differentiae  repertae  sunt. 
Ergo  Vulgatae  textus,  quoniam  tam  incertus  est,  authenticus 
haberi  nequit. 

Resp.  Dist.  antec:  istae  differentiae  attingunt  fidem  et 
mores,  nego;  res  minoris  momenti,  conc.  De  correctionibus 
autem  et  variis  lectionibus  Vulgatae  tractant  Lucas  Brugensis, 
Romanae  correctionis  etc.  loca  insigniora  observata;  H.  de  Buken- 
top,  Lux  de  luce;  C.  Vercellone,  Variae  lectiones  Vulgatae. 
Perfectionem  autem  absolutam  Vulgatae  non  attribuendam, 
ostendit  in  ipsa  editione  Clementina  Praefatio  ad  lectorem,  in 
qua  legimus:  „quamvis  in  hac  Bibliorum  recognitione,  in  codi- 
cibus  manuscriptis,  Hebraeis  Graecisque  fontibus,  et  ipsis  veterum 
Patrum  commentariis  conferendis,  non  mediocre  studium  ad- 
hibitum   fuerit:   in  hac  tamen  pervulgata  Lectione,   sicut  non- 

Dulla  consulto  mutata,  ita  etiam  alia,  quae  mutanda  videbantur, 
consulto  immutata  relicta  sunt:  tum  quod  ita  faciendum  esse, 
ad  offensionem  populorum  vitandam,  sanctus  Hieronymus  non 
semel  admonuit:  tum  quod  facile  fieri  posse  credendum  est, 
ut  majores  nostri,  qui  ex  Hebraeis  et  Graecis  Latina  fecerunt, 
copiam  meliorum  et  emendatiorum  librorum  habuerint,  quam 
ii,  qui  post  illorum  aetatem  ad  nos  pervenerunt;  qui  fortasse, 
tam  longo  tempore  identidem  describendo,  minus  puri  atque 
integri  evaserunt:  tum  denique,  quia  sacrae  Congregationi 
Amplissimorum  Cardinalium,  aliisque  eruditissimis  viris  ad  hoc 
opus  a  Sede  Apostolica  delectis,  propositum  non  fuit,  novam 
aliquam  editionem  cudere,  vel  antiquum  Interpretem  ulla  ex 
parte  corrigere  vel  emendare,  sed  ipsam  veterem  ac  vulgatam 
Editionem  Latinam,  a  mendis  veterum  librariorum,  necnon 
pravarum  emendationum  erroribus  repurgatam,  suae  pristinae 
iutegritati  ac  puritati,  quoad  ejus  fieri  potuit,  restituere." 


ARTICULUS  VI. 
De  sensibus  S.  Scripturae. 

I.  Quid  sit  sensus  S.  Scripturae.  S.  Scripturae  sensus 
est  illud,  quod  S.  Spiritus  per  verba  et  res  Scripturarum  ex- 
primit  et  manifestat.  1°  Dixi:  exprimit  et  manifestat;  etenim 
non  agitur  de  signiflcatione  vocabuli  in  se  spectati,  sed  de 
conceptu,  quem  Librorum  auctor  hic  et  nunc  intenderit. 
2°  Dicitur:  per  verba  et  res;  nam  „expressio  alicujus  veritatis 
—  ait  S.  Thomas  —  potest  fieri  de  aliquo  rebus  et  verbis, 
in  quantum  scilicet  verba  significant  res,  et  una  res  potest 
esse  figura  alterius.  Auctor  autem  reium  non  solum  potest 
verba  accommodare  ad  aliquid  significandum,  sed  etiam  potest 
res  disponere  in  figuram  alterius;  et  secundum  hoc  in  S.  Scri- 
ptura  manifestatur  veritas  dupliciter:  uno  modo  secundum  quod 
res  significantur  per  verba:  et  in  hoc  consistit  sensus  litteralis. 
Alio  modo  secundum  quod  res  sunt  figurae  aliarum  rerum;  et 
in  hoc  consistit  sensus  spiritualis".  Quodl.  VII.  quaest.  VI. 
art.  14. 

II.  Quotuplex  sit  sensus  S.  Scripturae.  Ille  sensus 
est  1°  liiteralis  seu  historicus;  2°  spiritualis  seu  mysticus. 
„Nam  illa  significatio  qua  voces  significant  aliquid,  pertinet 
ad  sensum  litteralem,  seu  historicum.  Illa  vero  significatio 
qua  res,  significatae  per  voces,  iterum  res  alias  significant,  per- 
tinet  ad  sensum  mysticum."  S.  Thom.  Ad  Gal.  cap.  IV. 
lect.  VII.  A  nonnullis  enumerantur  3°  sensus  accommodatitius 
et  4°  sensus  consequens.  At  non  nisi  improprie  Scripturae  sensus 
dicuntur,  cum  accommodatitius  ab  accommodante  textum  sacrum, 
non  ab  ipso  auctore  sacro  intendatur,  consequens  autem  textus 
consectaria  spectet,  non  illud,  quod  ipse  textus  directe  vel 
indirecte  exprimit.  Quandoque  tamen  consectaria  textui  ita 
connexa  sunt,  ut  Spiritui  sancto,  tanquam  ab  ipso  praevisa  et 
intenta,  attribuantur.     Cf.  I.  Cor.  I.  31.;  IX.  10.  11. 

1°  Sensus  litteralis  est  a)  proprius,  si  verba  proprie 
sumuntur,  b)  metaphoricus  seu  parabolicus ,  si  improprie. 
„Sensus  parabolicus  sub  litterali  continetur;  nam  per  voces 
significatur  aliquid  proprie  et  aliquid  figurative.  Nec  est  lit- 
teralis  sensus  ipsa  figura,  sed  id,  quod  est  figuratum.  Non 
enim,  cum  Scriptura  nominat  Dei  brachium,  est  litteralis  sensus 
quod  in  Deo  sit  membrum  hujusmodi  corporale,  sed  id,  quod 
per  hoc  membrum  significatur,  scilicet  virtus  operativa." 
S.  Thom.  I.  quaest.  I.  art.  10.  ad  3. 

2  °  Sensus  spiritualis  est  a)  moralis  seu  tropologicus,  b)  alle- 
goricus  vel  typicus,  c)  anagogicus.  „Veritas  autem  —  ait 
S.  Thomas  —  quam  sacra  Scriptura  per  figuras  rerum  tradit, 
ad  duo  ordinatur:  scilicet  ad  recte  credendum  et  ad  recte 
operandum.  Si  ad  recte  operandum,  sic  est  sensus  moralis, 
qui  alio  nomine  tropologicus  dicitur.  Si  autem  ad  recte  cre- 
dendum,  oportet  distinguere  secundum  ordinem  credibilium; 
ut  enim  Dionysius  dicit,  4.  cap.  cael.  Hierar.,  status  Ecclesiae 
medius  est  inter  statum  Synagogae,  et  statum  Ecclesiae  trium- 
phantis.  Vetus  ergo  testamentum  figura  fuit  novi:  vetus  simul 
et  novum  figura  sunt  caelestium.  Sensus  ergo  spiritualis, 
ordinatus  ad  recte  credendum,  potest  fundari  in  illo  modo 
figurationis  quo  vetus  testamentum  figurat  novum:  et  sic  est 
allegoricus  sensus  vel  typicus,  secundum  quod  ea  quae  in  veteri 

testamento  contigerunt,  expouuntur  de  Christo  et  Ecclesia;  vel 
potest  fundari  in  illo  modo  figurationis  quo  novum  simul  et 
vetus  significant  Ecclesiam  triumphantem  ;  et  sic  est  sensus 
anagogicus."  Quodl.  VII.  quaest.  VI.  art.  15.  Cf.  Expos.  in 
epist.  ad  Gal.  1.  c;  S.  TheoL  I.  quaest.  I.  art.  10. 
Hinc  vetus  illud: 

Littera  gesta  docet,  quid  credas  allegoria, 
Moralis  quid  agas,  quo  tendas  anagogia. 

Ita  Jerusalem  litteraliter  est  urbs;  spiritualiter:  allegorice 
ecclesia  militans,  moraliter  anima  justi,  anagogice  ecclesia 
triumphans.  At  versus  sic  intelligantur,  ut  non  quatuor  species 
sensus  expriinant,  sed  primam  speciem  et  subdivisiones  tres 
speciei  alterius,  hoc  est,  sensus  spiritualis,  qui  ex  rerum  figuris 
accipitur.  Patres  autem,  uti  S.  Hieronymus  Ad  Hedib.  ep.  120., 
quamvis  terminis  aliis  de  multiplici  Scripturarum  sensu  dis- 
serant,  re  divisionem  duplicis  Scripturarum  sensus,  modo  ex- 
positam,  admittunt. 

III.  De  sensu  litterali  tria  statuenda  videntur.  1°  Contra 
ac  Origenes,  qui  De  principiis,  lib.  IV.  textus  aliquos  Scri- 
pturae'  sensu  litterali  carere  autumat,  S.  Thomas,  patres  secutus, 
hanc  regulam  admittit:  „sensus  spiritualis  semper  fundatur 
super  litteralem,  et  procedit  ex  eo.u  Quodl.  VII.  quaest.  VI. 
art.  14.;  cf.  S.  Theol.  I.  quaest.  I.  art.  10. 

2°  Historia,  aetiologia  et  analogia  non  tres  species  sensus 
litteralis  sunt,  sed  tres  modi  significandi  in  sensu  litterali. 
Quod  exponitur  a  S.  Thoma  his  verbis:  „historia,  aetiologia, 
analogia,  ad  unum  litteralem  sensum  pertinent.  Nam  historia 
est,  ut  ipse  Augustinus  exponit,  cum  simpliciter  aliquid  pro- 
ponitur:  aetiologia  vero,  cum  causa  dicta  assignatur,  sicut  cum 
Dominus  assignavit  causam  quare  Moyses  permisit  licentiam 
repudiandi  uxores,  scilicet  propter  duritiam  cordis  ipsorum, 
Matth.  XIX.:  analogia  vero  est,  cum  veritas  unius  Scripturae 
ostenditur  veritati  alterius  non  repugnare."  I.  quaest.  I. 
art.  10.  ad  2. 

3°  Non  est  incredibile  (cf.  S.  Thom.  De  pot.  quaest.  IV. 
art.   1.)  sub   una   serie   litterae    quandoque    esse   multiplicem 

sensuni  etiam  litteralem,  sicuti  illud  Is.  LIII.  8.  generationem 
ejus  quis  enarrabit,  quod  et  de  aeterna  generatione  Christi 
ex  Patre,  et  de  temporali  ex  beata  Virgine  accipitur.  „Quia 
vero  —  ait  S.  Thomas  —  sensus  litteralis  est,  quem  auctor 
intendit:  ')  auctor  autem  sacrae  Scripturae  Deus  est,  qui  omnia 
simul  suo  intellectu  comprehendit:  non  est  inconveniens,  ut 
dicit  Augustinus  XII.  Confessionum,  si  etiam  secundum  litte- 
ralem  sensum  in  una  littera  Scripturae  plures  sint  sensus." 
I.  quaest.  I.  art.  10.  Cf.  De  potmtia,  quaest.  IV.  art.  1.; 
Bill.  De  regulis  fidei,  diss.  I.  art.  8.  pet.  3.,  et  pet.  6.  Quod 
autem  a  nonnullis  objicitur,  multiplicitate  litteralis  sensus  certi- 
tudinem  Scripturae  auferri,  ex  Cajetano,  Comm.  in  hunc  locum, 
et  ex  Joanne  a  S.  Thoma,  Curs.  theol.  I.  quaest.  I.  art.  12.  respon- 
deri  potest,  1°  istos  sensus  saepe  inter  se  habere  aliquam  simi- 
litudinem,  seu  ordinem;  2°  nullam  esse  occasionem  deceptionis, 
quandoquidem  uterque  sensus  litteralis,  quippe  qui  a  Deo  dictus 
habeatur,  verus  est;  3°  in  obscuris  nunquam  deesse  collationem 
ad  sanctae  ecclesiae  auctoritatem. 

IV.  De  sensu  spirituali  seu  typico,  qui  et  mysticus, 
allegoricus  vocatur. 

1°  Sensus  spiritualis,  stricto  sensu  dictus,  non  significatur 
vocibus,  sed  rebus,  per  voces  significatis.  Res  autem  intelli- 
gimus  personas,  res  gestas,  instituta  etc,  de  quibus  dici  potest 
illud  S.  Thomae:  „Spiritualis  sensus  sacrae  Scripturae  acci- 
pitur  ex  hoc,  quod  res  cursum  suum  peragentes  siguificant 
aliquid  aliud,  quod  per  spiritualem  sensum  accipitur.  Sic  autem 
ordinantur  res  in  cursu  suo,  ut  ex  eis  talis  sensus  possit  accipi, 
quod  ejus  solius  est,  qui  sua  providentia  res  gubernat,  qui 
solus  Deus  est.  Sicut  enim  homo  potest  adhibere  ad  aliquid 
significandum  aliquas  voces,  vel  aliquas  similitudines  fictas; 
ita  Deus  adhibet  ad  significationem  aliquorum  ipsum  cursum 
rerum  suae  providentiae  subjectarum."  Quodl.  VII.  quaest.  VI. 
avt.  16.     Ita  hoc:  Abraham  duos  filios  habuit,  unum  de  ancilla 


')  Billuart  ait  S.  Thomam  hoc  intelligere  „de  prima  et  proxims 
ac  certiori  intentioneu.  Cf.  Thom.  II.  Sent.  XII.  I.  2.;  Quodl.  VII. 
qu.  VI.  1—3.,  etc. 

et  unum  de  libera  (Gen.  XVI.  15.;  XXI.  2.)  duo  testamenta 
(Gal.  IV.  24.)  significat. 

2°  Res,  ad  alia  hujusraodi  siguificanda  divinitus  ordinatae, 
a  S.  Paulo  vocantur  typi,  exemplaria  et  umbrae,  allegoriae, 
parabolae.  Ita  Rom.  V.  14.  Adam  appellatur  forma  futuri, 
seu  Christi,  Tvnog  tov  [itXlovTog,  atque  I.  Cor.  X.  6.:  Haec 
autem  in  figura  (ivnoi)  facta  sunt  nostri.  Cfr.  Hebr.  VIII.  5.; 
Gal.  IV.  24.;  Hebr.  IX.  9.  Res  autem  significatae  antitypi 
vocari  consueverunt,  prout  jam  J.  Petr.  III.  21.  baptisma  anti- 
typus  („similis  formae")  aquae  diluvii  nuncupatur,  o  xal  vpag 
clvtItvtiov  vvv  <jw£«  fidjtTiGiia. 

3°  Res  symbolicae,  quae  in  rei  veritate  non  contigerunt, 
aut  tota  sua  ratione  essendi  in  praefigurando  consistunt,  non 
ad  sensum  spiritualem  seu  typicum,  sed  ad  litteralem  perti- 
nent.  Hinc  S.  Thomas :  „bircus,1)  vel  alia  hujusmodi,  per 
quae  aliae  personae  a  Christo  in  Scripturis  designantur,  non 
fuerunt  res  aliquae,  sed  similitudines  imaginariae,  ad  hoc 
solum  ostensae,  ut  illae  personae  significarentur;  unde  illa 
significatio  qua  per  illas  similitudines  personae  illae,  aut  regna, 
designantur,  non  pertinet  nisi  ad  historicum  sensum;  sed  ad 
Christum  designandum  etiam  illa  quae  in  rei  veritate  con- 
tigerunt,  ordinantur  sicut  umbra  ad  veritatem;  et  ideo  talis 
significatio,  qua  per  hujusmodi  res  Christus  aut  ejus  membra 
significantur,  facit  alium  sensum  praeter  historicum,  scilicet 
allegoricum  (h.  e.  spiritualem).  Si  alicubi  vero  inveniatur 
quod  Christus  significatur  per  hujusmodi  imaginarias  simili- 
tudines,  talis  significatio  non  excedit  sensum  litteralem;  sicut 
Christus  siguificatur  per  lapidem,  qui  excisus  est  de  monte  sine 
manibus,  Dan.  2."     Quodl.  VII.  quaest.  VI.  art.  15. 

4°  Sensum  spiritualem  in  S.  Scripturis  admittendum  esse 
constat  a)  ex  ipsa  S.  Scriptura.  Etenim  S.  Joannes  XIX.  36. 
docet,  in  Christo  impleta  esse,  quae  Exod.  XIL  46.  et  Num. 
IX.  12.  litterali  sensu  de  agno  paschali  dicta  sunt,  et  similia 
in  aliis  Scripturae  locis  leguntur.  b)  Idem  ex  patrum  consensu 
certum  est. 


l)  Dan.  VIII. 

De  Groot,  Summa  apologet.    II.  ^P) 

5  °  Sensus  spiritualis  super  litteralem  fundatur.  Cf.  S.  Thom. 
I.  quaest.  X.  art.  10. 

6°  E  solo  sensu  spirituali  certum  et  efficax  argumentum 
ad  fidem  probandam  non  desumitur.  Quamvis  enim  sensus  ille, 
tanquam  a  Deo  intentus ,  secundum  se  insufficiens  haberi  ne- 
queat,  quoad  nos  tamen  sensus  spiritualis  non  nisi  ex  aliis 
Scripturae  locis,  uhi  eadem  fidei  veritas  per  litteralem  sensum 
manifesto  traditur,  aut  infallibili  ecclesiae  judicio  citra  errandi 
periculum  cognoscitur.  Accedente  tamen  alterutro,  hoc  est, 
loci  cujusdam  litteralis  aut  ecclesiae  testimonio,  sensus  spiri- 
tualis  seu  typicus  certum  theologis  praebet  argumentum. 

7°  Non  quaelibet  S.  Scripturae  pars  quatuor  sensus,  id 
est,  litteralem  et  tres  spirituales  habet.  Quare  S.  Thomas: 
„quatuor  isti  sensus  non  attribuuntur  sacrae  Scripturae,  ut  in 
qualibet  ejus  parte  sit  in  istis  quatuor  sensibus  exponenda; 
sed  quandoque  istis  quatuor,  quandoque  tribus,  quandoque 
duobus,  quandoque  uno  tantum."  QuodL  VII.  quaest.  VI. 
art.  15. 

V.  Mira  S.  Scripturae  fecunditas  ab  Angelico  his 
verbis  explicatur:  „Auctoritati  Scripturae  in  nullo  derogatur, 
dum  diversimode  exponitur,  salva  tamen  fide:  quia  majori 
veritate  eam  Spiritus  sanctus  fecundavit  quam  aliquis  homo 
adinvenire  possit,"  Sent.  II.  dist.  XII.  quaest.  I.  art.  2.  ad  7. 
Atque  S.  Bonaventura:  „Ideo  sub  cortice  litterae  apertae  oc- 
cultatur  mystica  et  profunda  intelligentia  ad  comprimendum 
superbiam,  ut  ipsius  profunditate  in  humilitate  litterae  latente 
et  superbi  comprimantur,  et  immundi  repellantur,  et  fraudulenti 
declinentur,  et  negligentes  excitentur  ad  intelligentiam  my- 
steriorum.  Et  quia  auditor  doctrinae  istius  non  est  unius 
generis,  sed  cujuslibet,  omnes  enim  salvandos  oportet  aliqua 
de  doctrina  hac  scire,  ideo  ipsa  multiformem  habet  intelligen- 
tiam ,  ut  sic  omnem  intellectum  capiat  et  omni  intellectui 
condescendat ,  omnem  intellectum  superexcedat  et  omnem 
intellectum  sibi  diligenter  intendentem  multitudine  radiositatis 
suae  illuminet  pariter  et  accendat."   Breviloquium,  Prooem.  §.  5. 

ARTICULUS  VII. 

Utrum  ecclesiae  sit  judicare  de  vero  sensu   et  interpretatione 

S.  Scripturae. 

I.  Interpretatio  duplex  est,  scilicet  authentica  et  pri- 
vata,  seu,  ut  aliorum  terminis  utar,  dogmatica  et  scientifica,  aut 
catholica  et  exegetica.  1  °  Authentica  est  ea ,  quam  praebet 
ecclesiae  magisterium  sive  ordinarium  sive  solemne,  sicuti 
concilium  Tridentinum  sess.  XIV.  can.  III.  decrevit  verba 
Joan.  XX.  23.:  Accipite  Spiritum  sanctum,  quorum  remiseritis 
peccata,  etc.  intelligenda  esse  de  potestate  remittendi,  et  re- 
tinendi  peccata  in  sacramento  poenitentiae.1)  2°  Privatam 
seu  scientificam  eam  vocant,  quae  habetur  adhibitis  herme- 
neuticae  et  exegeticae  regulis  et  ad  quam  plurimum  adjumentum 
afferunt  omnes  bonae  artes  et  disciplinae,  linguarum  Hebraicae 
ac  Graeeae,  historiae,  archaeologiae  peritia.  Illa  vero  inter- 
pretatio  traditionalis,  quam  a  patribus,  prout  testes  sunt  fidei 
ecclesiae,  catholici  accipiunt,  ad  interpretationem  authenticam 
referri  debet.  Hoc  loco  de  interpretatione  authentica  agendum 
est,  nonnullis  tamen,  quae  directe  ad  controversias  de  patrum 
auctoritate  pertinent,  ad  quaestionem  XVIII.  rejectis.  Diximus 
autem:  „de  interpretationeu ,  quoniam  ecclesia  non  facit  Scri- 
pturae  sensum,  sed  dedarat. 

H.  Decretum  Tridentinum  et  Vaticanum  de  S.  Scri- 
pturarum  interpretatione  hoc  est:  „Praeterea  (sacrosancta 
synodus)  ad  coercenda  petulantia  ingenia,  decernit,  ut  nemo 
suae  prudentiae  innixus,  in  rebus  fidei  et  morum,  ad  aedifi- 
cationem  doctrinae  christianae  pertinentium,  sacram  scripturam 
ad  suos  sensus  contorquens,  contra  eum  sensum,  quem  tenuit, 
et   tenet   sancta   mater  Ecclesia,    cujus    est  judicare   de  vero 


')  Plus  singula  vice  unus  Scripturae  locus  in  alio  explicatur;  ita 
II.  Thess.  II.  1.  a  S.  Paulo  determinantur  ea,   quae  I.  Thess.  IV.  12. 
*  et  sqq.  de  adventu  Domini  instante  docuerat.  Cf.S.Thom.  In  II.  Thess.  II. 
lect.  I. 

15* 

sensu ;  et  interpretatione  scripturarum  sanctarum ,  aut  etiam 
contra  unanimem  consensum  patrum,  ipsam  scripturam  sacram 
interpretari  audeat;  etiamsi  hujusmodi  interpretationes  nullo 
unquam  tempore  in  lucem  edendaeforent."  Sess.  IV.  Cujus  qui- 
dem  decreti  mens  quae  sit,  patres  Vaticani  declarant  his  verbis: 
„Quoniam  vero,  quae  sancta  Tridentina  Synodus  de  interpre- 
tatione  divinae  Scripturae  ad  coercenda  petulantia  ingenia 
salubriter  decrevit,  a  quibusdam  hominibus  prave  exponuntur, 
Nos ,  idem  decretum  innovantes ,  hanc  illius  mentem  esse 
declaramus ,  ut  in  rebus  fidei  et  morum ,  ad  aedificationem 
doctrinae  Christianae  pertinentium ,  is  pro  vero  sensu  sacrae 
Scripturae  habendus  sit,  quem  tenuit  ac  tenet  Sancta  Mater 
Ecclesia  ,  cujus  est  judicare  de  vero  sensu  et  interpretatione 
Scripturarum  sanctarum;  atque  ideo  nemini  licere  contra  hunc 
sensum,  aut  etiam  contra  unanimem  consensum  Patrum  ipsam 
Scripturam  sacram  interpretari."     Sess.  III.  cap.  II. 

III.  Interpretatio  decreti  Tridentino  -  Vaticani. 
1°  Decretum  istud  dogmaticum  est,  non  mere  disciplinare. 
Huic  rei  indicio  est,  a)  quod  patres  Tridentini  decreti  sui 
rationem  ad  potestatem  magisterii  referre  videntur,  dicentes: 
„cujus  est  judicare  de  vero  sensu  et  interpretatione  scriptura- 
rum  sanctarum."  b)  Illud  decretum  dogmaticum  est,  quo  prae- 
cipit  ecclesia,  quis  Scripturae  sensus  pro  vero  habendus  sit  in 
rebus  fidei  et  morum.  At  istam  decreti  Trident.  mentem  esse, 
textus  supra  prolatus  conc.  Vaticani  demonstrat.  Ergo  decre- 
tum  de  S.  Scripturarum  interpretatione  est  dogmaticum. 

2°  Decretum  non  est  mere  negativum,  sed  re  procul  dubio 
positivum.  Quod  probatur  a)  ex  ipso  sensu  decreti  Triden- 
tini,  quod,  adhibita  formula:  nemo  .  .  .  contra,  veram  intel- 
ligendi  verbum  Dei  rationem  manifesto  praecepit.  Cf.  Pallavic. 
Hist.  conc.  Trid.  lib.  VI.  cap.  XVIII.  2.  3.  b)  Ideo  in  pro- 
fessione  fidei  Tridentina  Pii  IV.  forma  positiva  habetur: 
„S.  Scripturam  juxta  eum  sensum,  quem  tenuit  sancta  mater 
Ecclesia,  .  .  .  admitto",  etc.  c)  Denique  patres  Vaticani  de- 
clarant,  hanc  decreti  Tridentini  „mentem"  esse,  „ut  .  .  .  is 
pro  vero  sensu  sacrae  Scripturae  habendus  sit,  quem  tenuit  ac 
tenet  Sancta  Mater  Ecclesia."     Ergo  errarunt  Jahn  Enchiridion 

Hermeneut.  gen.  et  alii  quidam ,  cum  decretum  Tridenlinum 
mere  negativum  esse  contenderent. 

3°  Decreto  suo  patres  Tridentini  et  Vaticani  declarant, 
ecclesiae  sensum  amplectendum  esse  etiam  in  determinatis 
locis.  Quod  est  contra  nonnullos,  qui  asseverarunt,  decreto 
illo  non  excludi  et  prohiberi  negationem  sensus  ab  ecclesia  de 
tali  loco  declarati,  dummodo  doctrina  jidei  ecclesiae  et  patrum 
adversa  non  inferatur;  qua  quidem  interpretandi  licentia  posita, 
cuivis  integrum  esset  asserere,  e.  g.  verba  Joan.  XX.  22. 
contra  ac  patres  Tridentini  sess.  XIV.  definiverunt,  de  pote- 
state  remittendi  peccata  minime  interpretanda  esse,  dummodo 
ipsum  dogma  hujusmodi  potestatis,  ecclesiae  divinitus  concessae, 
non  rejiciatur. 

4°  Decretum  valet  pro  quovis  tempore;  occasio  tamen 
illud  ferendi  fuit  necessitas  coercendi  petulantia  ingenia,  quae 
concilii  Tridentini  temporibus  S.  Scripturam  ad  suos  sensus 
contorquebant. 

5°  Verba:  „in  rebus  fidei  et  morum  ad  aedificationem  do- 
ctrinae  Christianae  pertinentium",  quae  Vaticana  synodus  ex 
decreto  Tridentino  deprompsit  suaque  in  constitutione  retinuit, 
non  eam  vim  habent,  ut  libera  cuique  detur  ansa  Dei  verbum 
prout  libet  exponendi  in  historicis  aut  physicis;  nam  in  his 
etiam  raateriis  interpretationes  illae,  quae  dogma  inspirationis 
Librorum  sanctorum  ofFendunt,  jam  spectant  ad  res  fidei,  de 
quibus  judicandi  jus  habet  ecclesia. 

IV.  Adversariorum  sententiae.  1°  Novatores  sae- 
culi  XVI.,  spreta  interpretatione  magisterii  ecclesiastici,  suum 
statuerunt  principium:  sola  et  sufjiciens  Scriptura;  quae  tamen 
methodus,  invecta  subjectivismi  et  individualismi  licentia,  ipsa 
se  damnabat.  2°  Hinc  in  praxi  magisterium  quoddam  resti- 
tuendum  videbatur;  visumque  Calvino,  „nullum  esse  nec  melius 
nec  certius  remedium,  quam  si  verorum  episcoporum  synodus 
conveniat,  ubi  controversum  dogma  excutiatur".  Instit.  lib.  IV. 
cap.  IX.  13.  Verum  interpretatio  authentica  et  dogmatica  a 
protestanticis  synodis  exspectanda  non  erat.  3°  Saeculo  XVIII. 
Semler,  rationalismi  biblici  parens,  interpretationem  rationali- 
sticam  fundavit,  quam  Kant   moralem,   Paulus   autem  ^psycho- 

logicam ,  Strauss  mythicam  esse  voluit.  4°  Glinther  asserit 
textus  sensum,  ab  ecclesia  definitum,  non  esse  simpliciter 
verum,  sed  oportere  illum  ope  philosophiae  perfici.  In  nulla 
sententia  spiritus  privatus  vere  excutitur. 

ThesiST  Ecclesiae  est  judicare  de  vero  sensu  et  interpre- 
tatione  S.  Scripturae. 

Argumenta. 

Arg.  I.  Ex  auctoritate  eaque  infallibili  ecclesiae.  Authen- 
tica  et  dogmatica  S.  Scripturarum  interpretatio  non  nisi  ad 
illum  pertinet,  penes  quem  docendi  infallibilis  est  auctoritas. 
Auctoritatem  autem  infallibilem  non  nisi  in  ecclesia  Romana 
residere,  alias  vidimus.  Ergo  ecclesiae  est,  judicare  de  vero 
sensu  S.  Scripturarum. 

Arg.  II.  Ex  indole  S.  Scripturae.  Liber,  qui  nobis  ob- 
scurus  est,  auctoritatem  aliquam  postulat,  quae  ipsum  inter- 
pretetur.  Jam  S.  Scriptura  hominibus  multoties  est  obscura. 
Igitur  authentico  interpretatore  opus  est,  quem  praeter  eccle- 
siam  frustra  quaeres.  Prob.  min.  a)  Ex  verbis  S.  Scripturae. 
S.  Petrus  scribit,  in  Pauli  epistolis  esse  „quaedam  difficilia 
intellectu,  quae  indocti  et  instabiles  depravant ,  sicut  et  ceteras 
Scripturas ,  ad  suam  ipsorum  perditionem" .  II.  Petr.  III.  16. 
Apostoli  non  nisi  Christo  interpretatore  Scripturas  intellexerunt, 
sicut  scriptum  est:  Tunc  aperuit  illis  sensum  ut  inielligerent 
Scripturas.  Luc.  XXIV.  45.  Et  vir  Aethiops  Philippo  inter- 
roganti  de  Isaia  propheta:  Putasne  intelligis  quae  legisf  re- 
spondit:  Et  quomodo  possum ,  si  non  aliquis  ostenderit  mihif 
Act.  VEI.  30,  31. 

b)  Ex  sublimitate  doctrinae  et  profunditate  mysteriorum, 
quae  S.  Scriptura  continet.  Namque  in  eo  genere  veritatum 
homines  etiam  sapientissimi  sunt  ad  errorem  procliviores. 

c)  Ex  factis.  Interpretatio  enim  S.  Scripturarum ,  eccle- 
siae  auctoritate  exclusa ,  sectas  haeresesqne  genuit  quam 
plurimas,  Quare  verissimum  illud  Petri  Werenfels,  haeretici, 
de  haereticis: 

Hic  liber  est,  in  quo  quaerit  sua  dogmata  quisque, 
Invenit  et  pariter  dogmata  quisque  sua. 

Plura  videsis  quaest.  IX.  art.  3.,  ubi  de  judice  contro- 
versiarum  disputavimus. 

Arg.  III.  Ex  (raditione.  a)  S.  lrenaeus  ait:  „Hi  enim  — 
apud  quos  est  ab  Apostolis  ecclesiae  successio  —  Scripturas 
sine  periculo  nobis  exponunt."  Adv.  haer.  lib.  IV.  cap.  XXVI. 
Origenes:  „Illa  sola  credenda  est  veritas,  quae  in  nullo  ab 
ecclesiastica  et  apostolica  discordat  traditione."  De  princip, 
praef.  in  libr.  I.  Itidem  Comm.  in  Matth.  cap  XLVL,  ubi 
regulam  eam  privatis  S.  Scripturarum  interpretationibus  opponit. 
S.  Augustinus:  „Neque  natae  sunt  haereses,  .  .  .  nisi  dum 
Scriptnrae  bonae  intelligantur  non  bene  .  .  .  Itaque  carissimi 
.  .  .  hanc  tenentes  regulam  sanitatis,  ut  quod  secundum  fidem, 
qua  imbuti  sumus,  intelligere  valuerimus,  tanquam  de  cibo 
gaudeamus."  ln  Joan.  tract.  XVIII.  1.  Fidem  autem  eccle- 
siae  auctoritate  definiri,  firma  est  Augustini  sententia.  Vin- 
centius  Lerinensis:  „multum  necesse  est  propter  tantos  tam 
varii  erroris  anfractus,  ut  propheticae  et  apostolicae  interpre- 
tationis  linea,  secundum  ecclesiastici  et  catholici  sensus  normam 
dirigatur."  Common.  cap.  II.  Sed  quoniam  hoc,  de  quo  agi- 
tur,  cum  doctrina  catbolica  de  ecclesiae  magisterio  ejusque  in 
controversiis  dirimendis  auctoritate  intime  connexum  est,  nobis 
hic  satis  erit,  ad  quaest.  VIII.  et  IX.  remittere. 

b)  Idem  ex  ecclesiae  praxi  apparet.  Quoties  scilicet  dam- 
natae  sunt  haereses,  privatae  quoque  Scripturarum  interpre- 
tationes  damnatae  sunt,  quibus  haereses  illae  innitebantur. 

Confirmatio.  Protestantes  complures  docuerunt,  S.  Scri- 
pturam  non  humano  spiritu,  sed  Spiritu  sancto  interpretandam 
esse ;  quae  doctrina  consonat  S.  Petro,  ajenti:  omnis  prophetia 
Scripturae  propria  interpretationa  (IStag  imXvoecog)  non  fit. 
Non  enim  voluntate  humana  allata  est  aliquando  prophetia: 
sed  Spiritu  sancto  inspirati,  locuti  sunt  sancti  Dei  homines. 
II.  Petr.  I.  20,  21.  Porro  S.  Spiritum  non  nisi  per  ecclesiam 
authentice  docere,  ex  eo  clarum  est,  quod  Christus  ecclesiae, 
non  privatis,  S.  Spiritum  proraisit  in  aeternum. 

Quaeres,  quaenam  regulae  viro  catholico  observandae  sint, 
ne  a  sensu,  quem  tenuit  ac  tenet  ecclesia,  deflectat. 

Resp.    Quatuor  regulae.   a)  Sensus,  ab  ecclesia  sive  directe 

sive  indirecte,  sive  explicite  sive  implicite,  authentice  deter- 
minatus  et  declaratus,  tenendus  est.  Ita  post  definitionem  con- 
cilii  Tridentini  sess.  XIV.  nefas  est  negare  verba  Jac.Y.  14,  15.: 
Infirmatur  quis  in  vobis,  etc.  ad  sacramentum  extremae  unctio- 
nis  pertinere. 

b)  Sensus  ecclesiae  innotescit  tum  ex  solemnibus  defini- 
tionibus  conciliorum  oecumenicorum  et  Romanorum  Pontificum, 
tum  ex  quotidiano  ordinarioque  ecclesiae,  per  orbem  dispersae, 
magisterio  et  praxi. 

c)  Consensus  patrum  unanimis  firmissima  est  Scripturas 
interpretandi  regula;  ex  quo  sequitur,  ut  sensum,  a  torrente 
doctorum  sacrorum  alienum,  amplecti  non  possimus. 

d)  Juxta  analogiam  fidei  catholicae  Scripturas  interpretari 
tenemur,  etiamsi  sensus  loci  alicujus  ab  ecclesia  non  explicite 
definitus  sit.  Juxta  hanc  autem  analogiam,  id  est,  ob  caren- 
tiam  cujusvis  realis  contradictionis  in  S.  Scripturis,  loci  alicujus 
sensus  cognoscitur  1°  negative,  2°  positive.  Negative,  quia 
nulla  interpretatio  potest  esse  vera,  quae  sit  dogmati  et  gene- 
ratim  ecclesiae  doctrinae  contraria.  Sic  ex  dogmate  perpetuae 
virginitatis  B.  Mariae  Virginis  compertum  habemus,  voce  fratris 
aut  sororis  in  S.  Scriptura  non  designari  Cbristi  fratres  aut 
sorores  proprie  dictos.  —  Positive,  quia  doctrina  ecclesiae  Scri- 
pturae  locos,  ad  hujusmodi  doctrinam  referendos,  valde  illu- 
strat,  uti  doctrina  de  potestate  concedendi  indulgentias  sensum 
apertiorem  efficit  Dominicae  sententiae:  quodcumque  ligaveris 
super  terram,  etc.  Matth.  XVI.  19.  Cave  tamen  regulam  istam 
ita  extendas,  ut  in  nonnullis  locis  doctrina  quaeratur,  in  Scri- 
pturis  quidem,  sed  non  in  tali  loco,  aut  certe  non  quantum 
ad  omnes  suas  partes  in  tali  loco  proposita. 

Objectiones. 

Obj.  I.  Verbum  Dei  sole  splendidius  est,  non  obscurum. 
Jam  vero  S.  Scriptura  verbum  Dei  est.  Igitur  interpretationis 
ecclesiasticae  nulla  necessitas. 

Resp.  Dist.  maj.:  Verbum  Dei  sole  splendidius  est  in 
se,  conc;  quantum  ad  nos,  nego.  Cum  Deus  sit  ipsa  veritas 
et  lux,  Dei  verbum  in  se  solis  instar  splendescit.    At  S.  Scri- 

ptura  hominibus  in  locis  non  paucis  obscura  est;  quam  obscuri- 
tatem  probat  divisio  sectarum  maxima.  Jure  optimo  S.  Hiero- 
nymus:  „Scripturae  intelligentiam  sine  Dei  gratia  et  doctrina 
majorum  imperitissimi  vel  maxime  sibi  vindicant."  In  Dan. 
XI.  45.  Item  Augustinus  haereses  exortas  docet,  quod  „Scri- 
pturae  bonae  intelligantur  non  bene".  L.  c.  Unde  S.  Thomas: 
„Omnibus  articulis  fidei  inhaeret  fides  propter  unum  medium, 
scilicet  propter  veritatem  primam  propositam  nobis  in  Scripturis 
secundum  doctrinam  Ecclesiae  intelligentis  sane.u  II.  II.  q.  V. 
art.  3.  ad  2. 

Instabis.  Cum  Deus  S.  Scripturae  auctor  sit,  Libros  sacros, 
suo  fini,  qui  est  veritatis  doctrina,  respondere  necesse  est. 
At  si  Libri  interpretatione  indigeant,  huic  fini  non  respon- 
dent.     Ergo. 

Resp.  Dist.  maj.:  Libri  sacri  fini  suo  respondent,  modo 
divinitus  statuto,  conc;  quocunque  modo,  nego.  Protestantes 
hac  in  re  falluntur,  quod  ajunt:  „Scriptura  hominibus  ad  eru- 
diendum  data  est.  Ergo  sola  data  est."  Catholici  vero  ex  in- 
sufficientia  Scripturae  quoad  spiritum  privatum  inferunt,  Chri- 
stum  cum  Scriptura  reliquisse  nobis  Scripturae  interpretatricem 
ecclesiam.  Quam  deinde  potestatem  interpretandi  illae  quoque 
probatationes  egregie  confirmant,  quae  plurima  afferri  solent 
pro  ecclesiae  magisterio  atque  pro  fundata  in  magisterio  regula 
fidei  proxima. 

Obj.  II.  S.  Augustinus  docet,  certo  S.  Scripturae  loco  in- 
certum  aperiri  posse.  De  doctr.  Christ.  lib.  III.  Ergo  eccle- 
siae  interpretatio  superflua  est. 

Resp.  Dist.  antec:  S.  Augustinus  exponit  regulam  inter- 
pretationis  exegeticae,  conc;  excludit  interpretationem  authen- 
ticam,  nego.  Ecclesia  regulas  exegeticae  prudentis  non  ex- 
cludit,  sed  eas,  cum  Libros  sacros  authentice  declarat,  quo- 
dammodo  supponit.  Neque  vero  unquam  Augustinus  aut  alius 
pater  sua  Scripturarum  studia  ab  ecclesiae  auctoritate  sejunxit. 
Cf.  quaest.  VIII.  et  IX. 

Instabis.  Libros  sacros  legentibus  saepenumero  nullae 
ecclesiastici  magisterii  definitiones  suppetunt.  Igitur  ecclesia- 
stica  interpretatio  in  praxi  parum  prodest. 

Resp.  Dist.  antec:  in  plurimis  Scripturae  locis  non  sup- 
petunt  ecclesiasticae  definitiones  solemnes,  conc;  ordinariae, 
nego.  Responsio  ex  idea  catholica  ecclesiae  nullo  negotio 
intelligitur.  Operatur  enim  S.  Spiritus  tum  in  conciliis  Romanis- 
que  Pontificibus  solemniter  definientibus,  tum  in  vita  quotidiana 
totius  ecclesiae,  atque  verus  Scripturarum  intellectus  in  rebus 
fidei  ac  morum  ex  fide  illa  dirigitur,  quam  in  praedicatione 
quotidiana,  in  Sacramentorum  administratione,  in  cultu,  in 
doctrina  sanctorum  doctorum,  in  tota  denique  vita  sua  super- 
naturali  ecclesia  profiteri  non  desinit.  Supremi  magisterii 
auctoritas  omnia  moderatur;  errores  exsurgentes,  si  opus  sit, 
decretis  solemnibus  compescit. 

Obj.  III.  Admissa  pro  Scripturis  intelligendis  interpretatione 
ecclesiae,  studia  biblica  jacent.  Ergo  regula  catholica  inter- 
pretandi  noxia  est. 

Eesp.  Nego  antec.  Etenim  catholicorum  omnium  maxime 
interest,  florere  exegetica  studia.  a)  Nam  illi  loci,  quos  ecclesia 
exposuit,  possunt  scientifice  illustrari;  b)  exponenda  sunt,  quae 
nondum  fuerunt  authentice  exposita;  c)  verus  Scripturarum 
sensus  adversus  errores  defendere  necesse  est.  Quapropter 
Tridentini  patres,  sess.  V.  de  promovendis  in  ecclesiis,  mona- 
steriis  et  gymnasiis  Scripturarum  studiis  decretum  ediderunt. 
Neque  Pallavicinus  inepte  dixit,  interpreti  „amplissimum  patere 
campum  ad  ingenium  exercendum  in  Scripturae  commentatio- 
nibus,  tametsi  in  fidei  morumque  quaestionibus  nefas  sit,  eas 
deserere  interpretationes,  quas  universa  Patrum  cohors  com- 
plexa  est".  Hist.  conc.  Trid.  lib.  VI.  cap.  XVIII.  Verum, 
si  alterutro  carere  opus  esset,  mallemus  studiis  biblicis  quam 
biblica  veritate  carere. 


ARTICULUS  VIII. 
De  lectione  S.  Scripturae. 

I.  Prudens  lectio  Librorum  sacrorum  per  se  uti- 
lissima  est.  Ex  ipso  conceptu  Libri  divini  consensuque 
omnium  sanctorum  patrum  apparet,  legere  verbum  Dei  scriptum 

meditarique  per  se  confirmandae  vitae  Christianae  peraptum 
ease.  Maxima  lectionis  istius  bona  S.  Thomas  exponit  his 
verbis:  „Effectus  hujus  Scripturae  est  duplex:  scilicet  quia 
docet  cognoscere  veritatem,  et  suadet  operari  justitiam  .  .  . 
Est  enim  ratio  speculativa,  et  est  etiam  ratio  practica.  Et  in 
utroque  sunt  duo  necessaria:  scilicet  quod  veritatem  cognoscat, 
et  errorem  refellat ...  Sic  ergo  quadruplex  est  effectus  sacrae 
Scripturae:  scilicet  docere  veritatem,  arguere  falsitatem,  quan- 
tum  ad  speculativam;  eripere  a  malo,  et  inducere  ad  bonum, 
quantum  ad  practicam.  Ultimus  ejus  effectus  est,  ut  perducat 
homines  ad  perfectum."  In  II.  Tim.  III.  lect.  III.  Et  hoc 
est  illud  Pauli,  supra  adscriptum:  Omnis  Scriptura  divinitus 
inspirata  utilis  est,  etc. 

II.  Ecclesia  catholica  merito  negat,  Librorum  sacro- 
rum  lectionem  omnibus  indiscriminatim  fidelibus  ne- 
cessariam  esse.  Quod  sane  plurima  probant.  Etenim 
1°  S.  Scripturae  lectio  nulla  Christi  lege,  praecepto  nullo  pa- 
trum  fidelibus  omnibus  praescribitur.  2°  Nusquam  patet,  Libros 
sacros  esse  natura  sua  ejusmodi,  ut  omnes  eos  legere  teneantur. 
Quin  imo  tum  codices  ante  inventam  artem  typograpbicam, 
hoc  est,  quatuordecim  saeculis,  tum  scientia  sufficiens  sive 
legendi  sive  intelligendi  plurimis  quovis  tempore  defuerunt. 
3°  S.  Scripturarum  doctrina  plurimis  aliis  modis,  v.  g.  ecclesiae 
magisterio  et  praedicatione  populis  proponitur.  Neque  minima 
ratiuncula  probatur,  Scripturam  esse  unicam  aut  proximam  regu- 
lam  fidei.  4"  Veteres,  etsi  Scripturas  non  minus  laudarunt 
ac  venerati  sunt  quam  hodierna  ecclesia,  necessitatem  illam 
rejiciunt.  „Fides  tua  —  ait  Tertullianus  —  te  salvum  fecit: 
non  exercitatio  Scripturarum.  Fides  in  regula  (=  in  Symbolo) 
posita  est."  De  praescr.  cap.  XIV.;  cf.  cap.  XIII.  S.  Augu- 
stinus:  „Homo  fide,  spe  et  charitate  subnixus,  eaque  incon- 
cusse  retinens,  non  indiget  Scripturis,  nisi  ad  alios  instruendos. 
Itaque  multi  per  haec  tria  etiam  in  solitudine  sine  codicibus 
vivunt."  De  doctr.  Christ.  lib.  I.  cap.  XXXIX.  5°  Promiscua 
illa  lectio  S.  Scripturarum  a  Novatoribus  non  propugnata  est 
nisi  ob  errorem  fundamentalem,  quem  saepius  confutavimus, 
videlicet:  Sola  Scriptura;  quetn  quidem  errorem  Lutherus  ex- 

aggeravit,  cum  diceret:  „Sacra  Scriptura  per  se  certissima, 
facillima,  apertissima,  sui  ipsius  interpres,  omnium  omnia  pro- 
bans,  judicans  et  illuminans  est."  Assert.  artic.  a  Leone  X. 
damn.     Praef. 

Quae  cum  ita  sint,  apparet,  quam  jure  meritoque  a  Cle- 
mente  XI.  damnatae  siut  prop.  79—85.  Quesnellii,  inter  quas 
prop.  81.:  „Obscuritas  sancti  verbi  Dei  non  est  laicis  ratio 
dispensandi  se  ipsos  ab  ejus  lectione;"  et  prop.  85.:  „Inter- 
dicere  christianis  lectionem  S.  Scripturae.  praesertim  Evan- 
gelii,  est  interdicere  usum  luminis  filiis  lucis  et  facere,  ut 
patiantur  speciem  quandam  excommunicationis."  Bulla  Uni- 
genitus,  8.  Sept.  1713.  Item  prop.  67.  Pistojensium,  qua  per- 
hibetur  „a  lectione  Sacrarum  Scripturarum  nonnisi  veram  im- 
potentiam  excusare",  a  Pio  VI.  proscripta  est  tanquam  falsa, 
temeraria.     Auctorem  fidei. 

III.  Penes  ecclesiam  potestas  est  lectionem  Scri- 
pturae  promiscuam  pro  temporum  locorumque  ad- 
junctis  restringere.  Hoc  assertum  non  est  de  abolenda 
prorsus  Scripturarum  sanctarum  lectione,  sed  de  restringenda. 
Et  1°  negari  certe  non  potest,  quin  Deus  res  spirituales, 
salvis  Christi  praeceptis,  ecclesiae  moderandas  commiserit; 
quod  quidem  alibi  fusius  explanatum  est.  Atqui  lectio  S.  Scri- 
pturarum  res  spiritualis  est,  cujus  usus  nullo  Christi  praecepto 
fidelibus  indiscriminatim  praescribitur.  Ita  penes  ecclesiam 
potestas  est  lectionem  illam  moderandi  ac  restringendi.  — 
2°  Ad  ecclesiam  pertinet,  sanctarum  rerum  usum  tueri,  abusum 
tollere.  Atqui  incidunt  tempora,  cum  homines  non  pauci 
lectione  Scripturarum  abutuntur.  Ergo  ecclesia  lectionem  com- 
memoratam  optimo  jure  potest  restringere.  Prob.  minor. 
Saeculo  XVI.  spiritus  privatus  non  aliquot  Scripturae  locos, 
prout  in  primordiis  ecclesiae  Arius  textus  de  Christi  divinitate 
corruperat,  sed  totam  Scripturam  invasit.  Praeterea  furore 
disputandi  grassante ,  Libri  sacri  non  tam  fidei  et  caritatis 
materies  erant  quam  jurgiorum  et  divisionis.  —  3°  Ecclesia 
sua  hac  in  re  potestate  usa  est,  A  concilio  Tolosano  (1229) 
can.  XIV.  statuitur:  „Prohibemus  etiam ,  ne  libros  V.  T.  aut 
N.  laici    permittantur   habere,    nisi   forte  Psalterium   vel  Bre- 

viarium  .  .  .  Sed ,  ne  praemissos  libros  habeant  in  vulgari 
translatos,  onmino  prohibemus."  Cf.  et  synodum  Tarragonensem 
anni  1233  ac  Oxoniensem  anni  1408.  Pius  IV.  per  bullam 
Dominici  gregis  datam  die  24.  Martii  1564  approbavit  regu- 
lam  IV.  indicis  librorum  prohibitorum,  his  verbis  concinuatam: 
„Quum  experimento  manifestum  sit,  si  sacra  biblia  vulgari 
lingua  passim  sine  discrimine  permittantur ,  plus  inde,  ob 
hominum  temeritatem,  detrimenti,  quam  utilitatis  oriri;  hac  in 
parte  judicio  episcopi,  aut  inquisitoris  stetur,  ut  cum  consilio 
parochi,  vel  confessarii,  bibliorum  a  Catholicis  auctoribus  ver- 
sorum  lectionem  in  vulgari  lingua  eis  concedere  possint,  quos 
intellexerint  ex  hujusmodi  lectione ,  non  damnum ,  sed  fidei, 
atque  pietatis  augmentum  capere  posse",  etc.  Clemens  VIII. 
facultatem  hujusmodi  lectionis  concedendae  ad  Indicis  congre- 
gationem  revocavit.  S.  Congregatio  Indicis  die  13.  Junii  1757 
decrevit:  „Quod  si  hujusmodi  Bibliorum  versiones  vulgari 
lingua  fuerint  ab  Apostolica  Sede  approbatae,  aut  editae  cum 
annotationibus  desumptis  ex  sanctis  Ecclesiae  Patribus,  vel  ex 
doctis,  catholicisque  viris,  conceduntur."  In  Monito  ejusdem 
Congregationis  7.  Januarii  1836  haec  habentur:  „Censuit  eadem 
Sacra  Congregatio,  revocanda  iterum  esse  in  omnium  memo- 
riam ,  quae  alias  decreta  sunt ,  vernaculas  nimirum  Bibliorum 
versiones  non  esse  permittendas,  nisi  quae  fuerint  ab  Aposto- 
lica  Sede  approbatae  aut  editae  cum  adnotationibus  desumptis 
ex  sanctis  Ecclesiae  Patribus,  vel  ex  doctis  catholicisque  viris: 
iis  praeterea  omnino  insistendum  quae  per  regulam  quartam 
Indicis,  et  deinceps  ex  mandato  S.  M.  Clementis  VIII.,  in  eam 
causam  praestituta  sunt/'  —  4°  Non  unus  de  acatholicis  catho- 
licam  illam  legendi  temperationem  approbavit  et  laudavit. 
Nominentur  ex  schismaticis  concilium  Hierosolymitanum,  anno 
1672  praeside  Dositheo,  patriarcha  Hieros.,  habitum;  ex  pro- 
testantibus  Millner,  0'Callaghan,  Delbrtick,  Leo  et,  implicite 
saltem,  omnes  quotquot  abusum  lectionis  Scripturarum  in  suis 
sectis  conqueruntur.  Ita  celeber  Walton:  „Aristarchus  olim 
vix  septem  sapientes  in  Graecia  invenire  potuit,  et  apud  nos 
(ut  verbis  utar  viri  docti)  vix  totidem  idiotas  est  reperire; 
omnes    enim    sunt   doctores,    omnes  coelitus  instructi.     Nullus 

est  ex  vilissima  faece  plebis  faDaticus  aut  agyrta,  qui  non 
somnia  sua  pro  verbo  Dei  venditet.  Apertus  enim  videtur 
puteus  abyssi ,  ex  quo  ascendit  fumus  ,  qui  coelum  et  stellas 
obscuravit."  Praef.  in  Polyglotta,  Quam  licentiam  cavit  eccle- 
sia,  Dominicae  sententiae  non  immemor:  Nolite  sanctum  dare 
canibus,  neque  miitatis  margaritas  vestras  ante  porcos.  Matth. 
VII.  6. 

IV.  Ecclesia  societates  biblicas  optimo  jure  dam- 
navit.  1°  Exeunte  saeculo  XVII.  in  Anglia  societates  biblicae 
institui  coeptae  sunt,  quae  sibi  proposuerunt  Biblia  disseminare 
ubique  et  inter  omnes.  Biblia  copiosissime  sparsit  societas, 
quae  vocatur  The  British  and  Foreign  Bible  society,  seu  So- 
cietas  biblica  pro  Britannis  et  exteris,  instituta  Londini  die 
7.  Martii  1804.  Subsecuta  est  ejusmodi  societatum  multitudo 
ingens.  Bibliorum  editionibus ,  versionibus ,  missionibus  ar- 
denter  curatum  est,  ut  sua  omnes  gentes  Biblia  haberent.  Plus 
150,000,000  exemplaria  Bibliorum  totorum  aut  partialium  hoc 
saeculo  XIX.  per  utrumque  hemisphaerium  sparsa;  societatum 
autem  bibliearum  amplius  decem  millia  esse,  arbitrantur. 

2°  Initio  unus  alterve  catholicus,  velut  Wittmann  (f  1833), 
a  societatibus  biblicis  non  abhorrebat.  Verum  Roma  locuta 
est  atque  Pontifices  Romani  societates  illas  saepe  gravissimis- 
que  verborum  formulis  reprobarunt:  Pius  VII.  die  29.  Junii 
1816  et  die  3.  Septembris  ejusdem  anni;  Leo  XII. ,  Encycl. 
Ubi  primvm ,  5.  Maji  1824;  Pius  VIII. ,  Encycl.  Traditi 
humilitati,  24.  Maji  1829;  Gregorius  XVI.,  Encycl.  Inter 
praecipuas  machinationes ,  die  8.  Maji  1844;  Pius  IX.,  cf. 
Syll.  §.  IV. 

3°  Societates  biblicae  Christi  institutis  adversantur  a)  in 
suo  principio;  b)  in  suis  mediis;  c)  in  suo  fine;  d)  m  suis 
effectibus.   Ergo  ecclesia  optimo  jure  eas  reprobavit.  Prob.  antec. 

a)  Principium  fundamentale  societatum  biblicarum  est: 
sola  et  sufficiens  Scriptura;  hinc  enim  est,  ut  societates  Angli- 
cae  vellent  editiones  sine  notis  ac  commentariis;  hinc  etiam 
illud:  Sola  Scriptura ,  Scriptura  tota;  The  Bible  alone,  the 
entire  Bible.  Istud  autem  principium  magisterio,  divinitus  in 
ecclesia  constituto,  penitus  adversatur.     Ergo. 

b)  Medium  est  distributio  exemplarium  S.  Librorum  abs- 
que  ulla  prudentia  et  cautela.  Conficiuntur  enim  versiones  a 
membris  omnium  sectarum ,  cum  maximo  periculo  corruptionis 
textus;  in  omnibus  linguis,  cum  maximo  periculo  absurditatis, 
quandoquidem  saepe  peritia  sufficiens  linguarum  et  generatim 
auctoritatis  cujuslibet  directio  et  vigilantia  desiderantur;  deni- 
que  Biblia  cuique  hominum  generi  inepte  distribuuntur. 

c)  Finis  societatum  biblicarum ,  saltem  partialis,  est,  ut 
Scripturarum  lectio  magisterio  ecclesiae  catholicae  opponatur; 
quin  imo  ut  ipsum  nomen  catholicum,  quoad  ejus  fieri  potest, 
deleatur. 

d)  Effectus  sunt  textus  corruptio,  crescens  hominum  in 
fide  divisio,  S.  Scripturarum  profanatio,  infidelium  a  verbo 
praedicationis  aversio.  Cf.  Marshall,  Les  niissions  chretiennes; 
Wiseman ,  Lectures  on  ihe  principal  doctrines  and  practices 
qf  the  cath.  church,  lect.  VI.;  Malou,  La  lecture  de  la  Sainte 
Bible  en  langue  vulgaire. 

V.  Ecclesia  lectionem  Scripturarum  bene  ordina- 
tam  commendat.  Nimirum  1°  lectio  in  linguis  Latina, 
Graeca,  Hebraica  nusquam  prohibetur.  2°  Lectio  in  lingua 
vulgari  sub  debitis  conditionibus  conceditur.  3°  Partes  selectae 
S.  Scripturarum  in  omnibus  ecclesiis  diebus  dominicis  et 
festivis  leguntur.  4°  Historiis  biblicis  aliisque  id  genus  mediis 
datur  opera,  ut  fideles  S.  Scripturarum  suramam  doceantur. 
5°  Scientia  Scripturarum  in  mente  doctorum,  quos  ecclesia 
etiam  media  aetate  maximopere  coluit,  tam  altas  fixit  radices, 
nullo  ut  tempore  Librorum  sacrorum  eruditione  doctores  illi, 
sicut  S.  Thomas  Aquinas,  superati  sint.  6°  Ab  inventione 
typograpbiae  usque  in  hodiernum  diem  plurimae  prodierunt 
Scripturarum  sanctarum  editiones  in  plurimis  linguis  vernaculis; 
ex  quibus  editionibus  complures,  sive  totales  sive  partiales, 
Lutheri  defectione  sunt  antiquiores.  7°  Pius  VI.  anno  1775 
ad  ill.  dom.  Martini,  archiepiscopum  Florentinum,  qui  Biblia 
italice  reddiderat,  litteras  dedit  tenoris  sequentis:  „In  tanta 
librorum  colluvie  qui  catholicam  religionem  teterrime  oppug- 
nant  et  tanta  cum  animarum  pernicie  per  manus  etiam  im- 
peritorum    circumferuntur,    optime  sentis    si  Christi  fideles  ad 

Jectionem  divinarum  litterarum  magnopere  excitandos  existimas. 
1111  enim  sunt  fontes  uberrimi  qui  cuique  patere  debent .  ad 
hauriendam  et  morum  et  doctrinae  sanctitatem  depulsis  errori- 
bus  qui  his  corruptis  temporibus  late  disseminantur.  Quod  a 
te  opportune  factum  affirmo,  cum  easdem  divinas  litteras  ad 
captum  cujusque  vernaculo  sermone  redditas  in  lucem  emisisti, 
praesertim  cum  profitearis  et  prae  te  feras  eas  addidisse  ani- 
madversiones ,  quae  a  sanctissimis  Patribus  repetitae  quodvis 
abusus  periculum  amoveant." 


Quaestio  XVII. 

De  Traditione. 

Ad  finem  suum  supernaturalem,  qui  est  visio  Dei  super- 
naturalis,  „homo  pertingere  non  potest  nisi  per  modum  ad- 
discentis  a  Deo  doctore,  secundum  illud  Joan.  6.  45.:  Omnis 
qui  audivit  a  Patre,  et  didicit,  venit  ad  me."  S.  Thom.  II.  II. 
quaest.  II.  art.  3.  Deus  autem,  cujus  gratia  nos  intus  movet, 
iu  fidei  veritate  proponenda  ecclesiae  magisterium  adhibet; 
de  qua  quidem  re  saepius  diximus.  Hinc  conclusum  est,  eccle- 
siam  esse  fidei  regulam  proximam.  Haurit  tamen  ecclesia 
doctrinam  suam  ex  dwplici  fonte,  S.  Scriptura  et  Traditione 
divina,  duabus  fidei  regulis  quoad  nos  remotis.  —  De  Traditione, 
quae  est  locus  theologicus  quintus,  hic  agemus.    Ita  quaeritur: 

Primo.  Utrum  traditiones  divinae  exsistant.  Ex  S.  Scri- 
ptura. 

Secundo.  Utrum  exsistentia  traditionnm  divinarum  vete- 
rum  testimonio  comprobetur. 

Tertio.  Utrum  traditiones  divinae  infallibiliter  ad  nos 
usque  pervenire  potuerint. 

Quarto.     De  regulis  discernendi  traditiones. 

ARTICULUS  I. 
Utrum  traditiones  divinae  exsistant.    Ex  S.  Scriptura. 

I.  Definitio  traditionis.  Omissis  aliis  vocabuli  signi- 
ficationibus,  traditionem  hic  intelligimus  transmissionem  veri- 
tatum,  ad  fidem  et  mores  pertinentium,  factam  a  Deo  extra 
S.  Scripturam.  Haec  transmissio  considerari  potest  1°  in  primo 
transmittente,  qui  est  Cbristus  aut  Spiritus  sanctus;  2°  in  modo 
transmittendi,  qui  est  non  per  Scripturam  aliquam  inspiratam, 
sed  sola  viva  voce;  3°  in  ipsa  re  transmissa  seu  in  materia 
objectoque  traditionis,  quemadmodum  beatus  Paulus  fideles 
exhortatur  his  verbis:  „Tenete  traditiones,  quas  didicistis,  sive 
per  sermonem,  sive  per  epistolam".  II.  Thess.  II.  14.;  4°  in 
ipsa  re  transmissa  complexe,  hoc  est,  conjuncta  cum  primo 
transmittente  ac  transmittendi  modo.  ln  praesentia  traditio 
sub  quarto  illo  respectu  consideranda  est,  eique  competit  de- 
finitio:  traditio  est  doctrina  revelata,  S.  Scripturis  non  con- 
signata,  sed  a  Christo  oretenus  ecclesiae  transmissa. 

II.  Explicatur  definitio.  Traditio  vocatur  1°  doctrina 
revelata,  hoc  est,  res  ad  fidem  aut  mores  pertinens  et  ab  ipso 
Deo  hominibus  manifestata,  v.  g.  talem  Librum  sacrum 
esse  divinitus  inspiratum;  ex  quo  colligitur,  hujusmodi  tradi- 
tionibus  eandem  fidem  deberi  ac  veritatibus,  quae  in  verbo 
Dei  scripto  continentur.  2°  Additur:  S.  Scripturis  non  con~ 
signata;  quibus  verbis  ipsamet  res,  de  qua  agitur,  adversus 
protestantes  determinatur.  Protestantes  enim  bene  multi  tra- 
ditionem  inhaesivam  el  declarativam  profitentur,  sed  distinctam 
rejiciunt.  Traditionem  scilicet  inhaesivam  vocant,  quae  dog- 
mata,  in  Libris  sanctis  perspicue  expressa,  continet;  declara- 
tivam,  quae  dogmata  eadem,  sed  modo  magis  perspicuo  quam 
in  Scriptura  sunt,  complectitur.  Nos  traditionem  quoque 
distinctam  tuemur,  id  est,  doctrinam  divinam,  S.  Scripturis 
non  consignatam,  quae  in  se  et  independenter  a  S.  Litteris 
pari  pietatis  affectu  ac  reverentia  suscipienda  est  atque  dog- 
mata   illa,    de   quibus  verbum  Dei  scriptum  mentionem  habet. 

De  Groot,  Summa  apologet.    II.  26 

3°  Diximus:  „sacris  Scripturis  non  consignata";  doctrinam 
eoim,  a  Christo  oretenus  traditam,  scriptione  aliqua,  a  S.  Scri- 
pturis  diversa,  puta  sanctorum  patrum  operibus,  conservari  et 
propagari,  nihilvetat.  4°  Sequitur:  „aChristo  oretenus  eccle- 
siae  transmissa"; —  a  Christo,  sive  traditiones  immediate  „ipsius 
Christi  ore  ab  apostolis  acceptae",  sive  „ab  apostolis,  Spiritu 
sancto  dictante,  quasi  per  ntanus  traditae"  sunt.  Conc.  Trid. 
sess.  IV.  5°  Denique:  „ecclesiae  transmissa",  hoc  est,  apo- 
stolis,  ut  Evangelii  praeconibus;  agitur  enim  de  iis  traditio- 
nibus,  quas  apostoli  divinitus  acceptas,  tanquam  res  ad  fidei 
morumve  depositum  pertinentes,  universali  ecclesiae  reliquerunt. 

III.  Divisio  traditionis  tum  generice  tum  sensu  re- 
strictoacceptae.  1°  Traditio  generice  sumpta  dividitur  a)  in 
distinctam  seu  constitutivam ;  declarativam  seu  hermeneuticam,  et 
inhaesivam;  quorum  terminorum  significatio  ex  modo  dictis  appa- 
ret.  b)  Traditio  est  scripta,  oralis  et  practica,  prout  translatio 
scriptis,  viva  voce,  praxi  fit.  c)  Divina,  mere  apostolica,  eccle- 
siastica,  prout  res  tradita  a  Deo  est,  aut  ab  apostolis,  sua, 
non  divina,  praecepta  tradentibus,  aut  ab  apostolorum  succes- 
soribus.  d)  Dogmatica  et  disciplinaris.  Aliae  divisiones  sunt: 
praeceptioa  et  consiliaria;  perpetua  et  temporalis;  universalis 
et  particularis. 

2°  Traditio,  strictius  accepta,  in  divinam  et  divino-aposto- 
licam  distribuitur;  divinam  vocamus,  quae  ipsius  Christi  ore 
tradita  est;  divino-apostolica  dicitur,  quam  apostoli,  S.  Spiritu 
dictante,  ut  veritatis  Christianae  praecones  tradiderunt.  Hoc 
loco  animadvertendum  est,  traditiones  divinas  seu  divino-apo- 
stolicas  ab  aliquibus  apostolicas  appellari  (cf.  Can.  De  loc. 
theol.  lib.  III.) i  aD  aliis  vero  illae  traditiones  apostolicae  vocan- 
tur,  quas  apostoli  non  ut  doctores  et  praecones  veritatis  Chri- 
stianae,  sed  sua  usi  potestate  legislativa  constituerunt.  Nobis 
disserendum  est  de  traditione  divina,  quo  vocabulo  et  tradi- 
tiones  divino-apostolicas  complectimur. 

IV.  DecretumTridentinum.  Synodus  Tridentina,  per- 
spiciens  salutarem  veritatem  et  morum  disciplinam  „contineri 
in  libris  scriptis,  et  sine  scripto,  traditionibus,  quae  ab  ipsius 
Christi  ore  ab  apostolis  acceptae,  aut  ab  ipsis  apostolis,  Spi- 

ritu  sancto  dictante,  quasi  per  manus  traditae,  ad  nos  usque 
pervenerunt;  orthodoxorum  patrum  exempla  secuta,  ornnes 
libros  tam  Veteris,  quam  Novi  Testamenti,  quum  utriusque 
unus  Deus  sit  auctor,  necnon  traditiones  ipsas,  tum  ad  fidem, 
tum  ad  mores  pertinentes,  tanquam  vel  ore  tenus  a  Christo, 
vel  a  Spiritu  sancto  dictatas,  et  continua  successione  in  Ecclesia 
Catholica  conservatas,  pari  pietatis  affectu,  ac  reverentia  susci- 
pit,  et  veneratur  .  .  .  Si  quis  autem  .  .  .  traditiones  prae- 
dictas  sciens,  et  prudens  contempserit;  anathema  sit".  Sess.  IV. 
V.  Adversarii.  Ea  traditio,  quae  distincta  aut  saltem 
independenter  a  verbo  scripto  credi  debeat,  ab  haereticis  respui 
consuevit.  Tessera  erat:  „quod  non  legimus,  nefas  credamus"; 
cf.  de  Pelagianis,  S.  Aug.  De  nat.  et  gratia,  cap.  XXXIX.; 
de  Arianis,  S.  Athan.  De  syn.  §.  13.  etc;  de  Eutych.,  conc. 
Chalc.  Act.  I.  Luthero  et  Calvino  nihil  majori  curae  fuit, 
quam  adversus  auctoritatem  Summi  Pontificis  asserere:  sola 
et  sufficiens  Scriptura;  principium,  ex  erroribus  multis  genitum 
atque  plures  etiara  gignens  errores.  Ita  solum  verbum  Dei 
scriptum  conderet  articulos  fidei.  Cf.  Art.  Smalcald.  Recen- 
tiores  protestantes  (Palmer,  Hase),  hac  in  re  antecessoribus 
generatim  non  sunt  dispares;  Biblia  tanquam  scutum  et  gla- 
dium  a  Luthero  protestantibus  data,  pro  certo  affirmant.  Cf. 
Hase,  Enchyr.  lib.  I.  cap.  V.  Contendendum  est  igitur,  ut 
demonstretur,  veritates  nonnullas  a  doctrina,  S.  Litteris  con- 
signata,  distinctas  fide  divina  credendas  esse. 

Thesis:  S.  Scriptura  docet  exsistentiam  traditionum  di- 
vinarum. 

Arguinenta. 

Arg.  I.  Ex  textibus  S.  Scripturae.  a)  S.  Paulus  ad  Timo- 
theum  scribit:  Tu  ergo,  fili  mi,  confortare  in  gratia,  quae  est 
in  Christo  Jesu:  et  quae  audisti  a  me  per  multos  testes,  haec 
commenda  fidelibus  hominibus,  qui  idonei  erunt  et  alios  docere. 
II.  Tim.  II.  1,  2.  Atqui  verbis  istis  indicatur  1°  doctrina,  non 
scriptis,  sed  viva  voce  tradita;  2°  viva  voce  servanda.  Ergo. 
Prob.  min.  1°  ex  verbis:  „quae  audisti  a  me  per  multos  testes;" 
2°  ex  verbis:  „haec  commenda  fidelibus  hominibus,  qui  idonei 

10* 

erunt  et  alios  docere."  Ergo  hoc  saltem  ex  textu  prolato 
eruitur,  doctrinam  oretenus  traditam  in  ecclesia  valuisse  inde- 
pendenter  a  verbo  Dei  scripto;  quae  quidem  conclusio  militat 
contra  protestanticum  illud:  „Sola  Scriptura  fidei  articulos  tradit." 
Cf.  I.  Cor.  XI.  2.;  I.  Tim.  VI.  20.;  II.  Joan.  12.;  IIL  Joan.  13. 

b)  II.  Thess.  II.  14.  legimus:  tenete  traditiones  (xag  naqa- 
Soasig),  quas  didicistis,  sive  (dxs)  per  sermonem,  sive  (flVf)  per 
epistolam  nostram.  Haec  autem  probant,  reapse  fuisse  veritates 
divinas,  oretenus  tantum  traditas.  Ergo.  Prob.  min.  1°  Agitur 
de  veritatibus  divinisf  ut  patet  tum  ex  contextu  dogmatico 
epistolae  tum  ex  analogia  aliarum  epistolarum,  ubi  apostolus 
monet  „depositum"  custodire,  quod  est  fides.  Cf.  I.  Tim. 
VI.  20.  2°  Designantur  veritates  oretenus  traditae  his  verbis: 
sive  per  sermonem.  3°  Veritates  autem  illae  traditae  sunt  ore- 
tenus  tantum;  nam  verba  sive  —  sive,  sTts  —  efr*,  disjunctive  ad- 
hiberi,  vi  vocis  et  ex  contextu  videtur  esse  perspicuum.  Quare 
S.  Thomas  in  hunc  locum:  „Unde  —  inquit  —  patet  quod 
multa  in  Ecclesia  non  scripta,  sunt  ab  Apostolis  docta  et  ideo 
servanda."     Cf.  IIL  quaest.  XXV.  art.  3.  ad  4. 

Analogias  aliquas  V.  T.  videsis  Gen.  XVIII.  19.;  Deut. 
XXXII.  7. 

Arg.  II.  Ex  indole  S.  Scripturarum.  Exsistere  traditiones 
divinas  seu  doctrinas  non  scriptas,  prudenter  asseritur,  si  S.  Scri- 
ptura  haberi  nequit  credendorum  codex  completus.  At  S.  Scri- 
ptura  haberi  nequit  credendorum  codex  completus.  Ergo.  Major 
aperta  est.  Etenim  si  dogmata  quaedam  scriptis  tradita  non 
sunt,  oportuit  ecclesiam  partem  illam  doctrinae  Christianae 
alio  modo  accepisse.     Prob.  min. 

a)  Ex  eo  quod  principale  munus  apostolorum  in  tradenda 
doctrina  Christiana  a  Domino  proponitur  his  verbis:  Euntes  .  .  . 
praedicate.     Marc.  XVI.  15.     Scriptio  praedicationi  accessit. 

b)  Libri  N.  T.  occasionaliter  scripti  sunt.  Profecto  singu- 
lorum  Librorum  historia  et  materies  ostendunt,  auctori  sacro 
propositum  non  fuisse,  credendorum  summam  ad  usum  omnium 
contexere,  sed  unam  alteramve  doctrinam  explicare. 

c)  Apostoli  generatim  de  scribenda  doctrina  Christiana 
parum   cogitarunt.     „Duas  —   inquit  Canus  —  Petri  epistolas 

habemus,  et  credinius  mutum  annis  septem  Autiochiae  sedisse, 
elinguem  Romae  annis  viginti  quinque?  Num  nihil  aliud  verbo 
docuit,  quam  quod  epistolis  duabus  scriptum  reliquit?  Quid? 
Andreas,  Thomas,  Bartholomaeus,  Philippus,  nonne  sine  scri- 
ptura,  8olo  intercurrente  verbo,  Ecclesias  sibi  destinatas  et 
fundarunt  in  fide,  et  in  religione  continuerunt?  Consenliamus 
igitur,  quod  negari  non  potest,  fidei  doctrinam  non  scripto 
totam,  sed  ex  parte  verbo  ab  Apostolis  esse  traditam."  De 
loc.  theol.  lib.  III.  cap.  III.  in  fine. 

Arg.  III.  Ex  dogmate  inspirationis  S>  Scripturarum.  Pro- 
testantes  orthodoxi  dogmata  ex  fonte  divino  haurienda  esse 
profitentur.  At  dogma  inspirationis  S.  Scripturarum  ex  fonte 
verbi  Dei  scripti  non  hauritur.  Alius  ergo  fons  divinus  ad- 
mittendus  est,  qui  est  verbum  Dei  traditum.  Major  constat; 
fides  enim  revelata  ex  fonte  divino  profluit.  Min.  patet;  nam- 
que  nusquam  in  Bibliis  legimus,  tales  Libros  eosque  solos  et 
omnes  esse  inspiratos;  quod  si  in  aliqua  Scriptura  legeremus, 
statim  de  inspiratione  hujusmodi  Scripturae,  in  qua  ceterarum 
inspiratio  proponeretur,  quaestio  rediret.  Conclusio  a  fortiori 
valet,  cum  inspiratio  commemorata  non  solum  sit  dogma,  verum 
etiam  juxta  protestantium  systema,  dogmatum  omnium  unicum 
fundamentum. 

Conjirmatio.  a)  Dogma  fundamentale  protestantium  est: 
sola  Scriptura.  Hoc  autem  dogma  ne  verbulo  quidem  in  Scri- 
ptura  proponitur,  sed  contrarium  loco  superiore  expendimus. 
Ergo  traditiones  divinae  a  protestantibus  immerito  spernuntur. 
b)  Rursum  plerique  protestantium  nobiscum  parvulos  bapti- 
zandos  esse  credunt;  hoc  autem  ex  sola  Scriptura  sufficienter 
nou  probatur.  Ergo  protestantes  argumento  etiam  ad  hominem 
traditionum  divinarum  exsistentiam  profiteri  coguntur.  c)  Gratis 
asserueris,  Deum  revelantem  membranis  terminari.  d)  Verbum 
non  scriptum,  quod  scripto  chronologice  et  psychologice  ante- 
cessit,  cum  scripto  haud  dubie  permanere  potuit. 

Ofojeotiones. 

Obj.  I.  In  Deuteronomio,  IV.  2.  praecipitur:  Non  addetis 
ad  verbum ,  quod  vobis  loquor.     Similiter  S.  Joannes:    Si  quis 

apposuerit  ad  haec ,  apponet  Deus  super  illum  plagas  scriptas 
in  libro  isto.  Apoc.  XXII.  18.  Ergo  veritatibus  scriptis  traditas 
adjicere  vetaraur. 

Resp.  DisL  antec:  nihil  addendum  omnino  alienum,  conc; 
nihil  ad  complendum ,  nego.  Reipsa  Deus  doctrinam  Deutero- 
nomii  in  Evangelio  complevit;  ipse  beatus  Joannes  in  Evan- 
gelio  suo  nonnulla  tradidit,  quae  in  Apocalypsi  non  scripsit. 
Neque  enim  recte  dixeris,  Moysen  aut  Joannem  ea  mente 
scripsisse,  ut  Christi  verbum,  oretenus  acceptum,  excluderent. 
Sed  in  ipso  textu  sacro  additamenta  humana  et  generatim 
doctrinae  omnino  alienae  seu  contrariae  prohibentur.  Cf. 
S.  Thom.  III.  quaest.  LX.  art.  8,  ad  1.;  Expos.  in  Gal.  cap.  I. 
lect.  II.  Atque  ut  totam  rem  paucis  definiamus ,  adulteratio 
verbi  scripti  prohibetur. 

Instabis.  Christus  dixit  Pharisaeis:  irritum  fecistis  man- 
datum  Dei  propter  traditionem  vestram.  Matth.  XV.  6.;  cf. 
Marc.  VII.  8.     Ergo  puri  verbi  contrariae  sunt  traditiones. 

Resp.  Dist.  antec:  Christus  reprobat  traditionem  divinam, 
nego;  traditionem  humanam,  subdist.:  quae  est  in  praejudicium 
mandatorum  Dei,  conc;  quae  est  bona  nec  non  bene  adhibita, 
nego.  Responsio  patet  ex  contextu,  ubi  agitur  de  laesione 
quadam  parentum.  Neque  non  manifesta  est  haec  antithesis: 
„transgredimini  mandatum  Dei  propter  traditionem  vestram"; 
v.  3.  „Ex  hoc  habemus  —  ait  S.  Thomas  —  quod  homo 
magis  debeat  sibi  conscientiam  facere  de  transgressione  man- 
dati,  quam  de  transgressione  ecclesiasticae  constitutionis." 
Comm.  in  Matth.  in  1.  c  Traditiones  autem  divinas  mandata 
Christi  Domini  esse,  liquet. 

Obj.  II.  Scriptura  sacra  est  monumentum  doctrinae  reve- 
latae.  Jam  vero,  positis  extra  Scripturam  traditionibus,  con- 
sequitur,  monumentum  istud  incompletum  esse.     Ergo. 

Resp.  Dist.  maj.:  S.  Scriptura  est  monumentum  unum, 
conc;  unicum,  nego.  Dist.  min.:  positis  traditionibus,  Scriptura 
est  monumentum  incompletum  in  se,  nego;  respectu  totius 
doctrinae  Christianae,  subdist.:  simpliciter,  nego;  secundum 
quid,  cowc.  Protestantes  Scripturam  monumentum  fidei  unicum 
simpliciterque    completum    esse   solent    asserere;    neque   illud 

probant,  Verum  non  omnia  specialiter  in  Scripturis  suppedi- 
tari,  ostendimus;  instruit  tamen  de  iis  etiam,  quae  scripta  non 
sunt,  siquidem  verbum  Domini  orale  et  vivam  ecclesiae  vocem 
commonstrat.  Est  igitur,  habita  ratione  sui  finis,  simpliciter 
completa. 

Instabis.  Si  doctrina  Christiana  non  nisi  ex  parte  in 
S.  Scripturi8  contineretur,  jam,  exstinctis  sanctis  apostolis, 
firmurn  totivs  doctrinae  Christianae  fundamentum  non  habere- 
mus.  Atqui  hoc  asserere  perinde  est  ac  Christi  curam  de 
ecclesia  negare.  Ergo  tota  doctrina  Christiana  in  S.  Scripturis 
continetur. 

Resp.  Dist.  maj.:  hoc  sequeretur  ex  falso  principio  pro- 
testantico:  „Sola  Scriptura",  conc;  in  vero  rerum  statu,  nego. 
Protestantes  S.  Scripturam  vivae  vocis  doctrina  posteriorem 
esse  non  diffitentur,  atque  traditionem  apostolis  superstitibus 
in  ecclesia  exstitisse  nobiscum  sentiunt;  sed  vivum  ecclesiae 
magisterium  abdicantes,  gratis  asserunt,  unicam  fidei  regu- 
lam  ab  obitu  apostolorum  factam  esse  S.  Scripturam.  At  in 
regula  unica  contineatur  oportet  doctrina  revelata  tota;  totam 
autem  in  S.  Scripturis  non  contineri,  alias  docuimus.  Cf. 
quaest.  IX.  art.  1 — 3. 

Vrgebis.  S.  Scriptura  idonea  est,  qua  homo  Dei  ad  per- 
fectionem  instruatur,  quemadmodum  apud  Paulum  legimus: 
ut  perfectus  sit  homo  Dei ,  ad  omne  opns  bonum  instructus. 
II.  Tim.  III.  17.  At  quod  perfectos  facit,  id  saltem  omnia  ad 
salutem  necessaria  continet.  Ergo  traditiones  divinae,  etiamsi 
exsistant,  fidei  articuli  non  habentur. 

Resp.  Dist.  maj.:  hoc  de  S.  Scripturae  recto  usu  dicitur, 
conc;  de  abusu ,  nego.  Et  dist.  min.:  id  continet  omnia  ad 
salutem  necessaria,  quod  perfectns  facit  ex  iis  solis ,  quae  in 
se  continet,  conc;  ex  iis  etiam ,  quae  aliunde  petenda  docet, 
nego.  Scriptura  docet,  verum  sacramentorum  usum  veramque 
doctrinam  ab  ecclesia  Dei  vivi  expetenda.  Itaque  omnia  con- 
tinere,  idcirco  dicitur,  quod  multa  continet,  et  de  aliis  indicat, 
ubi  contineantur.  Quod  idem  S.  Augustinus  docet.  „Quamvis 
—  inquit  hujus  rei  (valoris  baptismi  ab  haereticis  debito 
modo  administrati)  certe  de  Scripturis  canonicis  non  proferatur 

exemplum,  earumdem  tamen  Scripturarum  etiam  in  hac  re  a 
nobis  tenetur  veritas ,  cum  hoc  facimus ,  quod  universae  jam 
placuit  eccleslae ,  quam  ipsarum  Scripturarum  commendat 
auctoritas,  ut  quoniam  S.  Scriptura  fallere  non  potest,  quisquis 
falli  metuit  obscuritate  quaestionis,  eandem  ecclesiam  de  illa 
consulat,  quam  sine  ulla  ambiguitate  S.  Scriptura  demonstrat." 
Contra  Cresconium,  lib.  I.  cap.  XXXIII. 

Dices.  Providentia  divina  nullis  utitur  mediis  superfluis. 
Atqui  completo  verbo  scripto  traditio  superflua  facta  est.  Ergo 
textus  S.  Pauli  pro  temporibus  posterioribus  nihil  probant. 

Resp.  Nego  min.  Nam  a)  nihil  indicat,  ex  duobus  fontibus 
partialibus  fidei,  quos  S.  Paulus  ostendit,  alterum  post  com- 
pletas  per  Joanois  evangelium  Scripturas  evacuandum  fuisse. 
b)  Ex  arg.  II.  hujus  theseos  et  ex  probatione  sequentis  intel- 
ligitur,  non  omnia  scripta  esse.  c)  Etiamsi  scripta  essent 
omnia,  traditio  non  esset  superflua;  exorta  enim  lite  de 
S.  Scripturaium  aut  auctoritate  aut  sensu,  valeret  ad  fidem 
independenter  a  Scripturis  praedicandara  quam  plurimum. 


ARTICULUS  II. 

Utrum   exsistentia  traditionum   divinarum  veterum  testimoniis 

comprobetur. 

I.  Status  quaestionis.  1°  Intendere  animum  oportet 
ad  illud ,  quod  articulo  primo  de  voce  traditionis  diximus. 
Haec  enim  iterum  usurpatur  ad  significandas  ipsas  veritates 
traditas  seu,  ut  auctores  aliqui  loquuntur,  ad  significandam 
traditionem  materialem,  quae  est  tradita  materies.  2°  Qua- 
propter  e  testimoniis,  in  hoc  articulo  secundo  proferendis, 
nondum  eruimus ,  quid  de  actu  transmittendi  doceant  et 
quonam  modo  doctrina  divina  non  scripta  ad  nos  usque  per- 
venerit,  sed  inquirinius,  utrum  veteres  cum  catholicis  hodiernis 
concordent  in  adraittenda  exsistentia  veritatum  fidei,  quas 
S.  Scriptura  non  contineat.  3°  Nec  erit  abs  re  monere,  ve- 
teres,  sicuti  in  ceteris  disputationibus  sic  in  hac  quaestione 
de  traditione  divina,  non  citari  nisi  ut  testes  historicos. 

II.  Sententia  adversariorum.  Protestantes  non  pauci 
viderunt,  traditionis  usum  in  antiquis  negare  idem  esse  atque 
hallucinari;  sed  modum ,  quo  veteres  ea  usi  sunt,  perverse 
exponunt.  Asseverant  scilicet,  ex  usu  traditionis  perantiquo 
non  ostendi  nisi  traditionis  apostolicae  cum  Scriptura  consen- 
sum ,  „ita  ut  eadem  sit  doctrina,  quam  Scriptura  tradit,  et 
quam  primitiva  Ecclesia  ex  Apostolorum  traditione  acceperat." 
Chemnitz,  Examen  conc.  Trid.  p.  I.  Argumenta  vero,  quae 
ex  veterum  sententiis  desumuntur,  labefactari  arbitrantur,  quod 
veteres  adversus  Gnosticos  traditionem  in  hunc  tantum  finem 
adhibuerint,  ut  doctrinam  scriptam  tuerentur,  non  ut  doctrinam 
non  scriptam  defenderent.  Quisquis  igitur  traditiones  divinas 
adversus  protestantes  ex  eo  propugnat,  quod  illae  magnam 
penes  primos  fideles  auctoritatem  haberent,  id  potissimum  con- 
sideret,  a  veteribus  traditiones  divinas  independenter  a  verbo 
scripto  creditas  esse. 

Thesis:  Exsistentia  traditionum  divinarum  veterum  testi- 
moniis  comprobatur. 

Argumenta. 

Arg.  I.  Ex  patribus  apostolicis.  a)  S.  Ignatius  Antio- 
chenus.  Legimus  apud  Eusebium:  „monebat  (Ignatius)  in- 
primis  ut  sibi  a  pravis  haereticorum  opinionibus  caverent, 
quae  tunc  primum  emergere  cum  coepissent,  copiosius  pullu- 
labant.  Hortatusque  est  ut  apostolorum  traditionibus  tenaciter 
inhaererent:  quas  quidem  ad  certiorem  posteritatis  notitiam 
testimonio  suo  confirmatas  scriptis  mandare  necessarium  duxit." 
E.  H.  lib.  III.  cap.  XXXVI.  Atqui  his  verbis  exsistentia  tra- 
ditionum  divinarum  palam  demonstrari  videtur.  Ergo.  Prob. 
min.  1°  Agitur  de  doctrina  divina,  quippe  cui  „tenaciter" 
inhaerendum  esse  Ignatius  docuerit,  ut  fideles  „sibi  a  pravis 
haereticorum  opinionibus  caverent";  2°  ea  doctrina  in  S.  Scri- 
ptura  non  continebatur,  cum  Ignatius  „traditiones"  illas  scriptis 
mandare  necessarium  duxerit  „ad  certiorem  posteritatis  noti- 
tiamu-  3°  agitur  non  de  re  privata  sed  publica,  quoniam 
beatus  martyr  „ecclesias"  (Eus.  ibidem)  in  illa  confirmasse 
legitur. 

b)  S.  Polycarpus  ait:  „relinquentes  vanitatem  multoruin 
et  falsas  doctrinas  ad  traditam  nobis  ab  initio  doctrinam  re- 
vertamur."  Ad  Philipp.  cap.  VII.  Et  cap.  III.  de  S.  Paulo 
loquitur ,  „qui  cum  esset  apud  vos  ,  coram  hominibus 
tunc  viventibus  perfecte  ac  firmiter  verbum  veritatis  docuit, 
qui  et  absens  vobis  scripsit  epistolas,  in  quas  si  intueamini, 
aedificari  poteritis  in  fide,  quae  vobis  est  data;  quae  est  mater 
omnium  nostrum.u  Atqui  ista  verba  mentem  Pauli  referre 
videntur,  qui  II.  ad  Thess.  II.  14.  scripsit:  tenete  traditiones, 
quas  didicistis  sive  per  sermonem,  sive  per  epistolam  nostram. 
Ergo. 

c)  In  epistola  ad  Diognetum:  „apostolorum  factus  disci- 
pulus  fio  doctor  gentium:  quae  mihi  tradita  sunt,  digne  sub- 
ministro  iis,  qui  discipuli  fiunt  veritatis  .  .  .  et  evangeliorum 
fides  stabilitur,  et  apostolorum  traditio  custoditur."  Cap.  XI. 
—  Papias  et  Hegesippus  maxima  diligentia,  etsi  infirmiori 
quandoque  judicio  doctrinam  apostolorum,  oretenus  traditam, 
collegerunt.  Eus.  E.  H.  lib.  III.  cap.  XXXIX.;  lib.  IV. 
cap.  VIII. 

Huic  argumento  lucem  afferunt  subsequentium  testimonia, 
qui  rem  expressius  tractarunt. 

Arg.  H.  Ex  S.  Irenaeo.  Sanctus  ille  planum  facit,  do- 
ctrinam  traditam  admittendam  esse  etiam  independenter  a 
S.  Scriptura.  Nam  a)  haereticos  reprehendit  his  verbis: 
„Evenit  itaque  neque  Scripturis  jam  neque  traditioni  consentire 
eos."  Adv.  haer.  lib.  III.  cap.  II.  b)  Subjungit,  quoscunque 
confundi  haereticos  per  eam,  „quam  (vel  sola  Romana  ecclesia) 
habet  ab  apostolis  traditionem,  et  annuntiatam  hominibus  fidem, 
per  successiones  episcoporum  pervenientem  usque  ad  nosu: 
cap.  III.  c)  Tota  doctrina  tradita  est  ecclesiae:  „non  oportet 
adhuc  quaerere  apud  alios  veritatem,  quam  facile  est  ab  eccle- 
sia  sumere,  cum  apostoli  quasi  in  depositorium  dives,  plenissime 
in  ea  contulerint  omnia,  quae  sunt  veritatis,  uti  omnis  qui- 
cunque  velit,  sumat  ex  ea  potum  vitae".  d)  Hinc  „oportet .  .  . 
apprehendere  veritatis  traditionem  .  .  .  Quid  autem  si  neque 
apostoli  quidem  Scripturas  reliquissent  nobis,  nonne  oportebat 
ordinem  sequi  traditionis,   quam  tradiderunt  iis,   quibus  com 

raittebant  ecclesias?  Cui  ordinationi  assentiunt  multae  gentes 
Barbarorum ,  eorum  qui  in  Christum  credunt ,  sine  charactere 
vel  atramento  scriptam  habentes  per  Spiritum  in  cordibus 
suis  salutem,  et  veterum  traditionem  diligenter  custodientes." 
Cap.  IV. 

Arg.  III.    Clemens  Alexandrinus  ait  magistros  suos  „veram 

quidem  beatae  doctrinae"  servasse  „traditionem,  statim  a  Petro, 

et  Jacobo,    et  Joanne  et  Paulo",   atque  deposuisse  in  posteris 

„illa   a   majoribus  data  et  Apostolica  semina".     Strom.  lib.  I. 

cap.  L;  cf.  lib.  VII.  cap.  VI.    Origenes:  „Ecclesia  ab  Apostolis 

traditionem  suscepit,  etiam  parvulis  Baptismum  dare".    In  Ep. 

ad  Rom.  lib.  V.  9.    Tertullianus  sibi  protestantium  objectionem 

proponit:    „Ergo  quaeramus,    an  et  traditio,  nisi  scripta,  non 

debeat   recipi?"      Deinceps   nonnulla   enumerat,    et   inter   illa 

„oblationes  pro  defunctis",  quae  res  haud  dubie  ad  doctrinam 

pertinet.    Denique  catholice  concludit:  „Harum  et  aliarum  ejus- 

modi  disciplinarum  si  legem  expostulas  Scripturarum,    nullam 

invenies:    traditio    tibi  praetenditur  auctrix,    consuetudo  con- 

firmatrix,  fides  observatrix."     De  corona,  cap.  III.,  IV.     Alibi 

principium   traditionis   apertissimis  his  verbis  tuetur:    „constat 

proinde  omnem  doctrinam,   quae  cum  illis  ecclesiis  apostolicis 

matricibus  et  originalibus  fidei  conspiret,  veritati  deputandam; 

sine   dubio   tenentem    quod    ecclesiae  ab  apostolis,   apostoli  a 

Christo,  Christus  a  Deo  accepit;  reliquam  vero  omnem  doctri- 

nam  de  mendacio  praejudicandam,  quae  sapiat  contra  veritatem 

ecclesiarum    et   apostolorum   et  Christi   et  Dei."     De  praescr. 

cap.  XXI.  —    S.  Basilius:    „Ex  asservatis  in  ecclesia  dogma- 

tibus   et  praedicationibus ,    alia    quidem    habemus    e    doctrina 

scripto  prodita,  alia  vero  nobis  in  mysterio  tradita  recepimus 

ex  traditione  apostolorum,  quorum  utraque  vim  eandem  habent 

ad  pietatem."    De  Spiritu  sancto,  cap.  XXVII.    Posthac  „apo- 

stolicum  esse  etiam  non  scriptis  traditionibus  inhaerere",  probat 

ex  verbis  beati  Pauli,  II.  Thess.  II.  14.    L.  c.  cap.  XXIX.  — 

S.  Epiphanius:   „alia  scripto,    traditione  alia  sanctissimi  apo- 

stoli  reliquerunt".     Haer.  LXI.  —  S.  Chnjsostomus  illud  Pauli: 

sive  per    sermonem,    sive   per    epistolam    exponens:     „Hinc    est 

perspicuum,  quod  non  omnia  tradiderunt  (apostoli)  per  episto- 

lam,  sed  multa  etiam  sine  scriptis:  et  ea  quoque  sunt  fide 
digna."  In  II.  Thess.  Hom.  IV.  —  S.  Augustinus  tum  alibi 
multoties  (De  bapt.  contra  Donat.  lib.  IV.  c.  XXIV.;  Ep.  118.  etc.) 
traditiones  docet,  tum  illa,  quam  nemoignorat,  sententia:  „Evan- 
gelio  non  crederem,  nisi  me  commoveret  ecclesiae  auctoritas." 
Contra  epist.  fund.  cap.  V.     Cf.  Orig.  In  Luc.  Hom.  I. 

Arg.  IV.  Ex  factis.  a)  Patres  haereticos  de  traditione 
rejecta  castigant,  utlrenaeus,  Adv.  haer.  lib.  III.  cap.  H.;  August. 
Contra  Maxim.,  lib.  I.  c.  XXVIL,  De  nat.  et  gratia^  c.  XXXIX.; 
Conc.  Chalc,  act.  I.  b)  Patres  et  concilia  oecumenica,  Nicae- 
num,  Ephesinum,  Chalcedonense,  traditionem  tanquam  argu- 
mentum  ex  se  invictum  haereticis  objecerunt.  c)  indicari 
possunt  doctrinae  traditionesque  divinae,  quas  ecclesia,  quamvis 
non  scriptas,  admisit,  uti  canon  S.  Scripturarum,  valor  baptismi 
certis  conditionibus  ab  haereticis  collati,  diei  Dominicae  in 
locum  sabbati  restitutio,  baptismus  parvulorum,  quem  urgens 
baptismum  S.  Augustinus  hanc  firmam  statuit  regulam:  „Quod 
universa  tenet  ecclesia,  nec  conciliis  institutum,  sed  semper 
retentum  est,  non  nisi  authoritate  apostolica  traditum  rectis- 
sime  creditur."  De  bapt.  contra  Donat.  lib.  IV.  cap.  XXIV. 
d)  Protestantes  nonnulli,  Pearson,  Grotius,  plura  membra  uni- 
versitatis  Oxoniensis,  traditionum  divinarum  exsistentiam  catho- 
licis  largiri  maluerunt,  quam  committere,  ut  veritas  revelata 
in  illo  principio:  Sola  et  sufficiens  Scriptura  includeretur. 

Objectiones. 

Obj.  I.  S.  Patres  passim  docent,  ex  una  Scriptura  doctri- 
nam  Christi  hauriendam  esse.  Ergo.  Prob.  antec.  ex  Origene, 
In  Levit.  Hom.  V.;  Basil.  De  fide,  cap  I.;  August.  De  do- 
ctrina  Christiana,  lib.  II.  cap.  IX.  etc  Quare  S.  Chrysosto- 
mus:  „Qui  enim  Scriptura  non  utitur,  sed  aliunde  adscendit, 
id  est,  qui  sibi  aliam  et  non  statutam  viam  aperit,  hic  fur 
est."     In  Joan.  Hom.  LIX. 

Resp.  Dist.  antec  :  patres  docent,  Christi  doctrinam  hau- 
riendam  esse  ex  sola  Scriptura,  exclusis  aliis  fontibus  humanis. 
conc;  exclusis  traditionibus  divinis,  subdist.:  interdum  hypo- 
thetice,  transeat;  absolute,  nego.    Patres  traditionibus  non  re- 

fragari,  constat.  Scilicet  a)  communi  patrum  consensu  tradi- 
tiones  divinas  admitti,  vidimus.  b)  Omnes  quotquot  sententiae 
huic  patrum  doctrinae  videntur  obsistere,  unam  Scripturam 
tuentur  aut  contra  scripturas  spurias,  aut  contra  falsas  baere- 
ticorum  traditiones,  aut  interdum  hypothetice,  hoc  est,  propter 
perversam  aliquam  adversariorum  dispositionem  abusumve  tra- 
ditionum,  quemadmodum  et  Tertullianus  ob  contrarium  ob- 
loquentium  abusum  dixit:  „nou  ad  Scripturas  provocandum 
est."  De  Praescr.  cap.  XIX.  c)  S.  Augustinus  suam  ipsius 
aliorumque  patrum  mentem  optime  declaravit,  cum  in  contro- 
yersia  de  baptismo  haereticorum  diceret:  „Quamvis  hujus  rei 
certe  de  Scripturis  canonicis  non  proferatur  exemplum,  earum- 
dem  tamen  Scripturarum  etiam  in  hac  re  a  nobis  tenetur  veri- 
tas,  cum  hoc  facimus,  quod  universae  jam  placuit  ecclesiae, 
quam  ipsarnm  Scripturarum  commendai  auctoritas."  Contra 
Cresc.  lib.  I.  cap.  XXXIII. 

Instabis.  Veteres  traditionem  eo  duntaxat  allegasse  viden- 
tur,  ut  pateret  Scripturae  cum  traditione  consensio.  Hoc  autem 
traditionis  inhaesivae  limites  non  excedit.  Ergo  non  videt 
nemo,  traditionem  distinctam  ac  independentem  testimoniis  illis 
parum  corroborari. 

Resp.  Dist.  maj.:  illius  consensionis  manifestatio  proposi- 
tum  veterum  fuit  saepe,  conc;  semper,  nego.  Et  sane  con- 
sideranti  cuique  testimonia,  in  argumentis  prolata,  tria  patescunt. 
a)  Patres  affirmant,  doctrinam  Christianam  admittendam  esse, 
etiam  independenter  a  S.  Scriptura;  „si  neque  apostoli  quidem 
—  ait  S.  Irenaeus  —  Scripturas  reliquisseut  nobis;  nonne 
oportebat  ordinem  sequi  traditionis?"  Quod  est  idem  atque 
fundamentale  principium  traditionis  profiteri.  b)  Verbum  scri- 
ptum  et  verbum  non  scriptum  tanquam  fontes  distinctos  veri- 
tatis  revelatae  ostendunt,  v.  g.  S.  Irenaeus  declarans,  haere 
ticos  „neque  Scripturis  jam  neque  traditioni  consentire".  c)  Fon- 
tes  commemorati  sunt  fontes  distinctarum  etiam  veritatum; 
quae  res  manifesta  est,  tam  ex  interpretatione  II.  Thess. 
II.  14.:  sive per  sermonem  sive  per  epistolam  (Basil.,  Chrysost.), 
quam  ex  veritatibus  distinctis,  quas  a  veteribus  creditas  esse, 
monstravimus. 

Urgebis.  Aliud  est  disciplina  apostolica  aliud  doctrina 
divina.  At  patruin  de  traditione  testimonia  sic  intelligi  pos- 
sunt,  ut  ea  non  nisi  ad  res  disciplinares  porrigantur.     Ergo. 

Resp.  DisL  min.:  sic  intelligi  possunt  patrum  testimonia 
quaedam  et  partialiter,  conc;  omnia  et  tota,  nego.  Tam  ve- 
terum  principia  de  traditione,  quam  traditiones,  ab  ipsis  ad- 
missas,  ad  res  fidei  et  morum  atque  doctrinam  Christi  porrigi, 
ex  argumentis  apparet. 

Obj.  II.  Patres,  nominatim  Irenaeus  Adv.  haer.  lib.  III.  2. 
traditionem  occultam  Gnosticorum  reprobant.  Porro  catholica 
doctrina  de  traditione  occultam  illam  traditionem  instaurat. 

Resp.  Dist.  maj.:  patres  reprobant  traditionem  occultam, 
hoc  est,  spiritum  privatum  in  traditione,  conc;  verbum  non 
scriptum,  nego.  Et  nego  minorem.  Occulta  Gnosticorum  tra- 
ditio  erat  ea,  quae  electis  privatis,  non  ecclesiae,  transmitteretur. 
Qua  de  re  S.  lrenaeus:  „hanc  —  inquit  —  sapientiam  unus- 
quisque  eorum  esse  dicit,  quam  a  semetipso  adinvenit  fictio 
nem."  Adv.  haer.  lib.  III.  cap.  II.  Cui  quidem  mystagogiae 
beatus  antistes  ecclesiae  traditionem  objicit  (cf.  art.  sequentem). 
Talis  est  doctrina  S.  Thomae.  „Apostoli  —  inquit  —  fami- 
liari  instinctu  Spiritus  sancti,  quaedam  Ecclesiis  tradiderunt 
servanda,  quae  non  reliquerunt  in  scriptis,  sed  in  observatione 
Ecclesiae  per  successionem  fidelium:  unde  ipse  Apostolus  dicit 
II.  Thess.  II.  14.:  State,  et  tenete  traditiones  quas  didicistis, 
sive  per  sermonem,  scilicet  ore  prolatum,  sive  per  epistolam, 
scilicet  scripto  transmissam."  III.  quaest.  XXV.  art.  3.  ad  4. 
Alibi  sanctus  doctor  pro  vocabulo  oretenus  voce  occulte  utitur. 
Cf.  III.  quaest.  LXXII.  art.  4.  ad  1. 

Instabis.  Si  demus,  doctrinas  a  veteribus  admissas  esse, 
quas  illi  a  patribus  per  manum  acceperint,  non  idcirco  cen- 
sentur  jus  traditionum  universim  affirmasse;  sed  factum  dun- 
taxat  hujus  aut  illius  doctrinae  traditae  professi  sunt.  At  non 
est  quaestio  de  facto  quodam,  sed  de  jure.     Ergo. 

Resp.  Dist.  maj.:  veteres  non  affirmant  jus  traditionum 
in  plurimis  locis,  nego;  in  nonnullis,  subd.:  non  explicite, 
conc;  non  implicite,  nego.  Textus  plerique,  in  argumentatione 
prolati,  expressis  verbis  jus  traditionum  universim  tuentur;  alii 

hanc  aut  illam  traditionem  a  veteribus  creditam  explicite  osten- 
dunt.  Sed  enim  ex  iisdem  textibus  intelligimus,  patres  illas 
traditiones  credidisse,  non  quod  essent  illae,  sed  quod  essent 
traditae.  Hoc  autem  idem  esse  videtur  atque  traditiouis  jus 
implicite  asserere. 


ARTICULUS  m. 

Utrum  traditiones  divinae  infallibiliter  ad  nos  usque  pervenire 

potuerint. 

I.  Status  quaestionis.  Traditio  activa.  Traditio 
considerari  potest  ut  objectiva,  hoc  est,  in  materia  tradita,  et 
ut  activa ,  hoc  est,  in  prineipio  et  causa  agente  traditionis. 
Exsistere  veritates  divinas  oretenus  traditas,  probavimus;  ipsa 
igitur  causa  principiumque  agens  traditionis  contemplandum  est. 

Causa  porro  traditionis  sive  traditio  active  sumpta  spe- 
ctari  debet  tam  in  origlne  quam  in  conservatione  veritatum 
traditarum.  Origo  divina  traditionum  illarum,  quarum  ex- 
sistentiam  duobus  articulis  probavimus ,  cuique  aperta  esse 
videtur ,  propterea  quod  argumenta  monstrarunt  traditiones 
divinas,  hoc  est,  doctrinas  divinae  originis.  Restat  ut  causam 
inquiramus,  qua  doctrinae  divinae,  ab  apostolis  viva  voce 
traditae,  custodiantur  et  infallibiliter  ad  nostram  usque  aetatem 
permeare  potuerint. 

II.  Sententia  catholica  de  causa,  traditiones  di- 
vinas  conservante.  In  conservandis  traditionibus  divinis 
quatuor  conspiciuntur:  1°  agens  principalis;  2°  agens  instru- 
mentalis;  3°  monumenta  publica,  in  quibus  ecclesia  doctrinam 
transmissam  deponit;  4°  testes  doctrinae  traditae. 

1°  Agens  principalis  est  S.  Spiritus ,  qui  cum  ecclesia 
manet  in  aeternum  (Joan.  XIV.  16.)  et  cujus  assistentia 
ecclesia  fidei  depositum  omni  procul  errore  custodit  atque 
tuetur. 

2°  Agens  instrumentalis  est  ecclesiae  sive  solemne  sive 
ordinarium  et  universale  magisterium,  quod  penes  pastores 
est.    Illi  nempe  doctrinas,  primitus  a  Deo   per  apostolos   ac- 

ceptas ,  S.  Spiritu  assistente ,  alii  aliis  velut  per  manus  usque 
ad  consummationem  saeculi  (Matth.  XXVIII.  20.)  transmittunt 
eorumque  perpetua  ab  apostolis  successio  est  organum  conser- 
vationis  traditionum. 

3°  Monumenta  publica,  in  quibus  ecclesia,  tanquam  in 
mediis  transmissivis ,  doctrinas  primitus  oretenus  traditas  de- 
ponit,  sunt  decreta  Romanorum  Pontificum  et  conciliorum  oecu- 
menicorum,  symbola  fidei,  liturgia  sacra,  etc.  Alia  quaedam 
de  mediis  transmissivis  ad  quaestionem  XXII.  rejicimus. 

4°  Testes  doctrinae  traditae  sunt  scripta  sanctorum  patrum, 
scriptorum  ecclesiasticorum ,  theologorum;  inscriptiones ,  pi- 
cturae. 

III.  Conservatio  et  continuatio  traditionum  divi- 
narum  cum  doctrina  catholica  de  infallibili  ecclesiae 
magisterio  cohaeret.  Quippe  transmissio  veritatum,  oretenus 
acceptarum,  fieri  potest  aut  per  media  mere  historica  aut  per 
media  divina.  Catholici  media  historica  non  negligunt,  quin 
etiam  ex  iis  solis  doctrinarum  suarum  antiquitatem  veritatem- 
que  ostendunt  in  controversiis,  quae  cum  adversariis  magisterii 
infallibilis  habentur.  Sed  ad  infallibilem  transmissionem  media 
divina  data  esse,  profitentur;  quae  quidem  divina  media  in  in- 
fallibili  magisterio  nituntur.  Hoc  nimirum  magisterium  et 
doctrinas  scriptas  et  non  scriptas  ut  unum  totale  fidei  depo- 
situm  custodit.  Quisquis  autem  traditionum  custodiam  et  con- 
servationem  ab  infallibili  ecclesiae  magisterio  abjungit,  tradi- 
tionum  infallibilem  certitudinem  quoad  homines  tollit.  Traditio, 
quae  in  infallibilitate  ecclesiae  nititur,  dogmatica  vocatur; 
traditio  per  testes  mere  humanos  historica. 

IV.  Errores.  Tres  errores  doctrinae  explicatae  adver- 
santur.  1°  Generatim  a  protestantibus  extra  Scripturas  ea 
tantum  doctrinae  Christianae  transmissio  conceditur,  quam 
historicam  vocamus,  rejecta  divina.  De  aliis  eorum  erroribus, 
quantum  ad  ipsas  doctrinas  transmissas,  cf.  art.  1.  et  2.  2°  Non 
pauci  nullam  vim  transmissivam  nisi  conscientiam  Christianam 
profitentur;  eamque  intelligunt  vagam  quandam  speciem,  quam 
v.  g.  Lutherus  Lutheranismo  impressit,  ita  sane,  ut  istiusmodi 
conscientia   vaga  in  doctrinis  determinatis  transmittendis  nihil 

possit,  quod  fidem  postulet.  3°  Guosticorum  conceptus  de 
trausmissione  traditionum  a  catholicis  in  eo  discrepat,  quod 
Gnostici  traditionem  occtdtam  paucisque  electis  commissam  pro- 
fitebantur,  catholici  pubiico  certoque  ecclesiae  magisterio  eam 
concreditam  esse  docent. 

Thesis :  Traditiones  divinae  infallibiliter  ad  nos  usque 
pervenire  potuerunt. 

Argumenta. 

Arg.  I.  Ecclesia  est  infallibilis  custos  veritatum  divi- 
narum.  Jam  exsistunt  traditiones  divinae,  quae  haud  secus 
ac  res  in  Scripturis  enuntiatae,  ad  divinas  veritates  pertinent. 
Traditiones  igitur  divinae,  custode  ecclesia,  infallibiliter  ad 
nos  usque  pervenire  potuerunt.  Major  alibi  probata  est.  Cf. 
quaest.  VIII.  et  IX.  Minor  ex  articulis  primo  et  secundo 
hujusce  quaestionis  manifesta  est.  Conclusio  sua  sponte  se- 
quitur;  etenim,  cum  custos  infallibilis  sit,  res  custodiendae  in- 
fallibiliter  conserventur  necesse  est. 

Arg.  II.  Ex  patribus.  a)  Patres  docent,  veram  Christi 
doctrinam  certo  cognosci  ex  non  interrupta  pastorum  ab  apo- 
stolis  successione.    Cf.  quaest.  V.  art.  5.  et  quaest.  VIII.  art.  5. 

b)  Patres  docent,  ecclesiam  esse  universalem  tutissimam- 
que  fidei  regulam.  Manifestum  autem  est,  traditiones  divinas 
partem  esse  fidei.  Ergo.  Huc  pertinent  veterum  testimonia, 
prolata  quaest.  IX.  art.  2. 

c)  Idipsum  S.  Ignatius  Ephesios  docet  his  verbis:  „Jesus 
Christus,  inseparabilis  nostra  vita,  sententia  Patris  est,  ut  et 
episcopi,  per  tractus  terrae  constituti,  in  sententia  Jesu  Christi 
sunt.  Unde  decet  vos  in  episcopi  sententiam  concurrere." 
Cap.  III.,  IV.  —  S.  Polycarpus  id  stabilivit,  cum  Philippenses 
aedificari  cuperet  in  fide  data  (do&eioav),  „quae  est  mater  omnium 
nostrum."  Cap.  III.  —  Auctor  epistolae  ad  Diognetum  eos  laudat, 
„quibus  jura  fidei  non  perfringuntur  neque  limites  patrum 
transiliuntur".  Cap.  XI.  —  S.  lrenaeus  haereticos  perstringit,  qui 
dicunt,  se  etiam  apostolis  sapientiores,  nec  non  ob  suas  pri- 
vatas  traditiones,  negligunt  „traditionem,  quae  est  ab  apostolis, 
quae  per    successiones   presbyterorum    in    ecclesiis  custoditur.u 

De  Groot,  Summa  apologet.    II.  \~ 

Adv.  haer.  lib.  III.  cap.  II.  Mox  subjungit:  „non  oportet  ad- 
huc  quaerere  apud  alios  veritatem,  quam  facile  est  ab  ecclesia 
sumere,  cum  apostoli  quasi  in  depositorium  dives,  plenissime 
in  ea  contulerint  omnia,  quae  sint  veritatis."  Cap.  IV.  —  Ter- 
tullianus  postquam  statuit,  ante  Scripturas  videndum  esse  „cujus 
sint  Scripturae,  a  quo,  et  per  quos,  et  quando,  et  quibus  sit  tra- 
dita  disciplina,  qua  fiunt  Christiani",  hanc  regulam  propooit:  „  Ubi 
enim  apparuerit  esse  veritatem  disciplinae,  et  fidei  Christianae, 
illic  erit  veritas  Scripturarum,  et  expositionum,  et  omnium  tra- 
ditionum  Christianarum."  Praescr.cay.XlX.  Rursuscap.XXXlX. 
veritatem  adjudicat  incedentibus  in  ea  regula,  „quam  ecclesia 
ab  Apostolis.  Apostoli  a  Christo,  Christus  a  Deo  tradidit."  — 
Similiter  Origenes:  „Cum  multi  sint,  qui  se  putant  sentire  quae 
Christi  sunt,  et  nonnulli  eorum  diversa  a  prioribus  sentiant, 
servetur  ecclesiastica  praedicatio  per  successionis  ordinem  ab 
Apostolis  tradita,  et  usque  ad  praesens  in  ecclesia  permanens: 
illa  sola  credenda  est  veritas,  quae  in  nullo  ab  ecclesiastica 
et  apostolica  discordat  traditione."  De  princ.  Praef.  n.  2. 
Patres  posteriores  citare,  inspectis  articulis  primo  et  secundo, 
supervacaneum  videtur. 

d)  Christus  denique  Scripturam  interpretandam  tideique 
controversias  dirimendas  ecclesiae  tradidit.  Cf.  quaest.  IX. 
art.  3.;  quaest.  XV.  art.  7.  Ergo  non  est  difficile  intellectu, 
traditionum  quoque  divinarum  conservatricem  habitam  esse  a 
veteribus  ecclesiam. 

Arg.  III.  Conjtrmatio  ex  certitudine  historica.  Doctrinae 
et  facta  primitus  non  scripta  omnimoda  certitudine  ab  anti- 
quioribus  ad  posteros  transmitti  possunt ,  a)  si  testes  imme- 
diati  et  intermedii  sunt  fide  digni,  b)  si  sunt  multi,  c)  si  jam 
a  remotioribus  relatio  scribi  coepit.  At  tres  illae  conditiones 
traditionis  historicae  cum  dogmatica  traditione  conspirant. 
Ergo.  Prob.  min.  a)  Testes  immediati  sunt  patres  apostolici, 
testes  intermedii  presbyteri,  antistites,  doctores,  quos  inter  jam 
ab  initio  floruerunt  Irenaeus,  Tertullianus ,  Origenes,  Clemens 
Alexandrinus.  Illi  autem,  et  post  illos  episcopi,  doctores  usque 
ad  nos,  traditas  veritates  et  ab  antecessoribus  scire  potuerunt 
et  posteris  transmittere  voluerunt;    quae   res  ex  intima   eccle- 

siarum  commnnicatione  per  itinera,  epistolas,  synodos,  magis 
etiam  patescit.  b)  Idem  valde  liquet ,  comperto,  nunquam 
non  fuisse  plurimas  ecclesias  easque  veritatis  tradilae  tena- 
cissimas.  Cf.  S.  Ignat.  Antioch.  Trall.  VI.,  VII.;  Smyrn.  IV.: 
Ephes.  VII.;  S.  Polycarp.  Ad  Philipp.  VII.;  Orig.  Comm.  in 
Matth.,  Luc,  Joan.;  Tert.  Praescr.;  8.  lren.  ^efa;.  /m<r.  etc. 
c)  Ab  ecclesiae  prima  aetate  traditiones  scriptis  consignari 
aliisque  documentis  conservari  coeperunt;  exempla  sunt  1°  opera 
patrum  apostolicorum;  2°  inscriptiones  et  picturae  catacum- 
barum;  3°  praxis  ecclesiae  et  antiquissimae  liturgiae;  4n  nomi- 
natim  S.  Ign.  Ant. ,  qui  apostolicas  traditiones  „ad  certiorem 
posteritatis  notitiam  testimonio  suo  confirmatas  scriptis  man- 
dare  necessarium  duxit."     Eus.  E.  H.    lib.  III.    cap.  XXXVI. 

Objectiones. 

Obj.  1.  Traditiones  seu  doctrinae,  S.  Scripturis  non  pro- 
ditae,  per  scriptores  ecclesiasticos,  monumenta  similiaque  media 
ad  posteros  transmittuntur.  At  isti  testes  intermedii  falli  pos- 
sunt.     Ergo. 

Eesp.  Dist.  maj.:  et  haec  sunt  media  materialia  tradi- 
tionis,  conc;  media  formalia,  subdist.:  in  quantum  exprimunt 
sensum  ecclesiae ,  conc;  separatim  sumpta,  nego.  Et  sic 
distincta  minori,  nego  conclusionem.  Si  de  traditione  mere 
historica  ageretur,  vis  probativa  traditionis  in  auctoritate  quali- 
cunque  humana  scriptorum  et  monumentorum  resideret;  nos 
autem  traditionem  propugnamus  dogmaticam,  quae  in  succes- 
sione  magisterii  authentici  cum  infallibilitatis  charismate  nititur; 
atque  monumenta  quaelibet  seu  media  transmissiva  vim  suam 
probativam  dogmaticam  ab  expressione  sensus  istius  infallibilis 
magisterii  tenent. 

Instabis.  Patres  ante  concilium  Nicaenum  traditionem 
historicam  cognoscunt,  ignorant  dogmaticam.  Ergo.  Prob. 
antec.  Patres  haereticos  ex  eo  confundunt ,  quod  isti  edere 
nequeunt  originem  ecclesiarum  suarum,  nec  evolvere  ordinem 
episcoporum  suorum,  per  successiones  ab  apostolis  vel  aposto- 
licis  viris  decurrentem.  Cf.  Tert.  Praescr,  cap.  XXXII.  At 
argumentatio,  ex  episcoporum  ordine  sumpta,  est  mere  historica. 

17* 

Resp.  Concessa  majoris  prima  parte  et  altera  negata 
probationem  antecedentis  dist.:  patres  isto  modo  haereticos 
confundunt,  supposita  assistentia  S.  Spiritus.  conc;  ea  exclusa, 
nego.  Circa  usum  traditionis  historicae  ante  Nicaenam  syno- 
dum  tria  advertenda  sunt.  a)  Patres  illius  aetatis  assisten- 
tiam  Spiritus  veritatis,  ecclesiae  promissarn,  hoc  est,  ipsissimum 
fundainentum  traditionis  dogmaticae,  expressis  verbis  docuerunt. 
Ita  Irenaeus  ostendit  in  episcopis  „cum  episcopatus  successione 
charisma  veritatis  certum  secundum  placitum  Patris",  Adv. 
haer.  lib.  IV.  cap.  XXVI.;  Tertullianus  haereticorum  insipien- 
tiam  perstringit,  quasi  „neglexerit  officium  Dei  villicus,  Christi 
vicarius  (id  est,  S.  Spiritus),  sinens  ecclesias  aliter  interim 
intelligere,  aliter  credere,  quod  ipse  per  Apostolos  praedicabat." 
Praescr.  cap.  XXVIII.  Cf.  supra  ,  quaest.  VIII.  art.  3 — 5. 
b)  Ex  altera  parte  etiam  ab  iis  patribus ,  qui  post  Nicaena 
tempora  scripserunt,  cum  charismate  infallibilitatis  episcopatus 
successio  vindicatur.  Quamobrem  S.  Augustinus:  „tenet  me 
in  ecclesia  ab  ipsa  Sede  Petri  usque  ad  praesentem  episco- 
patum  successio  sacerdotum."  Contra  epist.  fundam.  n.  5. 
Cf.  plura  quaest.  V.  art.  5.;  et  VII.  5.  c)  Cum  traditio  dog- 
matica  successioque  magisterii  sub  assistentia  Spiritus  veritatis 
a  multis  haereticis  despiceretur,  patres  contra  tales  adversarios 
argumentum  traditionis  saltem  historicae  urgebant,  praesertim 
primis  ecclesiae  saeculis ,  cum  vel  inviti  apostolicam  eccle- 
siarum  originem  propemodum  coram  cernerent. 

Obj.  II.  Fieri  non  potest,  ut  traditiones  plurimae  viva  voce 
conserventur.  Atqui  ecclesia  Romana  non  unam  alteramve  doctri- 
nam  traditam  credit,  sed  traditiones  plurimas.  Ita  fit,  ut  tradi- 
tiones  integrae  ad  nos  usque  pervenire  nequeant. 

Resp.  Dist.  maj.:  id  fieri  non  potest,  solum  inspecta  in- 
firmitate  humana,  transeat;  assistente  Spiritu  sancto,  nego. 
Et  transeat  minor.  Utrum  plurimae  veritates  ab  initio  viva 
voce  transmissae  sint,  an  paucae,  hic  nihil  ad  rem.  Sed  enim 
Christus,  qui  Spiritus  sancti  assistentiam  ecclesiae  nunquam 
defuturam  spopondit,  non  minus  multas  veritates,  quam  pau- 
ciores  conservare  potest.  Quod  autem  plurimas  traditiones 
esse  dicunt,  tria   explicationis  gratia  adversa  sunto.     a)  Aliud 

sunt  traditiones  divinae,  de  quibus  a  nobis  agitur,  aliud  leges 
ecclesiasticae,  quas,  ob  gubernandum  orbem  catholicorum,  pro 
diversis  officiis  et  statibus  conjunctim ,  non  pro  omnibus  et 
singulis  fidelibus,  oportet  esse  non  paucas.  b)  Neque  omnes 
leges  ecclesiasticae  apostolorum  ore  sunt  proditae,  sed  utitur 
etiam  ecclesia  per  decursum  temporum  potestate  legislativa 
sibi  divinitus  concessa.  c)  Apostoli  veritatem  quidem  reve- 
latam  totam  praedicarunt ,  sed  multae  explicationes  et  appli- 
cationes  temporibus  procedentibus  ab  ecclesia  S.  Spiritu  assi- 
stente  factae  sunt,  quas  sane,  cum  Spiritus  sanctus  illius 
explicationis  sit  principium  efficiens ,  quolibet  dubio  seposito 
credere  debemus.     Cf.  quaest.  IX.  art.  4. 

Instabis.  Locus  theologicus  traditionis  non  est  idem  atque 
loci  auctoritatis  ecclesiae  catholicae,  conciliorum  oecumenicorum 
et  Romanorum  Pontificum.  At  si  traditiones  ecclesiae  magisterio 
infallibiliter  ad  nos  perveniant,  locus  traditionis  resolvitur  in 
auctoritatem  ecclesiae.  Ergo.  Probatur  minor.  Argumentum 
ex  traditione  propositum  aut  per  se  rem  probat  aut  ex  auctori- 
tate  ecclesiae  talem  doctrinam  traditam  conservantis.  Si 
primum,  certitudo  traditionum  in  ecclesiae  magisterio  non 
collocatur;  si  alterum  traditio,  cum  per  se  argumentorum  fons 
non  sit,  locis  theologicis  falso  adnumeratur. 

Resp.  Dist.  min.:  locus  traditionis  resolvitur  in  auctori- 
tatem  ecclesiae  tanquam  in  locum  identicum,  nego;  tanquam 
in  proximam  regulam  fidei,  conc.  Proiude  probatio  objectionis 
in  majore  corruit;  quippe  tertium  relinquitur,  videlicet:  tra- 
ditionis  argumentum  probare  quidem  per  se,  non  tamen  quasi 
proximam  regulam  fidei,  sed  ut  locum  proprium.  Quae  respon- 
sio  ex  ipso  conceptu  traditionis  dogmaticae  —  de  historica 
enim  istic  non  habetur  quaestio  —  videtur  esse  obvia.  Traditio 
nempe,  cum  sit  verbum  Dei  non  scriptum,  aeque  et  S.  Scri- 
ptura  est  fons  revelatae  veritatis,  remota  regula  fidei.  Per 
se  igitur  argumenta  certa  theologo  praebet;  sed  quoniam 
dubia  oriri  possuut,  utrum  traditiones  sint  authenticae,  aut 
quis  sit  verus  illarum  sensus,  auctoritate  ecclesiae  opus  est, 
per  quam,  uti  per  regulam  proximam  quantum  ad  nos,  liqueat 
traditionum  transmissio  integra  verusque  seusus. 

ARTICULUS  IV. 
De  regulis  discernendi  traditiones. 

I.  Regula  suprema  est  sensus  ecclesiae.  1°  Cum 
ecclesia  quantum  ad  nos  sit  proxima  fidei  regula  eademque 
custos  et  interpres  totius  fidei;  sequitur  ut  traditionum  quoque 
auctoritas  et  sensus  juxta  proximam  illam  regulam,  quae  est 
ecclesia  catholica,  discernenda  sint.  Similes  enim  sunt  rationes, 
quibus  Scripturae  et  traditionum  explicationem  ad  ecclesiam 
pertinere  demonstratur. 

2°  Jansenistae  et  adversarii  definitionis  Vaticanae  de  in- 
fallibilitate  Pontificia  supremam  banc  regulam  discernendi  tra- 
ditiones  neglexerunt,  quae  ab  Augustino  vocatur  „catJiolicus 
sensus",  De  verbis  Apost.,  serm.  XIV.  cap.  XX.;  a  Vinc.  Lirin. 
„ecclesiasticae  intelligentiae  auctoritas",  Common.  c.  II.  Verum 
posito  infallibili  ecclesiae  magisterio,  nihil  prins  aut  antiquius 
ducere  debemus,  quam  ut  fundamentalis  regula  traditionis 
dogmaticae  teneatur;  quod  quo  jure  fiat,  Leo  XIII.  docet  his 
verbis:  „Ipsi  (ecclesiae)  uni  tamquam  in  deposito  esse  (Deus) 
jussit  res  omnes  afflatu  suo  hominibus  enuniiatas;  eam  denique 
unam  statuit  interpretem,  vindicem,  magistram  veritatis  et 
sapientissimam  et  certissimam,  cujus  praecepta  aeque  singuli 
aeque  civitates  debeant  audire  et  sequi."  Encycl.  Officio  san- 
ctissimo,  22.  Dec.  1887  cf.  Sapientiae  cliristianae,  11.  Jan.  1890. 

3°  Sensus  ecclesiae  non  primis  duntaxat  saeculis  tantam 
auctoritatem  habuit,  verum  et  hodierna  ecclesia  eam  habet  et 
habebit  eam  ecclesia  vsque  ad  consummationem  saeculi;  S.  Spi- 
ritus  ecclesiam  vivificat  in  aeternum;  neque  unquam  non  erit 
cum  ea  divinus  ille  Auctor,  de  quo  apostolus:  Jesus  Christus 
heri,  et  hodie,  ipse  et  in  saecula.  Hebr.  XIII.  8.  Hac  de  causa 
S.  Augustinus  praeclare  dixit:  „Non  accipio  quod  de  bapti- 
zandis  haereticis  beatus  Cyprianus  sensit,  quia  hoc  ecclesia 
non  accipit,  pro  qua  beatus  Cyprianus  sanguinem  fudit." 
Contra  Crescon.  lib.  II.  cap.  XXXII. 

4°  Sensus  ecclesiae  non  unice  consistit  in  consensu  omnium 

fidelium.  Re  quidem  vera,  ubi  cunctorum  fidelium,  inclusa 
docenti  ecclesia,  de  dogmate  tradito  consensus,  ibi  tutissimum 
signum  traditionis;  sed  regula  fidei  non  collocatur  praecise 
in  consensu  omnium  fidelium;  nititur  in  sensu  ecclesiae,  quem 
illi  exprimunt,  quorum  munus  est  docere  cum  auctoritate. 

II.  Quatuor  regulae  Cani,  quibue  tbeologo  constare 
possit,  hoc  aut  illud  dogma  ab  apostolis,  docente  Christo  aut 
&  Spiritu  dictante,  esse  traditum,  in  suprema  regula  com- 
memorata  nituntur.     Istae  vero  regulae  sunt: 

.1°  Quod  universa  tenet  ecclesia,  nec  conciliis  institutum, 
sed  seraper  retentum  est,  non  nisi  auctoritate  apostolica  tra- 
ditum  rectissime  creditur.  Cf.  S.  Aug.  Contra  Donatist.  lib.  IV. 
cap.  XXXIV. 

2°  Si  quod  fidei  dogma  patres  ab  initio  secundum  suorum 
temporum  successionem  concordissime  tenuerunt,  hujusque  con- 
trarium  ut  haereticum  refutarunt,  quod  tamen  e  sacris  litteris 
non  habetur,  id  nimirum  per  apostolicam  traditionem  habet 
ecclesia.  Exempla  sunt,  perpetua  B.  Mariae  virginitas,  certus 
evangeliorum  numerus. 

3°  Si  quicquam  est  nunc  in  ecclesia  communi  fidelium 
consensione  probatum,  quod  tamen  humana  potestas  efficere 
non  potuit,  id  ex  apostolorum  traditione  necessario  deriva- 
tum  est. 

4°  Si  viri  ecclesiastici  aliquod  dogma,  vel  unam  quam- 
libet  consuetudinem  uno  ore  testentur  nos  ab  apostolis  acce- 
pisse,  sine  dubio  certum  argumentum  est,  ut  ita  esse  credamus. 
Deloc.theol.  lib.  III.  cap.  IV.  Cf.  S.  Iren.  Adv.  haer.  lib.  III. 
cap.  IIL,  IV.;  Tert.  De  praescr.  cap.  XXI.;  etc. 

III.  De  regula  Lirinensi:  „quod  ubique,  quod  sem- 
per,  quod  ab  omnibus."  1°  Vincentius  Lirinensis,  Common, 
cap.  II.  exquirens,  quonam  modo  possimus  „certa  quadam  et 
quasi  generali  ac  regulari  via  catholicae  fidei  veritatem  ab 
haereticae  pravitatis  falsitate  discernere",  hanc  regulam  docet: 
„magnopere  curandum  est  ut  id  teneamus  quod  ubique,  quod 
semper,  quod  ab  omnibus  creditum  est.  Hoc  est  etenim  vere 
proprieque  catholicum,  quod  ipsa  vis  nominis  ratioque  declarat, 
quae    omnia    fere    universaliter    comprehendit.      Sed    hoc    ita 

demum  fiet,  si  sequamur  universitatem,  antiquitatem,  consen- 
sionem."  2°  Haec  regula  intelligi  potest  aut  in  sensu  affir- 
mante,  hoc  esse  dogma  fidei,  quod  ubique,  semper  et  ab 
omnibus  creditur;  aut  in  sensu  negativo,  quasi  nihil  posset 
esse  credendum,  nisi  quod  dicto  modo  creditur:  primus  sensus 
verissimus  est;  alter  falsus,  si  de  fide  explicita  interpreteris, 
sicut  nonnulli  quandoque  interpretati  sunt.  3°  Verum  Vin- 
centius  fidei  explicationem  in  ecclesia  egregie  declarans:  „for- 
sitan  —  inquit  —  dicit  aliquis:  Nullusne  ergo  in  ecclesia 
Christi  profectus  habebitur?  Habeatur  plane,  et  maximus  .  .  . 
Sed  ita  tamen  ut  vere  profectus  sit  ille  fidei,  non  permutatio. 
Siquidem  ad  profectum  pertinet  ut  in  semetipsum  unaquaeque 
res  amplificetur;  ad  permutationem  vero,  ut  aliquid  ex  alio 
in  aliud  transvertatur.  Crescat  igitur  oportet  tam  singulorum 
quam  omnium,  tam  unius  hominis  quam  totius  ecclesiae,  aeta- 
tum  ac  saeculorum  gradibus,  intelligentia,  scientia,  sapientia, 
sed  in  suo  duntaxat  genere,  in  eodem  scilicet  dogmate,  eodem 
sensu  eademque  sententia  .  .  .  Ecclesia,  sedula  et  cauta  de 
positorum  apud  se  dogmatum  custos,  nihil  in  his  unquam  per- 
mutat,  nihil  minuit,  nihil  addit,  non  amputat  necessaria,  non 
apponit  superflua,  non  amittit  sua,  non  usurpat  aliena;  sed 
omni  industria  hoc  unum  studet  ut  vetera  fideliter  sapienter- 
que  tractando,  si  qua  sunt  illa  antiquitus  informata  et  inchoata, 
accuret  et  poliat;  si  qua  jam  expressa  et  enucleata,  consolidet, 
firmet;  si  qua  jam  confirmata  et  definita,  custodiat."  L.  c. 
cap.  XXIII.  Cf.  Berthier,  Tract.  de  locis  theol.  P.  I.  lib.  I. 
cap.  I.;  Schrader,  De  theologico  testium  fonte  deque  edito  jidei 
testimonio  seu  traditione  commentarius  ;  Franzelin,  De  divina 
Traditione  et  Script. 

Quaestio  XVIII. 

De  sanctis  Patribus 


Sextus  locus  theologicus  patrum  auctoritate  continetur. 
Gravissima  haec  quidem;  docent  enim  ipsimet  patres  veram 
Codicum  sacrorum  expositionem  et  traditam  ecclesiae  fidem 
divinam,  sed  itadocent,  ut  eorum  in  docendo  auctoritas  aChristo 
et  ecclesia  avelli  omnino  nequeat.  Nam  de  doctrina  fidei 
agitur.  „Spiritualis  autem  doctrinae  et  fidei  primus  et  prin- 
cipalis  doctor  est  Christus.  .  .  Unde  manifestum  est  quod  in 
Christo  excellentissime  fuerunt  omnes  gratiae  gratis  datae, 
sicut  in  primo  et  principali  fidei  doctore."  S.  Thom.  III. 
quaest.  VII.  art.  7.  Porro  Christi  magisterium  ab  ecclesia  con- 
tinuatur;  praestantes  fidei  ecclesiae  testes  sancti  patres  habentur. 
Itaque  quaerendum  est: 

Primo.  Utrum  consensus  omnium  patrum  de  doctrina 
fidti  theologo  certum  praestet  argumentum. 

Secundo.  De  auctoritate  patrum,  si  singillatim  specten- 
tur,  in  doctrina  jidei. 

Tertio.  De  auctoritate  sanctorum  patrum  extra  res  jidei 
et  morum. 

Quarto.     De  re.gulis  veri  usus  patrum. 

ARTICULUS  I. 

Utrum  consensus  omnium  patrum  de  doctrina  fidei  theologo 
certum  praestet  argumentum. 

I.  De  titulo  sancti  patris.  Patres  sensu  proprio  di- 
cuntur  scriptores  illi  ecclesiastici,  qui  doctrina  orthodoxa,  san- 
ctimonia,  antiquitate  notabiles  ab  ecclesia  approbati  sunt.  Qui 
istas  qualitates  1°  doctrinam  orthodoxam,  2°  sanctitatem  vitae, 

3°  antiquitatem ,  4°  ecclesiae  approbatiooem  habent,  illi  vere 
patres  ecclesiae  sunt;  doctrina  enim  et  exemplis  ecclesiam, 
adjuvante  Christo,  primo  genuisse  et  enutrivisse  censentur. 
Cf.  S.  Thom.  Expos.  in  I.  Cor.  cap.  IV.  15.  Titulus  autem 
„patris  fidei"  S.  Thomae,  quia  „solius  Christi  est",  displicet. 
Contra  errores  Graecorum,  in  fine. 

Ob  defectum  doctrinae  orthodoxae  vel  sanctitatis  Clemens 
Alexandrinus,  Origenes,  Tertullianus,  Eusebius  Caesariensis, 
Theodoretus  Cyrensis  patres  non  habentur,  sed  scriptores 
ecclesiastici. 

Patres  in  tres  aetates  distribuuntur,  quarum  prima  priorum 
trium  saeculorum  (70—325)  patres  complectitur.  Inter  eos 
apostolorum  discipuli  eminent,  qui  nomine  patrum  apostoli- 
corum  decorantur,  S.  Clemens  Romanus;  auctor  epistolae,  qui 
dicitur  S.  Barnabae;  S.  Ignatius  Antiochenus;  S.  Polycarpus; 
auctor  Martyrii  Polycarpi;  auctor  epistolae  ad  Diognetum; 
Papias;  Hermas.  Altera  aetas  ad  obitum  S.  Leonis  M.  (461) 
pertingit;  tertia  in  ecclesia  Latina  clauditur  a  S.  Gregorio  M. 
(f  604),  in  ecclesia  Graeca  a  S.  Joanne  Damasceno  (f  754). 
Ab  aliis  tamen  secunda  aetas  ad  Gregorium  M.  et  Joannem 
Damascenum,  tertia  ad  S.  Bernardum  extenditur,  qui  novis- 
simus  patrum  appellatur. 

II.  De  titulo  doctoris  ecclesiae.  1°  Doctores  eccle- 
siae  sunt  scriptores  ecclesiastici,  doctrina  orihodoxa,  eruditione, 
sanctimonia  praestantes,  qui  ab  ecclesia  doctores  ecclesiae  decla- 
rati  sunt.  Ex  quo  perspicuum  est,  in  doctore  eruditionem  eminen- 
tem  vicem  antiquitatis  praestare;  patris  vero  nomine,  etiamsi 
tantae  eruditionis  non  videatur,  illum  tamen  insigniri,  qui 
ceteris  qualitatibus  doctrinae  canitiem  adjungit,  quam  Aegyptius 
ille  Graecis  adjudicat.  „Juvenes  —  inquit  —  estis  omnes 
quod  ad  animas  spectat.  Nam  nullam  in  his  habetis  ex  anti- 
qua  auditione  veterem  opinionem,  neque  doctrinam,  quae  tem- 
poris  diuturnitate  canitiem  contraxerit.u  Plato,  Tim.;  cf.  Petav., 
Dogm.  theol.  Proleg.  cap.  II. 

2°  In  numerum  igitur  doctorum  viri  sancti  doctique  omnium 
aetatum  ab  ecclesia  adscisci  possunt.  a)  Patres  et  doctores 
per  eminentiam  habentur  quatuor  Latini,  Ambrosius,  Hierony- 

mus,  Augustinus  et  Gregorius  M.,  nec  non  quatuor  Graeci, 
Athanasius,  Basilius,  Gregorius  Nazianzenus  et  Chrysostomus. 
b)  Patres  et  doctores  sunt  et  Leo  M.,  Hilarius  Pictavicus, 
Petrus  Chrysologus,  Joannes  Damascenus,  etc.  c)  Ex  sanctis 
aetatis  recentioris  declarati  sunt  doctores  Thomas  Aquinas  a 
Pio  V.  (1567),  Bonaventura  a  Sixto  V.  (1588),  Franciscus 
Salesins  a  Pio  IX.  (1877),  Alphonsus  M.  de  Liguori  ab  eodem 
Pontifice  (1871).  Cf.  Bened.  XIV.,  De  servorum  Dei  beatif. 
lib.  IV.  p.  II.  cap.  XI. 

Semel  ad  totam  hanc  quaestionem  dicamus,  sanctorum 
patrum  numero  in  his  controversiis  etiam  illos  scriptores  eccle- 
siasticos  conjungi,  qui,  uti  ecclesiae  doctores,  ad  patres  propius 
accedunt. 

III.  De  variis  modis,  quibus  sancti  patres  con- 
siderari  possunt.  1°  Patres  considerari  possunt  ut  testes 
doctrinae  ecclesiae  vel  ut  doctores  privati.  2°  In  patribus 
citandis,  adduci  potest  a)  patris  unius  aut  alterius  proprium 
placitum,  b)  plurium  consensus,  c)  omnium  concors  sententia. 
3°  Inter  patres  sunt  duo  disputationum  genera,  alterum  earum 
rerum,  quae  vere  ad  fidem  spectant,  alterum  earum,  quae  nec 
fidei  dogmata  sunt,  neque  ex  illis  derivantur.  4°  In  eadem 
disputatione  patres  alia  argumenta  ex  penu  fidei,  alia  ex  philo- 
sophia  proferunt.  Cf.  Canum,  De  loc.  theol.  lib.  VEI.  cap.  II. 
In  hac  thesi  auctoritas  patrum  defenditur,  in  quantum  sunt 
a)  testes  doctrinae  ecclesiae,  b)  per  omnium  concordem  sen- 
tentiam,  c)  in  rebus  fidei  et  morum. 

IV.  Adversarii.  Plurimi  protestantes  auctoritatem  pa- 
trum,  etsi  tot  ac  talium  virorum  praestantissimorum  scripta 
non  plane  et  omnino  contempserint,  pro  eo  ac  debuerunt,  non 
prorsus  venerati  sunt.  Namque  1°  principia  illa  spiritus  pri- 
vati  et  solius  sufficientisque  Scripturae  sicut  ecclesiae  ita  et 
patrum  quamlibet  auctoritalem  decisivam  stirpitus  auferunt. 
2°  Luther  et  Calvinus  arbitrantur  fieri  posse,  ut  unanimis 
patrum  doctrina  cum  Christo  discordet.  Ille  nimirum  affirmat: 
„Mille  Cyprianos,  mille  Augustinos  nihil  valere,  nisi  aeterno 
Dei  verbo  concordent",  Contra  regem  Angliae;  hic  autem: 
„Sic   tamen   in    eorum  (patrum)  scriptis  versamur,   ut  semper 

meminerimus,  omnia  nostra  esse,  quae  nobis  serviant,  non 
dominentur;  nos  autem  unius  Christi,  cui  per  omnia,  sine  ex- 
ceptione,  parendum  est."  Instit.  Praef.  —  Dein  Dallaeus,  J.  Cle- 
ricus  et  Basnage  vim  consensus  communis  patrum  debilitare 
conati  sunt. 

V.  Decretum  Tridentinum:  „ad  coercenda  petulantia 
ingenia,  (S.  Synodus)  decernit,  ut  nemo,  suae  prudentiae  in- 
nixus,  in  rebus  fidei  et  morum  ad  aedificationem  doctrinae 
christianae  pertinentium,  sacram  scripturam  ad  suos  sensus 
contorquens,  contra  eum  sensum,  quem  tenuit  et  tenet  sancta 
mater  Ecclesia,  cujus  est  judicare  de  vero  sensu  et  inter- 
pretatione  scripturarum  sanctarum,  aut  etiam  contra  unanimem 
consensum  patrum,  ipsam  scripturam  sacram  interpretari  audeat." 
Sess.  IV.;  cf.  prof.  fidei  Pii  IV. 

Thesis:  Unanimis  patrum  consensus  de  doctrina  fidei  theo- 
logo  certum  argumentum  praestat. 

Argumenta. 

Arg.  I.  Ex  S.  Scriptura.  a)  Ad  ecclesiae  patres  optimo 
jure  creduntur  spectare  Christi  verba:  Vos  estis  sal  terrae.  — 
Vos  estis  lux  mundi.  Matth.  V.  13,  14.  Porro  si  patres  omnes 
in  doctrina  fidei,  hoc  est,  in  rebus  fidei  et  morum  deficerent, 
sal  terrae  et  lux  mundi  non  essent.  Repugnat  igitur,  pa- 
tres  simul  omnes  in  rebus  fidei  et  morum  errare.  Explicatur 
major.  Etsi  verba  Christi  proxime  ad  apostolos  pertinent,  ad 
patres  tamen,  quos  Providentia  divina  prae  ceteris  doctores 
et  institutores  ecclesiae  delegit,  eadem  verba  extendi  videntur. 
Unde  S.  Thomas:  „sal,  id  est  praedicator,  vel  praelatus,  vel 
doctor."     Comm.  in  Matth.  1.  c. 

b)  Quod  divinitus  datur  in  aedificationem  corporis  Cliristi, 
seu  ecclesiae,  penitus  non  corruet.  Patres  autem  divinitus 
dantur  ad  aedificationem  ecclesiae.  Itaque  penitus  corruere, 
hoc  est,  omnes  simul  in  fide  errare.  non  possunt.  Prob.  min. 
ex  Ephes.  IV.  11,  12.:  Et  ipse  dedit  quosdam  quidem  Apostolos, 
quosdam  autem  Prophetas,  alios  vero  Evangelistas,  alios  autem 
pastores   et   doctores,    ad    consummationem    sanctorum   in  opus 

ministerii,  in  aedijicationem  corporis  Christi.  Apostolus  iteruiu: 
Et  quosdam  quidem  posuit  Deus  in  Ecclesia  primum  Apostolos, 
secundo  Prophetas,  tertio  Doctores.  I.  Cor.  XII.  28.  Et  ex- 
plico.  S.  Scriptura  in  primo  textu  duo  munia:  pastores  et 
doctores,  conjungens,  explicite  praelatos,  hoc  est,  doctores  fidei 
authenticos  designat.  Cf.  S.  Thom.  In  Ephes.  IV.  lect.  IV.; 
Franzelin,  De  div.  trad.  thes.  25.  Doctores  alterius  textus, 
etiamsi  hoc  vocabulo  hic  episcopos  designari  non  censeas,  sub 
episcopis  tamen  suis,  cum  essent  presbyteri,  scripserunt.  In 
utroque  casu,  patres,  quoniam  ad  ecclesiae  aedificationem  dati 
sunt,  omnes  simul  in  fide  errare  non  potuerunt. 

Arg.  II.  Doctrina  ecclesiae  praestat  certissimum  et  in- 
fallibile  argumentum.  Atqui  unanimis  patrum  consensus  ex- 
primit  doctrinam  ecclesiae,  quam  in  fide  et  moribus  nunquam 
errare  suo  loco  ostendimus.     Ergo.     Prob.  min. 

a)  Patres  sancti  simul  omnes  ecclesiae  doctrinam  scire 
potuerunt,  cum  essent  docti  et  tenaces  fidei  investigatores, 
eamque  exprimere  voluerunt,  cum  essent  sancti.  Ergo  fieri 
non  potest,  ut  in  testando  ecclesiae  doctrinam  omnes  de- 
cepti  sint. 

b)  Fieri  non  potest,  ut  illi  testes  ecclesiae  doctrinam  per- 
verse  exprimant,  quos  ipsa  ecclesia  approbat.  Atqui  patres, 
in  doctrina  qualibet  fidei  consentientes,  ab  ecclesia  approbantur. 
Ergo.  Prob.  min.  1°  Approbantur  implicite,  quia  eorum 
doctrina  publica  nusquam  et  nunquam  ab  ecclesia  improbatur; 
2°  expresse,  quia  ecclesia  universalis  nunquam  non  professa 
est,  se  sequi  unanimem  consensum  patrum. 

c)  Patres,  cum  essent  Spiritu  divino  repleti  et  mundo  corde, 
tanto  ad  veram  doctrinam  exprimendam  lumine  collustrati  viden- 
tur,   ut   eorum    omnium  consensu  nihil  censeatur  esse  certius. 

Arg.  III.  Ex  veterum  testimoniis.  a)  S.  Irenaeus,  Adv. 
haer.,  et  Tertullianus,  De  praescr.  manifesto  docent,  eorum 
omnino  tenendam  esse  doctrinam,  qui  praedicatae  in  ecclesia 
fidei  sunt  testes  authentici.  S.  Hieronymus  ait:  „Doctores 
ecclesiae  non  tam  ipsi  docent,  quam  in  ipsis  Deus,  rector  et 
habitator  illorum,  qui  sibi  eos  utilia  vasa  formavit  et  sancta 
tenipla  construxit."    In  Ep.  ad  Gal.  cap.  I.  11,  12.    S.  Augu- 

stinus:  „Qui  vero  ab  unanimi  patrum  consensu  discedit,  ab 
universa  ecclesia  discedit."  —  „Qui  sanctos  patres  rejicit, 
fatetur,  se  universam  ecclesiam  rejicere."  Contra  Julian.  Felag. 
lib.  II.  cap.  XXXVIII.  S.  Aihanaslus  de  fide  Nicaena:  „nos 
quidem  demonsiravimus  istiusmodi  sententiam  a  patribus  ad 
patres  quasi  per  manus  esse  traditam.  Vos  autem,  o  novi 
Judaei  et  Caiphae  discipuli,  quos  demum  assertionum  vestrarum 
patres  ostendere  valetis?  Ne  unum  quidem  e  prudentibus  et 
cordatis  nominare  potestis.  Cuncti  vos  aversantur."  De  decr. 
Nic.  syn.  cap.  XXVII.  S.  Basilius:  ,7Patrum  vestigiis  non 
insistere  nec  sua  sententia  vocem  illorum  potiorem  ducere,  res 
est,  reprehensione  digna,  ut  plena  arrogantiae".  Ep.  52.  n.  1. 
Cf.  Cyrill.  Alex.  Ad  anathem.  VIII  ;  Zosim.  ep.  5.;  Vinc.  Lirin. 
Common.  cap.  XXXIX.,  etc. 

b)  Ex  conciliis.  Concilia  oecumenica,  Nicaenum  (cf. 
S.  Athan.  ep.  ad  Afros,  n.  6.),  Cpolitanum  I.  (cf.  Socrat.  H.  E. 
ad  a.  381),  Ephesinum,  omnia  denique  oecumenica  concilia 
passim  fidem  ex  patribus  probant;  patrum  fidem  tenendam 
docent;  ut  quis  iis  obloquatur,  non  patiuntur.  Quare  patres 
Ephesini  id  credendum  affirmant,  „quod  sacra  sibi  consentiens 
patrum  tenuisset  antiquitas".  Act.  I,  Patres  Chalcedonenses 
decreta  sua  firmissima  esse  his  verbis  significant:  „Docuerunt 
enim  patres,  et  in  scriptis  custodiuntur,  quae  ab  eis  sunt  ex- 
posita,  et  citra  ea  dicere  non  possumus."  Act.  II.  Cf.  Conc. 
Nicaen.  II.,  Act.  IV.;  Cpolitanum  IV.,  Act.  X.  can.  I.  etc; 
Fratres  a  Walenburch,  Tractatus  V.,  De  perpetua  probatione 
jidei  per  testes. 

Quaeres  I.  Quando  communis  patrum  consensus  adesse 
censeatur. 

Resp.  a)  Unanimis  patrum  consensus,  ut  verbis  utar 
card.  Perronii,  cumulate  probatus  aestimari  debet,  cum  singu- 
larum  nationum  eminentissimi  in  alicujus  rei  assertione  con- 
sentiunt,  ita  ut  inter  illos  nemo,  qui  semper  orthodoxus,  ortho- 
doxis  semper  adhaesit,  dissentiat.  b)  Unanimis  patrum  consen- 
sus  constat,  si  patres  citati  sunt  tales,  ut  illos  non  aliud  vere 
sensisse  quam  ceteros  omnes  collegas  suos  nemo  dubitet.  Cf. 
Vinc.  Lirin.  Common.  cap.  XXX.    c)  S.  Augustinus  ex  Occiden- 

talium  patruin  communi  mente  idem  sentientibus  hunc  in  modum 
argumentatur:  „Puto  tibi  eam  orbis  partem  sufficere  debere, 
in  qua  primum  apostolorum  suorum  voluit  Dominus  gloriosis- 
simo  martyrio  coronare  .  .  .  Non  est  ergo  cur  provoces  ad 
Orientis  antistites,  quia  et  ipsi  utique  Christiani  sunt,  et  utrius- 
que  partis  terrarum  fides  ista  una  est,  quia  et  fides  ista 
Ghristiana  est.     Contra  Julian.    Pelag.  lib.  I.  cap.  IV. 

Quaeres  II  Quaenam  sint  regulae  judicandi,  utrum  patres 
loquantur  veluti  traditionis  et  fidei  testes. 

Resp.  Patres  ut  testes  traditionis  fideique  ecclesiae  loqui 
censentur,  a)  si  id  vel  expresse  vel  aequivalenter  affirmant, 
puta  hac  formula:  credimus  cum  ecclesia  catholica;  b)  si  do- 
ctrinam  aliquam  ut  ab  omnibus  credendam  inculcant;  c)  si 
doctrinam  contrariam  tanquam  haereticam  aut  receptae  in 
ecclesia  doctrinae  repugnantem  explodunt;  d)  si  nunquam 
quemquam  aliter  sentire  patiuntur. 

Quaeres  III.  Quid  statuendum  sit  de  certitudine  argumenti, 
si  patres  ad  unum  omnes  qua  de  re  consentiunt. 

Resp.  a)  Si  patres  aliquod  doctrinae  caput  formula  qua- 
dam,  ad  regulas  modo  enumeratas  referenda,  proponunt,  eorum 
consensus  unanimis  argumentum  infallibiliter  certum  suppe- 
ditat.  b)  Si  vero  doctrina  quaepiam  ratione  quidem  suae 
materiae  ad  fidem  et  mores  pertinet,  sed  ut  ab  omuibus 
tenenda  non  propouitur,  omnium  patrum  in  eo  genere  auctoritas 
argumentum  theologice  certum  praebere  videtur.  Cf.  quaest.  IX, 
art.  6. 

Quaeres  IV.  Quaenam  sit  patrum  auctoritas,  si  doctrinam 
fidei  ut  doctores  privati  exponunt. 

Resp.  Patres  ut  doctores  privati  auctoritatem  habent 
suorum  argumentorum.  Patres  autem  ut  doctores  privati  lo- 
quuntur,  quando  non  ex  traditione  et  doctrina  ecclesiae,  sed 
e  ratione  propria  aliquid  asserunt.  Verum  si  patres  consensu 
unanimi  doctrinae  caput  aliquod  ad  fidem  Christianam  per- 
tinere  pro  certo  affirmaut,  hoc  ipso  eorum  effata  non  a  docto- 
ribus  privatis  prodiisse  constat. 

Objectiones. 

Obj.  I.  Errare  in  fide  potest,  qui  non  est  infallibilis. 
Nullus  autem  pater  est  infallibilis.  Ergo  omnes  simul  patres 
in  fide  errare  possunt. 

Resp.  Dist.  minorem:  nullus  pater  est  infallibilis  seorsum, 
conc;  patres  simul  omnes  non  sunt  infallibiles ,  subdist.:  ut 
doctores  privati,  conc;  ut  testes  fidei  ecclesiae,  nego.  Patrum 
omnium  auctoritas  in  eo  maxime  nititur,  quod  eorum  consen- 
sus  fidem  exprimit  ecclesiae,  cui  infallibilitatis  charisma  datum 
est  divinitus.  Quare  S.  Thomas:  „Ipsa  doctrina  catholicorum 
doctorum  ab  Ecclesia  catholica  auctoritatem  habet."  n.  II. 
quaest.  X.  art.  12. 

Instabis.  Probare  per  patres  ecclesiam ,  per  ecclesiam 
patres,  est  petitio  principii.  Atqui  catholici  per  patres  probant 
ecclesiam,  quae  patres  approbatione  sua  facit.     Ergo. 

Eesp.  Dist.  maj.:  est  petitio  principii,  si  hoc  fiat  sub 
eodem  respectu,  conc;  sub  diverso,  nego.  Et  dist.  minorem: 
catholici  probant  ecclesiam  per  patres,  ut  sunt  testes  historici, 
conc;  ut  sunt  patres,  ab  ecclesia  approbati,  nego.  Similiter 
alteram  minoris  partem  dist:  ecclesia  patres  approbatione  sua 
facit  praecise  testes  historicos,  nego;  testes  suae  fidei  authen- 
ticos,  subdist.:  perspectis  in  eo  genere  meritis  approbati,  conc; 
temere,  nego.  Captiosa  nobis  objici,  satis  apparet.  Probantes 
enim  religionis  catholicae  veritatem  et  ecclesiae  auctoritatem, 
catholici  patres  tanquam  testes  historicos  adversus  acatholicos 
citant;  inter  eos  autem,  qui  ecclesiae  auctoritatem  admittunt, 
patres  adducuntur  ut  testes  fidei,  quam  profitetur  ecclesia. 

Obj.  II.  Usu  venit,  ut  patres  in  doctrina  fidei  ab  invicem 
dissentiant.  Ergo  locus  ex  patrum  auctoritate  nullum  argu- 
mentum  certum  theologo  subministrat. 

Resp.  Dist.  antec:  patres  in  doctrina  fidei  ab  invicein 
dissentiunt,  dist.:  in  fide  definita,  nego;  in  fide  nondum  de- 
finita,  subdist.:  quandoque  et  in  aliquibus,  conc;  semper  et 
in  omnibus,  nego.  Nemo  sane  dixerit,  ob  discordem  patrum 
in  aliquibus  sententiam,  argumentum  ex  eorundem  concordi  de 
aliis  rebus  doctrina  quidpiam  infirmari. 

Instabis.  Patres  omnes  simul  ante  concilium  Nicaenum 
in  fide  errarunt.  Patrum  igitur  unanimis  consensus  parum 
valet  ad  fidem  comprobandam.  Prob.  antec.  ex  falsa  opinione 
de  regno  Christi  millenario,  quam  patres  ante  saeculum  IV. 
secuti  sunt. 

Resp.  Nego  antec.  Probationem  antecedentis  dist.:  patres 
secuti  sunt  opinionem  millenarii  regni  crassam ,  nego;  mode- 
ratiorem,  subdist.:  eam  opinionem  patres  aliqui  secuti  sunt  et 
ex  judicio  privato,  conc;  omnes  simul  et  ex  doctrina  ecclesiae 
universalis,  nego.    Hic  ob  oculos  habete,  quae  sequuntur. 

a)  Doctrina  millenaria  seu  chiliasmus  duplex  est.  1°  Chi- 
liasmus  crassus  „Cerinthianorum,  qui  in  ultima  felicitate  post 
resurrectionem  mille  annos  in  regno  Cbristi  secundum  carnales 
ventris  voluptates  fabulantur  futuros",  prout  error  ille  ab 
Aquinate  C.  Gent.  lib.  III.  cap.  XXVII.  describitur;  cui  er- 
rori  admixta  est  restituendi  Judaicarum  caeremoniarum  ex- 
spectatio.  2°  Chiliasmus  moderatior,  cujus  propugnatores,  re- 
jectis  formis  carnali  et  caeremoniali,  doctrinae  substantiam 
retinuerunt,  asserentes,  „primam  resurrectionem  futuram  esse 
mortuorum,  ut  cum  Christo  mille  annis  in  terra  regnarent". 
S.  Thom.  Sent.  IV.  dist.  XLIII.  quaest.  I.  art.  3.  sol.  I.  ad  4.; 
cf.  Supplem.  quaest.  LXXVII.  art.  1.  ad  4. 

b)  Opinio  millenariorum  substantialiter,  etiam  amota  fabula 
carnalium  cupiditatum  cultusque  Judaici,  jam  dudum  in  eccle- 
sia  catholica  explosa  est  tanquam  error  manifestus  et  abusus 
verborum  Apoc.  XX.  4.  Cf.  S.  Thom.  locis  cit.;  Natal.  Alex. 
In  saec.  I.  diss.  XXVIII.  art.  2. ;  Franzelin ,  De  div.  trad. 
thes.  XVI.  Utrum  vero  doctrina  illa  non  tantum  erronea, 
verum  etiam  haeretica  dicenda  sit,  dubitatur;  at  regnum  mille 
annorum,  quod  in  terris  post  generale  judicium  fore  perhibent, 
certo  contrarium  videtur  concilio  Florentino,  quod  decrevit, 
animas  immaculatas  aut  purgatas  „in  coelum  mox  recipi,  et 
iutueri  clare  ipsum  Deum  trinum  et  unum". 

c)  Doctrina  Papiae,  Justini,  Irenaei,  Tertulliani,  Methodii, 
Nepotis,  episcopi  Aegyptii,  Victorini  Petaviensis,  Commodiani, 
Lactantii,  qui  ante  tempora  Nicaena  chiliasmum  docuisse  cen- 

De  Groot,  Summa  apologet.    II.  |Q 

sentur,  auctoritatem  consensus  communis  in  testificanda  eccle- 
siae  fide  non  habent.  Etenim  1°  ipse  S.  Justinus  Tryphoni 
scribit:  „multos  vero  etiam  qui  purae  piaeque  sunt  Christiano- 
rum  sententiae ,  hoc  non  agnoscere  tibi  significavi" ,  Dial. 
cum  Tryphone,  cap.  LXXX;  atque  Tatianus,  Athenogoras,  Theo- 
philus,  aetati  huic  suppares,  chiliasmi  immunes  sunt.  2°  Post- 
hac  Cajus,  presbyter  Romanus,  millenarios  confutavit  (Eus* 
E.  H.  lib.  III.  cap.  XXVIII.);  similiter  Origenes,  De  princip. 
lib.  II.  cap.  XI.;  Dionysius  Alexandrinus ,  De  promissionibus 
adv.  Nepotem,  apud  Eus.  E.  H.  lib.  II.  cap.  XXIV.;  quin  imo 
nonnulli  eo  progressi  sunt,  ut  Apocalypseos ,  quod  ipsis  vide 
retur  chiliasmo  favere,  non  Joannem  apostolum  sed  alium 
Joannem,  virum  apostolorum  coaevum,  auctorem  esse  conten- 
derent.  Eus.  1.  c.  cap.  XXV.  3°  Patres  chiliastae  sunt  a  ceteris 
sejuncti,  quippe  quibus  ex  antecessoribus ,  Clemente  Romano, 
Ignatio,  Polycarpo,  Herma,  auctore  epistolae  ad  Diognetum, 
faveat  nemo ;  ex  coaevis  adversentur  viri  gravissimi ,  ex  suc- 
cessoribus  jam  inde  a  saeculo  IV.  patres  simul  omnes.  4°  Chi 
liasmus  saeculo  II.  in  Asia  minori  Papiam,  episcopum  Hiera- 
politanum,  auctorem  habuit  „Haec  quidem  —  ait  Eusebius  — 
existimo  ipsum  apostolicis  narrationibus  praepostere  intellectis 
supposuisse,  cum  quae  in  symbolis  mystice  ab  eis  dicta  erant, 
non  perspexisset."  0.  c.  lib.  III.  cap.  XXXIX.  S.  Augustinus 
omnes  erroris  illius  stirpes  ejecit. 

Urgebis.  Patres  antenicaeni  fere  omnes  Arianismo  prae- 
lusisse  videntur.     Ergo. 

Resp.  Dist.  antec:  patres  antenicaeni  in  hoc  ipso  dog- 
mate  errarunt,  nego;  in  aliquo  modo  enuntiandi  dogma,  sub- 
dist.:  aliqui  in  quibusdam  effatis,  seorsum  consideratis, 
transeat;  si  contextum  et  adjuncta  respicias,  nego.  Cujus  qui- 
dem  responsionis  ut  veritas  comprehendatur,  tria  in  patribus 
antenicaenis  observanda  sunt: 

a)  Patres,  qui  Nicaeni  concilii  tempus  antecesserunt,  Christi 
divinitatem  tam  aperte  et  egregie  docuerunt,  ut  1"  patres 
Nicaeni  non  nisi  doctrinam,  ab  ipsis  traditam,  solemniter  de- 
finiendam  censuerint,  et  2°  ut  populus  Christianus,  utique  ab 
iis    patribus    per  saecula    duo   edoctus,   Arium    horruerit.     Cf. 

8.  Athan.    De   decret.   Nic.    syn.   cap.  III.;    S.  Aug.  De  Trin. 
lib.  I.  cap.  VII. 

b)  Si  patres  aliquot,  ipsam  dogmatis  substantiam  tenentes, 
in  consectariis  quibusdam  nonnihil  a  regula  deflexerint,  vel 
alii,  re  prorsus  consentientes,  enuntiandi  tantum  modo  pec- 
caverint,  optimo  tamen  jure  Petavius  judicat,  eos  „tametsi 
quaedam  in  usu  cavenda  de  mysterio  hoc  nostro  suis  in  libris 
adsperserint,  alia  quoque  sana,  et  consentanea  catholicae  re- 
gulae  iisdem  in  scriptis  edidisse;  tum  in  illis  ipsis,  quae  ab- 
horrentia  videntur,  elucere  nihilominus  communis,  et  integrae 
professionis  summam."  Enimvero  haec,  si  diligentius  exquiras, 
distincte  consideranda  sunt,  lustratis  patrum  illorum  effatis  sin- 
gulis;  ideo  remittitur  res  ad  Petavium,  De  Trin.  praef.;  ad 
Nat.  Alex.  Saec.  II.  et  III.  passim;  Schwane,  Dogmengeschichte 
der  vornicanischen  Zeit\  Freppel,  Cours  d'  eloquence  sacree. 

c)  Quod  ad  verborum  delectum  attinet,  ex  S.  Thoma 
facile  perspicitur,  cur  patres  saeculi  IV.  et  V.  hac  in  re 
limatiores  fuisse  oporteret  illis  antiquioribus:  „errores  —  in- 
quit  —  circa  fidem  exorti  occasionem  dederunt  sanctis  Eccle- 
siae  Doctoribus  ut  ea  quae  sunt  fidei,  majori  circumspectione 
traderent,  ad  eliminandos  errores  exoitos;  sicut  patet  quod 
sancti  Doctores  qui  fuerunt  ante  errorem  Arii,  non  ita  expresse 
locuti  sunt  de  unitate  divinae  essentiae,  sicut  Doctores  se- 
quentes:  et  simile  de  aliis  contingit  erroribus:  quod  non  solum 
in  diversis  Doctoribus,  sed  in  uno  egregio  Doctorum  Augustino 
expresse  apparet.  Nam  in  suis  libris  quos  post  exortam 
Pelagianorum  haeresim  edidit,  cautius  locutus  est  de  potestate 
liberi  arbitrii  quam  in  libris  quos  edidit  ante  praedictae  haeresis 
ortum  .  .  .  Et  ideo  non  est  mirum ,  si  moderni  fidei  Doctores 
post  varios  errores  exortos,  cautius  et  quasi  elimatius  loquuntur 
circa  doctrinam  fidei,  ad  omnem  haeresim  evitandam."  Contra 
errores  Graec,  prooem. 

Obj.  III.  Uni  Christo  parendum  est.  Christus  autem  per 
Scripturas  nos  docet.     Patrum  ergo  nulla  est  auctoritas. 

Resp.  Dist.  maj.:  Christo  parendum  est,  et  ecclesiae 
rectoribus,  a  Christo  constitutis,  conc;  illis  seclusis,  nego.  Et 
diat.   min.:    Christus  per  Scripturas  fidem  nos  edocet,   et  per 

ecclesiam  Scripturarum  interpretatricem ,  conc;  ecclesia  ex- 
clusa,  nego.  Fidei  principalem  primumque  doctorem  Christum 
agnoscimus;  Christus  autem  ecclesiae  miDisterio  utitur,  ut  fidem 
hominibus  proponat;  unanimis  vero  patrum  consensus  doctrinam 
ecclesiae,  hoc  est,  Christi,  per  ecclesiam  loquentis,  exprimit. 

Instabis.  Illos  patres  audire  oportet,  quorum  fides  magis 
pura  et  sincera  fuit.  Tales  autem  sunt  patres  saeculi  I — IV., 
tanquam  melioris  adhuc  aetatis.  Illos  igitur  limites  primor- 
diales  ne  transgrediamur ,  prudentia  admonet.  Prob.  min. 
Ut  plurimum  res,  prout  a  sua  origine  recedunt,  in  pejus  ruunt; 
patres  ergo,  prout  ad  Christum,  originem  suam,  accedunt,  fide 
digniores  habentur. 

Resp.   Nego  min.    Probationem  dist.:   illa  corruptio  locum 
habet  in  rebus  mere  humanis,  transeat;  in  ecclesia,  nego.    Et 
dist.  conseq. :   patres    quo  antiquiores  eo   fide   digniores  sunt, 
polemice,  conc;   theologice ,   nego.    Ecclesiam  Christi   in  fide 
errare   non  posse,    ex  quaest.  VIII.  certo   nobis   persuasimus. 
Ergo    columna    illa  et  jirmamentum  veritatis}  I.  Tim.  III.  15 
non  corruit.     Patres   igitur  et  antiquioris  et    posterioris   aevi 
quando    doctrinae    alicujus    ecclesiae    sunt    testes    unanimes 
parem  fidem  faciunt.    Exprimunt  enira  sensum  ecclesiae,  eccle 
sia   doctrinam    Christi.     Polemice    tamen,    id   est,   in    contro 
versiis    cum    iis,    qui    ecclesiae    infallibilitatem    non    credunt 
patrum    antiquiorum    auctoritas ,   ut  in   historicis    fit ,    ceteris 
paribus ,    habetur    gravior.     Plura   apud    Nat.    Alex.   Saec.  II. 
diss.  XVI. 

ARTICULUS  II. 

De  auctoritate  patrum,  si  singillatim  spectentur,   in  doctrina 

fidei. 

I.  De  patrum,  si  singillatim  spectentur,  in  rebus 
fidei  et  morum  auctoritate  conclusiones  quatuor.  a)  Ge- 
neratim  unius  aut  duorum  sanctorum  auctoritas,  etiam  in  his, 
quae  ad  sacras  Litteras  et  doctrinam  fidei  pertinent,  probabile 
quidem  argumentum  subministrare  potest,  firmum  vero  non 
potest.     Ita   Canus,   De  loc.    theol.   lib.  VII.    cap.  III.     Atque 

S.  Augustinus:  „Solis  iis  Scripturarum  libris,  qui  jam  canonici 
appellantur,  didici  hunc  deferre  honorem,  ut  nullum  eorum 
auctorum  scribendo  aliquid  errasse  firmissime  credam;  alios 
autem  ita  lego,  ut  quantalibet  sanctitate  et  doctrina  polleant, 
non  ideo  verum  puteni,  quia  ipsi  ita  senserunt;  sed  quia  mihi, 
vel  per  illos  auctores  Canonicos,  vel  probabili  ratione,  quod 
a  vero  non  abhorreat,  persuadere  potuerunt."  Ep  19.  ad 
Hieron.  Nullus  enim  pater  est  auctor  inspiratus  aut  infalli- 
bilitatis  charismate  donatus,  ut  fidei  revelatae  et  ab  ecclesia 
traditae  testis  iufallibiliter  certus  per  se  habeatur.  Qua  de  causa 
S.  Thomas:  „Auctoritatibus  autem  canonicae  Scripturae  (theo- 
logia)  utitur  proprie,  ex  necessitate  argumentando.  Auctori- 
tatibus  autem  aliorum  Doctorum  Ecclesiae,  quasi  arguendo  ex 
propriis,  sed  probabiliter.  Innititur  enim  fides  nostra  revela- 
tioni  Apostolis  et  Prophetis  factae,  qui  canonicos  libros  scri- 
pserunt:  non  autem  revelationi,  si  qua  fuit  aliis  Doctoribus 
facta."     I.  quaest.  I.  art.  8.  ad  2. 

b)  Altera  conclusio  Cani  haec  est.  Plurium  sanctorum 
auctoritas,  reliquis  licet  paucioribus  reclamantibus,  firma  argu- 
menta  theologo  sufficere  et  praestare  non  valet.  In  qua  con- 
clusione  de  illis  paucis  agitur,  quarum  opinatio  non  fuerit  ab 
ecclesia  rejecta.  Si  patres,  qui  dissentiant,  paucissimi  sunt  et 
auctoritate  relative  inferiores,  concinentium  tamen  patrum  sen- 
tentia  plurimum  valere  poterit.  Ceteroqui  haec  conclusio  ex  eo- 
dem  argumento  atque  prima  probatur.  Fidei  scilicet  articulis 
inhaerendum  est  „propter  veritatem  primam  propositam  nobis 
in  Scripturis  secundum  doctrinam  Ecclesiae  intelligentis  sane". 
S.  Thom.  II.  II.  quaest.  V.  art.  3.  ad  2.  Atqui  intellectus  ille 
ecclesiasticus  ex  patribus  dissentientibus  per  se  certo  non  cogno- 
scitur.     Ergo. 

c)  Interdum  fit,  ut  plures  patres,  aliquam  ecclesiae  doctri- 
nam  testificantes,  irrefragabile  argumentum  suppeditent.  Id 
aliunde  non  gignitur  nisi  ex  eo  quod  isti  patres,  etsi  pauciores, 
omnium  inentem  expressisse  censeantur.  Qui  casus  incidit, 
quando  patres  pauciores  diversis  aetatibus  et  in  regionibus 
pluribus  in  gravissima  fidei  causa  doctrinam  aliquam  ut  tra- 
ditam  et  universalem  proponunt,  reclamante  nemine;  aut  quando 

doctrinam  aliquam  fidei  in  publicis  adversus  haereticos  dispu- 
tationibus  tuentur  cum  plausu  omnium.  Quamobrem  S.  Augu- 
stinus  de  S.  Gregorio  Nazianzeno:  „Est  tanta  persona,  ut 
neque  ille  hoc  nisi  ea  fide  Christiana  omnibus  notissima  diceret." 
Contra  Jvlian.  lib.  I.  cap.  XVI. 

d)  Non  est  aequalis  omnium  patrum  auctoritas,  sed  ex 
singulorum  indole,  scientia,  laboribus  et  praesertim  ex  gradu 
approbationis  ecclesiae,  quo  loco  quisque  sit,  dijudicari  oportet. 
Stella  a  stella  differt  in  claritate,  l.  Cor.  XV.  42.  Hoc  de 
patribus  etiam  dici  potest. 

II.  De  diverso  gradu  approbationis  patrum  et 
doctorum  in  ecclesia.  a)  Primus  gradus  est  approbatio, 
qua  generali  modo,  ut  cujuspiam  opera  divulgentur,  permittitur. 
Vulgo  negativam  vocant.  b)  Secundus  gradus  est  approbatio 
positiva  sed  tacita,  quae  longo  usu  fit,  si  cujus  testimonium  in 
scholis  et  universitatibus  frequenter  adducitur,  suaque  gloria 
Christianum  orbem  implevit.  c)  Tertius  gradus  est  approbatio 
expressa  et  generalis,  quae  in  eo  consistit,  quod  alicujus 
scripta  decreto  Sedis  apostolicae  fidelibus  commendentur;  quae 
approbatio  hujusmodi  est,  ut  approbati  doctrinae,  seclusis  etiam 
aliis  rationibus,  probabilitatem  quandam  conferat,  donec  con- 
trarium  probetur.  vProbetur"  —  inquam  —  per  evidentem 
rationem,  non  apparenti  argumento  cujusque  minus  periti;  et- 
enim  „aliquis  parvae  scientiae  magis  certificatur  de  eo  quod 
audit  ab  aliquo  scientifico,  quam  de  eo  quod  sibi  secundum 
suam  rationem  videtur".  S.  Thom.  II.  II.  quaest.  IV.  art.  8.  ad  2. 
d)  Quartus  gradus  est  approbatio  specialis,  quae  locum  habet, 
quoties  patris  aut  alius  scriptoris  ecclesiastici  opera,  sive  omnia 
sive  in  determinata  materia,  tanquam  catholica  fidemque  absque 
errore  exprimentia  commendantur,  ut  Augustini  opera  de  gratia 
et  libero  arbitrio  adversus  Pelagianos  et  Semipelagianos.  Alii 
plures  gradus  approbationis  distinguunt,  v.  g.  Contenson  (Theol. 
mentis  et  cordis,  lib.  I.  cap.  II.  specul.  3.)  septem;  Joan.  a 
S.  Thoma  (Tract.  de  approb.  S.  Thomae,  disp.  I.  art.  1.)  sex. 

III,  De  auctoritate  S.  Augustiui.  a)  S.  Augustini 
doctrina  de  gratia  praeclaris  Romanorum  Pontificum  testimoniis 
speciali    modo   approbata   est.     „De  arbitrio  tamcn  libero,  — 

ait  Hormisda8  —  et  gratia  Dei  quid  Romana,  hoc  est  catho- 
lica,  s^quatur  et  servet  ecclesia,  licet  in  variis  libris  B.  Augu- 
stini,  et  maxinie  ad  Hilarium  et  Prosperum,  abunde  possit 
cognosci,  tanien  et  in  scriniis  ecclesiasticis  expressa  capitula 
continentur,  quae  si  ibi  desunt  et  necessaria  creditis,  destina- 
bimuo."  Joannes  II.:  „S.  Augustinus,  cujus  doctrinam  secun- 
dum  praedecessorum  meorum  statuta  Eomana  sequitur  et  probat 
ecclesia."  Ep.  ad  senat.  b)  Leo  XIII. ,  quanti  doctoris  illius 
auctoritas  generatim  habenda  sit,  hunc  in  modum  significat: 
„contra  omnes  suae  aetatis  errores  acerrime  dimicavit  fide 
summa,  doctrina  pari.  Quem  ille  philosophiae  locum  non 
attigit;  imo  vero  quem  non  diligentissime  investigavit,  sive 
cum  altissima  fidei  mysteria  et  fidelibus  aperiret,  et  contra 
adversariorum  vesanos  impetus  defenderet;  sive  etc.  Quanta  de 
angelis,  de  anima,  de  mente  humana,  de  voluntate  et  libero 
arbitrio,  de  religione  et  de  beata  vita,  de  tempore  et  aeterni- 
tate,  de  ipsa  quoque  mutabilium  corporum  natura  subtilissime 
disputavit?"  Encycl.  Aet.  Patris.  c)  S.  Thomas,  cujus  doctrinae 
praeconium  a  Romanis  Pontificibus  plurimis  tributum  est,  S.  Augu- 
stinum  omnium  patrum  praestantissimum  habet:  „in  uno  — 
ait  —  egregio  doctorum  Augustino."  Contra  errores  Graec. 
prooem. 

ARTICULUS  III. 
De  auctoritate  sanctorum  patrum  extra  res  fidei  et  morum. 

I.  Quaenam  censeantur  esse  extra  res  fidei  et 
morum.  Extra  res  fidei  et  morum  ea  esse  censentur,  quae 
nec  in  se  doctrina  revelata  sunt,  neque  cum  revelatis  doctrinis 
connectuntur,  neque  ad  eas  indirecte  pertinent.  Proinde  extra 
doctrinam  fidei  neutiquam  habeantur  a)  veritates  philosophicae, 
quas  ratio  probat  et  fides  revelata  docet,  sicut  exsistentia  Dei, 
immortalitas  animarum;  b)  res  historicae,  physicae  aliaeque  id 
genus  quaestiones,  ex  quibus  negatis  efficeretur,  in  S.  Scripturis 
simpliciter  proponi  falsa.  Cf.  quaest.  VIII.  art.  5,  6.;  q.  XVI. 
art.  4.  et  7 

II.  Regulae  generales   de   auctoritate   sanctorum 

extra  doctrinam  fidei.  a)  Paucis  de  materia,  quae  sit 
extra  fidei  doctrinam,  in  antecessum  praemonitis,  Cani  con- 
clusionem  adsciscimus:  „Sanctorum  auctoritas,  sive  paucorum, 
sive  plurium,  cum  ad  eas  facultates  affertur,  quae  naturali 
lumine  continentur,  certa  argumenta  non  suppeditat,  sed  tan- 
tum  pollet,  quantum  ratio  naturae  consentanea  persuaserit." 
De  loc.  theol.  lib.  VII.  cap.  III.  Cujus  conclusionis  duae  ratio- 
nes  proponuntur,  videlicet  1°  quod  sancti  auctores  non  essent 
adeo  solliciti  in  philosophiae  dogmatibus  perscrutandis.  Id  autem 
de  iis  philosophiae  partibus  dictum  existimes,  quae  veritatem 
religiosam  parum  attingunt;  nec  in  iis  quidem  conclusio  ad 
omnes  patres,  sed  ad  aliquos  pertinet.  2°  Nonnulli  patres, 
cum  in  philosophiae  quaestiones  incidunt,  Platonis  aut  aliorum 
philosophorum  opinionibus  utuntur.  Quare  S.  Thomas  de  natura 
firmamenti  disputans  et  exposita  sibi  adversa  sententia:  „alii 
sancti  —  inquit  —  hoc  tradiderunt,  non  quasi  asserentes,  sed 
sicut  utentes  his  quae  in  philosophia  didicerant:  unde  non 
sunt  majoris  auctoritatis  quam  dicta  philosophorum  quos  se- 
quuntur,  nisi  in  hoc  quod  sunt  ab  omni  infidelitatis  suspicione 
separati."     Sent.  II.  quaest.  I.  art.  2.  ad  1. 

h)  Saepenumero  patrum  et  sanctorum  ecclesiae  doctorum 
auctoritas  etiam  in  genere  quaestionum  mere  philosophicarum 
argumenta  praebet.  Neque  tamen  hac  in  re  primario  ut  patres, 
sed  ut  philosophi  aut  viri  in  arte  quadam  periti  spectantur. 
Quod  si  cui  haec  regula  primae  non  respondere  videatur,  ubi 
patrum  in  ejusmodi  disputationibus  auctoritas  tantum  pollere 
dicitur,  „quantum  ratio  naturae  consentanea  persuaserit,"  con- 
siderari  necesse  est,  regulam  primam  generatim  esse  positam, 
nulla  ratione  habita  auctoritatis  philosophicae ,  quam  sancti 
non  pauci  artium  studiis  sibi  compararunt,  velut  S.  Augu- 
stinus  et  S.  Thomas  Aquinas.  Haec  autem  regula  secunda 
hac  ratiocinatione  probatur.  1°  Viri  praestantissimi  ingenii 
plurimas  quaestiones  philosophicas,  quibus  examussim  dispu- 
tandis  neque  experimentis  repetitis  neque  peifectissimis  instru- 
mentis  opus  est,  accuratissime  exponere  potuere,  non  tantum 
ut  aetate  illa,  sed  absolute.  Atqui  tales  in  patrum  doctorum- 
que  coetu  fuerunt  Augustinus,  Angelicus.     Ergo.     2°   Huc  re- 

ferendum  esse  videtur,  quod  dixit  LeoXIII.:  „primi  Ecclesiae 
Patres  et  Doctores,  qui  satis  intellexerant,  ex  divinae  volun- 
tatis  consilio,  restitutorem  bumanae  etiam  scientiae  esse  Chri- 
stum,  qui  Dei  virtus  est  Deique  sapientia1)  et  in  quo  sunt  omnes 
thesauri  sapientiae  et  scientiae  absconditi,2)  veterum  sapientum 
libros  investigandos,  eorumque  sententias  cum  revelatis  doctrinis 
conferendas  suscepere:  prudentique  delectu  quae  in  illis  vere 
dicta  et  sapienter  cogitata  occurrerent,  amplexi  sunt,  ceteris 
omnibus  vel  emendatis,  vel  rejectis.  Nam  providentissimus 
Deus,  sicut  ad  Ecclesiae  defensionem  martyres  fortissimos, 
magnae  animae  prodigos,  contra  tyrannorum  saevitiem  ex- 
citavit,  ita  philosophis  falsi  nominis  aut  haereticis  viros  sapientia 
maximos  objecit,  qui  revelatarum  veritatum  thesaurum  etiam 
rationis  humanae  praesidio  tuerentur."    Encycl.  Aeterni  Patris. 

III.  De  auctoritate  sanctorum  patrum  in  exponen- 
dis  rebus  physicis,  astronomicis  et  aliis  hujusmodi, 
quae  in  Codicibus  sacris  occurrunt.  Patres  Tridentini 
decreveruut,  „ut  nemo,  suae  prudentiae  innixus,  in  rebus  jidei, 
et  morum  ad  aedificationem  doctrinae  christianae  pertinen- 
tium  .  .  .  contra  unanimem  consensum  patrum,  ipsam  scriptu- 
ram  sacram  interpretari  audeat."  Sess.  IV.  Jam  vero  card. 
Pallavicinus,  Hist.  Conc.  Trid.  lib.  VI.  cap.  XV.  n.  3.  et 
cap.  XVIII.  n.  2.  decretum  illud  ita  accipit,  ut  „in  Fidei 
morumque  materia  nefas  sit,  eas  interpretationes  deserere, 
quas  universa  Patrum  cohors  complexa  est".  Atqui  res  phy- 
sicae  etc.  ad  fidei  materiem  indirecte  pertinent,  in  quantum 
ex  iis  negatis  sequeretur,  in  S.  Scriptura  esse  falsum.  Cf. 
quaest.  XVI.  art.  4.  Ergo  his  in  rebus  patrum  vestigiis  non 
inhaerere  idem  esset  atque  de  Scripturarum  veritate  discedere. 
De  reliquis,  quae  salva  Scripturarum  veritate  disputari  possunt, 
ex  ipsis  patribus  et  ecclesiae  doctoribus  conclusiones  tres  col- 
liguntur. 

IV.  Prima  conclusio:  Patres  docent,  in  S.  Scri- 
pturis  res  physicas  et  similia  saepe  exprimi  non  prout 

l)  I.  Cor.  I.  24. 
*)  Coloss.  II.  3. 

sunt,  sed  prout  visibiliter  apparent  et  populariter. 
Itaque  quoniam  fit,  ut  in  Libris  sacris  scientia  de  rerum  natura 
non  exprimatur,  ex  scientiis  humanis  illa  hauriatur,  necesse  est. 
Jam  vero  in  istis  expositionibus,  quae  in  scientiis  duntaxat 
humanis  nituntur,  patrum  etiam  cousentientium  auctoritatem 
ex  eorum  argumentis  aut  scientiae  fama  metimur.  Patres 
autem  ita  docere,  ut  diximus,  ostenditur  a)  ex  auctoritate 
#.  Hieronymi:  „multa  in  Scripturis  sacris  dicuntur  juxta  opi- 
nionem  illius  temporis,  quo  gesta  referuntur,  et  non  juxta 
quod  rei  veritas  continebat."  In  Jerem.  XXVIII  10.  b)  S.  Chry- 
sostomus  exponens  hominem  a  Deo  in  paradiso  positum,  stellas 
in  firmamerito,  de  verbo  posuit  (Gen.  I.):  „Ne  igitur  —  in- 
quit  —  te  in  stuporem  injiciat  vox  illa  posuit:  mos  enim  est 
Scripturae  sacrae  propter  nos  et  ad  utilitatem  nostram  humanis 
uti  verbis."  In  Gen.  hom.  XIII.  n.  4.  c)  S.  Thomas  I. 
quaest.  LXVIII.  art.  3.  de  firmamento  et  divisione  aquarum 
(Gen.  I.  6.)  disputans  ait:  „considerandum  est,  quod  Moyses 
rudi  populo  loquebatur,  quorum  imbecillitati  condescendens, 
illa  solum  illis  proposuit  quae  manifeste  sensui  apparent." 
Rursus  I.  quaest.  LXX.  art.  1.  ad  3.  de  caeli  luminaribus 
disserens,  eam,  quae  sibi  videbatur  vera,  rerum  naturam  ex- 
ponit,  „licet  sensus  non  discernat,  quem  Moyses  sequitur" ;  atque 
ibidem:  „Moyses  autem  rudi  populo  condescendens,  secutus 
est  ea  quae  sensibiliter  apparent."  Cf.  I.  II.  quaest.  XCVIII. 
art.  3.  ad  2.;  Quaest.  disp.  De  potentia  IV.  art.  2.  ad  30. 
et  31.;  Sent.  II.  dist.  XII.  art.  2. 

V.  Conclusio  secunda:  Patres  docent,  se  res  phy- 
sicas  in  S.  Litteris  occurrentes  saepe  conjectantium 
potius  quam  asserentium  modo  exponere.  Ergo  eorum 
interpretationes  de  his  rebus,  sicubi  conjecturae  et  dubia,  non 
doctrinae  certae  videantur,  posterorum  commentationes,  si  salva 
Scripturae  veritate  et  ex  solidis  scientiae  inventis  fiaut,  ex- 
cludere  non  censentur.  Haec  autem  conclusio  secunda  ex 
sequentibus  probari  potest.  a)  S.  Augustinus  ait:  „Plerumque 
accidit,  ut  aliquid  de  terra,  de  caelo,  de  ceteris  mundi  hujus 
elementis  .  .  .  etiam  non  Christianus  ita  noverit,  ut  certissima 
ratione  vel  experientia  teneat.    Turpe  est  autem  nimis  et  per- 

Diciosum  ac  maxime  cavendum,  ut  Christianum  de  his  rebus 
quasi  secundum  Christianas  litteras  loquentem  ita  delirare 
quilibet  infidelis  audiat,  ut,  quemadmodum  dicitur,  toto  caelo 
errare  conspiciens,  risum  tenere  vix  possit."  De  Gen.  ad 
litteram,  lib.  I.  cap.  XIX.  Eapropter  sanctus  ille  hortatur,  ut 
in  physicis  et  id  genus  aliis  a  judicio  certo  ferendo  abstinea- 
mus  potius  quam  S.  Scripturas  per  affirmationem  praecipitem 
infidelibus  deridendam  traducamus.  „Et  in  rebus  obscuris  — 
ait  Augustinus  —  atque  a  nostris  oculis  remotissimis,  si  qua 
inde  scripta  etiam  divina  legerimus,  quae  possint  salva  fide, 
qua  imbuimur,  alias  atque  alias  parere  sententias,  ut  nullam 
earum  nos  praecipite  affirmatione  ita  projiciamus,  ut  si  forte 
diligentius  discussa  veritas  eam  recte  labefactaverit,  corruamus: 
non  pro  sententia  divinarum  Scripturarum,  sed  pro  nostra  ita 
dimicantes,  ut  eam  velimus  Scripturarum  esse  quae  nostra  est, 
cum  potius  eam  quae  Scripturarum  est,  nostram  esse  velle 
debeamus."    In  Gen.  1.  c.  cap.  XVIII. ;  cf.  o.  c.  lib.  II.  cap.  IX. 

b)  S.  Thomas  cum  beato  Augustino  concinit.  Exponens 
illud  Gen.  I.  6.:  Fiat  firmamentum ,  haec  statuit:  „dicendum, 
quod,  sicut  Augustinus  docet  (super  Genes.  ad  litt.,  lib.  I. 
cap.  XVIU.  XIX.  XXI.;  item  Confess.  lib.XII.  c.  XXIII.  XXIV.), 
in  hujusmodi  quaestionibus  duo  suut  observanda.  Primo  qui- 
dem,  ut  veritas  Scripturae  inconcusse  teneatur.  Secundo  cum 
Scriptura  divina  multipliciter  exponi  possit,  quod  nulli  exposi- 
tioni  aliquis  ita  praecise  inhaereat,  ut  si  certa  ratione  constiterit 
hoc  esse  falsum  quod  aliquis  sensum  Scripturae  esse  credebat, 
id  nihilominus  asserere  assumat;  ne  Scriptura  ex  hoc  ab  in- 
fidelibus  derideatur,  et  ne  eis  via  credendi  praecludatur." 
I.  quaest.  LXVIII.  art.  1.  Cf.  Quaest.  disp.  De  potentia  IV. 
art.  2.;  Sent.  II.  dist.  XII.  quaest.  I.  art.  2.;  Resp.  ad  Joan. 
de  Vercellis,  praef. 

VI.  Conclusio  tertia:  Patres  in  physicis  et  aliis 
hujusmodi  Scripturarum  quaestionibus  tractandis  saepe 
non  ex  mente  ecclesiae,  nec  ex  propria  mente  loquun- 
tur,  sed  philosophorum  sententias  ad  suas  interpre- 
tationes  assumunt.  Patrum  igitur  in  talibus  adjunctis  aucto- 
ritas  major   non    est  quam  illa  philosophica.     Suggerit  autem 

nobis  hanc  tertiam  quoque  conclusionem  S.  Thornas,  qui  patrum 
opiniones  de  firmamento  expediens:  „expositores  —  inquit  — 
sacrae  Scripturae  in  hoc  diversificati  sunt,  secundum  quod 
diversorum  philosophorum  sectatores  fuerunt,  a  quibus  in  philo- 
sophicis  eruditi  sunt."  Atque  de  patribus  nonnullis  sibi  hac 
in  re  adversis:  „alii  sancti  hoc  tradiderunt,  non  quasi  asseren- 
tes,  sed  sicut  utentes  his  quae  in  philosophia  didicerant;  unde 
non  sunt  majoris  auctoritatis  quam  dicta  philosophorum  quos 
sequuntur,  nisi  in  hoc  quod  sunt  ab  omni  infidelitatis  suspi- 
cione  separati."  Sent.  II.  dist.  XIV.  quaest.  I.  art.  2.  Ad 
S.  Augustinum  quoque  id  extendit  Aquinas.  Nam  de  luce 
disserens,  argumentum  ex  Augustini  auctoritate  confutat  his 
verbis:  „Augustinus  non  intendit  hoc  asserere,  quasi  fidei  con- 
veniens,  sed  sicut  utens  his  quae  philosophiam  addiscens 
audierat.  Et  ideo  illae  auctoritates  parum  cogunt."  Sent.  II. 
dist.  XIII.  quaest.  I.  art.  3.  ad.  1.  Cf.  Gotti,  De  loc.  iheoL 
quaest.  III.  dub.  VII.  §.  1 — 3.;  Berthier,  Tract.  de  loc.  tkeol. 
lib.  II.  sect.  II.  art.  2.  §.  1. 

VII.  Trium  conclusionum  summa.  Ex  dictis  de  Scri- 
pturarum  interpretatione  in  physicis  etc.  duo  tenenda  sunt. 
a)  Nulla  unquam  in  materia  commemorata  expositio  sive  pa- 
trum  sive  modernorum  quorumlibet  admitti  potest,  ex  qua 
sequeretur,  S.  Scripturas  continere  aliquid  falsi.  Cf.  S.  Thom. 
In  I.  Cor.  XI.  lect.  IV.  et  aliis  locis,  quos  quaest.  XV.  pro- 
tulimus.  b)  Quoniam  patres  in  physicis,  etc.  variis  modis 
significant,  se  saepe  expositionem  proprie  dictam  dare  nolle, 
pro  casibus  ejusmodi  a  patrum  opinione  descissere,  dummodo 
servata  reverentiae  ratione  id  fiat,  minime  nefas.  Ita  pede- 
tentim  relinqui  coepit  doctrina  de  immobilitate  terrae,  quam 
patres  non  ex  ecclesiae  doctrina  tradiderant,  sed  in  explicandis 
aliquibus  Scripturae  locis,  ex  scientia  astronomica  sui  temporis 
acceptam,  operibus  suis  innexuerant.  Cf.  Cornely,  Cursus 
Script.  Sacrae,  Introd.  gen.  t.  I.;  Crets,  De  divina  Bibliorum 
inspiratione;  Vigouroux,  Melanges  bibliques;  Duilhe  de  Saint- 
Projet,  Apologie  scientifique  de  la  foi  chretienne,  Introd.  g£n6rale. 

ARTICULUS  IV. 
De  regulis  veri  usus  patrum. 

I.  Katio  habenda  est  modi  loquendi  sanctorum 
patrum.  Patres  diversis  modis  locuti  sunt,  videlicet  dubi- 
tativey  nihil  pro  certo  affirmando;  recitative,  aliorum  sententiam 
referendo,  nihil  tamen  tanquam  propriam  statuendo;  assertive, 
aperte  declarando  doctrinam,  quam  approbent  aut  a  qua  dis- 
cordent.  Et  quoniam  concionatores  a  formulis  paulisper  ex- 
aggeratis  interdum  non  refugiunt,  ideo  considerare  usus  est, 
utrum  patres  rem  aliquam  scientifice  an  concionatorie  asserant; 
neque,  si  quae  videantur  hyperbolice  dicta,  haec  nimis  urgeas. 

II.  Rerum  adjuncta,  in  quibus  patres  scripsere, 
consideranda  sunt.  Jam  tria  ponderanda  sunt.  a)  Quis  sit 
pater,  cujus  adducatur  testimonium.  Omnes  enim  non  eodem 
gradu  esse  scimus,  et  plus  esse  tribuendum  illis,  qui  aut 
universim  aut  in  quadam  doctrina  exponenda  excelluerint, 
quam  aliorum  judicio.  b)  Quando  pater  scripserit.  Interest 
enim  plurimum,  utrum  pater  aliquis  ante  haeresin  exortam  de 
quopiam  fidei  capite  scripserit  an  postea;  siquidem  facta 
docent,  hunc  saepe  fuisse  fructurn  haereseos,  ut  fidei  modo 
magis  scientifico  tractandae  fuerit  occasio.  S.  Thom.  Con- 
tra  error.  Graecorum  prooem.  Praeterea  scriptores  ecclesia- 
stici  nonnulli ,  modo  perturbatione  quadam  animi  abducti, 
modo  ecclesiae  fidem  deserentes ,  sua  se  auctoritate  aut  ex 
parte  aut  totaliter  exuerunt.  Ex  primo  genere  fuit  S.  Cypria- 
nus  in  lite  de  baptismo,  ab  haereticis  collato;  ex  altero  lugu- 
bris  Tertullianus,  ad  Montanistarum  errorem  delapsus.  c)  Quibus 
pater  proxime  scripserit;  patres  enim  antiquiores,  cum  ea 
scriberent,  quae  a  catechumenis  et  ab  ipsis  paganis  legerentur, 
disciplinam  arcani  servantes,  non  raro  mysteriorum  doctrinam 
non  nisi  implicite  declararunt.  Cf.  Tert.  Apol.  VII.  etc; 
Schelstrate,  Antiquitas  illustrata  et  De  disciplina  arcani  contra 
disput.  Ern.  Fenzelii  dissert.  apolog. 

III.  Nullus    pater   tantae    auctoritatis    est,    ut    ad 

ecclesiae  definitiones  uon  respiciendum  sit.  Egregie 
S.  Augustinus:  „Non  accipio  quod  de  baptizandis  haereticis 
beatus  Cyprianus  sensit,  quia  hoc  ecclesia  non  accipit,  pro 
qua  beatus  Cypriauus  sanguinem  fudit."  De  bapt.  II.  cap.  III. 
Hoc  idem  S.  Thomas  significat:  „magis  standum  est  auctori- 
tati  Ecclesiae  quam  auctoritati  vel  Augustini,  vel  Hieronymi, 
vel  cujuscumque  doctoris."  II.  11.  quaest.  X.  art.  12.  Atque 
Alexander  Vni.  die  7.  Dec.  1690  hanc  propositionem  pro- 
hibuit:  „Ubi  quis  invenerit  doctrinam  in  Augustino  clare  fun- 
datam,  illam  absolute  potest  tenere  et  docere,  non  respiciendo 
ad  ullam  Pontificis  bullam." 

IV.  Maxima  semper  patribus  debetur  reverentia. 
Hujus  reverentiae  signa  sunt,  a)  patres  nusquam  despicere 
neque  ob  rationes  leves  doctrinam  eorum  pro  nihilo  habere: 
„noli  —  ait  S.  Augustinus  —  meas  litteras  ex  tua  opinione 
vel  contentione,  sed  ex  divina  lectione  vel  inconcussa  ratione 
colligere."  De  Trin.  lib.  III.  prooem.  b)  Alterum  reverentiae 
signum  est;  dicta  patrum  ambigua  non  ad  errores  suos  trahere, 
sed  ex  contextu  aliisque  doctrinae  sanae  indiciis  in  sensum 
catholicum  explicare.  Janseniani  igitur  errarunt,  cum  Baji  et 
Quesnelli  propositiones  ex  eo  defenderent,  quod  earum  quae- 
dam  paene  verbis  S.  Augustini  conceptae  sint.  Cf.  Franz.  De 
div.  trad.  thes.  XV.  c)  Quod  completur  illa  S.  Thomae  regula: 
„si  aliqua  in  dictis  antiquorum  Doctorum  inveniuntur,  quae 
cum  tanta  cautela  non  dicantur,  quanta  a  modernis  servatur, 
non  sunt  contemnenda  auf  abjicienda;  sed  nec  etiam  ea  ex- 
tendere  oportet,  sed  exponere  reverenter."  Contra  errores 
Graec  prooem. 

V.  Opera  dubia  patrum  generatim  non  alleganda 
sunt.  Exstant  enim  ad  fidei  doctrinam  stabiliendam  opera 
patrum  certa  eaque  plurima;  nec  firmum  argumentum  praebere 
potest  testis  dubius.  Ideo  v.  g.  Jidaxq  seu  Doctrina  duo- 
decim  apostolorum,  ob  dubia  quaedam  originis,  parcius  a  theo- 
logis  adhiberi  videtur.  Cf.  de  hoc  opere  Funk ,  Doctrina 
duodecim  apostolorum. 


Quaestio  XIX.    De  auctoritate  theologorwn.  287 


Quaestio  XIX. 

De  auetorilale  theologoram. 


Sicut  in  omnibus  causis  auctoritas  digna  potest  et  debet 
valere  plurimum  (Cic.  De  Tusc  quaest.  lib.  L),  ita  et  in 
tbeologicis  disputationibus.  Eo  magis  in  his,  quod  theologia 
procedit  ex  principiis,  ab  ipso  Deo  revelatis:  videlicet  revelata 
priucipia  propter  auctoritatem  Dei  revelantis  creduntur.  S.  Thom. 
I.  quaest.  I.  art.  2.  Itaque  comperto,  patrum  omnium  consen- 
sionem  in  theologia  esse  firmissimum  argumeutum,  expendere 
oportet,  utrum  et  theologorum  auctoritas  nata  atque  apta  sit 
ad  doctrinae  cujusquam  divinam  originem  designandam  pro- 
bandamque.  Hic  est  locus  septimus,  de  quo  nobis  inquiren- 
dum  est, 

Primo.  Utrum  concors  omnium  theologorum  sententia  in 
rebus  jidei  et  morum  certum  praebeat  argumentum. 

Secundo.     De  auctoritate  S.  Thomae  Aquinatis. 


ARTICULUS  I. 

Utrum  concors  omnium  theologorum  sententia  in  rebus  fidei 
et  morum  certum  praebeat  argumentum. 

1.  Theologi  positivi  et  scholastici.  Theologos  hic 
eos  intelligimus  viros  doctos,  qui,  elapsa  patrum  sanctorum 
aetate,  doctrinam  sacram  in  ecclesia  scientifice  docuerunt. 
Theologi  in  positivos  et  scholasticos  dividuntur;  neque  tamen 
illa  nominis  diversitas  doctrinae  diversitatem  indicat,  sed 
variam  rationem  defendendae  unius  fidei  et  revelatae  veritatis. 
Theologia  autem  positiva  dicitur,  quae  ex  S.  Scripturis,  tradi- 
tione,  conciliis  oecumenicis  aliisque  documentis  positivis  veri- 
tates   fidei   probat    et   ex   veritatibus   revelatis   alias   deducit, 

minus  tamen  adhibitis  philosophiae  adjumentis.  Theologia 
scholastica  probationem  positivam  ac  philosophieam  et  syste- 
maticam  totius  doctrinae  Christianae  dispositionem  atque 
tractationem  conjungit:  „cum  illud  sit  —  ait  Leo  XIII.  — 
scholasticorum  Theologorum  proprium  ac  singulare,  ut  scientiam 
humanam  ac  divinam  arctissimo  inter  se  vinculo  conjunxerint." 
Enc.  Aeterni  Patris.  Praeterea  auctoritas  juris  Pontificii  seu 
canonici  prudentium,  in  quantum  jus  doctrinae  fidei  et  morum 
connexum  est,  ad  usus  theologicos  valet.  De  collectionibus 
decretalium,  cf.  Laurin,  Introductio  in  corpus  juris  canonici; 
de  auctoritate  juris  canonici  doctorum,  Canum,  De  loc.  iheolog. 
lib.  VIII.  cap.  VII.;  Gotti,  De  loc.  theol.  q.  III.  dub.  IX.; 
Berthier,  Tract.  de  loc.  theol.  lib.  II.  sect.  II.  art.  II. 

II.  De  magna  theologiae  scholasticae  praestantia. 
Scholasticam  inter  scholas  nulla  inferiorem  esse  eamque  ad 
argumentandum  theologo  plurimum  conferre,  multa  probant. 

1°  Indoles  ipsa  scholasticae.  Insitum  erat  scholae  illi  a 
S.  Scripturis  et  traditione,  ab  ecclesia  sane  intellectis,  non 
digitum  transversum  discedere  pariterque  fidei  profunda,  quoad 
fieri  potest ,  indagare ;  quibus  studiis  quam  penitus  prisci 
scholastici  doctrinam  ecclesiae  cognoverint,  facile  licet  intelligi. 
Testes  igitur  intellectus  ecclesiae  sunt  perquam  idonei.  Cf. 
S.  Thom.  I.  quaest.  I.  art.  5.,  6.,  8.;   Quodl.  IV.  art.  18. 

2°  Diuturnus  usus  scholae  in  ecclesia.  Praetermitto 
patrum  aetatem,  cum  scholasticae  substantia,  hoc  est,  fidei  et 
philosophiae  conjunctio,  exsisteret  quidem,  sed  systematica 
totius  theologiae  tractatio  nondum  coepisset  in  usu  esse  tan- 
quam  regula.  S.  Joannes  Damascenus  (f  787?)  edito  opere, 
quod  inscribitur  Expositio  accurata  fidei  orthodoxae,  syste- 
maticam  totius  theologiae  dispositionem  reliquit;  in  libro,  qui 
inscribitur  Capita  philosophica,  dialectica,  theologum  ad  philo- 
sophicam  doctrinae  Christianae  probationem  positivae  coq- 
jungendam  praeparavit.  Eodem  fere  tempore  a  Beda  Venera- 
bili,  Alcuino  aliisque  scholastica  fuudari  coepit.  S.  Anselmus 
Cantuariensis  (1033—1109)  scholam  maximopere  promovit, 
quae  saeculo  XIII.  sub  S.  Thoma  Aquinate  et  S.  Bonaventura 
maxime  floruit.     Saeculis   sequentibus  in  ecclesia  niagnus  fuit 

scholae  usus  et  auctoritas  eamque  impugnatani  ab  erroribus,  qui- 
bus  populus  Christianus  saeculi  XV.  et  XVI.  afflictus  est,  strenue 
vindicarnnt  Cajetanus,  JoaDnes  a  S.  Thoma,  Salmanticenses, 
Suarez,  magistralibus  operibus.  Ne  longus  sim ,  scholastica 
communis  fuit  media  aetate;  modernis  etiam  temporibus  gene- 
ratim  plurimum  inter  viros  ecclesiasticos  valuit;  nec  ulla 
temporum  iniquitate  sic  deleta  est,  ut  funditus  interiret.  Cf. 
infra  Pii  IX.  lit.  ad  archiep.  Monac.  21.  Dec.  1863. 

3°  Ecclesiae  judicia.  a)LeoXIII.  scholasticam  his  laudibus 
ornavit:  „mediae  aetatis  Doctores,  quos  Scholasticos  vocant 
magnae  molis  opus  agressi  sunt,  nimirum  segetes  doctrinae 
fecundas  et  uberes,  amplissimis  Sanctorum  Patrum  voluminibus 
diffusas,  diligenter  congerere,  congestasque  uno  velut  loco 
condere,  in  posterorum  usum  et  commoditatem.  —  Quae  autem 
scholasticae  disciplinae  sit  origo,  indoles  et  excellentia,  juvat 
hic ,  Venerabiles  Fratres ,  verbis  sapientissimi  viri ,  Praede- 
cessoris  Nostri,  Sixti  V.,  fusius  aperire:  „Divino  Illius  munere 
qui  solus  dat  spiritum  scientiae  et  sapientiae  et  intellectus, 
quique  Ecclesiam  suam  per  saeculorum  aetates,  prout  opus 
est,  novis  beneficiis  auget,  novis  praesidiis  instruit,  inventa 
est  a  majoribus  nostris  sapientissimis  viris  Theologia  scho- 
lastica  quam  duo  potissimum  gloriosi  Doctores,  angelicus 
S.  Thomas  et  seraphicus  S.  Bonaventura,  clarissimi  hujus 
facultatis  professores  .  .  .  excellenti  ingenio ,  assiduo  studio, 
magnis  laboribus  et  vigiliis  excoluerunt  atque  ornarunt,  eam- 
que  optime  dispositam,  multisque  modis  praeclare  explicatam 
posteris  tradiderunt.  Et  hujus  quidem  tam  salutaris  scientiae 
cognitio  et  exercitatio,  quae  ab  uberrimis  divinarum  Litterarum, 
summorum  Pontificum,  sanctorum  Patrum  et  Conciliorum  fonti- 
bus  dimanat,  semper  certe  maximum  Ecclesiae  adjumentum 
afferre  potuit,  sive  ad  Scripturas  ipsas  vere  et  sane  intelli- 
gendas  et  interpretandas ,  sive  ad  Patres  securius  et  utilius 
perlegendos  et  explicandos,  sive  ad  varios  errores  et  haereses 
detegendas  et  refellendas:  his  vero  novissimis  diebus,  quibus 
jam  advenerunt  tempora  illa  periculosa  ab  Apostolo  descripta, 
et  homines  blasphemi,  superbi,  seductores  proficiunt  in  pejus, 
errantes   et  alios  in  errorem    mittentes,   sane   catholicae   fidei 

dogmatibus     confirmandis    et    haeresibus    confutandis    perne- 
cessaria  est.""    Enc.  Aet.  Patris. 

b)  Pius  IX.  in  Syllabo  notavit  hanc  prop.  13.:  „Methodus 
et  principia,  quibus  antiqui  doctores  scholastici  Theologiam 
excoluerunt,  temporum  nostrorum  necessitatibus  scientiarumque 
progressui  minime  congruunt." 

c)  Pius  VI.  eos,  qui  propter  aliquorum  scholasticorum 
vitia,  scholasticam  ipsam  exagitarunt,  in  hunc  modum  damnat; 
„Insectatio,  qua  Synodus  (Pistoriensis)  scholasticam  exagitat 
velut  eam,  quae  viam  aperuit  inveniendis  novis  et  inter  se 
discordantibus  systematibus  quoad  veritates  majoris  pretii,  ac 
demum  adduxit  ad  jprobabilismum  et  laxismum;  quatenus  in 
scholasticam  rejicit  privatorum  vitia,  qui  abuti  ea  potuerunt, 
aut  abusi  sunt;  falsa,  temeraria,  in  sanctissimos  viros  et  do- 
ctores,  qui  magno  catholicae  Eeligionis  bono  scholasticam  ex- 
coluere,  injuriosa,  favens  infestis  in  eam  haereticorum  con- 
viciis."     Const.  Auctorem  fidei;  prop.  70. 

III.  Status  quaestionis.  1°  Theologi  considerari  pos- 
sunt  ut  testes  fidei  ecclesiae  et  ut  doctores  privati:  habentur 
testesfidei,  si  doctrinam  aliquam  proponentes,  sese  fidem  reve- 
latam,  aut  rem  ad  fidem  ac  mores  pertinentem,  aut  intellectum 
ecclesiasticum  exprimere  significant;  doctores  privati  sunt, 
quando  opinionem  privatam  aut  argumentationes  ex  mera 
philosophia  proponunt.  2°  Theologi  docent  aut  ut  pastores 
et  doctores,  qui  ad  organum  ecclesiae  authenticum  divinitusque 
institutum  pertineant,  aut  tanquam  doctores,  quibus,  docendi 
charismate  utcunque  praeclaris,  pastoris  tamen  principisque 
ecclesiae  munus  non  competit:  sub  primo  respectu  non  con- 
siderantur,  nisi  sint  episcopi.  3°  Theologi  aut  consensione 
communi  et  definitive,  aut  inter  se  dissentientes  et  probabiliter 
ac  dubitative  doctrinam  aliquam  defendunt.  Hic  quaeritur  de 
theologorum  auctoritate,  si  tanquam  fidei  testes,  non  ut  prae- 
lati  sed  ut  theologi,  consensione  communi  et  definitive  dogma 
aliquod  asserunt.  De  praelatis  enim  et  ecclesia  docente  pri- 
dem  (quaest.  VIII.)  egimus. 

IV.  Errores.  Mirum  non  est,  si  homines  ecclesiae  in- 
fensi    theologorum    auctoritatem    contemnunt.      Error    duplex 

erronearn  illani  theologorum  conteniptionem  aut  gignit  aut 
praeparat.  1°  Adversarii  theologos  ab  infallibili  ecclesiae 
magisterio  disjungunt;  quo  fit,  ut  a  theologorum  consensione 
illud  tollatur,  quod  firmam  certamque  auctoritatem  conferat, 
connexio  scilicet  theologorum  universorum  cum  ecclesia.  2°  Wi- 
cleff,  humanistae  juniores  Erasmo  instigante,  novatores  sae- 
culi  XVI.,  Lutherus  et  Calvinus,  scholasticam  valde  detestati 
sunt;  cujus  odii  praetextus  nonnullorum  scholasticorum  vitia 
fuere,  causa  conceptus  adulteratus  de  ipsa  ecclesia.  At  oportet 
ea,  quae  theologi  ex  mente  ecclesiae  proponunt,  ab  iis  secerni, 
quae  in  privatis  aliquorum  disputationibus  vitiosa  sunt. 

Thesis:  Concors  omnium  theologorum  sententia  in  rebus 
jidei  et  morum  certum  praebet  argumentum. 

Argnm.en.ta. 

Arg.  1.  Ecclesia  in  fide  et  moribus  errare  non  potest. 
Atqui  consensio  omnium  theologorum,  asserentium,  talem  do- 
ctrinam  ad  ecclesiae  fidem  pertinere,  fidem  ecclesiae  vere 
exprimit.  Ergo  concors  theologorum  illa  sententia  erronea 
esse  nequit.  Probatur  minor.  Revera  theologi,  nisi  stupidos 
prorsus  et  hebetes  dixeris  esse  omnes,  scire  possunt,  quid 
ecclesia  credat  et  doceat;  „nec  ipsi  —  ait  Joannes  a  S.  Thoma 
—  sic  concordant,  nisi  quia  ecclesia  virtualiter  ita  approbat, 
vel  definivit,  vel  ex  Scriptura  deducitur."  Cursus  theol.  q.  I. 
disp.  II.  art.  12.  m  9. 

Arg.  H.  In  ecclesia  non  potest  esse  error  damnabilis. 
Jam  vero  erronea  omnium  simul  theologorum  sententia  ipsius 
ecclesiae  infallibilem  auctoritatem  in  discrimen  adduceret.  Ergo. 
Prob.  min. 

a)  S.  Thomas,  Augustini  verbis  usus,  theologiae  illud  attri- 
buendum  esse  docet,  „quo  fides  saluberrima  gignitur,  nutritur, 
defenditur,  roboratur."  II.  quaest.  I.  art.  2.  Errantibus  ergo 
theologis  universis,  fidelium  fides  periclitatur.  Et  sane  sive 
qui  confessiones  audiunt,  sive  qui  ad  populum  habent  con- 
ciones,  quin  imo  judicium  ecclesiasticum  in  definiendo  et  re- 
probando,    concordem   et  constantem  omnium    scholarum    sen- 

tentiam  tenere  consueverunt.    Cf.  Can.  De  loc.  theol.  lib.  VIII. 
cap.  IV. 

b)  Ecclesia  errorem  communem,  cui  non  resisteret,  appro- 
bare  putaretur.  Igitur  si  universi  theologi,  nemine  in  ecclesia 
repugnante,  de  doctrina  quapiam  inter  se  concinunt,  non  est 
error  sed  veritas.  Ita  Pius  IX.  nonnullorum  falsam  arguit 
opinionem  „adversus  veterem  scbolam  et  adversus  doctrinam 
summorum  illorum  doctorum,  quos  propter  admirabilem  eorum 
sapientiam  et  vitae  sanctitatem  universalis  veneratur  Ecclesia. 
Qua  falsa  opinione  ipsius  Ecclesiae  auctoritas  in  discrimen 
vocatur,  quandoquidem  ipsa  Ecclesia  non  solum  per  tot  con- 
tinentia  saecula  permisit,  ut  ex  eorumdem  doctorum  methodo, 
et  ex  principiis  communi  omnium  catholicarum  scholarum  con- 
sensu  sancitis  theologica  excoleretur  scientia,  verum  etiam 
saepissime  summis  laudibus  theologicam  eorum  doctrinam  ex- 
tulit,  illamque  veluti  fortissimum  fidei  propugnaculum  et  formi- 
danda  contra  suos  inimicos  arma  vehementer  commendavit". 
Lit.  ad  archiep.  Monac.  21.  Dec.  1863. 

Ofojectiones. 

Obj.  I.  Nullum  est  argumentum,  cur  theologos  credamus 
erroris  esse  nescios.  Ergo  ex  loco  septimo  argumenta  satis 
firma  non  eruuntur. 

Resp.  Dist.  antec:  theologi  non  creduntur  erroris  nescii 
in  se,  conc;  connexi  cum  ecclesia,  subd.:  ecclesiae  mentem 
exprimere  creduntur  theologi  universi,  conc;  singuli,  nego. 
Theologorum  auctoritas  iu  eorundem  connexione  cum  ecclesia 
fundatur;  quae  connexio,  utrum  in  quaestione  aliqua  reipsa 
exsistat,  ex  consentiente  theologorum  omnium  doctrina  dig- 
noscendum  est. 

Instabis.  Nullus  scrupulus  animum  habere  debet,  si  dog- 
matibus,  ab  ecclesia  expresse  definitis,  fides  et  obsequium  ad- 
hibeatur.  Atqui  perspicuum  est,  non  omnia,  quae  theologi 
universi  docent,  esse  dogmata  expresse  definita.     Ergo. 

Resp.    Dist.  maj.:  nullus  scrupulus  animum  habere  debet, 
si  dogmatibus  istis  obsequium  adhibeatur,  exclusis  quibuscun 
que  aliis  veritatibus,    nego;   aliis  plurimis  non  exclusis,    conc 

Concessa  minore,  nego  conclusionem.  Tantum  abest,  ut  fide- 
lium  subjectio  ad  dogmata  expresse  definita  limitetur,  ut  omnes 
veritates  revelatas,  etiam  magisterio  ecclesiae  ordinario  pro- 
positas,  necnon  conclusiones  theologicas  admittere  necesse 
sit.  Cf.  quaest.  VIII.  art.  4.;  quaest.  IX.  art.  1.  et  6.  Rursus 
in  thesis  probatione  videre  est,  theologorum  concordi  sen- 
tentia  manifestari,  quid  ecclesia  sive  ordinario  magisterio  sive 
solemni  confiteatur.  Neque  Pius  IX.  theologos  ecclesiae  non 
conjunxit,  cum  decerneret  fidelium  subjectionem  esse  „ad  ea 
quoque  extendenda  quae  ordinario  totius  Ecclesiae  per  orbem 
dispersae  magisterio  tanquam  divinitus  revelata  traduntur,  ideo- 
que  universali  et  constanti  consensu  a  catholicis  Theologis  ad 
jidem  pertinere  retinentur".     Ep.  ad  episc.  Monac. 

Obj.  II.  Veritas  immutabilis  est.  Atqui  non  repugnat, 
sententiam  theologorum  aliquando  communem  postmodum  un- 
animi  consensu  deseri.  Unanimis  igitur  theologorum  consensus 
non  praebet  argumentum  certum  veritatis. 

Resp.    Dist.   min.:    ista   mutatio   fieri  potest,    si  theologi 

sententiam  de  re  aliqua  ferunt  ut  doctores  privati  aut  opinionis 

instar,  conc;  si  rem  ut  testes  fidei  ecclesiae  decreto  certo  affir- 

mant,  subd.:  in  ea  sententia,  quae  sit  communis  sensu  latiori, 

conc;   sensu  strictiori,   nego.     „Non  enim  —  ait  Canus  —  si 

quidquam    in   schola  bonis  etiam  temporibus  inveteravit,    mox 

fidei  dogma  existimandum  est."    De  loc.  theol.  lib.  VIII.  c.  V. 

Videlicet  theologorum  sententia  et  ecclesiae  doctrina  non  con- 

nexae  sunt:    a)  si  res  ipsa  ad  fidem  non  pertinet;  b)  si  theo- 

logi  suas  opiniones,  dubia,  non  firmas  certasque  persuasiones 

et  sententias,  exprimunt;  c)  si  sententia  communis  est  tantum 

plurium  theologorum,    aut   omnium,    sed    unius    scholae,    puta 

Thomistarum   aut  Scotistarum;    d)    si    sententia   non   est   tam 

constans,   ut   theologis  universis  vere  admissa  fuisse  videatur. 

Poterit  igitur,  progrediente  cognitione  veritatis,  aliquando  theo- 

logorum    mutari    sententia.     „Quod  enim  —  ait  Bannez  —  in 

uno  tempore  occultatur,  postea  per  diligentiam  et  studium  ad- 

venieutium   multoties  innotescit.     Quare  semper  juniorum  sen- 

tentia   requirenda  est,   antiquis  tamen  proprius  honor  deferen- 

dus."     In  I.  quaest.  I.  art.  8. 

Instabis.  Si  fieri  potest  hujusmodi  commutatio,  juniori 
cuique  integrum  est,  ut,  relicta  theologorum  veterum  sententia, 
novam  introducat.  Ergo  theologorum  auctoritas  practice  im- 
bellis  est. 

Resp.  Dist.-.  id  juniori  cuique  integrum  est,  si  qua  de 
quaestione  fidei  et  morum  sententia  reperitur  communis  proprie 
dicta,  nego;  extra  casum  istius  communis  sententiae,  subd.: 
si  rationes  proferuntur  graves  pro  nova  sententia  ac  veteri 
contrariae,  transeat;  secus,  nego.  In  rebus  fidei  ac  morum 
leviter  agere  nunquam  licet.  Atque  Alexander  VII.  die  24.  Sept. 
1665  hanc  propositionem  damnavit:  „Si  liber  sit  alicujus  junioris 
et  moderni,  debet  opinio  censeri  probabilis,  dum  non  constet 
rejectam  esse  a  Sede  Apostolica  tanquam  improbabilem." 

Urgebis.  Vix  aut  ne  vix  quidem  erit  sententia,  cui  non 
reperiatur  contraria.     Ergo. 

Resp.  Dist.  antec:  et  hoc  militaret  contra  auctoritatem 
universorum  theologorum,  si  ad  auctoritatem  illam  opus  esset 
concordia  metaphysica,  transeat;  moralis,  nego. 

Obj.  III.  Theologia,  nimium  ad  sophisticas  argutias  delapsa, 
jure  merito  negligitur.  Atqui  theologi  scholastici  ad  sophisticas 
argutias  delapsi  sunt.  Ergo  saltem  scholasticis  auctoritas  nulla 
tribuenda  est. 

Resp.  Dist.  maj.:  theologia  negligi  potest,  in  quautum 
est  sophistica,  conc;  in  quantum  intellectum  ecclesiasticum 
testatur,  nego.  Dist.  etiam  minorem:  ad  sophisticas  argutias 
delapsi  sunt  scholastici  quidam,  conc;  omnes,  nego.  Hic  tria 
uotanda  sunt. 

a)  Catholici  non  diffitentur,  aliquoties  in  theologiam  ho- 
minum  vitia  irrepsisse.  Neque  Canus  id  texit.  „Intelligo  autem 
fuisse  in  schola  —  inquit  —  quosdam  Theologos  adscriptitios, 
qui  universas  Jquaestiones  Theologicas  frivolis  argumentis  ab- 
solverint,  et  vanis,  invalidisque  ratiunculis  magnum  pondus 
rebus  gravissimis  detrahentes,  ediderint  in  Thgologiam  com- 
mentaria  vix  digna  lucubratione  anicularnm.  Et  cum  iu  his 
sacrorum  Bibliorum  testimonia  rarissima  sint,  conciliorum  mentio 
nulla,  nihil  ex  antiquis  Sanctis  oleant,  nihil  ne  ex  gravi  philo- 
sophia   quidem,   sed   fere   a   puerilibus  disciplinis;   scholastici 

tamen,  si  superis  placet,  Theologi  vocantur:  nec  scholastici 
sunt,  nedum  Theologi,  qui  sophismatum  faeces  in  scholam  in- 
ferentes,  et  ad  risum  viros  doctos  incitant,  et  delicatiores  ad 
contemptum."     De  loc.  theol.  lib.  VIII.  cap.  I. 

b)  Illa  vitia  paucorum  sunt;  nec  ex  ipsa  indole  schola- 
sticae1)  orta.  „Minime  vero  —  ait  Canus  —  assentior  iis,  qui 
ex  circulorum  scholasticorum  disputationibus  ortam  esse  per- 
tinaciam  volunt,  irritationemque  scalpendi  omnia.  Quin  istius- 
modi  malorum  existimo  in  moribus  esse  culpam,  non  in  schola. 
Moderati  enim,  nec  contentiosi  homines,  nec  pertinaces,  quas- 
cunque  res  sohrie,  ad  temperantiamque  definient.  Quod  cum 
omnibus  est  faciendum,  qui  disciplinam  quamlibet  profitentur, 
tum  nemini  potius  quam  Theologo.  Fuere  autem  sine  dubio 
in  schola  multi ,  qui  his  vitiis  declinatis,  rem  Theologicam 
graviter  sane  ac  modeste  tractarunt.  Nam  quos  isti  pertinaces 
vocant,  omniaque  scalpentes  Theologos,  paucos,  si  vere  loqui 
volunt,  significare  possunt."    L.  c. 

c)  Si  qua  in  disputando  theologus  scholasticus  nimia 
subtilitate  usus  est,  non  illico  habeatur  inhabilis  testificando, 
quid  illa  aetate  docuerit  ecclesia. 

lnstabis.  Theologorum  auctoritas  minus  valet,  si  theologi, 
neglectis  sanctorum  patrum  tractatibus,  non  nisi  ex  philosophia 
disputent.  At  scholastici  patrum  opera,  non  pro  eo  ac  de- 
buerant,  legisse  feruntur.     Ergo. 

Resp.  Dist.  maj.:  ejusmodi  theologorum  auctoritas  minus 
valet  in  iis,  quae  ex  sola  philosophia  disputant,  conc;  in  iis, 
quae  ex  fide  ecclesiae  docent,  nego.  Et  dist.  min.:  sanctos  patres 
nou  satis  legerunt  scholastici  universim,  nego;  aliqui,  subdist.: 
neglectis  omnino  fontibus  revelationis,  nego;  minus  investigatis 
patrum  codicibus ,  conc.     a)  Scholastici   universim  tantum  ab- 


')  Liebermann  intelligentiam  scholasticae  non  nisi  ex  adversa- 
riorum  sententia  expressit,  cum  diceret:  „Quando  vero  artificioso  magis, 
quam  theologice  de  divinis  disserit  (theologia),  et  nimia  curiositate 
quaestiones  sectatur  subtiles  magis  quam  utiles,  altissimarum  rerum 
omuium  sinus  penetrare  cupiens,  ut  nihil  sit,  cujus  non  velit  rationem 
reddere ,  tunc  scholasticae  nomen  obtinet."  Instit.  theol.  Proleg. 
cap.  I.  §.  4. 

fuit  ut  patrum  tractatus  negligerent ,  ut  nonnullorum  opera 
patrum  compendia  habueris.  Praeclarum  quidem  Leonis  XIII. 
in  eam  rem  testimonium:  „mediaeaetatisdoctores,  —  ait  —  quos 
Scholasticos  vocant,  magnae  molis  opus  aggressi  sunt,  nimirum 
segetes  doctrinae  fecundas  et  uberes,  amplissimis  Sanctorum 
Patrum  voluminibus  diffusas,  diligenter  congerere,  congestasque 
uno  velut  loco  condere,  in  posterorum  usum  et  commoditatem." 
Enc.  Aet.  Patris.  b)  Habent  tamen  hoc  scholastici  aliqui,  qui 
post  S.  Thomam  et  S.  Bonaventuram  scripserunt,  ut  inventos 
patrum  thesauros  conservarint  potius  quam  auxerint.  c)  Ge- 
neratim  scholastici  doctrinae  suae  substantiam  e  puris  fontibus 
S.  Scripturarum,  ex  textibus  patrum,  sive  propria  industria  in- 
ventis  sive  pridem  divulgatis,  atque  ex  vivo  ecclesiae  magi- 
sterio  derivarunt. 

Quaeres.  Quanta  sit  certitudo  argumentorum ,  quae  ex 
omnium  theologorum  communi  de  re  quadam  fidei  aut  morum 
sententia  sumuntur. 

Resp.  a)  Si  theologi  omnes  non  ex  opinione,  sed  certo 
et  firmo  decreto  docent,  non  solum  doctrinam  aliquam  esse 
certam ,  verum  etiam  per  aliquam  formulam  manifestam ,  uti : 
haereticum  est,  erroneum,  de  fide,  certo,  non  ex  opinione,  affir- 
mant,  illam  a  fidelibus  firmiter  esse  credendam,  argumentum, 
ex  hujusmodi  auctoritate  sumptum,  infallibiliter  certum  est. 
Cf.  Can.  De  loc.  theol.  lib.  VIII.  cap.  IV.  et  V.;  lib.  XII. 
cap.  VI.;  Joan.  a  S.  Thoma,  quaest.  I.  disp.  II.  art.  12.  n.  9. 

b)  Si  theologi  omnes  inter  se  concinentes  doctrinam  quam- 
libet  tanquam  certam  tradunt,  quae  ratione  suae  materiae  ad 
fidem  ac  mores  pertinet,  sed  sub  nulla  formula  proponitur, 
qua  theologi  doctrinam  aliquam  ab  omnibus  amplectendam 
esse  significant,  argumentum,  ex  hujusmodi  auctoritate  petitum, 
theologice  certum  habetur. 

c)  Cujus  quidem  distinctionis,  scilicet  infallibiliter  certi 
et  theologice  certi ,  quae  et  in  patrum  auctoritate  locum  habet 
(cf.  quaest.  XVIII.  art.  1.  quaer.  III.),  haec  est  ratio,  quod 
theologorum  auctoritas  firmitudinem  accipit  ab  infallibilitate  eccle- 
siae.  Jam  vero  in  primo  casu  concors  omnium  sententia  de 
veritate,  ab  omnibus  fidelibus  tenenda,  mauifestissime  ostendit, 

eam  veritatem  ab  ipsa  ecclesia  proponi  tanquam  tenendam  ab 
omnibus;  in  altero  casu  talis  ecclesiae  propositio  non  ex- 
primitur. 

ARTICULUS  H. 
De  auctoritate  S.  Thomae  Aquinatis. 

I.  Status  quaestionis.  De  Thomae  auctoritate  dis- 
serentes  spectare  possumus,  aut  ejus  auctoritatem  mere  philo- 
sophicam,  id  est,  in  rebus,  quae  non  nisi  ad  philosophiam 
pertinent,  aut  methodum  et  rationem  disputandi,  aut  quanti 
ponderis  esse  debeat  apud  omnes  illius  de  rebus  fidei  ac 
morum  sententia;  et  in  isto  genere  tertio  Thomae  auctoritatem 
considerabimus.  At  haec  ipsa  auctoritas,  quoniam  plures 
sunt  gradus,  accuratius  determinanda  est.  Recensita  sunt 
quaest.  XVIII.  art.  2.,  quatuor  gradus  approbationis  ecclesia- 
sticae,  ex  quibus  totidem  gradus  auctoritatis  doctorum  ex- 
sistunt.  Auctoritas,  quae  ex  primo,  secundo  et  tertio  appro- 
bationis  gradu  nascitur,  communi  catholicorum  consensu  Thomae 
tribuitur.  Reliquum  est,  ut  inquiratur,  utrum  Thomae  com- 
petat  auctoritas  illa  praecipua,  quam  approbatio  ecclesiae  spe- 
cialis  scriptoribus  ecclesiasticis  in  gradu  quarto  largiatur. 

II.  De  gradu  auctoritatis  Angelici.  Supra  q.  XVIII. 
art.  2.,  approbationis  quartum  gradum  diximus  esse  appro- 
bationem  specialem,  quae  locum  habet,  quoties  alicujus  scri- 
ptoris  ecclesiastici  opera,  sive  omnia  sive  in  determinata  ma- 
teria,  tanquam  catholica  fidemque  sine  errore  exprimentia, 
commendantur.  Specialis  illa  approbatio  intelligi  potest  1°  ut 
deftnitiva,  quae  habetur  in  hoc  Gelasii  I.  judicio  de  epistola 
Leonis  M.  ad  Flavianum,  Cpolitanum  episcopum:  „cujus  textum 
quispiam  si  usque  ad  unum  ista  disputaverit,  et  non  eam  in 
omnibus  venerabiliter  susceperit,  anathema  sit";  2°  ut  electiva 
modo  quodam  speciali,  antelato  tali  doctore  reliquis  omnibus; 
3°  utraque  approbatio  aut  doctoris  sententias  omnes  et  singulas 
attingit  aut  doctrinam  generatim.  Jam  vero  S.  Thomae  vin- 
dicatur  ea  auctoritas,  quam  approbatio  electiva  specialis  eaque 
doctrinae  generatim  tribuit.     Quamvis  enim  nonnulla  doctrinae 

capita  ex  Aquinatis  operibus  in  conciliis  oecumenicis  definita 
sint,  et  Officium  de  festo  corporis  Christi  ex  usu  solemnissimo 
et  universalissimo  in  liturgia  sacra  dejinitive  approbatum  esse 
censeatur,  ecclesia  tamen  Thomae  doctrinam  non  approbavif 
„discutiendo  singulos  articulos,  propositiones,  et  earum  pro- 
babilitatem,  vel  veritatem  augendo  suo  examine  et  judicio, 
multo  minus  definiendo  singula  definitiva  approbatione,  quae 
est  fidei".  J.  a  S.  Thoma,  De  approb.  doctrinae  S.  Thomae, 
disp.  I.  art.  3. 

Auctoritas  igitur,  quae  posthac  in  thesi  specialis  vocatur, 
duo  complectitur:  „1°  in  operibus  S.  Thomae  nobis  exhibetur 
corpus  doctrinae,  in  quo,  si  substantialia  ejns  spectes,  nihil 
reperiatur,  quod  defendi  non  possit;  2°  corpus  illud  doctrinae, 
si  cum  aliorum  doctorum  placitis  comparaveris,  tale  est,  ut 
Thomae  doctrina  haberi  debeat  magis  veridica  et  sincerior, 
et  conformior  veritati."  Cf.  Schaezler,  Introd.  in  S.  Theol. 
dogm.,  sect.  II.  art.  3.;  Joan.  a  S.  Thoma,  1.  c;  Serafino  Pic- 
cinardi,  De  approbatione  Doctrinae  S.  Thomae  Aquinatis,  apud 
card.  Zigliara,  II  dimittatur. 

III.  Adversarii.  Durandus  a  Sancto  Porciano  (f  1332), 
dictus  doctor  resolutissimus,  Thomae  auctoritatis  primo  defensor, 
postea  vero  impugnator  acerrimus  exstitit.  Jam  Lamaraeus, 
doctor  Oxoniensis,  anno  circiter  1284  contra  Thomae  doctrinam 
librum  in  lucem  protulit,  qui  inscribitur  Correctorium  Thomae. 
Inter  protestantes  S.  Thomas  acres  habuit  adversarios;  vocatur 
enim  a  Luthero  „phiala  irae  Dei" ,  et  Summa  angelica  ab 
eodem  in  Comm.  ep.  ad  Gal.  „Sunima  diabolica".  Hinc  illud, 
Novatoribus  saeculi  XVI.  adscriptum:  „tolle  Thomam  et  dis- 
sipabo  ecclesiam."1)  Famosus  inter  alios  Thomae  contemptor 
fuit  Cas.  Oudin,  Calvinista.  Petrus  Zornius  Hamburgensis 
contra  Thomam  scripsit  opus  De  varia  fortuna  sancti  Thomae 
Aquinatis  in  scholis  Pontificiorum,  praesertim  Gallorum,  prima 


')  Sybel ,  Hist.  Zeitschrift  1875  haec  scripsit:  „das  halten  wir 
fiir  gewiss;  mit  der  Herrschaft  des  Thomas  von  Aquin  wird  die  der 
romischen  Kurie  zerschmettert  werden;a  quod  est  fere  idem  ac  illud: 
tolle  Thomam  et  dissipabo  ecclesiam. 

vice  Rostochii  anno  1706  editum;  eodem  fere  tempore  Trib- 
bechovius  Saxo  -  Gothanus  librum  De  doctoribus  scholasticis 
adversus  Angelicum  vulgavit.  Alii  non  pauci,  quos  inter  mo- 
derni  coniplure*,  Thomae  philosophiam  aversantur;  de  illis 
quaest.  XXI.  pauca  dicam. 

Thesis:  S.   Thomae  competit  auctoritas  specialis. 


Argumenta. 

Arg.  I.  S.  Thomae  auctoritas  specialis  est,  si  Romani 
Pontifices  corpus  doctrinae  Thomisticae  prae  ceteris  doctrinis 
ut  viam  tutam  directionemque  ad  veritatem  assequendam  com- 
mendant.     Jam  res  ita  se  habet.     Ergo.     Prob.  min. 

a)  Ex  judiciis  plurimorum  Romanorum  Pontificum.  Joan- 
nes  XXII.  (bulla  Redemptorem),  Clemens  VI.  (bulla  In  ordine), 
Nicolaus  V.  (breve  ad  F.  F.  Ord.  Praed.  1451.),  Pius  V.  (bulla 
Mirabilis),  Innocentius  XII.  (litt.  in  forma  brevis,  die  6.  Febr. 
1694),  Clemens  XII.  (bulla  Verbo  Dei),  Benedictus  XIV.  (litt. 
in  forma  brevis,  die  21.  Aug.  1752)  affirmant,  admirabili  Tho- 
mae  doctrina  universam  ecclesiam  illustrari,  haereses  dissipari, 
academias  tuto  dirigi.  Urbani  V.  haec  ad  academiam  Tolo- 
sanam  verba:  „Volumus  et  tenore  praesentium  vobis  injungi- 
mus,  ut  b.  Thomae  doctrinam  tamquam  veridicam  et  catholicam 
sectemini."  Const.  5.  dat.  die  3.  Aug.  1368  ad  Cancell.  Univ. 
Tolos.  Atque  Innocentius  VI.:  „Hujus  (Thomae)  doctrina  prae 
ceteris,  excepta  canonica,  habet  proprietatem  verborum,  modum 
dicendorum,  veritatem  sententiarum ,  ita  ut  numquam  qui  eam 
tenuerit,  inveniatur  a  veritatis  tramite  deviasse;  et  qui  eam 
impugnaverit ,  semper  fuerit  de  veritate  suspectus."  Serm.  de 
S.  Thoma.  A  Clemente  VIII.  in  litteris  Sicut  Angeli  ad  Nea- 
politanos  celebratur  „ingens  librorum  numerus,  quos  ille  (Thomas) 
brevissimo  tempore  in  omni  fere  disciplinarum  genere  singu- 
lari  ordine  ac  mira  perspicuitate  sine  tdlo  prorsus  errore  con- 
scripsit".  Cf.  Sylvium,  Apologetica  pro  S.  Thom.  Aquin.; 
Goudin,  Philos.  t.  I.  diss.  praelim.  II.  et  Bullarium  ordinis 
Praedicatorum. 

b)   Leo  XIII.    tum    in   encyclica  Aeterni  Patris  tum  alibi 


300  Quaestio  XIX.    De  auctoritate  theologorum. 

saepe  doctrinam  S.  Thomae  efficacissime  inculcavit.  1°  Lau- 
datur  Thomas  Aquinas,  „qui,  uti  Cajetanus  animadvertit,  veteres 
doctores  sacros,  quia  summe  veneratus  est,  ideo  intellectum 
omnium  quodammodo  sortitus  est".  2°  Vocatur  Thomas  „catho- 
licae  Ecclesiae  singulare  praesidium  et  decus";  „Soli  com- 
paratus,  orbem  terrarum  .  .  .  doctrinae  splendore  complevit." 
3°  Thomas  „illud  a  se  ipse  impetravit,  ut  et  superiorum  tem- 
porum  errores  omnes  umis  debellarit,  et  ad  profligandos,  qui 
perpetua  vice  in  posterum  exorituri  sunt,  arma  invictissima 
suppeditarit".  4°  Thomae  sapientia  ab  universis  episcopis 
catholici  orbis  propaganda.  „Vos  omnes  —  inquit  —  Venera- 
biles  Fratres,  quam  enixe  hortamur,  ut  ad  catholicae  fidei 
tutelam  et  decus,  ad  societatis  bonum,  ad  scientiarum  omnium 
incrementum  auream  sancti  Thomae  sapientiam  restituatis,  et 
quam  latissime  propagetis  .  .  .  doctrinam  Thoroae  Aquinatis 
studeant  magistri,  a  Vobis  intelligenter  lecti,  in  discipulorum 
animos  insinuare;  ejusque  prae  caeteris  soliditatem  atque  ex- 
cellentiam  in  perspicuo  ponant."  Encycl.  Aet.  Patris.  Atque 
iterum:  „Ejus  (Thomae)  igitur  in  schola  adolescat  et  exercea- 
tur  clerus  ad  philosophiam,  ad  theologiam:  exsistet  enimvero 
ductus  et  ad  sacra  praelia  valens  quam  qui  maxime."  Litt. 
Officio  sanctissimo  ad  archiep.  et  episc.  Bavariae. 

Arg.  II.  Doctrina  catholicorum  doctorum  ab  ecclesia  auctori- 
tatem  habet,  uti  docet  S.  Thomas,  II.  II.  quaest.  X.  art.  12. 
Atqui  ecelesia  Thomae  doctrinam  etiam  practice  speciali  modo 
approbavit.     Ergo    S.   Thomas   auctoritatem    habet   specialem. 

Prob.  min.  ex  quatuor  factis,  quae  in  encycl.  Aet.  Patris 
commemorantur. 

a)  Praxis  doctorum  hominum:  „doctissimi  homines,  supe- 
rioribus  praesertim  aetatibus,  theologiae  et  philosophiae  laude 
praestantissimi,  conquisitis  incredibili  studio  Thomae  volumini- 
bus  immortalibus,  angelicae  sapientiae  ejus  sese  non  tam  ex- 
colendos,  quam  penitus  innutriendos  tradiderunt." 

b)  Ordines  religiosi.  „Omnes  prope  conditores  et  legiferos 
Ordinum  religiosorum  jussisse  constat  sodales  suos,  doctriuis 
s.  Thomae  studere  et  religiosius  haerere,  cauto,  ne  cui  eorum 
impune    liceat    a    vestigiis    tanti   viri   vel    minimum   discedere. 

Ut  Dominicianam  familiam  praetereamus,  quae  summo  hoc 
magistro  jure  quodam  suo  gloriatur,  ea  lege  teneri  Bene- 
dictinos,  Carmelitas,  Augustinianos,  Societatem  Jesu,  aliosque 
sacros  Ordines  complures,  statuta  singulorum  testantur." 

c)  Academiae.  Olim  in  Europa  floruerunt  academiae  et 
scholae,  Parisiensis,  Salmantina,  Complutensis,  Duacena,  Tolo- 
sana,  Lovaniensis,  Patavina,  Bononiensis.  Neapolitana,  Conimbri- 
censis,  etc.  „Jam  vero  compertum  est,  in  magnis  illis  humanae 
sapientiae  domiciliis,  tamquam  in  suo  regno,  Thomam  con- 
sedisse  principem;  atque  omnium  vel  doctorum  vel  auditorum 
animos  miro  consensu  in  univs  angelici  Doctoris  magisterio  et 
auctoritate  conquievisse." 

d)  Concilia  oecumenica.  „Concilia  Oecumenica,  in  quibus 
eminet  lectus  ex  toto  orbe  terrarum  flos  sapientiae,  singularem 
Thomae  Aquinati  honorem  habere  perpetuo  studuerunt.  In 
Conciliis  Lugdunensi,  Viennensi,  Florentino,  Vaticano,  delibe- 
rationibus  et  decretis  Patrum  interfuisse  Thomam  et  pene 
praefuisse  dixeris,  adversus  errores  Graecorum,  haereticorum 
et  rationalistarum  ineluctabili  vi  et  faustissimo  exitu  decertan- 
tem.  —  Sed  haec  maxima  est  et  Thomae  propria,  nec  cum 
quopiam  ex  doctoribus  catholicis  communicata  laus,  quod 
Patres  Tridentini,  in  ipso  medio  conclavi  ordini  habendo,  una 
cum  divinae  Scripturae  codicibus  et  Pontificum  Maximorum 
decretis  Summam  Thomae  Aquinatis  super  altari  patere  volu- 
erunt,  unde  consilium,  rationes,  oracula  peterentur."  —  Concilia 
provincialia  et  episcopi  Thomae  doctrinam  tuendam  instauran- 
damque  susceperunt,  ut  conc.  prov.  Burdigalense  et  Urbina- 
tense.     Cf.  Coll.  Lacens.  t.  IV.  et  VI. 

Arg.  III.  Ex  indole  S.  Thomae.  S.  Thomas  excellit  recti- 
tudine  judicii.  Specialis  ergo  ipsi  tribuenda  est  auctoritas 
Prob.  antec.  Rectitudo  judicii  oritur  ex  perfecto  usu  rationis 
et  ex  connaturalitate  quadam  ad  res  judicandas,  velut  si  vir 
castus  de  castitate  judicet.  Cf.  S.  Thom  II.  II.  quaest.  XLV. 
art.  2.  Jam  in  Thoma  fuerunt  modo  speciali  rectum  judicium 
circa  res  divinas  et  quaedam  ad  eas  res  connaturalitas.  Ergo. 
Minor  probatur  ex  ingenio,  studiisj  castissimo  animo  et  divinis 
charismatibus  Angelici.     Et   sane   tum    auctores,    Ptolomaeus 

Lucensis,  De  Tocco,  tum  ipsa  sancti  doctoris  volumina  hoc 
Leonis  XIII.  de  Angelico  testimonium  amplissimum  confirmant: 
„Ille  quidem  ingenio  docilis  et  acer,  memoria  facilis  et  tenax, 
vitae  integerrimus,  veritatis  unice  amator,  divina  humanaque 
scientia  praedives,  Soli  comparatus,  orbem  terrarum  calore 
virtutum  fovit,  et  doctrinae  splendore  complevit."  Aet.  Patris. 
Eximia  sunt  et  signa  Spiritus  sancti,  Thomam  illustrantis;  nec- 
non  illa  Crucifixi  vox:  Thoma  bene  scripsisti  de  me.  De  Tocco 
VI.  35.;  cf.  Clementis  VIII.  bullam  primam  ad  Neapolitanos. 
Ita  Christus  Simoni  dixit:  Eecte  judicasti ,  Luc.  VII.  43.,  et 
Samaritanae:  Bene  dixisti,  Joan.  IV.  17. 

Objeotiones. 

Obj.  L  Complures  doctores  sunt,  quorum  doctrinam  eccle- 
sia  comprobavit.  Specialem  igitur  auctoritatem  esse  S.  Thomae, 
rationibus  expositis  nequaquam  evincitur. 

Resp.  Dist.  antec:  plures  doctores  ab  ecclesia  approbati 
sunt  modo  tam  speciali  quam  S.  Thomas,  nego;  aliis  gradibns 
approbationis,  conc.  Responsum  ex  argumentis  sequitur.  Hoc 
unum  dixisse  satis  habeo:  Angelicus  inclita  encyclica  Aetemi 
Patris  orbi  catholico  tanquam  magister  datur,  nullus  doctor 
decoratus  est  paris  ponderis  sententia. 

Instabis.  Admissa  Thomae  auctoritate  tam  speciali,  prope 
est,  ut  ejus  doctrina  tota  habeatur  veritas  de  fide,  illud  autem, 
quod  cum  doctrina  Thomae  repugnet,  haereticum.    Ergo. 

Resp.  Dist.  antec:  si  specialis  illa  auctoritas  oriretur  ex 
approbatione  vere  definitiva,  transeat;  si  procedit  ex  appro- 
batione  electiva,  nego.  Approbatio  doctrinae  S.  Thomae  non 
est  sensu  stricto  definitiva,  sed  specialis  quidam  gradus  appro- 
bationis  electivae,  quae  efficit,  ut  doctrina  sic  approbata  ge- 
neratim  tuta  habeatur,  non  ut  omnia  et  singula  tanquam  fidei 
dogmata  credenda  sint.  De  approbatione  definitiva  dixi  trans- 
eat;  nimirum  haec  approbatio,  etiamsi  data  fuisset,  objectum 
suum  tale  attingeret,  quale  ab  ipso  Angelico  proponitur.  Ange- 
licus  autem  quaedam  ut  certa,  alia  dubitative  aut  opinative 
docet.  Ergo  ne  definitiva  quidem  approbatio  efficeret,  ut  totam 
Angelici  doctrinam  tanquam  fidei  dogmata  complecteremur. 

Obj.  II.  S.  Thomas  non  una  in  re  erravit,  v.  g.  in  do- 
ctrina  de  Conceptione  B.  Mariae  Virginis.  Ergo  ejus  doctrinae 
in  certarum  numero  haberi  nequeunt. 

Resp.  Dist.  antec:  sanctus  erravit  in  multis,  nego;  in 
una  alterave  doctrina,  transeat.  Et  nego  conseq.  Hujus  loci 
est,  ex  Actis  Sanctae  Sedis,  vol.  VI.  p.  317  colligere:  a)  „Eminen- 
tiam  doctrinae  (quae  in  nonnullis  Ecclesiae  Doctoribus  fuit 
prorsus  augelica)  non  fuisse  absolute  consideratam  ut  Doctores 
appellarentur,  sed  relative  ad  magnum  aliquem  effectum,  quem 
pro  varia  Ecclesiae  conditione  praeclaro  ingenia,  sanctimonia 
et  doctrina  sunt  consecuti."  b)  „Quare  inter  Ecclesiae  Do- 
ctores,  si  doctrina  absolute  considerata  inter  ipsos  comparetur, 
gradus  ita  distinguuntur ,  quemadmodum  in  firmamento  astra 
majora  et  minora."  Jam  vero  supra  vidimus,  approbationem 
doctrinae  S.  Thomae  non  fuisse  definitivarn ,  sed  electivam 
summi  gradus.  Ergo  si  daremus  Angelicum,  in  aliqua  doctrina 
fidei  aut  morum  erravisse,  non  auferretur  illa  auctoritas,  quam 
commemorata  ecclesiae  probatio  ipsi  contulit. 

Instabis.  Bianchieri  in  opere:  Voto  in  forma  di  dissert. 
sulla  defin.  dogm.  ddV  Immac.  Concezione  refert,  in  editione 
Piana  jubente  S.  Pio  V.  ex  Thomae  operibus  aliquos  textus 
immutatos  fuisse,  et  quidem  ut  Tridentinae  synodi  decretis 
conformarentur.    Ergo  Thomae  auctoritas  valde  dubia  videtur. 

Resp.  Dist.  antec:  in  hac  editione  S.  Pii  jussu  fuerunt 
aliqua  explosa  ex  commentariis  card.  Cajetani ,  conc;  ex 
operibus  S.  Thomae,  nego.  Res  ex  ipso  prooemio  Roinanae 
editionis  manifesta  est.  Cf  ephem.  Divus  Thomas ,  t.  I. 
p.  153 — 157.  Contra  eos,  qui  S.  Thomae  errores  impingunt, 
inter  alios  scripserunt  Capreolus,  princeps  Thomistarum,  Libri 
defensionum;  J.  a  S.  Thoma,  Curs.  theol. ,  Tract.  de  approb. 
S.  Thomae ,  disp.  II.;  De  Rubeis,  De  gestis  et  scriptis  ac 
doctrina  S.  Thom.  diss.  XXV — XXXII.  —  Morgott,  Die  Maria- 
logie  des  h.  Thomas  von  Aquin,  doctrinam  Thomae  de  Imma- 
culata  Conceptione  B.  M.  Virginis  egregie  et  perspicue  docuit. 

Quaestio  XX. 

De  ratione  naturali. 


Hic  incipit  locus  octavus,  qui  est  primus  locorum,  qui 
improprii  dicuntur ,  seu  subsidiarii.  Theologia  enim  etiam 
ratione  humana  utitur.  „Propria  autem  hujus  scientiae  co- 
gnitio  est  quae  est  per  revelationem,  non  autem  quae  est  per 
naturalem  rationem."  S.  Thom.  I.  quaest.  I.  art.  6.  ad  2.; 
cf.  art.  8.  Investigandum  est  igitur,  quid  non  valeat  in  theo- 
logia  ratio  humana,  quid  valeat  probare.  Et  quoniam  de  ipsa 
vi  nativa  rationis  errores  non  pauci  ubique  sparguntur,  non- 
nulla  de  analogia  rationis  et  fidei  huic  quaestioni  adjicienda 
videntur.     Itaque  quaeritur: 

Primo.     De  viribus  rationis  naturalis. 

Secundo.  Utrum  theologia  rationibus  philosophicis  uti 
possit. 

Tertio.     De  philosophia  S.  Thomae. 


ARTICULUS  I. 
De  viribus  rationis  naturalis. 

I.  Duplex  principium  cognitionis,  ratio  naturalis 
et  fides.  Ante  omnia  distingui  necesse  est  duplicem  veritatum 
ordinem,  quorum  primum  genus  est  veritatum  naturalium, 
seu  rationem  humanam  non  excedentium ,  alterum  super- 
naturalium,  quae  captum  hominis  naturalem  superant.  Hoc 
enim  „perpetuus  Ecclesiae  catholicae  consensus  tenuit  et  tenet, 
duplicem  esse  ordinem  cognitionis,  non  solum  principio,  sed 
objecto  etiam  distinctum :  principio  quidem ,  quia  in  altero 
naturali  ratione,  in  altero  fide  divina  cognoscimus;  objecto 
autem,    quia   praeter  ea,    ad   quae   naturalis   ratio   pertingere 

potest,  credenda  nobis  proponuntur  mysteria  in  Deo  abs- 
condita,  quae,  nisi  revelata  divinitus,  innotescere  non  possunt." 
Conc.  Vatic.  sess.  III.  cap.  IV.  Quamobrem  vires  rationis 
naturalis  considerari  oportet  a)  in  se  et  respectu  sui  proprii 
objecti,  videlicet  veritatum  naturalium,  b)  respectu  fidei  et 
veritatum  supernaturalium. 

II.  De  viribus  rationis  naturalis  respectu  veritatum 
naturalium.  a)  Ratio  naturalis  veritates  etiam  metaphysicas 
rerumque  causas  altiores  cognoscere  potest.  Quod  est  contra 
Pyrrhonismum  seu  perfectum  scepticismum  et  contra  positi- 
vismuin,  cujus  parens  Aug.  Comte,  Cours  de  phitosophie  posi- 
tive,  negat,  ea  quae  ad  mundum  invisibilem  et  spiritualem 
pertinent,  rationi  esse  pervia.  Cf.  De  Broglie,  Le  Positivisrne; 
Civilta  catt.  VII.  XI.  XII.;  Gruber,  A.  Comte. 

b)  Sane  ratio  naturalis  potest  demonstrare  exsistentiam 
unius  Dei  Creatoris,  immorlalitatem  animi  et  alias  id  genus 
veritates  religiosas.  Kant,  Kritik  der  reinen  Vernunft,  seu 
Critica  rationis  purae,  cognoscibilitatem  veritatum  illarum  labe- 
factavit,  adulteratis  argumentis,  quibus  earum  solida  probatio 
nititur.  At  patres  Vaticani  definiverunt:  „Si  quis  dixerit  Deum 
unum  et  verum,  Creatorem  et  Dominum  nostrum,  per  ea,  quae 
facta  sunt,  naturali  rationis  humanae  lumine  certo  cognosci 
non  posse:  anathema  sit."  Sess.  III.  cap.  II.  can.  I.  Cf. 
S.  Thom.  I.  quaest.  II.  art.  2.;  C.  Gentiles,  lib.  I— III. 

c)  Ratio  individua  vi  ratiocinii  ad  certam  alicujus  veri- 
tatis  religiosae  cognitionem  pervenire  valet.  Ita  rejicitur 
sensus  ille  communis,  quem  Lamennais,  Essai  sur  V in- 
difference,  t.  II.  ob  infirmitatem  facultatis  ratiocinandi  (faculte 
de  raisonner)  in  homine  absolute  necessarium  esse  asseverat. 
Neque  admitti  potest  traditionalismus  asserentium,  humanam 
rationem  non  ex  se ,  sed  ope  tantum  magisterii  traditionalis, 
aliquam  rerum  spiritualium  notitiam  sibi  comparare.  Cf.  Zigliara, 
Saggio  su'  principii  del  tradizionalismo ;  Propraed.  lib.  II. 
cap.  IV.,  V.  —  Decreto  S.  C.  Indicis  diei  11.  Junii  1855,  a 
S.S.  D.  N.  Pio  IX.  15.  Junii  approbato,  domino  Bonnetty  haec 
thesis  subscribenda  est  proposita:  „Ratiocinatio  Dei  exsistentiam, 

De  Groot,  Summa  apologet.   II.  20 

animae  spiritualitatem,  hominis  libertatem  cum  certitudine  pro- 
bare  potest." 

d)  Ab  alia  parte  in  praesenti  generis  bumani  conditione 
revelatio  ad  perfectam  veritatum  religiosarum  naturalium  cogni- 
tionem  rationi  naturali  moraliter  necessaria  est;  scilicet  „divinae 
revelationi  tribuendum  quidem  est,  ut  ea,  quae  in  rebus  divinis 
humanae  rationi  per  se  impervia  non  sunt,  in  praeseuti  quo- 
que  generis  humani  conditione  ab  omnibus  expedite,  firma 
certitudine  et  nullo  admixto  errore  cognosci  possint".  Conc. 
Vat.  sess.  III.  cap.  II.  Cf.  S.  Thom.  I.  quaest.  I.  art.  1.; 
C.  Gent.  lib.  I.  cap.  IV. 

III.  De  viribus  rationis  respectu  fidei  et  veritatum 
supernaturalium.  Ratio  naturalis  respectu  fidei  considerari 
potest  a)  ante  fidem;  b)  in  ipso  assensu  fidei;  c)  post  assen- 
sum  fidei. 

a)  Ante  fidem  ratio  naturalis  potest  1  °  eas  veritates  per- 
cipere,  quas  posse  modo  diximus;  2°  potest  revelationis  pos- 
sibilitatem  probare;  3°  credibilitatis  motiva  intelligere.  Cf. 
quaest.  I. 

b)  In  ipso  asmisu  fidei.  1°  Fidei  assensus  supernaturalis 
praestatur  nnon  propter  intrinsecam  rerum  veritatem  naturali 
rationis  iumine  perspectam ,  sed  propter  auctoritatem  ipsius 
Dei  revelantis,  qui  nec  falli  nec  fallere  potest".  Cono.  Vat. 
sess.  III.  cap.  III.  Cf.  quaest.  I.  art.  4.  et  5.  2°  De  verita- 
tibus,  quae  non  sunt  objectum  fidei  proprium,  sicut  mysteria, 
sed  quae  sunt  objectum  fidei  commune,  id  est,  veritates,  quas 
et  revelatio  manifestat  et  ratio  probat,  velut  exsistentia  Dei 
aliaeque  hujusmodi,  et  quas  Angelicus  „praeambula  ad  articulos" 
(I.  quaest.  II.  art.  2.  ad  1.)  vocat,  de  his,  inquam,  veritatibus 
potest  in  terris  simul  haberi  actus  scientiae  et  habitus  fidei, 
id  est,  illa  virtus  supernaturalis  in  intellectu  residens,  qua 
inclinamur  ad  assentiendum  revelatis.  Cf.  S.  Thom.  II.  II. 
quaest.  CLXXV.  art.  3.  ad  3.;  Quaest.  disp.  De  Verit.  XIII. 
art.  2. 

Quaeres  I.     Quomodo  fieri  possit,   ut  sint  de  eadem  veri 
tate  sub  eodem  respectu  simul  actus  scientiae  et  habitus  fidei. 
Re$p.     Objectum   fidei    est   non   visum.     Porro,    si    Chri- 

stiauus  alicujus  veritatis,  uti  immortalitatis  animi,  demonstra- 
tionem  habet,  objectum  quidem  non  visum  esse  desinit;  sed 
fidelis  tamen  potest  ac  debet  esse  ita  dispositus,  ut  veri- 
tati  illi  firmissime  adhaereret,  etiamsi  esset  non  visa.  Jam 
hujusmodi  dispositio  ad  habitim  jidei  pertinet.  Ergo  in  terris 
actus  scientiae  fidei  habitum  non  excludit.  Dixi:  in  terris; 
nam  „in  statu  gloriae  non  solum  actu  tollitur  objectum  fidei 
quod  est  non  visum;  sed  etiam  secundum  possibilitatem,  propter 
beatitudinis  stabilitatem.  Et  ideofrustra  talis  habitus  remaneret". 
S.  Thom.  I.  E.  quaest.  LXVII.  art.  5.  ad  3. 

Quaeres  II.  Utrum,  acquisita  aliquarum  veritatum  demon- 
stratione,  meritum  fidei  minuatur. 

Resp.  S.  Thomas  respondet  in  illo  casu  non  esse  meri- 
tum  fidei,  „quando  homo  non  habet  voluntatem  credendi  ea 
quae  sunt  fidei,  nisi  propter  rationem  inductam.  Quando  autem 
homo  habet  voluntatem  credendi  ea  quae  sunt  fidei,  ex  sola 
auctoritate  divina,  etiamsi  habeat  rationem  demonstrativam  ad 
aliquid  eorum,  puta  ad  hoc  quod  est  Deum  esse;  non  propter 
hoc  tollitur  vel  diminuitur  meritum  fidei."  II.  II.  quaest.  II. 
art.  10.  ad  1. 

Quaeres  III.  Utrum  in  eodem  intellectu  possint  esse  simul 
actus  fidei  et  actus  scientiae. 

Resp.  Negative.  Repuguare  enim  videtur,  idem  objectum 
secundum  idem  praedicatum  ab  eodem  intellectu  esse  visum 
et  non  visum.  Atqui  de  ratione  actus  fidei  est,  terminari  per 
rem  non  visam }  cum  fides  sit  argumentum  non  apparentium, 
Hebr.  XI.  1.;  objectum  autem  actus  scientiae  est  res  visa. 
Actus  ergo  scientiae  ab  eodem  objecto  eodemque  intellectu 
actum  fidei  excludit.  Cf.  S.  Thom.  I.  II.  quaest.  LXVII. 
art.  3.;  II.  II.  quaest.  I.  art.  4. 

c)  Post  assensum  Jidei  ratio  humana  potest  1°  afferre 
„veras  similitudines"  (S.  Thom.  C.  Gent.  lib.  I.  cap.  VII.), 
aliquales  rationes  non  necessarias  (S.  Thom.  In  Boet.  De  Trin. 
quaest.  I.  art.  4.).  Ita  rationes  ad  Trinitatis  manifestationem 
inducuntur,  quia  „Trinitate  posita,  congruunthujusmodirationes: 
non  tamen  ita  quod  per  has  rationes  sufficienter  probetur 
Trinitas  personarum".    Idem,  ln  Boet.  1.  c.     2°  Ratio  humana 

potest  negative  solvere  objectiones  adversariorum.  Dico:  nega- 
tive ,  hoc  est ,  ostendendo  defectuin  ratiocinii  adversi ;  non 
positive,  ostendendo  evidentiam  intrinsecam  veritatis,  cui  ratio- 
cinium  adversum  est.  Cf.  S.  Thom.  I.  quaest.  I.  art.  8.; 
C.  Gent.  lib.  I.  cap.  VII.  3°  Eatio  humana  ex  articulis  fidei 
ad  alia  argumentari  potest.  S.  Thom.  I.  quaest.  I.  art.  8. 
4°  Ratio  humana  potest  mysteriorum  totiusque  doctrinae  catho- 
licae  connexionem  et  consequentiam  investigare.  5°  Eadem 
methodum  et  disputationem  dialecticam  theologo  affert,  fidei- 
que  doctrinam  ad  tractationem  vere  scientificam  potest  evehere. 
IV.  Ratio  naturalis  fidei  subordinata  est.  a)  Ratio 
naturalis  eaque  exculta  seu  philosophia  non  ita  subordinatur 
fidei,  ut  certitudo  ac  evidentia  principiorum  naturalium  ex  ipsa 
fide  pendeat.  b)  Ea  subordinatio  admitti  debet,  ut  „philo- 
sophia  sit  ad  metas  fidei  regenda",  secundum  illud  Apostoli 
2.  Cor.  X.  5.:  „In  captivitatem  redigentes  omnem  intellectum 
in  obsequium  Christi".  S.  Thom.  In  Boet.  De  Trin.  quaest.  II. 
art.  3.  c)  Patres  Vaticani  subordinationem  expositam  docent. 
Legimus  enim:  „Nec  sane  ipsa  (ecclesia)  vetat,  ne  hujusmodi 
disciplinae  in  suo  quaeque  ambitu  propriis  utantur  principiis 
et  propria  methodo;  sed  justam  hanc  libertatem  agnoscens, 
id  sedulo  cavet,  ne  divinae  doctrinae  repugnando  errores  in 
se  suscipiant,  aut  fines  proprios  transgressae ,  ea,  quae  sunt 
fidei,  occupent  et  perturbent,"  Sess.  III.  cap.  IV.  Atque 
can.  II.  de  fide  et  ratione:  „Si  quis  dixerit,  disciplinas  huma- 
uas  ea  cum  libertate  tractandas  esse ,  ut  earum  assertiones, 
etsi  doctrinae  revelatae  adversentur,  tanquam  verae  retineri, 
neque  ab  Ecclesia  proscribi  possint;  anathema  sit/'  d)  In 
Syllabo  notantur  prop.  10.:  „Quum  aliud  sit  philosophus,  aliud 
philosophia,  ille  jus  et  officium  habet  se  submittendi  auctori- 
tati,  quam  veram  ipse  probaverit;  at  philosophia  neque  potest, 
neque  debet  ulli  sese  submittere  auctoritati";  prop.  11.:  „Eccle- 
sia  non  solum  non  debet  in  philosophiam  unquam  animad- 
vertere,  verum  etiam  debet  ipsius  philosophiae  tolerare  errores, 
eique  relinquere  ut  ipsa  se  corrigatu;  prop.  14.:  „Philosophia 
tractanda  est,  nulla  supernaturalis  revelationis  habita  ratione." 
e)  Ratio  istas  ecclesiae  definitiones  confirmat.     Revera  fallibile 

infallibili  subordinetur,  necesse  est.  Proximum  autem  philo- 
sophiae  fundamentum  est  humana  ratio  fallibilis,  proximum  vero 
fidei  fundamentum  auctoritas  Dei  iufallibilis.  Ergo.  f)  „Deni- 
que  praetereuudum  non  est,  immensum  patere  campum,  in  quo 
hominum  excurrere  industria,  seseque  exercere  ingenia  libere 
queant:  res  scilicet  quae  cum  doctrina  fidei  morumque  christia- 
norum  non  habent  necessariam  cognationem,  vel  de  quibus 
Ecclesia ,  nulla  adhibita  sua  auctoritate ,  judicium  eruditorum 
relinquit  integrum  ac  liberum."  Leo  XIII.  Encycl.  Libertas 
praestantissimam ,  20.  Junii  1888. 

V.  Nulla  inter  fidem  et  rationem  vera  dissensio 
esse  potest.  a)  Rationalistas  cujusvis  aetatis  asseverasse 
fidem  rationi  repugnare,  in  perspicuis  est;  at  singularis  est  illa 
Pomponacii  sententia,  in  concilio  Lateranensi  V.  anno  1513 
damnata,  qua  contendebatur,  idem  posse  juxta  fidem  esse 
verum,  juxta  rationem  falsum. 

b)  Nullam  autem  istiusmodi  dissensionem  admittendam 
esse,  paucis  probatur.  Et  sane  Deus  unus  est  sibique  contra- 
dicere  non  potest.  Jam  fidei  veritates  et  veritates  philosophiae 
seu  rationis  sunt  una  veritas  in  Deo.  Ergo.  Dicimus  enim  „du- 
plicem  veritatem  divinorum,  non  ex  parte  ipsius  Dei,  qui  est 
una  et  simplex  Veritas,  sed  ex  parte  cognitionis  nostrae,  quae 
ad  divina  cognoscenda  diversimode  se  habet".  S.  Thom. 
C.  Gent.  lib.  I.  cap.  IX. 

c)  Habemus  hac  de  re  gravissimam  concilii  Vaticani  sen- 
tentiam:  „etsi  fides  —  inquit  —  sit  supra  rationem,  nulla 
tamen  unquam  inter  fidem  et  rationem  vera  dissensio  esse 
potest:  cum  idem  Deus,  qui  mysteria  revelat  et  fidem  infundit, 
animo  humano  rationis  lumen  indiderit;  Deus  autem  negare 
seipsum  non  possit,  nec  verum  vero  unquam  contradicere. 
Inanis  autem  hujus  contradictionis  species  inde  potissimum 
oritur,  quod  vel  fidei  dogmata  ad  mentem  Ecclesiae  intellecta 
et  exposita  non  fuerint,  vel  opinionum  commenta  pro  rationis 
effatis  habeantur.  Omnem  igitur  assertionem  veritati  illumi- 
natae  fidei  contrariam  omnino  falsam  esse  definimus."  Sess.  III. 
cap.  IV.  Rursus  Leo  XIII. :  „cum  constet,  ea  quae  revelatione 
innotescunt,   certa   veritate  pollere,   et  quae  fidei  adversantur 

pariter  cum  recta  ratione  pugnare,  noverit  philosophus  catho- 
licus  se  fidei  simul  et  rationis  jura  violaturum,  si  conclusionem 
aliquam  amplectatur,  quam  revelatae  doctrinae  repugnare  in- 
tellexerit."     Encycl.  Aet.  Patris.     Cf.  Syll.  prop.  6. 

VI.  Fides  rationem  perficit.  a)  Conducit  enim  ad 
profectum  rationis,  si  ipsam  juvat  intelligentia  nobilior,  pro- 
fundior,  firmior.  Atqui  fides  Christiana,  quae  auctoritate  Dei 
nititur,  continet  veritates  nobilissimas,  quas  mysteria  fidei 
vocamus;  itemque  veritates  naturales  illustrat;  errandi  periculum 
firmitudine  magisterii  divini  aufert.  Itaque  fides  „non  modo 
nihil  de  dignitate  (rationis)  detrahit,  sed  nobilitatis,  acurainis, 
firmitatis  plurimum  addit".     Enc.  Aet.  Patris. 

b)  „Merito  igitur  —  ait  Leo  XIII.  —  Vaticana  Synodus 
praeclara  beneficia,  quae  per  fidem  rationi  praestantur,  his 
verbis  commemorat:  Fides  rationem  ab  erroribus  liberat  ac 
tuetur,  eamque  multiplici  cognitione  instruit.  !)  Atque  idcirco 
homini,  si  saperet,  non  culpanda  fides,  veluti  rationi  et  natu- 
ralibus  veritatibus  inimica,  sed  dignae  potius  Deo  grates  essent 
habendae,  vehementerque  laetandum,  quod,  inter  multas  igno- 
rantiae  causas  et  in  mediis  errorum  fluctibus,  sibi  fides  san- 
ctissima  illuxerit,  quae,  quasi  sidus  amicum,  citra  omnem 
errandi  formidinem  portum  veritatis  commonstrat." 


ARTICULUS  II. 
Utrum  theologia  rationibus  philosophicis  uti  possit. 

I.  Errores  eorum,  qui  rationibus  philosophicis  in 
theologia  nimiam  auctoritatem  tribuunt.  1°  Gnostici, 
qui  sibi  videbantur  pneumatici  esse  multitudinique  imperitorum, 
quos  psychicos  vocabant,  multo  praestare,  mysteria  fidei  totam- 
que  S.  Scripturam  philosophiae  suae  modo  dualisticae  modo  pan- 
theisticae  subjecerunt.  Quare  S.  Irenaeus  ad  gnosticum:  „Or- 
dinem  ergo  serva  tuae  scientiae,  et  ne  ut  bonorum  ignarus 
supertranscendas  ipsum  Deum."    Adv.  haer.  lib.  II.  cap.  XXV. 


')  Conat.  dogm.  de  Fide  Cath.,  cap.  4. 

2°  Rationalistae  medii  aevi.  Dialectici  non  pauci  tum  ex 
nominalistarum  schola  tum  de  assectatoribus  realismi  exag- 
gerati  rationalismo  infecti  fuerunt.  Inter  quos  Joannes  Scotus 
Erigena  (f  883  [?])  contendit,  perfectissimorum  divinique  radii 
splendoribus  illuminatorum  esse,  „altissima  divinae  theoriae 
flqnaia,  h.  e.  gradus  superare,  ac  sine  ullo  errore  apertissimae 
veritatis  speciem  nulla  caligine  obstante  intueri".  De  divisione 
naturae,  lib.  III.  cap.  I.  Abaelardus  (f  1142)  asseruisse  vide- 
tur,  fieri  posse,  ut  homines  docti  in  hac  vita  ad  intelligendam 
S.  Trinitatem  perveniant.  Introd.  ad  theol.  lib.  II.  Erigena 
et  Abaelardus  ad  rationalismum  gnosticorum  accedunt,  sed 
ille  via  potissimum  pseudomystica,  hic  ratione  magis  dialectica. 
3°  Gregorius  XI.  anno  1376  damnavit  hanc  propositionem 
Raymundi  Lulli  (1235 — 1315):  „Omnes  articuli  fidei  possunt 
probari,  et  probantur  per  rationes  necessarias,  demonstrativas, 
evidentes."  4°  Sociniani  mysteria  et  theologiam  supernatu- 
ralem  potius  expressis  verbis  negarunt,  quam  usum  philoso- 
phiae  in  theologicis  disciplinis  exaggerarunt.  5°  Inter  recen- 
tiores  Jacobue  Frohschammer  in  voluminibus,  germanice  scriptis, 
quae  titulum  habent:  Introductio  in  Philosophiam ;  de  Libertate 
scientiae;  Athenaeum,  asserere  non  dubitat,  „omnia  indiscrimi- 
natim  christianae  religionis  dogmata  esse  objectum  naturalis 
scientiae,  seu  philosophiae,  et  humanam  rationem  historice 
tantum  excultam,  modo  haec  dogmata  ipsi  rationi  tanquam 
objectum  proposita  fuerint,  posse  ex  suis  naturalibus  viribus 
et  principio  ad  veram  de  omnibus  etiam  reconditioribus  dog- 
matibus  scientiam  pervenire."  Litt.  Pii  IX.  ad  Archiep.  Mona- 
censem  et  Frisingensem ,  11.  Dec.  1862.  6°  Vitandus  est 
etiam  eorum  abusus,  qui  speculative  quidem  non  asserunt, 
fidei  mysteria  posse  demonstrari  intrinsece  argumentis  mere 
philosophicis,  sed  practice  imitantur  magistros  illos  Parisienses, 
quos  Gregorius  IX.  anno  1233  hunc  in  modum  reprehendit: 
„Cum  Theologiam  secundum  approbatas  Traditiones  Snnctorum 
exponere  debeant,  et  non  carnalibus  armi?,  sed  Deo  potentibus 
destruere  omnem  altitudinem  extollentem  se  adversus  scientiam 
Dei,  et  captivum  in  obsequium  Christi  reducere  intellectum: 
ipsi   doctrinis   variis   et  peregrinis  abducti,   redigunt  caput  in 

caudam,    et   ancillae   cogunt   famulari  reginam."     Cf.  Hieron. 
Savonarola,  De  ordine  scientiarum,  lib.  III. 

II.  Sententia  catholica.  Ecclesia  catholica  ita  docet 
ab  abusu  philosophiae  cavendum  esse,  ut  eos  pariter  vitandos 
esse  affirmet,  qui  omnem  disciplinam,  tam  practicam  quam 
speculativam,  in  theologia  rationalismum  sapere  censeant.  „Equi- 
dem  —  ait  Leo  XIII.  —  non  tantam  humanae  philosophiae 
vim  et  auctoritatem  tribuimus,  ut  cunctis  omnino  erroribus 
propulsandis,  vel  evellendis  parem  esse  judicemus:  sicut  enini, 
cum  primum  est  religio  christiana  constituta,  per  admirabile 
lumen  non  persuasibilibus  humanae  sapientiae  verbis  diffusum, 
sed  in  ostensione  spiritus  et  virtutis,  orbi  terrarum  contigit, 
ut  primaevae  dignitati  restitueretur;  ita  etiam  in  praesens  ab 
omnipotenti  potissimum  virtute  et  auxilio  Dei  expectandum 
est,  ut  mortalium  mentes,  sublatis  errorum  tenebris,  resipiscant. 
Sed  neque  spernenda,  neu  posthabenda  sunt  naturalia  ad- 
jumenta,  quae  divinae  sapientiae  beneficio,  fortiter  suaviterque 
omnia  disponentis,  hominum  generi  suppetunt;  quibus  in  ad- 
jumentis  rectum  philosophiae  usum  constat  esse  praecipuum." 
Encycl.  Aet.  Patris.  —  Ratio  autem  humana  post  fidem  non 
solum  potest  veritatum  nexum  inter  se  manifestare,  conclusiones 
ex  fidei  articulis  inferre,  verum  etiam  analogias  aliquas  pro- 
ponere  necnon  ostendere  argumenta  obloquentium  non  esse 
necessaria.     Cf.  p.  307,  308. 

Thesis:    Theologis  argumenta  philosophica  perutilia  sunt. 

Argumenta. 

Arg.  I.  Ex  S.  iScriptura.  Philosophia  seu  ratio  naturalis 
vere  locus,  h.  e.  fons  argumentorum,  theologis  est,  si  apostoli 
loco  isto  in  discutiendis  fidei  quaestionibus  usi  sunt.  Id  autem 
factum  est.  Ergo.  Prob.  min.  S.  Paulus,  coram  Areopago 
de  „Ignoto  Deo"  disserens,  argumentatione  philosophica  uti- 
tur,  Act.  XVII. ;  alibi  ostendit,  judicium  Dei  esse  secundum 
veritatem  in  ethnicos,  Rom.  I.  Cf.  et  Job,  de  divina  Providentia. 
—  I.  Cor.  XV.  12—58.  apostolus  corporum  resurrectionem  ex 
resurrectione  Christi  probat  et  ex  pluribus  convenientiis  simili- 

tudinibusque  naturalibus;  itemque  Rom.  XI.  de  gratia  et  ope- 
ribus,  Rom.  IX.  de  electione  divina  disserens,  ab  argumentis 
rationis  naturalis  non  abhorret. 

Arg.  II.  Ex  traditione.  a)  S.  Hieronymus  rationis  natu- 
ralis  usum  commendat  in  Quadrato,  in  Aristide,  in  Justino,  in 
Irenaeo,  ep.  ad  Magn.;  Gregorius  Neocaesariensis  in  Origene, 
Orat.  paneg.  ad  Origen.  —  Clemens  Alex.  ait:  „Accedens  autem 
graeca  philosophia  veritatem  non  fecit  potentiorem;  sed  cum 
debiles  efficiat  sophistarum  adversus  eam  argumentationes,  et 
propulset  dolosas  adversus  veritatem  insidias,  dicta  est  vineae 
apta  sepes  et  vallus."  Strom.  lib.  I.  cap.  XX.  —  S.  Augustirms 
figura  sumpta  a  Judaeis,  aurea  et  argentea  Aegyptiorum  vasa 
secum  defereutibus:  „Nonne  aspieimus  -  inquit  —  quanto 
auro  et  argento  et  veste  subsarcinatus  exierit  de  Aegypto 
Cyprianus,  Doctor  suavissimus  et  Martyr  beatissimus?  Quanto 
Lactantius?  Quanto  Victorinus,  Optatus,  Hilarius?"  De  doctr. 
Christ.  lib.  II.  —  Rursus  Hipponensis  philosophiae  illud  tribuit, 
„quo  fides  saluberrima,  quae  ad  veram  beatitudinem  ducit, 
gignitur,  nutritur,  defenditur,  roboratur."  De  Trin.  lib.  XIV. 
cap.  I. 

b)  Facta  subsequentium  saeculorum  eadem  philosophiae 
commoda  probant.  Ad  hanc  enim  disciplinam  ecclesia  sacer- 
dotes  erudire  studuit;  ab  ingeniis  praeclarissimis  fides  argu- 
mentis  etiam  philosophicis  propugnata  est,  maximetamen  omnium 
ab  Angelico  in  Summa  theologica.  Hac  de  causa  S.  Anselmus 
Cant.  ait:  „credo,  ut  intelligam."  Proslog.  cap.  I.  Namque  „ratio, 
fide  iilustrata,  cum  sedulo,  pie  et  sobrie  quaerit,  aliquam,  Deo 
dante,  mysteriorum  intelligentiam  eamque  fructuosissimam  asse- 
quitur,  tum  ex  eorum,  quae  naturaliter  cognoscit,  analogia, 
tum  e  mysteriorum  ipsorum  nexu  inter  se  et  cum  fine  ultimou. 
Conc.  Vatic,  sess.  III.  cap.  IV.;  cf.  Leon.  XIII.,  encycl. 
Aet.  Patris. 

Arg.  III.  Ex  ordine  rationis  et  fidei,  Cum  gratia  non 
tollat  naturam  sed  perficiat^  oportet  naturalem  rationem  sub- 
servire  fidei,  sicut  et  naturalis  inclinatio  voluntatis  obsequitur 
caritati.  S.  Thom.  I.  quaest.  1.  art.  8.  ad  2.  Atqui  naturalis 
ratio   potest  subservire   fidei   praebendo   quaedam  argumenta 

theologi8.  Ergo.  Prob.  min.  ex  S.  Tboma,  sic  disserente: 
„lumen  fidei,  quod  nobis  gratis  infunditur,  non  destruit  lumen 
naturalis  cognitionis  nobis  naturaliter  inditum.  Quamvis  autem 
uaturale  lumen  mentis  humanae  sit  insufficiens  ad  manifesta- 
tionem  eorum  quae  per  fidem  manifestantur,  tamen  impossibile 
est  quod  ea  quae  per  fidem  nobis  traduntur  divinitus,  sint 
contraria  his  quae  per  naturam  nobis  sunt  indita:  oporteret 
enim  alterum  esse  falsum:  et  cum  utrumque  sit  nobis  a  Deo, 
Deus  esset  nobis  auctor  falsitatis:  quod  est  impossibile.  Sed 
magis ,  cum  in  imperfectis  inveniatur  aliqua  imitatio  per- 
fectorum,  quamvis  imperfecta;  in  bis  quae  per  naturalem 
rationem  cognoscuntur,  sunt  quaedam  similitudines  eorum  quae 
per  fidem  tradita  sunt."  Quibus  expositis,  sanctus  concludit, 
in  theologia  philosophiam  adhiberi  posse  tripliciter:  1  °  ad 
demonstrandum  ea,  quae  sunt  praeambula  fidei;  2°  ad  noti- 
ficandum  per  aliquas  similitudines  ea,  quae  sunt  fidei;  3°  ad 
resistendum  his,  quae  contra  fidem  dicuntur,  sive  ostendendo 
esse  falsa,  sive  ostendendo  non  esse  neGessaria.  In  Boet. 
De  Trin.  quaest.  II.  art.  3.  —  De  multiplici  usu  scientiarum 
humanarum  in  theologia  disserit  Berthier,  Tract.  De  loc.  theol. 
p.  II.  lib.  I.  cap.  II. 

Objeotiones. 

Obj.  I.  S.  Paulus  fideles  sic  alloquitur:  videte  ne  quis 
vos  decipiat  per  philosophiarn  et  inanem  fallaciam.  Coloss. 
II.  8.  Itaque  viro  Christiano  gravissima  causa  est  vitandi 
philosophiam. 

Resp.  Dist.  antec:  S.  Paulus  reprobat  philosophiae  usum, 
nego;  abusum ,  conc.  Apostolus  docet  ab  illa  philosophia 
cavendum,  quae  est  „secundum  elementa  mundi,  et  non  secundum 
Christumu.  L.  c.  De  qua  quidem  philosophia,  fidei  adversa, 
S.  Thomas:  „utentes  —  inquit  —  philosophia  in  sacra  Scri- 
ptura  possunt  dupliciter  errare.  Uno  modo  utendo  his  quae 
sunt  contra  fidem ,  quae  non  sunt  philosophiae ,  sed  potius 
error  vel  abusus  ejus  .  .  .  Alio  modo,  ut  ea  quae  sunt  fidei, 
includantur  sub  metis  philosophiae;  ut  si  nihil  aliquis  credere 
velit  nisi  quod  per  philosophiam  haberi  potest."  ln  Boet.  1.  c; 
e£  Expos.  in  Col.  II.  lect.  II. 


Art.  II.   Utrum  theologia  rationibus  philosophicis  uti  possit.     315 

Instabis.  Apostolus  testatur,  se  praedicasse  Corinthiis  nnon 
in  persuabilibus  humanae  sapientiae  verbis,  sed  in  ostensione 
spiritus  et  virtutisu.     1.  Cor.  II.  5.     Ergo. 

Resp.  Dist.  antec.:  istis  verbis  ostenditur,  philosophia  non 
utendum  esse  ut  principali,  conc;  ut  secundaria,  nego.  De  eo 
Scripturae  loco  et  similibus  S.  Thomas:  „ex  omnibus  illis 
verbis  ostenditur  quod  doctrina  philosophorum  non  sit  uten- 
dum  quasi  principali ,  ut  scilicet  propter  eam  credatur  fidei; 
non  tamen  removetur  quin  ea  possint  uti  sacri  doctores  quasi 
secundaria.  ...  Ut  tamen  totum  quod  est  fidei,  non  humanae 
potentiae  aut  sapientiae  tribueretur,  sed  Deo,  voluit  Deus  ut 
primitiva  Apostolorum  praedicatio  esset  in  infirmitate  et  sim- 
plicitate:  cum  tamen  potentia  et  saecularis  sapientia  postea 
superveniens  ostenderit  per  victoriam  fidei  mundum  esse  Deo 
subjectum  et  quantum  ad  potentiam,  et  quantum  ad  sapientiam." 
In  Boet.  1.  c.  ad  1. 

Obj.  II.  Tertullianus,  De  praescr.;  S.  Hieronymus  in  ep. 
ad  Eustach. ,  ubi  refert,  se  raptum  in  spiritu  vapulasse  Deo 
jubente,  quod  Ciceronianus  esset,  non  Christianus;  S.  Ambrosius, 
qui  De  jide,  lib.  I.  docet,  „non  in  dialectica  complacuisse  Deo 
salvum  facere  populum  suum",  aliique  patres  dialecticae  usum 
reprobare  videntur.     Ergo. 

Resp.  Dist.  antec:  sancti  patres  reprobarunt  usum,  nego; 
abusum ,  conc.  Res  ex  eo  liquet ,  quod  ipsi  patres  dialectica 
et  philosophia  usi  sunt  eumque  usurn  in  aliis  laudarunt  et 
probarunt. 

Instabis.  Quod  nititur  auctoritate  divina,  humanae  sa- 
pientiae  adjumentis  non  indiget.  At  fides  nostra  divina  aucto- 
ritate  nititur.     Ergo. 

Resp.  Dist.  maj.:  quod  nititur  auctoritate  divina,  humanis 
adjumentis  non  indigpt  ex  necessitate,  conc;  ob  utilitatem 
aliquam,  nego.  Aquinas  ait:  „haec  scientia  (theologia)  ac- 
cipere  potest  aliquid  a  philosophicis  disciplinis ,  non  quod 
ex  necessitate  eis  indigeat,  sed  ad  majorem  manifestationem 
eorum  quae  in  hac  scientia  traduntur.  Non  enim  accipit  sua 
principia  ab  aliis  scientiis,  sed  immediate  a  Deo  per  revela- 
tionem.     Et   ideo    non    accipit   ab    aliis    scientiis   tamquam  a 

superioribus ,  sed  utitur  eis  tanquam  inferioribus  et  ancillis; 
sicut  architectonicae  utuntur  subministrantibus,  ut  civilis  mili- 
tari.  Et  hoc  ipsum  quod  sic  utitur  eis,  non  est  propter  de- 
fectum  vel  insufficientiam  ejus,  sed  propter  defectum  intellectus 
nostri;  qui  ex  his  quae  per  naturalem  rationem  (ex  qua  pro- 
cedunt  aliae  scientiae)  cognoscuntur ,  facilius  manuducitur  in 
ea  quae  sunt  supra  rationem,  quae  in  hac  scientia  traduntur." 
I.  quaest.  I.  art.  5.  ad  2.;  cf.  art.  8.;  C.  Gent.  lib.  I.  cap.  IX.; 
Quodl.  IV.  18. 

Urgebis.  Argumentis  philosophicis  in  theologia  non  uten- 
dum  est,  si  nihil  omnino  utilitatis  habent.  Jam  istis  argu- 
mentis  nec  fidelibus  consulitur  ,  utpote  quos  divina  auctoritas 
ad  credendum  inducat;  nec  infidelibus ,  quia  argumenta  illa 
minime  demonstrant.    Ergo. 

Resp.  Dist.  min. :  iis  argumentis  nec  fidelibus  nec  in- 
fidelibus  consulitur,  ut  credant,  conc;  ut  adjumenta  quae- 
dam  habeant,  nego.  Et  primo  quidem  infidelibus  prospicitur, 
quoniam  „rationes  quae  inducuntur  a  sanctis  ad  probandum 
ea  quae  sunt  fidei ,  non  sunt  demonstrativae ,  sed  persuasione 
quadam  manifestantes  non  esse  impossibile  quod  in  fide 
proponitur."  S.  Thom.  II.  II.  quaest.  I.  art.  5.  ad  2.;  cf.  I. 
quaest.  XXXII.  art.  1.  —  Fideles  praeterea  firmantur  in  fide, 
perspectis  analogiis,  mysteriorum  nexu  inter  se,  pulcherrimisque 
conclusionibus;  nec  cuiquam  non  probatur  illud  S.  Thomae:  „de 
rebus  nobilissimis  quantumcumque  imperfecta  cognitio  maximam 
perfectionem  animae  confert."  C.  Gent.  lib.  I.  cap.  V.  —  Re 
quidem  vera  „sicut  ea  quae  fidei  sunt,  non  possunt  demon- 
strative  probari;  ita  quaedam  contraria  his  non  possunt  de- 
monstrative  ostendi  esse  falsa;  sed  potest  ostendi  non  esse  ea 
necessariau.  In  Boet.  De  Trin.  quaest.  II.  art.  3.  Ita  fit,  ut 
ad  confutandos  fidei  adversarios  theologis  opera  navanda  sit 
philosophiae. 

ARTICULUS  III. 
De  philosophia  S.  Thomae. 

I.  Status  quaestionis.  Quaerendum  est,  utrum  Thomae 
philosophia  ceterorum  doctrinae  philosophicae  praeferenda  sit. 
Haec  autem  praeferentia  considerari  potest  1°  respectu  utili- 
tatis  aliorum ,  qui  de  rebus  philosophicis  scripserunt;  2°  re- 
spectu  scientiarum  naturalium;  3°  respectu  fidei. 

1°  Quod  ad  aliorum  philosophorum  utilitatem  attinet, 
Leo  XIII.  non  ita  Thomae  sapientiam  laudavit,  ut  alii  omnes 
excludantur:  „edicimus  —  inquit  —  libenti  gratoque  animo 
excipiendum  esse  quidquid  sapienter  dictum,  quidquid  utiliter 
fuerit  a  quopiam  inventum  atque  excogitatum".  Encycl.  Aet. 
Patrls;  cf.  ep.  Leonis  XIII,  ad  ministrum  gener.  Ordinis 
Minorum  de  operum  S.  Bonaventurae  nova  editione,  13.  Dec. 
1883.1) 

2°  De  habitu  philosophiae  Thomisticae  ad  scientias  physi- 
cas.  Leo  XIII.  in  encyclica  commemorata:  „etiam  physicae 
disciplinae,  quae  nunc  tanto  sunt  iu  pretio,  et  tot  praeclare 
inventis,  singularem  ubique  cient  admirationem  sui,  ex  restituta 
veterum  philosophia  non  modo  nihil  detrimenti,  sed  plurimum 
praesidii  sunt  habiturae.  Illarum  enim  fructuosae  exercitationi 
et  incremento  non  sola  satis  est  consideratio  factorum ,  con- 
templatioque  naturae;  sed,  cum  facta  constiterint,  altius  assur- 
gendum  est,  et  danda  solerter  opera  naturis  rerum  corporearum 
agnoscendis,  investigandisque  legibus,  quibus  pa*rent,  et  prin- 
cipiis ,  unde  ordo  illarum ,  et  unitas  in  varietate ,  et  mutua 
affinitas  in  diversitate  proficiscuntur.     Quibus  investigationibus 


')  In  ea  ep.  legimus:  „nullo  modo  dubitandum,  quin  catholici 
praesertim  juvenes  in  spem  Ecclesiae  succrescentes,  qui  ad  philosophica 
ac  theologica  studia  secundum  Aquinatis  doctrinam  sectanda  se  con- 
ferunt,  perlegendis  S.  Bonaventurae  operibus  plurimam  utilitatem  sint 
hausturi  atque  ex  amborum  scriptis,  quasi  ex  praecipuis  armamentariis, 
gladios  ac  tela  sumant,  quibus  in  teterrimo  bello  adversus  Ecclesiam 
ipsamquehumanam  societatem  commoto, host.es  superare  strenue  queant." 

mirum  quantam  philosophia  scholastica  vim  et  lucem,  et  opem 
est  allatura,  si  sapienti  ratione  tradatur."  Rursus:  ^hac  ipsa 
aetate,  plures  iique  insignes  scientiarum  physicarum  doctores 
palam  aperteque  testantur,  inter  certas  ratasque  recentioris 
Physicae  conclusiones,  et  philosophica  Scholae  principia  nullam 
veri  nominis  pugnam  existere." 

3°  Philosophia  Thomistica  respectu  fidei  praeferenda  vide- 
tur  ceteris  doctrinis,  in  quantum  Thomae  doctrina  philosophica 
prae  ceteris  tum  intrinsece  tum  extrinsece  fidei  subordinata  est 
eique  cohaeret.  Dico:  a)  intrinsece ,  non  quasi  philosophia 
Thomistica  aut  qualiscunque  doctrina  naturalis  idem  objectum 
formale  atque  fides  haberet;  quippe  in  fide  auctoritas  Dei 
revelantis ,  in  scientia  naturali  intrinseca  rei  veritas  praecise 
attingitur.  Sed  objectum  materiale  philosophiae  Thomisticae 
et  fidei  revelatae  sub  eo  respectu  inter  se  conveniunt,  quod 
Thomas  illas  veritates  naturales,  quae  sunt  fidei  et  scientiae 
objectum  commune,  velut  doctrina  de  Deo  Creatore,  aut  quae 
cum  fidei  mysteriis  indirecte  connectuntur ,  velut  doctrina  de 
substantia  et  accidentibus  corporum,  mira  perspicuitate  docuit. 
b)  Extrinsece  quoque,  hoc  est,  tanquam  medium  ad  finem, 
philosophia  commemorata  ob  majorem  cum  fide  connexionem 
praefertur  ceteris,  non  perinde  ac  si  naturalis  scientia  fidem 
supernaturalem  efficeret,  sed  quia  ad  fidem  defendendam  valet 
quam  quae  maxime. 

Non  igitur  quaerimus,  utrum  philosophia  Thomistica  uten- 
dum  sit,  ceteris  quibuscunque  philosophis  exclusis,  aut  quovis 
progressu  a  priori  negato,  aut  probatis  Thomae  conclusionibus 
omnibus  etiam  de  scientiis  experimentalibus;  sed  disceptatione 
nostra  in  eo  versatur,  utrum  philosophia,  de  qua  diximus,  prae- 
sertim  habito  respectu  ad  fidem,  sit  anteponenda  ceteris. 

II.  Adversarii.  Antesignanus  antithomistarum  habetur 
Guilielmus  Lamaraeus,  qui  in  suo  Correctorio  operum  S.  Tho- 
mae,  plures  theses  philosophicas  sancti  doctoris,  uti  doctrinam 
de  unitate  formae  substantialis  in  homine  refellere  conatus  est. 
Occam,  defensor  Philippi  Pulchri  et  Ludovici  Bavari,  S.  Thomam 
impugnavit;  quamvis  iste  scholam  non  condiderit,  duae  tamen 
scholae  antithomisticae,  saeculo  XIV.  decurrente,  discipulos  non 

paucos  habuerunt,  Averroismus  et  Paganismus  philosophicus, 
qui  temporibus  restaurationis  (reuaissance),  ut  ajunt,  ex  odio 
mediae  aetatis  et  superstitione  quadam  antiquorum  cito  crevit. 
Post  novatores  saeculi  XVI.  schola  empirica  Baconis  Verulam. 
(1561—1626)  et  schola  idealistica  Cartesii  (1596—1650)  multis 
visae  sunt  amplissimae ,  Thomistica  contempta;  hac  tem- 
pestate  Arnu  (f  1692),  0.  P.  edidit  opus,  quod  inscriptum  est: 
Clypeus  phil.  thomist.  contra  novos  ejus  impugnatores.  Sae- 
culo  XVIII.  philosophia  Thomistica  magis  magisque  a  pro- 
fe8Soribus  laicis  neglecta  est;  tum  ab  adversariis  ipsam  defen- 
savit  Gu6rinois  0.  P.  in  libro,  qui  inscribitur  Clypeus  phil. 
thom.  contra  veteres  et  novos  ejus  impugnatores.  Saeculo  XIX.1) 
etiam  in  scholis  catholicis  nonnulli  „patrimonio  antiquae  sa- 
pientiae  posthabito,  nova  moliri,  quam  vetera  novis  augere  et 
perficere  maluerunt".     Encycl.  Aet.  Patris. 

Thesis:  8,  Thomae  philosophia  ceteris  doctrinis  philosophicis 
praeferenda  est, 

Argamenta. 

Arg.  I.  Ex  suffragio  ecclesiae.  Illa  philosophia  theologis 
seligenda  est,  cui  favet  ecclesiae  suffragium.  At  ecclesia 
philosophiae  Thomisticae  mirifice  suffragatur;  quod  licebit 
efficere  ex  Pontificum  Maximorum  de  Thoma  sententiis,  prae- 
sertim  ex  aurea  illa  Leonis  XIII.  encyclica  de  colenda  S.  Thomae 
philosophia;  ex  ecclesiae  usu,  quem  ea  quoque  probant,  quae 
p.  297 — 303.  de  auctoritate  doctoris  Angelici  sunt  exposita. 

Arg.  II.  Ex  indole  philosophiae  Thomisticae.  Plurimi  pu- 
tatur  ea  philosophia,  quae  est  universalissima,  profundissima, 
tutissima.  Talis  autem  prae  ceteris  est  philosophia  Angelica. 
Ergo.     Prob.  min. 

a)  Universalissima  est.  Thomas  enim  in  Commentariis 
in  Aristotelem,    in  Quaestionibus  disputatis,    in  Summa  contra 


x)  Inter  modernos  Thomae  iniqui  sunt  R.  Eucken,  Die  Philo- 
sophie  des  Thomas  von  Aquino  und  die  Cultur  der  Neuzeit,  1886; 
J.  Frohschammer,  Die  Philosophie  des  Thomas  von  Aquino,  1889; 
professor  Dr.  P.  Knoodt,  professor  Dr.  A.  Ritschl  et  alii. 

Gentiles,  in  Summa  Theologica,  in  Opusculis  variis  Logicam, 
Physicam,  Metaphysicam,  Ethicam  complexus  est.  „Nulla  est  — 
ait  Leo  XIII.  —  philosophiae  pars,  quam  non  acute  simul  et 
solide  pertractarit." 

b)  Profundissima.  Namque  „philosophicas  conclusiones 
angelicus  Doctor  speculatus  est  in  rerum  rationibus  et  prin- 
cipiis,  quae  quam  latissime  patent,  et  infinitarum  fere  veri- 
tatum  semina  suo  velut  gremio  concludunt,  a  posterioribus 
magistris  opportuno  tempore  et  uberrimo  cum  fructu  aperienda". 

c)  Tutissima.  Illa  philosophia  tutissima  est,  quae  fidem, 
ut  stellam  directricem,  fidelissime  sequitur.  Talis  autem  est 
philosophia  Thomistica.  Ergo.  Prob.  min.  Ille  fidem  fidelis- 
sime  sequitur,  qui  maximam  fidei  scientiam  cum  firmissima 
voluntate  sequendi  fidem  conjunxit.  Jam  vero  in  Thoma  fidei 
scientiam  maximam  fuisse,  ex  antea  dictis  (quaest.  XIX.)  con- 
stat;  firmissimum  pariter  fuisse  Thomae  erga  fidem  obsequium, 
nemo  profecto  negaverit.  Cf.  Encycl.  Aet.  Patris.  Audiatur 
praeclara  vox  Leonis  XIII.,  qui  ad  Archiepiscopos  et  Episcopos 
Bavariae  haec  scripsit:  „disciplina  Doctoris  Angelici  mire  facta 
est  ad  confirmandas  mentes,  mire  usum  parit  commentandi, 
philosophandi,  disserendi  presse  invicteque:  nam  res  singulas 
dilucide  monstrat  aliam  ex  alia  continua  serie  pendentes, 
omnes  inter  se  connexas  et  cohaerentes,  omnes  ad  capita  per- 
tinentes  suprema;  tum  in  contemplationem  erigit  Dei,  qui 
rerum  omnium  et  caussa  effectrix  est  et  vis  et  summum  exem- 
plar,  ad  quem  demum  omnis  philosophia  et  homo  quantus  est, 
debent  referri.  Sic  vere  per  Thomam  scientia  rerum  divinarum 
et  humanarum,  caussarumque,  quibus  hae  res  continentur, 
quum  praeclarissime  illustrata,  tum  firmissime  munita  est: 
cujus  conflictione  disciplinae,  veteres  sectae  errorum  penitus 
corruerunt,  itemque  novae,  nomine  potius  et  spe,  quam  re 
illis  dispares,  simul  emisere  caput,  et  ejusdem  ictibus  dejectae 
interciderunt;  quod  jam  non  unus  ostendit  de  scriptoribus 
nostris.  Ratio  quidem  humana  ad  cognitionem  rerum  interio- 
rem  reconditamque  libera  vult  acie  penetrare,  nec  non  velle 
potest:  verum  Aquinate  auctore  et  magistro  hoc  ipso  facit  ex- 
peditius  et  liberius,    quia  tutissime  facit,  omni  procul  periculo 

transiliendi  fines  veritatis.  Neque  enim  libertatem  recte  di- 
xeris,  quae  ad  arbitrium  libidinemque  opiniones  consectatur 
et  spargit,  immo  vero  licentiam  nequissimam,  mendacem  et 
fallacem  scientiam,  dedecus  animi  et  servitutem.  Ille  reapse 
sapientissiraus  Doctor  intra  veritatis  fines  graditur,  qui  non 
modo  cum  Deo,  omnis  veritatis  principio  et  summa,  nunquam 
decertat,  sed  ipsi  adhaeret  semper  arctissime  semperque  ob- 
sequitur  arcana  sua  quoquo  modo  patefacienti ;  qui  neque 
sancte  minus  Poutifici  Romano  est  dicto  audiens,  et  auctori- 
tatem  in  eo  reveretur  divinam,  et  subesse  Romano  Pontifici 
tenet  omnino  de  necessitate  salutis."1)  Encycl.  Officio  san- 
ctissimo. 

Quaeres.  Utrum  theologis  doctrina  quoque  astronomica  et 
physica  S.  Thomae  sequenda  sit. 

Resp.  a)  Quod  ad  altiora  rerum  principia  causasque 
attinet,  constat,  hujusmodi  rerum  investigationibus  philosophiam 
Thomae  plurimum  lucis  afferre.  Elucet  enim  Angelicus  scientia 
metaphysica,  quae  communissimas  entis  proprietates  et  ad- 
spectabilis  mundi  rationes  quasdam  generales  considerat,  nec- 
non  ea  de  Deo,  anima  et  mundo  tradit,  quibus  cognoscendis 
nulla  experimentorum  subtilitate  aut  perfectione  instrumentorum 
opus  est,  sed  mente,  quae  ex  factis  cuique  manifestis  ad  causas 
altiores  assurgat. 

b)  In  experimentalibus  et  in  conclusionibus,  quae  scien- 
tiarum  naturalium  incrementum  sequuntur,  ipse  Aquinas  affir- 
mat,  certitudinem  a  posteris  esse  obtinendam.  Ita  De  caelo 
et  mundo  lib.  II.  lect.  XVII.  anomalias  seu  irregularitates  circa 
motus  planetarum  considerans,  expositis  veterum  sententiis, 
ait:  „Ulorum  tamen  suppositiones  quas  adinvenerunt,  non  est 
necessarium  esse  veras.  Licet  enim,  talibus  suppositionibus 
factis,  apparentia  salvarentur,  non  tamen  oportet  dicere 
has  suppositiones  esse  veras:  quia  forte  secundum  aliquem 
alium    nxodum,    nondum    ab    hominibus    comprehensum ,    appa- 


')  Opusc.  Contra  errores  Graecorum. 

De  Groot,  Summa  apologet.    II.  21 

rentia  circa  stellas  salvantur."  Exponens  librum  De  causis, 
lect.  L:  „naturalem  philosophiam"  nominat,  „quae  propter  ex- 
perientiam  tempore  indiget."  Cf.  alias  quasdam  Thomae  de 
eadem  re  sententias  in  Edit.  Leonina  operum  S.  Thomae, 
t.  III.,  praef. 

Ceterum  Angelici  doctrina  philosophica  quid  valeat  in 
scientiis  physicis  et  naturalibus,  viri  praestantes,  Gonzalez, 
Liberatore,  Zigliara,  Sanseverino,  Vallet,  Pesch,  suis  Summis 
seu  Institutionibus  philosophicis  egregie  illustrarunt;  nec  alii 
desunt,  qui  de  ista  materia  ex  professo  scripserint,  ut  Cop- 
pola,  S.  Tommaso  e  le  scienze  naturali;  Carli,  0.  P.,  Filosofia 
de  la  Fisica  i  de  la  Fisiolojia  segun  los  principios  de  Santo 
Tomas  de  Aquino;  complures  auctores,  qui  dissertationes  suas 
foliis  periodicis  inseruerunt,  ut  videre  est  apud  Venturoli  e 
Liverani,  L '  accademia  jilosofico-medica  di  S.  Tommaso  d'Aquino 
ed  il  materialismo  nelle  scienze. 

De  praestantia  philosophiae  Thomisticae  universim  cf. 
Van  Weddingen,  L Encyclique  de  S.S.  Leon  XIII.  et  la  re- 
stauration  de  la  philos.  chretienne;  Werner,  Der  H.  Tho- 
mas  von  Aquino;  Jourdain,  La  Philosophie  de  St.  Thomas; 
Kleutgen ,  Die  Philosophie  und  Theologie  der  Vorzeit;  Gon- 
zales,  Estudios  sobre  la  jilosofia  de  Santo  Tomds.1)  Et  ut 
sileam  de  plurimis  operibus,  quae  in  historiis  philosophiae 
catholicis  recensentur,  opera  non  pauca,  quae  hoc  fere  de- 
cennio  de  sapientia  Thomistica  in  lucem  sunt  edita,   recensuit 


')  Cum  illustrissimus  card.  Gonzalez  in  Philippinis  insulis  li- 
brum  memoratum  conscriberet,  Antonium  Rosmini  non  cognovisse 
videtur  nisi  ex  duobus  auctoris  illius  operibus,  quae  inscribuntur 
Nuovo  Saggio  sulV  origine  delV  idee  et  11  rinuovamento  della  Filo- 
sofia  in  ltalia;  sperabat  fore,  ut  Rosmini  S.  Thomam  ducem  sibi 
eligeret.  At  spes  doctissimum  virum  fefellit,  atque  anno  1868  in  sua 
Philosophia  elementaria,  t.  III.,  scribere  coactus  est:  „Rosmini  a 
D.  Thomae  doctrina  discedit,  tum  quoad  secundaria  quaedam,  tum 
maxime  quoad  theoriam  cognitionis  et  originis  idearum.44  Cf.  de  Ros- 
mini  decretum  S.  Inquis.  14.  Dec.  1887,  quo  propositiones  XL  hujus 
auctoris  proscribuntur. 

Domet  de  Vorges,  Annales  de  Plulosophie  Chretienne,  1888; 
Schneid,  Jahrbuch  filr  Philosophie  und  spekulative  Theologie, 
B.  L  209— 308. !) 


Quaestio  XXI. 

I)e  philosopborum  auctoritate. 

Nonus  locus  philosophorum  auctoritate  continetur.  Quae 
sane  auctoritas  non  praebet  locum  necessarium  aut  theologiae  pro- 
prium;  nihil  tamen  obstat,  cur  non  theologi  hoc  genere  argu- 
mentorum  utantur.  Ut  hic  autem  locus  recte  excolatur,  quae- 
rendum  est; 

Primo.     De  auctoritate  philosophorum  in  theologia. 

Secundo.     De  auctoritate  Aristotelis. 

ARTICULUS  I. 
De  philosophorum  auctoritate  in  theologia. 

I.  Status  quaestionis.  1°  Philosophos  hic  intelligimus 
eos,  qui,  lumen  naturale  secuti,  de  Deo  rebusque  divinis  ante 
Christi  adventum  scripserunt,  ut  Plato.    Philosophis  autem  ad- 


')  Protestantes  etiam  aliqui  philosophiam  Thomisticam,  sub  aliquo 
saltem  respectu,  valde  probarunt,  nominatim  Rudolphus  von  lhering, 
professor  Goettingensis,  qui  in  opere,  quod  inscribitur  Der  Zweck  im 
Recht,  t.  II.  p.  161.  edit.  2.  fatetur,  modernos  philosophos  et  theologos 
protestantes  non  nisi  cum  damno  suo  et  dedecore  ignorare  nobilis- 
simam  Thomae  de  morali  et  jure  philosophiam.  —  At  et  pertinaces 
suut,  de  quibus  Ausonio  Franchi,  TJltima  critica,  p.  107.  haud  inepte 
dixisse  videtur:  „Tutte  le  querele  ed  invettive  contro  la  scolastica 
hanno  il  loro  ultimo  fundamento  in  questo  bel  supposto:  La  filosotia 
non  essere  scienza  razionale,  se  non  in  quanto  si  adopera  ad  ogni 
modo  a  scristianizzare  il  mundo." 

21* 

junguntur  juris  naturalis  ac  civilis  periti,  sicut  alibi  canonistas 
theologis  adjungendos  esse  docuimus.  2°  Etsi  philosophi,  non 
nisi  naturali  lumine  ducti,  niultum  erraverunt,  Deus  tamen  non 
sine  testimonio  semetipsum  reliquit,  benefaciens  de  caelo,  dans 
pluvias  et  tempora  fructifera,  implens  cibo  et  laetitia  corda 
nostra.  Act.  Apost.  XIV.  16.;  cf.  Catech.  Rom.  p.  I.  art.  1. 
Atque  adeo  philosophorum  omnium  de  rebus  religiosis  in  ordine 
naturali  conspirans  sententia  certam  fidem  facit,  quandoquidem 
omnium  in  eo  genere  quaestionum  consensio  non  accidentalibus 
causis  tribuenda  est,  sed  naturae  atque  naturae  Auctori.  Cf. 
Can.  De  loc.  iheol.  lib.  X.  cap.  IV.  3°  In  ipsis  mysteriis  fide- 
que  supernaturali  defendendis  philosophorum  auctoritatem  theo- 
logis  utilem  esse  hoc  sensu  asserimus,  quod  theologia  philoso- 
phorum  placitis  uti  potest,  sive  ad  desumendas  aliquas  ex  iis 
rebus,  quae  naturaliter  cognoscuntur,  analogias,  sive  ad  redar- 
guendos  eos,  qui  philosophorum  judicia  contra  fidem  inducunt. 
Patet  autern,  ex  illa  philosophorum  auctoritate  non  hauriri  argu- 
menta  certa  ad  fidei  mysteria  probanda,  sed  convenientias  tantum. 

II.  Philosophorum  scholae  praecipuae.  1°  Philo- 
sophia  Orientalis  Aegyptos,  Persas,  Sinenses,  Indos  comple- 
ctitur.  Verum  Aegypti  et  Zarathustra  seu  Zoroaster  Persa 
potius  religiosam  doctrinam  quam  systema  philosophicum  reli- 
quisse  videntur.  Quod  idem  de  Babyloniensibus  et  Assyriis 
affirmandum  est.  Inter  Sinenses  Lao-Tseu  saeculo  VII.  a.  C. 
et  Confucius  (551 — 478)  philosophiam  docuerunt;  sed  hujus 
doctrina  de  Deo  rebusque  divinis  nulla  aut  fere  nulla,  illius 
obscura,  confusa.  In  India  circa  saeculum  VI.  a.  C.  Kapila 
docuit  philosophiam  Sankhya,  quae  est  sensualistica;  Kanada 
philosophiam  Vaiseshika,  quae  aliis  materialismus,  aliis  idea- 
lismus  quidam  videtur;  Gotama  systema  Nyaya  invenit,  quod 
ad  sensualismum  vergit;  Qakia  Mouni  (557 — 477),  auctor  Bud- 
dhismi,  Deum  et  res  divinas  si  non  expresse  negat,  at  certe 
negligit.  Indicos  allegare  philosophos,  plura  nos  prohibent, 
linguarum  difficultas,  —  mysticismus  quidam  pantheisticus,  ideas 
offuscans,  —  errores  plurimi,  quibus  saniorem  antiquae  religionis 
doctrinam  Indicae  corruperunt. 

2°  Philosophia  Graeca.    a)  Inter  Graecos  „primi  philoso- 

phantium  de  rerum  naturis  sola  corpora  esse  aestimaverunt, 
ponentes  prima  principia  aliqua  corporea  elementa,  aut  plura 
aut  unum".  S.  Thom.  Opusc.  De  svbstantiis  separatis,  c.  I. 
Haec  est  schola  naturalismi  Ionici,  quam  Thales  Milesius  circa 
annum  600  a.  Chr.  fundavit,  schola  vero  Abderitana  Democriti 
(460 — 362)  et  Leucippi  (500 — ?),  quae  est  atomistica  et  ma- 
terialistica,  continuavit.  b)  Anaxagoras  Clazomenius  (500 — 428), 
„etsi  cum  ceteris  philosophis  naturalibus  naturalia  principia 
corporalia  poneret,  posuit  tamen  primus  inter  philosophos  quod- 
dam  incorporale  principium,  id  est  intellectum,  .  .  .  non  ut  uni- 
versale  essendi  principium,  sed  solum  principium  distinctivum", 
hoc  est,  a  quo  corpora  non  esse  haberent,  sed  a  quo  distin- 
ctionem  sortirentur.  S.  Thom.  1.  c.  Haec  est  schola  ideali- 
stica,  cujus  auctor  est  Pythagoras  Samius  (f  500),  conti- 
nuata  per  scholam  Eleaticam  Xenophanis,  Parmenidis,  Zenonis. 
Sed  principium  incorporale,  intellectus  (vovg),  ab  Anaxagora 
prae  Pythagoreis  et  Eleaticis  magis  perspicue  exprimitur. 
c)  Schola  Socratica,  cujus  parens  babetur  Socrates  (470 — 399), 
summum  decus  Plato  (420—347)  et  Aristoteles  (384—322),  qui 
uterque  de  Deo  phira  dignissime  docuerunt.  Cf.  S.  Thom.  1.  c. 
Deinceps  jphilosophia  Graeca  ad  profundum  erroris  relapsa  est. 

3°  Philosophia  Romana.  Romani  magis  scholas  Graecas 
secuti,  quam  novas  condidisse  dicendi  sunt.  Inter  eos  Cicero 
(107 — 43)  de  Deo  rebusque  divinis  docuit,  quae  laude  digna 
esse  videantur.  Seneca  quoque  et  Epictetus  sententias,  viro 
Christiano  minime  indignos,  praeceperunt.  At  eo  tempore  Chri- 
stus  in  terris  apparuerat. 

4°  Quod  ad  alias  scholas  attinet,  quae  sive  in  antiquitate 
sive  modernis  temporibus  ortae  sunt,  satis  esse  videtur  hoc 
Angelici  proferre:  „Necesse  est  accipere  opiniones  antiquorum 
quicumque  sint.  Et  hoc  quidem  ad  duo  erit  utile.  Primo 
quia  illud  quod  bene  dictum  est,  accipiemus  in  adjutorium 
nostrum.  Secundo  quia  illud  quod  male  enuntiatum  est  cave- 
bimus."     De  anima,  lib.  I.  lect.  H. 

Thesis:  Theologis  philosophorum  auctoritates  perntiles  esse 
possunt. 

Argumenta. 

Arg.  I.  Ex  S.  Scriptura.  S.  Paulus  quandoque  sententiis 
philosophicis  gentilium  utitur.  Ergo  philosophorum  etiam  gen~ 
tilium  auctoritates  theologum  quandoque  adjuvant.  Cf.  S.  Thom- 
In  I.  Cor.  XV.  lect.  IV.  Prob.  antec.  I.  Cor.  XV.  33.  habetur 
illud  Menandri:  Corrumpunt  mores  bonos  colloquia  mala;  I. 
Tit.  I.  12.  illud  Epimenidis  sive  Callimachi:  Cretenses  semper 
mendaces,  malae  bestiae,  ventres  pigri;  Act.  XVII.  28.:  quidam 
vestrorum  Poetarum  dixerunt:  Ipsius  enim  et  genus  sumus, 
quod  quidem  hemistichium:  lpsius  enim,  Arati  est  eademque 
fere  sententia  Cleanthis. 

Arg.  II.  Theologi  veritates  naturales  probant,  analogias 
scientiam  inter  et  fidem  exponunt,  veritatum  naturalium  et 
supernaturalium  adversarios  redarguunt.  Jam  in  hac  triplici 
disputandi  ratione  theologi  possunt  auxilia  petere  a  theo- 
logis.  Prob.  min.  a)  In  ordine  veritatum  naturalium  constat 
praeclarissima  vetustatis  ingenia  acute  disputasse.  Quare 
verissime  S.  Thomas:  „etiam  auctoritatibus  philosophorum 
sacra  doctrina  utitur,  ubi  per  rationem  naturalem  veritatem 
cognoscere  potuerunt;  sicut  Paulus  Act.  XVII.  28.  inducit  ver- 
bum  Arati,  dicens:  Sicut  et  quidam  poetarum  vestrorum  dixe- 
runt,  genus  Dei  sumus.  Sed  tamen  sacra  doctrina  hujusmodi 
auctoritatibus  utitur  quasi  extraneis  argumentis,  et  probabilibus." 
I.  quaest.  I.  art.  8. 

b)  In  exponendis  analogiis  inter  fidem  et  scientiam  theo- 
logi  nonnullis  veritatibus  philosophicis  uti  consueverunt.  Atqui 
veritates  hujusmodi  haud  semel  egregie  dictae  sunt  a  philo- 
sophis  maximae  auctoritatis.  Ita  philosophorum  auctoritates 
tam  ob  acutum  dicendi  modum  quam  ob  auctoritatem ,  qua 
sapientissimi  viri  apud  adversarios  etiam  fidei  fruuntur,  theo- 
logis  utiles  esse  possunt.  Ita  S.  Thomas,  III.  quaest.  LXXVII. 
de  accidentibus  in  Eucharistia  remanentibus  et  C.  Gent.  lib.  IV. 
cap.  LXXXII.  etc.  de  statu  hominis  post  resurrectionem  dis- 
serens,  plus  singula  vice  doctrinam  fidei,  quantum  fieri  potest, 
Aristotelis  auctoritate  illustrat;  valebat  enim  Stagiritae  sapien- 
tia  aetate  illa  plurimum. 

c)  In  adversariis  redarguendis  argumenta  duci  queunt 
ab  iis  philosopnorum  auctoritatibus.  quas  adversarii  admittunt. 
Subvenitur  enim  eorum ,  qui  nobis  adversi  sunt  ,  defectui ,  si 
08tenditur  eorundem  rationes  fidei  contrarias  etiam  contradicere 
praeclari  cujusque  philosophi  sententiis.  Cf.  Cajet.  in  I. 
quaest.  I.  art.  8. 

Ofojeotiones. 

Obj.  I.  Non  licet  evacuare  crucem  Christi.  At  si  philo- 
sophos  in  tbeologia  audiamus,  ciux  Christi  evacuatur.  Paulus 
enim:  non  —  inquit  —  in  sapientia  verbi ,  ut  non  evacuetur 
crux  Christi  .  .  .  Scriptum  est  enim:  Perdam  sapientiam  sa- 
pieatium.  I.  Cor.  I.  17.  19.     Ergo. 

Resp.  Dist.  min.:  evacuatur  crux  Christi ,  si  theologus 
utitur  sapientia  verbi  pro  radice  suae  doctrinae,  conc;  in 
obsequium  hujus  doctrinae,  nego.  Ita  S.  Thomas:  „aliud  est 
docere  in  sapientia  verbi  quocunque  modo  intelligatur,  et  aliud 
uti  sapientia  verbi  in  docendo.  Ille  in  sapientia  verbi  docet, 
qui  sapientiam  verbi  accipit  pro  principali  radice  suae  do- 
ctrinae,  ita  scilicet  quod  ea  solum  approbet,  quae  verbi  sa- 
pientiam  continent:  reprobet  autem  ea,  quae  sapientiam  verbi 
non  habent,  et  hoc  fidei  est  corruptivum.  Utitur  autem  sa- 
pientia  verbi ,  qui  suppositis  verae  fidei  fundamentis ,  si  qua 
vera  in  doctrinis  philosophorum  inveniat,  in  obsequium  fidei 
assumat."     Expos.  in  I.  Cor.  I.  lect.  III. 

Instabis.  Theologia  nititur  divinis  testimoniis  iisque  effi- 
cacissimis.  Igitur  theologia  philosophorum  testimoniis  nihil 
utatur,  necesse  est. 

Resp.  Dist.  antec:  theologia  testimoniis  divinis  ita  nititur, 
ut  illa  sint  theologiae  propria,  conc;  ut  excludat  extranea, 
nego.  Theologia  testimoniis  etiam  humanis  ministerialiter 
utitur,  „non  quod  ex  necessitate  eis  indigeat,  sed  ad  majorem 
manifestationem  eorum  quae  in  hac  scientia  traduntur  ...  Et 
hoc  ipsum  quod  sic  utitur  eis  (aliis  scilicet  scientiis  tanquam 
ancillis)  non  est  propter  defectum  vel  insnfficientiam  ejus,  sed 
propter  defectum  intellectus  nostri."  S.  Thom.  I.  quaest.  I. 
art.  5.  ad  2. 

Urgebis.  Ille  sibi  non  constat,  qui  philosophorum  auctori- 
tatem  in  plurimis  repudiat,  in  aliis  allegat.  Theologia  autem 
philosophorum  auctoritatem  in  plurimis  repudiat.  Theologus 
ergo,  si  constare  sibi  velit,  eorum  auctoritatem  allegare  non 
potest. 

Resp.  Dist.  maj.:  ille  sibi  non  constat,  qui  philosophorum 
auctoritatem  in  plurimis  repudiat,  si  eosdem  in  aliis  allegat 
simpliciter,  conc;  si  eos  allegat  secundum  quid,  nego.  Re- 
sponsio  his  verbis  S.  Thomae  explicatur:  „in  quantum  sacra 
doctrina  utitur  physicis  documentis  propter  se,  non  recipit  ea 
propter  auctoritatem  dicentium,  sed  propter  rationem  dictorum: 
unde  bene  dicta  recipit  et  alia  respuit.  Sed  quando  utitur 
eis  propter  aliquos  errores  refellendos,  utitur  eis  in  quautum 
sunt  in  auctoritatem  aliis  qui  refelluntur,  quia  testimonium 
adversarii  efficacius  est."  In  Boet.  De  Trin.  quaest.  II. 
art.  3.  ad  8. 

ARTICULUS  II. 
De  auctoritate  Aristotelis. 

I.  De  abusu  Aristotelis  in  theologia.  Aristoteles 
(384 — 322)  Stagirae  in  Thracia  natus,  Platonis  discipulus, 
magister  Alexandri  Magni,  philosophiae  peripateticae  parens, 
praeclarissimorum  ingeniorum  judicio  vir  sapientissimus  do- 
ctissimusque  fuit.  Sed  fuerunt,  qui  auctoritate  tanti  viri  abusi 
sunt.     Quod  quidem  tribus  modis  factum  est. 

1°  Fuerunt,  qui  caeco  modo  sequerentur  Aristotelem,  non 
incorruptum  illum,  quem  veteres  Graeci  legerunt,  sed  illum, 
cujus  opera  Neoplatonicis,  Arabicis  et  Averroisticis  erroribus  cor- 
rupta  erant.  QuiArabicum  et  Averroisticum  istum  Aristotelismum 
clausis  veluti  oculis  sequebantur,  illi  ansam  dederunt  decretorum 
concilii  Parisiensis  (1209)  et  Roberti  Courgon,  legati  pontificii 
(1215),  necnon  bullarum  Gregorii  IX.  (1228  et  1231),  ab 
Urbano  IV.  confirmatarum  (1262),  de  libris  Aristotelis.  Ex 
pernicioso  illo  abusu  Aristotelis  ortus  esse  videtur  pantheismus 
Amalrici  a  Bena  et  Davidis  de  Dinanto,  et  error  de  unitate 
intellectus ,    quem   refellens    S.   Thomas:   „miror  —  inquit  — 

ex  quibus  Peripateticis  hunc  errorem  se  assumpsisse  glorientur; 
nisi  forte  minus  volunt  cum  ceteris  Peripateticis  recte  sapere, 
quam  cum  Averroe  aberrare ,  qui  non  tam  fuit  Peripateticus 
quam  Peripateticae  philosophiae  depravator."  Opusc.  De  unit. 
intell. 

2°  Alii  Aristotelis  opiniones  quascunque  philosophice  veras 
esse  duxerunt.  Sed  cognito,  Stagiritam  doctrinae  Christianae 
interdum  adversari,  per  fidem  errores  illos  corrigendos  esse  dixe- 
runt,  sed  ita  corrigendos,  ut  eodem  tempore  falsas  illas  opi- 
niones  de  rebus  religiosis  in  philosophia  studiose  propagarent. 
Aristotelismus  ille  antischolasticus  saeculo  XVI.  fidei  Christianae 
non  parum  nocuit.  Assectatores  fuerunt  Petrus  Pomponatius 
(1462 — 1526)  in  libris  De  immortalitate  animae;  De  incanta- 
tionibus;  De  fato,  libero  arbitrio  et  praedestinatione ;  Andreas 
Caesalpinus  (1519 — 1603)  in  libris,  qui  inscribuntur  Quaestiones 
peripateticae  et  Daemonum  investigatio ,  et  alii  philosophi  in 
Italia.  Hinc  illud  Pomponatii:  „sola  religio  christiana  rationa- 
liter  habet  ponere  animorum  immortalitatem;  caeterae  vero 
religiones  omnesque  philosophandi  modi,  qui  animos  immortales 
posuerunt,  sunt  irrationabiliter  dicti  et  omnino  fabulosi  penitus- 
que  abjiciendi  ab  omni  religione  et  philosophia."  Apologia, 
III.  3.  Atque  de  eo  abusu  „nata  sunt  in  Italia  —  ait  Canus  — 
pestifera  illa  dogmata  de  mortalitate  animi,  et  de  divina  circa 
res  humanas  improvidentia,  si  verum  est,  quod  dicitur."  De 
loc.  theoL  lib.  X.  cap.  V.;  cf.  conc.  Lat.  V.  sess.  VIII.  —  Melchior 
verum  audierat. 

3°  Alii  nonnullas  Aristotelis  sententias,  in  se  non  falsas, 
sine  judicio  ad  fidei  mysteria  applicaverunt,  aut  in  cognitione 
semiplena  philosophi  steterunt,  quando  sapientia  Christiana 
pleniorem  rerum  philosophicarum  notitiam  ex  fide  haurire 
potuit;  adeo  ut  Joannes  Philoponus  seu  Grammaticus  (sae- 
culo  VI.),  auctor  aliquorum  commentariorum  in  Aristotelem, 
pravo  conceptu  substantiae  et  individui  videatur  in  Tritheismum 
deerrasse. 

II.  Error  Aristotelem  a  theologia  prorsus  exclu- 
dentium.  Lutherus,  tametsi  Aristotelis  philosophiam  sapien- 
tiaru  quandam  humanam  esse  non  negaret,  usum  tamen  illius 

philosophiae  in  theologia  valde  improbavit.  Philosophus  ab 
eo  Cerberus  vocatur,  infelix  logomachus,  etc.  Bajus  et 
Jansenius,  cum  generatim  et  sapientiam  et  virtutes  gentilium 
nimis  despicerent,  eo  facile  adducti  sunt,  ut  adjumenta  peri- 
pateticae  sapientiae  a  theologia  vix  non  excluderent;  Jansenius 
scilicet  in  libro,  qui  inscribitur  Augustinus  tom.  II.,"  de  amissa 
per  Aristotelem  a  scholasticis  vera  theologia  edisserit.  Baco 
in  suo  libro  Novum  Organum,  Cartesius  et  moderni  plurimi  de 
relinquenda  Stagiritae  auctoritate  scripserunt.  Cartesium  tanta 
cepit  peripateticae  disciplinae  aversio,  ut  censuerit,  homines 
„quam  mininum  didicerunt  illorum  omnium  quae  hactenus 
(1644)  nomine  philosophiae  insigniri  solent,  ad  veritatem  per- 
cipiendam  quam  maxime  esse  idoneos".  Principia  philo- 
sophiae,  ep.  praef. 

III.  Adversarii  S.  Thomae  et  scholasticorum  ob 
Aristotelem.  Per  sex  fere  saecula  nunquam  non  fuerunt, 
qui  Thomam  et  scholasticos  ob  Aristotelis  cultum  conviciis 
consectarentur.  Ita  Petrus  d'Ailly  anno  1387  Thomam  accusat, 
quod  „Ejus  doctrina  innititur  in  multis  authoritatibus  et  ra- 
tionibus  et  philosophorum  praecipue  Peripateticorum.  Nam 
in  omnibus  etiam  arduissimis  fidei  articulis,  et  humana  ratione 
transcendentibus  ipse  utitur  dictis  Aristotelis,  et  immiscet  ejus 
philosophiam  doctrinae  fidei."  Nizolio  in  opere  inscripto  Anti- 
barbarus  seu  de  veris  principiis  et  vera  ratione  phllosophandi, 
Erasmus  in  Elogio  Moriae  aliique  humanistae  censent,  Thomam 
esse  nimis  Aristotelicum;  quin  etiam  Nizolio  de  Alberto  Magno, 
Aquinate  et  aliis:  „Si  quis  —  inquit  —  eos  recte  philosophari 
potuisse  arbitratur,  is  vehementer  dissentit  a  nobis".  Atque 
Brucker  in  Historia  critica  philosophiae  (1743):  „Dum  (Tho- 
mas)  Aristotelem  unice  sequi  constituit,  mancipii  instar  Stagiritae 
servire  coactus  est,  et  veritatera  quoque  illi  tyranno  servire 
coegit.  Et  ne  malum  hoc  solum  esset,  immodicns  Peripateticae 
philosophiae  amor  ita  virum  hunc  superstitioso  obsequio 
Philosopho  addictum  seduxit,  ut  theologiae  vulneribus,  quae 
praepostera  philosophiae  commixtio  inflixerat,  nova  adderet 
vulnera,  sicque  sacram  doctrinam  vere  faceret  philosophicam 
imo    gentilem."      Inter    modernos    Victor    Cousin ,    Cours    de 

V Hist.  de  la  philosophie  moderne,  et  schola  eclectica  in  Gallia; 
Giinther,  Eurystheus  und  Herakles  ac  Peregrins  Gastmahl ,  et 
alii  in  Germania;  Gioberti,  Introd.  allo  studio  della  Filosofia 
ac  Protologia ,  et  Rosmini,  Aristotelo  esposto  ed  esaminato,  in 
Italia  magis  minusve  Thomam  et  Scholasticos  arguunt  abusus, 
qui  a  Bruckero  AQiaxoTelo^avCa  vocatur.  Item  Rud.  Eucken, 
Die  Philosophie  des  heiligen  Thomas.  —  Cf.  De  Rubeis, 
diss.  XXX. ;  Talamo  ,  U Aristotelismo  della  Scholastica ,  p.  L 
cap.  1.;  Scbneid,  Aristoteles  in  der  Scholastik;  Ephem.  Div. 
Thomas,  vol.  I. 

IV.  S.  Thomae  et  Scholasticorum  de  Aristotelis 
auctoritate  principia.  1°  Ante  omnia  constat  S.  Thomam 
et  scholasticos  optime  distinxisse  theologicam  scientiam  a  philo- 
sophicis  disciplinis.  Prima  quaestio,  quam  Angelicus  in  Summa 
Theologica  sibi  solvendam  proponit,  haec  est:  Utrum  sit  neces- 
sarium  praeter  philosophicas  disciplinas  aliam  doctrinam  haberi. 
Respondet  „quod  necessarium  fuit  ad  humanam  salutem,  esse 
doctrinam  quamdam  secundum  revelationem  divinara,  praeter 
philosophicas  disciplinas,  quae  ratione  humana  investigantur". 
I.  quaest.  I.  art.  1.  Quod  principium  illis  non  favet,  qui 
Thomam  insimulant  sacram  doctrinam  philosophicam,  imo  gen- 
tilem,  reddidisse. 

2°  Philosophorum  auctoritas  in  theologia  scholasticorum 
judicio  valde  debilis  est.  Revera  S.  Thomas:  „licet  locus  ab 
auctoritate  quae  fundatur  super  ratione  humana,  sit  infirmissi- 
mus,  locus  tamen  ab  auctoritate  quae  fundatur  super  reve- 
latione  divina,  est  efjicacissimus."  I.  quaest.  I.  art.  8.  ad  2.  — 
Neque  caeco  modo  philosophorum  doctrinae  admittebantur; 
etenim  „in  quantum  sacra  doctrina  utitur  pbysicis  documentis 
propter  se,  non  recipit  ea  propter  auctoritatem  dicentium,  sed 
propter  rationem  dictorum".  In  Boet.  De  Trin.  quaest.  II. 
art.  3.  ad  8.  Quare  iterum  S.  Thomas:  „veritas  est  quoddam 
divinum.  In  Deo  enim  primo  et  principaliter  invenitur,  et 
ideo  sanctum  est  praehouorare  veritatem  hominibus  amicis. 
Juxta  hoc  etiam  est  sententia  Platonis,  qui  reprobans  opinio- 
nem  Socratis  magistri  sui  dicit:  quod  oportet  magis  de  veritate 
curare   quam   de    aliquo   alio.     Et  alibi  dicit:   Amicus  quidem 

Socrates,  sed  magis  amica  veritas."  In  Ethic.  lib.  I.  lect.  VI. 
Cf.  In  lib.  I.  De  caelo,  lect.  XXII.;  in  lib.  VIII.  Physic. 
lect.  III.  etc.  Similiter  Aegidius  Romanus:  „non  credimus  phi- 
losophis  nisi  quatenus  rationabiliter  locuti  sunt."  In  Sent.  II. 
dist.  I.  p.  I.  q.  I.  art.  2.  —  Ob  eamque  rem  progressus  philo- 
sophicus  admittitur.  Id  enim  docet  Angelicus  his  verbis: 
„facta  sunt  additamenta  in  artibus,  quarum  a  principio  aliquod 
modicum  fuit  adinventum,  et  postmodum  per  diversos  paulatim 
profecit  in  magna  quantitate,  quia  ad  quemlibet  pertinet  super- 
addere  id  quod  deficit  in  consideratione  praedecessorum."  In 
Ethic.  lib.  I.  lect.  XI.  Atque  Albertus  M.,  de  causis  et  spe- 
ciebus  inquirens:  „Supervenient  —  inquit  —  dicta  eorum 
(antiquorum)  huic  nostrae  viae,  et  hoc  erit  magnae  utilitatis: 
aut  enim  in  hac  via  aliud  genus  causae  quod  antiqui  non  in- 
venerunt,  inveniemus;  aut"  etc.  Metaph.  lib.  I.  tr.  III.  cap.  I. 
Cf.  S.  Thom.  H.  II.  quaest.  XCIV.  art.  2. 

3°  Scholastici  Stagiritae  auctoritatem  adhibuerunt  ratione 
et  modo.  Nam  a)  S.  Thomas,  Aristotelem  allegans,  non  eo 
docet  sententiam  aliquam  esse  admittendam,  quod  Stagirites 
illam  teneat,  sed  quod  eam  jprobet;  unde  formula:  „ut  pro- 
batur"  et  similes,  quibus  ad  Stagiritae  argumentationem  re- 
niittit;  hinc  frequens  ipsius  argumentationis  illius  philosophi 
diligensque  expositio;  hinc  corroborata  ipsius  Thomae  argu- 
mentatione  prolata  auctoritas.  Qua  in  re  sancti  mens  ex- 
pressis  verbis  declaratur ,  quippe  cum ,  allatis  Aristotelis 
aliorumque  Peripateticorum  testimoniis,  hunc  in  modum  pro- 
sequitur:  „Hoc  autem  praemisimus  non  quasi  volentes  ex 
philosophorum  auctoritatibus  reprohare  suprapositum  errorem 
(de  unitate  intellectus),  sed  ut  ostendamus  quod  non  solum 
Latini,  quorum  verba  quibusdam  non  sapiunt,  sed  et  Graeci 
et  Arabes  hoc  senserunt  quod  intellectus  sit  pars  vel  potentia 
sive  virtus  animae  quae  est  corporis  forma."  Opusc.  De  unit. 
intellectus.  b)  Scholastici  cum  S.  Thoma  errores  Aristotelis 
sibi  corrigendos  esse  censuerunt.  Et  profecto  Aquinas  haud 
semel  Aristotelis  doctrinas  emendavit;  ipsius  magister  Alber- 
tus  M.:  „qui  credit  —  inquit  —  Aristotelem  fuisse  Deuni,  ille 
debet   credere  quod  nunquam  erravit.     Si  autem  credit  ipsum 

esse  hominem,  tunc  procul  dubio  potuit  errare  sicut  et  nos.u 
Phys.  lib.  VIII.  tr.  I.  cap.  XIV.  Aegidius  Romanus,  fidelis- 
simus  Thomae  auditor,  scripsit:  De  erroribus  Philosophorum 
Aristotelis,  etc.  Atque  Gulielmus  Arverniae  (f  1249),  Aristo- 
telicus  egregius  et  auctor  operum,  quae  inscribuntur  De  Trini- 
tate;  De  universo;  De  anima:  „Quamquam  in  multis  contra- 
dicendum  sit  Aristoteli,  sicut  revera  dignum  et  justum  est,  et 
hoc  in  omnibus  sermonibus,  quibus  dicit  contraria  veritati,  sic 
suscipiendus  est,  id  est  sustinendus  in  eis  omnibus  in  quibus 
recte  sensisse  invenitur."  De  anima,  cap.  II.  p.  I.  c)  Scho- 
lastici  non  solum  Aristotelem  cognoverunt,  verum  et  Platonem, 
Proclum,  Platonis  interpretatorem,  Ciceronem,  Senecam  et  alios. 
Cf.  S.  Thom.,  ln  Metaph.  lib.  III.  lect.  L;  In  Phys.  lib.  VIII. 
lect.  II.;  Sent.  III.  dist.  XXXIII— XXX VI.;  Summ.  Theol.  I.  II. 
quaest.  XXII— LXV.  1.,  XC— XCVIL;  Opusc.  De  substantiis 
separatis,  etc.  Cf.  Talamo,  o.  c;  Can.  De  loc.  theol.  lib.  X.  c.  V. 
V.  Motiva  cur  scholastici  Stagiritae  potissimum 
se  addixerint.  Haec  motiva  videntur  esse  quinque.  1°  S.  Au- 
gustinus  De  Civ.  Dei,  lib.  VIII.  cap.  XII.  ait:  „De  uno  Deo, 
qui  fecit  coelum  et  terram,  quanto  melius  senserunt  (scholae), 
tanto  ceteris  gloriosiores  illustrioresque  habentur."  Jam  vero 
inter  antiquos  philosophos  Aristoteles,  quamvis  erroris  non 
expers,  egregia  tamen  plura  de  uno  Deo,  primo  Motore,  docuit. 
2°  Aristoteles  in  plurimis  aliis  philosophiae  partibus  fuit  prae- 
stantis  ingenii,  maxime  in  Logica;  vocatur  enim  Logicae 
parens  ejusque  Organon  est  opus  prorsus  eximium.  Et  quo- 
niam  in  Metaphysicis,  Ethicis  etc.  saepe  subtiliter  ac  solide 
disputavit,  sententiarum  veritate  fidem  defendentibus  opem 
afferre  potuit.  3°  Excellens  quoque  Stagiritae  methodus. 
Philosophus  enim  deductionem  et  inductionem  apte  inter  se 
composuit;  neque  speculationem  ab  experientia  sejunxit.  De- 
inde  „consuetudo  Aristotelis  fuit  fere  in  omnibus  libris  ut 
inquisitioni  veritates  praemitteret  dubitationes  emergentes" 
(S.  Thom.  In  Metaph.  lib.  III.  lect.  L);  etiam  consuetudo  ejus 
est  „semper  ad  propositum  ex  propriis  rationibus  argumentari". 
(S.  Thom.  In  Phys.  lib.  VIII.  lect.  I.)  4°  Stilus  Peripatetici 
ab  Angelico  his  verbis  laudatur:    „Non  est  consuetudo  Aristo- 

telis  defectivis  locutionibus  uti,  quamvis  sit  breviloquus,"  De 
caelo  et  mundo,  lib.  II.  lect.  XVII.;  iterum:  „Non  est  con- 
suetudo  Aristotelis,  ut  ex  abusivis  locutionibus  argumentetur." 
0.  c.  lib.  III.  lect  III.  5°  Accedit  quod  Aristotelis  auctoritas 
media  aetate  apud  adversarios  quoque  fidei  catholicae  pluri- 
mum  valebat;  quare  in  promptu  erat,  philosophi  auctoritatem 
adversus  ejusmodi  adversarios  allegare. 

VI.  Aristotelis  auctoritas,  sapienti  ratione  adhi- 
bita,  theologis  etiam  nunc  utilis  esse  potest.  Quod  ad 
adjumentum  Aristotelis  in  theologia  attinet,  interest  sane  inter 
mediam  aetatem  et  nostram  aliquid.  Primum,  cum  philo- 
sophia  peripatetica  in  scholis  plurimis  negligatur,  attenuata 
est  rationalis  illa  auctoritas,  quam,  ex  penitiori  philosophiae 
istius  notitia  natam,  Albertus  M.  bene  descripsit  his  verbis: 
„nulla  causa  fuit  quare  Philosophi  vias  Aristotelis  Peripatetici  in 
pluribus  secuti  sunt  nisi  quia  pauciora  vel  nulla  inconvenientia 
sequuntur  ex  dictis  ejus."  Metaph.  lib  III.  tr.  III.  cap.  XI. 
Conclusiones  etiam  nonnullas  de  rebus  physicis,  seu  potius 
hypotheses,  diligentiori  naturae  investigatione  diuturnisque  ex- 
perimentis  erroneas  esse  comperimus.  Cf.  quaest.  XX.  art.  3. 
His  igitur  observatis,  quae  sunt  exposita,  rationes  illae,  ob 
quas  veteres  Aristotelis  auctoritatem  non  respuerunt,  etiam 
nunc  haud  inanes  esse  videntur.  Constat  enim,  etiam  ex  mo- 
dernorum  studiis  (Barthelemy  St.  Hilaire  et  Trendelenburg) 
mirum  quoddam  in  illo  viro  fuisse  acumen  ingeDii.  Polleat 
ergo  sua  auctoritate,  non  oraculi  quidem,  a  quo  dissentire 
non  liceat,  sed  viri  in  arte  perquam  periti;  praesertim  cum 
magna  pars  philosophiae  Aristotelicae ,  ab  Aquinate  aliisque 
scholasticis  expensa,  tot  ingeuiorum  nobilium  consensione  quo- 
dammodo  probata  sit. 

Quaestio  XXII. 

De  Iiistoriae  humanae  auctoritate. 


Veniraus  nunc  ad  decimum  locum  et  ultimum ,  historiae 
humanae  auctoiitatem.  „Multa  enim  —  ait  Canus  —  nobis  e 
thesauris  suis  historia  suppeditat,  quibus  si  eareamus,  et  in 
Theologia,  et  in  quacumque  ferme  alia  facultate  inopes  saepe- 
numero  et  indocti  reperiemur."  De  loc.  theol.  lib.  XI.  cap.  II. 
Colenda  est  igitur  historia,  quae  a  Diodoro  Siculo  vocatur 
„prophetissa  veritatis"  (Biblioth.  hist.  lib.  I.),  a  Tullio  „testis 
temporum,  lux  veritatis,  vitae  memoria,  magistra  vitae,  nuntia 
vetustatisu.  De  oratore,  lib.  II.  cap.  IX.  Hoc  loco  quaeren- 
dum  videtur: 

Primo.     De  humana  historia  generatim. 

Secundo.  Utrum  historia  humana  theologis  utilis  esse 
possit. 

Tertio.  Utrum  archaeologia  Christiana  theologis  argu- 
menta  praebeat. 


ARTICULUS  I. 
De  humana  historia  generatim. 

I.  Definitio  et  divisio  historiae.  Historia  est  scientia 
rerum  praeteritarum.  Est  scientia,  quia  non  agitur  de  jejuna 
quadam  rerum  notitia,  sed  de  illa,  quae  ex  argumentis,  huic 
disciplinae  propriis,  hausta  necnon  ex  cognitione  causarum  et 
effectuum  deducta  prudenti  viro  digna  sit.  Scientia  rerum 
dicitur,  hoc  est,  non  modo  eventuum,  sed  omnium  omnino 
rerum,  praetereaque  etiam  morum,  doctrinarum,  etc.  Additur: 
praeteritarum ,  non  eo  sensu  quod  res,  quae  sunt  historiae 
objectum,  semper  praeteriisse  oportet  sub  omni  respectu,  velut 
Hannibalis  imperium;    sed  quod   sub   aliquo   respectu  praeter- 

ierint,    sicut  elapsa   saecula  ecclesiae,  permanentis  semperque 
mansurae. 

Dividitur  historia  1°  in  sacram,  quae  Deum  habet  aucto- 
rem,  et  humanam ,  cujus  auctor  homo  est;  ad  illam  S.  Scri- 
pturae  pertinent,  ad  hanc  quaevis  alia  historia.  2°  Historia 
humana  dividitur  in  profanam ,  quae  primario  res  ordinis 
temporalis  perscribit,  et  in  ecclesiasticam ,  cui  proponitur  tan- 
quam  finis  principalis,  res  spiritualis  ordinis  tradere.  3°  Hi- 
storia  ecclesiastica  in  partes  plurimas  distribui  potest,  in 
historiam  Romanorum  Pontificum,  conciliorum ,  sanctorum 
patrum,  dogmatum ,  sanctorum,  etc.  Ab  aliis  historiae  tam 
profanae  quam  ecclesiasticae  partitionibus  recensendis  vacamus. 

II.  De  fontibus  historiae.  1°  Rerum  praeteritarum 
notitia  hauritur  a)  ex  documentis  scriptis,  velut  ex  conciliorum 
actis,  ex  decretis  Summorum  Pontificum,  litteris  episcoporum, 
libris  liturgicis,  statutis  ordinum  religiosorum ;  b)  ex  monu- 
mentis ,  sicut  historia  Babylonis  et  Assyriae  ex  ruiuis  in 
Kujundschik,  Nebi  Junus,  aut  mores  veterum  Christianorum 
ex  Catacumbis;  c)  ex  traditione  orali,  sicut  beatus  Gregorius 
Turonensis  in  primis  libris  suae  Historiae  ecclesiasticae  Fran- 
corum, 

2l>  Fontes  immediati  sunt  documenta,  aut  ab  actoribus 
aut  a  testibus  oculatis  accepta;  secus  mediati  habentur.  Do- 
cumenta,  quae  ad  auctoritatem  et  munus  exsequendum  pertinent, 
ut  bullae  Pontificis  Maximi,  publica  nuncupantur;  privata, 
quae  a  privatis  proficiscuntur ,  ut  missionariorum  ad  amicos 
epistolae. 

3°  Fontes  historiae  ecclesiasticae  dicuntur  proprii,  si 
agitur  de  documentis,  quorum  auctores  ad  religionem,  quam 
describunt,  pertinent;  extranei,  si  pertinent  ad  aliam  religionem, 
velut  Flavius  Josephus  et  Tacitus,  ubi  rerum  Christianarum 
mentionem  faciunt. 

III.  De  scientiis  historiae  auxiliaribus.  Disciplinae 
nonnullae  historicum  valde  juvant.  1°  Diplomatica,  id  est 
doctrina  diplomatum  seu  instrumentorum,  quae  sunt  litterarum 
monumenta,  ad  certas  regulas  confecta  et  firmata  authentice.  — 
Cujusmodi  diplomata  medio  aevo  vocabantur  charta,  ut  magna 

charta  regis  Joannis  in  Anglia:  pagina,  etc.  Ars  diplomatica 
diplomatum  materiam ,  ut  papyrum ,  chartam  membranaceam ; 
formam  exteriorem;  formalitates ,  ut  inscriptionem ,  datum, 
signum  recognitionis  considerat.  Diplomaticae  pater  habetur 
J.  Mabillon  (1632—1708),  qui  Parisiis  anno  1681  edidit  opus 
De  re  diplomatica. 

2°  Palaeographia  docet  legere  manuscripta  vetera.  Haec 
enim  aliis  temporibus  litteris  aliis  exarata,  —  scriptura  modo 
continua  modo  distincta,  —  cum  siglis,  contractionibus,  omissioni- 
bus  propriis  —  sunt  ejusmodi,  ut  historicos,  si  palaeographiae 
adjumentis  destituantur,  in  chartis  legendis  multum  operae  et 
laboris  consumere  necesse  sit.  Quapropter  Leo  Xffi.  de 
palaeographiae  schola  Romae  instituenda:  „a  rendere  vieppiu 
fruttuoso  questo  studio  (historiae),  Ci  siamo  risoluti  di  aprire 
presso  lo  stesso  Archivio  (Vaticani)  una  scuola  speciale  di 
Paleografia  e  Storia  comparata  merce  cui  il  giovane  Clero 
possa  opportunamente  far  tesoro  di  soda  erudizione  e  adestrarsi 
in  esercizf  di  sana  critica."  Ep.  ad  card.  Hergenroether,  diei 
15.  Maji  1884. 

3°  Epigraphica  est  scientia  legendi  et  interpretandi  in- 
scriptiones  antiquas.  Huc  pertinent  marmora,  tituli,  lapides, 
graffiti,  inscriptiones  denique  qualescunque  in  vitreis,  tabulis 
ceratis. 

4°  Chronologia  seu  doctrina  temporum.  5°  Sphragistica, 
quod  verbum,  ductum  a  oyQayig  (sigillum),  scientiam  sigillorum 
significat.  6°  Heraldica  seu  scientia  insignium.  7°  Numis- 
matica,  quae  est  de  nummis  et  numismatibus.  8°  Linguistica 
comparativa. 

IV.  De  critica  fontium.  Ad  rectam  rerum  praeteritarum 
notitiam  adipiscendam  ante  omnia  rectum  judicium  de  authentia 
fontium  postulatur.  Sequantur  ergo  leges,  quas  viri  prudentes 
statuerunt,  ut  dignoscatur  authentia  1°  documentorum  scri- 
ptorum;  2°  monumentorum;  3°  traditionis  oralis. 

1°  Documenta  scripta.  De  iis  judicandum  est  a)  ex  in- 
diciis  extrinsecis ,  videlicet  ex  manuscriptis  et  codicibus,  ex 
testimonio  ipsius  auctoris  in  aliis  ejusdem  documentis  minime 

De  Groot,  Summa  apologet.    II.  22 

dubiis,  ex  testimonio  veterum,  maxime  coaevorum;  b)  ex  notis 
intrinsecis :  lingua,  scribendi  genere,  indole  auctoris  et  moribus 
temporis ,  quibus  documenta  attribuuntur ,  etc.  Magua  sane 
prudentia  exquiritur,  ut  quis  criteria  singula  bene  adbibeat;  in 
adhibendis  v.  g.  notis  intrinsecis  rationalistae  saeculi  XVIII. 
praecipites  fuerunt,  cum  aliquos  libros  V.  T.  nothos  habuerint 
ob  earum  rerum  mentionem ,  quas  monumenta  Aegyptiaca  et 
Babyloniensia  hoc  saeculo  XIX.  confirmarunt.  Exemplum 
studii  critici  est  Le  Liber  Pontijicalis  par  L.  Duchesne. 

2°  Monumenta.  De  monumentis  et  operibus  artis,  rerum 
praeteritarum  testibus,  judicium  prudens  ferre  plerumque  nequis, 
nisi  doctrinae  admodum  variae  junxeris  usum  diuturnum. 
Porro  methodica,  seu  ars  dijudicandi  monumenta  et  antiqui- 
tates ,  complectitur  a)  autopsiam ,  quae  docet  accuratam  in- 
spectionem  exteriorum  monumenti:  materiae;  mensurae;  majoris 
minorisve  integritatis ;  stili;  earum  rerum,  quibus  constat;  loci, 
quo  repertum  sit;  b)  criticam,  seu  artem,  qua  ex  rebus,  per 
autopsiam  jam  compertis,  recte  judicatur,  cui  aetati  et  quibus 
auctoribus  monumentum  attribuendum  sit;  c)  hermeneuticam, 
seu  artem  intelligendi  et  interpretandi  monumenta  tam  ex 
eorum  attributis,  quam  ex  comparatione  facta  cum  aliis  monu- 
mentis  et  cum  documentis  scriptis.  Imperitos  autem  earum 
rerum,  quae  ad  recte  judicandum  hac  in  re  necessariae  sunt, 
necesse  est  multoties  errare;  sicut  olim  inscriptionem  R.  R.  R. 
F.  F.  F.  legerunt:  Roma  ruet  Romuli  ferro  flammaque  fame- 
que,  cum  juxta  regulas  stili  lapidaris  scriptum  esset:  Ruderibus 
rejectis  Rufus  Festus  fieri  fecit.  De  regulis  particularibus 
consuli  possunt  de  Rossi,  lnscriptiones ,  t.  I.  Prolegomena,  et 
Mamachi,  Origines  et  antiq.  Christ. 

3°  Traditio  oralis.  Dictum  est  suo  loco,  qua  ratione 
traditio  divina,  quam  S.  Spiritus  dirigit,  praebeat  argumenta 
certissima.  Verum  in  rebus  etiam  historicis  traditio  oralis, 
spectata  tanquam  humana  auctoritas ,  certitudinem  gignere 
potest.  si  modo  haec  oralis  traditio  est  a)  continua;  b)  ampla; 
c)  publica;  d)  uniformis. 

a)  Continua.  Tiaditionis  oralis  initium  debent  esse  testes 
coaevi  et  oculati,  a  quibus  traditio  per  seriem  non  interruptam 

deducatur.  Fieri  tamen  potest,  ut  ad  primum  quidem ,  qui 
rem  narraverit,  series  continuari  nequeat,  sed  ad  testes  ejus- 
modi,  qui  rem  minime  tradidissent,  nisi  a  primaevis  auctoribus 
ipsi  accepissent;  per  tales  testes  series  ad  ultimam  lineam 
virtualiter  continuari  videtur.  Defectus  autem  continuae  tradi- 
tionis  manifestus  est  v.  g.  in  fabella  concessae  a  Gregorio  IX. 
bigamiae  comiti  cuidam  de  Gleichen,  qui  ex  Oriente  reversus, 
uxore  sua  non  defuncta,  duxisset  alteram  uxorem  Saracenam 
quandam ,  quod  comitem  captivum  exemisset  vinculis  (cf. 
Lecoy  de  la  Marcbe,  La  guerre  aux  erreurs  historiques,  VIII. 
et  Dollinger,  Die  Papst-Fabeln  dts  Mittelalters)\  item  in  non- 
nullis  martyribus  cepbalophoris ,  quorum  Cahier  in  opere 
Caracteristiques  des  Saints  octoginta  recensuit. 

b)  Ampla.  Scilicet  generatim  series  per  plures  simul  testes 
continuetur,  nisi  forte  unus  testis  in  talibus  adjunctis  fuerit, 
ut  falli  aut  fallere  potuisse  non  censeatur.  Nec  tamen  quovis 
casu  traditio  popularis  alicujus  particularis  ecclesiae  baberi 
poterit  ampla  auctoritas,  ut  patet  ex  traditione  Coloniensi,  jam 
dudum  rejecta,  de  fictitio  illo  S.  Cyriaco,  Papa  Ursulano,  qui 
comitaudae  S.  Ursulae  gratia  Pontificatu  se  abdicasset.  Cf. 
Boll.  Propyl.  Maji,  Con.  Chron.  p.  29.  et  seqq. 

c)  Publica.  Hic  primo  considerandum  est,  num  facti 
indoles  ac  adjuncta  fuerint  ea,  quibus  hominum  attentio  mo- 
veatur.  Si  bomines  animum  attenderint ;  quaerendum  est, 
utrum  expedierit  sic  atteutis  rei  veritatem  indagare.  Denique 
si  quando  facti  natura  criticam  strictiorem  requirat,  hoc  etiam 
aperiendum,  num  illi,  qui  contradicere  potuerint,  sensum  criti- 
cum  haberent  et  fontes  veritatis.  Si  id  negliges,  periculum  est, 
ne  errores  serpant,  ut  quondam  fabula  Joannae  Papissae,  quam 
inter  alios  erudite  explosit  Wensing,  Pausin  Joanna,  hoc  est, 
De  papissa  Joanna, 

d)  Uniformis.  Dissentientibus  testibus  de  ipsa  facti  sub- 
stautia,  testimonium  incertum  est;  consentientibus  autem  omni- 
bus  de  facti  substantia,  firmum  esse  argumentum  poterit,  modo 
tria  ne  desint,  quae  jam  docuimus.  Dissensio  quantum  ad 
adjuncta,  quae  non  ^int  praecipua,  vim  argumenti  non  tollit. 
Ct.  De  Smedt,    Introd.   gen.    ad  hist.  eccles. ,    et  Principes  de 

la  critique  historique;  Ulisse  Chevalier,  Des  regles  de  la  criti- 
que  historique;  Nirschl,  Propaedeutik. 

V.  Regulae  pro  studiis  historicis.  Proponam  regulaa 
nonnullas  quas  Leo  XIII.  tradidit  in  Ep.  de  studiis  historicis, 
18.  Aug.  1883. 

1°  Requiritur  ad  haec  studia  tranquillus  et  praejudicatae 
opinionis  expers  animus.  Nircis  desideratur  is  animus  in 
Centuriatoribus  Magdeburgensibus ,  quos  perturbat  odium  in 
Gregorium  VII.,  „monstrum  romanum";  in  dignitatem  Pontifi- 
ciam,  „babylonicam  meretricem"  et  „matrem  omnis  fornicationis, 
spiritualis  et  corporalis".  Et  cum  perplures  eadem,  qua 
Centuriatores ,  mente  imbuti  essent,  fecerunt  artem  historiam 
^conjurationem  hominum  adversus  veritatem*.  Plurima  moder- 
norum  opera  maximum  odium  in  ecclesiam  catholicam  indicant, 
ut  H.  Martin  in  sua  Historia  Galliae;  plurimae  historiae  Papatus 
et  opera  de  historia  religionum.  —  Ab  opinionibus  praejudicatis 
ortus  est  abusus  maximus  argumenti  a  priori,  hypotheseos, 
conjecturae,  ut  in  schola  Neotubingensi,  et  in  multis  modernis, 
qui  de  antiquis  religionibus  scripserunt.  Similiter  Renan  affir- 
mat:  nSi  le  miracle  a  quelque  r^alite,  mon  livre  n'est  qu'un 
tissu  d'erreurs."     (Vie  de  J&sus.) 

2°  Jejunae  narrationi  opponatur  investigationis  labor  et 
mora.  Nimirum  magnae  molis  est  bibliothecas  perscrutari, 
documenta  congerere,  interrogare  quaecumque  monumenta  anti- 
quitatis ,  monographias  conficere,  perfectis  historiis  particula- 
ribus,  universalem  conscribere.  Perspicua  hujusmodi  laboris 
exempla  sint  tomi  Bollandiani  et  Baronius. 

3°  Temeritati  sententiarum  opponatur  prudentia  judicii. 
Saepenumero  dissentiunt  inter  se  testimonia;  causae  rerum 
interdum  sunt  maxime  reeonditae,  nexus  eventuum  valde  in- 
tricatus.  Quare  aequa  lance  pensitanda  sunt  omnia;  circuni- 
stantias  omnes  et  adjuncta  ponderare  necesse  est.  Contra 
quam  prudentiam  judicii  maxime  peccant  temerariae  moder- 
norum  sententiae  de  religione  primaeva,  de  religionis  Chri- 
stianae  primordiis. 

4°  Opinionum  levitati  opponatur  scita  rerum  selectio. 
Hujus  autem  selectionis  exempla  sunt:  investigationes  Joannis 

B.  de  Rossi  de  catacumbis  Romanis,  et  card.  Hergenroether, 
Historia  universalis  ecclesiae. 

5°  Omnia  ementita  falsa,  adeundis  rerum  fontibus,  refu- 
tentur.  Ita  Hurter  in  suo  libro  De  Innocentio  III.,  Romano 
Pontifice,  fontes  adiit,  obtrectatores  integerrimi  Pontificis  re- 
futavit;  Denifle  plures  errores  de  mysticis  et  de  universitatibus 
medii  aevi  retexit.  Neque  semper  fidendum  est  vel  peritissimis 
viris,  qui  hausisse  censentur  ex  ipsis  fontibus:  in  editione 
secunda  operis  Philippi  Jaffe",  quod  Regesta  Pontificum  Roma- 
norum  a  condita  ecclesia  ad  annum  MCXCVIII.  complectitur, 
Kalterbrunner  t.  I.  p.  I.  praetermittit  duas  S.  Petri  epistolas 
et  antiquissimum  de  Petro  in  Urbe  exstincto  Clementis  Romani 
testimonium;  ibidem  p.  225.  Ewald  Honorii  I.  doctrinam,  in 
epistolis  ad  Sergium  significatam,  valde  incomplete  retulit. 
Agitur  tamen  de  opere,  quo  viri  acatholici  de  historia  eccle- 
siae  catholicae  in  plurimis  bene  meriti  sunt. 

6°  Illud  in  primis  scribentium  obversetur  animo  primam 
esse  historiae  legem  ne  quid  falsi  dicere  audeat:  deinde  ne 
quid  veri  non  audeat;  ne  qua  suspicio  gratiae  sit  in  scribendo, 
ne  qua  simultatis. 

7°  Caveantur  illi,  qui  historiae  leges  ad  arbitrium  saepe 
confingunt;  nec  raro  incerta  pro  certis  affirmant,  commentitia 
pro  veris.     Leo  XIII.,  ep.  ad  Mauritium  d'Hulst,  20.  Maji  1887. 


ARTICULUS  II. 
Utrum  historia  humana  theologis  utilis  esse  possit.    • 

I.  Status  quaestionis.  Ut  omnis  historia  humana  ser- 
vire  potest  theologiae,  illa  certe  maximas  utilitates  habet,  quae 
res  religiosas  narrat,  velut  historia  religionum  gentilium,  hae- 
reseon,  ecclesiae  catholicae.  Quapropter  in  thesi  historiam 
ecclesiasticam  potissimum  spectamus,  quam  Canus  affirmat  esse 
theologis  necessariam.     De  loc.  theol.  lib.  XI.  cap.  II. 

Historiam  porro  humanam  theologis  utilem  esse  asserimus, 
quia  historia,  generatim  sumpta,  putatur  adjumentum  esse 
theologiae   maximum;   non   tamen  ob  infirmitatem  aliquam  in- 

trinsecam  illorum  locorum,  quos  vocamus  necessarios  et  pro- 
prios,  sed  ob  infirmitatem  humanae  mentis,  quam  argumenta  hi- 
storiae  auxiliaria  facilius  ab  erroribus  avertunt,  firmius  con- 
stituunt  in  veritate.  Quodsi  quaestionem  ad  historiam  eccle- 
siasticam  restringamus ,  historia  quodammodo  necessaria  esse 
videtur,  quin  etiam  simpliciter  necessaria,  si  doctrina  patrum, 
conciliorum  definitiones,  decreta  Romanorum  Pontificum  sub 
eo  nomine  comprehendantur. 

Verum  etsi  theologis  utendum  est  historia  fructumque 
methodi  historicae  permagnum  ducimus,  prorsus  tamen  rejicitur 
methodus  historica,  sic  intellecta,  ut  doctrina  Christiana,  rerum 
humanarum  instar  perpetuis  obnoxia  variationibus,  mutando 
perficienda  sit.  Neque  id  unquam  theologis  catholicis  oblivi- 
scendum  est,  quovis  critico,  historico,  philologo  tutiorem  esse, 
qui  in  rebus  fidei  et  morum  cum  ecclesia  graditur,  juxta  illud 
Prov.  XIII.  20.:  Qui  cum  sapientibus  graditur,  sapiens  erit. 

Thesis:  Historiae  humanae  auctoritas  theologis  perutilis  est. 

Argume  nta- 

Arg.  I.  Tractant  theologi  de  veritatibus  religionis  natu- 
ralis,  de  exsistentia  religionis  revelatae,  de  singulis  fidei  my- 
steriis.  Jam  vero  historia  in  hisce  veritatibus  pertractandis 
plurimum  prodest.  Auctoritas  ergo  humanae  historiae  ulilis 
est  theologis.     Prob.  min. 

a)  Ad  probandas  veritates  religionis  naturalis  historia 
ministrat  1°  argumentum  ex  consensu  communi  populorum 
circa  veritates  satis  multas,  quae  apud  gentes  etiam  barbaras 
magis  minusve  integrae  inveniuntur,  velut  exsistentia  unius 
Entis  Supremi,  officium  colendi  Numinis,  leges  morales  ac 
distinctio  boni  ac  mali;  —  2°  argumentum  pro  necessitate  et 
utilitate  religionis  tum  ex  conspectu  malorum,  quae  contemptus 
Dei  populis  intulit,  tum  ex  narratione  bouorum,  quae  cultus 
Dei  procreavit,  atque  malorum,  quibus  attulit  remedium;  — 
3°  argumentum  pro  cultu  monotheistico  et  contra  religionis  pro- 
gressum  a  statu  primitivo  bestiali,  ex  historia  religionum  anti- 
quissimarum.  Ita  de  Harlez,  1'Avesta  traduit;  La  religion  des 
premiers  Chinois;  La  religion  en  Chine;  —   De  Broglie,   Pro- 

blhnes  et  conclusions  sur  1'histoire  des  Religions;  Vigouroux, 
La  Bible  et  les  decouvertes  modernes,  etc;  Van  den  Gheyn  in 
period. ,  La  Controverse  et  le  Contemporain ,  1886;  Pesch,  Der 
Gottesbegriff  in  den  heidnischen  Religiones  des  Alterthums; 
L.  Fisscher,  Heidenihum  und  Offenbarung. 

b)  In  demonstranda  credibilltate  facti  religionis  revelatae 
usus  historiae  non  exiguus  est.  Nam  1°  incorrupta  rerum 
fides  probat,  religiosas  veritates  ordinis  naturalis  solo  lumine 
naturalis  rationis  non  fuisse  cognitas  nisi  a  paucis,  post  lon- 
gum  tempus,  cum  admixtione  multorum  errorum.  Ita  mo- 
ralis  necessitas  revelationis  veritatum  naturalium  cuique  mani- 
festatur.  2°  Cum  religio  Christiana,  quae  revelationem  veri- 
tatum  supernaturalium  continet,  sicut  sol  in  mundo  luceat,  ejus- 
dem  credibilitas  ex  effectibus  ejus  supernaturalibus  et  speciali 
Dei  Providentia  super  eam  efficacissime  ostenditur.  Id  S.  Au- 
gustinus  adversus  paganos  praestitit  in  opere  De  civitate  Dei; 
S.  Thomas,  C.  Gent.  lib.  I.  cap.  VI.  adversus  Mahumetanos 
ex  historia  argumentatur:  brevissime  hic  quidem.  Haec  autem 
materies  quam  ampla  sit,  nihil  necesse  arbitror  commemorare. 
„Clamat  enim  quodammodo  omnis  historia,  Deum  esse  qui  rerum 
mortalium  varios  perpetuosque  motus  providentissime  regit 
eosque  vel  invitis  hominibus  ad  Ecclesiae  suae  incrementum 
transfert."     Leo  XIII.,  ep.  de  stud.  hisi. 

c)  Singulis  Jidei  mysteriis  probandis  historia  1°  praebet 
primaevae  revelationis,  ut  lapsus  protoparentis,  redemptionis 
divinitus  promissae,  nonnulla  vestigia,  in  populorum  traditio- 
nibus  servata,  et  quibus  argumenta  theologiae  propria  con- 
firmantur.  2°  Haereseon  historia  valde  probat  antiquitatem 
dogmatum,  quae  novatores  ab  ecclesia  secum  duxerunt,  et 
earum  doctrinarum,  quae  non  nisi  cum  illis  haeresibus  in- 
ceperuut,  raanifestam  novitatem.  3°  Cum  haeretici  traditionis 
divinae  pemegent  auctoritatem,  patrum  auctoritate  historica 
redarguendi  sunt.  4°  Historia  ecclesiastica  theologis  ea  sup- 
peditat,  quibus  ecclesiae  mens  in  definiendis  dogmatibus  et 
alia  prope  innumera  noscantur,  v.  g.  iter  Petri  Romanum, 
factum  Honorii,  mens  concilii  Viennensis  de  unione  animae 
humanae  cum  corpore. 

Arg.  II.  Haeretici  et  increduli  historia  abutuntur,  ut  fidei 
veritates  impugnent.  Ergo  theologos  iisdem  armis  veritatem 
defendere  opus  est.  Antec.  liquet.  In  locis  principibus  Eu- 
ropae  audiuntur  historiae  professores,  religioni  revelatae  in- 
festi;  Berolini,  Parisiis,  Lugduni  Batavorum;  Pfleiderer,  Tiele, 
Re>ille,  Max  Miiller  et  alii  religionuni  historiam  docent,  ut 
nullius  cultus  originem  supernaturalem  esse  juvenibus  per- 
suadeant;  Strauss,  Baur,  Renan  in  bistoria  praesidium  quae- 
runt  ad  Christi  divinitatem  impugnandam;  innumeri  denique 
sunt,  qui  ecclesiam,  ejus  instituta,  doctrinas,  Romanos  Ponti- 
fices,  editis  historiarum  libris,  lacessunt.  Quare  S.S.  Leo  XIII.: 
„cum  hostilia  tela  .  .  .  potissimum  ab  historia  peti  soleant, 
oportet  ut  aequis  armis  congrediatur  Ecclesia,  et  qua  parte 
oppugnatur  acrius,  in  ea  sese  ad  refutandos  impetus  majore 
opere  muniat."     Ep.  de  studiis  hist. 

Objeotiones. 

Obj.  I.  Historia  scribitur  ad  narrandum,  non  ad  probandum. 
Theologus  ergo  nullas  ab  historia  rationes  desumere  poterit. 

Resp.  Dist.  antec:  Historia  non  scribitur  ad  probandum, 
transeat;  non  probat,  nego.  Rationalistae  contendere  solent, 
ita  sine  ulla  intentione  probandi  scribendam  esse  historiam, 
ut  non  nisi  sceptici  viri  et  quovis  dogmate  vacui  scribere 
historiam  sine  praejudiciis  queant.  Quem  errorem  hic  refellere 
mihi  mens  non  est,  praesertim  cum  bistoriae,  quas  increduli 
de  ecclesia  Romana  et  de  religione  conscripserint,  praejudi- 
catis  opinionibus  intactae  esse  non  videantur.  Hoc  unum 
affirmo,  ex  ipsis  rebus  gestis,  quae  narrantur,  dummodo  con- 
stiterint,  argumenta  desumi  posse. 

Instabis.  Argumentatio  theologica  ex  certissimis  fontibus 
haurienda  est.  Jam  vero  humana  historia  maxime  incerta 
videtur,  sicut  scriptum  est:  Omnis  homo  mendax.   Ps.  CXV.  2. 

Resp.  Dist.  maj.:  avgumentatio  theologica  ex  certissimis 
fontibus  haurienda  est,  primario,  conc;  unice,  nego.  —  Dist. 
min.:  humana  historia  maxime  incerta  est,  aliquando,  conc; 
semper,  nego.  P3altis  autem  sententia  non  actum  mentiendi 
designat,  sed  potius  potentiam  deficiendi  et  errandi.   Cf.  S.  Thom. 

ln  Rom.  III.  1.  Neque  tam  imprudens  quisquam  est,  ut  primo 
cuique  historico  credendum  esse  sentiat;  neque  vero  tam 
scepticus,  cui  testimonia  virorum  probatorum  ex  adjunctis  certo 
constare  nequeant. 

Urgebis.  Si  qua  esset  certitudo  humanae  historiae,  non 
abundarunt  exempla  errorum,  quibus  viri  etiam  doctiores,  nec 
brevi  tempore,  irretiti  sint.  Haec  autem  exempla  abundare, 
probaut  historia  rerum  Aegyptiarum,  donationis  Constantini, 
papissae  Joannae,  Gregorii  VII. 

Resp.  Dist.  maj.:  non  abundarent  hujusmodi  errorum 
exempla  per  se,  conc;  per  accidens,  nego.  Neglectis  studiorum 
historicorum  legibus,  historia  per  accidens  erroribus  scatebit. 
Atque  ex  eo  accidit,  ut  viri  etiam  doctiores  non  semel  er- 
raverint.  Veruntamen  fateamur  necesse  est,  in  historiis  esse 
facta  sexcenta,  de  quibus  nemo  unquam  perperam  judicaverit. 

Quaeres.    Quae  sit  vis  argumentorum  hujus  loci  decimi. 

Resp.  Vis  argumentorum,  quae  historia  humana  praebet, 
tribus  conclusionibus  Cani  continetur. 

1°  Praeter  auctores  sacros  nullus  historicus  certus  esse 
potest,  id  est  idoneus  ad  faciendam  certam  in  theologia  fidem. 

2°  Historici  graves  ac  fide  digni,  quales  nonnulli  sine 
dubio  et  in  ecclesiasticis  et  in  saecularibus  fuere,  probabile 
argumentum  theologo  suppeditant,  cum  ad  ea,  quae  sua  sunt, 
corroboranda,  tum  ad  falsas  adversariorum  opiniones  refellendas. 

3°  Si  omnes  probati  ac  graves  historici  in  eandem  rem 
gestam  concurrant,  tunc  ex  horum  auctoritate  certum  argu- 
mentum  promitur,  ut  theologiae  dogmata  firma  etiam  ratione 
constituantur.     De  loc.  theol.   lib.  XI.  cap.  IV. 


ARTICULUS  III. 
Utrum  archaeologia  Christiana  theologis  argumenta  praebeat. 

I.  Notio  archaeologiae  Christianae.  1°  Archaeo- 
logia.  dQxoMokoyia,  apud  Platonem  et  Graecos  est  historia  anti- 
quorum  temporum;  antiquitates  apud  Ciceronem,  S.  Augusti- 
num,  S.  Hieronymum  idem  valet.     Ita  Josephi  historia  inscri- 

bitur  'AgxouoXoyia  lovSaixij  seu  Antiqvitates  Judaicae.  Sae- 
culo  XVI.  archaeologia  coepta  est  intelligi  historia  morum, 
usuum,  rituum,  et  aliarum  rerum,  quas  hoc  genere  complecti- 
mur.  Postea  vox  a  viris  doctis  ita  restricta  est,  ut  scientia 
veterum  monumentorum  et  archaeologia  idem  haberi  videantur; 
quo  sensu  archaeologiam  accipimus. 

2°  Distribuitur  archaeologia  in  profanam,  biblicam  et 
Christianam.  Constat  inter  omnes  catholicos,  monumenta  etiam 
profana,  ut  templa  Aegyptiorum  vetera,  palatia  regum  Baby- 
loniensium  multoties  confirmare  S.  Scripturam,  ecclesiae  do- 
ctrinam  de  religione  primaeva,  et  alias  religiosas  veritates. 
Cf.  Wiseman,  Science  and  revealed  religion,  lect.  IX.;  Vigouroux, 
La  Bible  et  les  decouvertes  modernes  en  Palestine,  en  Egyyte 
et  en  Assyrie,  —  Archaeologia  biblica ,  cui  profana  saepe 
auxiliatur,  exegesi  plurima  affert  praesidia.  De  Christiana  spe- 
ciatim  quaerendum  est. 

II.  Christiana  archaeologia  complectitur  monu- 
menta,  inscriptiones ,  numismata,  quibus  conservata  est  me- 
moria  dogmatum,  morum,  regiminis,  cultus,  disciplinae  earumque 
omnium  rerum,  quae  ad  veterum  Christianorum  vitam  religiosam 
pertinent. 

Diximus  veterum  Christianorum.  Scilicet  non  simpliciter 
praeteritum,  sed  antiquum,  ad  objectum  hujus  scientiae  per- 
tinere  censetur,  quae  a  voce  dgxalog  archaeologia  dicitur.  Ter- 
minus  a  quo  hujus  scientiae  sunt  ipsa  religionis  Christianae 
initia,  quibuscum  Christianae  vitae  expressio  monumentalis 
sumpsit  exordium.  Terminus  ad  quem  res  controversa  est. 
Walch  saeculum  quartum,  Augusti  duodecimum,  Baumgarten 
quintum  decimum,  Kraus  et  Bingham  annum  ultimum  S.  Gre- 
gorii  M.  (604)  terminum  esse  arbitrantur.  Piper  archaeologiam, 
in  quantum  est  memoria  cultus,  ad  moderna  tempora  extendit. 
Omissa  controversia,  quosnam  fines  vi  vocis  (aox^oo)  et  ex 
usu  communiori  archaeologiae  Christianae  constituere  compel- 
lamur,  duo  certa  commemoramus.  1°  In  iis  disputationibus 
theologicis,  quae  cum  haereticis  et  incredulis  habentur,  anti- 
quiora  monumenta  plus  valent  ad  convincendum;  nempe  ex 
antiquissimis  illis  monumentis  adversarii  stabilitatem  fidei  catho- 

licae  facilius  percipinot.  2°  Quoniam  fides  catbolica  semper 
coDtinuatur,  dod  est  dubiuni,  quio  monumenta  quoque  fidei 
vitaeque  catbolicae  perpetuo  futura  siot;  ab  hac  autem  serie 
non  interrupta  monumentorum,  etiam  recentiorum,  multae  ad 
theologiam  utilitates  proveoiunt. 

Quibus  sic  positis,  apparet,  quid  sit  archaeologia  Christiana 
et  quani  late  pateat. 

III.  Monumentorum  Christianorum  conspectns. 
Antiquitatum  et  monumeDtorum  nomine  hicdesignantur  1°  diodu- 
menta  proprie  dicta;  2°  inscriptiones;  3°  numismata. 

1°  Monumenia  primorum  saeculorum  praecipua,  quae  super- 
sunt,  habentur  a)  coemeteria  {xonnjx^qiov)  Christianorum  sub- 
terranea,  vulgo  nuncupata  Catacumbae.  Inter  catacumbas  autem 
Romanas,  Neapolitanas,  Syracusanas,  illae  maximi  momenti 
sunt,  quas  veteres  Christiani  Romae  extra  muros  ad  viam 
Appiam ,  Ardeatinam  aliasque  vias  Romanas  struxerunt.  Ex 
iis  quaedam  origine  ad  aetatem  apostolicam  pertingunt:  cele- 
berrima  laraen  omnique  genere  testimoniorum  locuples  est 
Callivsti  coemeterium,  ubi  ante  annum  200  Christiani  deponi 
coeperunt.  ln  catacumbis  cubicula,  arcosolia,  innumera  fidei 
vitaeque  Christianae  argumenta.  b)  Picturae,  quarum  magna 
pars  in  cubiculis  seu  sacellis  ac  parietibus  catacumbarum ;  aliae 
in  vasis  crystalliuis  auro  pictis,  in  operibus  musivis ,  etc. 
c)  Sculpturae  sarcophagorum  aliaque  id  genus  opera.  Paucae 
quidem  sculpturae  et  sarcophagi  reperiuntur,  aetate  Constantini 
M.  anteriores,  sed  tamen  complures  sarcophagos  saeculi  IV., 
Romae,  Arelati  et  m  aliis  Italiae  ac  Galliae  regioDibus,  oecDOD 
io  Hispaoia  et  Africa  ioveDtos,  exstare  legimus.  De  catacumbis, 
pluribus  saeculis  oblivione  obrutis,  primi  scripserunt  Ciacconio 
(t  1601;  cf.  Quetif  et  Echard,  Script.  ord.  praed.  t.  I.  p.  344 
— 346),  De  Winghe  (f  1592)  et  Joannes  Y  Heureux  seu  Maca- 
rius  (|  1614).  Verum  Antonius  Bosio  (1576—1629),  Columbus 
Romac  subterraneae,  catacumbas  vere  reperit;  Marchi  sae- 
culo  XIX.  illarura  studium  instauravit;  J.  B.  de  Rossi,  auctor 
operis  inscripti  Roma  sotteranea ,  doctrinae  illius  principatum 
adeptus  est. 

2°  Insctiptiones.     Veteres  Christiaui   non  modo    in  libris, 

sed  in  monumentis  quoqne  scripserunt,  quid  crederent,  quid 
agerent.  Cujusmodi  inscriptiones  monumentales  repertae  sunt 
in  parietibus  et  loculis  catacumbarum ,  in  sepulcris  sub  dio, 
in  marmoribus,  lapidibus,  vitreis;  sculptae;  minio,  auro,  atri- 
mento  pictae;  carbone  scriptae;  Latinae,  Graecae.  Referuntur 
ad  inscriptioues  Christianas  opisthographa,  seu  inscripta  genti- 
lium  marmora,  quibus  aversis  Christiani  titulos  sepulcrales 
suos  inscripsere.  Maffei  scientiae  epigrapbicae  fundator  habe- 
tur,  de  Rossi  princeps. 

Collectiones  praecipuae  sunt :  de  Rossi ,  Inscriptiones 
christianae  urbis  Romae,  septimo  saeculo  antiquiores,  t.  I.  et  II.; 
Le  Blant,  Inscriptions  chretiennes  de  la  Gaule  anterieures  au 
VIII.  siecle.  —  Neque  inscriptiones  Christianae  tantum,  verum 
etiam  antiquae  generatim  theologis  praesidia  quaedam  afferunt. 
Porro  de  epigraphia  Roraana  optime  meruit  comes  B.  Borghesi 
(1781 — 1860);  inter  collectiones  autem  inscriptionum  antiquarum 
eximia  habetur  Corpus  inscriptionum  latinarum,  editum  Berolini 
curantibus  Th.  Mommsen,  W.  Henzen  et  J.  B.  de  Rossi.  Haec 
collectio  non  complectitur  inscriptiones  Christianas  urbis  Romae,  a 
de  Rossi  editas,  inscriptiones  Christianas  provinciarum  continet. 

3°  Numismata.  Huc  referri  solent  monetae  cum  emble- 
matibus  Christianis;  numismata  seu  medalia,  in  quibus  symbola 
IX0Y2  (piscis)  etancorae;  pastor  bonus;  sacrificium  Abrahae; 
Christus  Petro  et  Paulo  evangelium  praedicandum  commit- 
tens,  et  alia.  Quibus  addas  encolpia,  objecta  religiosa,  quae 
Christiani  ad  collum  suspensa  ante  pectus  (xoXnog)  portabant, 
ut  capsulae  reliquiarum,  bullae,  gemmae.  Cf.  Encyclopedias 
antiquitatum  Christianarum,  quas  ediderunt  Martigny  et  Kraus. 

IV.  Regulae  de  usu  antiquitatum  in  rebus  theo- 
logicis.  1°  Ante  omnia  authenticitas  et  sensus  raonumenti 
stabiliantur,  ut  argumentatio  accurate  fundata  sit.  2°  A  mo- 
numentis  adjumenta  petamus,  quibus  documenta  scripta  con- 
firmentur ,  non  ut  iis  solis  aliqua  fidei  veritas  stabiliatur. 
3°  Monumenta,  quo  magis  ex  consensu  communi  ecclesiae 
processisse  constat,  eo  ad  probandum  aptiora  putantur.  4  °  IIlo- 
rum  monumentorum  testimonium  gravissimum  est,  quae  prod- 
ierunt  auctoritate  ecclesiastica,  positive  approbante. 

Quibus    de    theologia   monumentali   in  antecessum   positis, 
probatur 

Thesis:  Archaeologia  Christiana  theologis  argumenta  praebet. 


Argnmenta. 

Arg.  I.  Christiani  veteres  fidem  suarn,  mores,  disciplinam 
candide,  serio ,  auctoritate  quasi  publica  in  monumentis  ex- 
presserunt.  Ergo  testimonium  antiquitatum  habet  in  tractandis 
rebus  theologicis  vim  aliquam.     Prob.  antec. 

a)  Candide  loquuntur  veteres  in  monumentis  suis.  Nemo 
enim  dubius  haeret,  utrum  Christiani  v.  g.  in  picturis  et  titulis 
suis  sepulcralibus  mentirentur. 

b)  Serio.  Nullo  scilicet  loco  gravitas  major  est  quam 
inter  sepulcra  carissimi  cujusque,  in  perpetuis  persecutionum 
angustiis,  prope  memorias  martyrum  et  ossa  sanctorum. 

c)  Auctoritate  quasi  publica.  Namque  1°  monumenta  non 
pauca,  v.  g.  cubicula  plura  catacumbarum,  cum  suis  picturis  et 
inscriptionibus  cultui  divino  inservierunt;  cultui  autem  clerus 
praeerat.  2°  Nonnulla  monumenta  administrabantur  auctori- 
tate  ecclesiastica,  sicut  Callisti  coemeterium,  cui  administrando 
Zephyrinus  Papa  Callistum  praefecerat,  posthac  in  Petri  Sede 
collocatum.  3°  Alia  confecta  videntur  ab  ipso  clero,  v.  g. 
S.  Abercii,  episcopi  Hieropolitani,  inscriptio  sepulcralis.  Quin 
etiam  a  S.  Damaso,  Summo  Pontifice,  celeberrima  martyrum 
epitaphia  composita  constat. 

Arg.  II.    Exempla  quaedam  argumentum  primum  collustrant. 

a)  Argumentum  pro  Christi  divinitate  ex  symbolo  piscis. 
Jam  inde  a  saeculo  I.  aut  secundo  inchoante  nobis  occurrit 
symbolum  piscis,  IXOY2.  Quo  symbolo  quid  veteres  signifi- 
caverint  his  Augustini  verbis  intelligere  licet:  „horum  autem 
quinque  verborum,  quae  sunt  lyoovg  XotGiog  @sov  Ylbg  2cot^q 
(quod  est  latine  Jesus  Christus  Dei  Filius  Salvator),  si  primas 
litteras  jungas,  erit  Ix&vg,  id  est  piscis,  in  quo  nomine  mystice 
intelligitur  Christus.u  De  civ.  Dei,  lib.  XVLQ.  cap.  XXIII. 
Ecce  fides  in  Christum  Deum. 

Confirmatur  eadem  fides  ex  monumento  pagano.    Reperta 

est  enim  Romae  in  Palatino  et  domo  Caesarum  crux  illusoria, 
parieti  insculpta.  Quo  graffito  puer  paedagogicus  quidam  aut, 
ut  alii  existimant,  miles  imaginem  exhibuit  viri,  cui  caput 
asininum,  e  cruce  pendentis.  Adscripsit  autem:  AAESAMENOC 
CEBETE  &EON,  Ahxamenos  adorat  Deum  (suum);  nimirum 
Christum  crucifixum  a  fidelibus  ut  Deum  adorari,  contumelia 
sua  significat. 

b)    Argumentum   pro    veritate  S.S.  Eucharistiae   ex  epita 
phio  S.  Abercii.     In   epitaphio,   quod   Abercius    ipse   dictavit, 
regiones  variae,  quas  episcopus  ille  Hieropolitanus  vidit,  recen- 
sentur.     Deinceps  haec: 

nidtiq  ndvxrj  de  nqoijye, 
huI  nuQe&rjne  XQOcprjv  ndvxr\  ly&vv  dno   nrjyfjg 
navfieye&r],  xa&ayov,  ov  id(jd£axo  nag&evog  dyvr\, 
nul  xovxov  inkdwAt   qiiXoig  e6&etv  dtu  nuvxog, 
oivov  yqr\6xov  eyov6u  xeQu6fiu  6i6ov6u  /.iex    u(jXov. 

Latine:  „Fides  vero  ubique  mihi  dux  fuit  praebuitque  ubi- 
que  cibum  IX&YN  (piscem)  e  fonte  ingentem,  purum,  quem 
prehendit  virgo  illibata  deditque  amicis  perpetuo  edendum, 
vinum  optimum  habens,  ministrans  mixtum  (vinum  aqua 
mixtum)  cum  pane." 

Sensus  hujus  carminis,  per  se  admodum  clarus,  magis  etiam 
lucidus  est,  facta  comparatione  cum  epigrammate  Augustodu- 
nensi  Pectorii  et  cum  picturis  catacumbarum  Romanarum.  Nam 
in  illo  haec  verba  legimus:  „Salvatoris  sanctorum  suavem  snme 
cibum;  manduca  esuriens  piscem  (IX&YN)  tenens  manibus.u 

De  picturis,  epigrammati  Aberciano  respondentibus,  de 
Rossi:  „His  arcanis  verbis  atque  sententiis  par  pari  respon- 
dent  picturae  Callistianae;  in  quibus  visitur  panis  cum  pisce 
impositus  mensae,  cui  adstat  femina  (I1I2TI2)  manibus  oran- 
tis  habitu  expansis.  Neque  minus  bene  respondent  carmini 
Aberciano  picturae  antiquissimae  in  cryptis  Lucinae,  quibus 
exhibetur  canistrum  vimineum  refertum  panibus,  perlucente 
introrsus  poculo  rubentis  vini,  impositum  dorso  piscis  vivi 
innatantis  aquis."  Inscriptiones  Christianae  Urbis  Romae. 
Vol.  II.  p.  XXIII. 

Habemus  igitur  testimonium  fidei  communis  ecclesiae,  id- 

que  perantiquum.  —  Fidei  communis,  siquidem  fides  ubique  sacra 
Mysteria  praebuit  Abercio;  perantiquum,  etenim  S.  Abercius 
episcopus  Hieropoleos  (civitatis  Phrygiae  Salutaris  et  diversae 
ab  Hierapoli,  urbe  Phiygiae  Pacalianae)  carmen  dictavit,  exeunte 
fere  saeculo  II.,  annum  agens  vero  septuagesimum  secundum. 
Epigrammatis  porro  Augustodunensis  versus  sex  priores,  ad 
materiam  nostram  pertinentes,  ad  saeculum  II.  aut  ad  primam 
partem  tertii  referendos  esse,  testes  sunt  eruditissimi  viri,  de 
Rossi,  Pitra,  Secchi,  Th.  Borret,  Leemans,  museo  Leydensi 
quondam  praepositus.  Monumenta  memorata  Catacumbarum 
inscriptionibus,  de  quibus  diximus,  coaeva  sunt.  Cf.  Pitra, 
Spicilegium  Solesm.  p.  554.;  Spencer  Northcote  et  Brownlow, 
Rome  Souterraine,  versio  Gallica  P.  Allard,  p.  311 — 323.- 
Revue  des  quest.  hist.  1883,  Juillet;  de  Rossi,  o.  c.  p.  XX.; 
de  S.S.  Eucharistia,  speciatim  ut  est  sacrificium,  Franzelin, 
De  div.  trad.  p.  160.  edit.  3. 

c)  Argumenta  pro  aliis  dogmatibus  non  desunt.  Nonnulla, 
v.  g.  pro  primatu  S.  Petri  antea,  p.  54,  55  jam  indicata 
sunt.  Alia  probant  invocationem  sanctorum,  ut  illud  in  Gen- 
tiani  epitaphio:  in  orationibus  tuis  roges  pro  nobis  quia  scimus 

te  in  ^P*.     Atque  S.  Damasus  Papa  in  epitaphio  S.  Agnetis: 

0  veneranda  mihi  sanctum  decus  alma  pudoris 
Ut  Damasi  precibus  faveas  precor  inclyta  martyr. 

Neque  preces  pro  defunctis  omissae  sunt.  Oraverunt  enim 
illi,  qui  inscripserunt:  Deus  te  precor  ut  paradisum  lucis  possit 
videre;  atque:  Quisquis  de  fratribus  legerit  roget  Deurn  ut  sancto 
et  innocenti  spiritu  ad  Deum  suscipiatur.  Apud  Martigny, 
Dictionnaire  des  Antiq.  Chret.  in  voce  Purgatoire  II.  et  V. 
De  cultu  B.  M.  Virginis  cf.  Liell,  Die  Darstellungen  der  aller- 
seligsten  Jungfrau   auf  den  Kunstdenkmdlern  der  Katakomben. 

Plura  apud  Zaccaria,  De  veterum  Christianarum  inscriptio- 
num  in  rebus  theologicis  usu  dissertatio,  edita  etiam  a  Migne,  Theol. 
cursus  compl.  t.  V.  p.  310—395.;  de  Rossi,  Epitaffi  alludenti 
ai  dommi  et  illustranti  la  gerarchia,  etc.  in  Bullet.  di  archeol. 
christ.  1877;  Spencer  Northcote,  Epitaphs  of  the  Catacombs;  Mar- 
tigny  et  Kraus  in  Vocabulariis  antiquitatum  Christianarum. 

O  bj  eotio  n  e  m. 

Obj.  I.  Veterum  theologorum  methodum  deserere,  disci- 
plinae  theologicae  minime  conducit.  Veteres  autem  archaeo- 
logia  uti  non  consueverunt.    Ergo. 

Resp.  Dist.  maj.:  non  conducit  illam  deserere  methodum, 
conc;  methodo  retenta,  novis  adjumentis  uti,  nego.  Adversarii 
ecclesiae  catholicae,  Centuriatores  Magdeburgenses,  Dallaeus, 
Withrow,  Roller  et  alii,  catholicam  veritatem  argumentis  archaeo- 
logicis  impugnant;  ergo  iisdem  armis  fidem  tueri  decet. 

Instabis.  Plurima  monumentorum  indicia  combinare,  pro- 
lixum  est  in  theologia.  At  sensus  verus  ex  monumentis  erui 
nequit,  nisi  combinatis  indiciis  plurimis.  Ergo  theologi  hujus- 
modi  ratiocinia,  cum  prolixiora  sint,  non  adhibebunt. 

Resp.  Dist.  min.:  haec  difficultas  interdum  adest,  conc; 
semper,  nego.  Nemo  negaverit,  etiam  picta  et  sculpta  sae- 
pissime  loqui  apertissime,  atque  etiam  clamare  lapides. 

Obj.  II.  Catacumbae  Romanae  dogmata  nulla  docent,  sed  doc- 
trinam  neutralem,  quovis  dogmate  superiorem.  Ergo  nihil  probant. 

Resp.  Dist.  antec:  illa  hypothesis  affirmatur,  conc;  pro- 
batur,  nego.  Roller  catacumbas  neque  catholicas  esse  autumat 
neque  protestanticas.  Auctor  in  tribus  offendit:  doctrinam  catbo- 
licam,  v.  g.  de  Christo  adorando,  de  colenda  Maria  Virgine,  de 
baptismi  effectibus  vaide  ignorat;  novam  omnino  monumentorum 
chronologiam  originemque  longe  recentiorem  comminiscitur, 
repugnantibus  viris,  critices  archaeologicae  peritissimis;  men- 
tem  scepticam  prodit,  nescio  qua  libidine  addubitans  certissima 
facta,  quae  de  Rossi  firmissimis  argumentis  demonstravit.  — 
Contra  Schultze,  Hasenclever  et  Achelis  cf.  J.  Wilpert,  Princi- 
pienfragen  der  christlichen  Archaeologie  et  Nochmals  Princi- 
pienfragen. 

Haec  de  defendenda  ecclesiae  catholicae  veritate  scripsi- 
mus.  Pro  auctore  precare  ad  Deum,  Cui  gloria,  et  imperium 
in  saecula  saeculorum.     Amen.     Apoc.  I.  6. 

A. 

JS.  Abercius  —  ejus  epitaphium, 
II.  350. 

Albertus  Maqnus  —  ab  eo  Pont. 
Romanus  vocatur  „Petrus  in  po- 
testate",  II.  117. 

Altare  —  in  ecclesiae  primordiis, 
82,  89. 

Analogia  —  S.  Scripturarum  inter- 
pretatio  juxta  analogiam  fidei 
catholicae,  II.  232. 

Anglicanus  —  Anglicana  ecclesia 
caret  vero  unitatis  principio, 
167;  —  apostolicitate  et  catho- 
licitate,  188.  —  Ordinationes  An- 
glicanae  invalidae,  193.  —  An- 
glicani  et  art.  20.  ecclesiae  con- 
stitutae  de  fidei  controversiis,314. 

Antiquitates  —  de  usu  antiquita- 
tum  intheologiaregulaequatuor, 
II.  -348.    Vide  archaeologia. 

Apocryphus  —  quo  sensu  S.  Hie- 
ronymus  eamvocem  usurpaverit, 
II.  196. 

Apologetica  —  quid  sit,  2.  —  Ejus 
partes,3.  —  Estscientiadistinctn, 

De  Groot,  Summa  apologet.    II. 


4.  —  Apologeticae  progressus 
falsus,  5  —  verus,  6.  —  Varia 
ejus  nomina,  5.  —  Connexio  de- 
monstrationis  catholicae  cum  re- 
liquis  apologeticae  partibus,  29. 
—  Historia  apologeticae,  8 — 15. 

Apologia  —  quid  sit,  1.  —  Sensu 
minus  late  sumpto  est  fidei  de- 
fensio  per  probationem  funda- 
mentorum  fidei  generalium,  2. 

Apostolus  —  eorum   habitudo    ad 

5.  Petrum  ratione  apostolatus, 
II.  39,  —  et  ratione  primatus, 
40.  —  Eorum  potestas  ordina- 
ria  et  extraordinaria,  64. 

Apostolicitas   —    de   vera    natura 

notae  apostolicitatis,  155. 
Appellatio  —  appellatio  tanquam  ab 
abusu  quid  sit,  362.  —   Est  ab- 
usus  maximus,  374. 

Appellationes  a  sententiaRom. 
Pontificis  ad  generale  concilium 
divino  jure  prohibitae,  II.  27. 

Appellationes  ad  Rom.  Pont. 
et  S.  Cyprianus,  II.  120.  —  Ap- 
pellationes  Africanae,  122. 
23 

Approbatio  —  ordinum  religioso- 
rum,  295.  —  Approbationis  pa- 
trum  et  doctorum  in  ecclesia 
gradus  quatuor,  II.  278. 

Arcosolium  —  arcosolia  et  altaria 
in  catacumbis,  89. 

Archaeologia  —  quid  sit  et  quotu- 
plex,  II.  345.  —  Archaeol.  Chri- 
stiana  quam  late  pateat,  346. 

De  usu  archaeologiae  in  theo- 
logia  regulae  quatuor,  348.  — 
Theologis  argumenta  praebet, 
349. 

Argumenta    ex   archaeologia, 

I.  48,  89,  227,  251;  II.  54,  55, 
81,82,101, 161, 164,193,349-351. 

De  dextrae  et  sinistrae  dispo- 
sitione   in  monumentis  antiquis, 

II.  63. 

Aristocraticus  —  de  ecclesiae  consti- 
tutione  errores  aristocratici,  109. 

—  Quo  sensu  ecclesiae  forma 
dici  possit  aristocratica,  ibid. 

Articulus  —  articulorum  fundamen- 
talium  systema  falsum,  129,  166. 

8.  Augustinus  —  catholicae  eccle- 
siae  auctoritatem  maxime  vene- 
ratur,  31,  221,  233,  251,  301,  308, 
389;  II.  231,  252;  —  ejus  inter- 
pretatio  Matthaei  XVI,  18,  II.  57. 

—  Primatum  Romanum  egregie 
profitetur,  II.  95,  118.  —  Simi- 
liter  Pont.  Romani  infallibilita- 
tem,  145.  —  Augustini  magna 
auctoritas,  279. 

B. 

Balmes  —  de  tolerantia,  35H. 
Beatificatio  —  formalis  et  aequi- 

pollens,  290.    Cf.  canonizatio 
Berthier(J.J.)  —  de  auctoritate  juris 

canonici  doctorum  disserit,    II 

288;  item  de  usu  scientiarum  in 

theologia,  314 


Beza  —  de  protestantismo  in  trusta 
diviso,  163. 

Bismarck  —  de  admirabili  eccJe- 
siae  Romanae  unitate,  177. 

S.  Bonaventura  —  de  plenitudine 
potestatis  in  Rom.  Pontifice, 
II.  127;  —  de  S.  Scripturarum 
fecunditate,  226.  —  Ejus  sapien- 
tiam  laudat  Leo  XIII.,  317. 

Bossuet  —  de  indole  Lutheri  et 
Calvini,  191;  —  de  effectibus  re- 
ligionis  reformatae,  ibid. 

Breviarium  —  quae  sit  breviarii 
Romani  auctoritas,  288,  289. 

O. 

Calvinus  —  sibi  non  constat  in 
conceptu  de  ecclesia,  40;  et  de 
visibilitate  ecclesiae,  58,  61,  62; 
—  falso  asserit,  S.  Scripturam  esse 
dvt67iidtov,  II.  181.  —  In  praxi 
ad  synodum  recurrit,  229. 

Canon  —  canones  juris  ecclesiastici 
sunt  relicti  sub  dispositioneRom. 
Pontificis,  II.  27. 

Canonis  S.  Scripturarum  con- 
spectus  historicus,  II.  187.  — 
Canon  protestantium,  188. 

Canonicitas —  canonicitatisS.  Scri- 
pturarum  incerta  protestantium 
criteria,  II.  189.  —  Praecipuum 
et  certum  canonicitatis  criterium 
ecclesiae  Romanae  auctoritas, 
ibid. 

Canonizatio  —  quid  sit;  —  duplex 
inter  canonizationem  et  beati- 
ticationem  differentia,  290.  — 
In  sanctorum  canonizatioue  non 
errat  ecclesia,  291.  —  De  eccle- 
siae  auctoritate  in  beatificatione, 
293;  —  item  in  canonizatione 
particulari,  294. 

Canus  —  ejus  de  catholicitate  hypo- 
thesis,  148.  —  Praevidit  definitio- 


Index  alphabeticus. 


355 


nera    infallibilitatis    Pontificiae, 
II.  136. 

Catacumba  — -  II.  347.  —  De  cata- 
cumbis  scriptores  aliquot,  ibid. 

Cathedra  —  locutio  ex  cathedra 
quid  sit,  II.  133.  —  Requisita  ad 
eam  locutionem,  134. 

Cathedra  magisterii  —  in  coe- 
meterio  ad  duas  lauros,  251. 

Cathedra  Vaticana  —  S.  Pe- 
tri,  II.  82. 

Catholicitas  —  quid  sit,  146;  — 
requisita  ad  catholicitatem,  147. 

Catholicus  —  de  nomine  cathoJici 
S.  Ignatius  Antioch.  et  S.  Poly- 
carpus,  151;  item  S.  Augustinus, 
221.  —  Ecclesia  catholica.  Cf. 
ecclesia.  —  Catholicae  nationes 
quomodo  dijudicandae,  220. 

Censura  —  quid,  326.  —  Censura- 
rum  qualitas,  327—330.  —  In 
qualem  incidat  errorem,  qui  ec- 
clesiam  in  ferendis  censuris  infra 
haeresin  errare  posse  affirmet, 
335. 

Centuriator  —  cf.  Magdeburgensis. 

Chiliasmus  —  veterum  duplex ;  — 
nunquam  fuit  patrum  doctrina 
communis,  II.  273,  274. 

Chiliastae  —  recentiores  in  sectis, 
238. 

Christus  —  divinus  ecclesiae  in- 
stitutor,  40;  —  ecclesiae  caput, 
II.  37 ;  —  de  influxu  Christi, 
capitis,  in  ecclesiam,  I.  57.  — 
Christushominessanctificat,  1.51, 
77.  —  De  habitudine  hierarchiae 
ad  Summum  Sacerdotem,  Chri- 
stum,  ibid.  —  De  habitu  pri- 
matus  S.  Petri  et  Rom.  Ponti- 
ficis  ad  Christum,  II.  38.  —  Chri- 
stus  caput  ecclesiae  invisibile, 
II.  67. 

S.  Clemens  Romanus  —  testis  hier- 


archiae,  divinitus  institutae,  87; 

—  potestatis  ecclesiae,  345;  — 
adventus  et  martyrii  Petri  Ro- 
mani,  II.  72,  73,  86.  —  Ejus  ad 
Corinthios  epistola  documentum 
primatus  Romani ,  96,  142.  — 
De  inspiratione  S.  Scripturarum, 
183. 

Clementina  —  de  operibus  Pseudo- 

clementinis,  II.  88,  90. 
Coemeterium   Ostrianum   —    testis 

laborum  S.  Petri  in  urbe,  II.  82. 

—  De  coemeteriis,  347. 
Collectio  Lacensis  —  t.  VII.  de  ex- 

tensione  infallibilitatis  ecclesiae 
ex  documentis  ineditisconc.  Vati- 
cani,  270,  335;  —  item  de  ob- 
jecto  infallibilitatis  Pontificiae, 
II.  151. 
Collectiones  —  conciliorum,  II.  5; 
inscriptionum  Christianarum,  348. 

—  Cf.  Isidorus. 

Collegiale  —  systema  quid  sit,  361. 

Comte  (A.),  —  incredulus,  fatetur, 
ecclesiam  medio  aevo  justissime 
pro  jure  suo  et  libertate  dimi- 
casse,  375. 

Concilium  oecumenicum  —  quid 
sit,  II.  2.  —  Quinam  in  conci- 
lium  vocandi  sint  et  quo  jure, 
3.  —  Quid  de  episcopis  titu- 
laribus,  ibid.  —  Quot  episco- 
porum  congregatio  ad  concilium 
oecum.  requiratur,  4. 

Conciliorum  institutiononmere 
humana  est,  4. 

Concilium  oecum.  non  nisi  Pon- 
tificis  Roraani  auctoritate  cele- 
brari  potest,  6.  —  Imperatores 
conc  oecum.nullum  convocarunt 
formaliter,  9;  —  neque  prae- 
sederunt  ut  caput,  10. 

Concilium    oecum. ,    strictiori 
sensu  nuncupatura,  tempore,  quo 
23* 

ecclesia  capite  orbata  est,  cele- 
brari  non  potest,  11.  —  De  con- 
cilii  generalis  auctoritate,  va- 
cante  Sede  Romana,  25;  —  et 
in  casu  Papae  dubii,  ibid.  — 
Quid,  si  Pontifex  ab  officii  sui 
sanctitate  discederet,  25,  26. 

Conc.  oecumenicum ,  a  Papa 
confirmatum,  est  infallibile,  16. 

—  Conc.  cum  Papa  non  est 
auctoritas  Papa  solo  major  in- 
tensive,  26.  —  Conc,  a  Ponti- 
ficis  legatis  confirmatum,  jam 
per  se  non  est  infallibile,  12. 

Conc.  oecumenica  quandoque 
sunt  valde  utilia,  33;  —  non- 
nunquam  moraliter  necessaria,34 ; 

—  non  necessaria  absolute,  34,35. 
Concilium  —    de   conciliorum  na- 

tionaliumet  provincialium  aucto- 
ritate  regulae  tres,  II.  36,  37. 
Conclusio  theologica  —  quid,  226, 
331.  —  Conclusiones  theologicae 
virtualiter  revelatae  sunt,  ibid. 

—  Quid  de  conclusione,  illata 
ex  duabus  praemissis,  mediate 
tantum  revelatis,  267. 

Congregatio  —  congregationes  Ro- 
manae  recensentur,  II.  166.  — 
De  auctoritate  doctrinali  congr. 
Indicis  et  Inquisitionis,  167.  — 
De  consensu,  decretis  illarum 
congregationum  debito,  168. 

Constantiense  —  concilii  Const.  de- 
creta  de  conciliorum  auctoritate, 
II.  29 — 32.  —  Utrum  solum  casum 
Papae  dubii  respiciant,  32.  — 
Decreti  Const.  de  frequenti  con- 
ciliorum  generaliumcelebratione 
quaenam  auctoritas,  36. 

Controversiae  —  controversiarum 
in  rebus  fidei  et  morum  judex 
irjfallibilis  requiritur,313.  —  Con- 
troversiarum  judex  non  est  ratio 


humana  individua,  —  nec  status, 

—  nec  S.  Scriptura  cum  spiritu 
privato,  —  nec  S.  Scriptura  cum 
S.  Spiritu  in  spiritu  privato,  316, 

—  sed  sola  ecclesia  catholica,  317. 
Credenda  —  credendorum  triplex 

respectus,  319,  320;  —  augeri 
possunt  quantum  ad  nos  per 
ecclesiae  magisterium,  320;  — 
eorum  explicatior  propositio  tri- 
plex,  321.  —  Cf.  fides. 

Credibilis  —  sub  communi  ratione 
credibilis  res  fidei  videntur  ab 
eo,  qui  credit,  17. 

Credibilitas  —  evidentia  credibili- 
tatis  quid,  17;  —  distinguenda 
ab  evidentia  testificationis,  ibid.; 

—  cum  fide  conjungi  potest,  ibid. 

—  Assensus  in  credibilitatem 
fidei  penitus  differt  ab  assensu 
in  ipsam  fidem  per  gratiam,  18. 

—  Quo  lumine  evidentia  credi- 
bilitatis  videatur,  23.  —  Notitia 
credibilitatis  non  eadem  in  omni- 
bus  hominibus  postulatur,  24.  — 
Ecclesia  per  se  ipsa  perpe- 
tuum  motivum  credibilitatis,  28. 

Criticus  —  leges   criticae  fontium 

historicorum,  II.  337. 
Cultura  —  culturae  prima  lex  obe- 

dire  ordini,  divinitus  constituto, 

376. 
8.  Cyprianus  —  in  lite  de  haere- 

ticis  baptizandis,  179 — 181.  — 

Primatum    Romanum    professus 

est,  II.  94,  91—101. 
S.  Cyrillus  —    et  S.  Methodius  in 

unitate  Romana  vixerunt  et  mor- 

tui  sunt,  205,  206. 

r>. 

Dejinitio  —  ecclesiae  definitiones 
duplicem  usum  habent  in  apo- 
logetica,    32.    —    Quaenam    in 

ecclesiae  decretis  detinita  et  de ! 
fide  tenendacenseantur,  11.14,15. 

Democraticus  —  de  ecclesiae  con- 
stitutione  errores  democratici, 
109.  —  Error  democraticus  de 
collatione  potestatis  Pontiticiae, 
II.  112. 

Denifie  —  de  errore  evangelii  ae- 
terni,  237.  —  Errores  non  paucos 
de  mysticis  et  de  universitatibus 
medii  aevi  retexit,  II.  341. 

Diognetus  —  epistola  ad  Diogne- 
tum,  263;  II.  266;  —  de  tradi- 
tione,  II.  250,  257. 

Disciplina  —  de  extensione  infal- 
libilitatis  ecclesiae  ad  res  disci- 
plinares,  286.  —  In  aliquibus 
casibus  habetur  haereticum,  as- 
serere  ecclesiam  errare  posse 
in  disciplina  generali  praescri- 
benda,  289. 

Doctor  —  de  titulo  doctoris  eccle- 
siae,  II.  266.  Cf. patres  ecclesiae. 

Dogma  —  quid  sit,  331. 

E. 

Ecclesia  —  ecclesiae  conceptus  ca- 
tbolicus,  37.  —  Ecclesia  a  Christo 
immediate  instituta,  40.  —  Ejus 
finis,  46.  —  Ex  anima  et  cor- 
pore  constituitur,  55;  —  est  essen- 
tialiter  etiam  visibilis,  59. 

Ecclesiae  membra  quinam  sint, 
66.  —  Ecclesia  ex  justis  et  pec- 
catoribus  constat,  70. 

Ecelesia  notis  suae  veritatis 
signata,    125;  —    est  una,  128, 

—  sancta,  137,  —  catholica,  146, 

—  apostolica,  155. 

Ecclesia  est  societas  spiritualis 
et  supernaturalis,  48;  —  societas 
perfecta,  114,  —  ubique  legalis, 
122. 

Ecclesia  est  indefectibilis,  229, 


—  et  infallibilis,  241;  —  habet 
potestatem  legislativam,  336,  — 
judiciariam,  344;  —  coactivam, 
347. 

Quonam  sensu  dicamus ,  cre- 
dere  sanctam  ecclesiam  et  in 
sanctam  ecclesiam,  306. 

Ecclesia  Romana  —  est  ecclesia 
vera,  175,  184;  —  est  una,  175,  — 
sancta,  209,  —  catholica,  221,  - 
apostolica,  224,  —  atque  iden- 
tica  cum  ecclesia  priorum  sae- 
culorum,  226,  227. 

Ecclesiae  Romanae  magiste- 
rium  infallibile,  300.  —  Ejus- 
dem  doctrina  est  proxima  re- 
gula  fidei,  303. 

Ecclesia  Romana  judicat  de 
vero  sensu  et  interpretatione 
S.  Scripturae,  II.  230;  —  tra- 
ditiones  divinas  infallibiliter  con- 
servat,  255  et  sqq. 

Episcopale  —  systema  quid  sit,  361. 

Episcopus  —  episcopi  ex  Christi 
institutione  sunt  presbyteris  su- 
periores,  98.  —  Episcopi,  in  con- 
cilio  congregati,  sunt  vere  judi- 
ces,  II.  13.  —  De  habitudine 
episcoporum,  in  concilio  judi- 
cantium,  ad  Rom.  Pontificem, 
13,  14.  —  Plenitudo  potestatis 
Romani  Pontificis  episcoporum 
dignitatem  nibil  laedit,  129.  — 
De  origine  jurisdictionis  actualis 
episcoporum  duplex  sententia, 
131;  —  in  utraque  tum  Rom. 
Pontificis  tum  episcopi  potestas 
in  dioecesin  ordinaria  est  ac 
immediata,  132. 

Episcopusoecumenicus  —  quae 
hujus  tituli  vera  notio,  II.  129. 

Estcourt  —  conclusiones  ejus  de 
ordinationibus  Anglicanis,  193. 

S.8.   Eucharistia    —    antiquitates 

Christianae  eam  probant,  82,  89, 
II.  350. 
Excommunicatus  —  reus  utrum  ec- 
clesiae  membrum  dici  debeat,  68. 

F. 

Factum  —  in  factis  particularibus 
fieri  potest,  ut  erret  ecclesia, 
274,  291. 

Factum  dogmaticum  quid  sit, 
274;  —  in  eo  judicando  ecclesia 
non  errat,  276. 

Febronius  —  ejus  error  de  eccle- 
siae  constitutione,  110. 

Febronianus  —  Febronianorum  er- 
ror  de  primatu  S.  Petri,  II.  40. 
—  Distinctio  Febroniana  inter 
jura  primatus  essentialia  et  acci- 
dentalia  falsa  est,  115. 

Festivitas  —  S.  S.  Petri  et  Pauli, 
II.  82,  —  cathedrae  S.  Petri,  ibid. 

Fides  —  fidei  notio,  16.  —  Fidei 
assensus  potest  esse  cum  evi- 
dentia  credibilitatis,  18;  —  non 
est  absque  ea  evidentia,  25.  — 
Quotuplex  sit  objectum  fidei, 
260,  305. 

Fides  —  divina,  —  divina  et 
catholica,  —  ecclesiastica,  — 
humana,  330.  —  Quaenam  fide 
divina  etcatholica  credi  debeant, 
331;  —  quaenam  fide  ecclesia- 
stica,  333. 

Utrum  de  eadem  veritate  pos- 
sint  esse  simul  actus  scientiae 
et  habitus  fidei,  II.  306,  —  aut 
in  eodem  intellectu  simul  actus 
fidei  et  actus  scientiae,  307. 
Filioque  —  quare,  quando,  quo 
jure  haec  vox  symbolo  inserta 
sit,  207. 
Franchi  (Ausonio)  causam  expo- 
nit  odii  adversus  scholasticam, 
II.  323. 


Franzelin,  card.  —  de  valore  Syl- 

labi,  155,  156. 
Frohschammer  —   naturali  rationi 

nimium     in     theologia    tribuit, 

II.  311.  —  S.  Thomae  infensus, 

319. 
S.  Frumentius  —  quid  in  Aethiopia 

egerit,  91. 

O. 

Galilaeus  —  ex  damnatione  Galilei 
Galilaei  nihil  prorsus  contraPou- 
tificis  Komani  infallibilitatem  con- 
cludi  potest,  II.  169. 

Gallicanus  —  Gallicanorum  error 
de  ecclesiae  potestate  in  tempo- 
ralia,  387;  —  de  potesta^e  conc. 
oecumenici  supra  Papam,  11.23; 
—  de  plenitudine  potestatis  Pa- 
pae,  115;  —  de  infallibilitate 
Pontificia,  136. 

Gladius  —  utrum  ecclesia  habeat 
jus  gladii ,  121 ;  —  sententia 
S.  Thomae,  ibid.  —  et  Tarquini, 
ibid. 

Gladstone  —  contra  decretum  Vati- 
canum  de  infallibilitate  Ponti- 
ficia,  II.  137. 

Gonzalez,  card.  —  exponit,  quo 
sensu  ecclesiae  forma  dici  pos- 
sit  aristocratica  et  democratica, 
109.  —  Ejus  de  Antonio  Rosmini 
Serbati  opinio,  II.  321. 

Gosselin  —  errat,  ecclesiae  in  tem- 
poralia  non  nisi  potestatem  di- 
rectivam  tribuens,  364,  388;  — 
falso  asserit,  systematis  potes- 
tatisindirectae  inventorem  fuisse 
Bellarminum,  390,  395. 

Guizot,  protestans  —  de  praejudi- 
catis  protestantium  opinionibus, 
92;  —  de  ecclesia  catholica,  194. 

Gunther  —  falso  asserit,  ecclesiam 
non  esse   infallibilem  in  propo- 

nenda  dograatis  veritate,  261.  — 
Ejus  error  de  interpretatione 
S.  Scripturarum,  II.  230. 

H. 

Haeresis  —  quantum  malum  visum 
sit  S.  Ignatio  Antiocheno  etS  Po- 
lycarpo,  249,  250. 

Haereticus  —  quis,  67;  —  errans 
bona  fide,  quo  sensu  sit  mem- 
brum  ecclesiae,  66;  —  formalis, 
non  est  membrum  ecclesiae,  sed 
subditus,  67 ;  —  occultus,  utrum 
aliquo  modo  ecclesiae  membrum 
haberi  debeat,  67. 

Haeretica  propositio  —  quae, 
327.  —  Utrum  haereticae  sint 
propositiones ,  extra  materiam 
credendorum  fide  divina  doctri- 
nis  ecclesiae  refragantes,  333. 

Hegelianismus  —  scholam  histori- 
camNeotubingensem  infecit,  148; 
II.  69.  —  Ecclesiam  statui  pan- 
theistice  subordinat,  I.  363. 

Hermas  —  de  hierarchia,  100;  — 
de  ecclesiae  unitate,  132;  —  et 
infallibilitate,  249, 307  —  Penes 
Romanos  Pontifices  primatum 
esse,  insinuat,  II.  94. 

Hierarchia  —  quid,  76;  —  instru- 
mentum  Christi,  77,  93;  —  et 
ab  Ipso  instituta,  79,87  —  Hier- 
archiae  institutionis  convenien- 
tia  probatur  ex  Dei  sapientia, 
ex  analogia  ordinis  naturalis,  et 
ex  incarnatione  Christi,  93,  94.  — 
Forma  regiminis  ecclesiastici 
monarchica,  111. 

&'♦  Hieronymus  —  profitetur,  epi- 
scopos  esse  divino  jure  pres- 
byteris  superiores,  102, 104  —  107. 

Historia  —  historiae  definitio  et 
divisio,  II.  335.  —  Historiae  fon- 
tes,  336,  —  et  scientiae  auxilia- 


res,  336.  —  Studiorum  histori- 
corum  regulae,  340. 

Historiae  abusus  —  inter  pro- 
testantes  et  incredulos,  II.  340, 
344,  352;  —  construitur  historia 
a  priori,  I.  149;  II.  340. 

Historia  humana  theologis  per- 
utilis,  II.  342. 

Historia  probat  necessitatem 
infallibilis  judicis  controversia- 
rum,  I*  317;  —  confirmat,  Rom. 
Pontificem  esse  Christi  vicarium, 
non  Antichristum,  II.  97,  98.  — 
Alia  passim. 

De  usu  historiae  in  theologia 

regulae  tres,  II.  345. 

Historicus  —   de   S.  Scriptura   et 

sanctis  patribus  ut  suut  fontes 

historici,  32. 

Homersham  Cox,  protestans,  —  iter 

et   martyrium    Petri    Romanum 

certo  certius  esse  affirmat,  II.  75. 

Honorius,  Papa,  —  non  erravit  ex 

cathedra  nec  aliter  in  fide,  II.  161, 

—  sed  negligendo,  165.  —  Quo 
sensu  et  qua  auctoritate  a  conc. 
oecumenicoVl.damnatussit,164; 
I.  284. 

Hormisdas,  Papa  Hormisdae  for- 
mulae,  qua  Rom.  Pontificis  in- 
fallibilitas  exprimitur,  tres  patri- 
archae  Cpolitani  et  2500  circiter 
episcopi  subscripserunt,  II.  145. 

I. 

8  Ignatius  Antiochenus —  de  eccle- 
siae  fine,  48;  —  visibilitate,  60; 

—  hierarchia  divinitusconstituta, 
87.  —  De  episcoporum  dignitate, 
100,  101.  —  De  ecclesiae  uni- 
tate,  132,  133,  —  sanctitate,  143, 

—  catholicitate,  151,  —  infalli- 
bilitate,  249,  263. 

Testis  est  adventus  Petri  Ro- 

mani,  II.  73,  77,  80,  83;  —  pri- 
matus  Romani,  92,  93;  —  aucto- 
ritatis  doctrinalisRom.  Pontificis, 
142;  —  exsistentiae  traditionum 
divinarum,  249,  257. 

Ihering,  protestans,  —  affirmat,  aca- 
tholicos  cum  suo  damno  et  de- 
decore  doctrinam  S.  Thomae  de 
jure  ignorare,  II,  323. 

Impositio  —  manuum  ut  ritus  est 
consecrantium,  84—86. 

Indefectibilitas  —  ecclesiae  quid, 
229.  —  Exorta  saec.  XIV.  de 
persona  Papae  lite,  non  defecit 
ecclesiae  unitas,  182 ; —  nec  Aria- 
nismi  aetate  catholicitas,  235. 

Infallibilitas  —  quid,  241;  —  ope- 
rationem  humanam  non  excludit, 
257,  258;  II.  18;  -  non  inspi- 
rationi,  nec  novae  revelationi, 
sed  assistentiae  di  vinae  tribuenda 
est,  II.  134. 

Infallibilitas  Rom.  Pontificis  — 
vera  hujus  infallibilitatis  notio, 
II.  133;  —  quo  sensu  personalis 
dici  debeat,  134;  —  non  est  doc- 
trina  nova,  177. 

Papa,  ex  cathedra  definiens, 
et  conc.  oecumenicum ,  Papae 
conjunctum,  utrum  sint  d  uo  sub 
jecta  infallibilitatis  activae,  et 
duae  auctoritates  infallibiles, 
II.  150. 

Papae  decreta  infallibilia  quo 
decreto  internoscantur,  II.  150. 
Infallibilitas  Pontificia  ad  quae 
porrigatur,  II.  151. 

Inquisitio  —  errores  de  tribunali 
inquisitionis,  358. 

S.  Inquisitionis  congregatio. 
Cf.  congregatio. 

Inspiratio  —  S.  Scripturae  quid, 
II.  175,  177;  —  de  inspirationis 
indole  errores  varii,  177—180.  — 


Inspiratio   laborem   ab  auctore 
sacro  non  excludit,  185. 

Inspiratio  —  utrum  ad  omnes 
res  et  sententias  extendatur,  II. 
197;  —  utrum  inspiratio  etiam 
verbalis  admittenda  sit,  205. 
Inscriptio  —  inscriptionum  veterum 
usus  in  theologia,  II.  347  et  seqq. 

Inscriptio  aedis  S.  Laurentii 
de  missione  ecclesiae  sanctifera; 
—  item  apud  Lateranum  super 
fontem  Baptisterii,  I.  48.  —  In 
crypta  Ceciliana,  101. 

Epitaphium,  in  Sylloge  Cen- 
tulensi  servatum ,  de  Liberio 
Papa,  II.  161.  —  Ex  Sylloge 
prima  corporis  Laureshamensis 
confirmatur,  non  errasse  Hono- 
rium  Papam,  164. 

Inscriptiones  de  Christi  divi- 
nitate,  —  de  SS.  Eucharistia,  — 
de  sanctorum  invocatione,  —  de 
precibusprodefunctis,  II.  350,351. 
8.  Irenaeus  —  de  missione  eccle- 
siae  sanctifera,  42,  48,  61;  —  de 
hierarchia,  88, 100;  —  de  eccle- 
siae  unitate,  133,  —  sanctitate, 
144,  —  catholicitate,  151,  —  apo- 
stolicitate,  158,  —  et  infallibili- 
tate,  250,  308.  —  De  potiori 
principalitate  ecclesiae  Roma- 
nae,  II.  93,  98.  —  Egregium  ejus 
de  infallibilitate  Rom.  Pontificis 
testimonium  evolvitur,  142—144, 
157—159. 

De  S.  Scripturis  ab  ecclesia 
interpretandis,  II.  231. 

De  traditione,  I.  224;  II.  250, 
254,  258. 
Isidorus  —  Pseudo-Isidori  colle- 
ctione  decretalium  potestas  Rom. 
Pontificum  nihil  mutata  est,  1 1. 124. 
Ivan  Aksakov,  acatholicus,  —  de 
ecclesia  Russica,  201. 

J. 

Jaffe',  acatholicus,  —  in  ejus  Re- 
gestis  Pontificum  Romanorum, 
ed.  2.  aliqua  corrigenda,  II.  341. 

Jahn  —  ejus  de  minori  quadam 
deuterocanonicorum  auctoritate 
sententia  erronea,  II.  193. 

Jansenius  —  quis,  272. 

Jansenismus  —  synopsis  historica, 
272.  —  Lacordaire  de  Janse- 
nismo,  274. 

Janseniani  —  Sainte  -  Beuve ,  viri 
increduli,  dictum  de  Jansenianis, 
293. 

Jurieu,  minister  Calvinista,  —  cau- 
sam  profert  inventae  a  prote- 
stantibus  mere  invisibilis  eccle- 
siae,  59.  —  Ejus  error  de  articulis 
fundamentalibus,  129. 

Jus  —  majestaticum  circa  sacra,  — 
advocatiae,  —  supremi  dominii, 
—  reformandi,  —  supremae  in- 
spectionis,  —  cavendi,  —  pla- 
ceti  regii,  quid,  362.  —  Sunt 
injustitia  adversus  Christi  eccle- 
siam,  jura  non  sunt,  370,  375. 

Jus  canonicum  —  juris  cano- 
nici  doctorum  auctoritas  in  theo- 
logia,  II.  91. 

k:. 

Kopystenski,  schismaticus,  —  uni- 
tati  Romanae  infensus,  II   91. 

L.. 

Lacordaire  —  de  perpetuis  muta- 
tionibus  objectionum  contra  re- 
ligionem  Christianam,  15;  — 
ostendit  veram  protestantismi  in- 
dolem,  78;  —  Jansenismum  de- 
finit,  274. 

Legalitas  —  suprema  a  lege  divina 
proficiscitur,  122. 


Leibnitz  —  cum  Bossuet  de  ad- 
ducendis  ad  unitatem  catholicam 
Lutheranis  egit,  184. 

Lenormant  (F.)  —  S.  Scripturarum 
inspirationem    nimis  coarctavit; 

—  opus  ejus  „Les  origines  de 
l'histoireu  in  indicem  librorum 
prohibitorum  relatum;  —  auctor 
in  pace  ecclesiae  defunctus,  II. 
199. 

Leo  XIII.  —  tradit  regulas  ulte- 
riorum  progressuum  apologeti- 
cae,  7.  —  Ostendit,  ecclesiam 
esse  civilitatis  foecundum  fon- 
tem,  123,  380.  —  Aperit,  quae 
sit  scholasticae  disciplinae  ex- 
cellentia,  II.  289;  —  maxime  doc- 
trinae  S.  Thomae,  300,  320.  — 
De  habitu  philosophiae  Thomi- 
sticae  ad  scientias  physicas,  317. 

—  De  palaeographiae  schola  Ro- 
mae  instituenda,  337.  —  Studio- 
rum  historicorum  tradit  regulas, 
340.  —  De  studii  historici  ne- 
cessitate,  344. 

Libertas  —  ecclesiae  quousque  ex- 
tendatur,  37 1. 

Liebermann  —  Scholasticam  parum 
recte  definivit,  II.  295. 

Ldrinensis  (Vincentius)  —  ejus  re- 
gula:  „quod  ubique,  quod  sem- 
per,  quod  ab  omnibus"  quantum 
valeat,  II.  263,  264. 

Locus  theologicus  —  quid,  29;  — 
quotuplex,  30. 

Luther  —  decrevit  contra  hier- 
archiam:  „prorsus  ejusdem  juris 
sumus  omnes",  78.  —  Obedien- 
tiam  sibi  postulat:  „sic  volo, 
sic  jubeo,  sit  pro  ratione  vo- 
luntas",  166.  —  Papam  appellat 
Antichristum,  II.  91 ;  —  sancto- 
rum  patrum  auctoritatem  negli- 
git,  267;  —    S.  Thomam  Aqui- 

natem   vocat  phialam  irae  Dei, 

—  Summam  theologicam,  dia- 
bolicam,  298. 

M. 

Macaulay,  protestans,  —  miratur 
indelebilem  ecclesiae  catholicae 
vitalitatem,  233. 

Magdeburgenses  Centuriatores  — 
congesserunt  errores  fictos  Ro- 
manorum  Pontificum,  II.  165.  — 
Centuriatores  odio  perturbati, 
340. 

Magisterium  —  ecclesiae  quid,  298 ; 

—  testis,  custodis,  interpretis  et 

judicis  munera  complectitur,  299. 

—  Ecclesiae  magisterium  tam 
ordinarium  quam  extraordina- 
rium  infallibile,  ibid. 

Manning,  card.  -  ritualismum  de- 
scribit,  300.  —  Ejus  mens  de 
I.  Joan.  II.  20.  —  303. 

Maria-Laach  —  in  ephemeride 
„StimmenausMaria-Laach",1890, 
excerpta  documentorum  novo- 
rum  de  Vaticano  concilio,  1.270, 
355;  II.  151. 

Marmontel  —  de  confessionis  auri- 
cularis  utilitate,  217. 

Martyrologium  —  descriptioinMar- 
tyrologio  Romano,  spectata  sua 
natura  et  indole,  canonizationem 
formalemvel  aequipollentemnon 
importat,  293. 

Miraculum  —  quonam  sensu  mira- 
cula  ad  ecclesiae  sanctitatemper- 
tineant,  139,  140,  144.  —  Mira- 
cula  a  Christo  ecclesiae  promissa, 
142.  —  Nulla  in  protestantismo 
miracula,  192;  —  nec  in  Photia- 
nismo,  201.  —  Gratia  miracu- 
lorum  in  ecclesia  Romana  sem- 
per  permanet,  144;  214,  215. 

Monarchia  —  quadruplex,  107.  — 


Notio  monarchiae  ecclesiasticae, 

108. 
Monsabri  —  de  ecclesiae  pruden- 

tia  in  exercenda  potestate  legis- 

lativa,  342. 
Montesquieu  —  de  beneficiis,  quae 

Christiana  religio,  etiam  in  terris 

hominibus  tribuit,  384. 
Monumentum    —    de    monumentis 

Christianis,  II.  347. 

N. 

Natio  —  de  nationibus  catholicis, 

220. 
Nationalis  —  ecclesiae  nationales 

esse  nequeunt  ecclesia  catholica, 

193,  201. 
Neolutherani  —  vinculum  objecti- 

vum   ecclesiae   opus   esse   sen- 

tiunt,  37.  —  Magisterii  auctori- 

tatem  quaerunt,   at  ubi  ea  sit, 

non  declarant,  299. 
Newman,  card.  —   ejus  de  inspi- 

ratione  S.  Scripturarum  senten- 

tia,  II.  200 
Noachica  —  praecepta  quae  sint, 

153. 
Nota  —  ecclesiae  quid,  125.  —  De 

vera  notarum  indole  praemonita 

sex,  126.  —  Duae  notae,  a  pro- 

testantibus  prolatae,  falsae  sunt, 

127. 

O. 

Ordo  —  de  religiosorum  ordinum 
approbatione,  295.  —  Ecclesia 
in  definitiva  illa  approbatione, 
quantum  ad  judicium  doctrinale, 
non  videtur  errori  obnoxia,  295. 
—  S.  Thomae  de  eadem  re  sen- 
tentia,  296. 

Osius  —  quo  titulo  actis  conc.  Ni- 
caeni  I.  primus  subscripserit, 
II.  11. 

Palmieri  —    de  criterio,    quo  de- 
creta  Rom.  Pontificis  infallibilia 
cognoscuntur,  II.  150. 
Papa        utrum  valeat  hoc:  „Papa 
dubius,  Papa  nullusu,  II.  33.    Cf. 
Pontifex  Rom. 
Papias  —  quaenam  ejus  auctoritas 
in  rebus  historicis,  II.  85,  86.  — 
Ejus   de   itinere  Petri  Romano 
testimonium,  73. 
Parvulus  —    de  parvulis,   qui  ra- 
tionis  usum  non  adepti  nec  sacro 
fonte  abluti  vita  excedunt,  52. 
Pascha  —    in   lite    de   celebrando 
Paschate    unitas   ecclesiae    ser- 
vata  est,  177—179. 
Pater   —   apologetica  sanctos  Pa- 
tresallegatuttesteshistoricos,32. 
De  titulo  sancti  Patris  seu  pa- 
tris  ecclesiae,  II.  265. 

Patrum  consensus  communis 
quando  adsit,  II.  270.  —  Patres 
ut  testes  traditionis  et  fidei,  271 ; 
—  ut  doctores  privati,  ibid. 

De  sanctorum  Patrum  aucto- 
ritate  in  doctrina  fidei  conclu- 
siones  quatuor,  II.  276—278;  — 
de  eorum  auctoritate  extra  res 
fidei  et  morum,  279  —  281;  — 
item  in  exponeudis  rebus  physi- 
cis  et  aliis  ejusmodi,  quae  in 
S.  Scriptura  occurrunt,  281. 

De  recto  usu  sanctorum  Pa- 
trum  regulaequinque,  11.285,286. 
8.  Paulus  —  quid  intellexerit,  scri- 
bens  Gal.  II. :  ol  Joxovvteg, 
154;  II.  152.  —  quid  I.  Thess. 
V.  21.:  „omnia  autem  probate", 

I.  302,  303.  —  Quaenam  sit  vera 
lectio,  I.  Tim.  III.  15.  —  I.  244, 
245;  —  item  II  Tim.  III,  16.  — 

II.  182. 


S.  Pauli  relationes  cum  S.  Pe- 
tro,  II.  46,  51. 
Perfectio  —  quaelibet  res  perficitur 
per   hoc  quod  subditur  suo  su- 
periori,  96. 
Petrinismus  —  et  Paulinismus  — 
quid    sit  secundum  rationalistas 
Tubingens.,  149, 153, 155;  II.  69, 
87—90. 
S.  Petrus  —  de  habitu  S.  Petri  ad 
ceteros  apostolos,  ratione  apo- 
stolatus,  II.  39;  —   ratione  pri- 
matus,  40.    Cf.  S.  Paulum. 

S.  Petrus  —  jurisdictionis  pri- 
matum  divinitus  accepit,  II.  40; 
—  et  solus  eum  accepit,  61. 

S.  Petrus  —  Romam  venit, 
II.  70:  —  Romae  sedem  suam 
collocavit,  77;  —  et  martyrio 
in  urbe  coronatus  est,  79.  — 
Acatholicorum  de  adventu  Petri 
Romano  testimonia,  74,  75. 

Philosophia  —  de  usu  argumen- 
torum  philosophicorum  in  theo- 
logia,II.  312.  —  De  abusuphilo- 
phiae  in  theologia,  310. 

Philosophus —  philosophorumscho- 
lae  praecipuae,  II.  324.  —  Philo- 
sophorum  auctoritates  possunt 
esse  theologis  utiles,  325,  327. 

De  auctoritate  Aristotelis,  II. 
327. 

Photius  —  schismatis  Orientalis 
auctor,  168;  —  Petri  primatum 
confessus  est,  II.  59,  91. 

Photianismus  —  cf.  schismaticus. 

Picturae  catacumbarum  —  fidei 
testes,  I.  251;  II.  350 

Pierson  et  Naber  —  scripserunt 
rVerisimilia",  opus,  in  quo  multa 
de  catholicitatis  origine  falsa,  149. 

Play  (F.  Le)  —  de  quaestione  so- 
ciali  per  ecclesiam  catholicam 
solvenda,  381. 

Poena  —  de  proportione  inter  poenas 
temporales  et  delicta  hominum, 
353.  —  Potestas  ecclesiae  co- 
activa  ad  poenas  etiam  tempo- 
rales  extenditur,  354. 

S.  Polycarpus  —  de  hierarchia,  88; 

—  de  tenenda  ecclesiae  doctrina, 
249,  250;  II.  250. 

S.  Polycarpus  et  Rom.  Pon- 
tifices,  I.  177,  178. 
Pontifex  Romanus  —  ejus  primatus 
quid,  II.  38.  —  Pontifex  Rom. 
S.Petri  in  eodem  primatusucces- 
sor,  92.  —  Ejus  primatus  impe- 
ratorum  decretis  non  concessus 
est,  101,  —  nec  conciliorum  ca- 
nonibus,  101,  103. 

Pontifex  Rom.  habet  totam 
plenitudinem  potestatis  supre- 
mae,  II.  114;  —  ejus  potestas 
est  in  omnes  et  singulas  eccle- 
sias  ordinaria  etimmediata,  126; 

—  ex  cathedra  loquens  infal- 
libilis  est,  133. 

PontifexRom.potestatem  suam 
a  Deo  immediate  accipit,  II.  112. 

—  Utrum  Pontifex  electus  claves 
secum  afferat,  aut  cuinam  mo- 
riens  eas  relinquat,  111. 

Pontificis  Rom.  infallibilitas  ad 
quae  extendatur ,  II.  151.  — 
Qualis  obedientia  ipsi  debeatur, 
quando  non  ex  cathedra  definit, 
152. 

Haec   propositio:    „Leo  XIII. 
est   Summus  Pontifex",   est  de 
fide,  II.  109. 
Potestas  —   ordinis   et  jurisdictio- 
nis,  336. 

Potestas  —  legislativa,  336 ;  — 
judiciaria,  342;  —  coactiva,  347. 

—  Potestas  ecclesiae  coactiva 
ad  poenas  etiam  temporales  ex- 
teuditur,  354.  —  Utrum  ecclesia 


vim   materialem    exercendi   po- 
testatem  habeat,  359. 

Potestas  —  ordinaria  et  extra- 
ordinaria  quid,  II.  126. 

Presbyter  —  indistinctio  primaeva 
nominis  presbyteri  et  episcopi, 
97. 

Progressus  —  objectivus  ecclesiae 
rejicitur  contra  falsos  mysticos 
et  sectas  fanaticas,  237.  —  Ad- 
mittendus  est  progressus  eccle- 
siae  subjectivus  et  quoad  nos, 
225,  227,  237,  320. 

Protestantismus  —  ejus  auctores 
principales  nulla  vitae  sancti- 
tate  commendandi,  190.  —  De 
pessimis  ejus  fructibus  quaedam 
acatholicorum  testimonia,  191.  — 
Propagationis  ejus  quaenam  ab 
initiis  causae  fuerint,  197.  — 
Nulla  in  eo  nota  verae  ecclesiae, 
162,  188.  —  Caret  quovis  verae 
unitatis  ecclesiasticae  principio, 
162;  —  nulla  in  eo  missio  legi- 
tima,  197. 

Protestantismus  —  ideam  ec- 
clesiae  quinque  falsis  principiis 
adulteravit,  36.  —  Error  prote- 
stantium  de  principio  formativo 
ecclesiae,  40;  —  de  ecclesiae 
visibilitate,  58;  —  de  hierarchia, 
78;  —  de  vera  apostolicitate, 
156.  —  Admittit  ecclesias  na- 
tionales,  193,  —  etlegem:  „cujus 
regio  illius  et  religio",  361.' 

Protestantismus  —  perperam 
intelligit  sufficientiam  gratiae 
Christi ,  —  cultum  Dei  imme- 
diatum,  —  libertatem  evangeli- 
cam,  93. 

Pusey  —  in  suo  opere  „Eireniconu 
unionismi  Anglicani  errorem  de 
ecclesiae  magisterio  tuetur,  299. 

Puseyitae  et  ritualistae  —  vinculum 

ecclesiae  objectivum  quaerunt, 
37;  —  nullam  habent  veri  no- 
minis  hierarchiam,  78;  —  nullam 
infallibilitatem  in  concreto  ad- 
mittunt,  243;  —  judicem  contro- 
versiarum  designare  nequeunt, 
314.  —  Falsa  eorum  de  oecu- 
menicis  conciliis  opinio,  II.  15. 

Raskolnici  —  quinam  sint,  173.  — 
In  Russia  12000000  aut  14000000 
esse  censentur,  174. 

Ratio  —  de  viribus  rationis  natu- 
ralis  respectu  veritatum  natura- 
lium,  II.  305;  —  item  respectu 
fidei  et  veritatum  supernatura- 
lium  ante  fidem,  —  in  ipso  as- 
sensu  fidei,  —  post  assensum 
fidei,  306-308. 

Ratio  naturalis  fidei  subordi- 
nata  est,  II.  308;  —  nulla  inter 
fidem  et  rationem  vera  potest 
esse  dissensio,  309;  —  fides  ra- 
tionem  perficit,  310. 

Rationalisticus  —  interpretatio 
S.  Scripturarum  rationalistica. 
Semler,  Kant,  Paulus,  Strauss, 
II.  229. 

Regula  —  fidei  quid,  303;  —  quotu- 
plex,  304.  —  Quonam  sensu  ec- 
clesia  sit  proxima  regula  fidei, 
305. 

Religio  —  in  tradenda  religionum 
historia  errores  modernorum  plu- 
rimi,  II.  340,  344. 

Rtmusat  —  de  probitate  cleri  ca- 
tholici,  219. 

Revelatio  —  revelationes  communes 
aut  privatae,  259.  —  Veritates 
immediate  et  mediate  revelatae, 
ibid.;  quaenam  aequivalenter  im- 
mediate  revelatae  censeantur, 
259,  260. 


Revelationes  privatae  —  qua 
fide  credendae,  333. 

Roller  —  ejus  errores  de  doctrina, 
quam  manifestant  Catacumbae, 
II.  352. 

Roma  —  titulus  „novae  Romaeu, 
in  concilio  Cpolitano  I.  et  in  Chal- 
cedonensi  canone  XXVIII.  alli- 
gatus,  quid  valeat,  II.  101,  102. 

Romanus  —  episcopatus,  seu  epi- 
scopatus  urbis,  et  episcopatus 
orbis  utrum  duo  sint  episco- 
patus ,  II.  103.  —  Quo  jure 
primatus  episcopatui  Romano 
annexus  sit,  104,  105,  106.  — 
Conjunctio  primatus  et  episco- 
patus  Romani  prorsus  definitiva 
esse  videtur,  105. 

Rossi  (J.  B.  de)  de  picturis  Cata- 
cumbarum  aliquibus,  II.  350. 

Russicus  —  ecclesia  Russica  in 
suis  primordiis  concordiae  nexu 
cum  ecclesia  Romana  conjuncta 
erat,170.—  Goloubinski,viriaca- 
tholici,  de  hoc  facto  testimonium, 
223.  —  Tota  negotiorum  spiri- 
tualium  moderandorum  auctori- 
tas  apud  Russos  ad  imperatorem 
devolvitur,  171 .  Cf.  schismaticus . 
De  ecclesia  Russica  scriptores 
aliquot,  170, 172,  200—203,  205. 

S. 

Sanctificatio  —  quid,  45.  —  De 
sanctificatione  haereticorum  et 
infidelium,  52. 

Sanctitas  —  quid,  137—140. 

Sardicensis  —  concilii  Sardicensis 
canonibus  jus  recipiendi  appel- 
lationes  Romano  Pontifici  non 
tributum,  sed  sancitum,  II.  123. 

Schisma  —  schismatis  Orientalis 
synopsis  historica,  168 — 171.  — 
Nullum  schisma  purum,  171. 

Schismaticus — in  ecclesiis  schisma- 

ticis  non  est  nota  unitatis,  172;  — 

sanctitatis,  199;  —  catholicitatis, 

201;  —  apostolicitatis,  202.  —  Ec- 

clesias  nationales  admittunt,  201. 

Schismatici  —  eorum  de  Petri 

primatu  testimonia,  II.  55— 57;  — 

saepius  et  solemniter  primatum 

Romanum  professi  sunt,I.202,203. 

Schismaticam    mentem    mani- 

festaruntChatel  etRonge,  II.  136. 

Schismatica    propositio    quae 

sit,  I.  329. 

Scholasticus —  doctores  scholastici 
etiam  in  disputationibus  apolo- 
geticis  praestantes,  33.  —  Theo- 
logiae  scholasticae  excellentia 
probatur,  II.  288. 

Scientiae  naturales  —  et  S.  Scri- 
pturarum  secundum  sanctos  pa- 
tres  interpretatio,  II.  281—284; 
et  philosophia  Thomistica,  317. 

S.  Scriptura  —  quid,  II.  175.  — 
Inspiratio  S.  Scripturae  seu  &eo- 
nvtv6xltx  quid  sit,  176. 

S.  Scripturae  sunt  divinitus  in- 
spiratae,  II.  181.  —  Aliquis  Liber 
inspiratus  deperdi  potest  et  re- 
vera  deperditus  est,  194. 

S.  Scripturae  sensus  —  quotu- 
plex,  II.  222.  —  Non  est  incre- 
dibile,  sub  una  serie  litterae 
quandoque  esse  litteralem  sen- 
sum  multiplicem,  223,  224.  —  De 
sensu  mystico,  224,  225.  —  Ec- 
clesiae  est  de  vero  sensu  S.  Scri- 
pturae  judicare,  230.  —  De  te- 
nendo  S.  Scripturae  sensu,  quem 
tenuit  ac  tenet  ecclesia,  regulae 
quatuor,  231. 

S.  Scripturarum   dignitas,  II. 
174,  175,  —  et  fecunditas,  226. 
S.  Scriptura  non  est  fidei  re- 
gula  proxima,  I.  309. 


De  S.  Scripturarum  lectione,  — 
ecclesiae  leges,  II.  235;  —  jura, 
236,  —  et  desideria,  239. 

Sedes  —  et  praesidentes  quo  sensu 
differant,  II.  141. 

Senensis  (Sixtus)  —  S.  Scripturas 
S,  Spiritu  dictante  scriptas  esse 
docuit,  II.  180. 

Sensus  catholicus  -  quid  et  quam 
tutus,  II.  262. 

Sirmiensis  —  formulae  Sirmienses 
quae,  II.  160. 

Societas  —  quid,  114, 115.  —  Notio 
societatis  perfectae,  115. 

Societas  Londinensis,  quae  di- 
citur  „ad  procurandam  Christia- 
nitatis  unitatein",  catholicis  pro- 
bari  non  potest,  183. 

Societates  biblicae  —  ab  ec- 
clesia  optimo  jure  reprobatae 
sunt,  II.  238. 

S.  Spiritus  —  est  cor  ecclesiae, 
57.  —  De  assistentia  S.  Spiritus 
promissa  ecclesiae,  242. 

S.  Spiritus  —  in  traditionibus 
divinis  conservandis  agens  prin- 
cipalis,  II.  255. 

Status  —  de  relationibus  inter  ec- 
clesiam  et  statum  systemata,  360. 
—  Principia  sex,  quibus  quaestio 
de  istis  relationibus  solvenda 
est,  365.  —  Cardo  quaestionis  in 
excellentia  finis  supernaturalis 
ecclesiae,  368. 

Statui  non  subordinatur  eccle- 
sia,  369.  —  Neque  ecclesia  a 
statu,  neque  status  ab  ecclesia 
sejuDgendus  est,  378, 

Ecclesia  habet  potestatem  in- 
directam  in  temporalia,  388.  — 
Systema  hujus  potestatis  indi- 
rectae  et  potestatis  directae  theo- 
retice  et  practice  inter  se  dif- 
ferunt,  394. 

Concors  ecclesiae  et  status 
operatio  gignit  bona  plurima, 
379,  380.  —  De  praxi  hujus  ope- 
rationis  concordis  regulae  qua- 
tuor,  382,  383. 

Euit  aliquando  tempus,  cum 
evangelica  philosophia  guberna- 
ret  civitates,  385,  386. 

Steeg,  —  minister  protestans,  de 
protestantismi  divisione,  163. 

IStudia  biblica  —  iis  favet  ecclesia 
catholica,  II.  234. 

Suarez  —  quid  satis  sit,  ut  aliqua 
veritasabecclesia  definiatur,  324 

Sybel  —  asserit  cum  Thoma  Aqui- 
nate  contundi  Romanam  curiam, 
II.  298. 

Syllabus  —  quid,  II.  153.  —  Omnes 
catholici  mente  assentire  debent 
omnibus  doctrinis,  quae  tradun- 
tur  inSyllabo,  153.  —  Omnes  Syl- 
labi  propositiones  damnatae  sunt 
infallibili  Rom.  Pontificis  judicio, 
153,  —  prout  argumentis  extrin- 
seco  et  intrinseco  probatur,  154. 
Utrum  Syllabus  sit  elenchus 
authenticus  propositionum  dam- 
natarum,  an  etiam  ipsa  sententia, 
qua  dictae  propositiones  pro- 
scribuntur,  155. 

Utrum  omnes  et  singulae  theses, 
in  Syllabo  proscriptae,habeantur 
haereticae,  156. 

T. 

Territoriale  —  systema  quid,  361. 

Theologus  —  quinam  theologi  di- 
cantur  positivi,  —  qui  schola- 
stici,  II.  287.  —  Concors  omnium 
theologorum  sententia  in  rebus 
fidei  et  morum  certum  praebet 
argumentum,  291. 

Deargumentis  ex  theologorum 
auctoritate  regulae  tres,  296 


S.  Thomas  Aquinas  —  etiam  in 
apologeticis  disputationibus  dux 
est,  33.  —  Ejus  de  indirecta 
ecclesiae  potestate  in  temporalia 
judicium,  387,  390.  —  Suam  de 
Rom.  Pontificis  auctoritate  doc- 
trinam  non  hausit  ex  corruptis 
patrum  textibus,  II.  125.  —  Ca- 
nonicitatem  Libri  Snpientiae  et 
Ecclesiastici  admisit,  197. —  Quid 
de  extensione  inspirationis  S.  Scri- 
pturarum  doceat,  198. 

S.  Thomam  nimis  Aristotelicum 
fuisse,  falso  asserunt,  II.  330.  — 
S.  Thomae  de  Aristotelis  aucto- 
ritate  principia,  331. 

Aquinatis  doctrinae  competit 
auctoritas  specialis,  II.  299,  318. 

—  Ejus  philosophia  ceteris  doc- 
trinis  philosophicis  praeferenda, 
319. 

De  habitu  philosophiae  Tho- 
misticae  ad  scientias  physicas, 
II.  317,  321;  —  Thomas  de  iis 
conclusionibus,  quae  scientiarum 
naturalium  incrementum  sequun- 
tur,  certitudinem  exspectavit  a 
posteris,  321. 
Traditio  —  divina  quid,  11.  242.  — 
S.  Scripturae  docent  exsisten- 
tiam  traditionum  divinarum,  243. 

—  De  causa,  divinas  traditiones 
conservante,  255.  —  De  mediis 
transmissivis  traditionum  divi- 
narum,  256,  335,  347. 

Certa  et  tuta  traditionum  dis- 
cernendarum  regula  est  sensus 
ecclesiae,  II.  262.  —  De  discer- 
nendis  traditionibus  regulae  qua- 
tuor,  263. 
Tridentinum  concilium  —  quae  sit 
decreti  Tridentini  de  Vulgatae 
auctoritate  indoles,  II.  210,  211, 
212—214.  —  Cf    Vaticanum. 

Turrecremata  (J.)  —  exposuit  sy- 
stema  de  potestate  ecclesiae  in- 
directa  in  temporalia,  365. 

Tubingensis  —  scholae  hypothesis 
erronea  de  origine  catholicitatis, 
I.  148;  —  item  de  itinere  Petri 
Romano,  II.  69,  87—90. 

XJ. 

Unam  sanctam  —  constitutionis 
Unam  sanctam  authenticitas, 
I.  391;  —  auctoritas,  II.  165. 

Unitas  —  ecclesiae  quid,  I,  128.  — 
Unitas  fictitia  articulorum  fun- 
damentalium,  129,  —  et  trium 
communionum,  185. 


Vaticanum  concilium  —  quid  de 
objecto  infallibilitatis  ecclesiae 
definierit,  I  270;  —  item  de  ob- 
jecto  infallibilitatis  Pontificiae, 
II.  151. 

Decretum  Tridentino-Vatica- 
num  de  S.  Scripturarum  inter- 
pretatione,  il.  227;  —  hujus  de- 
creti  expositio,  228,  229. 

Versio  —  de  S.  Scripturarum  ver- 
sionibus,  II.  207—210. 

Victor  Papa  —  ex  ejus  tractatu 
„De  aleatoribus"  argumentum 
pro  primatu  erui  potest,  II.  96. 
—  Quid  in  lite  de  paschate  de- 
creverit,  I.  178—179. 


Victoria  (F.  de)  —  de  potestate 
ecclesiae,  339. 

Vigilius  Papa  —  in  lite  de  tribus 
capitulis,  ratione  doctrinae,  sibi 
non  contradixit,  283,  284. 

Voltaire  —  de  confessione  auricu- 
lari,  217;  —  de  Litteris  provin- 
cialibus  Ludovici  de  Montalto 
(Pascal),  273. 

Vulgata  —  versio  S.  Scripturae 
vulgata  quid,  II.  210.  —  Vul- 
gatae  authenticitas  quae  sit, 
211. 

Decretum  diei  17.  Jan.  1576 
de  Vulgatae  editionis  auctori- 
tate  commentitium  esse  videtur, 
II.  213.  —  De  exsecutione  de- 
creti,  ut  vulgata  editio  quam 
emendatissime  imprimeretur,216, 
219,  220. 

Y. 

Youzov  —  de  „Dissidentibus  Rus- 
sicis",  174. 

Z. 

Zigliara,  card. —  de  vero  conceptu 
monarchiae  temperatae,  108;  — 
de  ecclesiae  jure  infallibiliter 
decernendi  de  doctrinis,  quae 
revelatis  concordant  aut  adver- 
santur,  271;  —  de  approbatione 
doctrinae  S.  Thomae,  II.  298. 


E  r  r  a  t  u  m. 

I.  143  legendum  Hermas,  non  Papias. 


Ad  quaeslioiifiii  XXII,  arl.  3  rte  ii8ii  arcnaeo- 

logiac  cliristiauac. 

Crux  illusoria  Palatini,  quae  jam  servatur  Romae  in  Musaeo 

Kircheriano, 

Fig.  1,  p.  349,  350. 

Picturae  pertinentes  ad  S,  S,  Eucharistiam, 


Ex  coeraeterio  S.  CalHsti  —  De  Rossi,  Roma  Sotterranea  11. 


Fig.  3,  p.  350. 


Kx  Coemeterio  S.  Lucinae  —  Ue  Rossi,  R.  S.l. 


Petrus-Moyses. 


^Y,  Fig  5,  p.  350. 


Imago  stelae,  quam  Abercius  multo  ante  Alexandrum 

(cf.  fig.  6)  sibi  faciendam  curavit. 

De   Hossi.   Inscript.  Ohrist 
vol.  II.,  p.  XVIII. 


Imago  stelae  Alexandri  a.  216  positae. 

D«  fioMi.   Tnseript.  Chriat    t    II.,  p.  XVIII. 

Fig.  6,  p.  8  .". 

Textus  totius 

constitutus  a  J.  B.  De  Rossi. 
ExXsxTrjg  noXsoag  6  noXsCTijg  tovt    inoCrjca 
Jwr  iv    *xm  xuvqm  (?)  cwfiaiog  ivSa  &icvv. 
ovvofi    'AftsQxtog  wV,  6  fia&rjTrjg  novfiivog  dyvov 
cg  fiocxsv  TTQo^diMv  dyiXag  oqsgvv  nsSCovg  zt 
5  ocp&aXfiovg  og  %%u  fisydXovg  ndvTrj  xa&oQWVTag 
ovTog  yaQ  fi    iScSa^s  (ia  ^oorjg?)  yQafifiaTa  nvGTa' 
slg  Poofirjv  og  tnsfixptv  ifitv  ftacCXrjav  d&Qrjcav 
xal  fiaoCXvooav  ISevv  xqvoogtoXov  ;^ug"07F£<^Xoi>. 
Xaov  (F  siSov  ixsv  XafinQav  ocpQayetSav  fyovTa 

10  xal  ^vQCrjg  niSov  rfSa  xal  aGTsa  ndvTa,  NCovfivv, 
EvcpQaTtjv  Svafidg'   ndvTij  <T   ig%ov  ovvo^fiCXovg)' 
JlavXov  excov  eno  .  .  .,  nCoTtg  ndvTrj  Sk  nQorjys, 
xal  naQe&qxs  TQocptjv  ndvTrj  l%&vv  dnb  nrjyrjg 
navfisyi^rj^  xa&aQov,  ov  iSQa^aTo  naQ&ivog  dyvrj, 

15  xal  tovtov  iniSooxs  cpCXovg  sg&svv  Si>d  navTog, 

oivov  xQrjCTOv  exovca,  xiQacfia  SiSovoa  fiST    ccqtov. 
TavTa  naQSGTiog  sinov  AfiiQxvog  ooSs  yQacprjvav 
iftSofirfxoGTov  hog  xal  Ssvtsqov  rjyov  dXrj&oog. 
Tav^  o  vooov  sv^avw  vnsQ  AftsQxvov  ndg  6  cvvooSog' 

20   OV   flivTOV   TVflfi(p   Tig  ificp   stsqov   Tiva   &rjcsv 

st  <T  ow,  PoofiaCoov  TafisCop  &rjcsv  SvcxvXva  j^uca, 
xal  XQVGtfi  kutqCSv  'IsQonoXsv  x^ia  XQvaa' 


carminis  Aberciani, 

Inscr.  Christ.  vol.  II.,  p.  XVII. 

Electae  civitatis  civis  hoc  feci  vivens  ut  habeam  (quum 
tempus  eritf)  corporis  hic  sedem.  Nomen  mihi  Abercius, 
discipulus  (sum)  pastoris  immaculati,  qui  pascit  ovium 
greges  in  montibus  et  agris,  cni  oculi  sunt  grandes  cuncta 
conspicientes.  Is  me  docnit  litteras  Jideles  (vitae,  i.  e.  doc- 
trinam  salutarem);  qui  Romam  me  misit  urbem  regiam 
contemplaturum  visurumque  reginam  aurea  stola,  aureis 
calceis  decoram:  ibique  vidi  populum  splendido  sigillo  in- 
signem;  et  Syriae  vidi  campos  urbesque  cunctas,  Nisibin 
quoque,  transgresso  Euphrate:  ubique  vero  nactus  sum  (fa- 
miliariter)  colloquentes  (i.  e.  fratres  concordes),  Paulum 
habens  .  .  .    Fides  vero  ubique  mihi  dux  fuit  praebuitque 

Iubique  cibum  IX&YN  (piscem)  e  fonte  ingentem,  purum, 
quem  prehendit  virgo  illibata  deditque  amicis  perpetuo 
edendum,  vinum  optimum  habens,  ministrans  mixtum  (vi- 
num  aqua  mixtum)  cum  pane.  Haec  adstans  Abercius 
dictavi  heic  inscribenda,  annum  agens  vero  septuagesimum 
secundum.  Haec  qui  intelligit  quique  eadem  sentit  oret  pro 
Abercio. 

Neque  quisquam  sepulcro  meo  alterum  superimponat: 
sin  autem,  inferat  aerario  Romanorum  aureos  bis  mille  et 
optimae  patriae  Hieropoli  aureos  mille. 

